
PROLOGAS 


2 grįžti, - paragino Garedas, kai miškai aplink juos pradėjo 
A tamsėti.- Vaildlingai negyvi. 

— Ar mirusieji tave gąsdina? - šyptelėjęs pasiteiravo seras Veimaras Roisas. 

Garedas ant kabliuko neužkibo. Jis buvo senas žmogus, vyresnis nei pen- 
kiasdešimties, matęs ne vieną iškylantį ir nebūtin nugrimztantį ponaitį. 

— Mirusieji yra mirę, - tarė. - Su jais mes neturime reikalų. 

- Ar tikrai mirę? - tyliai paklausė Roisas. - Kokių turime įrodymų? 

— Vilas juos matė, - tarė Garedas. - Jei jis sako, kad jie negyvi, man tai 
pakankamas įrodymas. 

Vilas žinojo, kad anksčiau ar vėliau jie įtrauks jį į kivirčą. Jis troško, kad 
tai nutiktų vėliau nei anksčiau. 

— Mano mama sako, kad negyvėliai nedainuoja, - įsiterpė. 

— Mano auklė kalbėjo tą patį, Vilai, - atitarė Roisas. - Niekada netikėk 
tuo, ką išgirsti prie moters krūties. Net ir iš mirusiųjų yra ko pasimokyti. - Jo 
balsas nuaidėjo kiek per garsiai į prieblandą grimztančiame miške. 

— Mūsų laukia ilgas kelias, - pabrėžė Garedas. - Aštuonios, galbūt devy- 
nios dienos. Leidžiasi naktis. 

Seras Veimaras Roisas abejingai žvilgtelėjo į dangų. 

— Taip nutinka kasdien panašiu laiku. Ar tamsa atima iš tavęs vyriškumą, 
Garedai? 

Vilas įžvelgė įtampą aplink Garedo burną, vos vos tramdomą įtūžį akyse 
po storu juodu apsiausto gobtuvu. Nakties sargyboje Garedas praleido ke- 
turiasdešimt metų, berniokas ir vyras, tad nebuvo pratęs prie pašaipų. Ta- 
čiau buvo kai kas daugiau. Vilas sename žmoguje įžiūrėjo kažką kita nei vien 
įžeista garbė. Jutai ją: nervinę įtampą, pavojingai artėjančią prie baimės. 

Vilą kankino tas pats nerimas. Prie Sienos jis išbuvo jau ketverius me- 
tus. Kai buvo išsiųstas už jos pirmą kartą, sugrįžo visos senos istorijos ir jam 
susuko vidurius. Vėliau iš to tik pasijuokė. Dabar jis jau buvo šimtų tokių 
žvalgytuvių veteranas ir begaliniai tamsūs tyrai, kuriuos pietiečiai vadino 
vaiduoklių miškais, jo nebegąsdino. 

Iki šio vakaro. Kažkas šįvakar buvo kitaip. Ši tamsa slėpė ašmenis, nuo 
kurių visi plaukeliai stojosi piestu. Jie jojo jau devynias dienas - į šiaurę ir 
šiaurės vakarus, vėl į šiaurę, tolyn ir tolyn nuo Sienos, lipdami ant kulnų 
vaildlingų raitelių būriui. Kiekviena diena buvo blogesnė nei vakarykštė. 
Ši - blogiausia iš visų. Iš šiaurės pūtė šaltas vėjas, nuo jo medžiai šlamėjo 
tarsi gyvi padarai. Visą dieną Vilas jautė, tarsi kažkas jį stebėtų; kažkas šaltas 
ir nepermaldaujamas, tikrai nejaučiantis jam meilės. Garedas irgi tai jautė. 

Vilas labiausiai troško šuoliuoti atgal, link saugios Sienos, tačiau tai buvo ne 
tas noras, kurį galėtum išsakyti savo vadui. 

Ypač tokiam vadui kaip šis. 

Seras Veimaras Roisas buvo jauniausias sūnus senoje šeimoje su pernelyg 
daug paveldėtojų. Dailus aštuoniolikos metų jaunuolis, pilkų akių, grakštus 
ir lieknas it peilis. Raitas ant savo milžiniško juodo eržilo, riteris dunksojo 
virš Vilo ir Garedo, sėdinčių ant mažesnių arklių. Jis avėjo juodus odinius 
batus, mūvėjo juodas vilnones kelnes, juodas kurmio kailio pirštines ir dailų 
minkštą apsiaustą su spindinčiais juodais grandininiais šarvais, pamuštais 
juoda vilna ir pakietinta oda. Seras Veimaras prisaikdintu broliu Nakties 
sargyboje tapo vos prieš pusmetį, tačiau niekas negalėjo pasakyti, kad pa- 
šaukimui jis nepasiruošęs. Bent jau kalbant apie apdarus. 

Įspūdingiausias buvo jo apsiaustas: sabalo kailio, storas, juodas ir minkš- 
tas tarsi nuodėmė. 

- Lažinuosi, jis pats juos visus pribaigė, - geriant vyną dėstė Garedas 
broliams, - nusuko jiems mažas galveles, mūsų galingasis karys. 

Visi nusikvatojo. 

Sunku vykdyti įsakymus žmogaus, kurį išjuokei lenkdamas taurę, drebė- 
damas ant žirgo pagalvojo Vilas. Garedas turbūt jautė tą patį. 

— Mormontas liepė juos susekti, mes tai padarėme, - tarė Garedas. - Jie 
negyvi. Jie nebeturėtų kelti mums rūpesčių. Mūsų laukia sunki kelionė. Man 
nepatinka šis oras. Jei ims snigti, prireiks poros savaičių sugrįžti, o sniegas 
yra geriausia, ko galime tikėtis. Ar kada matėte ledinę audrą, milorde? 

Ponaitis, regis, jo neišgirdo. Kaip jam būdinga, pusiau nuobodžiaudamas, 
pusiau išsiblaškęs, jis tyrinėjo gilėjančias sutemas. Vilas užtektinai jodinėjo 
drauge su riteriu, kad suprastų: kai šis taip atrodo, jo geriau netrukdyti. 

— Dar kartą papasakok, ką matei, Vilai. Smulkiai. Nieko nenutylėk. 

Prieš prisijungdamas prie Nakties sargybos Vilas buvo medžiotojas. 
Tiksliau, brakonierius. Molisterio laisvieji raiteliai pričiupo jį nusikaltimo 
vietoje, paties Molisterio miškuose, belupantį kailį vienam iš jo ožių, tad 
turėjo rinktis - vilktis juodai ar netekti rankos. Niekas nemokėjo slinkti 
per miškus taip tyliai, kaip Vilas, ir juodieji broliai šį jo talentą netruko 
pastebėti. 

— Stovykla yra toliau, už dviejų mylių, už tos keteros, prie pat upelio, - 
kalbėjo Vilas. - Prislinkau arti kiek drįsdamas. Jie aštuoni - vyrai ir moterys. 
Vaikų nepastebėjau. Prie uolų jie pasistatė pašiūrę. Sniegas gana gerai ją už- 
klojo, tačiau aš ją įžiūrėjau. Ugnis nedegė, bet laužavietė buvo matyti aiškiai 
kaip dieną. Niekas nesukrutėjo. Ilgai stebėjau. Nė vienas gyvas žmogus ne- 
guli taip ramiai. 

— Ar matei kraujo? 

— Na, ne, - pripažino Vilas. 

— Ar matei ginklų? 

- Keletą kalavijų, kelias ietis. Vienas vyras turėjo kirvį. Sunkus, dvigubais 
ašmenimis, šaltas geležies gabalas. Jis gulėjo ant žemės, šalia jo rankos. 

— Ar prisimeni kūnų padėtis? 

Vilas gūžtelėjo. 

— Pora sėdi prie uolų. Dauguma ant žemės. Tarsi nugriuvę. 

— Arba miegantys, - kaip prielaidą iškėlė Roisas. 

— Nugriuvę, - Vilas laikėsi savo. - Viena moteris buvo medyje, pusiau 
pasislėpusi tarp šakų. Plačiomis akimis. - Jis vyptelėjo. - Pasirūpinau, kad 
ji manęs nepastebėtų. Nusigavęs arčiau, pamačiau, kad ji taip pat nejuda. — 
Nesusivaldęs jis sudrebėjo. 

— Krečia šiurpas? - paklausė Roisas. 

— Truputį, - sumurmėjo Vilas. - Tai vėjas, milorde. 

Jaunasis riteris atsisuko į savo žiląjį ginklanešį. Pro juos šlamėjo šalnos 
pakąsti lapai; Roiso eržilas neramiai muistėsi. 

— Kaip manai, kas galėjo nužudyti tuos žmones, Garedai? - atsainiai mes- 
telėjo seras Veimaras. Jis pasitaisė savo ilgą sabalų apsiaustą. 

- Šaltis, - su geležiniu tikrumu atsakė Garedas. - Mačiau praėjusią žiemą 
šąlančius vyrus, ir aną žiemą, kai buvau pusbernis. Visi kalba apie keturias- 
dešimties pėdų gilumo sniegą ir kaip iš šiaurės stūgaudami atlekia lediniai 
vėjai, tačiau tikrasis priešas yra šaltis. Jis atsėlina prie tavęs tyliau nei Vilas: 
pirmiausia ima krėsti šiurpas, kalena dantys, suspaudi kojas ir svajoji apie 
karštvynį ir malonią kaitrią ugnį. Jis degina, tai jau tikrai. Niekas nedegina 
taip, kaip šaltis. Tačiau neilgai. Greit jis įsismelkia į tave ir sukausto; po kurio 
laiko nebeturi jėgų su juo kovoti. Paprasčiau atsisėsti ir užmigti. Sako, kad 
pabaigoje nejauti jokio skausmo. Iš pradžių daraisi silpnas ir apsnūdęs, vis- 
kas pradeda nykti, o paskui tarsi nugrimzti į šilto pieno jūrą. Taikiai. 

— Kokia iškalba, Garedai, - nusistebėjo seras Veimaras. - Niekada nema- 
niau, kad taip moki. 

— Aš pats tą šaltį patyriau, ponaiti. - Garedas atsmaukė gobtuvą, leisda- 
mas serui Veimarui įsižiūrėti į tai, kas liko iš jo ausų. - Abi ausys, trys kojų 
pirštai ir mažasis kairės rankos pirštas. Lengvai atsipirkau. Mano brolį rado- 
me sušalusį sargyboje su šypsena veide. 

Seras Veimaras gūžtelėjo. 

- Turėtum šilčiau rengtis, Garedai. 

Garedas įniršęs žiūrėjo į ponaitį, o randus aplink skyles, kurios liko, kai 
meisteris Eimonas nupjovė ausis, iš pykčio išmušė raudonis. 

— Pažiūrėsime, kaip šiltai jūs prisirengsite, kai ateis žiema. - Jis vėl užsi- 
maukšlino gobtuvą ir pasilenkė virš žirgo tylus ir paniuręs. 

- Jei Garedas sako, kad tai šaltis... - pradėjo Vilas. 

— Ar praėjusią savaitę jojai patruliuoti, Vilai? 

— Taip, milorde. - Nebuvo nė vienos savaitės, kad jis neišjotų į tuziną pra- 
keiktų sargybų. Kur jis lenkia? 


12 GEORGE R. R. MARTIN 


- Ir kokią rasdavai Sieną? 

- Rasotą, - susiraukęs tarė Vilas. Dabar, kai ponaitis pabrėžė, jis aiškiai 
suprato. - Jie negalėjo sušalti. Tik ne kai Siena rasoja. Dar nėra taip šalta. 

Roisas linktelėjo. 

- Galvotas jaunuolis. Praėjusią savaitę buvo keletas lengvų šalnų, ret- 
karčiais koks sniego šuoras, tačiau tikrai ne tokių žiaurių speigspirgių, kad 
nugalabytų aštuonis suaugusius žmones. Žmones, vilkinčius kailiais ir oda, 
leiskite priminti, turinčius pastogę greta ir galinčius susikurti ugnį. - Riteris 
pasipūtęs šypsojo. - Vilai, vesk mus ten. Noriu pats pamatyti tuos mirusius 
žmones. 

Nieko nepadarysi. Įsakymas duotas ir jam paklusti buvo jų garbės reikalas. 

Vilas jojo priekyje, jo gauruotas nedidukas arklys atsargiai skynėsi kelią 
pomiškiu. Naktį lengvai pasnigo; po sniego plutele slėpėsi akmenys, šaknys 
ir balos, tik ir laukiančios nerūpestingų ir neatsargių. Po jo sekė seras Vei- 
maras Roisas, jo didžiulis juodas eržilas nekantriai prunkštė. Karo žirgas ne- 
tinkamas žvalgybai, tačiau pabandyk tai pasakyti ponaičiui. Garedas risnojo 
paskutinis. Senasis ginklanešys tyliai murmėjo panosėje. 

Sutemos sutirštėjo. Giedras dangus nusidažė violetine, senos mėlynės 
spalva, tada persimainė į juodą. Pasirodė žvaigždės. Patekėjo pusmėnulis. 
Vilas buvo dėkingas už šviesą. 

- Tikrai galime joti greičiau, - tarė Roisas, mėnuliui įsitaisius danguje. 

- Tik ne su šiuo arkliu, - leptelėjo Vilas. Baimė vertė jį akiplėša. - Gal 
milordas norėtų joti pirmas? 

Seras Veimaras Roisas nesiteikė atsakyti. 

Kažkur miškuose užstaugė vilkas. 

Vilas sustabdė arklį po senu šakotu medžiu ir nulipo. 

— Kodėl sustojai? - paklausė seras Veimaras. 

- Likusį kelią geriau įveikti pėsčiomis, milorde. Tai už tos keteros. 

Roisas akimirką stabtelėjo, susimąstęs įsižiūrėjo į tolius. Šaltas vėjas šla- 
mėjo medžiuose. Jo puikusis sabalo apsiaustas plakėsi už nugaros tarsi kaž- 
kas gyva. 

— Kažkas čia ne taip, - sumurmėjo Garedas. 

Jaunasis riteris niekinamai šyptelėjo. 

- Tikrai? 

— Ar nejaučiate? - paklausė Garedas. - Įsiklausykite į tamsą. 

Vilas tai jautė. Ketveri metai Nakties sargyboje, bet jis niekada nebuvo 
toks išsigandęs. Kas gi tai būtų? 

— Vėjas. Šnara medžiai. Vilkas. Nuo kurio iš garsų tau dreba kinkos, Ga- 
redai? | 

Garedui neatsakius, Roisas grakščiai išslydo iš balno. Jis tvirtai pririšo 
eržilą prie žemai nusvirusios šakos, atokiau nuo kitų arklių, ir iš makšties 
išsitraukė kalaviją. Jo rankenoje tviskėjo brangakmeniai, o mėnulio šviesa 

glostė spindintį plieną. Tai buvo prabangus ginklas, nukaldintas pilyje, ir 
vien pažiūrėjus matyti, kad naujas. Vilas abejojo, kad juo kada nors buvo 
užsimota iš pykčio. 

- Medžiai čia tankėja, - įspėjo Vilas. - Šis kalavijas ims kliūti, milorde. 
Geriau peilis. 

- Jei man reikės nurodymų, paprašysiu, - atšovė jaunasis lordas. - Gare- 
dai, lik čia. Saugok arklius. 

Garedas nusliuogė nuo arklio. 

— Mums reikia ugnies. Aš ja pasirūpinsiu. 

— Koks tu esi kvailys, senoli. Jei šiuose miškuose slapstosi priešai, ugnis — 
mažiausia, ko mums reikia. 

— Kai kuriuos priešus ugnis gali atbaidyti, - tarė Garedas. - Lokius ir did- 
vilkius, ir... ir Kitus... 

Sero Veimaro burna virto vientisa linija. 

- Jokios ugnies. 

Garedo gobtuvas metė šešėlį ant veido, tačiau Vilas įžvelgė blizgesį akyse, 
įdėmiai žiūrinčiose į riterį. Akimirką jis išsigando, kad vyresnis žmogus grieb- 
sis kalavijo. Tai buvo trumpas, bjaurus daiktas, rankena nustojusi spalvų nuo 
prakaito, smaigalys atšipęs nuo dažno naudojimo, tačiau Vilas nestatytų nė su- 
dilusio skatiko už ponaičio gyvybę, jei Garedas išsitrauktų jį iš makšties. 

Galiausiai Garedas pažvelgė žemyn. 

- Jokios ugnies, - sumurmėjo panosėj. 

Roisas priėmė tai kaip nuolankumo ženklą ir nusisuko. 

— Rodyk kelią, - paliepė Vilui. 

Vilas praskynė kelią per tankmę ir pasileido prie žemos keteros šlaito, 
kur rado patogią stebėti vietą po spygliuočių medžiu. Po plona sniego luo- 
bele žemė buvo drėgna, purvina ir slidi, su uolienomis ir pasislėpusiomis ša- 
knimis, ant kurių lengva suklupti. Kopdamas Vilas neišleido nė garso. Už sa- 
vęs jis girdėjo švelnų metalinį ponaičio grandininių šarvų žiugždėjimą, lapų 
šnaresį ir pritildytus keiksmus, kai žemesnės šakos kliūdavo už jo kalavijo ir 
traukdavo nuo pečių puošnų sabalų apsiaustą. 

Milžiniškas spygliuotis buvo čia pat, keteros viršuje, kur Vilas žinojo jį 
rasiant, žemiausios šakos vos per pėdą nuo žemės. Vilas įlindo po jomis, at- 
sigulė pilvu į sniegą ir purvą ir pažvelgė į tuščią miško aikštelę apačioje. 

Širdis krūtinėje sustojo. Akimirką jis nedrįso kvėpuoti. Mėnulis apšvietė 
aikštelę, pelenus laužavietėje, sniegu apklotą pašiūrę, didžiąją uolą, siaurą, 
pusiau užšalusį upeliuką. Viskas buvo taip pat, kaip ir prieš kelias valandas. 

Tik jų nebebuvo. Visi lavonai buvo dingę. 

— Viešpatie! - išgirdo už savęs. Kalavijas pliekė per šaką serui Veimarui 
Roisui braunantis ant keteros. Jis stovėjo šalia spygliuočio su kalaviju ranko- 
je, apsiaustas bangavo už nugaros, kedenamas vėjo, puikiai matomas žvaigž- 
dėto dangaus fone. 

- Gulkit! - primygtinai sušnabždėjo Vilas. - Kažkas čia ne taip. 

Roisas nepajudėjo. Jis pažvelgė į tuščią aikštelę ir nusikvatojo. 

- Tavo mirusieji, regis, paliko stovyklą, Vilai. 

Vilas neteko amo. Jis graibėsi žodžių, kurių taip ir neatsirado. Tai buvo 
neįmanoma. Jo akys lakstė pirmyn atgal po apleistą stovyklavietę ir susto- 
jo prie kirvio. Milžiniškas kovos kirvis dvigubais ašmenimis tebegulėjo ten, 
kur jį anąsyk matė, nepaliestas. Vertingas ginklas... 

— Stokis, Vilai, - įsakė seras Veimaras. - Čia nieko nėra. Neleisiu tau slėp- 
tis po krūmais. 

Nenoromis Vilas pakluso. 

Seras Veimaras smerkiamai jį nužvelgė. 

— Negrįšiu į Juodąją pilį iš nevykusios savo pirmos žvalgybos. Mes rasime 
tuos vyrus. - Jis apsidairė aplink. - Lipk į medį. Greičiau. Ieškok ugnies. 

Vilas be žodžių nusisuko. Nebuvo jokios prasmės ginčytis. Vėjas įsisiūba- 
vo. Košė kiaurai. Jis nutapsėjo prie medžio, pernelyg didelio pilkai žalio spy- 
gliuočio, ir pradėjo lipti. Greitai jo rankos tapo lipnios nuo sakų ir jis pakly- 
do tarp spyglių. Baimė pripildė vidurius tarsi valgis, kurio negali suvirškinti. 
Jis sušnabždėjo maldą bevardžiams miško dievams ir iš įmovos išsitraukė 
durklą. Sukando jį dantimis, kad lipant abi rankos būtų laisvos. Šaltos gele- 
žies skonis burnoje ramino. 

Žemai apačioje staiga šūktelėjo ponaitis: 

— Kas ten eina? 

Šūksme Vilas girdėjo abejonę. Jis nustojo lipęs; klausėsi; stebėjo. 

Miškai atsakė lapų šnarėjimu, ledinio upelio sruvenimu, tolimos balto- 
sios pelėdos ūbavimu. 

Kiti neišleido nė garso. 

Akies kampučiu Vilas pastebėjo judesį. Per mišką sklendė blyškūs pavi- 
dalai. Jis pasuko galvą ir tamsoje išvydo baltą šešėlį. Šis dingo. Vėjyje palen- 
gva šiureno šakos, braižydamos viena kitą mediniais pirštais. Vilas prasižiojo 
sušukti įspėjimo, o žodžiai, regis, sustingo burnoje. Galbūt jis klysta. Galbūt 
tai tebuvo paukštis, atošvaita ant sniego, mėnulio šviesos išdaiga. Galiausiai, 
ką jis tokio regėjo? 

- Vilai, kur tu? - pašaukė seras Veimaras. - Ar matai ką nors? - Jis lėtai 
sukosi ratu, staiga tapęs atsargus, su kalaviju rankoje. Jis turėjo juos pajusti, 
kaip ir Vilas. Nieko negalėjai įžvelgti. - Atsakyk man! Kodėl taip šalta? 

Buvo šalta. Virpėdamas Vilas stipriau įsikibo savo šakos. Veidas atkak- 
liau prigludo prie medžio kamieno. Ant skruosto jis jautė saldžius, lipnius 
sakus. 

Iš miško tamsos išniro šešėlis. Sustojo priešais Roisą. Jis buvo aukštas, 
sulysęs ir kietas lyg seni kaulai, blyškia tarsi pienas oda. Atrodė, kad judant 
jo šarvai keičia spalvą; čia jie balti tarsi šviežiai iškritęs sniegas, čia juodi kaip 

šešėlis, išmarginti sodria pilkai žalia medžių spalva. Su kiekvienu žingsniu 
raštai slydo tarsi mėnulio šviesa per vandenį. 

Vilas girdėjo, kaip sušnypštė seras Veimaras Roisas. 

— Nesiartink, — įspėjo ponaitis. Jo balsas lūžinėjo tarsi berniuko. Jis at- 
metė ilgą sabalų apsiaustą ant pečių, kad rankos liktų laisvos kovai, ir abiem 
rankom įsitvėrė kalavijo. Vėjas nutilo. Buvo labai šalta. 

Tas kitas tyliai slinko pirmyn. Rankose jis laikė tokį ilgą kalaviją, kokio 
Vilui neteko matyti. Šiems ašmenims nukaldinti buvo naudojamas ne žmo- 
nių metalas. Jie atrodė it gyvi mėnesienoje, peršviečiami, kristalinė geležtė 
tokia plona, kad įžiūrėti smaigalio beveik neįmanoma. Tas daiktas blykčiojo 
mėlynai, tarsi vaiduoklių šviesa, žaidžianti aplink briaunas, ir Vilas kažkaip 
žinojo, kad ji yra aštresnė nei bet koks skustuvas. 

Seras Veimaras drąsiai jį sutiko. 

— Tada pašok su manimi. 

Jis iškėlė kalaviją virš galvos neketindamas nusileisti. Rankos drebėjo 
nuo jo svorio, o galbūt nuo šalčio. Tačiau tą akimirką, pagalvojo Vilas, jis jau 
nebebuvo berniukas, o Nakties sargybos karys. 

Kitas sustojo. Vilas matė jo akis; linažiedes, gilesnes ir mėlynesnes nei bet 
kurio žmogaus; tokias mėlynas, kad degino kaip ledas. Įbestos į iškeltą tir- 
tantį ilgą kalaviją abejingai stebėjo metalu slystančią mėnulio šviesą. Vieną 
širdies dūžį jis dar drįso tikėti. 

Jie tyliai išniro iš šešėlių - pirmojo dvyniai. Trys... keturi... penki... Seras 
Veimaras galbūt pajuto su jais atplūdusį šaltį, tačiau jų nematė, negirdėjo. 
Vilui reikėjo sušukti. Tai buvo jo pareiga. Ir mirtis, jei ją įvykdys. Jis drebėjo, 
apsikabinęs medį, ir tylėjo. 

Blyškus kalavijas virbėdamas perskrodė orą. 

Seras Veimaras sutiko jį plienu. Ašmenims susidūrus nebuvo girdėti me- 
talo dzingsėjimo; tik aukštas, plonas, ausis rėžiantis garsas, tarsi kauktų su- 
žeistas gyvūnas. Roisas atmušė antrąjį smūgį, trečiąjį ir atsitraukė per žings- 
nį. Dar viena smūgių kruša, ir jis vėl atsitraukė. 

Už jo, iš dešinės ir kairės, aplink jį stebėtojai stovėjo kantrūs, be jokios 
išraiškos, tylūs, kintantys jų rafinuotų šarvų raštai darė juos miške nemato- 
mus. Tačiau jie dar nebandė įsikišti. 

Kalavijai vėl susikirto; Vilas jau norėjo užsikimšti ausis nuo keisto, kan- 
kinamo, šaižaus jų žviegesio. 

Tada Roisas pavėlavo atremti smūgį. Blyškusis kalavijas perskrodė šarvus 
po ranka. Jaunasis lordas šūktelėjo iš skausmo. Pro šarvus siūbtelėjo kraujas. 
Jis garavo šaltyje, o toje vietoje, kur palietė sniegą, lašai atrodė raudoni tarsi 
ugnis. Sero Veimaro pirštai perbraukė šoną. Kurmio odos pirštinė persisun- 
kė krauju. 

Kitas kažką pasakė kalba, kurios Vilas nesuprato; jo balsas buvo tarsi žie- 
mą ant ežero traškantis ledas, o žodžiai pašaipūs. 

Seras Veimaras Roisas įtūžo. 

— Už Robertą! - sušuko jis ir puolė kriokdamas, pakėlęs apšarmojusį ilgą 
kalaviją abiem rankom, apsuko ir kirto į šoną iš visų jėgų. Kito smūgis buvo 
beveik tingus. 

Miško naktyje nuaidėjo klyksmas ir ilgasis kalavijas subyrėjo į šimtus tra- 
pių gabalėlių, skeveldros pažiro tarsi adatų lietus. Roisas suklupo rėkdamas 
ir užsidengė akis. Pro pirštus sunkėsi kraujas. 

Stebėtojai, tarsi gavę ženklą, drauge žengė pirmyn. Kalavijai kilo ir leido- 
si, visi mirtinoje tyloje. Tai buvo šaltakraujiškos skerdynės. Blyškūs ašmenys 
raikė šarvus it šilką. Vilas užmerkė akis. Apačioje girdėjo jų balsus ir tarsi 
varvekliai aštrų juoką. 

Kai rado savyje drąsos dar kartą žvilgtelėti, buvo praėję daug laiko, ir ke- 
tera apačioje tuščia. 

Jis liko medyje, vos drįsdamas kvėpuoti, kol mėnulis lėtai šliaužė per juo- 
dą dangų. Galiausiai, mėšlungio sutrauktais raumenimis ir nuo šalčio nutir- 
pusiais pirštais, jis nusiropštė žemyn. 

Roiso kūnas gulėjo veidu į sniegą, viena ranka atmesta. Storas sabalų ap- 
siaustas daugelyje vietų prakirstas. Šitaip gulintis negyvas atrodė labai jau- 
nas. Berniukas. 

Už kelių pėdų jis rado kalavijo likučius: ašmenys suskaldyti ir išsiklaipę 
tarsi žaibo trenktas medis. Vilas suklupo, budriai apsižvalgė ir pastvėrė jį. 
Suskaldytas kalavijas bus jo įrodymas. Garedas žinos, ką su juo daryti, o jei 
ne jis, tada tikrai tas senas lokys Mormontas ar meisteris Eimonas. Ar Gare- 
das dar lauks su arkliais? Reikia skubėti. 

Vilas pakilo. Virš jo stovėjo seras Veimaras Roisas. 

Jo puikūs drabužiai suplyšę į skutus, veidas sudarkytas. Kalavijo skevel- 
dra įsmigusi į nereginčią baltą kairės akies lėliukę. 

Dešinė akis atmerkta. Jos lėliukė degė mėlynai. Ji regėjo. 

Sudaužytas kalavijas išslydo iš bejėgių pirštų. Vilas užmerkė akis maldai. 
Ilgos, elegantiškos rankos perbraukė jam per skruostą, tada tvirtai susikibo 
aplink gerklę. Jos buvo apmautos puikiausios kurmių odos pirštinėmis ir li- 
pnios nuo kraujo, tačiau prisilietimas buvo ledinis. 


BRANAS 


ytas išaušo vaiskus ir šaltas, su vasaros pabaigai būdinga gaiva. Jie iš- 

jojo auštant žiūrėti, kaip žmogui bus nukirsdinta galva; raitelių buvo 
iš viso dvidešimt, ir Branas tarp jų, net virpantis iš susijaudinimo. Tai buvo 
pirmas kartas, kai jį laikė pakankamai suaugusiu vykti kartu su lordu tėvu ir 
broliais ten, kur bus vykdomas karaliaus teisingumas. Ėjo devintieji vasaros 
ir septintieji Brano gyvenimo metai. 

Vyras buvo išvestas iš nedidelių įtvirtinimų kalvose. Robas manė, kad jis 
vaildlingas, kalaviju prisiekęs Mensui Reideriui, karaliui iš anapus Sienos. 
Branui odą diegė vien nuo tokių minčių. Jis prisiminė senosios auklės prie 
židinio sektas pasakas. Vaildlingai, kalbėjo auklė, žiaurūs žmonės: paver- 
gėjai, žudikai ir vagys. Jie bendrauja su milžinais ir guliais, nakties tamsoje 
grobia mergaites ir iš nublizgintų ragų geria kraują. O jų moterys Ilgąją Nak- 
tį sanguliauja su Kitais ir gimdo šiurpius pusžmogius vaikus. 

Tačiau vyras, kurį rado rankomis ir kojomis prirakintą prie įtvirtinimų 
sienos, laukiantį karaliaus teisingumo, buvo senas ir baisiai liesas, nedaug 
augesnis už Robą. Šaltyje jis neteko abiejų ausų ir piršto; vilkėjo juodai, kaip 
ir Nakties sargybos broliai, tik šio kailiai buvo nudriskę ir riebaluoti. 

Šalto rytmečio ore garuodamas maišėsi žmogaus ir arklio kvėpavimas, 
kai lordo tėvo nurodymu buvo nurėžta žmogų prie sienos laikiusi virvė ir 
jis atvilktas prieš juos. Robas ir Jonas sėdėjo tiesūs ir ramūs ant savo arklių, 
ant ponio raitas Branas tarp jų, mėgindamas atrodyti vyresnis nei septynerių 
ir apsimesti, kad visa tai jau yra matęs. Pro įtvirtinimų vartus pūtė silpnas 
vėjas. Virš jų galvų plazdeno Vinterfelo Starkų vėliava: pilkas didvilkis, le- 
kiantis per ledo baltumo lauką. 

Brano tėvas didingai sėdėjo ant arklio, ilgi rudi plaukai draikėsi vėjyje. 
Dėl nubalusių rūpestingai pakirptos barzdos ruožų jis atrodė vyresnis nei 
trisdešimt penkerių. Šiandien jo pilkos akys žvelgė niūriai: jis buvo visiškai 
nepanašus į žmogų, vakarais sėdintį prie židinio ir švelniai pasakojantį apie 
didvyrių laikus ir miškavaikius. Jis nusiėmė Tėvo veidą, pagalvojo Branas, ir 
užsidėjo Vinterfelo lordo Starko. 

Ryto vėsoje buvo užduodami klausimai ir skambėjo atsakymai, tačiau vė- 
liau Branas negalėjo prisiminti beveik nieko, kas buvo pasakyta. Galiausiai jo 
lordas tėvas davė įsakymą ir du iš jo sargybinių nuvilko driskių ant kietme- 
džio trinkos aikštės viduryje. Galvą jėga prispaudė ant juodo kieto medžio. 
Lordas Edardas Starkas nulipo nuo arklio, o jo globotinis Teonas Greidžojus 
padavė jam kalaviją. Jį vadino Ledu. Pločio sulig žmogaus ranka ir didesnis 

net už Robą. Ašmenys iš Valyrijos plieno, kaldinti šnabždant burtažodžius ir 
tamsūs kaip dūmai. Nebuvo nieko aštresnio už Valyrijos plieną. 

Jo tėvas nusimovė pirštines ir metė jas Džoriui Kaseliui, pilies apsaugos 
kapitonui. Abiem rankom suėmęs Ledą tarė: 

— Roberto Pirmojo iš Barateonų giminės, Andalų, Roinaro ir Pirmųjų 
Žmonių karaliaus, Septynių Karalysčių valdovo ir Krašto Globėjo, vardu 
Edardas iš Starkų giminės, Vinterfelo lordas ir Šiaurės sergėtojas nuteisia 
tave mirti. 

Jis iškėlė didįjį kalaviją aukštai virš galvos. 

Brano pavainikis brolis Jonas Snou prislinko arčiau. 

— Laikyk tvirtai ponį, - sušnibždėjo. - Ir nenusuk žvilgsnio. Tėvas žinos, 
jei nusuksi. 

Branas tvirtai suspaudė ponio pavadį ir nenusuko žvilgsnio. 

Jo tėvas nukirto vyrui galvą vienu tvirtu kirčiu. Kraujas ištiško ant snie- 
go raudonas tarsi vasaros vynas. Vienas arklys stojo piestu; prireikė jį su- 
tramdyti, kad nepabėgtų. Branas negalėjo atitraukti akių nuo kraujo. Snaigės 
aplink trinką godžiai jį gėrė, rausdamos tiesiog akyse. 

Nukirsta galva atšoko nuo drūtų šaknų ir nusirito. Sustojo netoli Grei- 
džojaus kojų. Teonas buvo lieknas, tamsus devyniolikmetis jaunuolis, kurį 
viskas linksmino. Jis nusijuokė, užkėlė batą ant galvos ir paspyrė. 

- Subingalvis, - sumurmėjo Jonas gana tyliai, kad neišgirstų Greidžojus. Jis 
padėjo ranką Branui ant peties ir šis pažvelgė į savo pavainikį brolį. - Šauniai lai- 
keisi, - rimtai pareiškė Jonas. Jonui keturiolika, jis senas teisingumo parankinis. 

Ilga kelionė atgal į Vinterfelą atrodė būsianti šaltesnė, nors vėjas nurimo, 
o saulė pakilo aukščiau į dangų. Branas šuoliavo greta brolių, toli nuo kitų 
raitelių, jo ponis iš visų jėgų stengėsi neatsilikti nuo žirgų. 

- Dezertyras mirė narsiai, - tarė Robas. Jis buvo didelis, stambus ir vis 
dar augo, šviesia kaip motinos oda ir raudonai rudais plaukais, Tulių iš Rive- 
rano mėlynumo akimis. - Jis bent jau turėjo drąsos. 

— Ne, - tyliai atsakė Jonas Snou. - Tai buvo ne drąsa. Jį stingdė baimė. 
Galėjai išskaityti ją akyse, Starkai. - Jono akys buvo tokios tamsiai pilkos, 
kad atrodė beveik juodos, tačiau niekas neprasprūsdavo jų nepastebėtas. 
Juodu buvo vienmečiai su Robu, bet neatrodė panašūs. Jonas buvo plonas, 
o Robas - raumeningas, Jonas tamsus, o Robas šviesus, Jonas grakštus ir vi- 
krus, ojo netikras brolis - stiprus ir greitas. 

Robui tai nepadarė įspūdžio. 

- Kiti paėmė jo akis, - dievažijosi jis. - Jis mirė kaip pridera. Palenkty- 
niaujam iki tilto? 

— Palenktyniaujam, - sutiko Jonas ir paragino arklį. 

Robas nusikeikė ir nusekė įkandin; taip jie šuoliavo taku: Robas juok- 
damasis ir ūkaudamas, Jonas tylus ir susikaupęs. Jojant arklių kanopos kėlė 
sniego sūkurius. 

Branas nebandė sekti paskui. Ponis nebuvo toks greitas. Jis regėjo apdris- 
kusio žmogaus akis ir dabar apie jas galvojo. Po kurio laiko Robo juokas nu- 
slopo ir miškai vėl tapo tylūs. 

Jis buvo taip pasinėręs į mintis, kad neišgirdo prijojant likusiųjų, kol tė- 
vas nesusilygino su juo. 

— Na, kaip jautiesi, Branai? - paklausė jis nepiktai. | 

— Gerai, tėve, - atsakė Branas. Jis pažvelgė aukštyn. Susisukęs į kailius ir 
odą, raitas ant savo didžiojo karo žirgo, lordas tėvas dunksojo virš jo tarsi 
milžinas. - Robas sako, kad vyras mirė narsiai, tačiau Jonas tvirtina, kad jis 
bijojo. 

— O kaip tu manai? - paklausė tėvas. 

Branas susimąstė. 

— Ar gali žmogus išlikti drąsus, jei bijo? 

— Tai vienintelė akimirka, kai žmogus būna drąsus, - paaiškino tėvas. — 
Ar supranti, kodėl tai padariau? 

- Jis buvo vaildlingas, - tarė Branas. - Jie grobia moteris ir parduoda jas 
Kitiems. 

Lordas tėvas nusišypsojo. 

- Senoji auklė vėl tau seka pasakas. Iš tiesų šis žmogus sulaužė priesaiką, 
dezertyravo iš Nakties sargybos. Už tokius nėra pavojingesnių žmonių. De- 
zertyras žino, kad jei bus sugautas, jo likimas nulemtas, tad nesipurtys jokio 
nusikaltimo, net ir paties Žiauriausio. Bet tu manęs nesupratai. Klausiau ne 
kodėl žmogus turėjo mirti, bet kodėl aš turėjau jį nukirsdinti? 

Branas nežinojo. 

— Karalius Robertas turi budelį, - netvirtai tarė. 

— Taip, turi, - sutiko tėvas. - Kaip ir visi prieš jį buvę Targeirinų karaliai. 
Tačiau mes teisingumą vykdome senuoju būdu. Starkų gyslomis teka Pir- 
mųjų Žmonių kraujas, ir mes laikomės papročio, kad kalaviju turi užsimoti 
nuosprendį paskelbęs žmogus. Jei jau atimi žmogui gyvybę, privalai pažiū- 
rėti jam į akis ir išklausyti jo paskutinius žodžius. Jei negali to ištverti, tada 
galbūt žmogus nenusipelnė mirti. Vieną dieną, Branai, tu tapsi Robo vėlia- 
vininku, prisieksi broliui ir karaliui ir privalėsi vykdyti teisingumą. Stojus 
tokiai dienai neturėtum mėgautis užduotimi, tačiau jos ir nesikratyk. Valdo- 
vas, besislapstantis už samdomo budelio, netruks pamiršti, kas yra mirtis. 

Kaip tik tada priešais juos ant kalvos viršūnės pasirodė Jonas. Jis pamojo 
jiems ir sušuko: 

— Tėve, Branai, greičiau čia, pažiūrėkit, ką rado Robas. 

Ir vėl dingo. 

Džoris risnojo greta jų. 

— Bėdos, milorde? 

— Net neabejoju, - atsakė tėvas. - Lekiam pažiūrėti, kokią bėdą šįkart iš- 
kapstė mano sūnūs. 

Jis pavarė žirgą risčia. Džoris, Branas ir visi kiti nusekė įkandin. 

Jie rado Robą ant kranto į šiaurę nuo tilto, Jonas vis dar raitas stovėjo gre- 
ta. Vėlyvos vasaros sniegas per šį mėnulio pasikeitimą iškrito gausiai. Robas 
iki kelių buvo įbridęs į baltumą, gobtuvas atsmauktas tiek, kad plaukuose 
žaidė saulė. Jis kažką sūpavo rankose, berniukams kalbant prislopintais, su- 
sijaudinusiais balsais. 

Raiteliai atidžiai dairėsi kelio per pusnis, ieškodami tvirto pagrindo ant 
užklotos, nelygios žemės. Džoris Kaselis ir Teonas Greidžojus pirmieji pa- 
siekė berniukus. Greidžojus jodamas juokėsi ir šmaikštavo. Branas girdėjo, 
kaip jis neteko kvapo. 

— Dievai! - sušuko jis, sunkiai tramdydamas ristūną, kol siekė kalavijo. 

Džorio kalavijas jau buvo apnuogintas. 

Robas išsišiepė ir pažvelgė pro gniutulą rankose. 

- Ji negali tavęs nuskriausti, - tarė. - Ji negyva, Džori. 

Branas jau degė iš smalsumo. Jis būtų galėjęs spustelėti ponį pentinais, 
tačiau prie tilto tėvas liepė lipti iš balno ir traukti pėsčiomis. Branas iššoko 
ir nuskuodė. 

Jonas, Džoris ir Teonas Greidžojus jau buvo nusėdę nuo arklių. 

— Kas čia, po šimts, yra? - domėjosi Greidžojus. 

- Vilkas, - atsakė Robas. 

— Apsigimėlis, - nesutiko Greidžojus. - Pažiūrėk, koks jis didelis. 

Brano širdis daužėsi krūtinėje, kol skynėsi kelią prie brolio per juosmenį 
siekiančias pusnis. 

Dengiamas kruvino sniego, negyvas drybsojo milžiniškas tamsus pavi- 
dalas. Jo gauruotas pilkas kailis jau ledėjo, o silpnas irimo kvapas plaikstėsi 
tarsi moteriški kvepalai. Branas žvilgtelėjo į nereginčias akis, knibždančias 
lervų, plačius nasrus, pilnus geltonų dantų. Tačiau išsižioti iš nuostabos ver- 
tė padaro dydis. Augesnis už jo ponį ir dvigubai stambesnis už bet kurį tėvo 
skaliką. 

— Tai ne išsigimėlis, - ramiai paprieštaravo Jonas. - Tai didvilkis. Jie auga 
didesni nei kitos vilkų rūšys. 

Teonas Greidžojus tarė: 

— Į pietus nuo Sienos didvilkiai nebuvo pastebėti du šimtus metų. 

— Bet vieną aš dabar matau, - atšovė Jonas. 

Branas atplėšė akis nuo baisūno. Ir tada pastebėjo gniutulą Robo ranko- 
se. Gėrėdamasis šūktelėjo ir prisiartino. Jauniklis buvo mažas, pilkai juodas 
kailių kamuoliukas, užmerktomis akimis. Jis aklai baksnojo nosimi į Robo 
krūtinę, ieškodamas pieno, ir gailiai inkštė. Branas neryžtingai ištiesė ranką. 

— Nagi, - padrąsino Robas. - Gali jį paliesti. 

Branas nedrąsiai perbraukė vilkiuką ranka ir pasisuko į Joną, raginantį: 

- Imk. 

Jo netikras brolis į rankas įbruko antrą jauniklį. 

— Jų yra penki. 

Branas klestelėjo ant sniego ir priglaudė vilkiuką prie veido. Skruostą lie- 
čiantis kailis buvo švelnus ir šiltas. 

— Didvilkiai laksto karalystėje nevaržomi po šitiek metų... - sumurmėjo 
arklininkas Halenas. - Man tai visai nepatinka. 

— Tai ženklas, - tarė Džoris. 

Tėvas susiraukė. 

- Tai tik negyvas žvėris, Džori, - tarė jis. Tačiau atrodė susirūpinęs. Jam 
vaikštinėjant apie gaišeną po kojomis girgždėjo sniegas. - Ar žinome, nuo 
ko ji nudvėsė? 

- Kažkas yra gerklėje, - didžiuodamasis, kad rado atsakymą anksčiau, 
nei tėvas uždavė klausimą, išpoškino Robas. - Štai čia, po žandikauliu. 

Tėvas priklaupė ir ranka pagraibė po žvėries galva. Trūktelėjo ir pakėlė, 
kad visi matytų. Suskaldyto rago apačia, smailės nulaužtos, viskas permirkę 
krauju. 

Palydoje stojo tyla. Vyrai sunerimę žvelgė į ragus, nė vienas nedrįso pra- 
bilti. Net Branas jautė jų baimę, nors nieko nesuprato. 

Tėvas numetė ragus į šalį ir nusivalė rankas į sniegą. 

— Stebiuosi, kad ji išgyveno tiek, jog dar atsivedė jauniklius, - tarė. Jo bal- 
sas išvaikė kerus. 

- Galir neišgyveno, - atsiliepė Džoris. - Girdėjau pasakojant... gal patelė 
jau buvo negyva, kai atsivedė jauniklius. 

- Gimę su mirtimi, - įsiterpė kitas vyras. - Blogiausia dalia. 

— Nesvarbu, - tarė Halenas. - Jie netrukus taip pat bus negyvi. 

Branas nerišliai šūktelėjo iš išgąsčio. 

— Kuo greičiau, tuo geriau, - pritarė Teonas Greidžojus. Jis išsitraukė ka- 
laviją. - Duok žvėrį čia, Branai. 

Mažasis padaras jo glėbyje pradėjo muistytis, tarsi girdėdamas ir supras- 
damas. 

— Ne! - niršiai išrėkė Branas. - Jis mano. 

— Patrauk kalaviją, Greidžojau, - liepė Robas. Šią akimirką jis elgėsi įsa- 
kmiai kaip jų tėvas, kaip lordas, kuriuo vieną dieną taps. - Mes pasiliksime 
šiuos jauniklius. 

— Negali to padaryti, berniuk, - atitarė Harvinas, Haleno sūnus. 

— Pribaigti juos būtų malonė, - aiškino Halenas. 

Branas pažvelgė į tėvą, ieškodamas išsigelbėjimo, tačiau išvydo tik nepri- 
tarimą ir surauktą kaktą. 

- Halenas kalba tiesą, sūnau. Geriau greita mirtis, nei dvėsti nuo bado ir 
šalčio. 

— Ne! - Jis jautė akyse besikaupiančias ašaras, tad nusuko žvilgsnį. Neno- 
rėjo pravirkti tėvo akivaizdoje. Ų 

Robas atkakliai priešinosi. 

- Sero Rodriko rudoji kalė praėjusią savaitę vėl atsivedė šuniukų, - tarė 
jis. - Vada nedidelė, tik du išgyvenę šunyčiai. Jai pakaks pieno. 

- Ji suplėšys į gabalus, kai vilkiukai bandys žįsti. 

- Lorde Starkai, - tarė Jonas. Buvo keista girdėti jį kreipiantis į tėvą taip 
oficialiai. Branas žvelgė į jį su žūtbūtine viltimi. - Yra penki jaunikliai, - kal- 
bėjo jis tėvui. - Trys patinai, dvi patelės. 

— Nair kas, Jonai? 

- Jūs turite penkis teisėtus vaikus - tris sūnus, dvi dukteris, - aiškino Jo- 
nas. - Didvilkis yra jūsų šeimos simbolis. Jūsų vaikams lemta turėti šiuos 
vilkiukus, milorde. 

Branas matė, kaip pasikeitė tėvo veidas, kaip susižvalgė būrio vyrai. Šią 
minutę Branas mylėjo Joną visa širdimi. Net būdamas septynerių, Branas 
suprato, ką padarė jo brolis. Skaičius atitiko tik todėl, kad Jonas nepriskaitė 
savęs. Jis įtraukė mergaites, net Rikoną, kūdikį, tačiau ne pavainikį, turintį 
Snou pavardę; pavardę, kurią pagal papročius duodavo visiems šiaurėje, ne- 
turėjusiems laimės gimti su sava. 

Tėvas tai irgi puikiai suprato. 

— O tu ar nenori jauniklio, Jonai? - švelniai pasiteiravo. 

- Didvilkis puošia Starkų giminės vėliavas, - pabrėžė Jonas. - O aš nesu 
Starkas, tėve. 

Jų lordas tėvas mąsliai nužvelgė Joną. Robas nutraukė stojusią tylą. 

— Aš pats jį auginsiu, tėve, - pažadėjo jis. - Pamirkysiu rankšluostį į šiltą 
pieną ir duosiu jam čiulpti. 

— Aš taip pat! - lyg aidas atkartojo Branas. 

Lordas ilgai ir atidžiai akimis varstė sūnus. 

- Lengva sakyti, sunkiau padaryti. Neleisiu jiems švaistyti tarnų laiko. Jei 
norite šių jauniklių, patys turėsite ir maitinti. Supratot? 

Branas energingai linktelėjo. Vilkiukas pasimuistė jo glėbyje, šiltu liežu- 
viu lyžtelėjo veidą. 

- Taip pat turite juos dresuoti, - pridūrė tėvas. - Patys turėsite mokyti. 
Vyriausiasis šunidžių prižiūrėtojas su šiomis pabaisomis neturės jokių rei- 
kalų, aš jums tai pažadu. Ir lai dievai jums padeda, jei juos apleisite, žiauriai 
su jais elgsitės ar prastai išdresuosite. Čia ne šunys, kurie maldauja skanėstų 
ar slenka šalin gavę spyrį. Didvilkis nuplėš žmogui ranką iki peties taip pat 
lengvai, kaip šuo nudės žiurkę. Tikrai šito norite? 

— Taip, tėve, - tarė Branas. 

- Taip, - sutiko Robas. 

— Vilkiukai gali nudvėsti, nepaisant jūsų pastangų. 

— Nenudvės, - priešgyniavo Robas. - Mes jiems neleisime. 

— Tada pasilaikykite juos. Džori, Desmondai, surinkite likusius jauni- 
klius. Laikas grįžti į Vinterfelą. 

Tik tada, kai jau sėdėjo raiti kelyje, Branas leido sau pasidžiaugti saldžiu 
pergalės skoniu. Jo vilkiukas buvo įtaisytas tarp odinių drabužių, šiltai pri- 
gludęs prie jo, saugus ilgai kelionei namo. Branas svarstė, kaip jį pavadinti. 

Tilto viduryje Jonas staiga sustojo. 

- Kas yra, Jonai, - paklausė tėvas. 

— Argi jūs negirdit? 

Branas girdėjo vėją medžiuose, kanopų kaukšėjimą ant kietmedžio lentų, 
alkano vilkiuko inkštimą, tačiau Jonas klausėsi kažko kito. 

— Ten, - tarė Jonas. 

Jis apsuko ristūną ir nušuoliavo atgal per tiltą. Jie matė, kaip jis nušoko 
nuo žirgo ten, kur sniege gulėjo negyva didvilkė, matė, kaip priklaupė. Po 
sekundės jis jau risnojo link jų šypsodamasis. 

- Jis tikriausiai nurėpliojo toliau nuo kitų, - tarė Jonas. 

- Arba buvo išvytas, - pasakė tėvas, žvelgdamas į šeštąjį vilkiuką. Jo kailis 
buvo baltas, o visų kitų - pilkas. Jo akys buvo raudonos tarsi driskiaus, kuris 
šįryt mirė, kraujas. Branui pasirodė keista, kad tik šis jauniklis atsimerkė, kai 
kiti dar buvo akli. 

- Albinosas, - ironiškai mestelėjo Teonas Greidžojus. - Šitas nugaiš grei- 
čiau už kitus. 

Jonas Snou metė į tėvo globotinį ilgą, kaustantį žvilgsnį. 

- Aš taip nemanau, Greidžojau, - tarė jis. - Šitas priklauso man. 


KETLINA 


| etlina niekada nemėgo šio dievų miško. Ji gimė Tulių šeimoje, Rivera- 

e, toli pietuose, prie Raudonosios Trišakio Šakos. Dievų miškas ten 
buvo it sodas, šviesus ir erdvus, kur skambančiose upėse margus šešėlius 
barstė aukšti raudonmedžiai, slaptuose lizduose giedojo paukščiai, oras kve- 
pėjo gėlėmis. 

Vinterfelo dievų miškas buvo visai kitoks. Tai buvo tamsi, pirmapradė vieta, 
trys akrai dešimtis tūkstančių metų neliesto miško aplink niūrią pilį. Atsidavė 
drėgna žeme ir puvėsiais. Raudonmedžiai čia neaugo. Čia stiebėsi atšakūs spy- 
gliuočiai, ginkluoti pilkai žaliomis adatomis, galingi ąžuolai ir kietmedžiai, seni 
kaip ir pati karalystė. Stori tamsūs kamienai grūdosi šalia vienas kito, kreivokš- 
lės šakos pynė tankmę virš galvos, o kumpos šaknys raitėsi po žeme. Tai buvo 
gilios tylos ir kabančių šešėlių vieta, o čia gyvenantys dievai - bevardžiai. 

Bet ji žinojo, kad šįvakar čia ras savo vyrą. Atėmęs žmogui gyvybę jis ieš- 
kodavo ramybės dievų miške. 

Ketlina buvo įtrinta septyniais aliejais ir gavo vardą šviesos vaivorykš- 
tėje, kuri užliejo Riverano šventyklą. Ji buvo tikinti, kaip jos tėvas, senelis 
bei prosenelis. Jos dievai turėjo vardus, o jų veidai buvo pažįstami kaip kad 
tėvų. Melstasi šventikui smilkant, aromatui vinguriuojant, septynbriau- 
niam kristalui atgyjant šviesoje, balsams susiliejant giesmėje. Tuliai turėjo 
dievų mišką kaip ir visos kitos kilmingos šeimos, tačiau ten galėjai tik pa- 
sivaikščioti, paskaityti ar pagulinėti saulėje. Melstis reikėjo šventykloje. 

Tik jai Nedas pastatė nedidelę šventyklėlę, kur ji galėjo giedoti septy- 
niems dievų veidams, tačiau Starkų gyslomis tebetekėjo Pirmųjų Žmonių 
kraujas ir jų praamžiai buvo senieji, bevardžiai, beveidžiai žaliojo miško die- 
vai, besidalijantys vieta su išnykusiais miško vaikais. 

Prie nedidelio juodų ir šaltų vandenų tvenkinio, miško viduryje kerojo 
senas tikėjimo medis. „Širdies medis“, - vadino jį Nedas. Tikėjimo medžio 
kamienas buvo kaulų baltumo, lapai - tamsiai raudoni, tarsi tūkstančiai su- 
kruvintų rankų. Didžiojo medžio kamiene išraižytas liūdnų melancholiškų 
bruožų veidas, gilios akys raudonos nuo išdžiūvusių syvų ir keistai budrios. 
Jos buvo senos, tos akys; senesnės nei pats Vinterfelas. Jei pasakojimai ne- 
meluoja, jos matė, kaip Brandonas Statytojas padėjo kertinį akmenį; jos 
stebėjo, kaip aplink kilo granitinės pilies sienos. Kalbama, kad miško vaikai 
medžiuose išraižė veidus Aušros amžiais, prieš Pirmiesiems Žmonėms at- 
vykstant per siaurąją jūrą. 

Pietuose paskutinieji tikėjimo medžiai buvo iškirsti arba sudeginti 
prieš tūkstantį metų, išskyrus Veidų salą, kur žalieji žmonės ėjo tylią savo 

sargybą. Čia viskas buvo kitaip. Čia kiekviena pilis turėjo nuosavą dievų 
mišką, o kiekvienas dievų miškas - širdies medį, o kiekvienas širdies me- 
dis - savąjį veidą. 

Ketlina rado savo vyrą tikėjimo medžio paunksmėje, sėdintį ant samano- 
to akmens. Didysis kalavijas Ledas gulėjo ant kelių, o jis valė ašmenis šiuose 
tarsi naktis juoduose vandenyse. Tūkstančio metų puvėsiai storu sluoksniu 
dengė dievų miško žemę, sugerdami jos žingsnių garsą, tačiau raudonos ti- 
kėjimo medžio akys ją sekė. 

— Nedai, - švelniai pašaukė ji. 

Jis pakėlė galvą ir pažvelgė į ją. 

— Ketlina, - tarė. Jo balsas buvo tolimas ir šaltas. - Kur vaikai? 

Jis visada jos to klausia. 

- Virtuvėje, ginčijasi, kaip pavadinti vilkiukus. 

Ji išskleidė savo apsiaustą ant miško žemės ir atsisėdo prie tvenkinio, nu- 
gara į tikėjimo medį. Juto ją stebinčias akis, tačiau pasistengė jų nepaisyti. 

— Arija jau įsimylėjusi, Sansa susižavėjusi ir dėkinga, tačiau Rikonas dar 
neapsisprendęs. 

— Arjis bijo? - paklausė Nedas. 

- Šiek tiek, - pripažino ji. - Juk jam tik treji. 

Nedas susiraukė. 

- Jis turi išmokti susidurti su savo baimėmis. Jis amžinai nebus trejų. Be 
to, artėja Žiema. 

- Taip, - sutiko Ketlina. Nuo tų žodžių ji suvirpėjo, kaip visada. Starkų 
žodžiai. Kiekviena kilminga šeima turi savo žodžius. Šeimos devizai, verti- 
nimai, visokios maldos, didžiavimasis garbe ir šlove, lojalumo ir tiesos pa- 
žadai, ištikimybės ir drąsos priesaikos. Kaip ir Starkų. Žiema artėja, įspėja jų 
žodžiai. Ne pirmą kartą ji susimąstė, kokie keisti Žmonės tie šiauriečiai. 

— Vyras mirė kaip pridera, aš tuo pasirūpinau, - pratarė Nedas. Vienoje 
rankoje jis laikė lopinėlį aliejuotos šikšnos. Kalbėdamas lengvai braukė juo 
didįjį kalaviją, blizgindamas metalą iki tamsaus spindesio. - Buvau laimin- 
gas dėl Brano. Būtumei juo didžiavusis. 

— Aš visada juo didžiuojuosi, - tarė Ketlina, stebėdama, kaip jis glosto ka- 
laviją. Ji matė gilias plieno rieves tose vietose, kur metalas kalvėje šimtą kartų 
buvo perkaltas. Ketlina nemėgo kalavijų, tačiau negalėjo paneigti, kad Ledas 
buvo savito grožio. Nukaldintas Valyrijoje, prieš žlungant seniesiems laikams, 
kai kalviai kalė metalą ne tik kūjais, bet ir pasitelkę burtus. Jis buvo keturių šim- 
tų metų senumo ir toks pat aštrus kaip tądien, kai buvo nukaldintas. Jo vardas 
dar senesnis, didvyrių laikų palikimas, kai Starkai buvo Šiaurės karaliai. 

- Jis buvo ketvirtas šiemet, - niūriai pratarė Nedas. - Vargšas vyras atro- 
dė kone pamišęs. Kažkas jį taip išgąsdino, kad mano žodžių nesuvokė. - Jis 
atsiduso. — Benas rašo, kad Nakties sargyba susilpnėjo iki tūkstančio vyrų. 
Ne tik dėl dezertyravimo. Jie praranda vyrus ir žvalgyboje. 

— Ar dėl vaildlingų? - paklausė ji. 

— O dėl ko dar? - Nedas pakėlė Ledą, nužvelgė šaltą plieną. - Ir bus tik 
blogiau. Ateis diena, kai privalėsiu surinkti visas vėliavas, joti į šiaurę ir susi- 
tvarkyti su karaliumi anapus Sienos kartą ir visiems laikams. 

— Anapus Sienos? - Ši mintis privertė Ketliną krūptelėti. 

Nedas pastebėjo siaubą jos veide. 

— Menso Reiderio mums nereikia bijoti. 

— Anapus Sienos yra tamsesnių dalykų. - Ji pažvelgė už savęs į širdies 
medį, jo blyškų kamieną ir raudonas akis: stebinčias, klausančias, gromu- 
liuojančias ilgas neskubrias mintis. 

Jis atlaidžiai nusišypsojo. 

- Klausaisi pernelyg daug senosios auklės pasakų. Kiti mirę kaip ir miš- 
kavaikiai, išnykę prieš aštuonis tūkstančius metų. Meisteris Luvinas pasaky- 
tų, kad jie apskritai niekada neegzistavo. Nė vienas žmogus jų nėra matęs. 

- Iki šio ryto nė vienas Žmogus nebuvo matęs ir didvilkio, - priminė jam 
Ketlina. 

— Neturėčiau veltis į ginčus su Tuli, - tarė jis liūdnai šypsodamas. Jis įkišo 
Ledą atgal į makštį. - Tu atėjai čia ne pasakoti man vaikiškų pasakų. Kas 
nutiko, miledi? 

Ketlina paėmė vyrą už rankos. | 

- Šiandien sulaukėm liūdnų žinių, milorde. Nenorėjau trukdyti, kol ne- 
apsivalei. - Nebuvo kaip sušvelninti smūgio, tad prabilo be užuolankų. - 
Man labai gaila, mano meile. Jonas Arinas mirė. 

Jo akys surado josios, ir ji matė, kaip jam skaudu; žinojo taip būsiant. Jau- 
nystėje Nedas buvo auklėjamas Ėrijoje; bevaikis lordas Arinas tapo antruoju 
jo ir kito globotinio, Roberto Barateono, tėvu. Kai Išprotėjęs karalius Eiris II 
Targeirinas pareikalavo jų galvų, užuot atidavęs tuos, kuriuos pasižadėjo glo- 
boti ir ginti, Erijos lordas sukėlė mėnulio ir sakalo vėliavoms ištikimus vyrus. 

Vieną dieną, prieš penkiolika metų, antrasis tėvas tapo ir broliu, kai 
juodu su Nedu Riverano šventykloje vedė dvi seseris, lordo Hosterio Tu- 
lio dukteris. 

— Jonas... - teištarė. - Ar žinios tikros? 

— Buvo karaliaus antspaudas, o laiškas rašytas paties Roberto ranka. Aš jį 
tau išsaugojau. Jis sako, kad lordas Arinas mirė staiga. Net meisteris Paiselis 
buvo bejėgis; jis davė aguonpienio, tad Jonas ilgai nesikankino. 

— Nedidelis gailestingumas, sakyčiau, - ištarė jis. Ji regėjo sielvartą jo vei- 
de, bet netgi tada jis pirmiausia pagalvojo apie ją. - O tavo sesuo, - tarė, - ir 
Jono berniukas. Kas girdėti apie juos? 

- Laiške tebuvo parašyta, kad jie sveiki ir grįžo į Ėriją, - atsakė Ketlina. — 
Verčiau jau būtų vykę į Riveraną. Ėrija yra aukštai ir nuošaliai ir tai visuomet 
buvo jos vyro valda, o ne jos. Lordą Joną primins kiekvienas akmuo. Aš pa- 
žįstu savo seserį. Jai reikia paguodos iš šeimos ir draugų. 

— Tavo dėdė laukia Slėnyje, ar ne? Girdėjau, Jonas paskyrė jį Vartų riteriu. 

Ketlina linktelėjo. 

- Brindenas dėl jos ir berniuko padarys viską, ką galės. Tai šiokia tokia 
paguoda, bet vis dėlto... 

- Keliauk pas ją, - paragino Nedas. - Pasiimk vaikus. Pripildykite jos 
menes triukšmo, šūkavimų ir juoko. Jos berniukui reikia, kad šalia būtų kitų 
vaikų, ir Laiza neturėtų gedėti viena. 

- Jei tik galėčiau, - tarė Ketlina. - Laiške užsiminta ir apie kitus reikalus. 
Karalius atvyksta į Vinterfelą, ketindamas tave išsivežti. 

Nedui prireikė akimirkos įsisąmoninti jos žodžiams, tačiau kai juos su- 
vokė, šešėlis dingo nuo veido. 

— Robertas atvyksta čia? - Jai linktelėjus, jo veidą nutvieskė šypsena. 

Ketlina norėjo džiaugtis su juo. Tačiau ji girdėjo kalbas kiemuose; sniege 
nugaišęs didvilkis, gerklėje įstrigęs sulaužytas ragas. Į širdį tarsi gyvatė įsi- 
smelkė baimė, tačiau ji prisivertė nusišypsoti vyrui, kurį mylėjo, kuris neti- 
kėjo ženklais. 

— Žinojau, kad tau bus malonu tai išgirsti, - tarė ji. - Turėtume pasiųsti 
žinią tavo broliui prie Sienos. 

- Taip, žinoma, - sutiko jis. - Benas norės būti čia. Liepsiu meisteriui 
Luvinui pasiųsti greičiausią paukštį. - Nedas pakilo ir padėjo jai atsistoti. — 
Velniai griebtų, kiek metų praėjo? Ir jis mums praneša tik tokiu laišku? Ar 
jame bent pasakyta, kiek bus žmonių jo palydoje? 

- Manyčiau, mažiausiai apie šimtą riterių su visais vasalais ir pusė tiek 
laisvųjų raitelių. Sersi ir vaikai keliauja kartu su jais. 

- Jų labui Robertas nevarys arklių greičiau nei žingine, - tarė jis. - Bet tai 
tik geriau. Turėsime laiko pasiruošti. 

— Karalienės broliai irgi palydoje, - tarė ji. 

Nedas nusivaipė. Tarp jo ir karalienės šeimos narių meilės nebuvo, Ke- 
tlina tai žinojo. Lanisteriai iš Kasterli Uolos pilies per vėlai stojo Roberto 
pusėn, - kai pergalė jau buvo garantuota, - ir jis niekada už tai neatleido. 

— Ką gi, jei Roberto draugijos kaina yra Lanisterių antplūdis, tebūnie. At- 
rodo, Robertas atsiveža pusę savo dvaro. 

— Kur karalius eina, karalystė seka, - tarė Ketlina. 

— Bus smagu pamatyti vaikus. Jauniausias dar žindo Lanisterių moters 
krūtį, kai paskutinį kartą jį mačiau. Jam dabar turėtų būti, kiek, penkeri? 

- Princui Tomenui septyneri, - pasakė ji. - Tokio pat amžiaus kaip ir 
Branas. Nedai, galvok, ką kalbi. Lanisterių moteris yra mūsų karalienė ir, sa- 
koma, jos išdidumas auga sulig kiekvienais metais. 

Nedas suspaudė jai ranką. 

— Turėtų būti puota, be abejo, su dainininkais, o Robertas norės pame- 
džioti. Pasiųsiu Džorį į pietus su garbės sargyba pasitikti jų ant karališkojo 
kelio ir parlydėti čionai. Dieve, kaip mes juos visus išmaitinsim? Tu sakei, jis 
jau kelyje? Velniai griebtų tą žmogų. Velniai griebtų jo karališką slaptumą. 


DANEIRIS 


os brolis laikė suknelę, kad ji galėtų apžiūrėti. 

— Koks grožis. Paliesk ją. Nagi. Paglostyk medžiagą. 

Dani palietė. Audinys buvo toks glotnus, kad, regis, sroveno tarp pirštų 
tarsi vanduo. Neatminė, kad būtų vilkėjusi ką nors tokio švelnaus. Tai ją gąs- 
dino. Ji atitraukė ranką. 

- Ji tikrai mano? 

- Magistro Ilyrijaus dovana, - šypsodamasis tarė Viseiris. Šįvakar jos 
brolis buvo pakilios nuotaikos. - Spalva išryškins mėlyną tavo akių spalvą. 
Turėsi aukso ir įvairiausių brangakmenių. Ilyrijus pažadėjo. Šįvakar turi at- 
rodyti kaip princesė. 

Princesė, susimąstė Dani. Ji jau pamiršo, ką tai reiškia. Galbūt niekada ir 
nežinojo. 

— Kodėl jis mums toks dosnus? - paklausė. - Ko jam iš mūsų reikia? 

Beveik pusmetį jie gyveno magistro namuose, valgė jo maistą, buvo lepi- 
nami jo tarnų. Dani buvo trylikos, jau tiek subrendusi, kad žinotų, jog tokios 
dovanos dažniausiai turi kainą, čia, laisvajame Pentoso mieste. 

- Ilyrijus ne kvailys, - tarė Viseiris. Jis buvo ištįsęs jaunuolis nervingomis 
rankomis ir karštligišku žvilgsniu blyškiose alyvų spalvos akyse. - Magistras 
žino, kad nepamiršiu savo draugų, kai atsisėsiu į sostą. 

Dani nieko neatsakė. Magistras Ilyrijus prekiavo prieskoniais, brang- 
akmeniais, drakonų kaulais ir kitais, ne tokiais pikantiškais dalykais. Buvo 
kalbama, kad jis turi draugų visuose devyniuose Laisvuosiuose miestuose ir 
net už jų, Vais Dotrakyje ir legendinėse žemėse palei Nefrito jūrą. Taip pat 
sklido gandai, kad jis neturėjo draugo, kurio nebūtų noriai pardavęs už tin- 
kamą kainą. Dani tokias šnekas girdėjo gatvėse, tačiau žinojo, kad nereikia 
abejoti broliu, šiam mezgant savo svajonių tinklus. Kilęs jo pyktis būdavo 
siaubingas. Viseiris tai vadino drakono pabudimu. 

Brolis pakabino suknią greta durų. 

- Ilyrijus atsiųs tarnaites tavęs nuprausti. Kruopščiai nusiplauk arklidžių 
dvoką. Chalas Drogas turi tūkstančius žirgų, šįvakar jis ieškos kitokio ristū- 
no. - Jis priekabiai ją nužvelgė. - Tu tebesikūprini. Atsitiesk. - Jis rankomis 
spustelėjo atgal jos pečius. - Leisk jiems pamatyti, kad dabar jau esi moteriš- 
kų formų. - Jo pirštai lengvai perbraukė jos krūtis ir gnybtelėjo spenelį. - Šį- 
vakar tu manęs nenuvilsi. Jei nuvilsi, pasigailėsi. Juk nenori pažadinti drako- 
no, ar ne? - Jo pirštai sugriebė ją, skaudžiai gnybtelėjo per šiurkštų tunikos 
audinį. - Juk nenori? - pakartojo. 

- Ne, - nuolankiai išlemeno Dani. 

Brolis nusišypsojo. 

- Puiku. - Jis palietė jos plaukus, kone švelniai. - Kai rašys apie mano 
valdymą, mieloji sese, sakys, kad viskas prasidėjo šiąnakt. 

Jam išėjus, Dani atsistojo prie lango ir ilgesingai įsistebeilijo į įlankos van- 
denis. Besileidžiančios saulės nušviesti stūksojo juodi kvadratinių Pentoso 
bokštų siluetai. Dani girdėjo raudonųjų šventikų giedojimą, matė degančius 
naktinius laužus ir skarmaluotus vaikus, žaidžiančius už dvaro sienų. Aki- 
mirką ji troško žaisti su jais, basa, uždususi, vilkinti skudurais, be praeities ir 
ateities, be pokylio chalo Drogo namuose. 

Kažkur už saulėlydžio, anapus siaurosios jūros, driekėsi žemės su žaliomis 
kalvomis, gėlėtomis lygumomis ir plačiomis skubančiomis upėmis, kur tarp di- 
dingų mėlynai pilkų kalnų kilo tamsaus akmens bokštai, o šarvuoti riteriai jojo į 
mūšį po savo valdovų vėliavomis. Dotrakiai tą žemę vadino Raeš Andali, Anda- 
lų žemė. Laisvuosiuose miestuose jie kalbėjo apie vakariečius ir Saulėlydžio ka- 
ralystes. Jos brolis turėjo paprastesnį pavadinimą. „Mūsų žemė, - vadino jis. Jam 
tie žodžiai buvo tarsi malda. Jei dažnai juos kartos, dievai išgirs. - Mūsų pagal 
kraujo teisę, per išdavystę atimta iš mūsų, bet mūsų, amžinai mūsų. Negalima 
vogti iš drakono, o ne. Drakonas viską prisimena.“ 

Galbūt drakonas tikrai atsiminė, tačiau Dani - ne. Ji niekada nematė tos 
žemės, kurią brolis vadino jų, karalystės už siaurosios jūros. Kraštai, apie ku- 
riuos jis kalbėjo, - Kasterli Uola, Ėrija, Haigardenas, Arino slėnis, Dornas ir 
Veidų sala - jai buvo tik žodžiai. Viseiris buvo aštuonerių, kai jie pabėgo iš 
Karaliaus Uosto, gelbėdamiesi nuo puolančios uzurpatoriaus kariuomenės, 
tačiau Daneiris tuo metu tik sukrutėjo motinos įsčiose. 

Tiesa, kartais Dani įsivaizduodavo, kaip viskas buvo, nes brolis taip daž- 
nai jai pasakodavo. Apie pabėgimą vidurnaktį į Dragonstouną, mėnulio 
mirgėjimą juodose laivo burėse. Apie brolį Reigarą, kovojantį su uzurpato- 
riumi kruvinuose Trišakio vandenyse ir mirštantį dėl moters, kurią mylėjo. 
Karaliaus -Uostą siaubiančius tuos, kuriuos Viseiris vadino uzurpatoriaus 
šunimis: lordus Lanisterius ir Starkus. Princesę Eliją iš Dorno, maldaujan- 
čią pasigailėti, kai Reigaro įpėdinį atplėšė nuo jos krūties ir nužudė tiesiog 
akyse. Nublizgintas paskutiniųjų drakonų kaukoles, nereginčiu žvilgsniu 
spoksančias nuo sienos sosto menėje, kai Karalžudys perrėžė tėvui gerklę 
auksiniu kalaviju. | 

Ji gimė Dragonstoune devyni mėnuliai po pabėgimo, kai įdūkusi vasaros 
audra grasino suskaldyti salos tvirtovę. Sakoma, kad ta audra buvusi siau- 
binga. Inkarus išmetusią Targeirinų flotilę sudaužė nuo apsauginių sienų 
nuskilę milžiniški akmens luitai, kurie trankiai tėškėsi į šėlstančius siauro- 
sios jūros vandenis. Motina mirė ją gimdydama ir už tai brolis Viseiris jai 
niekada neatleido. 

Ji neprisiminė ir Dragonstouno. Jie vėl bėgo, prieš pat uzurpatoriaus bro- 
liui pakeliant naujosios flotilės bures. Tada jau tik Dragonstounas, senoji jų 

šeimos buveinė, liko iš Septynių, kadaise jiems priklausiusių, Karalysčių. Ta- 
čiau neilgam. Įgula buvo pasiruošusi parduoti juos uzurpatoriui, tačiau vie- 
ną naktį seras Vilemas Daris ir keturi ištikimi vyrai įsiveržė į vaikų kamba- 
rį, pagrobė juos abu drauge su žindyve ir prisidengę nakties tamsa išplaukė 
saugių Bravoso krantų link. 

Ji miglotai prisiminė serą Vilemą, pusaklį vyrą tankia žila barzda, iš ligo- 
nio patalo riaumojantį ir baubiantį įsakymus. Tarnai jo bijojo, tačiau Dani jis 
buvo geras. Vadino ją „mažąja princese“, o kartais - „miledi';jo rankos buvo 
švelnios kaip sena šikšna. Tačiau jis nepakildavo iš lovos, tad dieną naktį 
aplink jį tvyrojo ligos kvapas: karštas, drėgnas, šleikščiai saldus tvaikas. Tada 
jie gyveno Bravose, dideliuose namuose su raudonomis durimis. Ten Dani 
turėjo savo kambarį su citrinmedžiu už lango. Serui Vilemui mirus, tarnai 
pagrobė jiems paliktus pinigus ir netrukus iš didžiojo namo abu juos iškeldi- 
no. Dani raudojo, kai raudonosios durys užsitrenkė prieš juos amžinai. 

Nuo tada jie klajojo: iš Bravoso į Myrą, iš Myro į Tirošį, toliau į Koho- 
rą, Volantį ir Lysą, neužsibūdami vienoje vietoje. Brolis to neleido. Samdyti 
uzurpatoriaus žudikai esą lipa jiems ant kulnų, nors Dani niekad nė vieno 
nematė. 

Iš pradžių magistrai, valdovai bei turtingi ir galingi pirkliai mielai svei- 
kino paskutiniuosius Targeirinus savo namuose ir prie stalų, tačiau metams 
bėgant ir uzurpatoriui likus sėdėti Geležiniame soste, durys užsidarė ir gy- 
venimas ėmė ristis žemyn. Jiems teko parduoti paskutines turėtas brangeny- 
bes ir dabar neliko net monetos iš motinos karūnos. Pentoso gatvėse ir vyno 
girdyklose žmonės vadino jos brolį „karaliumi elgeta . Dani nenorėjo žinoti, 
kaip vadina ją. 

„Vieną dieną mes viską susigrąžinsime, mieloji sese, - žadėdavo jis. Kar- 
tais apie tai prabilus jam drebėdavo rankos. - Brangenybes ir šilkus, Dra- 
gonstouną ir Karaliaus Uostą, Geležinį sostą ir Septynias Karalystes; viską, 
ką jie iš mūsų atėmė, susigrąžinsime.“ Viseiris gyveno dėl tos dienos. Dani 
tenorėjo susigrąžinti didįjį namą su raudonomis durimis, citrinmedį už lan- 
go, vaikystę, kurios niekada neturėjo. 

Pasigirdo švelnus beldimas į duris. 

- Įeikite, - atsisukdama nuo lango tarė Dani. 

Įžengė Ilyrijaus tarnaitės, nusilenkė ir ėmė plušėti. Tai buvo vergės, vie- 
no iš daugelio magistro draugų dotrakių dovana. Laisvajame Pentoso mieste 
vergijos neliko. Vis dėlto jos buvo vergės. Sena moteris, maža ir pilka kaip 
pelė, niekada nepratarė nė žodžio, tačiau už ją atsigriebė mergina. Ši buvo 
Ilyrijaus favoritė, šviesiaplaukė, mėlynakė, šešiolikmetė tarnaitė ir dirbdama 
be paliovos tarškėjo. 

Jos pripylė į vonią karšto vandens, atsinešto iš virtuvės, ir iškvėpino jį aro- 
matiniais aliejais. Mergina per galvą nutraukė Dani šiurkščią medvilninę tu- 
niką ir padėjo įlipti į kubilą. Vanduo buvo svilinančiai karštas, tačiau Danei- 

ris net nekrūptelėjo ir nesuriko. Jai patiko karštis. Jis leido pasijusti švariai. Be 
to, brolis jai nuolat kartodavo, kad Targeirinams niekada nebūna per karšta. 
„Mūsų namai - drakono namai, - sakydavo jis. - Ugnis mūsų kraujyje.“ 

Senoji moteris tylėdama ištrinko jos ilgus, blyškaus sidabro plaukus ir 
švelniai iššukavo. Mergina trynė jai nugarą, kojas ir šnekėjo, kaip jai pasise- 
kę. Drogas esąs toks turtingas, kad net tarnai segi auksinius vėrinius. Šim- 
tas tūkstančių vyrų joja jo chalasare, o jo rūmuose Vais Dotrakyje du šim- 
tai kambarių ir durys iš masyvaus sidabro. Ir toli gražu dar ne viskas: koks 
gražus vyras esąs chalas, toks aukštas ir narsus, bebaimis mūšyje, geriausias 
raitelis, velniškai puikus šaulys. Daneiris nieko neatsakė. Ji visada manė, 
kad sulaukusi tinkamo amžiaus ištekės už Viseirio. Šimtmečius Targeirinų 
giminės vyrai tuokėsi su seserimis; nuo tada, kai Eigonas Užkariautojas į 
nuotakas paėmė savo seserį. Kraujas turi likti nesuterštas, tūkstančius kar- 
tų kalbėjo jai Viseiris; jų gyslomis teka karališkas kraujas, auksinis senosios 
Valyrijos kraujas, drakono kraujas. Drakonai nesiporuoja su lauko žvėrimis, 
o Targeirinai nemaišo savo kraujo su žemesnės kastos žmonių. O štai dabar 
Viseiris sumanė parduoti ją svetimam - barbarui. 

Išsiprausus vergės padėjo jai išlipti iš vandens ir sausai nušluostė. Mergina 
šukavo plaukus, kol šie sužvilgo tarsi lydytas sidabras; tuo tarpu senoji mo- 
teris įtrynė ją prieskoninių gėlių kvepalais iš Dotrakių lygumų: po lašelį ant 
kiekvieno riešo, už ausų, ant krūtų, o paskutinįjį tiesiai ant lyties lūpų, tarp- 
kojyje. Jos aprengė ją magistro Ilyrijaus atsiųstais apatiniais apdarais, tada so- 
driai violetinio šilko suknele, išryškinančia jos akių spalvą. Mergina apavė ją 
paauksuotais sandalais, o senoji moteris įtaisė tiarą plaukuose ir ant riešų už- 
segė auksines ametistais inkrustuotas apyrankes. Paskutinį užkabino vėrinį, 
sunkų auksinį kaklo žiedą, kruopščiai išraitytą senovės Valyrijos ženklais. | 

— Dabar atrodai kaip princesė, - kai viskas buvo baigta, uždususi pratarė 
mergaitė. 

Dani žvilgtelėjo į savo atvaizdą pasidabruotame veidrodėlyje, kurį taip 
rūpestingai atsiuntė Ilyrijus. Princesė, pagalvojo, tačiau prisiminė, ką kalbėjo 
mergina: koks chalas Drogas turtingas, net jo tarnai segi auksinius vėrinius. 
Staiga pajuto šaltuką, o nepridengtos rankos pašiurpo. 

Brolis jos laukė priimamojo vėsoje, sėdėdamas ant baseino krašto, ranka 
siekdamas vandenį. Jai priėjus pakilo ir priekabiai nužvelgė. 

- Atsistok štai ten, - paliepė. - Apsisuk. Taip. Gerai. Atrodai... 

— Karališkai, - tarė magistras Ilyrijus, išlįsdamas iš po arkos. Būdamas 
masyvaus stoto, jis judėjo neįtikėtinai lengvai. Jam einant po laisvais ugninio 
šilko drabužiais siūbavo riebalų rinkės. Ant kiekvieno piršto žibėjo brang- 
akmeniai, o šakotą geltoną barzdą tarnai, matyt, trynė aliejais, kol ji suspin- 
do kaip tikras auksas. - Tegu Šviesos valdovas apipila jus malonėmis šią lai- 
mingiausią dieną, princese Daneiris, - imdamas ją už rankos tarė magistras. 
Jis pakreipė galvą, pro barzdos auksą parodydamas eilę pageltusių kreivų 

dantų. - Ji tikra svaja, jūsų prakilnybe, tikra svaja, - kalbėjo jos broliui. - 
Drogas bus sužavėtas. 

- Ji pernelyg liesa, - metė Viseiris. Jo plaukai, tokie pat sidabriškai auksi- 
niai kaip ir jos, buvo tvarkingai sušukuoti atgal ir prilaikomi drakono kaulo 
segės. Griežtas jo žvilgsnis išryškino žiaurius, ištįsusius veido bruožus. Lai- 
kydamas ranką ant kalavijo, kurį jam paskolino Ilyrijus, pridūrė: - Esat ti- 
kras, kad chalui Drogui patinka tokios jaunos moterys? 

- Ji jau kraujavo. Ji pakankamai subrendusi chalui, - ne pirmą kartą pa- 
kartojo Ilyrijus. - Tik pažvelkit į ją. Tie sidabriškai auksiniai plaukai, tos 
mėlynos akys... ji senosios Valyrijos palikuonė, be jokios abejonės, be abe- 
jonės... kilminga, senojo karaliaus dukra, naujojo sesuo, ji negali nepatikti 
mūsų Drogui. 

Kai jis galiausiai paleido jos ranką, Daneiris pajuto, kad visa dreba. 

- Tarkim, - abejodamas ištarė brolis. - Laukinių keistas skonis. Berniu- 
kai, žirgai, avys... 

— Geriau neužsiminkit apie tai chalui Drogui, - patarė Ilyrijus. 

Alyvinėse brolio akyse plykstelėjo pyktis. 

- Laikot mane kvailiu? 

Magistras nusilenkė. 

— Laikau jus karaliumi. Valdovai stokoja paprastiems žmoneliams būdin- 
go atsargumo. Atsiprašau, jei įžeidžiau. 

Jis nusisuko ir suplojo nešikams. 

Pentoso gatvėse buvo tamsu nors į akį durk, kai jie susiruošė išvykti 
Ilyrijaus tobulai išdrožinėtu palankinu. Du tarnai ėjo priekyje, šviesdami 
kelią, nešini įmantriais aliejiniais žibintais su šviesiai mėlyno stiklo gaub- 
tais, o tuzinas stiprių vyrų pakėlė neštuvus. Viduje už užuolaidų buvo šilta 
ir saugu. Per gausius Ilyrijaus kvepalus Dani vis tiek užuodė jo blyškaus 
kūno smarvę. 

Jos brolis, tysantis ant savo pagalvių šalia jos, nieko nepastebėjo. Jo min- 
tys buvo toli už siaurosios jūros. 

— Mums nereikės viso jo chalasaro, - tarė Viseiris. Jo pirštai žaidė su sko- 
linto kalavijo rankena, nors Dani žinojo, kad jis niekada iš tiesų juo nesi- 
naudojo. - Dešimt tūkstančių, tiek pakaktų; galėčiau užvaldyti Septynias 
Karalystes su dešimčia tūkstančių dotrakių rėksnių. Karalystė stos teisėto 
karaliaus pusėn. Taireliai, Redvainai, Dariai ir Greidžojai myli uzurpatorių 
ne labiau nei aš. Dorniečiai trokšta atkeršyti už Eliją ir jos vaikus. O prasčio- 
kai bus su mumis. Jie šaukiasi savo karaliaus. - Jis nerimastingai žvilgtelėjo į 
Ilyrijų. - Juk jie šaukiasi, tiesa? 

- Jie jūsų žmonės ir labai jus myli, - maloniai atsakė Ilyrijus. - Visos ka- 
ralystės fortuose vyrai slapčia kelia tostus į jūsų sveikatą, o moterys siuva 
drakono vėliavas ir slepia jas iki tos dienos, kai jūs grįšite iš šiapus jūros. - Jis 
smarkiai trūktelėjo pečiais. - Bent jau taip tvirtina mano patikėtiniai. 

Dani neturėjo patikėtinių, tad nežinojo, kas ką anapus siaurosios jūros 
daro ar galvoja, tačiau ji įtariai vertino Ilyrijaus saldžiažodžiavimą, kaip ne- 
pasitikėjo viskuo, kas buvo su juo susiję. Tačiau brolis energingai linksėjo. 

— Aš pats nudėsiu uzurpatorių, - pažadėjo tas, kuris gyvenime nieko ne- 
buvo užmušęs, - nes jis nužudė mano brolį Reigarą. Ir Lanisterį nudėsiu, 
Karalžudį, už tai, ką jis padarė mano tėvui. 

— Tai pritiktų, - pritarė magistras. 

Aplink jo putlias lūpas Dani pastebėjo šmėkščiojant šypsenėlę, o brolis 
ne. Linksėdamas jis atitraukė užuolaidą ir įsispitrėjo į naktį. Dani žinojo, kad 
jis ir vėl kaunasi Trišakio mūšyje. 

Devynių bokštų rėminami chalo Drogo rūmai stūksojo prie įlankos, jų 
aukštos mūrinės sienos buvo apraizgytos šviesiom gebenėm. Rūmus chalui 
dovanojo Pentoso magistrai, aiškino jiems Ilyrijus. Laisvieji miestai visada 
buvo dosnūs arklių lordams. 

— Ne todėl, kad bijotume šių barbarų, - su šypsena dėstė Ilyrijus. - Švie- 
sos valdovas apgintų miesto sienas nuo milijono dotrakių ar bent taip žadė- 
jo raudonieji šventikai... tačiau kam mėginti laimę, kai jų draugystė atsieina 
taip pigiai. 

Jų palankiną sustabdė prie vartų, vienas iš rūmų sargybinių šiurkščiai ati- 
traukė užuolaidas. Jis turėjo vario spalvos dotrakių odą ir tamsias migdolų 
formos akis, tačiau veidas buvo beplaukis, su smailia bronzine Nesuteptojo 
bia dotrakių kalba; sargybinis atsakė tuo pačiū tont-ir-pamojo eiti pro vartus. 

Dani pastebėjo, kad brolio ranka tvirtai spaudžia skolinto kalavijo ranke- 
ną. Jis atrodė išsigandęs kaip ir ji. 

- Įžūlus eunuchas, - sumurmėjo Viseiris, palankinui linguojant link pilies. 

Magistro Ilyrijaus žodžiai liejosi it medus: | 

- Šįvakar puotoje bus daugybė įtakingų asmenų. Tokie žmonės turi prie- 
šų. Chalas privalo apsaugoti savo svečius, jus taip pat, jūsų kilnybe. Neabejo- 
ju, kad uzurpatorius dosniai sumokėtų už jūsų galvą. 

— O, taip, - niūriai sutiko Viseiris. - Jis jau mėgino, Ilyrijau, sakau jums. 
Jo samdyti žudikai seka mus visur. Aš - paskutinysis drakonas, ir jis ramiai 
nemiegos, kol aš gyvas. 

Palankino nešikai sulėtino žingsnį ir sustojo. Užuolaidos buvo atitrauk- 
tos, ir vergas pasisiūlė padėti Dani išlipti. Jo vėrinys, pastebėjo ji, buvo iš 
paprasčiausios bronzos. Brolis sekė paskui, viena ranka vis dar tvirtai spaus- 
damas kalavijo rankeną. Pastatyti magistrui Ilyrijui ant kojų prireikė dviejų 
stiprių vyrų. 

Rūmų viduje oras buvo pritvinkęs prieskonių, dūmų, saldžiosios citrinos 
ir cinamono aromato. Juos palydėjo per laukiamąjį, kur spalvoto stiklo mo- 
zaika vaizdavo Valyrijos pražūtį. Palei visas sienas juoduose geležiniuose ži- 
bintuose degė aliejus. Po dviejų susipynusių akmeninių lapų arka eunuchas 
išdainavo jų pasirodymą. 

- Viseiris iš Targeirinų giminės, trečiasis šiuo vardu, - šaukė jis aukštu, 
melodingu balsu. - Andalų, Roinarų ir Pirmųjų Žmonių karalius, Septynių 
Karalysčių valdovas ir krašto globėjas. Jo sesuo, Daneiris Stormborn, Dra- 
gonstouno princesė. Jo garbingas šeimininkas, Ilyrijus Mopatis, Laisvojo 
Pentoso miesto magistras. | 

Pro eunuchą jie žengė į kiemą su kolonomis, apaugusį blyškiomis gebe- 
nėmis. Lapus mėnulio šviesa nudažė kaulo ir sidabro atspalviais, svečiams 
plaukiant tarp jų. Dauguma buvo dotrakių arklių lordai, stambūs vyrai raus- 
vai ruda oda, jų karantys ūsai sutramdyti metaliniais žiedais, tamsūs plaukai 
sutepti aliejumi, o supinti sviro padabinti varpeliais. Tačiau tarp jų vaikščio- 
jo bravosiečiai ir samdomi kalavijuočiai iš Pentoso, Myro, Tirošio, raudona- 
sis šventikas, storesnis net už Ilyrijų, gauruoti vyrai iš Ibeno uosto, lordai iš 
Vasaros salų, tamsia it juodmedis oda. Daneiris žiūrėjo į visus juos susido- 
mėjusi... ir suvokė, smilktelėjus baimei, kad ji čia - vienintelė moteris. 

Ilyrijus jiems ėmė šnabždėti: 

- Šie trys - Drogo kraujo raiteliai, - rodė jis. - Šalia kolonos stovi chalas 
Moras su sūnumi Rogoru. Vyras su žalia barzda - Arkono iš Tirošio brolis, o 
vyras užjų - seras Džora Mormontas. 

Paskutinis vardas patraukė Daneiris dėmesį. 

- Riteris? 

- Jis pats. - Ilyrijus per barzdą nusišypsojo. - Įtrintas septyniais aliejais 
paties vyriausiojo šventiko. 

— Kąjis čia veikia? - išsprūdo jai. 

— Uzurpatorius pareikalavo jo galvos, - paaiškino Ilyrijus. - Dėl kažko- 
kio menko įžeidimo. Jis pardavė keletą brakonierių į tirošių vergiją, užuot 
atidavęs juos Nakties sargybai. Kvailas įstatymas. Su savo nuosavybe Žmogui 
reikia leisti elgtis kaip tinkamam. 

— Norėčiau pasikalbėti su seru Džora iki vakaras pasibaigs, - tarė jos brolis. 

Dani pagavo save smalsiai apžiūrinėjant riterį. Jis buvo vyresnis, virš ke- 
turiasdešimties ir praplikęs, tačiau vis dar tvirtas ir dailaus stoto. Vietoj šilko 
ir medvilnės jis vilkėjo vilnonius ir odinius drabužius. Jo tunika buvo tam- 
siai žalia, ant jos išsiuvinėtas žvėris, panašus į juodą ant užpakalinių letenų 
stovintį meškiną. 

Ilyrijus ant jos plikų pečių uždėjo savo drėgną ranką. 

- Štai ten, mieloji princese, - sušnibždėjo, - pats chalas. 

Dani norėjo bėgti ir pasislėpti, tačiau brolis ją stebėjo, o jei jį nuvils, žino- 
jo, pažadins jame drakoną. Sunerimusi ji pasisuko ir pažvelgė į vyrą, kuris, 
kaip tikėjosi jos brolis, dar vakarui nesibaigus, paprašys ją tekėti. 

Vergė mergina nelabai suklydo, pagalvojo ji. Chalas Drogas buvo visa 
galva aukštesnis už aukščiausią vyrą šioje menėje, tačiau stovėjo lengvas ir 
gracingas kaip pantera Ilyrijaus žvėryne. Jaunesnis nei ji manė, ne vyresnis 

nei trisdešimties. Jo oda - nublizginto vario spalvos, tankūs ūsai suveržti 
auksiniais ir bronziniais žiedais. 

- Turiu eiti ir išreikšti jam savo nuolankumą, - tarė magistras Ilyrijus. - 
Palaukite čia. Aš jį atsivesiu. 

Ilyrijui krypuojant pas chalą, brolis paėmė ją už rankos, jo pirštai spaudė 
taip smarkiai, kad suskaudo. 

— Matai jo kasą, mieloji sese? 

Drogo kasa, juoda kaip vidurnaktis ir sunki nuo kvapiųjų aliejų, karojo 
apkaišyta varpeliais, kurie jam judant švelniai skimbčiojo. Ji siūbavo žemiau 
diržo, net žemiau sėdmenų, o galiukai lengvai lietė šlaunis. 

— Matai, kokia ilga? - paklausė Viseiris. - Nugalėti mūšyje dotrakiai iš gė- 
dos nusikerpa kasas, kad pasaulis matytų jų nešlovę. Chalas Drogas dar nėra 
pralaimėjęs. Jis tarsi prisikėlęs Eigonas, Drakonų lordas, o tu būsi jo karalienė. 

Dani pažvelgė į chalą Drogą. Jo veidas buvo atšiaurus ir žiaurus, o akys 
šaltos ir tamsios kaip oniksas. Jos brolis kartais ją skaudindavo, kai ji paža- 
dindavo jame drakoną, tačiau jis negąsdino jos, kaip šis vyras. 

- Aš nenoriu būti jo karalienė, - išgirdo save tariant tyliu, plonu balse- 
liu. - Prašau, prašau, Viseiri, aš nenoriu, aš noriu grįžti namo. 

- Namo? - jis kalbėjo tyliai, tačiau balse ji girdėjo įniršį. - Kaip mes grįši- 
me namo, mieloji sese? Jie atėmė mūsų namus. - Jis nutempė ją į šešėlį, toliau 
nuo akių, jo pirštai įsikirto į odą. - Kaip mes grįšime namo? - pakartojo, tu- 
rėdamas omenyje Karaliaus Uostą, Dragonstouną ir visą prarastą karalystę. 

Dani kalbėjo tik apie jų kambarius Ilyrijaus valdose, ne apie tikruosius 
namus, tik apie tai, ką jie turėjo, tačiau brolis nenorėjo girdėti. Jis nelaikė jų 
namais. Net didysis namas raudonomis durimis jam nebuvo namai. Jo pirš- 
tai tvirtai gniaužė ranką, reikalaudami atsakymo. 

— Aš nežinau... - galiausiai pralemeno ji lūžinėjančiu balsu. Akyse kau- 
pėsi ašaros. 

— O aš žinau, - kandžiai atrėžė Viseiris. - Mes grįšime namo su kariuo- 
mene, mieloji sesute. Su chalo Drogo kariuomene, štai kaip mes grįšime. Ir 
jei tau dėl to reikia už jo ištekėti ir su juo atsigulti, taip ir padarysi. - Jis jai 
nusišypsojo. - Jei reikėtų, leisčiau visam jo chalasarui per tave pereiti, mie- 
loji sesute, visiems keturiasdešimčiai tūkstančių vyrų ir net jų arkliams, jei 
su tokia sąlyga gaučiau sau kariuomenę. Džiaukis, kad tai tik Drogas. Laikui 
bėgant gal net išmoksi jį mėgti. Dabar nusišluostyk ašaras. Ilyrijus jį atveda 
ir jis nematys tavęs žliumbiančios. 

Atsigręžusi Dani pamatė, kad brolis nemeluoja. Šypsodamasis ir linksė- 
damas magistras Ilyrijus lydėjo link jų chalg Drogą. Ji nusibraukė nenukri- 
tusias ašaras. 

- Šypsokis, - nervingai sušvokštė Viseiris, jo ranka atsidūrė ant kalavi- 
jo rankenos. - Ir stovėk tiesiai. Leisk jam pamatyti, kad turi krūtis. Dievai 
mato, ir taip neturi kuo pasigirti. 

Daneiris nusišypsojo ir išsitiesė. 


EDARDAS 


ais pasipylė pro pilies vartus sidabro, aukso ir nublizginto metalo 
srovė; trys šimtai stiprių, išdidžių vėliavininkų ir riterių, prisiekusių ka- 
lavijuočių ir laisvųjų raitelių. Virš jų galvų šiaurės vėjyje plakėsi tuzinas auk- 
sinių vėliavų su Barateonų ženklu - vainikuotu elniu. 

Nedas pažinojo daugelį raitelių. Čia jojo seras Džeimis Lanisteris, spin- 
dinčiais it grynas auksas plaukais, o ten - Sandoras Kligeinas, klaikiai apde- 
gusiu veidu. Aukštas vaikinukas šalia jo galėjo būti tik karūnos princas, o 
tas stambus mažaūgis vyriukas už jų neabejotinai buvo Neūžauga, Tyrionas 
Lanisteris. 

Tačiau milžinas vyras kolonos priešakyje, apsuptas dviejų riterių sniego 
baltumo karaliaus sargybos apsiaustais, atrodė svetimas Nedui... kol nušoko 
nuo karo žirgo pažįstamai riaumodamas ir suspaudė kaulus triuškinančia- 
me glėbyje. | 

- Nedai! O, kaip gera matyti tavo suakmenėjusį veidą. - Karalius nužvel- 
gė jį nuo galvos iki kojų ir nusikvatojo. - O tu visai nepasikeitei. 

Nedas negalėjo pasakyti to paties. Prieš penkiolika metų, kai jie išjojo 
užkariauti sosto, Stormsendo lordas buvo švariai nusiskutęs, giedrų akių ir 
raumeningas lyg mergelės fantazija. Šešių su puse pėdų ūgio jis buvo aukš- 
tesnis už mažesnius vyrus, o apsitaisęs šarvais ir didžiuliu raguotu giminės 
šalmu regėjosi tikras milžinas. Turėjo ir milžino sveikatos; jo pasirinktą gin- 
klą - spygliuotą geležinį karo kūjį - Nedas vos galėjo pakelti. Tomis dieno- 
mis odos ir kraujo kvapas laikėsi ant jo tarsi kvepalai. 

Dabar nuo jo sklido tikrų kvepalų aromatas, o pavarža atitiko ūgį. Pasku- 
tinį kartą karalių Nedas matė prieš devynerius metus per Balono Greidžojaus 
sukilimą, kai elnias ir didvilkis susivienijo malšinti Geležies salų karaliumi 
apsiskelbusio maištininko. Nuo nakties, kai jiedu drauge stovėjo kritusioje 
Greidžojaus tvirtovėje, kur Robertui pasidavė pralaimėjęs sukilėlių lordas, 
o Nedas paėmė jo sūnų Teoną kaip įkaitą ir globotinį, karalius priaugo dau- 
giau kaip šimtą svarų. Barzda, šiurkšti ir juoda it geležinės vielos, dengė jo 
žandus, slėpdama dvigubą pagurklį ir nukarusius karališkus skruostus, bet 
niekas nepridengė jo pilvo ir juodų ratilų po akimis. 

Tačiau Robertas dabar buvo Nedo karalius, ne tik draugas, tad jis te- 
pratarė: 

- Jūsų didenybe, Vinterfelas jūsų. 

Tuo metu kiti irgi lipo iš balnų, o arklininkai vieną po kito vedėsi žirgus. 
Roberto karalienė, Sersi Lanister, įėjo kartu su jaunesniaisiais vaikais. Karie- 
ta, kurioje jie važiavo, didžiulis dviaukštis vežimas iš alyvuoto ąžuolo ir pa- 

auksuoto metalo, buvo per plati pilies vartams. Nedas priklaupė ant sniego 
pabučiuoti karalienės žiedo, tuo metu Robertas apglėbė Ketliną kaip seniai 
prarastą seserį. Tada pirmyn buvo išstumti vaikai, supažindinti ir abiejų ša- 
lių įvertinti. 

Tik pasibaigus oficialiems pasisveikinimams, karalius paprašė šeimininko: 

— Nuvesk mane į kriptą, Edardai. Atiduosiu pagarbą. 

Nedas mylėjo jį už tai; kad atsimena ją po šitiek metų. Jis paprašė žibin- 
to. Daugiau žodžių nereikėjo. Karalienė ėmė prieštarauti. Jie keliavo nuo 
aušros, visi buvo pavargę ir sušalę, tad pirmiausia jiems reikėtų atsigaivinti. 
Mirusieji gali palaukti. Ji pasakė tik tiek; Robertas dėbtelėjo į ją ir jos brolis 
dvynys Džeimis tyliai paėmė ją už rankos; daugiau ji neištarė nė žodžio. 

Jie nusileido į kriptą kartu, Nedas ir karalius, kurį jis vargiai atpažino. 
Vingiuoti akmeniniai laiptai buvo siauri. Nedas ėjo pirmas su žibintu. 

— Pradėjau galvoti, kad Vinterfelo niekada nepasieksim, - jiems lipant 
skundėsi Robertas. - Pietuose, kalbėdami apie mano Septynias Karalystes, 
žmonės pamiršta, kad tavosios žemės didumo kaip šešios karalystės, kartu 
sudėtos. 

— Tikiuosi, kelionė jums patiko, jūsų didenybe. 

Robertas sušnarpštė. 

- Liūnai, miškai, laukai, kur ne kur padori smuklė į šiaurę nuo Sąsmau- 
kos. Niekada nesu matęs tokios milžiniškos tuštumos. Kur visi tavo žmonės? 

— Greičiausiai jie pernelyg drovėjosi pasirodyti, - pajuokavo Nedas. Jis 
jautė laiptais kylančią vėsą, šaltą dvelksmą iš žemės gelmių. - Šiaurėje ne- 
dažnai pamatysi karalių. 

Robertas prunkštelėjo. 

- Labiau tikėtina, kad jie slėpėsi po sniegu. Sniegas, Nedai! 

Lipdamas karalius viena ranka prisilaikė sienos. 

— Vėlyvą vasarą sniegas čia gana įprastas, - tarė Nedas. - Viliuosi, jis ne- 
pridarė nemalonumų? Jis paprastai švelnus. 

— Kiti lai griebia tavo švelnų sniegą, - nusikeikė Robertas. - Kaip ši vieta 
atrodys žiemą? Drebu net nuo minties apie tai. 

- Žiemos atšiaurios, - pripažino Nedas. - Tačiau Starkai ištvers. Visada 
ištverdavom. 

- Turėtum vykti į pietus, - pasiūlė jam Robertas. - Turi pasimėgauti va- 
sara, kol ji nesibaigė. Haigardene yra auksinių rožių laukai, jie driekiasi, kiek 
akys užmato. Vaisiai tokie sunokę, kad tirpsta burnoje - melionai, persikai, 
ugninės slyvos, nesi ragavęs tokio saldumo. Pamatysi, atvežiau tau keletą. 
Net ir Stormsende, kur nuo įlankos pučia vėjas, dienos tokios karštos, kad 
vos gali judėti. Turi pamatyti miestus, Nedai! Visur gėlės, turgūs sprogsta 
nuo maisto, vasaros vynai tokie pigūs ir tokie geri, kad svaigsti vien kvėp- 
damas orą. Visi stori, girti ir turtingi. - Jis nusijuokė ir paplekšnojo per savo 
išsipūtusį pilvą. - O merginos, Nedai! - sušuko, jo akys blizgėjo. - Prisiekiu, 

tame karštyje moterys praranda visą drovumą. Jos plaukioja nuogos upėje 
čia pat prie pilies. Net gatvėse velniškai karšta vilkėti kailius ar vilną, tad jos 
vaikšto trumpomis suknelėmis; šilkinėmis, jei turi sidabro, jei ne - medvil- 
ninėmis, tačiau vaizdas tas pats: kai jos suprakaituoja ir audinys prilimpa 
prie odos, atrodo tarsi nuogos. 

Karalius smagiai nusikvatojo. 

Robertas Barateonas visuomet buvo vyras, pasižymintis dideliu apetitu, 
vyras, žinantis, kaip pasismaginti. Edardo Starko tuo niekas nebūtų galėjęs 
apkaltinti. Tačiau Nedas negalėjo nepastebėti, kad šie malonumai atsiliepė 
karaliui. Kol jie pasiekė laiptų apačią, Robertas sunkiai alsavo, o įžengus į 
kriptos tamsą žibinto šviesoje jo veidas buvo burokinis. 

- Jūsų kilnybe, - pagarbiai tarė Nedas. Jis vedžiojo žibintą plačiu pus- 
lankiu. Šešėliai judėjo ir mirguliavo. Blykčiojanti šviesa palietė akmenis po 
kojomis ir kliudė ilgą vilkstinę granito kolonų, po dvi žengiančių pirmyn į 
tamsą. Tarp kolonų prie sienų ant akmeninių sostų sėdėjo mirusieji, nugaro- 
mis į laidojimo rūsius, kuriuose ilsėjosi jų mirtingieji palaikai. - Ji pačiame 
gale su tėvu ir Brandonu. 

Jis vedė tarp kolonų ir Robertas nebyliai sekė, virpėdamas požemio vė- 
soje. Čia visada buvo šalta. Jų žingsniai skambėjo per akmenis ir aidėjo 
skliautuose virš galvų jiems einant pro Starkų giminės mirusiuosius. Vin- 
terfelo lordai stebėjo juos praeinančius. Jų atvaizdai buvo išraižyti kapus 
dengiančiuose akmenyse. Jie sėdėjo ilgomis eilėmis, nereginčios akys Žvel- 
gė į amžiną tamsą, o milžiniški akmeniniai didvilkiai susirietę gulėjo prie 
kojų. Dėl judančių šešėlių akmeninės figūros, regis, krutėjo, gyviesiems 
einant pro šalį. 

Pagal senovės paprotį ant kiekvieno buvusio Vinterfelo lordo kelių gulėjo 
geležinis ilgas kalavijas, turėjęs išlaikyti kerštingas dvasias rūsiuose. Seniau- 
sias jau kadai surūdijo, palikęs tik kelias raudonas dėmes ten, kur metalas 
kažkada lietėsi su akmeniu. Nedas svarstė, ar tai reiškia, kad vaiduokliai 
dabar gali laisvai pleventi po pilį. Vylėsi, kad ne. Pirmieji Vinterfelo lordai 
buvo atšiaurūs kaip žemė, kurią jie valdė. Šimtmečiais, iki atvyko iš užjūrių 
drakonų lordai, jie neprisiekė ištikimybės jokiam Žmogui, tituluodami save 
Šiaurės karaliais. 

Galiausiai Nedas sustojo ir pakėlė aliejinį žibintą. Kripta tęsėsi tolyn į 
tamsą, tačiau nuo šios vietos kapai buvo tušti ir neužsandarinti; juodos sky- 
lės, lūkuriuojančios savo mirusiųjų, laukiančios jo ir jo vaikų. Nedui nepati- 
ko apie tai galvoti. 

— Čia, - tarė jis karaliui. 

Robertas tyliai linktelėjo, priklaupė ir nulenkė galvą. 

Čia, greta vienas kito, buvo trys antkapiai. Lordas Rikardas Starkas, Nedo 
tėvas, buvo pailgo, rūstaus veido. Akmentašys jį gerai pažinojo. Jis sėdėjo 
oriai, akmeniniais pirštais tvirtai laikydamas ant kelių gulintį kalaviją, tačiau 

gyvenime visi kalavijai jį apvylė. Mažesnėse kapavietėse iš abiejų pusių buvo 
palaidoti jo vaikai. 

Brandonui buvo dvidešimt, kai jis mirė, Išprotėjusio karaliaus Eirio Tar- 
geirino įsakymu pasmaugtas likus vos kelioms dienoms iki jo sutuoktuvių 
su Ketlina Tuli iš Riverano. Tėvas buvo priverstas žiūrėti, kaip jis miršta. Jis 
buvo tikrasis įpėdinis, vyriausias, gimęs valdyti. 

Lijanai buvo vos šešiolika, nepralenkiamo žavesio mergytė - moteris. Ne- 
das mylėjo ją visa širdimi. Robertas - dar labiau. Ji turėjo būti jo nuotaka. 

- Ji buvo daug gražesnė, - iš tylos prabilo karalius. Jo akys užtruko ant 
Lijanos veido, tarsi galėtų prikelti ją gyvenimui. Galiausiai jis nerangiai pa- 
kilo. - Och, po šimts, Nedai, ar privalėjai palaidoti ją tokioje vietoje? - Jo 
balsas buvo kimus nuo sielvartingų prisiminimų. - Ji nusipelnė daugiau nei 
tamsos... 

- Ji buvo Stark iš Vinterfelo, - tyliai atitarė Nedas. - Jos vieta čia. 

- Ji turėtų būti kur nors ant kalvos, po vaismedžiu, su saule ir debesimis 
virš galvos, ją prausiančiu lietum. 

— Buvau su ja, kai ji mirė, - priminė Nedas karaliui. - Ji norėjo grįžti 
namo, atgulti šalia Brandono ir tėvo. 

Net ir prabėgus tiek laiko, jis vėl girdėjo jos balsą. Pažadėk man, šaukė 
ji kambaryje, kvepiančiame krauju ir rožėmis. Pažadėk man, Nedai. Karš- 
čiavimas ją visiškai išsekino ir balsas buvo silpnas tarsi šnabždesys, tačiau 
jam davus pažadą, baimė dingo iš sesers akių. Nedas prisiminė, kaip ji tada 
nusišypsojo, kaip stipriai suspaudė jo pirštus ir ji pasidavė, rožių žiedlapiai 
pabiro iš jos delno, negyvo ir juodo. Po to jis neprisimena nieko. Jie rado jį 
vis dar laikantį sesers kūną, bežadį iš sielvarto. Mažasis salietis, Houlandas 
Rydas, atėmė iš jo josios ranką. Nedas šito taip pat neatsiminė. 

- Atnešu jai gėlių, kai tik galiu, - tarė jis. - Lijana visada... mėgo gėles. 

Karalius palietė jos skruostą, pirštais braukdamas per grubų akmenį taip 
švelniai, tarsi tai būtų gyvas kūnas. 

- Prisiekiau nužudyti Reigarą už tai, ką jis jai padarė. 

- Ir nužudėt, - priminė Nedas. 

— Tik vieną kartą, - karčiai tarė Robertas. 

Jie kartu atjojo prie Trišakio brastos, mūšiui siaučiant aplink: Robertas su 
karo kūju ir raguotu šalmu, Targeirinų princas su juodais šarvais. Ant jo sky- 
do puikavosi trigalvis giminės drakonas, inkrustuotas rubinais, saulės švie- 
soje tviskančiais lyg ugnis. Po jų eržilų kanopomis Trišakio upės vandenys 
sruvo krauju, jiems sukantis ir kaunantis, kol mirtinas Roberto kūjo smūgis 
perskrodė drakoną ir krūtinę po juo. Kai pagaliau pasirodė Nedas, Reiga- 
ras negyvas gulėjo srovėje, o abiejų kariaunų vyrai naršė po sūkuriuojančius 
vandenis, rinkdami nuo skydo nuplėštus rubinus. 

- Sapnuose aš jį žudau kasnakt, - prisipažino Robertas. - Ir tūkstančio 
mirčių jam būtų per maža. 

Nedas nieko negalėjo pridurti. Patylėjęs pratarė: 

- Turėtume grįžti, jūsų kilnybe. Žmona jūsų laukia. 

— Kiti lai griebia mano žmoną, - gaižiai saumurmėjo Robertas, tačiau pa- 
suko atgal keliu, kuriuo atėjo, sunkiai vilkdamas kojas. - Ir jeigu aš dar kartą 
išgirsiu - jūsų kilnybe, pamausiu tavo galvą ant baslio. Mes reiškiam vienas 
kitam daug daugiau nei titulai. 

— Nepamiršau, - tyliai atsakė Nedas. Karaliui neatsakius, tarė: - Papasa- 
kok man apie Joną. 

Robertas papurtė galvą. 

— Nesu matęs, kad žmogus taip greit sunyktų. Mano sūnaus vardo dieną 
surengėme turnyrą. Tądien kas matė Joną būtų galėjęs prisiekti, kad jis gy- 
vens amžinai. Po poros savaičių jis jau buvo miręs. Liga tarsi ugnis degino iš 
vidaus. Jis sudegė. - Robertas stabtelėjo prie kolonos, priešais seniai mirusio 
Starko antkapį. - Mylėjau tą seną vyrą. 

— Mes abu mylėjom. - Nedas akimirką patylėjo. - Ketlina nerimauja dėl 
sesers. Kaip Laizai sekasi pakelti skausmą? 

Roberto burną iškreipė karti grimasa. 

— Tiesą sakant, nekaip, - pripažino. - Manau, Jono netektis tą moterį pa- 
vertė beprote, Nedai. Ji išsivežė berniuką atgal į Ėriją. Prieš mano valią. Aš 
vyliausi jo auklėjimą patikėti Taivinui Lanisteriui Kasterli Uolos pilyje. Jonas 
neturėjo brolių, kitų sūnų. Ar turėjau palikti jį auklėti moteriai? 

Nedas greičiau būtų patikėjęs vaiką nuodingai gyvatei nei lordui Taivi- 
nui, tačiau abejones paliko neišsakytas. Kai kurios senos žaizdos niekada 
taip ir neužgyja, apsipila kraujais nuo menkiausio žodžio. 

- Žmona prarado savo vyrą, - atsargiai pradėjo. - Galbūt motina baimi- 
nosi netekti ir sūnaus. Berniukas dar labai mažas. 

- Šešerių ir paliegęs, Erijos lordas, dievai tepasigaili jo, - tarė karalius. - 
Lordas Taivinas niekada anksčiau neimdavo globotinių. Laizai turėjo būti 
garbė. Lanisteriai - didi ir garbinga giminė. Ji net girdėti apie tai nenorėjo. 
Tiesiog išvyko gūdžią naktį, net neatsisveikinusi. Sersi buvo persiutusi. - Jis 
giliai atsiduso. - Berniukas mano bendravardis, žinojai? Robertas Arinas. 
Prisiekiau jį saugoti. Kaip galiu tai padaryti, jei motina jį pagrobė? 

— Galiu aš paimti jį globon, jei nori, - tarė Nedas. - Laiza turėtų su tuo 
sutikti. Augdamos ji ir Ketlina buvo artimos, ji taip pat čia būtų laukiama. 

- Kilnus pasiūlymas, mano drauge, - padėkojo karalius, - bet kiek pavė- 
luotas. Lordas Taivinas jau davė sutikimą. Auklėti berniuką kitur būtų jam 
didžiulis įžeidimas. 

— Man labiau rūpi sūnėno gerovė nei Lanisterio išdidumas, - pareiškė 
Nedas. 

- Tai tik todėl, kad tu nemiegi su Lanisteriais, - Robertas suprunkštė, 
garsas sudundėjo tarp antkapių ir atsimušė į požemio skliautus. Jo šypsena 
buvo baltų dantų.blyksnis didelės juodos barzdos tankynėje. - Och, Nedai, - 

tarė, - tu vis dar per rimtas. - Jis apglėbė Nedo pečius milžiniška ranka. — 
Ketinau luktelėti kelias dienas ir tada pasikalbėti, bet dabar matau, kad ati- 
dėlioti nėra prasmės. Nagi, eime. 

Jie pasuko atgal pro kolonas. Nereginčios akmeninės akys, atrodė, seka 
juos praeinančius. Karalius laikė uždėjęs ranką Nedui ant pečių. 

— Turėtum savęs paklausti, kodėl po tiek metų aš atvykau į šiaurę, į Vin- 
terfelą. 

Nedas turėjo įtarimų, tačiau balsu jų nepasakė. 

- Pasidžiaugti mano draugija, žinoma, - nerūpestingai tarė. - Ir dar yra 
Siena. Turite ją pamatyti, jūsų kilnybe, pasivaikščioti jos kuorais ir pasikal- 
bėti su tais, kurie ten budi. Iš buvusios Nakties sargybos liko tik šešėlis. Ben- 
džinas sako... 

— Net neabejoju, kad greitai išgirsiu, ką sako tavo brolis, - nutraukė Ro- 
bertas. - Šita Siena stovi kiek, aštuonis tūkstančius metų? Nenugrius ir dar 
keletą dienų. Turiu kur kas svarbesnių reikalų. Laikai neramūs. Reikia, kad 
mane suptų patikimi vyrai. Tokie kaip Jonas Arinas. Jis tarnavo kaip Ėrijos 
lordas, kaip Rytų sergėtojas, kaip karaliaus ranka. Jį bus sunku pakeisti. 

- Jo sūnus... - pradėjo Nedas. 

- Jo sūnus paveldės Ėriją ir visas jos pajamas, - nukirto Robertas. - Ne 
daugiau. 

Tai Nedą nustebino. Jis stabtelėjo apstulbęs ir atsisuko į karalių. Žodžiai 
išsprūdo neprašyti. 

— Arinai visais laikais buvo Rytų sergėtojai. Titulas paveldimas kartu su 
žemėmis. 

- Galbūt, kai jis sulauks tinkamo amžiaus, ši garbė jam bus grąžinta, — 
tarė Robertas. - Turiu šiuos metus apmąstymams ir kitus. Šešerių metų ber- 
niukas negali būti karvedys, Nedai. 

- Taikos metu šis titulas - tik garbės simbolis. Leisk berniukui jį pasilikti. 
Jei ne dėl jo, tai bent dėl jo tėvo. Bent tiek turėtum būti skolingas Jonui už 
tarnybą. 

Karalius buvo nepatenkintas. Jis nuėmė ranką Nedui nuo peties. 

- Jono tarnyba buvo jo pareiga savo valdovui. Nesu nedėkingas, Nedai. 
Geriau nei bet kas kitas turėtum tai žinoti. Bet sūnus nėra tėvas. Mažas ber- 
niukas negali atlaikyti Rytų. - Tada balsas sušvelnėjo. - Gana. Reikia aptar- 
ti kur kas svarbesnį postą ir aš su tavimi nesiginčysiu. - Robertas sučiupo 
Nedą už alkūnės. - Man reikia tavęs, Nedai. 

— Aš visada jūsų paslaugoms, jūsų kilnybe. Visada. - Tai buvo Žodžiai, 
kuriuos jis privalėjo ištarti, tad juos išbėrė nuogąstaudamas, kas bus toliau. 

Atrodo, Robertas jo neišgirdo. 

- Tie metai, kuriuos praleidome Ėrijoje... dievai, tai buvo puikūs metai. 
Noriu, kad vėl būtum greta, Nedai. Man reikia tavęs Karaliaus Uoste, o ne 
čia, pasaulio krašte, kur iš tavęs niekam jokios prakeiktos naudos. - Rober- 

tas įsižiūrėjo į tamsą, akimirką taip pat liūdnai kaip Starkas. - Prisiekiu, sė- 
dėti soste tūkstantį kartų sunkiau nei jį užkariauti. Rašyti įstatymus — var- 
gas, skaičiuoti variokus - dar blogiau. O žmonės... jie nesibaigia, eina ir eina. 
Sėdžiu ant tos prakeiktos geležinės kėdės ir klausausi jų skundų, kol galva 
sustingsta ir šikna paskausta. Visi jie ko nors nori: pinigų, žemių ar teisingu- 
mo. O kokias pasakas seka... mano lordai ir ledi ne ką geresni. Esu apsuptas 
padlaižių ir kvailių. Tai gali išvaryti žmogų iš proto, Nedai. Pusė jų nedrįsta 
rėžti tiesos man į akis, o kita pusė jos nė neįžvelgia. Būna vakarų, kai trokštu, 
kad nebūtume laimėję prie Trišakio. Och, ne, ne iš tiesų, bet... 

— Suprantu, - švelniai tarė Nedas. 

Robertas pažvelgė į jį. 

— Manau supranti. Jei taip, esi toks vienintelis, mano senasis drauge. - Jis 
nusišypsojo. - Lorde Edardai Starkai, paskelbsiu tave karaliaus ranka. 

Nedas priklaupė ant kelio. Pasiūlymas jo nenustebino; dėl kokių kitų 
priežasčių Robertas būtų taip toli keliavęs? Karaliaus ranka buvo antras ga- 
lingiausias žmogus Septyniose Karalystėse. Jis kalbėjo karaliaus vardu, vado- 
vavo karaliaus kariams, rengė karaliaus įstatymus. Kartais jis netgi sėdėdavo 
Geležiniame soste, vykdydamas karaliaus teisingumą, kai valdovas būdavo 
išvykęs, ligotas ar nenorėdavo to daryti. Robertas jam siūlė didelę kaip pati 
karalystė atsakomybę. 

Bet šito jis mažiausiai troško. 

- Jūsų kilnybe, - tarė jis. - Nesu vertas šios garbės. 

Robertas geraširdiškai, tačiau nekantriai sudejavo. 

- Jei norėčiau tave pagerbti, leisčiau atsistatydinti. Ketinu perleisti tau 
valdyti karalystę ir kariauti, kol aš valgysiu, gersiu ir stumsiu save kuo anks- 
čiau į kapą. - Jis plekštelėjo sau per pilvą ir išsišiepė. - Žinai posakį apie 
karalių ir jo ranką? | 

Nedas žinojo. 

- Ką karalius įsivaizduoja, - tarė jis, - ranka sukuria. 

— Kartą miegojau su žvejo dukra, kuri man pasakė, kad prasčiokai turi 
šiurkštesnį pasakymą. Karalius valgo, sako jie, o ranka renka šūdus. - Jis at- 
metė galvą ir nusikvatojo iš sąmojo. Aidai nuskambėjo tamsoje, o Vinter- 
felo mirusieji aplink juos, regis, stebėjo šaltomis, nepritariančiomis akimis. 
Galiausiai juokas nuslopo ir liovėsi. Nedas vis dar klūpojo ant kelio pakėlęs 
akis. - Po šimts, Nedai, - pasiskundė karalius. - Turėtum man pritarti bent 
jau savo šypsena. 

— Sakoma, kad žiemą čia taip atšąla, kad žmogaus juokas sustingsta ger- 
klėje ir jį uždusina, - monotoniškai tarė Nedas. - Tikriausiai todėl Starkai 
beveik neturi humoro jausmo. 

— Vyk drauge su manim į pietus ir aš tave išmokysiu vėl kvatotis, - paža- 
dėjo karalius. - Tu padėjai man laimėti šitą prakeiktą sostą, dabar padėk jį 
išlaikyti. Mums lemta valdyti drauge. Jei Lijana būtų gyva, būtume broliai, 

siejami ne tik prieraišumo, bet ir kraujo. Ką gi, dar ne vėlu. Aš turiu sūnų. 
Tu - dukrą. Džofas ir Sansa sujungs mūsų gimines, kaip būčiau padaręs aš 
su Lijana. 

Šis pasiūlymas Nedą iš tikryjų nustebino. 

- Sansai tik vienuolika. 

Robertas nekantriai mostelėjo ranka. 

— Pakankamai suaugusi sužadėtuvėms. Vestuvės porą metų gali ir pa- 
laukti. - Karalius nusišypsojo. - Dabar stokis ir sakyk „taip, po velnių. 

— Niekas nesuteiktų man didesnio malonumo, jūsų kilnybe, - atsakė Ne- 
das. Jis dvejojo. - Ši garbė labai netikėta. Ar galėčiau šiek tiek laiko pasvars- 
tyti? Turiu pasakyti žmonai... 

— Taip, taip, žinoma, pasakyk Ketlinai, apsvarstyk, jei tau reikia. - Kara- 
lius pasilenkė, čiupo jį už rankos ir šiurkščiai pastatė ant kojų. - Tik neversk 
manęs laukti per ilgai. Nesu pats kantriausias žmogus. 

Akimirką Edardą Starką persmelkė bloga nuojauta. Čia buvo jo vieta, 
čia, šiaurėje. Jis apžvelgė jį supančias akmenines figūras, giliai įkvėpė vė- 
sios kriptos tylos. Jis jautė mirusiųjų akis. Jie visi klausėsi, jis žinojo. Artėjo 
žiema. 


JONAS 


KT — nedažnai, bet pasitaikydavo - Jonas Snou džiaugdavosi esąs 
pavainikis. Iš perduodamo siaurakaklio ąsočio pilantis taurę vyno jam 
dingtelėjo, kad tai vienas iš tų kartų. 

Jis įsitaisė ant suolo tarp jaunesnių skvairų ir gurkštelėjo. Burna prisipil- 
dė saldaus vaisinio vasaros vyno ir jis nusišypsojo. 

Didžioji Vinterfelo menė skendėjo dūmuose, prisisunkusi čirškinamos 
mėsos ir šviežios duonos kvapo. Pilkas akmenines sienas puošė vėliavos. 
Baltos, auksinės, avietinės: Starkų didvilkis, Barateonų vainikuotasis elnias, 
Lanisterių liūtas. Dainius skambino arfa ir porino balades, bet jo balsą šiame 
salės gale vos girdėjai, stelbiamą traškančios ugnies, alavinių lėkščių ir puo- 
delių cingsėjimo, šimtų įkaušusių balsų veblenimo. 

Slinko ketvirtoji karaliaus atvykimo garbei surengtos puotos valanda. 
Jono broliai ir seserys sėdėjo su valdovo atžalomis greta pakylos, kur lordas 
ir ledi Starkai priėmė svečius - karalių ir karalienę. Šventės proga jo lordas 
tėvas, be abejonės, leis visiems vaikams išgerti po taurę vyno, bet ne dau- 
giau. Salės gale ant suolų niekas negalėjo uždrausti Jonui maukti kiek tik 
širdis geidė. 

Jo troškulys, aplink sėdinčių jaunuolių triukšmingam džiugesiui, buvo 
kaip suaugusio vyro, tad jį ragino kaskart ištuštėjus bokalui. Tai buvo šauni 
kompanija ir Jonas mielai klausėsi jų pasakojimų apie mūšius, sanguliavimą 
ir medžioklę. Jis neabejojo, kad su šiais vyrukais kur kas linksmiau nei su 
karaliaus atžalomis. Jis jau patenkino smalsumą, spunksodamas į įeinančius 
atvykėlius. Procesija slinko mažiau nei per pėdą nuo paskirtos vietos ant 

Pirmas žengė jo lordas tėvas, lydėdamas karalienę. Ji buvo tokia graži, 
kaip ir kalbėjo vyrai. Ilguose auksiniuose plaukuose spindėjo brangakme- 
niais puošta tiara, o jos smaragdai tobulai atitiko akių žalsvumą. Tėvas pa- 
dėjo jai užlipti ant pakylos ir palydėjo iki vietos, tačiau karalienė į jį net ne- 
žvilgtelėjo. Jos šypseną Jonas permatė kiaurai net būdamas keturiolikos. 

Po jų žengė karalius Robertas su jam į parankę įsikibusia ledi Stark. Ka- 
ralius Joną didžiai nuvylė. Tėvas dažnai apie jį kalbėdavo: neprilygstamasis 
Robertas Barateonas, Trišakio demonas, nuožmiausias karalystės karys, 
milžinas tarp princų. Jonas išvydo tik storą, raudonveidį, barzdotą, per šil- 
kus prakaituojantį vyrą. Jis čiobrino it šlapjurgis. 

Paskui juos ėjo vaikai. Mažasis Rikonas pirmas, ilgą atstumą įveikdamas 
su trimečio išdidumu. Jonas turėjo paraginti jį eiti toliau, kai šis stabtelėjo 
pasilabinti. Iš karto už jo žengė Robas, Starkų spalvos drabužiais - pilkais 

vilnoniais, margintais baltai. Jis vedė princesę Merselą. Liekna tarsi smilga, 
neturinti nė aštuonerių, su geltonų garbanų kriokliu, srūvančiu po brang- 
akmeniais puoštu tinkleliu. Jiems einant tarp stalų Jonas pastebėjo jos dro- 
vius žvilgsnius į Robą ir nedrąsius šypsnius. Jonas nusprendė, kad ji lėkšta. 
Robas negalėjo suprasti, kokia ji kvaila; jis vypsojo tarsi idiotas. 

Jo netikros seserys lydėjo princus. Arija buvo suporuota su apkūniu jau- 
nuoju Tomenu, kurio balti plaukai dryksojo ilgesni nei jos. Dvejais metais 
vyresnė Sansa į porą gavo karūnos princą Džofrį Barateoną. Jis buvo dvy- 
likos, jaunesnis nei Jonas ar Robas, tačiau, didžiam Jono nusivylimui, už 
juos abu aukštesnis. Princas Džofris turėjo sesers plaukus ir gilias, žalias 
motinos akis. Tankus šviesių garbanų raizginys krito ant auksinio vėrinio 
ir aukštos aksominės apykaklės. Greta jo Sansa spindėjo, bet Jonui nepatiko 
putnios Džofrio lūpos ir nuobodžiaujantis, niekinamas žvilgsnis į didžiąją 
Vinterfelo menę. 

Jį labiau domino paskui einanti pora: karalienės broliai, Lanisteriai iš 
Kasterli Uolos pilies. Liūtas ir Neūžauga; buvo akivaizdu, kuris yra kuris. 
Seras Džeimis Lanisteris - karalienės Sersi dvynys; aukštas ir auksaplaukis, 
spindinčiomis žaliomis akimis ir šypsena, rėžiančia tarsi peilis. Jis vilkėjo 
tamsiai raudonais šilkais, avėjo aukštaaulius juodus batus, segėjo juodą atla- 
sinį apsiaustą. Ant tunikos, ties krūtine, auksiniais siūlais buvo išsiuvinėtas 
riaumojantis giminės liūtas. Į akis jis buvo vadinamas Lanisterių Liūtu, o už 
nugaros - Karalžudžiu. 

Jonas pajuto, kad negali atitraukti nuo jo žvilgsnio. Štai taip turėtų atro- 
dyti karalius, vyrui einant pro šalį pagalvojo pats sau. 

Tada išvydo ir kitą, krypuojantį drauge, pusiau užstotą brolio. Tyrionas 
Lanisteris buvo jauniausias lordo Taivino palikuonis, ir neginčytinai bjau- 
riausias. To, ką davė Sersi ir Džeimiui, Tyrionui dievai pagailėjo. Jis buvo 
nykštukas, perpus mažesnis už brolį, stengėsi neatsilikti trumpomis kojo- 
mis. Galva pernelyg didelė kūnui su žiauriai sumaitotu veidu po išsipūtusia 
antakių linija. Viena žalia, kita juoda akis žvelgė iš po nutįsusių plaukų, to- 
kių šviesių, kad atrodė balti. Jonas stebėjo jį susižavėjęs. 

Paskutinis iš kilmingųjų lordų ėjo jo dėdė, Bendžinas Starkas iš Nakties 
sargybos, ir jo tėvo globotinis, jaunasis Teonas Greidžojus. Praeidamas Ben- 
džinas meiliai nusišypsojo Jonui. Teonas jį visiškai ignoravo, bet tai nebuvo 
naujiena. Kai visi susėdo, buvo pakelti tostai, išsakytos ir priimtos padėkos, 
prasidėjo puota. 

Tada Jonas pradėjo gerti ir jau nesustojo. 

Kažkas po stalu trynėsi jam į koją. Jonas pamatė raudonas, į jį įsistebeili- 
jusias akis. 

— Vėl alkanas? - paklausė. 

Stalo viduryje dar buvo likusi pusė medumi tepto viščiuko. Jonas pasi- 
lenkė atplėšti šlaunelės, bet kilo geresnė mintis. Jis perpjovė paukštį ir leido 

kaulams nuslysti tarp kojų ant grindų. Vaiduoklis puolė juos niršioje tylo- 
je. Jono broliams ir seserims nebuvo leista į puotą atsivesti vilkiukų, tačiau 
šiame menės gale laigė daugiau šunų, nei Jonas būtų galėjęs suskaičiuoti, 
ir niekas nesakė nė žodžio dėl jo augintinio. Jis tarė sau, kad jam ir dėl to 
pasisekė. 

Graužė akis. Jonas negailestingai jas patrynė, keiksnodamas dūmus. Jis 
prarijo dar mauką vyno ir stebėjo, kaip jo vilkiūkštis doroja viščiuką. 

Šunys zujo aplink stalus, sekiodami patarnaujančias merginas. Vienas 
iš jų, juoda negrynakraujė kalė pailgomis geltonomis akimis, užuodė viš- 
Kalė niūriai suurzgė ir prisėlino arčiau. Vaiduoklis tylomis pakėlė degančias 
raudonas akis ir įsmeigė jas į kalę. Ši piktai metė iššūkį. Ji buvo tris kartus 
didesnė už didvilkio jauniklį. Vaiduoklis nesukrutėjo. Stovėdamas virš savo 
galiausiai nutarė pasiduoti. Ji apsisuko ir nuspūdino šalin, paskutinį kartą 
kaukštelėjusi dantimis tarsi mėgindama išsaugoti išdidumo likučius. Vai- 
duoklis grįžo prie ėdesio. 

Jonas šyptelėjo ir pasilenkė po stalu pakedenti balto gauruoto kailio. Did- 
vilkis pažvelgė į jį, švelniai grybštelėjo ranką ir ėdė toliau. 

— Ar tai vienas iš didvilkių, apie kuriuos tiek girdėjau? - visai čia pat pa- 
klausė pažįstamas balsas. 

Jonas džiugiai pakėlė akis, kai dėdė Benas uždėjo ranką jam ant galvos ir 
pataršė plaukus, kaip kad jis ką tik vilkiuko. 

— Taip, - tarė jis. - Jo vardas Vaiduoklis. 

Vienas iš skvairų nustojo pasakojęs kažkokią nešvankią istoriją ir padarė 
vietos prie stalo lordo broliui. Bendžinas Starkas apžergė suolą ilgomis kojo- 
mis ir paėmė vyno taurę iš Jono rankų. 

— Vasaros vynas, - tarė paragavęs. - Nieko nėra saldesnio. Kiek taurių 
išgėrei, Jonai? 

Jaunuolis nusišypsojo. 

Benas Starkas nusijuokė. 

- To ir bijojau. Na, ką gi. Manau, buvau gerokai už tave jaunesnis, kai 
pirmą kartą tikrai nuoširdžiai nusitašiau. 

Nuo gretimo medinio padėklo jis čiupo keptą svogūną, aplipusį rudu pa- 
dažu, ir atsikando. Svogūnas trekštelėjo. 

Jo dėdė buvo aštrių veido bruožų ir ištįsęs kaip kalnų uola, bet jo mėlynai 
pilkose akyse žaidė juoko kibirkštėlės. Jis rengėsi juodai, kaip ir pridera Nak- 
ties sargybos vyrui. Šįvakar tai buvo brangus juodas aksomas, aukšti odiniai 
batai ir platus diržas su sidabrine sagtimi. Aplink kaklą buvo apvyniota sun- 
ki sidabrinė grandinė. Valgydamas svogūną Bendžinas su nuostaba žvelgė į 
Vaiduoklį. 

— Labai tylus vilkas, - tarė. 

- Jis ne toks kaip visi, - paaiškino Jonas. - Jis niekada neišleidžia jokio 
garso. Todėl ir pavadinau Vaiduokliu. Ir dar todėl, kad jis baltas. Visi kiti 
tamsūs, pilki arba juodi. 

— Anapus Sienos vis dar yra didvilkių. Girdime juos išjoję į žvalgybą. - 
Bendžinas Starkas įdėmiai pažvelgė į Joną. - Argi tu paprastai nesėdi prie 
vieno stalo su broliais? 

- Dažniausiai, - lygiu balsu atsakė Jonas. - Bet ledi Stark pamanė šįvakar 
įžeisianti karališkąją šeimyną, jei šalia pasodins pavainikį. 

— Supratau. - Dėdė žvilgtelėjo per petį į stalą menės gale ant pakylos. - 
Mano brolis šįvakar neatrodo šventiškai nusiteikęs. 

Jonas irgi tai pastebėjo. Pavainikis turi išmokti atkreipti dėmesį į tokius 
dalykus, išskaityti tiesą, kurią žmonės bando nuslėpti. Tėvas paisė visų man- 
dagybių, tačiau buvo įsitempęs: tokį Jonas anksčiau retai jį matydavo. Kalbė- 
jo nedaug, žiūrėjo į menę apsiblaususiomis, nereginčiomis akimis. Per dvi 
vietas nuo jo sėdintis karalius visą vakarą lakė. Jo platus veidas su milžiniška 
juoda barzda buvo smarkiai įraudęs. Jis privertė daugelį kelti tostus, garsiai 
kvatojo iš kiekvieno pokšto, o kiekvieną patiekalą puolė kaip išbadėjęs; greta 
jo karalienė atrodė šalta kaip ledo skulptūra. 

— Karalienė taip pat pikta, - žemu, tyliu balsu dėdei tarė Jonas. - Šią 
popietę tėvas buvo nusivedęs karalių į kriptą. Karalienė nenorėjo, kad jis 
ten eitų. 

Bendžinas tiriamai pažvelgė į Joną. 

— Tu viską pastebi, ar ne, Jonai? Mums praverstų tokie vyrai kaip tu ant 
Sienos. 

Jonas pritvinko puikybės. 

— Robas stipresnis lankininkas nei aš, bet aš geriau kaunuosi kalaviju ir 
Halenas sako, kad sėdžiu ant žirgo ne blogiau nei bet kuris dvariškis. 

— Pastebimi laimėjimai. 

- Pasiimkit mane drauge, kai grįšit prie Sienos, - paskubomis pridūrė 
Jonas. - Tėvas man leis išvykti, jei jūs paprašysit, žinau, kad leis. 

Dėdė Benas atidžiai tyrinėjo berniuko veidą. 

— Siena - atšiauri vieta berniukams, Jonai. 

-— Aš jau beveik suaugęs vyras, - protestavo Jonas. - Kitą vardo dieną 
man sueis penkiolika ir meisteris Luvinas sako, kad pavainikiai bręsta grei- 
čiau nei kiti vaikai. 

— Tiesa, - vyptelėjo dėdė Benas. Jis paėmė Jono taurę nuo stalo, pripildė 
ją iš artimiausio ąsočio ir nugėrė didelį gurkšnį. 

— Deirenas Targeirinas buvo vos keturiolikos, kai užkariavo Dorną, - tarė 
Jonas. Jaunasis Drakonas buvo vienas jo mėgstamiausių didvyrių. 

— Tas užkariavimas truko vos vieną vasarą, - pabrėžė dėdė. - Tavo ber- 
niukas - karalius prarado dešimt tūkstančių vyrų siekdamas užkariauti 
kraštą ir dar penkiasdešimt norėdamas jį išlaikyti. Kažkas jam turėjo pasa- 

kyti, kad karas nėra žaidimas. - Jis gurkštelėjo dar vyno. - Be to, - pridūrė 
šluostydamasis burną, - Deirenui Targeirinui buvo tik aštuoniolika, kai jis 
žuvo. Ar tu šitą pamiršai? 

— Aš nieko nepamirštu, - pūtėsi Jonas. Vynas darė jį narsų. Jis bandė sė- 
dėti tiesiai, kad atrodytų aukštesnis. - Aš noriu tarnauti Nakties sargyboje, 
dėde. 

Jis ilgai ir primygtinai apie tai galvodavo naktimis lovoje, kai broliai ra- 
miai parpdavo šalia. Vieną dieną Robas paveldės Vinterfelą ir kaip Šiaurės 
sergėtojas vadovaus didžiulėms kariaunoms. Branas ir Rikonas taps Robo 
vėliavininkais ir valdys dvarus jo vardu. Jo seserys Arija ir Sansa ištekės už 
kitų kilmingų giminių paveldėtojų ir iškeliaus į pietų pilis kaip jų šeiminin- 
kės. Kokios vietos gali tikėtis pavainikis? 

— Tu nesuvoki, ko prašai, Jonai. Nakties sargyboje įšventinama į brolius. 
Mes neturime šeimų. Nė vienas neturėsime sūnų. Mūsų žmona - pareiga. 
Mūsų meilužė - garbė. 

— Pavainikis taip pat gali turėti garbę, - atšovė Jonas. - Aš pasirengęs 
duoti jūsų priesaiką. 

— Tu tik keturiolikmetis berniukas, - paprieštaravo Bendžinas. - O ne 
vyras, dar ne. Kol nepažinai moters, nesupranti, ko turėsi atsisakyti. 

— Man tai nerūpi, - karštai prieštaravo Jonas. 

- O rūpėtų, jei suprastum, apie ką aš kalbu. Jei žinotum, kiek ši priesaika 
tau kainuos, taip nesiveržtum mokėti kainos, sūnau. 

Jonas pajuto viduje kylantį pyktį. 

— Aš nesu jūsų sūnus. 

Bendžinas Starkas atsistojo. 

- Todėl tik dar labiau gaila. - Jis padėjo ranką Jonui ant peties. - Grįžk 
pas mane, kai turėsi keletą savų pavainikių; tada pažiūrėsim, kaip jausies. 

Jonas tirtėjo. 

— Aš niekada neturėsiu pavainikių, - pratarė. - Niekada! - Išspjovė tarsi 
nuodus. 

Staiga suvokė, kad stalas nuščiuvęs ir visi žiūri į jį. Akyse pajuto besikau- 
piant ašaras. Jis atsistojo. 

- Atsiprašysiu, - tarė, sutelkęs visą išdidumą. 

Jis apsisuko ir žengė lauk, kol niekas nepamatė jo ašarų. Tikriausiai išgė- 
rė daugiau vyno, nei įsivaizdavo. Einant kojos susipynė, jis svirduliuodamas 
atsitrenkė į patarnaujančią merginą ir siaurakaklis ąsotis pagardinto vyno 
terkštelėjo ant grindų. Aplink sudundėjo juokas, o ant skruostų Jonas pajuto 
karštas ašaras. Kažkas bandė jį prilaikyti. Jis išsilaisvino iš glėbio ir per aša- 
ras kelio nematydamas šovė link durų. Vaiduoklis įkandin nusekė į tamsą. 

Kiemas buvo tylus ir tuščias. Vienišas sargybinis stovėjo aukštai ant vidi- 
nės sienos parapeto, nuo šalčio stipriai įsisukęs į apsiaustą. Jis nuobodžiavo 
ir jautėsi nelaimingas, kad turi čia stirksoti vienas, tačiau Jonas akimirksniu 

būtų pasikeitęs su juo vietomis. Pilis atrodė tamsi ir apleista. Jonas buvo ma- 
tęs apleistą tvirtovę, niūrią vietą, kur dvozgė tik vėjas, o akmenys tylėjo apie 
kadaise čia gyvenusius žmones. Panašiai šįvakar atrodė Vinterfelas. 

Pro atdarus langus už nugaros liejosi muzika ir dainos. Jas mažiausiai 
Jonas norėjo girdėti. Marškinių rankove nusibraukė ašaras, įsiutęs, kad leido 
joms ištrykšti, ir pasisuko eiti. 

— Berniuk, - pašaukė balsas. Jonas atsisuko. 

Ant briaunos virš durų į didžiąją menę sėdėjo Tyrionas Lanisteris ir tarsi 
chimera žvelgė į pasaulį. Neūžauga išsišiepė. 

— Ar šitas žvėris - vilkas? 

— Didvilkis, - patikslino Jonas. - Jis vardu Vaiduoklis. - Pamiršęs nusivy- 
limą, jis įsispitrėjo į mažąjį žmogelį. - Ką jūs ten veikiat? Kodėl ne puotoje? 

- Pernelyg karšta, pernelyg triukšminga, o aš išgėriau per daug vyno, - 
atsakė Neūžauga. - Jau seniai išmokau, kad nemandagu apvemti brolį. Ar 
galėčiau iš arčiau apžiūrėti tavo didvilkį? 

Jonas padvejojo, tada lėtai linktelėjo. 

— Pats nulipsite ar atnešti kopėčias? 

— Velniai negriebs, - tarė kemėža. Jis dryktelėjo nuo briaunos į tuštumą. 
Jonas žioptelėjo ir baimingai žiūrėjo, kaip Tyrionas Lanisteris apsisuko tarsi 
kamuolys, švelniai nusileido ant rankų ir optelėjo ant kojų. 

Vaiduoklis dvejodamas atsitraukė. 

Neūžauga nusipurtė dulkes ir nusikvatojo. 

— Manau, išgąsdinau tavo vilką. Atsiprašau. 

- Jis nebijo, - tarė Jonas. Jis priklaupė ir pašaukė: - Vaiduokli, ateik čia. 
Ateik. Štai taip. 

Vilko jauniklis pritipeno arčiau ir lyžtelėjo Jonui veidą, tačiau nepaleido 
iš akių Tyriono Lanisterio; šiam ištiesus ranką paglostyti, didvilkis atsitrau- 
kė ir iššiepė iltis. 

— Drovus, ar ne? - tarė Lanisteris. 

— Vaiduokli, tūpk, — paliepė Jonas. - Štai taip. Ramiai. - Jis pažvelgė į 
Neūžaugą. - Dabar galite jį paliesti. Jis nepajudės, kol aš neliepsiu. Aš jį iš- 
mokiau. 

- Aišku, - tarė Lanisteris. Jis pakedeno sniego baltumo kailį Vaiduoklio 
paausiuose ir pridūrė : - Geras vilkas. 

- Jis išplėštų jums gerklę, jei manęs čia nebūtų, - pareiškė Jonas. Kol kas 
tai nebuvo visiška tiesa, bet netrukus bus. 

— Tokiu atveju tau būtų geriausia likti čia, - paprašė nykštukas. Jis pakrei- 
pė savo pernelyg didelę galvą ir nužvelgė Joną skirtingų spalvų akimis. - Aš 
Tyrionas Lanisteris. 

— Žinau, - tarė Jonas. Jis pakilo. Stačias jis buvo aukštesnis nei karalienės 
brolis. Dėl to jautėsi keistai. 

— Otu - Nedo Starko pavainikis, tiesa? 


50 GEORGE R. R. MARTIN 


Jonas pajuto užplūdusį šaltuką. Jis tik suspaudė lūpas ir neištarė nė 
žodžio. 

- Araš tave įžeidžiau? - paklausė Lanisteris. - Atleisk. Kemžiai neprivalo 
būti taktiški. Valiūkaujančių kvailių kartos juokdario kostiumais pelnė man 
teisę klaikiai rengtis ir pliaukšti viską, kas tik užeina ant liežuvio.- Jis nusi- 
vaipė. - Taigi, tu esi pavainikis. 

- Lordas Edardas Starkas yra mano tėvas, - nenoriai pripažino Jonas. 

Lanisteris tyrinėjo jo veidą. 

— Taip, - tarė. - Aš tai matau. Turi daug daugiau šiauriečių bruožų nei 
tavo broliai. 

— Pusiau broliai, - pataisė Jonas. Jį pamalonino Neūžaugos žodžiai, ta- 
čiau stengėsi to neparodyti. 

— Duosiu tau patarimą, mergvaiki, - tarė Lanisteris. - Niekada nepa- 
miršk, kas tu esi, nes pasaulis tą tikrai prisimins. Paversk tai savo stiprybe. 
Tada ji netaps tavo silpnybe. Apsišarvuok šia tiesa ir ji niekada nebus panau- 
dota tau įskaudinti. 

Jonas neturėjo nuotaikos klausytis kieno nors patarimų. 

- Jūs nežinot, ką reiškia būti pavainikiu. 

— Visi neūžaugos yra pavainikiai savo tėvų akyse. 

— Jūs esate teisėtas savo motinos sūnus, Lanisteris. 

- Nejaugi? - kandžiai atsakė Neūžauga. - Pasakyk tai mano tėvui. Moti- 
na mirė mane gimdydama, o jis niekada nebuvo tuo visiškai tikras. 

— Aš net nežinau, kas buvo mano mama, - prisipažino Jonas. 

— Be abejonės, kažkokia moteris. Dauguma iš jų būna mamos. - Jis apdo- 
vanojo Joną liūdna šypsena. - Atmink štai ką, berniuk. Visi neūžaugos gali 
būti pavainikiai, tačiau ne visi pavainikiai turi būti neūžaugos. - Šitai taręs, 
jis nusisuko ir nupėdino atgal į puotą, švilpaudamas kažkokią dainelę. Jam 
atidarius duris iš vidaus sklindanti šviesa kieme metė aiškų jo šešėlį ir aki- 
mirką Tyrionas Lanisteris stovėjo aukštas tarsi karalius. 


KETLINA 


Į visų Vinterfelo didžiajame bokšte esančių kambarių Ketlinos miegama- 
sis buvo šilčiausias. Ji retai kurdavo ugnį. Pilis stovėjo ant natūralių karš- 
tųjų versmių ir kaitrios srovės plūdo per sienas ir kambarius tarsi kraujas per 
žmogaus kūną, vydamos šaltį iš akmeninių menių, stiklinius sodus pripildy- 
damos drėgnos šilumos ir neleisdamos žemei sušalti. Dieną ir naktį mažuo- 
se kiemeliuose garavo atviri baseinai. Vasarą tai buvo menkniekis; Žiemą tai 
reiškė gyvybę arba mirtį. 

Ketlinos vonia visuomet buvo karšta ir garuojanti, sienos šiltos paliesti. 
Ši šiluma priminė jai Riveraną, saulėtas dienas su Laiza ir Edmuru, tačiau 
Nedas šilumos nepakentė. Starkai sutverti šalčiui, sakydavo jis; ji nusijuok- 
davo ir tardavo, kad tokiu atveju savo pilį jie pasistatė netinkamoje vietoje. 

Tad jiems baigus, Nedas nusirito ir išlipo iš jos lovos, kaip ir tūkstančius 
kartų anksčiau. Perėjo kambarį, atitraukė sunkias užuolaidas ir vieną po kito 
atvėrė aukštus, siaurus langus, į kambarį įleisdamas nakties oro. 

Vėjas švileno aplink jį, stovintį tamsoje, nuogą ir tuščiomis rankomis. 
Ketlina užsitraukė kailius iki pat smakro ir stebėjo jį. Atrodė kažkoks mažes- 
nis ir pažeidžiamas, kaip jaunuolis, už kurio ji ištekėjo Riverano šventykloje 
prieš penkiolika metų. Strėnas vis dar maudė nuo skuboto pasimylėjimo. Tai 
buvo malonus skausmas. Savyje ji jautė jo sėklą. Ji meldė, kad ji užsimegztų. 
Nuo Rikono gimimo praėjo treji metai. Ji nebuvo per sena. Ji gali padovano- 
ti jam dar vieną sūnų. 

— Aš atsisakysiu, - atsigręžęs į ją tarė Nedas. Jo akys buvo it vaiduoklio, 
balsas sklidinas nerimo. 

Ketlina atsisėdo lovoje. 

— Negali. Privalai sutikti. 

— Mano pareiga būti čia, šiaurėje. Neturiu nė menkiausio noro tapti Ro- 
berto ranka. 

- Jis to nesupras. Jis dabar karalius, o karaliai ne tokie, kaip kiti žmonės. 
Jei atsisakysi jam tarnauti, ims stebėtis, kodėl; anksčiau ar vėliau pradės įtari- 
nėti, kad jam priešgyniauji. Nejau nematai, kokiame pavojuje atsidurtume? 

Nedas papurtė galvą, atsisakydamas patikėti. 

— Robertas niekada nenuskriaustų manęs ar mano šeimos. Buvome arti- 
mesni nei broliai. Jis mane myli. Jei atsisakysiu, jis riaumos, keiksis ir siautės, 
o po savaitės drauge iš to pasijuoksime. Aš pažįstu tą vyrą. 

- Tu pažinojai tą vyrą, - pataisė Ketlina. - Šis karalius tau svetimas. — 
Ketlina prisiminė negyvą didvilkę sniege su sulaužytu ragu giliai gerklėje. Ji 
privers jį suprasti. - Karaliui išdidumas yra viskas, milorde. Robertas atkako 

šitokį kelią, kad tave pamatytų ir pasiūlytų šią didžią garbę; negali sviesti jos 
atgal jam į veidą. 

- Garbę? - karčiai nusijuokė Nedas. 

- Jo akimis, taip, - tarė ji. 

— O tavo“ 

— Ir mano, - užsiplieskė ji, dabar jau įpykusi. Kodėl jis nesupranta? - Jis 
siūlo apvesdinti savo sūnų su mūsų dukra, kaip kitaip šitai pavadintum? Vie- 
ną dieną Sansa gali tapti karaliene. Jos sūnūs valdytų nuo Sienos iki Dorno 
kalnų. Kas čia blogo? 

— Dievai, Ketlina, Sansai tik vienuolika, - tarė Nedas. - O Džofris... Džof- 
ris yra... 

Ji pabaigė už jį: 

— „karūnos princas ir Geležinio sosto paveldėtojas. Ir aš buvau tik dvyli- 
kos, kai tėvas pažadėjo mane tavo broliui Brandonui. 

Nedas kreivai vyptelėjo. 

— Brandonas. Taip. Brandonas žinotų, ką daryti. Visuomet žinodavo. 
Viskas buvo skirta Brandonui. Tu, Vinterfelas, viskas. Jis gimė būti karaliaus 
ranka ir karalienių tėvu. Aš neprašiau, kad ši taurė atitektų man. 

- Galbūt, - tarė Ketlina. - Tačiau Brandonas miręs, taurė perduota tau ir 
turi iš jos gerti, nesvarbu, ar patinka, ar ne. 

Nedas nusigręžė nuo jos atgal į naktį. Jis stovėjo spoksodamas į tamsą, 
galbūt stebėdamas mėnulį ir žvaigždes, o galbūt sargybinius ant sienos. 

Tada Ketlina suminkštėjo, suprato jo skausmą. Edardas Starkas vedė ją 
vietoj Brandono, kaip reikalavo paprotys, tačiau mirusio brolio šešėlis vis 
dar buvo tarp jų; kaip ir kitas, šešėlis moters, kurios jis neatskleidė, moters, 
kuri pagimdė jam pavainikį sūnų. 

Ji jau ketino eiti prie jo, kai pasigirdo garsus ir netikėtas beldimas į duris. 
Nedas pasisuko susiraukęs. 

— Kas ten? 

Už durų pasigirdo Desmondo balsas. 

- Milorde, už durų yra meisteris Luvinas ir maldauja skubiai jį priimti. 

- Ar sakei jam, kad daviau nurodymą manęs netrukdyti? 

- Taip, milorde. Jis primygtinai reikalauja. 

— Gerai. Leisk jį vidun. 

Nedas nuėjo iki spintos ir užsimetė sunkų apsiaustą. Ketlina ūmai supra- 
to, kaip atvėso. Ji atsisėdo lovoje ir iki smakro užsitraukė kailius. 

— Gal uždaryk langus, - paprašė. 

Nedas išsiblaškęs linktelėjo. Įėjo meisteris Luvinas. 

Meisteris buvo nedidukas, pražilęs žmogelis. Jo pilkos ir žvitrios akys 
daug matė. Ta menka dalis plaukų, kurių nepalietė laikas, buvo žila. Jis vilkė- 
jo pilką vilnonį apsiaustą, apvedžiotą baltu kailiu - Starkų spalvomis. Plačio- 
se krintančiose apsiausto rankovėse buvo slaptos kišenės. Luvinas nuolatos 

kišdavo į rankoves įvairiausius daiktus ir traukdavo iš jų kitus: knygas, Ži- 
nias, keistus radinius ir žaislus vaikams. Ketlina stebėjosi, kaip nešiodamas 
tiek turto, paslėpto rankovėse, meisteris Luvinas dar gali pakelti rankas. 

Prieš prabildamas meisteris palaukė, kol už jo užsivėrė durys. 

— Milorde, - kreipėsi į Nedą. - Atleiskite, kad trukdau jūsų poilsį. Man 
paliko žinią. 

Nedas atrodė suirzęs. 

— Paliko? Kas? Ar buvo raitelis? Man apie jį nepranešė. 

— Raitelio nebuvo, milorde. Tik drožinėta medinė dėžutė, palikta mano 
observatorijoje, kai aš snaudžiau. Mano tarnai nieko nematė, tačiau ją turėjo 
atnešti kas nors iš karaliaus palydos. Kitų lankytojų iš pietų mes nesulaukėme. 

— Sakot, medinė dėžutė? - paklausė Ketlina. 

— Viduje buvo puikus naujas lęšis observatorijai, iš pažiūros tarsi iš Myro. 
Lęšių dirbikai iš Myro neturi sau lygių. 

Nedas susiraukė. Ketlina žinojo, kad tokiems dalykams jis neturi kant- 
rybės. 

- Lęšis, - tarė. - Kaip jis susijęs su manimi? 

— Uždaviau sau tokį pat klausimą, - prisipažino meisteris Luvinas. - Ma- 
tyt, čia esama šio to daugiau, nei atrodo iš pirmo žvilgsnio. 

Po sunkiais kailiais Ketlina sudrebėjo. 

- Lęšis - tai instrumentas, padedantis mums matyti. 

- Tiesa. - Jis pačiupinėjo ordino vėrinį, po apsiaustu prie pat kaklo se- 
gimą sunkią grandinę, kurios kiekviena grandis nukaldinta iš vis kitokio 
metalo. 

Ketlinos širdyje vėl sukirbėjo baimė. 

— Ką mes turėtume matyti aiškiau? 

— To paties klausiau ir savęs. - Meisteris Luvinas iš rankovės išsitraukė 
tvirtai susuktą popierių. - Tikrąją žinią radau paslėptą po pirmuoju dugnu, 
kai išardžiau dėžutę, kurioje buvo lęšis; bet žinia ne mano akims. 

Nedas ištiesė ranką. 

— Tada duokit ją man. 

Luvinas nekrustelėjo. 

- Apgailestauju, milorde. Žinia ir ne jums. Ji skirta ledi Ketlinai, ir tik jai 
vienai. Ar galiu prieiti? 

Ketlina linktelėjo, nedrįsdama prabilti. Meisteris padėjo popierių ant sta- 
liuko prie lovos. Jis buvo užantspauduotas mėlyno vaško gniuželiu. Luvinas 
linktelėjo ir ketino išeiti. 

— Pasilik, - paliepė Nedas. Jo balsas buvo rimtas. Jis pažvelgė į Ketliną. - 
Kas yra? Miledi, tu drebi. 

- Aš bijau, - prisipažino ji. Drebančiomis rankomis ji paėmė laišką. Nuo 
nuogo kūno pamiršti nuslinko kailiai. Mėlyname vaške buvo įspaustas Ari- 
nų giminės simbolis - mėnulis ir sakalas. - Jis nuo Laizos. - Ketlina pažvelgė 

į vyrą. - Mūsų jis nepradžiugins, - tarė jam. - Ši žinia persmelkta širdgėlos, 
Nedai. Aš jaučiu. 

Nedas susiraukė, jo veidas aptemo. 

- Atplėšk. 

Ketlina sulaužė antspaudą. 

Jos akys lakstė žodžiais. Iš pradžių ji jų nesuprato. Tada prisiminė. 

— Laiza nerizikavo. Kai buvome mergaitės, turėjome slaptą kalbą, ji ir aš. 

— Ar gali perskaityti? 

— Taip, - pripažino Ketlina. 

— Tada perskaityk mums. 

— Man tikriausiai reikėtų pasišalinti, - tarė meisteris Luvinas. 

— Ne, - tarė Ketlina. - Mums reikės jūsų patarimo. - Ji nusimetė kailius 
ir išlipo iš lovos. Einant per kambarį nakties oras jos nuogą kūną šaldė 
tarsi kapas. 

Meisteris Luvinas nusuko akis. Net Nedas atrodė priblokštas. 

— Ką tu darai? - paklausė. 

— Kuriu židinį, - paaiškino Ketlina. Ji susirado suknelę ir įsinėrė į ją, tada 
pasilenkė virš šalto židinio. 

— Meisteri Luvinai... - pradėjo Nedas. 

— Meisteris Luvinas priėmė visus mano vaikus, - priminė Ketlina. - Nėra 
laiko apsimestiniam drovumui. - Ji įkišo popierių tarp prakurų, o ant vir- 
šaus sukrovė sunkesnes malkas. 

Nedas perėjo per kambarį, paėmė ją už rankos ir pastatė ant kojų. Jis lai- 
kė ją, jo veidas atsidūrė per kelis colius nuo josios. 

- Miledi, atsakyk man! Kokia buvo žinia? 

Ketlina sustingo jo glėbyje. 

- Įspėjimas, - švelniai tarė. - Jei turėsime proto jį išgirsti. 

Jo akys lakstė jos veidu. 

- Tęsk. 

- Laiza sako, kad Joną Ariną nužudė. 

Jo pirštai tvirčiau suspaudė jos ranką. 

— Kas? 

- Lanisteriai, - atsakė ji. - Karalienė. 

Nedas paleido jos ranką. Ant odos liko tamsiai raudonos žymės. 

— Dievai, - sušnibždėjo jis. Balsas buvo kimus. - Tavo sesuo išgyvena 
sielvartą. Ji nežino, ką kalba. 

- Ji žino, - patikino Ketlina. - Laiza impulsyvi, taip, tačiau ši Žinia ati- 
džiai apgalvota, protingai paslėpta. Ji žinojo, kad jos laukia mirtis, jei šis 
laiškas paklius į netinkamas rankas. Taip rizikuodama ji turi turėti daugiau 
nei vien įtarimus. - Ketlina pažvelgė į vyrą. - Dabar mes tikrai neturime 
pasirinkimo. Tu privalai tapti Roberto ranka. Turi keliauti su juo į pietus ir 
išsiaiškinti tiesą. 

Ji iš karto pamatė, kad Nedas priėjo visiškai kitokią išvadą. 

- Vienintelė tiesa, kurią žinau, yra čia. Pietūs yra gyvačių lizdas, kurio 
verčiau reikėtų vengti. 

Luvinas timptelėjo vėrinį toje vietoje, kur šis trynė minkštą kaklo odą. 

— Karaliaus ranka turi didelių galių, milorde. Galią sužinoti tiesą apie lor- 
do Arino mirtį, pristatyti jo žudikus karaliaus teisingumui. Galią apsaugoti 
ledi Arin ir jos sūnų, jei blogiausia, ką žinome, yra tiesa. 

Nedas bejėgiškai apsidairė po miegamąjį. Ketlinos širdis linko prie jo, 
tačiau žinojo, kad dabar negali jo apkabinti. Pirmiausia, vaikų labui reikia 
iškovoti pergalę. 

— Sakai, kad myli Robertą kaip brolį. Ar paliktum brolį, apsuptą La- 
nisterių“ 

— Kiti lai griebia jus abu, - niūriai sumurmėjo Nedas. 

Jis nusisuko ir nuėjo prie lango. Nei ji, nei meisteris neištarė nė žodžio. 
Jie laukė tyliai, kol Edardas Starkas pasakė tylų sudiev mylimiems namams. 
Kai galiausiai jis atsigręžė nuo lango, jo balsas buvo pavargęs ir sklidinas liū- 
desio, o akių kampučiuose blankiai žibėjo drėgmė. 

— Kadaise mano tėvas išvyko į pietus, kviečiamas karaliaus. Namo jis ne- 
begrįžo. 

— Buvo kiti laikai, - priminė meisteris Luvinas. - Kitas karalius. 

— Taip, - rūškanai pritarė Nedas. Jis atsisėdo ant kėdės prie židinio. - Ke- 
tlina, tu liksi čia, Vinterfele. 

Jo žodžiai buvo tarsi ledinis dūris jai į širdį. 

— Ne, - paprieštaravo ji, staiga išsigandusi. Ar tai bus bausmė jai? Nieka- 
da nebematyti jo veido, nebejausti apkabinančių rankų? 

— Taip, - prieštarauti neleidžiančiu tonu pakartojo Nedas. - Valdysi šiau- 
rę vietoj manęs, kol aš rūpinsiuos Roberto reikalais. Vinterfele visuomet turi 
būti Starkas. Robui keturiolika. Greitai jis taps suaugusiu vyru. Jis turi iš- 
mokti valdyti. O manęs šalia jo nebus. Lai jis įsilieja į tavo patarėjų būrį. Jis 
turi būti pasiruošęs, kai ateis laikas. 

— Dievų valia, tai nenutiks dar daug metų, - sumurmėjo meisteris Lu- 
vinas. 

— Meisteri Luvinai, pasitikiu jumis kaip pačiu savimi. Patarkite mano 
žmonai ir didžiuose, ir mažuose dalykuose. Išmokykite mano sūnų to, ką jis 
turi žinoti. Artėja žiema. 

Meisteris Luvinas niūriai linktelėjo. Tvyrojo tyla, kol Ketlina sukaupė 
drąsos užduoti klausimui, kurio atsakymo labiausiai baiminosi. 

— O kaip kiti vaikai? 

Nedas atsistojo, apglėbė ir jos veidą pritraukė arčiau. 

— Rikonas labai mažas, - švelniai tarė. - Jis turi likti čia su tavim ir Robu. 
Kitus pasiimsiu su savimi. 

— Aš to neištversiu, - virpėdama atsakė Ketlina. 

— Privalai, - tarė jis. - Sansa turi ištekėti už Džofrio, dabar tai aišku; netu- 
rime leisti jiems suabejoti mūsų ištikimybe. Ir jau pats laikas Arijai išmokti 
elgtis pietiniame dvare. Po kelerių metų ji irgi jau bus sulaukusi tinkamo 
amžiaus vedyboms. 

Sansa pražys pietuose, pati sau pagalvojo Ketlina, ir, dievai mato, Arijai 
nepakenktų pramokti rafinuotumo. Nenoriai, bet širdyje ji jas išleido. Bet ne 
Braną. Tik ne Braną. 

— Taip, - sutiko ji, - bet prašau, Nedai, iš meilės man, leisk Branui pasi- 
likti Vinterfele. Jam tik septyneri. 

— Man buvo aštuoneri, kai tėvas išsiuntė mane pas globėjus į Ėriją, --tarė 
Nedas. - Seras Rodrikas sakė man, kad tarp Robo ir princo Džofrio perbė- 
gusi juoda katė. Taip negerai. Branas gali tapti tiltu, sumažinsiančiu šį atstu- 
mą. Jis mielas berniukas, greitas juoktis, lengvas mylėti. Leisk jam augti su 
jaunaisiais princais, leisk jam tapti jų draugu, kaip kad Robertas tapo ma- 
nuoju. Mūsų giminė dėl to bus saugesnė: 

Jis buvo teisus, Ketlina žinojo. Tačiau skausmo tai nepalengvino. Tada ji 
praras juos visus keturis: Nedą, abi mergaites ir savo mielą, mylintį Braną. 
Jai liks tik Robas ir mažasis Rikonas. Ji jau dabar jautėsi vieniša. Vinterfelas 
juk tokia milžiniška vieta. 

- Tada laikyk jį atokiau nuo sienų, - drąsiai prabilo. - Juk žinai, kaip jis 
mėgsta karstytis. 

Nedas nubučiavo nuo jos akių ašaras šioms dar nenukritus. 

- Ačiū, miledi, - sušnibždėjo. - Žinau, tai sunkus sprendimas. 

— O kaip dėl Jono Snou, milorde? - pasiteiravo meisteris Luvinas. 

Paminėjus šį vardą, Ketlina įsitempė. Nedas pajuto jos pyktį ir atsitraukė. 

Dauguma vyrų turi pavainikių. Ketlina užaugo tai žinodama. Ji nenuste- 
bo pirmaisiais santuokos metais išgirdusi, kad Nedas susilaukė sūnaus nuo 
merginos, netyčia sutiktos žygyje. Galiausiai jis turėjo vyriškų poreikių, o 
metus jie praleido atskirai: Nedas kariavo pietuose, o ji liko saugi tėvo pilyje 
Riverane. Ji daugiau galvojo apie Robą, naujagimį prie savo krūties, nei apie 
vyrą, kurį vargiai tepažinojo. Jam buvo leista ieškoti paguodos tarp mūšių. 
O jei sėkla užsimezgė, ji tikėjosi, kad jis pasirūpins vaiku. 

Jis padarė dar daugiau. Starkai buvo ne tokie, kaip kiti vyrai. Jis parsivežė 
mergvaikį namo ir vadino jį sūnumi visai šiaurei girdint. Kai karai pagaliau 
baigėsi ir Ketlina atjojo į Vinterfelą, čia jau gyveno Jonas ir jo auklė. 

Tai skaudžiai žeidė. Nedas nekalbėjo apie jo motiną, neužsiminė nė vie- 
nu žodžiu, tačiau pilyje nėra paslapčių ir Ketlina girdėjo tarnaites kartojant 
pasakojimus, kuriuos išgirdo iš jos vyro kareivių. Jos šnabždėjosi apie serą 
Arturą Deiną, Ryto Kalaviją, baisiausią iš septynių karaliaus Eirio sargybos 
riterių, ir kaip jų jaunasis lordas įveikė jį vienintelėje kovoje. Ir jos pasakojo, 
kaip Nedas parnešė sero Arturo kalaviją jo nuostabiai jaunai seseriai, lau- 
kiančiai jo pilyje, vadinamoje Starfolu, ant Vasaros jūros krantų. Ledi Ašara 


SOSTŲ ŽAIDIMAS 54 


Dein buvo aukšta ir šviesi, ramybę drumsčiančiomis violetinėmis akimis. 
Prireikė dviejų savaičių sukaupti drąsai, tačiau galiausiai vieną naktį lovoje 
Ketlina tiesiai paprašė pasakyti tiesą. 

Tai buvo vienintelis kartas per visus santuokos metus, kai Nedas ją išgąs- 
dino. 

— Niekada neklausinėk manęs apie Joną, - šaltai kaip ledas atkirto. — Jis 
yra mano kraujas, ir tai viskas, ką tau reikia žinoti. O dabar norėčiau sužino- 
ti, kur išgirdai tą vardą, miledi. 

Ji prisiekė paklusti; ji pasakė jam; nuo tos dienos šnabždesiai liovėsi ir 
Ašaros Dein vardas Vinterfele nebebuvo tariamas. 

Kad ir kas buvo Jono motina, Nedas turėjo ją labai mylėti, nes jokie Ketli- 
nos žodžiai neįtikino išsiųsti berniuko. Tai buvo vienintelis dalykas, kurio ji 
jam negalėjo atleisti. Ji pamilo savo vyrą visa širdimi, tačiau nesugebėjo puose- 
lėti meilės Jonui. Ji galėjo susitaikyti su tuzinu pavainikių, jei tik jie nesipainio- 
ja po akimis. Jonas visuomet buvo čia ir augdamas darėsi panašesnis į Nedą 
nei tikrieji sūnūs, kuriuos ji jam pagimdė. Kažkodėl tai buvo dar blogiau. 

- Jonas privalo išvykti, - tarė ji. 

- Jie su Robu labai artimi, - pradėjo Nedas. - Aš tikėjausi... 

- Jis negali čia likti, - nutraukė jį Ketlina. - Jis tavo sūnus, ne mano. Man 
jo čia nereikia. - Tai buvo žiauru, ji žinojo, tačiau tiesa. Nedas nepasitarnaus 
berniukui, palikdamas jį čia, Vinterfele. 

Nedo žvilgsnis buvo sklidinas kančios. 

- Žinai, kad negaliu vežtis jo į pietus. Jam nebus vietos dvare. Berniukas 
su pavainikio pavarde... žinai, kaip apie jį kalbės. Jo bus šalinamasi. 

Ketlina atitvėrė širdį nuo nebylaus prašymo vyro akyse. 

— Kalbama, kad tavo draugas Robertas pats turi tuziną pavainikių. 

— Ir nė vieno iš jų niekas nematė dvare! - užsiplieskė Nedas. - Lanisterių 
moteris tuo pasirūpino. Kaip gali būti tokia velniškai žiauri, Ketlina? Jis tik 
berniukas. Jis... 

Jį pagavo įsiūtis. Jis būtų pasakęs dar daugiau ir pikčiau, tačiau įsiterpė 
meisteris Luvinas. 

- Kitas sprendimas siūlosi pats, - ramiu balsu tarė jis. - Prieš kelias die- 
nas dėl Jono pas mane buvo atėjęs jūsų brolis Bendžinas. Sakė, kad berniu- 
kas trokšta apsivilkti juodai. | 

Nedas pažvelgė priblokštas. 

— Jis pasiprašė į Nakties sargybą? 

Ketlina tylėjo. Lai Nedas pats sprendžia; jos balsas dabar nėra pageidau- 
jamas. Tačiau pati būtų mielai pabučiavusi meisterį. Jo siūloma išeitis būtų 
tobula. Bendžinas Starkas buvo prisaikdintas brolis. Jonas taptų jo sūnumi, 
vaiku, kurio jis niekada neturės. O laikui bėgant berniukas irgi duotų prie- 
saiką. Jis neturės sūnų, kurie vieną dieną galėtų varžytis su Ketlinos anūkais 
dėl Vinterfelo. 

Meisteris Luvinas tarė: 

- Tarnauti ant Sienos didelė garbė, milorde. 

- Ir net pavainikis gali kilti aukštai Nakties sargyboje, - balsu pagalvojo 
Nedas. Tačiau balsas vis dar buvo neramus. - Jonas toks jaunas. Jei to prašy- 
tų suaugęs, būtų vienas dalykas, bet keturiolikmetis berniukas... 

— Nelengva auka, - sutiko meisteris Luvinas. - Tačiau dabar sunkūs lai- 
kai, milorde. Jo kelias ne žiauresnis nei jūsų ar ledi. 

Ketlina pagalvojo apie tris vaikus, kuriuos turi prarasti. Tada jau nebuvo 
lengva tylėti. 

Nedas nusisuko nuo jų ir pažvelgė pro langą, jo ištįsęs veidas buvo tylus 
ir mąslus. Galiausiai jis atsiduso ir atsigręžė. 

— Gerai, - kreipėsi į meisterį Luviną. - Reikia manyti, tai į gera. Aš pakal- 
bėsiu su Benu. 

— Kada pasakysime Jonui? - paklausė meisteris. 

— Kai ateis laikas. Turime pasiruošti. Užtruksime porą savaičių, kol pasi- 
rengsime išvykti. Leisiu Jonui pasidžiaugti šiomis likusiomis keliomis die- 
nomis. Vasara greitai baigsis, kaip ir vaikystė. Kai ateis laikas, pats jam pasa- 


kysiu. 


ARIJA 


Ąne dygsniai vėl išėjo kreivi. 
Ji dėbtelėjo į juos nusiminusi ir pašnairakiavo į seserį Sansą, sėdinčią 
tarp kitų mergaičių. Sansos siuviniai buvo nepriekaištingi. Visi taip sakė. 

- Jos darbas gražus, kaip ir ji pati, - kartą jos motinai pareiškė šventikė 
Mordeina. - Jos tokios švelnios ir dailios rankos. - Ledi Ketlinai pasiteiravus 
apie Ariją, šventikė purkštelėjo. - Arijos rankos kaip kalvio. 

Arija vogčiomis apsidairė po kambarį, baimindamasi, kad šventikė Mor- 
deina perskaitė jos mintis, bet šiandien ji į Ariją nekreipė jokio dėmesio. Ji 
sėdėjo su princese Mersela, šypsojosi ir gėrėjosi ja. Nedažnai šventikei pati- 
kima privilegija mokyti karališkąją princesę moteriškų menų, kalbėjo pati, 
kai karalienė atvedė Merselą. Arijos nuomone, Merselos dygsniai irgi atrodė 
kreivoki, tačiau iš šventikės Mordeinos burkavimo to nebūtum pasakęs. 
tada atsiduso ir padėjo adatą. Nusivylusi pažvelgė į seserį. Siuvinėdama San- 
sa džiugiai tarškėjo. Betė Kasel, mažoji sero Rodriko dukra, sėdėjo prie jos 
kojų, gaudydama kiekvieną žodį, o Džeinė Pul vis lenkėsi kažko pašnibždėti 
į ausį. 

— Apie ką jūs kalbatės? - staiga panoro sužinoti Arija. 

Džeinė apstulbusi pažvelgė į ją ir sukikeno. Sansa atrodė susigėdusi. Betė 
nuraudo. Nė viena neatsakė. 

— Pasakyk, - prašė Arija. 

Džeinė apsidairė, kad įsitikintų, jog šventikė Mordeina jų nesiklauso. Tada 
Mersela kažką pasakė ir šventikė nusikvatojo drauge su kitomis damomis. 

— Mes kalbėjome apie princą, - saldžiu it bučinys balsu sučiulbėjo Sansa. 

Arija žinojo, apie kurį princą: žinoma, Džofrį. Tą aukštą ir gražų. Sansa sė- 
dėjo šalia jo per puotą. Arijai teko įsitaisyti šalia to mažojo storulio. Žinoma. 

— Džofriui patinka tavo sesuo, - sušnibždėjo Džeinė išdidžiai, tarsi tai 
būtų jos nuopelnas. Ji buvo Vinterfelo ūkvedžio dukra ir geriausia Sansos 
draugė. - Jis pasakė jai, kad ji labai graži. 

- Jis ją ves, - svajingai tarė mažoji Betė, apkabindama save. - Tada Sansa 
taps visos karalystės karaliene. 

Sansai pakako takto nurausti. Ji žaviai iškaito. Ji viską daro nuostabiai, 
apmaudžiai pagalvojo Arija. 

- Bete, nekurk istorijų, - pataisė Sansa jaunesnę mergaitę, meiliai glos- 
tydama plaukus, kad sušvelnintų aštrius žodžius. Ji pažvelgė į Ariją. - Ką 
manai apie princą Džofą, sesute? Jis labai galantiškas, ar ne? 

— Jonas sako, kad jis atrodo kaip mergaitė, - atsakė Arija. 

Sansa siuvinėdama atsiduso. 

— Vargšas Jonas, - tarė. - Jis pavydi, nes yra pavainikis. 

— Jis mūsų brolis, - kiek per garsiai rėžė Arija. Jos balsas perskrodė po- 
piečio tylą bokšto kambaryje. 

Šventikė Mordeina pakėlė akis. Ji buvo prakaulaus veido, turėjo žvitrias 
akis ir siaurą belūpę burną, sukurtą raukytis. Ji ir dabar buvo susiraukusi. 

- Apie ką jūs, mergaitės, kalbatės? 

— Apie netikrą brolį, - pataisė Sansa, švelniai ir taikliai. Ji nusišypsojo 
šventikei. - Arija ir aš svarstėme, kokios mes laimingos, kad šiandien su mu- 
mis yra princesė, - pridūrė. 

Šventikė Mordeina linktelėjo. 

- Žinoma. Mums visoms didelė garbė. - Princesė Mersela dvejodama 
nusišypsojo dėl komplimento. - Arija, kodėl tu nesiuvinėji? - paklausė šven- 
tikė. Ji pakilo, o krakmolyti sijonai einant per kambarį šiugždėjo. - Parodyk 
savo dygsnius. 

Arijai norėjosi rėkti. Tai buvo taip būdinga Sansai - patraukti šventikės 
dėmesį. 

- Štai, — tarė ji, ištiesdama savo siuvinį. 

Šventikė atidžiai apžiūrėjo rankdarbį. 

— Arija, Arija, Arija, - kalbėjo ji. - Taip negerai. 

Visos žiūrėjo į ją. To jau buvo per daug. Sansa buvo pernelyg gerai išau- 
klėta, kad šaipytųsi iš sesers nelaimės, tačiau už ją patenkinta vypsojo Džei- 
nė. Net princesei Merselai atrodė jos gaila. Arija pajuto akyse besikaupian- 
čias ašaras. Ji nušoko nuo kėdės ir nubėgo prie durų. 

Šventikė Mordeina pašaukė: 

- Arija, grįžk! Nedrįsk žengti nė žingsnio. Papasakosiu apie tai tavo ledi 
motinai. Karališkosios princesės akivaizdoje. Tu mums visoms darai gėdą. 

Arija tarpduryje stabtelėjo ir atsisuko, kramtydama lūpą. Ašaros jau rito- 
si per skruostus. Ji įstengė šaltai linktelėti princesei Merselai. 

— Jums leidus, miledi. 

Mersela sumirksėjo ir žvilgtelėjo į kitas ledi patarimo. Tačiau jei ji dvejo- 
jo, šventikė Mordeina ne. 

— Ir kur susiruošei eiti, Arija? - pareikalavo pasiaiškinti šventikė. 

Arija rūsčiai dėbtelėjo. 

- Turiu pakaustyti žirgą, - suulbėjo, akimirką mėgaudamasi šventikės 
apstulbimu. Tada apsisuko ir išbėgo, leisdamasi laiptais taip greit, kiek tik 
kojos nešė. 

Tai neteisybė. Sansa turėjo viską. Sansa buvo dvejais metais vyresnė; gal, 
kol gimė, Arijai nieko nebeliko. Dažnai taip atrodydavo. Sansa mokėjo siu- 
vinėti, šokti, dainuoti. Ji rašė eiles. Gebėjo rengtis. Ji skambino arfa ir varpe- 
liais. Blogiausia, kad ji buvo graži. Sansa paveldėjo aukštus motinos skruos- 
tikaulius ir tankius kaštoninius Tulių plaukus. Arija buvo visa į lordą tėvą. 

Plaukai be žvilgesio, rudi, o veidas pailgas ir rimtas. Džeinė vadino ją Arija 
Arkliaveide ir žvengdavo kaskart jai prisiartinus. Buvo skaudu, kad vienin- 
telis dalykas, kurį Arija mokėjo geriau nei sesuo, tai joti. Šitai ir tvarkyti na- 
mus. Sansa niekada nebuvo gabi skaičiams. Jei ji ištekėtų už Džofrio, Arija 
vylėsi, kad savo paties labui jis pasamdys gerą ūkvedį. 

Naimirija laukė jos sargų kambarėlyje laiptų apačioje. Vos išvydusi Ariją 
ji pašoko ant kojų. Arija nusišypsojo. Vilkiukė mylėjo ją, net jei visi kiti ne. 
Jos visur eidavo kartu, Naimirija miegojo jos kambaryje, lovos kojūgalyje. 
Jei motina nebūtų uždraudusi, Arija mielai būtų pasiėmusi vilkiukę į siuvi- 
nėjimą. Tegu tada šventikė Mordeina pasiskundžia jos dygsniais. 

Arijos atrišama, Naimirija energingai grybštelėjo už rankos. Jos akys 
buvo geltonos. Pagavusios saulės spindulį žibėdavo tarsi dvi auksinės mone- 
tos. Arija pavadino ją karalienės kovotojos iš Rojono vardu, kuri vedė savo 
žmones per siaurąją jūrą. Dėl to irgi kilo didelis skandalas. Sansa, žinoma, 
pavadino savo augintinę Ledi. Arija nusivaipė ir stipriai apkabino vilkiūkštę. 
Naimirija lyžtelėjo ausį ir Arija sukrizeno. 

Šventikė Mordeina tikriausiai jau pasiuntė žinią jos ledi motinai. Jei ji 
grįš į kambarį, jos tikrai ją suras. Arija nenorėjo, kad ją surastų. Jai kilo ge- 
resnė mintis. Berniukai treniravosi kieme. Arija norėjo pamatyti, kaip Robas 
paguldys ant menčių galantiškąjį Džofrį. 

- Eime, - sušnibždėjo Naimirijai. Ji atsistojo ir nuskuodė; vilkiukė neat- 
siliko. 

Dengtame tilte tarp ginklinės ir didžiojo bokšto buvo langas, pro kurį 
matėsi visas kiemas. Ten jos ir traukė. 

Atlėkė paraudusios ir uždususios ir rado ant palangės sėdintį Joną, vieną 
koją atsainiai prisitraukusį prie smakro. Jis stebėjo pratybas taip susikaupęs, 
kad, rodos, net neišgirdo, kaip jos artinasi, kol jo baltasis vilkiukas nepasileido 
jų pasitikti. Naimirija atsargiai pritykino arčiau. Vaiduoklis, jau didesnis nei jo 
broliai ir seserys, apuostė ją, atsargiai grybštelėjo už ausies ir atsitraukė. 

Jonas smalsiai pažvelgė į ją. 

— Ar neturėtum siuvinėti, mažoji sesute? 

Arija nusivaipė. 

— Norėjau pamatyti juos besikaunančius. 

Jis nusišypsojo. 

— Tada ateik čia. 

Arija užsiropštė ant palangės ir klestelėjo greta, bumbsint ir niurnant 
kieme apačioje. 

Jos nusivylimui, čia treniravosi tik jaunesnieji berniukai. Branas buvo 
taip storai aptūlotas, kad atrodė tarsi apvyniotas plunksnų patalais. O prin- 
cas Tomenas, kuris ir šiaip buvo storas, atrodė visiškai apvalus. Jie alsavo, 
pūkštė ir kapojo vienas kitą minkštais mediniais kalavijais, budriai stebi- 
mi senojo sero Rodriko Kaselio, kovų meistro, stambaus it statinaitė vyro 

puošniomis žandenomis. Tuzinas žiūrovų, vyrų ir berniukų, padrąsinamai 
šūkalojo, Robas užvis garsiausiai. Greta jo ji pastebėjo Teoną Greidžojų, vil- 
kintį juoda liemene, puošta auksiniu giminės krakenu, jo veide atsispindėjo 
ironiška panieka. Abu kovos dalyviai svirduliavo. Arija nusprendė, kad jie 
kaunasi jau kurį laiką. 

— Skydas vargina labiau nei siuvinėjimas, - ištarė Jonas. 

- Laikyti skydą kur kas smagiau nei adatą, - atšovė Arija. Jonas nusišyp- 
sojo ir sutaršė jai plaukus. Arija nuraudo. Jie visada buvo artimi. Jonas, kaip 
ir ji, turėjo tėvo veidą. Tokie jie buvo vieninteliai. Robas, Sansa, Branas, netgi 
mažasis Rikonas viską paveldėjo iš Tulių: nevaržomas šypsenas ir liepsno- 
jančius plaukus. Kai Arija buvo maža, baiminosi, jog tai reiškia, kad ji irgi 
mergos vaikas. Būtent pas Joną ji lėkdavo išsigandusi ir būtent Jonas sugebė- 
davo ją nuraminti. 

— Kodėl tu ne kieme? - paklausė jo Arija. 

Jis nusišypsojo puse lūpų. 

— Pavainikiams draudžiama žaloti jaunuosius princus, - paaiškino. - Vi- 
sos per pratybas gaunamos mėlynės turi atsirasti nuo teisėtų įpėdinių kala- 
vijo. 

— O, - susigėdo Arija. Ji turėjo susiprasti. Jau antrą kartą šiandien pagal- 
vojo, kad gyvenimas yra neteisingas. 

Ji stebėjo, kaip jos mažasis brolis tvoja Tomenui. 

- Aš irgi galėčiau kautis ne prasčiau nei Branas, - pareiškė ji. - Jam tik 
septyneri. Man devyneri. 

Jonas nužvelgė ją su visa keturiolikmečio išmintimi. 

— Tu pernelyg liesa, - konstatavo. Jis paėmė jos ranką ir pačiupinėjo rau- 
menis. Tada atsiduso ir papurtė galvą. - Abejoju, ar pakeltum ilgąjį kalaviją, 
mažoji sesute, o juo labiau užsimotum. 

Arija ištraukė ranką ir piktai pažvelgė į jį. Jonas vėl suvėlė jai plaukus. Jie 
stebėjo Braną ir Tomeną, sukančius ratus vienas apie kitą. 

— Matai princą Džofrį? - paklausė Jonas. 

Ji iš pirmo žvilgsnio nepastebėjo, bet geriau įsižiūrėjusi išvydo jį gale, 
aukštos akmeninės sienos šešėlyje. Jį supo vyrai, kurių ji nepažino; jauni 
skvairai Lanisterių ir Barateonų apdarais, nė vieno pažįstamo. Buvo keletas 
ir vyresnių vyrų; tikriausiai riteriai, spėjo ji. 

— Pažiūrėk į ginklus ant jo apsiausto, - parodė Jonas. 

Arija pažvelgė. Princo pamuštą apsiaustą puošė įmantrus skydas. Be 
abejonės, nepriekaištingai išsiuvinėtas. Skydas per vidurį buvo padalintas; 
vienoje pusėje puikavosi karališkosios giminės vainikuotasis elnias, kitoje - 
Lanisterių liūtas. 

- Lanisteriai išdidūs, - tarė Jonas. - Atrodytų, turėtų pakakti karališkojo 
simbolio, bet ne. Savo motinos giminės simbolį jis laiko lygiaverčiu karališ- 
kajam. 

— Moteris taip pat svarbi, - užprotestavo Arija. 

Jonas sukrizeno. 

- Tau tikriausiai derėtų pasielgti taip pat, mažoji sesute. Sujunk Tulių ir 
Starkų simbolius ant herbo. 

— Vilkas su žuvimi nasruose? - Tai ją prajuokino. - Atrodys kvailai. Be to, 
jei mergina negali kautis, kam jai reikia herbo? 

Jonas patraukė pečiais. 

— Mergaitės gauna herbus, bet ne kalavijus. Ne aš nustatau taisykles, se- 
sute. 

Iš kiemo apačioje pasigirdo riksmas. Princas Tomenas kočiojosi dulkėse, 
nesėkmingai bandydamas atsistoti. Dėl kamšalo jis atrodė tarsi vėžlys ant 
nugaros. Branas stovėjo virš jo pakėlęs medinį kalaviją, pasirengęs dar kartą 
tvoti, kai tik šis atsistos ant kojų. Vyrai pradėjo prunkšti. 

- Pakaks! - sušuko seras Rodrikas. Jis padavė princui ranką ir padėjo at- 
sistoti. - Puiki kova. Liu, Doni, padėkite jiems išlįsti iš šarvų. - Jis apsidai- 
rė. - Prince Džofri, Robai, jūs dar kausitės? 

Robas, prakaituotas nuo ankstesnės dvikovos, noriai žengė į priekį. 

- Mielai. 

Atsakydamas į sero Rodriko kvietimą, Džofris žengė į saulę. Jo plaukai 
spindėjo it suverptas auksas. Atrodė taip, lyg jam viskas būtų įgrisę. 

- Tai žaidimas vaikams, sere Rodrikai. 

Teonas Greidžojus leipo juokais. 

- Jūs ir esat vaikai, - pašiepiamai tarė. 

— Robas gal ir vaikas, - atšovė Džofris. - Aš esu princas. Ir jau pavargau 
mosikuoti žaisliniu kalaviju prieš Starkus. 

— Tu gavai daugiau kirčių nei sudavei, - tarė Robas. - Ar tu bijai? 

Princas Džofris pažvelgė į jį. 

— O, siaubingai, - metė. - Tu juk gerokai vyresnis. - Kai kurie iš Laniste- 
rių vyrų nusižvengė. 

Jonas piktai nužvelgė kiemą. 

— Džofris tikrai yra mažas šiknius, - tarė Arijai. 

Seras Rodrikas susimąstęs glostė žandenas. 

— Kajūs siūlot? - paklausė princo. 

- Tikrą plieną. 

- Sutarta, - atšovė Robas. - Tu dar pasigailėsi. 

Kovų meistras ramindamas uždėjo ranką Robui ant peties. 

— Tikras plienas pernelyg pavojinga. Leisiu jums kautis turnyriniais kala- 
vijais bukais ašmenimis. 

Džofris neištarė nė žodžio, tačiau Arijai nepažįstamas žmogus, aukštas 
riteris juodais plaukais ir nudegimo randais ant veido, išėjo priešais princą. 

- Tai jūsų princas. Kas jūs toks, kad draustumėt jam kautis tikru kalaviju? 

- Vinterfelo kovų meistras, Kligeinai, ir geriau šito nepamirškite. 

— Ar jūs čia treniruojate moteris? - norėjo žinoti apdegęs vyras. Jis buvo 
raumeningas kaip bulius. 

— Aš treniruoju riterius, - pabrėžė seras Rodrikas. - Jie gaus plieną, kai 
bus tam pasirengę. Kai sulauks tinkamo amžiaus. 

Apdegęs vyras pažvelgė į Robą. 

— Kiek tau metų, berniuk? 

- Keturiolika, - atsakė Robas. 

— Būdamas dvylikos aš užmušiau žmogų. Ir tikrai ne buku kalaviju. 

Arija matė, kaip pasišiaušė Robas. Užgavo jo išdidumą. Jis pasisuko į serą 
Rodriką. 

- Leiskite man tai padaryti. Aš galiu jį nugalėti. 

— Tada įveik jį turnyriniu kalaviju, - nenusileido seras Rodrikas. 

Džofris patraukė pečiais. 

— Ateik ir susikauk su manimi, kai būsi vyresnis, Starkai. Jei nebūsi per 
senas. 

Lanisterių vyrai vėl nusižvengė. 

Kieme aidėjo Robo keiksmai. Sukrėsta Arija užsidengė burną. Teonas 
Greidžojus griebė Robą už rankos, kad šis nepultų princo. Seras Rodrikas 
sunerimęs trynė žandenas. 

Džofris suvaidino žiovulį ir pasisuko į jaunesnįjį brolį. 

- Eime, Tomenai, - tarė. - Žaidimų valandėlė baigėsi. Palikime vaikus 
čia išdykauti. 

Tai sukėlė dar didesnį juoko pliūpsnį Lanisterių vyrams ir dar aistringes- 
nius Robo keiksmus. Po baltomis žandenomis sero Rodriko veidas iš įsiūčio 
buvo raudonas it burokas. Teonas laikė Robą savo geležiniame glėbyje, kol 
princas ir jo palyda saugiai pasišalino. 

Jonas stebėjo juos nueinančius, o Arija smailakiavo į Joną. Jo veidas atrodė 
ramus kaip ežerėlis dievų miško širdyje. Galiausiai jis nulipo nuo palangės. 

— Vaidinimas baigėsi, - tarė. Jis pasilenkė pakasyti Vaiduokliui paausio. 
Baltasis vilkas pakilo ir pasitrynė į jį. - Tu verčiau skuosk į savo kambarį, 
mažoji sesute. Šventikė Mordeina jau tikriausiai tavęs tyko. Kuo ilgiau slėp- 
sies, tuo griežtesnė teks bausmė. Siuvinėsi visą žiemą. Per pavasario atolydį 
aptiks tavo kūną su adata sustingusiuose pirštuose. 

Arija nemanė, kad tai juokinga. 

— Nekenčiu siuvinėjimo! - aistringai tarė. - Taip neteisinga. 

— Teisybės nėra, - tarė Jonas. Jis vėl sutaršė jai plaukus ir nuėjo; Vaiduo- 
klis tyliai cipeno iš paskos. Naimirija irgi pradėjo sekti įkandin, bet greit su- 
stojo ir grįžo, pamačiusi, kad Arija nė nekrusteli. 

Nenoriai ji pasuko kita kryptimi. 

Buvo blogiau, nei pranašavo Jonas. Kambaryje laukė ne šventikė Mordei- 
na. O šventikė Mordeina ir motina. 


BRANAS 


Mg išvyko auštant. Karalius šio vakaro puotai pageidavo lauki- 
nio šerno. Princas Džofris capeno drauge su tėvu, tad ir Robui buvo 
leista prisidėti prie draugijos. Kartu jojo dėdė Bendžinas, Džoris, Teonas 
Greidžojus, seras Rodrikas ir netgi juokingas karalienės mažasis brolis. Tai 
buvo paskutinė medžioklė. Rytoj jie išvyksta į pietus. 

Braną paliko kartu su Jonu, mergaitėmis ir Rikonu. Tačiau Rikonas buvo 
dar kūdikis, mergaitės - tik mergaitės, o Jono ir jo vilko niekur negalėjai rasti. 
Branas labai ir nesistengė jų ieškoti. Jis manė, kad Jonas ant jo pyksta. Šiomis 
dienomis atrodė, kad Jonas pyksta ant visų. Branas nežinojo, kodėl. Jis keliaus 
su dėde Benu prie Sienos ir prisidės prie Nakties sargybos. Tai buvo beveik taip 
pat gerai, kaip vykti su karaliumi į pietus. Robas vienintelis liks čia, ne Jonas. 

Branas negalėjo sulaukti, kada jie išvyks. Jis jos karališkuoju keliu raitas 
ant savo žirgo, ne ponio, bet tikro ristūno. Jo tėvas taps karaliaus ranka ir jie 
gyvens Raudonojoje pilyje Karaliaus Uoste; pilyje, kurią pastatė drakonų lor- 
dai. Senoji auklė pasakojo, kad ten esama vaiduoklių, požeminių kalėjimų, 
kur dėjosi siaubingi dalykai, ir drakono galvų ant sienų. Branui šiurpuliai 
lakstė vien apie tai pagalvojus, tačiau baimės nejuto. Ko turėtų bijoti? Kartu 
bus jo tėvas, karalius su visais riteriais ir prisiekusiais kalavijuočiais. 

Vieną dieną ir Branas taps riteriu, vienu iš karaliaus sargybinių. Senoji 
auklė sako, kad jie puikiausi kalavijuočiai visoje karalystėje. Jie tik septyni, 
vilki baltus šarvus, neturi žmonų ir vaikų, ir gyvena tik tam, kad tarnautų 
karaliui. Branas žinojo visas istorijas. Jų vardai jam skambėjo lyg muzika. 
Šervainas iš Mirošildo. Seras Rajamas Redvainas. Princas Eimonas Drago- 
naitas. Dvyniai seras Erikas ir seras Arikas, kritę nuo kits kito kalavijo prieš 
kelis šimtus metų, kai brolis stojo prieš seserį kare, kurį dainiai vadina Dra- 
konų Šokiu. Baltasis Bulius, Džeroldas Haitaueris. Seras Arturas Deinas, 
Ryto Kalavijas. Beiristinas Drąsusis. 

Du karaliaus sargybiniai atvyko į šiaurę kartu su karaliumi Robertu. Bra- 
nas žiūrėjo susižavėjęs, nedrįsdamas į juos prabilti. Seras Borosas buvo nu- 
plikęs, kaulėto veido; seras Merinas - liūdnomis akimis ir rūdžių spalvos 
barzda. Seras Džeimis Lanisteris atrodė dar panašesnis į pasakų riterius ir 
taip pat priklausė karaliaus sargybai, tačiau Robas kalbėjo, kad jis nudėjęs 
seną išprotėjusį karalių ir jo skaičiuoti nereikėtų. Iškiliausias gyvas riteris 
buvo seras Beiristinas Selmis, Beiristinas Drąsusis, karaliaus sargybos vadas. 
Tėvas pažadėjo, kad Karaliaus Uoste jie susitiks su seru Beiristinu, tad Bra- 
nas ant sienos skaičiavo dienas, trokšdamas išvykti, pamatyti pasaulį, apie 
kurį tik svajojo, ir pradėti gyvenimą, kurį vos įsivaizdavo. 

Tačiau prasidėjus paskutinei dienai, Branas ūmai sutriko. Vinterfelas 
buvo vieninteliai jo namai. Tėvas liepė šiandien su viskuo atsisveikinti ir jis 
bandė. Medžiotojams išvykus, bastėsi po pilį lydimas vilko, ketindamas ap- 
lankyti visus, kurie pasiliks: senąją auklę ir virėją Geidžą; Mikeną jo kalvėje; 
vieną žodį „Hodoras'; vyrą iš stiklo sodų, kuris vaišindavo gervuogėmis, kai 
jis ten lankydavosi... | 

Tačiau išėjo šnipštas. Pirmiausia jis nuėjo į arklides ir pamatė aptva- 
re ponį, tik jis nebebuvo jo ponis. Jis gaus tikrą ristūną ir ponį paliks. Stai- 
ga Branas panoro atsisėsti ir pravirkti. Jis apsisuko ir movė pro duris, kad 
Hodoras ir kiti arklininkai nepamatytų jo ašarų. Tuo atsisveikinimas ir bai- 
gėsi. Vietoj jo Branas visą rytą praleido dievų miške, mokydamas vilkiuką 
atnešti pagalį, bet nesėkmingai. Vilkas buvo protingesnis už bet kurį jo tėvo 
šunidėse laikomą skaliką ir Branas būtų galėjęs prisiekti, kad supranta kiek- 
vieną jam sakomą žodį, tačiau jis visai nenorėjo nešioti pagalio. 

Branas vis dar neapsisprendė dėl vardo. Robas savąjį vadino Pilkuoju 
Vėju, nes jis greitai bėgo. Sansa savąjį - Ledi, Arija - kažkokios dainose mi- 
nimos senos karalienės raganos vardu, o mažasis Rikonas - Gauruočium. 
Brano galva, tai buvo gana kvailas vardas didvilkiui. Jono vilkas, baltasis, va- 
dinosi Vaiduoklis. Branas troško, kad pirmas būtų sugalvojęs tą vardą, nors 
jo vilkas nebuvo baltas. Per pastarąsias dvi savaites jis mėgino šaukti vilką 
šimtais vardų, bet nė vienas neprilipo. 

Galų gale Branas pavargo žaisti ir nusprendė palaipioti. Jau senokai ne- 
buvo atėjęs prie apgriuvusio bokšto, sutrukdė pastarieji įvykiai. Dabar tai 
bus paskutinis kartas. 

Jis nubėgo per dievų mišką, ratu aplenkdamas tvenkinį, kur augo širdies 
medis. Šis jį visuomet gąsdino; medžiai neturėtų turėti akių, mąstė Branas, 
ar lapų, kurie atrodo kaip rankos. Vilkiukas lipo jam ant kulnų. 

- Lik čia, - paliepė prie spygliuočio medžio netoli ginklinės sienos. — 
Gulk. Štai taip. Dabar lik. 

Vilkiukas padarė kaip lieptas. Branas pakasė jam tarpuausį, tada apsisu- 
ko, pašoko, čiupo žemesniąją šaką ir užsilipo. Jau buvo per vidurį medžio, 
lengvai korėsi nuo šakos ant šakos, kai vilkas atsistojo ir užkaukė. 

Branas pažvelgė žemyn. Vilkas nutilo, įsmeigęs pailgas geltonas akis. Jį 
nusmelkė keistas šaltukas. Jis vėl pradėjo kopti. Vilkas ir vėl užkaukė. 

- Tylos, - užriko Branas. - Tūpkis. Tupėk. Tu blogesnis nei motina. 

Kauksmas lydėjo jį visą kelią į medžio viršūnę, kol galiausiai jis užšoko 
ant ginklinės stogo ir dingo iš akiračio. 

Vinterfelo stogai buvo lyg antrieji Brano namai. Motina dažnai sakyda- 
vo, kad Branas pirmiau išmoko karstytis nei vaikščioti. Jis neprisiminė, kada 
išmoko vaikščioti, tačiau neprisiminė ir kada pradėjo laipioti, tad tikriausiai 
tai buvo tiesa. 

Berniukui Vinterfelas buvo visomis kryptimis besidriekiantis pilkas 
akmeninis sienų, bokštų, kiemų ir tunelių labirintas. Senesnėse pilies dalyse 
menės buvo pakrypusios, taigi nežinodavai, kokiame aukšte esi. Per šimtme- 
čius ši vieta, kartą jam pasakojo meisteris Luvinas, išsikerojo tarsi milžiniš- 
kas akmeninis medis, kreivomis, storomis, susisukusiomis šakomis ir giliai į 
žemę įsiskverbusiomis šaknimis. 

Prasibrovęs aukščiau ir atrepečkojęs beveik iki dangaus, visą Vinterfe- 
lą Branas regėdavo kaip ant delno. Jam patikdavo vaizdas po kojomis. Tik 
paukščiai sukdavo ratus virš galvos, o pilies gyvenimas virė ten, apačioje. 
Branas valandų valandas galėdavo karoti tarp beformių, lietaus nuskalbtų 
chimerų, pūpsančių virš pirmojo bokšto, stebėdamas vyrus, besitreniruo- 
jančius kieme su mediniais ir metaliniais ginklais; virėjus, ravinčius daržo- 
ves šiltnamyje; nepailstančius šunis, zujančius po šunides pirmyn ir atgal; 
dievų miško tylą; prie šulinio liežuvaujančias merginas. Tada jis jausdavosi 
tarsi pilies valdovas ir tos būsenos net Robas nebūtų supratęs. 

Čia jis sužinojo ir Vinterfelo paslaptis. Statybininkai kruopščiai ne- 
sulygino žemės; už Vinterfelo sienų stūksojo kalvos ir plytėjo lygumos. 
Čia buvo dengtas tiltas - nuo ketvirto varpinės aukšto iki antro peryklos. 
Branas apie jį žinojo. Ir dar žinojo, kad galima įsigauti į vidinę sieną pro 
pietinius vartus, palipti tris aukštus, perbėgti Vinterfelą siauru akmeniniu 
tuneliu ir išlįsti pirmame aukšte prie šiaurinių vartų, kur virš tavęs dunk- 
so šimto pėdų aukštumo siena. Net meisteris Luvinas šito nežino, Branas 
buvo tuo tikras. 

Jo motina baiminosi, kad vieną dieną Branas paslydęs nukris nuo sienos 
ir užsimuš. Jis ramino, kad ne, tačiau jos neįtikino. Kartą ji privertė jį paža- 
dėti, kad nebelaipios. Jam pavyko šio pažado nesulaužyti beveik dvi savaites, 
tačiau kasdien jautėsi vis prasčiau; tad vieną naktį, broliams sumigus, vėl iš- 
siropštė pro miegamojo langą. 

Graužiamas kaltės kitą dieną apie savo nusikaltimą jis prisipažino. Lor- 
das Edardas įsakė eiti į dievų mišką ir apsivalyti. Pastatyti sargybiniai turėjo 
sekti, kad Branas ten liktų vienas visą naktį ir apmąstytų savo neklusnumą. 
Kitą rytą Brano niekur nesimatė. Galiausiai rado jį miegantį ant apatinių 
aukščiausio spygliuočio šakų. 

Tegu ir labai piktas, tėvas nesusilaikė nesijuokęs. 

— Tu ne mano sūnus, - tarė Branui, kai jį nukėlė. - Tu voveraitė. Tebūnie. 
Jei turi karstytis, karstykis, tik pasistenk, kad motina nematytų. 

Branas labai stengėsi, nors nemanė, kad kada nors galėtų ją apkvailinti. 
Kadangi tėvas karstytis neuždraudė, ji į pagalbą pasitelkė kitus. Senoji auklė 
papasakojo jam istoriją apie mažą blogą berniuką, kuris užlipo per aukštai 
ir jį nutrenkė žaibas, o varnos išlesė akis. Branui tai įspūdžio nepadarė. Ap- 
griuvusio bokšto viršuje lizdą susisukusios varnos lesdavo tiesiai jam iš del- 
no. Nė viena neparodė nė menkiausio noro kaptelėti akis. 

Vėliau meisteris Luvinas padarė nedidelį molinį berniuką, aprengė Brano 
drabužiais ir numetė nuo sienos į kiemą, kad Branas pamatytų, kas jam nutiks, 
jei nukris. Buvo smagu, tačiau vėliau Branas tik pažvelgė į meisterį ir tarė: 

— Aš ne iš molio. Ir niekada nekrentu. 

Tada kurį laiką sargybiniai vaikydavosi jį kaskart, pamatę ant stogų, ir 
mėgindavo nukrapštyti žemyn. Tai buvo geriausi laikai. Tarsi žaistum su 
broliais, tik Branas visuomet laimėdavo. Nė vienas iš sargybinių, net Džoris, 
nelaipiojo nė perpus taip gerai, kaip Branas. Be to, dažniausiai jie jo apskritai 
nematydavo. Žmonės niekada nežiūri aukštyn. Tai buvo dar vienas dalykas, 
kuris jam patiko; laipiojant atrodydavo, jog esi nematomas. 

Jam patiko ir jausmas, kariantis nuo akmens ant akmens siena, rankų 
ir kojų pirštais kabinantis į nedidelius plyšius. Jis visuomet nusiaudavo ba- 
tus ir laipiojo basas; jausdavosi taip, tarsi vietoj dviejų turėtų keturias ran- 
kas. Jam patiko liekantis gilus, saldus raumenų skausmas. Jam patiko oro 
skonis viršuje: saldus ir šaltas tarsi žieminis persikas. Jam patiko paukščiai: 
varnos apgriuvusiame bokšte, mažyčiai žvirbliukai, sukantys lizdus akmenų 
plyšiuose, sena pelėda, mieganti dulkėtoje palėpėje virš senosios ginklinės. 
Branas žinojo juos visus. 

O labiausiai jam patiko lankyti vietas, į kurias kiti negalėjo patekti, ir ste- 
bėti pilką Vinterfelo raizgalynę, kurios niekas kitas niekada nebuvo matęs. 
Tai darė visą pilį Brano slaptaviete. 

Jo mėgstamiausias buvo apgriuvęs bokštas. Kadaise tai buvo sargybos 
bokštas, aukščiausias visame Vinterfele. Seniai, dar prieš šimtą metų, kai jo 
tėvas dar nebuvo gimęs, bokštas užsidegė nuo žaibo. Įgriuvęs viršus taip ir 
liko neatstatytas. Kartais tėvas siųsdavo į bokštą žiurkiautojus, kad išneštų 
lizdus, kurių visuomet rasdavo tarp krituolių akmenų krūvos bei pajuodu- 
sių ir supuvusių sijų. Tačiau iki bokšto viršūnės niekas neužlipdavo, išskyrus 
Braną ir varnas. 

Jis žinojo du būdus, kaip ten patekti. Galėjai lipti tiesiog bokšto siena, ta- 
čiau akmenys klibėjo, o juos laikęs skiedinys seniai virto pelenais, tad Branas 
nemėgo spaustis prie jų visu svoriu. 

Geriausia buvo pradėti nuo dievų miško, įsiropšti į aukštą spygliuotį, 
kirsti ginklinę ir sargybinių postą, šokinėjant nuo stogo ant stogo, basomis, 
kad neišgirstų sargybiniai. Atsidurdavai aklinoje pirmojo bokšto - seniau- 
sios pilies dalies - žemoje apvalioje tvirtovėje, kuri iš tiesų buvo aukštesnė, 
nei atrodė. Dabar čia gyveno tik vorai ir žiurkės, tačiau seni akmenys vis dar 
tiko laipioti. Atsirasdavai tiesiai ten, kur į tuščią erdvę aklomis akimis spok- 
sojo chimeros; galėjai sliuogti nuo vienos chimeros prie kitos, laikydamasis 
tai viena, tai kita ranka, aplink jas iki šiaurinės pusės. Nuo čia gerai pasistie- 
bęs galėjai užšokti ant netoliese kyšančio apgriuvusio bokšto. Belikdavo tik 
užsiropšti patamsėjusiais akmenimis iki lizdo, ne daugiau kaip dešimt pėdų, 
o tada jau apspisdavo varnos pasižiūrėti, ar atnešei lesalo. 

Branas įgudusiais judesiais kopė nuo vienos pabaisos prie kitos, kai iš- 
girdo balsus. Jis taip nustebo, kad vos nepaleido rankos. Visą jo gyvenimą 
pirmasis bokštas stovėjo tuščias. 

- Man tai nepatinka, - kalbėjo moteris. Po juo ėjo langų eilė ir balsas 
sklido iš paskutiniojo šioje pusėje. - Tu turėtum būti ranka. 

— Gink dievai, - atsiliepė tingus vyriškas balsas. - Tokios garbės man ne- 
reikia. Per daug darbo. 

Branas pakibo klausydamasis, ūmai išsigandęs net krustelėti. Jei bandys 
siūbtelėti, jie gali pastebėti jo koją. 

- Ar nesupranti, koks mums kyla pavojus? - kalbėjo moteris. - Robertas 
tą vyrą myli kaip brolį. 

— Robertas savo brolius vos pakenčia. Ir aš jo nekaltinu. Vien Stanio pa- 
kanka, kad sutriktų virškinimas. 

— Neapsimesk kvailiu. Stanis ir Renlis - viena, o Edardas Starkas - visai 
kas kita. Robertas klausys Starko. Velniai griebtų juos abu. Turėjau primygti- 
nai reikalauti, kad paskirtų tave, tačiau buvau tikra, kad Starkas atsisakys. 

— Mums dar labai pasisekė, - atitarė vyras. - Karalius lengvai galėjo pa- 
skirti ranka vieną iš brolių, arba net Mažąjį Pirštą, saugokit dievai. Duok 
man garbingus, o ne ambicingus priešus ir aš ramiau miegosiu. 

Jie kalba apie tėvą, suvokė Branas. Jis norėjo išgirsti daugiau. Dar kelios 
pėdos... tačiau jie pamatys, jei jis siūbuos palei langą. 

— Turėsime atidžiai jį stebėti, - pareiškė moteris. 

— Geriau stebėčiau tave, - tarė vyras. Atrodė, kad jis nuobodžiauja. - Eikš čia. 

— Lordas Edardas niekada nesidomėjo, kas vyksta į pietus nuo Sąsmau- 
kos, - bėrė moteris. - Niekada. Sakau tau, tai reiškia, kad jis stos prieš mus. 
Kitaip kurių galų jis paliktų savo galios vietą? 

— Dėl šimto priežasčių. Pareiga. Garbė. Jis trokšta didelėmis raidėmis įra- 
šyti savo vardą istorijoje, pabėgti nuo žmonos, arba dėl abiejų priežasčių. 
Gal jis nori bent kartą gyvenime pabūti šiltai. 

— Jo žmona yra ledi Arin sesuo. Keista, kad Laiza nepasitiko mūsų čia su 
savo kaltinimais. 

Branas žvilgtelėjo žemyn. Po langu buvo siauras išsikišimas, vos kelių co- 
lių pločio. Jis mėgino jį pasiekti. Per toli. Nepavyks. 

— Tu graužiesi per daug. Laiza Arin tėra išgąsdinta karvė. 

— Šita išgąsdinta karvė dalijosi lova su Jonu Arinu. 

- Jei ką nors žinotų, būtų braukusi pas Robertą, o ne sprukusi iš Kara- 
liaus Uosto. 

— Kai jis sutarė auklėti jos paliegusį berniūkštį Kasterli Uolos pilyje? Ne- 
manau. Ji žinojo, kad berniuko gyvybė taps užstatu už jos tylėjimą. Ji gali 
išdrąsėti dabar, kai jis saugus aukštai Ėrijoje. 

- Tos motinos... - Žodis vyro lūpose nuskambėjo kaip keiksmažodis. 
Manau, gimdymas jums susuka smegenis. Jūs visos pakvaišusios. - Jis nusi- 

juokė. Tai buvo kartus juokas. - Lai ledi Arin išdrąsėja kiek tik širdis geidžia. 
Kad ir ką ji žino ar mano žinanti, neturi įrodymų. - Jis akimirkai nutilo. - 
O gal turi? | 

— Manai, karalius reikalaus įrodymų? - kalbėjo moteris. - Sakau tau, jis 
manęs nemyli. 

- Ir kas gi dėl to kaltas, mieloji sese? 

Branas tyrinėjo briauną. Jis gali nukristi. Ji per siaura nusileisti, bet jei 
nusitvertų jos krisdamas, prisitrauktų... tačiau kilęs triukšmas atvestų juos 
prie lango. Jis gerai nesuprato, ką išgirdo, tačiau žinojo, kad tai neskirta jo 
ausims. 

— Tu toks pat aklas, kaip Robertas, - kalbėjo moteris. 

- Jei turi omeny, kad matau tą patį, tada taip, - atšovė vyras. - Aš matau 
žmogų, kuris greičiau mirs, nei išduos savo karalių. 

- Jis vieną jau išdavė, o gal pamiršai? - tarė moteris. - O, aš neneigiu, 
kad jis ištikimas Robertui - tai akivaizdu. Bet kas bus, kai Robertas mirs ir 
Džofas perims sostą? Ir kuo greičiau tai atsitiks, tuo saugesni būsime. Mano 
vyras kasdien vis neramesnis. Starkas šalia padėtį tik pablogins. Jis vis dar 
myli šio seserį, nuobodžią mažą negyvą šešiolikmetę. Ar ilgai reikės laukti, 
kol jis iškeis mane į kokią nors naują Lijaną? 

Staiga Branas labai išsigando. Jis tenorėjo grįžti iš kur atėjęs, rasti brolius. 
Tačiau ką jiems pasakys? Jis turi prisislinkti arčiau, suvokė Branas. Jis turi 
pamatyti, kas kalba. 

Vyras atsiduso. 

— Turi mažiau galvoti apie ateitį, o daugiau apie ranka pasiekiamus ma- 
lonumus. 

- Liaukis, - tarė moteris. 

Branas išgirdo ūmų pliaukštelėjimą ir vyro juoką. 

Jis prisitraukė, perlipo per chimerą ir užropojo ant stogo. Tai buvo len- 
gviausias kelias. Jis nusirabždino per stogą iki kitos chimeros, tiesiai virš 
kambario lango, iš kurio sklido balsai. 

— Visos šios kalbos pradeda varginti, sesute, - tarė vyras. - Eikš čia ir pa- 
tylėk. 

Branas apsižergė chimerą, suspaudė ją kojomis ir apsivertė žemyn. Jis lai- 
kėsi įsikibęs kojomis ir lėtai tiesė galvą link lango. Pasaulis aukštyn kojomis 
atrodė keistas. Po juo svaiginančiai plaukė kiemas, akmenys, vis dar drėgni 
nuo ištirpusio sniego. 

Branas pažvelgė pro langą. 

Kambaryje grūmėsi vyras ir moteris. Abu nuogi. Branas neįžvelgė, kas 
jie. Vyras jam buvo atsukęs nugarą, o jo kūnas uždengė moterį, kurią spaudė 
prie sienos. 

Girdėjosi švelnūs, drėgni garsai. Branas suprato, kad jie bučiuojasi. Jis 

moteriai tarp kojų ir jis tikriausiai ją žeidė, nes moteris pradėjo tyliai dejuoti. 

— Baik, - tarė ji. - Baik, baik. O, prašau... - Bet jos balsas buvo tylus ir 
silpnas ir ji nestūmė jo šalin. Jos rankos paskendo jo plaukuose, jo garbano- 
tuose auksiniuose plaukuose ir pritraukė galvą sau prie krūtų. 

Branas pamatė jos veidą. Akys buvo užmerktos, o burna praverta, dejuo- 
janti. Auksiniai plaukai siūbavo nuo šono prie šono galvai judant pirmyn 
atgal, tačiau Branas atpažino karalienę. 

Jis tikriausiai sukėlė triukšmą. Staiga jos akys atsimerkė ir pažvelgė tiesiai 
į jį. Ji sukliko. 

Viskas nutiko staiga. Moteris įsiutusi atstūmė vyrą, šaukdama ir rody- 
dama. Branas mėgino atsitiesti, susirietęs dvilinkas siekė chimeros. Jis per- 
nelyg skubėjo. Jo ranka beviltiškai graibė lygų akmenį, iš tos panikos kojos 
paslydo ir staiga jis ėmė kristi. Apsvaigo galva, pykino, prieš akis švystelėjo 
lango kiaurymė. Jis ištiesė ranką, čiupo už briaunos, ši išslydo, vėl griebė kita 
ranka. Jis sunkiai siūbavo palei pastatą. Nuo smūgio atsitrenkus į sieną už- 
gniaužė kvapą. Branas karojo, laikydamasis viena ranka, dusdamas. 

Lange virš jo pasirodė veidai. 

Karalienė. Dabar Branas atpažino ir vyrą šalia jos. Jie atrodė panašūs tar- 
si atspindys veidrodyje. 

- Jis mus matė, - kandžiai tarė moteris. 

— Nair kas? - paklausė vyras. 

Brano pirštai ėmė slysti. Jis stvėrėsi už briaunos kita ranka. Nagais įsikir- 
to į tvirtą akmenį. Vyras pasilenkė. 

— Duokš man ranką, - pasiūlė. - Kol dar nenukritai. 

Branas ištiesė ranką ir iš visų jėgų įsikibo. Vyras trūktelėjo jį ant briaunos. 

— Ką tu darai? - priešinosi moteris. 

Vyras jos neklausė. Jis buvo labai stiprus. Pastatė Braną ant palangės. 

— Kiek tau metų, berniuk? 

— Septyneri, - atsakė Branas, drebėdamas iš palengvėjimo. Jo pirštai pali- 
ko gilias duobutes vyro dilbyje. Branas sutrikęs paleido jo ranką. 

Vyras pažvelgė į moterį. 

- Ko tik nepadarai iš meilės, - tarė bjaurėdamasis. Ir pastūmė Braną. 

Rėkdamas Branas išvirto pro langą į tuštumą. Nebuvo už ko užsikabinti. 
Kiemas nenumaldomai artėjo. 

Kažkur tolumoje kaukė vilkas. Aplink apgriuvusį bokštą ratus suko var- 
nos, laukusios lesalo. 


TYRIONAS 


I ažkur milžiniškame akmeniniame Vinterfelo labirinte kaukė vilkas. 
Garsas plazdeno virš pilies tarsi gedulo vėliava. 

Tyrionas Lanisteris pakėlė galvą nuo knygų ir suvirpėjo, nors bibliotekoje 
buvo jauku ir šilta. Kažkas tame vilko kaukime atitraukė vyrą nuo dabarties 
ir paliko tamsioje minčių tankynėje, bėgantį nuogą prieš gaują. 

Kai didvilkis vėl užkaukė, Tyrionas užvertė sunkų, odinį skaitomos kny- 
gos viršelį: tai buvo seniai mirusio meisterio šimtmečio senumo paskaita 
apie besikeičiančius metų laikus. Atgalia ranka pridengė žiovulį. Skaitymo 
lempa mirkčiojo, aliejus beveik baigėsi, pro aukštus langus skverbėsi pirmie- 
ji aušros spinduliai. Jis skaitė beveik visą naktį, tačiau tai anokia naujiena. 
Tyrionas Lanisteris nebuvo iš mėgėjų pamiegoti. 

Kylant nuo suolo, maudė sustingusias kojas. Šiek tiek patrynė gaivinda- 
mas ir nušlubčiojo prie stalo, kur švelniai knarkė šventikas, pasidėjęs galvą 
ant priešais atverstos knygos. Tyrionas žvilgtelėjo į viršelį. Didžiojo meiste- 
rio Etelmuro gyvenimas, nenuostabu. 

- Čeili, - švelniai tarė. Jaunas vyras staigiai pašoko, mirkčiodamas, su- 
trikęs, jo brolijos ženklas smarkiai siūbavo ant sidabrinės grandinės. - Einu 
ko nors užkrimsti. Sudėk knygas atgal į lentynas. Atidžiai elkis su Valyrijos 
ritiniais, pergamentas labai sausas. Eirmidono „Karo mašinos“ gana reta, o 
taviškė - vienintelė baigta mano matyta kopija. 

Čeilis žiopsojo, dar pusiau miegodamas. Tyrionas kantriai pakartojo nu- 
rodymus, paplekšnojo šventikui per petį ir paliko jį vykdyti užduočių. 

Lauke Tyrionas įtraukė pilnus plaučius šalto rytmečio oro ir pradėjo leis- 
tis žemyn stačiais akmeniniais laiptais, apsivijusiais bibliotekos bokštą. Lipo 
lėtai; laiptai buvo statūs ir siauri, o jo kojos trumpos ir kreivos. Kylanti saulė 
dar neapšvietė Vinterfelo sienų, tačiau jas jau buvo apgulę žmonės kieme 
apačioje. Jį pasiekė ausį rėžiantis Sandoro Kligeino balsas: 

— Berniukas ilgai kamuosis. Norėčiau, kad numirtų greičiau. 

Tyrionas pažvelgė žemyn ir išvydo Skaliką, stovintį su jaunuoju Džofriu, 
apsuptus skvairų. 

— Bent miršta tyliai, - atsakė princas. - Triukšmą kelia didvilkis. Vos ga- 
lėjau miegoti naktį. 

Kligeinas metė ilgą šešėlį ant sausakimšos aikštės, jo skvairas užmovė 
jam galvos juodą šalmą, 

- Galiu nutildyti tą padarą, jei norite, - pro pravirą priekaktį tarė. Jo pa- 
tarnautojas įdavė kalaviją. Jis išmėgino jo svorį rėždamas šaltą ryto orą. Už 
jo kiemas skambėjo nuo žvangančio plieno. 

Pasiūlymas, regis, pamalonino princą. 

- Pasiųsk šunį pribaigti šuns! - sušuko jis. - Vinterfelas pilnas vilkų, Star- 
kai vieno nepasiges. 

Tyrionas nušoko nuo paskutinio laiptelio į kiemą. 

— Prašyčiau apsigalvoti, sūnėne, - tarė. - Starkai moka skaičiuoti iki še- 
šių. Ne taip, kaip kai kurie princai. 

Džofris bent jau turėjo padorumo nurausti. 

— Balsas iš niekur, - nukirto Sandoras. Jis žvelgė pro savo šalmą, žiūrėda- 
mas tai į vieną, tai į kitą pusę. - Oro dvasios! 

Princas nusijuokė kaip visada, kai jo asmens sargybinis nutaisydavo. 
mimo grimasą. Tyrionas buvo prie to pripratęs. 

- Štai Čia. 

Aukštaūgis įsistebeilijo į žemę ir apsimetė jį pastebėjęs. 

— Mažasis lordas Tyrionas, - tarė. - Prašau atleisti. Nemačiau, kad čia 
stovite. 

— Aš šiandien nenusiteikęs klausytis tavo įžūlybių. - Tyrionas pasisuko 
į sūnėną. - Džofri, pats laikas aplankyti Edardą Starką ir jo ledi ir pareikšti 
užuojautą. 

Džofris suirzo, kaip moka tik jaunas princas. 

— Kokia nauda jiems iš mano užuojautos? 

- Jokios, - tarė Tyrionas. - Tačiau jos iš tavęs tikimasi. Kad tu nepasiro- 
dei, buvo pastebėta. 

- Kas man tas Starkų berniukas, - priešgyniavo Džofris. - Negaliu pa- 
kęsti moteriškių vaitojimo. 

Tyrionas Lanisteris pasistiebė ir smarkiai šėrė sūnėnui per veidą. Berniu- 
ko skruostas paraudonavo. 

— Dar žodis, - tarė Tyrionas, - ir vėl vošiu. 

— Aš pasakysiu mamai, - sušuko Džofris. 

Tyrionas vėl trenkė. Dabar liepsnojo abu skruostai. 

- Pasiskųsi mamai, - kalbėjo Tyrionas. - Tačiau pirmiausia aplankysi 
lordą ir ledi Starkus, pulsi prieš juos ant kelių ir pasakysi, kaip apgailestauji, 
kad esi pasiruošęs padėti, jei tik yra bent menkiausias dalykas, kurį gali pa- 
daryti jiems šią nevilties valandą, ir kad visose maldose esi su jais. Supratai? 
Ar supratai“ 

Atrodė, kad berniukas tuoj pravirks. Tačiau įstengė linktelėti. Tada ap- 
sisuko ir pasileido per kiemą, laikydamas skruostą. Tyrionas žiūrėjo, kaip 
jis skuta. 

Jo veidu nuslinko šešėlis. Jis pasisuko ir aptiko Kligeiną, dunksantį virš jo 
tarsi uola. Jo suodžių spalvos šarvai, atrodė, užstoja saulę. Jis nuleido šalmo 
priekaktį. Šis buvo panašus į urzgiantį juodą skaliką, baisų vien iš pažiūros, 
tačiau Tyrionas visuomet manė, kad jis puikiai dengia Kligeino klaikiai ap- 
degusį veidą. 

- Princas to neužmirš, mažasis lorde, - įspėjo Skalikas. Šalmas jo juoką 
pavertė dusliu dundesiu. 

- Tikiuosi, - atsakė Tyrionas Lanisteris. - Jei pamirš, būk geras šuo ir 
primink jam. - Jis apžvelgė kiemą. - Gal žinai, kur galėčiau rasti savo brolį? 

— Užkandžiauja su karaliene. 

— A, - ištarė Tyrionas. Jis linktelėjo ir pasišalino taip spėriai, kiek leido 
jo kreivos kojos. Jam buvo gaila pirmojo riterio, kuris šiandien susidurs su 
Skaliku. Vyras turėjo charakterį. 

Svečių priestato rytiniame kambaryje buvo patiekta tik šalto maisto. 
Džeimis sėdėjo prie stalo su Sersi ir vaikais, šnekučiavosi dusliais, prislopin- 
tais balsais. 

— Robertas vis dar lovoje? - pasiteiravo Tyrionas, sėsdamasis prie stalo 
nekviestas. 

Jo sesuo nužvelgė jį su vos juntama panieka, kuri lydėjo nuo pat tos die- 
„nos, kai jis gimė. 

— Karalius visai nemiegojo, - paaiškino. - Jis su lordu Edardu. Karalius 
nuoširdžiai išgyvena jų sielvartą. 

- Jis turi didelę širdį, mūsų Robertas, - tingiai šypsodamas atsakė Džei- 
mis. Buvo nedaug dalykų, į kuriuos jis žvelgė rimtai. Tyrionas tai žinojo ir 
už tai atleido. Per visus siaubingai ilgus vaikystės metus tik Džeimis jam 
parodė truputį meilės bei pagarbos ir už tai Tyrionas buvo linkęs atleisti 
jam beveik viską. 

Prisiartino tarnas. 

— Duonos, - paprašė Tyrionas, - ir dvi tas mažas žuvis bei bokalą to pui- 
kaus tamsaus alaus joms nuplauti. O, ir truputėlį kumpio. Pakepinkit iki juo- 
dumo. 

Vyras linktelėjo ir pasišalino. Tyrionas pasisuko į savo brolį ir seserį. 
Dvynius, vyrą ir moterį. Šįryt jie atrodė labai panašūs. Abu pasirinko tam- 
siai žalią spalvą, išryškinusią jų akis. Elegantiškai krito šviesios garbanos, ant 
riešų, pirštų ir kaklų spindėjo auksinės puošmenos. 

Tyrionas pasvarstė, ką reikštų turėti dvynį, ir nusprendė, kad geriau ne- 
žinoti. Užtenka kasdien pažiūrėti į veidrodį. Dar vienas toks kaip jis - per 
baisi mintis. 

Prabilo princas Tomenas: 

— Gal turite žinių apie Braną, dėde? 

— Vakar stabtelėjau prie jo kambario, - atsakė Tyrionas. - Pokyčių nėra. 
Meisteris mano, kad tai teikia vilties. 

— Nenoriu, kad Branas mirtų, - baugščiai tarė Tomenas. Jis buvo mielas 
berniukas. Ne toks, kaip brolis, tačiau ir Tyrionas su Džeimiu nebuvo pana- 
šūs lyg du žirniai ankštyje. 

- Lordas Edardas irgi turėjo brolį, vardu Brandonas, - mąsliai tarė Džei- 
mis. - Vieną iš Targeirinų nužudytų įkaitų. Ko gero, šis vardas neša nelaimę. 


SOSTŲ ŽAIDIMAS 75 


— Galvą guldau, ne toks nelaimingas, kaip šitai, - pareiškė Tyrionas. 

Tarnas atnešė lėkštę. Jis atsilaužė gabalą duonos. 

Sersi atsargiai jį tyrinėjo. 

— Apie ką tu? 

Tyrionas kreivai šyptelėjo. 

- Tiesiog sakau, kad Tomeno noras gali išsipildyti. Meisteris sako, kad 
berniukas gyvens. - Jis sriūbtelėjo alaus. 

Mersela džiugiai aiktelėjo, Tomenas susijaudinęs šyptelėjo, tačiau Tyrio- 
nas stebėjo ne vaikus. Žvilgsnis tarp Džeimio ir Sersi neužtruko nė sekun- 
dės, tačiau jam neprasprūdo pro šalį. Sesuo nudelbė akis į stalą. 

— Gailestingumo nėra. Šie šiaurės dievai tokie žiaurūs, kad leidžia kan- 
kintis vaikui tokiuose skausmuose. 

— Ką tiksliai pasakė meisteris? - pasiteiravo Džeimis. 

Kandamas kumpis trakštelėjo. Tyrionas kurį laiką mąsliai čiaumojo, ga- 
liausiai tarė: 

- Jis sakė, kad jeigu berniukas turėjo mirti, jau būtų miręs. Keturios die- 
nos be jokių permainų. 

— Ar Branas pasveiks, dėde? - pasiteiravo mažoji Mersela. Ji paveldėjo 
motinos grožį, bet ne būdą. 

- Jam lūžo nugara, mažyle, - paaiškino jai Tyrionas. - Nuo kritimo su- 
trupėjo abi kojos. Jo gyvybė palaikoma medumi ir vandeniu, antraip jis mir- 
tų iš bado. Galbūt, jei atsibus, jis galės valgyti normalų maistą, tačiau nieka- 
da nebevaikščios. 

- Jei jis pabus, - pakartojo Sersi. - Ar taip gali atsitikti? 

— Dievai težino, - atsakė Tyrionas. - Meisteris viliasi. - Jis pakramtė duo- 
nos. - Galėčiau prisiekti, kad gyvybę jam palaiko jo didvilkis. Tas padaras 
dieną naktį tupi po langais ir kaukia. Kiekvieną kartą nuvarytas vėl grįžta. 
Meisteris sako, jog kartą jie uždarė langą, kad girdėtųsi mažiau triukšmo, ir 
Branas, atrodė, pradėjo silpti. Vėl atvėrus langą, jo širdis ėmė plakti stipriau. 

Karalienė krūptelėjo. 

- Kažkas yra antgamtiško su tais žvėrimis, - tarė ji. - Jie pavojingi. Nepa- 
kęsiu, kad bent vienas iš jų keliautų su mumis į pietus. 

Džeimis atitarė: 

- Sunku bus juos sustabdyti, sesute. Jie visur sekioja paskui mergaites. 

Tyrionas kibo į žuvį. 

— Vadinasi, netrukus išvyksite? 

— Dar negreitai, - tarė Sersi. Tada susiraukė. - Mes išvyksime? - pakarto- 
jo. - O tu? Dievai, tik nesakyk, kad lieki čia. 

Tyrionas patraukė pečiais. 

— Bendžinas Starkas grįžta į Nakties sargybą su brolio pavainikiu. Turiu 
minčių vykti kartu su jais pažiūrėti Sienos, apie kurią tiek daug girdėjome. 

Džeimis nusišypsojo. 

— Tikiuosi, negalvoji mūsų išmainyt į juoduosius, mielas brolau? 

Tyrionas nusijuokė. 

— Ką, ašir celibatas? Kekšės nuo Dorno iki Kasterli Uolos išeis elgetomis. 
Ne, tik noriu atsistoti ant Sienos ir apmyžti pasaulio kraštą. 

Sersi staigiai atsistojo. 

— Vaikams nereikia girdėti tokių nešvankybių. Tomenai, Mersela, eime. - 
Ji žvaliai paliko pusryčių kambarį, palyda ir vaikai išėjo iš paskos. 

Džeimis Lanisteris šaltomis žaliomis akimis mąsliai nužvelgė brolį. 

- Starkas nesutiks palikti Vinterfelo, kai jo sūnus vaduojasi mirtimi. 

— Paliks, jei Robertas lieps, - paprieštaravo Tyrionas. - Ir Robertas lieps. 
Bet kuriuo atveju lordas Edardas berniukui jau niekuo negali padėti. 

- Jis galėtų užbaigti jo kančias, - paprieštaravo Džeimis. - Taip ir pada- 
ryčiau, jei tai būtų mano sūnus. Tai būtų gailestingumas. 

- Nepatarčiau šito siūlyti lordui Edardui, mielas broli, - tarė Tyrionas. — 
Jam tai nepatiktų. 

- Netjei berniukas išgyvens, liks luošys. Blogiau nei luošys. Šlykšti būty- 
bė. Verčiau jau švari ir greita mirtis. 

Tyrionas atsakė pečių truktelėjimu ir taip tik pabrėžė, kokie jie kreivi. 

— Kalbu už šlykščias būtybes, - tarė. - Atleisk, bet aš nesutinku. Mirtis — 
tai siaubinga pabaiga, tuo tarpu gyvenimas pilnas galimybių. 

Džeimis nusišypsojo. 

— Tu nesukalbamas neūžauga, ar ne? 

— O, taip, - pripažino Tyrionas. - Viliuosi, kad berniukas pabus. Man 
būtų labai įdomu išgirsti, ką jis pasakys. 

Brolio šypsena sugižo tarsi pienas. 

- Tyrionai, mielas mano broli, - niūriai tarė. - Kartais tu verti mane abe- 
joti, kieno tu pusėje. 

Tyriono burna buvo pilna duonos ir žuvies. Jis gurkštelėjo tamsaus sti- 
praus alaus, kad nuplautų kąsnį, ir vilkiškai nusišiepė Džeimiui: 

- Kodėl gi, Džeimi, mano mielas broli, tu mane skaudini. Juk žinai, kaip 
myliu savo šeimą. 


JONAS 


paskutinis kartas. Vaiduoklis tyliai cimpino paskui. Lauke, pro pilies var- 
tus, sūkuriavo sniegas, kieme aidėjo triukšmas ir sumaištis, tačiau viduje, už 
storų akmeninių sienų, vis dar buvo šilta ir jauku. Pernelyg tylu Jonui. 

Jis pasiekė laiptų aikštelę ir kurį laiką stovėjo bijodamas. Vaiduoklis try- 
nėsi į ranką. Tai jį padrąsino. Jis pasitempė ir įžengė į kambarį. 

Čia, greta lovos, sėdėjo ledi Stark. Ji čia leido dienas ir naktis, jau beveik 
dvi savaites. Ji nė akimirkai nepalikdavo Brano. Čia jai atnešdavo valgį, nak- 
tipuodžius, pastatė nedidelę kietą lovą, kad galėtų nusnūsti, tačiau kalbėta, 
kad ji nesudėjo nė bluosto. Ji pati jį maitino medumi, vandeniu ir žolelių 
nuovirais, kurie palaikė gyvybę. Ji nė karto neišėjo iš kambario. Tad Jonas 
laikėsi atokiau. 

Tačiau dabar laikas išseko. 

Akimirkai jis stabtelėjo tarpduryje, bijodamas pratarti žodį, nedrįsda- 
mas prieiti arčiau. Langas buvo praviras. Apačioje kaukė vilkas. Vaiduoklis 
išgirdo ir pakėlė galvą. 

Ledi Stark pažvelgė į jį. Akimirką rodėsi, kad jo nepažino. Galiausiai ji 
sumirksėjo. 


|b lėtai kopė laiptais, stengdamasis vyti iš galvos mintis, kad tai gali būti 


— Ką tu čia darai? - paklausė keistai lygiu, bejausmiu balsu. 

— Atėjau pas Braną, - atsakė Jonas. - Atsisveikinti. 

Jos veidas nepasikeitė. Ilgi kaštoniniai plaukai buvo išblukę ir susivėlę. 
Atrodė, kad ji paseno dvidešimčia metų. 

- Jau pasakei. Dabar išeik. 

Dalis jo norėjo dingti iš čia, tačiau suprato, kad jei taip padarys, Brano 
gali daugiau nebepamatyti. Jis nedrąsiai žengė į kambarį. 

— Prašau, - ištarė. 

Jos akyse blykstelėjo šaltukas. 

— Liepiau tau išeiti, - pakartojo ji. - Mes nenorime, kad tu čia būtum. 

Kadaise šie žodžiai būtų privertę jį sprukti. Kadaise galbūt net pravirkdę. 
Dabar tik supykdė. Netrukus jis taps prisaikdintuoju broliu Nakties sargy- 
boje ir susidurs su didesniais pavojais nei Ketlina Tuli Stark. 

— Jis mano brolis, - tarė. 

— Ar man pakviesti sargybinius? 

— Kvieskit, - įžūliai metė Jonas. - Negalit uždrausti jį pamatyti. - Jis per- 
ėjo per kambarį, atsistojo už lovos ir pažvelgė į gulintį Braną. 

Ji laikė vieną jo ranką. Atrodė lyg paukštuko koja. Tai nebebuvo tas Bra- 
nas, kurį jis prisiminė. Kūno nebeliko. Oda buvo aptempusi smulkius it pa- 

galiukai kaulus. Po antklode kojos buvo taip sulenktos, kad Jonui pasidarė 
bloga. Akys sukritusios į tamsias duobes; atmerktos, bet nereginčios. Krytis 
jį tarsi sumažino. Atrodė panašus į lapelį, kurį stipresnis vėjo gūsis gali nu- 
nešti į kapą. 

Tačiau trapiame lūžusių šonkaulių narvelyje su kiekvienu negiliu kvėpte- 
lėjimu kilo ir leidosi krūtinė. 

- Branai, - pratarė, - atsiprašau, kad neatėjau anksčiau. Aš bijojau. - Jau- 
tė, kaip skruostais ritasi ašaros. Jonui tai nerūpėjo. - Nemirk, Branai. Prašau. 
Mes visi laukiam, kol tu pabusi. Aš, Robas, mergaitės, visi... 

Ledi Stark stebėjo. Ji nepradėjo šaukti. Jonas įvertino tai kaip pritarimo 
ženklą. Už lango vėl sustugo didvilkis. Vilkas, kuriam Branas taip ir nespėjo 
sugalvoti vardo. 

- Jau turiu eiti, - kalbėjo Jonas. - Dėdė Bendžinas laukia. Keliausiu į šiau- 
rę prie Sienos. Turime išvykti šiandien, kol neiškrito sniegas. - Jis prisiminė, 
kaip būsima kelione džiaugėsi Branas. Mintis, kad turės jį palikti štai šitaip, 
buvo nepakeliama. Jonas nusišluostė ašaras, pasilenkė ir švelniai pabučiavo 
brolį į lūpas. 

— Norėjau, kad jis liktų čia su manim, - tyliai tarė ledi Stark. 

Jonas stebėjo ją, bet atsargus. Ji net nepažvelgė į jį. Kalbėjo su juo, tačiau 
elgėsi taip, tarsi jo kambaryje nebūtų. 

- Meldžiausi, - niauriai kalbėjo, - dėl brangiausio savo berniuko. Šventy- 
kloje septynis kartus kalbėjau maldas septyniems dievo veidams, kad Nedas 
apsigalvotų ir paliktų jį čia su manim. Kartais maldos sulaukia atsako. 

Jonas nežinojo, ką sakyti. 

- Tai ne jūsų kaltė, - po nejaukios tylos galiausiai išlemeno. 

Jos akys surado jį. Pilnos pagiežos. 

— Man nereikia tavo pateisinimo, mergvaiki. 

Jonas nudelbė akis. Ji sūpavo vieną Brano ranką. Jis paėmė kitą ir suspau- 
dė. Pirštai tarsi paukščio kauliukai. 

— Lik sveikas, - tarė. 

Jis jau buvo prie durų, kai ji pašaukė: 

- Jonai, - ištarė. Jam nereikėjo sustoti, tačiau anksčiau ji niekada nesi- 
kreipdavo į jį vardu. Atsisukęs išvydo ją, žvelgiančią į jį taip, tarsi matytų 
pirmą kartą. 

- Ledi? 

— Tai turėjai būti tu, - prašvokštė ji. 

Tada vėl pasisuko į Braną ir prapliupo raudoti, jos kūnas net tirtėjo nuo 
kūkčiojimų. Jonas anksčiau niekada nematė jos verkiančios. 

Kelias iki kiemo pasirodė labai ilgas. | 

Lauke aidėjo triukšmas ir dūzgė sumaištis. Buvo kraunami vežimai, vyrai 
rėkalojo, kinkė, balnojo ir iš arklidžių vedė žirgus. Pradėjo snyguriuoti ir visi 
nekantravo išvykti. 

Viduryje Robas visa gerkle laidė nurodymus. Pastaruoju metu jis atrodė 
labiau subrendęs, tarsi Brano krytis ir motinos neviltis būtų suteikusi jam 
stiprybės. Pilkasis Vėjas laigė greta. 

— Dėdė Bendžinas tavęs ieško, - tarė jis Jonui. - Jis norėjo išvykti jau prieš 
valandą. 

- Žinau, - tarė Jonas. - Aš greitai. - Jis apžvelgė triukšmą ir sumaištį. - 
Išvykti daug sunkiau, nei maniau. 

- Ir man, - prisipažino Robas. Sniegas jo plaukuose tirpo nuo kūno sklei- 
džiamos šilumos. - Ar matei jį? 

Jonas linktelėjo, nesiryždamas prabilti. 

- Jis nemirs, - patikino Robas. - Žinau. 

- Jūsų, Starkų, taip lengvai nepribaigsi, - pritarė Jonas. Balsas buvo lygus 
ir pavargęs. Apsilankymas, regis, iščiulpė visas jėgas. 

Robas matė, kad kažkas ne taip. 

— Mano motina... 

— Ji buvo... labai maloni, - tarė Jonas. 

Robui, atrodė, palengvėjo. 

— Puiku, - nusišypsojo. - Kitą kartą, kai susitiksime, tu jau vilkėsi juodai. 

Jonas prisivertė nusišypsoti. 

- Ši spalva visada buvo mano. Kaip manai, kada pasimatysim? 

— Netrukus, - pažadėjo Robas. Jis prisitraukė Joną ir stipriai apkabino. - 
Lik sveikas, Snou. 

Jonas atsakė apkabinimu. 

- Ir tu, Starkai. Pasirūpink Branu. 

— Būtinai. -— Jie atsitraukė ir nesmagiai įsistebeilijo vienas į kitą. - Dėdė 
Bendžinas liepė atsiųsti tave į arklides, jei pamatysiu, - galiausiai tarė Robas. 

— Turiu dar su kai kuo atsisveikinti, - pasakė Jonas. 

— Tada aš tavęs nemačiau, - išpyškino Robas. 

Jonas paliko jį stovintį sniege, apsuptą vežimų, vilkų ir arklių. Iki ginkli- 
nės buvo netoli. Jis pasiėmė ryšulį ir leidosi dengtu tiltu į bokštą. 

Arija savo kambaryje krovėsi daiktus į nusvidintą kietmedžio skrynią, di- 
desnę nei ji pati. Naimirija padėjo. Arijai užtekdavo parodyti ir vilkė šuoliais 
atsidurdavo kitame kambario gale, nasrais čiupdavo pundą šilkų ir atnešda- 
vo. Tačiau užuodusi Vaiduoklį pritūpė ant užpakalinių letenų ir viauktelėjo. 

Arija žvilgtelėjo atgal, pamatė Joną ir stryktelėjo ant kojų. Plonomis ran- 
kutėmis stipriai apsivijo jo kaklą. 

- Bijojau, kad tu jau išvykai, - tarė gaudydama kvapą. - Jie manęs neiš- 
leido atsisveikinti. 

— Ką tu dabar darai? - linksmai pasiteiravo Jonas. 

Arija išsivadavo iš glėbio ir nutaisė grimasą. 

- Nieko. Viską jau buvau susikrovusi. - Ji mostelėjo į milžinišką skrynią, 
prikrautą ne daugiau nei trečdalis, ir rūbus, išmėtytus po visą kambarį. - 

Šventikė Mordeina liepė viską pakuoti iš naujo. Anot jos, mano drabužiai 
nebuvo gražiai sulankstyti. Esą tikra pietų ledi nesumeta rūbų į skrynią tarsi 
skarmalų. 

- Artu taip padarei, mažoji sesute? 

- Jie juk vis tiek susijauks, - paprieštaravo ji. - Kam rūpi, kaip jie su- 
lankstyti? 

— Šventikei Mordeinai, - paaiškino Jonas. - Manau, jai nepatiktų, kad 
Naimirija padeda. - Vilkė apdovanojo jį tyliu tamsiai geltonų akių žvilgs- 
niu. - Bet taip tik geriau. Turiu tau kai ką, vežkis su savimi, bet tai turi būti 
kruopščiai supakuota. 

Jos veidas nušvito. 

— Dovana? 

— Galima ir taip sakyti. Uždaryk duris. 

Budriai, bet su jauduliu Arija patikrino prieškambarį. 

— Naimirija, ateik čia. Saugok. 

Ji paliko didvilkę, kad įspėtų apie įsibrovėlius, ir uždarė duris. Jonas per 
tą laiką nuvyniojo skudurus, į kuriuos buvo įsuktas daiktas. Ištiesė jai. 

Arijos akys išsiplėtė. Tamsios akys, kaip jo. 

— Kalavijas, - tyliai, sulaikiusi kvėpavimą ištarė. 

Makštis - iš elastingos pilkos odos, minkšta it nuodėmė. Jonas lėtai iš- 
traukė kalaviją, kad Arija pamatytų tamsiai mėlyną metalo švytėjimą. 

— Čia ne žaislas, - įspėjo. - Žiūrėk, nesusižeisk. Ašmenys tokie aštrūs, 
kad galėtum su jais skustis. 

— Mergaitės nesiskuta, - paprieštaravo Arija. 

— O galreikėtų? Ar kada matei šventikės kojas? 

Ji sukrizeno. 

- Jis toks plonas. 

— Kaip ir tu, - tarė Jonas. - Užsakiau pas Mikeną. Tokiais kalavijais bra- 
vosiečiai mojuoja Pentose, Myre ir kituose Laisvuosiuose miestuose. Žmogui 
galvos su juo nenukirsi, tačiau skylių kūne liks, jei būsi pakankamai vikri. 

— Aš galiu būti greita, - tarė Arija. 

— Turėsi treniruotis kiekvieną dieną. - Jis įdavė kalaviją jai į rankas, paro- 
dė, kaip laikyti, ir atsitraukė. - Na, kaip? Ar patinka laikyti pusiausvyrą? 

— Manau, taip, - tarė Arija. 

- Pirmoji pamoka, - šyptelėjo Jonas. - Durti reikia smailiuoju galu. 

Ašmenų plokštuma Arija plojo jam per ranką. Smarkiai suskaudo, tačiau 
Jonas pasijuto vypsantis kaip idiotas. 

- Žinau, kuriuo galu smeigti, - išdidžiai pareiškė Arija. Jos veide šmėste- 
lėjo dvejonė. - Šventikė Mordeina jį atims. 

— Ne, jei nežinos, kad jį turi, - pamėtėjo mintį Jonas. 

— Su kuo aš treniruosiuos? 

- Susirasi su kuo, - pažadėjo Jonas. - Karaliaus Uostas - didelis mies- 
tas, tūkstantį kartų didesnis už Vinterfelą. Kol rasi sau partnerį, stebėk kovas 
kieme. Bėgiok, jodinėk, tapk stipri. Ir ką bedarytum.... 

Arija žinojo, kokie bus kiti žodžiai. Jie ištarė juos kartu. 

— „„neprasitark... Sansai! 

Jonas pataršė jai plaukus. 

— Ilgėsiuos tavęs, mažoji sesute. 

Atrodė, kad ji tuoj pravirks. 

— Norėčiau, kad vyktum su mumis. 

- Skirtingi keliai kartais atveda į tą pačią pilį. Kas žino? - Dabar jis jau- 
tėsi geriau. Neleis sau liūdėti. - Jau eisiu. Jei versiu dėdę Bendžiną dar ilgiau 
laukti, pirmus metus prie Sienos praleisiu šveisdamas naktipuodžius. 

Arija puolė paskutinįsyk apsikabinti. 

— Pirmiausia nuleisk kalaviją, - juokdamasis įspėjo Jonas. Ji kone droviai 
padėjo ginklą į šoną ir apibėrė brolį bučiniais. 

Kai jis pasisuko į duris, ji kalaviją vėl spaudė rankose, stengdamasi išlai- 
kyti pusiausvyrą. 

— Vos nepamiršau, - pridūrė Jonas. - Visi geriausi kalavijai turi vardus. 

— Kaip Ledas, - tarė ji. Pažvelgė į rankose laikomus ašmenis. - Ar šis turi 
vardą? O, pasakyk, 

— Nejau negali atspėti? - erzino Jonas. - Pats mėgstamiausias tavo daiktas. 

Iš pradžių Arija sumišo. Tada jai toptelėjo. Ji buvo tokia greita, kad abu 
ištarė tai kartu. 

- Adata! 

Jos juoko prisiminimas šildė jį ilgoje kelionėje į šiaurę. 


DANEIRIS 


aneiris Targeirin ištekėjo už chalo Drogo kamuojama baimės ir su bar- 
bariška prabanga lauke, už Pentoso sienų, nes dotrakiai tikėjo, kad vis- 
kas, kas svarbiausia žmogaus gyvenime, turi įvykti po atviru dangumi. 

Drogas sukvietė visą chalasarą ir jie susirinko: keturiasdešimt tūkstančių 
dotrakių karių, nesuskaičiuojama galybė moterų, vaikų ir vergų. Su didžiu- 
lėmis bandomis apsistoję už miesto sienų jie iš žolių pynė palapines, mau- 
mojo viską, kas pakliuvo po ranka, su kiekviena diena versdami vis labiau 
nerimauti padorius Pentoso piliečius. 

— Mano bičiuliai magistrai padvigubino miesto sargybą, - vieną vaka- 
rą Drogui rūmuose gyrėsi Ilyrijus, čiaumodamas medumi teptą antieną su 
oranžiniais pipirais. Chalas prisijungė prie chalasaro, o rūmus iki vestuvių 
užleido Daneiris ir jos broliui. 

— Princesę Daneiris reikėtų ištekinti kuo greičiau, kol jie neperleido pu- 
sės Pentoso turtų prisiekusiems kalavijuočiams ir bravosiečiams, - pajuoka- 
vo seras Džora Mormontas. Tremtinys pasisiūlė prisiekti jos broliui kalaviju 
tą naktį, kai Daneiris buvo parduota chalui Drogui; Viseiris priesaiką noriai 
priėmė. Nuo tos akimirkos Mormontas tapo nuolatiniu jų palydovu. 

Magistras Ilyrijus kriuktelėjo per šakotą barzdą, bet Viseirio veide nesu- 
judėjo nė vienas raumuo. 

- Jis gali jau rytoj ją turėti, jei nori, - tarė. Jis pažvelgė į Dani ir ši panari- 
no akis. - Jei tik sumokės sutartą kainą. 

Ilyrijus pamosikavo glebia ranka, ant storų pirštų žibsėjo žiedai. 

- Jau sakiau, viskas sutarta. Patikėkit manimi. Chalas pažadėjo jums ka- 
rūną ir jūs ją gausit. 

— Taip, bet kada? 

— Kai chalas nuspręs, - atsakė Ilyrijus. - Jis pirmiausia gaus mergaitę, o 
po vestuvių per lygumas vyks pristatyti jos doš chalyn Vais Dotrakio mieste. 
Galbūt po to. Jei pranašės palaimins karą. 

Viseiris degė iš nekantrumo. 

— Man nusišvilpt ant dotrakių pranašių. Mano tėvo soste sėdi uzurpato- 
rius. Kiek dar turiu laukti? 

Ilyrijus trūktelėjo pečiais. 

— Laukėt didžiąją dalį savo gyvenimo, didysis karaliau. Ką reiškia dar keli 
mėnesiai, keleri metai? 

Seras Džora, keliavęs į rytus iki pat Vais Dotrakio, pritariamai linktelėjo. 

— Patariu turėti kantrybės, jūsų didenybe. Dotrakiai laikosi duoto žodžio, 
tačiau veikia savo laiku. Žemesnis gali maldauti chalo malonės, tačiau tene- 
drįsta jo plūsti. 

Viseiris pasišiaušė. 

— Galvok, ką kalbi, Mormontai, arba nurėšiu liežuvį. Aš ne žemesnis, o 
teisėtas Septynių Karalysčių valdovas. Drakonas nemaldauja. 

Seras Džora pagarbiai nuleido akis. Ilyrijus mįslingai šyptelėjo ir atsiplėšė 
anties sparnelį. Kramsnojant švelnią mėsą medus ir taukai varvėjo jam pro 
pirštus ir kapsėjo ant barzdos. Drakonų nebėra, įsispitrėjusi į brolį pagalvojo 
Dani, tačiau garsiai to pasakyti neišdrįso. 

Tačiau šiąnakt ji vieną drakoną sapnavo. Viseiris ją mušė, jai skaudėjo. 
Ji buvo nuoga ir stingo iš baimės. Ji bėgo nuo jo, bet kūnas regėjosi storas 
ir nevikrus. Jis vėl jai sudavė. Ji suklupo ir pargriuvo. „Tu pažadinai drako- 
ną, - spardydamas ją rėkė. - Tu pažadinai drakoną, pažadinai drakoną.“ Jos 
šlaunys buvo slidžios nuo kraujo. Ji užsimerkė ir žliumbė. Tarsi atsakymas 
pasigirdo paslaptingas plėšimo garsas ir didžiulės ugnies traškesys. Jai vėl 
pakėlus akis, Viseirio jau nesimatė; aplink kilo ugnies stulpai, o jų viduryje 
stovėjo drakonas. Jis lėtai pasuko savo didelę galvą. Kai jo išsilydžiusio me- 
talo akys ją susirado, ji pabudo, drebėdama ir išpilta prakaito. Ji niekada dar 
nebuvo taip išsigandusi... 

iki pagaliau išaušo vestuvių diena. 

Ceremonija prasidėjo auštant ir tęsėsi iki sutemų, nesibaigianti lakimo, 
valgymo ir kovų diena. Tarp žolinių palapinių buvo supilta didžiulė žemių 
aikštelė, kur šalia chalo Drogo, virš kunkuliuojančios dotrakių jūros, buvo 
pasodinta Dani. Ji dar nebuvo mačiusi tiek daug žmonių vienoje vietoje, to- 
kių svetimų ir bauginančių. Arklių lordai pasidabindavo prabangiais drabu- 
žiais ir maloniais kvepalais lankydamiesi Laisvuosiuose miestuose, tačiau po 
atviru dangumi laikėsi senų papročių. Ir vyrai, ir moterys ant nuogų krūtinių 
buvo užsitempę dažytos odos liemenes, kelnes iš arklio ašutų prilaikė diržai 
su bronzinėmis sagtimis, o kariai išsitepė savo ilgas kasas lydytais taukais. 
Jie rijo arklieną, keptą su medumi ir pipirais, lakė raugintą kumelės pieną ir 
Ilyrijaus puikiausius vynus, prie laužų laidė sąmojus apie kits kitą, šaižiais ir 
svetimais Dani ausiai balsais. 

Viseiris sėdėjo kiek žemiau nei ji, puikuodamasis nauju juodu vilnoniu 
apsiaustu su ryškiai raudonu drakonu ant krūtinės. Šalia jo sėdėjo Ilyrijus ir 
seras Džora. Tai buvo itin garbinga vieta, iškart žemiau chalo kraujo raitelių, 
tačiau alyvinėse brolio akyse Dani matė pyktį. Jam nepatiko sėdėti žemiau 
nei ji, jis užsiplieksdavo, kai tarnai kiekvieną valgį pirmiausia pasiūlydavo 
chalui ir jo nuotakai, o jam tiekė tuos, kurių jaunavedžiai atsisakydavo. Jis 
tegalėjo puoselėti savo pagiežą, tad taip ir darė; jo nuotaika subjurdavo kas- 
kart, pažeminus jo asmenį. 

Dani niekada nesijautė tokia vieniša, kaip sėdėdama šios milžiniškos 
bandos viduryje. Brolis liepė jai šypsotis ir ji šypsojosi, kol veidas įskaudo, 
o akyse susikaupė neprašytos ašaros. Ji mėgino jas nuryti, suprasdama, kaip 
įsius Viseiris, pamatęs ją verkiančią, baimindamasi chalo Drogo pykčio. 

Buvo atnešta valgių: garuojančių mėsos gabaliukų, storų juodų dešrelių ir 
dotrakių kraujinių pyragų, vėliau vaisių ir saldžiųjų žolelių troškinio bei pui- 
kių saldėsių iš Pentoso virtuvių, tačiau ji nieko nevalgė. Skrandis pyko ir ji 
nieko negalėjo praryti. 

Pasikalbėti nebuvo su kuo. Chalas Drogas stūgavo nurodymus ir laidė 
šaipokus savo kraujo raiteliams, kvatojosi iš jų atsakymų, tačiau nė nežvilg- 
telėjo į šalia sėdinčią Dani. Jie kalbėjo skirtingomis kalbomis. Dotrakių ji 
nesuprato, o chalas temokėjo kelis Valyrijos pavainikio iš Laisvųjų miestų 
žodžius ir nė vieno bendrinės Septynių Karalysčių kalbos žodžio. Ji būtų net 
mielai užmezgusi pokalbį su Ilyrijum ir broliu, tačiau šie sėdėjo pernelyg 
žemai, kad ją išgirstų. 

Tad ji sėdėjo savo vestuviniuose šilkuose, gniauždama medumi pasal- 
dinto vyno taurę, bijodama valgyti, tyliai ramindama pati save. Manyje teka 
drakono kraujas, murmėjo. Aš Daneiris Stormborn, Drakono sosto princesė, 
Eigono Užkariautojo kraujas ir sėkla. 

Saulė buvo tik pakeliui į dangaus skliautą, kai ji išvydo, kaip miršta žmo- 
gus. Mušant būgnams, moterys šoko chalui. Drogas stebėjo jas be jokios iš- 
raiškos, tačiau akys sekė jų judesius, o kartkartėmis jis numesdavo bronzinį 
medalioną, dėl kurio moterys pešdavosi. 

Kariai taip pat žiūrėjo. Galiausiai vienas jų žengė į rato vidurį, čiupo šo- 
kėją už rankos, parvertė ant žemės ir paėmė ją čia pat, kaip eržilas kumelę. 
Ilyrijus buvo įspėjęs, kad taip gali atsitikti. „Dotrakiai poruojasi kaip jų gy- 
vuliai bandose. Chalasare nėra jokio privatumo, jie nesupranta, kas yra nuo- 
dėmė ar gėda, kaip kad mes.“ 

Dani nusuko akis nuo poros išsigandusi regimo vaizdo, tačiau į priekį 
žengė antras karys, po jo trečias ir netrukus akių nebebuvo kur dėti. Tada 
du vyrai čiupo abu tą pačią moterį. Ji išgirdo riksmą, įvyko susistumdymas, 
akimirksniu buvo ištraukti arachai, ilgi, it skustuvas aštrūs ašmenys - pusiau 
kalavijas, pusiau dalgis. Prasidėjo mirties šokis: kariai sukosi ir pliekėsi, šo- 
kinėjo kits į kitą, sukdami ašmenis virš galvų, su kiekvienu kirčiu staugdami 
įžeidimus. Niekas nė nemėgino įsikišti. 

Viskas baigėsi taip pat staiga, kaip ir prasidėjo. Arachai švysčiojo greičiau, 
nei Dani galėjo sekti, vienas vyras atsiliko, kitas smeigė ašmenis. Geležis 
įsmigo į kūną kiek aukščiau dotrakio juosmens ir perskrodė jį nuo stuburo 
iki bambos, į dulkes išvirto žarnos. Pralaimėjusiam žuvus, nugalėtojas grie- 
bė arčiausiai buvusią moterį - netgi ne tą, dėl kurios susigrūmė, - ir paėmė 
ją visų akyse. Tarnai išnešė lavoną ir šokiai tęsėsi. 

Magistras Ilyrijus ir apie tai Dani buvo įspėjęs. „Dotrakių vestuvės ma- 
žiausiai be trijų mirčių laikomos nuobodybe:, - kalbėjo jis. Jos vestuvės, ma- 
tyt, buvo ypatingai palaimintos: dienai baigiantis žuvo tuzinas vyrų. 

Kas valandą Dani siaubas vis augo, kol galiausiai ji vos laikėsi neklykusi. 
Ji bijojo dotrakių, kurių gyvenimo būdas atrodė svetimas ir žiaurus, tarsi jie 

būtų žvėrys Žmonių kailyje, o ne tikri vyrai. Ji baiminosi brolio ir to, ką jis 
padarys, jei jį nuvils. O užvis labiausiai bijojo, kas nutiks šįvakar po Žvaigž- 
dėmis, kai brolis atiduos ją gremėzdiškam milžinui, sėdinčiam ir geriančiam 
šalia ramiu ir žiauriu tarsi bronzinė kaukė veidu. 

Manyje teka drakonų kraujas, pakartojo sau. 

Kai galiausiai saulė jau buvo netoli laidos, chalas Drogas suplojo ranko- 
mis ir būgnų tratėjimas, riksmai ir puota staiga liovėsi. Drogas atsistojo ir 
pastatė Dani šalia. Atėjo metas priimti nuotakos dovanas. 

O tada, saulei nusileidus, ateis laikas pirmajai išvykai ir santuokos pa- 
tvirtinimui. Dani stengėsi vyti šitas mintis, bet nesėkmingai. Ji apglėbė save 
rankomis, kad nedrebėtų. 

Jos brolis Viseiris padovanojo jai tris tarnaites. Dani žinojo, kad jam tai 
nieko nekainavo; neabejotina - merginas parūpino Ilyrijus. Iri ir Džiki buvo 
vario spalvos dotrakės, juodais plaukais ir migdolinėmis akimis; Dorėja — 
šviesiaplaukė, mėlynakė mergaitė iš Lyso. 

— Tai ne paprastos tarnaitės, mieloji sesute, - paaiškino brolis, kai viena 
po kitos jos buvo pristatytos. - Ilyrijus ir aš jas parinkome asmeniškai tau. 
Iri mokys tave jodinėti, Džiki - dotrakių kalbos, Dorėja - meilės meno. - Jis 
šykščiai nusišypsojo. - Ji neprilygstama, Ilyrijus ir aš galime prisiekti. 

Seras Džora Mormontas atsiprašė dėl savo dovanos. 

— Tai mažas dalykėlis, princese, bet tik tokį vargšas tremtinys galėjo sau 
leisti, - teisinosi jis, tiesdamas krūvelę senų knygų. Tai buvo Septynių Kara- 
lysčių istorijos ir giesmės, pastebėjo ji, parašytos bendrine kalba. Ji nuošir- 
džiai jam padėkojo. 

Magistras Ilyrijus sumurmėjo įsakymą ir keturi drūti tarnai išskubėjo į 
priekį, laikydami kedrinę skrynią, apkaltą bronza. Pravėrusi ji rado stirtas 
puikiausio aksomo ir šilko, koks buvo audžiamas Laisvuosiuose miestuo- 
se... o viršuje, įsupti į švelnų audeklą, gulėjo trys milžiniški kiaušiniai. Dani 
išsižiojo iš nuostabos. Tai buvo pats gražiausias kada nors matytas dalykas: 
visi skirtingi, išmarginti tokiomis ryškiomis spalvomis, kad iš pradžių pasi- 
rodė, jog nusagstyti brangakmeniais, ir tokie dideli, kad vieną paimti galėjai 
tik abiem rankomis. Ji vieną atsargiai pakėlė, tikėdama, kad bus padarytas 
iš puikaus porceliano ar švelnaus emalio, o gal net pūsto stiklo, tačiau jis 
buvo daug sunkesnis, tarsi iš kieto akmens. Lukšto paviršių dengė plonyčiai 
žvyneliai, kurie, sukiojant kiaušinį tarp pirštų, mirguliavo tarsi nublizgintas 
metalas leidžiantis saulei. Vienas kiaušinis buvo tamsiai žalias, su blizgan- 
čiomis bronzinėmis dėmėmis, kurios tai atsirasdavo, tai išnykdavo, nelygu, 
kaip Dani pasukdavo kiaušinį. Kitas - blyškus kreminis, išraižytas auksu. 
Trečias - juodas it vidurnakčio jūra, pagyvintas ryškiai raudonomis bange- 
lėmis ir sūkuriais. 

— Iš kur jie? - paklausė ji pritilusiu, susižavėjimo kupinu balsu. 

- Tai drakono kiaušiniai iš Šešėlių žemės už Ašajaus, - paaiškino magis- 
tras Ilyrijus. - Eonai pavertė juos akmenimis, tačiau jie vis dar spinduliuoja 
grožį. 

— Aš visada juos branginsiu. 

Dani girdėjo pasakojant apie šiuos kiaušinius, tačiau nė vieno nebuvo 
mačiusi ir net nesitikėjo pamatyti. Tai buvo tikrai nuostabi dovana, nors ži- 
nojo, kad Ilyrijus turėjo iš ko išlaidauti. Už tai, kad pardavė ją chalui Drogui, 
savo turtų dalį jis gavo arkliais ir tarnais. 

Chalo kraujo raiteliai įteikė jai tris tradicinius, bet prabangius ginklus. 
Hagas padovanojo puikų odinį botagą su sidabro rankena, Koholas - auksu 
dabintą milžinišką arachą, o Kvotas - už ją dvigubai didesnį lanką iš dra- 
kono kaulo. Magistras Ilyrijus ir seras Džora ją pamokė, kaip atsisakyti šių 
tradicinių dovanų. 

— Šios dovanos vertos didžio kario, o mano kraujo broliai, bet aš esu mo- 
teris. Lai šiuos ginklus nešioja mano vyras. 

Taip chalas Drogas atsiėmė savo nuotakos dovanas. 

Dotrakiai ją apipylė dovanomis: šlepetės, papuošalai ir sidabriniai žiedai 
plaukams; diržai su sagtimis, margintos liemenės ir minkšti kailiai; storas 
šilkas ir ąsotėliai su kvepalais; adatos, plunksnos ir dailūs raudono stiklo bu- 
teliukai bei drabužis, pasiūtas iš tūkstančio pelių odos. 

- Graži dovana, chalysi, - pastarąją įvertino magistras Ilyrijus. - Pati ge- 
riausia. 

Aplink ją augo krūvos dovanų; jų buvo daugiau, nei ji galėjo įsivaizduoti, 
norėti ar panaudoti. 

Paskutinis savo nuotakai dovaną įteikė chalas Drogas. Kai jis atsitraukė, 
nuo stovyklos vidurio raibuliuojanti viltinga tyla galiausiai apėmė visą cha- 
lasarą. Jam grįžus, tanki dovanas teikusių dotrakių minia prasiskyrė ir jis 
padovanojo jai žirgą. 

Tai buvo jauna kumelė, smarki ir įspūdinga. Dani pakankamai nusimanė 
apie žirgus, kad suprastų, jog tai nepaprastas gyvulys. Kažkas joje gniaužė 
žadą. Ji buvo pilka it žiemos jūra, o karčiai it sidabrinis rūkas. 

Ji neryžtingai ištiesė ranką ir paglostė žirgui kaklą, pirštais perbėgdama 
karčių sidabru. Chalas Drogas kažką sudundėjo dotrakių kalba ir magistras 
Ilyrijus išvertė: 

— Sidabras - už tavo plaukų sidabrą, sako chalas. 

- Ji nuostabi, - sumurmėjo Dani. 

- Ji chalasaro pasididžiavimas, - paaiškino Ilyrijus. - Paprotys reikalauja, 
kad chalysi jotų ant žirgo, verto jos vietos šalia chalo. 

Drogas žengė į priekį ir uždėjo rankas jai ant juosmens. Jis pakėlė ją len- 
gvai tarsi vaiką ir pasodino į ploną dotrakių balną, gerokai mažesnį, nei ji 
buvo įpratusi. Akimirką Dani sėdėjo dvejodama. Apie tai jai niekas nebuvo 
užsiminęs. 

— Kaip turėčiau elgtis? - paklausė ji Ilyrijaus. 

Už jį atsakė seras Džora Mormontas. 

— Kibkit į vadeles ir jokit. Toli nereikia. 

Dani šiaip taip sugraibė vadeles ir įkišo kojas į trumpas balnakilpes. Ji 
nebuvo puiki raitelė; dažniau keliaudavo laivu, vežimu ar palankinu nei ant 
žirgo. Melsdamasi, kad nenukristų ir neužsitrauktų gėdos, keliais švelniai ir 
nedrąsiai spustelėjo kumelei šonus. 

Ir pirmą kartą per šias valandas ji pamiršo baimę. O gal net pirmą kartą 
gyvenime. 

Sidabro pilkumo kumelė žengė lygiu šilkiniu žingsniu, minia prieš ją 
prasiskyrė, visų akys nukrypo į jas. Dani pasijuto jojanti greičiau, nei ketino, 
tačiau tai labiau jaudino nei baugino. Žirgas pasileido risčia, ir ji nusišypso- 
jo. Dotrakiai skubėjo trauktis iš kelio. Menkiausias spustelėjimas kojomis, 
švelniausias vadelių kilstelėjimas ir kumelė paklusdavo. Ji ėmė šuoliuoti, ir 
dotrakiai jau švilpė, juokėsi ir šaukė, šokdami jai iš kelio. Grįžtant tiesiai ant 
kelio juodavo laužavietė. Jos buvo užspaustos iš abiejų pusių, be erdvės stab- 
telėti. Daneiris užplūdo iki šiol nepatirta narsa ir ji patikėjo save kumelei. 

Kumelė perskriejo per ugnį tarsi su sparnais. 

Sustojusi priešais magistrą Ilyrijų paprašė: 

- Pasakykit chalui Drogui, kad jis padovanojo man vėją. 

Storasis pentosietis, glostydamasis geltoną barzdą, pakartojo jos žodžius 
dotrakių kalba ir Dani pirmą kartą išvydo savo vyro šypseną. 

Kaip tik tada vakaruose, už aukštų Pentoso sienų, pranyko paskutinis 
saulės spindulys. Dani prarado laiko pojūtį. Chalas Drogas įsakė kraujo rai- 
teliams atvesti jo žirgą, liesą, bėrą eržilą. Chalui sėdant ant žirgo, Viseiris 
prislinko prie Dani, raitos ant sidabrinės kumelės, įsikirto pirštais į koją ir 
pagrasino: 

- Patenkink jį, mieloji sesute, arba, prisiekiu, pažadinsi tokį drakoną, ko- 
kio anksčiau neregėjai. 

Brolio žodžiai sugrąžino baimę. Ji vėl pasijuto vaikas, tik trylikos ir vie- 
nužė, nepasirengusi tam, kas jos laukia. 

Sužibus žvaigždėms, jie išjojo drauge, už nugaros paliks chalasarą ir žo- 
lių palapines. Chalas Drogas nepratarė jai nė žodžio, tačiau ginė eržilą tvirta 
risčia per tirštėjančią prieblandą. Jojant jo ilgoje kasoje švelniai skimbčiojo 
sidabro varpeliai. „Manyje teka drakono kraujas, - sekdama paskui pusbal- 
siu šnabždėjo ji, drąsindama save. - Manyje teka drakono kraujas. Manyje 
teka drakono kraujas.“ Drakonas niekada nebijo. 

Vėliau ji nebūtų galėjusi pasakyti, kaip toli ir kaip ilgai jie jojo, tačiau, kai 
sustojo žolėtoje vietoje prie mažo šaltinio, jau buvo sutemę. Drogas nušoko 
nuo arklio ir iškėlė ją. Jo rankose ji jautėsi trapi kaip stiklas, suglebusiomis 
rankomis ir kojomis. Stovėjo bejėgė ir drebanti vestuviniuose šilkuose, ko! 
jis pririšo arklius, o kai atsisuko ir pažvelgė į ją, pravirko. 

Chalas Drogas spoksojo į jos ašaras keistai bejausmiu veidu. 

— Ne, - tarė. Jis pakėlė ranką ir atžagariai nubraukė ašaras storu nykščiu. 

— Kalbat bendrine kalba, - nustebusi tarė Dani. 

— Ne, - pakartojo jis. 

Galbūt jis moka tą vienintelį žodį, pagalvojo Dani, tačiau tai buvo vienu 
žodžiu daugiau, nei ji manė, ir dėl to pasijuto geriau. Drogas prisilietė prie 
jos plaukų, leisdamas sidabriškai šviesias gijas pro pirštus ir kažką švelniai 
murmėdamas dotrakių kalba. Dani nesuprato tų žodžių, tačiau balse girdė- 
josi šiluma, švelnumas, kurių iš šito vyro ji nesitikėjo. 

Pirštu paėmęs už smakro jis kilstelėjo jos galvą ir dabar ji žvelgė jam į 
akis. Drogas dunksojo virš jos, kaip ir virš visų kitų. Švelniai paėmęs už pa- 
žastų, jis pakėlė ją ir pasodino ant apvalios uolos prie šaltinio. Tada atsisėdo 
ant žemės veidu į ją, po savimi sukryžiavęs kojas, veidai pagaliau atsidūrė 
tame pačiame aukštyje. 

— Ne, - vėl tarė. 

- Ar tai vienintelis žodis, kurį mokat? - paklausė ji. 

Drogas neatsakė. Jo ilga, sunki kasa susisukusi spirale gulėjo ant žemės. 
Jis persimetė ją per dešinį petį ir vieną po kito pradėjo išseginėti varpelius. 
Po akimirkos Dani palinko padėti. Kai jie baigė, Drogas mostelėjo. Ji supra- 
to. Lėtai, atsargiai išpynė jo kasą. 

Užtruko marias laiko. Visą tą laiką jis sėdėjo tylomis, stebėdamas ją. Jai 
baigus, jis papurtė galvą ir plaukai nuraibuliavo už jo tarsi tamsos upė, su- 
tepta aliejumi ir žvilganti. Ji niekada nebuvo mačiusi tokių ilgų, juodų ir sto- 
rų plaukų. 

Tada atėjo jo eilė. Jis ėmė ją nurenginėti. 

Jo pirštai buvo miklūs ir keistai švelnūs. Jis atsargiai po vieną nuvilko šil- 
kus, tuo tarpu Dani sėdėjo nejudėdama, tyli, žvelgdama į akis. Kai jis ap- 
nuogino jos mažas krūtis, ji nebegalėjo tvardytis. Nusuko akis ir prisidengė 
rankomis. 

— Ne, - tarė Drogas. Jis švelniai, bet tvirtai atitraukė jos rankas nuo krūti- 
nės, tada vėl pakėlė galvą, priversdamas į jį žiūrėti. - Ne, - pakartojo. 

— Ne, - lyg aidas atkartojo ji. 

Jis pastatė ją ir prisitraukė arčiau, kad nuvilktų paskutinį drabužį. Į nuogą 
kūną smelkėsi nakties vėsa. Ji drebėjo, o rankos ir kojos pašiurpo. Ji baimi- 
nosi to, kas netrukus atsitiks, tačiau nieko neįvyko. Chalas Drogas sėdėjo 
sukryžiavęs kojas, žiūrėdamas į ją, akimis įsisiurbęs į jos kūną. 

Po kurio laiko jis pradėjo ją liesti. Iš pradžių lengvai, vėliau užtikrinčiau. 
Jo rankose ji jautė didelę jėgą, tačiau jis jos neskaudino. Laikė jos ranką sa- 
vojoje ir vieną po kito švelniai glamonėjo pirštus. Ranka švelniai perbraukė 
koją. Glostė veidą, tyrinėdamas ausų išlinkimus, pirštu švelniai apvedė lū- 
pas. Jis panardino abi rankas į jos plaukus ir švelniai pirštais juos šukavo. 
Apsuko ją, masažavo pečius, krumpliu braukė per nugarą. 

Atrodė, prabėgo ne viena valanda, kol jo rankos atsidūrė ant jos krūtų. Jis 
glostė baltą odą po krūtimis, kol šią ėmė dilgčioti. Nykščiais suko spenelius, 
gnaibė, tada pradėjo tampyti, pirmiausia švelniai, vėliau atkakliau, ko! ga- 
liausiai speneliai sustandėjo ir suskaudo. 

Tada jis liovėsi ir pasisodino ją sterblėje. Dani paraudo ir pristigo kvapo, 
širdis jai spurdėjo krūtinėje. Didelėmis rankomis jis suėmė jos veidą ir ji pa- 
žvelgė jam į akis. 

— Ne? - tarė jis, ir ji suprato, kad tai klausimas. 

Ji paėmė jo ranką ir priglaudė prie drėgmės tarp šlaunų. 

— Taip, - sušnibždėjo, kai jis įkišo pirštą vidun. 


EDARDAS 


sakymas išvykti atskriejo valanda prieš aušrą, kai pasaulis dar buvo ra- 

mus ir pilkas. 

Eilinas grubiai jį papurtė iš sapno ir Nedas išsvirduliavo į priešaušrio 
vėsą, nuo miego vos laikydamasis ant kojų, rado žirgą pabalnotą, o karalių 
jau raitą. Robertas mūvėjo storas rudas pirštines ir segėjo sunkų kailinį ap- 
siaustą su gobtuvu, kuris dengė ausis, iš šalies jis atrodė tarsi ant žirgo sėdinti 
meška. 

- Pabusk, Starkai, - suriaumojo. - Kelkis, kelkis! Turime aptarti valsty- 
bės reikalus. 

- Žinoma, - atsakė Nedas. - Užeikite į vidų, jūsų didenybe. - Eilinas pra- 
skleidė palapinę. 

— Ne, ne, - atšovė Robertas. Su kiekvienu žodžiu virto garas. - Stovykloje 
pilna ausų. Be to, norėčiau pasižvalgyti po tavo kraštą. - Nedas matė šalia 
laukiančius serą Borosą ir serą Meriną bei tuziną sargybinių. Neliko nieko 
kito, kaip prasikrapštyti užmiegotas akis, apsirengti ir šokti ant žirgo. 

Robertas nustatė greitį, tvirtai varydamas savo milžinišką juodą eržilą, 
o Nedas šuoliavo greta, stengdamasis neatsilikti. Jis uždavė klausimą, tačiau 
vėjas nunešė žodžius ir karalius jo neišgirdo. Toliau Nedas jojo tylėdamas. 
Netrukus jie išsuko iš karališkojo kelio ir pasileido per besidriekiančias ly- 
gumas, tamsias nuo miglos. Sargybiniai atsiliko per saugų atstumą, tačiau 
Robertas tempo nelėtino. 

Pasiekus kalvos keterą išaušo, ir karalius pristabdė žirgą. Dabar jie buvo 
jau už mylios į pietus nuo visos palydos. Kai Nedas prijojo artyn, Robertas 
atrodė įraudęs ir pagyvėjęs. 

— Dievai, - šūktelėjo kvatodamasis, - puiku ištrūkti ir joti kaip pridera 
vyrui! Prisiekiu, Nedai, tas šliaužiojimas gali išvaryti iš proto. - Robertas Ba- 
rateonas niekada nebuvo kantrus žmogus. - Prakeikta karieta, kaip ji girgž- 
da ir dejuoja ropodama ant kiekvieno kelio kauburėlio, tarsi linguotų į kal- 
ną... Pažadu tau, jei nulūš dar viena to prakeikto daikto ašis, aš jį sudeginsiu 
ir Sersi galės eiti pėsčia! 

Nedas nusijuokė. 

— Su džiaugsmu uždegsiu jums deglą. 

— Geras žmogus! - Karalius paplojo jam per petį. - Knieti palikti juos ir 
joti vieniems. 

Nedo lūpose šmėstelėjo šypsnys. 

- Tikiu, kad taip norėtumėte. 

- Žinoma, žinoma, - patikino karalius. - Ką manai, Nedai? Tik tu ir aš, 
du bastūnai riteriai karališkajame kelyje, su kalavijais prie šono ir dievai žino 
kokiais nuotykiais priešaky, gal fermerio dukra ar užeigos mergšė šiąnakt 
sušildys mums lovas. 

- Jei tik galėtume, - atitarė Nedas. - Tačiau turime prievolių, mano sen- 
jore... karalystei, mūsų vaikams, aš savo žmonai, o jūs karalienei. Nebesame 
tie vaikiai. 

- Niekada nebuvai tas vaikis, - suniurnėjo Robertas. - Žvėriškai gaila. Ta- 
čiau vis dėlto vienas kartas buvo... kuo ji ten vardu, ta tavo prasčiokė? Beka? 
Ne, šita buvo viena iš manųjų, dievų numylėtinė, juodaplaukė ir tokiom di- 
delėm, mielom akim, kad galėtum jose paskęsti. Tavoji buvo... Eilina? Ne. Tu 
man kartą sakei. Ar tai buvo Merilė? Juk tu žinai, apie kurią kalbu, apie tavo 
pavainikio motiną? 

— Ji buvo vardu Vaila, - mandagiai, bet šaltai atsakė Nedas. - Nenorėčiau 
apie ją kalbėti. | 

— Vaila. Teisingai, - karalius sukrizeno. - Ji turėjo būti ne šiaip sau mer- 
gelė, jei sugebėjo priversti lordą Edardą Starką pamiršti garbę, net valandė- 
lei. Tu niekada man nepasakojai, kaip ji atrodė... 

Nedo burna susičiaupė iš pykčio. 

- Ir neketinu. Neklausinėk, Robertai, iš meilės, kurią sakaisi man jauti. 
Dievų ir žmonių akyse aš užsitraukiau nešlovę sau ir Ketlinai. 

— Dievai gailestingi, tu beveik nepažinojai Ketlinos. 

— Ašją vedžiau. Ji laukėsi mano kūdikio. 

— Tu sau pernelyg griežtas, Nedai. Ir visada toks buvai. Po šimts, nė vie- 
na moteris nenori Beiloro Palaimintojo savo lovoje. - Jis pliaukštelėjo ranka 
per kelį. - Gerai, nespausiu, jei jau toks užsispyręs, tačiau, prisiekiu, kartais 
esi toks dygus, kad tavo ženklas galėtų būti ežys. 

Per blyškiai baltas aušros miglas skverbėsi pirmieji tekančios saulės spin- 
duliai. Prieš juos driekėsi plati lyguma, plika ir ruda, jos plokštumą tai vie- 
nur, tai kitur pagyvino ilgi, žemi kalneliai. Nedas parodė juos karaliui. 

- Pirmųjų Žmonių kapai. 

Robertas susiraukė. 

— Ar mes įjojome į kapinyną? 

- Šiaurėje visur pilna kapų, jūsų kilnybe, - paaiškino Nedas. — Tai sena 
žemė. 

- Ir šalta, - suniurnėjo Robertas, tvirčiau įsisupdamas į apsiaustą. Sargy- 
binis stabtelėjo gerokai už jų, ant kalvos keteros. - Ką gi, neatsitempiau tavęs 
čia plepėti apie kapus ar bartis dėl pavainikio. Naktį buvo atvykęs pasiunti- 
nys nuo lordo Veirio iš Karaliaus Uosto. Štai. 

Karalius iš už diržo ištraukė popierių ir padavė Nedui. 

Eunuchas Veiris tarnavo karaliui kaip paskalų rinkėjas. Dabar jis dirbo 
Robertui, kaip kadaise Eiriui Targeirinui. Nedas baimindamasis išvyniojo 

popierių, galvodamas apie Laizą ir jos baisius kaltinimus, tačiau laiške buvo 
rašoma ne apie ledi Arin. 

- Iš ko jis gauna žinias? 

- Prisimeni serą Džorą Mormontą? 

— Ir norėdamas nepamirščiau, - atrėžė Nedas. 

Mormontai iš Meškų salos buvo sena giminė, išdidi ir garbinga, tačiau jų 
žemės buvo šaltos, tolimos ir skurdžios. Seras Džora bandė papildyti šeimos 
turtus, pardavęs kelis brakonierius tirošių vergų supirkėjui. Kadangi Mor- 
montai buvo Starkų vėliavininkai, šiuo nusikaltimu užtraukė nešlovę visai 
šiaurei. Nedas leidosi į vakarus, į Meškų salą, tačiau atvykęs sužinojo, kad 
Džora išplaukė laivu ir yra nepasiekiamas Ledui bei karaliaus teisingumui. 
Nuo tada prabėgo penkeri metai. 

— Seras Džora yra Pentose ir trokšta pelnyti karaliaus malonę, kuri leistų 
jam grįžti iš tremties, - paaiškino Robertas. - Lordas Veiris juo puikiai nau- 
dojasi. 

- Tai vergų prekeivis tapo šnipu, - šlykštėdamasis tarė Nedas. Jis grąžino 
laišką. - Verčiau jis taptų lavonu. 

— Veiris sako, kad šnipai kur kas naudingesni nei lavonai, - tarė Rober- 
tas. - Jei neminėsime Džoros, ką manai apie šį pranešimą? 

— Daneiris Targeirin ištekėjo už kažkokio dotrakių arklių lordo. Na ir 
kas? Ar turėtume nusiųsti jai vestuvinę dovaną? 

Karalius susiraukė. 

— Gal peilį. Puikų, aštrų peilį ir drąsų vyrą, kuris jį laikytų. 

Nedo nuostaba buvo nesuvaidinta; neapykanta Targeirinams Robertą 
buvo tiesiog apsėdusi. Jis prisiminė piktą apsižodžiavimą, kai Taivinas La- 
nisteris atgabeno Robertui Reigaro žmonos ir vaikų kūnus, kaip vasalo iš- 
tikimybės įrodymą. Nedas vadino tai žmogžudyste; Robertas - karu. Kai jis 
mėgino prieštarauti, kad jaunieji princas ir princesė tik kūdikiai, jo naujai 
iškeptas karalius atrėžė: „Aš nematau kūdikių. Tik drakono sėklas.“ Netgi 
Jonas Arinas negalėjo sutramdyti šios audros. Įniršęs Edardas Starkas tą pa- 
čią dieną išjojo vienas į pietus kautis paskutiniuose mūšiuose. Prireikė dar 
vienos mirties, kad jie susitaikytų; Lijanos mirties ir sielvarto, kurį išgyveno 
jos netekę. 

Šįkart Nedas nusprendė nesiaudrinti. 

- Jūsų kilnybe, mergaitė dar vaikas. Jūs ne Taivinas Lanisteris, kad žudy- 
tumėte nekaltus. 

Kalbėta, kad mažoji Reigaro mergaitė raudojo, kai jie vilko ją iš palovio į 
mirtį. Berniukas tebuvo dar visai kūdikis, tačiau lordo Taivino kariai atplėšė 
jį nuo motinos krūtinės ir tėškė galva į sieną. 

- Ir kiek ilgai ji liks nekalta? - Roberto burna įsitempė. - Šis vaikas ne- 
trukus išskės kojas ir tarsi marą į pasaulį paleis dar daugiau drakono sėklų. 

- Vis dėlto... - tarė Nedas, - žudyti vaikus... būtų niekšybė... nežmoniška... 

— Nežmoniška? - suriaumojo karalius. - Nežmoniška tai, ką Eiris pa- 
darė tavo broliui Brandonui. Tai, kaip mirė tavo tėvas, buvo nežmoniška. 
O Reigaras... Kiek kartų, tu manai, jis išprievartavo tavo seserį? Kiek šimtų 
kartų? — Jo balsas tapo toks garsus, kad žirgas ėmė nervingai prunkščioti. 
Karalius tvirtai trūktelėjo vadeles, ramindamas gyvulį, ir piktai bedė pirštu 
į Nedą. - Nudėsiu kiekvieną Targeiriną, kurį tik pričiupsiu, kol jie bus tokie 
pat negyvi, kaip ir jų drakonai, o tada apmyšiu jų kapus. 

Nedas žinojo, kad neverta ginčytis, kai karalių užvaldo toks įniršis. Jei 
metai nenumalšino Roberto keršto troškimo, jokie žodžiai nepadės. 

- Tu negali pričiupti šitos, tiesa? - ramiai paklausė. 

Karaliaus lūpos persikreipė iš kartėlio. 

— Ne, lai dievai būna prakeikti. Kažkoks raupuočius Pentoso sūrininkas 
laikė ją ir jos brolį už sienų savo valdose, apsuptus smailiakepurių eunuchų, 
o dabar atidavė juos dotrakiams. Reikėjo nudėti juos prieš daugelį metų, kai 
buvo lengva juos sučiupti, bet Jonas buvo toks pat netikęs kaip ir tu. Buvau 
kvailys, kad jo paklausiau. 

- Jonas Arinas buvo išmintingas žmogus ir gera ranka. 

Robertas kriuktelėjo. Pyktis išgaravo taip pat staiga, kaip ir užplūdo. 

— Kalbama, tas chalas Drogas turi šimtus tūkstančių karių savo gaujoje. 
Ką Jonas apie tai pasakytų? 

- Jis pasakytų, kad netgi milijonas dotrakių nekelia grėsmės karalystei, 
kol yra kitoje siaurosios jūros pusėje, - ramiai atsakė Nedas. - Barbarai ne- 
turi laivy. Atviros jūros jie nekenčia ir baiminasi. 

Karalius nepatogiai pasimuistė balne. 

- Galbūt. Tačiau Laisvuosiuose miestuose laivų turėtų būti. Sakau tau, 
Nedai, man šita santuoka nepatinka. Septyniose Karalystėse vis dar yra to- 
kių, kurie vadina mane uzurpatoriumi. Gal pamiršai, kiek giminių kovėsi už 
Targeirinus? Kol kas jie lūkuriuoja, bet duok jiems menkiausią progą, ir jie 
nuknekcins mane mano paties lovoje, ir mano sūnus kartu. Jei vargšų kara- 
lius persikels per jūrą su dotrakių gauja, išdavikai prie jų prisijungs. 

- Jis nepersikels, - patikino Nedas. - O jeigu jam vis dėlto pavyktų, nu- 
stumsime juos atgal į jūrą. Kai paskirsi naują Rytų sergėtoją... 

Karalius suaimanavo. 

- Paskutinį kartą sakau, aš neskirsiu Arino berniuko sergėtoju. Žinau, jis 
tavo sūnėnas, tačiau Targeirinams sulipus į lovą su dotrakiais, būčiau nevis- 
protis, jei patikėčiau ketvirtį karalystės ligoto berniuko pečiams. 

Nedas buvo paruošęs atsakymą. 

- Tačiau mes privalom turėti Rytų sergėtoją. Jei netinka Robertas Arinas, 
paskirk juo vieną iš savo brolių. Stanis įrodė, ko esąs vertas, per Stormsendo 
apgultį. 

Jis paliko vardą kyboti ore. Karalius susiraukė ir nieko neatsakė. Atrodė, 
jaučiasi nepatogiai. 

— Nebent, - tyliai užbaigė Nedas, žiūrėdamas į jį, - tu tą garbę jau paža- 
dėjai kitam. 

Akimirką Robertas turėjo kilnumo atrodyti priblokštas. Tačiau taip pat 
greitai žvilgsnis tapo irzlus. 

— O ką,jei ir pažadėjau? 

— Džeimiui Lanisteriui, ar neė 

Robertas paragino arklį ir pasileido nuo kalvos link kapinyno. Nedas ne- 
atsiliko. Karalius jojo įbedęs žvilgsnį į priekį. 

- Taip, - galiausiai pratarė. Vienininteliu žodžiu reikalas buvo baigtas. 

— Karalžudys, - pratarė Nedas. Gandai, vadinasi, nemelavo. Dabar, žino- 
jo, jis atsidūrė pavojingoje žemėje. - Neabejotinai gabus ir drąsus vyras, — 
atsargiai pratarė, — tačiau jo tėvas yra Vakarų sergėtojas, Robertai. Kai ateis 
laikas, seras Džeimis perims šią garbę. Vienas žmogus neturėtų prižiūrėti ir 
Rytų, ir Vakarų. 

Tikrąją nerimo priežastį jis nutylėjo: šis paskyrimas į Lanisterių rankas 
atiduoda pusę karalystės kariuomenės. 

— Spręsiu šį klausimą, kai ateis laikas, - nenusileido karalius. - Šiuo metu 
lordas Taivinas dunkso nepajudinamas kaip Kasterli Uolos pilis, tad abejoju, 
kad Džeimis artimiausiu metu perimtų postą. Nepykdyk manęs dėl to, Ne- 
dai, tai jau nuspręsta. 

- Jūsų kilnybe, ar galiu kalbėti atvirai? 

- Atrodo, negaliu tavęs sustabdyti, - subambėjo Robertas. Jie jojo per 
aukštas rudas žoles. 

— Ar galite pasitikėti Džeimiu Lanisteriu? 

- Jis mano žmonos dvynys, prisiekęs karaliaus sargybos brolis, kurio gy- 
venimas, sėkmė ir garbė susijusios su manosiomis. 

— Kaip kad buvo su Eirio Targeirino, - pabrėžė Nedas. 

— Kodėl turėčiau juo nepasitikėti? Jis padarė viską, ko tik prašiau. Jo kala- 
vijas padėjo laimėti sostą, kuriame sėdžiu. 

Jo kalavijas padėjo suteršti sostą, kuriame sėdi, pagalvojo Nedas, tačiau 
neleido žodžiams išsprūsti balsu. 

- Jis davė priesaiką ginti karaliaus gyvybę kaip savąją. O tada perrėžė tam 
karaliui gerklę kalaviju. 

- Septyni pragarai, kas nors turėjo pribaigti Eirį, - pratrūko Robertas, 
staiga sustabdęs žirgą šalia senovinio kapo. - Jei ne Džeimis, tai būtų reikėję 
padaryti tau arba man. 

— Mes nebuvome prisiekę karaliaus sargybos broliai, - pabrėžė Nedas. Jis 
nutarė, kad Robertui atėjo metas išgirsti visą tiesą. - Ar pamenate Trišakį, 
jūsų kilnybe? 

— Ten iškovojau savo karūną. Kaip galėčiau tai pamiršti? 

— Jus sužeidė Reigaras, - priminė Nedas. - Tad kai Targeirinų įkaitas išsi- 
laisvino ir puolė bėgti, persekiojimą perleidote man. Reigaro kariaunos liku- 

čiai spruko atgal į Karaliaus Uostą. Mes sekėme iš paskos. Eiris buvo Raudo- 
nojoje tvirtovėje su keliais tūkstančiais ištikimų karių. Tikėjausi vartus rasti 
uždarytus. 

Robertas nekantriai papurtė galvą. 

- Tačiau miestą radote užimtą Lanisterių vyrų. Ir kas iš to? 

— Ne mūsų vyrų, - kantriai paaiškino Nedas. - Lanisterių vyrų. Virš tvir- 
tovės plevėsavo Lanisterių liūtas, o ne karūnuotas elnias. Ir jie užėmė miestą 
klasta. 

Karas siautė beveik metus. Didesni ir mažesni lordai susibūrė po Roberto 
vėliava; kiti liko ištikimi Targeirinams. Galingieji Lanisteriai iš Kasterli Uo- 
los pilies, Vakarų sergėtojai, liko nuo kovos nuošaly, nepaisydami raginimų 
prisidėti tiek iš sukilėlių, tiek iš karaliaus pusės. Eiris Targeirinas tikriausiai 
pagalvojo, kad dievai galiausiai išgirdo jo maldas, kai lordas Taivinas Lanis- 
teris pasirodė prie Karaliaus Uosto vartų su dvylika tūkstančių stiprių, ap- 
mokytų karių. Tad Išprotėjęs karalius davė paskutinį beprotišką įsakymą. Jis 
atvėrė savo miesto vartus liūtams. 

— Targeirinai buvo klastos meistrai, - tarė Robertas. Jis vėl kunkuliavo 
pykčiu. - Lanisteriai atsimokėjo jiems tuo pačiu. Jie to nusipelnė. Neketinu 
dėl to nemiegoti naktimis. 

- Jūsų ten nebuvo, - karčiu balsu tarė Nedas. Neramios naktys jam buvo 
gerai žinomos. Jau keturiolika metų jis gyveno su melu ir šis vis tiek perse- 
kiojo jį naktimis. - Miestas nebuvo garbingai užkariautas. 

— Kiti lai griebia tavo garbę! - išsiplūdo Robertas. - Ką Targeirinai apie ją 
išmanė? Nusileisk į savo kriptą ir paklausk Lijanos apie drakono garbę! 

— Tu atkeršijai už Lijaną prie Trišakio, - sustojęs šalia karaliaus tarė Ne- 
das. Pažadėk man, Nedai, šnabždėjo ji. 

— Tai jos nesugrąžino. - Robertas nusisuko ir įsižiūrėjo į pilką tolį. - Te- 
būnie prakeikti dievai. Jų duota pergalė tuščia. Karūna... mergaitės... štai ko 
jų meldžiau. Tavo sesuo saugi... ir vėl mano, kaip buvo lemta. Klausiu tavęs, 
Nedai, kokia prasmė iš karūnos? Dievai juokiasi ir iš karalių, ir iš piemenų 
maldų. 

— Negaliu kalbėti už dievus, jūsų kilnybe... tik už tai, ką pamačiau įjojęs 
į sosto menę tą dieną, - tarė Nedas. - Eiris gulėjo ant žemės negyvas, pa- 
skendęs savo paties kraujyje. Jo drakono kaukolės spoksojo nuo sienų. La- 
nisterių vyrai buvo visur. Ant auksinių šarvų Džeimis vilkėjo baltą karaliaus 
sargybos apsiaustą. Aš vis dar jį regiu. Net jo kalavijas buvo paauksuotas. 
Jis sėdėjo Geležiniame soste, aukštai virš savo riterių, su liūto galvos šalmu. 
Kaip jis spindėjo! 

— Anokia čia naujiena, - pasiguodė karalius. 

- Aš vis dar sėdėjau raitas. Tylomis perjojau per menę, tarp ilgų eilių iš 
drakono kaukolių. Atrodė, jos kažkodėl mane stebi. Stabtelėjau priešais sos- 
tą, pažvelgiau į jį. Jo auksinis kalavijas gulėjo ant kelių, ašmenys buvo sutepti 

karaliaus krauju. Mano vyrai suplūdo į menę paskui mane. Lanisterių vyrai 
atsitraukė. Aš neištariau nė žodžio. Žiūrėjau į jį, sėdintį soste, ir laukiau. Ga- 
liausiai Džeimis nusijuokė ir atsistojo. Nusiėmė šalmą ir tarė man: „Nebi- 
jokit, Starkai. Aš tik sušildžiau jį mūsų draugui Robertui. Bijau, jis nelabai 
patogus.“ 

Karalius atkragino galvą ir nusikvatojo. Jo juokas iš aukštos rudos žolės 
išbaidė varnų būrį. Smarkiai plakdamos sparnais jos pakilo į orą. 

— Manai, turėčiau nepasitikėti Lanisteriu, nes jis keletą akimirkų pasėdė- 
jo mano soste? - Jį vėl supurtė pasiutjuokis. - Džeimiui buvo tik septynioli- 
ka, Nedai. Kiek augesnis nei berniukas. 

— Berniukas ar vyras, jis neturėjo teisės į tą sostą. 

— Gal jis buvo pavargęs, - spėjo Robertas. - Pribaigti karalių - sunkus 
darbas. Dievai žino, kad nėra kur daugiau pailsinti šiknos toje prakeiktoje 
menėje. Ir jis sakė tiesą, tai velniškai nepatogus krėslas. Daugeliu atvejų. — 
Karalius papurtė galvą. - Taigi, dabar jau žinau baisiąją Džeimio nuodėmę ir 
šitą reikalą galima pamiršti. Man jau bloga nuo paslapčių, rietenų ir valsty- 
bės reikalų, Nedai. Tai toks pat vargas, kaip skaičiuoti variokus. Nagi, jojam, 
tu žinai, kaip. Noriu vėl pajusti vėją plaukuose. - Jis paragino arklį ir peršoko 
per kapą, už savęs pažerdamas žemių. 

Akimirką Nedas nesekė paskui. Jis pristigo žodžių ir buvo sukaustytas 
begalinio bejėgiškumo jausmo. Jau ne pirmą kartą jis svarstė, ką čia veikia 
ir kodėl keliauja. Jis ne Jonas Arinas, pajėgiantis sutramdyti karaliaus įsiūtį 
ir išmokyti jį išminties. Robertas darys ką panorėjęs, kaip visada, ir niekas, 
ką Nedas sakytų ar ko imtųsi, to nepakeis. Jo vieta Vintertele. Jo vieta greta 
sielvartaujančios Ketlinos ir Brano. 

Tačiau žmogus ne visada gali būti ten, kur jo vieta. Paklusdamas Edardas 
Starkas paragino žirgą ir pasileido paskui karalių. 


TYRIONAS 


iaurė buvo begalinė. 

Tyrionas Lanisteris mokėjo naudotis žemėlapiais taip pat gerai, kaip ir 
visi, tačiau dvi savaitės laukiniame kelyje, kuris čia tarnavo kaip karališkasis 
kelias, pamokė jį, kad žemėlapiai - viena, o kraštas - visai kas kita. 

Iš Vinterfelo jie išvyko tą pačią dieną kaip ir karalius, sumaišties, išlydint 
karališkąją šeimyną, įkarštyje, tarp vyrų šūkalojimų ir arklių žvengimo, vežimų 
dardėjimo ir milžiniškos karalienės karietos girgždesio, aplink sūkuriuojant 
sniegui. Karališkasis kelias driekėsi iškart už pilies ir miesto. Čia vėliavinin- 
kai, vežimai, riterių ir laisvųjų raitelių kolonos pasuko į pietus, nusinešdami 
triukšmą, tuo tarpu Tyrionas - į šiaurę su Bendžinu Starku ir jo sūnėnu. 

Tapo šalčiau ir kur kas tyliau. 

Kelio kairėje kilo titnaginės kalvos, pilkos ir gruoblėtos, su aukštais ste- 
bėjimo bokštais ant akmeninių viršūnių. Rytuose žemė plokštėjo į banguotą 
lygumą, kuri tęsėsi kiek tik akys užmato. Akmeniniai tiltai jungė sraunių, 
siaurų upių krantus, o aplink medžiais ir akmenimis apsuptus įtvirtinimus 
buvo išsidėstę smulkūs ūkiai. Kelias buvo gana judrus, o nakvynei tegalėjai 
rasti tik prastą nepatogią smuklę. 

Tačiau po trijų dienų kelio nuo Vinterfelo dirbami laukai užleido vietą 
tankiam miškui ir karališkasis kelias ištuštėjo. Su kiekviena nujota mylia ti- 
tnaginės kalvos kilo vis aukščiau ir atrodė skurdesnės, o penktą dieną pavir- 
to kalnais, šaltais mėlynai pilkais milžinais su dantytomis keteromis ir snie- 
guotais šlaitais. Pučiant šiaurės vėjui ledo kristalų plunksnos sklendė nuo 
aukštų viršukalnių tarsi vėliavos. 

Vakaruose juosiamas kalnų sienos kelias krypo į šiaurę ir šiaurės rytus, 
per mišką, ąžuolyną ir spygliuočius, tokių senų ir tamsių Tyrionui dar nete- 
ko matyti. „Vilkų miškas“ vadino jį Bendžinas Starkas ir išties naktimis aidė- 
davo tolimų ir ne tokių tolimų gaujų staugimas. Jono Snou albinosas didvil- 
kis pastatydavo ausis, išgirdęs naktinį stūgsmą, tačiau pats niekada neatsakė. 
Šis gyvūnas kelia nepaaiškinamą nerimą, galvojo Tyrionas. 

Dabar jie jau buvo aštuoniese, neskaičiuojant vilko. Tyrionas keliavo su 
dviem savo vyrais, kaip ir dera Lanisteriui. Bendžiną Starką lydėjo tik sūnė- 
nas ir keletas naujų žirgų Nakties sargybai, tačiau vilkų miško pakrašty jie 
praleido naktį, supami miško įtvirtinimų medinės sienos, ir čia susitiko dar 
vieną iš juodųjų brolių - Joriną. Jis buvo pakumpęs ir tarsi pranašavo ne- 
gandas, veido bruožus slėpė juoda kaip ir rūbai barzda, tačiau atrodė stiprus 
kaip senos šaknys ir kietas kaip akmuo. Kartu su juo buvo pora apdriskusių 
valstiečių iš Pirštų. 

— Prievartautojai, - šaltai dėbtelėjęs į nusikaltėlius pasakė Jorinas. 

Tyrionas suprato. Buvo girdėjęs, kad gyvenimas prie Sienos nelengvas, 
tačiau tai vis geriau nei kastracija. 

Penki vyrai, trys vaikinai, didvilkis, dvidešimt arklių ir narvas kranklių, 
kuriuos Bendžinui Starkui įdavė meisteris Luvinas. Neabejotinai, jie sudarė 
keistą draugiją karališkajame ar bet kuriame kitame kelyje. 

Tyrionas pastebėjo Joną apžiūrinėjant Joriną ir niūrius pakeleivius keista 
veido išraiška, kurioje galėjai įžvelgti pasibaisėjimą. Jorino petys buvo išsuk- 
tas, nuo jo sklido gaižus kvapas, plaukai ir barzda karojo susivėlę, riebaluo- 
ti, pilni utėlių, rūbai seni, sulopyti ir retai skalbiami. Du jaunieji jo rekrūtai 
dvokė dar labiau ir atrodė tokie pat kvaili kaip ir žiaurūs. 

Berniukas neabejotinai suklydo manydamas, kad Nakties sargybą suda- 
ro tokie vyrai kaip jo dėdė. Jei taip, Jorinas ir jo bendrakeleiviai jam buvo 
kraupus praregėjimas. Tyrionui pagailo berniuko. Jis pasirinko sunkų gyve- 
nimą... ar, tiksliau sakant, jam buvo parinktas sunkus gyvenimas. 

Kur kas mažiau jam patiko dėdė. Bendžinas Starkas, atrodė, dalijosi bro- 
lio panieka Lanisteriams ir nebuvo patenkintas, kai Tyrionas pranešė jam 
apie savo ketinimus. 

— Aš įspėju jus, Lanisteri, prie Sienos nebus jokių smuklių, - pareiškė 
žvelgdamas iš aukšto. 

— Neabejoju, kad rasite, kur mane padėti, - atsakė Tyrionas. - Kaip ti- 
kriausiai jau pastebėjote, aš nedidukas. 

Žinoma, karalienės broliui nevalia sakyti „ne“, tad viskas buvo nuspręsta, 
tačiau Starkas džiaugsmu netryško. | 

— Jums nepatiks kelionė, aš pažadu, - metė jis ir nuo pat tos akimirkos, 
kai jie išvyko, nėrėsi iš kailio tesėdamas pažadą. 

Pirmosios savaitės pabaigoje Tyriono šlaunys nusitrynė nuo jojimo, kojas 
traukė skausmingas mėšlungis, jis peršalo iki kaulų smegenų. Bet nesiskun- 
dė. Tebus prakeiktas, jei suteiks Bendžinui Starkui tokį malonumą. 

Jis šiek tiek atsikeršijo su jojimo kailiais iš lokenos, senais ir dvokiančiais 
pelėsiais. Starkas pasiūlė juos kaip Nakties sargybos mandagumo ženklą, ne- 
abejodamas, kad jis maloniai atsisakys. Tyrionas priėmė juos šypsodamasis. 
Jis įsidėjo visus šilčiausius drabužius, kai jie išjojo iš Vinterfelo, ir netrukus 
suprato, kad nors ir kiek prisirengtum, šilčiau nebus. Čia buvo šalta ir vis 
dar šalo. Naktimis gėlė šalnos, o pučiant vėjui, atrodė, tarsi kas peiliu kiaurai 
skrostų šilčiausią vilną. Dabar Starkas aiškiai gailėjosi pasidavęs galantiškam 
impulsui. Galbūt pamoką išmoko. Lanisteriai niekada neatsisako - nei ma- 
loniai, nei kitaip. Lanisteriai ima viską, kas siūloma. 

Ūkiai ir įtvirtinimai vis retėjo ir mažėjo jiems pasukus į šiaurę, dar giliau 
į vilkų miško tamsą, kol galiausiai neliko pastogės, kur galėtum prisiglausti, 
ir teko kliautis tik savais ištekliais. 

Iš Tyriono nebuvo jokios naudos statant ar išardant stovyklą. Pernelyg 
mažas, pernelyg šlubas, pernelyg pynėsi po kojomis. Tad kol Starkas, Jorinas 
ir kiti vyrai ręsdavo pašiūrę, rūpinosi žirgais, kurdavo laužą, jis įprato pasi- 
imti kailius bei vyno gertuvę ir paskaityti. 

Aštuonioliktą kelionės vakarą jis gurkšnojo retą, saldų, gintarinės spal- 
vos vyną iš Vasaros salų, kurio atsigabeno į šiaurę iš Kasterli Uolos pilies, ir 
skaitė drakonų istoriją bei savybes. Lordui Edardui Starkui leidus, Tyrionas 
iš Vinterfelo bibliotekos pasiskolino keletą retų knygų ir vežėsi jas į šiaurę. 

Jis rado patogią vietelę, kur nebuvo girdėti stovyklos triukšmo, prie srau- 
naus upelio, kurio vandenys buvo skaidrūs ir šalti kaip ledas. Sukumpęs se- 
nas ąžuolas tapo užuovėja nuo geliančio vėjo. Nugara atsirėmęs į kamieną 
Tyrionas susisupo į kailius, gurkštelėjo vyno ir pradėjo skaityti apie drakonų 
kaulų savybes. 

Drakono kaulai juodi, nes turi daug geležies, buvo rašoma knygoje. Jie 
tvirti kaip geležis, tačiau lengvesni, lankstūs ir, žinoma, visiškai nebijo ugnies. 
Dotrakiai labai vertina lankus iš drakono kaulų, ir nenuostabu kodėl. Taip 
apsiginklavęs lankininkas įveiks bet kurį medinį lanką. 

Tyrionas liguistai žavėjosi drakonais. Pirmą kartą atvykęs į Karaliaus 
Uostą, į sesers vestuves su Robertu Barateonu, jis išsikėlė tikslą surasti Tar- 
geirinų sosto menėje ant sienų kabojusias drakonų kaukoles. Karalius Ro- 
bertas jas pakeitė vėliavomis ir gobelenais, tačiau Tyrionas nenurimo, kol 
galiausiai aptiko jas laikomas drėgname rūsyje. 

Tikėjosi, kad jos bus įspūdingos, gal net bauginančios. Negalvojo, kad 
pasirodys gražios. Tačiau tikrai buvo gražios. Juodos it oniksas, taip tolygiai 
nublizgintos, kad kaulai tiesiog spindėjo deglo liepsnoje. Jiems patiko ugnis, 
jis jautė. Įgrūdo deglą į vienos iš didesnių kaukolių nasrus ir stebėjo šešėlių 
šokį ant sienos už jo. Dantys buvo ilgi, lenkti juodo deimanto peiliai. Deglo 
liepsna jiems nieko nereiškė; jie kaitinosi kur kas didesnių laužų karštyje. 
Grįždamas atgal Tyrionas būtų galėjęs prisiekti, kad tuščios pabaisos aki- 
duobės stebėjo jį nueinantį. 

Kaukolių buvo devyniolika. Seniausia - daugiau nei trijų tūkstančių 
metų; šviežiausios - mažiau nei pusantro amžiaus. Pastarosios buvo ir ma- 
žiausios; vienoda pora - ne didesnės nei mastifo ir keistai išsikreivinusios 
paskutinių dviejų Dragonstoune gimusių jauniklių kaukolės. Tai buvo pas- 
kutinieji Targeirinų drakonai, galbūt paskutiniai drakonai apskritai, ir jie 
neilgai tegyveno. 

Nuo čia kaukolės vis didėjo iki trijų didžiausių dainų ir poemų siaubūnų, 
drakonų, kuriuos Eigonas Targeirinas ir jo seserys paleido į senąsias Sep- 
tynias Karalystes. Dainiai davė jiems dievų vardus: Balerionas, Meraksas ir 
Vagaras. Tyrionas pastovėjo tarp jų žiojinčių nasrų, bežadis ir priblokštas. 
Būtum galėjęs žirgu įjoti į Vagaro ryklę, nors grįžęs nebūtum. Meraksas 
buvo dar didesnis. O užvis didžiausias, Balerionas, Juodasis Siaubas, būtų 

galėjęs praryti visą taurą ar net vieną iš gauruotųjų mamutų, kurie tais lai- 
kais bastėsi po šaltas dykynes už Ibeno uosto. 

Spoksodamas į gremėzdišką Baleriono kaukolę tuščiomis akiduobėmis 
Tyrionas stovėjo drėgname rūsyje ilgai, kol deglas prigeso, ir bandė suvokti 
siaubūno dydį, įsivaizduoti, kaip jis turėjo atrodyti, kai išskleidęs milžiniš- 
kus juodus sparnus lėkė per dangų, alsuodamas ugnimi. 

Tolimas jo protėvis, karalius Lorenas iš Roko, mėgino atremti šią ugnį, 
kai prisijungė prie karaliaus Merno iš Ryčo, priešindamasis Targeirinų už- 
kariavimui. Tai nutiko beveik prieš tris šimtmečius, kai Septynios Karalystės 
dar buvo karalystės, o ne didesnės viešpatijos provincijos. Susivieniję du ka- 
raliai turėjo šešis šimtus plazdančių vėliavų, penkis tūkstančius raitų riterių 
ir dešimt kartų daugiau laisvųjų raitelių bei ginklanešių. Metraštininkai rašė, 
kad Eigonas, drakonų lordas, turėjo gal tik penktadalį tiek pajėgų, kurias 
daugiausia sudarė abejotino patikimumo šauktiniai iš paskutinio jo nužudy- 
to karaliaus tarnybos. 

Priešininkai susitiko plačiose Ryčo lygumose, auksiniuose sunokusių 
kviečių laukuose. Dviem karaliams užpuolus, Targeirino kariuomenė buvo 
sumušta. Keletą akimirkų, rašė metraščiai, atrodė, kad su užkariavimu baig- 
ta... tačiau tik tas kelias akimirkas, kol Eigonas Targeirinas ir jo seserys stojo 
į kovą. 

Tai buvo vienintelis kartas, kai Vagarą, Meraksą ir Balerioną paleido vie- 
nu metu. Dainiai tai pavadino Ugnies Lauku. 

Tądien sudegė apie keturis tūkstančius vyrų, tarp jų ir karalius Mernas 
iš Ryčo. Karalius Lorenas pabėgo ir gyveno dar tiek ilgai, kad pasiduotų, 
prisiektų Targeirinams vasalo ištikimybę, užaugintų sūnų, už kurį Tyrionas 
buvo dėkingas. 

— Kam tiek daug skaitot? 

Tyrionas pakėlė akis į balsą. Per kelias pėdas nuo jo stovėjo Jonas Snou ir 
smalsavo. Jis užvertė knygą ant piršto ir tarė: 

— Pažiūrėk į mane ir pasakyk, ką matai? 

Berniukas žvelgė įtariai. 

— Ar tai koks nors pokštas? Matau jus. Tyrioną Lanisterį. 

Tyrionas atsiduso. 

— Kaip pavainikis esi nuostabiai mandagus, Snou. Tu matai nykštuką. 
Tau kiek, dvylika? 

— Keturiolika, - atsakė berniukas. 

— Keturiolika, o tu jau aukštesnis, nei aš kada nors būsiu. Mano kojos 
trumpos ir kreivos, aš sunkiai vaikštau. Man reikia kitokio balno, kad nenu- 
krisčiau nuo žirgo. Balno, kurį, jeigu tau įdomu, susimeistravau pats. Arba 
būtų tekę jodinėti poniu. Mano rankos pakankamai stiprios, bet vėlgi - per 
trumpos. Niekada netapsiu kalavijuočiu. Jei būčiau gimęs valstiečio šeimo- 
je, jie tikriausiai būtų palikę mane numirti arba pardavę vergų pirkliams į 

juokdarius. Laimė, gimiau Lanisteriu iš Kasterli Uolos pilies, o juokdariai 
visi būna vargšai. Iš manęs kažko tikimasi. Mano tėvas dvidešimt metų buvo 
karaliaus ranka. Tą karalių mano brolis vėliau nužudė, tačiau gyvenime pil- 
na tokios ironijos. Mano sesuo ištekėjo už naujo karaliaus, o mano bjaurusis 
sūnėnas taps karaliumi po jo. Aš taip pat turiu prisidėti prie šeimos garbės, 
nemanai? Tačiau kaip? Mano kojos gal ir per mažos kūnui, tačiau galva per 
didelė, nors aš manau, kad ji kaip tik mano smegenims. Aiškiai suvokiu savo 
privalumus ir trūkumus. Mano protas yra mano ginklas. Mano brolis turi 
kalaviją, karalius Robertas - karo kūjį, o aš turiu smegenis... smegenims rei- 
kia knygų, kaip kad kalavijui galąstuvo, kad išliktų aštrus. - Tyrionas pa- 
plekšnojo per odinį knygos viršelį. - Todėl aš daug skaitau, Jonai Snou. 

Berniukas gėrė žodžius tylėdamas. Jis turėjo Starko veidą, jei ne pavardę: 
pailgą, rimtą, budrų veidą, kuris nieko neišdavė. Kad ir kas buvo jo motina, 
nedaug savęs jame paliko. 

— Apie ką skaitot? - paklausė. 

— Apie drakonus, - atsakė Tyrionas. 

— Kokia prasmė? Drakonų nebėra, - su jaunystės tikrumu tarė berniukas. 

— Taip kalbama, - pritarė Tyrionas. - Liūdna, ar ne? Būdamas tavo metų, 
svajojau turėti nuosavą drakoną. 

— Tikrai? - įtariai paklausė berniukas. Tikriausiai jis manė, kad Tyrionas 
iš jo šaiposi. 

— O, taip. Net žemaūgis, kreivas, bjaurus berniūkštis gali žvelgti į pasaulį 
iš aukšto, kai sėdi ant drakono nugaros. - Tyrionas nubloškė į šalį lokenas ir 
atsistojo. - Kasterli Uolos pilyje kūriau laužus ir spoksodavau į liepsnas, įsi- 
vaizduodamas, kad tai - drakono alsavimas. Kartais regėdavau degantį savo 
tėvą. Kartais seserį. - Jono Snou žvilgsnyje pynėsi ir baimė, ir susižavėjimas. 
Tyrionas piktai nusikvatojo. - Nesmaksok į mane taip, pavainiki. Aš žinau 
tavo paslaptį. Tavo svajonės buvo panašios. 

— Ne, - pasibaisėjęs užginčijo Jonas. - Negalėčiau... 

— Ne? Niekada? - Tyrionas kilstelėjo antakį. - Ką gi, matyt, Starkai elgėsi 
su tavim neįtikėtinai gerai. Esu tikras, kad ledi Stark popino tave kaip savo 
vaiką. O tavo brolis Robas visada būdavo tau geras, o kodėl gi ne? Jam atiteks 
Vinterfelas, o tau - Siena. O tavo tėvas... jis, matyt, turėjo savų priežasčių 
išsiųsti tave į Nakties sargybą... 

- Liaukitės, - papilkėjusiu iš pykčio veidu rėžė Jonas. - Nakties sargyba - 
kilnus pašaukimas! 

Tyrionas nusijuokė. 

— Esi per daug protingas, kad tuo tikėtum. Nakties sargyba - atmatų duo- 
bė visiems karalystės netikėliams. Mačiau, kaip žiūrėjai į Joriną ir jo bernus. 
Tai tavo naujieji broliai, Jonai Snou, kaip jie tau patinka? Niūrūs valstiečiai, 
skolininkai, brakonieriai, prievartautojai, vagys ir mergvaikiai, tokie kaip tu, 
išsiunčiami prie Sienos stebėti grumkinų, snarksų ir kitų pabaisų, apie ku- 

rias pasakojo žindyvė. Džiugi žinia ta, kad jokių grumkinų ar snarksų nėra, 
tad darbas vargu ar pavojingas. Bloga Žinia - nušalsi kiaušius, tačiau kadangi 
jums vis tiek neleidžiama daugintis, tai tikriausiai nesvarbu. 

- Liaukitės! - sušuko berniukas. Jis žingtelėjo į priekį, gniauždamas ran- 
kas į kumščius, arti ašarų. 

Staiga kažkodėl Tyrionas pasijuto kaltas. Jis žengė pirmyn, ketino ramin- 
damas paplekšnoti vaikinui per petį ar sumurmėti keletą atsiprašymo žodžių. 

Jis nematė vilko; nei kur jis buvo, nei kaip puolė. Vieną akimirką jis žengė 
link Snou, o kitą jau gulėjo aukštielninkas ant kietos uolėtos žemės, knyga 
nuskriejo į šoną, vos gaudydamas kvapą nuo netikėto susidūrimo, pilna bur- 
na purvo, kraujo ir supuvusių lapų. Bandant stotis nugarą sutraukė skaus- 
mingi spazmai. Tikriausiai susižeidė krisdamas. Iš nevilties sugriežė danti- 
mis, stvėrėsi už šaknų ir atsisėdo. 

— Padėk man, - tiesdamas ranką paprašė berniuko. 

Staiga tarp jų atsidūrė didvilkis. Jis neurzgė. Prakeiktas padaras neišleido 
nė garso. Tik stebėjo jį tomis ryškiomis raudonomis akimis ir šiepė dantis, 
bet to pakako. Kriuktelėjęs Tyrionas liko ant žemės. 

— Nepadėk man. Pasėdėsiu čia, kol tu nueisi. 

Dabar jau šypsodamasis Jonas Snou pakedeno Vaiduokliui storą baltą 
kailį. 

- Paprašykit gražiai. 

Tyrionui Lanisteriui viduje užvirė pyktis, bet valios pastangomis jį už- 
gniaužė. Ne pirmą kartą gyvenime buvo pažemintas ir tikrai ne paskutinį. 
Galbūt šito net nusipelnė. 

— Būčiau dėkingas už pagalbą, Jonai, - maloniai ištarė. 

- Tūpk, Vaiduokli, - paliepė berniukas. Didvilkis pritūpė ant užpakali- 
nių letenų. Tos raudonos akys nepaliko Tyriono. Jonas užėjo už jo, paėmė už 
pažastų ir lengvai pastatė jį ant kojų. Tada pakėlė knygą ir grąžino. 

— Kodėl jis mane puolė? - skersakiuodamas į didvilkį paklausė Tyrionas. 
Atgalia ranka nusišluostė nuo burnos purvą ir kraują. 

— Galjis pagalvojo, kad jūs grumkinas? 

Tyrionas metė aštrų žvilgsnį. Tada nusikvatojo, nosimi nevalingai šnarpš- 
damas iš nuostabos. 

- O dievai! - springdamas juoku ir purtydamas galvą tarė. - Tikriausiai 
esu panašus į grumkiną. O ką jis daro snarksams? 

— Jūs nenorėtumėt žinoti. - Jonas pakėlė vyno gertuvę ir padavė Tyrionui. 

Tyrionas ištraukė kamštį, užvertė galvą ir kliūstelėjo skysčio į burną. Vy- 
nas tarsi šalta ugnis nusroveno gerkle ir sušildė pilvą. Jis ištiesė gertuvę Jonui. 

— Nori lašelio? 

Berniukas paėmė gertuvę ir atsargiai gurkštelėjo. 

- Tai tiesa, ar ne? - tarė. - Tai, ką kalbėjot apie Nakties sargybą? 

Tyrionas linktelėjo. 

Jono lūpas iškreipė niūrus šypsnys. 

— Ką gi, yra kaip yra. 

Tyrionas šyptelėjo. 

— Na ir puiku, pavainiki. Dauguma vyrų verčiau neigia nemalonią tiesą, 
nei ją pripažįsta. 

- Dauguma, - pritarė berniukas. - Bet ne jūs. 

— Ne, - pripažino Tyrionas. - Ne aš. Aš net apie drakonus retai tepasvajo- 
ju. Drakonų nėra. - Jis paėmė nukritusias lokenas. - Eime, verčiau grįžkime 
į stovyklą, kol dėdė nesušaukė vėliavininkų. 

Eiti buvo netoli, tačiau žemė po kojomis buvo gruoblėta, todėl, kai pa- 
galiau grįžo, kojas siaubingai traukė. Jonas Snou pasisiūlė padėti braunantis 
per tankią šaknų raizgalynę, tačiau Tyrionas atsisakė. Jis eis pats, kaip visą 
gyvenimą. Vis dėlto išvydęs stovyklą apsidžiaugė. Pašiūrės jau buvo suręstos 
palei apgriuvusią, seniai apleisto ūkio sieną, tarsi skydas nuo vėjo. Žirgai pa- 
šerti ir sukurtas laužas. Jorinas sėdėjo ant akmens ir dyrė voveraitę. Pikantiš- 
ko troškinio kvapas kuteno Tyrionui nosį. Jis nukėblino ten, kur prie katilo 
darbavosi jo vyras Morekas. Be žodžių Morekas padavė samtį. Tyrionas pa- 
ragavo ir grąžino. 

— Daugiau pipirų, - nurodė. 

Iš pašiūrės, kuria dalijosi su sūnėnu, išlindo Bendžinas Starkas. 

— Štai kur tu. Po velnių, Jonai, nemaklinėk vienas. Maniau, tave pagro- 
bė Kiti. 

— Tai buvo grumkinai, - nusijuokė Tyrionas. Jonas Snou nusišypsojo. 
Starkas metė suglumusį žvilgsnį į Joriną. Senasis vyras kažką sumurmėjo, 
trūktelėjo pečiais ir grįžo prie savo kruvino darbo. 

Voveraitė buvo šiokia tokia mėsa troškinyje, kurį tą vakarą prie laužo jie 
valgė su juoda duona ir kietu sūriu. Tyrionas siuntė ratu vyno gertuvę, kol 
galiausiai netgi Jorinas apgirto. Vienas po kito bendrakeleiviai nušliaužė į 
pašiūres miegoti; visi, išskyrus Joną Snou, kuriam burtai lėmė tą naktį bu- 
dėti pirmam. 

Tyrionas, kaip visada, pasišalino paskutinis. Žengdamas į pašiūrę, kurią 
jam surentė jo vyrai, stabtelėjo ir atsisuko į Joną Snou. Berniukas stovėjo 
prie laužo, jo veidas buvo ramus ir sunkiai įskaitomas, žvilgsnis paskendęs 
giliai liepsnose. 

Tyrionas Lanisteris liūdnai šyptelėjo ir nuėjo gulti. 


KETLINA 


edas ir mergaitės buvo išvykę jau aštuonias dienas, kai vieną vakarą 
N; Brano kambarį pas ją atėjo meisteris Luvinas, nešdamasis skaitymo 
lempą ir apskaitos knygas. 

— Pats laikas peržiūrėti skaičius, miledi, - tarė jis. - Norėsite žinoti, kiek 
šis karališkas vizitas mums atsiėjo. 

Ketlina pažvelgė į lovoje gulintį Braną ir nubraukė plaukus nuo kaktos. 
Jie užaugo labai ilgi, pagalvojo. Reikės netrukus apkirpti. 

— Man nereikia žiūrėti į skaičius, meisteri Luvinai, - nenuleisdama akių 
nuo Brano tarė. - Žinau, kiek kainavo šitas vizitas. Išneškite knygas. 

- Miledi, karaliaus svita pasižymėjo sveiku apetitu. Turime papildyti at- 
sargas, kol... 

Ji nutraukė jį. 

- Liepiau išnešti knygas. Ūkvedys viskuo pasirūpins. 

— Mes neturime ūkvedžio, - priminė jai meisteris Luvinas. Kaip maža 
pilka žiurkė, pagalvojo ji, jis nenurims. - Pulas išvyko į pietus rūpintis lordo 
Edardo namais Karaliaus Uoste. 

Ketlina išsiblaškiusi linktelėjo. 

— O taip, prisimenu. 

Branas atrodė toks išblyškęs. Pagalvojo, kad reikėtų pristumti jo lovą prie 
lango - tada jį pasiektų ryto saulė. 

Meisteris Luvinas pastatė lempą nišoje prie durų ir krapštėsi su dagčiu. 

- Yra keletas paskyrimų, kurie reikalauja skubaus jūsų dėmesio, miledi. 
Be ūkvedžio, mums reikia sargybos vado, kuris pakeistų Džorį, naujo arkli- 

Jos akys apibėgo aplink ir susirado jį. 

- Arklidžių prižiūrėtojo? - Jos balsas šmaukštelėjo kaip botagas. 

Meisteris buvo sukrėstas. 

- Taip, miledi. Halenas išjojo į pietus su lordu Edardu, todėl... 

— Mano sūnus guli čia sulaužytais kaulais ir merdi, Luvinai, o jūs kalbate 
apie naują arklidžių viršininką? Manot, man rūpi, kas vyksta arklidėse? Ma- 
not, nors kiek rūpi? Mielai savomis rankomis išpjaučiau visus žirgus Vinter- 
fele, jei Branas dėl to atsimerktų, suprantat? Ar suprantat? 

Jis nulenkė galvą. 

— Taip, miledi, tačiau paskyrimai... 

— Aš jais pasirūpinsiu, - tarė Robas. 

Ketlina negirdėjo, kaip jis įėjo, tačiau jis stovėjo tarpduryje, žvelgdamas 
į ją. Ji rėkė, suvokė staiga persmelkta gėdos. Kas jai darosi? Ji buvo tokia pa- 
vargusi, o galva nesiliovė sopėjusi. 


SOSTŲ ŽAIDIMAS 105 


Meisteris Luvinas nuo Ketlinos pasisuko į jos sūnų. 

— Paruošiau sąrašą žmonių, kuriuos galėtume apsvarstyti į laisvas vie- 
tas, - tarė, tiesdamas Robui iš rankovės ištrauktą popierių. 

Jos sūnus peržvelgė vardus. Jis atėjo iš lauko, Ketlina matė; skruostai buvo 
raudoni nuo šalčio, plaukai susivėlę ir ištaršyti vėjo. 

— Geri vyrai, - tarė. - Pakalbėsime apie juos rytoj. - Jis grąžino sąrašą su 
vardais. 

- Puiku, milorde. - Popierius dingo meisterio rankovėje. 

— Dabar palikite mus, - paprašė Robas. Meisteris Luvinas linktelėjo ir pa- 
sišalino. Robas uždarė paskui jį duris ir atsigręžė į ją. Jis segėjo kalaviją, matė 
ji. - Motin, ką jūs darote? 

Ketlina visuomet manė, kad Robas panašus į ją; kaip Branas, Rikonas ir 
Sansa jis buvo Tulių spalvų: kaštoniniai plaukai, mėlynos akys. Tačiau dabar 
pirmą kartą jo veide ji įžvelgė Edardo Starko bruožų, rūsčių ir negailestingų 
kaip šiaurė. 

— Ką aš darau? - aidu atkartojo ji sutrikusi. - Kaip gali to klausti? Kaip 
įsivaizduoji, ką aš darau? Rūpinuosi tavo broliu. Rūpinuosi Branu. 

— Ar taip tu tai vadini? Nepalikai šio kambario nuo Brano nelaimės. Tu 
net neatėjai prie vartų išlydėti tėvo ir mergaičių į pietus. 

- Aš atsisveikinau su jais čia ir žiūrėjau, kaip jie išjoja, pro langą. - Ji mal- 
davo Nedo nevykti, tik ne dabar, kai tai nutiko; juk viskas pasikeitė, nejau jis 
nemato? Viskas veltui. Jis neturįs pasirinkimo, sakė jai, ir išėjo pasirinkęs. — 
Negaliu palikti jo nė akimirkai, juk kiekviena akimirka gali būti paskutinė. 
Turiu būti su juo, jei... jei... - Ji paėmė suglebusią sūnaus ranką, sunėrė jo 
pirštus su savaisiais. Jis buvo toks trapus ir plonas, be jėgos rankose, tačiau ji 
vis dar jautė per odą gyvybės šilumą. 

Robo balsas sušvelnėjo. 

— Jis nemirs, mama. Meisteris Luvinas sako, kad didžiausias pavojus jau 
praėjo. 

— O ką, jei meisteris Luvinas klysta? Ką, jei Branui manęs prireiks, o aš 
nebūsiu šalia? 

— Rikonui tavęs reikia, - kirto Robas. - Jam tik treji, jis nesupranta, kas 
vyksta. Jis mano, kad visi jį apleido, tad sekioja paskui mane visą dieną įsi- 
kibęs į koją ir virkauja. Nežinau, ką su juo daryti. - Jis pritilo, kramtydamas 
apatinę lūpą kaip vaikystėje. - Mama, man tavęs reikia. Aš bandau, bet nega- 
liu... negaliu viskuo pasirūpinti vienas. - Jo balsas užsikirto, užplūdus emo- 
cijoms, ir Ketlina prisiminė, kad jam vos keturiolika. Ji norėjo atsistoti ir eiti 
pas jį, tačiau Branas vis dar laikė jos ranką ir ji negalėjo pajudėti. 

Lauke sustaugė vilkas. Akimirką Ketlina sudrebėjo. 

— Brano. - Robas pravėrė langą ir įleido nakties oro į pridususį bokšto 
kambarį. Stūgsmas garsėjo. Jis buvo šaltas ir vienišas, kupinas liūdesio ir 
nevilties. 

— Nereikia, - paprieštaravo ji. - Branas turi gulėti šiltai. 

- Jis turi išgirsti jų sutartinę, - tarė Robas. Kažkur Vinterfele pritardamas 
pirmajam užkaukė antras vilkas. Tada trečias, šiek tiek arčiau. - Gauruočius 
ir Pilkasis Vėjas, - balsams kylant ir leidžiantis tarė Robas. - Atidžiau įsi- 
klausęs, gali juos atskirti. 

Ketlina drebėjo. Nuo sielvarto, šalčio, didvilkių kauksmo. Naktis po nak- 
ties vis tas pats - kauksmas, šaltas vėjas, pilka tuščia pilis, - niekas nesikeitė, 
o jos berniukas gulėjo čia sumaitotas, mieliausias iš visų vaikų, švelniausias; 
Branas, kuris mėgo juoktis, karstytis, svajoti apie riterystę; viskas prapuolė ir 
ji niekada nebeišgirs jo juoko. Kūkčiodama ištraukė ranką iš jo ir užsidengė 
ausis nuo siaubingų kauksmų. 

— Priversk juos liautis! — suriko ji. - Nebeištversiu, nutildyk juos, nutil- 
dyk, jei reikia, nudėk juos, tik tegu jie liaujasi! 

Ji neprisiminė, kaip nukrito ant grindų, tačiau Robas pakėlė, laikydamas 
stipriomis rankomis. 

— Nebijok, mama. Jie jo niekada nesužeis. - Jis padėjo jai pasiekti siaurą 
lovelę kambario kampe. - Užsimerk, - švelniai paprašė. - Pailsėk. Meisteris 
Luvinas sako, kad nuo Brano nelaimės beveik nesudėjai bluosto. 

— Aš negaliu, - raudojo ji. - Dievai teatleidžia, Robai, negaliu, o ką, jei jis 
mirs, kol aš miegosiu, kas, jei numirs, kas, jei numirs... - Vilkai vis dar stau- 
gė. Ji suklykė ir vėl užsidengė ausis. - O dievai, uždaryk langą! 

- Jei prisieksi, kad pamiegosi. - Robas nuėjo prie lango, tačiau siekiant 
langinių prie gedulingo didvilkių kauksmo prisidėjo dar vienas triukšmas. — 
Šunys, - įsiklausęs tarė. - Visi šunys skalija. Anksčiau jie niekada taip neda- 
rydavo... 

Ketlina išgirdo, kaip jis užgniaužė kvapą. Pakėlusi akis lempos šviesoje 
išvydo išblyškusį jo veidą. 

— Gaisras, - sušnibždėjo jis. 

Gaisras, pagalvojo ji, o tada, Branas! 

— Padėk man, - skubiai tarė atsisėsdama. - Padėk man su Branu. 

Robas, atrodo, jos neišgirdo. 

— Dega bibliotekos bokštas, - tarė. 

Dabar pro atvirą langą Ketlina matė mirgant rausvą šviesą. Ji atsiduso iš 
palengvėjimo. Branas saugus. Biblioteka buvo kitoje tvirtovės kiemo pusėje, 
tad ugnis jų čia nepasieks. 

— Ačiū dievams, - sušnabždėjo ji. 

Robas pažvelgė į ją, tarsi ji būtų išprotėjusi. 

— Mama, lik čia. Grįšiu, kai tik užgesinsim liepsnas. 

Ir išbėgo. Ji girdėjo jį šaukiant nurodymus sargybiniams koridoriuje, gir- 
dėjo, kaip jie skubėdami leidžiasi laiptais, šokinėdami per dvi tris laiptų pa- 
kopas iš karto. 

Kieme girdėjosi riksmai: „Gaisras!“ - šūkalojimas, skubrūs žingsniai, iš- 
sigandusių žirgų prunkštimas, paklaikęs pilies šunų skalijimas. Kauksmas 
nutilo, klausydamasi triukšmo suvokė ji. Didvilkiai nutilo. 

Eidama prie lango Ketlina sukalbėjo tylią padėkos maldą septyniems 
dievų veidams. Kitapus kiemo pro bibliotekos langus kyščiojo ilgi ugnies 
liežuviai. Ji žiūrėjo, kaip kyla į dangų dūmai, ir liūdnai galvojo apie knygas, 
kurias Starkai sukaupė per šimtmečius. Tada užvėrė langines. 

Kai atsigręžė nuo lango, kambaryje su ja buvo vyras. 

- Jūsų čia neturėjo būti, - gižiai sumurmėjo. - Čia nieko neturėjo būti. 

Tai buvo mažas, purvinas žmogėnas, dvokiančiais rudais drabužiais, 
prasmirdęs arkliais. Ketlina pažinojo visus, dirbančius arklidėse, ir tai ne- 
buvo vienas iš jų. Pakumpęs, išretėjusiais šviesiais plaukais, o blyškios akys 
giliai įsmigusios į kaulėtą veidą; rankoje jis laikė durklą. 

Ketlina pažvelgė į durklą, tada į Braną. 

- Ne! - šūktelėjo. Žodis įstrigo gerklėje, liko tik šnabždesys. 

Jis tikriausiai išgirdo. 

- Tai gailestingumas, - tarė. - Jis jau negyvas. 

— Ne, - pasipriešino Ketlina, dabar jau garsiau, grįžus balsui. - Ne, ne- 
drįskit! 

Ji puolė atgal prie lango šauktis pagalbos, tačiau vyras judėjo greičiau, nei 
ji būtų galėjusi patikėti. Viena ranka užčiaupė burną ir atkragino galvą, kita 
prikišo prie gerklės durklą. Nuo jo sklindanti smarvė vertė iš kojų. 

Abiem rankom ji stvėrėsi už ašmenų, iš visų jėgų stumdama nuo kaklo. 
Girdėjo, kaip jis nusikeikė jai į ausį. Jos pirštai buvo slidūs nuo kraujo, tačiau 
durklo ji nepaleido. Burną laikanti ranka užspaudė dar tvirčiau, atimdama 
orą. Ketlina pasuko galvą į šoną ir sugebėjo įkąsti į ranką. Ji smarkiai įsikirto 
dantimis jam į delną. Vyras sukriokė iš skausmo. Ji sukando dantis ir ėmė 
plėšti, bet staiga jis ją paleido. Burna prisipildė jo kraujo skonio. Ji gaudė orą 
ir klykė, jis griebė už plaukų ir atstūmė ją nuo savęs, ji suklupo ir parkrito; 
jis stovėjo virš jos sunkiai alsuodamas, drebėdamas. Durklą vis dar laikė sti- 
priai suspaudęs dešinėje rankoje, slidų nuo kraujo. 

- Jūsų neturėjo čia būti, - kvailai pakartojo. 

Ketlina pastebėjo pro praviras duris už jo įslenkant šešėlį. Pasigirdo Že- 
mas viauktelėjimas, tylus urzgimas, perspėjantis apie grėsmę, tačiau žudikas 
tikriausiai kažką išgirdo, nes atsigręžė kaip tik tą akimirką, kai vilkas šoko. 
Jie griuvo drauge, pusiau užguldami parkritusią Ketliną. Vilkas laikė sugrie- 
bęs jį nasrais. Vyro krioksmas netruko nė sekundės - žvėris atlošė galvą ir 
išplėšė pusę gerklės. 

Kraujas tarsi šiltas lietus tryško jai ant veido. 


v.- eo 


ryje spindėjo auksu. Tai Brano vilkas, suvokė ji. Žinoma, tai jis. 

- Ačiū, - sušnibždėjo Ketlina silpnu ir tyliu balsu. Ji pakėlė drebančią 
ranką. Vilkas priėjo arčiau, pauostė pirštus, tada drėgnu šiurkščiu liežuviu 
nulaižė kraują. Nulaižęs visą, tyliai nusisuko, užšoko ant Brano lovos ir atsi- 
gulė prie jo. Ketlina ėmė isteriškai juoktis. 

Taip juos ir rado Robas, meisteris Luvinas ir seras Rodrikas, įsiveržę vi- 
dun su puse Vinterfelo sargybinių. Kai juokas pagaliau nuslopo jos gerklėje, 
jie susupo ją į šiltas antklodes ir palydėjo atgal į didįjį bokštą, į jos kamba- 
rius. Senoji auklė padėjo nusirengti, įlipti į karštą vonią ir minkštu audeklu 
nusiplauti kraują. 

Vėliau atėjo meisteris Luvinas aprišti žaizdų. Pjūviai pirštuose buvo gilūs, 
beveik iki pat kaulo, o galvos oda nubrozdinta ir kraujavo, kur buvo išplėštas 
kuokštas plaukų. Meisteris įspėjo, kad skausmas dar tik prasideda, ir davė 
aguonpienio ramiam miegui. 

Galiausiai ji užmerkė akis. 

Kai vėl jas atmerkė, jai pasakė, kad miegojo keturias dienas. Ketlina link- 
telėjo ir atsisėdo lovoje. Dabar viskas atrodė kaip šiurpus sapnas; viskas nuo 
Brano kritimo tik baisus kruvinas ir sielvartingas sapnas, tačiau skausmas 
rankose priminė, kad viskas tikra. Jautėsi silpna ir apsvaigusi, tačiau keistai 
ryžtinga, tarsi nuo pečių jai būtų nuimta didžiulė našta. 

- Atneškite man duonos ir medaus, - paprašė tarnų. - Ir praneškite meis- 
teriui Luvinui, kad reikia perrišti tvarsčius. - Jie su nuostaba pažvelgė į ją ir 
nubildėjo vykdyti nurodymų. 

Ketlina prisiminė, kokia buvo, ir jai pasidarė gėda. Ji visus juos nuvylė: 
savo vaikus, savo vyrą, savo giminę. Daugiau taip nenutiks. Ji parodys tiems 
šiauriečiams, kokie stiprūs gali būti Tuliai iš Riverano. 

Robas užsuko anksčiau, nei tarnai patiekė maistą. Su juo atėjo Rodrikas 
Kaselis ir jos vyro globotinis Teonas Greidžojus, o galiausiai - Halis Mo- 
lenas, raumeningas sargybinis keturkampe ruda barzda. Robas paaiškino, 
kad tai naujasis sargybos viršininkas. Jos sūnus vilkėjo odinius drabužius ir 
grandininius šarvus, o prie juosmens kabojo kalavijas. 

— Kas jis? - paklausė jų Ketlina. 

— Niekas nežino jo vardo, - paaiškino Halis Molenas. - Tas vyras ne iš 
Vinterfelo, miledi, tačiau žmonės sako matę jį slankiojant aplink pilį šias 
pastarąsias savaites. 

— Tada gal vienas iš karaliaus žmonių, - svarstė ji. - Arba Lanisterių. Jis 
galėjo luktelėti, kol kiti išvyks. 

- Galbūt, - abejojo Molenas. - Per tuos atėjūnus, pastaruoju metu užplū- 
dusius Vinterfelą, neįmanoma pasakyti, kam jis priklausė. 

- Jis slėpėsi jūsų arklidėse, - tarė Greidžojus. - Galėjote užuosti. 

- Ir kaip jis liko nepastebėtas? - kandžiai paklausė ji. 

Halis Molenas atrodė sutrikęs. 

— Dalį arklių lordas Edardas išsivedė į pietus, dalį išsiuntėme į šiaurę 
Nakties sargybai, tad gardai stovėjo pustuščiai. Nesunku buvo pasislėpti nuo 
arklininkų. Gal Hodoras jį pastebėjo; sako, kad tas vaikis elgiasi keistai, bet 
kadangi jis... - Jis papurtė galvą. 

— Radome, kur jo miegota, - įsiterpė Robas. - Odiniame krepšyje, pa- 
slėptame po šiaudais, jis turėjo devyniasdešimt sidabrinių elnių. 

- Gera žinoti, kad mano sūnaus gyvybė nebuvo pigiai parduota, - karčiai 
tarė Ketlina. 

Halis Molenas pažvelgė į ją sutrikęs. 

— Prašau atleisti, miledi, jūs sakote, kad jis buvo pasamdytas nužudyti 
jūsų berniuko? 

Greidžojus abejojo. 

— Tai beprotybė. 

- Jis atėjo Brano, - laikėsi savo Ketlina. - Jis nesiliovė murmėjęs, kad ma- 
nęs neturėtų čia būti. Jis padegė biblioteką, tikėdamasis, kad bėgsiu, pasi- 
ėmusi visus sargybinius. Jei nebūčiau paklaikusi iš sielvarto, tai būtų suveikę. 

— Kodėl kas nors norėtų nužudyti Braną? - paklausė Robas. - Dievai, jis 
tik mažas berniukas, bejėgis, miegantis... 

Ketlina metė padrąsinantį žvilgsnį savo pirmagimiui. 

- Jei valdysi šiaurę, turi apmąstyti tuos dalykus, Robai. Atsakyk į savo 
paties klausimą. Kodėl kam nors reikėtų žudyti miegantį vaiką? 

Jam nespėjus atsakyti, iš virtuvės atėjo tarnai, nešini šviežiu maistu. Val- 
gių buvo daugiau, nei ji prašė: karštos duonos, sviesto, medaus, gervuogių 
džemo, riekelė kumpio ir minkštai virtas kiaušinis, gabaliukas sūrio ir arba- 
tinis mėtų arbatos. O su jais atvyko ir meisteris Luvinas. 

— Kaip mano sūnus, meisteri? - Ketlina apžvelgė maistą ir suprato netu- 
rinti apetito. 

Meisteris Luvinas nuleido akis. 

- Būklė stabili, miledi. 

Tai buvo atsakymas, kurio ji tikėjosi - nei daugiau, nei mažiau. Skaudėjo 
rankas, tarsi žaizdose būtų likę ašmenys ir rėžę giliau. Ji išsiuntė tarnus ir 
pažvelgė į Robą. 

— Arjau turi atsakymą? 

— Kažkas bijo, kad Branas pabus, - tarė Robas. - Bijo, ką jis gali pasakyti 
ar padaryti, bijo to, ką jis žino. 

Ketlina juo didžiavosi. 

— Puiku. - Ji pasisuko į naująjį sargybos vadą. - Turime pasirūpinti Bra- 
no saugumu. Jei buvo vienas žudikas, gali būti ir daugiau. 

— Kiek sargybinių norite, miledi? - paklausė Molenas. 

— Kol lordas Edardas Starkas išvykęs, Vinterfelo šeimininkas yra mano 
sūnus, - tarė ji. 

Robas tarsi pasitempė. 

— Pastatykite vieną sargybinį kambaryje, lai budi dieną ir naktį, du laiptų 
apačioje. Niekam nevalia lankyti Brano be mano ar motinos žinios. 

— Kaip pasakysite, milorde. 

— Veikite, - paliepė Ketlina. 

- Ir tegu vilkas lieka kambaryje, - pridūrė Robas. 

— Taip, - tarė Ketlina. Ir pakartojo: - Taip. 

Halis Molenas linktelėjo ir išėjo iš kambario. 

— Ledi Stark, - kreipėsi seras Rodrikas, sargybiniui išėjus, - ar turėjote 
progos pastebėti durklą, kuriuo naudojosi žudikas? 

- Aplinkybės neleido man ištyrinėti jo atidžiau, tačiau ašmenys tikrai 
buvo aštrūs, - sausai šypsodama tarė Ketlina. - Kodėl klausiat? 

— Radome durklą nusikaltėlio saujoje. Man pasirodė, kad tai pernelyg 
puikus ginklas tokiam žmogui, tad studijavau jį ilgai ir kruopščiai. Ašmenys 
iš Valyrijos plieno, o rankena iš drakono kaulo. Toks ginklas neatsitiktinai 
atsidūrė to žmogaus rankose. Kažkas jam jį davė. 

Ketlina mąsliai linktelėjo. 

— Robai, uždaryk duris. 

Jis keistai į ją žvilgtelėjo, tačiau padarė kaip lieptas. 

— Tai, ką dabar pasakysiu, privalo likti šiame kambaryje, - įspėjo ji. - No- 
riu, kad prisiektumėt. Jei nors dalis mano įtarimų tiesa, Nedas ir mergaitės 
išjojo į mirtiną pavojų ir netinkamas ausis pasiekęs žodis gali juos pražudyti. 

— Lordas Edardas man kaip antras tėvas, - tarė Teonas Greidžojus. - Aš 
prisiekiu. 

— Duodu žodį, - patikino meisteris Luvinas. 

- Ir aš, - atkartojo seras Rodrikas. 

Ji pažvelgė į sūnų. 

— O tu, Robai? 

Jis pritariamai linktelėjo. 

— Mano sesuo Laiza tiki, kad jos vyrą, lordą Ariną, karaliaus ranką, nu- 
žudė Lanisteriai, - pasakė Ketlina. - Prisimenu, kad Džeimis Lanisteris ne- 
prisidėjo prie kitų medžioklių tą dieną, kai Branas nukrito. Jis liko pilyje. — 
Kambaryje įsivyravo mirtina tyla. - Nemanau, kad Branas nukrito nuo to 
bokšto, - tyliai tarė ji. - Manau, jį nustūmė. 

Jų veiduose aiškiai matėsi sukrėtimas. 

— Miledi, tai baisūs įtarimai, - tarė Rodrikas Kaselis. - Net Karalžudžiui 
nekiltų ranka prieš nekaltą vaiką. 

— O, nejau? - paklausė Teonas Greidžojus. - Abejoju. 

- Lanisterių išdidumui ir ambicijoms ribų nėra, - kalbėjo Ketlina. 

— Anksčiau berniukas visuomet elgėsi atsargiai, — susimąstęs svarstė 
meisteris Luvinas. - Jis žinojo kiekvieną Vinterfelo akmenį. 

— Dievai! - sušuko Robas, jo jaunas veidas patamsėjo iš pykčio. - Jei tai 
tiesa, jis turės sumokėti. - Jis išsitraukė kalaviją ir pamojavo ore. - Aš pats jį 
nudėsiu! 

Seras Rodrikas pasišiaušė. 

- Padėk kalaviją! Lanisteriai jau per šimtą mylių nuo čia. Niekada ne- 
trauk ginklo, jei neketini jo panaudoti. Kiek kartų turiu tai kartoti, kvailas 
berniūkšti? 

Susigėdęs Robas įsikišo kalaviją į makštį, staiga vėl virtęs vaiku. Ketlina 
kreipėsi į serą Rodriką: 

— Matau, mano sūnaus kalavijas jau geležinis. 

Senasis kovų meistras tarė: 

— Maniau, jau pats laikas. 

- Pats laikas, - sutiko ji. - Netrukus Vinterfelui gali prireikti visų kalavijų 
ir verčiau jie nebūtų mediniai. 

Teonas Greidžojus uždėjo ranką ant kalavijo makšties ir pareiškė: 

— Miledi, jei to prireiks, mano giminė skolinga jūsiškei. 

Meisteris Luvinas patraukė apykaklę, kuri veržė kaklą. 

- Teturime tik prielaidas. Ketiname apkaltinti karalienės numylėtąjį bro- 
lį. Jai tai nepatiks. Turime rasti įrodymų arba amžiams nutilti. 

- Jūsų įkaltis yra durklas, - pasakė seras Rodrikas. - Tokie puikūs ašme- 
nys negalėjo dingti nepastebėti. 

— Tik vienoje vietoje galima išsiaiškinti tiesą, - padarė išvadą Ketlina. - 
Kažkas turi keliauti į Karaliaus Uostą. 

— Aš vyksiu, - pasisiūlė Robas. 

— Ne, - paprieštaravo ji. - Tavo vieta čia. Vinterfele visada turi būti Star- 
kas. - Ji pažvelgė į serą Rodriką vešliomis baltomis žandenomis, į meisterį 
Luviną pilku apsiaustu, jaunąjį Greidžojų, liekną, tamsų ir karštakošį. Ką pa- 
siųsti? Kam patikėti šią užduotį? Tada suprato. Ketlina pamėgino nustumti 
antklodes, sutvarstyti pirštai buvo sustingę ir nejautrūs lyg akmuo. Ji išlipo iš 
lovos. - Turiu keliauti pati. 

— Miledi, - tarė meisteris Luvinas, - ar tai protinga? Jūsų atvykimas La- 
nisteriams tikrai sukels įtarimų. 

— O kaip Branas? - paklausė Robas. Vargšas berniukas dabar atrodė galu- 
tinai sutrikęs. - Juk negali jo palikti. 

- Padariau dėl Brano viską, ką galėjau, - dėdama sužeistą ranką ant jo 
tarė ji. - Jo gyvybė dievų ir meisterio Luvino rankose. Kaip man pats primi- 
nei, Robai, turiu ir kitų vaikų, apie kuriuos reikia galvoti. 

- Jums reikės stiprios palydos, miledi, - tarė Teonas. 

— Pasiųsiu Halį su sargybinių būriu, - nusprendė Robas. 

- Ne, - tarė Ketlina. - Didelė palyda patraukia nepageidautiną dėmesį. 
Nenoriu, kad Lanisteriai žinotų, jog atvykstu. 

Seras Rodrikas prieštaravo. 

— Miledi, leiskite bent man jus lydėti. Karališkasis kelias vienišai moteriai 
gali būti pavojingas. 

— Aš nejosiu karališkuoju, - atsakė Ketlina. Ji akimirką pagalvojo, tada 
pritariamai linktelėjo. - Du raiteliai gali joti taip pat greitai kaip vienas ir 
greičiau nei ilga kolona, apsunkinta vežimais ir karietomis. Man pravers 
jūsų draugija, sere Rodrikai. Mes seksime Baltuoju Peiliu iki jūros ir Balta- 
jame uoste pasisamdysime laivą. Eiklūs žirgai ir palankūs vėjai turėtų atga- 
benti mus į Karaliaus Uostą daug anksčiau nei Nedą ir Lanisterius. - O tada, 
pagalvojo ji, pamatysime, ką turime pamatyti. 


SANSA 


K“ Edardas Starkas išvyko prieš aušrą, pusryčiaujant Sansai pranešė 
šventikė Mordeina. 

- Karalius kvietė. Manau, dar viena medžioklė. Man buvo pasakyta, kad 
šiose žemėse vis dar esama laukinių taurų. 

— Nesu mačiusi tauro, - tarė Sansa, šerdama po stalu tupinčiai Ledi rieke- 
lę kumpio. Didvilkė paėmė maistą iš rankos, švelnios tarsi karalienės. 

Šventikė Mordeina nepritardama šnirpštelėjo. 

— Kilminga ledi nešeria šunų prie stalo, - tarė plėšdama dar vieną gaba- 
liuką korio ir leisdama medui varvėti ant duonos. 

- Ji ne šuo, ji didvilkė, - pabrėžė Sansa, Ledi laižant jos pirštus šiurkščiu 
liežuviu. - Be to, tėvas sakė, kad galime juos laikyti prie savęs, jei norime. 

Šventikė nenurimo. 

— Tu puiki mergaitė, Sansa, tačiau, kaip dievus myliu, kalbai pasisukus 
apie tą padarą, esi tokia pat užsispyrusi kaip ir tavo sesuo Arija. - Ji rūsčiai 
susiraukė. - Ir kur šįryt Arija? 

- Ji nenorėjo valgyti, - paaiškino Sansa, gerai žinodama, kad sesuo vei- 
kiausiai jau prieš kelias valandas įcypino į virtuvę ir išprašė maisto iš kokio 
virėjo padėjėjo. 

— Nepamiršk šiandien gražiai apsirengti. Siūlyčiau pilką aksomą. Visos 
esame pakviestos pasivažinėti su karaliene ir princese Mersela karališkąja 
karieta, tad turime atrodyti nepriekaištingai. 

Sansa jau atrodė nepriekaištingai. Ji tol šukavo savo ilgus kaštoninius 
plaukus, kol jie pradėjo blizgėti, ir išsirinko geriausius mėlynus šilkus. Ji lau- 
kė šios dienos daugiau nei savaitę. Vėžintis su karaliene buvo didelė garbė, be 
to, ten galėjo būti princas Džofris. Jos sužadėtinis. Vien ši mintis kėlė keistą 
virpulį, nors jie nesituoks dar daugelį metų. Sansa dar nepažinojo Džofrio, 
tačiau jau įsimylėjo jį. Jis atrodė kaip jos svajonių princas: aukštas, gražus, 
stiprus, auksiniais plaukais. Ji brangino kiekvieną, nors ir retai pasitaikančią, 
galimybę pabūti su juo. Vienintelis dalykas, dėl ko šiandien būgštavo, buvo 
Arija. Arija sugebėdavo viską sugadinti. Niekada nežinojai, ką ji iškrės. 

— Pasakysiu jai, - neryžtingai tarė ji. - Tačiau ji apsirengs kaip visada. - 
Vylėsi, kad nelabai trikdančiai. - Ar galėčiau jau eiti? 

— Gali, - šventikė Mordeina pasiėmė daugiau duonos ir medaus, o Sansa 
nuslydo nuo suolo ir išbėgo iš bendrojo smuklės kambario. Ledi nusekė iš 
paskos. 

Lauke ji valandėlę stovėjo tarp riksmų, keiksmų ir medinių ratų girgž- 
dėjimo, nes vyrai ardė palapines ir krovė jas į vežimus dar vienam žygiui. 

Smuklė buvo išsikėtojęs trijų aukštų balkšvų akmenų pastatas, didžiausias, 
kokį Sansai teko matyti, bet net ir jame netilpo nė trečdalis karaliaus paly- 
dos, kuri išsiplėtė iki keturių šimtų žmonių, prisidėjus jos tėvo namiškiams 
ir laisviesiems raiteliams, kurie prisijungė pakeliui. 

Ji rado Ariją ant Trišakio krantų, bandančią išlaikyti Naimiriją, kol krapš- 
tė iš jos kailio sudžiūvusį purvą. Didvilkei ši kankynė visai nepatiko. Arija 
vilkėjo tais pačiais odiniais jojimo drabužiais kaip vakar ir užvakar. 

— Verčiau apsirenk ką nors gražesnio, - patarė jai Sansa. - Taip liepė 
šventikė Mordeina. Šiandien vėžinsimės karalienės karieta drauge su prin- 
cese Mersela. 

— Aš nevažiuosiu, - atšovė Arija, bandydama išpešti kukulius iš susivėlu- 
sio pilko Naimirijos kailio. - Mes su Mika josime prieš srovę ir prie brastos 
ieškosime rubinų. 

— Rubinų? - sutrikusi paklausė Sansa. - Kokių rubinų? 

Arija pažvelgė taip, tarsi ši būtų kvanktelėjusi. 

— Reigaro rubinų. Ten karalius Robertas jį užmušė ir laimėjo karūną. 

Sansa nepatikliai nužvelgė liesą jaunėlę. 

— Negali ieškoti rubinų, mūsų laukia princesė. Karalienė pakvietė mus abi. 

— Nair kas? - atšovė Arija. - Karietoje netgi nėra langų, nieko negali matyt. 

— O ką gi tu norėtum pamatyti? - supyko Sansa. Ji taip džiaugėsi kvieti- 
mu, ojos kvaila sesuo, kaip ji ir bijojo, viską dabar sugadins. - Aplink laukai, 
sodybos ir įtvirtinimai. 

— Visai ne, - užsispyrė Arija. - Jei kartais vyktum su mumis, pamatytum. 

— Nekenčiu jodinėti, - užsiplieskė Sansa. - Tik išsipurvini, apdulki ir vis- 
ką skauda. 

Arija patraukė pečiais. 

— Ramiai, - mestelėjo ji Naimirijai. - Aš tavęs nesužeisiu. - Tada kreipėsi 
į Sansą: - Jojant per Sąsmauką, suskaičiavau trisdešimt šešias anksčiau ne- 
matytas gėles, o Mika parodė basiliską. 

Sansa krūptelėjo. Per Sąsmauką jie keliavo dvylika dienų, dundėdami 
vingiuotu kelio grindiniu per nesibaigiantį juodą liūną, ir ji nekentė kiekvie- 
nos šios kelionės akimirkos. Oras buvo drėgnas ir šaltas, grindinys toks siau- 
ras, kad negalėjo pasistatyti net žmoniškos stovyklos nakčiai ir turėjo sustoti 
ant paties kelio. Aplink juos spaudėsi pusiau paskendusių medžių tankynė, 
nuo šakų karojo blyškių kerpių uždanga. Milžiniškos gėlės žydėjo purve ir 
plūduriavo stovinčiame vandenyje, tačiau jei būtum buvęs toks kvailas, pa- 
likęs grindinį ir puolęs jų skinti, tavęs laukė akivarai, grasindami įtraukti; ir 
gyvatės, stebinčios nuo medžių; ir pusiau panirę basiliskai, plūduriuojantys 
it juodi rąstai su akimis ir dantimis. 
susivėlusi, murkšlinais rūbais, spausdama nutriušusią violetinių ir žalių gė- 
lių puokštę tėvui. Sansa vylėsi, kad jis lieps Arijai elgtis kaip pridera kilmin- 

gai ledi, tačiau jis neliepė; tik apkabino ir padėkojo už gėles. Dėl to Sansa 
pasijuto dar blogiau. 

Paaiškėjo, kad violetinės gėlės vadinamos nuodingais bučiniais, ir Arijai 
išbėrė rankas. Sansa manė, kad tai bus jai pamoka, tačiau Arija tik nusijuokė, 
o kitą dieną išsitrynė rankas purvu tarsi neišmanėlė pelkių boba tik todėl, 
kad jos draugas Mika tvirtino, jog tai apmalšins niežulį. Rankos ir pečiai 
buvo nusėti nubrozdinimais, sodriai violetinėmis mėlynėmis ir blunkančio- 
mis žaliai geltonomis dėmėmis; Sansa matydavo jas seseriai rengiantis mie- 
goti. Kaip ji jas įsistatė, tik septyni dievai težinojo. 

Arija vis dar šukavo Naimirijos gaurus ir čiauškėjo apie tai, ką matė ke- 
liaujant į pietus. 

— Praėjusią savaitę aptikome apleistą stebėjimo bokštą, o vakar vaikėmės 
laukinių arklių bandą. Reikėjo matyti, kaip jie skuodė, užuodę Naimiriją. 
Didvilkė raitėsi jos glėbyje ir Arija drausmino: - Liaukis, turiu iššukuoti ir 
kitą šoną, tu visa apkibusi purvais. 

— Negalima pasitraukti iš vilkstinės, - priminė jai Sansa. - Tėtis taip liepė. 

Arija trūktelėjo pečiais. 

— Aš toli nejoju. Be to, su manim visą laiką Naimirija. Ir ne visada pa- 
sitraukiu iš vilkstinės. Kartais tiesiog smagu joti šalia vežimų ir kalbėtis su 
žmonėmis. | 

Sansa žinojo, su kokiais žmonėmis Arija mėgo kalbėtis: skvairais, arkli- 
ninkais, tarnaitėmis, seneliais ir plikšiais vaikais, neaiškios kilmės storžie- 
viais laisvaisiais raiteliais. Arija susidraugaudavo su visais. Tas Mika buvo 
užvis blogiausias; mėsininko sūnus, trylikos ir laukinis, jis miegojo mėsos 
vežime ir trenkė skerdiena. Sansą pykino vien nuo jo išvaizdos, tačiau Arijai, 
regis, jo kompanija buvo mielesnė nei sesers. 

Sansai seko kantrybė. 

- Privalai eiti su manim, - griežtai paliepė seseriai. - Negali atsakyti ka- 
ralienei. Šventikė Mordeina laukia tavęs. 

Arija ją ignoravo. Ji tvirtai brūkštelėjo šukomis. Naimirija suurkštė ir įsi- 
žeidusi paspruko. 

— Eikš čia. 

— Bus citrininių pyragaičių ir arbatos, - pasakojo Sansa, suaugusi ir 
atsakinga. Ledi pasitrynė jai į kojas. Sansa pakasė vilkei paausius ir Ledi 
klestelėjo šalia ant užpakalinių letenų, stebėdama, kaip Arija vaikosi Nai- 
miriją. - Kaip tau patinka joti ant dvokiančio seno arklio, pavargti ir su- 
prakaituoti, kai gali atsipūsti ant pūkinių pagalvių ir valgyti pyragaičius 
su karaliene? 

— Man nepatinka karalienė, - atsainiai mestelėjo Arija. Sansa neteko 
žado, priblokšta, kad Arija šitaip kalba, tačiau sesuo tauškė toliau, nieko ne- 
paisydama. - Ji net neleidžia man pasiimti Naimirijos. - Arija įsikišo šukas 
po diržu ir ėmė sėlinti prie vilkės. Naimirija budriai sekė, kaip ji artėja. 

— Karališkojoj karietoj ne vieta vilkui, - tarė Sansa. - Ir princesė Mersela 
jų bijo, pati Žinai. 

— Mersela yra kūdikis. - Arija apglėbė Naimirijai kaklą, tačiau tą akimir- 
ką, kai išsitraukė šukas, didvilkė išsilaisvino ir spruko šalin. Nusivylusi Arija 
numetė šukas. - Blogas vilkas! - sušuko. 

Sansa neišlaikė nenusišypsojusi. Šunidžių prižiūrėtojas kartą jai sakė, kad 
šunys supanašėja su šeimininkais. Ji apkabino Ledi. Ledi palaižė jai skruostą. 
Sansa sukikeno. Arija išgirdo ir apsisuko perpykusi. 

— Man nesvarbu, ką sakai, aš vykstu jodinėti. - Jos pailgas arkliškas vei- 
das įgavo užsispyrėlės išraišką, kuri reiškė, kad ji tyčia elgsis savaip. 

— Dievai neleis meluoti, Arija, kartais elgiesi taip vaikiškai, - atsiduso 
Sansa. - Tada keliausiu viena. Taip bus dar smagiau. Ledi ir aš valgysime 
citrininius pyragaičius ir kuo puikiausiai leisime laiką be tavęs. 

Ji pasisuko eiti, tačiau Arija šūktelėjo pavymui: 

- Ir tau neleis pasiimti Ledi. - Sansai nespėjus sugalvoti atsakymo, ji din- 
go, vydamasi Naimiriją palei upę. 

Viena ir pažeminta Sansa sugrįžo į smuklę, kur žinojo lauksiant šventikę 
Mordeiną. Ledi tyliai lapeno šalia. Sansa buvo arti ašarų. Ji tenorėjo, kad vis- 
kas būtų gražu ir žavu, kaip dainose. Kodėl Arija negali būti meili, švelni ir 
gera kaip princesė Mersela? Ji norėtų tokios sesers. 

Sansa negalėjo suprasti, kaip dvi seserys, kurių amžius skyrėsi tik dvejais 
metais, gali būti tokios skirtingos. 

Būtų buvę lengviau, jei Arija būtų mergvaikė, kaip jų netikras brolis Jo- 
nas. Ji net panaši į Joną: pailgas Starkų veidas ir rudi plaukai visiškai ne- 
priminė motinos bruožų ar spalvų. O Jono motina buvo prasčiokė, bent jau 
taip žmonės šnibždėjo. Kartą, kai buvo maža, Sansa paklausė motinos, ar 
neįvyko kokia klaida. Galbūt grumkinai pagrobė jos tikrąją seserį. Tačiau 
motina tik nusijuokė ir patikino, kad Arija - jos duktė ir tikra Sansos sesuo, 
vieno kraujo. Sansa negalėjo sugalvoti, kodėl mamai būtų reikėję meluoti, 
tad nusprendė, jog tai tikriausiai tiesa. 

Artėdama prie stovyklos vidurio, nerimą greitai pamiršo. Aplink karalie- 
nės karietą susirinko minia. Sansa girdėjo džiaugsmingus balsus, dūzgian- 
čius tarsi bičių spiečius. Matė, kad durys atidarytos, o karalienė stovi medi- 
nių laiptelių viršuje ir kažkam šypsosi. Ji girdėjo ją sakant: 

— Taryba daro mums didelę garbę, mano gerieji lordai. 

— Kas vyksta? - paklausė skvairo, kurį pažinojo. 

— Taryba atsiuntė raitelius iš Karaliaus Uosto, kad likusį kelią mus paly- 
dėtų, - atsakė šis. - Karaliaus garbės sargybą. 

Nekantraudama viską pamatyti, Sansa leido Ledi praskirti kelią per mi- 
nią. Išsigandę didvilkio, žmonės skubiai traukėsi. Priartėjusi ji pamatė du 
riterius, klūpančius priešais karalienę, tokiais puikiais ir gražiais šarvais, kad 
suklapsėjo akimis. 


SOSTŲ ŽAIDIMAS 117 


Vienas riteris vilkėjo įmantrų baltų emaliuotų žvynelių kostiumą, žėrintį 
tarsi ką tik iškritęs sniegas, su sidabrinėmis puošmenomis ir sagtimis, tvis- 
kančiomis saulėje. Jam nusiėmus šalmą, Sansa pamatė, kad tai senas vyras, 
baltais kaip ir šarvai plaukais, tačiau tvirtas ir didingas. Nuo peties karojo 
akinamai baltas karaliaus sargybos apsiaustas. 

Jo bendražygis buvo arti dvidešimties, sodrios miško žalumos metaliniais 
šarvais. Tai buvo gražiausias vyras, kokį Sansai teko matyti; aukštas ir tvirtai 
sudėtas, anglių juodumo plaukais, kurie krito ant pečių ir įrėmino švariai 
nuskustą veidą, o besijuokiančios žalios akys derėjo prie šarvų. Po pažastimi 
jis laikė raguotą šalmą, jo didingi elnio ragai spindėjo auksu. 

Iš pradžių Sansa nepastebėjo trečiojo atvykėlio. Šis neklūpėjo su kitais. Jis 
stovėjo vienoje pusėje, prie žirgų, pakumpęs niūrus žmogėnas, tylomis ste- 
bėdamas įvykius. Jo veidas buvo randuotas ir bebarzdis, giliai įsodintomis 
akimis ir įdubusiais skruostais. Nors dar nebuvo senas, aplink ausis styrojo 
vos keli kuokštai plaukų, tačiau ilgų tarsi moters. Jo šarviniai geležies pilku- 
mo marškiniai ant kietintos odos, paprasti ir nepagražinti, bylojo apie amžių 
ir dažną naudojimą. Per dešinį petį ant nugaros kabojo dėmėta odinė makš- 
tis; dvirankis kalavijas, per ilgas segėti prie šono. 

— Karalius išvyko į medžioklę, tačiau, žinau, apsidžiaugs, kai grįš, - kal- 
bėjo karalienė priešais ją klūpintiems dviem riteriams, tačiau Sansa negalėjo 
nuleisti akių nuo trečiojo. Atrodo, jis pajuto jos žvilgsnį. Lėtai pasuko galvą. 
Ledi suurzgė. Staiga Sansą užplūdo iki šiol nepatirtas siaubas. Ji žingtelėjo 
atgal ir į kažką atsitrenkė. 

Stiprios rankos sugriebė ją už pečių ir akimirką Sansa pamanė, kad tai 
tėvas, tačiau kai atsisuko, išvydo į ją žvelgiančio Sandoro Kligeino apdegusį 
veidą, jo burna ironiškai persikreipė. 

— Drebate, mergaite, - sugergždė jis. - Ar aš jus taip gąsdinu? 

Jis kėlė siaubą nuo tada, kai ji pirmą kartą išvydo ugnies sudarkytą veidą, 
nors dabar atrodė, kad šis ne toks baisus, kaip anas. Vis dėlto Sansa išsprūdo 
iš glėbio, Skalikas nusikvatojo, o Ledi įsiterpė tarp jų, įspėjamai urgzdama. 
Sansa parklupo ir apkabino vilkę. Jie visi rinkosi aplink, ant savęs jautė jų 
akis, šen bei ten girdėjo prislopintas pastabas ir krizenimą. „Vilkas“, - tarė 
vienas, o kitas pridūrė: „Septyni pragarai, juk čia didvilkis.“ Tada pirmasis 
paklausė: „Ką jis veikia šioje stovykloje? - o Skalikas gergždžiančiu balsu 
atsakė: „Starkai įdarbino juos auklėmis , - ir Sansa pamatė, kad du atvykėliai 
riteriai žvelgia į ją ir Ledi su kalavijais rankose, tada ji vėl išsigando ir susigė- 
do. Akis užplūdo ašaros. 

Ji išgirdo karalienę sakant: 

— Džofri, eik pas ją. 

Ir pasirodė jos princas. 

— Pasitraukite nuo jos, - įsakė Džofris. Jis stovėjo virš jos, nuostabus, ap- 
sirengęs mėlynais vilnoniais ir juodais odiniais rūbais, o auksinės garbanos 
spindėjo saulėje tarsi karūna. Jis padavė jai ranką ir padėjo atsistoti. 

— Kas nutiko, mieloji ledi? Ko jūs bijote? Niekas jūsų nenuskriaus. Padė- 
kite kalavijus, visi. Vilkas yra jos augintinis, tik tiek. - Jis pažvelgė į Sandorą 
Kligeiną. - O tu, šunie, nešdinkis, gąsdini mano sužadėtinę. 

Skalikas, visuomet paklusnus, linktelėjo ir tyliai išnyko minioje. Sansa 
mėgino susitvardyti. Ji jautėsi kvaile. Ji buvo Stark iš Vinterfelo, kilminga 
ledi, ir vieną dieną taps karaliene. 

- Tai ne jis, mano mielas prince, - bandė paaiškinti. - Tas kitas. 

Du atvykėliai riteriai persimetė žvilgsniais. 

— Peinas? — nusijuokė jaunasis vyras žaliais šarvais. 

Vyresnysis švelniai kreipėsi į Sansą. 

— Kartais seras Ilinas mane taip pat gąsdina, mieloji ledi. Jis atrodo grės- 
mingai. 

- Kaip ir turėtų. - Karalienė išlipo iš karietos. Žiūrovai prasiskyrė, duo- 
dami jai kelią. - Jei nusikaltėliai nesibaimina karaliaus teisingumo, vadinasi, 
į postą paskirtas ne tas žmogus. 

Sansa pagaliau atgavo amą. 

— Tuomet, žinoma, pasirinktas tinkamas, jūsų didenybe, - išlemeno ji ir 
aplink vėl nuskardėjo juokas. 

- Puikiai pasakyta, vaike, - tarė senasis riteris baltais šarvais. - Kaip ir 
pridera Edardo Starko dukteriai. Man garbė jus pažinti, nors susitikimo 
aplinkybės kiek neįprastos. Aš seras Beiristinas Selmis iš karaliaus sargy- 
bos. - Jis nusilenkė. 

Sansa žinojo šį vardą ir šventikės Mordeinos daugel metų skiepytas man- 
dagumas grįžo. 

- Karaliaus sargybos lordas vadas, - patikslino ji. - Ir mūsų karaliaus Ro- 
berto bei prieš jį buvusio valdovo Eirio Targeirino patarėjas. Tai man garbė, 
šaunusis riteri. Net šiaurėje dainiai garbina Beiristino Drąsiojo nuopelnus. 

Žaliasis riteris vėl nusikvatojo. 

— Norite pasakyti, Beiristino Senojo. Negirkite jo per daug, vaike, jis ir 
taip apie save pernelyg gerai galvoja. - Jis jai nusišypsojo. O dabar, vilkų 
mergaite, jei pasakysite ir mano vardą, žinosiu, kad tikrai esate mūsų rankos 
duktė. 

Šalia jos Džofris įsitempė. 

— Neužsimirškit, kaip kalbat su mano sužadėtine. 

— Galiu atsakyti, - greitai įsiterpė Sansa, norėdama numaldyti savojo 
princo pyktį. Ji nusišypsojo žaliajam riteriui. - Ant jūsų šalmo - auksiniai 
ragai, milorde. Elnias yra karališkosios giminės ženklas. Karalius Robertas 
turi du brolius. Sprendžiant iš jūsų jaunystės, galite būti tik Renlis Barateo- 
nas, Stormsendo lordas ir karaliaus patarėjas, tad jūsų vardą aš žinau. 

Seras Beiristinas šyptelėjo. 

— Sprendžiant iš jo jaunystės, jis gali būti tik pasipūtęs akiplėša, aš jo var- 
dą žinau. 

Visi nusikvatojo, paskatinti paties lordo Renlio. Prieš kelias akimirkas 
buvusi įtampa dingo ir Sansa buvo bepradedanti jaustis jaukiai... kol seras 
Ilinas Peinas stumtelėjo abu vyrus į šoną ir atsistojo priešais ją rimtu veidu. 
Jis neištarė nė žodžio. Ledi iššiepė dantis ir suurzgė, žemai ir grėsmingai, 
tačiau šįkart Sansa nutildė vilkę švelniai palietusi galvą. 

- Atsiprašau, jei jus įžeidžiau, sere Ilinai, - tarė ji. 

Ji laukė atsakymo, tačiau jo neišgirdo. Budeliui pažvelgus, atrodė, kad jo 
blyškios bespalvės akys ją nurenginėja, o tada nuplėšia odą, apnuogindamos 
sielą. Vis dar tylomis jis apsisuko ir nuėjo. 

Sansa nesuprato. Ji pažvelgė į princą. 

- Ar pasakiau ką ne taip, jūsų kilnybe? Kodėl jis sa manimi nekalba? 

— Pastaruosius keturiolika metų seras Ilinas nėra labai šnekus, - suktai 
šypsodamasis paaiškino lordas Renlis. 

Džofris sviedė į dėdę neapykantos kupiną žvilgsnį ir paėmė Sansą už 
rankos. 

- Eiris Targeirinas išrovė jam liežuvį karštomis replėmis. 

- Iškalbingiausias jis su kalaviju, - tarė karalienė. - O jo atsidavimas 
mūsų karalystei neginčytinas. - Ji švelniai nusišypsojo ir pridūrė: - Sansa, 
šaunieji patarėjai ir aš turime pasikalbėti, kol karalius grįš su tavo tėvu. 
Bijau, mums teks atidėti tavo iškylą su Mersela. Perduok savo mielajai se- 
seriai mano atsiprašymą. Džofri, gal malonėtum tu šiandien palinksminti 
mūsų viešnią? 

— Man būtų malonu, mama, - oficialiai tarė Džofris. Jis paėmė ją už 
parankės, palydėjo iki karietos, o Sansos širdis uždainavo. Visa diena su 
savo princu! Ji pamaldžiai žvelgė į Džofrį. Jis toks galantiškas, galvojo ji. 
Jis išvadavo ją iš sero Ilino ir Skaliko beveik kaip dainose, kaip Servinas 
iš Veidrodžių Lauko išgelbėjo princesę Deirisą nuo milžinų ar princas Ei- 
monas, drakonų riteris, apgynė karalienės Nairisos garbę nuo pikto sero 
Morgilo šmeižto. 

Džofrio rankos prisilietimas prie jos rankovės privertė stipriau plakti širdį. 

— Ką norėtumėte veikti? 

Būti su jumis, pagalvojo Sansa, bet garsiai tarė: 

- Siūlykite jūs, mano prince. 

Džofris akimirką pagalvojo. 

- Galėtume pajodinėti, 

— O, dievinu jodinėti, - tarė Sansa. 

Džofris žvilgtelėjo į Ledi, kuri sekė paskui. 

- Jūsų vilkas gali išgąsdinti žirgus, o mano šuo, regis, kelia baimę jums. 
Palikime juos abu ir leiskimės vieni, ką pasakysite? 

Sansa dvejojo. 

- Jei norite, - neužtikrintai tarė. - Manau, galėčiau Ledi pririšti. - Tačiau 
ji iki galo nesuprato. - Nežinojau, kad turite šunį... 

Džofris nusijuokė. 

- Tiesą sakant, tai mano motinos šuo. Ji pasiuntė jį manęs saugoti, taip 
jis ir daro. 

- Turite omeny Skaliką, - pagaliau suprato ji. Norėjo vožti sau, kad taip 
lėtai mąsto. Princas niekada jos nemylės, jei bus tokia kvaila. - Ar saugu jį 
palikti? 

Princas Džofris įsižeidė, kad ji to klausia. 

— Nesibaiminkite, ledi. Aš beveik suaugęs vyras ir kaunuosi ne su medi- 
niu kalaviju kaip jūsų broliai. Man tereikia šito. - Jis išsitraukė kalaviją ir pa- 
rodė jai; ilgasis kalavijas, nagingai sumažintas, kad tiktų dvylikamečiui ber- 
niukui, tviskančio mėlyno plieno, nukaldintas pilyje ir dvigubais ašmenimis, 
su odine rankena ir auksine liūto galvos buože. Sansa šūktelėjo iš pasigėrėji- 
mo, ir Džofris liko pamalonintas. - Vadinu jį Liūto Dantimi, - pasakė jis. 

Tad jie paliko jos didvilkę bei jo sargybinį ir pasileido į rytus palei šiauri- 
nę Trišakio pakrantę, lydimi tik Liūto Danties. | 

Tai buvo didinga, stebuklinga diena. Oras šiltas ir pritvinkęs gėlių aro- 
mato, miškai švelnaus grožio, kokio Sansa neregėjo šiaurėje. Princo Džofrio 
žirgas - eiklus kaip vėjas juodbėris - šuoliavo taip beatodairiškai greitai, kad 
Sansai prireikė pastangų išsilaikyti ant savo kumelės. Diena buvo kupina 
nuotykių. Jie ištyrinėjo urvus palei pakrantę ir pasekė laukinę katę iki jos 
guolio, o kai išalko, Džofris pagal dūmus atsekė įtvirtinimus ir paliepė atneš- 
ti valgių bei vyno savo princui ir jo ledi. Jie gardžiavosi upėje šviežiai pagau- 
tu upėtakiu ir Sansa išgėrė daugiau vyno nei bet kada anksčiau. 

— Mano tėvas leidžia mums tik vieną taurę, ir tik per puotas, - prisipaži- 
no ji princui. 

— Mano sužadėtinė gali gerti kiek tinkama, - atsakė Džofris, pildydamas 
taurę. 

Pavalgę jojo kur kas lėčiau. Džofris jai dainavo aukštu, švelniu ir tyru bal- 
su. Sansa buvo šiek tiek apsvaigusi nuo vyno. 

— Ar nederėtų grįžti atgal? - paklausė. 

- Tuojau, - ramino Džofris. - Priešais, kur upė daro lankstą, yra mūšio 
laukas. Ten mano tėvas nukovė Reigarą Targeiriną, žinot tai. Jis trinktelėjo į 
krūtinę, grunkšt, tiesiai per šarvus. - Džofris pamojavo įsivaizduojamu karo 
kirviu rodydamas, kaip viskas nutiko. - Tada mano dėdė Džeimis pribaigė 
senąjį Eirį ir mano tėvas tapo karaliumi. Kas čia per garsas? 

Sansa jį taip pat išgirdo: per miškus plaukiantį medžio taukšėjimą - 
taukšt taukšt taukšt. 

— Nežinau, - atsakė, tačiau susirūpino. - Džofri, grįžkime. 

— Noriu pažiūrėti, kas ten. - Džofris pasuko žirgą taukšėjimo kryptimi, ir 
Sansai nebeliko nieko kito, kaip sekti paskui. Triukšmas garsėjo ir raiškėjo, 
taukšt, medis į medį; prisiartinę išgirdo sunkų šnopavimą ir retkarčiais iš- 
sprūstantį niurnėjimą. 

— Ten kažkas yra, - baikščiai tarė Sansa. Ji pagavo save mąstančią apie 
Ledi, trokšdama, kad didvilkis būtų šalia. 

— Su manimi jūs saugi. - Džofris išsitraukė iš makšties Liūto Dantį. Nuo 
odą liečiančios geležies šmaukštelėjimo ji sudrebėjo. - Štai ten, - tarė jis, 
jodamas per medžių guotą. 

Už jo, aikštelėje prie upės, jie užklupo riterius vaizduojančius berniuką ir 
mergaitę. Kalavijus jiems atstojo mediniai pagaliai, iš pažiūros šluotkočiai, 
jie sukosi pievelėje, energingai vienas prieš kitą mojuodami. Berniukas buvo 
vyresnis, visa galva aukštesnis ir gerokai stipresnis, tad spaudė. Mergaitė, 
liesutė, murzinais odiniais drabužiais, išsisukinėjo ir lazda atrėmė daugumą 
berniuko kirčių, bet ne visus. Kai pamėgino jį pulti, jis atmušė jos lazdą savą- 
ja, nubloškė ją į šoną ir kyštelėjęs savo medinuką užgavo jai pirštus. Ji suriko 
ir prarado ginklą. 

Princas Džofris nusijuokė. Berniukas apsižvalgė, išplėtęs akis ir nustebęs, 
ir numetė lazdą ant žolės. Mergaitė dėbtelėjo į juos, čiulpdama krumplius, 
kad apmaldytų skausmą. Sansa pasibaisėjo. 

— Arija? - netikėdama šūktelėjo. 

— Dinkit iš čia, - atsišaukė jiems Arija su pykčio ašaromis akyse. - Ką jūs 
čia veikiat? Palikit mus ramybėj. 

Džofris dirstelėjo į Ariją, į Sansą ir vėl į Ariją. 

- Jūsų sesuo? - Ji linktelėjo išraudusi. Džofris nužvelgė berniuką, nerangų 
vaikį nedailiu, šlakuotu veidu ir stora raudonų plaukų kupeta. - O tu kas toks 
būsi? - įsakmiai paklausė, nepaisydamas, kad anas buvo metais vyresnis. 

— Mika, - sumurmėjo berniukas. Jis pažino princą ir nusuko akis. - Mi- 
lorde. 

— Tai mėsininko sūnus, - pažino Sansa. 

- Jis mano draugas, - išpoškino Arija. - Atstokit nuo jo. 

— Mėsininko sūnus nori tapti riteriu, ar ne? - Džofris nušoko nuo žirgo 
su kalaviju rankoje. - Pakelk savo kalaviją, mėsininko sūnau, - tarė džiaugs- 
mu tviskančiomis akimis. - Pažiūrėkim, koks tu šaunus. 

Mika stovėjo sustingęs iš baimės. 

Džofris žengė link jo. 

— Nagi, pakelk. O gal tu kauniesi tik su mažomis mergaitėmis? 

— Ji manęs paprašė, milorde, - teisinosi Mika. - Ji manęs paprašė. 

Sansai pakako žvilgtelėti į Ariją ir pamatyti išraudusį sesers veidą, kad 
suprastų, jog berniukas sako tiesą, tačiau Džofris nebuvo nusiteikęs klausy- 
tis. Dėl išgerto vyno jis nebesivaldė. 

— Ar pakelsi kalaviją? 

Mika papurtė galvą. 

— Tai tik pagalys, milorde. Tai ne kalavijas, tik pagalys. 

— O tu tik mėsininko sūnus, bet ne riteris. - Džofris pakėlė Liūto Dantį 
ir prikišo smaigalį prie Mikos skruosto po akimi; mėsininko sūnus stovėjo 

drebėdamas. - Tu smūgiavai mano ledi seseriai, ar žinai tai? - Ryškus kraujo 
pumpuras pražydo ten, kur jis buvo prispaudęs smaigalį, ir lėta, raudona li- 
nija nutekėjo berniuko skruostu. 

- Liaukis! - suspigo Arija. Ji čiupo nukritusią lazdą. 

Sansa išsigando. 

- Arija, nesikišk. 

— Aš jo nesužeisiu... smarkiai, - pažadėjo Arijai princas Džofris, neati- 
traukdamas akių nuo mėsininko berniuko. 

Arija puolė. 

Sansa nuslydo nuo kumelės, tačiau pavėlavo. Arija užsimojo abiem ran- 
kom. Pasigirdo garsus barkšt, kai ji skėlė princui į galvą, - viskas nutiko 
staiga pasibaisėjusios Sansos akyse. Džofris susvyravo ir apsisuko, svaidy- 
damas prakeiksmus. Mika kiek tik kojos neša skuodė link medžių. Arija vėl 
užsimojo prieš princą, tačiau šįkart Džofris atrėmė smūgį Liūto Dantimi ir 
suskaldyta lazda išskriejo jai iš rankų. Jo pakaušis buvo kruvinas, akys degė. 
Sansa klykė: 

- Ne, ne, liaukitės, abu, jūs viską sugadinsit, - tačiau niekas nesiklausė. 
Arija sugraibė akmenį ir paleido Džofriui į galvą. Tačiau kliudė jo žirgą, 
juodbėris sužvengė ir pasileido paskui Miką. - Liaukitės, nereikia, liauki- 
tės! - spiegė Sansa. Džofris kirto Arijai kalaviju, smūgį palydėdamas begė- 
diškais žodžiais, baisingais žodžiais, nešvankiais žodžiais. Arija atšoko, da- 
bar pabūgusi, tačiau Džofris puolė jai įkandin, nusivijo link miško, užspeitė 
prie medžio. Sansa nežinojo, ką daryti. Ji bejėgiškai žiūrėjo, per ašaras nieko 
nematydama. 

Staiga pro ją šmėstelėjo pilkas siluetas, iš kažkur atsiradusi Naimirija 
šoko ir nasrais įsikibo į kalaviją laikančią Džofrio ranką. Pirštai paleido gin- 
klą, kai vilkė parmušė jį ant žemės; jie voliojosi žolėje: vilkė urzė ir draskė, 
princas klykė iš skausmo. 

- Paleisk! - šaukė jis. - Pasitrauk! 

Arijos balsas šmaukštelėjo lyg botagas. 

- Naimirija! 

Didvilkė paleido Džofrį ir nubėgo prie Arijos. Princas gulėjo žolėje, sriū- 
baudamas, sūpuodamas sužeistą ranką. Marškiniai permirko krauju. Arija 
teisinosi: 

— Ji nesužalojo tavęs... labai. - Ji pakėlė nukritusį Liūto Dantį ir stovėjo 
virš jo, laikydama kalaviją abiem rankom. 

Žvilgtelėjęs Džofris išleido baugščią aimaną: 

— Ne, - tarė. - Nežalok manęs. Aš pasiskųsiu mamai. 

— Traukis nuo jo! - seseriai suriko Sansa. 

Arija apsisuko ir pakėlė kalaviją, visas jėgas sutelkdama į mostą. Mėlynas 
metalas blykstelėjo saulėje ir kalavijas nulėkė į upę. Jis pūkštelėjo ir perskro- 

dęs vandenį dingo. Džofris suaimanavo. Arija nuskuodė prie žirgo, Naimi- 
rija neatsiliko. 

Kai jos dingo, Sansa prisiartino prie princo Džofrio. Jo akys buvo už- 
merktos iš skausmo, kvėpavimas trūkčiojo. Sansa priklaupė greta. 

- Džofri, - suaimanavo, - ką jie jums padarė, ką jie jums padarė. Mano 
vargšas prince. Nebijokit. Nujosiu iki įtvirtinimų ir pašauksiu pagalbą. - Ji 
švelniai ištiesė ranką ir paglostė minkštus, šviesius plaukus. 

Jo akys atsimerkė, pažvelgė į ją ir jose galėjai įskaityti tik neapykantą, tik 
pasišlykštėjimą. 

— Tada jok, - spjovė. - Ir neliesk manęs. 


EDARDAS 


 Tieradoją, milorde. 
| bea gretai atsistojo. 

— Mūsų vyrai ar Lanisterių? 

- Džoris, - atsakė jo dvaro valdytojas Veinas Pulas. - Ji nesužalota. 

— Ačiū dievams, - palengvėjo Nedui. Jo vyrai ieškojo Arijos jau keturias 
dienas, tačiau karalienės žmonės taip pat ją medžiojo. - Kur ji? Pasakyk 
Džoriui, tegu tuojau pat pristato ją čia. 

— Apgailestauju, milorde, - atsiliepė Pulas. - Sargyboje prie vartų stovėjo 
Lanisterių vyrai ir pranešė karalienei, kai Džoris ją parlydėjo. Ją nuvedė tie- 
siai pas karalių... 

- Tebūnie prakeikta ta moteris! - sušuko Nedas, skubėdamas prie durų. - 
Surask Sansą ir atvesk ją į priėmimų menę. Gali prireikti jos užtarimo. 

Pabalęs iš įniršio jis nulėkė žemyn bokšto laiptais. Pirmas tris dienas jis 
pats vadovavo paieškai ir vargu ar miegojo bent valandą nuo tos akimirkos, 
kai Arija prapuolė. Šįryt taip maudė širdį ir buvo silpna, kad vos pastovėjo, 
tačiau dabar jį užvaldęs įsiūtis suteikė jėgų. 

Einantį per pilies kiemą jį pašaukė vyrai, tačiau skubėdamas Nedas jų 
nepaisė. Būtų bėgęs, tačiau jis vis dar buvo karaliaus ranka, o ranka turi iš- 
laikyti orumą. Jautė jį sekančias akis, prislopintus balsus, svarstančius, kaip 
jis elgsis. 

Pilis buvo kuklūs įtvirtinimai pusdienis kelio į pietus nuo Trišakio. Kara- 
liškoji palyda įsibruko nekviesta į svečius pas jos lordą, serą Reimuną Darį, 
kol abiejose upės pusėse buvo ieškoma Arijos ir mėsininko sūnaus. Jie nebu- 
vo laukiami lankytojai. Seras Reimunas gyveno taikoje su karaliumi, tačiau 
jo šeima prie Trišakio kovėsi po Reigaro drakonų vėliavomis ir trys vyres- 
nieji jo broliai ten žuvo - tai buvo tiesa, kurios nei Robertas, nei seras Rei- 
munas nepamiršo. Karaliaus, Dario, Lanisterio ir Starkų vyrams susigrūdus 
pernelyg ankštoje pilyje, įtampa kaito ir augo. 

Karalius pasisavino sero Reimuno priėmimų menę, ir čia Nedas juos 
rado. Kai jis įsiveržė į vidų, menė buvo sausakimša. Pernelyg sausakimša, 
pagalvojo jis; likę vieni du su Robertu jie išspręstų šį reikalą draugiškai. 

Robertas kiūksojo aukštoje Dario kėdėje menės gale, jo veidas atrodė su- 
stingęs ir niūrus. Šalia jo stovėjo Sersi Lanister ir jos sūnus. Karalienė laikė 
ranką Džofriui ant peties. Berniuko ranka vis dar buvo sutvarstyta storais 
šilkiniais tvarsčiais. 

Arija stovėjo menės viduryje, su Džoriu Kaseliu šalia, visų akys buvo 
įsmeigtos į ją. 

- Arija, - garsiai pašaukė Nedas. Jis priėjo prie jos, batai kaukšėjo į akme- 
nines grindis. Pamačiusi jį, ji suriko ir prapliupo raudoti. 

Nedas priklaupė ant kelio ir paėmė ją į glėbį. Ji drebėjo. 

— Aš atsiprašau, - raudojo ji, - atsiprašau, atsiprašau. 

- Žinau, - ramino jis. Rankose ji atrodė tokia smulkutė, liesutė maža 
mergytė. Buvo sunku suprasti, kaip ji sugebėjo pridaryti tiek bėdos. - Ar tu 
sužeista? 

— Ne. - Jos veidas buvo murzinas, o ašaros skruostuose paliko rausvus grio- 
velius. - Tik truputį alkana. Suvalgiau saujelę uogų, daugiau nieko neradau. 

— Greitai tave pavalgydinsime, - pažadėjo Nedas. Jis pakilo ir atsigręžė į 
karalių. - Ką visa tai reiškia? - Jis apžvelgė kambarį, ieškodamas draugiškų 
akių. Tačiau, be savo paties vyrų, tokių rado vos keletą. Seras Reimunas Da- 
ris savo žvilgsnį gerai slėpė. Lordo Renlio šypsena puse lūpų galėjo reikšti 
bet ką, senasis seras Beiristinas stovėjo rimtas; visi kiti buvo Lanisterių vy- 
rai ir priešiški. Jiems labai pasisekė, kad nebuvo nei Džeimio Lanisterio, nei 
Sandoro Kligeino, vadovavusių paieškoms į šiaurę nuo Trišakio. 

— Kodėl man niekas nepranešė, kad mano duktė rasta? - skambiu balsu 
pareikalavo paaiškinti Nedas. - Kodėl jos iš karto neatvedė pas mane? 

Jis kreipėsi į Robertą, tačiau atsakė Sersi Lanister. 

— Kaip drįsti kalbėti su karaliumi tokiu tonu? 

Sulig šiais žodžiais karalius sukrutėjo. 

- Tylos, moterie, - rėžė. Jis pasimuistė kėdėje. - Atsiprašau, Nedai. Ne- 
norėjau išgąsdinti mergaitės. Atrodė bus geriausia atsivesti ją čia ir greitai 
baigti šitą reikalą. 

- Ir koks tas reikalas? - lediniu balsu pasiteiravo Nedas. 

Karalienė žengė į priekį. 

- Puikiai žinai, Starkai. Tavo dukra užpuolė mano sūnų. Ji ir mėsininko 
sūnus. Jos gyvulys bandė nutraukti jam ranką. 

— Tai netiesa, - garsiai paprieštaravo Arija. - Ji tik truputį jam krimstelė- 
jo. Jis skriaudė Miką. 

- Džofas papasakojo mums, kas įvyko, - tarė karalienė. - Tu ir mėsinin- 
ko sūnus prikūlėte jį lazdomis, o paskiausiai užsiundei vilką. 

- Buvo ne taip, - gynėsi Arija, vėl vos neverkdama. Nedas uždėjo ranką 
jai ant peties. 

— Būtent taip! - nenusileido princas Džofris. - Jie visi mane užpuolė, o 
ji nusviedė Liūto Dantį į upę! - Nedas pastebėjo, kad kalbėdamas jis nė ne- 
žvilgtelėjo į Ariją. 

— Melagis! - suriko Arija. 

- Užsičiaupk! - sviedė atgalios princas. 

— Pakaks! - kildamas iš vietos užriaumojo karalius prikimusiu iš susier- 
zinimo balsu. Stojo tyla. Per tankią barzdą jis piktai varstė Ariją akimis. - 
Dabar, vaike, tu man papasakosi, kas atsitiko. Klok viską ir sakyk tiesą. Didis 

nusikaltimas meluoti karaliui. - Tada karalius dėbtelėjo į sūnų. - Kai ji baigs, 
bus tavo eilė. O iki tol, prikąsk liežuvį. 

Arijai pradėjus pasakoti, Nedas išgirdo, kaip už jo atsidarė durys. Jis žvilg- 
telėjo atgal ir išvydo įeinančius Veiną Pulą su Sansa. Jie tyliai stovėjo salės 
gale, kol Arija dėstė įvykius. Jai pradėjus pasakoti, kaip sviedė Džofrio kalavi- 
ją į Trišakio vidurį, Renlis Barateonas pradėjo juoktis. Karalius pasišiaušė: 

— Sere Beiristinai, palydėkite mano brolį iš salės, kol jis nepaspringo. 

Lordas Renlis susitvardė. 

— Mano brolis pernelyg geras. Rasiu duris ir pats. - Jis linktelėjo Džof- 
riui. - Galbūt vėliau man papasakosi, kaip devynmetė mergaitė, augumo su- 
lig šlapia žiurke, sugebėjo nuginkluoti tave šluotkočiu ir įmesti tavo kalaviją 
į vandenį. - Durims trinktelėjus už jo, Nedas išgirdo jį sakant: - Liūto Dan- 
tis, - ir vėl nusikvatojant. 

Išblyškęs princas Džofris pradėjo dėstyti visiškai kitokią įvykių seką. Kai 
sūnus baigė kalbėti, karalius sunkiai pakilo nuo kėdės, kaip žmogus, kuris 
norėtų būti bet kur, tik ne čia. 

— Ką, po septyniais pragarais, aš turiu daryti? Jis sako viena, ji - kita. 

— Buvo ir daugiau dalyvių, - įsiterpė Nedas. - Sansa, ateik čia. - Nedas 
jau girdėjo jos įvykių versiją tą naktį, kai dingo Arija. Jis žinojo tiesą. - Papa- 
sakok mums, kas atsitiko. 

Jo vyriausioji dukra nenoriai žengė į priekį. Ji buvo apsitaisiusi mėlynu ak- 
somu, padailintu balta spalva, su sidabrine grandinėle ant kaklo. Jos stori kaš- 
toniniai plaukai iššukuoti iki spindesio. Ji pažvelgė į seserį, paskui į princą. 

— Aš nežinau, - ašaringai prabilo, tarsi norėdama pabėgti. - Aš neprisi- 
menu. Viskas nutiko taip greitai, aš nemačiau... 

- Tu bjaurybė! - suriko Arija. Ji nuskriejo prie sesers tarsi strėlė, parvertė 
Sansą ant žemės ir ėmė tvatinti. - Melagė, melagė, melagė. 

— Arija, liaukis! - sušuko Nedas. Džoris atitraukė ją nuo sesers, besispar- 
dančią. Sansa buvo išbalusi ir drebėjo, kai Nedas pakėlė ją. - Ar neužsiga- 
vai? - paklausė jis, tačiau ši spoksojo į Ariją ir, regis, negirdėjo. 

— Mergaitė laukinė kaip ir jos šlykštus laukinis gyvis, - sušnypštė Sersi 
Lanister. - Robertai, noriu, kad ją nubaustum. 

— Septyni pragarai, - keikėsi Robertas, - Sersi, pažiūrėk į ją. Ji vaikas. Ką 
nori, kad padaryčiau - nuplakčiau gatvėje? Po velnių, vaikiškas kivirčas. Vis- 
kas baigėsi. Nepataisomos žalos nepadaryta. 

Karalienė buvo įsiutusi. 

— Džofriui tie randai liks visam gyvenimui. 

Robertas Barateonas pažvelgė į vyriausiąjį sūnų. 

- Ir gerai. Galbūt tai jam bus pamoka. Nedai, išmokyk drausmės savo du- 
krą. Aš padarysiu tą patį su savo sūnumi. 

— Mielai, jūsų didenybe, - su didžiu palengvėjimu patikino Nedas. 

Robertas pasuko eiti, tačiau karalienė dar nebaigė. 

— O kas bus tam didvilkiui? - šūktelėjo ji pavymui. - Kas bus tam žvėriui, 
kuris sudarkė tavo sūnų? 

Karalius stabtelėjo ir susiraukęs atsigręžė. 

— Pamiršau tą prakeiktą vilką. 

Nedas matė, kaip Džorio rankose įsitempė Arija. Džoris greitai prabilo: 

— Didvilkio pėdsakų neradome, jūsų didenybe. 

Robertas neatrodė nusiminęs. 

— Ne? Tai ir gerai. 

Karalienė pakėlė balsą. 

- Šimtas auksinių drakonų tam, kas atneš man jo kailį! 

— Brangus kailis, - subambėjo Robertas. - Nevelk čia manęs, moterie. 
Gali nusipirkti sau kailių už Lanisterių auksą. 

Karalienė šaltai jį nužvelgė. 

— Nemaniau, kad esi toks šykštus. Karalius, už kurio ištekėjau, būtų pa- 
tiesęs vilko kailį man ant lovos dar saulei nenusileidus. 

Roberto veidas patamsėjo iš pykčio. 

- Būtų sunku tai padaryti neturint vilko. 

— Mes turime vilką, - paprieštaravo Sersi Lanister. Jos balsas skambėjo 
tyliai, tačiau žaliose akyse švietė triumfas. 

Prireikė laiko, kad visi įsisągmonintų jos žodžius, tačiau, kai jie suprato, 
karalius susierzinęs gūžtelėjo pečiais. 

— Kaip pageidausi. Tegu seras Ilinas tuo pasirūpina. 

— Robertai, tu nerimtai, - užprotestavo Nedas. 

Karalius nebeturėjo ūpo daugiau ginčytis. 

— Gana, Nedai, daugiau nieko nenoriu girdėti. Didvilkis yra žiaurus žvė- 
ris. Anksčiau ar vėliau jis būtų atsisukęs prieš tavo mergaitę, kaip tas kitas 
prieš mano sūnų. Nupirk jai šunį, ji bus laimingesnė. 

Tada pagaliau suprato ir Sansa. Išsigandusios akys įsmigo į tėvą. 

- Jis kalba ne apie Ledi, taip? - Jo veide ji perskaitė tiesą. - Ne, - tarė ji. - 
Ne, tik ne Ledi, Ledi niekada niekam neįkando, ji gera... 

— Ledi ten nebuvo, - piktai sušuko Arija. - Palikite ją ramybėje! 

- Sustabdyk juos, - meldė Sansa. - Neleisk jiems to padaryti, prašau, 
prašau, tai buvo ne Ledi, tai padarė Naimirija, Arija tai padarė, tai buvo ne 
Ledi, neleisk jiems skriausti Ledi, aš ją išmokysiu, ji bus gera, aš pažadu, pa- 
žadu... - Ji pravirko. 

Nedas tegalėjo ją apkabinti ir laikyti raudančią. Jis pažvelgė per menę į 
Robertą. Seną draugą, artimesnį nei brolis. 

— Prašau, Robertai. Vardan meilės, kurią man jauti. Vardan meilės, kurią 
jautei mano seseriai. Prašau. 

Karalius ilgai į juos stebeilijosi, tada pasuko akis į žmoną. 

— Būk prakeikta, Sersi, - pasidygėdamas tarė. 

Nedas stovėjo, švelniai išsilaisvinęs iš Sansos glėbio. Grįžo visų keturių 
dienų nuovargis. 

- Tada padaryk tai pats, Robertai, - šaltu ir aštriu it plienas balsu ištarė. — 
Bent jau turėk drąsos padaryti tai pats. 

Robertas pažvelgė į Nedą tuščiomis, negyvomis akimis ir išėjo be žodžių, 
sunkiais it švinas žingsniais. Menę užgulė tyla. 

- Kur didvilkis? - išėjus vyrui paklausė Sersi Lanister. Greta jos šypsojosi 
princas Džofris. 

— Žvėris pririštas prie vartų namelio, jūsų didenybe, - atsiliepė seras Bei- 
ristinas Selmis. 

— Pašaukite Iliną Peiną. 

— Ne, - tarė Nedas. - Džori, nuvesk mergaites į jų kambarius ir atnešk 
man Ledą. - Žodžiai gerklėje kilo kaip tulžis, tačiau prisivertė juos išspjau- 
ti. - Jei tai neišvengiama, pats padarysiu. 

Sersi Lanister įtariai jį nužvelgė. 

— Tu, Starkai? Ar tai kokia nors apgaulė? Kodėl tu taip elgiesi? 

Jie visi spoksojo į jį, tačiau tik Sansos žvilgsnis žeidė. 

- Ji iš šiaurės. Ji nusipelnė daugiau nei mėsininko. 

Jis paliko menę degančiomis akimis, ausyse skambant dukters verksmui 
ir rado didvilkės jauniklę ten, kur ją buvo pririšę. Nedas kurį laiką prie jos 
pasėdėjo. 

- Ledi, - tarė gėrėdamasis vardu. Jis niekada nekreipė dėmesio į vardus, 
kuriuos vaikai išrinko, tačiau žiūrėdamas į ją dabar matė, kad Sansa neklydo. 
Ji buvo mažiausia iš vados, gražiausia, švelniausia ir patikliausia. Ji žvelgė į jį 
ryškiomis geltonomis akimis, ir jis pakedeno jos tankų pilką kailį. 

Netrukus Džoris atnešė Ledą. 

Kai viskas buvo baigta, jis tarė: 

— Parink keturis vyrus ir tegu jie pargabena vilkę į šiaurę. Palaidokite ją 
Vinterfele. 

- Tokį kelią? - priblokštas pasitikslino Džoris. 

— Tokį kelią, - patvirtino Nedas. - Lanisterių moteris niekada neturės 
šito kailio. 

Jis jau ėjo į bokštą pagaliau pamiegoti, kai pro pilies vartus suvirto San- 
doras Kligeinas ir jo raiteliai, grįžę iš medžioklės. 

Ant eržilo nugaros gulėjo kažkas permesta, kažkas sunkaus, suvynioto į 
kruviną apsiaustą. 

- Jūsų duktės nė pėdsako, ranka, - rėžė Skalikas, - tačiau diena nenuėjo 
visiškai veltui. Mes sučiupome jos mažąjį augintinį. - Jis grįžtelėjo atgalios ir 
numetė nešulį; šis dunkstelėjo priešais Nedą. 

Pasilenkęs Nedas atklojo apsiaustą baimindamasis, kokiais žodžiais rei- 
kės pasakyti Arijai, tačiau tai buvo ne Naimirija. Tai buvo mėsininko sūnus, 
Mika, aplipęs sudžiūvusiu krauju. Siaubingas kirtis iš viršaus jį perskrodė 
kone perpus nuo peties iki juosmens. 

- Jūs jį sugavote, - tarė Nedas. 

Atrodė, kad Skaliko akys tviska pro metalinį šlykštų šuns galvos šalmą. 

- Jis bėgo, - jis pažvelgė Nedui į veidą ir nusijuokė. - Bet nelabai greitai. 


BRANAS 


A“. tarsi jis būtų kritęs metų metus. 

Skrisk, šnabždėjo balsas tamsoje, tačiau Branas nemokėjo skristi, tad 
tegalėjo kristi. Meisteris Luvinas kadaise nulipdė mažą berniuką iš molio, 
degė, kol šis sukietėjo ir tapo dužus, aprengė Brano drabužiais ir nusviedė 
nuo stogo. Branas prisiminė, kaip šis sudužo į gabalus. 

— Tačiau aš niekada nekrentu, - kalbėjo jis krisdamas. 

Žemė apačioje buvo taip toli, kad per gaubiančią pilką miglą vos galėjo 
ją įžiūrėti, tačiau juto, kaip greitai krenta, ir žinojo, kas laukia apačioje. Net- 
gi sapnuose negali kristi amžinai. Jis atsibus akimirką anksčiau, nei įsirėš į 
žemę. Visada pabundi akimirką prieš trenkdamasis į žemę. 

O jeigu ne? - pasiteiravo balsas. 

Žemė artėjo, tačiau buvo dar labai toli, už tūkstančių mylių, nors arčiau 
nei iš pradžių. Čia, tamsoje, buvo šalta. Nebuvo saulės, žvaigždžių, tik žemė 
apačioje, vis artėjanti, kad jį sutrėkštų, pilka migla ir šnabždantis balsas. Jis 
norėjo verkti. 

Neverk. Skrisk. 

— Aš nemoku skristi, - kalbėjo Branas. - Aš nemoku, nemoku... 

Iš kur tu žinai? Ar kada nors bandei? 

Balsas buvo aukštas ir plonas. Branas apsidairė, ieškodamas, iš kur jis 
sklinda. Kartu su juo, visai čia pat, sukosi varna, sekdama jį krintantį. 

— Padėkit man, - paprašė. 

Aš bandau, atsakė varna. Sakyk, gal turi grūdų? 

Tamsai svaiginamai sukantis aplink, Branas įkišo ranką į kišenę. Ją iš- 
traukus pro pirštus į orą išslydo auksiniai grūdai. Jie krito kartu su juo. 

Varna nutūpė jam ant rankos ir pradėjo lesti. 

— Ar tu tikrai varna? - paklausė Branas. 

Ar tu tikrai krenti? - atitarė varna. 

— Tai tik sapnas, - kalbėjo Branas. 

Nejaugi? - paklausė varna. 

— Aš atsibusiu, kai atsitrenksiu į žemę, - paaiškino paukščiui Branas. 

Tu mirsi, kai atsitrenksi į žemę, patikslino varna. Ji toliau lesė. 

Branas pažvelgė žemyn. Dabar jau matė kalnus, nuo sniego pabalusias 
jų viršūnes ir sidabrines upių gijas tamsiuose miškuose. Jis užsimerkė ir 
pravirko. 

Ašaros čia nepadės, kranktelėjo varna. Aš tau sakiau, išeitis - skristi, o ne 
verkti. Juk tai nesunku. Pažiūrėk, kaip aš tai darau. Varna pakilo ir ėmė plas- 
noti aplink Brano ranką. 

— Tu turi sparnus, - pabrėžė Branas. 

Galbūt ir tu turi? 

Branas pasičiupinėjo aplink pečius, ieškodamas plunksnų. 

Būna visokių sparnų, paaiškino varna. 

Branas spoksojo į savo rankas, savo kojas. Jis buvo toks liesas, tik oda 
aptraukti kaulai. Ar jis visada buvo toks liesas? Bandė prisiminti. Pilkoje mi- 
gloje prieš jį išniro veidas, tviskantis šviesa, auksu. 

- Ko tik nepadarai iš meilės, - pasakė jis. 

Branas pradėjo klykti. 

Krankdama varna pakilo į orą. Ne tai, sukrankė ji jam. Pamiršk tai, dabar 
tau to nereikia, gink iš galvos, pamiršk. Ji nutūpė Branui ant peties ir kaptelė- 
jo; tviskantis auksinis veidas dingo. 

Branas krito dar greičiau. Pilkos miglos kaukė aplink jam neriant į žemę. 

— Ką tu man darai? - ašarodamas paklausė varnos. 

Mokau skristi. 

— Aš negaliu skristi! 

Tu jau dabar skrendi. 

— Aš krentu. 

Kiekvienas skrydis prasideda kritimu, tarė varna. Pažvelk žemyn. 

— Aš bijau... 

ŽIŪRĖK! 

Branas pažvelgė žemyn ir pajuto, kaip susijaukė viduriai. Žemė skriejo 
link jo. Prieš jį driekėsi visas pasaulis lyg baltos, rudos, žalios spalvos gobe- 
lenas. Jis viską matė taip aiškiai, kad akimirką pamiršo bijoti. Jis matė visą 
karalystę ir visus joje. 

Jis žvelgė į Vinterfelą erelio žvilgsniu; iš viršaus aukšti bokštai regėjosi 
drūti ir kresni, pilies sienos - tik linijos purve. Jis matė meisterį Luviną savo 
balkone, pro nublizgintą bronzinį vamzdelį tyrinėjantį dangų ir besiraukan- 
tį žymintis pastabas knygoje. Jis matė savo brolį Robą, aukštesnį ir stipresnį, 
nei prisiminė, besitreniruojantį kieme su tikru metaliniu kalaviju rankoje. 
Jis matė Hodorą, dorą milžiną iš arklidžių, nešantį priekalą į Mikeno kalvę ir 
laikantį jį ant peties taip lengvai, kaip kitas laikytų maišą šieno. Dievų miško 
širdyje didelis baltas likimo medis dūmavo virš savo atspindžio tamsiame 
tvenkinyje, jo lapai šlamėjo šaltame vėjyje. Pajutęs Brano žvilgsnį, jis pakėlė 
akis nuo ramių vandenų ir supratingai įsistebeilijo į jį. 

Pažvelgęs į rytus jis išvydo galerą, skrodžiančią Baito vandenis. Matė savo 
motiną, sėdinčią vienui vieną kajutėje, žvelgiančią į sukruvintą durklą ant 
stalo priešais, irkluotojus, mojuojančius irklais, ir serą Rodriką, pasilenkusį 
per turėklus, drebantį ir sunkiai alsuojantį. Laivo priekyje tvenkėsi audra, 
milžiniška dundanti tamsa, čaižoma žaibų, tačiau jie jos kažkodėl nematė. 

Jis pažvelgė į pietus ir pamatė galingą melsvai žalią Trišakio tėkmę. Regė- 
jo tėvą kažko meldžiantį karaliaus, sielvarto pažymėtu veidu. Jis matė Sansą, 

raudančią naktimis, ir Ariją, tyliai žiūrinčią ir tvirtai širdyje užrakinusią pa- 
slaptis. Aplink jas tvenkėsi šešėliai. Vienas šešėlis pilkas kaip pelenai, siau- 
bingu skaliko veidu. Kitas spindinčiais tarsi saulė šarvais, auksinis ir gražus. 
Virš jų abiejų dunksojo milžinas akmeniniais šarvais, tačiau, jam atidengus 
priekaktį, viduje tebuvo tamsa ir tirštas juodas kraujas. 

Jis pakėlė akis ir metė žvilgsnį per siaurąją jūrą į Laisvuosius miestus, Ža- 
lią Dotrakių jūrą ir toliau, į Vais Dotrakį po kalnu, legendines Nefrito jūros 
žemes, į Ašajų prie Šešėlio, kur prieš saulėtekį budo drakonai. 

Galiausiai jis pažvelgė šiaurėn. Regėjo Sieną, tviskančią it mėlynas 
kristalas, ir pavainikį brolį Joną, vieną miegantį šaltoje lovoje, jo oda blyš- 
ko ir kietėjo tirpstant prisiminimams apie šilumą. Jis pažvelgė už Sienos, 
už begalinių miškų, užklotų sniegu, už įšalusio kranto ir galingų melsvai 
baltų ledo upių, apmirusių lygumų, kur niekas neaugo ir negyveno. Jis pa- 
žvelgė gilyn į žiemos širdį ir išsigandęs suriko, o karštos ašaros nudegino 
skruostus. 

Dabar tu žinai, sušnabždėjo varna, tūpdama jam ant peties. Dabar žinai, 
kodėl turi gyventi. 

— Kodėl? - paklausė Branas, nieko nesuprasdamas ir vis krisdamas, kris- 
damas. 

Nes ateina žiema. 

Branas pažvelgė į varną ant peties, o ši - į jį. Ji turėjo tris akis, ir trečio- 
ji buvo pilna šiurpulingo žinojimo. Branas pažvelgė žemyn. Dabar apačioje 
tebuvo tik sniegas, šaltis, mirtis, įšalusi dykynė, kurioje kyšančios melsvai 
baltos ledo smailės laukė jo apkabinti. Jos lėkė į jį tarsi ietys. Jis matė kaulus 
tūkstančių kitų miegančiųjų, pamautų ant jų viršūnių. Jis beprotiškai bijojo. 

— Ar gali vyras išlikti drąsus, jei jis bijo? - išgirdo savo paties balsą, silpną 
ir tolimą. 

Ir tėvo balsas jam atsakė. 

— Tai vienintelis kartas, kada žmogus ir būna drąsus. 

Dabar, Branai, ragino varna. Rinkis. Skrisk arba krisk. 

Klykdama mirtis siekėsi jo. 

Branas ištiesė rankas ir nuskrido. 

Nematomi sparnai gėrė vėją, pūtėsi ir kėlė jį aukštyn. Siaubingos ledinės 
adatos apačioje mažėjo. Viršuje atsivėrė dangus. Branas pakilo aukštai. Tai 
buvo dar smagiau nei laipioti. Tai buvo užvis geriausia. Pasaulis po juo su- 
sitraukė. 

— Aš skrendu, - iš džiaugsmo suspigo jis. 

Pastebėjau, tarė triakė varna. Ji pakilo, plakdama sparnais jam į veidą, 
trukdydama, akindama. Jis vartėsi ore nuo kiekvieno sparnų kirčio į skruos- 
tą. Skaudžiai kirto snapas ir Branas ūmai pajuto akinantį skausmą vidury 
kaktos, tarpuakyje. 

— Ką tu darai? - suriko jis. 

Varna pravėrė snapą ir sukrankė, nuskambėjo iš baimės veriantis klyks- 
mas ir pilkos miglos aplink jį sudrebėjo ir nukrito lyg šydas; jis išvydo, kad 
varna - tai moteris, patarnaujanti moteris ilgais juodais plaukais, ir jis ją 
iš kažkur pažinojo; iš Vinterfelo, taip, taip, iš ten, jis dabar ją prisiminė, ir 
tada susivokė, kad jis Vinterfele, aukštoje lovoje kažkokiame šaltame bokšto 
kambaryje, o juodaplaukė moteris paleido iš rankų dubenį su vandeniu ant 
grindų ir nulėkė laiptais žemyn rėkdama: 

— Jis pabudo, jis pabudo, jis pabudo! 

Branas palietė kaktą tarpuakyje. Ten, kur kaptelėjo varna, vis dar degė, 
tačiau nieko nebuvo: nei kraujo, nei žaizdos. Jis jautėsi silpnas ir apsvaigęs. 
Pamėgino išlipti iš lovos, tačiau nepajėgė. 

Ir tada kažkas prie lovos sujudėjo ir lengvai nutūpė jam ant kojų. Jis nie- 
ko nepajuto. Jam į akis žvelgė pora geltonų akių, švytinčių tarsi saulė. Langas 
buvo praviras, kambaryje šalta, tačiau nuo vilko sklindanti šiluma apgaubė jį 
tarsi karšta vonia. Jo vilkiukas, suprato Branas... ar čia jis? Jis dabar buvo toks 
didelis. Jis ištiesė ranką, norėdamas jį paglostyti, ranka tirtėjo kaip lapas. 

Kai į kambarį įgriuvo jo brolis Robas, uždusęs nuo lėkimo bokšto laip- 
tais, didvilkis laižė Branui veidą. Branas ramiai pažvelgė į viršų. 

— Jo vardas — Vasara, - ištarė. 


KETLINA 


p o valandos pasieksime Karaliaus Uostą. 
A Ketlina pasisuko nuo turėklų ir prisivertė nusišypsoti. 

- Jūsų irkluotojai mums gerai pasitarnavo, kapitone. Kiekvienas iš jų gaus 
po sidabrinį elnią, kaip mano dėkingumo ženklą. 

Kapitonas Morėjus Tumitis padėkojo nusilenkdamas. 

- Jūs pernelyg dosni, ledi Stark. Jiems pakankamas atlygis - garbė vežti 
tokią didžią ledi kaip jūs. 

— Tačiau jie paims ir sidabrą. 

Morėjus nusišypsojo. 

— Kaip pageidausite. 

Bendrine kalba jis šnekėjo laisvai, su vos juntamu tirošių akcentu. Jis sa- 
kėsi plaukiojąs siaurojoje jūroje trisdešimt metų, iš pradžių kaip irkluotojas, 
paskui kaip vairininkas ir galiausiai kaip nuosavų prekybos galerų kapitonas. 
„Audros Šokėja“ buvo ketvirtasis jo laivas, ir greičiausias, dvistiebė galera su 
šešiasdešimčia irklų. 

Ji tikrai buvo greičiausia iš laivų, buvusių Baltajame uoste, kai Ketlina ir 
seras Rodrikas Kaselis atvyko ilgai šuoliavę pasroviui. Tirošiai garsėjo go- 
dumu, ir seras Rodrikas siūlė pasisamdyti žvejybinį vienstiebį laivą iš Trijų 
Seserų, tačiau Ketlina reikalavo galeros. Ir gerai, kad nenusileido. Didžiąją 
kelionės dalį pūtė priešpriešinis vėjas ir be galeros irklų jie vis dar būtų sky- 
nęsi kelią prie Pirštų, užuot slyste slydę artyn prie Karaliaus Uosto ir kelio- 
nės tikslo. 

Taip arti, pagalvojo ji. Po drobiniais tvarsčiais pirštai vis dar tvinkčiojo, 
primindami durklo rėžius. Skausmas buvo jos bausmė, jautė Ketlina, jei kar- 
tais užsimirštų. Ji negalėjo sulenkti paskutinių dviejų kairės rankos pirštų, o 
ir kiti niekada nebebus tokie lankstūs. Vis dėlto tai buvo nedidelė kaina už 
Brano gyvybę. 

Seras Rodrikas kaip tik tuo metu pasirodė ant denio. 

— Mano gerasis drauge, - tarė Morėjus per šakotą žalią barzdą. Tirošiai 
mėgo ryškias spalvas, netgi barzdų. - Smagu matyti, kad atrodote geriau. 

— Taip, - sutiko seras Rodrikas. - Beveik dvi dienas jau nebenorėjau mir- 
ti. - Jis nusilenkė Ketlinai. - Miledi. | 

Jis iš tiesų atrodė geriau. Buvo šiek tiek plonesnis, nei jiems išplaukiant 
iš Baltojo uosto, bet jau panašus į save. Nuo stiprių Baito vėjų ir siaurosios 
jūros bangavimo jį pykino ir jis vos neiškrito per bortą, kai už Dragonstouno 
juos netikėtai užklupo audra; vis dėlto jis kažkaip sugebėjo išsilaikyti už vir- 
vės, kol trys Morėjaus vyrai jį išgelbėjo ir palydėjo žemyn po deniu. 

— Kapitonas ką tik man sakė, kad kelionė jau eina į pabaigą, - tarė Ketlina. 

Seras Rodrikas tik kreivai šyptelėjo. 

— Taip greitai? — Jis atrodė keistai be savo puikiųjų baltų žandenų; kaž- 
koks mažesnis, ne toks smarkus ir pasenęs dešimčia metų. Tačiau Baite at- 
rodė išmintinga atsiduoti įgulos barzdaskučiui, kai žandenas trečią kartą su- 
teršė vemdamas į sūkuriuojančius vandenis, pasilenkęs per turėklą. 

— Paliksiu jus aptarti reikalų, - pasakė kapitonas Morėjus. Jis nusilenkė ir 
pasišalino. 

Galera slydo vandeniu tarsi laumžirgis, jos irklai kilo ir leidosi stebėtinai 
tiksliai. Seras Rodrikas laikėsi įsikibęs turėklo ir stebeilijosi į praplaukiamą 
krantą. 

— Nebuvau pats šauniausias gynėjas. 

Ketlina palietė jo ranką. 

— Mes čia, sere Rodrikai, ir saugūs. Tai svarbiausia. - Jos ranka grabinėjo 
po apsiaustu, pirštai buvo nelankstūs ir nevikrūs. Durklas vis dar stirksojo 
prie šono. Ji susivokė retkarčiais turinti jį paliesti, kad nusiramintų. - Dabar 
turime pasiekti karaliaus ginklininką ir melstis, kad jis būtų patikimas. 

- Seras Aronas Santagaras tuščiagarbis, tačiau doras. - Seras Rodrikas 
kilstelėjo ranką pasiglostyti žandenų, tačiau dar kartą aptiko, kad jų nebė- 
ra. Jis atrodė sumišęs. - Jis gali atpažinti durklą, taip... bet, miledi, nuo pat 
akimirkos, kai išlipsime į krantą, labai rizikuojame. Dvare yra tokių, kurie iš 
karto jus atpažins. 

Ketlina tvirtai suspaudė lūpas. „Mažasis Pirštas, - sumurmėjo. Jo veidas 
išniro prieš ją; berniuko veidas, nors dabar jis jau ne berniukas. Prieš keletą 
metų mirė jo tėvas, tad dabar jis vadinosi lordas Beilišas, nors vis dar buvo 
šaukiamas Mažuoju Pirštu. Jos brolis Edmuras praminė jį taip prieš dauge- 
lį metų Riverane. Kukli jo šeimos nuosavybė buvo žemės ant mažiausiojo 
Piršto, o Piteris pagal amžių buvo lieknas ir neaukštas. 

Seras Rodrikas kostelėjo. 

— Lordas Beilišas kartą... - Jis nebaigė minties, ieškodamas mandagesnio 
žodžio. 

Ketlina spjovė į visus skrupulus. 

- Jis buvo mano tėvo globotinis. Mes drauge užaugome Riverane. Aš jį 
laikiau broliu, tačiau jo jausmai man... buvo daugiau nei broliški. Paskelbus 
apie mano vedybas su Brandonu Starku, Piteris metė iššūkį dėl teisės gauti 
mano ranką. Tai buvo beprotybė. Brandonui buvo dvidešimt, Piteriui vos 
penkiolika. Turėjau maldauti Brandoną, kad neatimtų Piteriui gyvybės. Jis 
paliko jam randą. Po to mano tėvas jį išsiuntė. Nuo tada jo nemačiau. - Ji 
pakėlė veidą į purslus, tarsi gaivus vėjas galėtų nupūsti prisiminimus. - Jis 
rašė man į Riveraną, kai žuvo Brandonas, tačiau aš sudeginau laišką net ne- 
skaičiusi. Tuomet jau žinojau, kad vietoj brolio mane ves Nedas. 

Sero Rodriko pirštai dar kartą nevikriai apgraibė jau nebesančias žandenas. 

— Mažasis Pirštas dabar sėdi mažojoje taryboje. 

- Žinojau, kad jis aukštai iškils, - tarė Ketlina. - Jis buvo protingas, net ir 
berniukas, tačiau viena būti protingam ir visai kas kita - išmintingam. Man 
įdomu, kaip jį pakeitė metai. 

Aukštai virš galvos, nuo laivavirvių šaukė žvalgas. Kapitonas Morėjus 
vaikščiojo po denį šūkaudamas įsakymus; prieš akis ant trijų aukštų kalvų 
išnirus Karaliaus Uostui, visi „Audros Šokėjoje“ pratrūko bruzdėti. 

Ketlina žinojo, jog prieš tris šimtus metų šios kalvos buvo apaugusios 
miškais ir šiauriniame Juodųjų Vandenų krante, kur gili, skubri upė įteka į 
jūrą, gyveno tik saujelė žvejų. Tada iš Dragonstouno atplaukė Eigonas Užka- 
riautojas. Būtent čia išsilaipino jo kariauna, o ten, ant aukščiausios kalvos, iš 
medžio ir molio surentė pirmąją tvirtovę. 

Dabar miestas driekėsi pakrantėmis, kiek tik Ketlinos akys užmatė; vie- 
nas ant kito grūdosi namai, pavėsinės ir svirnai, mūriniai sandėliai, medi- 
nės užeigos ir prekyvietės, tavernos, viešnamiai ir kapinės. Net čia ji girdėjo 
lalėjimą iš žuvų turgaus. Tarp pastatų vingiavo platūs, medžiais apsodinti 
keliai, raitėsi kreivos ir tokios siauros gatvelės, kad du žmonės nebūtų galėję 
eiti greta. Vizenijos kalvą karūnavo didžioji Beiloro šventykla su septyniais 
kristaliniais bokštais. Kitoje miesto pusėje ant Reinio kalvos dunksojo pa- 
juodusios Dragonpito sienos, milžiniškas kupolas buvo virtęs griuvėsiais, 
bronzinės durys jau šimtmetį nevarstomos. Tarp jų tiesi it strėlė šovė Seserų 
gatvė. Tolumoje kilo aukštos ir tvirtos miesto sienos. 

Krantinę rėmino šimtas molų, o uostas atrodė sausakimšas laivų. Įplauk- 
davo ir išplaukdavo giliavandenės žvejybos laivai ir upių laiveliai, jūreiviai 
stumdėsi pirmyn atgal po Juoduosius Vandenis, iš prekybinių galerų krovė 
gėrybes, atgabentas iš Bravoso, Pentoso ir Lyso. Ketlina pastebėjo ištaigin- 
gą karalienės baržą, pririštą greta storapilvio banginių medžioklės laivo iš 
Ibeno uosto, jo korpusas juodavo nuo dervos, o aukščiau upės prieplaukose 
ilsėjosi tuzinas dailių auksinių karo laivų suvyniotomis burėmis ir baisiais 
geležiniais taranais, kyšančiais viršum vandens. 

Virš visko, nuo aukštos Eigono kalvos, tylomis žvelgė Raudonoji tvirtovė; 
septyni milžiniški apvalūs bokštai, karūnuoti dantytais geležiniais kuorais; 
didžiulis niūrus barbakanas; skliautuotos menės ir dengti tiltai, kareivinės, 
požeminiai kalėjimai ir sandėliai; gynybinė siena, išmušta lankininkų lange- 
liais, - viskas sumūryta iš šviesiai raudono akmens. Ją pastatyti įsakė Eigo- 
nas Užkariautojas. Jo sūnus, Meigoras Žiaurusis, prižiūrėjo, kad darbai būtų 
baigti. Po to jis nuritino galvas visiems čia nugarą lenkusiems akmenskal- 
džiams, staliams ir mūrininkams. Jis prisiekė, kad tik drakono palikuonys 
žinos paslaptis tvirtovės, kurią pastatė drakonų lordai. 

Tačiau dabar ant dantytų sienų plazdančios vėliavos buvo auksinės, o ne 
juodos, o ten, kur kadaise ugnimi spjaudėsi trigalvis drakonas, dabar puika- 
vosi vainikuotas Barateonų giminės elnias. 

Aukštastiebis gulbės formos laivas iš Vasaros salų yrėsi iš uosto, baltas jo 
bures išpūtė vėjas. „Audros Šokėja“ praplaukė šalia, galingai irdamasi link 
kranto. 

- Miledi, - kreipėsi seras Rodrikas, - gulėdamas lovoje mąsčiau, kaip ge- 
riausia būtų veikti. Jums nederėtų vykti į pilį. Aš nueisiu vietoj jūsų ir atvesiu 
serą Aroną į kokią nors saugią vietą. 

Galerai artinantis link prieplaukos, ji pažiūrėjo į senąjį riterį. Morėjus šū- 
kavo vūlgaria valyriška Laisvųjų miestų kalba. 

- Jūs rizikuotumėt taip pat, kaip ir aš. 

Seras Rodrikas nusišypsojo. 

- Nemanau. Kiek anksčiau žvilgtelėjęs į savo atspindį vandenyje, vos 
save atpažinau. Mano motina buvo paskutinis žmogus, matęs mane be žan- 
denų, o ji jau keturiasdešimt metų kaip mirusi. Manau, esu ganėtinai sau- 
gus, miledi. 

Morėjus suriaumojo komandą. Visi kaip vienas šešiasdešimt irklų pakilo 
iš upės, apsivertė ir nuvarvino vandenį. Galera sulėtino greitį. Dar vienas 
šūksnis, ir irklai sulindo į korpusą. Kai laivas dunkstelėjo į prieplauką, tiro- 
šių jūrininkai iššoko jo pririšti. Morėjus skubiai grįžo atgal, spinduliuoda- 
mas šypseną. 

— Karaliaus Uostas, miledi, kaip įsakėte. Kelionė niekada nebuvo tokia 
greita ir saugi. Ar jums reikės pagalbos nusigabenti daiktams į pilį? 

— Mes nevyksime į pilį. Gal rekomenduotumėte kokią užeigą, švarią ir 
patogią vietą netoli upės? 

Tirošis pasičiupinėjo žalią šakotą barzdą. 

- Žinau keletą vietų, kurios atitiktų jūsų poreikius. Tačiau pirmiausia, 
jei leisite, norėčiau gauti antrąją sutarto užmokesčio dalį. Ir, be abejo, papil- 
domą sidabrą, kurį taip maloningai pažadėjote. Berods minėjote šešiasde- 
šimt elnių? 

- Irkluotojams, - priminė Ketlina. 

— O, žinoma, - patikino Morėjus. - Tačiau palaikysiu juos, kol grįšime į 
Tirošį. Dėl jų žmonų ir vaikų. Jei atiduosite jiems sidabrą čia, miledi, jie pra- 
loš jį arba iššvaistys vienos nakties malonumams. 

- Pinigus galima išleisti ir blogesniems dalykams, - įsiterpė seras Rodri- 
kas. - Artėja žiema. 

— Žmogus turi pats rinktis, - tarė Ketlina. - Jie užsidirbo sidabrą. Man 
nerūpi, kur jį išleis. 

— Kaip pasakysite, miledi, - linkčiodamas ir šypsodamasis nesipriešino 
Morėjus. 

Kad būtų tikra, Ketlina pati sumokėjo irkluotojams, po elnią kiekvienam, 
ir po varioką dviem vyrams, užnešusiems jų skrynias į Vizenijos kalvą, į Mo- 
rėjaus rekomenduotą užeigą. Tai buvo atokus senas namas Ungurių gatvėje. 
Užeigos savininkė - sugižusi senė, lakstančiomis akimis, įtariai juos nužvel- 

gė ir krimstelėjo Ketlinos duotą monetą, kad įsitikintų, jog ji tikra. Tačiau 
kambariai buvo dideli ir erdvūs, o Morėjus dievažijosi, kad žuvies troškinys 
čia gardžiausias visose Septyniose Karalystėse. Tačiau užvis geriausia, kad ji 
nesiteiravo, kas jie tokie. | 

— Manau, jums būtų geriau likti kuo toliau nuo bendrojo kambario, - pa- 
tarė seras Rodrikas, kai jie galiausiai įsikūrė. - Net tokioje vietoje nežinai, 
kas tave gali stebėti. - Jis vilkėjo grandininius šarvus ir slėpė durklą bei ilgąjį 
kalaviją po juodu apsiaustu su gobtuvu, kurį galėjo užsitraukti ant galvos. — 
Dar iki sutemų grįšiu su seru Aronu, - pažadėjo jis. - Pailsėkite, miledi. 

Ketlina jautėsi pavargusi. Kelionė buvo ilga ir varginanti, o ji pati nebe- 
jauna. Kambario langai vėrėsi į alėją ir stogų viršūnes, su Juodųjų Vandenų 
vaizdais apačioje. Matė serą Rodriką išeinantį, gyvai žingsniuojantį judrio- 
mis gatvėmis, kol galiausiai jis ištirpo minioje. Tada nusprendė pasinaudoti 
jo patarimu. Čiužinys buvo prikimštas šiaudų, o ne plunksnų, tačiau tai ne- 
sutrukdė nugrimzti į miegą. 

Ją pažadino beldimas į duris. 

Ketlina ūmai atsisėdo. Už lango Karaliaus Uosto stogai besileidžiančios 
saulės šviesoje atrodė raudoni. Ji miegojo ilgiau, nei ketino. Kumštis vėl ėmė 
dundenti į duris ir pasigirdo šūksnis: „Karaliaus vardu, atidarykite!“ 

- Luktelėkit! - sušuko ji. Apsigaubė apsiaustu. Durklas gulėjo ant spinte- 
lės greta lovos. Pasičiupo jį, tik tada atvėrė sunkias medines duris. 

Į kambarį įsiveržę vyrai vilkėjo juodus grandininius šarvus ir auksinius 
miesto sargybos apsiaustus. Jų vadas šyptelėjo, pamatęs durklą jos rankose, 
ir tarė: 

— Šito neprireiks, miledi. Mus atsiuntė jūsų palydėti į pilį. 

— Kas siuntė? - pasitikslino ji. 

Jis padavė jai juostelę. Ketlinai užėmė kvapą. Pilkame vaške buvo įspaus- 
tas strazdas. „Piteris“, — mintyse teištarė. Taip greitai. Kažkas atsitiko serui 
Rodrikui. Ji pažvelgė į sargybinių vadą. 

— Ar žinote, kas aš? 

— Ne, miledi, - atitarė šis. - Milordas Mažasis Pirštas tik įsakė palydėti 
jus pas jį ir prižiūrėti, kad su jumis būtų tinkamai elgiamasi. 

Ketlina linktelėjo. 

— Palaukite už durų, kol apsirengsiu. 

Ji nusimazgojo dubenyje rankas ir apsivyniojo švaria drobe. Pirštai atro- 
dė stori ir nemiklūs, ilgai vargo, kol susivarstė liemenę ir užsisegė prie kaklo 
dulsvai rudo apsiausto sagą. Kaip Mažasis Pirštas sužinojo, kad ji čia? Seras 
Rodrikas tikrai nebūtų jam pasakęs. Gal jis ir senas, tačiau užsispyręs ir iš- 
tikimas iki kaulų smegenų. Gal jie pavėlavo ir Lanisteriai pasiekė Karaliaus 
Uostą anksčiau nei ji? Ne, jei tai būtų tiesa, Nedas irgi būtų čia ir tikrai būtų 
atėjęs pas ją. Bet kaip... 

Tada ji pagalvojo - Morėjus. Tirošis žinojo, kas jie tokie ir kur apsistojo, 
velniai jį griebtų. Buvo tikra, kad už tas žinias jam gerai sumokėjo. 

Jai atvedė žirgą. Jiems pajudėjus, gatvėse jau spingsėjo šviesos ir sargybi- 
nių auksiniais apsiaustais apsupta raita Ketlina jautė į ją įbestas miesto akis. 
Jiems pasiekus Raudonąją tvirtovę, grotos jau buvo nuleistos ir didieji vartai 
užkelti nakčiai, tačiau pilies langus gaivino mirksintys žiburiai. Sargybiniai 
žirgus paliko už sienos ir nuvedė ją pro siauras šonines duris, tada nesibai- 
giančiais laiptais aukštyn į bokštą. 

Jis buvo vienas kambaryje: sėdėjo prie sunkaus medinio stalo ir rašė, 
šviečiant aliejinei lempai. Kai ją įvedė į vidų, jis padėjo plunksną ir pažvelgė. 

- Ket, - tyliai tarė. 

— Kodėl aš atvesta čia? 

Jis pakilo ir šiurkščiai mostelėjo sargybiniams. 

— Palikite mus. 

Vyrai pasišalino. 

- Tikiuosi, su tavimi buvo gražiai elgiamasi? —- paklausė, kai jie išėjo. — 
Daviau griežtus nurodymus. - Jis pastebėjo tvarsčius. - Tavo rankos... 

Ketlina nepaisė ore pakibusio klausimo. 

— Nesu pratusi būti iškviečiama tarsi patarnaujanti mergiotė, - lediniu 
balsu tarė. - Būdamas berniukas, žinojai, ką reiškia mandagumas. 

— Supykdžiau tave, miledi. To nenorėjau, - atrodė, jis atgailauja. Tas vaiz- 
das grąžino Ketliną į vaikystę. Jis buvo išdykęs vaikas, tačiau po visų išdaigų 
visada atgailaudavo; tokį būdo bruožą jis turėjo. Metai jo beveik nepakeitė. 
Piteris iš mažo berniuko išaugo į neaukštą vyrą, coliu ar dviem žemesnį nei 
Ketlina, grakštų ir vikrų, ryškių bruožų, kuriuos ji prisiminė, ir tomis pačio- 
mis pilkai žaliomis besijuokiančiomis akimis. Dabar jis turėjo mažą smailią 
barzdelę ir sidabrinių gijų juoduose plaukuose, nors dar nesulaukė trisde- 
šimties. Šios derėjo prie apsiausto sagties - sidabrinio strazdo. Net vaikas jis 
mėgo sidabrą. 

— Kaip tu sužinojai, kad esu mieste? - pasiteiravo ji. 

— Lordas Veiris žino viską, - klastingai šypsodamasis tarė Piteris. - Jis ne- 
trukus prie mūsų prisijungs, tačiau pirmiausia norėjau pasimatyti su tavimi 
vienas. Ilgai nesimatėme, Ket. Kiek metų? 

Ketlina nepaisė jo draugiškumo. Buvo kur kas svarbesnių klausimų. 

— Taigi mane rado karaliaus Voras. 

Mažasis Pirštas susiraukė. 

- Geriau jo šitaip nevadink. Jis labai jautrus. Eunuchams būdinga savy- 
bė, manyčiau. Be Veirio žinios mieste nieko nevyksta. Neretai jis sužino apie 
įvykius prieš jiems nutinkant. Jis visur turi informatorių. Mažųjų paukščiu- 
kų, kaip juos vadina. Vienas iš jo mažųjų paukščiukų nugirdo apie tavo vizi- 
tą. Laimei, Veiris pirmiausia atėjo pas mane. 

— Kodėl pas tave? 

Jis trūktelėjo pečiais. 

— O kodėl ne? Aš iždininkas, karaliaus patarėjas. Selmis ir lordas Renlis 
išjojo į šiaurę pasitikti Roberto, o lordas Stanis išvykęs į Dragonstouną, tad 
liko tik meisteris Paiselis ir aš. Tai buvo akivaizdus pasirinkimas. Aš buvau 
tavo sesers Laizos draugas, Veiris tai žino. 

- Ar Veiris Žino apie... 

- Lordas Veiris žino viską... išskyrus tai, kodėl tu čia, - jis kilstelėjo anta- 
kį. - Taigi kodėl tu čia? 

— Žmonai leidžiama ilgėtis vyro ir, jei motinai reikia, kad dukterys būtų 
šalia, kas gali jai atsakyti? 

Mažasis Pirštas nusijuokė. 

- O, labai gerai, miledi, tačiau nemanyk, kad tuo patikėsiu. Pernelyg ge- 
rai tave pažįstu. Koks buvo Tulių šūkis? 

Jai išdžiūvo gerklė. 

— Šeima, pareiga, garbė, - išpoškino ji. Jis išties ją gerai pažinojo. 

- Šeima, pareiga, garbė, - atkartojo jis. - Kiekviena iš jų reikalauja būti 
Vinterfele, kur mūsų ranka tave ir paliko. Ne, miledi, kažkas atsitiko. Ši ne- 
tikėta kelionė liudija ypatingą skubą. Meldžiu, leisk padėti. Seni geri draugai 
nedvejodami turėtų pasikliauti vienas kitu. 

Pasigirdo švelnus beldimas į duris. 

- Įeikite! - šūktelėjo Mažasis Pirštas. 

Pro duris įžengęs vyras buvo putnus, kvepiantis, nusipudravęs ir plikas 
kaip kiaušinis. Ant palaido purpurinio šilko drabužio jis segėjo liemenę, 
austą iš aukso siūlų, avėjo smailias minkšto aksomo šlepetes. 

- Ledi Stark, - abiem rankom imdamas josios kreipėsi į ją, - taip džiugu 
matyti jus čia po tiek metų. 

Jo oda buvo minkšta ir drėgna, o iš burnos dvelkė alyvomis. 

- O, vargšės jūsų rankelės. Ar nusideginote, mieloji ledi? Piršteliai tokie 
švelnūs... Mūsų gerasis meisteris Paiselis maišo stebuklingus tepalus. Ar pa- 
siųsti, kad atneštų stiklainiuką? 

Ketlina ištraukė pirštus iš jo rankų. 

— Dėkoju, milorde, tačiau mano meisteris Luvinas jau pasirūpino žaiz- 
domis. 

Veiris palenkė galvą. 

— Didžiai nusiminiau, išgirdęs apie jūsų sūnų. Toks jaunas. Dievai negai- 
lestingi. 

- Čia mūsų nuomonės sutampa, lorde Veiri, - tarė Ketlina. Titulas te- 
buvo pagarbos kaip tarybos nariui išraiška; Veiris buvo tik savo voratinklio 
lordas, gandonešių šeimininkas. 

Eunuchas išskėtė minkštas rankas. 

- Tikiuosi, kad ne tik dėl to, mieloji ledi. Labai vertinu jūsų vyrą, mūsų 
naująją ranką, ir žinau, kad abu mylime karalių Robertą. 

— Taip, - teko sutikti jai. - Be jokios abejonės. 

— Nė vienas karalius nebuvo toks mylimas, kaip mūsų Robertas, - kan- 
džiai mestelėjo Mažasis Pirštas. Jis klastingai šyptelėjo. - Bent jau taip girdė- 
jo lordas Veiris. 

- Geroji ledi, - susirūpinęs pradėjo Veiris, - Laisvuosiuose miestuose yra 
žmonių, turinčių nuostabių gydomųjų galių. Tik tarkite Žodį ir aš nusiųsiu 
kurį nors pas jūsų brangųjį Braną. 

— Meisteris Luvinas Brano labui daro viską, kas įmanoma, - patikino ji. Ji 
nekalbės apie Braną, ne čia, ne su šiais vyrais. Ji šiek tiek pasitikėjo Mažuoju 
Pirštu, o Veiriu nė kiek. Ji neparodys jiems savo sielvarto. - Lordas Beilišas 
sako, kad už tai, jog esu čia, turėčiau dėkoti jums. 

Veiris sukikeno kaip maža mergaitė. 

- O, taip. Prisipažįstu, kaltas. Tikiuosi, atleisite, kilnioji ledi. - Jis kleste- 
lėjo į kėdę ir susidėjo rankas. - Įdomu, ar galėtume paprašyti jus parodyti 
durklą? 

Ketlina Stark priblokšta spoksojo į eunuchą. Jis tikrai yra voras, įsiutusi 
pagalvojo, burtininkas arba dar blogiau. Jis žinojo tai, ko negalėjo žinoti, ne- 
bent... 

— Ką jūs padarėte serui Rodrikui? - pareikalavo paaiškinti. 

Mažasis Pirštas apstulbo. 

- Jaučiuosi tarsi riteris, atvykęs į mūšį be ieties. Apie kokį durklą mes kal- 
bame? Kas yra seras Rodrikas? 

— Seras Rodrikas Kaselis yra Vinterfelo kovų meistras, - paaiškino Vei- 
ris. - Patikinu jus, ledi Stark, gerajam riteriui nieko nenutiko. Anksti šią po- 
pietę jis čia pasibeldė. Kartu su seru Aronu Santagaru jie apsilankė ginklinėje 
ir kalbėjosi apie durklą. Saulei leidžiantis, jie drauge išėjo iš pilies ir pasuko 
į tą siaubingą lindynę, kurioje jūs apsistojote. Jie vis dar ten, gurkšnoja ben- 
drajame kambaryje, laukia jūsų sugrįžtant. Seras Rodrikas labai susirūpino 
jūsų neradęs. 

- Iš kur jūs viską Žinote? 

— Taip čiulba maži paukščiukai, - šypsodamasis tarė Veiris. - Aš viską 
žinau, mieloji ledi. Tokia jau mano pareiga, - jis trūktelėjo pečiais. - Juk jūs 
turite durklą su savimi, tiesa? 

Ketlina išsitraukė jį iš po apsiausto ir numetė ant stalo priešais juos. 

- Štai. Galbūt jūsų mažieji paukščiukai galėtų pačiulbėti, kas šio durklo 
savininkas? 

Veiris perdėtai atsargiai pakėlė durklą ir perbraukė nykščiu per ašmenis. 
Ištryško kraujas, jis cyptelėjo ir numetė ginklą atgal ant stalo. 

- Atsargiai, - įspėjo Ketlina, - jis aštrus. 

- Nėra nieko aštresnio už Valyrijos plieną, - tarė Mažasis Pirštas, kol Vei- 
ris čiulpė kraujuojantį nykštį ir žvelgė į Ketliną niūriai įspėdamas. Mažasis 

Pirštas lengvai kilstelėjo peilį, mėgindamas rankeną. Jis mestelėjo jį į orą ir 
sugavo kita ranka. 

— Toks patogus rankai. Tu nori rasti jo savininką, ar toks tavo kelionės 
tikslas? Dėl to nereikėjo eiti pas serą Aroną, miledi. Reikėjo ateiti tiesiai pas 
mane. 

- Ojei būčiau atėjusi, - paklausė Ketlina, - ką būtum man atsakęs? 

— Būčiau pasakęs, kad Karaliaus Uoste toks durklas yra tik vienas. — 
Nykščiu ir smiliumi jis suspaudė ašmenis, užsimojo virš peties ir įgudusiu 
judesiu sviedė per kambarį. Durklas virpėdamas giliai įsmigo į durų ąžuo- 
lą. - Jis mano. 

— Tavo? - Ji nieko nebesuprato. Piterio Vinterfele nebuvo. 

— Buvo mano iki turnyro princo Džofrio vardo dienos proga, - eidamas 
per kambarį ištraukti durklo patikslino jis. - Turnyre aš, kaip ir pusė dvaro, 
palaikiau serą Džeimį. - Dėl kvailokos šypsenos Piteris tapo panašus į mažą 
berniuką. - Kai Loras Tairelis numetė jį nuo žirgo, visi mažumėlę nuskurdo- 
me. Seras Džeimis prarado šimtą auksinių drakonų, karalienė - smaragdinį 
pakabuką, o aš - durklą. Jos didenybė savo smaragdą atgavo, tačiau visa kita 
laimėtojas pasiliko sau. 

— Kas toks? - iš baimės džiūstančia burna pareikalavo atsakyti Ketlina. 
Pirštai skausmingai tvinksėjo. 

- Neūžauga, - tarė Mažasis Pirštas, o lordas Veiris įdėmiai stebėjo jos 
veidą. - Tyrionas Lanisteris. 


JONAS 


Ki skambėjo kalavijai. 

takuojant po juodos vilnos, kietintos odos apranga ir šarvais Jono 
krūtine varvėjo šaltas prakaitas. Grenas kluptelėjo atbulas, nerangiai ginda- 
masis. Kai jis pakėlė kalaviją, Jonas kirto iš apačios, stuktelėjo vaikiui į koją 
ir šis susvyravo. Į Greno šoninį smūgį jis atsakė kirčiu iš viršaus ir sulankstė 
šalmą. Kai Grenas pabandė pulti netikėtai, Jonas atmetė į šoną savo kalaviją 
ir trenkė šarvuotu dilbiu jam į krūtinę. Grenas paslydo ir sunkiai dunkste- 
lėjo į sniegą. Jonas išmušė jam kalaviją iš gniaužtų, kirsdamas per riešą, ir 
priešininkas šūktelėjo iš skausmo. 

- Pakaks! - sero Aliserio Torno balsas buvo aštrus kaip Valyrijos plienas. 

Grenas sūpavo ranką. 

— Pavainikis sulaužė man riešą. 

— Pavainikis perpjovė tau sausgysles, atvėrė tuščią kaukolę ir nukirto ran- 
ką. Arba būtų taip padaręs, jei šie ginklai būtų aštrūs. Tau pasisekė, kad sar- 
gybai reikia ir arklininkų, ne tik žvalgų. - Seras Aliseris mostelėjo į Džereną 
ir Toudą. - Pastatykite Taurą ant kojų, jam teks pasirūpinti laidotuvėmis. 

Jonas nusiėmė šalmą, o kiti berniukai padėjo Grenui atsistoti. Buvo gera 
jausti ant veido rytmečio šaltuką. Pasirėmęs ant kalavijo giliai įkvėpė ir leido 
akimirką pasimėgauti pergale. 

— Tai ilgasis kalavijas, o ne senuko lazda, - griežtai tarė seras Aliseris. — 
Paskaudo kojas, lorde Snou? 

Jonas nekentė tokio kreipimosi, patyčios, kurią seras Aliseris prikabino 
jau pirmąją treniruočių dieną. Berniukai pasigavo ir dabar ją girdėjo nuola- 
tos. Jis įkišo kalaviją į makštį. 

— Ne, - atsakė. 

Tornas žingsniavo link jo, juodos odos apranga lengvai gurgždėjo jam 
einant. Jis buvo tvirtai sudėtas penkiasdešimtmetis vyras, liaunas ir tvirtas, 
su pražilusiomis sruogomis juoduose plaukuose ir akimis kaip onikso ske- 
veldros. 

— O dabar sakyk tiesą, - pareikalavo. 

— Pavargau, - prisipažino Jonas. Ranką gėlė nuo ilgojo kalavijo svorio ir, 
kovai pasibaigus, pradėjo skaudėti sumuštas vietas. 

— Tu dar silpnas. 

— Aš laimėjau. 

— Ne. Tai Tauras pralaimėjo. 

Kažkuris berniukas sukikeno. Jonas nusprendė patylėti. Jis sumušė visus, 
kuriuos seras Aliseris pasiuntė prieš jį, tačiau tai nieko nereiškė. Kovų meis- 

tras tik tyčiojosi. Tornas jo nekenčia, nusprendė Jonas; žinoma, kitų berniu- 
kų jis nekentė dar labiau. 

- Šiandien viskas, - pasakė jiems Tornas. - Galiu suvirškinti tik tokią 
porciją nemokšiškumo per vieną dieną. Jei Kiti kada mus užpultų, meldžiu 
dievų, kad jie turėtų lankus, nes jūs tinkami tik kaip mėsa strėlėms. 

Jonas nusekė paskui kitus į ginklinę, vienas. Čia jis dažnai vaikščiodavo 
vienas. Grupėje, kurioje treniravosi, jų buvo beveik dvidešimt, tačiau nė vie- 
no negalėjo vadinti draugu. Dauguma buvo dvejais trejais metais vyresni, 
tačiau kovoje nė perpus neprilygo Robui, kai šis buvo keturiolikos. Dareo- 
nas buvo vikrus, tačiau bijojo smūgių. Pipas kalaviju naudojosi tarsi durklu, 
Džerenas buvo silpnas kaip mergaitė, o Grenas lėtas ir nerangus. Halderio 
kirčiai buvo Žiaurūs, tačiau atsimušdavo į priešininko kalaviją. Kuo daugiau 
laiko su jais praleido, tuo labiau Jonas juos niekino. 

Viduje Jonas pakabino kalaviją ir makštį ant kabliuko prie akmeninės 
sienos, nekreipdamas dėmesio į aplinkinius. Metodiškai nusirengė šarvus, 
odinius ir prakaitu permirkusius vilnonius drabužius. Abiejuose ilgo kam- 
bario galuose geležinėse gorėse ruseno žarijos, tačiau Jonas tirtėjo. Čia jam 
visada būdavo šalta. Po kelerių metų jis pamirš, koks jausmas būti šiltai. 

Rengiantis šiurkščius juodus drabužius, kuriuos vilkėjo kasdien, ūmai 
užplūdo nuovargis. Jis prisėdo ant suolo, pirštais nevikriai graibydamas ap- 
siausto sąsagą. Taip šalta, pagalvojo jis, prisiminęs šiltas Vinterfelo menes, 
kur karštas vanduo tekėjo per sienas tarsi kraujas žmogaus gyslomis. Juodo- 
joje pilyje negalėjai sušilti; sienos čia šaltos; žmonės - dar šaltesni. 

Niekas jo neįspėjo, kad Nakties sargyboje bus taip; niekas, išskyrus Ty- 
rioną Lanisterį. Nykštukas išklojo jam visą tiesą pakeliui į šiaurę, tačiau tuo- 
met jau buvo per vėlu. Jonas svarstė, ar tėvas žinojo, kas laukia ant Sienos. 
Turėjo žinoti, pagalvojo; ir tai skaudino dar labiau. 

Net dėdė apleido jį šitame šaltame pasaulio krašte. Čia linksmas ir drau- 
giškas Bendžinas Starkas, kurį pažinojo, virto kitu žmogumi. Jis buvo pir- 
masis žvalgas ir dienas bei naktis leido su lordu vadu Mormontu, meisteriu 
Eimonu ir kitais aukštais karininkais, tuo tarpu Joną atidavė į rūsčias sero 
Aliserio Torno rankas. 

Prabėgus trims dienoms nuo atvykimo, Jonas išgirdo, kad Bendžinas 
Starkas vadovaus pustuziniui vyrų žvalgyboje po vaiduoklių miškus. Tą va- 
karą jis susirado dėdę didžiojoje medžiu iškaltoje menėje ir meldė pasiimti jį 
kartu. Bendžinas griežtai atsisakė. 

- Čia ne Vinterfelas, - pjaustydamas mėsą šakute ir durklu dėstė jis. — 
Prie Sienos vyrai vertinami pagal nuopelnus. Tu nesi žvalgas, Jonai, tik nau- 
jokas, kvepiantis vasara. 

Jonas bandė kvailai ginčytis. 

- Mano vardo dieną man sueis penkiolika, - prieštaravo. - Esu jau be- 
veik suaugęs. 

Bendžinas Starkas susiraukė. 

- Esi berniukas, toks ir liksi, kol seras Aliseris pasakys, kad jau tinki Nak- 
ties sargybai. Jei manei, kad Starko kraujas suteiks tau privilegijų, klydai. 
Duodami priesaiką mes atsižadame savo šeimų. Tavo tėvas visada liks mano 
širdyje, tačiau dabar mano broliai jie. - Jis mostelėjo durklu į vyrus aplink 
juos, tvirtus ir šaltus juodais drabužiais. 

Kitą rytą Jonas atsikėlė auštant pažiūrėti, kaip dėdė išvyksta. Vienas iš jo 
žvalgų, aukštas bjaurus vyras, sėsdamas ant žirgo bliovė nešvankią dainušką, 
šalto rytmečio ore jo kvėpavimas virto garais. Benas Starkas šyptelėjo jam, 
tačiau ne sūnėnui. „Kiek kartų turiu tau sakyti „ne“, Jonai? Pasikalbėsime, 
kai grįšiu.“ 

Stebėdamas, kaip dėdė varo arklį į tunelį, Jonas prisiminė, ką Tyrionas 
Lanisteris kalbėjo karališkajame kelyje, ir mintyse išvydo Beną Starką negy- 
vą, jo kraują raudoną ant sniego. Nuo šios minties jam pasidarė bloga. Kuo 
jis tampa? Galiausiai susirado Vaiduoklį celės vienumoje ir panardino veidą 
į tankų baltą kailį. 

Jei privalo būti vienas, vienatvę jis pavers ginklu. Juodojoje pilyje nebuvo 
dievų miško, tik nedidelė šventykla ir girtuoklis šventikas, tačiau Jonas ne- 
rado jėgų melstis dievams: nei naujiems, nei seniems. Jeigu jie yra, mąstė jis, 
jie tokie pat Žiaurūs ir nepermaldaujami kaip žiema. 

Jis ilgėjosi savo tikrųjų brolių: mažojo Rikono, spindinčiomis šviesiomis 
akimis, kai maldaudavo saldumynų; Robo, jo varžovo, geriausio draugo ir 
ištikimo palydovo; Brano, užsispyrusio ir smalsaus, visuomet sekiojančio iš 
paskos ir norinčio prisidėti prie Robo ir Jono. Jis ilgėjosi ir mergaičių, net 
Sansos, kuri visuomet jį vadino tik „netikru broliu“, nes jau buvo pakanka- 
mai suaugusi, kad suprastų, ką reiškia pavainikis. O Arija... ilgėjosi jos dar 
labiau nei Robo, liesos mažos mergaičiukės nubalnotais keliais, išsidraikiu- 
siais plaukais ir suplėšytais drabužiais, tokios smarkios ir užsispyrusios. Ari- 
ja atrodė nepritampanti dar labiau nei jis... tačiau ji visuomet priversdavo 
jį nusišypsoti. Atiduotų viską, kad šią akimirką galėtų būti su ja, dar kartą 
sutaršyti jai plaukus, stebėti, kaip ji daro grimasas, ir išgirsti, kaip kartu su 
juo užbaigia sakinį. 

— Tu sulaužei man riešą, benkarte. 

Jonas pakėlė akis į niūrų balsą. Grenas dunksojo virš jo storu sprandu ir 
raudonu veidu, su trimis bendrais pašonėje. Jis pažinojo Toudą, mažo ūgio 
bjaurų berniūkštį šaižiu balsu. Naujokai pravardžiavo jį Rupūžium. Kitus du 
Jorinas atsivežė iš šiaurės, prisiminė Jonas; prievartautojus, sugautus Pirš- 
tuose. Jis pamiršo jų vardus. Tiesą sakant, su jais net nebuvo kalbėjęsis. Jie 
buvo žiaurūs ir peštukai, be kruopelytės garbės. 

Jonas atsistojo. 

- Sulaužysiu ir kitą, jei gražiai paprašysi. 

Grenas buvo šešiolikos ir visa galva aukštesnis už Joną. Visi keturi buvo 
augesni už jį, tačiau jo negąsdino. Kieme jis visus nugalėjo. 

— O gal mes sulaužysim tau? - pasiūlė vienas iš prievartautojų. 

— Pamėginkit. - Jonas siekė kalavijo, tačiau vienas iš jų griebė jo ranką ir 
užlaužė ant nugaros. 

— Per tave mes nekaip atrodom, - pasiskundė Rupūžius. 

— Jūs nekaip atrodėt ir iki mums susitinkant, - atšovė Jonas. Jo ranką lai- 
kantis bernėkas smarkiai trūktelėjo. Persmelkė skausmas, tačiau Jonas neiš- 
sidavė. 

Rupūžius priėjo arčiau. 

— Mažasis ponėkas nevaldo liežuvio, - tarė jis. Mažos kiaulės akutės bliz- 
gėjo. - Ar liežuvį paveldėjai iš motinos, mergvaiki? Kas ji buvo, gal kekšė? 
Pasakyk mums jos vardą. Gal ir aš ją turėjau kokį kartą ar du. - Jis nusijuokė. 

Jonas pasirangė kaip ungurys ir kaukštelėjo kulnu jį laikančiam bernui 
per koją. Pasigirdo ūmus riksmas iš skausmo ir jis buvo laisvas. Jis puolė prie 
Rupūžiaus, nuvertė jį nuo suolo, užgulė krūtinę, abiem rankom laikydamas 
už gerklės, ir keliskart trinktelėjo galvą į suplūktą aslą. 

Du iš Pirštų atplėšė jį ir tėškė ant žemės. Grenas pradėjo jį spardyti. Jonas 
raičiojosi nuo smūgių, kai ginklinės prieblandą perskrodė grėsmingas bal- 
sas: „LIAUKITĖS! TUČTUOJAU!“ 

Jonas pašoko ant kojų. Donalas Nojus vėrė juos piktu žvilgsniu. 

— Kovoms skirtas kiemas, - tarė ginklininkas. - Savo kivirčus spręskite 
už šių sienų arba jie taps ir mano kivirčais. Jums tai nepatiks. 

Rupūžius sudribo ant grindų, atsargiai čiupinėdamasis pakaušį. Pirštai 
išsikruvino. 

— Jis norėjo mane užmušti. 

— Tai tiesa. Aš mačiau, - antrino vienas iš prievartautojų. 

- Jis sulaužė man riešą, - pridūrė Grenas, tiesdamas Nojui jį apžiūrėti. 

Ginklininkas metė žvilgsnį į riešą. 

— Sumušimas. Gal sausgyslių patempimas. Meisteris Eimonas duos gy- 
domojo tepalo. Eik su juo, Toudai, tavo galvą irgi reikia apžiūrėti. Kiti grįžki- 
te į vienutes. Tik ne tu, Snou. Tu pasilik. 

Vaikinams skirstantis, Jonas dunkstelėjo ant ilgo medinio suolo, nepaisy- 
damas žvilgsnių, tylių pažadų atkeršyti. Ranka tvinkčiojo. 

— Sargybai reikia kiekvieno vyro, kurį gali gauti, - pradėjo Donalas No- 
jus, kai jie liko vieni. - Netgi tokių kaip Rupūžius. Garbės nepelnysi jį pri- 
baigęs. 

Jono pyktis vėl suliepsnojo. 

- Jie sakė, kad mano motina buvo... 

— ..„kekšė. Aš girdėjau. Na ir kas? 

— Lordas Edardas Starkas ne iš tų, kur miegotų su kekšėmis, - lediniu 
balsu tarė Jonas. - Jo garbė... 

— „„nesutrukdė susilaukti pavainikio. Ar ne? 

Jonas pašėlo iš pykčio. 

— Galiu eiti? 

— Galėsi, kai aš tau leisiu. 

Apniukęs Jonas smaksojo į dūmus, kylančius iš gorės, kol Nojus paėmė jį 
už pasmakrės, storais pirštais pasukdamas galvą. 

- Žiūrėk į mane, kai su tavimi kalbu, vaikine. 

Jonas pažvelgė. Ginklininko krūtinė panėšėjo į alaus statinaitę, o žemiau 
pūpsojo pilvas. Jo nosis buvo plati ir priplota, atrodė, kad jam reikėtų nusi- 
skusti. Kairė juodos vilnonės tunikos rankovė buvo prismeigta prie peties 
sidabriniu, ilgojo kalavijo formos smeigtuku. 

- Žodžiai nepavers tavo motinos kekše. Kuo ji buvo, tuo buvo, ir jokie 
Rupūžiaus žodžiai to nepakeis. Žinai, prie Sienos yra vyrų, kurių motinos iš 
tiesų buvo kekšės. 

Tik ne mano mama, užsispyręs pagalvojo Jonas. Jis nieko nežinojo apie 
motiną; Edardas Starkas nenorėjo apie ją kalbėti. Tačiau Jonas ją sapnuoda- 
vo, taip dažnai, kad, atrodė, regėjo jos veidą. Sapnuose motina buvo graži, 
kilminga ir geromis akimis. 

- Manai, tau nelengva, nes esi kilmingo lordo pavainikis? - kalbėjo gin- 
klininkas. - Tas berniukas, Džerenas, yra šventiko vaikas, o Koteris Paikas — 
nesantuokinis tavernos mergšės sūnus. Dabar jis vadovauja Rytų sargybai 
prie jūros. 

— Man nerūpi, - sviedė Jonas. - Nei jie, nei jūs, nei Tornas ar Bendžinas 
Starkas - nė vienas. Nekenčiu šitos vietos. Čia pernelyg... šalta. 

— Taip. Šalta, rūsti ir žiauri - tokia yra Siena ir vyrai, kurie ją saugo. Ne 
tokia, kaip žindyvės pasakose. Taigi, nusišvilpt ir ant pasakų, ir ant tavo žin- 
dyvės. Taip jau yra, ir tu čia įstrigai visam gyvenimui, kaip ir visi kiti. 

- Gyvenimas, - karčiai pakartojo Jonas. Ginklininkas galėjo kalbėti apie 
gyvenimą. Jis jo buvo ragavęs. Jis apsivilko juodai praradęs ranką Stormsen- 
do apsiaustyje. O iki tol jis buvo karaliaus brolio, Stanio Barateono, kalvis. 
Išmaišė Septynias Karalystes nuo vieno krašto iki kito; puotavo, viliojo mer- 
gas ir kovėsi begalėj mūšių. Buvo kalbama, kad Donalas Nojus nukaldino 
karaliui Robertui karo kūjį, atėmusį Reigaro Targeirino gyvybę prie Triša- 
kio. Jis turėjo tai, ko Jonas niekada neturės, o kai buvo brandaus amžiaus, 
per trisdešimt, gavo smūgį kirviu ir Žaizda taip supūliavo, kad teko nupjauti 
visą ranką. Tik tada, suluošintas, Donalas Nojus atvyko prie Sienos, kai jo 
gyvenimas beveik buvo baigtas. 

- Taip, gyvenimas, - pakartojo Nojus. - Ilgas ar trumpas, priklausys tik 
nuo tavęs, Snou. Dėl tavo pasirinkto kelio vienas iš brolių tau kurią naktį 
perrėš gerklę. 

— Jie man ne broliai, - atšovė Jonas. - Jie nekenčia manęs, nes esu už juos 
geresnis. 

— Ne. Jie nekenčia tavęs, nes elgiesi, lyg būtum geresnis už juos. Jie žiūri į 
tave ir mato pilyje išaugintą pavainikį, manantį, kad yra ponaitis. - Ginkli- 
ninkas palinko arčiau. - Tu nesi ponaitis. Atmink tai. Tu esi Snou, ne Star- 
kas. Tu esi pavainikis ir peštukas. 

- Peštukas? - Jonas kone užspringo šiuo žodžiu. Kaltinimas buvo toks 
neteisingas, kad atėmė žadą. - Tai jie puolė mane. Keturiese. 

- Keturi, kuriuos tu pažeminai kieme. Keturi, kurie greičiausiai tavęs 
bijo. Aš stebėjau kautynes. Su tavim neįmanoma treniruotis. Jei tavo kalavijo 
ašmenys būtų geležiniai, jie taptų lavonais; tu tai Žinai, aš žinau ir jie žino. Tu 
neduodi jiems progos. Tu juos sugėdini. Ar tuo didžiuojies? 

Jonas dvejojo. Jis didžiavosi pergalėmis. O ko jam nesididžiuoti? Tačiau 
ir ginklininkas jas menkina, tarsi jis elgtųsi netinkamai. 

- Jie vyresni už mane, - bandė gintis. 

- Vyresni, didesni ir stipresni - tai tiesa. Lažinuosi, kad Vinterfele kovų 
meistras išmokė tave, kaip įveikti stambesnį priešininką. Kas jis, koks nors 
senas riteris? 

— Seras Rodrikas Kaselis, - atsargiai tarė Jonas. Tai buvo spąstai. Jautė, 
kaip jie užsitrenkia. 

Donalas Nojus palinko į priekį, prie Jono veido. 

— Dabar pamąstyk, berniuk. Nė vienas iš jų net negirdėjo apie kovų meis- 
trą, kol nesutiko sero Aliserio. Jų tėvai buvo ūkininkai, vežikai, brakonieriai, 
kalviai, kalnakasiai ir irkluotojai prekybos laivuose. Kautis jie mokėsi ant de- 
nio, senamiesčio ir uosto gatvėse, viešnamiuose ir tavernose prie karališkojo 
kelio. Galbūt iki atvykdami čia jie ir sulaužė porą lazdų, tačiau esu tikras, 
nė vienas iš dvidešimties neišgalėjo įsigyti nuosavo kalavijo. - Jo žvilgsnis 
smeigė negailestingai. - Na, kaip tau dabar patinka tavo pergalių skonis, lor- 
de Snou? 

- Nevadinkit manęs šitaip! - kirto Jonas, tačiau pyktis apsilpo. Staiga su- 
sigėdo ir pasijuto kaltas. - Aš niekada... aš negalvojau... 

— Tai pradėk galvoti, - patarė Nojus. - Arba miegok pasidėjęs durklą ša- 
lia guolio. O dabar eik. 

Kai Jonas išėjo iš ginklinės, buvo beveik vidurdienis. Pro debesis skver- 
bėsi saulė. Jis atsuko jai nugarą ir pakėlė akis į Sieną, saulės šviesoje žėrinčią 
mėlynai it krištolas. Net prabėgus savaitėms nuo jos vaizdo krėtė šiurpas. 
Vėjų atpūstas purvas per šimtmečius paliko įdubas ir išgraužė tamsiais ruo- 
žais. Vietomis ji atrodė blyškiai pilka, tarsi rūškanas dangus... tačiau kai nu- 
tvieksdavo saulė, ji spindėjo, atgijusi nuo šviesos, milžiniška baltai mėlyna 
uola, iškilusi iki pusės dangaus. 

Didžiausias visų laikų žmogaus rankų statinys, kalbėjo Bendžinas Starkas 
Jonui karališkajame kelyje, kai jie pirmą kartą tolumoje išvydo Sieną. „Ir, ne- 
abejotinai, nenaudingiausias, - šypsodamasis pridūrė Tyrionas Lanisteris, 
tačiau priartėjus net ir Neūžauga nutilo. Matei ją iš tolo, blyškią mėlyną liniją 

šiauriniame horizonte, tįstančią į rytus bei vakarus ir dingstančią tolumoje, 
neaprėpiamą ir vientisą. Čia pasaulio kraštas, tarytum sakė ji. 

Kai jie galiausiai užmatė Juodąją pilį, jos mediniai įtvirtinimai ir akmeni- 
niai bokštai atrodė kaip saujelė žaislinių kaladėlių, išbarstytų ant sniego po 
milžiniška ledo siena. Senovinė juodųjų brolių tvirtovė buvo ne Vinterfelas 
ir išvis ne pilis. Be sienų, tad jos nebūtų įmanoma apginti nei iš pietų, nei iš 
rytų ar vakarų; tačiau Nakties sargybai rūpėjo tik šiaurė; o šiaurėje dunksojo 
Siena. Beveik septynių šimtų pėdų aukščio, tris kartus didesnė už aukščiau- 
sią prie jos prisiglaudusių įtvirtinimų bokštą. Dėdė sakė, kad jos viršus toks 
platus, kad juo greta vienas kito galėtų joti tuzinas ginkluotų riterių. Sargy- 
boje stovėjo milžiniškos katapultos ir didžiuliai mediniai keltuvai, tarsi mil- 
žiniškų paukščių skeletai, o tarp jų tartum skruzdės vaikštinėjo vyrai juodais 
drabužiais. 

Prie ginklinės žvelgdamas aukštyn Jonas jautėsi priblokštas taip pat, 
kaip ir tądien, kelionėje, kai išvydo ją pirmąkart. Siena darė tokį įspūdį. 
Kartais jis net pamiršdavo, kad ji čia stovi, kaip pamiršti apie dangų ir žemę 
po kojomis, tačiau kitais kartais atrodydavo, kad pasaulyje, be jos, daugiau 
nieko nėra. Ji buvo senesnė už Septynias Karalystes ir stovint ties ja ir žvel- 
giant į viršų svaigo galva. Jis jautė, kaip spaudžia ledo svoris, tarsi ji griūtų 
ant jo; Jonas kažkodėl žinojo, kad jeigu ji virstų, su ja drauge apvirstų visas 
pasaulis. 

— Verčia susimąstyti, kas driekiasi už jos, - tarė pažįstamas balsas. 

Jonas apsidairė. 

- Lanisteris. Nemačiau... Maniau, jog esu vienas. 

Tyrionas Lanisteris buvo taip storai susisupęs į kailius, kad atrodė lyg 
meškinas. 

— Kartais daug pasakoma, užklupus žmogų iš netyčių. Niekada nežinai, 
ką gali išgirsti. 

— Iš manęs nieko neišgirsit, - tarė Jonas. Kelionei pasibaigus, jis retai ma- 
tydavo Neūžaugą. Kaip karalienės brolis, Tyrionas Lanisteris buvo garbės 
svečias Nakties sargyboje. Lordas vadas paskyrė jam kambarius Karaliaus 
bokšte, - taip vadinamame, nors nė vienas karalius per šimtmečius čia nesi- 
lankė, - ir Lanisteris valgė prie Mormonto stalo ir leido dienas jodinėdamas 
palei Sieną, o naktis - lošdamas ir gerdamas su seru Aliseriu, Bouvenu Mar- 
šu ir kitais aukštais karininkais. 

— O, kad ir kur nukeliaučiau, vis ko nors išmokstu. - Kemėža mostelė- 
jo į Sieną kreiva pasivaikščiojimų lazda. - Kaip jau užsiminiau... kodėl, kai 
vienas surenčia sieną, kitam tuoj pradeda rūpėti, kas yra kitoje pusėje? - Jis 
pakreipė galvą ir įsistebeilijo į Joną smalsiomis nevienodos spalvos akimis. — 
Juk tu nori sužinoti, kas yra kitoje pusėje, tiesa? 

- Nieko ypatingo, - mestelėjo Jonas. Jis norėjo joti su Bendžinu Starku į 
žvalgybą, gilyn į paslaptingus miškus, kuriuose vaidenasi, kautis su Menso 

Reiderio vaildlingais ir saugoti karalystę nuo Kitų, tačiau apie šiuos troški- 
mus geriau buvo patylėti. - Žvalgybos vyrai tikina, kad ten tik miškai, kalnai 
ir užšalę ežerai, daug sniego ir ledo. 

- Ir grumkinai, ir snarksai, - pridūrė Tyrionas. - Nepamirškime jų, lorde 
Snou, antraip kuriems galams šis statinys? 

— Nevadinkite manęs lordu Snou. 

Nykštukas kilstelėjo antakį. 

— Verčiau norėtum būti šaukiamas Neūžauga? Tik leisk jiems suprasti, 
kad žodžiai tave žeidžia, ir niekada neišsivaduosi iš patyčių. Jei jie tau duoda 
pravardę, priimk ją, paversk ją sava. Tada jie nebegalės skaudinti. - Jis mos- 
telėjo lazda. - Nagi, eime. Didžiojoje menėje dabar tiekia kažkokį bjaurų 
troškinį, o man tikrai praverstų dubenėlis karštymo. 

Jonas irgi norėjo valgyti, tad susigretino su Lanisteriu ir sulėtino žings- 
nį, kad prisiderintų prie nerangios, krypuojančios Neūžaugos eisenos. Vėjas 
stiprėjo ir buvo girdėti, kaip aplink girgžda seni mediniai pastatai, tolumoje 
trinksi pamirštos sunkios langinės. Kartą pasigirdo duslus bumbt, kai netoli 
jų nuslydo ir nudribo nuo stogo sniego užklotas. 

— Nematau tavo vilko, - eidamas tarė Lanisteris. 

— Kai treniruojamės, prirakinu jį senose arklidėse. Dabar visus žirgus jie 
laiko rytinėse arklidėse, tad jo niekas netrikdo. Likusį laiką jis praleidžia su 
manimi. Mano miegamojo vienutė yra Hardino bokšte. 

- Tas su apgriuvusia siena, ar ne? Suskilę akmenys kieme apačioje šliejasi 
prie jos kaip mūsų kilnusis karalius Robertas po pragertos nakties? Maniau, 
visi šie pastatai apleisti. 

Jonas trūktelėjo pečiais. 

— Niekam nerūpi, kur miegi. Dauguma senų bokštų tušti, tad gali pasi- 
rinkti kurią tik nori vienutę. 

Kadaise Juodoji pilis talpino penkis tūkstančius karių su žirgais, tarnais 
ir ginklais. Dabar ji glaudė vos dešimtadalį šio skaičiaus, ir kai kurios pilies 
dalys virto griuvėsiais. 

Tyrionas Lanisteris nusijuokė, šaltame ore iš burnos kilo garas. 

- Būtinai patarsiu tavo tėvui suimti daugiau mūrininkų, kol tavo bokštas 
nesugriuvo. 

Jonas įžvelgė patyčias, bet tiesa badė akis. Sargyba palei Sieną pastatė de- 
vyniolika puikių įtvirtinimų, tačiau tik trys iš jų buvo užimti: Rytinė tvirtovė 
ant pilko vėjų audžiamo krašto, Šešėlių bokštas, saugomas kalnų, kur baigėsi 
Siena, ir Juodoji pilis karališkojo kelio gale. Kitos tvirtovės, seniai apleistos, 
stovėjo vienišos, lankomos tik vaiduoklių, pro jų tamsius langus švilpavo 

— Geriau, kad aš ten vienas, - užsispyrė Jonas. - Visi kiti bijo Vaiduoklio. 

— Protingi berniukai, - tarė Lanisteris. Tada pakeitė temą. - Kalbama, 
kad tavo dėdė per ilgai negrįžta. 

Jonas prisiminė pykčio padiktuotą troškimą - sniege gulinčio negyvo 
Bendžino Starko vaizdą - ir greit nusuko žvilgsnį. Neūžauga turėjo uoslę, o 
Jonas nenorėjo, kad šis įskaitytų kaltę jo akyse. 

- Jis žadėjo grįžti iki mano vardo dienos, - pripažino. Jo vardo diena at- 
ėjo ir praėjo, nepastebimai, prieš porą savaičių. - Jie ieškojo sero Veimaro 
Roiso, jo tėvas yra lordo Arino vėliavininkas. Dėdė Bendžinas kalbėjo, kad 
jie jos iki pat Šešėlių bokšto. Tai kelias į kalnus. 

— Girdėjau, pastaruoju metu dingo daugybė gerų žvalgų, - tuksint laip- 
tais į didžiąją menę dėstė Lanisteris. Jis išsiviepė ir atvėrė duris. - Tikriausiai 
grumkinai šiemet labai alkani. 

Menė buvo neaprėpiama ir šalta, nors didžiuliame židinyje liepsnojo 
ugnis. Ant aukštų lubų sijų lizdus susisuko varnos. Jonas girdėjo jas krank- 
sint virš galvos, iš virėjo imdamas dubenėlį troškinio ir kriaukšlę juodos 
duonos. Grenas, Rupūžius ir kiti sėdėjo ant suolo arčiausiai šilumos, kimiais 
balsais pašiepdami ir keiksnodami kits kitą. Jonas akimirką mąsliai į juos 
stebeilijo. Tada pasirinko vietą atokiame salės kampe, nuošaly nuo kitų va- 
karieniaujančių. 

Tyrionas Lanisteris atsisėdo priešais, įtariai uostydamas troškinį. 

— Miežiai, svogūnai, morkos, - murmėjo. - Kažkas virėjams turi pasaky- 
ti, kad ropė - tai ne mėsa. 

- Tai avienos troškinys. - Jonas nusitraukė pirštines ir šildėsi rankas nuo 
dubens kylančiuose garuose. Nuo kvapo ėmė tįsti seilės. 

— Snou! 

Jonas pažino Aliserio Torno balsą, tačiau smalsumo gaida jame iki šiol 
buvo jam negirdėta. Jis atsigręžė. 

- Lordas vadas nori tave matyti. Tuojau pat. 

Akimirką Jonas bijojo net krustelėti. Kodėl lordas vadas norėtų jį matyti? 
Jie turbūt kažką sužinojo apie Bendžiną, nusiminęs pagalvojo; jis žuvo, vizija 
tapo tikrove. 

— Ar dėl mano dėdės? - leptelėjo. - Ar jis grįžo sveikas? 

— Lordas vadas nepratęs laukti, - atsakė seras Aliseris. - O aš nepratęs, 
kad mano nurodymus ginčytų pavainikiai. 

Tyrionas Lanisteris nušoko nuo suolo ir atsistojo. 

- Liaukis, Tornai. Tu gąsdini berniuką. 

- Laikykitės atokiau nuo dalykų, kurie jūsų neliečia, Lanisteri. Jums čia 
ne vieta. 

- Tačiau aš turiu vietą dvare, - šypsodamasis atsakė Neūžauga. - Žodelis 
į tinkamą ausį ir mirsi surūgęs senis, taip ir nesulaukęs naujokų. Dabar pasa- 
kyk Snou, kodėl Senasis Lokys nori jį matyti. Ar yra Žinių apie jo dėdę? 

— Ne, - nusileido seras Aliseris. - Visiškai kitas reikalas. Šįryt atskrido 
paukštis iš Vinterfelo su žinia apie jo brolį. - Jis pasitaisė. - Netikrą brolį. 

— Branas, - įkvėpė Jonas ir pašoko ant kojų. - Kažkas atsitiko Branui. 

Tyrionas Lanisteris uždėjo ranką ant jo žasto. 

- Jonai, - tarė, - man labai gaila. 

Jonas jo beveik negirdėjo. Jis nubloškė Tyriono ranką ir pasileido per 
salę. Bėgdamas atidarė duris. Nuskuodė į vado būstinę, skindamasis kelią 
per sniego pusnis. Sargybiniams jį praleidus, nušuoliavo aukštyn per dvi pa- 
kopas iškart. Kai įgriuvo pas lordą vadą, batai buvo permirkę, o Jonas uždu- 
sęs, paklaikusiomis akimis. 

— Branas, - iškvėpė. - Kas sakoma apie Braną? 

Džeoras Mormontas, Nakties sargybos lordas vadas, buvo šiurkštus se- 
nas vyras, didele plika galva ir susitaršiusia žila barzda. Ant rankos jam tu- 
pėjo varnas, kurį jis lesino kukurūzų grūdais. 

— Man sakė, kad tu moki skaityti. - Jis nupurtė varną, šis suplasnojo spar- 
nais ir nuskrido prie lango, kur tupėjo sekdamas, kaip seras Mormontas iš 
už diržo traukia poperiaus ritinį ir duoda Jonui. Grūdų, dusliai kranktelėjo. 
Grūdų, grūdų. 

Jonas pirštu perbraukė didvilkio kontūrus ant perlaužto antspaudo bal- 
to vaško. Atpažino Robo rašyseną, tačiau mėginant skaityti raidės liejosi ir 
šokinėjo. Suprato, kad verkia. Ir tada per ašaras suvokė žodžių prasmę ir pa- 
kėlė galvą. 

- Jis pabudo, - tarė. - Dievai jį grąžino. 

- Suluošintą, - atitarė Mormontas. - Man labai gaila, berniuk. Perskaityk 
laišką iki galo. 

Jis žiūrėjo į žodžius, tačiau jie nebebuvo svarbūs. Viskas buvo nebesvar- 
bu. Branas gyvens. 

— Mano brolis gyvens, - pakartojo jis Mormontui. Lordas vadas palin- 
gavo galvą, pasėmė saują grūdų ir sušvilpė. Varnas atskrido jam ant peties 
krankdamas: Gyvens! Gyvens! 

Jonas nudundėjo laiptais su šypsena veide ir Robo laišku rankose. 

- Mano brolis gyvens, - pranešė jis sargybiniams. Šie susižvalgė. Jis nu- 
skuodė atgal į didžiąją menę, kur rado Tyrioną Lanisterį, bebaigiantį valgyti. 
Jis čiupo mažąjį vyrą už parankių, kilstelėjo į orą ir apsuko ratu. - Branas 
gyvens! - šūkavo jis. Lanisteris atrodė nustebęs. Jonas pastatė jį ant žemės ir 
įbruko jam į rankas popierių. - Štai, skaitykit. 

Aplink juos rinkosi kiti ir smalsiai žiūrėjo. Už kelių pėdų Jonas pastebėjo 
Greną. Ant vienos rankos buvo užvyniotas storas vilnonis tvarstis. Jis atrodė 
susirūpinęs ir sutrikęs, visai negrėsmingas. Jonas žengė link jo. Grenas atsi- 
traukė ir iškėlė rankas: 

- Laikykis nuo manęs atokiau, pavainiki. 

Jonas nusišypsojo. 

- Atsiprašau dėl tavo riešo. Robas kažkada prieš mane panaudojo šitą ma- 
nevrą, tik su mediniu kalaviju. Skaudėjo it septyni pragarai, tačiau tau tikriau- 
siai dar blogiau. Klausyk, jei nori, parodysiu, kaip nuo to smūgio apsiginti. 

Aliseris Tornas nugirdo jį. 

- Lordas Snou dabar nori užimti mano vietą, - nusišaipė. - Man lengviau 
būtų išmokyti šios gudrybės vilką nei tau šį stumbrą. 

— Priimu iššūkį, sere Aliseri, - tarė Jonas. - Norėčiau pamatyti Vaiduoklį 
išmokytą triukų. 

Jonas girdėjo, kaip Grenas užgniaužė kvapą, priblokštas. Įsivyravo tyla. 

Tada Tyrionas Lanisteris nusikvatojo. Prie jo prisijungė trys juodieji 
broliai nuo gretimo stalo. Pasiutjuokis kilo ir sklido po suolais, kol galiau- 
siai ėmė rizenti virėjai. Ant gegnių atgijo paukščiai ir galiausiai kuksėjo net 
Grenas. | 

Seras Aliseris nenuleido akių nuo Jono. Aplink ritantis juokui jo veidas 
vis tamsėjo, o kalaviją laikanti ranka susigniaužė į kumštį. 

— Tai buvo nedovanotina klaida, lorde Snou, - galiausiai pratarė rūgščiu 
priešo tonu. 


EDARDAS 


dardas Starkas jojo pro aukštas bronzines Raudonosios tvirtovės duris 

susikrimtęs, pavargęs, išalkęs ir suirzęs. Jis vis dar sėdėjo raitas ir sva- 
jojo apie karštą vonią, keptą paukštį ir pūkinius patalus, kai karaliaus dvaro 
valdytojas pranešė, jog vyriausiasis meisteris Paiselis sušaukė skubų tarybos 
posėdį. Buvo pageidaujama, kad ranka atvyktų, kai tik galės. 

— Galėsiu rytoj, - šokdamas nuo žirgo kirto Nedas. 

Valdytojas žemai nusilenkė. 

— Perduosiu tarybai jūsų atsiprašymą. 

- Ne, po šimts, - tarė Nedas. Nebūtų protinga įžeidinėti tarybą jai dar 
nesusirinkus. - Dalyvausiu. Tik meldžiu, duokit man laiko kuo nors pado- 
riau persirengti. 

- Taip, milorde, - tarė valdytojas. - Jums paskirti buvę lordo Arino kam- 
bariai Rankos bokšte, jei jus tai tenkins. Pasirūpinsiu, kad nuneštų ten jūsų 
daiktus. 

- Ačiū, - nusitraukęs jojimo pirštines ir kišdamas jas už diržo tarė: Ne- 
das. Paskui jį pro vartus jojo kiti namiškiai. Nedas pamatė savo ūkvedį Vei- 
ną Pulą ir šūktelėjo: - Atrodo, tarybai skubiai manęs reikia. Pasirūpink, kad 
mano dukterys rastų savo miegamuosius, ir liepk Džoriui prižiūrėti, kad jos 
niekur neitų, ypač Arijos neišleiskit. - Pulas linktelėjo. Nedas atsigręžė į ka- 
raliaus dvaro valdytoją. - Mano vežimai vis dar darda per miestą. Man rei- 
kės tinkamų drabužių. 

— Su malonumu pasirūpinsiu, - pažadėjo valdytojas. 

Tad Nedas įėjo į tarybos posėdžių menę dideliais žingsniais, mirtinai pa- 
vargęs, vilkėdamas skolintus drabužius, ir rado jo laukiančius keturis narius. 

Menė buvo prabangiai apstatyta. Grindys išklotos ne nendrėmis, o miri- 
šų kilimais, viename kampe, ant raižytos širmos iš Vasaros salų, šoko šimtas 
nuostabių žvėrių, nutapytų šviesiomis spalvomis. Sienos buvo uždangstytos 
gobelenais iš Norvoso, Kohoro ir Lyso, duris saugojo pora Valyrijos sfinksų, 
poliruoto granato akimis, įsodintomis juodo marmuro snukiuose. 

Patarėjas, kurio Nedas nemėgo labiausiai, eunuchas Veiris, kreipėsi į jį 
vos spėjus įžengti. 

- Lorde Starkai, nepaprastai nuliūdau, išgirdęs apie jūsų bėdas kelionėje. 
Visi lankėmės šventykloje ir uždegėme žvakes už princą Džofrį. Meldžiuosi, 
kad jis pasveiktų. - Jo ranka ant Nedo rankovės paliko pudros pėdsakus, jis 
dvelkė šleikščiai saldžiai, kaip gėlės ant kapo. 

- Jūsų dievai maldas išgirdo, - šaltai, tačiau mandagiai atsakė Nedas. — 
Princas kasdien vis stiprėja. - Jis išsivadavo iš eunucho glėbio ir nuėjo per 


154 GEORGE R. R. MARTIN 


kambarį link lordo Renlio, prie širmos besišnekučiuojančio su neaukštu 
vyru, kuris tegalėjo būti Mažasis Pirštas. Renlis buvo aštuonerių, kai Rober- 
tas laimėjo karūną, tačiau užaugo toks panašus į brolį, kad Nedą net trikdė. 
Kaskart jį pamačius atrodydavo, kad metai dingo ir prieš jį stovi Robertas, 
žvalus po pergalės prie Trišakio. 

— Matau, atvykote saugiai, lorde Starkai, - kreipėsi Renlis. 

- Kaip ir jūs, - atsakė Nedas. - Atleiskite man, bet kartais jūs atrodote 
savo brolio Roberto atvaizdas. 

— Varganas atvaizdas, - gūžtelėjęs pečiais tarė Renlis. 

- Tačiau kur kas dailiau apsitaisęs, - kandžiai mestelėjo Mažasis Pirš- 
tas. - Lordas Renlis garderobui išleidžia daugiau nei pusė rūmų damų. 

Tai buvo tiesa. Lordas Renlis vilkėjo tamsiai žalio aksomo drabužiais su 
tuzinu auksinių elnių, išsiuvinėtų ant liemenės. Per petį nerūpestingai buvo 
permestas paauksuotas apsiaustas, susegtas smaragdine sege. 

- Būna ir sunkesnių nusikaltimų, - juokdamasis tarė Renlis. - Pavyz- 
džiui, rengtis kaip jūs. 

Mažasis Pirštas pašaipą praleido pro ausis. Jis nužvelgė Nedą su įžūloka 
šypsena lūpose. 

- Jau daugelį metų vyliausi jus sutikti, lorde Starkai. Neabejoju, ledi Ke- 
tlina užsiminė jums apie mane. 

- Užsiminė, - su šaltuku balse atsakė Nedas. Klastinga arogancija, su ku- 
ria buvo ištarta pastaba, sukėlė pagiežą. - Kaip suprantu, pažinojote ir mano 
brolį Brandoną. 

Renlis Barateonas nusijuokė. Veiris prisislinko arčiau pasiklausyti. 

- Pernelyg gerai, - prisipažino Mažasis Pirštas. - Vis dar nešioju jo pa- 
garbos simbolį. Ar ir Brandonas mane minėjo? 

— Dažnai ir karštai, - atsiliepė Nedas, vildamasis tuo pokalbį baigti. Jis 
neturėjo kantrybės šiam žaidimui - žodžių dvikovai. 

— Maniau, karštis jums, Starkams, netinka, - tarė Mažasis Pirštas. - Čia, 
pietuose, kalbama, kad jūs sutverti iš ledo ir ištirpstate, atsidūrę toliau už 
Sąsmaukos. 

- Artimiausiu metu neketinu ištirpti, lorde Beilišai. Būkite tuo tikras. — 
Nedas pajudėjo prie tarėjų stalo ir pasiteiravo: - Meisteri Paiseli, tikiuosi, 
laikotės gerai. 

Vyriausiasis meisteris švelniai nusišypsojo nuo aukštos kėdės stalo gale. 

— Gana gerai mano amžiaus žmogui, milorde, - atsakė, - tačiau bijau, 
kad greitai pavargstu. 

Plonos sruogos baltų plaukų įrėmino platų pliką kaktos ovalą ir giedrą 
veidą. Jo meisterio grandinė buvo ne iš paprasto metalo kaip Luvino, bet iš 
poros tuzinų sunkių grandinėlių, supintų į griozdišką metalinį vėrinį, kuris 
dengė jį nuo kaklo iki krūtinės. Grandys buvo nukaldintos iš visų žmogui 
žinomų metalų: juodos geležies ir raudono aukso, šviesaus vario ir dulsvo 

švino, plieno, alavo ir blyškaus sidabro, žalvario, bronzos ir platinos. Metalo 
dirbinį puošė granatai, ametistai ir juodi perlai, vienur kitur bliksėjo sma- 
ragdai ir rubinai. 

- Gal netrukus pradėsime, - sunerdamas rankas ant plataus pilvo pasiūlė 
vyriausiasis meisteris. - Bijau, kad jei dar delsime, užmigsiu. 

— Kaip pageidausite. 

Karaliaus vieta stalo gale kėpsojo tuščia, ant pagalvių švietė aukso siūlais 
išsiuvinėtas vainikuotas Barateonų elnias. Nedas atsisėdo greta, kaip teisėta 
karaliaus ranka. | 

— Milordai, - oficialiai kreipėsi, - atsiprašau, kad priverčiau jus laukti. 

- Jūs esate karaliaus ranka, - tarė Veiris. - Mes tarnaujame jums, lorde 
Starkai. 

Visiems susėdus įprastose kėdėse, Edardas Starkas kaip niekad pajuto, 
jog jam čia ne vieta: šioje menėje, su šiais vyrais. Jis prisiminė, ką Robertas 
jam kalbėjo Vinterfelo kriptose. Mane supa pataikūnai ir kvailiai, tvirtino 
karalius. Nedas apžvelgė stalą svarstydamas, kurie yra pataikūnai, o kurie — 
kvailiai. Tarėsi žinantis. 

— Mes tik penkiese, - pastebėjo. 

- Lordas Stanis išvyko į Dragonstouną, kai karalius leidosi į šiaurę, - paaiš- 
kino Veiris. - O mūsų galantiškasis seras Beiristinas, be abejo, joja greta kara- 
liaus, skindamas jam kelią, kaip ir pritinka karaliaus sargybos lordui vadui. 

- Gal mums vertėtų palaukti, kol seras Beiristinas ir karalius galės prisi- 
jungti, - pasiūlė Nedas. 

Renlis Barateonas garsiai nusikvatojo. 

- Laukti, kol brolis pagerbs mus savo karališkuoju apsilankymu, tektų ilgai. 

— Mūsų gerasis karalius Robertas turi daug reikalų, - paaiškino Veiris. — 
Smulkesnius jis patiki mums, palengvindamas savo naštą. 

- Lordas Veiris nori pasakyti, kad visi tie piniginiai, derliaus ir teisingu- 
mo reikalai varo mano brolį į neviltį, - patikslino lordas Renlis. - Tad mums 
tenka pareiga valdyti karalystę. Retkarčiais jis atsiunčia mums nurodymų. 

Jis išsitraukė iš rankovės tvirtai susuktą ritinį ir padėjo ant stalo. 

- Šįryt jis įsakė mums lėkti pirmyn ir paprašyti vyriausiojo meisterio Pai- 
selio, kad nedelsdamas sušauktų pasitarimą. Jis turi mums skubų pavedimą. 

Mažasis Pirštas nusišypsojo ir padavė ritinį Nedui. Ant jo puikavosi ka- 
rališkasis antspaudas. Nedas nykščiu perlaužė vašką ir ištiesino laišką su 
skubiuoju karaliaus nurodymu; žodžius skaitė vis labiau dvejodamas. Ar Ro- 
berto kvailystėms ribų nėra? Padaryti tai jo vardu būtų lyg bėrti druską ant 
žaizdos. 

— Dievai maloningi! - teištarė. 

- Lordas Edardas nori pasakyti, - paaiškino lordas Renlis, - kad jo di- 
denybė nurodo surengti grandiozinį turnyrą karaliaus rankos paskyrimo 
garbei. 

— Kiek jis kainuos? - nekaltai pasiteiravo Mažasis Pirštas. 

Nedas perskaitė atsakymą iš laiško. 

- Keturiasdešimt tūkstančių aukso drakonų nugalėtojui. Dvidešimt tūks- 
tančių užėmusiam antrąją vietą, dar dvidešimt laimėjusiam bendrose grum- 
tynėse ir dešimt tūkstančių lankininkų varžybose. 

— Devyniasdešimt tūkstančių auksinių, - atsiduso Mažasis Pirštas. - Tu- 
rime nepamiršti ir kitų išlaidų. Robertas pageidaus didžiulės puotos. Reikės 
virėjų, dailidžių, patarnaujančių merginų, dainių, fokusininkų, juokdarių. 

- Juokdarių turime pakankamai, - tarstelėjo lordas Renlis. 

Vyriausiasis meisteris Paiselis pažvelgė į Mažąjį Pirštą ir paklausė: 

— Ar iždas pakels tokias išlaidas? 

— Koks iždas? - vyptelėjęs pasitikslino Mažasis Pirštas. - Neapsimeskite 
kvailiu, meisteri. Kaip ir aš, gerai žinote, kad iždas jau daugelį metų tuščias. 
Reikės skolintis. Be abejonės, iš Lanisterių. Šiuo metu lordui Taivinui esame 
skolingi maždaug tris milijonus drakonų, ką reikštų dar šimtas tūkstančių? 

Nedas buvo priblokštas. 

- Jūs sakote, kad sostas skolingas tris milijonus auksinių? 

- Sostas skolingas daugiau nei šešis milijonus auksinių, lorde Starkai. 
Daugiausia Lanisteriams, tačiau taip pat skolinomės iš lordo Tairelio, Ge- 
ležinio Bravoso kranto ir keleto tirošių prekybos susivienijimų. Pastaruoju 
metu kreipiausi į Tikėjimą. Vyriausiasis šventikas derasi aršiau nei Dorno 
žuvų pirklys. 

Nedą apėmė siaubas. 

- Eiris Targeirinas paliko aukso kaupiną iždą. Kaip galėjote leisti, kad 
taip nutiktų? 

Mažasis Pirštas gūžtelėjo pečiais. 

- Iždo prižiūrėtojas pasirūpina pinigais. Karalius ir ranka juos leidžia. 

— Nepatikėsiu, kad lordas Arinas leido Robertui nuskurdinti karalystę, — 
karščiavosi Nedas. 

Vyriausiasis meisteris Paiselis palingavo didelę pliką galvą, jo grandinės 
švelniai skimbčiojo. 

— Lordas Arinas buvo išmintingas žmogus, tačiau bijau, kad jo didenybė 
ne visada klauso protingų patarimų. 

— Mano karališkajam broliui patinka turnyrai ir puotos, - paaiškino Ren- 
lis Barateonas, - ir jis nekenčia, kaip sako, „skaičiuoti variokų . 

— Aš pakalbėsiu su jo didenybe, - tarė Nedas. - Šis turnyras - prabanga, 
kurios karalystė negali sau leisti. 

- Kalbėkit, jei norit, - tarė lordas Renlis, - o mes verčiau rikiuosime 
darbus. 

— Kitą dieną, - tarė Nedas. Iš mestų žvilgsnių suprato, kad tikriausiai per 
aštriai. Jam reikia atsiminti, kad jis jau ne Vinterfele, kur tik karalius buvo 
aukščiau už jį; čia jis su sau lygiais. - Atleiskite, milordai, - švelnesniu tonu 


SOSTŲ ŽAIDIMAS 157 


atsiprašė. - Aš pavargęs. Šiandien jau baikime ir pratęskime pailsėję. - Jis 
neprašė jų pritarimo: ūmai atsistojo, linktelėjo visiems ir pasuko į duris. 

Lauke pro pilies vartus vis dar plūdo vežimai ir raiteliai, tad kiemas virto 
purvo, žirgų ir šūkalojančių vyrų maišalyne. Jam pranešė, kad karalius dar 
neatvyko. Nuo nemalonumų prie Trišakio Starkai ir jų namiškiai jojo kolo- 
nos priešakyje, toliau nuo Lanisterių ir augančios įtampos. Roberto beveik 
nebuvo regėti; kalbėta, kad jis keliauja milžiniškame vežime, dažniausiai 
girtas. Jei taip, jis kelias valandas atsilieka, tačiau vis tiek atvyks greičiau, 
nei Nedas norėtų. Jam užtekdavo pažvelgti į Sansos veidą, kad viduje vėl 
sukiltų įniršis. Paskutinės dvi kelionės savaitės virto tikru pragaru. Sansa 
kaltino Ariją ir tvirtino, kad mirti turėjo Naimirija. O Arija neteko amo, 
išgirdusi, kas nutiko mėsininko berniukui. Sansa raudodavo vakarais, Arija 
užsisklęsdavo dieną, o Edardas Starkas sapnavo įšalusį pragarą, laukiantį 
Vinterfelo Starkų. 

Jis perėjo išorinį kiemą, pro nuleidžiamas grotas atsidūrė prie vidinės 
sienos ir jau žingsniavo, kaip jis manė, link Rankos bokšto, kai prieš jį išdygo 
Mažasis Pirštas. 

- Einate ne tuo keliu, Starkai. Sekite paskui mane. 

Nedas dvejodamas nusekė. Mažasis Pirštas palydėjo jį į bokštą, laiptais 
žemyn, per nedidelį įdubusį kiemą ir apleistu koridoriumi, kur sargyboj pa- 
lei sienas stovėjo tušti šarvai. Tai buvo Targeirinų palikimas: juodas plienas 
su drakonų kontūrais ant šalmų, dabar apdulkėjusių ir pamirštų. 

— Tai nėra kelias į mano kambarius, - tarė Nedas. 

— O ar aš taip sakiau? Vedu jus į požemius perpjauti gerklės ir prikalti 
kūno prie sienos, - sarkastišku balsu atsakė Mažasis Pirštas. - Neturime tam 
laiko, Starkai. Jūsų žmona laukia. 

— Kokius žaidimus žaidžiat, Mažasis Piršte? Ketlina Vinterfele, per šim- 
tus mylių nuo čia. 

— O? - pilkai žalios Mažojo Piršto akys tvykstelėjo iš nuostabos. - Tada 
kažkam puikiai pavyko persikūnyti. Paskutinį kartą sakau, eime. Arba nei- 
kit, ir aš pasilaikysiu ją sau. - Jis nuskubėjo laiptais. 

Nedas atsargiai nusekė, svarstydamas, ar ši diena kada nors baigsis. Jis 
neturėjo jokio noro veltis į intrigas, tačiau ėmė suprasti, kad tokiems žmo- 
nėms kaip Mažasis Pirštas jos lyg duona ir midus. | 

Laiptų apačioje riogsojo sunkios ąžuolinės geležim apkaltos durys. Pite- 
ris Beilišas kilstelėjo velkę ir mostelėjo Nedui eiti. Jie žengė į rausvą sutemų 
spindesį ant kalvoto kranto aukštai virš upės. 

— Mes už pilies, - tarė Nedas. 

— Jus sunkoka apkvailinti, Starkai, - dirbtinai šypsodamasis tarė Mažasis 
Pirštas. - Išdavė saulė ar dangus? Sekite paskui. Uoloje iškaltos nišos. Pasi- 
stenkite neužsimušti, Ketlina to niekada nesuprastų. - Taip taręs, jis persiri- 
to per uolos kraštą ir ėmė leistis greit kaip beždžionė. 

Nedas akimirką tyrinėjo uolėtą skardį, tada nusekė, tik lėčiau. Įdubos 
buvo ten, kaip ir sakė Mažasis Pirštas; iškirstos negiliai, iš viršaus nemato- 
mos, jei nežinai, kur ieškoti. Apačioje, svaiginančioje gelmėje, vinguriavo 
upė. Nedas spaudė veidą prie uolos ir stengėsi nežvilgčioti žemyn dažniau, 
negu reikia. 

Kai galiausiai pasiekė dugną, siaurą, purviną keliuką palei vandenį, Ma- 
žasis Pirštas atsišliejęs į uolą kramsnojo obuolį. Buvo sušlemštęs beveik iki 
graužlio. 

- Senstat ir darotės lėtesnis, Starkai, - atsainiai sviesdamas graužlį į van- 
denį tarė. - Nesvarbu, likusį kelią josime. 

Pakrantėje laukė du žirgai. Nedas užsilipo ir nurisnojo paskui jį keliuku 
į miestą. 

Galiausiai Beilišas sustabdė žviginį priešais aptriušusį pastatą, trijų aukš- 
tų, medinį, besitelkiančiose sutemose nuo lempų šviesos ryškiais langais. 
Muzika ir kimus juokas liejosi laukan ir plaukė virš vandens. Prie durų ant 
sunkios grandinės sūpavosi dekoruota aliejinė lempa, metalu apkraštuotu 
raudono stiklo gaubtu. 

Nedas Starkas įsiutęs nušoko nuo žirgo. 

- Viešnamis, - tarė griebdamas Mažajam Pirštui už peties ir atsukdamas 
jį. - Tempėt mane tokį kelią iki viešnamio? 

- Jūsų Žmona viduje, - paaiškino Mažasis Pirštas. 

Tai buvo paskutinis įžeidimas. 

- Brandonas jums buvo per geras, - įsiuto Nedas, priplojo mažąjį vyrą 
prie sienos ir įrėmė durklą po smailia barzdele. 

— Milorde, ne, - pašaukė skubrus balsas. - Jis sako tiesą. - Už nugaros 
pasigirdo žingsniai. 

Nedas atsisuko su ginklu rankoje, link jų skubėjo senas baltaplaukis žmo- 
gus. Jis vilkėjo rudus šiurkščius drabužius, o jam bėgant pasmakrėje tirtėjo 
pagurklis. 

— Tai ne jūsų reikalas, - pradėjo Nedas ir staiga jį pažino. Jis priblokštas 
nuleido durklą. - Sere Rodrikai? 

Rodrikas Kaselis linktelėjo. 

- Jūsų ledi laukia viršuje. 

Nedas visai sutriko. 

— Ketlina tikrai čia? Tai nėra keistas Mažojo Piršto pokštas? 

Jis įsikišo durklą į makštį. 

— O kad būtų, Starkai, - tarė Mažasis Pirštas, - sekite paskui mane ir 
stenkitės atrodyti labiau ištvirkęs ir mažiau panašus į karaliaus ranką. Ne- 
reikia, kad jus kas atpažintų. Galbūt praeidamas galėtumėt paglamonėti 
vieną kitą krūtį. 

Jie įėjo vidun per sausakimšą bendrąjį kambarį, kur stora moteriškė 
traukė nešvankias dainuškas, o mielos jaunos panelės spaudėsi prie įvairaus 

plauko vyrų ir rangėsi jų glėbiuose. Niekas nekreipė į Nedą nė menkiausio 
dėmesio. Seras Rodrikas palaukė apačioje, kol Mažasis Pirštas palydėjo jį į 
trečią aukštą, per koridorių ir pro duris. 

Viduje sėdėjo Ketlina. Pamačiusi jį šūktelėjo, atbėgo prie jo ir stipriai ap- 
kabino. 

- Miledi, - iš nuostabos suniurnėjo Nedas. 

- O, puiku, - uždarydamas duris tarė Mažasis Pirštas. - Jūs ją pažinote. 

- Bijojau, kad neateisite, milorde, - sumurmėjo jam į krūtinę. - Piteris 
pranešė man naujienas. Jis papasakojo ir apie bėdas su Arija ir jaunuoju 
princu. Kaip mūsų mergaitės? 

— Abi gedi ir kupinos pykčio, - tarė jis. - Ket, aš nesuprantu. Ką tu veiki 
Karaliaus Uoste? Kas atsitiko? - klausinėjo žmonos. - Ar tai dėl Brano? Ar 
jis... - „Mirė“ buvo žodis, kuris neištartas įstrigo tarp lūpų. 

— Dėl Brano, tačiau ne dėl to, ką galvoji, - nuramino Ketlina. 

Nedas nieko nebesuprato. 

— Tada kas yra? Kodėl tu čia, mano meile? Kas čia per vieta? 

— Kokia ir atrodo, - klestelėdamas ant palangės tarė Mažasis Pirštas. — 
Viešnamis. Nesugalvosi geresnės vietos, kur tikrai neieškotum Ketlinos 
Tuli. - Jis nusišypsojo. - Taip jau sutapo, kad ši įstaiga priklauso man, tad 
buvo nesunku viską surengti. Labai nenorėčiau, kad Lanisteriai sužinotų, 
jog Ketlina yra čia, Karaliaus Uoste. 

— Kodėl? - paklausė Nedas. Tada pamatė jos rankas, šviežius raudonus 
randus, nelanksčius kairės rankos pirštus. - Tu susižeidei. - Jis paėmė jos 
rankas į savąsias ir apvertė. - Dievai! Tai gilūs įpjovimai... kalavijo pjūviai 
arba... kas nutiko, miledi? 

Ketlina ištraukė durklą iš po apsiausto ir padavė jam. 

- Šis durklas buvo pasamdytas perpjauti Branui gerklę ir išleisti gyvybės 
kraujui. 

Nedas atlošė galvą. 

- Bet... kas... kodėl norėtų... 

Ji pridėjo pirštą jam prie lūpų. 

- Leisk viską papasakoti, mano meile. Taip bus greičiau. Klausykis. 

Tadjis klausėsi ir ji papasakojo viską, nuo gaisro bibliotekos bokšte iki Vei- 
rio, sargybinių ir Mažojo Piršto. Jai baigus, Edardas Starkas apstulbęs sėdėjo 
prie stalo, laikydamas durklą rankoje. Brano vilkas išgelbėjo berniukui gyvy- 
bę, liūdnai pagalvojo. Ką ten sakė Jonas, kai rado vilkiukus sniege? Jūsų vai- 
kams lemta turėti šiuos vilkiukus, milorde. O jis nudobė Sansos vilkę, ir už ką? 
Tai kaltė? Ar baimė? Jei šiuos vilkus siuntė dievai, kokią kvailystę jis padarė? 

Nedas skausmingai sugrąžino mintis prie durklo ir ką tai reiškė. 

- Neūžaugos durklas, - pakartojo. Neįžvelgė jokios prasmės. Jo ranka su- 
gniaužė lygią drakono kaulo rankeną, jis trinktelėjo ašmenis į stalą ir pajuto, 
kaip jie įsikirto į medį. Kyšojo tarsi tyčiodamiesi iš jo. 


160 GEORGE R. R. MARTIN 


— Kodėl Tyrionas Lanisteris norėjo nužudyti Braną? Berniukas jam ne- 
kelia pavojaus. 

— Ar jums, Starkams, tarp ausų vietoj smegenų sniegas? - paklausė Ma- 
žasis Pirštas. - Neūžauga nebūtų veikęs vienas. 

Nedas pakilo ir žingsniais ėmė matuoti kambarį. 

- Jei čia prisidėjusi karalienė arba, dievai teatleidžia, pats karalius... ne, ne- 
galiu tuo patikėti. - Tačiau tardamas šiuos žodžius jis prisiminė aną šaltą rytą 
kapinynuose ir Roberto norą pasiųsti žudikus pas Targeirinų princesę. Jis pri- 
siminė Reigaro kūdikį, raudonus jo kaukolės likučius, nuo kurių karalius nusi- 
suko visai taip pat, kaip neseniai atgręžė jam nugarą Dario priėmimų menėje. 
Jis vis dar girdėjo Sansos maldavimus, kaip kad Lijana kažkada meldė. 

— Greičiausiai karalius nežinojo, - tarė Mažasis Pirštas. - Tai nebūtų pir- 
mas kartas. Mūsų gerasis Robertas išmoko užmerkti akis prieš viską, ko ne- 
nori regėti. 

Nedas neturėjo, ką atsakyti. Prieš akis iškilo mėsininko berniukas, 
perkirstas kone pusiau, o karalius dėl to neištarė nė žodžio. Galvoje ėmė 
dunksėti. 

Mažasis Pirštas priėjo prie stalo ir ištraukė durklą iš medžio. 

- Kaltinimai bet kuriuo atveju bus palaikyti išdavyste. Apkaltinkite kara- 
lių ir pašokinėsite su Ilinu Peinu, nespėję ištarti žodžio. Dėl karalienės... jei 
rasite įrodymų ir jei priversite Robertą jus išklausyti, tada galbūt... 

— Mes turime įrodymą, - tarė Nedas. - Turime ginklą. 

— Šį? — Mažasis Pirštas atsainiai jį vartė. - Mielas metalo gabalas, tačiau 
remžia dviem galais, milorde. Neūžauga prisieks, kad per viešnagę Vinterfe- 
le durklą pametė arba jį pavogė; jo nusamdytas žudikas negyvas, tad kas pa- 
liudys, kad jis meluoja? - Jis pamėtėjo ginklą Nedui. - Patarčiau paskandinti 
upėje ir pamiršti, kad jis buvo nukaltas. 

Nedas šaltai jį nužvelgė. 

- Lorde Beilišai, aš Vinterfelo Starkas. Mano sūnus guli suluošintas, gal- 
būt miršta. Jau būtų miręs, o Ketlina su juo, jei ne vilko jauniklis, kurį rado- 
me sniege. Jei nuoširdžiai tikit, kad aš tai pamiršiu, esate didesnis kvailys nei 
tada, kai užsimojote kalaviju prieš mano brolį. 

— Gal aš ir kvailys, Starkai... tačiau esu vis dar čia, tuo tarpu jūsų brolis 
beveik keturiolika metų dūla įšalusiame kape. Jei taip trokštate drunyti šalia 
jo, neatkalbinėsiu, tačiau manęs į tai nevelkite, labai ačiū. 

- Esat paskutinis žmogus, kurį norėčiau įtraukti į bet kokią veiklą, lorde 
Beilišai. 

- Jūs mane giliai žeidžiate. - Mažasis Pirštas pridėjo ranką prie širdies. — 
Man jūs, Starkai, visuomet atrodėte nuobodūs ir buki, tačiau Ket, regis, prie 
jūsų prisirišusi dėl priežasčių, kurių aš nesuprantu. Ir dėl jos pasistengsiu 
išsaugoti jus gyvą. Pripažįstu, tai užduotis kvailiui, tačiau niekuomet negalė- 
čiau nieko atsakyti jūsų žmonai. 

— Aš papasakojau Piteriui mūsų įtarimus dėl Jono Arino mirties, - prisi- 
pažino Ketlina. - Jis pažadėjo padėti tau išsiaiškinti tiesą. 

Ši naujiena Edardui Starkui nelabai patiko, tačiau pagalbos jiems iš tiesų 
reikėjo, o Mažasis Pirštas kadaise Ket buvo kaip brolis. Ne pirmą kartą Ne- 
dui tektų suvienyti jėgas su žmogumi, kurį niekino. 

— Labai gerai, - tarė, kišdamasis durklą už diržo. - Minėjote Veirį. Ar ir 
eunuchas viską žino? 

— Ne iš manęs, - patikino Ketlina. - Tu vedei ne kvailę, Edardai Starkai. 
Tačiau Veiris sugeba išsiaiškinti tai, kas kitiems nežinoma. Jis turi tamsių 
gebėjimų, Nedai, prisiekiu. 

- Jis turi šnipų, tai vieša paslaptis, - nenustebo Nedas. 

— Čia kur kas daugiau, - nenusileido Ketlina. - Seras Rodrikas visiškai 
slaptai kalbėjosi su seru Aronu Santagaru, tačiau Voras kažkaip sužinojo 
apie jų pašnekesį. Aš bijau to žmogaus. 

Mažasis Pirštas nusišypsojo. 

— Palikite lordą Veirį man, mieloji ledi. Jei atleisite už nešvankybę, - o kur 
kitur ji tinka labiau nei čia, - laikau to vyro kiaušius kumštyje. - Jis šypso- 
damasis sunėrė pirštus. - Arba laikyčiau, jei jis būtų vyras ar turėtų kiaušius. 
Matote, prapjovus pyragą paukščiai pradeda čiulbėti, o Veiriui tai nepatiktų. 
Jumis dėtas, labiau jaudinčiausi dėl Lanisterių nei dėl eunucho. 

Nedui nereikėjo Mažojo Piršto, kad tai suprastų. Jis prisiminė dieną, kai 
rado Ariją, karalienės žvilgsnį, kai ji ištarė: Mes turime vilką, - tokį minkš- 
tą ir ramų. Pagalvojo apie berniuką Miką, staigią Jono Arino mirtį, Brano 
krytį, senąjį išprotėjusį Eirį Targeiriną, besivaduojantį mirtimi sosto menėje, 
kol ant rantytų ašmenų džiūvo jo kraujas. 

- Miledi, - tarė pasisukdamas į Ketliną, - čia daugiau nieko nebepada- 
rysi. Noriu, kad tuojau pat grįžtum į Vinterfelą. Jei buvo vienas žudikas, gali 
apsireikšti ir daugiau. Kas užsakė Brano mirtį, netruks sužinoti, kad berniu- 
kas vis dar gyvas. 

- Aš tikėjausi pamatyti mergaites... - tarė Ketlina. 

- Tai būtų labai neprotinga, - įsiterpė Mažasis Pirštas. - Raudonojoje 
tvirtovėje devynios galybės smalsių akių, o vaikai čiauška. 

- Jis sako tiesą, mano meile, - pritarė Nedas. Jis apkabino ją. - Pasiimk 
serą Rodriką ir jokite į Vinterfelą. Aš pasirūpinsiu mergaitėmis. Grįžk namo 
pas mūsų sūnus ir saugok juos. 

— Kaip liepsi, milorde. - Ketlina pakėlė veidą ir Nedas ją pabučiavo. Jos 
sužaloti pirštai susinėrė jam už nugaros su beviltiška jėga, tarsi amžinai ser- 
gėtų ir globotų. 

- Gal lordas ir ledi norėtų pasinaudoti miegamuoju? - paklausė Mažasis 
Pirštas. - Įspėju, Starkai, paprastai už šias paslaugas mes imame mokestį. 

— Akimirką vieniems, tiek teprašau, - tarė Ketlina. 

- Gerai, - Mažasis Pirštas pasuko į duris. - Neužtrukite. Pats laikas man 
ir rankai grįžti į pilį, kol mūsų dingimo niekas nepastebėjo. 

Ketlina žengė prie jo ir suėmė jo rankas į savąsias. 

— Nepamiršiu pagalbos, kurią man suteikei, Piteri. Kai tavo vyrai pas 
mane atėjo, nežinojau, veda pas draugą ar priešą. Tavyje radau daugiau nei 
draugą. Radau brolį, kurį tariausi praradusi. 

Piteris Beilišas nusišypsojo. 

— Aš beviltiškai sentimentalus, mieloji ledi. Geriau niekam nesakyk. 
Metų metus praleidau įtikinėdamas dvarą, kad esu žiaurus ir nedoras, ir 
man liūdna būtų matyti, kaip viskas nueina šuniui ant uodegos. 

Nedas netikėjo nė vienu žodžiu, tačiau išliko mandagus ir tarė: 

— Aš taip pat jums dėkoju, lorde Beilišai. 

— O, va čia tai lobis, - susižavėjęs tarė Mažasis Pirštas. 

Kai durys už jo užsivėrė, Nedas pasisuko į žmoną. 

— Grįžusi namo pasiųsk žinią Helmanui Tolhartui ir Galbartui Gloveriui 
su mano antspaudu. Kiekvienas iš jų sukvies po šimtą lankininkų ir susti- 
prins Keilino griovį. Du šimtai ryžtingų lankininkų gali atlaikyti Sąsmau- 
ką prieš kariauną. Nurodyk lordui Manderliui sustiprinti ir atstatyti visus 
įtvirtinimus Baltajame uoste ir žiūrėti, kad būtų patikimai ginami. Ir nuo 
šios dienos noriu, kad būtų akylai stebimas Teonas Greidžojus. Jei prasidės 
karas, mums labai reikės jo tėvo flotilės. 

- Karas? - Ketlinos balse buvo girdėti baimė. 

— Galjo ir neprireiks, - nuramino ją Nedas, melsdamas, kad tai būtų tie- 
sa. Jis vėl suėmė jos rankas. - Lanisteriai negailestingi silpnumo akivaizdoje, 
kaip, savo nelaimei, sužinojo Eiris Targeirinas, tačiau jie nedrįs pulti šiaurės, 
neturėdami visos karalystės pastiprinimo, o jo jie nesulauks. Turiu vaidinti, 
kad nieko nenutiko. Atmink, kodėl čia atvykau, mano meile. Jei rasiu įrody- 
mų, kad lordą Ariną nužudė Lanisteriai... 

Jis jautė, kaip Ketlina virpa jo glėbyje. Jos randuotos rankos įsikibo į jį. 

- Jei, - tarė ji, - kas tada, mano meile? 

Tai buvo pavojingiausia dalis, Nedas žinojo. 

- Teisingumas priklauso nuo karaliaus, - tarė jis. - Sužinojęs tiesą, tu- 
rėsiu eiti pas Robertą. Ir melstis, kad jis būtų tas žmogus, kurį manau esant, 
tyliai pridūrė, o ne tas, kuriuo galbūt tapo. 


TYRIONAS 


r tikrai turite taip greitai išvykti? - pasiteiravo lordas vadas. 
0 — Kuo tikriausiai, lorde Mormontai, - atsakė Tyrionas. - Mano bro- 
lis Džeimis nerimaus, kas man nutiko. Jis gali nuspręsti, kad įkalbėjote mane 
apsivilkti juodai. 

— O, kad galėčiau! - Mormontas pakėlė krabo žnyples ir kumščiu jas su- 
traiškė. Nors ir senas, lordas vadas vis dar buvo stiprus kaip lokys. - Jūs gu- 
drus žmogus, Tyrionai. Mums reikia tokių kaip jūs prie Sienos. 

Tyrionas nusijuokė. 

- Tada aš išnaršysiu Septynias Karalystes ieškodamas neūžaugų ir at- 
siųsiu juos jums, lorde Mormontai. - Nusijuokęs jis iščiulpė mėsą iš krabo 
žnyplės ir siekė kitos. Krabų iš Rytų sargybos atvežė tik šįryt, supakuotų į 
statines su sniegu, tad jie buvo labai sultingi. 

Seras Aliseris Tornas buvo vienintelis žmogus prie stalo, kuris nesiteikė 
šypsotis. 

- Lanisteris tyčiojasi iš mūsų. 

- Tik iš jūsų, sere Aliseri, - patikslino Tyrionas. Šįkart krizenimas aplink 
stalą buvo kažkoks nervingas, netikras. 

Juodos Torno akys, neslepiančios pasibjaurėjimo, sustojo ant Tyriono. 

— Turit velnionišką liežuvį kaip asmuo, kuris tėra pusės žmogaus didu- 
mo. Gal mudviem vertėtų išeiti į kiemą? 

— O kam? - pasiteiravo Tyrionas. - Krabai tai čia. 

Pastaba sukėlė dar didesnę juoko audrą. Seras Aliseris atsistojo kietai su- 
čiaupęs lūpas. 

- Ateikit ir pasišaipykit su metalu rankose. 

Tyrionas reikšmingai pažvelgė į dešinę ranką. 

— Tai kad aš laikau metalą rankoje, sere Aliseri, nors čia tik šakutė krabui. 
Ar stosime į dvikovą? - Jis užšoko ant kėdės ir šakute ėmė badyti į Torno 
krūtinę. Bokšto menėje nuvilnijo juoko banga. Lordui vadui gaudant kvapą 
ir dūstant iš burnos krito krabo gabalėliai. Prisidėjo net varnas, nuo lango 
viršaus garsiai krankdamas: Dvikova! Dvikova! Dvikova! 

Seras Aliseris Tornas išėjo iš kambario toks įsitempęs, jog, atrodė, jo sėd- 
menyse styro durklas. 

Mormontas vis dar negalėjo atgauti kvapo. Tyrionas paplekšnojo jam per 
nugarą. 

— Laimėtojui atitenka grobis, - pareiškė jis. - Man priklauso Torno krabų 
dalis. 

Galiausiai lordas vadas susitvardė. 

— Nedora taip provokuoti serą Aliserį, - barėsi jis. 

Tyrionas atsisėdo ir gurkštelėjo vyno. 

- Jei žmogus ant krūtinės nusipiešia taikinį, turėtų laukti, kad anksčiau 
ar vėliau kas nors paleis į jį strėlę. Mačiau mirusiųjų, turinčių kur kas geresnį 
humoro jausmą nei seras Aliseris. 

— Netiesa, - paprieštaravo lordas ūkvedys Bouvenas Maršas, apvalus ir 
it granatas raudonas vyras. - Negirdėjot, kokiomis pravardėmis jis apdalija 
treniruojamus vaikinukus. 

Tyrionas buvo girdėjęs keletą pravardžių. 

- Lažinuosi, vaikinai ir jam yra davę vardų, - tarė. - Prasikrapštykite 
akis, milordai. Seras Aliseris Tornas turėtų mėžti jūsų arklides, o ne tyčiotis 
iš jaunųjų karių. 

- Sargybai arklininkų netrūksta, - sumurmėjo lordas vadas. - Atrodo, pas- 
taruoju metu tik tokius ir siunčia. Arklininkus, smulkius vagišius ir prievar- 
tautojus. Seras Aliseris — išskirtinis riteris, vienas iš nedaugelio, užsivilkusių 
juodai nuo tada, kai aš esu lordas vadas. Jis narsiai kovėsi Karaliaus Uoste. 

— Ne toje pusėje, - sausai metė seras Džeremis Raikeris. - Žinau, nes 
koviausi greta jo. Taivinas Lanisteris pasiūlė mums nuostabų pasirinkimą: 
vilktis juodai arba vakarui neatėjus mūsų galvos bus pamautos ant kuolo. 
Nenorėjau įžeisti, Tyrionai. 

— Aš ir neįsižeidžiau, sere Džeremi. Mano tėvui labai patinka galvos ant 
kuolų, ypač tų žmonių, kurie jį kaip nors nuvylė. O tokį kilnų veidą kaip jū- 
siškis, na, neabejoju, jis jau regėjo puošiantį miesto sieną virš vartų. Manau, 
būtumėt atrodęs pribloškiančiai. 

- Ačiū, - kandžiai šypodamasis padėkojo seras Džeremis. 

Lordas vadas atsikrenkštė. 

— Kartais bijau, kad seras Aliseris jus permatė, Tyrionai. Jūs iš tikrųjų ty- 
čiojatės iš mūsų ir mūsų kilnių siekių. 

Tyrionas trūktelėjo pečiais. 

— Retkarčiais reikia, kad iš mūsų pasišaipytų, lorde Mormontai, antraip 
pernelyg susireikšminsime. Dar vyno, prašyčiau. 

Jis atkišo puodelį. 

Kol Raikeris pylė, prabilo Bouvenas Maršas: 

- Kaip mažas žmogus, turit didelę gerklę. 

— O, aš manau, kad lordas Tyrionas - gana didelis žmogus, - nuo galusta- 
lės prabilo meisteris Eimonas. Jis kalbėjo maloniai, tačiau visi Nakties sargy- 
bos kariai nutilo, kad geriau girdėtų, ką senolis pasakys. - Aš manau, kad jis 
yra milžinas tarp mūsų čia, šiame pasaulio krašte. 

Tyrionas atsargiai ištarė: 

— Mane vadino visaip, bet milžinu retai. 

— Vis dėlto, - įsmeigęs apsiblaususias, pieno baltumo akis į Tyrioną pasa- 
kė meisteris Eimonas, - manau, kad tai tiesa. 

Pirmą kartą Tyrionas Lanisteris pritrūko žodžių. Jis teįstengė mandagiai 
linktelėti ir ištarti: 

- Jūs pernelyg malonus, meisteri Eimonai. 

Aklasis vyras nusišypsojo. Jis buvo smulkus, susiraukšlėjęs ir beplaukis, 
susitraukęs nuo šimto metų naštos, tad jo meisterio grandinė iš daugybės 
metalų svyrojo neprigludusi prie kaklo. 

— Mane visaip vadino, milorde, - tarė jis, - tačiau maloniu - retai. 

Šįkart pirmasis nusikvatojo pats Tyrionas. 

Daug vėliau, kai rimtasis reikalas - valgymas - buvo baigtas ir kiti išsi- 
skirstė, Mormontas pasiūlė Tyrionui atsisėsti prie ugnies ir puodelį karšto 
gėrimo, tokio stipraus, kad iš akių ištryško ašaros. 

— Karališkasis kelias gali būti pavojingas taip toli šiaurėje, - geriant įspėjo 
lordas vadas. 

— Mane lydės Džiukas ir Morekas, - tarė Tyrionas, - o ir Jorinas grįžta į 
pietus. 

— Vieno Jorino nepakanka. Sargyba palydės jus iki Vinterfelo, - priešta- 
ravimų nepripažįstančiu balsu tarė Mormontas. - Trijų vyrų turėtų pakakti. 

- Jei reikalaujate, milorde, - nusileido Tyrionas. - Galėtumėte pasiųsti 
jaunąjį Snou. Jis apsidžiaugtų proga aplankyti brolius. 

Pro tankią pilką barzdą matėsi, kaip Mormontas susiraukė. 

- Snou? A, Starko pavainikį. Nemanau. Naujokai turi užmiršti gyveni- 
mą, kurį paliko, brolius ir motinas, viską. Apsilankymas namuose išjudins 
jausmus, kurių nereikėtų. Žinau tai. Mano paties kraujas... kai mano sūnus 
užsitraukė nešlovę, Meškos salą valdo mano sesuo Megė. Turiu dukterėčias, 
kurių niekada nemačiau. - Jis gurkštelėjo. - Be to, Jonas Snou dar berniukas. 
O jums reikės trijų stiprių kalavijuočių, kad jus saugotų. 

- Esu sujaudintas jūsų rūpesčio, lorde Mormontai. - Stiprus gėrimas 
svaigino Tyrioną, tačiau ne tiek, kad nesuprastų, jog Senasis Lokys kažko iš 
jo tikisi. - Manau, galėsiu atsilyginti už jūsų gerumą. 

— Galite, - stačiokiškai rėžė Mormontas. - Jūsų sesuo sėdi greta kara- 
liaus. Jūsų brolis - didis riteris, o tėvas - galingiausias valdovas Septyniose 
Karalystėse. Užtarkit už mus žodį. Papasakokit jiems apie mūsų poreikius. 
Viską matėte pats, milorde. Nakties sargyba merdi. Mūsų gretose mažiau nei 
tūkstantis vyrų. Šeši šimtai čia, du šimtai Šešėlių bokšte, dar mažiau Rytų 
sargyboje ir vos trečdalis iš jų kovotojai. Siena yra šimto mylių ilgumo. Susi- 
mąstykite. Prasidėjus puolimui kiekvieną mylią gintų vos trys vyrai. 

— Trys ir viena trečioji, - žiovaudamas patikslino Tyrionas. 

Mormontas, regis, jo neišgirdo. Senasis vadas šildėsi rankas priešais 
ugnį. 

— Aš išsiunčiau Bendžiną Starką surasti Jono Roiso sūnaus, dingusio per 
pirmąją žvalgybą. Roiso berniukas buvo žalias kaip vasaros žolė, tačiau jis 
reikalavo garbės vadovauti, tvirtindamas, kad tai jo, kaip riterio, pareiga. 

Nenorėjau įžeisti jo lordo tėvo, tad nusileidau. Išsiunčiau jį su dviem geriau- 
siais sargybos vyrais. Koks buvau kvailys. 

Kvailys, sutiko varnas. Tyrionas pažvelgė į viršų. Paukštis spoksojo į jį 
juodų karoliukų akutėmis, plakdamas sparnais. Kvailys, vėl kranktelėjo. Se- 
nasis Mormontas neabejotinai įsižeistų, jei jis užsmaugtų šį padarą. Gaila. 

Lordas vadas paukščio erzinimo nepastebėjo. 

— Garedas buvo beveik toks pat senas kaip aš ir seniau ant Sienos, - kal- 
bėjo jis, - tačiau, regis, jis sulaužė priesaiką ir spruko. Nebūčiau tuo pati- 
kėjęs, kas jau kas, tik ne jis, tačiau lordas Edardas atsiuntė man jo galvą iš 
Vinterfelo. Apie Roisą nieko negirdėti. Vienas dezertyras ir du prarasti vyrai, 
o dabar dar ir Benas Starkas prapuolė. - Jis giliai atsiduso. - Ką aš pasių- 
siu jo ieškoti? Po poros metų man bus septyniasdešimt. Esu jau per senas ir 
per silpnas užkrautai naštai, tačiau jei ją nusimesiu, kas pakels? Aliseris Tor- 
nas? Bouvenas Maršas? Turėčiau būti toks pat aklas kaip meisteris Eimonas, 
kad nematyčiau, kokie jie yra. Nakties sargyba virto niūrių berniukų ir senų 
pavargusių vyrų kariauna. Be vyrų, kurie šįvakar sėdėjo prie stalo, yra dar 
koks dvidešimt mokančių skaityti, o dar mažiau gebančių galvoti, planuoti 
ar vadovauti. Kadaise sargyba leido vasaras statydama, o kiekvienas lordas 
vadas kilstelėdavo Sieną aukščiau, nei buvo radęs. Dabar didžiausias mūsų 
rūpestis - išlikti. 

Jis velniškai nuoširdus, suvokė Tyrionas. Jam buvo gaila senojo vado. 
Nemažą dalį gyvenimo lordas Mormontas praleido prie Sienos ir dar turėjo 
tikėti, kad šie metai buvo prasmingi. 

— Pažadu, išdėstysiu karaliui jūsų poreikius, - liūdnai pasakė Tyrionas. - 
Taip pat pasikalbėsiu su tėvu ir broliu Džeimiu. 

Ir jis tai padarys. Tyrionas Lanisteris laikėsi duoto žodžio. Tačiau pabaigą 
jis nutylėjo; kad karalius Robertas jo nepaisys, lordas Taivinas paklaus, ar jis 
neišprotėjo, o Džeimis tik nusijuoks. 

- Jūs jaunas, Tyrionai, - tarė Mormontas. - Kiek žiemų matėte? 

Jis patraukė pečiais. 

— Aštuonias, devynias. Nebeprisimenu. 

— Ir visos jos buvo trumpos. 

— Turbūt taip, milorde. 

Jis gimė viduryje žiemos, baisingai žvarbios, kuri, kaip sakė meisteriai, 
tęsėsi beveik trejus metus, tačiau ankstyviausi Tyriono prisiminimai buvo 
apie pavasarį. 

— Kai buvau vaikas, man sakė, kad ilga vasara pranašauja ateinančią ilgą 
žiemą. Ši vasara trunka devynerius metus, Tyrionai, ir greitai prasidės de- 
šimti. Pagalvokit apie tai. 

— Kai aš buvau vaikas, - atsiliepė Tyrionas, - žindyvė man pasakojo, kad vie- 
ną dieną, jei žmonės bus geri, dievai atsiųs į žemę nesibaigiančią vasarą. Galbūt 
buvome geresni, nei manėme, ir pagaliau stojo Didžioji Vasara? - Jis išsišiepė. 

Lordas vadas neatrodė nustebęs. 

— Nesat toks kvailas, kad tuo patikėtumėt, milorde. Jau dabar dienos eina 
vis trumpyn. Nėra jokios klaidos; Eimonas gauna laiškus iš Citadelės, duo- 
menys sutampa su jo paties. Vasaros pabaiga jau žvelgia mums į akis. - Mor- 
montas palinko ir tvirtai sugriebė Tyrioną už rankos. - Turit priversti juos 
suprasti. Sakau jums, milorde, artinasi tamsa. Miškuose apstu laukinių žvė- 
rių: didvilkių, mamutų, sniego meškų sulig stumbrais, o sapnuose regėjau ir 
tamsesnių siluetų. 

- Sapnuose, - atkartojo Tyrionas, galvodamas, kaip jam praverstų dar 
vienas puodelis stipraus gėrimo. 

Mormontas buvo kurčias nuovargiui jo balse. 

— Žvejai netoli Rytų sargybos ant kranto pastebėjo baltuosius klajūnus. 

Šįkart Tyrionas negalėjo nulaikyti liežuvio už dantų. 

— Žvejai Lanisporte dažnai pastebi merlingus. 

- Denis Molisteris rašo, kad kalnų žmonės traukia į pietus pro Šešėlių 
bokštą didesniais būriais nei bet kada anksčiau. Jie bėga, milorde... bet bėga 
nuo ko? - Lordas Mormontas atsistojo prie lango ir įsistebeilijo į tamsą. — 
Mano seni kaulai, Lanisteri, tačiau dar niekada nejautė tokio šalčio. Meldžiu, 
perduokit karaliui mano žodžius. Žiema artinasi, o atėjus Ilgajai Nakčiai, tik 
Nakties sargyba stovės tarp karalystės ir iš šiaurės sklindančios tamsos. Die- 
vai tepadeda, jei būsime nepasiruošę. 

— Dievai tepadeda man, jei šiąnakt nepamiegosiu. Jorinas nusiteikęs iš- 
vykti su pirmąja šviesa. - Tyrionas atsistojo, mieguistas nuo vyno ir pavargęs 
nuo sunkių kalbų. - Dėkoju už malonią viešnagę ir vaišes, lorde Mormontai. 

- Pasakykit jiems, Tyrionai. Pasakykit ir priverskit patikėti. Tik tokios 
padėkos man tereikia. - Jis švilptelėjo, varnas atskrido ir nutūpė ant peties. 
Mormontas nusišypsojo ir pabėrė paukščiui grūdų iš kišenės; taip juos Ty- 
rionas ir paliko. 

Lauke kandžiojosi šaltukas. Storai įsisupęs į kailius, Tyrionas Lanisteris 
išsitraukė pirštines ir linktelėjo vargšams sustirusiems nelaimėliams, sto- 
vintiems sargyboje prie Vado bokšto. Jis pasileido per kiemą į savo aparta- 
mentus Karaliaus bokšte taip vikriai, kaip tik jo trumpos kojos nešė. Batams 
traiškant nakties ledo plutelę po kojomis gurgždėjo sniegas, o garuojantis 
kvėpavimas plevėsavo tarsi vėliava. Jis pasikišo rankas po pažastimis ir pasi- 
skubino, melsdamasis, kad Morekas nebūtų pamiršęs pašildyti jo lovos karš- 
tomis plytomis iš židinio. 

Už Karaliaus bokšto mėnulio šviesoje spindėjo Siena, neaprėpiama ir 
paslaptinga. Tyrionas stabtelėjo ir pažvelgė į viršų. Kojas gėlė nuo šalčio ir 
skubos. 

Staiga jį apėmė keista beprotybė, troškimas dar kartą pažvelgti į pasaulio 
kraštą. Tai paskutinė galimybė, pagalvojo; rytoj jis išjos į pietus ir neįsivaiz- 
davo, kodėl norėtų grįžti atgal į šią sustingusią dykynę. Priešais stovintis Ka- 

raliaus bokštas žadėjo šilumą ir minkštą lovą, tačiau Tyrionas praėjo pro šalį 
ir pasuko link milžiniškos boluojančios Sienos. 

Pietinėje pusėje kilo mediniai laiptai, pritvirtinti ant milžiniškų šiurkščių 
sijų, giliai įsmigusių į ledą ir įšalusių. Jie ėjo į viršų laužtine linija tarsi žaibo 
zigzagas. Juodieji broliai tikino, kad laiptai kur kas tvirtesni, nei atrodo, ta- 
čiau Tyrionui taip maudė kojas, kad jais lipti net neketino. Jis pasuko link ge- 
ležinio narvo prie šulinio, įsiropštė vidun ir trūktelėjo varpo virvę; pasigirdo 
trys trumpi skimbtelėjimai. 

Regis, laukė visą amžinybę, stovėdamas narve su Siena už nugaros. Tiek 
ilgai, kad Tyrionas ėmė stebėtis, kodėl jis tai daro. Jau buvo benusprendžiąs 
atsisakyti šios netikėtos užgaidos ir kulniuoti lovon, kai narvas sugirgždėjo 
ir pradėjo kilti. 

Jis lėtai slinko į viršų, iš pradžių trūkčiodamas, vėliau kur kas lygiau. 
Žemė po juo tolo, narvas siūbavo, ir Tyrionas įsikibo į geležinius skersinius. 
Net per pirštines jautė metalo šaltį. Jo kambaryje Morekas buvo užkūręs 
ugnį, apsidžiaugė Tyrionas, tačiau lordo vado bokšte buvo tamsu. Regis, Se- 
nasis Lokys turi daugiau proto nei jis. 

Jis jau buvo viršum bokštų, bet palengva kilo dar aukščiau. Po juo nu- 
tvieksta mėnulio šviesos stovėjo Juodoji pilis. Iš čia matėsi, kokia ji sustin- 
gusi ir tuščia: belangiai bokštai, trupančios sienos, suskilusiais akmenimis 
užversti kiemai. Tolumoje matėsi Molstauno žiburiai, menko kaimelio per 
pusę mylios į pietus palei karališkąjį kelią; šen bei ten ant vandens spindėjo 
ryški mėnulio šviesa, kur ledinės srovės leidosi nuo kalnų viršūnių ir kirto 
lygumas. Likęs pasaulis buvo niūri vėjų gairinamų kalvų ir sniego išmargin- 
tų uolėtų laukų dykynė. 

Galiausiai storas balsas už jo tarė: 

- Septyni pragarai, čia Neūžauga! - Narvas girgžtelėjęs sustojo ir kabojo, 
lėtai siūbuodamas, virvės pokšėjo. 

— Nuleiskite jį, po galais. 

Medis niurnėjo ir garsiai dejavo narvui siūbuojant į šonus, Siena stūksojo 
po juo. Tyrionas luktelėjo, kol siūbavimas liovėsi, tada atvėrė narvo duris ir 
šoko ant ledo. Prie suktuvo buvo palinkusi sunki figūra juodais drabužiais, o 
kita prilaikė narvą pirštinėta ranka. Veidai apmuturiuoti vilnoniais šalikais, 
tad matėsi tik akys, abu išsipūtę nuo kelių vilnos ir odos sluoksnių, juodas 
ant juodo. 

— Ko jums čia prireikė tokiu paros metu? - pasiteiravo stovintysis prie 
suktuvo. 

— Noriu paskutinį kartą apsižvalgyti. 

Vyrai apsikeitė rūgščiais žvilgsniais. 

- Žiūrėkit, kiek norit, - tarė kitas. - Tik nenukriskit, mažasis žmogau. 
Senasis Lokys mums kailius nudirtų. 

Po milžinišku keltuvu kėpsojo maža medinė pašiūrė, Tyrionas matė blan- 
kų ugnies spindesį ir pajuto šilumos plūstelėjimą, kai žmogus nuo suktuvo 
atidarė duris ir įėjo vidun. Jis liko vienas. 

Čia aukštai gėlė šaltis; vėjas plėšė drabužius tarsi atkaklus meilužis. Sienos 
viršus buvo platesnis nei karališkasis kelias, tad Tyrionas nebijojo nukristi, 
nors po kojom buvo labai slidu. Ant takų broliai buvo pribarstę skaldos, ta- 
čiau daugybės žingsnių svoris tirpdė Sieną iš apačios, tad ledas, atrodė, auga 
ant žvyro, prarydamas jį, kol takas vėl apledėjo; buvo pats laikas vėl barstyti 
skaldą. 

Vis dėlto Tyrionui tai netrukdė. Jis pažvelgė į rytus ir į vakarus, į po ko- 
jomis besidriekiančią Sieną, milžinišką baltą kelią be pradžios ir pabaigos, ir 
į juodą bedugnę kitoje jos pusėje. Į vakarus, - nusprendė jis be jokio rimto 
pagrindo ir patraukė ta kryptimi, eidamas arčiausiai šiaurinio pakraščio, kur 
žvyras atrodė šviežiausiai pabarstytas. 

Pliki skruostai įraudo nuo šalčio, o kojos su kiekvienu žingsniu vis skau- 
džiau skundėsi, tačiau Tyrionas jų nepaisė. Aplink siautė vėjas, po kojomis 
gurgždėjo žvyras, o priešais it baltas kaspinas ėjo kalvų linija, kildama vis 
aukščiau ir aukščiau, ko! galiausiai pranyko vakariniame horizonte. Jis pa- 
matė didžiulę katapultą, aukštumo sulig miesto siena, jos pagrindas buvo 
giliai įsmigęs į taką. Svaidyklė nuimta pataisyti, o vėliau pamiršta gulėjo tarsi 
sulaužytas žaislas, pusiau įšalęs į ledą. 

Kitapus katapultos duslus balsas sušuko: 

— Stok! Kas eina? 

Tyrionas sustojo. 

- Jei stovėti teks ilgai, sušalsiu į ledą, Jonai, - tarė jis, kai gauruotas baltas 
pavidalas tyliai prisliūkino prie jo ir apuostė kailius. - Sveikas, Vaiduokli. 

Jonas Snou prisiartino. Dėl kailių ir odinės aprangos sluoksnių jis atrodė 
didesnis ir sunkesnis, apsiausto gobtuvą užsitraukęs ant veido. 

- Lanisteris, - tarė atlaisvindamas šaliką, kad atidengtų burną. - Šioje 
vietoje mažiausiai tikėjausi jus sutikti. - Jis nešėsi sunkią ietį geležiniu ant- 
galiu, didesnę už jį patį, odinėse makštyse prie šono kabojo kalavijas. Ant 
krūtinės karojo juodas sidabru spindintis karo ragas. 

— Tai paskutinė vieta, kur gali tikėtis mane pamatyti, - pripažino Tyrio- 
nas. - Pasidaviau užgaidai. Jei paliesiu Vaiduoklį, ar jis nenukąs man rankos? 

— Ne, kai aš čia, - pažadėjo Jonas. 

Tyrionas pakasė baltajam vilkui paausius. Raudonos akys šaltai jį stebėjo. 
Žvėris jau buvo jam iki krūtinės. Dar metai, ir Tyrionas turėjo niūrių įtari- 
mų, kad teks žiūrėti aukštyn į jį. 

— Ką tu čia šiąnakt veiki? - paklausė. - Be to, kad šaldai savo vyrišką pa- 
sididžiavimą... 

— Mane paskyrė eiti nakties sargybos, - paaiškino Jonas. - Ir vėl. Seras 
Aliseris mielai pasirūpino, kad budėjimų vadas ypatingai manim pasidomė- 

tų. Jis mano, kad jei laikys mane pusę nakties be miego, aš snūduriuosiu per 
rytines treniruotes. Kol kas jį nuvyliau. 

Tyrionas nusijuokė. 

— Ar Vaiduoklis jau išmoko rodyti triukus? 

— Ne, - šypsodamasis atsakė Jonas, - tačiau šįryt Grenas atsilaikė prieš 
Halderį, o Pipas nebepaleidžia iš rankų kalavijo taip dažnai kaip anksčiau. 

— Pipas? 

- Tikrasis jo vardas Piparas. Mažas berniukas didelėmis ausimis. Jis pa- 
matė mane treniruojantis su Grenu ir paprašė padėti. Tornas taip ir neparo- 
dė jam, kaip tinkamai laikyti kalaviją. - Jis atsisuko pažiūrėti į šiaurę. - Turiu 
saugoti Sienos mylią. Pasivaikščiosite su manimi? 

- Jei eisi lėtai, - sutiko Tyrionas. 

— Budėjimų vadas sakė privalau vaikščioti, kad kraujas nesustingtų, ta- 
čiau nenurodė, kokiu greičiu. 

Jie ėjo, o Vaiduoklis slinko šalia Jono tarsi baltas šešėlis. 

— Rytoj išvykstu, - tarė Tyrionas. 

— Žinau. - Jono balsas buvo keistai liūdnas. 

- Pakeliui į pietus ketinu sustoti Vinterfele. Jei norėtum, kad nuvežčiau 
kokią nors žinią... 

- Pasakykit Robui, kad aš vadovausiu Nakties sargybai ir saugosiu jį, tad 
jis gali užsiimti rankdarbiais su mergaitėmis ir paprašyti Mikeno, kad iš jo 
kalavijo nukaltų pasagas. 

— Tavo brolis didesnis už mane, - juokdamasis tarė Tyrionas. - Atsisakau 
vežti žinią, dėl kurios jis mane pribaigtų. 

— Rikonas paklaus, kada grįšiu. Pamėginkit, jei įstengsit, paaiškinti, kur 
aš išvykau. Pasakykit, kad, kol manęs nėra, jis gali turėti visus mano daiktus. 
Jam tai patiks. 

Tyrionas pagalvojo, kad šiandien žmonės jo daug prašo. 

— Juk žinai, galėtum visa tai parašyti laiške. 

— Rikonas dar nemoka skaityti, Branas... - Staiga sustojo. - Nežinau, ko- 
kią žinią siųsti Branui. Padėkit jam, Tyrionai. 

- Kuo aš galiu jam padėti? Nesu meisteris, kad palengvinčiau jam skaus- 
mą. Nemoku užkeikimų, kurie pastatytų jį ant kojų. 

— Tačiau man padėjot, kai reikėjo, - paprieštaravo Jonas Snou. 

— Aš tau niekuo nepadėjau, - tarė Tyrionas. - Tik žodžiais. 

— Tada ir Branui padėkite žodžiais. 

— Tu prašai raišo žmogaus, kad išmokytų šokti luošį, - tarė Tyrionas. — 
Nors ir kokia nuoširdi būtų pamoka, rezultatai bus apgailėtini. Tačiau aš Ži- 
nau, ką reiškia mylėti brolį, lorde Snou. Pasistengsiu pagelbėti Branui, kiek 
tai bus mano galioje. 

- Ačiū, milorde Lanisteri. - Jis nusimovė pirštinę ir ištiesė pliką ranką. - 
Drauge. 

Tyrionas pasijuto keistai sujaudintas. 

— Dauguma mano giminėje šunsnukiai, - ironiškai šypsodamasis tarė. 
Tačiau esi pirmasis, su kuriuo susidraugavau. - Jis dantimis nusitraukė pirš- 
tinę ir paspaudė Snou ranką. Berniuko paspaudimas buvo stiprus ir tvirtas. 

Vėl užsimovęs pirštinę Jonas Snou ūmai pasisuko ir nužingsniavo link 
žemo, apledėjusio šiaurinio parapeto. Žemyn statmenai leidosi Siena; apa- 
čioje karaliavo tik tamsa ir dykynė. Tyrionas nusekė paskui ir jie sustojo gre- 
ta ant pasaulio krašto. 

Iš šiaurės Nakties sargyba leido miškui priartėti tik per pusę mylios nuo 
Sienos. Kadaise čia augusių kietmedžių, spygliuočių ir ąžuolų tankmės buvo 
iškirstos prieš šimtą metų, paliekant plačią atvirą juostą, kad priešas nepra- 
smuktų nepastebėtas. Tyrionas buvo girdėjęs, kad kitur palei Sieną, tarp tri- 
jų tvirtovių, laukinis miškas per daugelį metų paršliaužė atgal; kad yra vietų, 
kur pilkai žali spygliuočiai ir vaiduokliškai blyškūs miškai vėl įsišaknijo Sie- 
nos šešėlyje, tačiau Juodosios pilies apetitas malkoms buvo nepasotinamas, 
ir juodųjų brolių kirviai mišką čia laikė atstu. 

Tačiau ne per daug toli. Nuo čia Tyrionas jį matė: tamsius medžius, dunk- 
sančius už atviros Žemės rėžio, - tarsi antra, greta pirmosios pastatyta siena, 
nakties siena. Vos vienas kitas kirvis yra pokšėjęs tame juodame miške, kur 
net mėnulio šviesa negali prasiskverbti pro neįžengiamą šaknų, spyglių ir 
šakų raizgalynę. Ten medžiai augo milžiniški, žvalgai kalbėjo, kad jie atrodo 
bauginantys, žmonių neregėję. Nenuostabu, kad Nakties sargyba praminė jį 
vaiduoklių mišku. 

Stovėdamas ir žiūrėdamas į visą tą tamsą, netrikdomą degančių laužų, 
pučiant vėjui, o šalčiui tarsi ietimis varstant vidurius, Tyrionas Lanisteris be- 
veik patikėjo kalbomis apie Kitus, nakties priešus. Pokštai apie grumkinus ir 
snarksus nebeatrodė tokie juokingi. 

— Mano dėdė kažkur tenai, - švelniai tarė Jonas, pasirėmęs ant ieties ir 
įsistebeilijęs į tamsą. - Pirmą naktį, kai mane pasiuntė eiti sargybos, vyliausi, 
kad dėdė Bendžinas grįš, aš pamatysiu jį pirmas ir papūsiu ragą. Tačiau jis 
taip ir nepasirodė. Nei tą naktį, nei kitą. 

— Duok jam šiek tiek laiko, - patarė Tyrionas. 

Toli šiaurėje užkaukė vilkas. Stūgsmą pasigavo kitas, tada dar vienas. Vai- 
duoklis pakėlė galvą ir įsiklausė. | 

- Jei jis negrįš, - pažadėjo Jonas, - su Vaiduokliu leisimės jo ieškoti. - Jis 
uždėjo ranką didvilkiui ant galvos. 

— Tikiu tavimi, - tarė Tyrionas, tačiau iš tiesų pagalvojo: O kas eis ieškoti 
tavęs? Ir sudrebėjo. 


ARIJA 


stalo vėlai, kaip dabar dažniausiai ir būdavo. Pirmasis patiekalas - tiršta 
saldi moliūgų sriuba - jau buvo nuneštas, kai Nedas Starkas įžengė į mažąją 
menę. Jie taip vadino ją, kad atskirtų nuo didžiosios, kur karalius galėjo su- 
rengti puotą tūkstančiui, tačiau tai buvo ilgas kambarys su aukštomis skliau- 
tuotomis lubomis, o prie stalo ant suolų galėjo susėsti du šimtai žmonių. 

- Milorde, - kreipėsi Džoris tėvui įėjus. Jis atsistojo ir visa sargyba drau- 
ge su juo. Vyrai vilkėjo naujus storos pilkos vilnos apsiaustus su balto atlaso 
apvadais. Kiekvienas apsiaustas buvo susegtas nukaldinta sidabrine ranka, 
tai buvo rankos sargybos ženklas. Vyrų buvo tik penkiasdešimt, tad daugu- 
ma suolų stovėjo tušti. 

— Sėskitės, - tarė Edardas Starkas. - Matau, pradėjote be manęs. Malonu 
žinoti, kad šiame mieste dar yra sveiko proto žmonių. - Jis mostelėjo val- 
gyti toliau. Tarnai pradėjo nešti keptus šonkauliukus su česnako ir žolelių 
plutele. 

— Kieme kalbama, kad bus surengtas turnyras, milorde, - sėsdamasis tarė 
Džoris. - Sako, kad iš visos karalystės atvyks riteriai kautis ir puotauti jūsų 
paskyrimo karaliaus ranka garbei. 

Arija matė, kad tėvas dėl to nedžiūgauja. 

— O arjie nesako, kad aš to mažiausiai pasaulyje trokštu? 

Sansos akys išsiplėtė it lėkštės. 

- Turnyras, - įkvėpė ji. Ji sėdėjo tarp šventikės Mordeinos ir Džeinės Pul, 
taip toli nuo Arijos, kiek tik įmanoma, nesusilaukiant tėvo priekaištų. - Ar 
mums bus leista dalyvauti, tėve? 

— Žinai, ką apie tai manau, Sansa. Atrodo, privalau surengti Roberto žai- 
dimus ir dėl jo apsimesti, kad man tai garbė. Bet tai nereiškia, kad ir savo 
dukras turiu įtraukti į šią kvailystę. 

— O, prašau, - meldė Sansa. - Aš noriu pažiūrėti. 

Prabilo šventikė Mordeina. 

— Ten bus princesė Mersela, milorde, o ji jaunesnė nei ledi Sansa. Tokia- 
me didžiuliame renginyje bus tikimasi išvysti visas dvaro damas, o kadangi 
turnyras rengiamas jūsų garbei, atrodys keista, jei jūsų šeima nedalyvaus. 

Tėvas jautėsi įskaudintas. 

— Tikriausiai taip. Puiku, pasirūpinsiu vieta tau, Sansa. - Jis pamatė Ari- 
ją. - Abiem jums. 

— Man nerūpi jų kvailas turnyras, - atšovė Arija. Ji žinojo, kad ten bus 
princas Džofris, o ji nekentė princo. 


Ji tėvas vėl barėsi su taryba. Arija įskaitė tai jo veide, kai jis vėl atėjo prie 

Sansa pakėlė galvą. 

— Tai bus prašmatnus renginys. Tu ten nesi pageidaujama. 

Tėvo veide šmėkštelėjo pyktis. 

— Gana, Sansa. Dar išgirsiu ir apsigalvosiu. Aš mirtinai pavargęs nuo to 
judviejų nesibaigiančio karo. Jūs seserys. Tikiuosi, kad ir elgsitės kaip sese- 
rys, supratot? 

Sansa prikando lūpą ir linktelėjo. Arija nuleido akis ir niūriai įsispitrėjo į 
lėkštę. Akyse kaupėsi ašaros. Piktai jas nušluostė, pasiryžusi nepravirkti. 

Tylą drumstė tik peilių ir šakučių tarškėjimas. 

- Meldžiu man atleisti, - kreipėsi tėvas į valgančiuosius. - Šįvakar netu- 
riu apetito. - Jis išėjo iš menės. 

Jam išėjus Sansa apsikeitė susižavėjimo šnabždesiu su Džeine Pul. Stalo 
gale Džoris nusijuokė iš pokšto, o Halenas pradėjo pasakoti apie žirgus. 

- Jūsų karo žirgas nėra tinkamiausias dvikovai. Tai ne tas pats, o ne, visai 
ne tas pats. 

Vyrai jau buvo tai girdėję; Desmondas, Džeksas ir Haleno sūnus Harvi- 
nas jį nutildė, o Porteris paprašė dar vyno. 

Niekas nekalbėjo su Arija. Jai ir nerūpėjo. Jai taip patiko. Jei būtų leidę, ji 
valgytų viena savo kambaryje. Kartais leisdavo, kai tėvas turėdavo vakarie- 
niauti su karaliumi, kokiu nors lordu ar pasiuntiniu. Kelis kartus jie valgė 
jo apartamentuose: tik jis, ji ir Sansa. Tada Arija labiausiai ilgėjosi brolių. Ji 
norėdavo erzinti Braną ir žaisti su mažuoju Rikonu, sulaukti Robo šypsenos. 
Norėdavo, kad Jonas suveltų jai plaukus ir pavadintų „mažąja sesute“, kad jie 
kartu užbaigtų sakinius. Tačiau brolių nebuvo. Jai teliko tik Sansa, o Sansa su 
ja net nekalbėjo, nebent tėvui paliepus. 

Vinterfele jie beveik visada valgydavo didžiojoje menėje. Tėvas sakydavo, 
kad lordas turi vakarieniauti su savo vyrais, jei nori juos išlaikyti. „Pažink 
vyrus, kurie tavimi seka, - girdėjo jį kartą sakant Robui, - ir leisk jiems pa- 
žinti tave. Nereikalauk, kad vyrai mirtų už svetimą žmogų.“ Vinterfele jis 
visuomet palikdavo vietą prie savo stalo ir kasdien vis kitas žmogus buvo 
pakviečiamas vakarienės. Vieną vakarą tai būdavo Veinas Pulas ir kalba suk- 
davosi apie pinigus, duonos saugyklas ir tarnus. Kitą kartą tai būdavo Mike- 
nas ir tėvas klausydavosi jo pasakojimų apie šarvus, kalavijus ir kiek turi būti 
įkaitęs žaizdras, kad užgrūdintum plieną. Dar kitą dieną tai galėjo būti Hale- 
nas su nesibaigiančiomis kalbomis apie žirgus ar šventikas Čeilis iš bibliote- 
kos, ar Džoris, ar seras Rodrikas, ar net senoji auklė su savo pasakomis. 

Arija nemėgo nieko labiau, nei sėdėti prie tėvo stalo ir klausytis kalbų. 
Jai patikdavo klausytis ir kitų susėdusių vyrų; kietų it šikšna laisvųjų raitelių, 
garbingų riterių ir drąsių jaunųjų skvairų, irzlių senų kovų meistrų. Ji mėty- 
davo į juos sniego gniūžtes ir padėdavo vogti pyragus iš virtuvės. Jų žmonos 
vaišindavo ją sklindžiais, ji sugalvodavo vardus jų kūdikiams, su jų vaikais 
žaisdavo gražuolę ir pabaisą, lobio ieškojimą ir „ateik pas mane į pilį . Stora- 

sis Tomas vadino ją „Padūkėlė Arija“, jis sakė, kad ji visuomet tokia buvo. Ši 
pravardė jai patiko labiau nei „Arija Arkliaveidė“. 

Tačiau tai buvo Vinterfele, kitame pasaulyje, o dabar viskas pasikeitė. Su 
vyrais jie valgė pirmą kartą nuo atvykimo į Karaliaus Uostą. Arija tuo bodė- 
josi. Dabar ji nekentė jų balsų skambesio, jų juoko, pasakojamų istorijų. Jie 
turėjo būti jos draugai, su jais ji turėjo jaustis saugi, tačiau dabar žinojo, kad 
tai melas. Jie leido karalienei nudobti Ledi, jau vien tai buvo siaubinga, tačiau 
paskui Skalikas surado Miką. Džeinė Pul papasakojo Arijai, kad jis sukapojo 
jį į gabalus ir kai atidavė su maišu mėsininkui, vargšas žmogus iš pradžių 
pamanė, kad tai jų paskerstas paršas. Ir niekas nepakėlė balso, neišsitraukė 
kalavijo, nieko; net Harvinas, kuris taip drąsiai kalbėdavo, ar Eilinas, kuris 
ruošėsi tapti riteriu, ar Džoris, kuris buvo sargybos kapitonas. Net jos tėvas. 

- Jis buvo mano draugas, - sušnibždėjo Arija į lėkštę taip tyliai, kad nie- 
kas jos neišgirdo. Šonkauliai gulėjo nepaliesti, dabar jau atšalę, plona riebalų 
plėvelė sustingo po jais lėkštėje. Arija pažvelgė į juos ir ją supykino. Ji atsi- 
stūmė nuo stalo. 

— Kur susiruošei eiti, jaunoji ledi? - paklausė šventikė Mordeina. 

— Aš nenoriu valgyti, - Arijai prireikė visų jėgų, kad nepamirštų manda- 
gumo. - Ar galėčiau eiti, prašau? - manieringai išdeklamavo. 

— Negali, - tarė šventikė. - Vos palietei maistą. Sėskis ir ištuštink lėkštę. 

- Pati ištuštink! - Niekam nespėjus jos sustabdyti Arija nulėkė prie durų 
vyrams prunkščiant, o šventikei Mordeinai garsiai šaukiant pavymui, vis la- 
biau keliant balsą. 

Storasis Tomas stovėjo savo poste, saugodamas duris į Rankos bokštą. Jis 
sumirksėjo pamatęs į jį skuodžiančią Ariją ir išgirdęs šventikės riksmus. 

— Nagi, mažoji, sustok, - pradėjo jis, siekdamas Arijos, tačiau ši prasmu- 
ko jam tarp kojų ir nuskuto įvijais bokšto laiptais, kojoms bildant akmeni- 
mis, kol storasis Tomas pūkštė ir pūtavo jai įkandin. 

Jos miegamasis buvo vienintelė vieta visame Karaliaus Uoste, kuri jai pa- 
tiko. O labiausiai - durys, masyvios tamsaus ąžuolo su juodais geležies ap- 
kaustais. Užtrenkus duris ir užstūmus sunkią velkę, niekas negalėjo patekti į 
kambarį: nei šventikė Mordeina, nei storasis Tomas, nei Sansa, nei Džoris ar 
Skalikas, niekas! Ji užtrenkė jas dabar. 

Užstūmusi velkę Arija galiausiai pasijuto saugi ir pravirko. 

Ji nuėjo prie lango ir atsisėdo, šnirpščiodama, nekęsdama jų visų, o la- 
biausiai savęs. Tai ji kalta dėl visko, kas nutiko. Taip sakė ir Sansa, ir Džeinė. 

Storasis Tomas pabeldė į duris. 

— Arija, mergyt, kas nutiko? - šūktelėjo jis. - Ar tu čia? 

— Ne! - sušuko ji. Beldimas liovėsi. Po akimirkos išgirdo jį nudundant 
žemyn. Storąjį Tomą visuomet buvo lengva apmulkinti. 

Arija nutapeno prie skrynios lovūgalyje. Atsiklaupė, atvėrė dangtį ir 
abiem rankom ėmė traukti drabužius — šilkus, atlasą, aksomą ir vilną - ir 

glėbiais versti juos ant grindų. Jis gulėjo skrynios dugne, ten, kur jį buvo pa- 
slėpusi. Arija beveik švelniai pakėlė jį ir ištraukė plonus ašmenis iš makšties. 

Adata. 

Ji vėl pagalvojo apie Miką ir akis užplūdo ašaros. Ji kalta, ji kalta, ji kalta. 
Jei nebūtų prašiusi pažaisti su ja kalavijais... 

Pasigirdo beldimas į duris - daug garsesnis nei pirma. 

- Arija Stark, tuoj pat atidaryk duris, girdi mane? 

Arija apsisuko su Adata rankose. 

— Geriau čia neik! - įspėjo. Ji smarkiai kirto per orą. 

— Ranka apie tai sužinos! - siautėjo šventikė Mordeina. 

— Man nerūpi, - sušuko Arija. - Eik šalin. 

— Tu pasigailėsi šio akiplėšiško elgesio, jaunoji panele, pažadu tau. 

Arija pasiklausė prie durų, kol išgirdo nutolstančius šventikės žingsnius. 

Ji grįžo prie lango su Adata rankoje ir pažvelgė į kiemą apačioje. Jei tik ji 
mokėtų karstytis kaip Branas; išsiropštų pro langą, nusileistų bokštu žemyn 
ir pabėgtų iš šios siaubingos vietos nuo Sansos, šventikės Mordeinos ir prin- 
co Džofrio, nuo jų visų. Pasivogtų iš virtuvės maisto, pasiimtų Adatą, geruo- 
sius ilgaaulius ir šiltą apsiaustą. Susiieškotų Naimiriją laukiniuose miškuose 
už Trišakio ir abi drauge pabėgtų į Vinterfelą arba pas Joną prie Sienos. Ji 
panoro, kad Jonas dabar būtų šalia. Tada gal ji nesijaustų tokia vieniša. 

Švelnus beldimas į duris atitraukė ją nuo lango ir svajonių apie pabėgimą. 

— Arija, - pašaukė tėvo balsas. - Atidaryk duris, mums reikia pasikalbėti. 

Arija perėjo per kambarį ir pakėlė velkę. Tėvas stovėjo vienas. Jis atrodė 
labiau liūdnas nei piktas. Dėl to Arija pasijuto tik dar blogiau. 

— Ar galiu užeiti? 

Arija linktelėjo, tada susigėdusi nuleido akis. Tėvas uždarė duris. 

— Kieno čia kalavijas? 

— Mano. - Arija beveik pamiršo laikanti Adatą rankoje. 

— Duok jį man. 

Arija nenorom padavė kalaviją, būgštaudama, ar jį beatgaus. Tėvas pa- 
sukiojo jį prieš šviesą, iš abiejų pusių apžiūrėjo ašmenis. Pirštu išmėgino 
smaigalį. 

- Bravoso ašmenys, - tarė. - Tačiau, man regis, pažįstu gamintojo ranką. 
Tai Mikeno darbas. | 

Arija negalėjo jam meluoti. Ji nudelbė akis. 

Lordas Edardas Starkas atsiduso. 

— Mano devynmetė dukra apsiginkluoja mano paties kalvėje, o aš nieko 
apie tai nežinau. Karaliaus ranka turėtų valdyti Septynias Karalystes, tačiau 
nesugebu suvaldyti net savo paties namiškių. Kaip nutiko, kad turi tikrą ka- 
laviją, Arija? Iš kur jį gavai? 

Arija pakramtė lūpą ir nieko neatsakė. Ji neišduos Jono, net tėvui. 

Po kurio laiko tėvas pratarė: 

- Tiesą sakant, tai nėra taip svarbu. - Jis sielvartingai pažvelgė į kalaviją 
rankose. - Tai ne vaikų žaislas, ir ypač ne mergaičių. Ką pasakytų šventikė 
Mordeina, pamačiusi tave žaidžiančią su kalaviju? 

— Aš nežaidžiau, - priešgyniavo Arija. - Nekenčiu šventikės Mordeinos. 

— Pakaks. - Tėvas kalbėjo trumpai ir griežtai. - Šventikė tik atlieka savo 
pareigą, tačiau, dievai mato, tu pavertei ją vargšei moteriškei tikru išbandymu. 
Tavo motina ir aš pavedėme jai neįmanomą užduotį - padaryti iš tavęs ledi. 

— Aš nenoriu būti ledi, - užsiplieskė Arija. 

— Turėčiau perlaužti šitą žaislą per kelį ir čia pat baigti šitas nesąmones. 

- Adata nesulūš, - gindamasi tarė Arija, tačiau balsas išdavė daugiau 
negu žodžiai. 

- Jis turi vardą, ar ne? - atsiduso tėvas. - O, Arija, esi laukinukė, vaike. 
„Vilko kraujas“, - sakydavo mano tėvas. Lijana turėjo jo lašelį, o mano brolis 
Brandonas daugiau nei lašelį. Tai juos anksti nuvarė į kapus. - Arija girdė- 
jo liūdesį jo balse; tėvas retai kalbėdavo apie savo tėvą, brolį ir seserį, kurie 
mirė dar jai negimus. - Lijana būtų nešiojusi kalaviją, jei mano lordas tėvas 
būtų leidęs. Kartais tu man primeni ją. Tu net panaši į ją. 

— Lijana buvo graži, - nustebusi tarė Arija. Visi taip sakė. Apie Ariją taip 
niekas nekalbėdavo. 

- Taip, graži, - sutiko Edardas Starkas, - graži, užsispyrusi ir mirusi prieš 
laiką. - Jis pakėlė kalaviją ir ištiesė tarp jų. - Arija, ką manai daryti su šiuo... 
Adata? Ką tikiesi prismeigti? Savo seserį? Šventikę Mordeiną? Žinai svar- 
biausią dalyką kaunantis su kalaviju? 

Ji teprisiminė Jono duotą pamoką. 

— Durk smaigaliu, - išpoškino ji. 

Tėvas prapliupo juokais. 

— Tai yra esmė, sakyčiau. 

Arija beviltiškai troško paaiškinti, priversti jį pamatyti. 

— Aš bandžiau mokytis, bet... - Jos akys prisipildė ašarų. - Aš paprašiau 
Miko su manim treniruotis. - Gėla vėl grįžo. Ji nusisuko drebėdama. - Aš 
paprašiau jo, - išrėkė ji. - Tai aš kalta, tai aš... 

Staiga tėvo rankos ją apkabino. Jis švelniai ją laikė glėbyje, kai ji pasisuko 
ir įsikniaubusi į krūtinę pratrūko raudoti. 

— Ne, mieloji, - murmėjo jis. - Gedėk draugo, bet nekaltink savęs. Tu 
nenužudei mėsininko berniuko. Žmogžudyste suteptos Skaliko rankos, jo ir 
tos žiaurios moters, kuriai jis tarnauja. 

— Aš nekenčiu jų, - prisipažino Arija, išraudusiu veidu, šnirpščiodama. — 
Skaliko, karalienės, karaliaus ir princo Džofrio. Visų jų nekenčiu. Džofris 
melavo, buvo visai ne taip, kaip jis sakė. Nekenčiu ir Sansos. Ji viską prisimi- 
nė, tik pamelavo, kad patiktų Džofriui. 

— Mes visi meluojame, - tarė tėvas. - Ar tu tikrai manai, jog patikėsiu, 
kad Naimirija pabėgo? 

Arija dar labiau nuraudo iš gėdos. 

— Džoris žadėjo niekam nesakyti. 

- Džoris Žodį išlaikė, - šypsodamasis tarė tėvas. - Kai kurių dalykų man 
nereikia sakyti. Net aklam matyti, kad vilkė nebūtų palikusi tavęs savo noru. 

— Mes turėjome apmėtyti ją akmenimis, - liūdnai prisipažino. - Aš /ie- 
piau jai bėgti, būti laisvai, sakiau, kad man jos nebereikia. Kad yra kitų vilkų, 
su kuriais ji galėtų žaisti, girdėjome juos staugiant, ir Džoris sakė, kad miš- 
kuose pilna grobio, ji galės ten medžioti elnius. Tačiau ji neatstojo ir galiau- 
siai turėjome apmėtyti ją akmenimis. Aš du kartus ją užgavau. Ji suinkštė ir 
pažvelgė į mane, man buvo labai gėda, tačiau taip reikėjo, argi ne? Karalienė 
būtų ją užmušusi. 

- Taip reikėjo, - sutiko tėvas. - Ir net melas buvo... garbingas. - Jis buvo 
padėjęs Adatą į šalį, kai priėjo apkabinti Arijos. Dabar vėl paėmė kalaviją ir 
pasuko prie lango, kur valandėlę stovėjo, žvelgdamas per kiemą. Kai jis atsi- 
suko, akys buvo mąslios. Jis atsisėdo prie lango su Adata ant kelių. 

— Arija, sėskis. Turiu tau paaiškinti keletą dalykų. 

Ši nekantriai klestelėjo ant lovos krašto. 

- Esi per jauna, kad apkraučiau tave savo rūpesčiais, - pradėjo jis, - ta- 
čiau esi Stark iš Vinterfelo. Tu žinai, kaip mes sakome. 

- Artinasi žiema, - sušnibždėjo Arija. 

- Sunkūs ir žiaurūs laikai, - tarė tėvas. - Mes ragavome jų prie Trišakio, 
vaike, ir kai Branas nukrito. Gimei ilgąją vasarą, mieloji, nematei nieko dau- 
giau, bet dabar žiema tikrai ateina. Atmink mūsų giminės ženklą, Arija. 

- Didvilkis, - tarė ji, galvodama apie Naimiriją. Ji prisitraukė kelius prie 
krūtinės, staiga išsigandusi. 

- Leisk man šį tą papasakoti apie vilkus, vaike. Iškritus sniegui ir papū- 
tus baltiems vėjams, vienišas vilkas žūsta, tačiau gauja išgyvena. Vasarą ga- 
lima kivirčytis. Žiemą turime saugoti vienas kitą, šildyti, dalintis stiprybe. 
Tad jeigu nori nekęsti, Arija, nekęsk tų, kurie mums tikrai kenkia. Šventikė 
Mordeina yra gera moteris, o Sansa... Sansa tavo sesuo. Galite būti skirtingos 
kaip saulė ir mėnulis, tačiau jūsų širdys varinėja tą patį kraują. Tau jos reikia, 
kaip ir jai tavęs... o man reikia jūsų abiejų, tepadeda man dievai. 

Jis atrodė toks pavargęs, kad Arija iš tiesų nusiminė. 

— Aš ne taip labai nekenčiu Sansos, - tarė jam. - Ne. - Tai buvo pusiau 
melas. 

- Nenoriu tavęs gąsdinti, tačiau ir nemeluosiu. Atvykome į pavojingą 
vietą, vaike. Tai ne Vinterfelas. Turime priešų, kurie linki mums bloga. Ne- 
galime kariauti tarpusavyje. Tas tavo užsispyrimas, pabėgimai, pikti žodžiai, 
nepaklusnumas... namuose tai buvo tik vaikiški vasaros žaidimai. Čia ir da- 
bar, kai netrukus užgrius žiema, visai kitas reikalas. Laikas suaugti. 

- Suaugsiu, - prisiekė Arija. Tą akimirką ji mylėjo jį labiau nei bet kada. - 
Aš galiu būti stipri. Galiu būti tokia pat stipri kaip Robas. 

Tėvas ištiesė jai Adatą, rankena į priekį. 

- Laikyk. 

Ji pažvelgė į kalaviją su nuostaba akyse. Akimirką bijojo jį paliesti, bai- 
mindamasi, kad, jei jo sieks, vėl jį atims, tačiau tėvas tarė: 

— Nagi, jis tavo. - Ir ji paėmė kalaviją į ranką. 

— Aš galiu jį pasilikti? - netikėjo ji. - Iš tikrųjų? 

— Iš tikrųjų, - nusišypsojo tėvas. - Jei atimsiu, neabejoju, kad po poros 
savaičių rasiu paslėptą po pagalve spygliuotą kuoką. Pasistenk nenudurti se- 
sers, nesvarbu, kaip erzintų. 

— Nenudursiu. Pažadu. - Arija tvirtai prispaudė Adatą prie krūtinės ir 
tėvas išėjo. 

Kitą rytą pusryčiaujant ji atsiprašė šventikės Mordeinos ir paprašė jos at- 
leidimo. Šventikė įtariai į ją dėbtelėjo, tačiau tėvas linktelėjo. 

Po trijų dienų, vidurdienį, tėvo ūkvedys Veinas Pulas nusiuntė Ariją į 
mažąją menę. Stalai ant kryžmų buvo išardyti, o suolai sustatyti pasieniuo- 
se. Menė atrodė tuščia, kol nepažįstamas balsas tarė: „Vėluoji, berniuk.“ Iš 
šešėlių išniro neaukštas vyras plika galva ir vanago nosimi, laikydamas porą 
plonų medinių kalavijų. 

- Rytoj būsi čia vidurdienį. - Jis kalbėjo su akcentu, lyg ir Laisvųjų mies- 
tų: turbūt Bravoso, o gal Myro. 

— Kas jūs? - paklausė Arija. 

— Tavo šokių mokytojas. - Jis metė jai vieną iš medinių ginklų. Ji čiu- 
po, nepagavo ir išgirdo jį bumbtelint į grindis. - Rytoj jį pagausi. O dabar 
pakelk. 

Tai nebuvo tik medinė lazda, o tikras medinis kalavijas su rankena, ap- 
sauga ir buože. Arija pakėlė ir susijaudinusi suspaudė abiem rankom, lai- 
kydama priešais save. Buvo sunkesnis, nei atrodė, kur kas sunkesnis nei 
Adata. 

Plikasis vyras kaukštelėjo dantimis. 

— Ne taip, berniuk. Tai ne tas kalavijas, kuriuo reikia užsimoti abiem ran- 
kom. Paimk jį viena ranka. 

- Jis per sunkus, - pasiskundė Arija. 

— Sunkus, koks ir turi būti, kad tu sustiprėtum ir išlaikytum pusiausvyrą. 
Vidaus ertmė užpildyta švinu. Tereikia vienos rankos. 

Arija nuėmė dešinę ranką nuo rankenos ir nusivalė į kelnes prakaituotą 
delną. Ji laikė kalaviją kaire ranka. Jis, atrodė, tam pritaria. 

— Kairė gerai. Viskas atvirkščiai, priešams tai nebus paranku. Stovi ne 
taip. Pasisuk šonu, taip, šitaip. Esi liesas kaip ieties kotas, pats žinai. Tai irgi 
gerai, taikinys mažesnis. Dabar leisk pažiūrėti, kaip laikai. - Jis prisiartino ir 
įsistebeilijo į jos ranką, išskėtė pirštus, perdėliojo juos. - Štai taip. Nespausk 
taip stipriai, ne, suspaudimas turi būti miklus, delikatus. 

— Ojeigu paleisiu? - paklausė Arija. 

- Plienas turi tapti rankos dalimi, - paaiškino plikasis vyras. - Ar gali pa- 
mesti rankos dalį? Ne. Devynerius metus Sirijus Forelis buvo Bravoso Jūrų 
lordo pirmasis kalavijas, jis išmano šiuos dalykus. Klausyk jo, berniuk. 

Jau trečią kartą jis pavadino ją berniuku. 

— Aš mergaitė, - pasipriešino Arija. 

- Berniukas, mergaitė, - tarė Sirijus Forelis. - Tu kalavijuotis, tai ir vis- 
kas. - Jis kaukštelėjo dantimis. - Štai toks turi būti suspaudimas. Laikai ne 
karo kirvį, tu laikai... 

— „adatą, - drąsiai už jį pabaigė Arija. 

— Tegu bus taip. Dabar pradėsime šokti. Atmink, vaike, mokomės ne va- 
kariečių geležies šokio, riterių šokio, kapojimo ir kalimo, ne. Tai bravosiečių 
šokis, vandens šokis, greitas ir staigus. Visi žmonės sudaryti iš vandens, ar 
žinojai? Juos pradūrus, vanduo išteka ir jie miršta. - Jis žingtelėjo atgal, pa- 
kėlė savo medinį kalaviją. - Dabar pamėgink man kirsti. 

Arija pabandė jam kirsti. Bandė keturias valandas, kol visi kūno raume- 
nys paskaudo ir ėmė gelti, o Sirijus Forelis kaukšėjo dantimis ir nurodinėjo, 
ką daryti. 

Kitą dieną prasidėjo tikrasis darbas. 


DANEIRIS 


1) otrakių jūra, - tarė seras Džora Mormontas, sustojęs prie jos ant 
skardžio krašto. Po jais, begalinė ir tuščia, driekėsi dykuma, mil- 
žiniška lyguma, siekianti tolimą horizontą ir dar toliau. Tai tikra jūra, pa- 
galvojo Dani. Nuo čia nebebuvo kalvų, kalnų, medžių, miestų ar kelių, vien 
nesibaigiantys žolynai, aukšti it ašmenys, raibuliuojantys tarsi bangos pu- 
čiant vėjui. 

- Ji tokia žalia, - nusistebėjo ji. 

- Šiuo metu, - sutiko seras Džora. - Turėtumėt pamatyti, kai ji žydi tam- 
siai raudonomis gėlėmis nuo vieno horizonto iki kito, tarsi kraujo jūra. At- 
vykus sausuoju periodu, pasaulis būna nusidažęs senos bronzos spalva. Ir tai 
tik rana, vaike. Ten auga šimtai visokių žolių: geltonų kaip citrina ir tamsių 
kaip indigas, mėlynų, oranžinių ir spalvotų kaip vaivorykštė. Šešėlių žemėje 
už Ašajaus, sako, esama vaiduoklių žolės vandenyno, čia ji aukštesnė už raitą 
žmogų, o kotai blyškūs kaip pieno stiklinė. Ji sunaikina kitas žoles ir šviečia 
tamsoje su prakeiktųjų dvasiomis. Dotrakiai tiki, kad ateis toks laikas, kai 
vaiduoklių žolė užklos visą pasaulį ir visa gyvybė išnyks. 

Ši mintis nupurtė Dani. 

— Nenoriu dabar apie tai kalbėti, - tarė ji. - Čia taip gražu, nenoriu galvo- 
ti, kad viskas pražus. 

- Jūsų valia, chalysi, - pagarbiai tarė seras Džora. 

Ji išgirdo balsus ir atsisuko pažiūrėti. Ji ir Mormontas nuskubėjo tolo- 
kai į priekį, ir dabar visi kiti kopė į skardį žemiau jų. Jos tarnaitė Iri ir jau- 
nieji jos chaso lankininkai judėjo laisvai kaip kentaurai, tačiau Viseiris vis 
dar grūmėsi su trumpomis balnakilpėmis ir plokščiu balnu. Jos brolis čia 
jautėsi siaubingai. Jam nereikėjo vykti. Magistras Ilyrijus ragino jį palaukti 
Pentose, siūlė jam pasisvečiuoti savo namuose, tačiau Viseiris atsisakė. Jis 
liks su Drogu, kol bus sumokėta skola, kol jis gaus pažadėtą karūną. „O jei 
mėgins mane apmulkinti, savo paties nelaimei, sužinos, ką reiškia pažadinti 
drakoną“, - prisiekė Viseiris, dėdamas ranką ant skolinto kalavijo. Ilyrijus tik 
sumirksėjo ir palinkėjo geros kloties. 

Dani suprato, kad dabar nenori klausytis brolio skundų. Diena buvo per- 
nelyg graži. Dangus sodriai mėlynas, o aukštai virš jų ratus suko medžiojan- 
tis vanagas. Žolių jūra bangavo ir šlamėjo su kiekvienu vėjo gūsiu, šiltas oras 
glostė veidą ir Dani apgaubė ramybė. Ji neleis Viseiriui jos sutrikdyti. 

— Palauk čia, - paliepė serui Džorai. - Nurodyk jiems visiems čia likti. 
Pasakyk, kad aš taip reikalauju. 

Riteris nusišypsojo. Seras Džora nebuvo gražus vyras. Kaklas ir pečiai 

kaip buliaus, o šiurkštūs juodi plaukai žėlė ant krūtinės ir rankų taip tankiai, 
kad galvai neliko. Tačiau jo šypsena Dani ramino. 

— Mokotės kalbėti kaip karalienė, Daneiris. 

— Ne karalienė, - tarė Dani, - chalysi. - Ji apsuko žirgą ir nušuoliavo 
žemyn. 

Nusileidimas buvo status ir akmenuotas, tačiau Dani jojo drąsiai, o 
džiaugsmas ir pavojus buvo tarsi muzika širdžiai. Visą gyvenimą Viseiris jai 
kartojo, kad ji princesė, tačiau tik užsėdusi ant savo Sidabrės Daneiris Tar- 
geirin iš tiesų tokia pasijuto. 

Iš pradžių lengva nebuvo. Chalasaras kitą rytą po vestuvių išardė stovy- 
klą ir iškeliavo į rytus link Vais Dotrakio, trečią dieną Dani manė mirsianti. 
Ant sėdynės atsivėrė žaizdos nuo balno, bjaurios ir kraujuojančios. Jos šlau- 
nys nusitrynė, rankos nuo vadelių nuėjo pūslėmis, kojų ir nugaros raumenys 
taip susitraukė iš skausmo, kad ji vargiai laikėsi balne. Nusileidus sutemoms, 
tarnaitės turėdavo padėti jai nulipti nuo žirgo. 

Net ir naktys neatnešdavo palengvėjimo. Chalas Drogas nekreipė dėme- 
sio į ją jojant, kaip nepaisė ir per vestuves, o vakarus leisdavo gerdamas su ka- 
riais ir kraujo raiteliais, varydamas lenktynių geriausius žirgus, žiūrėdamas 
į šokančias moteris ir mirštančius vyrus. Jo gyvenime Dani vietos nebuvo. 
Ji būdavo paliekama vakarieniauti viena ar su seru Džora ir broliu, o paskui 
raudoti iki užmiegant. Tačiau kiekvieną naktį, prieš aušrą, Drogas ateidavo į 
jos palapinę, pažadindavo tamsoje ir jodydavo ją taip pat negailestingai kaip 
savo ristūną. Jis visuomet paimdavo ją iš nugaros, dotrakių papročiu, už ką 
Dani buvo beveik dėkinga; tada jos lordas vyras nematydavo veidą vagojan- 
čių ašarų ir ji galėdavo naudotis pagalve, kad nuslopintų šūksnius iš skaus- 
mo. Baigęs jis užmerkdavo akis ir tyliai užknarkdavo, o Dani gulėdavo šalia, 
žaizdotas kūnas skaudėdavo per smarkiai, kad galėtų užmigti. 

Diena vijo dieną, naktis sekė naktį, kol Dani suprato daugiau nebeištver- 
sianti. Ji verčiau nusižudys, nei keliaus toliau, vieną naktį nusprendė... 

Tačiau tą naktį ji susapnavo drakono sapną. Šįkart Viseirio jame nebuvo. 
Buvo tik ji ir drakonas. Žvynai juodi kaip naktis, šlapi ir lipnūs nuo kraujo. 
Jos kraujo, pajuto Dani. Jo akys buvo lyg išsilydžiusios magmos tvenkiniai, 
o kai atvėrė nasrus, karšta srove plūstelėjo ugnis. Girdėjo jį dainuojant. Ji 
išskėtė rankas, apkabino tą ugnį ir leido save praryti, apvalyti, užgrūdinti 
ir švariai nušveisti. Ji jautė, kaip dega, juoduoja ir kaip nukrinta oda, jautė, 
kaip užverda ir garais virsta kraujas, tačiau neskaudėjo. Ji pasijuto stipri, 
atgimusi ir drąsi. 

Kitą dieną, keista, bet skausmas apmalšo. Tarsi dievai būtų išgirdę ir jos 
pasigailėję. Net tarnaitės pastebėjo šiuos pokyčius. 

— Chalysi, - paklausė Džiki, - kas nutiko? Gal jūs sergat? 

- Sirgau, — tarė ji, stovėdama prie drakono kiaušinių, kuriuos vestuvių 
dieną padovanojo Ilyrijus. Ji palietė vieną, didžiausią iš trijų, švelniai brauk- 

dama per lukštą. Juodas ir ryškiai raudonas, pagalvojo ji, kaip drakonas 
mano sapne. Akmuo po pirštais atrodė keistai šiltas... ar ji vis dar sapnuoja? 
Išsigandusi atitraukė ranką. 

Nuo tos valandos kiekviena diena buvo lengvesnė nei vakarykštė. Kojos 
sustiprėjo; pūslės susprogo ir ant delnų susidarė nuospaudos; jos minkštos 
šlaunys sustangrėjo, tapo elastingos tarsi odinės. 

Chalas liepė tarnaitei Iri išmokyti Dani joti dotrakių stiliumi, tačiau ti- 
kroji jos mokytoja buvo kumelė. Žirgas, regis, jautė jos nuotaikas, supras- 
davo iš pusės žodžio. Su kiekviena prabėgusia diena Dani vis tvirčiau jautėsi 
balne. Dotrakiai buvo kieti ir rūstūs žmonės, nepratę duoti gyvuliams vardų, 
tad Dani savąją mintyse vadino Sidabre. Ji nieko taip nemylėjo. 

Kai joti pasidarė nebe taip sunku, Dani pradėjo pastebėti supančios že- 
mės grožį. Ji jojo chalasaro priešakyje su Drogu ir jo kraujo raiteliais, tad 
į kiekvieną kraštą patekdavo šviežią ir nesubjaurotą. Milžiniška orda už jų 
siaubė žemę, drumstė upes ir palikdavo debesis aitrių dulkių, tačiau laukai 
prieš juos atrodydavo amžinai žaliuojantys. 

Jie kirto apvalias Norvoso kalvas, prajojo pro ūkius pašlaitėse ir kai- 
melius, kur žmonės juos smalsiai stebėjo nuo baltai tinkuotų sienų. Jie 
perbrido tris plačias ramias upes ir ketvirtą sraunią, siaurą ir klastingą, 
apsistojo prie aukšto mėlyno krioklio, aplenkė milžiniško mirusio miesto 
griuvėsius, kur tarp pajuodusio marmuro kolonų klaidžiojo vaiduokliai. 
Jie šuoliavo Valyrijos keliais, tūkstantmečio senumo ir tiesiais kaip dotra- 
kių strėlės. Pusę mėnulio jie jojo Kohoro mišku, kur lapai jiems virš gal- 
vų supynė auksinį baldakimą, o medžių kamienai buvo platūs kaip miesto 
vartai. Tame miške gyveno didieji briedžiai ir dėmėtieji tigrai, sidabriniai 
lemūrai išsprogusiomis akimis, tačiau visi jie išsilakstė iki chalasaro pasi- 
rodymo, tad Dani jų ir nematė. 

Jos kankynė virto blankstančiais prisiminimais. Ilgą dieną jojus jai vis dar 
mausdavo kūną, tačiau skausmas dabar turėjo savotiško saldumo, ir kiek- 
vieną rytą ji noriai sėsdavosi į balną, trokšdama pamatyti, kokie stebuklai 
laukia žemėse priešais. Ji atrado malonumo net ir naktyse, ir jei ji šaukdavo, 
kai Drogas ją paimdavo, tai ne visada iš skausmo. 

Skardžio apačioje aplink ją stiebėsi žolės, aukštos ir lanksčios. Dani sulė- 
tino iki risčios ir išjojo į lygumą, pasinerdama į žalumą, palaimingai viena. 
Chalasare ji niekuomet nebūdavo viena. Chalas Drogas ateidavo pas ją tik 
saulei nusileidus, tačiau tarnaitės ją valgydindavo, maudydavo ir miegojo 
prie palapinės durų, Drogo kraujo raiteliai ir vyrai iš jos chaso visuomet jo- 
davo netoliese, o jos brolis lyg nemalonus šešėlis sekė dieną ir naktį. Dani ir 
dabar girdėjo jį skardžio viršuje, šaižiu balsu staugiantį ant sero Džoros. Ji 
jojo tolyn, dar giliau pasinerdama į Dotrakių jūrą. 

Žaluma ją prarijo. Oras buvo prisodrintas žemės ir žolės aromato, sumi- 
šusio su arklio, Dani prakaito ir plaukų aliejaus kvapu. Dotrakių kvapai. At- 

rodė, ir čia jų pilna. Dani įkvėpė juos juokdamasi. Umai panoro pajusti žemę 
po kojomis, įsirausti pirštais į tą tirštą juodą dirvą. Iššokusi iš balno ji paliko 
Sidabrę ganytis, o pati nusiavė ilgaaulius. 

Viseiris užgriuvo ją staiga kaip vasaros audra, jo žirgas stojo piestu, nes 
trūktelėjo per stipriai. 

— Kaip tu drįsti! - suriko jai. - Tu įsakinėji man? Man? 

Jis šoko nuo žirgo ir suklupo. Jo veidas išraudo bandant atsistoti. Jis su- 
griebė ją, papurtė. 

— Ar pamiršai, kas esi? Pažiūrėk į save. Pažiūrėk! 

Dani nereikėjo žiūrėti. Ji buvo basa, riebaluotais plaukais, apsimovusi 
odines dotrakių jojimo kelnes ir užsivilkusi margintą liemenę - nuotakos 
dovaną. Atrodė, tarsi ji čia gimusi. Viseiris vilkėjo purvinais ir dėmėtais 
miestietiškais šilkais bei grandininiais šarvais. 

Jis vis dar rėkė: 

- Tu neįsakinėsi drakonui. Supratai? Aš esu Septynių Karalysčių valdovas 
ir neklausysiu kažkokios arklių lordo kekšės įsakymų, girdi mane? - Jo ran- 
ka palindo po jos liemene, pirštai skaudžiai įsikirto į krūtis. - Girdi mane? 

Dani piktai jį atstūmė. 

Viseiris spoksojo į ją netikėdamas savo akimis. Ji niekuomet jam nesi- 
priešino. Niekada nekovojo. Įniršis perkreipė jo bruožus. Dabar jis ją už- 
gaus, ir smarkiai, ji tai žinojo. 

Čiaukšt. 

Kirtis trinktelėjo kaip griausmas. Kilpa apsivijo Viseiriui aplink kaklą ir 
trūktelėjo jį atgal. Jis išsitiesė ant žolės, priblokštas ir springdamas. Dotrakių 
raiteliai ūbavo jam bandant išsilaisvinti. Tas su botagu, jaunasis Džogas, su- 
gergžė klausimą. Dani nesuprato žodžių, tačiau prisistatė Iri ir seras Džora, 
ir kiti iš jos chaso. 

— Džogas klausia, ar norite, kad jį užmuštų, chalysi, - išvertė Iri. 

— Ne, - atsakė Dani. - Ne. 

Džogas tai suprato. Kažkuris iš kitų išlojo komentarą ir dotrakiai nusi- 
kvatojo. Iri vėl išvertė: 

— Kuoras mano, turėtumėte nuplėšti jam ausį, kad išmokytumėt pagarbos. 

Brolis klūpėjo ant kelių, pirštais įsikirtęs į odinę kilpą, padrikai šaukė, 
gaudydamas kvapą. Botagas apsivijęs veržė jam trachėją. 

- Pasakyk, kad nenoriu jo žaloti, - liepė Dani. 

Iri pakartojo žodžius dotrakių kalba. Džogas trūktelėjo botagą, sukda- 
mas Viseirį aplink tarsi lėlę. Jis vėl parkrito, laisvas nuo šikšninio apkabini- 
mo; kur botago įsirėžta giliai, rodė plonytė kraujo linija po smakru. 

— Aš jį įspėjau, kas bus, miledi, - tarė seras Džora. - Liepiau jam likti ant 
skardžio, kaip jūs ir įsakėt. 

- Žinau, kad liepei, - stebėdama Viseirį atsakė Dani. Jis gulėjo ant žemės, 
triukšmingai gaudydamas orą, raudonu veidu ir kūkčiojo. Atrodė apgailėti- 

nai. Jis visuomet buvo apgailėtinas. Kodėl ji anksčiau to nematė? Toje vieto- 
je, kur anksčiau glūdėjo baimė, liko tuščia ertmė. 

- Paimkite jo arklį, - įsakė Dani serui Džorai. Viseiris dėbtelėjo į ją. Jis 
negalėjo patikėti tuo, ką girdi; kaip ir Dani netikėjo tuo, ką sako. Tačiau žo- 
džiai liejosi. - Lai mano brolis seka paskui mus į chalasarą. - Tarp dotrakių 
ne raitas vyras buvo išvis ne vyras, prasčiausias iš prasčiausių, be garbės ir 
išdidumo. - Lai visi jį pamato. 

— Ne! - sušuko Viseiris. Jis pasisuko į serą Džorą maldaudamas bendrąja 
kalba, žodžiais, kurių arklininkai nesuprastų. - Trenk jai, Mormontai. Sukru- 
vink ją. Tavo karalius tau įsako. Užmušk šiuos dotrakių šunis ir pamokyk ją. 

Ištremtas riteris nuo Dani pažvelgė į jos brolį; ji basa, purvinomis kojo- 
mis ir riebaluotais plaukais, jis - vilkintis šilkus ir segintis kalaviją. Dani jo 
veide įskaitė sprendimą. 

- Jis eis, chalysi, - tarė jis. Jis paėmė brolio žirgą, kol Dani užlipo ant Si- 
dabrės. 

Viseiris dėbtelėjo į jį ir klestelėjo į purvą. Tylėjo, tačiau nesujudėjo, tik 
pagiežingomis akimis nulydėjo juos nujojančius. Netrukus jis dingo aukšto- 
je žolėje. Kai jo nebesimatė, Dani išsigando. 

- Arjis ras kelią atgal? - jojant pasiteiravo ji sero Džoros. 

— Net ir aklas žmogus kaip tavo brolis galėtų sekti mūsų pėdsakais, - at- 
sakė jis. 

- Jis išdidus. Gali būti pernelyg išdidus grįžti. 

Džora nusijuokė. 

— O kur jis dar eis? Jei jis neras chalasaro, veikiausiai chalasaras ras jį. 
Sunku paskęsti Dotrakių jūroje, vaike. 

Dani matė, kad tai tiesa. Chalasaras buvo tarsi žygiuojantis miestas, ta- 
čiau žygiavo ne aklai. Kelią visuomet pirmi išžvalgydavo priešais koloną 
pasiųsti žvalgai, įspėdavo apie grobį, plėšrūną ar priešą, o raiteliai saugojo 
kraštus. Jie nepraleisdavo nieko, tik ne čia, ne šioje žemėje, iš kurios buvo 
kilę. Tos lygumos būvo jų gyvenimas... o dabar ir jos. 

- Aš jam trenkiau, - su nuostaba balse tarė ji. Dabar, kai viskas baigėsi, 
atrodė tarsi keistas sapnas. - Sere Džora, kaip manot... ar jis bus labai piktas, 
kai grįš... - Ji sudrebėjo. - Aš pažadinau drakoną, ar ne? 

Seras Džora prunkštelėjo. 

— Ar galit pažadint mirusį, mergaite? Jūsų brolis Reigaras buvo paskuti- 
nis drakonas ir jis žuvo prie Trišakio. Viseiris tėra tik gyvatės šešėlis. 

Tokie tiesūs žodžiai ją pribloškė. Atrodė, tarsi viskas, kuo ji anksčiau ti- 
kėjo, ūmai pakibo ore. 

- Jūs... jūs... prisiekėt jam savo kalaviju... 

- Tiesa, mergaite, - tarė seras Džora. - O jei jūsų brolis tėra gyvatės šešė- 
lis, kuo tampa jo tarnai? - Balse skambėjo kartėlis. 

- Jis vis dar tikrasis karalius. Jis... 

Džora sustabdė žirgą ir pažvelgė į ją. 

— Dabar tiesą. Ar norėtumėt matyti Viseirį, sėdintį soste? 

Dani susimąstė. 

- Jis nebūtų labai geras karalius, ar ne? 

- Buvo ir blogesnių... bet nedaug. - Riteris kulnais paragino žirgą. 

Dani jojo šalia. 

- Vis dėlto, - kalbėjo ji, - paprasti žmonės jo laukia. Magistras Ilyrijus 
sako, jog jie siuva drakono vėliavas ir meldžiasi, kad Viseiris sugrįžtų iš už 
siaurosios jūros ir juos išlaisvintų. 

- Žmonės meldžia lietaus, sveikų vaikų ir nesibaigiančios vasaros, - tarė 
jai seras Džora. - Jiems neįdomūs aukštų lordų žaidimai dėl sostų, kol jie 
paliekami ramybėje. - Jis gūžtelėjo. - Bet juk nepaliekami. 

Kurį laiką Dani jojo tylėdama, dėliodama jo žodžius tarsi dėlionę. Tai 
prieštaravo viskam, ką jai kalbėjo Viseiris; kad žmonėms menkai rūpi, ar 
juos valdo tikrasis karalius, ar uzurpatorius. Tačiau kuo daugiau ji mąstė 
apie Džoros žodžius, tuo teisingesni jie atrodė. 

— Ko jūs meldžiate dievus, sere Džora? - paklausė jo. 

— Namų, - neslėpė jis. Balsas buvo sklidinas ilgesio. 

- Aš irgi meldžiu namų, - prisipažino ji, pati tuo tikėdama. 

Seras Džora nusijuokė. 

- Tada apsidairykit, chalysi. 

Tačiau Dani regėjo ne lygumas. Tai buvo Karaliaus Uostas ir Raudonoji 
tvirtovė, kurią pastatė Eigonas Užkariautojas. Tai buvo Dragonstounas, kur 
ji gimė. Mintyse jie degė tūkstančiais žiburių, ugnis žėrėjo kiekviename lan- 
ge. Jos mintyse visos durys buvo raudonos. 

— Mano brolis niekada neatgaus Septynių Karalysčių, - tarė Dani. Ji tai 
žinojo visą gyvenimą. Tačiau niekuomet neleido sau ištarti tų žodžių, net 
pašnibždomis, tačiau dabar pasakė juos Džorai Mormontui ir visam pa- 
sauliui. 

Seras Džora įvertino ją žvilgsniu. 

— Taip manot. 

- Jis negalėtų vadovauti kariuomenei, net jei mano lordas vyras ją duo- 
tų, - tarė Dani. - Jis neturi pinigų ir vienintelis juo sekantis riteris panieki- 
namai vadina jį gyvate. Dotrakiai šaipysis iš jo silpnumo. Jis niekada nepar- 
ves mūsų namo. 

- Išmintingas vaikas, - nusišypsojo riteris. 

— Aš ne vaikas, - atkakliai paprieštaravo ji. Kulnais spustelėjo kumelei 
šonus, paragino Sidabrę šuoliais. Ji šuoliavo vis greičiau ir greičiau, palikusi 
Džorą, Iri ir kitus toli už savęs, su šiltu vėju plaukuose ir besileidžiančios 
saulės nurausvintu veidu. Kai pasiekė chalasarą, jau leidosi sutemos. 

Tarnai surentė jai palapinę ant šaltinio maitinamo tvenkinio kranto. Ji 
girdėjo šiurkščius balsus, sklindančius nuo pintų iš žolės būstų ant kalvos. 

Netrukus pasigirs žvengimas, kai jos chaso vyrai papasakos, kas šiandien 
nutiko žolynuose. Kol Viseiris šlubčiodamas parsiras, kiekvienas vyras, mo- 
teris ir vaikas stovykloje žinos, kad jis pėsčias. Chalasare nebuvo paslapčių. 

Dani atidavė Sidabrę pasirūpinti tarnams ir įžengė į palapinę. Po šilkais 
buvo vėsu ir pritemę. Užverdama palapinės uždangalą, Dani išvydo dulkėtos 
raudonos šviesos pirštą, siekiantį paliesti jos drakono kiaušinius palapinės 
gale. Akimirką prieš akis sumirgėjo tūkstančiai ryškiai raudonos liepsnos 
žiburiukų. Ji mirktelėjo ir jie dingo. 

Akmuo, tarė pati sau. Tai tik akmenys, net Ilyrijus taip sakė, visi drakonai 
išmirę. Ji uždėjo delną ant juodojo kiaušinio, švelniai išskėtusi pirštus virš 
kiauto linkio. Akmuo buvo šiltas. Beveik karštas. „Nuo saulės, - sušnibždėjo 
Dani. - Saulė sušildė juos, kol jojome.“ 

Ji įsakė tarnaitėms paruošti jai vonią. Dorėja užkūrė laužą lauke prie pa- 
lapinės, tuo tarpu Iri ir Džiki nuo nešulinių arklių atgabeno didelę varinę 
vonią - dar vieną nuotakos dovaną - ir prinešė vandens iš tvenkinio. Kai 
vonia garavo, Iri padėjo jai įlipti ir įsiropštė paskui. 

- Ar esi mačiusi drakoną? - paklausė, kai Iri trynė nugarą, o Džiki skala- 
vo smėlį iš plaukų. Ji buvo girdėjusi, kad pirmieji drakonai atskrido iš rytų, iš 
Šešėlių žemės už Ašajaus ir Nefrito jūros salų. Galbūt kai kurie ten tebegyve- 
na, keistoje ir laukinėje karalystėje. 

— Drakonų nebėra, chalysi, - patikino Iri. 

- Išmirė, - pritarė Džiki. - Jau labai seniai. 

Viseiris jai pasakojo, kad paskutinieji Targeirinų drakonai žuvo ne dau- 
giau kaip prieš pusantro šimtmečio, valdant Eigonui Trečiajam, vadintam 
Drakonų Pražūtimi. Dani neatrodė, kad tai buvo seniai. 

— Visur? - nusivylusi tarė. - Net ir rytuose? 

Magija išnyko vakaruose, kai Pražūtis užgriuvo Valyriją ir Vasaros salas, 
ir nei šnabždant burtus nukaldinti ginklai, nei audros dainiai, nei drakonai 
neįstengė atsilaikyti; tačiau Dani girdėjo, kad rytuose buvo kitaip. Žmonės 
kalbėjo, kad Nefrito jūros salose šliaužioja mantikoros, basiliskai užplūdę Ji 
Ti džiungles, žavėtojai, žyniai ir burtininkai atvirai praktikuoja savo menus 
Ašajuje, o nakties glūdumoje šešėlių kerėtojai ir kruvinosios magės leidžia 
siaubingus kerus. Kodėl ten negalėtų būti drakonų? 

— Drakonų nėr, - nenusileido Iri. - Drąsūs vyrai užmušti juos, nes drako- 
nai baisūs blogi padarai. Tai visi žino. 

— Žino, - pritarė Džiki. 

— Prekeivis iš Kuarto man yra sakęs, kad drakonai nusileido iš mėnulio, - 
virš ugnies šildydama rankšluostį prabilo šviesiaplaukė Dorėja. Džiki ir Iri 
buvo Dani amžiaus dotrakių merginos, paimtos į vergiją, kai Drogas sunai- 
kino jų tėvo chalasarą. Dorėja buvo vyresnė, beveik dvidešimties. Magistras 
Ilyrijus rado ją malonumų namuose Lyse. 

Sidabriniai šlapi plaukai užkrito ant akių, kai Dani pasuko galvą smal- 
saudama. 

— Iš mėnulio? 

- Jis sakė man, kad mėnulis buvo kiaušinis, chalysi, - pasakojo mergina 
iš Lyso. - Kadaise danguje buvo du mėnuliai, tačiau vienas per daug priartė- 
jo prie saulės ir suskilo nuo karščio. Pabiro tūkstančiai drakonų, kurie išgėrė 
saulės kaitrą. Štai kodėl drakonai alsuoja ugnimi. Vieną dieną kitas mėnulis 
taip pat pabučiuos saulę, tada ir jis suskils ir drakonai sugrįš. 

Dvi dotrakių merginos sukikeno. 

- Esi kvaila šiaudaplaukė vergė, - tarė Iri. - Mėnulis ne kiaušinis. Mėnu- 
lis yra dievas, saulės žmona. Tai visi žino. 

— Žino, - pritarė Džiki. 

Dani oda buvo rožinė, kai ji išlipo iš vonios. Džiki pasiguldė ją, ištrynė 
kūną aliejumi ir išvalė purvą iš porų. Po to Iri apibarstė ją kvapniomis gėlė- 
mis ir cinamonu. Kol Dorėja iki žvilgesio šukavo plaukus, Dani galvojo apie 
mėnulį, kiaušinius ir drakonus. 

Jos vakarienė buvo paprasta - iš vaisių, sūrio ir kepintos duonos, dar 
puodelis medumi saldinto vyno užsigerti. 

— Dorėja, lik su manimi valgyti, - įsakė ji, išsiuntusi kitas dvi. Mergina iš 
Lyso turėjo medaus spalvos plaukus ir vasaros dangaus mėlynumo akis. 

Kai liko vienos, ji nuleido tas akis. 

- Pagerbėte mane, chalysi, - tarė ji, nors tai buvo ne garbė, o tarnystė. Jau 
gerokai pakilus mėnuliui jos sėdėjo drauge, šnekučiavosi. 

Tą naktį, kai atėjo chalas Drogas, Dani jo laukė. Jis stovėjo palapinės 
tarpduryje ir nustebęs žiūrėjo į ją. Ji lėtai pakilo, praskleidė naktinius šilkus 
ir leido jiems nukristi ant žemės. 

- Šiąnakt turime išeiti į lauką, milorde, - kreipėsi į jį, nes dotrakiai tikėjo, 
kad visi svarbūs dalykai žmogaus gyvenime turi vykti po atviru dangumi. 

Chalas Drogas išsekė paskui ją į mėnulio šviesą, švelniai skimbčiojant 
varpeliams plaukuose. Už kelių jardų nuo jos palapinės driekėsi minkštos 
žolės patalai ir čia Dani jį paguldė. Kai jis pabandė ją apsukti, ji uždėjo ranką 
jam ant krūtinės. 

— Ne, - tarė ji. - Šiąnakt žiūrėsiu tau į veidą. 

Chalasaro vidury nepasislėpsi. Dani jautė ant savęs akis, kai jį nurengi- 
nėjo, prislopintus balsus, kai darė tai, ko išmokė Dorėja. Jai buvo nė motais. 
Argi ji ne chalysi? Rūpėjo tik jo akys ir, kai jį apžergė, išvydo tai, ko niekada 
nebuvo mačiusi. Ji jojo negailestingai kaip savo Sidabre, o kai atėjo malonu- 
mo akimirka, chalas Drogas sušuko jos vardą. 

Jie buvo jau kitame Dotrakių jūros krašte, kai Džiki pirštais paglostė švel- 
niai išsipūtusį Dani pilvą. 

— Chalysi, jūs nešiojate kūdikį. 

- Žinau, - tarė Dani. 

Tai buvo keturioliktoji jos vardo diena. 


BRANAS 


A kieme, Rikonas laigė su vilkais. 

Branas stebėjo jį nuo palangės. Kur tik berniukas eidavo, Pilkasis Vėjas 
atsidurdavo greičiau, užšokdavo jam priešais ir užkirsdavo kelią, kol galiau- 
siai jį išvydęs Rikonas sušukdavo iš pasigėrėjimo ir visu greičiu dumdavo 
kita kryptimi. Gauruočius lipo jam ant kulnų, sukdamasis ir grybštelėda- 
mas, jei kuris vilkas pernelyg priartėdavo. Jo kailis vis tamsėjo, kol tapo vi- 
siškai juodas, o akys degė žalia ugnimi. Brano Vasara bėgo paskutinis. Si- 
dabro ir dūmų spalvos, viską matančiomis geltono aukso akimis. Mažesnis 
nei Pilkasis Vėjas ir atsargesnis. Branas manė, kad jis gudriausias iš visų jau- 
niklių. Girdėjo uždususio brolio juoką, kai Rikonas pasileido per suplūktą 
žemę mažomis savo kojelėmis. 

Perštėjo akis. Jis norėjo būti apačioje, kvatotis ir bėgioti. Supykęs dėl tos 
minties, Branas nusibraukė ašaras, kol šios nespėjo nukristi. Jo aštuntoji var- 
do diena atėjo ir praėjo. Jis buvo jau beveik suaugęs vyras, per didelis, kad 
verktų. 

- Tai buvo melas, - prisiminęs varną iš sapno karčiai tarė jis. - Aš negaliu 
skristi. Negaliu net bėgioti. 

— Visos varnos melagės, - nuo kėdės, ant kurios sėdėdama siuvinėjo, at- 
sklido senosios auklės balsas. - Aš žinau pasakojimą apie varną. 

- Nebenoriu daugiau istorijų, - suirzęs atšovė Branas. Kadaise jis mylėjo 
senąją auklę ir mėgo jos istorijas. Prieš tai. Dabar viskas buvo kitaip. Jie pa- 
likdavo ją čia visą dieną, kad jį prižiūrėtų, nupraustų ir palaikytų jam kom- 
paniją, tačiau ji viską tik blogino. - Nekenčiu tavo kvailų istorijų. 

Senutė nusišypsojo bedante šypsena. 

— Mano istorijų? Ne, mažasis ponaiti, jos nėra mano. Tos istorijos buvo 
prieš mane ir bus po manęs, prieš tave irgi. 

Ji baisi senė, piktai pagalvojo Branas; kretanti ir susiraukšlėjusi, beveik 
akla, per silpna lipti laiptais, tik kelios žilų plaukų sruogos stirksojo ant dė- 
mėto rausvo skalpo. Niekas tiksliai nežinojo, kiek jai metų, bet tėvas sakė, 
kad ją vadino senąja aukle dar tada, kai jis buvo vaikas. Be jokių abejonių, ji 
buvo seniausias žmogus Vinterfele, galbūt netgi Septyniose Karalystėse. Au- 
klė atvyko į pilį kaip žindyvė Brandonui Starkui, kurio motina mirė jį gim- 
dydama. Jis buvo lordo Rikardo, Brano senelio, vyresnysis, o gal jaunesnysis 
brolis; o gal lordo Rikardo tėvo brolis. Kartais senoji auklė pasakodavo vie- 
naip, kartais - kitaip. Visuose pasakojimuose mažasis berniukas mirė trejų 
vasarą persišaldęs, tačiau senoji auklė liko Vinterfele su savo vaikais. Ji ne- 
teko dviejų sūnų per karą, kuriame karalius Robertas laimėjo karūną, o jos 

anūkas žuvo ant Paiko sienų per Balono Greidžojaus sukilimą. Jos dukterys 
seniai ištekėjo, paliko namus ir galiausiai mirė. Vienintelis likęs giminaitis 
buvo Hodoras, arklidėse dirbantis siauraprotis milžinas, tačiau senoji auklė 
gyveno toliau, siuvinėjo ir pasakojo istorijas. 

— Man nerūpi, kieno šios istorijos, - atšovė Branas. - Aš jų nekenčiu. — 
Jam nereikėjo tų pasakojimų nei senosios auklės. Jam reikėjo mamos ir tė- 
čio. Jis norėjo bėgioti su greta lapsinčia Vasara. Norėjo vėl lipti į apgriuvusį 
bokštą ir lesinti grūdais varnas. Norėjo kartu su broliais vėl jodinėti savo 
poniu. Jis norėjo, kad viskas būtų kaip anksčiau. 

- Aš žinau pasakojimą apie berniuką, kuris nekentė istorijų, - tarė auklė 
kvailai šypsodama, jos adata be perstojo lakstė cakt, cakt, cakt, kol Branas 
vos neėmė ant jos rėkti. 

Niekada nebebus kaip anksčiau, žinojo jis. Varna privertė jį skristi, tačiau 
pabudo jau luošas ir pasaulis pasikeitė. Visi jį paliko: mama, tėtis, seserys ir 
netgi pavainikis brolis Jonas. Tėvas jam žadėjo, kad jis galės joti tikru arkliu 
į Karaliaus Uostą, tačiau išvyko be jo. Meisteris Luvinas pasiuntė paukštį su 
žinia lordui Edardui, kitą mamai, o trečią Jonui prie Sienos, tačiau atsakymų 
nesulaukė. „Paukščiai dažnai dingsta, vaike, - ramino jį meisteris. - Nuo čia 
iki Karaliaus Uosto daugybė mylių ir vanagų, tad žinia galėjo jų ir nepasiekti.“ 
Tačiau Branas vis tiek jautėsi taip, tarsi jie visi būtų mirę, kol jis miegojo... o gal 
Branas mirė ir jie visi jį pamiršo. Džoris, seras Rodrikas ir Veinas Pulas taip 
pat išvyko; ir Halenas, ir Harvinas, ir Storasis Tomas, ir ketvirtadalis sargybos. 

Čia tebuvo tik Robas ir mažasis Rikonas, bet ir Robas pasikeitė. Dabar jis 
tapo lordu Robu, ar bent jau bandė juo tapti. Segėjo tikrą kalaviją ir niekada 
nesišypsojo. Dienas leido mokydamas sargybinius ir treniruodamasis su ka- 
laviju, žvangindamas po kiemą plienu, vienišam Branui žvelgiant pro langą. 
Vakare jis užsidarydavo su meisteriu Luvinu ir kalbėdavosi arba peržiūrėda- 
vo sąskaitų knygas. Kartais jis išjodavo su Haliu Molenu ir negrįždavo kelias 
dienas, lankydamas tolimus įtvirtinimus. Jam išvykus ilgiau nei dienai, Ri- 
konas verkdavo ir klausinėdavo Brano, ar Robas grįš. Netgi likęs namuose 
Vinterfele lordas Robas, regis, rasdavo daugiau laiko Haliui Molenui ir Teo- 
nui Greidžojui nei broliams. 

— Galiu tau papasakoti istoriją apie Brandoną Statytoją, - įkalbinėjo au- 
klė. - Ji visada tau labiausiai patikdavo. 

Prieš daugelį tūkstančių metų Brandonas Statytojas pastatė Vinterfelą, o 
kai kas sakė, jog ir Sieną. Branas žinojo šią istoriją, tačiau ji niekada nebu- 
vo jo mėgstamiausia. Galbūt kuriam iš kitų Brandonų ji patikdavo. Kartais 
auklė kalbėdavo su juo kaip su savo Brandonu, kūdikiu, kurį popino prieš 
daugelį metų, o kartais supainiodavo jį su jo dėde Brandonu, kurį Išprotėjęs 
karalius užmušė, kai Branas dar nebuvo gimęs. Ji gyvena taip ilgai, kartą kal- 
bėjo mama, kad visi Brandonai Starkai jos galvoje susiliejo į vieną asmenį. 

- Tai nėra mano mėgstamiausia, - paprieštaravo jis. - Man labiausiai pa- 
tinka baisios. - Lauke jis išgirdo kažkokį šurmulį ir atsisuko į langą. Rikonas 

bėgo per kiemą link vartų namelio, vilkai įkandin jo, tačiau bokštas viską už- 
stojo ir Branas negalėjo pamatyti, kas vyksta. Iš nevilties jis smogė kumščiu 
sau per šlaunį, tačiau nieko nepajuto. 

— O, mano mielas vasaros vaike, - ramiai tarė auklė. - Ką tu žinai apie 
baimę? Bijoti reikia žiemos, mano mažasis ponaiti, kai iškrenta šimtas pėdų 
sniego ir iš šiaurės kaukdamas atūžia ledinis vėjas. Bijoti reikia ilgos hak- 
ties, kai saulė pasislepia keleriems metams, maži vaikai gimsta, gyvena ir 
miršta tamsoje, o didvilkiai tampa liesi ir alkani ir kai per girias traukia 
baltieji klajūnai. 

- Kalbi apie Kitus? - smalsiai pasiteiravo Branas. 

- Kitus, - sutiko auklė. - Prieš daugelį tūkstančių metų stojo šalta, sunki 
ir nesibaigianti, kiek tik žmonių atmintis siekia, žiema. Užslinko naktis, kuri 
truko visą žmonių kartą, net karaliai drebėjo ir mirė pilyse visai kaip kiau- 
liaganiai lūšnelėse. Moterys uždusindavo savo vaikus, kad nematytų, kaip 
jie badauja, raudojo ir jautė ant skruostų stingstančias ašaras. - Jos balsas ir 
adata nutilo; ji pažvelgė į Braną blyškiomis, padūmavusiomis akimis ir pa- 
klausė: - Taigi, vaike. Ar tokias istorijas mėgsti? 

— Na, - nenoromis atsiliepė Branas, - taip, tik... 

Senoji auklė linktelėjo. 

- Toje tamsoje pirmą kartą atėjo Kiti, - pasakojo ji, ir adata vėl pradėjo 
cakt, cakt, cakt. - Šalti, negyvi padarai, kurie nekentė geležies ir ugnies, sau- 
lės prisilietimo ir jokios būtybės, kurios gyslomis teka karštas kraujas. Jie 
nusiaubė įtvirtinimus, miestus ir karalystes, negailestingai parbloškė visus 
karžygius ir įveikė kariaunas lėkdami ant balkšvų negyvų arklių ir vesda- 
miesi minias nužudytųjų. Jų ginklams neprilygo nė vienas žmogaus kalavi- 
jas, jie nesigailėjo nei mergelių, nei žindomų kūdikių. Jie medžiojo mergeles 
įšalusiuose miškuose ir maitino savo mirusius tarnus žmonių vaikais. 

Jos balsas pritilo, virto kone šnabždesiu, ir Branas pasilenkė, kad geriau 
girdėtų. 

— Tai buvo laikai prieš ateinant andalams, gerokai anksčiau, nei moterys 
spruko per siaurąją jūrą iš Rojono miestų, o šimtai karalysčių tada priklausė 
Pirmiesiems Žmonėms, kurie atėmė šias žemes iš miško vaikų. Tačiau tai 
šen, tai ten miško vaikai vis dar gyveno girių glūdumose, savo mediniuose 
miestuose ir tuščiavidurėse kalvose, o medžių veidai ėjo sargybą. Tad šalčiui 
ir mirčiai užvaldžius žemę, paskutinysis karžygys pasišovė surasti miškavai- 
kius, vildamasis, kad jų senovinė magija atkovos tai, ką prarado žmonių ka- 
riuomenės. Jis iškeliavo į mirusias žemes su kalaviju, žirgu, šunimi ir tuzinu 
bendrakeleivių. Metų metus ieškojo, kol prarado viltį rasti miškų vaikus jų 
paslaptinguose miestuose. Vienas po kito mirė jo draugai, krito ristūnas, ga- 
liausiai net šuo nustipo, o kalavijas taip sušalo, kad ašmenys subyrėjo, kai 
bandė juo pasinaudoti. Kiti užuodė jame pulsuojantį karštą kraują ir tyliai 
sekė jo pėdsakais, sėlino su būriais baltų vorų, didelių kaip skalikai... 

Durys su trenksmu atsivėrė, ir Brano širdis iš baimės staiga šoktelėjo iki 
gerklės, tačiau tai buvo meisteris Luvinas ir Hodoras, dunksantis už jo ant 
laiptų. 

— Hodoras! - kaip įpratęs su šypsena pranešė arklininkas. 

Meisteris Luvinas nesišypsojo. 

- Turime lankytojų, - pranešė jis, - ir reikia, kad tu dalyvautum, Branai. 

— Dabar aš klausausi istorijos, - pasiskundė Branas. 

- Pasakojimai palauks, mano mažasis ponaiti, ir, kai grįši, jie vis dar bus 
čia, - tarė senoji auklė. - Lankytojai nėra tokie kantrūs, o kartais jie atveža 
savų istorijų. 

— Kas jie? - paklausė Branas meisterio Luvino. 

— Tyrionas Lanisteris ir keli vyrai iš Nakties sargybos su žinia nuo tavo 
brolio Jono. Robas dabar su jais kalbasi. Hodorai, padėsi Branui nusileisti į 
menę? 

- Hodoras! - džiaugsmingai sutiko Hodoras. Jis tūptelėjo, kad didelė 
gauruota galva tilptų pro duris. Hodoras buvo beveik septynių pėdų ūgio. 
Buvo sunku patikėti, kad jie su senąja aukle giminaičiai. Branui parūpo, ar 
jis irgi susitrauks senatvėje, kaip jo promočiutė. Taip neatrodė, net jei Hodo- 
ras sulauktų tūkstančio metų. 

Hodoras pakėlė Braną lengvai tarsi šiaudų kūlį ir priglaudė prie milžiniš- 
kos krūtinės. Nuo jo visada dvelkė arkliais, tačiau tai nebuvo blogas kvapas. 
Jo rankos buvo storos, raumeningos ir apžėlusios rudais plaukais. 

— Hodoras, - pakartojo jis. 

Teonas Greidžojus kartą mestelėjo, kad Hodoras žino nedaug, tačiau savo 
vardą - tikrai. Kai Branas tai papasakojo senajai auklei, ši ėmė kudakuoti 
kaip višta ir pasakė, kad tikrasis Hodoro vardas - Valderis. Niekas nežinojo, 
kodėl atsirado „Hodoras“, pasakojo ji, tačiau kai jis pradėjo šį žodį kartoti, 
visi paprato jį taip vadinti. Tai buvo vienintelis žodis, kurį jis mokėjo. 

Jie paliko senąją auklę bokšte su jos adatomis ir prisiminimais. Nešda- 
mas Braną žemyn laiptais ir per galeriją Hodoras kažką niūniavo; meisteris 
Luvinas sekė iš paskos, stengdamasis neatsilikti nuo dideliais žingsniais Žir- 
gliojančio arklininko. 

Robas sėdėjo aukštoje tėvo kėdėje, jis vilkėjo grandininius šarvus, odinę 
aprangą ir buvo nutaisęs rūstų lordo veidą. Greta jo stovėjo Teonas Greidžo- 
jus ir Halis Molenas. Tuzinas sargybinių rikiavosi palei pilko mūro sienas po 
aukštais siaurais langais. Menės viduryje apsuptas tarnų stovėjo Neūžauga ir 
keturi nepažįstami vyrai juoda Nakties sargybos apranga. Tą pačią akimirką, 
kai Hodoras įnešė jį pro duris, Branas pajuto menėje tvyrantį pyktį. 

— Kiekvienas Nakties sargybinis Vinterfele yra laukiamas ir gali pasilikti 
čia kiek širdis geidžia, - lordo Robo balsu kalbėjo brolis. Kalavijas gulėjo 
permestas ant kelių, ašmenys apnuoginti, regimi visam pasauliui. Netgi Bra- 
nas žinojo, ką reiškia pasveikinti svečią apnuogintu kalaviju. 

- Kiekvienas Nakties sargybinis, - pakartojo Neūžauga, - bet ne aš, ar 
teisingai tave supratau, berniuk? 

Robas atsistojo ir bedė kalaviju į nykštuką. 

— Kol mano tėvas ir motina išvykę, Lanisteri, aš esu lordas. Aš nesu jūsų 
berniukas. 

- Jei esi lordas, turėtum išmokti ir lordo mandagumo, - atsakė kemžys, 
nepaisydamas į veidą nukreipto kalavijo. - Matyt, visą tėvo mandagumą pa- 
veldėjo tavo pavainikis brolis. 

- Jonas, - Hodoro glėbyje išsižiojo Branas. 

Neūžauga atsisuko pažiūrėti. 

— Tad tiesa, kad berniukas išgyveno. Vargiai galiu tuo patikėti. Jus, Star- 
kus, sunku pribaigti. 

- Jūs, Lanisteriai, verčiau tai atminkit, - nuleisdamas kalaviją tarė Ro- 
bas. - Hodorai, atnešk mano brolį čia. 

— Hodoras, - tarė Hodoras, su šypsena nuskubėjo pirmyn ir pasodino 
Braną aukštoje Starkų kėdėje, kur Vinterfelo lordai sėdėjo nuo tos dienos, 
kai pasiskelbė Šiaurės karaliais. Kėdė buvo iš šalto akmens, lygiai nuzulinta 
nesuskaičiuojamų sėdynių; masyvių porankių galuose urzgė išraižytos did- 
vilkių galvos. Branas sėsdamasis jas apkabino, kojos beviltiškai karojo. Dide- 
lėje kėdėje vėl beveik pasijuto vaiku. 

Robas padėjo ranką jam ant peties. 

- Sakei, kad turi reikalų su Branu. Taigi, Lanisteri, jis čia. 

Branas jautėsi nepatogiai dėl Tyriono Lanisterio akių. Viena buvo juoda, 
kita žalia, ir abi žiūrėjo į jį, tyrinėdamos, sverdamos. 

— Man sakė, kad tu puikiai laipiojai, Branai, - galiausiai pratarė nykštu- 
kas. - Papasakok, kaipgi tu sugebėjai tądien nukristi? 

— Aš nenukritau, - užsispyrė Branas. Jis niekada nenukrisdavo, niekada, 
niekada, niekada. 

— Vaikas neatsimena nei kaip nukrito, nei kaip korėsi aukštyn, - draugiš- 
kai paaiškino meisteris Luvinas. 

— Įdomu, - nutęsė Tyrionas Lanisteris. 

— Mano brolis čia ne tam, kad atsakinėtų į klausimus, Lanisteri, - atkirto 
Robas. - Dėstykit reikalą ir keliaukit sau sveikas. 

- Turiu tau dovaną, - Branui tarė Neūžauga. - Mėgsti jodinėti, berniuk? 

Meisteris Luvinas žengė į priekį. 

- Milorde, berniukas nebegali judinti kojų. Jis negalėtų sėdėti ant arklio. 

— Nesąmonė, - tarė Lanisteris. - Su tinkamu arkliu ir tinkamu balnu net- 
gi luošys gali joti. 

Žodžiai kaip peilis perrėžė Brano širdį. Akyse tvenkėsi ašaros. 

— Aš nesu luošys. 

— Tada aš joks neūžauga, - vyptelėjęs tarė nykštukas. - Mano tėvas apsi- 
džiaugs tai išgirdęs. 

Greidžojus nusikvatojo. 

— Kokį arklį ir balną jūs siūlote? - paklausė meisteris Luvinas. 

— Protingą arklį, - atsakė Lanisteris. - Berniukas negali valdyti žirgo 
kojomis, tad reikia pritaikyti jį pagal raitelį, pamokyti jį paklusti vadelėms, 
balsui. Pradėčiau nuo neprajodinėto vienergio kumeliuko, be įsisenėjusių 
įpročių, kuriuos reikėtų keisti. - Iš už diržo jis išsitraukė popieriaus ritinė- 
Iį. - Duokit jį balniui. Jis pasirūpins kitkuo. 

Meisteris Luvinas paėmė iš Neūžaugos rankų ritinį, smalsus kaip maža 
pilka voveraitė. Išvyniojo, įdėmiai pažiūrėjo. 

- Supratau. Puikiai piešiate, milorde. Taip, tai turėtų padėti. Turėjau pats 
apie tai susimąstyti. 

- Man buvo lengviau, meisteri. Jis nedaug skiriasi nuo mano paties balno. 

- Ar aš tikrai galėsiu joti? - paklausė Branas. Jis norėjo jais patikėti, bet 
bijojo. Gal tai tik dar vienas melas? Varna juk žadėjo, kad jis galės skristi. 

Robas Starkas atrodė sutrikęs. 

- Ar tai kokios nors pinklės, Lanisteri? Ką jums reiškia Branas? Kodėl 
norit jam padėti? 

— Manęs paprašė tavo brolis Jonas. O luošiai, pavainikiai ir kiti neprita- 
pėliai mano širdyje užima ypatingą vietą. - Tyrionas Lanisteris sudėjo ran- 
kas ant širdies ir šyptelėjo. 

Atsivėrė durys į kiemą. Menę perskrodė saulės spindulys, kai čia uždu- 
sęs įvirto Rikonas. Didvilkiai su juo. Berniukas stabtelėjo prie durų išplėtęs 
akis, tačiau vilkai bėgo toliau. Jų akys surado Lanisterį arba užuodė jo kvapą. 
Pirmasis pradėjo urgzti Vasara. Juo pasekė Pilkasis Vėjas. Jie tapnojo link 
Neūžaugos, vienas iš kairės, kitas iš dešinės pusės. 

- Didvilkiams nepatinka jūsų kvapas, Lanisteri, - paaiškino Teonas Grei- 
džojus. 

- Tikriausiai man pats laikas išvykti, - tarė Tyrionas. Jis žengė žingsnį 
atgal... ir, išlindęs iš šešėlių už jo, suurzgė Gauruočius. Lanisteris atsitraukė 
ir iš kitos pusės prie jo pripuolė Vasara. Jis susverdėjęs apsisuko, ir Pilkasis 
Vėjas grybštelėjo jį už rankos, suleido dantis į rankovę ir išplėšė gabalą dra- 
bužio. 

— Ne! - iš aukštos kėdės sušuko Branas, kai Lanisterių vyrai griebėsi už 
kalavijų. - Vasara, čionai. Vasara, pas mane! 

Didvilkis išgirdo balsą, pažvelgė į Braną ir vėl į Lanisterį. Jis atsitraukė 
tolyn nuo Neūžaugos ir atsitūpė prie kabančių Brano kojų. 

Robas stovėjo užgniaužęs kvapą. Paskui atsidusęs iškvėpė ir šūktelėjo: 

— Pilkasis Vėjau! 

Jo didvilkis greitai ir tyliai prisiartino. Dabar beliko tiktai Gauruočius, 
nusitaikęs į nykštuką, jo akys degė žalia ugnim. 

- Rikonai, pašauk jį! - šūktelėjo Branas mažajam broliukui ir pagaliau 
atsipeikėjęs Rikonas suriko: 

— Namo, Gauruočiau, tuoj pat namo! 

Juodasis didvilkis paskutinį kartą suurzgė ant Lanisterio ir pasileido prie 
Rikono, kuris stipriai jį apkabino. 

Tyrionas Lanisteris nusivyniojo šaliką, nusišluostė nuo kaktos prakaitą ir 
abejingai ištarė: 

— Kaip įdomu. 

— Ar jums nieko neatsitiko, milorde? - paklausė vienas iš vyrų, rankoje 
laikydamas kalaviją. Kalbėdamas jis piktai žvilgčiojo į vilkus. 

— Mano rankovė suplėšyta, o ir kelnės kažkodėl sudrėko, tačiau niekas, 
išskyrus mano išdidumą, nenukentėjo. 

Net Robas atrodė sukrėstas. 

- Vilkai... nežinau, kodėl jie taip padarė... 

— Neabejoju, jie palaikė mane vakariene. - Lanisteris mandagiai linktelė- 
jo Branui. - Dėkoju, kad pašaukėte juos, jaunasis sere. Prisiekiu, jie vis tiek 
būtų supratę, kad aš blogai virškinamas. O dabar aš jau iš tiesų eisiu. 

- Luktelėkit, milorde, - sustabdė meisteris Luvinas. Jis priėjo prie Robo 
ir jie sukišę galvas apie kažką ėmė šnibždėtis. Branas stengėsi išgirsti, apie ką 
jie kalba, tačiau balsai buvo per tylūs. 

Robas Starkas galiausiai įsikišo kalaviją į makštį. 

— Aš... aš su jumis pernelyg pasikarščiavau, - pasakė jis. - Jūs buvote ge- 
ras Branui ir... - Robas iš visų jėgų stengėsi nusiraminti. - Jei jūs pageidauja- 
te, Vinterfelas - jūsų paslaugoms, Lanisteri. 

— Pasilaikyk sau apsimestinį svetingumą, berniuk. Aš tau nepatinku ir tu 
nenori, kad aš čia būčiau. Už pilies sienų mačiau smuklę žiemos mieste. Ten 
rasiu lovą ir abu miegosime ramiau. Už kelis variokus galbūt net sutarsiu su 
kokia miela mergina, kuri sušildys man patalus. - Jis šnektelėjo su vienu iš 
juodųjų brolių, senu žmogumi kreiva nugara ir susitaršiusia barzda. - Jorinai, 
išaušus išvykstame į pietus. Be jokios abejonės, pasivysite mane kelyje. - Taip 
sakydamas jis trumpomis kojomis nutipeno per menę pro Rikoną ir išėjo. 

Keturi Nakties sargybiniai liko. Robas dvejodamas atsisuko į juos. 

- Įsakiau paruošti kambarius, ir jums netrūks karšto vandens nusiplauti 
kelio dulkėms. Tikiuosi, pagerbsite mus šįvakar ateidami prie stalo. 

Jis taip sunkiai dėliojo žodžius, kad net Branas pastebėjo; tai buvo kalba, 
kurią jis išmoko, o ne žodžiai iš širdies, tačiau juodieji broliai vis tiek jam 
padėkojo. 

Hodorui nešant Braną bokšto laiptais atgal į lovą, Vasara cimpino iš pas- 
kos. Senoji auklė miegojo kėdėje. 

— Hodoras, - tarė Hodoras, pakėlė savo prosenelę ir išnešė švelniai knar- 
kiančią, kol Branas gulėjo galvodamas. Robas pažadėjo, kad jis galės puotau- 
ti kartu su Nakties sargybiniais didžiojoje menėje. 

— Vasara, - pašaukė jis. Vilkas užšoko ant lovos. Branas apkabino jį taip 
tvirtai, kad ant skruosto jautė jo karštą kvėpavimą. - Aš galėsiu joti, - sušnibž- 
dėjo jis draugui. - Netrukus josime į miškus medžioti, palauk ir pamatysi. 

Po kurio laiko jis užmigo. 

Sapne jis vėl laipiojo, kopė į viršų senu belangiu bokštu, jo pirštai kabi- 
nosi į pajuodusius akmenis, kojos ieškojo atramos. Jis kopė vis aukščiau ir 
aukščiau, pro debesis į naktinį dangų, o bokštas vis tiek stiebėsi aukštyn. 
Stabtelėjus pažiūrėti žemyn, galva apsisuko ir jis pajuto, kad pirštai slysta. 
Branas sušuko, iš visų jėgų kabindamasis už brangaus gyvenimo. Žemė buvo 
po juo už tūkstančio mylių, o jis negalėjo skristi. Jis negalėjo skristi. Jis pa- 
laukė, kol širdelė nustojo daužytis, kol įstengė kvėpuoti, ir lipo toliau. Kelio 
atgal nebuvo - tik aukštyn. Aukštai virš galvos, išryškintos blyškios mėnulio 
šviesos, bolavo chimeros. Rankos buvo žaizdotos ir skaudėjo, tačiau jis ne- 
drįso ilsėtis. Prisivertė lipti dar greičiau. Chimeros stebėjo jį kylantį. Jų akys 
spindėjo raudonai tarsi žarijos gorėje. Galbūt kažkada jos buvo liūtai, bet da- 
bar atrodė sukrypusios ir apgailėtinos. Branas girdėjo jas šnabždantis tyliais 
akmeniniais balsais, nemaloniais ausiai. Jam nedera jų klausytis, tarė pats 
sau, jis neturi girdėti, nes, kol negirdi, yra saugus. Tačiau, kai chimeros atsi- 
plėšė nuo akmenų ir nužingsniavo prie tos bokšto pusės, kur laikėsi Branas, 
jis žinojo, kad jau nebėra saugus. „Aš nieko negirdėjau, - raudojo jis joms 
artinantis. - Negirdėjau, negirdėjau.“ 

Jis pabudo dusdamas, tamsoje bejėgis ir išvydo virš savęs dunksantį tam- 
sų šešėlį. „Aš nieko negirdėjau“, - tirtėdamas iš baimės sušnibždėjo, bet tada 
šešėlis tarė: „Hodoras“, - ir uždegė žvakę šalia lovos. Branas atsiduso iš pa- 
lengvėjimo. 

Hodoras nušluostė prakaitą šiltu, drėgnu drobiniu skuduru ir vikriomis 
švelniomis rankomis aprengė. Atėjus laikui, nunešė jį į didžiąją menę, kur 
netoli ugnies buvo pastatytas ilgas stalas. Lordo vieta galustalėje buvo palikta 
tuščia, Robas sėdėjo dešinėje, Branas jam priešais. Tą vakarą jie valgė paršiuką, 
pyragą su karvelienos įdaru ir sviestu užpiltų ropių, o užsigardinti virėjas pa- 
žadėjo medaus korių. Vasara graibstė likučius iš Brano rankų, o Pilkasis Vėjas 
ir Gauruočius kampe niovėsi dėl kaulo. Vinterfelo šunys prie menės nebesiar- 
tindavo. Iš pradžių Branui tai pasirodė keista, tačiau pamažu baigė priprasti. 

Jorinas buvo vyriausiasis iš juodųjų brolių, taigi valdytojas pasodino jį 
tarp Robo ir meisterio Luvino. Senasis karys gaižiai dvokė, tarsi ilgą laiką 
nesiprausęs. Jis dantimis plėšė mėsą, triauškė šonkauliukus, kad galėtų iš- 
čiulpti kaulų smegenis, ir tik gūžtelėjo, paminėjus Joną Snou. 

— Sero Aliserio nelaimė, - suniurnėjo jis, o du jo bendražygiai nusijuokė, 
tačiau kodėl, Branas nesuprato. Tik kai Robas pasiteiravo apie dėdę Bendži- 
ną, juodieji broliai grėsmingai nutilo. 

— Kas atsitiko? - paklausė Branas. 

Jorinas nusišluostė pirštus į liemenę. 

- Blogos žinios, milordai, ir žiauru šitaip atsilyginti jums už mėsą ir midų, 
tačiau klausimą uždavęs žmogus neturi bijoti atsakymo. Starkas dingo. 

Vienas iš vyrų paaiškino: 

- Senasis Lokys išsiuntė jį ieškoti Veimaro Roiso, ir jis ilgai negrįžta, mi- 
lordai. 

— Pernelyg ilgai, - patikslino Jorinas. - Greičiausiai bus žuvęs. 

— Mano dėdė nežuvo, - garsiai ir piktai pareiškė Robas Starkas. Jis pakilo 
nuo suolo ir uždėjo ranką ant kalavijo rankenos. - Girdite mane? Mano dėdė 
nežuvo. - Jo balsas atsimušė į akmenines sienas, ir Branas staiga išsigando. 

Senasis gaižiai dvokiantis Jorinas pažvelgė į Robą nė kiek nesujaudintas. 

- Jeigu jūs taip sakote, milorde, - tarė. Iš tarpdančių jis čiulpsėjo įstrigu- 
sią Mėsą. 

Jauniausias iš juodųjų brolių nepatogiai pasimuistė kėdėje. 

— Nėra prie Sienos Žmogaus, geriau pažįstančio vaiduoklių miškus nei 
Bendžinas Starkas. Jis ras kelią atgal. 

— Ką gi, - tarė Jorinas, - galbūt ras, o galbūt neras. Daug gerų vyrų išėjo į 
miškus ir negrįžo. 

Branas tegalėjo prisiminti senosios auklės pasakojimą apie Kitus ir pa- 
skutinį karžygį, baltuose miškuose persekiojamą negyvėlių ir didelių lyg 
skalikai vorų. Akimirką jis bijojo, tačiau prisiminė istorijos pabaigą. 

— Vaikai jam padės, - prasitarė jis, - miško vaikai! 

Teonas Greidžojus suprunkštė, o meisteris Luvinas tarė: 

- Branai, miško vaikai išmirė ir išnyko prieš tūkstančius metų. Iš jų teliko 
tik veidai medžiuose. 

— Čia galbūt ir tiesa, meisteri, - tarė Jorinas. - O už Sienos, kas žino? Ten 
žmogus ne visada gali pasakyti, kas gyvas, o kas miręs. 

Tą vakarą, nukrausčius stalą, Robas pats nunešė Braną į lovą. Pilkasis Vė- 
jas rodė kelią, o Vasara sekė paskui. Pagal savo amžių brolis buvo stiprus, o 
Branas lengvas tarsi skudurų maišas, tačiau laiptai buvo statūs ir tamsūs ir, 
kol jie pasiekė viršų, Robas sunkiai šnopavo. 

Jis paguldė Braną į lovą, užklojo antklodėmis ir užpūtė žvakę. Kurį laiką 
Robas sėdėjo prie jo tamsoje. Branas norėjo su juo pasikalbėti, tačiau neži- 
nojo, ką pasakyti. 

— Mes surasime tau žirgą, pažadu, - galiausiai sušnabždėjo Robas. 

- Arjie kada nors sugrįš? - paklausė Branas. 

— Taip, - pažadėjo Robas taip viltingai, kad Branas suprato girdintis brolį, 
o ne tik lordą Robą. - Mama netrukus bus namie. Galbūt galėsime joti jos 
pasitikti. Argi ji nenustebtų, pamačiusi tave raitą? - Net tamsiame kambary- 
je Branas jautė, kad brolis šypsosi. - O paskui mes šuoliuosime į šiaurę pa- 
žiūrėti Sienos. Mes nesakysime Jonui, kad atvykstame. Tiesiog pasirodysime 
ten vieną dieną, abu. Tai bus nuotykis. 

- Nuotykis, - ilgesingai pakartojo Branas. Jis išgirdo brolį kūkčiojant. 
Kambaryje buvo taip tamsu, kad jis nematė brolio ašarų, tad susirado jo ran- 
ką. Jų pirštai susipynė. 


EDARDAS 


ordo Arino mirtis mums visiems buvo liūdna žinia, milorde, - kal- 

bėjo vyriausiasis meisteris Paiselis. - Būčiau didžiai laimingas, ga- 
lėdamas papasakoti, ką žinau apie jo mirtį. Prisėskite. Ar nenorėtumėte ko 
nors gaivinančio? Gal datulių? Turiu puikių persimonų. Bijau, vynas nebe- 
tinka mano skrandžiui, tačiau galiu pasiūlyti jums puodelį atšaldyto pieno, 
pagardinto medumi. Šiame karštyje jis labai atgaivina. 

Čia tikrai buvo karšta; Nedas jautė prie krūtinės prilipusią šilkinę tuni- 
ką. Tvankus, drėgnas oras uždengė miestą lyg sudrėkusi vilnonė antklodė, 
o paupys buvo sausakimšas, nes vargšai paliko savo prikaitusius, tvankius 
namelius ir grumdėsi dėl nakvynės vietos prie vandens, - tik čia dar pūstel- 
davo vėjas. 

— Būtų labai malonu, - sutiko Nedas sėsdamasis. 

Paiselis nykščiu ir smiliumi pakėlė mažą sidabrinį varpelį ir skimbtelėjo. 
Į kambarį atskubėjo grakšti patarnaujanti mergina. 

— Šaldyto pieno karaliaus rankai ir man, jei būtum tokia miela, vaike. 
Dosniai pasaldinto. 

Merginai išėjus atnešti gėrimo, vyriausiasis meisteris sunėrė pirštus ir su- 
sidėjo rankas ant pilvo. 

- Žmonės sako, kad paskutiniai vasaros metai visuomet būna karščiau- 
si. Tai netiesa, tačiau kartais atrodo, jog taip ir yra, ar ne? Tokiomis die- 
nomis kaip ši pavydžiu jums, šiauriečiams, vasaros sniego. - Sunki brang- 
akmeniais dabinta metalinė grandinė aplink senojo vyro kaklą švelniai 
dzinguliavo, šiam pasimuisčius kėdėje. - Tiesą sakant, karaliaus Meikaro 
vasara buvo dar karštesnė nei ši ir beveik tokia pat ilga. Atsirado kvailių, 
netgi tvirtovėje, kurie tai suprato kaip Didžiosios Vasaros pradžią, amžiną 
vasarą, tačiau septintaisiais metais ji ūmai baigėsi, stojo trumpas ruduo ir 
siaubingai ilga žiema. Vis dėlto karštis, kol truko, buvo baisus. Senamies- 
tis garavo ir alpo nuo kaitros dieną ir atgydavo tik naktį. Vaikščiodavome 
soduose palei upę ir kalbėdavomės apie dievus. Prisimenu tų naktų kvapą, 
milorde, - kvepalų ir prakaito, sproginėjančių prinokusių melionų, persikų 
ir granatų, nakties šešėlius ir mėnulio grožį. Anuomet dar buvau jaunas, 
dar tik kaldinau savo grandinę. Tada karštis manęs taip nevargino kaip da- 
bar. - Paiselio vokai buvo taip užgriuvę, jog atrodė beveik miegantis. - At- 
siprašau, lorde Edardai. Atėjote ne tam, kad klausytumėtės kvailų prisimi- 
nimų apie vasarą, pamirštą dar iki jūsų tėvo gimimo. Atleiskite seniui už 
jo kliedesius, jei galite. Bijau, kad protas kaip kalavijas. Senas jis surūdija. 
O, štai ir mūsų pienas. - Patarnaujanti mergina pastatė tarp jų padėkliuką 

ir Paiselis jai nusišypsojo. - Mielas vaikas. - Jis pakėlė puodelį, paragavo, 
linktelėjo. - Ačiū. Gali eiti. 

Merginai išėjus Paiselis blyškiomis, traiškanotomis akimis įsistebeilijo į 
Nedą. 

-— Tai kur mes sustojome? O, taip. Jūs klausėte apie lordo Arino... 

— Klausiau. - Nedas mandagiai sriūbčiojo ledinį pieną. Jis buvo maloniai 
šaltas, tačiau jo skoniui pernelyg saldus. 

- Tiesą sakant, kurį laiką ranka atrodė tarsi nesavame kailyje, - pradėjo 
Paiselis. - Per metus ne kartą drauge sėdėjome taryboje, kai kurių ženklų pa- 
stebėjau, tačiau nusprendžiau, kad tai dėl sunkios naštos, kurią jis taip ilgai 
ir ištikimai nešė. Tie platūs pečiai buvo sulinkę nuo visų karalystės rūpesčių, 
ir dar savų. Jo sūnus amžinai sirgo, o jo ledi žmona taip nerimavo, kad bijojo 
išleisti berniuką iš akių. To pakaktų nualinti net ir stipriam vyrui, o lordas 
Arinas jau nebuvo jaunas. Nėra ko stebėtis, kad jis atrodė melancholiškas ir 
pavargęs. Ar bent jau taip tuo metu galvojau. Dabar nebesu toks tikras. - Jis 
sunkiai papurtė galvą. 

— Ką galite papasakoti man apie paskutines jo ligos dienas? 

Vyriausiasis meisteris bejėgiškai skėstelėjo rankomis. 

- Vieną dieną jis atėjo pas mane ir paprašė kažkokios knygos, stiprus ir 
žvalus kaip visada, tačiau man pasirodė, kad kažkas jam kelia didelį neri- 
mą. Kitą rytą jis jau raitėsi iš skausmo, nebegalėjo pakilti iš patalo. Meisteris 
Koulmanas galvojo, kad tai skrandžio sutrikimas. Buvo karšta, o ranka visa- 
da šaldydavo vyną - dėl jo gali sutrikti virškinimas. Lordui Arinui vis labiau 
silpstant, pats nuėjau pas jį, tačiau dievai man nesuteikė galios jį išgydyti. 

- Girdėjau, kad nušalinote meisterį Koulmaną. 

Vyriausiojo meisterio linktelėjimas buvo lėtas ir nepaslankus kaip ledynas. 

- Taip, ir bijau, kad ledi Laiza man niekada to neatleis. Galbūt klydau, 
tačiau tuokart maniau, taip bus geriausia. Meisteris Koulmanas man kaip 
sūnus ir aš neabejoju jo sugebėjimais, tačiau jis jaunas, o jauni ne visada su- 
pranta seno kūno negalavimus. Jis girdė lordą Ariną laisvinamaisiais ir pipi- 
rų sunka, o aš baiminausi, kad tai jį pribaigs. 

— Ar lordas Arinas jums ką nors sakė paskutinėmis gyvenimo valandomis? 

Paiselis kilstelėjo antakį. 

- Paskutinėje karštinės stadijoje ranka kelis kartus ištarė Roberto vardą, 
tačiau ar jis šaukėsi sūnaus, ar karaliaus, negalėčiau pasakyti. Ledi Laiza ne- 
leido berniukui įeiti pas ligonį, bijodama, kad jis neužsikrėstų. Karalius buvo 
atėjęs ir sėdėjo prie lovos kelias valandas, kalbėjo ir kreknojo iš senų laikų, 
tikėdamasis pakelti lordui Arinui ūpą. Jo meilė buvo akivaizdi. 

- Daugiau nieko? Jokių paskutinių žodžių? 

— Pamatęs, jog vilties nebėra, daviau rankai aguonų pieno, kad nekentė- 
tų. Paskutinį kartą užmerkdamas akis jis kažką sušnibždėjo karaliui ir savo 
ledi žmonai, matyt, palaimino sūnų. Sėkla stipri, tarė jis. Pabaigoje jo kalba 

buvo pernelyg nerišli, kad suprastum. Jis mirė tik kitą rytą, tačiau iki tol gu- 
lėjo ramus. Daugiau nebeištarė nė žodžio. 

Nedas gurkštelėjo dar pieno, stengdamasis įveikti šleikštulį nuo saldumo. 

- Ar lordo Arino mirtis jums nepasirodė nenatūrali? 

--Nenatūrali? - senojo meisterio balsas buvo plonas kaip švilpukas. - Ne, 
taip nepasakyčiau. Liūdna, be abejonės. Tačiau pati mirtis yra natūraliausia 
iš visų dalykų, lorde Edardai. Jonas Arinas dabar ilsisi ramybėje, našta jo 
pečių nebeslegia. 

- Ta jį užklupusi liga, - neatstojo Nedas. - Ar jums teko kada nors susi- 
durti su ja anksčiau, ar kiti vyrai sirgo? 

- Septynių Karalysčių vyriausiasis meisteris esu jau beveik keturiasde- 
šimt metų, - atsakė Paiselis. - Prie mūsų gerojo karaliaus Roberto, Eirio Tar- 
geirino prieš jį ir jo tėvo Džaheirio Antrojo, ir netgi kelis mėnesius prie Dža- 
heirio tėvo, Eigono Laimingojo, penktojo šiuo vardu. Mačiau daugiau ligų, 
nei galiu prisiminti, milorde. Pasakysiu štai ką: kiekvienas atvejis vis kitoks 
ir visi jie panašūs. Lordo Arino mirtis nebuvo keistesnė nei kitos. 

— Jo žmona mano kitaip. 

Vyriausiasis meisteris linktelėjo. 

— Dabar prisimenu, našlė yra jūsų kilmingosios žmonos sesuo. Jei atlei- 
site seniui už jo stačiokišką kalbą, pasakysiu, kad nelaimė kartais palaužia 
net stipriausius ir drausmingiausius protus, o ledi Laiza niekada nebuvo iš 
tvirtųjų. Nuo tada, kai pagimdė negyvą kūdikį, ji regėjo priešus kiekviename 
šešėlyje, o jos lordo vyro mirtis visai ją sugniuždė. 

— Tadjūs esate visiškai tikras, kad Jonas Arinas mirė nuo staigios ligos? 

— Taip, - liūdnai tarė Paiselis. - Jei ne liga, mano gerasis lorde, kas dau- 
giau tai galėjo būti? 

— Nuodai, - ramiai tarė Nedas. 

Mieguistos Paiselio akys ūmai išsiplėtė. Senasis meisteris nejaukiai pasi- 
muistė kėdėje. 

- Trikdanti mintis. Čia ne Laisvieji miestai, kur tokie dalykai įprasti. Di- 
dysis meisteris Etelmuras rašė, kad visi žmonės širdyje žudikai, tačiau net jei 
tai ir tiesa, nuodytojas vertas paniekos. - Akimirką jis nutilo, akys pasidarė 
mąslios. - Jūsų spėjimas visiškai įmanomas, milorde, tačiau nemanau, kad 
taip buvo. Kiekvienas išsilavinęs meisteris atpažįsta svarbiausius nuodus, ta- 
čiau lordo Arino atveju nebuvo jokių jiems būdingų požymių. Be to, ranka 
buvo visų mylimas. Koks monstras žmogaus kailyje būtų norėjęs nužudyti 
tokį kilnų lordą. 

— Girdėjau sakant, kad nuodai - moterų ginklas. 

Paiselis susimąstęs paglostė barzdą. 

— Taip kalbama. Moterų, bailių... ir eunuchų. - Jis atsikrenkštė ir spjovė 
skreplius ant pelenų. Jiems virš galvų lizde garsiai sukrankė varnas. - Lordas 
Veiris gimė vergu Lyse, žinojot tai? Nepasitikėkite vorais, milorde. 

Nedui to nereikėjo net sakyti; Veiris turėjo kažką tokio, nuo ko kūnas 
pagaugais nueidavo. 

- Prisiminsiu, meisteri. Ačiū už pagalbą. Ir taip sugaišinau jus. 

Jis atsistojo. 

Meisteris Paiselis taip pat lėtai pakilo nuo kėdės ir palydėjo Nedą iki 
durų. 

- Tikiuosi, bent kiek palengvinau mintis. Jei galėčiau dar kuo pasitar- 
nauti, tik tarkite žodį. 

— Dar vienas dalykas, - tarė Nedas. - Man būtų labai įdomu pavartyti tą 
knygą, kurią jūs paskolinote Jonui prieš jam susergant. 

— Bijau, kad ji nepasirodys labai įdomi, - tarė Paiselis. - Tai nuobodi vy- 
riausiojo meisterio Moleono studija apie didžiųjų giminių linijas. 

— Vis dėlto labai norėčiau ją paskaityti. 

Senasis meisteris atidarė duris. 

— Kaip norite. Kažkur čia ją turiu. Suradęs tuoj pat atsiųsiu į jūsų aparta- 
mentus. 

- Jūs labai paslaugus, - padėkojo jam Nedas. Tada, kiek pamąstęs, pridū- 
rė: - Paskutinis klausimas, jei būtumėt toks malonus. Minėjote, kad karalius 
buvo prie lordo Arino lovos, kai jis mirė. Man įdomu, ar karalienė irgi buvo 
su juo? 

— Ne, - atsakė Paiselis. - Ji ir vaikai tuo metu iškeliavo į Kasterli Uolos 
pilį drauge su tėvu. Lordas Taivinas buvo atsiuntęs palydą į miestą, į princo 
Džofrio vardinių turnyrą, be jokios abejonės, tikėdamasis, kad nugalėtojo 
vainiką laimės jo sūnus Džeimis. Tačiau jam teko skaudžiai nusivilti. O man 
teko pasiųsti liūdną žinią apie staigią lordo Arino mirtį karalienei. Niekada 
dar nebuvau siuntęs paukščio sunkesne širdimi. 

- Juodi sparnai, juodos žinios, - sumurmėjo Nedas. Šio priežodžio jį iš- 
mokė senoji auklė, kai jis buvo dar vaikas. 

— Taip sako žvejų žmonos, - sutiko vyriausiasis meisteris Paiselis. - Ta- 
čiau mes žinom, kad ne visada taip yra. Kai meisterio Luvino paukštis atnešė 
žinią apie Braną, ji pakylėjo visų širdis pilyje, juk taip? 

— Gerai sakote, meisteri. 

— Dievai gailestingi, - linktelėjo galvą Paiselis. - Ateikite pas mane, kai 
tik norėsite, lorde Edardai. Mano pareiga tarnauti. 

Taip, pagalvojo Nedas, kai durys užsitrenkė, tačiau kam? 

Pakeliui į kambarius, ant vingrių Rankos bokšto laiptų jis susitiko Ariją, 
mostaguojančią rankomis ir vis bandančią išlaikyti pusiausvyrą ant vienos 
kojos. Basas kojas buvo nusibrozdinusi į grublėtą akmenį. Nedas stabtelėjo 
ir pažvelgė į ją. 

— Arija, ką tu darai? 

- Sirijus sako, kad vandens šokėjas gali išstovėti ant vienos kojos pirštų 
valandų valandas. - Rankos mosikavo ore, mėginant išsilaikyti. 

Nedas turėjo nusišypsoti. 

— Ant kurios kojos pirštų? - paerzino. 

- Bet kurios, - suerzinta klausimo atšovė Arija. Ji peršoko nuo dešinės 
ant kairės kojos, pavojingai susvyravusi, ir vėl atgavo pusiausvyrą. 

— Ar būtinai turi mokytis stovėti čia? - paklausė jis. - Nuo šių laiptų kris- 
tum ilgai ir skausmingai. | 

- Sirijus sako, kad vandens šokėjas niekada nekrinta. - Ji nuleido koją 
ir atsistojo ant abiejų. - Tėti, ar dabar Branas atvyks čia ir mes gyvensime 
drauge? 

— Netrukus, mieloji, - pažadėjo jis. - Jam reikia atgauti jėgas. 

Arija prikando lūpą. 

— Ką Branas veiks, kai užaugs? 

Nedas priklaupė šalia. 

- Jis turi dar daug metų atsakyti į šį klausimą, Arija. Dabar pakanka žino- 
ti, kad jis gyvens. 

Tąnakt, kai atskrido paukštis iš Vinterfelo, Edardas Starkas nusivedė 
mergaites į pilies dievų mišką: akrą guobų, alksnių ir juodųjų tuopų, žvel- 
giančių į upę. Širdies medis buvo didžiulis ąžuolas, dulsvais vynuogienojais 
apsiraizgiusiomis senomis šakomis; jie suklupo priešais jį padėkoti tarsi čia 
būtų jų miškas. Kylant mėnuliui Sansa užsnūdo, o po kelių valandų užmigo 
ir Arija, susiraičiusi žolėje po Nedo apsiaustu. Visas tas tamsias valandas jis 
budėjo vienas. Kai virš miesto pasirodė aušra, drakono iškvėpti tamsiai rau- 
doni žiedai apsupo gulinčias mergaites. „Aš sapnavau Braną, - sušnibždėjo 
jam Sansa. - Mačiau jį besišypsantį.“ 

— Jis ketino tapti riteriu, - dabar kalbėjo Arija. - Karaliaus sargybos rite- 
riu. Ar jis dar galės tapti riteriu? 

— Ne, - atsakė Nedas. Jis nematė prasmės jai meluoti. - Tačiau vieną die- 
ną jis gali tapti didžiulės tvirtovės lordu ir sėdėti karaliaus taryboje. Jis galės 
statyti pilis kaip Brandonas Statytojas arba plaukti laivu per Saulėlydžio jūrą, 
arba priimti jūsų motinos tikėjimą ir tapti vyriausiuoju šventiku. - Tačiau 
jis niekada nebegalės bėgti greta savo vilko, su giliu liūdesiu, neišreiškiamu 
žodžiais, pagalvojo jis, ar mylėtis su moterimi, ar laikyti ant rankų savo sūnų. 

Arija palenkė galvą į šoną. 

— Ar aš galėsiu tapti karaliaus patarėja ir statyti pilis, ir tapti vyriausiąja 
šventike? 

— Tu, - tarė Nedas, švelniai bučiuodamas kaktą, - ištekėsi už karaliaus ir 
valdysi jo pilį, o tavo sūnūs bus riteriai, princai ir lordai, o galbūt netgi vy- 
riausieji šventikai. 

Arija susiraukė. 

— Ne, - paprieštaravo ji. - Tai Sansai. - Ji sulenkė dešinę koją ir vėl pradė- 
jo pusiausvyros pratybas. Nedas atsiduso ir paliko ją. 

Apartamentuose jis nusimetė prakaitu permirkusius šilkus ir persiliejo 
galvą šaltu vandeniu iš dubens šalia lovos. Jam šluostantis veidą, įėjo Eilinas. 

— Milorde, - tarė jis, - už durų lordas Beilišas prašo jus audiencijos. 

— Palydėkite jį į mano kambarį, - tarė Nedas, siekdamas švarios tunikos 
iš ploniausios drobės, kokią tik galėjo rasti. - Netrukus pas jį ateisiu. 

Kai Nedas įėjo, prie lango įsitaisęs Mažasis Pirštas stebėjo, kaip apačioje 
kieme treniruojasi karaliaus sargybos riteriai. 

- Jei tik senojo Selmio protas būtų toks pat aštrus kaip jo kalavijas, - su- 
simąstęs ištarė jis, - mūsų tarybos posėdžiai būtų gerokai gyvesni. 

- Seras Beiristinas šauniausias ir garbingiausias visame Karaliaus Uos- 
te. - Nedas labai gerbė seną, žilaplaukį karaliaus sargybos vadą. 

- Ir nuobodžiausias, - pridūrė Mažasis Pirštas. - Tačiau drįsčiau teigti, 
kad turnyre jam seksis. Pernai jis numetė nuo žirgo Skaliką, o vos prieš ke- 
tverius metus tapo nugalėtoju. 

Edardą Starką mažiausiai jaudino, kas laimės turnyrą. 

— Arapsilankėte dėl kokios nors priežasties, lorde Piteri, ar atėjote tiesiog 
pasigrožėti vaizdu pro mano langą? 

Mažasis Pirštas nusišypsojo. 

— Pažadėjau Ket padėti jums aiškintis, taigi pažadą pildau. 

Tai Nedą suglumino. Pažadėta ar nepažadėta, bet jis neprisivertė pasiti- 
kėti lordu Piteriu Beilišu, kuris atrodė pernelyg jau gudrus. 

— Turite man žinią? 

— Vardą, - pataisė Mažasis Pirštas. - Tiesą sakant, keturis vardus. Ar gal- 
vojote apklausti rankos tarnus? 

Nedas susiraukė. 

- Jei tik būčiau galėjęs. Ledi Arin išsivežė visus namiškius atgal į Ėriją. — 
Šia prasme Laiza pakišo jam kiaulę. Jai sprunkant, visi artimiausi jos vyro 
žmonės išvyko kartu: Arino meisteris, rūmų valdytojas, sargybos kapitonas, 
riteriai ir ilgamečiai tarnai. 

- Didžiąją dalį namiškių, - pabrėžė Mažasis Pirštas. - Ne visus. Keli liko. 
Nėščia virtuvės tarnaitė, skubiai ištekinta už vieno iš lordo Renlio arklinin- 
kų, arklidžių prižiūrėtojas, kuris prisijungė prie miesto sargybos, pasiunti- 
nukas, atleistas už vagystę, ir lordo Arino skvairas. 

— Jo skvairas? - maloniai nustebo Nedas. Skvairas paprastai daug Žino 
apie šeimininko reikalus. 

— Seras Hjugas iš Slėnio, - įvardijo Mažasis Pirštas. - Karalius įšventino jį 
į riterius po lordo Arino mirties. 

- Pasiųsiu jo pakviesti, - pažadėjo Nedas. - Kitus irgi apklausime. 

Mažasis Pirštas krūptelėjo. 

— Milorde, gal malonėtumėte ateiti prie lango? 

— Kam? 

— Ateikite, ir aš jums kai ką parodysiu, milorde. 

Susiraukęs Nedas priėjo prie lango. Piteris Beilišas mostelėjo ranka. 

— Štai ten, per kiemą, prie ginklinės durų, matote prie laiptų pritūpusį 
berniuką, galandantį kalaviją? 

— O kas? 

— Jis pranešinėja Veiriui. Voras labai susidomėjo jumis ir jūsų veiks- 
mais. - Jis pasimuistė kėdėje. - Dabar žvilgtelėkite į sieną. Toliau į vakarus, 
virš arklidžių. Matote sargybinį, besiramstantį ant pylimo? 

Nedas jį matė. 

— Dar vienas iš eunucho gandų nešiotojų? 

— Ne, šis priklauso karalienei. Pastebite, kad jis gėrisi puikiu vaizdu, žiūri 
į šį bokštą vedančias duris: jam nesunku stebėti, kas jus lanko. Yra ir kitų, 
nežinomų netgi man. Raudonoji tvirtovė pilna akių. Kaip manote, kodėl pa- 
slėpiau Ket viešnamyje? 

Edardas Starkas nenorėjo dalyvauti šiose intrigose. 

- Septyni pragarai, - nusikeikė jis. Atrodė, kad žmogus ant sienos jį seka. 
Staiga sutrikęs Nedas atsitraukė nuo lango. - Ar šiame prakeiktame mieste 
visi kažkieno šnipinėtojai? 

— Vargu, — tarė Mažasis Pirštas. Jis suskaičiavo ant pirštų. - Na, esu aš, 
jūs, karalius... vis dėlto, gerai pagalvojus, karalius pernelyg daug pasakoja 
karalienei, o aš nesu visiškai tikras dėl jūsų. - Jis atsistojo. - Ar jūs turite bent 
vieną vyrą, kuriuo besąlygiškai ir visiškai pasitikite? 

— Taip, - patvirtino Nedas. 

— Tokiu atveju, turiu žavingą pilį Valyrijoje, kurią labai norėčiau jums 
parduoti, - pašaipiai šypsodamasis tarė Mažasis Pirštas. - Išmintingesnis 
atsakymas būtų ne, milorde, tačiau tebūnie taip. Siųskite šį padorumo įsikū- 
nijimą pas serą Hjugą ir kitus. Jūsų paties atvykimai ir išvykimai bus paste- 
bėti, tačiau netgi Voras Veiris negali matyti kiekvieno jūsų tarno kiekvieną 
minutę. - Jis pasuko durų link. 

— Lorde Piteri, - pašaukė jį Nedas. - Aš... esu dėkingas už pagalbą. Gal- 
būt klydau nepasitikėdamas jumis. 

Mažasis Pirštas pasiglostė mažą smailią barzdelę. 

- Jūs lėtai mokotės, lorde Edardai. Nepasitikėti manimi buvo išmintin- 
giausias sprendimas nuo tos akimirkos, kai nusėdote nuo žirgo. 


JONAS 


onas rodė Dareonui, kaip geriausia kirsti iš šono, kai į treniruočių kiemą 
| naujokas. 

— Turi stovėti plačiai, - aiškino jis. - Juk nenori prarasti pusiausvyros. 
Taip geriau. Dabar sukis aplink ir kirsk, sutelk visą svorį į ašmenis. 

Dareonas sustojo ir pakėlė antveidį. 

- Septyni dievai, - sumurmėjo. - Tik pažiūrėk, Jonai. 

Jonas atsigręžė. Pro šalmo plyšį jis regėjo berniuką, tokį storą, kokio dar 
nebuvo matęs, stovintį ginklinės tarpduryje. Iš pažiūros jis galėjo sverti apie 
du šimtus aštuoniasdešimt svarų. Siuvinėto apsiausto kailinė apykaklė buvo 
dingusi tarp pagurklių. Blyškios akys baikščiai lakstė plačiame, apvaliame 
tarsi mėnulis veide, o putnius prakaituotus pirštus jis šluostėsi į liemenės 
aksomą. 

- Jie... jie sakė man ateiti čia... treniruotis, - jis nesikreipė į nieką konkrečiai. 

— Ponaitis, - mestelėjo Pipas Jonui. - Pietietis, greičiausiai iš Haigarde- 
no. - Pipas buvo apkeliavęs Septynias Karalystes su pantomimos trupe ir 
gyrėsi galįs vien tik iš balso skambesio pasakyti, kas tu esi ir kur gimei. 

Ant storojo berniuko kailiu apsiūto apsiausto krūtinės ryškiai raudonais 
siūlais buvo išsiuvinėtas einantis medžiotojas. Jonas neatpažino ženklo. Se- 
ras Aliseris Tornas pažvelgė į naująjį auklėtinį ir tarė: 

- Atrodo, kad pietuose jie pritrūko brakonierių ir vagių. Dabar jie man 
siunčia saugoti Sienos kiaules. Ar kailis ir aksomas, jūsų supratimu, atstoja 
šarvus, lorde Kumpi? 

Netrukus paaiškėjo, kad naujokas atsivežė savo ginkluotę; pamuštą 
skrandą, odinę liemenę, šarvus, apsaugines plokštes ir šalmą, netgi didžiulį 
medinį-odinį skydą, kaip ir apsiaustas puoštą tuo pačiu einančiu medžioto- 
ju. Kadangi viskas buvo ne juodos spalvos, seras Aliseris pareikalavo, kad jis 
pasiimtų ginkluotę iš ginklinės. Tai užtruko pusę ryto. Dėl jo apimčių Dona- 
las Nojus turėjo perkirpti žiedmarškes ir sutvirtinti jas šonuose odiniais dir- 
želiais. Norėdamas uždėti šalmą jam ant galvos, ginklininkas turėjo nuimti 
antveidį. Odinė apranga taip tampriai aptempė rankas ir kojas, kad jis vos 
galėjo pajudėti. Aprengtas kautis, naujasis berniukas atrodė kaip tuoj sprog- 
sianti pervirta dešrelė. 

— Tikėkimės, kad nesi toks netikėlis, kaip atrodai, - pasišaipė seras Alise- 
ris. - Halderi, pažiūrėkim, ką seras Kiauliukas gali. 

Jonas Snou krūptelėjo. Halderis gimė akmens skaldykloje ir dirbo 
akmenskaldžio pameistriu. Jis buvo šešiolikos, aukštas ir raumeningas, o jo 
kirčiai buvo stipriausi, kiek tik Jonui teko pajusti. 

— Tai bus bjauriau nei kekšės užpakalis, - sumurmėjo Pipas. Ir jis buvo 
teisus. 

Nereikėjo nė minutės kovos, ir storasis berniukas gulėjo ant žemės, visas 
kūnas tirtėjo, o kraujas sunkėsi per suskaldytą šalmą ir tarp putnių jo pirštų. 

— Pasiduodu, - klykė jis. - Gana, aš pasiduodu, nebekirsk man. - Rastis 
ir kai kurie kiti berniukai žvingavo. 

Netgi tada seras Aliseris nesustojo. 

— Ant kojų, sere Kiauliuk, - paliepė. - Pakelk savo kalaviją. - Berniukui 
besivoliojant ant žemės, Tornas mostelėjo Halderiui. - Kapok jam plokščiąja 
kalavijo puse, kol ras kojas. - Halderis vožtelėjo bandomąjį smūgį per pakel- 
tus priešo sėdmenis. - Gebi kirsti smarkiau, - tyčiojosi Tornas. Halderis su- 
ėmė ilgąjį kalaviją abiem rankom ir taip smogė, kad kirtis perrėžė odą netgi 
lygiąja puse. Naujasis berniukas suspigo iš skausmo. 

Jonas Snou žengė į priekį. Pipas padėjo šarvuotą ranką jam ant alkūnės. 

- Jonai, nereikia, - sušnabždėjo berniukas, mesdamas neramų žvilgsnį į 
serą Aliserį Torną. 

- Ant kojų! - pakartojo Tornas. Storasis berniukas pabandė atsistoti ir 
vėl sunkiai sudribo. - Seras Kiauliukas pradeda suprasti, - pastebėjo seras 
Aliseris. - Dar kartą. 

Halderis pakėlė kalaviją dar vienam kirčiui. 

- Atkirsk mums kumpelį, - kriūkdamas paragino Rastis. 

Jonas nusipurtė Pipo ranką. 

- Halderi, pakaks. 

Halderis pažvelgė į serą Aliserį. 

— Pavainikis kalba, o valstiečiai dreba, - aštriu, šaltu balsu tarė kovų 
meistras. - Primenu, kad kovų meistras čia esu aš, lorde Snou. 

- Pažiūrėk į jį, Halderi, - pasakė Jonas, nepaisydamas Torno kiek tik 
įmanoma. - Negarbinga mušti gulintį priešą. Jis pasidavė. - Jis priklaupė 
prie storojo berniuko. 

Halderis nuleido kalaviją. 

— Jis pasidavė, - tarsi aidas atkartojo. 

Sero Aliserio onikso akys sustingo ant Jono. 

- Regis, mūsų pavainikis įsimylėjo, - šaipėsi jis, kol Jonas padėjo storu- 
liui atsistoti. - Parodyk man savo geležį, lorde Snou. 

Jonas išsitraukė kalaviją. Kai kuriais atvejais jis drįsdavo nepaklusti serui 
Aliseriui, tačiau dabar baiminosi, jog bus peržengęs ribas. 

Tornas nusišypsojo. 

- Pavainikis nori apginti savo ponią, tad surenkime pratybas. Žiurke, 
Spuoge, padėkite mūsų Akmengalviui. - Rastis ir Albetas prisijungė prie 
Halderio. - Jūsų trijų turėtų pakakti, kad ledi Kiaulaitė imtų žviegti. Jums 
tereikia prasmukti pro pavainikį. 

- Laikykis už manęs, - paliepė Jonas storajam berniukui. Seras Aliseris 
dažnai siųsdavo prieš jį du priešus, tačiau trijų niekada. Jis žinojo, kad šią- 
nakt veikiausiai eis miegoti apdaužytas ir kruvinas. Jis pasiruošė atakai. 

Staiga šalia atsirado Pipas. 

— Trys prieš du smagiau, - žvaliai tarė mažasis berniukas. Jis nuleido antvei- 
dį ir išsitraukė kalaviją. Jonui nespėjus paprieštarauti, šalia atsirado Grenas. 

Kieme stojo mirtina tyla. Jonas juto sero Aliserio akis. 

— Kodėl jūs laukiat? - apgaulingai švelniu balsu pasiteiravo meistras Ras- 
čio ir kitų, tačiau pirmasis puolė Jonas. Halderis vos spėjo laiku išsitraukti 
kalaviją. 

Jonas stūmė jį atgal, puldamas su kiekvienu kirčiu, laikydamas vyresnį 
berniuką ant kulnų. Pažink savo priešą, kadaise jį mokė seras Rodrikas; Jo- 
nas pažinojo Halderį - nežmoniškai stiprus, tačiau nekantrus, nemėgstantis 
gintis. Įsiutink jį ir jis atsidengs; tai buvo taip pat tikra kaip ir saulėlydis. 

Kieme aidėjo metalo žvangesys ir kitiems įsitraukus į kovą. Jonas atrėmė 
žiaurų smūgį į galvą, ranka nuvilnijo drebulys nuo atatrankos, kalavijams 
susikryžiavus. Jis kirto Halderiui į šonkaulius ir jam buvo atlyginta dusliu 
niurnėjimu iš skausmo. Atsakomasis smūgis kliuvo Jonui į petį. Žiediniai 
šarvai grikštelėjo ir kaklą užplūdo skausmas, tačiau akimirkai Halderis pra- 
rado pusiausvyrą. Jonas iš apačios kirto per kairiąją koją ir jis pargriuvo su 
keiksmais ir trenksmais. 

Grenas nepasidavė, kaip Jonas jį mokė, tvirtai stovėjo ant kojų ir vanojo 
Albetą labiau, nei šis būtų norėjęs, tačiau Pipas buvo užspaustas. Rastis buvo 
dvejais metais vyresnis ir keturiasdešimčia svarų sunkesnis. Jonas atsistojo 
už jo ir prievartautojo šalmas sužvangėjo it varpas. Rasčiui susvirduliavus, 
Pipas slystelėjo po priešininku, parvertė jį ir prikišo ašmenis jam prie kaklo. 
Tada prišoko Jonas. Susidūręs su dviem kalavijais, Albetas atsitraukė. 

— Pasiduodu! - sušuko. 

Seras Aliseris Tornas pasibjaurėjęs stebėjo šią sceną. 

— Pantomimos farso šiai dienai pakaks. 

Jis nuėjo. Išbandymas baigėsi. 

Dareonas padėjo Halderiui atsistoti. Akmenskaldžio sūnus nusitraukė 
šalmą ir nusviedė per kiemą. 

— Akimirką jau galvojau, kad pričiupau tave, Snou. 

— Akimirką ir buvai pričiupęs, - neprieštaravo Jonas. Po jo šarvais ir odi- 
ne liemene tvinkčiojo petys. Jis įsikišo kalaviją į makštį ir pabandė nusiimti 
šalmą, tačiau pakėlęs ranką iš skausmo sugriežė dantimis. 

- Leisk man, - pasigirdo balsas. Putnūs pirštai atsegė šalmą nuo kaklo 
šarvų ir švelniai nuėmė. - Ar jis tave sužeidė? 

— Ir anksčiau apibraižydavo. - Jis palietė petį ir krūptelėjo. Kiemas aplink 
juos ištuštėjo. 

Kraujas sulipdė storojo berniuko plaukus, kur Halderis perkirto jo šalmą. 

— Mano vardas Semvelis Tarlis iš Horn... - Jis nutilo ir apsilaižė lūpas. - 
Norėjau pasakyti, buvau iš Hornhilo, kol... išvykau iš ten apsivilkti juodai. 
Mano tėvas yra lordas Rendilas, Haigardeno Tairelių vėliavininkas. Buvau jo 
įpėdinis, tik... - Jis nutilo. 

— Aš Jonas Snou, Nedo Starko pavainikis iš Vintertelo. 

Semvelis Tarlis linktelėjo. 

— Aš... jei nori, gali vadinti mane Semu. Mama vadina mane Semu. 

— Gali vadinti jį lordu Snou, - tarė prisiartinęs Pipas. - Ir nenorėk žinoti, 
kaip jį vadina mama. 

- Šitie du - Grenas ir Pipas, - pristatė Jonas. 

— Grenas tai tas bjauruoklis, - tarė Pipas. 

Grenas susiraukė. 

— Tu bjauresnis nei aš. Aš bent jau neturiu šikšnosparnio ausų. 

— Dėkoju jums visiems, - liūdnai tarė berniukas. 

— Kodėl nesistojai ir nekovojai? - pareikalavo pasiaiškinti Grenas. 

— Aš norėjau, tikrai. Tik... negalėjau. Nenorėjau, kad jis vėl man kirstų. - 
Jis nudelbė akis. - Aš... turbūt esu bailys. Mano lordas tėvas visada taip sa- 
kydavo. 

Grenas atrodė pritrenktas. Netgi Pipas nerado, ką pasakyti, nors papras- 
tai žodžių kišenėje neieškodavo. Koks žmogus apsiskelbtų esąs bailys? 

Semvelis Tarlis tikriausiai jų veiduose perskaitė šias mintis. Jo akys susiti- 
ko su Jono ir ėmė lakstyti į šalis tarsi išgąsdinti gyvūnai. 

— Aš... Aš atsiprašau, - pakartojo. - Nenoriu... būti toks, koks esu. - Ir 
nukėblino link ginklinės. 

Jonas šūktelėjo pavymui: 

— Tave sužeidė, - tarė jis. - Rytoj pasiseks geriau. 

Semas sielvartingai žvilgtelėjo per petį. 

- Ne, nebus, - paprieštaravo, rydamas ašaras. - Man niekada nesiseka. 

Kai jis dingo, Grenas susiraukė. 

- Niekas nemėgsta bailių, - nejaukiai prasitarė. - Verčiau nebūtume jam 
padėję. Ką, jeigu jie pamanys, kad mes irgi bailiai? 

— Tu per daug kvailas, kad būtum bailys, - tarė Pipas. 

— Ašir nesu, - ginčijosi Grenas. 

- Kurgi ne. Jei tave miške užpultų meška, būtum per kvailas pabėgti. 

- Nebūčiau, - gynėsi Grenas. - Bėgčiau greičiau nei tu. - Staiga jis nutilo, 
raukydamasis išvydo Pipo vypsnį ir suvokė, ką jis ką tik pasakė. Jo storą ka- 
klą išmušė tamsus raudonis. Jonas paliko juos besiginčijančius, o pats grįžo į 
ginklinę, pakabino kalaviją ir išsinėrė iš sudaužytų šarvų. 

Gyvenimas Juodojoje pilyje tekėjo vienoda vaga; rytai buvo skirti pra- 
tyboms; popietės - darbui. Juodieji broliai skyrė naujokams įvairiausias už- 
duotis, kad išsiaiškintų jų gebėjimus. Jonas brangino tas retas popietes, kai jį 
išsiųsdavo su prie šono besimalančiu Vaiduokliu parnešti šviežienos ant lor- 

do vado stalo, tačiau už kiekvieną medžioklėje praleistą dieną jis atlikdavo 
tuziną darbų Donalo Nojaus ginklinėje: sukdavo galąstuvą, kai vienarankis 
kalvis galąsdavo nuo kapojimo atšipusius kirvius, ar pūsdavo dumples, kai 
Nojus kaldindavo naują kalaviją. Dar jis tarnaudavo pasiuntinuku, stovėda- 
vo sargyboje, mėždavo arklides, tvirtindavo prie strėlių plunksnas, padėda- 
vo meisteriui Eimonui rūpintis paukščiais ar Bouvenui Maršui tvarkytis su 
skaičiais ir inventoriumi. 

Tą popietę sargybos vadas pasiuntė jį prie keltuvo narvo su keturiomis 
statinėmis skaldos, pabarstyti apledėjusių takų Sienos viršuje. Dirbti vieni- 
šam buvo nuobodu, net ir Vaiduokliui palaikant draugiją, tačiau Jonas to 
neėmė į galvą. Giedrą dieną nuo Sienos viršaus galėjai matyti pusę pasaulio, 
o oras visada buvo šaltas ir grūdinantis. Čia jis galėjo pamąstyti; pagavo save 
galvojantį apie Semvelį Tarlį... ir, keista, apie Tyrioną Lanisterį. Jis svarstė, 
kokį įspūdį storulis padarytų Tyrionui. Dauguma vyry verčiau neigs sunkią 
tiesą, nei ją pripažins, šaipydamasis kalbėjo jam Neūžauga. Pasaulis buvo 
pilnas bailių, apsimetančių didvyriais; reikia keistos drąsos, kad pripažin- 
tum savo bailumą, kaip padarė Semvelis Tarlis. 

Dėl maudžiančio peties darbas ėjo vangiai. Buvo jau vėlyvas vakaras, kai 
Jonas baigė barstyti takus. Jis luktelėjo viršuje pasižiūrėti, kaip leidžiasi sau- 
lė, vakaro dangų nudažydama kraujo spalva. Galiausiai, sutemoms gaubiant 
šiaurę, Jonas nurideno tuščias statines atgal į keltuvą ir davė ženklą keltuvi- 
ninkui jį nuleisti. 

Kai jis ir Vaiduoklis atėjo į bendrąją menę, vakarienė buvo beveik baigta. 
Grupelė juodųjų brolių prie ugnies žaidė kauliukais ir gėrė grogą. Jo draugai 
sėdėjo ant suolo arčiausiai vakarinės sienos ir plyšo juokais. Pipas buvo įpu- 
sėjęs pasakojimą. Didžiaausis mimo berniukas buvo apsigimęs melagis su 
šimtu skirtingų balsų, ir jis ne tiek pasakojo savo istorijas, kiek jas vaidino, 
įsijausdamas į visus reikiamus vaidmenis: vieną akimirką būdavo karalius, o 
kitą - jau kiauliaganys. Pasivertęs alinės padavėja ar nekalta princese, jis kal- 
bėdavo aukštu falcetu, kuris prajuokindavo iki ašarų, o jo eunuchai visuo- 
met buvo nepaprastai tikslios sero Aliserio parodijos. Jonui, kaip ir visiems, 
patikdavo Pipo maivymasis... tačiau tą vakarą jis apsigręžė ir nuėjo į suolo 
galą, kur vienas, kuo toliau nuo kitų, sėdėjo Semvelis Tarlis. 

Jis kimšo pyrago su kiauliena likučius, kurio virėjas buvo patiekęs va- 
karienei, kai Jonas atsisėdo priešais. Išvydusios Vaiduoklį storojo berniuko 
akys išsiplėtė. 

— Ar tai vilkas? 

— Didvilkis, - pataisė Jonas. - Jo vardas Vaiduoklis. Didvilkis yra mano 
tėvo giminės ženklas. 

— Mūsų - einantis medžiotojas, - tarė Semvelis Tarlis. 

— Mėgsti medžioti? 

Storulis nusipurtė. 

— Nekenčiu. - Atrodė, jis vėl tuoj pravirks. 

— Kas dabar nutiko? - pasiteiravo Jonas. - Kodėl tu visada toks išsigandęs? 

Semas įsispoksojo į pyrago likučius ir krestelėjo galvą, bijodamas net 
prasižioti. Salę užtvindė juoko pliūpsnis. Jonas girdėjo Pipą cypsintį plony- 
čiu balseliu. Jis atsistojo. 

— Eime į lauką. 

Apvalus storas veidas įtariai atsisuko į jį. 

— O kam? Ką mes ten darysime? 

— Pasikalbėsime, - tarė Jonas. - Ar jau matei Sieną? 

— Aš storas, o ne aklas, - tarė Semvelis Tarlis. - Žinoma, aš ją mačiau, ji 
juk septynių šimtų pėdų aukščio. - Vis dėlto jis atsistojo, susisupo į apsiaustą 
kailiniu pamušalu ir nusekė Joną per bendrąją menę, vis dar atsargus, tarsi 
įtardamas, kad naktyje jo laukia kažkoks žiaurus pokštas. Vaiduoklis sekė 
įkandin. - Niekada nemaniau, kad bus šitaip, - jiems einant kalbėjo Semas, 
jo žodžiai garavo šaltyje. Jis jau sunkiai alsavo ir pūškavo, stengdamasis ne- 
atsilikti. - Visi pastatai griūva ir taip... taip... 

— Šalta? - Kieme jau spaudė smarkus šaltukas, ir Jonas girdėjo po kojo- 
mis švelniai traškant pilkas piktžoles. 

Semas nusiminęs linktelėjo. 

— Nekenčiu šalčio, - tarė. - Praėjusią naktį pabudau tamsoje, ugnis jau 
buvo išblėsusi; buvau tikras, kad iki ryto mirtinai sušalsiu. 

— Ten, iš kur atvykai, turėtų būti šilčiau. 

- Iki praėjusio mėnesio nebuvau matęs sniego. Keliavome per kapiny- 
nus - aš ir vyrai, kuriuos tėvas pasiuntė palydėti manęs į šiaurę, - ir tas bal- 
tas daiktas pradėjo kristi tarsi švelnus lietus. Iš pradžių maniau, kad sniegas 
nuostabus, tarsi plunksnos, plazdenančios iš dangaus, tačiau jos vis krito ir 
krito, kol sušalau iki kaulų smegenų. Vyrams ant barzdų susidarė sniego plu- 
telė ir apsnigo pečius, o jis nesiliovė kritęs. Bijojau, kad niekada nenustos. 

Jonas nusišypsojo. 

Siena dunksojo priešais juos, blyškiai blizganti pusmėnulio šviesoje. 
Aukštai danguje aiškiai ir ryškiai švietė žvaigždės. 

— Ar jie privers mane ten lipti? - pasiteiravo Semas. Žvelgiant į didelius 
medinius laiptus jo veidas sugižo tarsi senas pienas. - Numirsiu, jei reikės 
jais lipti. 

— Čia yra keltuvas, - parodė Jonas. - Jie gali užkelti tave narve. 

Semvelis Tarlis sušniurkštė nosimi. 

— Man nepatinka aukštos vietos. 

To jau buvo per daug. Jonas nepatikliai susiraukė. 

- Artu visko bijai? - paklausė. - Aš nesuprantu. Jei iš tiesų esi toks bailys, 
kodėl tu čia? Kodėl bailys nori prisijungti prie Nakties sargybos? 

Semvelis Tarlis įsistebeilijo į jį, o jo apvalus veidas, regis, dar labiau surū- 
go. Jis atsisėdo ant apšerkšnijusios žemės ir pratrūko raudoti, nuo smarkių 

kūkčiojimų purtėsi visas kūnas. Jonas Snou tegalėjo stovėti ir žiūrėti. Kaip 
sniegas anuose kapinynuose, atrodė, ašaros niekada nesiliaus. 

Vaiduoklis žinojo, ką daryti. Tylus kaip šešėlis, balkšvas didvilkis prisi- 
artino ir lyžtelėjo šiltas ašaras nuo Semvelio Tarlio veido. Storulis šūktelėjo, 
nustebo... ir kažkaip, akimirksniu, jo kūkčiojimas virto krizenimu. 

Jonas Snou juokėsi kartu su juo. Abu susėdo ant įšalusios žemės, susisu- 
pę į apsiaustus, Vaiduoklis tarp jų. Jonas papasakojo, kaip jis ir Robas rado 
atvestus jauniklius vėlyvos vasaros sniege. Dabar atrodė, lyg tai būtų nutikę 
prieš tūkstantį metų. Netrukus jis susizgribo kalbantis apie Vinterfelą. 

— Kartais aš jį sapnuoju, - pasakojo jis. - Einu ilga tuščia mene. Aplink 
tarsi aidas atsimuša mano balsas, tačiau niekas neatsako, tad einu greičiau, 
atidarinėdamas duris, rėkdamas vardus. Aš net nežinau, ko ieškau. Daugelį 
naktų - tėvo, kartais Robo ar mažosios sesers Arijos, ar dėdės. - Mintis apie 
Bendžiną Starką jį nuliūdino; dėdė vis dar neatsirado. 

Senasis Lokys pasiuntė žvalgus jo ieškoti. Džeremis Raikeris vadovavo 
jau dviem paieškom, Korinas Halfhendas nujojo toliau nuo Šešėlių bokšto, 
tačiau nieko nerado, tik kelias įpjovas medžiuose, kurias paliko dėdė žymė- 
damasis kelią. Akmenuotose aukštumose į šiaurės vakarus ženklinimas stai- 
ga nutrūko ir Bendžino Starko pėdsakai išnyko. 

- Ar tu surandi ką nors sapne? - paklausė Semas. 

Jonas papurtė galvą. 

- Nieko. Pilis visada tuščia. - Jis niekada niekam nepasakojo apie šį sapną 
ir nesuprato, kodėl dabar atsivėrė Semui, tačiau išsikalbėti buvo gera. - Netgi 
varnai būna dingę iš paukštidės, o arklidės pilnos kaulų. Tai mane visuomet 
išgąsdina. Pasileidžiu bėgti varstydamas duris ir lipu į bokštą šokinėdamas 
per tris laiptukus, šaukiu kažką, bet ką. O tada pasijuntu bestovįs priešais 
duris į kriptas. Viduje juoda, ir aš matau laiptus, besisukančius žemyn. Kaž- 
kodėl žinau, kad turiu ten eiti, bet nenoriu. Bijau, kas manęs laukia. Ten, 
apačioje, senieji Žiemos karaliai, sėdintys sostuose su akmeniniais vilkais 
prie kojų ir geležiniais kalavijais ant kelių, tačiau bijau ne jų. Aš šaukiu, kad 
nesu Starkas, kad čia man ne vieta, tačiau tai nepadeda, vis tiek privalau leis- 
tis, taigi lipu žemyn, ramstydamasis sienų, be žibinto, kuriuo pasišviesčiau 
kelią. Darosi vis tamsiau ir tamsiau, kol galiausiai noriu rėkti. - Jis nutilo, su- 
siraukęs, sutrikęs. - Tada visuomet prabundu. - Oda būna šalta ir drėgna, o 
pats jis dreba vienutės tamsoje. Vaiduoklis prišoka prie jo; jo šiluma ramina 
tarsi aušra. Jis užmiega įsikniaubęs veidu į gauruotą baltą didvilkio kailį. - 
Ar tu sapnuoji Hornhilą? - paklausė Jonas. 

— Ne, - kietai susičiaupė Semas. - Aš jo nekenčiau. - Jis susimąstęs paka- 
sė Vaiduokliui paausį, ir kurį laiką stojo tyla. Galų gale Semvelis Tarlis pra- 
kalbo, Jonas Snou tyliai klausėsi ir sužinojo, kaip prisipažinęs bailys atsirado 
prie Sienos. 

Tarliai buvo sena, garbinga giminė, Meiso Tairelio, Haigardeno lordo ir 
Pietų sergėtojo vėliavininkai. Vyriausias lordo Rendilo Tarlio sūnus Semve- 

lis turėjo paveldėti turtingas žemes, stiprią pilį, istorinį dvirankį didįjį ka- 
laviją, vardu Širdies Nuodas, nukaldintą iš Valyrijos plieno ir perduodamą 
tėvo sūnui beveik penkis šimtus metų. 

Tačiau visas išdidumas, kurį lordas tėvas jautė gimus Semveliui, išgaravo, 
kai jis užaugo putnus, skystablauzdis ir nerangus. Semui patikdavo klausy- 
tis muzikos ir kurti dainas, vilkėti minkštais aksomais, žaisti pilies virtuvėje 
greta virėjų, gerti sodrų nudžiauto citrininio pyrago ar pyragaičių su mėly- 
nėmis kvapą. Jo aistra buvo knygos, kačiukai ir šokiai, nors buvo nevikrus. 
Bet jam pasidarydavo bloga išvydus kraują ir jis apsipildavo ašaromis vien 
pamatęs kirsdinamą viščiuką. Tuzinas mokytojų atvyko ir išvyko iš Hornhi- 
lo, mėgindami nulipdyti iš Semo tėvo taip trokštamą riterį. Berniukas buvo 
keikiamas, periamas, plakamas ir marinamas badu. Vienas iš mokytojų net 
privertė jį miegoti su grandininiais šarvais, kad įpūstų karinės dvasios. Kitas 
aprengęs motinos drabužiais vedė per išorinę tvirtovės sieną, kad gėdą pa- 
keistų narsa. Jis tik storėjo ir darėsi vis baugštesnis, kol lordo Rendilo nusi- 
vylimas virto pykčiu, o galiausiai - pasibjaurėjimu. 

— Vieną kartą, - prisipažino Semas, jo balsas virto šnabždesiu, - į pilį at- 
ėjo du vyrai, burtininkai iš Kuarto, balta oda ir mėlynomis lūpomis. Jie nu- 
dobė taurą ir privertė mane išsimaudyti karštame kraujyje, tačiau aš netapau 
drąsus, kaip jie žadėjo. Man pasidarė bloga ir apsivėmiau. Tėvas įsakė juos 
nuplakti. 

Galiausiai, po trijų mergaičių per daugelį metų, ledi Tarli pagimdė lor- 
dui vyrui antrąjį sūnų. Nuo tos dienos lordas Rendilas nebepaisė Semo, visą 
laiką skyrė jaunesniajam, smarkiam, sveikam vaikui, kuris jam buvo labiau 
prie širdies. Semvelis praleido kelerius saldžios ramybės metus su muzika ir 
knygomis. 

Iki penkioliktos vardo dienos aušros, kai pažadintas rado pabalnotą žir- 
gą. Trys ginklininkai palydėjo jį į mišką netoli Hornhilo, kur jo tėvas dyrė 
elnią. 

— Esi jau beveik suaugęs vyras ir mano įpėdinis, - kalbėjo lordas Rendi- 
las Tarlis vyresniajam sūnui ilgu peiliu dorodamas skerdeną. - Tu nedavei 
man pagrindo tavęs atsisakyti, tačiau aš neleisiu tau paveldėti žemių ir ti- 
tulo - tai turi priklausyti Dikonui. Širdies Nuodas turi atitekti vyrui, kuris 
pakankamai stiprus jam nulaikyti, o tu nevertas net liesti jo rankenos. Tad aš 
nusprendžiau, jog šiandien tu paskelbsi, kad nori apsivilkti juodai. Visas pa- 
veldėjimo teises perleisi broliui ir dar iki vakaro iškeliausi šiaurėn. Jei to ne- 
padarysi, rytoj surengsime medžioklę ir kažkur šiuose miškuose tavo žirgas 
suklups, iškrisi iš balno ir užsimuši... ar bent jau taip pasakysiu tavo motinai. 
Jos moteriška širdis brangina kiekvieną, net tave, o aš nenoriu jos skaudinti. 
Prašau, tik neįsivaizduok, kad tai padaryti bus tikrai lengva, jei sumanysi 
man pasipriešinti. Man bus vienas malonumas sumedžioti tave kaip paršą, 
koks ir esi. - Jo rankos buvo iki alkūnių kruvinos, kai jis padėjo į šalį lupimo 

peilį. - Tai štai. Rinkis pats. Nakties sargyba, - jis įkišo ranką į elnio vidu- 
rius, išplėšė širdį ir laikė saujoje, raudoną ir varvančią, - arba tai. 

Semas pasakojo šią istoriją ramiu, negyvu balsu, tarsi tai būtų atsitikę ne 
jam, o kažkam kitam. Ir keista, pagalvojo Jonas, jis neapsiverkė, nė karto. 
Jam nutilus, kurį laiką abu sėdėjo ir klausėsi vėjo. Visame pasaulyje nebuvo 
jokio kito garso. 

Galiausiai Jonas tarė: 

— Grįžkime į bendrąją menę. 

— O kam? - paklausė Semas. 

Jonas patraukė pečiais. 

- Ten galėsim išgerti karšto sidro arba, jei labiau patinka, grogo. Kar- 
tais vakarais Dareonas mums dainuoja, jei būna nusiteikęs. Jis buvo dainius 
prieš... na, ne visai, bet beveik - dainiaus mokinys. 

— Kaip jis čia atsidūrė? - paklausė Semas. 

— Lordas Rovanas iš Goldengrouvo užtiko jį lovoje su dukterimi. Mer- 
gaitė buvo dvejais metais vyresnė, ir Dareonas prisiekė, kad ji padėjo jam 
įlipti pro langą, tačiau tėvo akivaizdoje ji pavadino tai prievartavimu, tad štai 
jis čia. Išgirdęs jį dainuojant meisteris Eimonas pareiškė, kad jo balsas tarsi 
ant griaustinio pilamas medus. - Jonas nusišypsojo. - Rupūžius irgi kartais 
dainuoja, jei tai galima pavadinti dainavimu. Užstalės dainų jis išmoko tėvo 
vyninėje. Pipas sako, kad jo balsas - kaip ant bezdalų pilami myžalai. - Jie 
drauge nusikvatojo. 

— Norėčiau juos abu išgirsti, - prisipažino Semas, - tačiau jie nenorės, 
kad ten būčiau. - Jis vėl susirūpino. - Rytoj jis man vėl lieps kovoti, ar ne? 

— Taip, lieps, - turėjo atsakyti Jonas. 

Semas nerangiai atsistojo. 

- Verčiau pasistengsiu pamiegoti. - Jis įsisupo į apsiaustą ir nukėblino. 

Bendrojoje menėje visi jau buvo nurimę, kai Jonas grįžo tik su Vaiduokliu. 

— Kur tu buvai? - paklausė Pipas. 

— Kalbėjausi su Semu, - tarė jis. 

- Jis tikrai bailys, - tarė Grenas. - Per vakarienę vis dar buvo vietos ant 
suolo, kai jis pasiėmė pyrago, tačiau pernelyg bijojo sėstis šalia mūsų. 

— Lordas Kumpis mano esąs per geras valgyti drauge su tokiais kaip 
mes, - pareiškė Džerenas. 

— Mačiau jį dorojantį pyragą su kiauliena, - nusivaipė Rupūžius. - Ma- 
not, tai buvo jo brolis? - Jis sukriuksėjo. 

— Liaukitės! - piktai nutraukė Jonas. 

Vaikinai nutilo, sugluminti netikėto jo įsiūčio. 

- Paklausykite manęs, - tyloje pradėjo Jonas ir papasakojo jiems, kaip 
viskas bus. Pipas palaikė jį, kaip jis ir tikėjosi, tačiau Halderio pritarimas 
buvo maloni staigmena. Grenas iš pradžių abejojo, tačiau Jonas rado žodžių, 
kurie jį įtikintų. Vienas po kito pritarė visi. Vienus Jonas įtikino, kitiems pa- 

meilikavo, trečius sugėdino, o prireikus ir pagrasino. Galiausiai visi sutiko... 
išskyrus Rastį. 

- Jūs, mergaitės, elkitės, kaip norit, - tarė jis, - tačiau jei Tornas pasiųs 
mane prieš ledi Kiaulaitę, ketinu atsiriekti gabalėlį kumpio. - Jis suprunkštė 
Jonui į veidą ir išėjo. 

Po kelių valandų, visiems pilyje sumigus, trys iš jų apsilankė Rasčio celė- 
je. Grenas palaikė rankas, o Pipas užsėdo kojas. Jonas girdėjo greitą Rasčio 
kvėpavimą, kai Vaiduoklis užšoko jam ant krūtinės. Didvilkio akys degė rau- 
donai kaip rusenančios žarijos, o dantys lengvai įsikibo berniukui į minkštą 
gerklės odą, užtektinai, kad pradėtų bėgti kraujas. 

- Atmink, mes žinom, kur tu miegi, - švelniai tarė jam Jonas. 

Kitą rytą Jonas girdėjo Rastį pasakojant Albetui ir Rupūžiui, kaip skutan- 
tis slystelėjo skustuvas. 

Nuo tos dienos nei Rastis, nei kas nors kitas nebeskaudino Semvelio Tar- 
lio. Serui Aliseriui kurį nors su juo suporavus, jie gindavosi ir atmušinėdavo 
jo lėtus, nerangius kirčius. Jei kovų meistras šaukdavo pulti, jie šokdavo ir 
švelniai kaukštelėdavo Semui per skydą, šalmą ar koją. Seras Aliseris niršo, 
grasino, vadino juos visus bailiais ir bobomis, ar dar blogiau, tačiau Semas 
likdavo sveikas. Po kelių dienų Jono raginamas jis prisėdo prie jų per vaka- 
rienę, užėmęs vietą ant suolo šalia Halderio. Prireikė dar poros savaičių, kol 
jis galiausiai išdrįso įsitraukti į pokalbius, tačiau laikui bėgant jis jau kva- 
knodavo iš Pipo grimasų ir geriausiai iš visų erzindavo Greną. 

Gal storas, nerangus ir išsigandęs, tačiau Semvelis Tarlis nebuvo kvailys. 
Vieną vakarą jis aplankė Joną jo celėje. 

— Aš nežinau, ką tu padarei, - tarė jis, - tačiau žinau, kad padarei. - Jis 
susigėdęs nusisuko. - Anksčiau nesu turėjęs draugo. 

— Mes ne draugai, - tarė Jonas. Jis uždėjo ranką ant plataus Semo peties. — 
Mes broliai. 

Ir jie tikrai broliai, pagalvojo jis, kai Semas išėjo. Robas, Branas ir Ri- 
konas buvo jo tėvo sūnūs ir jis vis dar juos mylėjo, tačiau Jonas žinojo, kad 
niekada nebuvo vienas iš jų. Ketlina Stark tuo pasirūpino. Pilkos Vinterfelo 
sienos gali vaidentis jo sapnuose, tačiau dabar jo gyvenimas - Juodoji pilis, o 
jo broliai - Semas, Grenas, Halderis, Pipas ir kiti atstumtieji, vilkintys juodą 
Nakties sargybos rūbą. 

— Mano dėdė kalbėjo tiesą, - sušnibždėjo jis Vaiduokliui. Ir pagalvojo, ar 
dar kada pamatys Bendžiną Starką, kad galėtų jam šitai pasakyti. 

isų bėdų priežastis yra rankos turnyras, milordai, - karaliaus tary- 
bai pasiskundė miesto sargybos vadas. 

— Karaliaus turnyras, - krūptelėjęs pataisė Nedas. - Patikinu jus, kad ran- 
kos čia nereikėtų painioti. 

- Vadinkite kaip jums patinka, milorde. Iš visos karalystės plūsta riteriai, 
o su kiekvienu riteriu sulaukiame dviejų laisvųjų raitelių, trijų amatininkų, 
šešių kovos meistrų, tuzino pirklių, dviejų tuzinų kekšių ir daugiau vagių, nei 
galėjau tikėtis. Iš pradžių pusė miesto alpėjo dėl šio prakeikto karščio, o da- 
bar tie visi svečiai... praėjusią naktį turėjome skenduolį, muštynes smuklėje, 
tris susirėmimus su peiliais, išprievartavimą, du gaisrus, begalę apiplėšimų 
ir raitų girtuoklių lenktynes Seserų gatvėje. O užvakar didžiojoje šventyklo- 
je rasta moters galva, plaukiojanti vaivorykštės tvenkinyje. Ir niekas nežino, 
kaip ji ten pateko ir kieno ji. 

— Kaip siaubinga, - suvirpėjo Veiris. 

Lordas Renlis Barateonas nelabai jį teužjautė. 

- Jei negalite užtikrinti karaliui ramybės, Janai, gal miesto sargybai turė- 
tų vadovauti kitas, kuris gali. 

Stambus, padribusiu pagurkliu Janas Slintas išsipūtė kaip pikta varlė, jo 
plika makaulė paraudo. 

— Pats Eigonas Drakonas negalėtų užtikrinti ramybės, lorde Renli. Man 
reikia daugiau vyrų. 

— Kiek? - palinkęs į priekį paklausė Nedas. Kaip visada Robertas nepasi- 
vargino ateiti į tarybos posėdį, tad rankai teko pareiga kalbėti jo vardu. 

— Kiek tik įmanoma, lorde ranka. 

— Pasamdykite penkiasdešimt naujų vyrų, - paliepė Nedas. - Lordas Bei- 
lišas pasirūpins, kad gautumėt pinigų. 

- Pasirūpinsiu? - pasitikslino Mažasis Pirštas. 

- Taip. Radot keturiasdešimt tūkstančių auksinių drakonų nugalėtojo 
kapšeliui, tad tikrai galit sukrapštyti dar kelis variokus palaikyti karaliaus 
ramybei. - Nedas atsigręžė į Janą Slintą. - Skirsiu jums taip pat dvidešimt 
puikių kalavijuočių iš asmeninės sargybos, kurie tarnaus jums, kol išsiskirs- 
tys minios. 

— Dėkoju, lorde ranka, - nusilenkdamas padėkojo Slintas. - Pažadu, jie 
nesėdės dyki. 

Vadui išėjus, Nedas pasisuko į likusius tarybos narius. 

— Kuo greičiau ši beprotybė baigsis, tuo man bus geriau. - Tarsi dar per 
mažai erzintų išlaidos ir rūpesčiai, visi pylė Nedui ant žaizdos druską, būsi- 

mą pramogą vadindami Rankos turnyru, tarsi jam to būtų reikėję. O Rober- 
tas nuoširdžiai tikėjo, kad jis jaučiasi pagerbtas. 

— Karalystė klesti dėl tokių įvykių, milorde, - tarė vyriausiasis meisteris 
Paiselis. - Galingiesiems tai proga pasirodyti, o varguoliai atsikvepia nuo 
savo bėdų. 

— Ir daugeliui papildo kišenes, - antrino Mažasis Pirštas. - Pilnos visos 
miesto smuklės, o kekšės vaikšto išsikėtusios ir skimbčioja kas Žingsnis. 

Lordas Renlis nusijuokė. 

— Mums pasisekė, kad su mumis nėra mano brolio Stanio. Pamenate jo 
pasiūlymą uždrausti viešnamius? Karalius jo paklausė, ar jis nenorėtų už- 
drausti dar ir valgyti, šikti ir kvėpuoti. Tiesą sakant, kartais stebiuosi, kaip 
Staniui pavyko susilaukti tos baisios dukters. Į vedybų guolį jis eina tarsi į 
mūšio lauką: niūriu žvilgsniu ir ryžtu atlikti pareigą. 

Nedas neprisidėjo prie to klegėjimo. 

- Aš irgi galvoju apie jūsų brolį Stanį. Man įdomu, kada jis ketina baigti 
viešnagę Dragonstoune ir užimti savo vietą šioje taryboje. 

— Neabejotinai, kai tik suvarysime visas tas kekšes į jūrą, - tarė Mažasis 
Pirštas, sukeldamas dar daugiau juoko. 

— Užtektinai prisiklausiau apie kekšes vienai dienai, - kildamas nuo stalo 
tarė Nedas. - Iki rytojaus. 

Harvinas budėjo prie durų, kai Nedas grįžo į Rankos bokštą. 

- Pakviesk į mano kambarius Džorį ir paprašyk tėvo pabalnoti mano žir- 
g3, - pernelyg šiurkščiai paliepė Nedas. 

— Klausau, milorde. 

Raudonoji tvirtovė ir Rankos turnyras verčia jį karščiuotis, kopdamas 
pripažino Nedas. Jis troško paguodos Ketlinos glėbyje, ilgėjosi besitreniruo- 
jančių Robo ir Jono kalavijų skambėjimo, vėsių dienų ir šaltų šiaurės naktų. 

Kambariuose jis nusimetė patarėjo šilkus ir akimirką sėdėjo su knyga, 
laukdamas atvykstant Džorio. Galingiausių Septynių Karalysčių giminių ge- 
nealoginiai medžiai ir istorijos su daugumos aukštų lordų, kilmingų ledi ir jų 
vaikų aprašymais, parašyta didžiojo meisterio Moleono. Paiselis sakė tiesą: 
skaityti buvo nuobodu. Tačiau Jonas Arinas prašė šios knygos ir Nedas jau- 
tė, kad tam turėjo priežasčių. Čia kažko esama, kažkokios tiesos, paslėptos 
šiuose trapiuose pageltusiuose lapuose, jei tik jis galėtų ją įžvelgti. Bet kaip? 
Knyga buvo daugiau nei šimto metų senumo. Kažin ar buvo gimę dabarti- 
niai žmonės, kai Moleonas pildė apdulkėjusius vestuvių, gimimų ir mirčių 
sąrašus. 

Jis vėl atsivertė skyrių apie Lanisterių giminę ir lėtai ėmė sklaidyti pusla- 
pius, vildamasis, kad kas nors kris į akis. Lanisteriai buvo sena giminė, save 
kildinę iš Lano Protingojo, gudruolio iš Didvyrių amžiaus, kuris neabejoti- 
nai buvo tokia pat legenda kaip ir Branas Statytojas, tačiau labiau mylimas 
dainių ir pasakotojų. Dainose Lanas buvo vaikinas, iškrapštęs priešą iš Kas- 

terli Uolos pilies be ginklo, tik gudrumu, ir pavogęs iš saulės aukso nusišvie- 
sinti garbanotiems plaukams. Nedas troško, kad jis dabar būtų čia ir išpeštų 
tiesą iš šios prakeiktos knygos. 

Smarkus beldimas į duris pranešė atėjus Džorį Kaselį. Nedas užvertė Mo- 
leono tomą ir pakvietė užeiti. 

— Pažadėjau miesto sargybai dvidešimt iš saviškių, kol baigsis turnyras, - 
pranešė jis. - Pavedu tau juos parinkti. Duok įsakymą Eilinui ir pasirūpink, 
kad vyrai suprastų, jog jie kviečiami malšinti riaušių, o ne jų kelti. - Atsisto- 
jęs Nedas atidarė kedrinę skrynią ir išsitraukė lengvą drobinę tuniką. - Ar 
radai arklininką? 

— Naktinį sargą, milorde, - tarė Džoris. - Jis prisiekė nepaliesiantis kito 
žirgo. 

— Ką jis pasakė? 

- Jis tvirtina gerai pažinojęs lordą Ariną. Greitai susidraugavę, - Džoris 
suprunkštė. - Ranka visada dovanodavo po varioką vaikinams jų vardo die- 
nos proga, sakė jis. Mokėjo elgtis su arkliais. Niekada nenuvarydavo žirgų, 
atnešdavo jiems morkų ir obuolių, tad jie visada džiaugėsi jį matydami. 

— Morkų ir obuolių, - pakartojo Nedas. Atrodė, kad berniukas bus dar 
menkiau naudingas nei kiti. O jis buvo paskutinis iš to ketverto, kurį nu- 
rodė Mažasis Pirštas. Džoris apklausė juos visus iš eilės. Seras Hjugas buvo 
stačiokas ir nekalbus, arogantiškas, koks tik gali būti naujai iškeptas riteris. 
Jei ranka norėtų su juo pasikalbėti, jis mielai jį priimsiąs, tačiau nesileisiąs 
klausinėjamas sargybos kapitono... net jei tas kapitonas dešimčia metų vy- 
resnis ir šimtą kartų geresnis kalavijuotis. Patarnaujanti mergaitė bent jau 
buvo maloni. Ji sakė, kad lordas Jonas skaitė daugiau, nei reikėtų, susirūpi- 
nęs ir nusiminęs dėl silpnos sūnaus sveikatos ir šiurkštokas žmonai. Virtuvės 
parankinis, dabar odžius, su lordu Arinu bendravo mažai, tačiau virtuvėje 
buvo prisiklausęs apsčiai gandų: lordas kivirčijosi su karaliumi, lordas tik 
paknebendavo maistą, lordas ketino siųsti auklėti sūnų į Dragonstouną, lor- 
das mėgo veisti medžioklinius skalikus, lordas aplankė vyriausiąjį ginklinin- 
ką ir užsisakė naujus plokštinius šarvus iš balto sidabro su mėlynu jaspio 
sakalu ir perlamutro mėnuliu ant krūtinės. Pats karaliaus brolis vyko kartu 
su juo padėti išsirinkti modelio, pasakojo virtuvės berniukas. Ne, ne lordas 
Renlis, kitas, lordas Stanis. 

— Ar mūsų sargas atsimena dar ką nors, vertą dėmesio? 

— Vaikinukas dievažijasi, kad lordas Jonas buvo stiprus kaip perpus jau- 
nesnis vyras. Dažnai jodinėdavo su lordu Staniu, sako jis. 

Vėl Stanis, pagalvojo Nedas. Pasidarė smalsu. Su Jonu Arinu jie buvo 
nuoširdūs, bet nelabai draugiški. Ir kol Robertas keliavo į šiaurę, į Vinterfelą, 
Stanis pasitraukė į Dragonstouną, Targeirinų salos tvirtovę, kurią buvo už- 
kariavęs broliui. Jis neužsiminė, kada ketina grįžti. 

— Kur jie jodavo? - paklausė Nedas. 

— Vaikinukas tvirtina, kad jie lankydavosi viešnamyje. 

- Viešnamyje? — nepatikėjo Nedas. - Ėrijos lordas ir karaliaus ranka 
lankydavosi viešnamyje su Staniu Barateonu? - Jis netikėdamas pakraipė 
galvą, svarstydamas, ką lordas Renlis manytų apie šį gardų kąsnelį. Roberto 
gašlumas apdainuojamas nešvankiose užstalės dainose visoje karalystėje, 
tačiau Stanis buvo kitoks; vos metais jaunesnis už karalių, tačiau visiška jo 
priešingybė, rūstus, be humoro jausmo, negailestingas ir tvirtas, atlikdamas 
pareigą. 

- Vaikinukas tvirtina, kad tai tiesa. Ranka pasiimdavo su savimi tris sar- 
gybinius ir, pasak berniuko, jie šaipydavosi, kai jis ateidavo nuvesti jų Žirgų. 

- Į kurį viešnamį? - norėjo žinoti Nedas. 

- Berniukas nežinojo. Sargybiniai atsimintų. 

— Gaila, kad Laiza išsivežė juos į Slėnį, - sausai tarė Nedas. - Dievai daro 
viską, kad mus supykdytų. Ledi Laiza, meisteris Koulmanas, lordas Stanis... 
visi, kurie galėtų žinoti tiesą, kas atsitiko Jonui Arinui, dabar už tūkstančių 
mylių. 

- Arjūs liepsite sugrįžti lordui Staniui iš Dragonstouno? 

— Kol kas ne, - tarė Nedas. - Pirmiausia turiu geriau susivokti, kas čia 
dedasi ir koks jo vaidmuo. - Šis klausimas nedavė jam ramybės. Kodėl Sta- 
nis išvyko? Ar jis kaip nors prisidėjo prie Jono Arino nužudymo? Ar ko 
nors bijojo? Nedas neįsivaizdavo, kas galėtų išgąsdinti Stanį Barateoną, ku- 
ris metus išlaikė Stormsendą per apgultį, misdamas žiurkėmis ir batų oda, 
kai lordas Tairelis ir Redvainas sėdėjo lauke su šeimininkais ir puotavo 
priešais jo sienas. 

- Atnešk man liemenę, jei nesunku. Pilkąją, su didvilkio ženklu. Noriu, 
kad tas ginklininkas žinotų, kas aš esu. Galbūt bus sukalbamesnis. 

Džoris nuėjo prie drabužinės. 

- Lordas Renlis yra lordo Stanio brolis, kaip, beje, ir karaliaus. 

- Tačiau, atrodo, jis nebuvo kviečiamas į tuos pasijodinėjimus. - Nedas 
nežinojo, ką manyti apie Renlį, apie jo draugišką elgesį ir lengvas šypsenas. 
Prieš kelias dienas jis pasivedė Nedą į šoną parodyti rinktinio rausvo aukso 
medaliono. Viduje ryškiu mirišų stiliumi buvo nutapyta miela mergaitė stir- 
nos akimis ir ant pečių krintančiais švelniais rudais plaukais. Renlis, regis, 
nekantravo sužinoti, ar ta mergaitė jam nieko neprimena, o kai Nedas atsa- 
kydamas gūžtelėjo pečiais, jis atrodė nusivylęs. Mergina buvo Loro Tairelio 
sesuo Mardžerė, prisipažino sau, tačiau kai kurie sakė, kad ji panaši į Lijaną. 
„Nežinau, - tarė jam Nedas suglumęs. Ar galėjo būti, kad lordas Renlis, toks 
panašus į Robertą jaunystėje, pajuto aistrą merginai, kurią vaizdavosi kaip 
jauną Lijaną? Tai atrodė daugiau negu keista. 

Džoris atnešė liemenę ir Nedas įkišo rankas į jos prakarpas. 

- Galbūt lordas Stanis grįš į Roberto turnyrą, - tarė jis, Džoriui varstant 
drabužį nugaroje. 

— Tai būtų tikra laimė, milorde, - atsakė Džoris. 

Nedas prisisegė kalaviją. 

— Kitaip tariant, menkai tikėtina. - Jo šypsena buvo rūsti. 

Džoris užmetė Nedui ant pečių apsiaustą ir susegė prie kaklo rankos tar- 
nybos ženklu. 

— Ginklininkas gyvena virš savo krautuvės, dideliame name Metalo ga- 
tvės gale. Eilinas žino kelią, milorde. 

Nedas linktelėjo. 

— Dievai lai padeda tam virtuvės vaikiščiui, jei jis išsiuntė mane vaikytis 
šešėlių. | 

Tai tik menkas kabliukas, už kurio būtų galima užsikabinti, tačiau Jonas 
Arinas, kurį pažinojo Nedas Starkas, nebūtų dėvėjęs brangakmeniais ir sida- 
bru išdabintų plokštinių šarvų. Plienas yra plienas; jis skirtas apsaugai, o ne 
puošmenoms. Žinoma, jo požiūris galėjo ir pasikeisti. Vargu ar būtų pirma- 
sis, po kelerių metų dvare pradėjęs žiūrėti į viską kitaip... tačiau pasikeitimas 
buvo pernelyg ryškus, ir tai Nedą stebino. 

- Gal galėčiau dar kuo nors pasitarnauti? 

— Manau, geriausia pradėti lankytis viešnamiuose. 

- Sunki pareiga, milorde, - nusišypsojo Džoris. - Vyrai mielai padės. 
Porteris jau padarė pradžią. 

Nedo mėgstamiausias ristūnas jau buvo pabalnotas ir laukė kieme. Per 
kiemą Varlis ir Džeksas risnojo greta. Jų metalinės kepurės ir grandininiai 
marškiniai turėjo būti įkaitę, tačiau jie nesiskundė. Lordas Edardas išjojo pro 
Karaliaus vartus į miesto dvoką, jo pilkas baltas apsiaustas leidosi nuo pečių, 
visur jis matė akis ir paragino arklį risčia. Jo sargybiniai nusekė paskui. 

Jis nuolatos grįžčiojo atgal skindamasis kelią per sausakimšas miesto 
gatves. Tomardas ir Desmondas šįryt paliko pilį anksti ir užsiėmė pozicijas 
numatytame kelyje stebėti, ar jų kas neseka, tačiau vis tiek Nedas nesijautė 
saugus. Karaliaus Voro šešėlis ir jo paukščiukai trikdė jį kaip nekaltą mergelę 
pirmąją vestuvių naktį. 

Metalo gatvė prasidėjo nuo turgaus aikštės netoli Upės vartų, kaip buvo 
pažymėta žemėlapyje, arba Purvo vartų, kaip juos vadino žmonės. Per mi- 
nią tarsi milžiniškas vabzdys žirgliavo mimas ant kojokų, o tuntas basų vai- 
kigalių bėgo iš paskos ir švilpė. Kitoje vietoje du apskurę berniūkščiai, ne 
vyresni nei Branas, kovėsi su pagaliais, lydimi triukšmingų padrąsinimų iš 
vienų ir niršių keiksmų iš kitų. Dvikovą nutraukė senė, išlindusi pro langą 
ir šliūkštelėjusi kibirą pamazgų dvikovininkams ant galvų. Sienos šešėlyje, 
šalia vežimų stovėjo ūkininkai ir šūkavo: „Obuoliai, geriausi obuoliai, pigūs, 
už perpus mažesnę kainą!'; „Sultingi melionai, saldūs kaip medus!'; „Ropės, 
svogūnai, šakniavaisiai, ateikite čia, ateikite čia, ropės, svogūnai, šakniavai- 

Purvo vartai buvo atkelti, o po nuleidžiamomis grotomis mindžikavo 
būrys miesto sargybinių auksiniais apsiaustais, pasirėmusių ant iečių. Va- 
karuose pasirodžius raitelių kolonai, sargybiniai puolė veikti, stūgaudami 
komandas ir varydami vežimus ir pėsčiuosius į šoną, kad galėtų įjoti riteris 
ir jo palyda. Pirmasis pro vartus įšuoliavęs raitelis laikė ilgą juodą vėliavą. 
Šilkas plazdėjo vėjyje kaip gyvas; skersai vėliavą puošė heraldikos ženklas — 
naktinis dangus, perkirstas raudono žaibo. Kelig lordui Berikui! - šaukė rai- 
telis. Duokite kelią lordui Berikui! Netrukus pasirodė ir pats jaunasis lordas, 
šaunus raitelis ant juodo ristūno, auksaspalviais plaukais ir juodo atlaso ap- 
siaustu, nusagstytu žvaigždėmis. 

— Atvykote kautis karaliaus Rankos turnyre, milorde? - šūktelėjo sargy- 
binis. 

- Atvykau laimėti Rankos turnyro! - miniai sveikinant atsišaukė lordas 
Berikas. 

Nedas išsuko iš aikštės, kur prasidėjo Metalo gatvė, ir nujojo vingriu 
taku į aukštą kalvą, pro kalvius, tuksinčius atvirose kalvėse, dėl grandini- 
nių marškinių besiderančius laisvuosius raitelius, žilaplaukius geležies pir- 
klius, pardavinėjančius senas geležtes ir skustuvus iš vežimų. Kuo aukščiau 
jie kopė, tuo didesni atrodė pastatai. Žmogus, kurio jiems reikėjo, gyve- 
no pačioje kalvos viršūnėje, didžiuliame iš sienojų suręstame tinkuotame 
name, kurio viršutiniai aukštai dunksojo virš siauros gatvės. Ant dvivėrių 
juodmedžio durų buvo išraižyta keista medžioklės scena. Prie jų tarsi sar- 
gybiniai stovėjo pora akmeninių riterių, vilkinčių fantastiškais šarvais iš 
blizgančio raudono metalo, kuris vertė juos grifu ir vienaragiu. Nedas pali- 
ko arklį Džeksui ir įėjo į vidų. 

Laiba jauna patarnaujanti mergaitė greitai pastebėjo Nedo ženklą ir sim- 
bolį ant liemenės, ir atskubėjo šeimininkas, šypsodamasis ir linksėdamas. 

- Vyno karaliaus rankai, - paliepė mergaitei, mostelėdamas Nedui pri- 
sėsti ant sofos. - Aš Tobas Motas, milorde, prašau, įsitaisykite patogiai. Jis 
vilkėjo juodo aksomo drabužį, ant kurio rankovių sidabriniais siūlais buvo 
išsiuvinėti kūjai. Kaklą juosė sunki sidabrinė grandinė su safyru, didumo su- 
lig karvelio kiaušiniu. - Jei jums reikia naujų ginklų Rankos turnyrui, atėjote 
į reikiamą krautuvę. - Nedas nesivargino jo taisyti. - Mano darbas brangus 
ir dėl to neatsiprašinėju, milorde, - kalbėjo pildamas vyną į dvi tarpusavyje 
derančias sidabro taures. - Nenoriu girtis, bet visose Septyniose Karalystėse 
nerasite dirbinių, kurie prilygtų maniesiems. Jei norite, aplankykite kiekvie- 
ną kalvę Karaliaus Uoste ir pats palyginkite. Kiekvienas kaimo kalvis gali 
nukaldinti grandininius marškinius, bet mano darbas yra menas. 

Nedas siurbčiojo vyną ir leido vyrui šnekėti. Gėlių riteris čia susipirkęs 
visą savo ginkluotę, gyrėsi Tobas, ir daugybė kilmingų lordų, kurie nusima- 
no apie puikų metalą, ir netgi lordas Renlis, karaliaus brolis. Galbūt ranka 
netgi matė lordo Renlio naujuosius šarvus, žalius su auksiniais elnio ragais? 

Nė vienas ginklininkas mieste negali išgauti tokios tamsiai žalios spalvos; 
jis žinąs paslaptį, kaip įdėti spalvos į patį metalą, dažai ir emalis yra amato 
ramsčiai. O galbūt rankai reikėtų kalavijo? Tobas išmoko apdirbti Valyrijos 
metalą Kohoro kalvėje dar būdamas berniukas. Tik užkeikimus žinantis 
žmogus gali paimti seną ginklą ir jį perkaldinti. 

— Starkų giminės simbolis yra didvilkis, ar ne? Galėčiau nukalti tokį ti- 
krovišką didvilkio šalmą, kad pamatę jus gatvėje vaikai išsilakstytų, - prisie- 
kinėjo jis. 

Nedas nusišypsojo. 

— Arjūs kaldinote sakalo šalmą lordui Arinui? 

Tobas Motas kurį laiką patylėjo ir pastatė vyną į šalį. 

— Karaliaus ranka aplankė mane su lordu Staniu, karaliaus broliu. Apgai- 
lestauju, bet jie nepagerbė manęs užsakymu. 

Nedas žvelgė į vyrą tiesiai, nieko nesakydamas, laukdamas. Per daugelį 
metų suprato, kad tyla kartais iškalbingesnė nei klausimai. Taip buvo ir 
šįkart. 

- Jie pasiprašė aplankyti berniuką, - tarė ginklininkas. - Tad aš nuve- 
džiau juos į kalvę. 

— Berniuką, - atkartojo Nedas. Jis neturėjo supratimo, kas tas berniu- 
kas. — Aš taip pat norėčiau jį pamatyti. | 

Tobas Motas nudelbė jį šaltu, atsargiu žvilgsniu. 

— Kaip pageidaujate, milorde, - tarė jis be ankstesnio draugiškumo pėd- 
sakų balse. Jis palydėjo Nedą iki užpakalinių durų, paskui per siaurą kiemą 
į giliai įdubusį akmeninį pastatą, kur buvo dirbama. Ginklininkui pravėrus 
duris, pro jas plūstelėjo karštas oras: Nedas pasijuto tarsi žengtų į drakono 
nasrus. Viduje, kiekviename kampe žaižaravo žaizdrai, o oras buvo pritvin- 
kęs dūmų ir sieros. Pameistriai per savo priekalus ir žnyples žvilgtelėjo tik 
nusišluostyti nuo kaktos prakaito, o mokiniai plikomis krūtinėmis pūtė 
dumples. 

Šeimininkas pasišaukė aukštą vaikinuką, beveik Robo amžiaus, raume- 
ningomis rankomis ir krūtine. 

— Čia lordas Starkas, naujoji karaliaus ranka, - pristatė. Vaikinukas nu- 
žvelgė Nedą apniukusiomis mėlynomis akimis ir pirštais atmetė prakaitu 
permirkusius plaukus. Stori plaukai, susivėlę ir nešukuoti, buvo juodi tarsi 
rašalas. Jo smakrą tamsino besikalančios barzdelės šešėlis. 

- Tai Gendris. Pagal amžių stiprus ir sunkiai dirba. Parodyk rankai tą šal- 
mą, kurį padarei, vaikine. - Veik susigėdęs berniukas palydėjo juos iki suolo, 
kur gulėjo buliaus galvos pavidalo šalmas su dviem išlenktais ragais. 

Nedas pavartė šalmą rankose. Metalas buvo neapdirbtas, nenušlifuotas, 
bet meistriškai suformuotas. 

— Tai puikus darbas. Būčiau dėkingas, jei leistumėt man jį nusipirkti. 

Berniukas čiupo jį iš rankų. 

— Jis neparduodamas. 

Tobas Motas apmirė iš siaubo. 

- Berniuk, čia karaliaus ranka. Jei jo šviesybė nori šalmo, padovanok jį. 
Jo prašymas tau garbė. 

— Aš pasidariau jį sau, - užsispyręs pasakė berniukas. 

— Šimtąsyk atsiprašau, milorde, - skubiai tarė šeimininkas Nedui. - Ber- 
niukas netašytas tarsi naujas metalas ir kaip metalas turės naudos gerokai 
padaužius. Šis šalmas geriausiu atveju yra pameistrio lygio. Atleiskite jam ir 
aš pažadu nukaldinti jums šalmą, kokio dar niekas nematė. 

- Jis nepadarė nieko, dėl ko turėčiau atleisti. Gendri, kai buvo atvykęs 
lordas Arinas, apie ką jūs kalbėjotės? 

- Jis tik manęs klausinėjo, milorde. 

— Ko? 

Berniukas gūžtelėjo pečiais. 

- Kaip laikausi, ar su manim gerai elgiamasi, ar man patinka šis darbas, ir 
apie mano mamą. Kas ji buvo ir kaip ji atrodė. 

— Ką tujam atsakei? - kamantinėjo Nedas. 

Berniukas atmetė vėl ant kaktos užkritusią juodų plaukų sruogą. 

— Ji mirė, kai buvau mažas. Ji turėjo geltonus plaukus, o kartais man dai- 
nuodavo, aš tai prisimenu. Ji dirbo alinėje. 

— Ar lordas Stanis tavęs taip pat klausinėjo? 

- Tas plikas? Ne, jis neištarė nė žodžio, tik dėbsojo į mane, tarsi būčiau 
koks prievartautojas, nusitaikęs į jo dukrą. 

— Valdyk nešvankų liežuvį, - paliepė šeimininkas. - Tai karaliaus ran- 
ka. - Berniukas panarino akis. — Protingas vaikis, bet užsispyręs. Šitas šal- 
mas... kiti jį vadina buliagalviu, tai jis ir kerta jiems atgal. 

Nedas palietė berniuko galvą, čiupinėdamas storus juodus plaukus. 

— Pažiūrėk į mane, Gendri. 

Pameistrys pakėlė veidą. Nedas tyrinėjo jo žandikaulių formą, akis tarsi 
mėlyną ledą. Taip, pagalvojo, aš tai matau. 

— Grįžk prie darbo, vaikine. Apgailestauju, kad tave sutrukdžiau. 

Kartu su šeimininku jie grįžo į namą. 

— Kas sumokėjo už berniuko mokslus? - nerūpestingai paklausė. 

Motas atrodė suirzęs. 

- Jūs matėt berniuką. Labai stiprus. Matėt, kokios jo rankos, tos rankos 
sutvertos kūjui. Jis teikė daug vilčių, tad priėmiau jį be mokesčio. 

- O dabar sakykit tiesą, - paragino Nedas. - Gatvėse apstu stiprių ber- 
niukų. Tą dieną, kai pasamdysit mokinį veltui, Siena nugrius. Kas už jį su- 
mokėjo? 

— Lordas, - nenoromis tarė šeimininkas. - Jis nepasakė vardo ir ant ap- 
siausto nebuvo simbolio. Jis sumokėjo auksu, dvigubą nei paprastai sumą, ir 
pasakė, kad viena dalis už berniuką, kita - už mano tylėjimą. 


— Apibūdinkite jį. 

— Stambus, plačiapetis, ne toks aukštas kaip jūs. Ruda barzda, su trupučiu 
raudonio, prisiekiu. Jis vilkėjo prabangų apsiaustą, tą aš prisimenu, sunkus 
violetinis aksomas išsiuvinėtas sidabriniais siūlais, tačiau gobtuvas temdė jo 
veidą ir aiškiai jo nemačiau. - Jis valandėlę dvejojo. - Milorde, nenoriu tu- 
rėti bėdos. 

— Niekas iš mūsų bėdos netrokšta, tačiau bijau, kad šis laikas yra gryna 
bėda, meistre Motai, - tarė Nedas. - Jūs žinote, kas tas berniukas. 

— Aš tik ginklininkas, milorde. Žinau tai, kas man pasakyta. 

- Jūs žinote, kas tas berniukas, - kantriai pakartojo Nedas. - Tai ne klau- 
simas. 

- Berniukas mano mokinys, - tarė šeimininkas. Jis žvelgė Nedui į akis, 
nepalaužiamas tarsi sena geležis. - Kas jis buvo prieš atvykdamas pas mane, 
jau ne mano reikalas. 

Nedas linktelėjo. Jis nusprendė, kad meistras ginklininkas Tobas Motas 
jam patinka. 

— Jei ateitų tokia diena, kai Gendris panorėtų laikyti kalaviją rankoje, o 
ne juos kaldinti, - siųskit jį pas mane. Jis turi kario išvaizdą. Iki tol, meistre 
Motai, gaunate mano padėką ir pažadą. Jei man prireiks šalmo vaikams gąs- 
dinti, tai pirmiausia apsilankysiu pas jus. 

Jo sargybinis laukė kieme su žirgais. 

- Ar ką nors išsiaiškinote, milorde? - Nedui sėdant į balną paklausė 
Džeksas. 

- Taip, - susimąstęs atsakė Nedas. Ko Jonui Arinui reikėjo iš karaliaus 
pavainikio ir kodėl jis vertas jo gyvybės? 


KETLINA 


M jums reikėtų prisidengti galvą, - žirgams šuoliuojant į šiaurę 
m patarė jai seras Rodrikas. - Peršalsite. 

— Tai tik vanduo, sere Rodrikai, - atsakė Ketlina. 

Jos plaukai karojo šlapi ir sunkūs, pasileidusi sruoga prilipo prie kaktos, 
ir ji įsivaizdavo, kokia išvargusi ir netvarkinga atrodo, tačiau šį kartą jai tai 
visai nerūpėjo. Pietuose lietus buvo minkštas ir šiltas. Ketlinai patiko, kaip 
jis lyja ant veido, švelnus tarsi motinos bučiniai. Tai grąžino ją į vaikystę, il- 
gas pilkas dienas Riverane. Prisiminė dievų mišką, linkstančias nuo drėgmės 
apsunkusias šakas ir brolio juoką, kai jis vaikydavosi ją po krūvas šlapių lapų. 
Ji prisiminė, kaip iš purvo kepdavo pyragėlius su Laiza, jų svorį, slidų ir rudą 
purvą tarp pirštų. Jos tiekdavo juos Mažajam Pirštui ir sykį jis privalgė tiek 
purvo, kad sirgo visą savaitę. Kokie jauni jie visi buvo! 

Ketlina jau beveik pamiršo. Šiaurėje lietus atrodė šaltas ir atšiaurus, o 
kartais naktimis virsdavo ledu. Galėjo lygiai taip pat išmušti javus, kaip ir 
pagirdyti, o suaugusį žmogų priversdavo bėgti iki artimiausios pastogės. Per 
tokį lietų vargu ar galėtų Žaisti mažos mergaitės. 

— Aš visas permirkau, - pasiskundė seras Rodrikas. - Net kaulai šlapi. 

Miškas aplink juos spaudėsi vis arčiau, o tolygų lietaus barbenimą į lapus 
lydėjo čiukšėjimas arkliams traukiant kanopas iš purvo. 

- Šįvakar mums reikės ugnies, miledi, ir karšto maisto. 

- Toliau kryžkelėje yra smuklė, - tarė jam Ketlina. 

Ji daug naktų buvo nakvojusi ten jaunystėje, keliaudama su tėvu. Pačia- 
me jėgų žydėjime lordas Hosteris Tulis buvo nepailstantis keliautojas, visada 
kelyje. Ji dar atsiminė smuklininkę, storą moteriškę, vardu Maša Hedl, kuri 
dieną naktį kramtė tabaką ir atrodė turinti neišsenkamas atsargas šypsenų 
ir saldžių pyragaičių vaikams. Saldūs pyragaičiai buvo permirkę medumi, 
riebūs ir sunkiai virškinami, tačiau Ketlina bijojo tų šypsenų. Tabako lapai 
nudažė Mašos dantis tamsiai raudonai ir jos šypsena virto kruvinu siaubu. 

- Smuklė, - ilgesingai pakartojo seras Rodrikas. - Jei tik... tačiau negali- 
me rizikuoti. Jei norime likti neatpažinti, manau, mums vertėtų pasiieškoti 
kokių nedidelių įtvirtinimų... 

Jis nutilo, nes kelyje pasigirdo vandens pliuškenimas, grandininių šarvų 
skimbčiojimas, arklio žvengimas. 

— Raiteliai, - įspėjo jis, nuleisdamas ranką ant kalavijo rankenos. 

Netgi karališkajame kelyje nepakenks būti atsargiems. 

Jie sekė sklindančius garsus iki kelio posūkio ir tada juos pamatė: būrys 
ginkluotų vyrų triukšmingai brido per sūkuringą srovę. Ketlina sustabdė 

žirgą, laukdama, kol jie prajos. Vėliava priešakinio raitelio rankoje karojo 
išmirkusi ir suglebusi, tačiau sargybiniai vilkėjo tamsiai mėlynus apsiaustus, 
o ant pečių segėjo sidabrinius Jūros sargybos erelius. 

— Molisteriai, - sušnibždėjo jai seras Rodrikas, tarsi ji nežinotų. - Miledi, 
verčiau užsitraukite gobtuvą. 

Ketlina nesujudėjo. Būryje jojo pats lordas Džeisonas Molisteris, apsup- 
tas riterių, šalia jo sūnus Patrikas, o nuo jo nedaug teatsiliko skvairai. Jie joja 
į Karaliaus Uostą, į Rankos turnyrą. Pastarąją savaitę karališkajame kelyje 
keliautojų buvo tiršta lyg musių; riteriai ir laisvieji raiteliai, dainiai su savo 
arfomis ir būgnais, sunkūs vežimai, prikrauti apynių, grūdų, statinių me- 
daus, pirkliai, amatininkai, kekšės — visi traukė į pietus. 

Ji drąsiai nužiūrėjo lordą Džeisoną. Paskutinį kartą matė jį laidant šaipo- 
kus su dėde jos vestuvių puotoje; Molisteriai buvo Tulių vėliavininkai ir jo 
dovanos buvo prabangios. Jo rudi plaukai dabar jau buvo pabarstyti baltai, 
ištįsęs veidas pažymėtas laiko, tačiau metai nepalietė jo išdidumo. Jis jojo 
kaip žmogus, kuris nieko nebijo. Ketlina jam to pavydėjo; ji pradėjo tiek vis- 
ko bijoti. Raiteliams prasilenkiant, lordas Džeisonas linktelėjo pasisveikin- 
damas, tačiau tai tebuvo tik kilmingo lordo mandagumas kelyje sutiktiems 
nepažįstamiems. Nuožmios akys jos neatpažino, o jo sūnus nesiteikė net 
žvilgtelėti. 

- Jis jūsų nepažino, - nustebęs tarė seras Rodrikas. 

- Jis pamatė porą purvu apsitaškiusių keleivių kelkraštyje, permirku- 
sių ir pavargusių. Jam net mintis nešovė įtarti, kad vienas iš jų - lordo, 
kuriam jis pavaldus, dukra. Manau, būsime pakankamai saugūs smuklėje, 
sere Rodrikai. 

Buvo jau beveik tamsu, kai ją pasiekė, kryžkelėje į šiaurę nuo didžiosios 
Trišakio santakos. Maša Hedl buvo dar storesnė ir žilesnė, nei Ketlina prisi- 
minė, vis dar maumojo tabako lapus, tačiau tik paviršutiniškai juos nužvel- 
gė, siaubingos raudonos šypsenos nebuvo nė užuominos. 

— Du kambariai laiptų viršuje, tai viskas, kas čia yra, - nesiliaudama 
kramtyti išdrožė ji. - Jie po varpo bokštu, tad nepražiopsosite vakarienės, 
nors kai kas mano, kad ten pernelyg triukšminga. Niekuo negaliu padėti. 
Pas mus perpildyta ar beveik perpildyta, tai nieko nekeičia. Arba šitie kam- 
bariai, arba keliaukit toliau. 

Jie pasirinko tuos kambarius, žemas, dulkėtas palėpes viršuje ankštų, 
siaurų laiptų. 

— Palikite ilgaaulius čia, - paėmusi monetą paliepė Maša. - Berniukas 
juos nuvalys. Neleisiu nešti purvo laiptais. Ir klausykite varpo. Vėluojantys 
lieka nevalgę. 

Jokių šypsenų, jokių užuominų apie saldžiuosius pyragaičius. 

Vakarienei šaukiantis varpas kurtino. Ketlina persirengė sausais drabu- 
žiais. Ji sėdėjo prie lango, stebėdama, kaip lietus barbena į stiklą. Lašai tekėjo 

baltais burbuliukais, o lauką gaubė drėgnos sutemos. Ketlina vos beįžiūrėjo 
purviną kryžkelę, kurioje susieina du didieji keliai. 

Kryžkelė privertė ją susimąstyti. Pasukę nuo čia į vakarus, lengvai pa- 
siektų Riveraną. Tėvas visuomet jai duodavo vertingų patarimų, kai jų la- 
biausiai reikėdavo, ir ji troško su juo pasikalbėti, įspėti jį apie besitelkiančią 
audrą. Jei Vinterfelą reikia sutvirtinti ir rengtis karui, tai Riveraną dar labiau, 
nes jis gerokai arčiau Karaliaus Uosto ir tarsi šešėlis vakaruose dunksančios 
Kasterli Uolos galybės. Jei tik tėvas būtų stipresnis, gal ir rizikuotų, tačiau 
pastaruosius dvejus metus Hosteris Tulis gulėjo prikaustytas prie lovos ir 
Ketlina nenorėjo dar labiau jo apsunkinti. 

Rytinis kelias buvo tuštesnis ir pavojingesnis, vingiuojantis per kalvas 
ir tankius miškus, kopiantis aukštyn į Mėnulio kalnus, einantis pro aukštus 
tarpeklius ir gilias Arino Slėnio bedugnes bei akmeninius Pirštus apačioje. 
Viršum Slėnio aukšta ir neįveikiama dunksojo Ėrija, jos bokštai stiebėsi į 
dangų. Ten ji rastų savo seserį... ir galbūt keletą Nedo ieškomų atsakymų. 
Tikrai Laiza žinojo daugiau, nei drįso parašyti laiške. Ji net gali turėti įrody- 
mą, kurio Nedui reikia, norint sužlugdyti Lanisterius, o jei kiltų karas, jiems 
prireiks Arinų ir rytinių, jiems prisiekusių lordų pagalbos. 

Tačiau kalnų kelias buvo klastingas. Šiuose tarpekliuose slankiojo 
laukinės katės, grėsė nuošliaužos ir tykojo kalniečių klanų plėšikai - jie 
nusileisdavo nuo aukštų viršūnių, apiplėšdavo, nužudydavo ir ištirpdavo 
tarsi sniegas, kai iš Slėnio atjodavo riteriai jų ieškoti. Net Jonas Arinas, 
didingiausias lordas, kokį matė Ėrija, per kalnus visuomet keliaudavo su 
pastiprinimu, o Ketlinos vienintelis pastiprinimas buvo pagyvenęs riteris, 
ginkluotas ištikimybe. 

Ne, pagalvojo ji, Riveranas ir Ėrija turės palūkėti. Jos kelias driekėsi į 
šiaurę, į Vintertelą, kur jos laukė sūnūs ir pareiga. Kai tik jie saugūs atsidurs 
už Sąsmaukos, ji prisistatys vienam iš Nedo vėliavininkų ir pasiųs į priekį 
raitelius su nurodymu karališkajame kelyje įrengti stebėjimo postus. 

Lietus temdė laukus už kryžkelės, tačiau Ketlina aiškiai regėjo šią žemę 
atmintyje. Už kelio buvo prekyvietė, o dar už mylios - kaimas, pusšimtis bal- 
tų namelių, supančių mažą akmeninę šventyklą. Dabar jų bus daugiau; vasa- 
ra buvo ilga ir taiki. Į šiaurę nuo čia karališkasis kelias vingiavo palei Žaliąją 
Trišakio Šaką, per derlingus slėnius ir miškingas vietoves, pro klestinčius 
miestus ir stiprius įtvirtinimus bei upės lordų pilis. 

Ketlina visus juos pažinojo: Blekvudai ir Brakenai, amžini priešai, kurių 
ginčus nuolatos spręsdavo jos tėvas; ledi Vent, paskutinė iš savo giminės, gy- 
venanti su savo vaiduokliais uolėtuose Heirinholo požemiuose; irzlus lordas 
Frėjus, pergyvenęs septynias žmonas ir dvi savo pilis pripildęs vaikų, anūkų, 
proanūkių, pavainikių ir pravainikių. Visi jie buvo Tulių vėliavininkai, kala- 
viju prisiekę tarnauti Riveranui. Ketlina svarstė, ar to pakaks, jei kiltų karas. 
Jos tėvas buvo galingiausias šiuose kraštuose, ir ji neabejojo, kad jis sukvies- 

tų vėliavininkus... bet ar jie susirinktų? Dariai, Raigeriai, Mutonai irgi buvo 
prisiekę Riveranui, tačiau prie Trišakio kovėsi Reigaro Targeirino pusėje; 
lordas Frėjus su savo naujokais pasirodė tik mūšiui pasibaigus, pasėdamas 
dvejonių, prie kurios kariaunos jis ketino jungtis (prie jų, po mūšio tikino 
jis nugalėtojus, tačiau tėvas nuo tol vadino jį Vėluojančiu lordu Frėjumi). Iki 
karo nevalia prieiti, karštai pagalvojo Ketlina. Jie neturi to leisti. 

Seras Rodrikas užėjo jau tylant varpui. 

- Turime paskubėti, jei viliamės šįvakar užkąsti, miledi. 

- Bus saugiau, jei nebūsime riteris ir ledi, kol neatsidursime už Sąsmau- 
kos, - pasiūlė ji. - Paprasti keliautojai mažiau traukia dėmesį. Tarkim, tėvas 
ir dukra, vykstantys šeimos reikalais. 

— Kaip liepsite, miledi, - sutiko seras Rodrikas. Tik kai ji nusijuokė, su- 
prato, ką pasakė. - Seni papročiai sunkiai miršta, mano... mano dukra. 

Jis pabandė pasičiupinėti dingusias žandenas ir susikrimtęs atsiduso. 

Ketlina įsikibo jam į parankę. 

— Eime, tėve, - tarė. - Pamatysit, Maša Hedl ruošia puikų stalą, tik pasi- 
stenkit jos neliaupsinti. Jūs tikrai nenorėsit pamatyti jos šypsenos. 

Smuklės kambarys buvo ilgas ir skersvėjuotas, viename jo gale stovėjo 
eilė milžiniškų alaus statinių, kitame kūrenosi židinys. Patarnaujantis ber- 
niukas zujo pirmyn ir atgal su mėsos iešmais, o Maša iš statinių pilstė alų, 
visąlaik čiaumodama tabaką. 

Suolai buvo užsėsti, miestelėnai ir ūkininkai sėdėjo laisvai susimaišę, 
kaip būdinga keliautojams. Kryžkelėje susibūrė keistos kompanijos; dažy- 
tojai juodomis ir pamėlusiomis rankomis dalijosi vienu suolu su žuvimi 
dvokiančiais žvejais, raumeningas kalvis spaudėsi greta sudžiūvusio seno 
šventiko, tvirti samdomi kalavijuočiai ir sudribę apkūnūs pirkliai pasakojosi 
naujienas lyg geri bičiuliai. 

Draugijoje buvo daugiau kalavijų, nei Ketlina būtų norėjusi. Trys prie 
židinio segėjo Brakenų ženklą - bėrą eržilą, didelė kompanija vilkėjo mė- 
lyno metalo grandininius šarvus ir sidabriškai pilkus apsiaustus su gobtu- 
vais. Jiems ant peties puikavosi dar vienas pažįstamas ženklas: Frėjų giminės 
bokštai dvyniai. Ji tyrinėjo jų veidus, tačiau visi buvo pernelyg jauni, kad ją 
pažintų. Vyriausias iš jų buvo ne augesnis nei Branas, kai ji išvyko į šiaurę. 

Seras Rodrikas rado jiems abiem vietą ant suolo prie virtuvės. Priešais 
sėdintis gražus jaunuolis čiupinėjo medinę artą. 

- Būkit septyniskart palaiminti, gerieji žmonės, - jiems sėdant pasisvei- 
kino jis. Prieš jį ant stalo stovėjo tuščia vyno taurė. 

- Ir jūs, dainiau, - atsakė Ketlina. 

Seras Rodrikas užsakė duonos, mėsos ir alaus tonu, reiškiančiu tuojau 
pat. Dainius, maždaug aštuoniolikos metų jaunuolis, drąsiai juos nužvelgė ir 
paklausė, kur jie keliaują, iš kur atvykę ir kokių žinių atnešę; jis laidė klausi- 
mus greit it strėles, nelaukdamas atsakymo. 

— Prieš porą savaičių mes išvykome iš Karaliaus Uosto, - atsakė Ketlina į 
saugiausią klausimą. 

— O aš ten vykstu, - tarė jaunuolis. Kaip ji ir įtarė, jam labiau knietėjo pa- 
pasakoti apie save, nei klausytis jų. Dainiai nieko taip nemėgsta, kaip klausy- 
tis savo pačių balso. - Rankos turnyras reiškia turtingus ponus su storomis 
piniginėmis. Paskutinį kartą išvykau su daugiau sidabro, nei galėjau paneš- 
ti... ar būčiau galėjęs, nes viską prapyliau, pastatęs už Karalžudžio pergalę. 

— Dievai pyksta ant lošikų, - rūsčiai tarė seras Rodrikas. Jis buvo iš šiau- 
rės ir apie turnyrus buvo tokios pat nuomonės, kaip Starkai. 

- Žinoma, jie ant manęs supyko, - nesiginčijo dainius. - Jūsų žiaurieji 
dievai ir Gėlių riteris mane pribaigė. 

— Neabejotinai, tai buvo jums gera pamoka, - tarė seras Rodrikas. 

- Taip. Šikart monetas statysiu už serą Lorą. 

Seras Rodrikas pasiglostė nesančias žandenas, tačiau kol sugalvojo, kaip 
jam atkirsti, atskubėjo patarnaujantis berniukas. Priešais jis pastatė medines 
lėkštes su duona ir prikrovė į jas nuo iešmo apskrudusios mėsos, varvančios 
karštomis sultimis. Ant kito iešmo buvo suverti maži svogūnėliai, aštrūs pi- 
pirai ir stori grybai. Seras Rodrikas godžiai kibo į maistą, o berniukas nubė- 
go atnešti jiems alaus. 

- Aš vardu Mariljonas, - gnaibydamas medinės arfos stygas pasisakė dai- 
nius. - Veikiausiai negirdėjote manęs dainuojant? 

Ketlina nusišypsojo iš jo elgesio. Klajojantys dainiai retai atsibelsdavo į 
šiaurę iki Vinterfelo, tačiau ji pažinojo tokius kaip jis iš vaikystės Riverane. 

— Veikiausiai ne, - atsakė jam. 

Jis brūkštelėjo graudų akordą. 

— Daug praradote, - tarė. - Kokį puikiausią dainių girdėjot? 

- Eiliją iš Bravoso, - išpoškino seras Rodrikas. 

— O, aš daug puikesnis nei tas senas stuobrys, - patikino Mariljonas. - Jei 
rastumėt sidabrinį už dainą, mielai įrodyčiau. 

- Gal ir turiu varioką ar du, tačiau greičiau įmesiu juos į šulinį, nei mo- 
kėsiu už tamstos kaukimą, - suniurnėjo seras Rodrikas. Jo nuomonė apie 
dainius buvo visiems žinoma; muzika puikiai pritinka mergaitėms, tačiau 
jis niekaip nesuprato, kodėl sveikas vaikis ima į rankas arfą, kai gali laikyti 
kalaviją. 

- Jūsų senelis labai irzlus, - Mariljonas kreipėsi į Ketliną. - Norėjau jus 
pagerbti. Atiduoti duoklę jūsų grožiui. Tiesą sakant, aš sutvertas dainuoti 
karaliams ir kilmingiems lordams. 

— O, suprantu, - tarė Ketlina. - Girdėjau, lordas Tulis dievina dainas. Ti- 
kriausiai lankėtės Riverane? 

- Šimtus kartų, - užrietęs nosį atsakė dainius. - Jie laiko man kambarį, o 
jaunasis lordas man kaip brolis. 

Ketlina nusišypsojo, pagalvojusi, ką apie tai pasakytų Edmuras. Kartą 
vienas dainius permiegojo su mergina, kuria brolis žavėjosi; nuo to laiko jis 
nekentė šitos padermės. 

— O Vinterfele? - paklausė. - Ar esate buvęs šiaurėje? 

— Ko ten eiti? - pasibaisėjo Mariljonas. - Ten tik pūgos ir lokenos, o Star- 
kai nepripažįsta kitos muzikos, tik vilkų staugimą. 

Kitame kambario gale ji išgirdo su trenksmu atsiveriant duris. 

- Smuklininke, - šūktelėjo už jos tarno balsas. - Turime žirgų, kuriuos 
reikia nuvesti į arklides, o milordas Lanisteris reikalauja kambario ir karštos 
vonios. 

— O, dievai, - teištarė seras Rodrikas, Ketlinai nespėjus jo nutildyti, pirš- 
tais tvirtai suspaudus dilbį. 

Maša Hedl tik linksėjo ir šypsojosi savo baisia raudona šypsena. 

— Apgailestauju, milorde, tikrai, bet smuklė pilna, užimti visi kambariai. 

Jie keturiese, pastebėjo Ketlina. Senas žmogus juodais Nakties sargybos 
rūbais, du tarnai ir... jis, stovėjo ten mažas ir įžūlus kaip visada gyvenime. 

- Mano vyrai pernakvos jūsų arklidėse, o aš, ką gi, man nereikia didelio 
kambario, kaip aiškiai matote. - Jis tvykstelėjo ironiška šypsena. - Kol židi- 
nys šildo, o šiauduose nėra blusų, esu laimingas. 

Maša Hedl tvirtai laikėsi savo. 

- Milorde, vietų nėra, turnyras, nieko negaliu padaryti, o... 

Tyrionas Lanisteris iš piniginės išsitraukė monetą, mestelėjo sau virš gal- 
vos, sugavo, vėl metė. Net ir kitame kambario gale, kur sėdėjo Ketlina, aukso 
mirgėjimo su niekuo negalėjai supainioti. 

Ant kojų pašoko laisvasis raitelis išblukusiu mėlynu apsiaustu. 

— Galite apsistoti mano kambaryje, milorde. 

- Štai kur protingas žmogus, - sviedęs besisukančią monetą per kambarį 
tarė Lanisteris. Laisvasis raitelis sugavo ją ore. - Be to, vikrus. - Neūžauga 
pasisuko į Mašą Hedl. - Tikiuosi, valgio pasiūlysite? 

— Kotik pageidausite, milorde, - patikino šeimininkė. Ir lai juo pasprings- 
ta, pagalvojo Ketlina, tačiau mintyse regėjo Braną, springstantį ir skęstantį 
savo paties kraujyje. | 

Lanisteris žvilgtelėjo į artimiausius staliukus. 

— Mano vyrai valgys tai, ką tiekiate šiems žmonėms. Dvigubas porcijas, 
nes kelias buvo ilgas ir sunkus. Aš norėčiau keptos paukštienos - viščiuko, 
anties, karvelio, - nesvarbu. Ir ąsotį geriausio vyno. Jorinai, ar pavakarie- 
niausi su manimi? 

— Tikrai taip, milorde, - atsakė juodasis brolis. 

Kemžys net nežvilgtelėjo į kitą smuklės galą, ir Ketlina pagalvojo, kaip 
pasisekė, kad juos skiria sausakimši suolai, kai staiga ant kojų pašoko Ma- 
riljonas. 

- Milorde Lanisteri! - šūktelėjo. - Man bus garbė jus linksminti, kol val- 
gysite. Leiskite man padainuoti baladę apie jūsų tėvo pergalę prie Karaliaus 
Uosto. 

- Niekas nesugadintų man vakarienės labiau, - sausai tarė. Neūžauga. 
pamatė Ketliną. Jis akimirką žvelgė į ją, sutrikęs. Ji nusigręžė, bet per vėlai. 
Neūžauga šypsojosi. - Ledi Stark, koks malonus netikėtumas, - tarė. - Gaila, 
kad nesusitikome Vinterfele. 

Mariljonas spoksojo į ją, sutrikimą keitė graužatis, Ketlinai lėtai stojantis. 
Ji išgirdo nusikeikiant serą Rodriką. Jei tik jis būtų užgaišęs prie Sienos, pa- 
galvojo ji, jei tik... 

- Ledi... Stark? - bukai atkartojo Maša Hedl. 

— Kai paskutinį kartą čia nakvojau, vis dar buvau Ketlina Tuli, - paaiški- 
no ji smuklininkei. Ji girdėjo murmesį, jautė į ją įbestas akis. Ketlina nužvel- 
gė kambarį, riterių ir prisiekusių kalavijuočių veidus, giliai įkvėpė, raminda- 
ma pašėlusiai besidaužančią širdį. Ar ji drįs rizikuoti? Laiko apmąstymams 
nebuvo; dar akimirka, ir ausyse suskambo jos pačios balsas: - Jūs, kur sėdit 
kampe, - kreipėsi ji į vyresnį žmogų, kurį tik dabar pastebėjo. - Ar ant jūsų 
apsiausto matau išsiuvinėtą Heirinholo juodąjį šikšnosparnį, sere? 

Vyras atsistojo. 

- Taip, miledi. 

— O ar ponia Vent nėra tikra ir garbinga mano tėvo, lordo Hosterio Tulio 
iš Riverano, draugė? 

— Taip, yra, - ryžtingai atsakė vyras. 

Seras Rodrikas tyliai atsistojo ir išsitraukė kalaviją iš makšties. Neūžauga 
mirksėjo nieko nesakančiu veidu, su nuostaba skirtingose akyse. 

— Raudonasis eržilas visada buvo laukiamas ženklas Riverane, - kreipėsi 
ji į trijulę prie židinio. - Mano tėvas laiko Joną Brakeną vienu iš seniausių ir 
ištikimiausių vėliavininkų. 

Trys kovų meistrai pasikeitė dvejojančiais žvilgsniais. 

— Mūsų lordas pagerbtas tokio pasitikėjimo, - neryžtingai tarė vienas. 

- Pavydžiu jūsų tėvui visų šių puikių draugų, - kandžiai mestelėjo Lanis- 
teris. - Tačiau nesuprantu, ko jūs siekiate, ledi Stark. | 

Ji nepaisė jo, tik pasisuko į didįjį būrį, vilkinčių mėlynai ir pilkai. Nuo jų 
dabar viskas priklausė; jų buvo daugiau nei dvidešimt. 

- Ir jūsų ženklą pažįstu: Frėjų bokštai dvyniai. Kaip laikosi jūsų lor- 
das, sere? 

Pakilo jų kapitonas. 

— Lordas Valderis laikosi kuo puikiausiai, miledi. Devynioliktą vardo 
dieną jis ketina vesti ir prašė jūsų tėvo pagerbti jį per vestuves savo apsilan- 


kymu. 

Tyrionas Lanisteris sukikeno. Kaip tik tada Ketlina suprato, kad jis - jos 
rankose. 

- Šis žmogus atvyko kaip svečias į mano namus ir ten susimokė nužudyti 
mano sūnų, septynerių metų berniuką, - paskelbė ji visam kambariui, bes- 
dama pirštu. Seras Rodrikas atsistojo greta jos su kalaviju rankoje. - Kara- 
liaus Roberto ir gerųjų lordų, kuriems tarnaujate, vardu, prašau jį suimti ir 
padėti man sugrąžinti į Vinterfelą, kur gaus laukti karaliaus teisingumo. 

Ji nebežinojo, kas teikė didesnį pasitenkinimą: tuzino vienu metu trau- 
kiamų kalavijų žvangesys ar ištįsęs Tyriono Lanisterio veidas. 


SANSA 


ansa vyko į Rankos turnyrą su šventike Mordeina ir Džeine Pul pa- 

lankine su geltonomis užuolaidomis iš tokio plono šilko, kad matėsi 
kiaurai. Jos nuauksino visą pasaulį. Už miesto sienų, prie upės, iškilo šimtai 
paviljonų ir žmonės tūkstančiais rinkosi žiūrėti žaidynių. Ši prabanga San- 
sai gniaužė kvapą; tviskantys šarvai, puikūs žirgai aukso ir sidabro gūnio- 
mis, minios šūkavimai, vėjyje besiplaikstančios vėliavos... ir patys riteriai, 
labiausiai riteriai. 

- "Tai įspūdingiau nei dainose, - sušnibždėjo ji, kai jos susirado tėvo pa- 
žadėtas vietas tarp kilmingų lordų ir ledi. Tądien Sansa vilkėjo dailiai: žalia 
suknele, kuri išryškino jos kaštoninius plaukus, ir matė, kad visi žiūri į ją ir 
šypsosi. 

Jos stebėjo į priekį išjojančius šimtų dainų didvyrius, vienas už kitą pa- 
sakiškesnius. Turnyrą pradėjo septyni karaliaus sargybos riteriai, išskyrus 
Džeimį Lanisterį, pieno spalvos žvynuotais šarvais, baltais, tarsi ką tik iškri- 
tęs sniegas, apsiaustais. Seras Džeimis irgi segėjo baltą apsiaustą, tačiau po 
juo nuo galvos iki kojų spindėjo auksu, buvo su liūto galvos šalmu ir auksi- 
niu kalaviju prie šono. Seras Gregoris Kligeinas, Jojantis Kalnas, nudundėjo 
pro juos tarsi lavina. Sansa prisiminė lordą Joną Roisą, viešėjusį Vinterfele 
prieš porą metų. 

— Jo šarvai bronziniai, tūkstantmečių senumo, išraižyti stebuklingomis 
runomis, kurios saugo jį nuo sužalojimų, - sušnibždėjo ji Džeinei. 

Šventikė Mordeina parodė lordą Džeisoną Molisterį su pasidabruotais 
mėlynais šarvais ir erelio sparnais ant šalmo. Jis nukovė tris Reigaro vėlia- 
vininkus prie Trišakio. Mergaitės sukikeno, pamačiusios žynį ir karį Torą iš 
Myro, skustagalvį, plazdenantį raudonais apdarais, bet šventikė papasakojo, 
kad kitados jis sudeginęs Viršukalnės sienas liepsnojančiu kalaviju. 

Kitų raitelių Sansa nepažinojo; čia susirinko samdomi riteriai iš Pirštų ir 
Haigardeno, iš Dorno kalnų, neapdainuoti laisvieji raiteliai ir ką tik iškepti 
skvairai, jaunesnieji kilmingų lordų sūnūs ir ne tokių kilmingų giminių įpė- 
diniai. Dauguma jaunų vyrų dar nebuvo atlikę jokio žygdarbio, tačiau San- 
sa ir Džeinė sutiko, kad vieną dieną Septyniose Karalystėse suskambės jų 
vardai. Seras Balonas Svonas. Lordas Braisas Keronas iš Marčų. Bronzinio 
Jono įpėdinis, seras Andaras Roisas, ir jo jaunesnysis brolis seras Robaras; 
jų pasidabruoti metaliniai plokštiniai šarvai buvo išrašyti bronza tokiomis 
pat senovinėmis runomis, kurios saugojo jų tėvą. Dvyniai seras Horas ir se- 
ras Hoberis, ant kurių skydų puikavosi Redvainų simbolis - vynuogių kekė, 
tamsiai raudona mėlynam fone. Patrikas Molisteris, lordo Džeisono sūnus. 


232 GEORGE R. R. MARTIN 


Šeši Frėjai iš Kryžkelės: seras Džeredas, seras Hostinas, seras Denvelis, seras 
Emonas, seras Teo, seras Pervainas - senojo lordo Valderio Frėjaus sūnūs ir 
anūkai bei pavainikis Martinas Riversas. 

Džeinė Pul prisipažino, kad ją gąsdina Džalabaro Kso žvilgsnis, iš Va- 
saros salų ištremto princo, seginčio apsiaustą su žaliomis ir ryškiai raudo- 
nomis plunksnomis, jo tamsus it naktis veidas, tačiau išvydusi jaunąjį lordą 
Beriką Dondarioną šviesiais aukso plaukais ir jo juodą skydą, skrodžiamą 
žaibo, pareiškė norinti už jo ištekėti, nors ir dabar pat. 

Skalikas irgi buvo sąrašuose, kaip ir karaliaus brolis, gražuolis lordas Ren- 
lis iš Stormsendo. Džoris, Eilinas ir Harvinas kovojo už Vinterfelą ir šiaurę. 

— Džoris tarp jų atrodo kaip vargeta, - jam pasirodžius sušnypštė šventi- 
kė Mordeina. 

Sansa pritarė. Džorio plokštiniai šarvai buvo mėlynai pilki, be jokio 
simbolio ar ornamento, o plonas pilkas apsiaustas kadaravo nuo pečių tar- 
si purvinas skarmalas. Tačiau pasirodė šauniai: pirmoje dvikovoje nuvertė 
nuo žirgo Horą Redvainą ir vieną iš Erėjų antroje. Trečioje jis triskart jojo 
prieš laisvąjį raitelį, vardu Lotoras Brunas, kurio šarvai buvo tokie pat ny- 
kūs, kaip ir jo. Nė vienas iš jų nenukrito nuo žirgo, tačiau Bruno ietis buvo 
tvirtesnė, o smūgiai taiklesni, todėl nugalėtoju karalius paskelbė jį. Eilinas 
ir Harvinas pasirodė dar prasčiau; Harvinas drėbėsi nuo žirgo per pirmąjį 
susidūrimą su seru Merinu iš karaliaus sargybos, o Eilinas neatsilaikė prieš 
serą Baloną Svoną. 

Dvikovos tęsėsi visą dieną, iki pat sutemų, puikių karo žirgų kanopos try- 
pė pralaimėtojus, kol galiausiai laukas virto nudrengta dykyne. Tuziną kartų 
Džeinė ir Sansa vienu balsu sušukdavo raiteliams susidūrus, ietims virstant 
skeveldromis, o paprasti žmonės stūgsmais palaikė savo numylėtinius. Kas- 
kart vyrui nukritus Džeinė užsidengdavo akis tarsi išsigandusi maža mer- 
gaitė, tačiau Sansa buvo drėbta iš kietesnio molio. Kilminga ledi žino, kaip 
elgtis turnyruose. Net šventikė Mordeina pastebėjo jos susitvardymą ir pri- 
tariamai linktelėjo. 

Karalžudys pasirodė pasakiškai. Jis nubloškė serą Andarą Roisą ir lordą 
Braisą Keroną taip lengvai, tarsi išjojęs apsukti rato, o tada stojo į sunkią 
kovą prieš baltaplaukį Beiristiną Selmį, kuris pirmąsias savo dvikovas laimė- 
jo prieš trisdešimt ir keturiasdešimt metų jaunesnius vyrus. 

Sandoras Kligeinas ir jo milžinas brolis, seras Gregoris Jojantis Kalnas, 
irgi atrodė nesustabdomi, nuožmiai guldė vieną priešą po kito. Siaubingiau- 
sias dienos tarpas stojo per antrąją sero Gregorio dvikovą, kai jo ietis smi- 
go po jaunojo riterio iš Slėnio kaklo šarvu su tokia jėga, kad pervėrė gerklę 
ir šis mirė akimirksniu. Jaunuolis nukrito mažiau nei per dešimt pėdų nuo 
ten, kur sėdėjo Sansa. Sero Gregorio ieties smaigalys styrojo kakle, o kraujas 
pulsavo lėtais pliūpsniais, kaskart vis silpniau. Jo šarvai buvo nauji ir tviskė- 
jo; per ištiestą ranką liejosi ryškus raudonas dryžis metalui sugavus šviesą. 

Paskui saulė pasislėpė už debesų ir jis dingo. Jo apsiaustas buvo mėlynas lyg 
dangus vaiskią vasaros dieną, apsiūtas pusmėnuliais, tačiau kraujo prisigėręs 
rūbas patamsėjo ir mėnuliai vienas po kito nusidažė raudonai. 

Džeinė Pul taip isteriškai raudojo, kad šventikė Mordeina galiausiai iš- 
vedė ją susitvardyti, tačiau Sansa sėdėjo sudėjusi rankas sterblėje ir stebėjo 
keistai susižavėjusi. Ji nebuvo mačiusi, kaip miršta žmogus. Jai irgi derėtų 
verkti, pagalvojo, bet ašaros nepasirodė. Galbūt ji išverkė jas visas dėl Ledi ir 
Brano. Būtų kitaip, jei tai būtų Džoris, seras Rodrikas ar tėvas, tarė pati sau. 
Jaunas riteris mėlynu apsiaustu jai nieko nereiškė, kažkoks nepažįstamasis 
iš Arino Slėnio, kurio vardą pamiršo, vos jį išgirdusi. O dabar ir pasaulis pa- 
mirš jo vardą, suvokė Sansa; apie jį nebus dainuojamos dainos. Tai liūdino. 

Išnešus lavoną, į lauką išbėgo berniukas su kastuvu ir užvertė žemėmis 
vietą, kur gulėjo žuvęs riteris, kad nesimatytų kraujo. Dvikovos tęsėsi. 

Seras Balonas Svonas neatsilaikė prieš Gregorį, o lordas Renlis - prieš 
Skaliką. Renlį bloškė taip žiauriai, kad nuskriejo nuo žirgo aukštyn kojomis. 
Galva trenkėsi į žemę, pasigirdo trakštelėjimas, minia net išsižiojo iš nuosta- 
bos, tačiau lūžo tik auksinis šalmo ragas. Vienas iš smaigalių įsmigo po juo. 
Lordui Renliui atsistojus, prastuomenė tarsi išprotėjusi sveikino jį, nes gra- 
žuolis karaliaus Roberto brolis buvo visų numylėtinis. Grakščiai nusilenkęs 
jis įteikė sulaužytą smaigalį nugalėtojui. Skalikas suprunkštė ir sviedė sulau- 
žytą ragą į minią, kuri puolė kumščiuotis ir draskytis dėl gabalėlio aukso, ko! 
tarp jos įžengęs lordas Renlis sugrąžino taiką. Vėl atėjo šventikė Mordeina, 
viena. Džeinė prastai jaučiasi, paaiškino; ji parlydėjo ją į pilį. Sansa jau buvo 
beveik pamiršusi Džeinę. 

Vėliau vienas samdomas riteris languotu apsiaustu užsitraukė nešlovę, 
nes užmušė Beriko Dondariono žirgą, ir buvo pašalintas. Lordas Berikas pa- 
sibalnojo kitą žirgą, tačiau buvo numestas nuo jo Toro iš Myro. Seras Aronas 
Santagaras ir Lotoras Brunas nevaisingai kovėsi tris raundus; seras Aronas 
vėliau neatsilaikė prieš lordą Džeisoną Molisterį, o Brunas - prieš Jono Roi- 
so jaunesnįjį sūnų Robarą. 

Galiausiai liko keturi: Skalikas ir jo milžinas brolis Gregoris, Džeimis 
Lanisteris Karalžudys ir seras Loras Tairelis, jaunuolis, kurį vadino Gėlių 
riteriu. 

Seras Loras buvo jauniausias Meiso Tairelio, Haigardeno lordo ir Pietų 
sergėtojo, sūnus. Jis buvo šiame lauke jauniausias raitelis, tik šešiolikos, ta- 
čiau šįryt per pirmąsias tris dvikovas jis nubloškė nuo žirgo tris karaliaus 
sargybos riterius. Sansa nebuvo mačiusi gražesnio jaunuolio. Jo plokštiniai 
šarvai buvo įmantriai išpuošti emaliu tarsi tūkstančio skirtingų gėlių puokš- 
te, ojo sniego baltumo eržilas apklotas gūnia su raudonomis ir baltomis ro- 
žėmis. Po kiekvienos pergalės seras Loras nusiimdavo šalmą ir lėtai apjoda- 
vo ratą palei užtvarą, o galiausiai išsitraukdavo vieną baltą rožę iš gūnios ir 
mesdavo kokiai gražiai mergelei į minią. 

Paskutinis šios dienos jo susitikimas buvo su jaunuoju Roisu. Sero Ro- 
baro protėvių runos menkai tesaugojo, nes seras Loras perskėlė jo skydą ir 
su baisingu Žvangėjimu nutrenkė jį nuo balno į purvą. Robaras gulėjo de- 
juodamas, o nugalėtojas apsuko ratą aplink aikštę. Galiausiai buvo pakvies- 
ti neštuvai ir jis nugabentas į savo palapinę, apstulbęs ir nejudantis. Sansa 
to nematė. Jos akys buvo įsmeigtos tik į serą Lorą. Baltajam žirgui sustojus 
priešais ją, ji pamanė, kad širdis iššoks iš krūtinės. 

Kitoms mergelėms jis teikė baltas rožes, tačiau ta, kurią ištraukė jai, buvo 
raudona. 

- Mieloji ledi, - kreipėsi. - Nė viena pergalė nėra tokia graži, kaip jūs. 

Sansa droviai paėmė gėlę, netekusi žado dėl jo galantiškumo. Jo plaukai 
atrodė lyg neklusnių rudų garbanų kupeta, akys - lyg skystas auksas. Ji kvė- 
pė saldų rožės aromatą ir sėdėjo ją spausdama, net kai seras Loras nujojo. 

Sansai galiausiai pakėlus akis, prie jos stovėjo ir žiūrėjo vyras. Neaukš- 
tas, smailia barzdele, su sidabro gijomis plaukuose, beveik tokio pat amžiaus 
kaip tėvas. 

- Tikriausiai būsi viena iš jos dukterų, - kreipėsi į ją. Jo pilkai žalios akys 
nesišypsojo kartu su lūpomis. - Turi Tulių žvilgsnį. 

- Aš esu Sansa Stark, - atsakė ji nejaukiai. Vyras buvo apsisiautęs sunkų 
apsiaustą kailine apykakle, susegtą sidabriniu strazdu; jis elgėsi laisvai kaip 
kilmingas lordas, tačiau ji jo nepažinojo. - Neturiu garbės jūsų pažinti, mi- 
lorde. 

Šventikė Mordeina skubiai įsiterpė: 

— Mielas vaike, tai lordas Piteris Beilišas iš mažosios karaliaus tarybos. 

- Jūsų motina kadaise buvo mano grožio karalienė, - tyliai tarė vyras. Jo 
kvėpavimas dvelkė mėtomis. - Tu turi jos plaukus. - Pirštai palietė skruostą 
jam glostant kaštoninę garbaną. Ūmai jis nusisuko ir nuėjo. 

Mėnulis jau buvo aukštai pakilęs, minia pavargusi, tad karalius paskel- 
bė, kad likusios trys dvikovos perkeliamos į rytojaus rytą, prieš grumtynes. 
Žmonėms skirstantis į namus ir aptarinėjant šiandienos kovas bei rytojaus 
dvikovas, dvaras persikėlė ant upės kranto puotauti. Šeši milžiniški taurai 
kepė valandų valandas, lėtai vartydamiesi ant medinių iešmų, o virtuvės 
berniukai trynė juos sviestu, žolelėmis, kol mėsa tapo traški, apkepusi. Prie 
paviljonų stovėjo suolai ir stalai, nukrauti žalumynais, žemuogėmis ir švie- 
žiai kepta duona. 

Sansai ir šventikei Mordeinai buvo paskirtos garbingos vietos, į kairę nuo 
pakylos, kur greta karalienės sėdėjo pats karalius. Princui Džofriui atsisė- 
dus jos dešinėje, ji pajuto, kaip užgniaužė gerklę. Jis nepratarė jai nė žodžio 
nuo ano siaubingo nutikimo, o ji nedrįso jo prakalbinti. Iš pradžių ji manė 
nekenčianti jo už tai, ką jie padarė Ledi, tačiau, išverkusi akis, Sansa tarė 
sau, jog tai nebuvo Džofrio sumanymas, ne visai. Kalta karalienė; jos reikėjo 
nekęsti, jos ir Arijos. Nieko blogo nebūtų atsitikę, jei ne Arija. 

Ji negalėjo nekęsti Džofrio šįvakar. Jis buvo pernelyg gražus, kad nekęs- 
tum. Jis vilkėjo tamsiai mėlyna liemene, nusagstyta dviguba eile auksinių 
liūto galvų, o galvą juosė plona auksinė princo karūnėlė, papuošta safyrais. 
Jo plaukai blizgėjo tarsi metalas. Sansa pažvelgė į jį ir suvirpėjo,.baiminda- 
masi, kad jis nekreips į ją dėmesio arba, dar blogiau, vėl ims nekęsti ir privers 
pasitraukti nuo stalo raudančią. 

Tačiau Džofris nusišypsojo, pabučiavo ranką, gražus ir galantiškas kaip 
princas iš dainų, ir tarė: 

- Seras Loras pastebi grožį, mieloji ledi. 

- Jis buvo pernelyg malonus, - apsimestinai ramiai tarė ji, stengdamasi 
išlikti kukli ir rami, nors širdis dainavo. - Seras Loras tikras riteris. Ar ma- 
note, kad jis rytoj laimės, milorde? 

— Ne, - atšovė Džofris. - Mano šuo jį įveiks, o galbūt dėdė Džeimis. Po 
kelerių metų, kai jau galėsiu dalyvauti turnyruose, įveiksiu juos visus. 

Jis kilstelėjo ranką, kviesdamas tarną su ąsočiu atšaldyto vasaros vyno, 
ir pripylė jai taurę. Ji įtariai žvilgtelėjo į šventikę Mordeiną, kol Džofris pa- 
silenkęs pripildė ir šventikės taurę, tad ši linktelėjo, maloningai padėkojo ir 
nebepratarė nė žodžio. 

Tarnai visą naktį pildė taures, tačiau vėliau Sansa neprisiminė ragavusi 
vyno. Vyno jai nereikėjo. Ji buvo girta nuo nakties kerų, apsvaigusi nuo žave- 
sio, pakerėta grožybių, apie kurias svajojo visą gyvenimą ir kurių jau nedrįso 
tikėtis. Priešais karaliaus paviljoną sėdėjo dainiai, ir sutemos skambėjo nuo 
muzikos. Žongliruotojas leido į orą liepsnojančių deglų kaskadą. Karaliaus 
juokdarys, apvalaus, kvailo veido mulkis, vadinamas Mėnulio berniuku, 
šoko su kojokais, pajaco kostiumu, šaipydamasis iš visų su tokiu sumaniu 
žiaurumu, jog Sansa suabejojo, ar jis iš tiesų yra toks prasčiokas. Netgi šven- 
tikė Mordeina jautėsi prieš jį bejėgė; jam sudainavus dainelę apie vyriausiąjį 
šventiką, ji taip kvatojosi, kad net apsipylė vynu. 

O Džofris buvo mandagumo įsikūnijimas. Jis kalbino Sansą visą vakarą, 
apibėrė ją komplimentais, juokino, pasakojo dvaro paskalas, aiškino Mėnu- 
lio berniuko pokštus. Sansa buvo taip apkerėta, kad beveik pamiršo visas 
mandagybes ir nebepaisė kairėje sėdinčios šventikės Mordeinos. 

Tuo tarpu tarnai vis nešiojo patiekalus. Tirštos sriubos su kruopom ir 
elniena. Žalumynų, špinatų ir slyvų salotų, apibarstytų smulkintais riešutais. 
Sraigių su medum ir česnaku. Sansa nebuvo ragavusi sraigių; Džofris paro- 
dė, kaip išsitraukti sraigę iš kiauto ir pirmąjį gardų kąsnelį jai įdėjo į burną 
pats. Dar buvo patiektas ką tik sugautas upėtakis, keptas molyje; princas pa- 
dėjo jai pradaužti sunkią molio plutą ir išimti baltą žuvies sluoksnį. Patiekus 
mėsą jis pats ją aptarnavo, net atriekė dalį nuo karalienės gabalo, ir šypsojosi 
dėdamas jai į lėkštę. Iš jo judesių ji matė, kad dešinioji ranka jį vis dar kanki- 
na, tačiau jis nė karto nepasiskundė. 

Vėliau buvo patiekta saldžios duonos ir pyrago su karveliena, keptų 
obuolių, pagardintų cinamonu, ir citrininių pyragaičių, apibarstytų cukru- 
mi, tačiau Sansa jau buvo tokia soti, kad tegalėjo įveikti vos du citrininius 
pyragaičius, nors labai juos mėgo. Kol dvejojo, ar dar įveiktų trečiąjį, karalius 
pradėjo šaukti. 

Karalius Robertas su kiekvienu patiekalu kalbėjo vis garsiau. Retkarčiais 
Sansa girdėdavo jį kvatojant ar riaumojant įsakymus, perrėkiant muziką, 
lėkščių ir įrankių skambesį, tačiau jie sėdėjo per toli, kad suprastų žodžius. 

Dabar jį išgirdo visi. Ne, sugriaudėjo jis tokiu balsu, kad nutilo visos kal- 
bos. Sansa buvo priblokšta, išvydusi stovintį karalių, burokiniu veidu, svir- 
duliuojantį. Vienoje rankoje jis laikė taurę vyno ir buvo visiškai girtas. 

— Tu nenurodinėsi man, ką turiu daryti, moterie, - rėkė jis ant karalienės 
Sersi. - Aš čia karalius, supranti? Aš čia valdau, ir jei sakau, kad rytoj kau- 
siuos, vadinasi, aš kausiuos. 

Visi žiūrėjo tylėdami. Sansa matė serą Beiristiną ir karaliaus brolį Renlį, 
aną neaukštąjį vyrą, kuris taip keistai su ja kalbėjo ir lietė jos plaukus, tačiau 
niekas nesikišo. Karalienės veidas buvo neįžvelgiamas, toks bekraujis, tarsi 
nulipdytas iš sniego. Ji pakilo nuo stalo, suėmė sijonus ir pasišalino tyloje, 
tarnai išsekė paskui ją. 

Džeimis Lanisteris uždėjo ranką karaliui ant peties, tačiau karalius ją nu- 
bloškė. Lanisteris susvyravo ir parkrito. Karalius šiurkščiai nusikvatojo. 

— Didysis riteris. Aš vis dar galiu partrenkti tave į purvą. Nepamiršk to, 
Karalžudy. - Jis trinktelėjo sau per krūtinę brangakmeniais inkrustuota tau- 
re, aptaškydamas vynu visą atlaso tuniką. - Duokite man mano kūjį ir nė 
vienas karalystės vyras prieš mane neatsilaikys! 

Džeimis Lanisteris atsistojo ir nusivalė drabužius. 

- Jūsų valia, jūsų kilnybe. - Jo balsas buvo šaltas. 

Į priekį šypsodamasis žengė lordas Renlis. 

- Išlaistei savo vyną, Robertai. Leisk atnešti tau naujo. 

Sansa krūptelėjo, kai Džofris uždėjo ranką jai ant riešo. 

— Darosi vėlu, - tarė princas. Jo žvilgsnis buvo keistas, tarsi jis jos visai 
nematytų. - Gal tau reikia palydos atgal į pilį? 

— Ne, - atsakė Sansa. Ji apsidairė ieškodama šventikės Mordeinos ir krūp- 
telėjo, išvydusi ją miegančią ant stalo pasidėjus galvą, knarkiančią švelniai, 
kaip ir dera gerai išauklėtai moteriai. - Norėjau pasakyti... taip, ačiū, būtų 
labai malonu. Aš labai pavargau, o kelias toks tamsus. Būtų ne pro šalį turėti 
apsaugą. 

Džofris pašaukė: 

- Šunie! 

Sandoras Kligeinas regis išniro iš nakties, taip staiga jis prisistatė. Šar- 
vus jau buvo pakeitęs į raudoną vilnonę tuniką su priekyje išsiuvinėta odine 
šuns galva. Deglų šviesoje jo apdegęs veidas švietė blyškiu raudoniu. 

— Klausau, jūsų kilnybe, - tarė. 

— Palydėk mano sužadėtinę į pilį ir žiūrėk, kad jai nieko neatsitiktų, — 
šiurkščiai nurodė jam princas. Nė žodžiu neatsisveikinęs, Džofris paliko ją 
ir nuėjo. 

Sansa jautė, kad Skalikas ją stebi. 

— Gal manei, kad Džofris pats palydės tave? —- nusišaipė jis. Jo juokas 
skambėjo tarsi šunų urzgimas duobėje. - Mažai tikėtina. - Nesipriešinančią 
pastatė ją ant kojų. - Eime, tau ne vienintelei reikia pamiegoti. Aš per daug 
išgėriau, o rytoj greičiausiai turėsiu nudobti savo brolį. - Jis vėl suprunkštė. 

Staiga išsigandusi, Sansa papurtė šventikės Mordeinos petį, tikėdamasi 
ją pažadinti, tačiau ši tik dar garsiau užknarkė. Karalius Robertas išsvir- 
duliavo ir pusė suolų staiga ištuštėjo. Puota baigėsi, o kartu su ja išnyko ir 
nuostabus sapnas. 

Skalikas čiupo deglą apšviesti keliui. Sansa nusekė paskui. Žemė buvo 
gruoblėta ir nelygi; žybčiojanti šviesa po kojomis keitėsi ir judėjo. Ji ėjo nu- 
leidusi akis, žiūrėdama, kur stato kojas. Jie žingsniavo tarp paviljonų su savo 
vėliavomis ir lauke kabančiais šarvais; tyla su kiekvienu žingsniu vis labiau 
slėgė. Sansa negalėjo net žiūrėti į jį, jis taip ją gąsdino, tačiau ją išauklėjo būti 
mandagią. Tikra ledi nepastebėtų jo veido, kalbėjo pati sau. 

- Šiandien narsiai pasirodėte, sere Sandorai, - prisivertė ištarti. 

Sandoras Kligeinas suurzgė: 

- Pasilaikyk sau tuos tuščius komplimentus, mergaite... ir savo serams. 
Aš nesu riteris. Man nusispjaut ant jų ir jų priesaikų. Mano brolis - riteris. 
Ar matei, kaip jis šiandien kovėsi? 

— Taip, - virpėdama sušnibždėjo Sansa. - Jis buvo... 

— Narsus? - užbaigė Skalikas. 

Jis tyčiojosi iš jos, ji tą suprato. 

— Niekas negali prieš jį atsilaikyti, - galiausiai išlemeno, didžiuodamasi 
savimi. Ji nemelavo. 

Sandoras Kligeinas ūmai sustojo viduryje tamsaus ir tuščio lauko. Jai ne- 
liko nieko kito, kaip sustoti šalia jo. 

- Šventikė puikiai tave išauklėjo. Esi panaši į tuos paukščiukus iš Vasaros 
salų, ar ne? Mažas gražus kalbantis paukščiukas, kartojantis išmoktus gra- 
žius žodelius. 

— Tai žiauru, - Sansa juto krūtinėje plazdančią širdį. - Jūs mane gąsdina- 
te. Aš noriu eiti. 

- Niekas negali prieš jį atsilaikyti, - šiurkščiai pamėgdžiojo Skalikas. — 
Gana teisinga. Niekas niekada negali atsilaikyti prieš Gregorį. Tas berniu- 
kas šiandien, antroje dvikovoje, o, čia tai bent buvo smūgis! Tu tai matei, 
ar ne? Kvailas vaikėzas, jam nereikėjo varžytis tokioje draugijoje. Be pinigų, 
be skvairo, be žmogaus, galinčio padėti jam užsivilkti šarvus. Tas šarvas ant 
kaklo buvo netinkamai prisegtas. Manai, Gregoris to nepastebėjo? Manai, 

sero Gregorio ietis atsitiktinai pakilo, ar ne? Graži maža tauškute, jei tuo tiki, 
iš tiesų esi tuščiagalvė kaip tas paukštis. Gregorio ietis sminga ten, kur Gre- 
goris nori, kad smigtų. Pažiūrėk į mane. Pažiūrėk į mane! - Sandoras Kligei- 
nas milžiniška ranka paėmė už smakro ir privertė pakelti galvą. Jis pritūpė 
priešais ją ir nuleido deglą. - Matai, koks grožis. Neskubėk ir gerai įsižiūrėk. 
Žinau, kad nori. Mačiau, kaip visą laiką nusisukdavai karališkajame kelyje. 
Nusišvilpt ant to. Įsižiūrėk. 

Jo pirštai laikė žandikaulį tvirtai tarsi geležiniai spąstai. Jo akys stebėjo 
josios. Girtos akys, apniukusios nuo pykčio. Ji turėjo žiūrėti. 

Dešinė jo veido pusė buvo liesa, su išsišovusiais skruostikauliais ir pilka 
akimi po sunkia kakta. Nosis didelė ir kuprota, plaukai ploni, tamsūs. Jis ne- 
šiojo juos ilgus ir šukavo į šonus, nes kitoje to veido pusėje jie neaugo. 

Kairė veido pusė buvo baisingai sužalota. Ausis nudegusi; nelikę nieko, 
tiktai skylė. Akis buvo dar gera, tačiau aplink susisukę daugybė randų, slidi, 
juoda, sukietėjusi oda, išvarpyta įdubų ir sutrūkinėjusi, gilūs trūkiai judant 
blyksėjo drėgnai ir raudonai. Žemiau matėsi žandikaulis, ten veidas buvo 
visai nudegęs. 

Sansa pravirko. Tada jis ją paleido ir užgesino deglą purve. 

- Jokių gražių žodžių nepasakysi, mergyt? Nė vieno menkučio kom- 
plimento, kurių tave išmokė šventikė? - Nesulaukęs atsakymo kalbėjo to- 
liau: - Dauguma įsivaizduoja, kad buvo kažkoks mūšis. Apsiaustis, degantis 
bokštas, priešas su deglu. Vienas kvailys pasiteiravo, ar tai kvėptelėjo dra- 
konas. - Šįkart jo juokas nuskambėjo švelniau, tačiau taip pat karčiai. - Pa- 
sakysiu, kas tai buvo, mergyt, - tarė jis, balsas iš nakties, šešėlis, palinkęs 
taip arti, kad ji užuodė gaižų vyno dvoką jam iš burnos. - Buvau jaunesnis 
nei tu, šešerių, galbūt septynerių. Medžio drožėjas įkūrė krautuvėlę kaime 
prie mano tėvo tvirtovės ir norėdamas įgyti palankumą siuntė mums dova- 
nas. Senis drožė nuostabius žaislus. Neprisimenu, ką gavau, tačiau norėjau 
Gregorio dovanos. Spalvoto medinio riterio, virvelėmis suraišiotomis kūno 
dalimis, kurias galėjai judinti, - tada jis net kaudavosi. Gregoriui, penkeriais 
metais vyresniam nei aš, tas žaislas nieko nereiškė; jis jau buvo skvairas, be- 
veik šešių pėdų ūgio ir raumeningas kaip bulius. Tad aš paėmiau jo riterį, bet 
iš to neturėjau jokio džiaugsmo, sakau tau. Visą laiką bijojau ir pagaliau jis 
mane surado. Kambaryje kūrenosi gorė. Gregoris netarė nė žodžio, tiesiog 
griebė mane po ranka, prispaudė pusę veido prie degančių žarijų ir laikė, 
o aš rėkiau rėkiau. Matei, koks jis stiprus. Net tada prireikė trijų suaugusių 
vyrų jam nuo manęs atplėšti. Šventikai moko apie septynis pragarus. Ką jie 
išmano? Tik nudegęs žmogus žino, kaip iš tiesų atrodo pragaras. Tėvas vi- 
siems pasakojo, kad užsidegė mano patalynė, o mūsų meisteris gydė mane 
tepalais. Tepalais! Gregoris irgi gavo patepimą. Po ketverių metų jie ištrynė jį 
septyniais aliejais, jis atpylė riterio priesaiką ir Reigaras Targeirinas paplekš- 
nojęs jam per petį tarė: „Stokis, sere Gregori!“ 

Šiurkštus balsas nuslopo. Jis tyliai pritūpė priešais ją, nerangus juodas 
pavidalas, įsisupęs į naktį, nematomas jos akims. Sansa girdėjo trūkčiojantį 
jo kvėpavimą. Ji jo gailisi, suvokė. Baimė dingo. 

Tyla užsitęsė taip ilgai, kad parsliūkino baimė, tačiau dabar ji būgštavo 
dėl jo, o ne dėl savęs. Ranka surado jo stambų petį. | 

- Jis nėra tikras riteris, - sušnibždėjo jam. 

Skalikas numetė jos ranką ir nusižvengė. Sansa kluptelėjo atbula nuo jo, 
tačiau jis pagavo jos ranką. 

- Taip, - sumaurojo jis, - taip, mažasis paukšteli, jis nėra tikras riteris. 

Likusį kelią iki miesto Sandoras Kligeinas nepratarė nė žodžio. Jis palydė- 
jo ten, kur laukė vežimaičiai, paliepė vežikui vežti juos į Raudonąją tvirtovę 
ir įlipo paskui ją. Jie riedėjo tyloje pro Karaliaus vartus ir žibintais apšvies- 
tomis miesto gatvėmis. Jis atidarė šonines duris ir įvedė ją į pilį; jo apdegęs 
veidas trūkčiojo, o akys tapo mąslios; lipant bokšto laiptais jis atsiliko per 
žingsnį nuo jos. Saugiai palydėjo iki jos miegamojo. 

- Ačiū, milorde, - suvapėjo Sansa. 

Skalikas sugriebė ją už rankos ir pasilenkė arčiau. 

— Tai, ką papasakojau tau šįvakar, - balsas skambėjo dar šiurkščiau nei 
paprastai, - jei kada pasakysi Džofriui, savo seseriai, tėvui... ar kam kitam... 

— Nepasakysiu, - sušnabždėjo Sansa. - Pažadu. 

To nepakako. 

- Jei kam nors pasakysi, - užbaigė jis, - aš tave nudėsiu. 


EDARDAS 


A' pats budėjau prie jo, - tarė seras Beiristinas Selmis, jiems stovint ir 
; žiūrint į palaikus vežimaičio gale. - Jis neturėjo artimųjų. Man sakė, 
kad jo motina Slėnyje. 

Blyškioje aušros šviesoje jaunasis riteris atrodė it miegantis. Nebuvo gra- 
žuolis, tačiau mirtis išlygino jo kampuotus bruožus, o tyliosios seserys ap- 
rengė geriausia aksomo tunika su aukšta apykakle, kuri pridengė ieties pa- 
darytą žaizdą gerklėje. Edardas Starkas žvelgė jam į veidą ir svarstė, o kas, jei 
šis jaunuolis žuvo dėl jo. Nudėtas Lanisterių vėliavininko, Nedui nespėjus su 
juo pasikalbėti; ar tai gali būti paprasčiausias atsitiktinumas? Ko gero, nieka- 
da nesužinos. 

— Hjugas ketverius metus tarnavo Jono Arino skvairu, - tarė Selmis. - 
Karalius įšventino jį į riterius prieš išjodamas šiaurėn, Jono atminimui. Vai- 
kinukas beviltiškai šito troško, tačiau, bijau, nebuvo pasiruošęs. 

Praėjusią naktį Nedas prastai miegojo ir jautėsi ne pagal metus suvargęs. 

— Nė vienas iš mūsų nesame pasiruošę, - tarė. 

— Riterystei? 

— Mirčiai. 

Nedas švelniai apklojo vaikinuką jo apsiaustu, kruvinu mėlynu audeklu 
su pusmėnuliais pakraščiuose. Kai motina paklaus, kodėl jos sūnus žuvo, 
karčiai pagalvojo jis, jie atsakys, kad jis kovėsi pagerbdamas karaliaus ranką, 
Edardą Starką. 

— Ši auka betikslė. Karas nėra žaidimas. 

Nedas atsisuko į moterį šalia vežimaičio, įsisupusią į pilką skraistę: veido 
nesimatė, tik akys. Žmogų į paskutinę kelionę suruošdavo tyliosios seserys, 
ir buvo bloga lemiantis ženklas žvelgti mirčiai į akis. 

- Išsiųskite jo šarvus namo į Slėnį. Motina norės juos turėti. 

— Jie verti nemažai sidabro, - tarė seras Beiristinas. - Jaunuolis nusikal- 
dino juos turnyrui. Paprastas darbas, bet geras. Nežinau, ar jis susimokėjo 
kalviui. 

— Jis sumokėjo vakar, milorde, ir brangiai, - pasakė Nedas. O tyliajai se- 
seriai tarė: - Išsiųskite šarvus motinai. Aš susitarsiu su kalviu. - Ji linktelėjo. 

Vėliau seras Beiristinas su Nedu nuėjo į karaliaus paviljoną. Stovykla pa- 
mažu atgijo. Ant ugnies šnypštė ir čirškėjo storos dešrelės, pagardindamos 
orą česnaku ir pipirais. Jauni skvairai zujo su reikalais, kol jų šeimininkai 
budinosi, žiovavo ir rąžėsi, pasitikdami dieną. Patarnautojas su žąsimi po 
pažasčia pamatęs juos priklaupė. 


SOSTŲ ŽAIDIMAS 241] 


- Milordai, - sumurmėjo jis, žąsiai gagenant ir žnaibant jo pirštus. Prie 
kiekvienos palapinės išstatytas skydas bylojo apie jos gyventoją: sidabrinis 
"Jūros sargybos erelis, Braiso Kerono lakštingalų laukas, vynuogių kekė - Re- 
dvainai, margas šernas, raudonas bulius, liepsnojantis medis, baltas avinas, 
triguba spiralė, purpurinis vienaragis, šokanti mergelė, juoda gyvatė, bokš- 
tai dvyniai, raguota pelėda ir galiausiai vaiskiai baltos karaliaus sargybos 
emblemos, švytinčios tarsi aušra. 

- Karalius nori šiandien kautis grumtynėse, - kalbėjo seras Beiristinas 
žingsniuojant pro sero Merino skydą, jo dažai buvo giliai nubraukti toje vie- 
toje, kur Loro Tairelio ietis įbrėžė medį, kai šis numetė jį nuo žirgo. 

- Taip, - niūriai tarė Nedas. Džoris prikėlė jį praėjusią naktį ir pranešė šią 
naujieną. Nenuostabu, kad jis taip prastai miegojo. 

Sero Beiristino žvilgsnis buvo susirūpinęs. 

— Žmonės sako, kad nakties grožis aušroje išblunka, o vyno vaikai ryto 
šviesoje išsižada savo žodžių. 

— Sako, - sutiko Nedas, - tačiau ne apie Robertą. 

Kiti vyrai apmąstytų žodžius, ištartus dėl girto drąsos, tačiau Robertas 
Barateonas juos prisimins, o prisiminęs, nė už ką nesitrauks. 

Karaliaus paviljonas stovėjo arčiau vandens ir nuo upės kylanti ryto mi- 
gla įsupo jį į pilkumas. Jis buvo iš auksinio šilko, aukščiausias ir didžiausias 
visoje stovykloje. Prie įėjimo gulėjo Roberto karo kūjis, greta didžiulio gele- 
žinio skydo, kurį puošė Barateonų giminės vainikuotasis elnias. 

Nedas tikėjosi rasti karalių dar lovoje, vynu permirkusiame sapne, tačiau 
laimė jam nesišypsojo. Robertas jau maukė alų iš blizgančio rago ir piktai 
ūdijo du jaunus skvairus, mėginančius užsegti jam šarvus. 

- Jūsų didenybe, - kone su ašaromis aiškino vienas, - jie per maži, neuž- 
sisega. - Jis nesugraibė ir šarvas, kurį bandė uždėti Robertui ant storo kaklo, 
nukrito ant grindų. 

- Septyni pragarai! - keikėsi Robertas. - Ar man reikės tai daryti pačiam? 
Nusišvilpt man ant jūsų abiejų. Pakelk jį. Nestovėk išsižiojęs, Lanseli, pakelk 
jį! - Jaunuolis pašoko ir karalius pastebėjo atėjusius. 

- Tik pažvelk į šiuos žioplius, Nedai. Mano žmona užsispyrė, kad paim- 
čiau šiuos du savo skvairais, o jie visai beviltiški. Net nemoka dorai uždėti 
šarvų. Skvairai, sako jie. Aš sakau, kad jie kiauliaganiai, apsitaisę šilkais. 

Nedui užteko tik mesti akį, kad suprastų sunkumus. 

- Tai ne berniukų kaltė, - tarė jis karaliui. - Tu per storas šarvams, Ro- 
bertai. 

Robertas Barateonas išsiurbė alų, nusviedė tuščią ragą ant kailinių pata- 
lų, atgalia ranka nusišluostė burną ir niūriai tarė: 

- Storas? Sakai, storas? Taip kalbi su savo karaliumi? - Jis prapliupo 
juoku, ūmiu tarsi audra. - Och, kad tave perkūnai, Nedai, kodėl tu visada 
teisus? 

Skvairai išsigandę šypsojosi, kol karalius pasisuko į juos. 

- Jūs. Taip, jūs abu. Girdėjote, ką sakė ranka. Karalius per storas šiems 
šarvams. Eikite ir suraskite serą Aroną Santagarą. Pasakykite jam, kad man 
reikia praplatinti antkrūtinį. Greičiau! Ko laukiate? 

Jaunuoliai virsdami vienas per kitą paskubėjo dingti iš palapinės. Rober- 
tas sugebėjo išlaikyti rimtą veidą, kol jie pradilo. Tada sugriuvo atgal į kėdę 
purtomas juoko. 

Seras Beiristinas Selmis rizeno kartu su juo. Net ir Edardas Starkas šypte- 
lėjo. Bet kaip visada, tuoj įsliūkino niūresnės mintys. Jis negalėjo nepastebėti 
dviejų skvairų: gražių berniukų, šviesių ir puikiai sudėtų. Vienas buvo San- 
sos metų, ilgomis auksinėmis garbanomis; kitas galbūt penkiolikos, smėlio 
spalvos plaukais, su pūkeliu ant viršutinės lūpos ir smaragdo žalumo kara- 
lienės akimis. 

- O, norėčiau dabar būti ten ir pamatyti Santagaro veidą, - tarė Rober- 
tas. - Tikiuosi, jam užteks proto pasiųsti juos pas ką nors kitą. Reikėtų juos 
pavaikyti visą dieną. 

— Tie berniukai, - paklausė Nedas, - Lanisteriai? 

Robertas linktelėjo, šluostydamasis nuo akių ašaras. 

— Pusbroliai. Lordo Taivino brolio sūnūs. Vieno iš jau mirusių. O gal ir 
gyvo, kai geriau pagalvoji. Neprisimenu. Mano žmona kilusi iš labai gausios 
šeimos, Nedai. 

Labai ambicingos šeimos, pagalvojo Nedas. Jis nebuvo nusiteikęs prieš 
skvairus, tačiau jam buvo neramu matyti karalių, dieną ir naktį apsuptą ka- 
ralienės giminaičių. Lanisterių apetitas postams ir titulams, regis, buvo ne- 
pasotinamas. 

— Sako, kad jūs vakar apsižodžiavote su karaliene. 

Džiugus Roberto veidas apsiniaukė. 

— Ta moteris bandė man uždrausti kovoti grumtynėse. Dabar ji purkštau- 
ja pilyje, kad ją kur galas. Tavo sesuo niekada nebūtų manęs taip sugėdinusi. 

— Tu nepažinojai Lijanos kaip aš, Robertai, - tarė jam Nedas. - Tu matei 
jos grožį, tačiau po juo slypėjo geležis. Ji būtų pasakiusi, kad tau nėra jokio 
reikalo dayvauti šiose grumtynėse. 

- Ir tu? - susiraukė karalius. - Tu gaižus žmogus, Starkai. - Pernelyg ilgai 
užsibuvai šiaurėje, visi syvai tavyje sustingo. Ką gi, maniškiai vis dar teka. — 
Kaip įrodymą pliaukštelėjo sau per krūtinę. 

— Tu esi karalius, - priminė jam Nedas. 

— Aš sėdžiu tame prakeiktame Geležiniame soste, kai privalau. Ar tai 
reiškia, kad neišalkstu, kaip ir kiti vyrai? Kad man nors retkarčiais nereikia 
lašelio vyno, lovoje cypiančios merginos, žirgo tarp kojų? Septyni pragarai, 
Nedai, aš noriu kam nors užtvoti. 

Prabilo seras Beiristinas Selmis: 

- Jūsų didenybe, - tarė jis, - karaliui nepridera kautis gumtynėse. Tai ne- 
bus sąžiningos varžybos. Kas gi išdrįs jums smogti? 

Robertas atrodė nuoširdžiai apstulbęs. 

— Na, visi, po paraliais. Jei tik galės. Ir paskutinis likęs stovėti... 

— „būsi tu, - užbaigė Nedas. Jis iš karto suprato, kad Selmis pataikė. 
Grumtynių pavojai masino Robertą, bet nelygi kova užgautų jo išdidumą. — 
Seras Beiristinas teisus. Septyniose Karalystėse nėra vyro, kuris drįstų užsi- 
traukti jūsų nemalonę jus sužeisdamas. 

Karalius atsistojo, veidas plykstelėjo raudoniu. 

- Arjūs norite pasakyti, kad šitie pasipūtę bailiai leis man laimėti? 

— Be abejonės, - tarė Nedas, o seras Beiristinas Selmis tylomis pritarda- 
mas linktelėjo. 

Akimirką Robertas buvo toks piktas, kad negalėjo nė žodžio ištarti, Jis 
perėjo per palapinę, apsisuko, nužygiavo atgal, veidas net patamsėjo iš pyk- 
čio. Pačiupo antkrūtinį nuo Žemės ir sviedė į Beiristiną Selmį su bežodžiu 
įniršiu. Selmis išsisuko. 

— Dinkit, - šaltai įsakė karalius. - Dinkit, kol jūsų nenudėjau. 

Seras Beiristinas greitai išėjo. Nedas jau sekė įkandin, kai karalius sušuko: 

— Tu lik, Nedai! 

Nedas atsigręžė. Robertas vėl pasiėmė ragą, prisipylė alaus iš statinės 
kampe ir įbruko Nedui. 

— Išgerk, - šiurkščiai paliepė. 

— Aš nenoru... 

— Gerk. Tavo karalius tau įsako. 

Nedas paėmė ragą ir gurkštelėjo. Alus buvo tamsus ir tirštas, toks stiprus, 
kad graužė akis. | 

Robertas vėl atsisėdo. 

— Po velnių, Nedai Starkai. Tu ir Jonas Arinas, mylėjau jus abu. Ką jūs 
man padarėt? Vienas iš jūsų turėjo tapti karaliumi, tu arba Jonas. 

- Jūs turėjote didesnes teises, jūsų kilnybe. 

— Aš liepiau tau gerti, o ne ginčytis. Tu padarei mane karaliumi, tai bent 
turėk mandagumo išklausyti, kai aš kalbu, po šimts. Pažiūrėk į mane, Nedai. 
Pažiūrėk, kas iš manęs pasidarė per tą karaliavimą. Dievai, esu per storas 
savo šarvams, kaip tai galėjo nutikti? 

— Robertai... 

- Gerk ir tylėk, kai kalba karalius. Prisiekiu tau, niekuomet nebuvau toks 
gyvybingas, kaip tada, kai kovojau dėl šito sosto, arba toks negyvas, kai jį 
laimėjau. O Sersi... Už ją turiu būti dėkingas Jonui Arinui. Neturėjau noro 
vesti, kai iš manęs atėmė Lijaną, tačiau Jonas įtikinėjo, kad karalystei reikia 
įpėdinio. Sersi Lanister bus gera pora, sakė jis man, ji pririš prie manęs lordą 
Taiviną, jei Viseiris Targeirinas kada nors mėgintų atsikovoti tėvo sostą. — 
Karalius papurtė galvą. - Aš mylėjau tą seną žmogų, prisiekiu, tačiau dabar 

manau, kad jis buvo didesnis kvailys nei Mėnulio berniukas. O, Sersi miela 
pažiūrėti, tikrai, tačiau šalta... ji užspaudusi savo skylę taip, kad gali pama- 
nyti, jog tarpkojy saugo visą pilies auksą. Nagi, duok man tą alų, jei negeri. - 
Jis paėmė ragą, ištuštino, atsirūgo, nusišluostė burną. - Man labai gaila tavo 
mergaitės, Nedai. Tikrai. Dėl to vilko. Mano sūnus melavo, galėčiau lažintis 
iš savo sielos. Mano sūnus... tu myli savo vaikus, ar ne? 

- Visa širdimi, - patikino Nedas. 

- Leisk tau atskleisti paslaptį, Nedai. Ne kartą svajojau atsisakyti karūnos. 
Sėsti laivan į Laisvuosius miestus su savo žirgu ir kūju, leisti dienas kovojant 
ir dulkinantis, kam ir esu sutvertas. Samdomas karalius - kaip mane mylėtų 
dainiai. Žinai, kas mane stabdo? Mintis apie Džofrį soste ir Sersi, stovinčią 
jam už nugaros ir šnabždančią į ausį. Mano sūnus. Kaip aš galėjau padaryti 
tokį sūnų, Nedai? 

— Jis dar vaikas, - nesmagiai tarė Nedas. Jis nelabai mėgo princą Džofrį, 
tačiau girdėjo skausmą Roberto balse. - Ar pamiršai, koks buvai pašėlęs jo 
amžiaus? 

- Aš nesirūpinčiau, jei berniukas būtų pašėlęs, Nedai. Tu nepažįsti jo 
taip, kaip aš. - Jis atsiduso ir palingavo galvą. - Ai, gal tu ir teisus. Jonas irgi 
dažnai manimi nusivildavo, bet išaugau geras karalius. - Robertas pažvelgė 
į Nedą ir rūsčiai susiraukė, nes šis tylėjo. - Žinai, dabar gali prabilti ir pasa- 
kyti, kad aš teisus. 

- Jūsų kilnybe... - atsargiai pradėjo Nedas. 

Robertas trinktelėjo Nedui per nugarą. 

- Ai, pasakyk, kad esu geresnis karalius nei Eiris, ir baigiam. Tu niekada 
nemokėjai meluoti nei iš meilės, nei dėl garbės, Nedai Starkai. Aš vis dar jau- 
nas, o dabar, kai tu su manim, viskas bus kitaip. Mes padarysime šį valdymą 
vertą dainų, o Lanisteriai lai prasmenga septyniuose pragaruose. Užuodžiu 
kiaulieną. Kaip manai, kas šiandien taps nugalėtoju? Ar matei Meiso Tairelio 
vaikį? Gėlių riteris, taip jį vadina. Va čia tai sūnus, juo didžiuotųsi bet kuris 
vyras. Paskutiniame turnyre jis nutrenkė Karalžudį ant jo auksinio pastur- 
galio, reikėjo matyti Sersi veidą. Kvatojausi, kol šonus paskaudo. Renlis sako, 
kad jis turi seserį, keturiolikmetę mergelę, mielą tarsi aušra... 

Jie numarino kirminą juoda duona, virtais žąsų kiaušiniais ir su svogū- 
nais bei kumpiu kepta žuvimi prie stalo upės pakrantėje. Karaliaus melan- 
cholija ištirpo su ryto migla ir netrukus Robertas valgė apelsiną ir pasakojo 
prisiminimus apie rytą Erijoje, kai jie buvo berniukai. 

— „davė Jonui statinę apelsinų, pameni? Tačiau jie supuvo, tad mečiau 
savąjį per stalą ir pataikiau tiesiai Deksui į nosį. Pameni Redforto skvairą 
randuotu veidu? Jis sviedė vieną atgal į mane ir, Jonui nespėjus net nusipers- 
ti, didžiojoje menėje visomis kryptimis skraidė apelsinai. - Jis triukšmingai 
nusikvatojo, ir net Nedas nusišypsojo prisiminęs. 

Tai buvo berniukas, su kuriuo jis užaugo, pagalvojo; tai buvo Robertas 
Barateonas, kurį pažinojo ir mylėjo. Jei galėtų įrodyti, kad Lanisteriai užsakė 
išpuolį prieš Braną, įrodyti, kad jie nužudė Joną Ariną, šis vyras paklausytų. 
Tada Sersi sužlugtų, Karalžudys su ja, o jei lordas Taivinas išdrįstų sukelti 
vakarus, Robertas jį sutriuškintų, kaip sutriuškino Reigarą Targeiriną prie 
Trišakio. Jis viską regėjo taip aiškiai. 

Tokių gardžių pusryčių Edardas Starkas jau senokai nebuvo valgęs, tad jo 
šypsena skleidėsi vis lengviau ir dažniau, kol atėjo laikas tęsti turnyrą. 

Nedas pasuko su karaliumi į dvikovų lauką. Paskutines dvikovas jis pa- 
žadėjo žiūrėti su Sansa; šventikė Mordeina šiandien sirgo, o jo dukra buvo 
pasiryžusi nepraleisti tunyro pabaigos. Palydėjęs Robertą iki jo vietos, jis pa- 
stebėjo, kad Sersi Lanister nusprendė nepasirodyti; vieta šalia karaliaus buvo 
tuščia. Tai taip pat suteikė Nedui vilties. 

Jis prasibrovė iki vietos, kur turėjo sėdėti duktė, ir rado ją ragams jau 
kviečiant į pirmąją dvikovą. Sansa buvo taip įsijautusi, kad vargu ar paste- 
bėjo jį atvykus. 

Pirmasis išjojo Sandoras Kligeinas. Ant suodžių pilkumo šarvų jis segėjo 
alyvuogių žalumo apsiaustą. Jis ir skaliko galvos šalmas buvo vienintelės jo 
puošmenos. 

— Šimtas auksinių drakonų už Karalžudį, - garsiai pareiškė Mažasis Pirš- 
tas pasirodžius Džeimiui Lanisteriui, raitam ant grakštaus bėro žirgo. Ristū- 
ną dengė paauksuotų grandininių šarvų apklotas, o pats Džeimis spindėjo 
nuo galvos iki kojų. Net jo ietis buvo padaryta iš Vasaros salų geltonmedžio. 

— Priimu, — atsišaukė lordas Renlis. - Skalikas šįryt žvelgia į jį alkanu 
žvilgsniu. 

— Net alkani šunys nekanda juos maitinančios rankos, - sausai sušuko 
Mažasis Pirštas. 

Sandoras Kligeinas garsiai taukštelėdamas nuleido antveidį ir užėmė vie- 
tą. Seras Džeimis pasiuntė bučinį kažkokiai moteriai iš prastuomenės, švel- 
niai nuleido antveidį ir nujojo į savo vietą. Abu vyrai pasikišo ietis. 

Nedas Starkas labiausiai būtų džiaugęsis jų abiejų pralaimėjimu, tačiau 
žiūrovų pakyla sudrebėjo žirgams pasileidus šuoliais. Jodamas Skalikas pa- 
silenkė, jo ietis patvari ir kieta kaip akmuo, tačiau Džeimis prieš pat susi- 
dūrimą vikriai išsisuko. Kligeino smaigalį saugiai atrėmė auksinis skydas su 
liūto herbu, o jo paties kliudė plokštumą. Medis skilo, ir Skalikas susvyravo, 
mėgindamas išsilaikyti balne. Sansa vos kvėpavo. Iš žiūrovų nuvilnijo susi- 
žavėjimo banga. 

— Svarstau, kur išleisti tamstos pinigus, - lordui Renliui šūktelėjo Maža- 
sis Pirštas. 

Skalikui pavyko išsilaikyti balne. Jis tvirtai apgręžė savo ristūną ir nujojo 
į vietą pasiruošti antrajam turui. Džeimis Lanisteris numetė sulūžusią ietį ir 

pastvėrė naują, juokaudamas su skvairu. Skalikas šovė pirmyn tvirtais šuo- 
liais. Lanisteris jį pasitiko. Šįkart, kai Lanisteris pasimuistė balne, Sandoras 
Kligeinas padarė tą patį. Abi ietys triokštelėjo, o kai išsimėtė lūženos, bėris 
be raitelio jau risnojo ieškoti žolės, o seras Džeimis Lanisteris voliojosi pur- 
ve, auksinis ir sumenkintas. 

Sansa tarė: 

- Žinojau, kad Skalikas laimės. 

Mažasis Pirštas nugirdo. 

— Jei žinai, kas laimės kitą susitikimą, sakyk dabar, kol lordas Renlis neiš- 
rengė manęs nuogai, - šūktelėjo jai. Nedas nusišypsojo. 

— Gaila, kad su mumis nėra Neūžaugos, - tarė lordas Renlis. - Būčiau 
laimėjęs dukart tiek. 

Džeimis Lanisteris jau buvo atsistojęs, bet jo puošnus liūto šalmas buvo 
sulankstytas ir pramuštas nuo kritimo, jis negalėjo jo nusiimti. Prastuomenė 
ūbavo ir badė pirštais, lordai ir ledi nesėkmingai mėgino užgniaužti kiksė- 
jimą, o visus juos užgožė galingas karaliaus Roberto kvatojimas. Galiausiai 
apspangęs ir klupinėjantis Lanisterių Liūtas buvo palydėtas pas kalvį. 

Seras Gregoris Kligeinas įsitaisė pačioje dalyvių viršūnėje. Jis buvo milži- 
nas, stambiausias kada nors Edardo Starko matytas vyras. Robertas Barateo- 
nas ir jo broliai buvo stambūs žmonės, kaip ir Skalikas, o namuose Vinterfele 
buvo silpnaprotis arklidžių prižiūrėtojas, vardu Hodoras, prieš kurį visi jie 
atrodė nykštukai, tačiau riteris, vadinamas Jojančiu Kalnu, kilo aukščiau už 
Hodorą. Gerokai augesnis nei septynių pėdų, veikiau aštuonių, masyviais 
pečiais ir storomis it medžio strampai rankomis. Jo eržilas atrodė lyg ponis 
tarp šarvuotų jo kojų, o laikoma ietis maža tarsi šepečio kotas. 

Priešingai nei brolis, seras Gregoris dvare negyveno. Jis buvo vienišius, 
retai palikdavęs savo žemes, nebent per karus ir turnyrus. Jis buvo su lor- 
du Taivinu, kai krito Karaliaus Uostas, naujai iškeptas septyniolikmetis ri- 
teris, jau tada išsiskyręs savo ūgiu ir nepermaldaujamu žiaurumu. Buvo 
sakančių, kad būtent Gregoris tėškė naujagimį princą Eigoną Targeiriną į 
sieną, ir šnabždančių, kad po to jis išprievartavo jo motiną, Dorno prince- 
sę Eliją, o tada persmeigė ją kalaviju. Tokie dalykai nebuvo sakomi Grego- 
riui girdint. 

Nedas Starkas neatsiminė, kad būtų kalbėjęs su šiuo žmogumi, nors Gre- 
goris jojo su jais per Balono Greidžojaus sukilimą, vienas riteris iš tūkstan- 
čių. Jis nerimastingai jį stebėjo. Nedas retai pasikliaudavo gandais, tačiau kal- 
bos apie serą Gregorį buvo ypač grėsmingos. Netrukus jis turėjo vesti trečią 
kartą, o kažkas nugirdo niūrius kuždesius apie pirmųjų dviejų žmonų mirtį. 
Kalbėta, kad jo tvirtovė - niūri vieta, kur dingsta daugybė tarnų ir net šunys 
bijo įlapnoti į menę. Dar buvo sesuo, mirusi jauna keistomis aplinkybėmis, 
ir gaisras, suluošinęs brolį, ir įvykis medžioklėje, per kurį žuvo tėvas. Grego- 
ris paveldėjo tvirtovę, auksą ir šeimos valdas. Jo jaunesnysis brolis Sandoras 

tą pačią dieną iškeliavo tarnauti Lanisteriams kaip prisiekęs kalavijuotis ir 
niekada namo negrįžo, net paviešėti. 

Pasirodžius Gėlių riteriui per minią nuvilnijo murmesys, ir Nedas išgir- 
do karštligišką Sansos kuštulį: „O, jis toks gražus!“ Seras Loras Tairelis buvo 
liaunas tarsi nendrė, vilkėjo nuostabiais sidabriniais šarvais, nušlifuotais iki 
akinančio spindesio, su išgraviruotais susipynusiais juodais vynmedžiais ir 
mažytėmis mėlynomis neužmirštuolėmis. Žiūrovai tą pačią akimirką kaip 
ir Nedas suprato, kad gėlių mėlynumas šviečia nuo safyrų; iš tūkstančio ger- 
klių vienu metu išsprūdo aiktelėjimas. Jaunuoliui per petį karojo sunkus ap- 
siaustas. Nuaustas iš neužmirštuolių, tikrų - šimtai gyvų žiedų buvo prisiūta 
prie sunkios vilnonės pelerinos. 

Jo ristūnė buvo tokia pat grakšti kaip ir raitelis, nuostabi širma kume- 
lė, greita kaip strėlė. Sero Gregorio milžiniškas eržilas sužvengė užuodęs jos 
kvapą. Jaunuolis iš Haigardeno kažką padarė jos kojoms ir žirgas stypčiojo į 
šonus, gyvai tarsi šokėjas. Sansa įsikirto Nedui į ranką. 

- Tėve, neleisk serui Gregoriui jo sužeisti, - paprašė. Nedas pastebėjo, 
kad ji segi rožę, kurią seras Loras pasiuntė jai vakar. Džoris jam ir apie tai 
papasakojo. | 

- Tai turnyrinės ietys, - ramino dukterį. - Susidūrusios jos suskyla, kad 
nieko nesužeistų. - Tačiau prisiminė berniuką vežimaityje su pusmėnuliais 
ant apsiausto ir žodžiai užstrigo gerklėje. 

Serui Gregoriui sunkiai sekėsi suvaldyti žirgą. Eržilas žvengė ir kapstė 
žemę, muistydamas galvą. Kalnas žiauriai kirto gyvuliui šarvuotu batu. Žir- 
gas stojo piestu ir vos jo nenutrenkė. 

Gėlių riteris pasveikino karalių ir nujojo į vietą, porankyje spausdamas 
ietį, pasiruošęs. Seras Gregoris, tampydamas vadeles, privarė savo gyvulį 
prie linijos. Ir staiga tai prasidėjo. Kalno eržilas pasileido tvirtais šuoliais, 
pasiutiškai nerdamas pirmyn, tuo tarpu kumelė risnojo lygiai tarsi plazde- 
nantis šilkas. Seras Gregoris prisispaudė skydą, mėgino nulaikyti ietį, tuo 
pat metu stengdamasis suvaldyti pasiutusį žirgą tiesioje linijoje, kai staiga 
Loras Tairelis puolė prie jo, besdamas ieties smaigaliu kaip tik ten, kur reikia, 
ir akimirksniu Kalnas dribo. Jis buvo toks sunkus, jog drauge griuvo ir Žir- 
gas - plienas ir kūnai suvirto į krūvą. 

Nedas girdėjo plojimus, sveikinimus, švilpimą, prislopintus aikčiojimus, 
džiugų murmesį, o garsiausiai - grubų, gergždžiantį Skaliko kreknojimą. 
Gėlių riteris sustojo savo vietoje. Jo ietis net nebuvo lūžusi. Safyrai tviskėjo 
saulėje, kai jis šypsodamasis pakėlė antveidį. Žiūrovai dėl jo pamišo. 

Lauko viduryje seras Gregoris Kligeinas išsilaisvino ir svyruodamas at- 
sistojo. Nusiplėšęs šalmą trenkė ant žemės. Veidas buvo juodas iš įsiūčio, o 
plaukai krito ant akių. 

— Kalaviją! - suriko skvairui, ir berniukas jį atnešė. Pagaliau ant kojų at- 
sistojo ir jo eržilas. 

Gregoris Kligeinas pribaigė žirgą vienu tokiu žiauriu dūriu, kad perpjovė 
gyvuliui kaklą. Akimirksniu sveikinimo šūksniai virto siaubo klyksmais. Er- 
žilas žvengdamas parklupo ant kelių ir nugaišo. Gregoris jau žingsniavo link 
sero Loro Tairelio, rankoje spausdamas kruviną kalaviją. 

— Sustabdykit jį! - sušuko Nedas, tačiau jo žodžiai prasmego minios riau- 
mojime. Visi šaukė, o Sansa verkė. 

Viskas įvyko labai greitai. Gėlių riteris rėkė, kad paduotų jo kalaviją, kai 
seras Gregoris nubloškė jo skvairą šonan ir čiupo vadeles. Kumelė užuodė 
kraują ir stojosi piestu. Loras Tairelis mėgino išsilaikyti balne, bet nesėkmin- 
gai. Seras Gregoris užsimojo kalaviju ir abiem rankom kirto žiaurų smūgį, 
pataikė jaunuoliui į krūtinę ir išmetė iš balno. Kumelė kaip pašėlusi nulė- 
kė tolyn, o priblokštas seras Loras gulėjo purve. Tačiau kai Gregoris iškėlė 
kalaviją mirtinam smūgiui, gergždžiantis balsas įspėjo: Palik jį, o geležimi 
šarvuota ranka nutraukė šalin nuo jaunuolio. 

Kalnas apsisuko bežodėje tūžmoje, iš visų jėgų užsimodamas ilguoju 
kalaviju žudančiam kirčiui, tačiau Skalikas atrėmė smūgį; atrodė, abu bro- 
liai stovi, taikydamiesi vienas į kitą visą amžinybę, kol apsvaigusį serą Lorą 
Tairelį nugabeno į saugią vietą. Triskart Nedas matė serą Gregorį nuožmiai 
taikant į Skaliko šalmą, tačiau Sandoras nė karto neužsimojo kirsti į nesau- 
gomą brolio veidą. 

Viskam galą padarė karaliaus balsas... karaliaus balsas ir dvidešimt kala- 
vijų. Jonas Arinas mokė juos, kad vadui reikia gero balso mūšio lauke, ir Ro- 
bertas šios pamokos naudą įrodė prie Trišakio. Dabar jis kalbėjo šiuo balsu: 

— BAIKITE ŠITĄ BEPROTYBĘ, - riaumojo jis, - KARALIAUS VARDU 
ĮSAKAU! 

Skalikas priklaupė ant vieno kelio. Sero Gregorio kirtis perskrodė orą ir 
galiausiai jis atgavo protą. Jis nuleido kalaviją ir smaksojo į Robertą, apsuptą 
karališkosios sargybos, tuzino riterių ir sargybinių. Be žodžių jis apsisuko ir 
nučiobrino pro Beiristiną Selmį. 

— Leiskite jam eiti, - paliepė Robertas, ir tuo viskas baigėsi. 

— Ar Skalikas dabar nugalėtojas? - Nedo paklausė Sansa. 

— Ne, - paaiškino jis. - Bus paskutinė dvikova, tarp Skaliko ir Gėlių riterio. 

Netrukus Sansa galėjo pati tuo įsitikinti. Po kelių akimirkų seras Loras 
Tairelis grįžo į lauką vilkėdamas paprastą drobinę tuniką ir kreipėsi į Sando- 
rą Kligeiną: 

— Ašjums skolingas savo gyvybę. Ši diena jūsų, sere. 

- Aš nesu seras, - atsakė Skalikas, tačiau prisiėmė pergalę, nugalėtojui 
skirtą kapšelį ir tikriausiai pirmą kartą gyvenime žiūrovų meilę. Jie sveikino 
jį paliekantį dvikovos lauką ir grįžtantį į savo palapinę. 

Nedui žingsniuojant su Sansa prie lankininkų lauko, prie jų prisidėjo 
Mažasis Pirštas, lordas Renlis ir kiti. 

— Tairelis turėjo žinoti, kad kumelė rujoja, - kalbėjo Mažasis Pirštas. — 
Prisiekiu, vaikis viską numatė. Gregoris visuomet renkasi milžiniškus, ne- 
valdomus eržilus, kurie labiau priklauso nuo nuotaikos negu proto. - Šis at- 
radimas jį pralinksmino. 

Bet nepralinksmino sero Beiristino Selmio. 

— Regzti gudrybes - menka garbė, - tvirtai tarė jis. 

— Menka garbė ir dvidešimt tūkstančių auksinių, - nusišypsojo lordas 
Renlis. 

Tą popietę berniukas, vardu Angajus, netituluotas prastuolis iš Dorno 
Marčų, laimėjo lankininkų varžybas, šaudęs taikliau už serą Baloną Svoną 
ir Džalabarą Kso šimto žingsnių atstumu, o kiti lankininkai iškrito iš varžy- 
bų trumpesniuose atstumuose. Nedas pasiuntė Eiliną jo surasti ir pasiūlyti 
vietos rankos apsaugoje, tačiau vaikis buvo apsvaigęs nuo vyno, pergalės ir 
nesvajotų turtų, tad atsisakė. 

Grumtynės tęsėsi tris valandas. Dalyvavo beveik keturiasdešimt vyrų: 
laisvieji raiteliai, samdomi riteriai ir garbės trokštantys naujai iškepti skvai- 
rai. Jie kovėsi bukais ginklais purvo ir kraujo marmalynėje, iš pradžių drauge 
kovodavo būriais, paskui atsigręždavo kits prieš kitą, sąjungos susidarydavo 
ir vėl iširdavo, kol liko tik vienas vyras. Nugalėtoju tapo raudonasis žynys, 
Toras iš Myro, patrakėlis, kuris skutosi galvą ir kovojo liepsnojančiu kalavi- 
ju. Jis jau buvo laimėjęs ne vienas grumtynes; ugnies kalavijas gąsdino kitų 
raitelių žirgus, o Toro negąsdino niekas. Galutiniai nuostoliai šiandien - trys 
sulaužytos galūnės, skilęs raktikaulis, tuzinas suknežintų pirštų, du žirgai, 
kuriuos reikėjo pribaigti, o kiek kirstinių žaizdų, patemptų sausgyslių ir nu- 
brozdinimų, niekas nebūtų suskaičiavęs. Nedas buvo be galo laimingas, kad 
Robertas nedalyvavo. 

Tą vakarą per puotą Edardui Starkui grįžo prarastos viltys. Robertas tryš- 
ko puikia nuotaika, Lanisterių niekur nesimatė ir net jo dukros elgėsi gražiai. 
Džoris atvedė Ariją prie jų prisidėti ir Sansa maloniai kalbėjo su seserimi. 

— Turnyras buvo didingas, - atsiduso ji. - Reikėjo ateiti. Kaip tavo šokiai? 

- Viską skauda, - džiugiai raportavo Arija, išdidžiai rodydama didžiulę 
violetinę mėlynę ant kojos. 

— Turėtum būti siaubinga šokėja, - abejodama tarė Sansa. 

Vėliau, kai Sansa klausėsi dainių, atliekančių balades, tarp kurių buvo ir 

— Tikiuosi, Forelis tavęs labai nespaudžia, - tarė. 

Arija stovėjo ant vienos kojos. Pastaruoju metu jai vis geriau tai sekėsi. 

— Sirijus sako, kad kiekvienas sužeidimas yra pamoka, o kiekviena pamo- 
ka daro tave geresnį. 

Nedas susiraukė. Sirijaus Forelio reputacija buvo nepriekaištinga, o jo 
puošnus bravosiečių stilius puikiai tiko grakštiems Arijos ašmenims, ta- 
čiau... prieš kelias dienas ji maklinėjo po pilį juodo šilko atraiža užrištomis 

akimis. Sirijus mokė ją matyti ausimis, nosimi ir oda, paaiškino ji. Prieš tai 
jis liepė jai daryti sukinius ir atbulus šuolius kūliais. 

- Arija, ar tikrai nori mokymus tęsti? 

Ji linktelėjo. 

— Rytoj mes gaudysim kates. 

— Kates, - atsiduso Nedas. - Galbūt pasamdyti šį bravosietį buvo didžiulė 
klaida. Jei nori, paprašysiu Džorio, kad perimtų tavo mokymą. Arba šnekte- 
lėsiu su seru Beiristinu. Jaunystėje jis buvo geriausias kalavijuotis Septyniose 
Karalystėse. 

- Ašjų nenoriu, - paprieštaravo Arija. - Aš noriu Sirijaus. 

Nedas pirštais perbraukė jai plaukus. Bet kuris padorus kovų meistras 
išmokytų Ariją pagrindų ir be tokių nesąmonių kaip varlinėjimas užrištomis 
akimis, vartymasis kūliais ir straksėjimas ant vienos kojos, tačiau jis gerai 
pažinojo savo jauniausiąją dukterį, kad suprastų, jog ginčytis su šia užsispy- 
rėle beprasmiška. 

— Kaip nori, - sutiko. Turbūt jai netruks viskas atsibosti. - Pasistenk būti 
atsargi. 

— Būtinai, - iškilmingai pažadėjo ši, sklandžiai peršokdama nuo dešinės 
kojos ant kairės. 

Jau daug vėliau, kai palydėjo mergaites per miestą ir saugiai paguldė į 
lovas - Sansą su jos svajonėmis, o Ariją su mėlynėmis, - Nedas užkopė į savo 
kambarius Rankos bokšto viršuje. Diena buvo šilta, o kambaryje trošku ir 
tvanku. Nedas nuėjo prie lango ir atvėrė sunkias langines įleisti vėsaus nak- 
ties oro. Anapus didžiojo kiemo jis pastebėjo mirkčiojančią žvakės liepsnelę 
Mažojo Piršto lange. Buvo jau gerokai po vidurnakčio. Prie upės linksmybės 
pradėjo silpti ir liovėsi. 

Jis išsitraukė durklą ir jį apžiūrėjo. Mažojo Piršto ginklas, Tyriono Lanis- 
terio laimėtas turnyro lažybose, pasiųstas užmušti miegančio Brano. Kodėl? 
Kodėl kemžys būtų norėjęs Brano mirties? Kodėl išvis kažkas nori Brano 
mirties? 

Durklas, Brano krytis - viskas kažkaip susiję su Jono Arino mirtimi, jau- 
tė tai visa savo esybe, tačiau tiesa apie Jono mirtį buvo tokia pat miglota kaip 
ir pirma. Lordas Stanis negrįžo į Karaliaus Uostą turnyrui. Laiza Arin tylėjo 
už aukštų Ėrijos sienų. Skvairas buvo nebegyvas, o Džoris vis dar ieškojo 
viešnamio. Ką jis dar turi, išskyrus Roberto pavainikį? 

Tas rūškanas ginklininko mokinys buvo karaliaus sūnus, tuo Nedas ne- 
abejojo. Barateonų bruožai buvo įspausti jo veide: tie žandikauliai, akys, tie 
juodi plaukai. Renlis buvo pernelyg jaunas, kad turėtų tokio amžiaus sūnų, 
Stanis - pernelyg šaltas ir išdidus. Gendris turėjo būti Roberto. 

Visa tai žinodamas, ką jis išsiaiškino? Karalius turi ir kitų nesantuokinių 
vaikų, išsibarsčiusių po Septynias Karalystes. Atvirai jis pripažino tik vie- 

ną, Brano metų berniuką, kurio motina buvo kilminga. Vaiką auklėjo lordo 
Renlio kaštelionas Stormsende. 

Nedas prisiminė ir pirmąjį Roberto vaiką, Slėnyje gimusią dukrą, kai Ro- 
bertas pats buvo dar visai jaunas. Miela maža mergaitė; jaunasis Stormsendo 
lordas dievino ją. Jis kasdien ateidavo pažaisti su kūdikiu dar ilgai po to, kai 
prarado susidomėjimą jo motina. Nedas dažnai būdavo tempiamas drauge, 
norėdavo to ar ne. Dabar mergaitė turėtų būti septyniolikos ar aštuonioli- 
kos; vyresnė nei Robertas, kai tapo jos tėvu. Keista mintis. 

Sersi, aišku, nėra sužavėta savo lordo vyro nukrypimais, tačiau galiausiai 
koks skirtumas, ar karalius turi vieną pavainikį, ar šimtą. Nesantuokiniams 
vaikams įstatymai ir papročiai nedaug tesuteikė teisių. Gendris, mergaitė iš 
Slėnio, berniukas iš Stormsendo - nė vienas jų nekelia grėsmės teisėtiems 
Roberto vaikams... 

Jo apmąstymus nutraukė švelnus beldimas į duris. 

— Pas jus atėjo žmogus, milorde, - šūktelėjo Harvinas. - Jis nenori pasi- 
sakyti vardo. | 

— Įleiskite jį, - nustebęs paliepė Nedas. 

Svečias buvo stambus vyras, suskilinėjusiais, purvu aplipusiais ilgaauliais 
ir sunkiu rudu apsiaustu iš šiurkštaus audinio, bruožus slėpė gobtuvas, ran- 
kos sukištos į plačias rankoves. 

— Kas jūs? - pasiteiravo Nedas. 

— Draugas, - atsakė vyras su gobtuvu keistu, žemu balsu. - Turime kalbė- 
tis vieni, lorde Starkai. 

Smalsumas buvo stipresnis už atsargumą. 

— Harvinai, palik mus, - paliepė. Tik kai jie liko visiškai vieni už užvertų 
durų, atvykėlis nusismaukė gobtuvą. 

— Lordas Veiris? - nustebo Nedas. 

— Lorde Starkai, - mandagiai tarė Veiris sėsdamasis, - gal galėčiau papra- 
šyti jūsų ko nors išgerti? 

Nedas pripylė dvi taures vasaros vyno ir vieną padavė Veiriui. 

- Būčiau praėjęs pro jus per pėdą ir nepažinęs, - nepatikliai tarė. Jis ne- 
buvo matęs eunucho vilkinčio ką nors kitą nei šilkus, aksomus ir brangiau- 
sią damastą; dabar nuo šio vyro dvokė prakaitu, o ne alyvomis. 

- Tai mano didžiausia viltis, - tarė Veiris. - Būtų negerai, jei kai kurie 
žmonės sužinotų, jog kalbėjomės akis į akį. Karalienė jus akylai stebi. Šis 
vynas puikus. Dėkui. 

- Kaip jūs prasmukote pro kitus mano sargybinius? - pasiteiravo Nedas. 
Porteris ir Keinas buvo pastatyti šalia bokšto, o Eilinas ant laiptų. 

— Raudonojoje tvirtovėje esama įėjimų, žinomų tik vaiduokliams ir vo- 
rams, - teisindamasis nusišypsojo Veiris. - Ilgai jūsų netrukdysiu, milorde. 
Yra dalykų, kuriuos privalote žinoti. Jūs - karaliaus ranka, o karalius - kvai- 
lys. - Eunucho dirbtinis tonas išnyko; dabar jo balsas buvo plonas ir aštrus 

kaip botagas. - Jūsų draugas, žinau, tačiau vis tiek kvailys ir... pasmerktas, 
nebent jį išgelbėsite. Šiandien vos neatsitiko nelaimė. Jie tikėjosi jį pribaigti 
per grumtynes. 

Akimirką Nedas iš sukrėtimo neteko amo. 

— Kas4 

Veiris sriūbčiojo vyną. 

- Jei tikrai reikia tą pasakyti, esate didesnis kvailys nei Robertas ir aš ne- 
tinkamoje pusėje. 

- Lanisteriai, - tarė Nedas. - Karalienė... ne, nepatikėsiu tuo, net dėl Ser- 
si. Ji prašė jo nesikauti. 

- Ji uždraudė jam kautis brolio, riterių ir pusės dvariškių akivaizdoje. Pa- 
sakykit man tiesą, ar yra tikresnis būdas priversti karalių Robertą dalyvauti 
grumtynėse? Klausiu jūsų. 

Nedą užvaldė negera nuojauta. Eunuchas pataikė tiesiai į dešimtuką; pa- 
sakyk Robertui, kad jis negali, neturi, neprivalo ko nors daryti, ir jis tai tikrai 
padarys. 

— Net jei jis būtų kovęsis, kas išdrįstų smogti karaliui? 

Veiris gūžtelėjo pečiais. 

- Grumtynėse dalyvavo keturiasdešimt raitelių. Lanisteriai turi daug drau- 
gų. Toje maišalynėje, žvengiant arkliams, lūžtant kaulams ir Torui iš Myro 
mosikuojant tuo absurdišku liepsnojančiu kalaviju, kas galėtų pavadinti tai 
žmogžudyste, jei kažkoks atsitiktinis kirtis tektų jo didenybei? - Jis nuėjo prie 
ąsočio ir įsipylė dar vyno. - Viskam pasibaigus, žudikas raudotų iš sielvarto. 
Beveik girdžiu jį raudantį. Taip liūdnai. Tačiau neabejotina, kad maloninga 
ir užjaučianti našlė jo pasigailėtų, pakeltų parklupusį vargšą nelaimingąjį ir 
palaimintų jį švelniu atleidimo bučiniu. Gerasis karalius Džofris neturėtų ki- 
tos išeities, kaip tik jam dovanoti. - Eunuchas pasiglostė skruostą. - O galbūt 
Sersi leistų serui Ilinui nukirsti jam galvą. Tokiu atveju Lanisteriai mažiau ri- 
zikuotų, nors jų mažam draugui būtų gana nemalonus netikėtumas. 

Nedas pajuto kylant pyktį. 

- Jūs žinojot apie šį sąmokslą, bet nieko nedarėt. 

— Aš vadovauju gandonešiams, ne kariams. 

- Galėjot ateiti pas mane anksčiau. 

— O, taip, aš prisipažįstu. O jūs būtumėt nulėkęs tiesiai pas karalių, taip? 
O Robertas, išgirdęs apie šį pavojų, ką būtų daręs? Man labai įdomu. 

Nedas pagalvojo. 

- Jis būtų juos visus prakeikęs ir vis tiek kovęsis, rodydamas, kad jų ne- 
bijo. 

Veiris skėstelėjo rankomis. 

- Turiu jums dar šį tą prisipažinti, lorde Edardai. Man buvo smalsu, ką 
jūs darysite. Kodėl neatėjote pas mane? - klausiate jūs, tad privalau atsakyti: 
todėl, kad jumis nepasitikiu, milorde. 

- Jūs nepasitikite manimi? - nuoširdžiai nustebo Nedas. 

— Raudonoji tvirtovė glaudžia dviejų rūšių žmones, lorde Edardai, - pa- 
aiškino Veiris. - Tuos, kurie ištikimi karalystei, ir tuos, kurie ištikimi tik sau. 
Iki šio ryto nebūčiau galėjęs pasakyti, prie kurių priklausote jūs... taigi luk- 
telėjau... ir dabar jau tikrai žinau. - Jis nusišypsojo putlia, siaura šypsena ir 
akimirką jo tikrasis veidas ir vieša kaukė susiliejo. - Pradedu suprasti, kodėl 
karalienė jūsų taip bijo. O, taip, suprantu. 

— Tai jūsų ji turėtų bijoti, - tarė Nedas. 

— Ne. Esu tas, kas esu. Karalius turi iš manęs naudos, tačiau jos gėdijasi. 
Mūsų Robertas yra galingiausias karys, o tokie drąsūs vyrai nelabai myli 
niekšus, šnipus ir eunuchus. Jei ateitų tokia diena, kai Sersi sušnibždėtų: 
„Užmušk šį žmogų!“ - Ilinas Peinas akimirksniu nukirstų man galvą, ir 
kas tada gedėtų vargšo Veirio? Nei šiaurė, nei pietūs nekuria dainų apie 
vorus. - Jis palietė Nedą švelnia ranka. - Tačiau jūsų, lorde Starkai... aš 
manau... ne, aš Žinau... jis nenudėtų netgi dėl savo karalienės, ir čia gali 
būti mūsų išganymas. 

To jau buvo per daug. Akimirką Edardas Starkas tenorėjo grįžti į Vin- 
terfelą, į švarų šiaurės aiškumą, kur priešai buvo žiema ir vaildlingai anapus 
Sienos. 

- Be abejo, Robertas turi ir kitų ištikimų draugų, - paprieštaravo jis. - Jo 
broliai, jo... 

— „„žmona? - užbaigė Veiris, su šypsena, kuri žeidė. - Jo broliai nekenčia 
Lanisterių, tai tiesa, tačiau nekęsti karalienės ir mylėti karalių - ne tas pats, 
ar ne? Seras Beiristinas myli savo garbę, vyriausiasis meisteris Paiselis - par- 
eigas, o Mažasis Pirštas - Mažąjį Pirštą. 

— Karaliaus sargyba... 

- Popierinis skydas, - tarė eunuchas. - Pasistenkite neatrodyti toks pri- 
blokštas, lorde Starkai. Džeimis Lanisteris pats yra prisiekęs baltųjų kala- 
vijų brolis, o mes visi žinome, ko verta jo priesaika. Laikai, kai tokie vyrai 
kaip Rajamas Redvainas ir princas Eimonas, Drakonų riteris, vilkėjo baltus 
apsiaustus, jau dingo dulkėse ir dainose. Iš tų septynių tik seras Beiristinas 
Selmis padarytas iš tikro plieno, tačiau Selmis senas. Seras Borosas ir seras 
Merinas - karalienės tvariniai iki kaulų smegenų, ir aš turiu didžių įtarimų 
dėl kitų. Ne, milorde, jei iš tiesų prireiks traukti kalavijus, būsite vienintelis 
tikras Roberto Barateono draugas. 

— Reikia apie tai pasakyti Robertui, - tarė Nedas. - Jei tai, ką sakote, tiesa, 
net jei tik dalis tiesos, karalius turi apie tai išgirsti. 

— O kokių įrodymų jam pateiksime? Mano žodžiai prieš jų? Mano ma- 
žieji paukšteliai prieš karalienę ir Karalžudį, prieš brolius ir jo tarybą, prieš 
Vakarų ir Rytų sergėtojus, prieš visą Kasterli Uolos galybę? Prašom, ver- 
čiau tiesiai pasiųskite sero Ilino, sutaupysite laiko. Aš žinau, kur toks kelias 
baigiasi. 

— Tačiau jei tai, ką sakote, - tiesa, jie palauks kitos progos ir pasikėsins vėl. 

- Žinoma, kad taip ir padarys, - sutiko Veiris. - Ir baiminuosi, kad grei- 
čiau nei vėliau. Jūs verčiate juos labai nerimauti, lorde Edardai. Tačiau mano 
mažieji paukštukai klausysis ir kartu mes galbūt galėsime juos sulaikyti, mes 
abu. - Jis pakilo ir užsitraukė gobtuvą vėl paslėpdamas veidą. - Ačiū už vyną. 
Mes dar susitiksime. Kitą kartą mane pamatęs taryboje elkitės su manim pa- 
niekinamai, kaip esate įpratęs. Neturėtų būti sunku. 

Jis jau stovėjo prie durų, kai Nedas pašaukė: 

— Veiri. - Eunuchas atsigręžė. - Kaip mirė Jonas Arinas? 

— Svarsčiau, kada apie tai paklausite. 

— Pasakykite man. 

— Lyso ašaros, kaip jie vadina. Retas ir brangus daiktas, skaidrus ir sal- 
dus kaip vanduo, nepalieka jokių pėdsakų. Aš maldavau Jono Arino pa- 
sisamdyti ragautoją, štai šiame kambaryje aš jo maldavau, tačiau jis nesi- 
klausė. Tik žmogus nevertas vyro vardo galėtų galvoti apie tokius dalykus, 
kalbėjo jis man. 

Nedas turėjo žinoti viską. 

— Kas pripylė jam nuodų? 

— Koks nors brangus, mielas draugas, kuris dažnai su juo dalijosi duona 
ir midum, neabejotinai. Och, tačiau kuris? Tokių buvo daug. Lordas Ari- 
nas buvo geras, patiklus žmogus. - Eunuchas atsiduso. - Buvo vienas vai- 
kinukas. Už tai, kuo tapo, jis turėjo dėkoti Jonui Arinui, tačiau kai našlė su 
namiškiais pabėgo į Ėriją, jis liko Karaliaus Uoste ir suklestėjo. Mano širdis 
visada džiaugiasi matydama iškylantį jaunimą. - Jo balsas vėl kirto kaip bo- 
tagas, kiekvienas žodis. - Turnyre jis turėjo atrodyti žavingai, su tviskančiais 
naujais šarvais ir tais pusmėnuliais ant apsiausto. Gaila, kad jis taip ne laiku 
žuvo, jums nespėjus su juo pasikalbėti... 

Nedas pasijuto tarsi apnuodytas. 

- Skvairas, - tarė jis. - Seras Hjugas. - Kaip viskas susispynę, kalė Nedo 
galvoje. - Kodėl?' Kodėl dabar? Jonas Arinas buvo ranka keturiolika metų. 
Ką jis tokio padarė, kad reikėjo jį nužudyti? 

— Uždavinėjo klausimus, - smukdamas pro duris tarė Veiris. 


TYRIONAS 


S tovėdamas priešaušrio šaltuke ir stebėdamas jo arklį pjaunantį Čigeną, 
Tyrionas Lanisteris priskaičiavo dar vieną Starkų skolą. Garas pakilo 
nuo vidurių, kai apvalainas samdomas kalavijuotis perskrodė pilvą lupimo 
peiliu. Jo rankos judėjo vikriai, pjūviai buvo tikslūs; darbą reikėjo atlikti 
greitai, kol kraujo smarvė nepriviliojo iš aukštumų laukinių kačių. 

— Nė vienas iš mūsų šįvakar nenueis gulti alkanas, - tarė Bronas. Jis pats 
panėšėjo į šešėlį; vieni kaulai ir oda, juodos akys, juodi plaukai ir neskusta 
barzda. 

— Kai kas nueis, - tarė jam Tyrionas. - Man nepatinka valgyti arklieną. 
Ypač savo arklį. 

— Mėsa yra mėsa, - trūktelėdamas pečiais tarė Bronas. - Dotrakiai mėgs- 
ta arklieną net labiau nei jautieną ar kiaulieną. 

- Ar tu laikai mane dotrakiu? - gaižiai paklausė Tyrionas. Dotrakiai 
iš tiesų valgė arklieną; jie taip pat palikdavo išsigimusius vaikus sulaukė- 
jusiems šunims, zujantiems aplink jų chalasarus. Dotrakių papročiai jam 
menkai terūpėjo. 

Čigenas atpjovė nuo skerdenos planą gabalėlį kruvinos mėsos ir apžiū- 
rėjo. 

— Norėtum paragauti, Neūžauga* 

— Mano brolis Džeimis padovanojo man šią kumelę dvidešimt trečiosios 
vardo dienos proga, - lygiu balsu tarė Tyrionas. 

— Tada padėkok jam už mus. Jei kada nors jį vėl pamatysi, - nusišiepė Či- 
genas, parodydamas geltonus dantis, ir prarijo žalią mėsą dviem kąsniais. — 
Skonis kaip veislinės. 

— Būtų geriau iškepti su svogūnais, - įsiterpė Bronas. 

Tylėdamas Tyrionas nušlubčiojo šalin. Šaltis įsismelkė giliai jam į kaulus, 
o kojas taip gėlė, kad vos paėjo. Galbūt negyva kumelė už jį laimingesnė. Jo 
dar laukia ilgos valandos jojimo, po jų - keli kąsniai valgio ir trumpas, šaltas 
miegas ant kietos žemės; ir kita naktis bus tokia pati, ir trečia, ir dar viena, ir 
tik dievai težino, kaip viskas baigsis. 

- Tebūnie ji prakeikta, - murmėjo pėdindamas keliu prie savo pagrobė- 
jų, - tebūnie prakeikta ji ir visi Starkai. 

Prisiminimai tebebuvo kartūs. Vieną akimirką jis užsisakė vakarienę, o 
kitą - atsidūrė ginkluotų vyrų apsuptyje, Džiukui siekiant kalavijo, o storajai 
smuklininkei klykiant: „Tik be kalavijų, tik ne čia, prašau, milordai!“ 

Tyrionas skubiai nuleido Džiuko ranką, kol jų abiejų dar nesukapojo į 
gabalus. 

— Kur tavo geros manieros, Džiukai? Mūsų geroji šeimininkė liepė apsi- 
eiti be kalavijų. Daryk, kaip ji liepia. - Jis išspaudė šypseną, kuri turėjo at- 
rodyti tokia pat šleikšti kaip ir jo savijauta. - Jūs darote liūdną klaidą, ledi 
Stark. Aš neprisidėjau prie jūsų sūnaus užpuolimo. Savo garbe... 

- Lanisterių garbe, - teištarė ji. Ji iškėlė rankas, kad matytų visi, esantys 
kambaryje. - Šiuos randus paliko jo durklo ašmenys. Durklas, kurį pasiuntė 
perrėžti mano sūnui gerklės. 

Tyrionas aplink save jautė burbuliuojantį pyktį, tirštą ir slogų, kaitinamą 
gilių įpjovimų Starkų moters rankose. „Užmušti jį!“ - sušnypštė kažkoks gir- 
tas prašalaitis iš galo, jį palaikė kiti balsai, greičiau, nei jis būtų patikėjęs. Visi 
nepažįstami, gana draugiški dar prieš minutę, dabar reikalavo jo kraujo kaip 
skalikai, sekdami pėdsakais. 

Tyrionas prabilo garsiai, stengdamasis, kad balsas nedrebėtų. 

- Jei ledi Stark įsitikinusi, kad turiu atsakyti už kažkokį nusikaltimą, vyk- 
siu su ja ir atsakysiu. 

Tai buvo vienintelė išeitis. Bandymas prasiskinti kelią kalavijais iš čia 
reiškė ankstyvą mirtį. Į Starkų moters pagalbos šauksmą atsiliepė geras tu- 
zinas kalavijų: Heirinholo vyrai, trys Brakenai, pora nemalonių samdomų 
kalavijuočių, kuriems, atrodė, užmušti jį taip pat lengva, kaip nusispjauti, 
ir keletas kvailų lauko darbininkų, kurie vargiai suvokė, ką daro. Ką prieš šį 
būrį turėjo Tyrionas? Durklą prie diržo ir du vyrus. Džiukas buvo gana gerai 
įvaldęs kalaviją, tačiau Moreką vargu galėjai priskaičiuoti: jis buvo pusiau 
arklininkas, pusiau virėjas, pusiau patarnautojas, bet ne karys. O Jorinas, 
kad ir ką jautė, juodieji broliai buvo prisiekę nesivelti į karalystės kivirčus. 
Jorinas būtų likęs nuošaly. 

Ir iš tiesų, juodasis brolis tyliai žengė į šalį, kai senasis riteris prie Ketlinos 
Stark šono tarė: „Atimkite jų ginklus“, - ir samdomas kalavijuotis Bronas 
žengė į priekį paimti iš Džiuko rankų kalavijo ir visų jų durklų. 

— Puiku, - tarė senasis riteris įtampai smuklėje aiškiai slūgstant, - nuo- 
stabu. — Tyrionas atpažino tą šiurkštų balsą; Vinterfelo kovų meistras, nu- 
siskutęs žandenas. 

Ryškiai raudonos seilės varvėjo iš storosios smuklininkės burnos, kai ji 
maldavo Ketlinos Stark: 

— Nežudykite jo čia. 

— Nežudykite jo niekur, - paragino Tyrionas. 

— Veskitės jį kur nors kitur, čia nereikia kraujo, miledi, man nereikia kil- 
mingų ponėkų rietenų. 

- Mes gabensimės jį atgal į Vinterfelą, - tarė ji, ir Tyrionas pagalvojo, Ką 
gi, galbūt... Jis jau turėjo laiko apžvelgti kambariui ir geriau suvokti padėčiai. 

Tuo, ką išvydo, nebuvo visiškai nepatenkintas. O, Starkų moteris gudri, 
neabejotinai! Privertė juos viešai patvirtinti savo lordų priesaikas, duotas jos 
tėvui, ir tada paprašė jų pagalbos, o ji juk moteris; taip, tai buvo gražu. Tačiau 

jos sėkmė nebuvo tokia puiki, kaip ji būtų norėjusi. Jo apytikriais skaičiavi- 
mais, kambaryje buvo apie penkiasdešimt žmonių. Ketlinos Stark prašymas 
pakėlė vos tuziną iš jų; kiti atrodė suglumę, išsigandę ar niūrūs. Pasimuistė 
tik du iš Frėjų, pastebėjo Tyrionas, ir tie patys vėl skubiai atsisėdo, kai jų ka- 
pitonas nesiteikė pajudėti. Jis būtų nusišypsojęs, jei būtų drįsęs. 

- Į Vinterfelą, tai į Vinterfelą, - tarė. Laukė ilgas kelias, tai jau buvo paty- 
ręs, nes ką tik iš ten atjojo. O kelyje daug kas gali nutikti. - Mano tėvas ims 
nerimauti, kas man nutiko, - pridūrė jis, kliudydamas žvilgsniu kalavijuotį, 
pasisiūliusį užleisti jam savo kambarį. - Jis dosniai atsilygins atnešusiam Ži- 
nią apie tai, kas čia šiandien nutiko. - Lordas Taivinas, aišku, to niekados 
nedarys, tačiau Tyrionas, jei ištrūks, atsilygins. 

Seras Rodrikas žvilgtelėjo į savo ledi, susirūpinęs, kaip ir turi būti. 

- Jo vyrai keliaus kartu su juo, - pareiškė senasis riteris. - Ir būtume dė- 
kingi liekantiems, jei tylėtumėte apie tai, kas čia nutiko. 

Tyrionas vos susilaikė nenusijuokęs. Tylės jie tau? Senas kvailys. Jei nepa- 
ims visos smuklės, kalbos pasklis tą pačią akimirką jiems išvykus. Laisvasis 
raitelis su aukso moneta kišenėje nuskries į Kasterli Uolos pilį kaip strėlė. 
Jei ne jis, tai kas nors kitas. Jorinas nuneš šią istoriją į pietus. Tas kvailys 
dainius gali sukurpti baladę. Frėjai atsiskaitys savo lordui, ir dievai težino, 
ką jis darys. Lordas Valderis Frėjus gal ir prisiekęs Riveranui, tačiau žmogus 
atsargus; jis ilgai pragyveno žiūrėdamas, kad visuomet atsidurtų laiminčioje 
pusėje. Mažų mažiausiai jis pasiųs paukštį į pietus, į Karaliaus Uostą, o gal 
išdrįs ir dar daugiau. 

Ketlina Stark negaišo. 

— Turime išjoti nedelsdami. Mums reikės pailsėjusių žirgų ir atsargų ke- 
lionei. Jūs, vyrai, žinokite, kad pelnėte amžiną Starkų giminės dėkingumą. 
Jei kuris nors norėtumėt padėti saugoti belaisvius ir saugiai nugabenti juos į 
Vinterfelą, pažadu, būsite dosniai apdovanoti. - Tik tiek ir tereikėjo; kvailiai 
veržėsi į priekį. Tyrionas įsidėmėjo jų veidus; jiems tikrai bus dosniai atsily- 
ginta, prisiekė sau, tačiau ne visai taip, kaip jie įsivaizduoja. 

Net kai jie išvedė jį į lauką, balnojo žirgus per lietų ir rišo rankas šiurkščia 
virve, Tyrionas Lanisteris nebuvo iš tiesų išsigandęs. Jie niekada nenugabens 
jo į Vinterfelą, galėjo lažintis. Po dienos juos jau vysis raiteliai, žinią nuneš 
paukščiai, ir tikrai vienas iš upės lordų panorės pamaloninti jo tėvą bent 
tiek, kad įsikištų. Tyrionas gyrė save už gudrumą, kai kažkas užmovė jam 
ant akių gobtuvą ir įkėlė į balną. 

Jie pasileido per lietų greitais šuoliais, ir netrukus Tyrionui sutraukė šlau- 
nis ir ėmė mausti, o sėdynė tvinkčiojo iš skausmo. Net kai jie saugiai nutolo 
nuo smuklės ir Ketlina Stark sulėtino iki risčios, buvo siaubinga dunksėti 
per gruoblėtą žemę, dar blogiau jautėsi nieko nematydamas. Kiekvienas vin- 
gis ir posūkis grėsė pavojum nukristi nuo arklio. Gobtuvas slopino garsus, 
tad jis negalėjo suprasti, kas aplink jį šnekama, o lietus permerkė audinį ir 

prilipdė jį prie veido; galiausiai net kvėpuoti tapo sunku. Virvė nuzulino rie- 
šus ir, atrodė, dar labiau įsirėžė nusileidus nakčiai. Ruošiausi įsitaisyti prie 
šilto židinio ir keptos paukštienos, o tam nelaimėliui dainiui reikėjo praverti 
burną, sielvartingai galvojo. Nelaimėlis dainius keliavo kartu su jais. „Iš šios 
istorijos išeis puiki daina ir aš esu tas, kuris ją sudės, - kalbėjo jis Ketlinai 
Stark, pareiškęs apie ketinimą joti drauge su jais ir pažiūrėti, kaip „puikus 
nuotykis“ baigsis. Tyrionas pagalvojo, ar vaikinui nuotykis beatrodys pui- 
kus, kai juos pasivys Lanisterių raiteliai. 

Lietus galiausiai liovėsi ir menka šviesa prasimušė per šlapią audinį ant 
jo akių, kai Ketlina Stark įsakė nusėsti nuo žirgų. Šiurkščios rankos nutraukė 
jį nuo arklio, atrišo riešus ir nuėmė nuo galvos gobtuvą. Kai jis išvydo siaurą 
akmenuotą taką ir negyvenamas prieškalnes aplink juos, o tolumoje kylan- 
čias baltas dantytas kalnų viršūnes, visos viltys staiga žlugo. 

— Tai aukštasis kelias, - žioptelėjo jis, kaltinamai žvelgdamas į ledi Stark. — 
Rytinis kelias. Jūs sakėte, kad josime į Vinterfelą! 

Ketlina Stark apdovanojo jį blankiausia šypsena. 

— Dažnai ir garsiai, - sutiko ji. - Neabejotinai jūsų draugai mus vysis ta 
kryptimi. Linkiu jiems greičio. 

Net dabar, po daugelio dienų, tai prisiminus jį užplūsdavo kartus įniršis. 
Visą gyvenimą Tyrionas didžiavosi savo klastingumu, vienintele dovana, ku- 
rios jam nepagailėjo dievai, ir vis dėlto ši septyniskart prakeikta vilkė Ketlina 
Stark jį pergudravo. Žinojimas buvo dar apmaudesnis nei pats pagrobimas. 

Jie stabtelėdavo tik tiek, kiek reikėjo laiko pašerti ir pagirdyti arkliams, ir 
tada vėl leisdavosi į kelią. Dabar Tyrionui nebedėjo gobtuvo. Po antros nak- 
ties neberišo rankų, o pakilę į aukštumas nebesivargino ir jo saugoti. Atrodė, 
jie nesibaimina jo pabėgimo. O ir ko baimintis? Čia, viršuje, kraštas buvo at- 
šiaurus ir laukinis, o aukštasis kelias - tik akmenuotas takas. Jei bėgtų, kaip 
toli tikėjosi nubėgti, vienas ir be atsargų? Laukinėms katėms jis taptų puikiu 
kąsneliu, o kalnų dykynėse gyveno nusikaltėlių ir žudikų klanai, kurie pa- 
kluso ne įstatymams, o kalavijui. 

Tačiau Starkų moteris nepermaldaujamai ginė juos pirmyn. Jis žinojo, 
kur jie vyksta. Žinojo nuo tos akimirkos, kai nuėmė gobtuvą. Šie kalnai buvo 
Arinų giminės valdos, o velionio rankos žmona buvo Tuli, Ketlinos Stark se- 
suo... ir ne Lanisterių draugė. Tyrionas Lanisteris menkai tepažino ledi Lai- 
zą, kai ji gyveno Karaliaus Uoste, ir visai netroško pažinties atnaujinti. 

Jo pagrobėjai buvo susispietę aplink upelį netoli nuo aukštojo kelio. Žir- 
gai atsigėrė ledinio vandens ir skabė kuokštus rudos žolės, augančios uolų 
plyšiuose. Džiukas ir Morekas glaudėsi arčiau vienas kito, niūrūs ir apgai- 
lėtini. Virš jų stovėjo Mohoras, parimęs ant ieties ir užsimovęs apvalią gele- 
žinę kepurę, dėl kurios atrodė tarsi su puodu ant galvos. Netoliese sėdintis 
dainius Mariljonas tepė aliejumi savo medinę arfą, skųsdamasis, kas nuo 
drėgmės beliks iš jos stygų. 

— Turime pailsėti, miledi, - Ketlinai Stark kalbėjo samdomas riteris seras 
Vilis Voudas, kai Tyrionas prisiartino. Jis buvo ledi Vent žmogus, kietaspran- 
dis ir bejausmis, pirmasis pakilęs į pagalbą Ketlinai Stark smuklėje. 

- Seras Vilis sako tiesą, miledi, - pritarė seras Rodrikas. - Tai jau trečias 
žirgas, kurį praradome... 

— Prarasime daugiau nei žirgus, jei mus prisivys Lanisteriai, - priminė 
ji jiems. Jos veidas buvo vėjų nugairintas ir nukamuotas, tačiau nepraradęs 
ryžto. 

— Mažai tikėtina, kad taip nutiks, - įsiterpė Tyrionas. 

- Ledi neklausė tavo nuomonės, Neūžauga, - atšovė Kurleketas, dide- 
lis riebus mulkis trumpai kirptais plaukais ir paršo veidu. Jis buvo vienas iš 
Brakenų, kovų meistras lordo Jono tarnyboje. Tyrionas pasistengė įsidėmėti 
visų jų vardus, kad vėliau galėtų padėkoti už malonų elgešį su juo. Laniste- 
ris visada apmoka savo skolas. Vieną dieną Kurleketas tai supras, kaip ir jo 
draugai Laris ir Mohoras, gerasis seras Vilis ir samdomi kalavijuočiai Bronas 
ir Čigenas. Jis ketino itin griežtai pamokyti Mariljoną su medine arfa ir sal- 
džiu tenoru, kuris taip narsiai mėgino surimuoti nykštukas su luošiukas, kad 
sukurtų dainą iš šio įniršio. 

— Lai kalba, - nurodė ledi Stark. 

Tyrionas Lanisteris atsisėdo ant akmens. 

— Dabar mūsų persekiotojai greičiausiai lekia per Sąsmauką, vydamiesi 
jūsų melą karališkuoju keliu... jeigu, žinoma, persekiojimas prasidėjo, nors 
dėl to negalime būti tikri. Ak, be abejonės, žinios bus pasiekusios mano 
tėvą... tačiau tėvas ne per daug mane myli ir aš nesu tikras, ar jis varginsis 
trukdytis. 

Tai buvo pusiau melas; lordui Taivinui Lanisteriui nė kiek nerūpėjo luo- 
šys sūnus, tačiau jis niekam neatleisdavo savo giminės įžeidimų. 

- Tai atšiauri žemė, ledi Stark. Pagalbos nesulauksite, iki pasieksite Slė- 
nį, o kiekvienas prarastas žirgas užkrauna vis didesnę naštą kitiems. Ne- 
gana to, jūs rizikuojate prarasti mane. Aš mažas ir nestiprus, o jei mirsiu, 
kokia prasmė? 

Tai nebuvo melas; Tyrionas nežinojo, kiek dar ištvers šitokį tempą. 

— Turiu pasakyti, kad jūsų mirtis yra tikslas, Lanisteri, - atsakė Ketlina 
Stark. 

— Nemanau, - tarė Tyrionas. - Jei norėjote mano mirties, tereikėjo ištarti 
žodį ir vienas iš tų jūsų atsidavusių draugų su džiaugsmu būtų padovanojęs 
man raudoną šypsnį. 

Jis pažvelgė į Kurleketą, tačiau šis buvo pernelyg kvailas, kad suprastų 
patyčias. 

— Starkai nežudo žmonių lovose. 

- Ir aš ne, - tarė jis. - Dar kartą kartoju, neprisidėjau prie bandymo nu- 
žudyti jūsų sūnų. 

— Užpuolikas buvo ginkluotas jūsų durklu. 

Tyrioną išpylė karštis. 

— Tai nebuvo mano durklas, - tvirtino jis. - Kiek kartų turiu prisiekti? 
Ledi Stark, kad ir ką apie mane manytumėt, aš nesu kvailys. Tik kvailys ap- 
ginkluotų prasčioką plėšiką nuosavu ginklu. 

Akimirką jos akyse jis išvydo šmėstelint dvejonę, tačiau ji teištarė: 

— Kodėl Piteris man meluotų? 

- Kodėl meška šika miške? - paklausė jis. - Nes tokia jos prigimtis. Tokie 
žmonės kaip Mažasis Pirštas meluoja taip pat lengvai, kaip ir kvėpuoja. Jūs 
turėtumėte tai žinoti geriausiai iš visų. 

Ji žengė link jo, veidas buvo įsitempęs. 

— Ir ką tai reiškia, Lanisteri? 

Tyrionas pakreipė galvą. 

— O ką? Visi vyrai dvare girdėjo jį pasakojant, kaip atėmė jums nekaltybę, 
miledi. 

- Tai melas! - kirto Ketlina Stark. 

— O, iškrypęs kemžys, - priblokštas tarė Mariljonas. 

Kurleketas išsitraukė durklą, bjaurų juodos geležies gabalą. 

— Tik įsakykite, miledi, ir numesiu jo meluojantį liežuvį jums po kojo- 
mis. - Kiauliškos jo akys sudrėko iš susijaudinimo nuo tokios galimybės. 

Ketlina Stark spoksojo į Tyrioną su dar neregėtu atšiaurumu veide. 

- Piteris Beilišas kadaise mane mylėjo. Jis buvo tik jaunuolis. Jo aistra vi- 
siems mums buvo tragedija, tačiau ji buvo tikra ir tyra, neverta patyčių. Jis 
siekė mano rankos. Tokia yra tiesa. Jūs tikrai piktas žmogus, Lanisteri. 

— Ojūs tikrai kvaila, ledi Stark. Mažasis Pirštas niekuomet nemylėjo nie- 
ko, išskyrus Mažąjį Pirštą, ir galiu patikinti, kad ne jūsų rankos jis siekė, o tų 
prisirpusių krūtų, saldžios burnos ir karščio tarp jūsų kojų. 

Kurleketas čiupo kuokštą plaukų ir smarkiai timptelėjęs atlošė galvą, ap- 
nuogindamas gerklę. Tyrionas jautė šaltą metalo bučinį po smakru. 

— Ar nuleisti jam kraują, miledi? 

— Nužudyk mane ir tiesa mirs su manimi, - sušvokštė Tyrionas. 

- Leiskite jam kalbėti, - įsakė Ketlina Stark. 

Kurleketas nenoromis paleido Tyriono plaukus. 

Tyrionas giliai įkvėpė. 

— Kaip, anot Mažojo Piršto, pas mane atsidūrė jo durklas. Atsakykit man. 

- Jūs išlošėt jį lažybose per turnyrą Džofrio vardo dienos proga. 

— Kai mano brolį Džeimį numetė nuo žirgo Gėlių riteris, tokia buvo jo 
istorija, ar ne? 

- Taip, - pripažino ji. Kaktoje įsirėžė linija. 

— Raiteliai! 

Šūksmas atskriejo nuo vėjo išraižytos keteros virš jų. Seras Rodrikas buvo 
pasiuntęs Larį užsiropšti ant kalvos ir stebėti kelią, kol jie ilsėsis. 

Kurį laiką niekas nesujudėjo. Ketlina Stark atsikvošėjo pirmoji. 

- Sere Rodrikai, sere Vili, ant arklių, - sušuko ji. - Kiti žirgai lai rikiuojasi 
už mūsų. Mohorai, saugok belaisvius... 

- Apginkluokit mus! - Tyrionas pašoko ant kojų ir čiupo ją už rankos. — 
Jums reikės kiekvieno kalavijo. 

Ji žinojo, kad jis teisus, Tyrionas tai matė. Kalnų klanams nerūpėjo kil- 
mingų šeimų nesantaika; jie išskers Starkus ir Lanisterius su tokiu pat įkarš- 
čiu, kaip šie skerdė viens kitą. Jie gali pasigailėti Ketlinos; ji buvo dar gana 
jauna, tad dar gali gimdyti. Vis dėlto ji dvejojo. 

- Aš juos girdžiu! - suriko seras Rodrikas. Tyrionas pasuko galvą ir įsi- 
klausė - iš kanopų dundesio galėjai spręsti, jog artėja tuzinas arklių ar dau- 
giau. Staiga sujudo visi, siekė ginklų, bėgo prie žirgų. 

Aplink juos lijo akmenukais, Lariui šokinėjant ir čiuožiant nuo keteros. 
Jis be kvapo sustojo priešais Ketliną Stark, nerangus vyrukas su netvar- 
kingais rūdžių spalvos plaukų kuokštais, styrančiais iš po kūgiškos plieno 
kepurės. 

- Dvidešimt vyrų, galbūt dvidešimt penki, - nekvėpuodamas išbėrė jis. — 
Manau, tai Pieno Gyvatės arba Mėnulio Broliai. Jie tikriausiai turėjo žvalgus, 
miledi... slaptus stebėtojus... jie žino, kad mes čia. 

Seras Rodrikas Kaselis jau sėdėjo ant žirgo su ilguoju kalaviju rankoje. 
Mohoras prigludo prie didžiulio akmens, abiem rankom laikydamas ietį ge- 
ležiniu antgaliu, su durklu tarp dantų. 

- Tu, dainiau, - pašaukė seras Vilis Voudas. - Padėk man susitvarkyti su 
antkrūtiniu. 

Mariljonas sėdėjo it stabo ištiktas, spausdamas medinę arfą, veidas buvo 
išbalęs kaip pienas, tačiau Tyriono žmogus Morekas greitai pašoko ant kojų 
ir nuėjo padėti riteriui apsišarvuoti. 

Tyrionas nepaleido Ketlinos Stark. 

— Neturite pasirinkimo, - kalbėjo jai. - Mes trys ir ketvirtas prarastas 
žmogus mums saugoti... keturi vyrai gali nulemti atstumą tarp gyvybės ir 
mirties. 

— Duokit žodį, kad nuleisite kalavijus, kai mūšis bus baigtas. 

- Savo žodį? - kanopų bildesys dabar buvo garsesnis. Tyrionas kreivai 
vyptelėjo. - O, jį jūs turite, miledi... Lanisterio garbės žodį. 

Akimirką jis pagalvojo, kad ji jam trenks, tačiau ji tik sviedė: „Apgin- 
kluokit juos“, - ir nuėjo. Seras Rodrikas numetė Džiukui jo kalaviją ir makštį 
ir nujojo pasitikti priešo. Morekas pasiėmė lanką, strėlinę ir priklaupė šali- 
kelėje. Jis buvo geresnis lankininkas nei kalavijuotis. O Bronas prijojo pasiū- 
lyti Tyrionui dviašmenio kirvio. 

— Niekada nesikoviau su kirviu. 

Ginklas rankose atrodė nepatogus ir nepažįstamas. Trumpakotis, sunkia 
pentimi ir šlykščia smaile viršuje. 

- Įsivaizduokit, jog kapojat malkas, - patarė Bronas, traukdamas savo 
ilgąjį kalaviją iš makšties už nugaros. Jis nusispjovė ir nujojo atsistoti gre- 
ta Čigeno ir sero Rodriko. Seras Vilis užsilipo ant žirgo ir prisidėjo prie jų, 
grabinėdamas šalmą, metalinį puodą su siauru tarpeliu akims ir ilga juoda 
šilkine plunksna. 

— Malkos nekraujuoja, - tarė Tyrionas niekam konkrečiai. Be šarvų jau- 
tėsi nuogas. Jis apsidairė uolos ir nubėgo ten, kur slėpėsi Mariljonas. - Pa- 
sitrauk. 

- Eikit iš čia! - sušuko vaikis. - Aš dainius, nenoriu dalyvauti šiose kau- 
tynėse. 

— Ką, nuotykių dvasia išgaravo? - Tyrionas spyrė jaunuoliui, šis pasislin- 
ko, ir pačiu laiku. Po akimirkos raiteliai juos puolė. 

Nebuvo šauklių, vėliavų, ragų ar būgnų, tik subrunzgė lankų templės, 
Morekui ir Lariui paleidus strėles, ir staiga iš rytų juos užgriuvo klano žmo- 
nės, liekni tamsūs vyrai, apsirengę kietinta oda ir nederančiais šarvais, vei- 
dus paslėpę po grotuotais pusšalmiais. Pirštinėtose rankose spaudė įvairiau- 
sius ginklus: ilgus kalavijus, ietis ir išgaląstus dalgius, spygliuotus vėzdus, 
durklus ir sunkias geležines tvokles. Jų priekyje jojo didelis vyras dryžuotu 
laukinės katės apsiaustu, ginkluotas didžiuliu dvirankiu kalaviju. 

Seras Rodrikas sušuko: „Vinterfelas! - ir nujojo jo pasitikti su Bronu 
ir Čigenu greta, staugiančio kažkokius bežodžius kovos šūkius. Seras Vilis 
Voudas sekė, sukdamas virš galvos spygliuotą vėzdą. „Heirinholas! Heirin- 
holas!“ - skandavo jis. Tyrionas ūmai pajuto troškimą pašokti, iškelti kirvį ir 
sudundėti: „Kasterli Uola!“ - tačiau ši beprotybė staigiai praėjo ir jis priglu- 
do dar žemiau. 

Jis girdėjo išgąsdintų arklių žvengimą ir metalo dzingsėjimą į metalą. Či- 
genas šniojo kalaviju šarvuotam raiteliui per nepridengtą veidą, o Bronas 
nardė tarp klano vyrų kaip sūkurys, kapodamas priešus į kairę ir į dešinę. 
Seras Rodrikas smogė didžiajam vyrui laukinės katės apsiaustu, jų Žirgai 
šoko vienas apie kitą, smūgis keitė smūgį. Džiukas užsiropštė ant arklio ir be 
balno nušuoliavo į mūšį. Tyrionas pamatė strėlę, styrančią iš gerklės žmogui 
laukinės katės apsiaustu. Jam pravėrus burną riksmui, pasipylė tik kraujas. 
Kai jis nukrito, seras Rodrikas jau kovėsi su kažkuo kitu. 

Staiga Mariljonas suspiegė, užsidengęs galvą medine arfa, ir per jų uolą 
peršoko arklys. Tyrionas pakilo, nes raitelis grįžo, laikydamas spygliuotą 
tvoklę. Tyrionas abiem rankom mostelėjo kirviu. Ašmenys pagavo žirgo 
gerklę su mėsingu čiaukšt, kilstelėjo į viršų ir Tyrionas vos nepaleido kir- 
vio gyvuliui sužvengus ir nugriuvus. Jam pavyko kirvį ištraukti ir nevikriai 
nusliūkinti šalin. Mariljonui ne taip pasisekė. Žirgas ir raitelis susipynę nu- 
virto tiesiai ant dainiaus. Tyrionas sugrįžo, kai plėšiko koja buvo vis dar 
prispausta pargriuvusio žirgo, ir suvarė kirvį vyrui į kaklą, kiek aukščiau 
pečių plokštės. 

Bandydamas ištraukti ašmenis, jis girdėjo Mariljoną vaitojant po kūnais. 

- Kas nors padėkit man, - žiopčiojo dainius. - Dievai tebūna gailestingi, 
aš kraujuoju. 

— Manau, tai žirgo kraujas, - tarė Tyrionas. Iš po kritusio gyvulio išlindo 
dainiaus ranka, kabindamasi už žemės tarsi voras penkiomis kojomis. Tyrio- 
nas užmynė kulnu ant grabaliojančių pirštų ir išgirdo malonų trakštelėjimą. 

— Užsimerk ir apsimesk, kad esi negyvas, - patarė jis dainiui, tada čiupo 
kirvį ir nusisuko. 

Vėliau viskas vyko vienu metu. Aušroj aidėjo šūksniai ir klyksmai, oras 
buvo prisisunkęs kraujo kvapo, o pasaulis virto chaosu. Pro ausis švilpė strė- 
lės ir čeksėjo į uolas. Jis matė Broną nulipusį nuo žirgo, kovojantį su kalavi- 
jais abiejose rankose. Tyrionas laikėsi kautynių pakraščiuose, slysdamas nuo 
uolos prie uolos, ir slapstydamasis šešėliuose kapojo kojas prajojantiems 
arkliams. Jis rado sužeistą klano vyrą ir paliko jį mirti, pasiėmęs tik jo pus- 
šalmį. Šis buvo per ankštas, tačiau Tyrionas džiaugėsi nors tokia apsauga. 
Džiuką perrėžė iš nugaros, kai jis kirtosi su vyru priešais, o vėliau Tyrionas 
užkliuvo už Kurleketo lavono. Paršo veidas buvo sumaltas kuoka, tačiau Ty- 
rionas atpažino jo durklą, kai traukė jį iš negyvo žmogaus pirštų. Jis kišosi jį 
už diržo, kai išgirdo moters riksmą. 

Ketliną Stark užspeitė prie akmeninės kalno sienos trys vyrai, vienas vis 
dar raitas, kiti du pėsti. Sužalotose rankose ji nevikriai laikė durklą, tačiau 
nugara rėmėsi į uolą ir jie spaudė ją iš trijų pusių. Lai jie turi tą kalę, pagal- 
vojo Tyrionas, ir pasveikina, tačiau kažkodėl žengė artyn. Jis kirto pirmajam 
vyrui per pakinklius, jiems nespėjus pamatyti, kad jis čia, sunkus kirvis per- 
kirto odą ir kaulą lengvai tarsi supuvusią medieną. Malkos, kurios kraujuoja, 
kvailai pagalvojo Tyrionas artėjant antrajam vyrui. Tyrionas išvengė jo kala- 
vijo, mostelėjo kirviu, vyras žengė atatupstas... ir Ketlina Stark prišokusi iš 
už nugaros jam perrėžė gerklę. Raitelis, matyt, prisiminė turįs skubėti kaž- 
kur kitur ir staiga nušuoliavo. 

Tyrionas apsidairė. Priešai buvo nugalėti arba dingę. Kažkaip nė nepa- 
matė, kada mūšis baigėsi. Aplink gulėjo dvesiantys arkliai ir sužeisti vyrai, 
rėkiantys ar dejuojantys. Didžiausiam jo nustebimui, jis nebuvo vienas iš jų. 
Jis ištiesė pirštus ir leido kirviui bumbtelėti ant žemės. Rankos buvo lipnios 
nuo kraujo. Būtų galėjęs prisiekti, kad kovėsi pusdienį, tačiau saulė atrodė nė 
kiek nepakilusi. 

— Pirmas jūsų mūšis? — vėliau paklausė Bronas, pasilenkęs prie Džiuko 
lavono ir traukdamas ilgaaulius. Tai buvo geri batai, kaip ir pritiko vienam iš 
lordo Taivino vyrų; stora oda, ištepta alyva ir minkšta, kur kas puikesnė nei 
avėjo Bronas. 

Tyrionas linktelėjo. 

— Mano tėvas taip didžiuotųsi, - tarė. Kojas taip nežmoniškai traukė, kad 
vos galėjo pastovėti. Keista, jis nė karto nepajuto skausmo per mūšį. 

— Dabar tau reikia moters, - žybtelėdamas juodomis akimis tarė Bronas. 
Jis įsikišo batus į balnakrepšį. - Nėra nieko geriau už moterį vyrui po mūšio, 
patikėk manim. 

Čigenas liovėsi plėšęs plėšikų lavonus, suprunkštė ir apsilaižė lūpas. 

Tyrionas žvilgtelėjo ten, kur ledi Stark tvarstė žaizdas serui Rodrikui. 

— Aš mielai, jei ji sutiks, - tarė. Laisvieji raiteliai prapliupo juokais, Tyrio- 
nas šyptelėjo ir pagalvojo: Tai pradžia. 

Jis priklaupė prie upelio ir nusiplovė nuo veido kraują šaltu it ledas van- 
deniu. Šlubčiodamas atgal prie kitų jis dar kartą žvilgtelėjo į skerdynių lauką. 
Negyvi klano vyrai buvo liesi, apskurę, jų arkliai menki ir nedidukai, matyti 
kiekvienas šonkaulis. Visi ginklai, kurių nepasiėmė Bronas ir Čigenas, neda- 
rė įspūdžio. Tvoklės, vėzdai, dalgis... Jis prisiminė didįjį vyrą laukinės katės 
apsiaustu, kuris kovėsi su seru Rodriku prieš jo dvirankį kalaviją, tačiau kai 
aptiko jo lavoną, išsikėtojusį ant akmenuotos žemės, karys neatrodė toks jau 
ir didelis, apsiaustas buvo dingęs, ir Tyrionas matė, kad ašmenys prastai pa- 
galąsti, pigus metalas nusėtas rūdžių. Nenuostabu, kad klano vyrai paliko 
ant žemės devynis žuvusius. 

Jų žuvo tik trys; du lordo Brakeno kovų meistrai, Kurleketas ir Mohoras, 
ir jo paties vyras Džiukas, kuris taip narsiai jojo nepabalnotu arkliu. Koks 
buvo kvailys, toks ir galą gavo, pagalvojo Tyrionas. 

— Ledi Stark, raginu joti visu greičiu, - tarė seras Vilis Voudas, per siaurą 
šalmo plyšį akimis nerimastingai žvalgydamas viršukalnės. - Šį kartą juos 
nuvijome, tačiau toli jie nenujojo. 

— Turime palaidoti žuvusiuosius, sere Vili, - tarė ji. - Jie buvo narsūs vy- 
rai. Nepaliksiu jų varnoms ir laukinėms katėms. 

- Žemė pernelyg akmenuota kasti, - tarė seras Vilis. 

— Tada surinksime akmenų piramidei. 

- Rinkite akmenų, kiek tik norite, - atsakė jai Bronas, - tačiau be manęs 
ar Čigeno. Žinau geresnių dalykų nei krauti akmenis ant negyvų vyrų... pa- 
vyzdžiui, kvėpuoti. - Jis nužvelgė likusius gyvus. - Visi, kurie tikisi išgyventi 
iki nakties, jokite su mumis. 

— Miledi, manau, jis sako tiesą, - susirūpinęs tarė seras Rodrikas. Senasis 
riteris buvo sužeistas, gili žaizda kairėje rankoje ir ieties dūris nudrėskė ka- 
klą, ir jis kalbėjo išmintingai. - Jei užgaišime čia, jie tikrai mūsų grįš, o antro 
antpuolio mes nebeatlaikysime. 

Tyrionas matė pyktį Ketlinos veide, tačiau ji neturėjo kitos išeities. 

— Te dievai mums tada atleidžia: Josim nedelsiant. 

Dabar arklių netrūko. Tyrionas perkėlė savo balną ant margo Džiuko iš- 
daro, kuris atrodė dar gana tvirtas, kad ištvertų mažiausiai tris ar keturias 
dienas. Jis jau lipo į balną, kai priėjo Laris ir tarė: 

— Aš dabar paimsiu tą durklą, nykštuke. 

— Tegu pasilieka, - nuo žirgo tarė Ketlina Stark. - Ir pasirūpink, kad jis 
turėtų savo kirvį. Mums gali jo prireikti, jei vėl užpultų. 

— Dėkoju, ledi, - sėsdamas į balną tarė Tyrionas. 

— Pasilaikykit padėkas sau, - atšovė ji. - Nepasitikiu jumis taip pat, kaip 
ir pirma. - Ji nujojo jam nespėjus sugalvoti atsakymo. 

Tyrionas pasitaisė vogtąjį šalmą ir paėmė kirvį iš Brono. Jis prisiminė, 
kaip pradėjo kelionę, surištais riešais, su gobtuvu ant galvos, ir nusprendė, 
kad tai akivaizdus pagerėjimas. Ledi Stark gali pasilaikyti savo pasitikėjimą; 
kol gali turėti kirvį, jis bus per žingsnį priekyje šiame žaidime. 

Juos vedė seras Vilis Voudas. Bronas jojo gale, ledi Stark saugiai per vi- 
durį. Seras Rodrikas it šešėlis laikėsi greta. Mariljonas jojant svaidė niūrius 
žvilgsnius į Tyrioną. Dainiui buvo lūžę keli šonkauliai, arfa ir sutriuškinti 
keturi grojančios rankos pirštai, tačiau diena jam nenuėjo visiškai veltui; iš 
kažkur jis gavo puikų laukinės katės apsiaustą, storą juodą kailį, išmargintą 
baltais dryžiais. Jis tyliai kiūtojo juo apsigaubęs ir nors kartą neturėjo ką 
pasakyti. 

Dar nenujoję nė pusės mylios už savęs jie išgirdo gūdžius laukinių kačių 
stūgavimus, o vėliau žvėrių urzgimą draskantis dėl paliktų lavonų. Mariljo- 
nas regimai išbalo. Tyrionas risnojo greta jo. 

- Bailys, - tarė jis, - gražiai rimuojasi su kvailys. - Jis spustelėjo žirgą ir 
prajojo pro dainių prie sero Rodriko ir Ketlinos Stark. 

Ji pažvelgė į jį kietai sučiaupusi lūpas. 

— Kaip jau sakiau, kai mus taip negailestingai pertraukė, - pradėjo Tyrio- 
nas, - Mažojo Piršto išsigalvojime yra rimtas trūkumas. Manykit apie mane 
ką norit, ledi Stark, sakau jums viena - aš niekada nestatau prieš savo šeimą. 


ARIJA 


ienaausis juodas katinas išrietė nugarą ir sušnypštė jai. 
1 tipeno alėja, lengvai balansuodama ant basų kojų pirštų, klau- 
sydama širdies plazdėjimo ir giliai, lėtai kvėpuodama. Tyli kaip šešėlis, kal- 
bėjo sau, lengva kaip plunksna. Katinas budriomis akimis stebėjo ją besi- 
artinančią. | 

Gaudyti kates buvo sunku. Rankas nusėjo apgiję įdrėskimai, o abu keliai, 
kuriuos nusibalnojo griūdama, apėjo šašais. Iš pradžių net dideliam storam 
virtuvės katinui pavykdavo nuo jos pasprukti, tačiau Sirijus neatleido nuo 
šios užduoties dieną naktį. Atbėgusiai pas jį kruvinomis rankomis, jis saky- 
davo: „Tokia lėta? Būk vikresnė, mergyt. Priešai paliks ne tik įdrėskimus.“ 
Jis tepdavo jos žaizdas mirišų gyduolėm, kurios taip degino, jog turėdavo 
įsikąsti lūpą, kad nerėktų. Paskui vėl išsiųsdavo ją vaikytis kačių. 

Raudonojoje tvirtovėje knibždėte knibždėjo kačių: tingių senų murklių, 
snaudžiančių saulėkaitoje; šaltaakių pelių gaudytojų, mataruojančių uode- 
gas; vikrių mažų kačiukų, aštriais it adatos dantimis; ponioms priklausan- 
čių katinų, sušukuotų ir patiklių; apšepusių šešėlių, tykančių grobio šiukšlių 
krūvose. Vieną po kito Arija juos sugaudė ir pačiupusi išdidi nešdavo Sirijui 
Foreliui... visus, išskyrus šį, vienaausį juodą velnią. 

- Štai čia tikrasis pilies šeimininkas, - pasakojo jai vienas iš sargybinių. - 
Senesnis nei nuodėmė ir dvigubai niekšingesnis. Vieną kartą karalius puo- 
tavo drauge su karalienės tėvu, o šis juodas išpera užšoko ant stalo ir čiupo 
keptą putpelę tiesiai lordui Taivinui iš nagų. Robertas taip kvatojosi, kad, 
atrodė, sprogs iš juoko. Laikykis nuo jo atokiau, vaike. 

Jis privertė ją aplakstyti kone pusę pilies; dukart apibėgti aplink Ran- 
kos bokštą, duiti per vidinę sieną, arklides, žemyn vingiuotais laiptais, pro 
mažą virtuvę, kiaulių aptvarą ir auksašvarkių kareivines, palei sieną nuo 
upės pusės ir dar toliau, pirmyn atgal Išdavikų taku, o tada vėl žemyn ir pro 
vartus, aplink šulinį ir po keistus pastatus, kol galiausiai Arija nebežinojo, 
kur esanti. 

Pagaliau jį pričiupo. Iš abiejų pusių spaudėsi aukštos sienos, o priešais 
brinksojo tuščias, aklinas mūras. Tyli kaip šešėlis, kartojo ji, slysdama pir- 
myn, lengva kaip plunksna. 

Kai buvo per tris žingsnius nuo jo, katinas spriegė pirmyn. Šoko į kai- 
rę, paskui į dešinę; į dešinę, tada į kairę linktelėjo ir Arija, užkirsdama kelią 
pabėgti. Jis vėl sušnypštė ir bandė prasmukti pro kojas. Greita kaip gyvatė, 
pagalvojo ji. Stvėrė jį abiem rankom ir prispaudė prie krūtinės, sukdamasi 
ir garsiai juokdamasi, nagams raikant jos berankovės odinukės priekį. Mi- 

kliai pabučiavo jam į tarpuakį ir spėjo atlošti galvą sekundę prieš jo nagams 
drykstelint per veidą. Katinas sukniaukė ir spjovė. 

- Ką jis daro tam katinui? 

Išgąsdinta Arija paleido katiną ir atsisuko į balsą. Katinas akimirksniu 
nuskuodė šalin. Alėjos gale stovėjo mergaitė su auksinių garbanų kupeta, 
apsirengusi gražiai it lėlė mėlynu atlasu. Greta jos stovėjo putnus mažas 
berniukas su perlais išsiuvinėtu šuoliuojančiu elniu liemenės priekyje ir mi- 
niatiūriniu durklu prie diržo. Princesė Mersela ir princas Tomenas, atpažino 
Arija. Virš jų didžiulė tarsi darbinis arklys niūrojo šventikė, o už jos - du 
stotingi vyrai avietiniais apsiaustais, Lanisterių giminės sargybiniai. 

- Ką tu darei tam katinui, berniuk? - griežtai paklausė Mersela. Broliui 
tarė: - Apdriskęs berniūkštis, ar ne? Pažiūrėk į jį. - Ji sukukeno. 

- Apdriskęs purvinas dvokiantis berniukas, - sutiko Tomenas. 

Jie manęs nepažįsta, suvokė Arija. Jie net nežino, kad aš mergaitė. Nenuo- 
stabu; ji buvo basa ir murzina, nuo ilgo lakstymo po pilį išsidraikiusiais plau- 
kais, apsivilkusi berankove odinuke, išakėta katino nagų, ir rudomis šiurkš- 
čios medžiagos kelnėmis, nukirptomis aukščiau šašuotų kelių. Gaudydamas 
kates juk nevilkėsi sijonų ir šilkų. Ji greitai nuleido galvą ir priklaupė ant kelio. 
Galbūt jie jos nepažins. Jei atpažins, ji niekaip nebeišsisuks. Šventikė Mordei- 
na baisiausiai užsigaus, o Sansa iš gėdos daugiau niekada su ja nebekalbės. 

Sena stora šventikė žengė į priekį. 

- Berniuk, kaip čia patekai? Šioje pilies pusėje tau nėra kas veikti. 

- Negali sulaikyt šitos padermės, - tarė vienas iš raudonšvarkių. - Tas 
pats, kas bandyti sustabdyti žiurkes. 

— Kieno tu, berniuk? — reikalavo pasiaiškinti šventikė. - Atsakyk man. 
Kas tau yra, gal esi nebylys? 

Arijai balsas užstrigo gerklėje. Jei ji prasižios, Tomenas ir Mersela tikrai 
ją pažins. 

- Godvainai, atvesk jį čia, - paliepė šventikė. Aukščiausias iš sargybinių 
žengė alėja artyn. 

Panika užsmaugė gerklę tarsi milžino ranka. Arija nebūtų prakalbusi net 
jei nuo to būtų priklausiusi jos gyvybė. Rami tarsi stovintis vanduo, tyliai 
pakartojo. 

Godvainui siekiant jos, Arija spruko. Greita kaip gyvatė. Ji linktelėjo į 
kairę, leisdama jo pirštams brūkštelėti per jos ranką, apsisuko aplink jį. Slidi 
kaip vasaros šilkas. Kol jis apsigręžė, ji jau skuto alėja. Vikri kaip stirna. Šven- 
tikė suriko ant jos. Arija praslydo jai pro kojas, storas, baltas it marmurinės 
kolonos, pašoko nuo žemės, atsitrenkė į princą Tomeną ir peršoko per jį, kai 
jis sunkiai klestelėjo ant užpakalio ir ištarė: Uuf, - išsisuko nuo antro sargy- 
binio, ir tada jau visu greičiu movė pirmyn. 

Ji girdėjo riksmus, dunksinčius žingsnius, artėjančius link jos. Ji pargriu- 
vo ir nusirito. Vienas iš raudonskvernių skuosdamas pro ją suklupo. Arija 

greit atsistojo. Virš savęs ji pamatė langą, aukštą ir siaurą, kiek didesnį nei 
šaudymo anga. Arija stryktelėjo, įsitvėrė palangės, prisitraukė. Vinguriuo- 
dama sulaikė kvėpavimą. Vingri kaip ungurys. Nudribusi ant žemės priešais 
apstulbusią valytoją pašoko, nusipurtė dulkes nuo drabužių ir vėl nužaibavo 
kulnais, pro duris ir išilgai ilgą menę, laiptais žemyn, per dengtą kiemą, už 
kampo ir per sieną, pro žemą siaurą langelį į juodą kaip derva celę. Garsai už 
jos vis labiau ir labiau slopo. 

Arija buvo uždususi ir visiškai sutrikusi. Ji būgštavo, ar jie ją pažino, ta- 
čiau pagalvojo, kad ne. Ji bėgo pernelyg greitai. Vikri kaip stirna. 

Ji atsitūpė tamsoje prie drėgnos akmeninės sienos ir įsiklausė, ar negir- 
dėti persekiotojų, tačiau išgirdo tik savo širdies plakimą ir tolumoje kapsintį 
vandenį. Tyli kaip šešėlis, paliepė sau. Nebežinojo, kur ji yra. Kai jie atvyko 
į Karaliaus Uostą, ji nuolatos sapnuodavo košmarus apie tai, kaip pasiklysta 
pilyje. Tėvas ramino, kad Raudonoji tvirtovė mažesnė nei Vinterfelas, tačiau 
jos sapnuose ji buvo neišmatuojamas, nesibaigiantis akmeninis labirintas, 
kurio sienos už nugaros, atrodė, keičiasi ir mainosi. Ji klajodavo po niūrias 
menes su išblukusiais apmušalais, leisdavosi nesibaigiančiais įvijais laiptais, 
lėkdavo per kiemus ar tiltus, jos riksmai aidėdavo be atsako. Regėdavosi, jog 
kai kuriose menėse nuo raudonų akmens sienų laša kraujas ir ji niekur ne- 
rasdavo lango. Kartais girdėdavo tėvo balsą, tačiau visada iš toli, ir kad ir 
kaip greitai jo pusėn bėgdavo, balsas vis silpdavo silpdavo, kol visai išnykda- 
vo, ir Arija likdavo viena tamsoje. 

Dabar labai tamsu, suvokė ji. Ji stipriai prispaudė plikas kojas prie krūti- 
nės ir suvirpėjo. Tyliai palauks ir suskaičiuos iki dešimties tūkstančių. Tada 
jau bus saugu išsliūkinti ir susirasti kelią namo. 

Suskaičiavus iki aštuoniasdešimt septynių, kambarys pradėjo šviesėti 
akims pripratus prie tamsos. Ją supantys siluetai įgavo formą. Per tamsumą į 
ją spoksojo didžiulės tuščios akys ir lyg per miglą bolavo nelygūs ilgų dantų 
šešėliai. Ji pametė skaičių. Užsimerkė, įsikando lūpą ir vijo šalin baimę. Kai ji 
vėl atsimerks, pabaisos bus dingusios, lyg niekada ir nebuvusios. Ji įsivaizda- 
vo Sirijų greta jos tamsoje, šnabždantį į ausį. Rami kaip stovintis vanduo, tarė 
ji sau. Stipri kaip meška. Narsi kaip ernis. Ji vėl atmerkė akis. 

Pabaisos vis dar buvo čia, tačiau baimė dingo. 

Arija atsargiai atsistojo. Ją supo galvos. Ji smalsiai palietė vieną, norėda- 
ma pažiūrėti, ar ji tikra. Pirštų galiukais perbraukė per stambų žandikaulį. 
Jis atrodė gana tikras. Kaulas po ranka buvo lygus, šaltas ir kietas. Pirštais ji 
perbraukė per dantis, pajuodusius ir aštrius, lyg tamsos padarytas durklas. Ji 
suvirpėjo. 

- Ji negyva, - garsiai drąsino save. - Tai tik kaukolė, ji negali manęs su- 
žeisti. - Tačiau atrodė, jog pabaisa kažkokiu būdu žino, kad ji čia. Jautė, kaip 
tuščios akys stebi ją tamsoje, - kažkas šiame blausiame, įdubusiame kamba- 
ryje jos nemėgo. Ji atsitraukė nuo kaukolės ir atsirėmė į kitą, didesnę nei pir- 

moji. Akimirką jautė, kaip sminga į petį jos dantys, tarsi norėtų jo atsikąsti. 
Arija apsisuko, jos odinukė užsikabino už milžiniškos ilties ir plyšo; ji puolė 
bėgti. Priešais dunksojo dar viena kaukolė, užvis didžiausia, tačiau Arija net 
nestabtelėjo. Ji peršoko per juodų, aukštų it kalavijai dantų keterą, nėrė pro 
alkanus žandikaulius ir prisiplojo prie durų. 

Rankos medienoje surado sunkų geležinį žiedą ir smarkiai trūktelėjo. 
Akimirką durys priešinosi, paskui atsivėrė į vidų su tokiu garsiu girgžt, kad 
Arija buvo tikra, jog jį išgirs visas miestas. Ji pravėrė duris tiek, kad galėtų 
prasmukti į koridorių. 

Jei urvas su pabaisomis buvo tamsus, menė buvo juodžiausia skylė sep- 
tyniuose pragaruose. Rami kaip stovintis vanduo, ramino save Arija, tačiau, 
net davusi akims apsiprasti, nematė nieko, išskyrus miglotus pilkus rėmus 
durų, pro kurias ji įėjo. Pamojavo pirštais priešais veidą, pajuto virpantį orą, 
tačiau nieko nematė. Ji buvo akla. Vandens šokėja mato visais savo jutimais, 
priminė sau. Ji užsimerkė ir nuramino kvėpavimą, skaičiuodama vienas, du, 
trys, nugrimzdo į tylą, ištiesė į priekį rankas. 

Kairėje pirštai užčiuopė grubų, netašytą akmenį. Ji nuėjo tamsoje pasie- 
niu, rankai slystant sienos paviršiumi, mažais, slidžiais žingsneliais. Visos 
menės kur nors veda. Jeigu yra įėjimas, turi būti ir išėjimas. Baimė kerta giliau 
nei kalavijas. Arija nebijos. Atrodė, ji nuėjo ilgoką kelią, kai siena ūmai bai- 
gėsi ir į skruostą padvelkė šalto oro gūsis. Sujudėjo palaidi plaukai. 

Kažkur iš apačios išgirdo triukšmą. Batų brūkšėjimą, tolimus balsus. 
Mirkčiojanti šviesa blankiai paglostė sieną, ir ji pamatė stovinti ant didelio 
juodo šulinio krašto - dvidešimties pėdų gilumo šachtos, neriančios apa- 
čion. Dideli akmenys, išsikišę iš sienų, atrodė kaip laiptai, įvijai besisukantys 
žemyn; tamsūs kaip laiptai į pragarą, apie kurį jiems pasakojo senoji auklė. Ir 
kažkas kilo iš tamsos, iš pačių žemės gelmių... 

Arija žvilgtelėjo per kraštą ir pajuto šaltą juodą kvėpavimą ant skruosto. 
Žemai ji įžvelgė vienišo deglo žiburėlį, menką tarsi žvakės liepsna. Suprato, 
jog ten du vyrai. Jų šešėliai mirgėjo ant šulinio sienų, aukšti it milžinai. Išgir- 
do ir aidinčius iš šulinio jų balsus. 

— „„rado vieną pavainikį, - tarė pirmas. - Netruks išsiaiškinti ir visa kita. 
Dar diena, dvi, pora savaičių... 

- O kai sužinos tiesą, ką jis tada darys? - pasiteiravo antrasis balsas su 
vos juntamu Laisvųjų miestų akcentu. 

- Vieni dievai težino, - atsakė pirmasis balsas. Arija matė nuo deglo 
kylantį pilką dūmelį, besirangantį tarsi gyvatė. - Kvailiai bandė užmušti jo 
sūnų ir, kas blogiausia, pavertė tai juokdario farsu. Jis ne toks žmogus, kad 
tai pamirštų. Įspėju jus, vilkas ir liūtas netrukus kibs vienas kitam į gerklę, 
norim mes to ar ne. 

- Pernelyg greitai, pernelyg greitai, - pasiskundė balsas su akcentu. - Ko- 
kia nauda iš karo dabar? Mes nepasirengę. Sutrukdykite. 

— Tai tas pats, kas prašyti, kad sustabdyčiau laiką. Laikote mane burtininku? 

Kitas nusijuokė. 

— Ne mažiau. 

Liepsna laižė šaltą orą. Aukšti šešėliai kone užstojo ją. Po akimirkos vyras 
su deglu jau pasirodė jos akiratyje, bendrakeleivis kopė greta. Arija nuslinko 
nuo šulinio, išsitiesė ant pilvo ir prisiplojo prie sienos. Vyrams pasiekus laip- 
tų viršų, ji sulaikė kvapą. 

— Ką norėtumėt, kad padaryčiau? - paklausė deglą nešantis tvirtas vyras 
odiniu gobtuvu. Netgi apautos sunkiais ilgaauliais, jo kojos tarsi be garso 
slydo žeme. Iš po metalinės kepurės kyšojo apvalus, randuotas veidas ir juo- 
dos barzdos šeriai, o ant odinių drabužių jis dėvėjo šarvus, prie diržo segėjo 
durklą ir trumpą kalaviją. Arijai jis pasirodė keistai pažįstamas. 

- Jei viena ranka galėjo mirti, kodėl negali antra? - paklausė vyras su ak- 
centu ir šakota geltona barzda. - Jūs jau šokote šitą šokį, mano drauge. 

Šito žmogaus Arija nėra mačiusi, dėl to buvo tikra. Klaikiai storas, tačiau 
eisena atrodė lengva, visas svoris perkeltas ant puspirščių tarsi vandens šo- 
kėjo. Deglo šviesoje mirgėjo jo žiedai, raudono aukso ir blyškaus sidabro, in- 
krustuoti rubinais, safyrais, žibėjo pailgos geltonos tigro akys. Po žiedą buvo 
ant kiekvieno piršto; ant kai kurių po du. 

— Anksčiau buvo ne taip, kaip dabar, o ši ranka - ne ana, - dėstė randuo- 
tasis jiems žengiant į menę. 

Nepajudinama kaip akmuo, tarė sau Arija, tyli kaip šešėlis. Apakinti savo 
pačių deglo šviesos, jie nepastebėjo jos, prisiplojusios prie akmens, vos per 
kelis žingsnius nuo jų. 

- Galbūt ir taip, - sutiko vyras šakota barzda, sustojęs atgauti kvapo po 
ilgo lipimo. - Bet mums vis tiek reikia laiko. Princesė laukiasi. Chalas nesi- 
trikdys, kol negims sūnus. Juk žinot, kokie jie yra, tie laukiniai. 

Vyras su deglu kažką spūstelėjo. Arija išgirdo gilų dundesį. Milžiniška 
akmens plokštė, raudona deglo šviesoje, nusileido nuo lubų su tokiu aidžiu 
trenksmu, kad ji vos nesuriko. Vietoj angos į šulinį atsirado akmuo, vientisas 
ir nesudaužytas. 

- Jei jis nepasijudins dabar, gali būti per vėlu, - tarė aukštasis vyras su 
metaline kepure. - Tai jau nebėra tik žaidimas dviem, jei kada apskritai taip 
buvo. Stanis Barateonas ir Laiza Arin paspruko nuo mano gniaužtų, ir sklin- 
da kalbos, kad jie telkia kalavijus. Gėlių riteris rašo į Haigardeną, raginda- 
mas tėvą atsiųsti į dvarą seserį. Mergaitė yra keturiolikmetė mergelė, miela, 
graži, paklusni, ir lordas Renlis bei seras Loras ketina paguldyti ją į lovą su 
Robertu, apvesdinti ir padaryti naująja karaliene. Mažasis Pirštas... dievai 
težino, kokius žaidimus žaidžia Mažasis Pirštas. Tačiau mano miegą trikdo 
lordas Starkas. Jis turi pavainikį, jis turi knygą ir netrukus išsiaiškins visą 
tiesą. O dabar jo žmona dar pagrobė Tyrioną Lanisterį, ačiū Mažajam Pirš- 
tui už įsikišimą. Lordas Taivinas laikys tai įžeidimu, o Džeimis keistai žavisi 

Neūžauga. Lanisteriams patraukus į šiaurę, į karą įsitrauks Tuliai. Sutrukdy- 
kite, sakote jūs. Paskubėkite, raginu aš. Netgi geriausi Žonglieriai negali išlai- 
kyti šimto kamuolių ore amžinai. 

- Jūs daugiau nei žonglierius, senas drauge. Jūs esate tikras kerėtojas. Aš 
prašau tik šiek tiek dar paburti. 

Jie pasuko per menę ta kryptimi, iš kur Arija atėjo, pro pabaisų kambarį. 

— Ką galiu, padarysiu, - maloniai tarė vyras su deglu. - Man reikia aukso 
ir dar penkiasdešimties paukštelių. 

Ji leido jiems nueiti toli į priekį, tada nuslinko iš paskos. Tyli kaip šešėlis. 

- Tiek daug? - balsai nuslopo, prieš ją mirkčiojo šviesa. - Jums reika- 
lingų sunku surasti... tokie jauni, ar pažins jų laiškus... gal vyresni... ne taip 
lengvai miršta... 

— Ne. Jaunesni saugiau... elkis su jais gražiai... 

— ..jei tik laikys liežuvius už dantų... 

— „rizika... 

Net ir nuslopus balsams Arija kurį laiką dar regėjo deglo žiburį, dūmuo- 
jančią žvaigždę, raginančią sekti. Dukart atrodė, kad ji pranyko, tačiau ji ėjo 
tiesiai ir abu kartus atsidūrė prie stačių, siaurų laiptų, deglas spingsėjo žemai 
apačioje. Ji skubėjo paskui, žemyn ir žemyn. Kartą užkliuvo už akmens ir 
parkrito prie sienos, ranka užčiuopė rąstais sutvirtintą žemę, nors pirmiau 
tunelis buvo akmeninis. 

Ji tikriausiai slinko paskui juos kelias mylias. Galiausiai jie dingo, tačiau 
daugiau nebuvo kur eiti, tiktai pirmyn. Ji vėl susirado sieną ir nusekė, akla 
ir pasiklydusi, įsivaizduodama, kad Naimirija pėdina greta jos tamsoje. Pa- 
baigoje ji iki kelių paniro į dvokiantį vandenį, trokšdama, kad galėtų šokti 
ant jo kaip Sirijus, ir baimindamasi, ar dar kada nors pamatys šviesą. Buvo 
aklinai tamsu, kai Arija galiausiai išlindo į nakties orą. 

Ji stovėjo prie nutekamojo vamzdžio, kuris liejosi į upę. Ji dvokė taip, kad 
čia pat išsirengė, numetė nešvarius drabužius ant upės kranto ir pasinėrė į 
gilius juodus vandenis. Plaukiojo, kol pasijuto švari, ir išropojo drebėdama. 
Arijai skalbiant drabužius paupio keliu prajojo kažkokie raiteliai, tačiau jei ir 
matė liesutę nuogą mergaitę, mazgojančią savo skudurus mėnulio šviesoje, 
nekreipė dėmesio. | 

Ji buvo per porą mylių nuo pilies, tačiau Karaliaus Uoste iš bet kurios vie- 
tos tereikėjo pakelti galvą ir ant Eigono kalvos matei Raudonąją tvirtovę, tad 
pasiklysti pavojus negrėsė. Kol pasiekė vartų namelį, drabužiai buvo beveik 
išdžiūvę. Grotos buvo nuleistos, vartai užremti, tad ji pasisuko į šonines du- 
ris. Budintys auksašvarkiai nusišaipė, kai ji pasiprašė įleidžiama. 

- Dink iš čia, - tarė vienas. - Virtuvės atliekų neliko ir sutemus mes elge- 
tų nepriimam. 

— Aš ne elgeta, - tarė ji. - Aš čia gyvenu. 

— Sakiau, dink. Ar reikia skelti antausį, kad išgirstum? 

- Aš noriu pamatyti savo tėvą. 

Sargybiniai persimetė žvilgsniais. 

— O aš gal noriu išdulkinti karalienę, maža, kas ko nori, - tarė jaunesnysis. 

Vyresnysis susiraukė. 

— Kas tavo tėvas, berniuk, miesto žiurkiagaudys? 

— Karaliaus ranka, - tarė jiems Arija. 

Abu vyrai nusijuokė, tačiau tada vyresnysis užsimojo kumščiu, paprastai, 
tarsi Žmogus mušdamas šunį. Arija pastebėjo smūgį dar jam nekliudžius. Ji 
išsisuko nuo jo, nepaliesta. 

— Aš ne berniukas, - drėbė jiems. - Aš esu Arija Stark iš Vinterfelo, ir jei 
mane paliesite, mano tėvas jūsų abiejų galvas pasmeigs ant kuolų. Jei neti- 
kite manimi, pakvieskite Džorį Kaselį ar Veiną Pulą iš Rankos bokšto. - Ji 
įsirėmė rankom į klubus. - Tai atkelsite vartus ar reikia trenkti antausį, kad 
išgirstumėt? 

Jos tėvas menėje buvo vienas, kai Harvinas ir Storasis Tomas ją įvedė, 
aliejinė lempa švelniai spingsėjo prie jo alkūnės. Jis buvo pasilenkęs prie di- 
džiulės knygos, kokios Arija nebuvo mačiusi, didžiulio storo tomo su sutrū- 
kinėjusiais geltonais puslapiais ir neįskaitomu raštu, įrišto išblukusios odos 
viršeliais, tačiau jis užvertė ją ir išklausė Harvino raportą. Jo veidas buvo 
rūstus, kai padėkojęs išsiuntė vyrus. 

— Ar supranti, kad pasiunčiau pusę savo sargybos tavęs ieškoti? — barėsi 
Edardas Starkas, kai jie liko vieni. - Šventikė Mordeina iš baimės nebežino 
kur dėtis. Ji šventykloje meldžiasi, kad tu saugiai sugrįžtum. Arija, juk žinai, 
kad tau negalima išeiti už pilies vartų be mano leidimo. 

— Aš nėjau pro vartus, - suburbėjo ji. - Na, nenorėjau. Aš buvau pože- 
miuose, tik jie vėliau virto tuneliu. Buvo visiškai tamsu, neturėjau žibinto ar 
žvakės pasišviesti, tad gavau sekti. Negalėjau grįžti atgal pro ten, iš kur at- 
ėjau, dėl pabaisų. Tėve, jie kalbėjo apie tavo nužudymą! Ne pabaisos, bet du 
vyrai. Jie manęs nematė, gulėjau tarsi akmuo ir buvau tyli kaip šešėlis, tačiau 
juos girdėjau. Jie sakė, kad turi knygą ir pavainikį, ir jei viena ranka galėjo 
mirti, kodėl negali kita? Ar tai ši knyga? Lažinuosi, tai Jonas pavainikis. 

- Jonas? Arija, apie ką tu kalbi? Kas taip sakė? 

- Jie sakė, - paaiškino ji. - Vienas buvo storas su žiedais ir šakota geltona 
barzda, o kitas su šarvais ir metaline kepure; storasis kalbėjo, kad jie turi su- 
trukdyti, o kitas aiškino negalintis ilgai žongliruoti, o vilkas ir liūtas suvalgys 
vienas kitą, ir kad tai buvo juokdario farsas. - Ji mėgino prisiminti daugiau. 
Ji nevisiškai suprato tai, ką išgirdo, o dabar viskas galvoje susipynė. - Stora- 
sis sakė, kad princesė laukiasi. Tas su metaline kepure, jis turėjo deglą, sakė, 
kad jie turi paskubėti. Manau, jis buvo burtininkas. 

- Burtininkas, - nesišypsodamas tarė Nedas. - Ar jis turėjo ilgą baltą 
barzdą ir aukštą smailą kepurę su žvaigžde? 

- Ne! Tai nebuvo kaip senosios auklės pasakose. Jis neatrodė kaip burti- 
ninkas, tačiau storasis sakė, kad jis toks. 

— Aš įspėju tave, Arija, jei kuri nebūtus dalykus... 

— Ne, sakau tau, tai buvo požemiuose, prie vietos su slapta siena. Aš vai- 
kiausi kates ir na... - Ji užsidengė veidą. Jei prisipažins pargriovusi princą 
Tomeną, jis tikrai supyks. - ...na, aš įlipau pro tą langą. Ten radau pabaisas. 

— Pabaisas ir burtininkus, - tarė tėvas. - Atrodo, patyrei neprastą nuo- 
tykį. Tie vyrai, kuriuos girdėjai, sakei, kalbėjo apie juokdarį ir žongliravimą? 

— Taip, - pripažino Arija, - tik... 

— Arija, jie buvo cirkininkai, - tarė jai tėvas. - Šiuo metu Karaliaus Uoste 
tikriausiai yra koks tuzinas trupių, atvykusių pasipelnyti iš turnyrų minios. 
Nežinau, ką šie du veikė pilyje, bet tikriausiai karalius užsiprašė pasirodyti. 

- Ne, - užsispyrusi papurtė galvą ji. - Jie nebuvo... 

- Bet kuriuo atveju, neturėtum sekioti žmonių ir jų šnipinėti. Ir aš nedžiū- 
gauju išgirdęs, kad mano dukra karstosi keistais langais, vaikydamasi pakly- 
dusias kates. Pažiūrėk į save, mieloji. Tavo rankos - vieni įdrėskimai. Tai jau 
per ilgai užsitęsė. Pasakyk Sirijui Foreliui, kad noriu su juo pasikalbėti... 

Jį pertraukė trumpas, staigus beldimas. 

- Lorde Edardai, atsiprašau, - šūktelėjo Desmondas, su girgždesiu atver- 
damas duris, - tačiau čia yra juodasis brolis ir meldžia priimti. Jis sako, kad 
reikalas svarbus. Pamaniau, norėsite žinoti. 

— Mano durys Nakties sargybai visuomet atviros, - tarė tėvas. 

Desmondas įleido vyrą į vidų. Jis buvo pakumpęs ir bjaurus, neprižiūri- 
ma barzda ir neskalbtais rūbais, tačiau tėvas su juo maloniai pasisveikino ir 
paklausė vardo. 

- Jorinas, milorde. Atsiprašau už vėlyvą valandą, - jis linktelėjo Arijai. — 
O tai turėtų būti jūsų sūnus. Jis panašus į jus. 

— Aš mergaitė, - pasipiktino Arija. Jei senasis vyras atvyko nuo Sienos, jis 
tikriausiai keliavo pro Vinterfelą. - Ar jūs pažįstate mano brolius? Robas ir 
Branas Vintertele, o Jonas prie Sienos. Jonas Snou, jis irgi Nakties sargyboje, 
turėtumėte jį pažinoti, jis turi didvilkį, baltą, raudonomis akimis. Ar Jonas 
jau žvalgas? Aš Arija Stark. - Senasis vyras dvokiančiais juodais drabužiais 
keistai dėbsojo į ją, tačiau Arija niekaip negalėjo liautis pliurpusi. - Ar kai 
grįšite atgal prie Sienos, nuvešite Jonui laišką, jei aš parašysiu? - Ji troško, 
kad Jonas dabar būtų greta. Jis patikėtų jos pasakojimais apie požemius, sto- 
rulį šakota barzda ir burtininką geležine kepure. 

— Mano dukra dažnai pamiršta gražiai elgtis, - tarė Edardas Starkas ne- 
žymiai šypsodamas ir taip sušvelnindamas savo žodžius. - Meldžiu jus at- 
leisti, Jorinai. Ar jus atsiuntė mano brolis Bendžinas? 

— Niekas manęs nesiuntė, milorde, išskyrus senąjį Mormontą. Aš čia ieš- 
kosiu vyrų tarnybai prie Sienos, ir kai kitą sykį Robertas sušauks dvarą, pri- 
klaupsiu ant kelio ir išsakysiu mūsų poreikius, pažiūrėsiu, ar karalius ir jo 
ranka turi atmatų požemiuose, kuriomis norėtų atsikratyti. Galite paklausti 
kaip Bendžinas Starkas, o kodėl mes čia kalbame. Jo kraujas juodas. Dabar 


274 GEORGE R. R. MARTIN 


jis mano brolis, kaip ir jūsų. Dėl jo aš čia atėjau. Variau iš visų jėgų, išties, vos 
nepribaigiau kumelės taip ją gindamas, tačiau palikau kitus toli už nugaros. 

— Kitus? 

Jorinas nusispjovė. 

- Samdomus kalavijuočius, laisvuosius raitelius ir panašias šiukšles. Ta 
smuklė buvo pilna jų ir mačiau, kaip jie pasigavo kvapą. Kraujo kvapas, 
aukso kvapas - ir tas, ir anas kvepia vienodai. Ne visi jie leidosi į Karaliaus 
Uostą. Kai kurie nušuoliavo į Kasterli Uolos pilį, o ji dunkso arčiau. Lordas 
Taivinas tikriausiai jau žino, galite tuo neabejoti. 

Tėvas susiraukė. 

— Ką žino? 

Jorinas nužvelgė Ariją. 

— Geriau kalbėti akis į akį, milorde, atleiskite. 

— Gerai. Desmondai, palydėk mano dukrą iki jos kambario. - Jis pabu- 
čiavo ją į kaktą. - Baigsime kalbėti rytoj. 

Arija stovėjo įaugusi į Žemę. 

— Jonui nieko blogo nenutiko, ar ne? - ji paklausė Jorino. - Ar dėdei Ben- 
džinui? 

— Na, apie Starką nieko negaliu pasakyti. Snou vaikis laikėsi puikiai, kai 
išjojau nuo Sienos. Ne jie mane neramina. 

Desmondas paėmė ją už rankos. 

- Eime, miledi. Girdėjote, ką sakė jūsų lordas tėvas. 

Arijai neliko nieko kito, kaip tik eiti su juo, trokštant, kad tai būtų Sto- 
rasis Tomas. Su Tomu, sugalvojus priežastį, jai būtų pavykę pasistaipyti prie 
durų ir išgirsti, ką sako Jorinas, tačiau Desmondas buvo pernelyg protingas, 
kad galėtum apmulkinti. 

— Kiek sargybinių turi mano tėvas? — paklausė ji, jiems leidžiantis į jos 
miegamąjį. 

— Čia, Karaliaus Uoste? Penkiasdešimt. 

- Jūs neleisite niekam jo nužudyti, ar ne? - paklausė ji. 

Desmondas nusijuokė. 

— Dėl to nesibaiminkit, mažoji ledi. Lordas Edardas saugomas dieną ir 
naktį. Jam nieko neatsitiks. 

— Lanisteriai turi daugiau nei penkiasdešimt vyrų, - pabrėžė Arija. 

— Turi, tačiau kiekvienas šiaurietis vertas dešimties tų pietiečių kalavijų, 
tad galite ramiai miegoti. 

- Kas, jei burtininkas bus pasiųstas jo nužudyti? 

- Jei taip nutiks, - atsakė Desmondas išsitraukdamas ilgąjį kalaviją, - 
burtininkai miršta taip pat, kaip ir kiti žmonės, kai jiems nukerti galvą. 

obertai, maldauju tavęs, - prašė Nedas. - Įsiklausyk, ką tu sakai. Tu 
S albi apie vaiko nužudymą. 

— Kekšė nėščia! - karaliaus kumštis it griausmas tvokstelėjo į tarybos 
stalą. - Įspėjau, kad taip nutiks, Nedai. Kapinynuose įspėjau tave, tačiau tu 
nenorėjai klausytis. Ką gi, dabar klausyk. Noriu, kad jie mirtų, motina ir kū- 
dikis, abu, ir tas kvailys Viseiris taip pat. Ar tau pakankamai aišku? Noriu, 
kad jie mirtų. 

Kiti patarėjai kaip įmanydami stengėsi apsimesti, kad jų čia nėra. Be 
abejonės, jie buvo išmintingesni už jį. Edardas Starkas retai jausdavosi 
toks vienas. 

— Užsitrauksi amžiną nešlovę, jei taip padarysi. 

- Tada tegu tai krinta ant mano galvos, jei tik bus padaryta. Nesu toks 
aklas, kad nematyčiau kirvio šešėlio, smaksančio virš mano kaklo. 

- Kirvio nėra, - kalbėjo Nedas karaliui. - Tik šešėlio šešėlis, pašalintas 
prieš dvidešimt metų... jei apskritai jis yra. 

- Jei? - švelniai paklausė Veiris, sunerdamas pudruotas rankas. - Milor- 
de, jūs mane įžeidžiate. Ar aš atneščiau melą karaliui ir tarybai? 

Nedas šaltai nužvelgė eunuchą. 

- Jūs atnešėte mums už pusės pasaulio esančio išdaviko kuždesius, mi- 
lorde. Gal Mormontas teisus, o gal jis meluoja. 

- Seras Džora nedrįstų manęs apgaudinėti, - klastingai šypsodamas tarė 
Veiris. - Pasikliaukite jo žiniomis, milorde. Princesė laukiasi. 

- Tai jūs taip sakote. O jei klystate, mums nėra ko bijoti. Jei mergaitė 
patirs persileidimą, mums irgi nėra ko būgštauti. Jei ji pagimdys ne sūnų, 
o dukterį, mums taip pat nėra ko nuogąstauti. Jei vaikas mirs kūdikystėje, 
mums visai nereikės kinkų drebinti. 

— Tačiau jei gims berniukas? - nenusileido Robertas. - Jei jis išgyvens? 

— Tarp mūsų vis dar plytės siauroji jūra. Baiminčiausi dienos, kai dotra- 
kiai išmokys savo arklius joti vandeniu. 

Karalius gurkštelėjo vyno ir per tarybos stalą dėbtelėjo į Nedą. 

— Tad tu patari man sėdėti rankas sudėjus, kol drakono išpera neišlaipino 
savo kariaunos mano krantuose, ar ne? 

- Ši „drakono išpera“ dar motinos pilve, - tarė Nedas. - Net Eigonas ne- 
kariavo, kol nenustojo žįsti krūties. 

— Dievai! Esi užsispyręs kaip jautis, Starkai, - karalius apžvelgė tarybos 
stalą. - Ar jūs visi liežuvius prarijot? Ar niekas neįkrės proto šiam ledinio 
veido kvailiui? 

Veiris įteikliai šyptelėjo karaliui ir uždėjo minkštą ranką Nedui ant ran- 
kovės. 

- Suprantu jūsų ramybę, lorde Edardai, tikrai suprantu. Man nebuvo 
smagu atnešti šias sielvartingas naujienas tarybai. Svarstome siaubingą daly- 
ką, žiaurų dalyką. Tačiau valdydami privalome daryti žiaurius dalykus kara- 
lystės labui, kad ir kokie skausmingi jie būtų. 

Lordas Renlis gūžtelėjo pečiais. 

— Man reikalas atrodo gana paprastas. Mums reikėjo pribaigti Viseirį ir 
jo seserį pieš daugelį metų, bet jo kilnybė mano brolis padarė klaidą, paklau- 
sęs Jono Arino. 

- Gailestingumas niekada nebūna klaida, lorde Renli, - atsakė Nedas. — 
Prie Trišakio čia esantis seras Beiristinas nukovė tuziną gerų vyrų, Roberto 
ir mano draugų. Kai jie atvedė jį pas mus, sunkiai sužeistą ir netoli mirties, 
Ruzas Boltonas ragino mus perrėžti jam gerklę, tačiau jūsų brolis tarė: „Aš 
nežudysiu žmogaus nei už ištikimybę, nei už narsią kovą', - ir pasiuntė savo 
paties meisterį pasirūpinti sero Beiristino žaizdomis. - Jis apdovanojo kara- 
lių šaltu žvilgsniu. - Šis vyras šiandien čia nesėdėtų. 

Robertui pakako sąžinės nurausti. 

— Tai ne tas pats, - pasiskundė jis. - Seras Beiristinas buvo karaliaus sar- 
gybos riteris. 

— O Daneiris tėra keturiolikmetė mergaitė. - Nedas žinojo, kad peržengia 
išmintingo elgesio ribas, tačiau negalėjo tylėti. - Robertai, klausiu tavęs, kodėl 
mes sukilome prieš Eirį Targeiriną? Ar ne padaryti galo vaikų skerdynėms? 

— Padaryti galo Targeirinams, - užbliovė karalius. 

- Jūsų kilnybe, nežinojau, kad baiminatės Reigaro. - Nedas mėgino su- 
valdyti panieką balse, tačiau nesėkmingai. - Ar metai taip išdildė jūsų narsą, 
kad drebate dėl negimusio kūdikio šešėlio? 

Robertas išraudo. 

— Nutilk, Nedai, - įspėjo pabrėždamas. - Daugiau nė žodžio. Ar pamir- 
šai, kas čia karalius? 

— Ne, jūsų kilnybe, - atsakė Nedas. - O jūs? 

— Gana! - subliuvo karalius. - Man bloga nuo kalbų. Sutvarkysiu šitą rei- 
kalą arba būsiu prakeiktas. Ką jūs pasakysite? 

— Ją reikia nužudyti, - pareiškė lordas Renlis. 

— Neturime kitos išeities, - sumurmėjo Veiris. - Liūdna, liūdna... 

Seras Beiristinas Selmis pakėlė blyškiai mėlynas akis nuo stalo ir tarė: 

- Jūsų kilnybe, garbė susikauti su priešu mūšio lauke, tačiau žudyti jį mo- 
tinos pilve - ne. Atleiskite, tačiau turiu palaikyti lordą Edardą. 

Vyriausiasis meisteris Paiselis atsikrenkštė; procesas, regis, užtruko ke- 
lias minutes. 

— Mano tikėjimas tarnauja karalystei, o ne valdovui. Kadaise aš patari- 
nėjau karaliui Eiriui taip pat ištikimai, kaip patariu karaliui Robertui dabar, 

tad nemanau, kad ta mergaitė kelia grėsmę. Tačiau klausiu jūsų - jei vėl kiltų 
karas, kiek žūtų karių? Kiek miestų sudegtų? Kiek vaikų būtų atplėštų nuo 
motinų ir baigtų gyvenimą nuo ieties smaigalio? - Jis paglostė savo vešlią 
baltą barzdą, be galo liūdnas, be galo nuvargęs. - Ar nebūtų išmintingiau, 
netgi gailestingiau, jei Daneiris Targeirin mirtų dabar, kad dešimtys tūkstan- 
čių galėtų gyventi? 

— Gailestingiau, - tarė Veiris. - O, puikiai ir teisingai pasakyta, vyriausia- 
sis meisteri. Tai neginčijama tiesa. Jei užsigeidę dievai padovanos Daneiris 
sūnų, karalystė pasrus kraujais. 

Mažasis Pirštas buvo paskutinis. Nedui į jį pažvelgus, lordas Piteris už- 
gniaužė žiovulį. 

— Kai aptinki save lovoje su šlykščia moterimi, geriausia užsimerkti ir at- 
likti darbą, - pareiškė jis. - Laukimas nepadarys mergelės gražesnės. Pabu- 
čiuokit ją ir reikalą baikit. 

— Pabučiuokit ją? - apstulbęs pakartojo seras Beiristinas. 

— Geležiniu bučiniu, - patikslino Mažasis Pirštas. 

Robertas atsisuko į savo ranką. 

— Ką gi, Nedai. Tu ir Selmis likote vieni dėl šio reikalo. Lieka vienintelis 
klausimas, ką mums pasamdyti jos nužudyti? 

— Mormontas siekia karališkosios malonės, - priminė jiems lordas Renlis. 

- Desperatiškai, - tarė Veiris. - Tačiau jis dar labiau nori gyventi. Dabar 
princesė artėja prie Vais Dotrakio, kur už ginklo išsitraukimą gresia mirtis. 
Jei pasakyčiau, ką dotrakiai padarytų tam, kas panaudotų jį prieš chalysi, nė 
vienas šį vakarą neužmigtumėt. - Jis pasiglostė pudruotą skruostą. - Kal- 
bant apie nuodus... Lyso ašaras, tarkim. Chalui Drogui nereikia žinoti, kad 
mirtis buvo nenatūrali. 

Vyriausiojo meisterio Paiselio mieguistos akys atsimerkė. Jis įtariai dėb- 
telėjo į eunuchą. 

— Nuodai - bailių ginklas, - nesutiko karalius. 

Nedas išgirdo pakankamai. 

- Jūs siunčiate samdomus žudikus nužudyti keturiolikmetės mergaitės ir 
dar šnekate apie garbę? - Jis atstūmė kėdę ir atsistojo. - Padaryk tai pats, Ro- 
bertai. Nuosprendį paskelbęs žmogus pats turi užsimoti kalaviju. Pažvelk jai 
į akis prieš nudėdamas. Pamatyk jos ašaras, išklausyk paskutinius žodžius. 
Bent tiek esi jai skolingas. 

— Dievai! - neteko kantrybės Robertas, žodis tiesiog sprogo jam iš ger- 
klės, jis nebevaldė įniršio. - Tu tikrai tą siūlai, po galais! - Jis siektelėjo ąs0- 
čio vyno prie alkūnės, rado tuščią ir trenkė į sieną. - Man pristigo vyno ir 
kantrybės. Pakaks. Tiesiog imkit ir padarykit. 

- Aš neprisidėsiu prie žmogžudystės, Robertai. Daryk kaip nori, tačiau 
neprašyk, kad įspausčiau savo antspaudą. 

Akimirką Robertas, atrodo, nesuprato, ką Nedas sako. Pasipriešinimą 
savo žodžiams nedažnai teišgirsdavo. O kai suvokė, jo veidas pasikeitė. Akys 
susiaurėjo ir raudonis išmušė kaklą virš aksomo apykaklės. Jis piktai bedė 
pirštą į Nedą. 

— Tu esi karaliaus ranka, lorde Starkai. Darysi, kaip aš įsakau, arba susira- 
siu ranką, kuri taip darys. 

— Linkiu jam kuo geriausios kloties. - Nedas atsegė sunkią segę, laikančią 
apsiausto kampus, puošnią sidabrinę ranką, kuri buvo tarnybos ženklas, ir 
padėjo ją priešais karalių, nuliūdintas prisiminimų apie žmogų, kuris jam ją 
prisegė, draugą, kurį mylėjo. - Maniau, esi geresnis žmogus, Robertai. Ma- 
niau, mes iškėlėme kilnesnį karalių. 

Roberto veidas buvo violetinis. 

— Dink, - sukriokė jis, springdamas pykčiu. - Dink, po velniais, aš su ta- 
vimi baigiau. Ko lauki? Eik, bėk atgal į Vinterfelą. Ir pasistenk, kad daugiau 
tavęs nematyčiau, arba, prisiekiu, pasmeigsiu tavo galvą ant kuolo! 

Nedas nusilenkė ir apsisuko ant kulno, netaręs nė žodžio. Jautė įsmeigtas 
į nugarą Roberto akis. Jam išėjus iš menės, pasitarimas vėl tęsėsi, kaip niekur 
nieko. 

- Bravose yra žmonių, vadinamų beveidžiais, - pasiūlė vyriausiasis meis- 
teris Paiselis. 

- Ar bent nutuokiat, kokie jie brangūs? - pasiskundė Mažasis Pirštas. — 
Už pusę kainos būtų galima pasamdyti būrį prasčiokų, ir tai už pirklį. Net 
bijau pagalvoti, kiek jie užsiprašys už princesę. 

Už jo užsivėrusios durys pritildė balsus. Prie menės buvo pastatytas seras 
Borosas Blauntas, vilkintis ilgą baltą apsiaustą ir karaliaus sargybos šarvus. 
Akies kampučiu jis sviedė į Nedą greitą, smalsų žvilgsnį, tačiau nieko ne- 
klausė. 

Diena atrodė sunki ir slegianti, kai jis ėjo per kiemą grįždamas į Rankos 
bokštą. Ore jautė kaupiantis lietų. Nedui jis būtų patikęs. Lietus būtų leidęs 
pasijusti šiek tiek švaresniam. Pasiekęs kambarius jis pasikvietė Veiną Pulą. 
Valdytojas prisistatė tučtuojau. 

— Kvietėte, milorde ranka? 

- Jau nebe ranka, - tarė jam Nedas. - Karalius ir aš susiginčijome. Mes 
grįšime į Vinterfelą. 

— Nedelsdamas pradėsiu ruoštis, milorde. Mums reikės poros savaičių 
susiruošti kelionei. 

— Galime neturėti poros savaičių. Galbūt neturime nė dienos. Karalius 
užsiminė norįs matyti mano galvą ant kuolo. 

Nedas susiraukė. Jis netikėjo, kad karalius iš tiesų jį nubaustų, tik ne Ro- 
bertas. Dabar jis piktas, tačiau, Nedui dingus iš akiračio, jo pyktis atvės kaip 
visuomet. 

Visuomet? Staiga nejaukiai jis prisiminė Reigarą Targeiriną. Miręs jau 
penkiolika metų, tačiau Robertas jo nekenčia kaip ir tada. Tai kėlė nerimą... 

ir dar buvo kitas reikalas, dėl Ketlinos ir nykštuko, apie kurį praėjusią naktį 
įspėjo Jorinas. Netrukus viskas išaiškės, tai tikra kaip saulėtekis, o karaliui 
taip niauriai širstant... Robertui nė kiek nerūpi Tyrionas Lanisteris, tačiau tai 
įžeis jo garbę, ir neįmanoma nuspėti, kaip elgsis karalienė. 

— Bus saugiausia, jei aš išvyksiu pirmas, - tarė jis Pului. - Pasiimsiu duk- 
teris ir kelis sargybinius. Visi kiti galite sekti mus, kai pasiruošite. Pranešk 
Džoriui, tačiau daugiau niekam nesakyk ir nieko nedaryk, kol aš ir mergai- 
tės nebūsime išjoję. Pilis pilna akių ir ausų, ir aš norėčiau, kad mano planai 
liktų nežinomi. 

— Kaip įsakysite, milorde. 

Jam išėjus, Edardas Starkas nuėjo prie lango ir atsisėdęs susimąstė. Rober- 
tas nepaliko jam pasirinkimo. Reikėjo jam padėkoti. Bus gera grįžti į Vinter- 
felą. Jam nereikėjo iš namų išvykti. Ten jo laukė sūnūs. Galbūt jie su Ketlina 
pradės naują sūnų, kai jis grįš, jie dar ne tokie seni. Ir pastaruoju metu jis 
nuolatos sugaudavo save svajojantį apie sniegą, gilią tylą naktį vilkų miške. 

Ir vis dėlto mintis apie išvykimą jį ir pykdė. Tiek dar liko nepadaryta. 
Robertas ir jo taryba iš bailių ir palaižūnų nustekens karalystę jo neprižiū- 
rimi... arba, dar blogiau, parduos Lanisteriams apmokėti skoloms. Ir tiesos 
apie Jono Arino mirtį dar neišsiaiškino. O, jis jau sužinojo tiek, kad jam pa- 
kako įtikėti, jog Joną nužudė, tačiau tai buvo tik žvėries pėdsakas ant miško 
pakloto. Jo paties dar nepastebėjo, nors jautė, kad jis ten, tykojantis, pasislė- 
pęs, klastingas. 

Staiga jam toptelėjo, kad į Vinterfelą gali grįžti jūra. Nedas nebuvo jūrei- 
vis ir šiaip jau būtų rinkęsis karališkąjį kelią, tačiau sėdęs į laivą galėtų stab- 
telėti Dragonstoune ir pasikalbėti su Staniu Barateonu. Paiselis buvo išsiun- 
tęs paukštį per vandenis su mandagiu Nedo laišku, kuriame šis prašė lordą 
Stanį grįžti ir užimti savo vietą mažojoje taryboje. Tačiau kol kas atsakymo 
nesulaukė ir tyla tik sustiprino įtarimus. Lordas Stanis žinojo paslaptį, dėl 
kurios mirė Jonas Arinas, Nedas buvo tuo tikras. Tiesa, kurios ieško, galbūt 
laukia jo senovinėje Targeirinų giminės salos tvirtovėje. 

O kai ją žinosi, kas tada? Kai kurių paslapčių verčiau nežinoti. Kai kurias 
paslaptis pernelyg rizikinga sakyti, net tiems, kuriuos myli ir kuriais pasitiki. 
Nedas iš makštų prie diržo išsitraukė durklą, kurį jam atvežė Ketlina. Neūž- 
augos ginklas. Kodėl nykštukas nori Brano mirties? Kad jį nutildytų, žino- 
ma. Dar viena paslaptis ar tik kita to paties voratinklio gija? 

Ar galėjo Robertas prie to prisidėti? Jis taip nemanytų, tačiau kitados juk 
nebūtų pagalvojęs, kad Robertas gali įsakyti nužudyti moterį ir vaiką. Ketli- 
na mėgino jį įspėti. Tu pažinojai aną vyrą, sakė ji. Karalius tau svetimas. Kuo 
greičiau jis paliks Karaliaus Uostą, tuo geriau. Jei rytoj bus laivas, plaukiantis 
į šiaurę, būtų gerai į jį suspėti. 

Jis vėl pakvietė Veiną Pulą ir išsiuntė į prieplauką paklausinėti, tyliai, bet 
greitai. 

- Rask man greitą laivą su patyrusiu kapitonu, - paliepė valdytojui. - 
Man nesvarbu, kokio didumo kajutės ar koks patarnavimas, jei tik jis greitas 
ir saugus. Norėčiau išvykti tuojau pat. 

Pului nespėjus pasišalinti, Tomardas paskelbė atėjus svečią. 

— Pas jus atėjo lordas Beilišas, milorde. 

Nedas buvo besusigundąs jo nepriimti, tačiau apsigalvojo. Jis dar nėra 
laisvas; kol bus, privalo žaisti jų žaidimus. 

- Kviesk jį į vidų, Tomai. 

Lordas Piteris įžirgliojo į kambarį, tarsi šįryt nieko nebūtų nutikę. Jis vil- 
kėjo kreminės ir sidabro spalvos dygsniuoto aksomo liemenę, pilko šilko ap- 
siaustą su išsiuvinėta juoda lape ir kaip visada pašaipiai šypsojosi. 

Nedas sutiko jį gana šaltai. 

- Ar galiu paklausti, koks jūsų apsilankymo tikslas, lorde Beilišai? 

- Ilgai jūsų netrukdysiu, aš pakeliui vakarieniauti su ledi Tanda. Bus py- 
rago su unguriais ir keptas paršelis. Ji turi minčių apvesdinti mane su savo 
jaunesniąja dukteria, tad jos stalas visuomet pribloškiantis. Tiesą sakant, aš 
verčiau vesčiau kiaulę, bet nesakykit jai. Man patinka pyragai. 

- Nedrįsčiau jūsų sulaikyti nuo ungurių, milorde, - su ledine panieka 
tarė Nedas. - Šią akimirką nesugalvoju, kieno kompanijos trokščiau mažiau 
nei jūsų. 

- O, esu tikras, jei gerai pagalvotumėt, prisimintumėt keletą vardų. Tar- 
kim, Veiris. Sersi. Arba Robertas. Jo kilnybė labai ant jūsų siunta. Jis dar kurį 
laiką nenustojo apie jus kalbėjęs, kai šįryt pasišalinote. Kiek pamenu, dažnai 
buvo vartojami žodžiai įžūlumas ir nedėkingumas. 

Nedas nepagerbė jo atsakymu. Nepasiūlė svečiui atsisėsti, tačiau Mažasis 
Pirštas vis tiek susirado krėslą. 

- Kai jūs išdūmėte lauk, man liko įtikinti juos, kad nesamdytų beveidžių 
žmonių, - nerūpestingai tarė. - Veiris tyliai paskleis pažadą, kad tas, kas nu- 
žudys Targeirinų merginą, gaus lordo titulą. 

Nedas pasibjaurėjo. 

— Tai dabar mes suteikiame titulus žudikams. 

Mažasis Pirštas gūžtelėjo pečiais. 

— Titulai pigūs. Beveidžiai žmonės - brangūs. Tiesą sakant, pasitarnavau 
Targeirinų mergaitei labiau nei jūs su savo kalbomis apie garbę. Tegu koks 
nors samdomas kalavijuotis, apsvaigęs nuo svajonių apie būsimą lordystę, 
pamėgina ją užmušti. Greičiausiai jam nepasiseks, o dotrakiai taps budresni. 
Jei pasiųsime ką iš beveidžių, galima sakyti, ji jau palaidota. 

Nedas susiraukė. 

- Jūs sėdite taryboje ir kalbate apie bjaurias moteris ir geležinius buči- 
nius, o dabar norite mane įtikinti, kad bandote apsaugoti mergaitę? Kokiu 
kvailiu mane laikote? 

- Tiesą sakant, dideliu, - juokdamasis tarė Mažasis Pirštas. 

- Ar žudynės jus visada taip džiugina, lorde Beilišai? 

— Ne žudynės mane džiugina, lorde Starkai, o jūs. Valdote tarsi vyras, 
šokantis ant skilinėjančio ledo. Drįstu pasakyti, kilniai pūkštelėsite. Manau, 
šįryt jau girdėjau pirmąjį trakštelėjimą. 

— Pirmąjį ir paskutinį, - tarė Nedas. - Man pakako. 

— Kada ketinate grįžti į Vinterfelą, milorde? 

— Kai tik galėsiu. Koks jūsų rūpestis? 

- Joks... tačiau jei netyčia vis dar būsite čia atėjus vakarui, mielai palydė- 
čiau jus iki viešnamio, kurio jūsų žmogus Džoris taip nesėkmingai ieškojo. 
Mažasis Pirštas nusišypsojo. - Ir netgi neišduočiau ledi Ketlinai. 


KETLINA 


MT turėjote duoti žinią, kad atvykstate, - tarė seras Donelis 
0 Veinvudas, kai jų žirgai perėjo tarpeklį. - Būtume atsiuntę paly- 
dą. Aukštasis kelias nebėra toks saugus kaip anksčiau tokiam mažam būriui 
kaip jūsų. 

- Savo nelaimei, tą patyrėme, sere Doneli, - tarė Ketlina. Kartais jai atro- 
dydavo, kad širdis virto akmeniu; šeši narsūs vyrai žuvo, kad palydėtų ją taip 
toli, o ji nerado savyje jėgų jiems apraudoti. Bluko netgi jų vardai. - Klano 
nariai puldinėjo mus dieną ir naktį. Per pirmąjį antpuolį praradome tris vy- 
rus, dar du - per antrąjį, o Lanisterio patarnautojas mirė nuo karštinės supū- 
liavus žaizdoms. Kai išgirdome artėjant jūsų vyrus, jau maniau, tikrai esame 
pasmerkti. - Jie pasiruošė paskutinei beviltiškai kovai, sustojo su kalavijais 
rankose, nugaromis į uolas. Nykštukas galando kirvio ašmenis į akmenį, 
vingraudamas kažkokį kandų pokštą, kai Bronas pastebėjo raitelių priešais 
nešamą vėliavą, Arinų giminės mėnulį ir sakalą, dangaus mėlynumo ir baltą. 
Ketlina nebuvo mačiusi laukiamesnio reginio. 

- Klanai išdrąsėjo po lordo Jono mirties, - kalbėjo seras Donelis. Jis buvo 
stotingas dvidešimtmetis jaunuolis, rimtas ir paprastas, plačia nosimi ir su 
storų rudų plaukų kupeta. - Jei būtų mano valia, paimčiau į kalnus šimtą 
stiprių vyrų, ištraukčiau juos iš jų tvirtovių ir pamokyčiau, tačiau jūsų sesuo 
uždraudė. Ji net neleido savo riteriams kautis Rankos turnyre. Ji nori, kad 
visi kalavijuočiai laikytųsi arčiau namų, gintų Slėnį... nuo ko, niekas nežino. 
Šešėlių, sako kai kurie. - Jis nerimastingai pažvelgė į ją, tarsi prisiminęs, kas 
ji tokia. - Tikiuosi, neperžengiau ribų, miledi. Nenorėjau įžeisti. 

— Tiesios kalbos manęs nežeidžia, sere Doneli. - Ketlina žinojo, ko bijo 
jos sesuo. Ne šešėlių, Lanisterių, pagalvojo, žvilgčiodama atgal, kur greta 
Brono jojo nykštukas. Tie du nuo Čigeno mirties sulipo tarsi vagys. Mažius 
buvo klastingesnis, nei jai būtų patikę. Jiems įžengus į kalnus, jis buvo jų be- 
laisvis, surištas ir bejėgis. O kuo dabar tapo? Vis dar jos belaisvis, tačiau joja 
su durklu prie diržo ir kirviu, pritvirtintu prie balno, apsigaubęs laukinių 
kačių apsiaustu, kurį išlošė kauliukais iš dainiaus, ir apsivilkęs žiedmarškes, 
kurias nutraukė nuo Čigeno lavono. Du vyrai jojo iš abiejų pusių nykštu- 
ko ir likusios apskurusios jos palydos, riteriai ir kovų meistrai, tarnaujantys 
jos seseriai Laizai ir Jono Arino mažajam sūnui, tačiau Tyrionas nerodė nė 
kruopelytės baimės. Ar galėčiau klysti? - svarstė Ketlina jau ne pirmą kartą. 
Ar jis gali būti nekaltas dėl Brano ir Jono Arino, ir dėl viso kito? O jei nekal- 
tas, ką tai reiškė jai? Šeši žmonės žuvo gabenant jį čia. 

Ji ryžtingai nustūmė dvejones šalin. 

— Kai pasieksime jūsų tvirtovę, būčiau dėkinga, jei tuojau pat pasiųstu- 
mėte meisterio Koulmano. Seras Rodrikas karščiuoja nuo žaizdų. - Ne kartą 
ji baiminosi, kad galantiškas senasis riteris neištvers kelionės. Jis jau vos be- 
silaikė ant arklio, ir Bronas ragino palikti jį likimo valiai, tačiau Ketlina ne- 
norėjo nė girdėti. Jie pririšo jį balne ir ji įsakė dainiui Mariljonui jį stebėti. 

Seras Donelis prieš atsakydamas padvejojo. 

— Ledi Laiza įsakė meisteriui visada būti pilyje ir rūpintis lordu Rober- 
tu, - tarė jis. - Prie vartų turime šventiką, kuris rūpinasi mūsų žaizdomis. Jis 
galės apžiūrėti jūsų riterio žaizdas. 

Ketlina labiau tikėjo meisterio žiniomis nei šventiko maldomis. Ji buvo 
taip ir besakanti, kai prieš save išvydo dantytas sienas, abipus jų ilgus pyli- 
mus iš kalnų akmenų. Kur tarpeklis susitraukė iki siauros tarpukalnės, ku- 
rioje greta tilpo vos keturi vyrai, ant uolėtų šlaitų stovėjo du bokštai, sujungti 
dengtu tiltu iš apdūlėjusio pilko akmens, išsilenkiančiu virš kelio lyg arka. 
Pro bokštų šaudymo angas, nuo dantytų sienų ir tilto juos stebėjo tylūs vei- 
dai. Kai jau užjojo beveik į pat viršų, jų pasitikti išjojo riteris. Jo žirgas ir 
šarvai buvo pilki, tačiau apsiaustas raibuliavo Riverano spalvomis - mėlyna 
ir raudona, jo klostes ant peties laikė blizganti juoda žuvis, padirbta iš aukso 
ir obsidiano. 

— Kas nori įjoti pro Kruvinuosius vartus? - sušuko jis. 

— Seras Donelis Veinvudas su ledi Ketlina Stark ir jos bendrakeleiviais, - 
atsakė jaunasis riteris. 

Vartų riteris pakėlė antveidį. 

- Žiūriu, kad ledi atrodo pažįstama. Esi toli nuo namų, mažoji Ket. 

- Ir jūs, dėde, - šypsojosi ji, nepaisant visų išgyvenimų. Vėl girdimas 
tas šiurkštus, gomurinis balsas grąžino ją dvidešimt metų atgal, į vaikys- 
tės dienas. 

— Mano namai man už nugaros, - atžariai tarė. 

- Jūsų namai mano širdyje, - tarė jam Ketlina. - Nusiimkit šalmą. Noriu 
vėl pažvelgti į jūsų veidą. 

- Bijau, metai jo nepadailino, - tarė Brindenas Tulis, tačiau kai nusiėmė 
šalmą, Ketlina pamatė, kad jis melavo. Veidas buvo išraižytas raukšlių ir vėjo 
nugairintas, o laikas nusinešė plaukų kaštonį, palikęs juos visiškai žilus, ta- 
čiau šypsena buvo ta pati, tankūs antakiai stori kaip vikšrai, gilios mėlynos 
akys juokėsi. - Ar Laiza žino, kad tu atvyksti? | 

— Nebuvo laiko pasiųsti žinios, - pasiteisino Ketlina. Kiti stoviniavo už 
jos. - Bijau, atjojome prieš audrą, dėde. 

- Ar galime įjoti į Slėnį? - paklausė seras Donelis. Veinvudai visada paisė 
ceremonijų. 

- Roberto Arino, Ėrijos lordo, Slėnio gynėjo, tikrojo Rytų sergėtojo var- 
du kviečiu jus laisvai įjoti ir įsakau saugoti jo ramybę, - atsakė seras Brinde- 
nas. - Jojam. 


284 GEORGE R. R. MARTIN 


Ir ji jojo greta jo po Kruvinųjų vartų šešėliu, kur daugybė kariaunų su- 
byrėjo į šipulius Didvyrių amžiuje. Kitame akmeninių sienų gale nuo kalnų 
ūmai atsivėrė kvapą gniaužiantis vaizdas: žaliavo laukai, mėlynavo dangus ir 
baltavo snieguotų kalnų viršūnės. Arino Slėnis maudėsi ryto šviesoje. 

Jis driekėsi priešais juos į ūkanotus rytus, ramią derlingą juodą žemę, 
plačias lėtai plaukiančias upes ir šimtus mažų ežeriukų, kurie saulėje spin- 
dėjo tarsi veidrodžiai, iš visų pusių apsupti kalnų viršūnių. Laukuose linga- 
vo kviečiai ir miežiai, ir net Haigardene moliūgai nebuvo didesni ar vaisiai 
saldesni nei čia. Jie stovėjo vakariniame klonio pakrašty, kur aukštasis kelias 
paskutinįkart pasisuko ir pradėjo vingiuodamas leistis į žemumą už poros 
mylių. Čia Slėnis buvo siauras, ne daugiau nei pusdienis kelio skersai, o šiau- 
riniai kalnai regėjosi taip arti, kad Ketlina kone galėjo juos paliesti ranka. 
Virš jų dunksojo dantyta viršukalnė, vadinama Milžino Ietimi, kalnas, į kurį 
iš apačios žvelgė net kiti kalnai, jo viršūnė slėpėsi tarp ledinių miglų, iškilu- 
si per tris su puse mylios aukštyn nuo klonio. Nuo jo milžiniško vakarinio 
šlaito plaukė vaiduokliška Elaizos Ašarų srovė. Net ir iš šio atstumo Ketlina 

Pastebėjęs, kad ji sustojo, dėdė prijojo arčiau ir parodė: 

- Tai ten, greta Elaizos Ašarų. Iš čia tegali matyti retkarčiais švystelint 
baltumą, jei gerai įsižiūrėsi ir saulė tinkamu kampu apšvies sienas. 

Septyni bokštai, kalbėjo jai Nedas, tarsi balti durklai įsmigę į dangaus pil- 
vą, taip aukštai, kad stovėdamas ant parapetų debesis matai po kojų. 

— Ar ilgai reikės joti? - paklausė ji. 

— Galime pasiekti kalną iki vakaro, - atsakė dėdė Brindenas, - tačiau už- 
kopti prireiks dar dienos. 

Iš galo atsiliepė seras Rodrikas Kaselis: 

- Miledi, - tarė jis, - bijau, kad šiandien nebegalėsiu toliau keliauti. - Jo 
veidas su apleistomis, ataugusiomis žandenomis atrodė įdubęs, o jis pats 
toks išvargęs, kad Ketlina baiminosi, jog jis nukris nuo arklio. 

- Ir neturėtumėt, - tarė ji. - Padarėte viską, ko jūsų prašiau, ir šimtą kar- 
tų daugiau. Mano dėdė palydės mane likusį kelią iki Ėrijos. Lanisteris turi 
keliauti su manim, tačiau jūs ir visi kiti galit pailsėti ir atgauti jėgas. 

— Mums bus garbė juos priimti, - rimtai ir mandagiai, kaip būdinga jau- 
nuoliams, tarė seras Donelis. Be sero Rodriko, iš draugijos, jojusios su ja nuo 
smuklės prie kryžkelės, liko tik Bronas, seras Vilis Voudas ir dainius Maril- 
jonas. 

- Miledi, - išjodamas į priekį tarė Mariljonas. - Meldžiu leisti jus lydėti į 
Ėriją, pamatyti istorijos pabaigą, kaip regėjau pradžią. - Balsas atrodė iškan- 
kintas, tačiau keistai ryžtingas; akys karštligiškai žibėjo. 

Ketlina niekada neprašė dainiaus joti su jais; taip pasirinko jis pats ir iš- 
tvėrė kelionę, liko gyvas, kai tiek daug narsesnių vyrų žuvo ir liko nepalai- 
doti. Ji nebūtų tuo patikėjusi, tačiau jis stovėjo čia su prasikalusia barzdele, 

dėl kurios atrodė beveik vyras. Galbūt ji skolinga jam už tai, kad taip toli 
nukeliavo. 

— Gerai, - tarė jam. 

— Aš irgi vyksiu, - pareiškė Bronas. 

Tai jai ne taip patiko. Be Brono nebūtų pasiekusi Slėnio, tai ji žinojo; sam- 
domas kalavijuotis buvo pats drąsiausias jos matytas karys, o jo kalavijas 
padėjo prasiskinti kelią į saugumą. Tačiau, nepaisant to, Ketlinai šis vyras 
nepatiko. Jis turėjo drąsos ir stiprybės, tačiau nė kruopelės gerumo ir vos 
lašelį ištikimybės. Ji pernelyg dažnai matydavo jį jojant greta Lanisterio, kal- 
bant pritildytais balsais ir kuksint iš kažkokio tik jiedviem žinomo šaipoko. 
Ji būtų mielai atskyrusi jį nuo nykštuko, tačiau, kai sutiko, kad Mariljonas 
keliautų į Ėriją, nematė, kaip mandagiai galėtų atimti šią teisę iš Brono. 

- Jeigu taip norit, - tarė ji, nors atkreipė dėmesį, kad jis iš tiesų neprašė 
jos leidimo. 

Seras Vilis Voudas liko su seru Rodriku, švelniakalbiam šventikui tvar- 
kant žaizdas. Liko ir jų žirgai, vargšai suvargę padarai. Seras Donelis pa- 
žadėjo pasiųsti paukščius į Ėriją ir į Mėnulio vartus su pranešimu apie jų 
atvykimą. Iš arklidžių buvo atvesti nauji žirgai, kietapėdžiai kalnų ristūnai 
gauruotu kailiu, ir po valandos jie vėl iškeliavo. Pradėjus leistis į lygumą, Ke- 
tlina jojo greta dėdės. Už jų sekė Bronas, Tyrionas Lanisteris, Mariljonas ir 
šeši Brindeno vyrai. 

Tik jiems nujojus trečdalį kelio kalnų taku, toli nuo pašalinių ausų, Brin- 
denas Tulis pasisuko į ją ir paklausė: 

- Taigi, vaike. Papasakok man apie šitą savo audrą. 

— Aš jau daugelį metų nebe vaikas, dėde, - tarė Ketlina, tačiau papasako- 
jo. Užtruko ilgiau, nei ji tikėjosi: Laizos laiškas ir Brano krytis, samdomo žu- 
diko durklas, Mažasis Pirštas ir atsitiktinis susitikimas su Tyrionu Lanisteriu 
kryžkelės smuklėje. 

Dėdė klausėsi tylomis, vešlūs antakiai pridengė akis, jam vis labiau niau- 
kiantis. Brindenas Tulis visada mokėjo klausytis... visų, išskyrus jos tėvo. Jis 
buvo lordo Hosterio brolis, penkeriais metais jaunesnis, tačiau, kiek siekė 
Ketlinos atmintis, nuolat kariavo. Per vieną iš garsesnių jų kivirčų, kai Ke- 
tlinai buvo aštuoneri, lordas Hosteris pavadino Brindeną „juoda ožka Tulių 
bandoje“. Brindenas tada kvatodamas pabrėžė, kad jų giminės ženklas - šo- 
kantis upėtakis, tad jis turėtų būti juoda žuvis, o ne ožka, ir nuo tos dienos 
žuvis tapo jo asmenine emblema. 

Karas baigėsi tik jos ir Laizos vestuvių dieną. Per jų vestuvių puotą Brin- 
denas pasakė broliui, kad palieka Riveraną ir nuo šiol tarnaus Laizai ir jos 
naujajam vyrui, Ėrijos lordui. Nuo tada lordas Hosteris nebeištarė brolio 
vardo, bent taip retuose laiškuose jai rašė Edmuras. 

Vis dėlto visus Ketlinos vaikystės metus būtent pas Brindeną Juodąją 
Žuvį su ašaromis ir pasakomis bėgdavo lordo Hosterio vaikai, kai jų tėvas 

būdavo per daug užsiėmęs, o mama pasiligojusi. Ketlina, Laiza, Edmuras... 
ir taip, netgi Piteris Beilišas, jų tėvo globotinis... jis visų jų kantriai išklausy- 
davo, kaip klausėsi dabar, džiaugdamasis jų pasiekimais ir užjausdamas dėl 
vaikiškų nesėkmių. 

Jai baigus, dėdė dar ilgai tylėjo, jo žirgui kopiant stačiu, akmenuotu taku. 

- Reikėtų pranešti tavo tėvui, - galiausiai tarė. - Jei Lanisteriai pul- 
tų, Vinterfelas toli, Slėnis apsuptas kalnų sienos, bet Riveranas yra tiesiai 
jiems ant tako. 

— Aš baiminuosi to paties, - prisipažino Ketlina. - Paprašysiu meisterio 
Koulmano pasiųsti paukštį, kai pasieksime Ėriją. - Jai reikėjo pasiųsti ir kitas 
žinias; įsakymus, kuriuos Nedas perdavė vėliavininkams, kad paruoštų šiau- 
rės gynybinius įtvirtinimus. - Kokios nuotaikos Slėnyje? - paklausė. 

- Piktos, - pripažino Brindenas Tulis. - Lordas Jonas buvo labai myli- 
mas, tad visi pasijuto įžeisti, kai karalius paskyrė Džeimį Lanisterį į postą, 
kuris beveik tris šimtus metų priklausė Arinams. Laiza įsakė mums vadinti 
jos sūnų Tikruoju Rytų sergėtoju, tačiau nieko neapkvailinsi. Ne tik tavo se- 
suo abejoja rankos mirties aplinkybėmis. Niekas nedrįsta pasakyti, kad Jo- 
nas buvo nužudytas, bent jau atvirai, tačiau įtarimas meta ilgą šešėlį. - Jis 
pažvelgė į Ketliną, kietai sučiaupęs lūpas. - O dar tas berniukas. 

- Berniukas? O kas jam? - Ji palenkė galvą jiems jojant pro žemai paki- 
busią uolą ir darant staigų posūkį. 

Dėdės balsas atrodė susirūpinęs. 

— Lordas Robertas, - atsiduso jis, - šešiametis, ligotas, prapliumpantis aša- 
romis, jei atimi iš jo lėles. Jono Arino teisėtas įpėdinis, dievai mato, tačiau kai 
kas sako, kad jis per silpnas užimti tėvo vietą. Nestoras Roisas buvo vyriausia- 
sis dvaro valdytojas pastaruosius keturiolika metų, kol lordas Jonas tarnavo 
Karaliaus Uoste, ir dauguma šnabždasi, kad jis turėtų valdyti, kol berniukas 
sulauks pilnametystės. Kiti įsitikinę, kad Laizai reikėtų vėl ištekėti, ir greitai. 
Jau dabar gerbėjai renkasi kaip varnos mūšio lauke. Ėrijoje jų pilna. 

— Galima buvo to tikėtis, - tarė Ketlina. Nieko nuostabaus; Laiza vis dar 
jauna, o Kalno ir Slėnio karalystė būtų puki vestuvių dovana. - Ar Laiza pa- 
siryžusi tekėti antrąkart? 

- Ji sako, taip, jei ras tinkamą vyrą, - tarė Brindenas Tulis. - Tačiau ji 
jau atsakė lordui Nestorui ir tuzinui kitų tinkamų vyrų. Ji prisiekinėja, kad 
šįkart pati išsirinks lordą vyrą. 

- Jūs mažiausiai iš visų galėtumėt ją dėl to kaltinti. 

Seras Brindenas suprunkštė. 

— Aš ir nekaltinu, bet... man atrodo, Laiza tik vaidina dėl piršlybų. Jai tai 
patinka, bet aš manau, kad tavo sesuo ketina pati valdyti, kol berniukas su- 
augs ir taps tikru Ėrijos lordu, ne tik juo vadinsis. 

— Moteris gali valdyti taip pat išmintingai kaip ir vyras, - tarė Ketlina. 

- Tinkama moteris, taip, - šnairuodamas tarė dėdė. - Nesuklysk, Ket. 
Laiza - ne tu. - Jis valandėlę dvejojo. - Tiesą sakant, bijau, kad tavo sesuo 
nebus tokia... paslaugi, kaip norėtum. 

Ji sutriko. 

— Ką turit omeny? 

— Laiza, kuri grįžo iš Karaliaus Uosto, nebėra ta mergaitė, kuri išjojo į 
pietus, kai jos vyras buvo paskirtas ranka. Tie metai jai buvo sunkūs. Turė- 
tum žinoti. Lordas Arinas buvo pareigingas vyras, tačiau jų vedybas lėmė 
politika, o ne aistra. 

— Kaip ir mano. 

- Pradžia buvo tokia pat, tačiau tavoji pabaiga kur kas laimingesnė nei 
sesers. Du negyvi kūdikiai, dvigubai tiek persileidimų, lordo Arino mirtis... 
Ketlina, dievai davė Laizai tik vieną vaiką, ir tik dėl jo tavo sesuo dabar gy- 
vena, vargšas berniukas. Nenuostabu, kad ji pabėgo, užuot žiūrėjusi, kaip 
jis atiduodamas Lanisteriams. Tavo sesuo bijo, vaike, o Lanisterių ji bijo la- 
biausiai. Ji pabėgo į Slėnį, išspruko iš Raudonosios tvirtovės naktį tarsi vagis, 
norėdama išplėšti sūnų liūtui iš nasrų... o dabar tu atvedi liūtą prie jos durų. 

— Surakintą grandinėmis, - tarė Ketlina. Dešinėje žiojėjo plyšys, smin- 
gantis į tamsą. Ji pristabdė žirgą ir jojo atsargiai, žingsnis po žingsnio. 

— O? - jos dėdė žvilgtelėjo atgal, kur už jų lėtai leidosi Tyrionas Laniste- 
ris. - Aš matau kirvį prie jo balno, durklą prie diržo ir samdomą kalavijuotį, 
kuris velkasi paskui jį lyg alkanas šešėlis. Kurgi grandinės, mieloji? 

Ketlina nejaukiai pasimuistė balne. 

— Nykštukas čia, ir neatsitiktinai. Su grandinėmis ar be jų, jis mano kali- 
nys. Laiza norės, kad jis atsakytų už nusikaltimus, taip pat kaip ir aš. Laniste- 
riai nužudė jos vyrą, ir jos laiškas pirmasis mus įspėjo apie juos. 

Brindenas Juodoji Žuvis apdovanojo ją nuvargusia šypsena. 

— Tikiuosi, tu teisi, vaike. - Jis atsiduso taip, tarsi būtų tikras, kad ji klysta. 

Saulė persirito gerokai į vakarus, kai po arklių kanopomis šlaitas tapo 
lygesnis. Kelias praplatėjo ir išsitiesino, ir pirmą kartą Ketlina pastebėjo au- 
gant laukines gėles ir žolę. Pasiekę lygumą, joti galėjo greičiau ir jie džiaugėsi 
risnodami pro žaliuojančius lapuočių miškus ir mažus mieguistus kaimelius, 
pro sodus ir auksinius kviečių laukus, linguojančius vakaro saulės spindu- 
liuose. Dėdė pirma jų pasiuntė vėliavnešį, su dviguba vėliava, plevėsuojančia 
ant koto; viršuje - Arinų giminės simbolis mėnulis ir sakalas, o apačioje - jo 
asmeninė juodoji žuvis. Ūkininkų vežimai, pirklių dviračiai vežimai ir raite- 
liai iš ne tokių kilmingų namų prasiskirdavo, leisdami jiems prajoti. 

Bet buvo jau visiškai tamsu, kai jie pasiekė tvirtą pilį Milžino Ieties papė- 
dėje. Virš tvirtovės pylimo mirkčiojo deglai, o tamsiuose griovio vandenyse 
mirgėjo pusmėnulis. Tiltas buvo pakeltas, o grotos nuleistos, tačiau Ketlina 
matė žiburius, degančius vartų namelyje, šviesa plūdo ir pro toliau stovinčių 
keturkampių bokštų langus. 

- Mėnulio vartai, - tarė dėdė raiteliams sustojus. Jo vėliavnešys nujojo 
prie griovio krašto pašaukti vyrų iš vartų namelio. - Lordo Nestoro būstinė. 
Jis turėtų mūsų laukti. Pažvelk aukštyn. 

Ketlina pakėlė akis. Iš pradžių teįžiūrėjo tik akmenis ir medžius, dunk- 
sančią virtinę didžiųjų kalnų, įsisupusių į nakties skraistę, juodą kaip 
bežvaigždis dangus. Tada gerokai aukščiau pastebėjo tolimų laužų žaižara- 
vimą; pagrindinis bokštas buvo suręstas ant stataus kalno šlaito, jo žiburiai 
tarsi oranžinės akys spoksojo iš viršaus. Virš šio buvo dar vienas, aukščiau 
ir toliau, o dar aukščiau - trečias, žybsintis lyg kibirkštis danguje. Ir galiau- 
siai pačioje padangėje, kur sklando sakalai, įžiūrėjo baltumo tvyksnį mėnu- 
lio šviesoje. Žiūrint aukštyn į toli padangėje boluojančius bokštus, jai ėmė 
svaigti galva. 

- Ėrija, - išgirdo su pagarbia baime murmantį Mariljoną. 

Įsiterpė kandus Tyriono Lanisterio balsas: 

- Arinai tikriausiai nelabai myli draugiją. Jei ketinate mus priversti kopti 
šiuo kalnu tamsoje, verčiau jau pribaikite mane čia. 

— Naktį praleisime čia ir kopsime rytoj, - tarė Brindenas. 

- Negaliu sulaukti, - atšovė Neūžauga. - Ir kaip mes ten pateksime? Ne- 
turiu patirties jodinėti ant ožkų. 

- Josime mulais, - šypsodamasis tarė Brindenas. 

- Kalne yra iškirsti laiptai, - tarė Ketlina. Nedas jai pasakojo apie juos, 
prisimindamas jaunystę, praleistą čia drauge su Robertu Barateonu ir Jonu 
Arinu. 

Jos dėdė linktelėjo. 

- Per tamsu, kad juos įžiūrėtum, tačiau laiptai yra. Pernelyg statūs ir per 
siauri žirgams, tačiau mulai įveikia beveik visą taką. Jį saugo trys pakelės pi- 
lys: Akmuo, Sniegas ir Dangus. Mulai mus nugabens iki Dangaus. 

Tyrionas Lanisteris abejodamas žvilgtelėjo į viršų. 

— O toliau? 

Brindenas nusišypsojo. 

- Toliau takas per status netgi mulams. Likusį kelią eisime pėsti. O galbūt 
jūs norėtumėte pakilti krepšyje? Erija įsikūrusi ant kalno tiesiai virš Dan- 
gaus, ir jo rūsiuose yra šeši milžiniški keltuvai su ilgomis metalinėmis gran- 
dinėmis atsargoms užkelti. Jei norėtumėte, milorde Lanisteri, galėčiau pasi- 
rūpinti, kad jus užkeltų kartu su duona, alumi ir obuoliais. 

Neūžauga prapliupo juokais. 

— Tarsi aš būčiau moliūgas, - tarė. - O varge, mano lordas tėvas, be abejo- 
nės, labai sielvartautų, jei jo sūnus, Lanisteris, eitų pasitikti lemties krepšyje 
su ropėmis. Jei jūs kopsite pėstute, ko gero, gausiu eiti ir aš. Mes, Lanisteriai, 
dar turim išdidumo. 

- Išdidumo? - atkirto Ketlina. Jo pašaipus tonas ir laisvumas ją įpykdė. - 
Kai kas tai pavadintų arogancija. Arogancija, godumu ir valdžios troškimu. 

— Mano brolis neabejotinai arogantiškas, - sutiko Tyrionas Lanisteris. — 
Mano tėvas - godumo įsikūnijimas, o mano sesuo Sersi trokšta valdžios it 
oro gurkšnio. Tačiau aš esu nekaltas tarsi mažas ėriukas. Ar turėčiau dabar 
užbliauti? - Jis nusijuokė. 

Jai nespėjus atsakyti, girgždėdamas nusileido tiltas ir jie išgirdo alyvuo- 
tų grandinių žvangesį, keliant grotas. Kovų meistrai liepsnojančiais deglais 
nušvietė jiems kelią, o dėdė vedė juos per griovį. Lordas Nestoras Roisas, 
vyriausiasis Slėnio rūmų valdytojas ir Mėnulio vartų sergėtojas, apsuptas ri- 
terių, laukė kieme jų sutikti. 

- Ledi Stark, - tarė nusilenkdamas. Jis buvo stambus vyras plačia krūti- 
ne, ojo nusilenkimas nerangus. 

Ketlina priešais jį nulipo nuo arklio. 

- Lorde Nestorai, - tarė. Ji pažinojo šį vyrą tik iš jo reputacijos; Bronzinio 
Jono pusbrolis, iš ne tokios kilmingos Roisų giminės atšakos, tačiau grės- 
mingas lordas. - Ištvėrėme ilgą ir varginančią kelionę. Meldžiu jūsų namų 
svetingumo šįvakar. 

- Mano namai - jūsų namai, miledi, - šiurkštokai atsakė lordas Nesto- 
ras, — tačiau jūsų sesuo, ledi Laiza, atsiuntė žinią iš Ėrijos. Ji nori jus matyti 
kuo greičiau. Visi kiti bus apgyvendinti čia ir iškeliaus su pirmąja šviesa. 

Dėdė nušoko nuo arklio. 

— Kas čia per beprotybė? - stačiokiškai paklausė. Brindenas Tulis nieka- 
da nesirinkdavo žodžių. - Kopti naktį, kai net ne pilnatis? Net Laiza turėtų 
žinoti, kad tai kvietimas nusisukti sprandą. 

— Mulai žino kelią, sere Brindenai. - Šalia lordo Nestoro atsistojo liesa 
septyniolikos aštuoniolikos metų mergaitė. Jos tamsūs plaukai buvo nukirp- 
ti trumpai ir apvaliai aplink galvą, ji vilkėjo odinius jojimo drabužius ir len- 
gvas pasidabruotas žiedmarškes. Ji nusilenkė Ketlinai daug gracingiau nei 
jos lordas. - Pažadu, miledi, jums nieko neatsitiks. Man būtų garbė palydėti 
jus į viršų. Tamsoje esu kopusi šimtus kartų. Maikelis sako, kad mano tėvas 
tikriausiai buvo ožka. 

Ji atrodė tokia pasipūtusi, kad Ketlina nusišypsojo. 

— Ar turi vardą, vaike? 

— Mija Stoun, jei tai jus pamalonins, miledi, - tarė mergaitė. 

Jos nepamalonino; Ketlinai reikėjo pasistengti išlaikyti šypseną. Stoun 
buvo pavainikio pavardė Slėnyje, kaip Snou - šiaurėje, o Flauers - Haigar- 
dene; kiekvienoje iš Septynių Karalysčių pagal papročius buvo parenkamos 
pavardės vaikams, gimusiems be savosios. Ketlina nebuvo nusiteikusi prieš 
šią mergaitę, tačiau staiga prisiminė Nedo pavainikį prie Sienos, ir nuo šios 
minties pasijuto ir pikta, ir kalta. Jai nesisekė rasti žodžių atsakymui. 

Tylą nutraukė lordas Nestoras. 

- Mija protinga mergaitė, ir jei ji prisiekia, kad saugiai nuves jus pas ledi 
Laizą, aš ja tikiu. Ji manęs dar nė karto neapvylė. 

- Tada aš atsiduodu į tavo rankas, Mija Stoun, - tarė Ketlina. - Lorde 
Nestorai, pavedu jums akylai sergėti mano kalinį. 

— O aš pavedu atnešti kaliniui kaušą vyno ir puikų traškų vištgaidį, kol 
jis nenumirė iš bado, - tarė Lanisteris. - Būtų malonu gauti ir mergaitę, bet, 
spėju, šito prašyti būtų per daug. - Samdomas kalavijuotis Bronas garsiai 
nusikvatojo. 

Lordas Nestoras šį pokštą praleido pro ausis. 

— Kaip liepsite, miledi, taip ir bus padaryta. - Tik tada jis pažvelgė į nykš- 
tuką. - Palydėkite mūsų lordą Lanisterį į bokšto celę ir atneškite jam mėsos 
ir midaus. 

Išvedus Tyrioną Lanisterį, Ketlina atsisveikino su dėde ir kitais, tada 
nusekė paskui pavainikę per pilį. Prie viršutinės sienos jų laukė du mulai, 
pabalnoti ir parengti. Mija padėjo užsilipti ant vieno, o sargybinis dangaus 
žydrumo apsiaustu atvėrė siaurus šoninius vartus. Priešais driekėsi tankus 
pušų bei melsvųjų eglių miškas ir tarsi juoda siena stūksojo kalnai, tačiau 
giliai uoloje buvo iškalti laiptai, kylantys į dangų. 

— Kai kuriems žmonėms lengviau užsimerkus, - tarė Mija, vesdama mu- 
lus pro vartus į tamsų mišką. - Išsigandę ar apsvaigę kartais jie įsikimba į 
mulą pernelyg stipriai. Šiems tai nepatinka. 

— Aš gimiau Tuli ir ištekėjau už Starko, - tarė Ketlina. - Mane ne taip len- 
gva įbauginti. Ar ketini uždegti žibintą? - Laiptai buvo juodi it derva. 

Mergaitė susiraukė. 

- Žibintai tik akina. Tokią giedrą naktį kaip ši pakanka mėnulio ir žvaigž- 
džių. Maikelis sako, kad turiu pelėdos akis. - Ji sėdo į balną ir paragino mulą 
pirmyn laipteliu. Ketlinos gyvulys pats sekė paskui. 

- Tu ir pirma minėjai Maikelį, - tarė Ketlina. Mulai pasirinko tempą, ėjo 
lėtai, bet užtikrintai. Ji buvo labai tuo patenkinta. 

— Maikelis - mano meilė, - paaiškino Mija. - Maikelis Redfortas. Sero 
Lino Korbrėjaus skvairas. Kai tik jis taps riteriu, mes susituoksime. Kitąmet 
ar dar po metų. 

Ji kalbėjo visiškai kaip Sansa, tokia laiminga ir naivi svajoklė. Ketlina 
nusišypsojo, tačiau šypsena buvo persmelkta liūdesio. Redfortai buvo sena 
pavardė Slėnyje, jų gyslomis tekėjo Pirmųjų Žmonių kraujas. Ji gali būti jo 
mylimoji, tačiau nė vienas Redfortas niekuomet neves pavainikės. Jo šeima 
ras jam geresnę partiją - Korbrėjų, Veinvudų, Roisų, o gal kokios kilminges- 
nės šeimos dukterį už Slėnio sienų. Jei Maikelis Redfortas apskritai suguls su 
šia mergina, tai padarys ne santuokoje. 

Kilti buvo lengviau, nei Ketlina drįso tikėtis. Medžiai spaudėsi arti, palin- 
kę virš tako it šlamantis žalias stogas, kuris užstojo netgi mėnulį, tad atrodė, 
tarsi jos joja į priekį ilgu juodu tuneliu. Tačiau mulai žengė tvirtai, nepails- 
dami, o Mija, matyt, iš tiesų buvo apdovanota pelėdos akimis. Jos kėblino 
aukštyn, vinguriuodamos kalno paviršiumi įvijais ir besisukančiais laiptais. 

Taką dengė storas nukritusių spyglių sluoksnis, tad mulų pasagos tik švelniai 
skimbčiojo į akmenis. Tyla Ketliną ramino, o švelnus liūliavimas supo balne. 
Netrukus ji jau tvardėsi, kad neužmigtų. 

Tikriausiai akimirkai ir buvo prisnūdusi, nes staiga priešais jas atsirado 
masyvūs geležimi kaustyti vartai. 

- Akmuo, - žvaliai pranešė Mija, šokdama iš balno. Sunkiai įveikiamos 
akmeninės sienos buvo nusagstytos geležiniais smaigaliais, aukštyn kilo du 
apvalūs bokštai ir pagrindinis. Mijai šūktelėjus, vartai atsivėrė. Joms įjojus, 
pakelės piliai vadovaujantis stuomeningas riteris pasveikino Miją vardu ir 
pasiūlė joms keptos mėsos su svogūnais, dar karštos nuo iešmų. Ketlina tik 
dabar suvokė, kokia alkana buvo. Ji valgė stovėdama kieme, kol arklininkai 
perkėlė jų balnus ant pailsėjusių mulų. Per smakrą varvėjo karšti riebalai ir 
kapsėjo ant apsiausto, tačiau ji buvo pernelyg išbadėjusi, kad kreiptų į tai 
dėmesį. 

Pasistiprinusios vėl sėdo ant mulų ir paniro į žvaigždžių šviesą. Antroji 
kelio dalis Ketlinai atrodė kur kas klastingesnė. Takas statesnis, laiptai labiau 
nuzulinti, šen bei ten apibyrėję akmenukais ir skalda. Mija pustuzinį kartų 
turėjo lipti iš balno ir numesti nuo kelio nukritusius akmenis. 

- Juk nenorėtumėte, kad mulas čia nusilaužtų koją, - paaiškino. Ketlinai 
teko sutikti. Dabar ji labiau jautė aukštį. Medžiai čia išretėjo, vėjas pūtė gai- 
vališkiau, žvarbiais gūsiais, kurie pešiojo drabužius ir draikė į akis plaukus. 
Retkarčiais laiptai taip staigiai pasisukdavo, jog žemiau jų ji regėdavo Akme- 
nį, o dar žemiau - Mėnulio vartus, jų žiburiai atrodė ne ryškesni nei žvakės 
liepsna. 

Sniegas buvo mažesnis nei Akmuo, vienas sustiprintas, kitas medinis 
bokštas ir arklidės, paslėptos už žemos nesutvirtintos uolų sienos. Tačiau 
tvirtovė buvo taip įrengta ant Milžino Ieties, jog galėjo valdyti visus akme- 
ninius laiptus virš žemutinės pilies. Eriją užsimojęs pasiekti priešas turėtų 
brautis nuo Akmens laiptas po laipto, daužomas nuo aukščiau stovinčio 
Sniego besipilančios akmenų ir strėlių krušos. Vadas, nerimastingas jaunas 
riteris raupuotu veidu, pasiūlė duonos, sūrio ir pasišildyti prie židinio, ta- 
čiau Mija atsisakė. 

— Turime keliauti toliau, miledi, - tarė. - Jei neprieštarausit. - Ketlina 
linktelėjo. 

Vėl joms davė žvalius mulus. Ketlinos buvo baltas. Mija nusišypsojo jį 
pamačiusi. 

- Baltukas geras, miledi. Žengia užtikrintai, net per ledą, tačiau būkite 
atsargi. Jis ims spardytis, jei jam nepatiksite. 

Baltajam mului Ketlina, regis, patiko; jis nesispardė, ačiū dievams. Nebu- 
vo ir ledo, už tai ji irgi dėkojo. 

— Mano mama sako, kad prieš šimtus metų čia prasidėdavo sniegas, — 
kalbėjo Mija. - Čia, viršuje, visuomet būdavo balta ir ledas niekuomet ne- 

ištirpdavo. - Ji gūžtelėjo pečiais. - Neprisimenu, kad būčiau mačiusi sniegą 
taip žemai kalno, tačiau galbūt kada nors taip buvo, senais laikais. 

Tokia jauna, pagalvojo Ketlina, stengdamasi prisiminti, ar ji irgi tokia 
buvo. Pusę savo gyvenimo mergaitė nugyveno vasarą, ir tik ją tepažino. Arti- 
nasi žiema, vaike, norėjo ją įspėti. Žodžiai pakibo ant liežuvio galiuko, vos jų 
neištarė. Galbūt galiausiai ji tampa tikra Stark. 

Virš Sniego vėjas siautėjo tarsi gyvas padaras, stūgavo aplink jas tarsi vil- 
kas dykynėje; tada nutykdavo tarsi viliodamas jas nusiraminti. Čia, viršuje, 
žvaigždės atrodė ryškesnės ir taip arti, kad beveik galėjai jas paliesti, o pus- 
mėnulis - milžiniškas giedrame juodame danguje. Kopiant Ketlina aptiko, 
kad geriau žiūrėti į viršų, o ne į apačią. Laiptai buvo supleišėję ir suskilinėję 
nuo amžino šalčio, atlydžių, nesuskaičiuojamų mulų žingsnių, ir netgi tam- 
soje nuo aukščio širdis spurdėjo gerklėje. Prijojus aukštą tarpeklį tarp dviejų 
uolos smailių, Mija nusėdo nuo mulo. 

— Mulus geriau vestis, - tarė ji. - Vėjas čia gali būti baisus, miledi. 

Ketlina sustirusi iškopė iš šešėlių ir pažvelgė į taką priešais; dvidešimties 
pėdų ilgio ir beveik trijų pėdų pločio, tačiau su labai stačiu skardžiu abie- 
jose pusėse. Ji girdėjo kaukiant vėją. Mija lengvai žengė į priekį, jos mulas 
sekė iš paskos ramiai, tarsi kirsdamas pilies sieną. Atėjo jos eilė. Tačiau vos 
spėjus žengti pirmąjį žingsnį, Ketlinai kvapą užgniaužė baimė. Ji jautė tuštu- 
mą, milžinišką, juodą aplink ją žiojinčią oro bedugnę. Ji sustojo drebėdama, 
bijodama pajudėti. Vėjas šaukė ant jos ir tąsė už apsiausto, mėgindamas nu- 
blokšti ją nuo skardžio. Ketlina žengė žingsnį atgal, baugų žingsnelį, tačiau 
užjos stovėjo mulas ir ji negalėjo atsitraukti. Aš čia mirsiu, pagalvojo. Ji jautė 
per nugarą sruvenantį šaltą prakaitą. 

— Ledi Stark! - anapus bedugnės šūktelėjo Mija. Mergaitė atrodė tarsi už 
tūkstančio mylių. - Kaip jūs laikotės? 

Ketlina Tuli Stark prarijo išdidumo likučius. 

— Aš... Aš negaliu to padaryti, vaike, - atsišaukė. 

— Žinoma, galite, - drąsino pavainikė. - Žinau, kad galite. Žiūrėkite, koks 
platus takas. 

- Aš nenoriu žiūrėti. - Pasaulis, atrodė, skriejo aplink ją - kalnai, dangus, 
mulai sukosi tarsi vaikiškas sukutis. Ketlina užsimerkė, ramindama trūkčio- 
jantį kvėpavimą. 

— Aš grįžtu jūsų, - tarė Mija. - Nejudėkite, miledi. 

Ketlina nė nesiruošė judėti. Ji klausėsi vėjo stūgavimo ir odų šiurenimo į 
akmenis. Mija buvo jau čia, švelniai paėmė už rankos. 

- Jei norite, likite užsimerkusi. Dabar paleiskite vadeles, Baltukas pats sa- 
vimi pasirūpins. Labai gerai, miledi. Aš jus pervesiu, tai visai lengva, pama- 
tysite. Ženkite į priekį. Štai taip, tieskite koją, tiesiog slyskite pirmyn. Matote. 
Dabar kitą. Paprasta. Galėtumėt perbėgti į kitą pusę. Dar vieną, nagi. Taip. - 

Ir šitaip, pėda po pėdos, žingsnis po žingsnio, mergaitė pervedė Ketliną, už- 
simerkusią ir virpančią, baltasis mulas lėtai pėdino iš paskos. 

Pakelės pilis, vadinama Dangumi, tebuvo aukšta, pusmėnulio formos 
siena, sukrauta iš akmenų, iškilusi ant kalno šono, tačiau netgi didingi Valy- 
rijos bokštai Ketlinai Stark nebūtų atrodę gražesni. Čia galiausiai prasidėjo 
sniego vainikas; vėjo nugludinti Dangaus akmenys buvo apšerkšniję, o nuo 
viršutinių šlaitų karojo ilgos ledo ietys. 

Rytuose jau aušo, kai Mija Stoun pasveikino sargybinius ir vartai prieš jas 
atsivėrė. Anapus sienų tebuvo tik eilė takų su nuolydžiu, o aikštelėse stūksojo 
didelių ir mažesnių akmenų krūvos. Neabejotinai, čia lengviausia pasaulyje 
būtų sukelti griūtį. Atšiauraus veido karys priešais jas nusižiovavo. 

— Arklidės ir kareivinės štai ten, - parodė Mija. - O pati pilis kalno vidu- 
je. Tamsoka, tačiau bent jau apsaugo nuo vėjo. Toliau mulai eiti negali. Nuo 
čia, na, toks tarsi siauras tarpeklis ir laiptai bus panašesni į akmenines kopė- 
čias nei į laiptus, tačiau tai nieko baisaus. Dar valanda ir atvyksime. 

Ketlina pažvelgė aukštyn. Tiesiai virš galvos, blyškius aušros šviesoje, ji 
regėjo Ėrijos pamatus. Neturėtų būti daugiau kaip šeši šimtai pėdų virš jų. Iš 
apačios jie atrodė tarsi maži balti medaus koriai. Ji prisiminė, ką dėdė pasa- 
kojo apie krepšius ir keltuvus. 

— Lanisteriai gali turėtis išdidumą, - pradėjo ji, - tačiau Tuliai gimė tu- 
rėdami daugiau proto. Aš jojau visą dieną ir beveik visą naktį. Liepk jiems 
nuleisti krepšį. Aš kilsiu su ropėmis. 

Saulė jau buvo gerokai virš kalnų, kai Ketlina Stark galiausiai pasiekė Ėri- 
ją. Kresnas, sidabraplaukis vyriškis dangaus žydrumo apsiaustu ir kaldintu 
mėnulio ir sakalo antkrūtiniu padėjo išlipti iš krepšio; seras Vardis Egenas, 
Jono Arino namiškių sargybos kapitonas. Greta jo stovėjo meisteris Koul- 
manas, liesas ir judrus, išplikusiais plaukais ir ilgu kaklu. 

- Ledi Stark, - pasisveikino seras Vardis, - malonumas jus matyti toks 
pat didelis, kaip ir nelauktas. - Meisteris Koulmanas pritariamai linktelėjo 
galvą. - Iš tiesų, miledi, iš tiesų. Pasiunčiau žinią jūsų seseriai. Ji liepė paža- 
dinti ją tą pačią akimirką, kai tik atvyksite. 

— Tikiuosi, ji gerai pailsėjo, - gana kandžiai tarė Ketlina, bet į tai niekas 
neatkreipė dėmesio. 

Iš keltuvo patalpos vyrai išlydėjo ją įvijais laiptais. Pagal kilmingų šeimų 
lygį Ėrija buvo maža pilis; septyni grakštūs balti bokštai ant kalno šlaito spie- 
tėsi lyg strėlės strėlinėje. Čia nebuvo arklidžių, kalvių, šunidžių, tačiau Ne- 
das pasakojo, kad jų klėtis tokia pat didelė kaip Vinterfelo, o bokštuose telpa 
penki šimtai vyrų. Tačiau einant per jos balkšvo akmens menes, aidinčias ir 
tuščias, Ketlinai ji pasirodė keistai apleista. 

Laiza jos laukė viena savo kambaryje, vis dar vilkėdama naktinius rūbus. 
Ilgi kaštoniniai plaukai palaidi krito ant nuogų baltų pečių ir nugaros. Už 

jos stovėjo kambarinė ir šukavo juos, per naktį susivėlusius, tačiau, Ketlinai 
įėjus, sesuo šypsodamasi atsistojo. 

— Ket, - tarė. - O, Ket, kaip gera tave matyti. Mano mieloji sesute. - Ji 
perbėgo kambarį ir apsikabino. - Kaip ilgai nesimatėme, - saumurmėjo Lai- 
za. - O, kaip ilgai! 

Tiesą sakant, prabėgo penkeri metai; penkeri Laizai žiaurūs metai. Jie pa- 
liko pėdsakus. Sesuo buvo už ją dvejais metais jaunesnė, tačiau dabar atrodė 
vyresnė. Žemesnio ūgio nei Ketlina, Laiza sustorėjo, veidas pasidarė blyškus 
ir papurtęs. Ji turėjo mėlynas Tulių akis, tačiau jos buvo blankios ir ašarotos, 
neramios. Maža burna atrodė irzli. Glausdama ją Ketlina prisiminė grakš- 
čią, aukštakrūtę merginą, kuri laukė greta jos tą dieną Riverano šventykloje. 
Kokia žavinga ir pilna vilčių ji buvo! Iš sesers grožio teliko storų kaštoninių 
plaukų krioklys, krintantis iki juosmens. 

— Puikiai atrodai, - sumelavo Ketlina, - tik... pavargusi. 

Sesuo ištrūko iš glėbio. 

— Pavargusi. Taip. O, taip. - Tada, regis, pastebėjo kitus; kambarinę, meis- 
terį Koulmaną, serą Vardį. - Palikite mus, - paliepė. - Noriu viena pasikal- 
bėti su seseria. - Jiems išeinant ji laikė Ketlinos ranką... ir paleido tą pačią 
akimirką, užsivėrus durims. Ketlina matė, kaip pasikeitė jos veidas. Tarsi 
saulė būtų pasislėpusi už debesų. 

— Gal tu proto netekai? - sušnypštė. - Atvedei jį čia, neprašius leidimo, 
net neįspėjus, įtraukei mus į savo kivirčus su Lanisteriais... 

- Mano kivirčus? - Ketlina negalėjo patikėti tuo, ką girdi. Židinyje degė 
ugnis, tačiau Laizos balse nebuvo nė pėdsako šilumos. - Iš pradžių tai buvo 
tavo kivirčai, sesute. Tai tu atsiuntei man tą prakeiktą laišką, tu parašei, kad 
Lanisteriai nužudė tavo vyrą. 

— Norėjau tik įspėti tave, kad laikytumeis nuo jų atokiau! Neketinau su 
jais kautis! Dievai, Ket, ar Žinai, ką padarei? 

- Mama? - pasigirdo silpnas balselis. Laiza apsisuko, jos sunkus rūbas 
subangavo aplink. Tarpduryje stovėjo Robertas Arinas, Ėrijos lordas, spaus- 
damas nutriušusią skudurinę lėlę, ir žvelgė į jas išplėtęs akis. Jis buvo nežmo- 
niškai liesas vaikas, mažas pagal amžių, amžinai ligotas, kartkarčiais dreban- 
tis. Kretėjimo liga, sakė meisteriai. 

— Aš išgirdau balsus. 

Nenuostabu, pagalvojo Ketlina; Laiza beveik rėkė. Vis dėlto sesuo nuvėrė 
ją žvilgsniu. 

— Čia tavo teta Ketlina, vaikeli. Mano sesuo, ledi Stark. Prisimeni? 

Berniukas suglumęs žvilgtelėjo į ją. 

— Man regis, taip, - mirkčiodamas tarė, nors jis buvo mažesnis nei metų, 
kai Ketlina paskutinį kartą jį matė. 

Laiza atsisėdo prie ugnies ir pašaukė: 

- Ateik pas mamytę, mielasis. - Ji pataisė jo naktinius drabužėlius ir pa- 
pureno puikius rudus plaukus. - Argi jis ne gražus? Ir stiprus, netikėk, kas 

kalbama. Jonas žinojo. Sėkla stipri, sakė jis man. Jo paskutiniai žodžiai. Jis 
kartojo Roberto vardą ir taip stipriai spaudė man ranką, kad liko žymės. Pa- 
sakyk jiems, kad sėkla stipri. Jo sėkla. Jis norėjo, kad visi žinotų, koks geras ir 
stiprus berniukas užaugs mano kūdikis. 

— Laiza, - tarė Ketlina, - jei tu teisi dėl Lanisterių, tai tik dar viena prie- 
žastis, skatinanti mus veikti greičiau. Mes... 

— Tik ne prie kūdikio, - tarė Laiza. - Jis švelnaus būdo, ar ne, mielasis? 

— Berniukas yra Ėrijos lordas ir Slėnio gynėjas, - priminė jai Ketlina. - Ir 
dabar ne laikas delikatumams. Nedas mano, kad gali kilti karas. 

— Nutilk, - sušvokštė Laiza. - Tu gąsdini berniuką. - Mažasis Robertas 
žvilgtelėjo per petį į Ketliną ir pradėjo drebėti. Jo lėlė nukrito į pelenus, o 
pats prisispaudė prie motinos. - Nebijok, mielasis, - sušnibždėjo Laiza. - 
Mama čia, niekas tavęs nenuskriaus. - Ji praskleidė drabužį ir ištraukė blyš- 
kią, sunkią krūtį, raudonu speneliu. Berniukas ją godžiai čiupo, įsikniaubė 
veidu į krūtinę ir pradėjo čiulpti. Laiza paglostė jam plaukus. 

Ketlina pristigo žodžių. Jono Arino sūnus, nepatikliai pagalvojo. Ji prisi- 
minė savo pačios vaiką, trejų metų Rikoną, perpus jaunesnį nei šis berniukas 
ir penkiskart guvesnį. Nieko nuostabaus, kad Slėnio lordai nerimauja. Pirmą 
kartą ji suprato, kodėl karalius norėjo paimti vaiką iš motinos ir atiduoti au- 
klėti Lanisteriams... 

- Čia mes saugūs, - kalbėjo Laiza. Ar žodžiai buvo skirti jai, ar berniu- 
kui, Ketlina nesuprato. 

— Nebūk kvailė, - pajutusi širdyje kylant pyktį pradėjo Ketlina. - Niekas 
nėra saugus. Jei manai, kad slapstydamasi čia priversi Lanisterius tave pa- 
miršti, siaubingai klysti. 

Laiza ranka užspaudė berniukui ausį. 

— Netjei jie atvestų kariauną per kalnus ir Kruvinuosius vartus, Ėrija neį- 
veikiama. Pati matei. Joks priešas mūsų čia nepasieks. 

Ketlina norėjo jai vožtelėti. Dėdė Brindenas bandė ją įspėti, susivokė. 

— Nėra neįveikiamų pilių. 

- Šita neįveikiama, - tvirtino Laiza. - Visi taip sako. Vienintelis dalykas, 
ką reikės daryti su tuo neūžauga, kurį man atgabenai? 

- Ar jis blogas žmogus? - paklausė Ėrijos lordas. Motinos krūtis iškrito 
jam iš burnos, spenelis buvo drėgnas ir raudonas. 

— Labai blogas, - prisidengdama krūtinę tarė Laiza. - Tačiau mama ne- 
leis jam skriausti savo mažylio. 

— Priversk jį skristi, - guviai tarė Robertas. 

Laiza paglostė sūnui galvą. 

- Galbūt taip ir padarysime, - sumurmėjo. - Galbūt kaip tik tai mes ir 
padarysime. 


EDARDAS 


is rado Mažąjį Pirštą bendrajame viešnamio kambaryje, draugiškai ple- 

pantį su aukšta, elegantiška moterimi, vilkinčia plunksninę suknelę ant 
juodos it rašalas odos. Prie židinio Hiuvardas ir krūtininga mergina žaidė 
fantais. Buvo matyti, kad jis jau prarado diržą, apsiaustą, šarvinius marški- 
nius, taip pat dešinįjį batą, tuo tarpu mergina turėjo iki juosmens atsisagstyti 
suknelę. Džoris Kaselis stovėjo prie lietaus išraižyto lango ironiškai vypso- 
damas, stebėjo, kaip Hiuvardas verčia korteles, ir mėgavosi reginiu. 

Nedas stabtelėjo prie laiptų ir užsimovė pirštines. 

— Mums jau metas. Čia savo reikalus jau sutvarkiau. 

Hiuvardas pašoko ant kojų, paskubomis susirinko daiktus. 

— Kaip įsakysite, milorde, - tarė Džoris. - Padėsiu Vilui atvesti arklius. - 
Jis pasuko prie durų. 

Mažasis Pirštas neskubėdamas atsisveikino. Jis pabučiavo juodaodei mo- 
teriai ranką, pakuždėjo kažkokį juoką, privertusį ją garsiai nusikvatoti, ir ati- 
drožė prie Nedo. 

- Savo reikalus, - žaismingai paklausė, - ar Roberto? Sakoma, kad ranka 
sapnuoja karaliaus sapnus, kalba karaliaus balsu ir valdo karaliaus kalaviju. 
Ar tai reiškia ir barškintis su karaliaus... 

- Lorde Beilišai, - nutraukė Nedas, - darote pernelyg toli siekiančias 
išvadas. Nenoriu pasirodyti nedėkingas už pagalbą. Be jūsų šito viešnamio 
paieškoms būtume sugaišę kelerius metus. Tačiau tai nereiškia, kad tversiu 
jūsų patyčias. Ir aš nebesu karaliaus ranka. 

- Didvilkis turėtų būti dygliuota bestija, - tarė Mažasis Pirštas kandžiai 
vyptelėdamas. 

Jiems žingsniuojant į arklides iš bežvaigždžio juodo dangaus pylė šiltas 
lietus. Nedas užsitraukė apsiausto gobtuvą. Džoris atvedė žirgą. Jaunasis 
Vilas ėjo iškart už jo, viena ranka vesdamas Mažojo Piršto kumelę, o kita 
grabinėdamas diržą ir kelnių raiščius. Pro arklidės duris klegėdama išniro 
basakojė kekšė. 

— Ar grįšime į pilį, milorde? - paklausė Džoris. Nedas linktelėjo ir šoko į 
balną. Mažasis Pirštas įsėdo į savąjį. Jais pasekė Džoris ir kiti. 

— Čataja valdo rinktinę įstaigėlę, - jojant kalbėjo Mažasis Pirštas. - Norė- 
čiau ją nusipirkti. Supratau, kad viešnamiai - kur kas pelningesnė investicija 
nei laivai. Kekšės retai skęsta, o kai jas užvaldo piratai, vaje, piratai, kaip ir 
visi kiti, moka gerus pinigus. - Lordas Piteris juokėsi iš savo paties sąmojo. 

Nedas netrukdė jam pliurpti. Po kiek laiko jis nutilo ir jie jojo tylėdami. 
Karaliaus Uosto gatvės vingiavo tamsios ir tuščios. Lietus suginė visus į pa- 

stoges. Jis kliaukė Nedui ant galvos šiltas kaip kraujas ir negailestingas kaip 
senos kaltės. Veidu ritosi stambūs vandens lašai. 

„Robertui niekada nepakaks vieno sijono, - kartą naktį, labai seniai Vin- 
terfele kalbėjo jam Lijana, kai jų tėvas pažadėjo jos ranką jaunajam Storm- 
sendo lordui. - Girdėjau, kad jis susilaukė vaiko nuo kažkokios mergužės 
Slėnyje. - Nedas laikė tą kūdikį savo rankose; jis nebūtų galėjęs to neigti ar 
juolab meluoti seseriai, tačiau patikino ją, kad Roberto elgesio iki sužadė- 
tuvių nevertėtų sureikšminti, kad jis geras ir doras vyras, mylėsiantis ją visa 
širdimi. Lijana tik nusišypsojo. - Meilė saldi, brangusis Nedai, tačiau ji ne- 
pakeičia žmogaus būdo.“ 

Mergytė buvo tokia jauna, kad Nedas net nedrįso paklausti, kiek jai 
metų. Be abejo, buvo nekalta; padoresni viešnamiai visuomet rasdavo nekal- 
tą mergelę, jei turėjai pakankamai storą piniginę. Ji buvo šviesiai raudonais 
plaukais ir ant nosies pabirusiom strazdanom, o kai išsitraukė krūtį kūdikiui 
žįsti, jis pastebėjo, kad krūtinė irgi strazdanota. 

— Pavadinau ją Bara, - kalbėjo ji vaikui sulpiant. - Ji tokia panaši į jį, ar 
ne, milorde? Ji turi jo nosį, jo plaukus... 

- Taip, - Edardas Starkas palietė puikius, juodus kūdikio plaukučius. Jie 
slydo pro pirštus tarsi juodas šilkas. Roberto pirmagimis turėjo tokius pat 
puikius plaukus, kiek jis atsimena. 

- Pasakykite jam, kai jį pamatysite, milorde, jei... jei galėsite. Pasakykite, 
kokia ji graži. 

— Būtinai, - pažadėjo Nedas. Tai buvo jo prakeiksmas. Robertas prisiek- 
davo amžiną meilę, o iki vakaro mergiotes pamiršdavo, tačiau Nedas Starkas 
savo žodžio laikėsi. Jis susimąstė apie pažadus, kuriuos davė Lijanai jos mir- 
ties patale, ir kainą, kurią sumokėjo, kad juos įvykdytų. 

- Ir pasakykite jam, kad aš daugiau su niekuo nebuvau. Prisiekiu, mi- 
lorde, senais ir naujais dievais. Čataja sako, jog galiu ilsėtis pusę metų dėl 
kūdikio ir viltis, kad jis sugrįš. Tai pasakysite jam, kad aš laukiu, tiesa? 
Man nereikia nei brangenybių, nei ko kito, tik jo. Jis man visuomet buvo 
geras, tikrai. 

Tau pasisekė, tuščiai pagalvojo Nedas. 

— Aš pasakysiu jam, vaike, ir pažadu, Barai nieko netrūks. 

Tada ji nusišypsojo; šypsena buvo tokia nedrąsi ir miela, kad pervėrė šir- 
dį. Risnodamas lietingą naktį, Nedas prieš save regėjo Jono Snou veidą, jau- 
nesnį savo paties atvaizdą. Jei dievai piktinasi pavainikiais, niūriai svarstė, 
kodėl apdovanojo vyrus tokiomis aistromis? 

— Lorde Beilišai, kas jums žinoma apie Roberto pavainikius? 

— Na, pirmiausia, jis jų turi daugiau nei jūs. 

— Kiek? 

Mažasis Pirštas gūžtelėjo pečiais. Lietaus upeliukai nuvinguriavo per nu- 
garą jo apsiaustu. 

- Ar tai svarbu? Jei miegi su moterimis, kai kurios vėliau tau įteikia dova- 
ną, ojo didenybė ne iš droviųjų. Žinau, jis pripažino tą berniuką Stormsen- 
de; tą, kurį pradėjo tąnakt, kai vedė lordas Stanis. Kitaip ir būti negalėjo. Mo- 
tina buvo florentietė, ledi Selysos dukterėčia, viena iš jos kambarinių. Renlis 
sako, kad Robertas užsinešė mergiotę laiptais į viršų per puotą ir įsivertė į 
vestuvinį guolį, kol lordas Stanis ir jo nuotaka dar šoko. Lordas Stanis tai 
įvertino kaip dėmę jo nuotakos giminės garbei, tad gimusį berniuką išsiuntė 
pas Renlį. - Jis pašnairakiavo į Nedą. - Taip pat girdėjau gandus, kad Rober- 
tas susilaukė dvynukų nuo patarnaujančios merginos Kasterli Uolos pilyje, 
kai prieš trejus metus keliavo į vakarus, į lordo Taivino turnyrą. Sersi vaikus 
nužudė, o motiną pardavė į vergiją. Pernelyg didelis įžeidimas Lanisterių 
garbei taip arti namų. 

Nedas Starkas susiraukė. Tokios šlykščios istorijos kaip ši buvo pasakoja- 
mos apie kiekvieną kilmingą karalystės lordą. Jis patikėjo Sersi Lanister elge- 
siu... bet ar karalius būtų stovėjęs nuošaly ir nieko nedaręs? Robertas, kurį jis 
pažinojo, ne; tačiau Robertas, kurį pažinojo, nebūtų išmokęs ir užsimerkti 
prieš dalykus, kurių nenorėjo matyti. 

— Kodėl Jonas Arinas staiga susidomėjo nesantuokiniais karaliaus vaikais? 

Mažaūgis vyras trūktelėjo sušliurusiais pečiais. 

- Jis buvo karaliaus ranka. Be abejonės, Robertas jam liepė pasirūpinti, 
kad vaikams nieko netrūktų. 

Nedas permirko iki kaulų, o siela atšalo. 

— Turėjo būti kažkas daugiau, antraip kam būtų reikėję jį žudyti? 

Mažasis Pirštas išsipurtė lietų iš plaukų ir nusijuokė. 

— Dabar suprantu. Lordas Arinas išsiaiškino, kad jo didenybė išpūtė pil- 
vus kelioms kekšėms ir žvejų žmonoms, todėl jį reikėjo nutildyti. Nenuos- 
tabu. Leisk tokiam žmogui gyventi ir kitą kartą jis pareikš, kad saulė teka 
vakaruose. 

Į tai Nedas tegalėjo atsakyti piktai dėbtelėdamas. Pirmą kartą per daugelį 
metų prisiminė Reigarą Targeiriną. Kažin, ar Reigaras buvo dažnas viešna- 
mių svečias; kažkodėl mintijo, kad ne. 

Lietus čiožė dar smarkiau, geldamas akis ir tekšnodamas į žemę. Nuo 
kalvos sliaukė juodo vandens upės, kai Džoris šūktelėjo: 

- Milorde! - balsas buvo kimus iš jaudulio. 

Akimirksniu gatvė prisipildė kareivių. Nedas pastebėjo žiedmarškes ant 
odinių liemenių, geležines pirštines ir antblauzdžius, metalinius šalmus su 
auksiniais liūtais viršuje. Apsiaustai karojo ant nugarų, permirkę lietuje. Jis 
neturėjo laiko skaičiuoti, tačiau jų buvo mažiausiai dešimt: išsirikiavę linija, 
pėsti, užtvėrė gatvę ilgais kalavijais ir ietimis geležiniais antgaliais. 

— Už nugaros! - sušuko Vilas, ir kai jis apsuko arklį, užnugaryje išvydo jų 
dar daugiau, užkirtusių kelią atsitraukti. 

Džoris žvangindamas išsitraukė kalaviją iš makšties. 

— Praleiskite arba mirsite! 

— Vilkai staugia, - tarė jų vadas. Nedas matė jo veidu žliaugiančius lietaus 
lašus. - Vis dėlto gauja labai maža. 

Mažasis Pirštas ragino žirgą į priekį, atsargiai, žingsnis po žingsnio. 

- Ką tai reiškia? Čia karaliaus ranka. 

— Buvo karaliaus ranka. - Purvas slopino bėro eržilo pasagų bildesį. Lini- 
ja prieš jį prasiskyrė. Ant auksinio antkrūtinio riaumojo Lanisterių liūtas. — 
Dabar, tiesą sakant, nežinau, kas jis toks. 

- Lanisteri, tai beprotybė, - tarė Mažasis Pirštas. - Leiskite mums prajoti. 
Mūsų laukia pilyje. Ką jūs įsivaizduojate darą? 

- Jis žino, ką daro, - ramiai tarė Nedas. 

Džeimis Lanisteris nusišypsojo. 

— Tiesa. Ieškau savo brolio. Juk prisimenate mano brolį, ar ne, lorde Star- 
kai? Jis viešėjo su mumis Vinterfele. Šviesiaplaukis, nevienodomis akimis, 
aštrialiežuvis. Mažo ūgio. 

— Puikiai jį atsimenu, - atsakė Nedas. 

- Atrodo, kelyje jis susidūrė su nesklandumais. Mano lordas tėvas labai 
įpykęs. Jūs tikriausiai nežinote, kas galėjo linkėti mano broliui blogo, ar ne? 

- Jūsų brolis suimtas mano įsakymu ir turės atsakyti už savo nusikalti- 
mus, - tarė Nedas Starkas. 

Mažasis Pirštas sudejavo iš baimės. 

- Milordai... 

Seras Džeimis išplėšė ilgąjį kalaviją iš makšties ir pavarė eržilą į priekį. 

- Išsitraukite ginklą, lorde Edardai. Jei reikės, paskersiu jus kaip Eirį, ta- 
čiau leisiu jums mirti su kalaviju rankose. - Jis metė į Mažąjį Pirštą šaltą, 
paniekinamą žvilgsnį. - Lorde Beilišai, jumis dėtas, dingčiau iš čia kuo sku- 
biausiai, jei nenorėčiau, kad mano brangūs apdarai susiteptų krauju. 

Mažojo Piršto raginti nereikėjo. 

— Aš atsivesiu miesto sargybą, - pažadėjo jis Nedui. Lanisterio linija pra- 
siskyrė jo praleisti ir užsivėrė vėl. Mažasis Pirštas niuktelėjo kulnais kume- 
laitę ir pranyko už kampo. 

Nedo vyrai išsitraukė kalavijus, tačiau jie buvo tik trys prieš dvidešimt. 
Akys dyrėjo iš- gretimų langų ir durų, tačiau niekas nesikišo. Jie buvo raiti, 
Lanisteriai pėsti, išskyrus patį Džeimį. Žirgai padėtų jiems išsigelbėti, tačiau 
Edardui Starkui atrodė, kad jie turi patikimesnę, saugesnę taktiką. 

—- Užmušk mane, - įspėjo jis Karalžudį, - ir Ketlina nedvejodama nudės 
Tyrioną. 

Džeimis Lanisteris bakstelėjo Nedui į krūtinę paauksuotu kalaviju, nulei- 
dusiu kraują paskutiniam drakonų karaliui. 

- Ar tikrai? Kilnioji Ketlina Tuli iš Riverano nužudys įkaitą? Manau... 
kad ne. - Jis atsiduso. - Tačiau nerizikuosiu brolio gyvybe, kliaudamasis 
moters garbe. - Džeimis įsikišo auksinį kalaviją atgal į makštį. - Tad tikriau- 

siai leisiu jums bėgti pas Robertą ir papasakoti, kaip jus išgąsdinau. Man tik 
įdomu, ar jam tai rūpės. - Džeimis pirštais nusibraukė atgal drėgnus plaukus 
ir apsuko žirgą. Kai jau buvo už kalavijuočių linijos, atsisuko į kapitoną. — 
Tregarai, žiūrėk, kad lordui Starkui nieko nenutiktų. 

— Klausau, milorde. 

— Vis dėlto... mes juk nenorime, kad jis išneštų iš čia visiškai sveiką kailį, 
taigi... - per naktį ir lietų jis pastebėjo Džeimio šypsenos baltumą, - ...nudė- 
kite jo vyrus. 

— Ne! - suriko Nedas Starkas, griebdamasis kalavijo. Džeimis jau risnojo 
gatve, kai išgirdo šaukiant Vilą. Vyrai užspaudė iš abiejų pusių. Nedas sutry- 
pė vieną, kapodamas prieš jį prasiskiriančias raudonšvarkes šmėklas. Džoris 
Kaselis kulnais paragino žirgą ir puolė. Geležimi kaustyta kanopa siaubingai 
dzingtelėjusi pataikė Lanisterių sargybiniui į veidą. Antras vyras nusirito to- 
lyn ir akimirką Džoris buvo laisvas. Vilas keikėsi, kai jie tempė jį nuo mirti- 
nai sužeisto žirgo, kalavijai žvangėjo lietuje. Nedas nušuoliavo prie jo, kirto 
ilguoju kalaviju Tregarui per šalmą. Nuo smūgio šis sugriežė dantimis. Tre- 
garas parklupo, liūto skiauterė skilo pusiau, kraujas sruvo veidu. Hiuvardas 
kapojo rankas, laikančias jo žirgo apynasrį, kai ietis įsmigo jam į pilvą. Staiga 
tarp jų atsirado Džoris, nuo kalavijo varvėjo raudonas lietus. 

- Ne! - suriko Nedas. - Džori, šalin! - Nedo arklys kluptelėjo po juo ir su 
trenksmu krito į purvą. Umai užplūdo akinantis skausmas, burnoje jautėsi 
kraujo skonis. 

Jis matė, kaip jie nukapojo kojas Džorio žirgui, o jį patį nutraukė ant že- 
mės, kaip kilo ir leidosi kalavijai, jiems susispietus aplink. Kai Nedo arklys 
atsistojo ant kojų, jis irgi bandė pakilti, tačiau vėl parkrito, dusdamas nuo 
riksmo. Jis matė iš blauzdos kyšantį lūžusį kaulą. Tai buvo paskutinis jo regė- 
tas vaizdas. Lietus vis lijo ir lijo, ir lijo. 

Kai vėl pramerkė akis, lordas Edardas Starkas buvo likęs vienas su savo 
žuvusiais bendražygiais. Jo arklys prisiartino, užuodė kraują ir nušuoliavo 
šalin. Nedas pradėjo šliaužti purvu, grieždamas dantimis dėl skaudančios 
kojos. Atrodė, praėjo metai. Veidai smalsavo pro žvakėmis apšviestus langus, 
žmonės išėjo į gatves ir žvilgčiojo pro duris, tačiau niekas nepriėjo padėti. 

Mažasis Pirštas ir miesto sargyba rado jį gatvėje, rankose supantį Džorio 
Kaselio kūną. 

Geltonšvarkiai kažkur surado neštuvus, tačiau kelionė atgal į pilį buvo 
skausminga agonija ir Nedas ne kartą prarado sąmonę. Jis prisiminė matęs 
priešais dūluojantį Raudonąjį bokštą švintančios aušros pilkumoje. Šviesius 
rožinius sienos akmenis lietus nudažė kraujo spalva. 

Vėliau virš jo šmėkšojo vyriausiasis meisteris Paiselis, tiesiantis puodelį 
ir šnabždantis: „Gerkite, milorde. Štai taip. Aguonpienis skausmui numal- 
šinti.“ Jis prisiminė, kaip rijo, ir kad Paiselis kažkam liepė užvirinti vyno ir 
atnešti jam švaraus šilko; paskui viskas užtemo. 


DANEIRIS 


ais Dotrakio Arklių vartai buvo du gigantiški bronziniai eržilai, stovin- 
V. piestu, jų kanopos susitiko šimto pėdų aukštyje virš kelio ir sudarė 
didingą arką. 

Dani nebūtų galėjusi pasakyti, kam miestui reikia vartų, jei nėra sienų... 
ir jokių matomų pastatų. Tačiau jie stovėjo, neaprėpiami ir gražūs, didžiuliai 
arkliai, įrėminantys tolimą mėlyną kalną. Bronziniai eržilai metė ilgus šešė- 
lius ant siūbuojančios žolės, kai chalas Drogas vedė chalasarą po jų kanopo- 
mis dievų keliu, apsuptas kraujo raitelių. 

Dani sekė ant savo Sidabrės, lydima sero Džoros Mormonto ir brolio Vi- 
seirio, vėl raito. Po tos dienos žolėse, kai ji paliko jį grįžti į chalasarg pėsčią, 
dotrakiai pašiepiamai vadino jį chalu Rei Maru, Geliančių Kojų karaliumi. 
Kitą dieną chalas Drogas pasiūlė jam vietą dviračiame vežime ir Viseiris su- 
tiko. Dėl aklo užsispyrimo jis net nesuprato, kad iš jo tyčiojamasi; dviračiai 
vežimai buvo skirti eunuchams, luošiams, gimdančioms moterims, patiems 
mažiausiems ir patiems seniausiems. Tai jam pelnė kitą pravardę: chalas Ra- 
gatas, Dviračio Vežimo karalius. Jos brolis manė, kad šitaip chalas atsiprašo 
už Dani padarytas skriaudas. Ji maldavo sero Džoros nesakyti jam tiesos, 
kad šis nesusigėstų. Riteris atsakė, kad kruopelė gėdos karaliui nepakenktų... 
tačiau padarė, kaip ji prašė. Tik maldavimas ir visi Dorėjos išmokyti triukai 
lovoje padėjo Dani suminkštinti Drogo širdį, kad galiausiai šis leistų Visei- 
riui grįžti į jų koloną priekyje. 

— Kur miestas? - paklausė ji jiems jojant pro bronzinę arką. Nesimatė nei 
pastatų, nei žmonių, tik žolės ir kelias, nusagstytas senoviniais paminklais iš 
visų žemių, kurias dotrakiai apiplėšė per amžius. 

— Priešais, - atsakė seras Džora. - Po kalnu. 

Už Arklių vartų iš abiejų pusių niūrojo pagrobti dievai ir pavogti kar- 
žygiai. Pamirštos mirusių miestų dievybės svaidė į dangų sudužusius žaibo 
blyksnius, Dani jojant ant Sidabrės pro jų kojas. Akmeniniai karaliai žvelgė 
į ją nuo savo sostų, jų veidai buvo apdaužyti ir murzini, netgi jų vardai ištir- 
pę laiko migloje. Lanksčios jaunos merginos šoko ant marmurinių cokolių, 
pasipuošusios tiktai gėlėmis, ar pylė orą iš suskilusių ąsočių. Prie kelio žolėje 
stovėjo monstrai: juodos geležies drakonai su brangakmeniais vietoj akių, 
riaumojantys grifai, mantikoros, užsimojusios smogti aštriomis uodegomis, 
ir kitos pabaisos, kurių ji nepažino. Kai kurios statulos atrodė tokios gražios, 
kad atėmė žadą, kitos - praradusios formą ir baisios, tad Dani vargiai galėjo 
į jas žiūrėti. Jos, pasakojo seras Džora, greičiausiai atkeliavo iš Šešėlių krašto 
už Ašajaus. 

— Tiek daug, - tarė ji, Sidabrei lėtai caksint pirmyn, - ir iš tiek daug šalių. 

Viseiris buvo ne toks sužavėtas. | 

- Šiukšlės iš mirusių miestų, - šaipėsi jis. Jis atsargiai kalbėjo bendrine 
kalba, kurią suprato tik vienas kitas dotrakis, tačiau Dani vis dėlto grįžtelėjo 
į vyrus iš savo chaso įsitikinti, kad jo nenugirdo. Jis nerūpestingai varė to- 
liau: - Šie laukiniai temoka vogti daiktus, sukurtus nagingesnių žmonių... ir 
žudyti. - Jis nusijuokė. - Jie žino, kaip žudyti. Antraip neturėčiau iš jų jokios 
naudos. 

- Dabar jie mano žmonės, - tarė Dani. - Neturėtum jų vadinti laukiniais, 
brolau. 

— Drakonas kalba taip, kaip jam patinka, - atšovė Viseiris... bendrine kal- 
ba. Jis žvilgtelėjo per petį į Agą ir Racharą, jojančius paskui, ir apdovanojo 
juos pašaipia šypsena. - Matai, šiems laukiniams trūksta smegenų supras- 
ti civilizuotų žmonių kalbai. - Virš kelio driūksojo penkiasdešimties pėdų 
aukščio samanomis apaugęs akmeninis monolitas. Viseiris pažvelgė į jį nuo- 
bodžiaujančiomis akimis. - Kiek dar turėsime kiūtoti tarp šių griuvėsių, kol 
Drogas duos man kariuomenę? Aš pavargau laukti. 

- Princesę reikia pristatyti doš chalyn... 

- Senėms, taip? - nutraukė jos brolis. - Ir bus surengtas kažkoks juokda- 
rių pasirodymas jaunikliui jos pilve, jau sakėte. Kas man iš to? Man atsibo- 
do arkliena ir šitų laukinių smarvė. - Jis pauostė plačią, nukarusią tunikos 
rankovę, kur iš papratimo laikė kvepalų paketėlį. Tai nelabai padėjo. Tunika 
buvo nešvari. Šilkai ir sunkūs vilnoniai drabužiai, kuriuos Viseiris vilkėjo 
nuo Pentoso, susitepė alinančioje kelionėje ir dvokė prakaitu. 

Seras Džora Mormontas tarė: 

— Vakarų turguje bus daugiau maisto jūsų skoniui, jūsų kilnybe. Prekei- 
viai iš Laisvųjų miestų atvyksta parduoti čia savo gero. Chalas išpildys paža- 
dą savo laiku. 

— Geriau jau išpildytų, - rūškanai tarė Viseiris. - Man buvo pažadėta ka- 
rūna ir aš ketinu ją gauti. Iš drakonų nesišaipoma. - Pastebėjęs daiktą, begė- 
diškai panašų į moterį su šešiomis krūtimis ir šeško galva, nujojo apžiūrėti 
iš arčiau. 

Dani palengvėjo, tačiau susirūpinimas nedingo. 

— Meldžiuosi, kad mano saulė ir žvaigždės neverstų jo ilgai laukti, - tarė 
ji serui Džorai, kai brolis nebegalėjo išgirsti. 

Riteris abejodamas žvelgė Viseiriui įkandin. 

— Jūsų broliui verčiau reikėjo likti laukti Pentose. Chalasare jam nėra vie- 
tos. Ilyrijus bandė jį įspėti. 

- Jis išvyks, kai tik turės savo dešimt tūkstančių. Mano lordas vyras paža- 
dėjo jam aukso karūną. 

Seras Džora sunarnėjo: 

— Taip, chalysi, bet... dotrakiai šiuos dalykus vertina kitaip nei mes va- 
karuose. Aš jam tą sakiau, Ilyrijus sakė, tačiau jūsų brolis neklauso. Arklių 
lordai ne prekybininkai. Viseiris mano, kad jus pardavė, ir dabar nori gauti 
užmokestį. Tačiau chalas Drogas pasakytų, kad jus gavo dovanų. Jis Viseiriui 
atsilygins dovana, taip... tačiau, kai pats nuspręs. Jūs nereikalaukite dovanos, 
tik ne iš chalo. Iš chalo negalima nieko reikalauti. 

— Neteisinga versti jį laukti. - Dani nežinojo, kodėl gina brolį, tačiau 
gynė. - Viseiris sako, kad galėtų nušluoti Septynias Karalystes su dešimtimi 
tūkstančių rėksnių. 

Seras Džora šnarpštelėjo. 

— Viseiris neiššluotų arklidžių su dešimčia tūkstančių šluotų. 

Dani neapsimetė nustebusi dėl paniekos jo balse. 

— Kas... kas, jei ne Viseiris? - paklausė. - Jei kas nors kitas juos vestų? Kas 
nors stipresnis? Ar dotrakiai iš tiesų galėtų užkariauti Septynias Karalystes? 

Sero Džoros veidas tapo mąslus, jų arkliams žingsniuojant dievų keliu. 

— Atsidūręs tremtyje, iš pradžių žiūrėdamas į dotrakius mačiau pusnuo- 
gius barbarus, laukinius kaip ir jų arkliai. Jei būtumėte manęs paklaususi 
tada, princese, būčiau atsakęs, kad tūkstantis puikių riterių nesunkiai pri- 
verstų bėgti šimtą kartų gausesnę dotrakių kariauną. 

— Ojei paklausčiau dabar? 

- Dabar, - atsakė riteris, - nebesu toks tikras. Jie geresni raiteliai nei bet 
kuris riteris, bebaimiai, o jų šaudymo gebėjimai pralenkia mūsiškius. Sep- 
tyniose Karalystėse dauguma lankininkų kaunasi pėsti, iš už priedangos ar 
nusmailintų baslių užkardos. Dotrakiai šauna nuo žirgo, puldami ar trauk- 
damiesi, visiškai nesvarbu, jų jėga mirtina... ir jų tiek daug, miledi. Vien jūsų 
lordas vyras galėtų suskaičiuoti keturiasdešimt tūkstančių raitų karių savo 
chalasare. 

- Arjų iš tiesų tiek daug? 

- Jūsų brolis Reigaras tiek vyrų buvo nusivedęs prie Trišakio, - pripažino 
seras Džora. - Tačiau tik dešimtadalis jų buvo riteriai. Likusieji - lankinin- 
kai, laisvieji raiteliai ir pėstininkai, ginkluoti žeberklais ir ietimis. Reigarui 
žuvus, daugelis metė ginklus ir pabėgo iš mūšio lauko. Kaip ilgai, jūsų ma- 
nymu, šitos padugnės atsilaikytų prieš puolančius keturiasdešimt tūkstančių 
rėksnių, reikalaujančių kraujo? Kaip kietintos odos liemenės ir žiedmarškės 
apsaugotų juos nuo strėlių lietaus? 

— Neilgai, - tarė ji, - ne kažin kaip. 

Jis linktelėjo. 

- Įsidėmėkite, princese, jei Septynių Karalysčių lordai turės bent tiek 
smegenų, kiek dievai nepagailėjo žąsims, šitaip nenutiks. Raiteliams nepa- 
tinka apgultis. Abejoju, ar jie užimtų net silpniausią Septynių Karalysčių pilį, 
nebent Robertas Barateonas būtų toks kvailas, kad stotų su jais į mūšį... 

— Oarjis kvailas? - paklausė Dani. 

Seras Džora akimirką svarstė. 

— Robertui reikėjo gimti dotrakiu, - galiausiai tarė. - Jūsų chalas pasa- 
kytų, kad tik bailys slepiasi už akmeninių sienų, užuot susigrūmęs su priešu 
laikydamas kalaviją rankoje. Uzurpatorius sutiktų. Jis stiprus vyras, drąsus... 
ir toks karštakošis, kad sutiktų dotrakių ordą atvirame mūšyje. Tačiau jį su- 
pantys žmonės, ką gi, jų dūdelės groja kitą melodiją. Jo brolis Stanis, lordas 
Taivinas Lanisteris, Edardas Starkas... - Jis nusispjovė. 

— Jūs nekenčiate to lordo Starko, - ištarė Dani. 

- Jis atėmė iš manęs viską, ką mylėjau, dėl kelių utėlėtų brakonierių ir 
savo brangiosios garbės, - karčiai pasakojo seras Džora. Iš jo tono Dani su- 
prato, kad praradimas jį vis dar skaudina. Jis greitai pakeitė temą. - Vais Do- 
trakis. Arklių lordų miestas. 

Chalas Drogas ir jo kraujo raiteliai plačiais keliais įvedė juos per pašėlusį 
vakarų turgaus bruzdesį. Dani neatsiliko ant Sidabrės, dairydamasi į keiste- 
nybes aplink. Vais Dotrakis buvo didžiausias ir kartu pats mažiausias mies- 
tas, kokį jai teko matyti. Ji pagalvojo, kad jis galėtų būti dešimt kartų didesnis 
nei Pentosas, dykynė be sienų ar ribų; jo plačios, vėjo nupūstos gatvės buvo 
grįstos žole ir purvu, nusėtos lauko gėlėmis. Vakarų Laisvuosiuose miestuo- 
se bokštai, namai, lūšnos, tiltai, krautuvės ir kiti pastatai grūdosi vienas ant 
kito, tačiau Vais Dotrakis tingiai driekėsi, kepdamas saulės atokaitoje, senas, 
išpuikęs ir tuščias. 

Net pastatai, jos akimis žiūrint, atrodė keisti. Ji matė tašyto akmens pa- 
viljonus, namus, nupintus iš žolės, didelius kaip pilys, nepatvarius medinius 
bokštus, laiptuotas piramides su marmuriniais fasadais, rąstų pastatus, atvi- 
rus dangui. Vietoj sienų kai kuriuos namus supo spygliuotos gyvatvorės. 

- Visi namai nepanašūs vienas į kitą, - tarė ji. 

— Tavo brolis iš dalies teisus, - pripažino seras Džora. - Dotrakiai nesta- 
to. Prieš tūkstantį metų, norėdami pasistatyti būstą, jie išsikasdavo žemėje 
duobę ir uždengdavo pintos žolės stogu. Pastatus, kuriuos matote, suren- 
tė vergai, atsivežti iš užkariautų kraštų, ir kiekvienas jų pastatytas pagal tų 
žmonių skonį ir supratimą. 

Dauguma pastatų, net didžiausi, atrodė apleisti. 

— Kur čia gyvenantys žmonės? - paklausė Dani. Turguje buvo pilna laks- 
tančių vaikų ir rėkaujančių vyrų, tačiau kitur ji pastebėjo tik keletą savais 
reikalais užsiėmusių eunuchų. 

- Tik doš chalyn senės nuolatos gyvena šventajame mieste; jos, jų vergai 
ir tarnai, - atsakė seras Džora, - tačiau Vais Dotrakis toks didelis, kad galėtų 
priglausti kiekvieną visų chalasary vyrą, jei visi chalai grįžtų pas motiną vie- 
nu metu. Senės pranašauja, kad tokia diena netrukus ateis ir Vais Dotrakis 
turi būti pasirengęs priimti visus savo vaikus. 

Chalas Drogas galiausiai sustojo netoli rytų turgaus, kur prekiauti at- 
vyksta karavanai iš Ji Ti, Ašajaus ir Šešėlių krašto, o virš jų driūksojo Kalnų 

Motina. Dani nusišypsojo prisiminusi magistro Ilyrijaus vergę mergaitę ir 
jos pasakojimą apie rūmus su dviem šimtais kambarių ir durimis iš gryno 
sidabro. „Rūmai“ tebuvo įdubusi medinė puotų menė, jos grubiai tašytų rąs- 
tų sienos kilo į keturiasdešimties pėdų aukštį, stogas buvo dengtas siuvinė- 
tu šilku, nelyginant plati išsipūtusi palapinė, kurią galima pakelti, kai reikia 
apsisaugoti nuo reto lietaus, arba nuleisti, kad atsivertų begalinis dangus. 
Aplink „rūmus“ ėjo erdvūs, žolėti kiemai arkliams, juosiami aukštų gyva- 
tvorių, laužaviečių ir šimtų apvalių žeminių, kyšančių iš žemės tarsi mažytės 
žole apaugusios kalvelės. 

Nedidelis būrys vergų atjojo pirma, paruošti visko chalo Drogo atvy- 
kimui. Kiekvienas iš balno šokantis raitelis nusisegdavo savo arachą ir pa- 
duodavo laukiančiam vergui, kaip ir visus kitus turimus ginklus. Ne išimtis 
buvo ir pats chalas Drogas. Seras Džora paaiškino, kad Vais Dotrakyje drau- 
džiama nešiotis ginklą ar pralieti laisvo žmogaus kraują. Netgi nesutaikomi 
chalasarai pamiršdavo vaidus ir Kalnų Motinos akivaizdoje dalijosi mėsa ir 
midumi. Šioje vietoje, paskelbė doš chalyn senės, visi dotrakiai buvo vienas 
kraujas, vienas chalasaras, viena banda. 

Koholas priėjo prie Dani; kai Iri ir Džiki padėjo jai nulipti nuo Sidabrės. 
Jis buvo vyriausias iš trijų Drogo kraujo raitelių, apvalus plikas vyras pa- 
kumpusia nosimi ir pilna burna ištrupėjusių dantų, išmuštų kuokos prieš 
dvidešimt metų, kai jis gelbėjo jaunąjį chalaką nuo samdomų kalavijuočių, 
kurie tikėjosi parduoti jį jo tėvo priešams. Jo gyvenimas buvo susijęs su Dro- 
gu nuo tos akimirkos, kai jos lordas vyras gimė. 

Kiekvienas chalas turi savo kraujo raitelių. Iš pradžių Dani manė, kad 
jie dotrakių karaliaus sargyba, prisiekę ginti savo lordą, tačiau ryšys buvo 
kur kas stipresnis. Džiki paaiškino, kad kraujo raiteliai yra daugiau nei 
sargyba; jie tarsi chalo broliai, jo šešėliai, jo karščiausi draugai. „Mano 
kraujo kraujas; - kalbėdavo apie juos Drogas, taip ir buvo; jie dalijosi 
vienu gyvenimu. Senosios arklių lordų tradicijos reikalavo, kad, chalui 
gyvastį padėjus, jo kraujo raiteliai mirtų kartu su juo ir jotų kartu į nak- 
ties žemes. Chalui kritus nuo priešo rankos, jie gyvendavo tik tol, kol at- 
keršydavo už jo mirtį, ir tada džiaugsmingai sekdavo paskui jį į kapą. Kai 
kuriuose chalasaruose, pasakojo Džiki, kraujo raiteliai dalinosi su chalu 
vynu, palapine ir net jo žmonomis, tačiau niekada arkliais. Vyro ristūnas 
priklausė tik jam. 

Dani buvo patenkinta, kad chalas Drogas šių senų tradicijų nesilaikė. Jai 
nebūtų patikę, jei ja būtų dalijamasi. Ir nors senasis Koholas su ja gana ma- 
loniai elgėsi, kiti ją baugino; Hagas, milžinas ir tylenis, dažnai vėpsodavo 
tarsi pamiršęs, kas ji, o Kvotas turėjo žiaurias akis ir mitrias rankas, kurios 
mėgo skaudinti. Jis palikdavo įdrėskimų ant švelnios baltos Dorėjos odos 
kaskart, kai ją liesdavo, o Iri kartais kūkčiodavo naktimis. Regis, net arkliai 
jo baidėsi. 

Tačiau jie buvo susiję su Drogu per gyvenimą iki mirties, tad Daneiris 
neliko nieko kito, kaip juos priimti. Kartais ji trokšdavo, kad tokie vyrai būtų 
saugoję jos tėvą. Dainose baltieji karaliaus sargybos riteriai visada būdavo 
kilnūs, narsūs, ištikimi, tačiau karalių Eirį nužudė vienas iš jų, gražus jau- 
nuolis, kurį dabar vadino Karalžudžiu, o antrasis, seras Beiristinas Drąsusis, 
perėjo uzurpatoriaus pusėn. Ji svarstė, ar visi vyrai Septyniose Karalystėse 
persivertėliai. 

Kai jos sūnus sėdės Geležiniame soste, ji pasirūpins, kad jis turėtų savo 
kraujo raitelius, kurie saugotų jį nuo karaliaus sargybos išdavystės. 

— Chalysi, - dotrakių kalba kreipėsi į ją Koholas. - Drogas, mano kraujo 
kraujas, liepė man pranešti, kad šįvakar jis turi aplankyti Kalnų Motiną ir 
paaukoti dievams už saugų sugrįžimą. 

Tik vyrams buvo leista kopti ant Kalnų Motinos, Dani tai žinojo. Chalo 
kraujo raiteliai vyks kartu su juo ir grįš auštant. 

— Pasakykit mano saulei ir žvaigždėms, kad sapnuosiu jį ir nekantriai 
lauksiu sugrįžtant, - dėkinga atsakė. Vaikučiui augant, Dani daug greičiau 
pavargdavo; tiesą sakant, nakties poilsis būtų tik į naudą. Jos nėštumas, atro- 
do, tik dar labiau pakurstė Drogo geismą, o pastaruoju metu jo apkabinimai 
ją vargino. 

Dorėja palydėjo ją iki tuščiavidurės kalvos, parengtos jai ir chalui. Viduje 
buvo šalta ir blausu tarsi žeminėje. 

- Džiki, prašau vonią, - įsakė, norėdama nusiplauti kelionės dulkes ir iš- 
mirkyti pavargusius kaulus. Buvo gera žinoti, kad jie čia šiek tiek pabus ir 
rytoj jai nereikės vėl lipti ant Sidabrės. 

Vanduo buvo labai karštas, kokį ir mėgo. 

- Šivakar atiduosiu broliui savo dovanas, - apsisprendė, kai Džiki plovė 
jos plaukus. - Jis turi atrodyti kaip karalius šventajame mieste. Dorėja, bėk, 
surask jį ir pakviesk pavakarieniauti su manimi. - Viseiris maloniau elgėsi 
su mergaite iš Lyso nei su jos dotrakių tarnaitėmis, galbūt todėl, kad Pentose 
magistras Ilyrijus leido jam su ja permiegoti. - Iri, nueik į turgų ir nupirk 
vaisių bei mėsos. Bet kokios, tik ne arklienos. 

- Arkliena geriausia, - tarė Iri. - Arkliena daro vyrą stiprų. 

- Viseiris nekenčia arklienos. 

- Gerai, chalysi. 

Ji parnešė ožkos nugarinės ir krepšį vaisių bei daržovių. Džiki iškepė 
mėsą su saldžiomis žolelėmis ir aštriomis ankštimis, apšlakstydama medu- 
mi; dar patiekė melionų, granatų, slyvų ir kažkokių keistų rytietiškų vaisių, 
kurių Dani nežinojo. Kol tarnaitės ruošė valgį, Dani išdėliojo drabužius, ku- 
riuos parūpino pagal brolio išmatavimus: tuniką ir kelnes iš šiugždančios 
baltos drobės, iki kelių suvarstomus odinius sandalus, diržą su bronzine 
sagtimi, odinę liemenę, puoštą ugnimi alsuojančiais drakonais. Dotrakiai jį 
labiau gerbs, jei jis neatrodys kaip elgeta, tikėjosi ji, o jis galbūt atleis jai, kad 

sugėdino tądien žolėse. Vis dėlto jis vis dar buvo jos karalius ir brolis. Jie abu 
vieno, drakono, kraujo. 

Ji vis dar dėliojo dovanas - šilkinį apsiaustą, žalią kaip žolė, su šviesiai 
pilku apsiuvu, išryškinsiančiu jo plaukų sidabrą, - kai pasirodė Viseiris, 
tempdamas už rankos Dorėją. Jos akis buvo raudona ten, kur jis jai smogė. 

— Kaip drįsti atsiųsti šitą kekšę, kad man įsakinėtų? - užbliovė jis ir tėškė 
tarnaitę ant kilimo. 

Dani netikėtai pagavo pyktis. 

— Aš tik norėjau... Dorėja, ką tu jam pasakei? 

— Chalysi, atsiprašau, atleiskite man. Kaip ir prašėte, nuėjau pas jį ir pasa- 
kiau, kad jūs įsakėte ateiti pas jus vakarienės. 

— Niekas neįsakinėja drakonui, - suurzgė Viseiris. - Aš esu tavo karalius! 
Turėjau atsiųsti tau jos galvą! 

Lysietė mergaitė riktelėjo, tačiau Dani nuramino ją prisilietimu. 

— Nebijok, jis tavęs nenuskriaus. Mielasis broli, prašau, atleisk jai, mer- 
gaitė ne taip pasakė, aš liepiau paprašyti tavęs pavakarieniauti su manim, jei 
tai tinka jūsų kilnybei. - Ji paėmė jį už rankos ir nusivedė per kambarį. — 
Žiūrėk. Čia tau. 

Viseiris įtariai susiraukė. 

— Kas čia? 

— Nauji apdarai. Parengiau juos tau, - droviai nusišypsojo Dani. 

Jis pažvelgė į ją ir nusivaipė. 

- Dotrakių skarmalai. Dabar manai mane rengsianti? 

— Prašau... jausies vėsiau ir patogiau, ir aš pamaniau... jei vilkėsi kaip jie, 
dotrakiai... - Dani nežinojo, kaip tai pasakyti nepažadinant drakono. 

— Vėliau užsimanysi supinti man plaukus. 

— Niekada... - Kodėl jis visada toks Žiaurus? Ji tenorėjo padėti. - Tu netu- 
ri teisės pintis kasos, nes dar nelaimėjai nė vienos pergalės. 

To sakyti nereikėjo. Jo alyvinės akys sužibo įniršiu, bet jis nedrįso jai 
smogti, tik ne matant tarnaitėms ir lauke mindžikuojant chaso kariams. Vi- 
seiris paėmė apsiaustą ir pauostė. 

— Nuojo trenkia mėšlu. Galbūt panaudosiu jį apkloti žirgui. 

- Aš prašiau Dorėjos pasiūti jį tau, - įskaudinta tarė ji. - Šie apdarai tiktų 
pačiam chalui. 

— Aš esu Septynių Karalysčių lordas, o ne kažkoks žolėmis prasmirdęs 
laukinis su varpeliais plaukuose, - atšovė Viseiris. Jis čiupo jai už rankos. — 
Užsimiršti, šliundra. Manai, didelis pilvas apsaugos tave, jei pažadinsi dra- 
koną? 

Jo pirštai skaudžiai įsikirto į ranką ir akimirką Dani vėl pasijuto vaikas, 
išsigandęs jo įtūžio. Ji ištiesė laisvąją ranką ir čiupo pirmą pasitaikiusį daiktą: 
diržą, kurį norėjo jam padovanoti, sunkią grandinę iš įmantrių bronzinių 
medalionų. Ir iš visų jėgų užsimojo. 

Pataikė jam tiesiai į veidą. Viseiris ją paleido. Kraujas sruveno skruostu, 
kurį prakirto vieno medaliono kraštas. 

— Tai tu užsimiršti, - įspėjo jį Dani. - Ar nieko taip ir nepasimokei iš tos 
dienos žolėse? Išeik, kol nepašaukiau savo chaso tavęs iš čia išvilkti. Ir mels- 
kis, kad chalas Drogas apie tai nesužinotų, antraip jis perrėš tau pilvą ir su- 
kimš tau į gerklę tavo paties vidurius. 

Viseiris atsistojo ant kojų. 

— Kai aš grįšiu į savo karalystę, pasigailėsi šios dienos, šliundra. 

Jis išėjo, spausdamas prakirstą žaizdą, palikęs visas savo dovanas. 

Jo kraujo lašai aptaškė nuostabųjį šilkinį apsiaustą. Dani priglaudė 
minkštą audinį prie skruosto ir sukryžiavusi kojas atsisėdo ant patalų. 

- Jūsų vakarienė paruošta, chalysi, - pranešė Džiki. 

— Aš nenoriu valgyti, - liūdnai tarė Dani. Staiga ji pasijuto baisiai pavar- 
gusi. - Pasidalinkite valgį ir nusiųskite jo serui Džorai. - Po akimirkos pri- 
dūrė: — Ir prašau atnešti man vieną iš drakono kiaušinių. 

Iri atnešė kiaušinį su sodriai žaliu lukštu, vartant jį mažose rankose tarp 
žvynų švytėjo bronzinės dėmės. Dani susirangė ant šono, užsiklojo šilkiniu 
apsiaustu ir ėmė sūpuoti kiaušinį ertmėje tarp išsipūtusio pilvo ir mažų, švel- 
nių krūtų. Jai patiko kiaušinius laikyti. Jie buvo tokie gražūs, o kartais vien 
tik būdama greta jų jautėsi stipresnė, drąsesnė, tarsi semtųsi jėgų iš viduje 
įkalintų akmeninių drakonų. 

Ji gulėjo laikydama kiaušinį, kai pajuto viduje krutant kūdikį... tarsi jis 
būtų siekęsis: brolis - brolio, kraujas - kraujo. 

— Tu esi drakonas, - sušnabždėjo jam Dani. - Tikrasis drakonas. Žinau 
tai. Žinau. - Ji nusišypsojo ir nugrimzdo į miegą. Sapnavo namus. 


BRANAS 


Ki. purus sniegas. Branas juto, kaip snaigės ant veido ištirpsta vos pa- 
ytėjusios odą, tarsi glosniausias lietus. Jis sėdėjo tiesus ant savo žirgo ir 
stebėjo, kaip pakeliamos geležinės grotos. Nors mėgino išlikti ramus, širdis 
daužėsi krūtinėje. 

— Pasiruošęs? - paklausė Robas. 

Branas linktelėjo, stengdamasis neparodyti baimės. Jis nebuvo už Vinter- 
felo sienų nuo pat kryčio, tačiau ryžosi joti išdidus kaip riteris. 

- Tada jojam. - Robas spustelėjo kulnais didelį širmą žirgą, ir šis nubil- 
dėjo pro grotas. 

- Jojam, - šnipštelėjo Branas savo arkliukui. Jis švelniai palietė jam kaklą 
ir nedidukė kaštoninė kumelė žengė pirmyn. Branas pavadino ją Šokėja. Ji 
buvo dveigė ir, kaip Džosetas sakė, protingesnė nei turi teisę būti arklys. Jie 
išmokė ją klausyti vadelių, balso ir prisilietimų. Iki šiol Branas jodinėjo ant 
jos tik po kiemą. Iš pradžių Džosetas ar Hodoras ją vedžiojo, o Branas pūp- 
sojo pririštas per dideliame balne, kurį jam nupiešė Neūžauga, tačiau pasta- 
rąsias dvi savaites jodinėjo ja vienas pats, risnodamas ratais ir su kiekvienu 
ratu vis drąsėdamas. 

Jie prajojo vartų namelį, per pakeliamąjį tiltą, išorines sienas. Vasara ir 
Pilkasis Vėjas kuduliavo greta, uosdami orą. Čia pat už jų sekė Teonas Grei- 
džojus su dideliu lanku ir strėline plačiagalvių strėlių; jis sakė ketinąs sume- 
džioti elnią. Paskui jį jojo keturi sargybiniai su žiedmarškėmis ir kepurėmis 
ir Džosetas, it pagalys plonas arklininkas, kurį Robas paskyrė arklidžių pri- 
žiūrėtoju, kol Halenas išvykęs. Meisteris Luvinas ant asilo jojo paskiausiai. 
Branui būtų labiau patikę, jei jis ir Robas būtų joję vieni, tik dviese, tačiau 
Halis Molenas nenorėjo apie tai net girdėti, o meisteris Luvinas jam pritarė. 
Jei Branas nukristų nuo žirgo ir susižeistų, meisteris turėtų būti greta jo. 

Už pilies driekėsi turgaus aikštė, mediniai jos prekystaliai dabar buvo ap- 
leisti. Raiteliai risnojo purvinomis kaimo gatvėmis, pro mažus tvarkingus 
namelius iš rąstų ir netašyto akmens. Vos vienas iš penkių buvo gyvenamas, 
iš kaminų rangėsi ploni dūmų ūseliai. Visi kiti užsipildys atšalus. Iškritus 
sniegui ir iš šiaurės atūžus lediniams vėjams, pasakojo senoji auklė, ūki- 
ninkai palieka įšalusius laukus ir tolimus įtvirtinimus, susikrauna mantą į 
vežimus ir žiemos miestelis atgyja. Branas to dar nematė, tačiau meisteris 
Luvinas kalbėjo, kad tokia diena jau artėja. Ilgos vasaros pabaiga jau čia pat. 
Artėja žiema. 

Keli kaimiečiai nerimastingai nužvelgė didvilkius raiteliams caksint pro 
šalį, o vienas vyras išmetė malkas, kurių glėbį nešėsi, susigūžė iš baimės; ta- 

čiau dauguma miestelėnų prie šio vaizdo priprato. Jie priklaupdavo ant kelio 
išvydę berniukus, o Robas pasveikindavo kiekvieną iš jų maloningu linkte- 
lėjimu. 

Negalėdamas įsispirti kojomis, dėl arklio liūliavimo Branas iš pradžių 
jautėsi netvirtai, tačiau didžiulis balnas su stora guga ir aukšta atrama pa- 
togiai jį supo, o dirželiai aplink krūtinę ir šlaunis neleido nukristi. Po kurio 
laiko ritmas tapo beveik natūralus. Jo nerimas atslūgo ir veide pražydo ne- 
drąsi šypsena. 

Po „Rūkstančio rąsto, miestelio alinės, iškaba stovėjo dvi patarnaujan- 
čios merginos. Kai Teonas Greidžojus joms šūktelėjo, jaunesnioji išraudo ir 
užsidengė veidą. Teonas paragino žirgą ir prijojo prie Robo. 

- Mieloji Kyra, - prunkšdamas tarė, - ji rangosi tarsi žebenkštis lovoje, 
tačiau tik ištark jai Žodį gatvėje ir iškaista lyg mergelė. Ar aš tau kada pasa- 
kojau apie naktį, kai ji ir Besa... 

— Ne tada, kai gali išgirsti mano brolis, Teonai, - įspėjo jį Robas, žvilgte- 
lėjęs į Braną. 

Branas nusisuko ir apsimetė negirdėjęs, tačiau jautė įsmeigtas Teono akis. 
Neabejotinai, jis šypsojosi. Jis amžinai šypsodavosi, tarsi pasaulis būtų koks 
slaptas pokštas, kuriam suprasti tik jis turėjo užtektinai proto. Robas, regis, 
žavėjosi Teonu ir mėgo jo kompaniją, tačiau Branas taip ir nepajuto šiltesnių 
jausmų tėvo globatiniui. 

Robas prijojo arčiau. 

— Tau puikiai sekasi, Branai. 

— Noriu lėkti greičiau, - atsakė Branas. 

Robas nusišypsojo. 

- Na, jeigu nori. - Jis pavarė žirgą risčia. Vilkai nukurnėjo paskui. Branas 
tvirtai pliaukštelėjo vadelėmis, ir Šokėja paspartino žingsnį. Jis išgirdo Teo- 
no Greidžojaus šūksnį ir arklių kanopų dundesį už nugaros. 

Brano apsiaustas prasiskleidė, banguodamas vėjyje, o sniegas lipdė jam 
veidą. Robas buvo gerokai priekyje, kartkartėmis vis žvilgtelėdamas per petį 
įsitikinti, kad Branas ir kiti seka paskui. Jis dar kartą pliaukštelėjo vadelėmis. 
Glotniai tarsi šilkas Šokėja pasileido šuoliais. Atstumas sumažėjo. Kai jis pa- 
sivijo Robą vilkų girios pakraštyje, per dvi mylias už žiemos miestelio, kiti 
gerokai atsiliko. 

— Aš galiu joti! - išsišiepęs sušuko Branas. Jausmas buvo toks pat geras, 
kaip ir skristi. 

- Palenktyniaučiau su tavimi, bet bijau, kad laimėsi. - Robo balsas skam- 
bėjo lengvai ir žaismingai, tačiau Branas matė, kad po šypsena slepiasi brolio 
nerimas. 

— Aš nenoriu lenktyniauti. - Branas apsidairė, ieškodamas didvilkių. Abu 
dingo miške. - Ar girdėjai praėjusią naktį staugiant Vasarą? 

— Pilkasis Vėjas irgi nerimo, - tarė Robas. Jo kaštoniniai plaukai draikėsi 
vyresnis nei penkiolikos. - Kartais man atrodo, jie kažką Žino... jaučia... 
Robas atsiduso. - Niekada nesuprantu, kiek tau pasakoti, Branai. Norėčiau, 
kad būtum vyresnis. 

— Man jau aštuoneri! - tarė Branas. - Aštuonerių ne ką jaunesnis nei 
penkiolikos, ir aš esu Vinterfelo paveldėtojas, po tavęs. 

- Taip, esi. - Robas atrodė liūdnas ir net šiek tiek išsigandęs. - Branai, 
turiu tau kai ką pasakyti. Vakar vakare atskrido paukštis. Iš Karaliaus Uosto. 
Meisteris Luvinas mane pažadino. 

Branas išsigando. Juodi sparnai, juodos žinios, sakydavo senoji auklė, o 
pastarieji žinias nešantys varnai šiuos žodžius tik patvirtino. Kai Robas pa- 
rašė Nakties sargybos lordui vadui, grįžęs paukštis parnešė žinią, kad dėdė 
Bendžinas dar neatsirado. Tada atskriejo žinia iš Ėrijos, nuo motinos, tačiau 
ir tai nebuvo geros naujienos. Ji nepasakė, kada ketina grįžti, tik kad paėmė 
į nelaisvę Neūžaugą. Branui mažasis žmogutis lyg ir patiko, tačiau išgirdus 
vardą Lanisteriai nugarą imdavo grabinėti šalti pirštai. Kažkas nedavė ra- 
mybės dėl Lanisterių, kažkas, ką turėjo prisiminti, tačiau pradėjęs galvoti 
apkvošdavo, o skrandis susitraukdavo į akmenį. Tądien Robas daug laiko 
praleido užsidaręs su meisteriu Luvinu, Teonu Greidžojum ir Haliu Mole- 
nu. Paskui ant eiklių ristūnų buvo išsiųsti raiteliai išnešioti Robo įsakymų 
po visą šiaurę. Branas girdėjo kalbant apie Keilino Griovį, senovinę tvirtovę, 
kurią Pirmieji Žmonės surentė Sąsmaukos pradžioje. Niekas jam nepasakė, 
kas vyksta, tačiau jis žinojo, kad gero iš to nelauk. 

O dabar dar vienas varnas, dar viena žinia. Branas įsikibo vilties. 

— Ar paukštis nuo motinos? Ar ji grįžta? 

- Žinia buvo nuo Eilino iš Karaliaus Uosto. Džoris Kaselis žuvo. Ir Vilas, 
ir Hiuvardas. Žuvo nuo Karalžudžio rankos. - Robas pakėlė veidą į sniegą ir 
snaigės tirpo jam ant skruostų. - Te dievai suteikia jiems ramybę. 

Branas nežinojo, ką sakyti. Jautėsi tarsi jam būtų smogta. Džoris buvo 
pilies sargybos kapitonas Vinterfele nuo tada, kai Branas dar nebuvo gimęs. 

— Jie nužudė Džorį? 

Jis prisiminė visus tuos kartus, kai Džoris jį vaikėsi stogais. Jis galėjo įsi- 
vaizduoti jį žingsniuojantį po kiemą su šarvais ir apsauginėmis plokštėmis 
arba sėdintį savo įprastoje vietoje ant suolo didžiojoje menėje, juokaujantį 
valgant. 

— Kodėl kažkam prireikė nužudyti Džorį? 

Robas su skausmu akyse papurtė galvą. 

— Nežinau ir... Branai, ne tai blogiausia. Tėvas kaudamasis pakliuvo po 
krintančiu žirgu. Eilinas sako, jam lūžo koja ir... meisteris Paiselis sugirdė 
jam aguonpienio, tačiau jie nėra tikri, kada... kada jis... - Kanopų bildesys 
paakino jį žvilgtelėti į kelią, kuriuo artėjo Teonas ir kiti. - Kada jis pabus, - 

užbaigė Robas. Tada jis uždėjo ranką ant kalavijo rankenos ir didingu lordo 
Robo balsu pridūrė: - Branai, aš tau pažadu, kad ir kas nutiktų, neleisiu šito 
pamiršti. 

Kažkas jo balse Braną dar labiau išgąsdino. 

— Ką tu darysi? - paklausė jis Teonui Greidžojui sustojus prie jų. 

— Teonas mano, kad turiu sušaukti vėliavininkus, - tarė Robas. 

— Kraujas už kraują, - bent sykį Greidžojus nesišypsojo. Jo liesas, tamsus 
veidas tvieskė alkanu žvilgsniu, o juodi plaukai krito ant akių. 

— Tik lordas gali sukviesti vėliavininkus, - pasakė Branas aplink juos sū- 
kuriuojant sniegui. 

- Jei tavo tėvas mirs, - tarė Teonas, - Robas taps Vinterfelo lordu. 

- Jis nemirs! - suriko jam Branas. 

Robas paėmė jį už rankos. 

- Jis nemirs, tik ne tėvas, - ramiai tarė. - Vis dėlto... šiaurės garbė dabar 
mano rankose. Kai mūsų lordas tėvas mus paliko, jis liepė būti man stipriam 
dėl tavęs ir Rikono. Aš jau beveik suaugęs vyras, Branai. 

Braną nukrėtė šiurpas. 

— Norėčiau, kad mama grįžtų, - liūdnai tarė. Jis apsidairė meisterio Luvi- 
no; jo asilas buvo matyti tolėliau, risnojantis įkalnėn. - Ar meisteris Luvinas 
taip pat sako, kad reikia sukviesti vėliavininkus? | 

— Meisteris bailus tarsi sena moteris, - tarė Teonas. 

— Tėvas visuomet klausėsi jo patarimo, - broliui priminė Branas. - Mama 
taip pat. 

- Aš jo klausausi, - tvirtino Robas. - Aš visų klausausi. 

Džiaugsmas, kurį Branas jautė jojant, dingo, ištirpo tarsi snaigės ant vei- 
do. Ne taip seniai mintis apie Robą, šaukiantį vėliavininkus ir jojantį į karą, 
būtų jį džiuginusi, tačiau dabar apėmė baimė. 

— Gal galime grįžti? - paklausė. - Man šalta. 

Robas apsižvalgė. 

-— Turime surasti vilkus. Ar gali dar truputėlį pakentėti? 

— Galiu joti taip pat ilgai kaip ir tu. 

Meisteris Luvinas įspėjo, kad pasijodinėjimai būtų trumpi ir neatsirastų 
žaizdų nuo balno, tačiau Branas nebūtų prisipažinęs silpnumo brolio aki- 
vaizdoje. Jam darėsi bloga nuo to, kaip visi juo rūpinosi ir nuolat klausinėjo, 
ar gerai jaučiasi. 

- Tada sumedžiokime medžioklius, - pasiūlė Robas. Greta kits kito jie 
paragino ristūnus nuo karališkojo kelio į vilkų girią. Teonas gerokai atsiliko 
ir sekė įkandin, kalbėdamasis ir juokaudamas su sargybiniais. 

Po medžiais buvo smagu. Branas varė Šokėją žingine, lengvai laikydamas 
vadeles ir šaudydamas aplinkui akimis. Jis pažinojo šį mišką, tačiau taip ilgai 
buvo įkalintas Vinterfele, kad jautėsi tarsi matydamas jį pirmą kartą. Nosį 
kuteno šviežias aštrus pušų spyglių aromatas, žemiškas pūvančių lapų dvo- 

kas, gyvulių muskuso ir tolimų traškančių laužų kvapas. Jis pastebėjo juodą 
voverę, šokinėjančią apsnigtomis ąžuolo šakomis, ir stabtelėjo patyrinėti si- 
dabrinio voro rezgamo voratinklio. 

Teonas ir kiti vis labiau tolo, kol Branas nebegirdėjo jų balsų. Prieky- 
je kažkur sruveno vanduo. Garsas sustiprėjo jiems pasiekus upelį. Ašaros 
gėlė akis. 

— Branai? - paklausė Robas. - Kas nutiko? 

Branas papurtė galvą. 

— Tik prisiminiau, - tarė jis. - Džoris kartą mus atsivedė čionai žvejoti 
upėtakių. Mane, tave ir Joną. Prisimeni? 

- Prisimenu, - atsakė Robas, jo balsas buvo tylus ir liūdnas. 

— Aš nieko nesugavau, - pasakojo Branas, - tačiau Jonas atidavė man 
savo žuvį grįžtant į Vinterfelą. Ar mes kada nors pamatysime Joną? 

— Mes juk matėme dėdę Bendžiną, kai viešėjo karalius, - pabrėžė Ro- 
bas. - Jonas taip pat apsilankys, pamatysi. 

Upelis tekėjo smarkus ir greitas. Robas nusėdo ir pervedė žirgą per bras- 
tą. Giliausioje jos vietoje vanduo siekė iki šlaunų. Jis pririšo ristūną prie me- 
džio kitame krante ir grįžo Brano ir Šokėjos. Kai Robas vedė kumelę, srovė 
putojo aplink uolą ir šaknis, o Branui veidą taškė purslai. Branas nusišypso- 
jo. Akimirką vėl pasijuto stiprus, sveikas. Jis pažvelgė į medžius ir svajojo vėl 
jais karstytis, iki pat viršūnių, visam miškui liekant žemai po kojų. 

Jie buvo kitame krante, kai išgirdo staugimą, pratisą garsėjantį stūgsmą, 
kuris košėsi per medžus tarsi šaltas vėjas. Branas kilstelėjo galvą, įsiklausė. 

— Vasara, - atpažino jis. Vos jam prakalbus, prie pirmojo prisijungė an- 
trasis balsas. | 

— Kažką nudobė, - sėsdamas į balną tarė Robas. - Verčiau lėksiu ir juos 
atvesiu. Palauk čia, Teonas ir kiti netrukus turėtų pasirodyti. 

— Noriu joti su tavim, - tarė Branas. 

— Greičiau rasiu juos vienas. - Robas paragino žirgą ir pranyko tarp 
medžių. 

Kai jo nebeliko, miškai, atrodė, apsiautė Braną. Sniegas dabar dribo dar 
smarkiau. Prisilietęs prie žemės ištirpdavo, tačiau uolos, šaknys ir šakos 
aplink apsiklojo balta antklode. Laukdamas suprato, kaip nepatogiai jaučiasi. 
Jis nejautė kojų, be naudos karančių balnakilpėse, tačiau diržas aplink krū- 
tinę buvo tamprus ir veržė, tirpstantis sniegas persigėrė per pirštines ir šalo 
rankos. Susirūpino, kas užlaikė Teoną, meisterį Luviną, Džosetą ir kitus. 

Išgirdęs lapų šnaresį, Branas vadelėmis apsuko Šokėją, tikėdamasis pa- 
matyti draugus, tačiau apdriskę vyrai, kurie išbrido iš srovės ant kranto, 
buvo nepažįstami. 

— Būkite pasveikinti, - nerimaudamas tarė. Pakako tik vieno žvilgsnio, 
kad Branas suprastų, jog jie nei miškininkai, nei ūkininkai. Jis staiga suvokė, 
kaip prabangiai jis vilki. Jo liemenė nauja, tamsiai pilka vilnonė su sidabri- 

nėmis sagomis, o apsiaustas kailiniais apvadais ant pečių susegtas masyvia 
sidabrine sege. 

— Visiškai vienas, ar ne? - paklausė didžiausias iš jų, plikas vyras šiurkš- 
čiu, vėjo nugairintu veidu. - Pasiklydai vilkų miške, vargšas jaunuoli. 

- Aš nepasiklydau. - Branui nepatiko, kaip nepažįstamieji į jį žiūri. Jis 
suskaičiavo keturis, tačiau pasukęs galvą pamatė dar du už savęs. - Mano 
brolis nujojo vos prieš akimirką, o netrukus čia bus mano sargybiniai. 

— Tavo sargybiniai, ar tikrai? — tarė antrasis vyras. Ant sulysusio veido 
žėlė žili šeriai. - Ir ką jie saugos, mano mažasis lorde? Ar tą sidabrinę segę, 
kur matau ant tavo apsiausto? 

— Graži, - tarė moteriškas balsas. Ji vargiai panėšėjo į moterį: aukšta ir 
liekna, tokio pat atšiauraus veido kaip ir kiti, plaukai paslėpti po dubens for- 
mos pusšalmiu. Ietis, kurią laikė, buvo aštuonių pėdų iš juodo ąžuolo, su 
parūdijusio plieno antgaliu. 

- Pasižiūrėkime, - pasiūlė didysis plikis. 

Branas nerimastingai žiūrėjo į juos. Vyro drabužiai buvo purvini drais- 
kalai, vienur sulopyti rudu, kitur - mėlynu, trečiur - tamsiai žaliu lopu, iš- 
blukę iki pilkumo, tačiau kažkada tas apsiaustas, matyt, buvo juodas. Žilas 
apžėlęs žmogus taip pat vilkėjo juodus skarmalus, pastebėjo ūmai apstul- 
bęs Branas. Staiga jis prisiminė priesaiką sulaužiusį vyrą, kurį tėvas nu- 
kirsdino tądien, kai jie surado vilkiukus; tas vyras taip pat vilkėjo juodai, ir 
tėvas sakė, kad jis dezertyras iš Nakties sargybos. Nėra pavojingesnio žmo- 
gaus, prisiminė sakant lordą Edardą. Dezertyras žino, kad jis pasmerktas, 
jei bus sučiuptas, tad nesikrato jokio nusikaltimo, nesvarbu, kokio niekšiško 
ir žiauraus. 

- Segę, vaiki, - paliepė didysis vyras ir ištiesė ranką. 

— Mes paimsime ir arklį, - tarė kitas iš jų, moteris, žemesnė nei Robas, 
plačiu plokščiu veidu ir nutįsusiais geltonais plaukais. - Lipk, ir greičiau. - Iš 
rankovės į ranką nuslydo peilis, ašmenys rantyti tarsi pjūklo. 

— Ne, - išsprūdo Branui. - Aš negaliu... 

Didysis vyras čiupo vadeles Branui nespėjus apsukti Šokėjos ir nušuo- 
liuoti tolyn. 

— Gali, ponėke... ir nulipsi, jei žinai, kas tau geriausia. 

- Stivai, žiūrėk, jis pririštas, - parodė aukštoji moteris su ietimi. - Galbūt 
jis sako tiesą. 

- Diržas, ar taip? - tarė Stivas. Iš makšties prie diržo jis išsitraukė dur- 
klą. - Yra kaip atrišti diržus. 

— Ar tu koks luošys? - paklausė žemesnioji moteris. 

Branas užsiplieskė. 

- Aš Brandonas Starkas iš Vinterfelo, ir geriau paleiskite mano žirgą arba 
atsisveikinsit su savo gyvybėmis. 

Liesasis vyras su žilais šeriais ant veido purkštelėjo. 

— Berniukas Starkas, tai tiesa. Tik Starkas būtų toks kvailas grasinti tada, 
kai protingesnis žmogus maldautų. 

— Nupjauk jam pimpaliuką ir sugrūsk į burną, - pasiūlė žemesnioji mo- 
teris. - Tai turėtų jį nutildyti. 

— Esi tokia pat kvaila, kaip ir bjauri, Hali, - tarė aukštoji moteris. - Miręs 
berniukas nieko nevertas, tačiau gyvas... tebūnie prakeikti dievai, pagalvok, 
ką Mensas atiduotų už galimybę paimti įkaitu Bendžino Starko giminaitį! 

— Tebūnie prakeiktas Mensas, - nusikeikė didysis vyras. - Nori ten grįž- 
ti, Oša? Esi dar didesnė kvailė. Manai, baltiesiems klajūnams rūpės, ar turi 
įkaitą? - Jis pasisuko į Braną ir brūkštelėjo per diržą aplink šlaunį. Šikšna 
cyptelėjusi persiskyrė. 

Pjūvis buvo greitas ir atsainus, rėžė giliai. Pažvelgęs žemyn Branas paste- 
bėjo blyškią odą, kur buvo perpjautas vilnonis drabužis. Tada pradėjo tekėti 
kraujas. Jis spunksojo, kaip plečiasi raudona dėmė, jausdamas lengvą silpnu- 
mą, keistai atitolęs; nebuvo jokio skausmo, nė menkiausio. Didysis vyras su- 
niurnėjo nustebęs. 

— Mesk savo ašmenis, ir aš pažadu tau greitą ir neskausmingą mirtį! - su- 
šuko Robas. 

Branas pakėlė akis vildamasis, kad tai jis, ir tikrai ten buvo jis. Ivirtus 
žodžius silpnino nuo įtampos trūkinėjantis balsas. Jis sėdėjo raitas, per- 
mestas per žirgo pasturgalį karojo kruvinas briedis, pirštinėtoje rankoje 
laikė kalaviją. 

- Brolis, - tarė vyras žilais šeriais apaugusiu veidu. 

- Jis drąsuolis, tai jau tikrai, - šaipėsi žemesnioji moteris. Jie vadino ją 
Hali. - Nori su mumis kautis, berniuk? 

— Nekvailiok, vaikine. Esi vienas prieš šešis, - aukštoji moteris, Oša, nusi- 
taikė ietimi. - Lipk nuo žirgo ir mesk kalaviją. Mes širdingai padėkosime tau 
už žirgą ir už briedieną, o tu ir tavo brolis galėsite nešdintis savais keliais. 

Robas sušvilpė. Jie išgirdo tykų minkštų pėdų tapsėjimą per šlapius lapus. 
Krūmynai prasiskyrė, žemai kabančios šakos nutelžė susikaupusį sniegą ir iš 
žalumos išniro Pilkasis Vėjas ir Vasara. Vasara pauostė orą ir sustaugė. 

- Vilkai, - aiktelėjo Hali. 

— Didvilkiai, - patikslino Branas. Dar nesuaugę jie jau buvo didesni už 
visus jo matytus vilkus, tačiau skirtumus lengvai galėjai pastebėti, jei žinojai, 
kė. Didvilkio galva didesnė, kojos ilgesnės proporcingai kūnui, o jų snukis ir 
žandikauliai akivaizdžiai liesesni ir raiškesni. Jie šiurpino ir gąsdino tiesiog 
tik stovėdami švelniai krintančiame sniege. Pilkojo Vėjo snukis buvo apsi- 
taškęs šviežiu krauju. 

- Šunys, - paniekinamai tarė didysis plikis. - Tačiau man sakė, kad nie- 
kas vyro taip nešildo naktį, kaip vilko kailio apsiaustas. - Jis ryžtingai mos- 
telėjo. - Nudėkite juos. 

Robas šūktelėjo: „Vinterfelas!“ ir paragino žirgą. Šis nusileido pakrantėn 
ir apdriskę vyrai jį apsupo. Atskubėjo vyras su kirviu, rėkdamas lyg patra- 
kęs. Robo kalavijas visa jėga šniojo jam į veidą, pasigirdo bjaurus trakšt ir 
ištryško kraujo purslai. Vyras sulysusiu apžėlusiu veidu pamėgino sugriebti 
vadeles ir akimirką jas turėjo... bet tada ant jo šoko Pilkasis Vėjas ir parvertė 
žemėn. Jis pūkštelėjo aukštielninkas į upelį, rėkdamas ir lyg išprotėjęs mo- 
suodamas peiliu, kol paniro galva. Didvilkis nėrė paskui jį, ir balti vandenys 
nusidažė raudonai ten, kur jiedu prapuolė. 

Robas ir Oša kirtosi upelio vidury. Jos ilgoji ietis buvo it gyvatė su metali- 
niu antgaliu, kirto jam į krūtinę vieną, du, tris kartus, tačiau Robas kiekvieną 
smūgį atremdavo kalaviju, nukreipdamas ieties smaigalį į šoną. Ketvirtąjį ar 
penktąjį kartą aukštoji moteris persistengė ir prarado pusiausvyrą, vos aki- 
mirkai. Robas puolė ir pargriovė ją vandenin. 

Už kelių pėdų prišoko Vasara ir kaptelėjo Hali. Peilis brūkštelėjo vilkui 
į šoną. Vasara išsisuko, suurzgė ir vėl puolė. Šįkart vilko nasrai sukando jos 
blauzdą. Abiem rankom laikydama peilį mažoji moteris dūrė žemyn, tačiau 
didvilkis, regis, pajuto artėjant ašmenis. Jis akimirkai atsitraukė, pilnais nas- 
rais odos, skarmalų ir kruvinos mėsos. Kai Hali suklupo ir parkrito, jis vėl ją 
puolė, pargriovė ant nugaros, dantimis perplėšė pilvą. 

Šeštasis vyras pats spruko iš skerdynių... tačiau netoli tenubėgo. Jam 
ropščiantis į kitą krantą, iš upės išnėrė Pilkasis Vėjas, visas varvantis. Jis nu- 
sipurtė vandenį ir nušuoliavo paskui sprunkantį vyrą, vienu dantų kaukš- 
telėjimu perkando pakinklių sausgyslę ir jau taikėsi jam į gerklę, bet vyras 
rėkdamas nuslydo atgal į vandenį. 

Neliko nieko, išskyrus didįjį vyrą, Stivą. Jis perpjovė diržą ant Brano krū- 
tinės, čiupo už rankos ir trūktelėjo. Branas nukrito. Jis išsitiesė ant žemės, 
kojos sulinko po juo, viena pėda atsidūrė vandenyje. Jis nejautė vandens šal- 
čio, tačiau jautė metalą, kai Stivas prispaudė durklą jam prie gerklės. 

- Atsitrauk arba aš perpjausiu berniukui gerklę, prisiekiu. 

Robas sustabdė žirgą, sunkiai kvėpuodamas. Įniršis dingo iš akių ir kala- 
viją laikanti ranka nusviro. 

Tą akimirką Branas viską matė. Vasara dorojo Hali, traukė tviskančias 
mėlynas gyvates iš jos pilvo. Jos akys buvo plačiai atmerktos, išsprogusios. 
Branas nebūtų pasakęs, ar ji gyva, ar mirusi. Žilais šeriais apžėlęs vyras ir tas 
su kirviu gulėjo nejudėdami, tačiau Oša ant kelių ropojo link nukritusios 
ieties. Pilkasis Vėjas nutapnojo prie jos, visas varvantis. 

— Pašauk jį! - suriko didysis vyras. - Pašauk juos abu arba luošas berniu- 
kas tuoj mirs! 

— Pilkasis Vėjau, Vasara, pas mane! - šūktelėjo Robas. 

Didvilkiai sustojo, pasuko galvas. Pilkasis Vėjas atšuoliavo prie Robo. Va- 
sara liko savo vietoje, akimis stebėdama Braną ir vyrą greta jo. Vilkas urzgė. 
Snukis buvo drėgnas ir kruvinas, o akys degė. 

Oša pasirėmė bukuoju ieties galu ir atsistojo ant kojų. Kraujas tekėjo iš 
žaizdos rankoje, kur Robas perrėžė. Branas matė prakaitą, kapsintį didžiojo 
vyro veidu. Suprato, jog Stivas išsigandęs kaip ir jis. 

- Starkai, - murmėjo jis, - prakeikti Starkai. — Jis pakėlė balsą. - Oša, 
nudėk didvilkius ir paimk jo kalaviją. 

- Pats juos ir nudėk, - tarė ji. - Aš neisiu artyn prie šitų pabaisų. 

Akimirką Stivas sutriko. Jo ranka drebėjo; Branas jautė pulsuojant krau- 
ją, kur peilis lietė kaklą. Vyro smarvė pripildė šnerves; jis dvokė baime. 

- Ei, tu, - kreipėsi į Robą. - Tu turi vardą? 

— Aš esu Robas Starkas, Vinterfelo paveldėtojas. 

— Tai tavo brolis? 

— Taip. 

- Jei nori, kad jis gyventų, daryk, kaip sakau. Lipk nuo arklio. 

Robas akimirką padvejojo. Tada lėtai ir apgalvotai nulipo iš balno ir atsi- 
stojo su kalaviju rankoje. 

— Dabar nudėk vilkus. 

Robas nesujudėjo. 

— Greičiau! Vilkai arba berniukas. 

- Ne! - suriko Branas. Jei Robas padarys kaip lieptas, Stivas juos vis tiek 
abu nužudys, kai didvilkiai bus negyvi. 

Plikasis vyras laisva ranka sučiupo kuokštą plaukų ir žiauriai susuko, 
Branas pravirko iš skausmo. 

— Užsičiaupk, luošy, girdi mane? - Jis pasuko stipriau. - Girdi mane? 

Ūmai iš miško už jų atskriejo prislopintas burgzt. Stivas išleido sprangų 
atodūsį, kai pusės pėdos ilgumo strėlė aštriu it skustuvas antgaliu pervėrė 
krūtinę. Strėlė buvo ryškiai raudona, tarsi nudažyta krauju. 

Durklas nukrito nuo Brano gerklės. Didysis vyras susvyravo ir susmuko, 
veidu upelin. Strėlė po juo sulūžo. Branas stebėjo, kaip vandeny sūkuriuoja 
jo gyvybė. 

Oša apsižvalgė, kai iš už medžių su ginklais rankose pasirodė pilies sar- 
gybiniai. Ji numetė ietį. 

— Pasigailėkite, milorde! - šūktelėjo Robui. 

Skerdynių vietą apžiūrinčių sargybinių veidai buvo keisti ir išbalę. Jie ne- 
patikliai nužvelgė didvilkius, o kai Vasara grįžo doroti Hali lavono, Džosetas 
paleido iš rankų peilį ir nurėpliojo link krūmų, vemdamas. Net meisteris Lu- 
vinas atrodė sukrėstas, kai pasirodė iš už medžio, tačiau tik akimirką. Tada 
palingavo galvą ir nukėblino per upelį prie Brano. 

— Ar tu sužeistas? 

- Jis perkirto man koją, - tarė Branas. - Tačiau aš nieko nejutau. 

Meisteriui pasilenkus apžiūrėti žaizdos, Branas pasuko galvą. Prie pu- 
šies su lanku rankoje stovėjo Teonas Greidžojus. Jis šypsojosi. Kaip visada. 

Prie jo kojų į minkštą žemę buvo susmeigta pustuzinis strėlių, tačiau prirei- 
kė tik vienos. 

— Negyvas priešas yra gražus, - pareiškė jis. 

- Jonas visuomet sakydavo, kad esi šiknius, Greidžojau, - garsiai tarė Ro- 
bas. - Turėčiau prirakinti tave grandinėmis kieme ir leisti Branui pasiprak- 
tikuoti į tave. 

- Turėtum man padėkoti, kad išgelbėjau tavo broliui gyvybę. 

- Ojei nebūtum pataikęs? - paklausė Robas. - Jei būtum jį tik sužeidęs? 
Jei būtum tik krestelėjęs jo ranką arba sužeidęs Braną? Tas vyras galėjo dėvė- 
ti antkrūtinį, matei tik apsiausto nugarą. Kas tada būtų nutikę mano broliui? 
Ar pagalvojai apie tai, Greidžojau? 

Teono šypsena dingo. Jis niūriai gūžtelėjo ir pradėjo traukti iš žemės strė- 
les, vieną po kitos. 

Robas dėbsojo į savo sargybinius. 

— Kur jūs buvot? - pareikalavo pasiaiškinti. - Buvau tikras, kad sekate iš 
paskos. 

Vyrai pasikeitė nesmagiais žvilgsniais. 

— Mes sekėme, milorde, - tarė Kventas, jauniausias iš jų, su minkšta rudų 
pūkelių barzda. - Tik iš pradžių laukėme meisterio Luvino ir jo subinės, prašau 
atleisti, o tada, kadangi... - Jis žvilgtelėjo į Teoną ir greit nusisuko, sutrikęs. 

— Aš pamačiau kurtinį, - tarė Teonas, sutrikdytas klausimo. - Iš kur galė- 
jau žinoti, kad paliksi berniuką vieną? 

Robas dar kartą atsisuko į Teoną. Branas nebuvo matęs jo tokio pikto, 
tačiau jis nieko nepasakė. Galiausiai priklaupė prie meisterio Luvino. 

— Ar mano brolis labai sužeistas? 

— Ne daugiau nei įdrėskimas, - tarė meisteris. Jis sudrėkino upėje drobę 
ir nuvalė žaizdą. - Du iš jų vilkėjo juodai, - kalbėjo jis Robui dirbdamas. 

Robas žvilgtelėjo ten, kur išsikėtęs upelyje gulėjo Stivas, jo nudriskęs juo- 
das apsiaustas vandenyje judėjo, veržlios srovės tampomas. 

— Dezertyrai iš Nakties sargybos, - niūriai tarė. - Turėjo būti kvailiai, kad 
atėjo taip arti Vinterfelo. 

— Kvailystę ir neviltį neretai sunku atskirti, - tarė meisteris Luvinas. 

— Ar palaidosime juos, milorde? - paklausė Kventas. 

- Jie nebūtų laidoję mūsų, - tarė Robas. - Nukirskite jiems galvas, nusių- 
sime jas atgal prie Sienos. Kas liks, tegu varnos kapoja. 

— O šią? - Kventas nykščiu bedė į Ošą. 

Robas priėjo prie jos. Ji buvo visa galva aukštesnė nei jis, tačiau jam prisi- 
artinus parpuolė ant kelių. 

— Dovanokite man gyvybę, milorde Starkai, ir aš jūsų. 

— Mano? Ką aš veikčiau su priesaikos laužytoja? 

— Aš nesulaužiau jokios priesaikos. Stivas ir Volenas pabėgo nuo Sienos, 
ne aš. Tarp juodųjų varnų nėra vietos moterims. 

Prisiartino Teonas Greidžojus. 

- Atiduok ją vilkams, - pasiūlė Robui. Moters akys nukrypo į tai, kas liko 
iš Hali, ir greit nusisuko. Ji sudrebėjo. Net sargybiniams pasidarė nesmagu. 

— Ji moteris, - atsakė Robas. 

— Vaildlingė, - tarė jam Branas. - Ji sakė, kad jie turėtų palikti mane gyvą 
ir nuvesti pas Mensą Reiderį. 

— Ar turi vardą? - paklausė jos Robas. 

— Oša, maloningasis lorde, - sumurmėjo ji gaižiai. 

Meisteris Luvinas atsistojo. 

— Turėtume ją apklausti. 

Branas išvydo palengvėjimą brolio veide. 

- Jei taip sakote, meisteri. Veinai, surišk jai rankas. Ji vyks su mumis į 
Vinterfelą... ir gyvens arba mirs, nelygu ką mums papasakos, - tiesą ar melą. 


TYRIONAS 


Nr valgyti? - piktai dėbsodamas paklausė Mordas. Vienoje storo- 
kj je, suluošintoje rankoje jis laikė lėkštę virtų pupų. 

Tyrionas Lanisteris jautėsi išbadėjęs, tačiau neketino keliaklupsčiauti 
prieš šį rūstaširdį žmogų. 

- Ėriuko kulšis būtų neprošal, - tarė jis nuo kupetos žemėtų šiaudų celės 
kampe. - Galbūt dar žirnių ir svogūnų, gabalėlis šviežiai keptos duonos su 
sviestu ir butelis karšto vyno viskam nuplauti. Arba alaus, jei jo paprasčiau 
atnešti. Stengiuosi nebūti itin priekabus. 

— Pupos, - tarė Mordas. - Imkit. - Jis ištiesė lėkštę. 

Tyrionas atsiduso. Kalėjimo prižiūrėtojas buvo dviejų šimtų aštuoniasde- 
šimties svarų milžinas besmegenis rudais išpuvusiais dantimis ir mažomis 
tamsiomis akimis. Kairė jo veido pusė buvo glotni iki rando, kuris liko kir- 
viu nušniojus jo ausį ir dalį skruosto. Jis buvo toks pat nuspėjamas, kaip ir 
baisus, tačiau Tyrionas buvo alkanas. Jis siektelėjo lėkštės. 

Mordas staigiai atsitraukė vaipydamasis. 

— Štai Čia, - tarė laikydamas, kad Tyrionas nepasiektų. 

Nykštukas raivydamasis atsistojo ant kojų; sopėjo kiekvieną sąnarį. 

— Ar kiekvienąsyk turime žaisti šį paiką žaidimą? - Jis vėl pabandė pa- 
siekti pupas. 

Mordas knaptelėjo atbulas, iškišęs išpuvusius dantis. 

— Štai čia, kemžy. - Jis ištiesė lėkštę per rankos ilgį virš krašto, kur baigėsi 
vienutė ir prasidėjo dangus. - Norit valgyt? Čionai. Ateikit ir pasiimkit. 

Tyriono rankos buvo per trumpos pasiekti lėkštei ir jis neketino artintis 
prie krašto. Tereikėtų Mordui stumtelėti sunkiu baltu pilvu ir jis virstų bjau- 
ria raudona dėme ant Dangaus akmenų, kaip daugelis kitų Ėrijos kalinių per 
šimtmečius. 

— Kai geriau pagalvoju, nesu alkanas, - pareiškė jis, grįždamas į vienutės 
kampą. 

Mordas sukriuksėjo ir išskėtė savo storus pirštus. Vėjas pasičiupo lėkštę 
ir vartaliojo ją krintančią. Sauja pupų dar apšaudė juos, ir valgis dingo iš 
akių. Kalėjimo sargas nusižvengė, jo pilvas tirtėjo tarsi pudingas dubenyje. 

Tyrionas ūmai įsiuto. 

- Tu raupuotas subingalvi, - spjovė jis. - Tikiuosi, pakratysi kojas nuo 
prakeiktos trydos. 

Už tai išeidamas Mordas jam spyrė, suvarydamas geležim kaustytą batą į 
šonkaulius. 

— Aš atsilyginsiu! - sušniokštė šis ir sukniubo ant šiaudų. - Nudėsiu tave 
pats, prisiekiu! - Sunkios geležinės durys užsitrenkė. Tyrionas išgirdo čerš- 
kant raktus. 

Kaip mažas žmogus jis plūstasi pernelyg pavojingai, reikėtų laiku užsi- 
čiaupti, pagalvojo, rėplindamas atgal į savo kampą vienutėje, kurią Arinai 
juokingai vadino kalėjimu. Jis susirietė po plonyte antklode, kuri buvo vie- 
nintelis jo patalas, ir spoksojo į tuščią dangaus mėlynę ir tolimus, regis, ne- 
sibaigiančius kalnus, ir troško tebeturėti laukinės katės kailio apsiaustą, kurį 
išlošė iš Mariljono kauliukais, o dainius nuvilko jį nuo žuvusio plėšikų vado. 
Kailis atsidavė krauju ir žeme, tačiau buvo šiltas ir storas. Mordas atėmė jį tą 
pačią akimirką, vos tik išvydo. 

Vėjas tampė antklodę aštriais lyg paukščio nagai gūsiais. Jo celė buvo 
apgailėtinai maža net ir nykštukui. Mažiau nei už penkių pėdų, kur turėtų 
būti siena kaip normaliame kalėjime, baigėsi grindys ir prasidėjo dangus. Jis 
turėjo apsčiai šviežio oro ir saulės šviesos, mėnulį ir žvaigždes naktį, tačiau 
Tyrionas nedvejodamas būtų viską išmainęs į drėgniausią, niūriausią skylę 
Kasterli Uolos pilies gelmėse. 

- Jūs skrisit, - pažadėjo jam Mordas, įgrūdęs į vienutę. - Praeis dvide- 
šimt dienų, trisdešimt, gal penkiasdešimt. Tada skrisit. 

Arinai turėjo vienintelį kalėjimą karalystėje, iš kurio panorėję kaliniai 
galėjo sprukti. Tą pačią pirmą dieną, kelias valandas kaupęs drąsą, Tyrionas 
prisiplojo pilvu prie žemės ir nuslinko prie krašto, iškišo galvą ir pažvelgė 
žemyn. Dangaus pilis dunksojo per šešis šimtus pėdų žemiau; ją ir vienutę 
skyrė tik oras. Ištiesęs kaklą kiek tik gali, jis matė kitas celes: dešinėje, kairėje 
ir viršuje. Jis buvo lyg bitė akmeniniame medaus koryje, tik kažkas nuplėšė 
jai sparnus. 

Vienutėje buvo šalta; vėjas stūgavo dieną ir naktį, o užvis blogiausia, kad 
grindys įžambiai sviro. Nedaug, bet užtektinai. Jis bijojo užmerkti akis; bijo- 
jo, kad per miegus gali nusiristi ir pabusti nuo ūmaus siaubo, jog slysta per 
kraštą. Nenuostabu, kad dangaus celės varė kalinius iš proto. 

Dievai mane tesaugo, - ant sienos parašė kažkuris kalinys kažkuo, kas 
įtartinai panėšėjo į kraują, - dangus mane šaukia. Iš pradžių Tyrionas svars- 
tė, kas buvo tas žmogus ir kokia lemtis jį ištiko; vėliau nutarė, kad verčiau 
nežinoti. 

Jei tik jis nebūtų pravėręs srėbtuvės... 

Viską pradėjo tas nelaimingas vaikpalaikis, stebeilydamasis į jį nuo dro- 
žinėto medinio sosto po Arinų giminės mėnulio ir sakalo vėliavomis. Į Ty- 
rioną Lanisterį visą gyvenimą visi žvelgė iš aukšto, bet retai traiškanotom 
akim šešiamečiai, kuriems po sėdyne reikia pasikišti pagalvių, kad pakiltų 
aukštumo sulig vyru. 

— Arjis blogas žmogus? - paklausė berniukas, maigydamas lėlę. 

— Taip, - atsakė ledi Laiza nuo mažesnio sosto greta. Ji vilkėjo mėlynai, 
buvo išsipudravusi ir išsikvepinusi dėl jos dvarą pripildžiusių gerbėjų. 

- Jis toks mažas, - kikendamas nusistebėjo Ėrijos lordas. 

- Tai Tyrionas, Neūžauga iš Lanisterių giminės, kuri nužudė tavo tėvą. - 
Ji pakėlė balsą ir jis nuskardėjo per visą aukštąją Ėrijos menę, atsimušdamas 
į pieno baltumo sienas ir grakščias kolonas, kad girdėtų kiekvienas vyras. — 
Jis nužudė karaliaus ranką. 

— O, aš ir jį nužudžiau? - kaip koks puodgalvis leptelėjo Tyrionas. 

O juk derėjo laikyti liežuvį prikandus ir galvą nulenkus. Dabar jis tai su- 
prato; septyni pragarai, jis tai suprato ir tada. Aukštoji Arinų menė buvo ilga 
ir asketiška, atgrasiai šaltomis balto marmuro sienomis, išvagotomis mėly- 
nom gyslom, tačiau veidai aplink jį buvo dar šaltesni. Kasterli Uolos galybė 
buvo toli, o Arino valdose Lanisteriai draugų neturėjo. Nuolankumas ir tyla 
būtų buvusi geriausia gynyba. 

Tačiau Tyriono nuotaika buvo pernelyg bjauri, kad jis būtų galėjęs paisyti 
sveiko proto. Savo gėdai, dieną trukusio kopimo į Ėriją paskutiniame ruo- 
že jis kniubinėjo, sustirusios kojos nebenešė jo aukštyn. Likusią kelio dalį jį 
dryžė Bronas, ir šis pažeminimas šliūkštelėjo alyvos į pykčio liepsnas. 

- Atrodo, buvau gan užsiėmęs mažas vyrukas, - karčiai ir sarkastiškai 
kalbėjo jis. - Įdomu, kaip radau laiko visiems tiems žudymams? 

Jis turėjo prisiminti, su kuo turi reikalą. Laiza Arin ir jos nevisprotis pa- 
liegęs sūnelis dvare nepasižymėjo meile išminties perlams, ypač kai jie buvo 
taikomi jiems. 

— Neūžauga, - šaltai tarė Laiza, - laikykite savo pašaipų liežuvį už dantų 
ir kalbėkite su mano sūnumi mandagiai arba, prisiekiu, - pasigailėsite. Ne- 
pamirškite, kur esate. Tai Erija ir aplink save matote Slėnio riterius: tikrus 
vyrus, mylėjusius Joną Ariną. Kiekvienas iš jų numirtų už mane. 

- Ledi Arin, jei man kas nors nutiks, mano brolis Džeimis mielai pasi- 
rūpins, kad jų troškimas būtų patenkintas. - Jau spjaudamas šiuos žodžius 
Tyrionas suprato, kokie jie kvaili. 

— Ar jūs mokate skraidyti, milorde Lanisteri, - paklausė ledi Laiza. - Ar 
nykštukai turi sparnus? Jei ne, būtų išmintingiau pasilaikyti sau tokius gra- 
sinimus. 

- Aš negrasinu, - patikslino Tyrionas. - Tik pažadu. 

Išgirdęs šiuos žodžius, mažasis lordas Robertas pašoko ant kojų toks nu- 
siminęs, kad išmetė lėlę. 

- Jūs negalite mūsų įveikti, - suspigo jis. - Niekas negali mūsų čia įveikti. 
Pasakyk jam, mama, pasakyk jam, kad jis negali mūsų čia įveikti. - Berniuką 
pradėjo tampyti traukuliai. 

- Erija neįveikiama, - ramiai pareiškė ledi Laiza. Ji prisitraukė sūnų ar- 
čiau, apglėbė jį putniomis, baltomis rankomis. - Neūžauga bando mus įbau- 

ginti, mielas vaikeli. Visi Lanisteriai yra melagiai. Niekas neįskaudins mano 
mielo berniuko. 

Prakeikimas - ji buvo neabejotinai teisi. Matydamas, ko prireikė čionai 
atkakti, Tyrionas nesunkiai įsivaizdavo, kaip šarvuotas riteris skinasi kelią 
aukštyn, kai ant jo iš viršaus krinta akmenys ir strėlės, o kiekvieną žingsnį 
pastoja priešas. Košmaras būtų per švelnus žodis tam apibūdinti. Nenuosta- 
bu, kad Ėrija niekuomet nebuvo paimta. 

Vis dėlto Tyrionas neįstengė nutilti. 

— Nėra neįveikiama, - tarė jis, - veikiau nepatogiai prieinama. 

Jaunasis Robertas bedė pirštu žemyn drebančia ranka. 

- Jūs melagis. Motin, noriu, kad jis skristų. - Du sargybiniai dangaus mė- 
lynumo apsiaustais griebė Tyrioną už alkūnių ir pakėlė nuo grindų. 

Dievai težino, kas būtų nutikę, jei ne Ketlina Stark. 

— Sese, - šūktelėjo ji stovėdama žemiau sostų, - meldžiu tave atminti, kad 
tai mano kalinys. Neleisiu, kad jam kas nutiktų. 

Laiza Arin akimirką šaltai spunksojo į seserį, tada pakilo ir nuskubėjo 
prie Tyriono, jos ilgi sijonai vilkosi grindimis. Akimirką jis būgštavo, kad 
ji jam trenks, tačiau ji įsakė jį paleisti. Jos vyrai pastūmė jį, kojos sulinko ir 
Tyrionas pargriuvo. 

Tikriausiai buvo neprastas vaizdelis, kai jis bandė atsiklaupti, tačiau de- 
šinę koją sutraukė mėšlungis ir jis vėl išsikėtojo ant žemės. Aukštoje Arinų 
menėje skardėjo juokas. 

— Mano sesers mažasis svečias pernelyg nuvargęs stovėti, - pareiškė ledi 
Laiza. - Sere Vardi, nuleiskite jį žemyn į kalėjimą. Poilsis vienoje iš mūsų 
dangaus celių jam išeis į naudą. 

Sargybiniai trūktelėjo jį ant kojų. Tyrionas Lanisteris kabaldavo tarp jų, 
mataruodamas kojomis, raudonu iš gėdos veidu. 

- Aš to nepamiršiu, - pagrasino jiems, kai jį nešė. 

Ir jis nepamiršo nieko, ką jam padarė. 

Iš pradžių jis guodėsi, kad šis įkalinimas ilgai nesitęs. Laiza Arin tenorėjo 
pamokyti jį nuolankumo. Ji atsiųs jo paimti, ir greitai. Jei ne ji, tai Ketlina 
Stark pageidaus jį apklausti. Šįkart jis atidžiau rinksis žodžius. Jie nedrįs nu- 
žudyti jo čia; jis vis dar Lanisteris iš Kasterli Uolos pilies, ir jeigu jie pralies jo 
kraują, tai reikš karą. Ar bent taip jis tikino save. 

Dabar tuo nebebuvo toks tikras. 

Galbūt jo pagrobėjai paliko jį čia supūti, bet jis būgštavo, kad neturės jėgų 
ilgai pūti. Jis kasdien vis labiau silpo, ir buvo tik laiko klausimas, kada Mor- 
do spyriai ir smūgiai jį rimtai sužalos, jei prievaizdas pirmiau nenumarins jo 
badu. Dar kelios šalčio ir alkio naktys ir dangus pašauks jį. 

Jis mąstė, kas vyksta už jo vienutės sienų (kad ir tokių). Lordas Taivinas 
tikrai bus išsiuntęs raitelius, kai Žinia jį pasiekė. Džeimis gal veda pajėgas per 
Mėnulio kalnus jau dabar... nebent jis joja į šiaurę, į Vinterfelą. Ar kas nors 

už Slėnio bent jau įtaria, kur Ketlina Stark jį nugabeno? Jam rūpėjo, kaip 
elgsis Sersi, išgirdusi naujienas. Karalius galėtų įsakyti jį paleisti, tačiau ar 
Robertas klausys karalienės, ar savo rankos? Tyrionas neturėjo iliuzijų dėl 
karaliaus meilės jo seseriai. 

Jei Sersi bus išmintinga, ji reikalaus, kad karalius pats dalyvautų teisiant 
Tyrioną. Net Nedas Starkas negalėtų tam prieštarauti, neužgaudamas kara- 
liaus garbės. O Tyrionas tik apsidžiaugtų gavęs progą stoti prieš teismą. Kad 
ir kokiais nužudymais jį kaltintų, jis mato, jog Starkai neturi jokių tikrų įro- 
dymų. Tegu jie sukurpia bylą prieš Geležinį sostą ir šalies lordus. Jiems tai 
bus galas. Jei tik Sersi turėtų proto tam suvokti... 

Tyrionas Lanisteris atsiduso. Jo sesuo buvo klastinga, tačiau išdidumas 
ją akino. Ji tai vertins kaip įžeidimą, o ne kaip galimybę. O Džeimis dar blo- 
gesnis: beatodairiškas, kietakaktis, greit užsiplieskiantis. Jo brolis niekuomet 
neatriša mazgo, jei gali perkirsti jį kalaviju. 

Kažin, kuris iš jų pasiuntė plėšiką nutildyti Starkų berniuko ir ar jie tikrai 
susimokė dėl lordo Arino mirties. Jei senoji ranka buvo nužudyta, tai pa- 
daryta sumaniai ir apsukriai. Tokio amžiaus vyrai dažnai miršta nuo ūmių 
ligų. Ir priešingai, pasiųsti mulkį su vogtu peiliu pas Brandoną Starką atrodė 
neįtikėtinai liurbiška. Ir argi tai ne keista, jei gerai pagalvoji... 

Tyrionas suvirpėjo. Dabar kilo bjaurus įtarimas. Galbūt didvilkis ir liūtas 
nėra vieninteliai žvėrys miške, ir jei tai tiesa, kažkas naudojasi juo kaip atpir- 
kimo ožiu. Tyrionas Lanisteris nekentė, kai juo buvo naudojamasi. 

Jis turi iš čia ištrūkti, ir greitai. Jo šansai įveikti Mordą buvo lygūs nuliui, 
ir niekas jam slapta neįneš šešių šimtų pėdų ilgumo virvės, tad jis turi Žo- 
džiais prasiskinti kelią į laisvę. Prakeiktas liežuvis įkišo jį į šią celę, tad gali iš 
čia ir ištraukti. 

Tyrionas atsistojo, iš visų jėgų stengdamasis laikytis ant nuožulnėjančių 
grindų, taip nepastebimai stumiančių link krašto. Kumščiais ėmė daužyti 
duris. 

— Mordai! - sušuko. - Prievaizde! Mordai, man tavęs reikia! - Praėjo ge- 
ros dešimt minučių, kol galiausiai išgirdo žingsnius. Tyrionas vos spėjo atsi- 
traukti, durys su trenksmu atsidarė. 

- Triukšmauji, - suriaumojo Mordas, jo akys sruvo krauju. Nuo vienos 
mėsingos rankos kabaliavo platus ir storas odinis diržas, užvyniotas ant 
kumščio. 

Niekada neparodyk jiems, kad bijai, priminė sau Tyrionas. 

— Ar nenorėtum tapti turtingas? - paklausė. 

Mordas jam vožė. Atgalia ranka tingiai užsimojo diržu, tačiau šikšna 
pliaukštelėjo Tyrionui į ranką aukščiau alkūnės. Nuo smūgio jis susvirdulia- 
vo ir iš skausmo sugriežė dantimis. 

— Užsičiaupk, mažiau, - įspėjo jį Mordas. 

— Auksas, - tarė Tyrionas, suvaidindamas šypseną. - Kasterli Uolos pily- 
je pilna aukso... aiii... - Šįkart Mordas kirto iš dešinės, ir dar smarkiau, tad 
šikšna net pokštelėjo ir atšoko. Pataikė Tyrionui į šonkaulius ir parklupdė ant 
kelių, inkščiantį. Jis prisivertė pažiūrėti į prievaizdą. - Turtingas kaip Lanis- 
teriai, - sušvokštė jis. - Taip sakoma, Mordai... 

Mordas tik suniurnėjo. Diržas vėl sušvilpė ore ir plojo Tyrionui tiesiai 
per veidą. Skausmas buvo toks skudrus, kad jis neprisiminė, kaip krito, ta- 
čiau kai vėl pramerkė akis, tysojo ant celės grindų. Ausyje skambėjo, o bur- 
na buvo pilna kraujo. Jis pagraibė atramos, kad galėtų atsistoti, ir jo pirštai 
neužčiuopė... nieko. Tyrionas trūktelėjo ranką atgal taip mitriai, tarsi nu- 
sideginęs, ir sulaikė kvapą. Jis nukrito prie pat krašto, per kelis colius nuo 
dangaus mėlynės. 

- Dar turi ką pasakyti? - Laikydamas diržą tarp kumščių Mordas smar- 
kiai juo pertraukė. Nuo kirčio Tyrionas šoktelėjo. Kalėjimo prižiūrėtojas nu- 
sijuokė. 

Jis manęs nenustums, beviltiškai įtikinėjo save Tyrionas, rėpliodamas to- 
lyn nuo krašto. Ketlinai Stark aš reikalingas gyvas, tad jis nedrįs manęs nužu- 
dyti. Atgalia ranka jis nusišluostė nuo lūpų kraują, nusišypsojo ir tarė: 

- Šitas buvo kietas, Mordai. - Prievaizdas pašnairavo į jį, mėgindamas 
nuspręsti, ar iš jo šaipomasi. - Man praverstų tokie stiprūs vyrai kaip tu. - 
Diržas vėl skriejo link jo, tačiau šįkart Tyrionui pavyko išsisukti. Šikšna pa- 
lietė petį, bet nieko daugiau. - Auksas, - pakartojo, kepurnėdamasis atbulas 
tarsi krabas, - tiek aukso tu niekados gyvenime nematei. Galėtum nusipirkti 
žemių, moterų, žirgų... galėtum tapti lordu. Lordu Mordu. - Tyrionas atsi- 
krenkštė kraujais ir skrepliais ir išspjovė į dangų nuo celės krašto. 

— Nėr aukso, - tarė Mordas. 

Jis klausosi! - pagalvojo Tyrionas. 

— Jie atėmė iš manęs kapšą, kai mane sučiupo, tačiau auksas vis dar mano. 
Ketlina Stark gali paimti žmogų į nelaisvę, tačiau ji nepuls tiek žemai, kad jį ap- 
vogtų. Tai būtų negarbinga. Padėk man, ir visas auksas bus tavo. - Mordo diržas 
švystelėjo, tačiau mostas buvo neryžtingas, lėtas ir netaiklus. Tyrionas sugavo 
diržą ranka ir laikė. - Tu niekuo nerizikuoji. Tau tereikia perduoti žinią. 

Prievaizdas ištraukė savo odinį diržą iš Tyriono gniaužtų. 

- Žinią, - pakartojo jis, tarsi pirmą kartą girdėtų šį žodį. Surauktoje kak- 
toje atsirado gilūs rėžiai. 

- Girdėjote, milorde. Tik perduokite žinią savo ledi. Pasakykite jai... — 
Kas? Kas galėtų priversti Laizą Arin sušvelnėti? Ūmai Tyrioną Lanisterį ap- 
lankė įkvėpimas. - Pasakykite jai, kad esu pasiruošęs pripažinti savo nusi- 
kaltimus. 

Mordas pakėlė ranką ir Tyrionas prisidengė nuo dar vieno kirčio, tačiau 
prievaizdas sudvejojo. Jo akyse pynėsi įtarimas ir godumas. Jis norėjo to auk- 
so, tačiau bijojo pinklių; jis atrodė kaip žmogus, kurį nuolat apgauna. 

— Melas, - niūriai sumurmėjo. - Nykštukas nori mane apgauti. 

— Pasižadėsiu raštu, - prisiekė Tyrionas. 

Vieni beraščiai rašytinius įsipareigojimus laiko niekiniais; kiti tiesiog 
prietaringai gerbia rašytinį žodį, tarsi magišką. Laimei, Mordas buvo vienas 
iš pastarųjų. Kalėjimo prižiūrėtojas nuleido diržą. 

— Rašymas auksas. Daug aukso. 

— O, daug aukso, - patikino jį Tyrionas. - Tas kapšelis tik pradžiai, mano 
drauge. Mano brolis vilki gryno aukso šarvus. - Tiesą sakant, Džeimio šar- 
vai buvo plieniniai, tik paauksuoti, tačiau šitas mulkis niekuomet nesupras 
skirtumo. | “ 

Mordas pirštais mąsliai maigė diržą, tačiau galiausiai pasidavė ir nuėjo 
atnešti popieriaus ir rašalo. Kai raštas buvo parašytas, sargas įtariai pažiūrėjo 
į jį ir susiraukė. 

- Dabar perduokit žinią, - paragino Tyrionas. 

Jis sudrebėjo per miegus, kai jie atėjo jo vėlai tą naktį. Mordas atidarė du- 
ris, tačiau tylėjo. Seras Vardis Egenas pažadino Tyrioną bato smaigaliu. 

- Stokis, Neūžauga. Miledi nori jus matyti. 

Tyrionas prasikrapštė užsimiegojusias akis ir vėl padarė grimasą, kurios 
net nejuto. 

— Neabejoju, kad nori, bet kodėl manot, kad aš noriu ją matyti? 

Seras Vardis susiraukė. Tyrionas gerai atsiminė jį iš tų metų, kai jis Ka- 
raliaus Uoste tarnavo rankos šeimyniškių sargybos kapitonu. Kvadratiniu, 
plokščiu veidu, sidabriniais plaukais, stambaus sudėjimo ir be lašo humoro. 

- Jūsų norai - ne mano rūpestis. Ant kojų arba teks jus nešti. 

Iyrionas nerangiai atsistojo. 

— Šalta naktis, - ištarė, - o aukštoji menė tokia nejauki. Nenorėčiau per- 
šalti. Mordai, jei būtumėt toks malonus, gal paduotumėt apsiaustą. 

Prievaizdas pašnairavo į jį, veidas apniuko nuo įtarimų. 

— Mano apsiaustą, - pakartojo Tyrionas. - Laukinės katės kailio, kurį pa- 
ėmėt pasaugoti. Atsimenat? 

- Atnešk jam tą prakeiktą apsiaustą, - paragino seras Vardis. 

Mordas nedrįso prieštarauti. Jis metė į Tyrioną kerštingą žvilgsnį, ta- 
čiau nuėjo atnešti apsiausto. Kai apgaubė juo kaliniui kaklą, Tyrionas nu- 
sišypsojo. 

- Dėkoju. Galvosiu apie jus kaskart jį vilkėdamas. - Jis persimetė kabal- 
duojantį ilgo kailio kampą per dešinį petį ir pirmą kartą per daugel dienų 
apšilo. - Veskite, sere Vardi. 

Aukštoji Arinų menė buvo apšviesta penkiasdešimties deglų, pliskančių 
laikikliuose palei sienas. Ledi Laiza vilkėjo juodais šilkais, o ant krūtinės 
perlais buvo išsiuvinėti mėnulis ir sakalas. Kadangi ji negalėjo priklausyti 
Nakties sargybai, Tyrionas įsivaizdavo, kad ji nusprendė, jog gedulingi dra- 
bužiai bus tinkamas apdaras išklausyti prisipažinimui. Jos ilgi kaštoniniai 

plaukai, supinti į įmantrią kasą, krito per kairį petį. Aukštesnysis sostas greta 
jos buvo tuščias; neabejotinai, mažasis Ėrijos lordas tirtėjo per miegus. Ty- 
rionas buvo dėkingas bent jau už tai. 

Jis žemai nusilenkė ir greit apsižvalgė po menę. Kaip ir tikėjosi, išklausyti 
jo prisipažinimų ledi Arin sukvietė savo riterius ir ilgamečius tarnus. Jis pa- 
stebėjo atšiaurų sero Brindeno Tulio veidą ir šiurkštų lordo Nestoro Roiso. 
Greta Nestoro stovėjo jaunesnis vyras su dygiomis juodomis žandenomis, 
tikriausiai jo įpėdinis, seras Albaras. Buvo atstovaujama daugumai Slėnio 
giminių. Tyrionas pamatė serą Liną Korbrėjų, liekną tarsi kalavijas; lordą 
Hanterį, podagros paveiktomis kojomis; našlaujančią ledi Veinvud, apsuptą 
sūnų. Kitų demonstruojamų ženklų jis nepažino: sulaužyta ietis, žalia gyva- 
tė, degantis bokštas, taurė su sparnais. 

Tarp lordų buvo ir keletas jo bendrakeleivių iš aukštojo kelio; seras Ro- 
drikas Kaselis, išblyškęs dėl neišgijusių žaizdų, stovėjo su seru Viliu Voudu. 
Dainius Mariljonas buvo radęs naują medinę arfą. Tyrionas nusišypsojo: 
kad ir kas čia nutiktų šiąnakt, jis nenori, kad tai nutiktų paslapčia, o niekas 
nepaskleis istorijos plačiau nei dainius. 

Menės gilumoje stovėjo į koloną atsirėmęs Bronas. Juodos laisvojo raite- 
lio akys buvo prikaustytos prie Tyriono, o ranka švelniai lietė kalavijo ranke- 
ną. Tyrionas ilgai žvelgė į jį dvejodamas... 

Ketlina Stark prabilo pirmoji: 

— Mums pranešė, kad norite pripažinti savo nusikaltimus. 

- Taip, miledi, - atsakė Tyrionas. 

Laiza Arin nusišypsojo seseriai. 

— Dangaus celės juos visuomet palaužia. Dievai juos ten mato ir nėra 
tamsos, kur galėtum pasislėpti. 

— Jis man neatrodo palaužtas, - tarė ledi Ketlina. 

Ledi Laiza nekreipė dėmesio. 

— Sakykite, ką norite pasakyti, - paliepė Tyrionui. 

O dabar laikas ridenti kauliuką, pagalvojo jis, mesdamas dar vieną žvilgs- 
nį į Broną. 

- Nuo ko pradėti? Aš mažas šlykštus žmogelis, prisipažįstu. Mano nusi- 
kaltimai ir nuodėmės - nesuskaičiuojami, milordai ir ledi. Varčiausi su kek- 
šėmis, ir ne kartą, o šimtus kartų. Troškau mirties savo paties lordui tėvui 
ir savo seseriai, mūsų kilniajai karalienei. - Jam už nugaros kažkas prunkš- 
telėjo. - Ne visada gražiai elgiausi su savo tarnais. Lošiau. Net sukčiavau, 
rausdamas prisipažįstu. Kalbėjau daug žiaurių ir piktavališkų žodžių apie 
kilmingus dvaro lordus ir ledi. - Klausytojai atvirai ėmė juoktis. - Kartą aš... 

— Tylos! - Blyškus apvalus Laizos Arin veidas plykstelėjo ir paraudo. - Ką 
įsivaizduojat darąs, kemžy? 

Tyrionas pakreipė galvą. 

— O ką? Prisipažįstu nusikaltęs, miledi. 

Ketlina Stark žengė žingsnį į priekį. 

- Jūs kaltinamas pasiuntęs samdomą žudiką nužudyti mano sūnaus Bra- 
no, miegančio savo lovoje, ir susimokęs nužudyti lordą Joną Ariną, karaliaus 
ranką. 

Tyrionas beviltiškai trūktelėjo pečiais. 

- Bijau, kad dėl šitų nusikaltimų aš negaliu prisipažinti. Nieko nežinau 
apie tuos žudikus. 

Ledi Laiza pakilo iš medinio sosto. 

- Aš neleisiu iš savęs tyčiotis. Jau pajuokavote, Neūžauga. Pasismaginote. 
Sere Vardi, nuveskite jį atgal į kalėjimą... tačiau šįkart raskite jam mažesnę 
vienutę su dar nuožulnesnėmis grindimis. 

— Ar šitaip Slėnyje vykdomas teisingumas? - suriko Tyrionas taip garsiai, 
kad seras Vardis akimirksniui sustingo. - Ar garbė baigiasi ties Kruvinai- 
siais vartais? Jūs kaltinate mane nusikaltimais, aš juos neigiu, tad jūs įmetate 
mane į atvirą celę, kur kenčiu nuo šalčio ir bado. - Jis pakėlė galvą, kad visi 
geriau įsižiūrėtų į Mordo sumuštą veidą. - Kur yra karaliaus teisingumas? 
Ar Ėrija nėra Septynių Karalysčių dalis? Sakote, aš kaltinamas. Puiku. Aš rei- 
kalauju teismo! Leiskite man kalbėti ir tegu už tiesą ar melą aš būsiu teisia- 
mas atvirai, dievų ir žmonių akivaizdoje. 

Aukštojoje menėje pasigirdo prislopintas murmesys. Jis ją pričiupo, su- 
prato Tyrionas. Jis buvo kilmingas, galingiausio karalystės lordo sūnus, kara- 
lienės brolis. Jam negalima atsakyti teismo. Sargybiniai dangaus mėlynumo 
apsiaustais žengė link Tyriono, tačiau seras Vardis juos sustabdė ir pažvelgė 
į ledi Laizą. 

Jos mažą burną iškreipė irzli šypsena. 

- Jei būsite teisiamas ir pripažintas kaltu dėl nusikaltimų, kuriais esate 
kaltinamas, tada pagal paties karaliaus įstatymus turėsite sumokėti savo gy- 
vybe. Ėrijoje mes neturime budelio, milorde Lanisteri. Atidarykite Mėnulio 
duris. 

Susispaudę žiūrovai prasiskyrė. Tarp dviejų laibų marmurinių kolonų 
buvo siauros medinės durys su išraižytu pusmėnuliu ant balto medžio. Ar- 
čiausiai stovintys atsitraukė, kai pro juos ėjo pora sargybinių. Vienas vyras 
nukėlė sunkias bronzines grotas; kitas atvėrė duris į vidų. Jų mėlyni apsiaus- 
tai plakdamiesi pakilo nuo pečių, pagauti ūmaus, pro atviras duris įlėkusio 
vėjo gūsio. Už jų buvo tuštuma, plytėjo tik nakties dangus, išmargintas šalto- 
mis, bejausmėmis žvaigždėmis. 

- Štai jums karaliaus teisingumas, - tarė Laiza Arin. Deglų liepsnos plaz- 
dėjo tarsi vėliavos palei sienas; vienas kitas deglas užgeso. 

— Laiza, manau, tai neišmintinga, - juodam vėjui sūkuriuojant po menę 
pasakė Ketlina Stark. 

Sesuo jos nepaisė, 

— Norite teismo, milorde Lanisteri. Puiku, teismą jūs turėsite. Mano sū- 
nus išklausys, ką turite pasakyti, ir jūs išgirsite jo sprendimą. Tada galėsite 
išvykti... pro vienas arba pro kitas duris. 

Ji atrodo tokia savimi patenkinta, pagalvojo Tyrionas, ir nenuostabu. 
Ar teismas gali ją išgąsdinti, jei jos paliegęs sūnus bus lordas teisėjas? Ty- 
rionas pažvelgė į Mėnulio duris. Mama, aš noriu pamatyti jį skrendantį! - 
sakė berniukas. Kiek vyrų tas apsisnarglėjęs mažas niekšelis jau išsiuntė 
pro tas duris? 

— Dėkoju, maloningoji ledi, tačiau nematau reikalo trukdyti lordą Rober- 
tą, - mandagiai tarė Tyrionas. - Dievai žino, kad aš nekaltas. Išklausysiu jų 
ištarmę, o ne žmonių teismą. Reikalauju teismo dvikova. 

Ūmi juoko audra užklupo aukštąją Arinų menę. Lordas Nestoras Roisas 
prunkštė, seras Vilis rizeno, seras Linas Korbrėjus kvatojo, o kiti atkraginę 
galvas žvengė, kol iš akių pasipylė ašaros. Mariljonas sulaužytos rankos pirš- 
tais nevikriai užgavo linksmą gaidą per savo naujosios arfos stygas. Net vė- 
jas, atrodė, švilpia pajuoką, stūgaudamas pro Mėnulio duris. 

Laizos Arin mėlynose akyse atsispindėjo abejonė. Jis išmušė ją iš pusiau- 
svyros. 

— Tiesą sakant, jūs turite tokią teisę. 

Jaunas riteris su žalia gyvate, išsiuvinėta ant apsiausto, žengė į priekį ir 
priklaupė ant vieno kelio. 

- Miledi, meldžiu leisti kautis jūsų pusėje. 

- Ši garbė turėtų atitekti man, - tarė lordas Hanteris. - Dėl meilės, kurią 
jaučiau jūsų lordui vyrui, leiskite atkeršyti man už jo mirtį. 

— Mano tėvas ištikimai tarnavo lordui Jonui kaip vyriausiasis Slėnio val- 
dytojas, - sudundėjo seras Albaras Roisas. - Leiskite man pasitarnauti jo sū- 
nui šioje kovoje. 

— Dievai renka žmogų dėl teisingos priežasties, - tarė seras Linas Kor- 
brėjus, - tačiau neretai paaiškėja, kad tai turi būti žmogus su patikimiausiu 
kalaviju. Mes visi žinome, kas jis. - Jis kukliai nusišypsojo. 

Tuzinas vyrų prabilo vienu metu, reikalaudami būti išgirsti. Tyrionui 
dingo pasitikėjimas išvydus, kiek daug svetimų žmonių trokšta jį nudėti. 
Galbūt jo planas nebuvo toks išmintingas. 

Ledi Laiza pakėlė ranką, prašydama tylos. 

— Dėkoju jums, milordai, kaip padėkotų ir mano sūnus, jei būtų tarp 
mūsų. Septyniose Karalystėse nėra tokių narsių ir ištikimų vyrų, kaip Slėnio 
riteriai. O, kad galėčiau visiems suteikti tokią garbę! Tačiau turiu pasirinkti 
vieną. - Ji mostelėjo. - Sere Vardi Egenai, jūs visuomet buvote mano lordo 
vyro puiki dešinioji ranka. Jūs būsite mūsų šalininkas. 

Seras Vardis vienintelis tylėjo. 

- Miledi, - niūriai tarė, parklupdamas ant vieno kelio, - meldžiu užkrau- 
ti šią naštą kitam, nes man ranka nekyla. Šis vyras nėra karys. Pažvelkite į jį. 

Kemžys, perpus už mane mažesnis ir luošomis kojomis. Gėda būtų nužudyti 
tokį vyrą ir vadinti tai teisingumu. 

O, nuostabu, pagalvojo Tyrionas. 

— Aš pritariu. 

Laiza piktai dėbtelėjo į jį. 

- Jūs reikalavote teismo dvikova. 

- O dabar reikalauju šalininko, kaip jūs išsirinkote savąjį. Žinau, mano 
brolis Džeimis mielai kautųsi vietoj manęs. 

- Jūsų brangusis Karalžudys yra už šimtų mylių nuo čia, - atšovė Laiza 
Arin. | 

— Pasiųskite paukštį. Mielai palauksiu, kol jis atvyks. 

— Susikausite su seru Vardžiu rytoj. 

— Dainiau, - pasisukęs į Mariljoną tarė Tyrionas, - kai kursi apie tai ba- 
ladę, būtinai papasakok, kaip ledi Arin atsakė nykštukui teisę į šalininką ir 
pasiuntė jį, luošą, sužalotą ir šlubą, prieš savo šauniausią riterį. 

— Ašjums nieko neatsakiau, - tarė Laiza Arin iš apmaudo ir susierzinimo 
šaižiu balsu. - Įvardinkite savo šalininką, Neūžauga... jei manot, kad rasit 
vyrą, pasiryžusį už jus numirti. 

- Jei jums vis vien, verčiau rasiu tokį, kuris dėl manęs nužudytų. - Ty- 
rionas pažvelgė į ilgąją menę. Niekas nesujudėjo. Kurį laiką jis būgštavo, ar 
nebus padaręs baisingos šiurkščios klaidos. 

Tada menės gale kažkas sukrutėjo. 

- Aš kausiuos už nykštuką! - sušuko Bronas. 

is sapnavo seną sapną apie tris riterius baltais apsiaustais, seniai kritusį 
J iciša ir Lijaną kruvinoje lovoje. 

Sapne jo bičiuliai jojo drauge, kaip ir gyvenime. Išdidusis Martinas Ka- 
selis, Džorio tėvas; ištikimasis Teo Vulas; Itanas Gloveris, kuris buvo Bran- 
dono skvairas; seras Markas Risvelis, švelniakalbis ir geros širdies; salietis 
Houlandas Rydas; lordas Dastinas ant didžiulio raudžio. Kadaise jų veidus 
Nedas pažinojo kaip savo paties, tačiau metai išblukina žmogaus prisimini- 
mus, net ir tuos, kurių jis prisiekė niekada nepamiršti. Sapne jie tėra šešėliai, 
pilkos šmėklos ant žirgų, sutvertų iš miglos. 

Jie buvo septyniese prieš tris. Sapne kaip ir gyvenime. Tačiau šie trys ne- 
buvo paprasti. Jie laukė prie apvalaus bokšto, jiems už nugarų raudonavo 
Dorno kalnai, balti apsiaustai plaikstėsi vėjyje. Ir jie nebuvo šešėliai; jų veidai 
ryškiai įsirėžę, netgi dabar. Sero Arturo Deino, Ryto Kalavijo, lūpose liūdnas 
šypsnys. Didžiojo kalavijo - Aušros - rankena kyšo virš dešiniojo peties. Se- 
ras Osvelis Ventas klūpo ant vieno kelio ir galąstuvu galanda ašmenis. Per 
jo baltą emaliuotą šalmą sparnus skleidžia juodas jo giminės šikšnosparnis. 
Tarp jų stovi narsusis senasis seras Džeroldas Haitaueris, Baltasis Bulius, ka- 
raliaus sargybos lordas vadas. 

— Dairiausi jūsų prie Trišakio, - kreipėsi į juos Nedas. 

— Mūsų ten nebuvo, - atsakė seras Džeroldas. 

— Vargas uzurpatoriui, jei būtume buvę, - tarė seras Osvelis. 

- Kai buvo paimtas Karaliaus Uostas, seras Džeimis nudėjo jūsų karalių 
auksiniu kalaviju, o aš pagalvojau - kurgi tada buvot jūs. 

— Labai toli, - paaiškino seras Džeroldas, - kitaip Eiris vis dar sėdėtų Ge- 
ležiniame soste, o mūsų netikras brolis degtų septyniuose pragaruose. 

- Grįžau į Stormsendą baigti apsiausties, - kalbėjo jiems Nedas, - ir lor- 
dai Tairelis ir Redvainas nuleido vėliavas, o visi jų riteriai priklaupė, prisiek- 
dami vasalo ištikimybę. Buvau tikras, kad būsite tarp jų. | 

— Mūsų keliai taip lengvai nelinksta, - atšovė seras Arturas Deinas. 

— Seras Vilemas Daris pabėgo į Dragonstouną su jūsų karaliene ir princu 
Viseiriu. Maniau, kad išplaukėte su jais. 

- Seras Vilemas geras žmogus ir ištikimas, - neslėpė seras Osvelis. 

— Tačiau ne iš karaliaus sargybos, - pabrėžė seras Džeroldas. - Karaliaus 
sargyba nesprunka. 

— Nei tada, nei dabar, - tarė seras Arturas. Jis užsidėjo šalmą. 

— Mes davėme priesaiką, - paaiškino senasis seras Džeroldas. 

Nedo šmėklos priartėjo prie jo su šešėlių kalavijais rankose. Jie buvo sep- 
tyniese.prieš tris. 

— O dabar tai prasideda, - pranešė seras Arturas Deinas, Ryto Kalavijas. 
Jis išsitraukė iš makšties Aušrą ir suėmė abiem rankom. Tarsi stiklinė pieno 
blyškūs ašmenys atgijo šviesoje. 

— Ne, - su liūdesiu balse tarė Nedas. - Dabar tai baigiasi. - Jiems susilie- 
jus į metalo džeržgesį ir šešėlį, jis išgirdo klykiant Lijaną. Edardai! - šaukė 
ji. Rožių žiedlapių audra siautėjo krauju išteptame danguje, mėlyname tarsi 
mirties akys. 

— Lorde Edardai, - vėl pašaukė Lijana. 

— Pažadu, - sukuždėjo jis. - Lija, aš pažadu... 

— Lorde Edardai, - iš tamsos ataidėjo vyro balsas. 

Dejuodamas Edardas Starkas pramerkė akis. Mėnulio šviesa skverbėsi 
pro aukštus Rankos bokšto langus. 

- Lorde Edardai? - Virš lovos dunksojo šešėlis. 

— Kaip... kaip ilgai? - Paklodė buvo susipainiojusi, jo koja įtverta ir sugip- 
suota. Šoną varstė buki skausmo tvinksniai. 

— Šešias dienas ir septynias naktis. - Balsas buvo Veino Pulo. Valdytojas 
prikišo puodelį Nedui prie lūpų. - Išgerkite, milorde. 

-— Kas... 

- Tik vanduo. Meisteris Paiselis sakė, kad būsite ištroškęs. 

Nedas atsigėrė. Jo lūpos buvo sukepusios ir sutrūkinėjusios. Vanduo at- 
rodė saldus it medus. 

— Karalius paliko nurodymus, - pasakė jam Veinas Pulas, kai puodelis 
ištuštėjo. - Jis nori su jumis pasikalbėti, milorde. 

- Rytoj, - tarė Nedas. - Kai būsiu stipresnis. - Jis negalėjo dabar susidurti 
su Robertu. Sapnas padarė jį silpną lyg kačiuką. 

- Milorde, - tarė Pulas, - jis įsakė mums atsiųsti jus pas jį tą pačią aki- 
mirką, kai atmerksite akis. - Valdytojas degė prie lovos stovinčią žvakę. 

Nedas tyliai nusikeikė. Robertas niekada neturi kantrybės. 

— Pasakykite, kad esu per silpnas ir nepajėgsiu pas jį ateiti. Jei jis nori su 
manimi pasikalbėti, mielai priimsiu jį čia. Tikiuosi, pažadinsite jį iš saldaus 
miego. Ir pakvieskite... - Jis jau buvo betariąs Džorį, kai prisiminė. - Pa- 
kvieskite mano sargybos kapitoną. 

Eilinas įžengė į miegamąjį praėjus vos kelioms akimirkoms, kai valdyto- 
jas pasišalino. 

- Milorde. 

- Pulas sako man, kad praėjo šešios dienos, - tarė Nedas. - Turiu žinoti, 
kokia padėtis. 

— Karalžudys pabėgo iš miesto, - pasakojo jam Eilinas. - Sako, kad jis 
grįžo į Kasterli Uolos pilį prisidėti prie tėvo. Visi žino, kad ledi Ketlina pa- 
ėmė Neūžaugą. Pastačiau papildomą sargybą, jei neprieštarausit. 

— Neprieštarausiu, - patikino Nedas. - O mano dukros? 

- Jos buvo su jumis kasdien, milorde. Sansa tyliai meldžiasi, bet Arija... - 
Jis padvejojo. - Ji neištarė nė žodžio nuo tada, kai jus pargabeno. Ji narsus ma- 
žas padarėlis, milorde. Niekada nesu matęs, kad mergaitė turėtų tiek pykčio. 

— Kad ir kas nutiktų, - tarė Nedas, - noriu, kad mano dukros būtų sau- 
gios. Bijau, kad tai tik pradžia. 

- Nieko joms neatsitiks, lorde Edardai, - pažadėjo Eilinas. - Prisiekiu 
savo gyvybe. 

— Džoris ir kiti... 

— Perdaviau juos tyliosioms seserims, kad nugabentų atgal į šiaurę, į Vin- 
terfelą. Džoris norės atgulti prie savo senelio. 

Turės gulti šalia senelio, nes Džorio tėvas palaidotas toli pietuose. Marti- 
nas Kaselis žuvo drauge su kitais. Vėliau Nedas nugriovė tą bokštą ir iš kru- 
vinų jo akmenų ant kalno sukrovė aštuonias piramides. Kalbėta, kad Rei- 
garas tą vietą pavadinęs džiaugsmo bokštu, tačiau Nedo prisiminimai buvo 
kartesni. Jie buvo septyniese prieš tris, ir tik du liko gyvi: pats Edardas Star- 
kas ir nedidukas salietis Houlandas Rydas. Dabar nemanė, kad geras ženklas 
buvo sapnuoti tą patį sapną po tiekos metų. 

— Puikiai pasielgėte, Eilinai, - pagyrė Nedas, kai grįžo Veinas Pulas. Val- 
dytojas žemai nusilenkė. 

— Jo didenybė laukia, milorde, o su juo karalienė. 

Nedas pasikėlė aukščiau, krūptelėdamas, kai koją nutvilkė skausmas. Jis 
nesitikėjo, kad ateis Sersi. Tai, kad ji atėjo, nežadėjo nieko gera. 

— Įleiskite juos ir palikite mus. Tai, apie ką kalbėsimės, turi likti tarp šių 
sienų. 

Pulas tyliai išėjo. 

Robertui prireikė laiko apsirengti. Jis vilkėjo juodo aksomo švarką su vai- 
nikuotu Barateonų giminės elniu, išsiuvinėtu ant krūtinės auksiniais siūlais, 
ir auksinę mantiją su juodai ir geltonai languotu apsiaustu. Rankoje laikė 
gertuvę vyno, veidas jau buvo išraudęs nuo gėrimo. Sersi Lanister įėjo paskui 
jį su brangakmenių tiara plaukuose. 

- Jūsų didenybe, - kreipėsi Nedas. - Atleiskite. Negaliu pakilti. 

— Nesvarbu, - atžariai tarė karalius. - Lašelį vyno? Iš Arboro. Ten geras 
vynuogių derlius. 

— Mažą puodelį, - tarė Nedas. - Mano galva vis dar sunki nuo aguon- 
pienio. 

- Jūsų vietoj žmogus laikytų save laimės kūdikiu, kad apskritai galva liko 
ant pečių, - pareiškė karalienė. 

- Tylos, moterie, - nukirto Robertas. Jis padavė Nedui puodelį vyno. - 
Ar koją vis dar skauda? 

- Skauda, - neslėpė Nedas. Jam sukosi galva, tačiau jis nenorėjo parodyti 
silpnumo karalienės akivaizdoje. 

— Paiselis prisiekia, kad ji gražiai sugis, - Robertas susiraukė. - Ar žinai, 
ką iškrėtė Ketlina? 

- Žinau. - Nedas gurkštelėjo lašelį vyno. - Miledi žmona nekalta, jūsų 
didenybe. Ji taip pasielgė mano nurodymu. 

— Aš nesu patenkintas, Nedai, - bumbėjo Robertas. 

— Kokią teisę turit kišti rankas prie mano kraujo giminiečių? - pareikala- 
vo pasiaiškinti Sersi. - Kas manote esąs? 

— Karaliaus ranka, - su lediniu mandagumu atsakė Nedas. - Jūsų lordo 
vyro įsakymu man pavesta saugoti karaliaus taiką ir vykdyti karaliaus teisin- 
gumą. 

- Jūs buvote ranka, - pradėjo Sersi, - bet dabar... 

— Tylos! - užbaubė karalius. - Tu uždavei klausimą ir jis atsakė. - Sersi 
nutilo, stingdoma pykčio, ir Robertas atsigręžė atgal į Nedą. - Saugoti kara- 
liaus taiką, sakai. Ar taip saugai mano taiką, Nedai? Septyni vyrai negyvi... 

— Aštuoni, - patikslino karalienė. - Tregaras nuo lordo Starko smūgio 
mirė šįryt. 

— Pagrobimas karališkajame kelyje ir girtos skerdynės miesto gatvėse, - 
bumbėjo karalius. - Aš to nepakęsiu, Nedai. 

- Ketlina turėjo rimtą priežastį paimti Neūžaugą... 

- Sakiau, aš to nepakęsiu! Po velnių jos priežastis. Tu įsakysi jai paleisti 
nykštuką nedelsiant ir susitaikysi su Džeimiu. 

- Trys mano vyrai buvo paskersti mano akyse, nes Džeimis Lanisteris 
norėjo nubausti mane. O aš turiu tai pamiršti? 

— Mano brolis nedavė dingsties šiam kivirčui, - pareiškė Sersi karaliui. — 
Lordas Starkas grįžo girtas iš viešnamio. Jo vyrai užpuolė Džeimį ir jo sargy- 
binius, kaip jo žmona užpuolė Tyrioną karališkajame kelyje. 

- Pažįsti mane geriau, kad tuo patikėtum, Robertai, - tikino Nedas. - Pa- 
klausk lordo Beilišo, jei manimi netiki. Jis ten buvo. 

— Aš kalbėjausi su Mažuoju Pirštu, - tarė Robertas. - Jis tvirtina išjojęs 
atsivesti geltonšvarkių muštynėms dar neprasidėjus, tačiau jis neneigia, kad 
tu grįžai iš kažkokio kekšyno. 

— Kažkokio kekšyno? Tebūnie prakeiktos tavo akys, Robertai, vykau ten 
pasižiūrėti į tavo dukterį! Jos motina pavadino ją Bara. Ji atrodo kaip ir pir- 
moji mergaitė, kurios susilaukei, kai mes buvome dar paaugliai Slėnyje. - 
Kalbėdamas jis stebėjo karalienę; jos veidas atrodė lyg kaukė: lygus ir blyš- 
kus, nieko neišduodantis. 

Robertas išraudo. 

- Bara, - bambėjo jis. — Ar tai turėtų mane pamaloninti? Tebūnie pra- 
keikta ta mergiotė. Maniau, ji turi daugiau košės galvoje. 

— Ji negali būti daugiau nei penkiolikos, ir ji kekšė, o tu manai, kad ji turi 
proto? - skeptiškai paklausė Nedas. Koją pradėjo nežmoniškai skaudėti. 
Buvo sunku tvardytis. - Kvailas vaikas tave įsimylėjęs, Robertai. 

Karalius žvilgtelėjo į Sersi. 

— Tai netinkama tema karalienės ausims. 

- Jos didenybei nepatiks niekas, ką ketinu pasakyti, - atsakė Nedas. — 
Man sakė, kad Karalžudys pabėgo iš miesto. Leiskite man sugrąžinti jį tei- 
singumui. 

Karalius pamakalavo vyną puodelyje, mintydamas. Gurkštelėjo. 

— Ne, - tarė. - Noriu, kad tai liautųsi. Džeimis paskerdė tris tavo vyrus, o 
tu - penkis jo. Gana. 

— Ar taip tu supranti teisingumą? - užsiplieskė Nedas. - Jei taip, džiau- 
giuosi, kad nebesu karaliaus ranka. 

Karalienė pažvelgė į savo vyrą. 

- Jei kas nors būtų išdrįsęs taip kalbėti su Targeirinu, kaip jis kalba su 
tavimi... 

— Ar laikai mane Eiriu? - įsiterpė Robertas. 

- Laikau tave karaliumi. Džeimis ir Tyrionas yra tavo broliai pagal vedy- 
bų įstatymus ir mus siejančius saitus. Starkai išvarė vieną ir pagrobė kitą. Ši- 
tas vyras daro tau gėdą kiekvienu kvėptelėjimu, bet tu romiai stovi čia klau- 
sinėdamas, ar jam skauda koją ir ar jis nenorėtų lašelio vyno. 

Roberto veidas pajuodo iš pykčio. 

— Kiek kartų turiu įspėti, kad laikytum liežuvį už dantų, moterie? 

Sersi veidas buvo pilnas paniekos. 

— Kokį pokštą mums iškrėtė dievai, — tarė ji. - Pagal elgesį tu turėtum 
vilkėti sijonus, o aš - šarvus. 

Violetinis iš įniršio karalius užsimojo ir tėškė jai antausį. Ji užkliuvo už 
stalo ir sunkiai krito, tačiau Sersi Lanister nesuriko. Jos liauni pirštai pa- 
glostė skruostą, blyški lygi oda jau raudonavo. Rytoj mėlynė puoš pusę jos 
veido. 

— Nešiosiu tai kaip garbės ženklą, - pareiškė ji. 

— Nešiok tylėdama, nes aš tave dar kartą pagerbsiu, - prisiekė Robertas. 
Jis šūktelėjo sargybinius. Į kambarį įžengė seras Merinas Trantas, aukštas ir 
rimtas, baltais šarvais. - Karalienė pavargo. Palydėkite ją į miegamąjį. - Rite- 
ris padėjo Sersi atsistoti ir be žodžių išlydėjo lauk. 

Robertas paėmė gertuvę ir papildė savo puodelį. 

— Matai, ką ji man daro, Nedai. - Karalius atsisėdo, sūpuodamas puodelį 
vyno. - Mano mylinti žmona. Mano vaikų motina. - Jo pyktis jau buvo iš- 
garavęs; akyse Nedas matė kažką liūdno ir bauginančio. - Man nereikėjo jai 
smogti. Tai nebuvo... tai nebuvo karališka. - Jis įsistebeilijo į savo rankas, 
tarsi pirmąsyk matydamas. - Aš visada buvau stiprus... niekas negalėjo prieš 
mane atsilaikyti, niekas. Kaip gali su kuo nors kovoti, jei negali jam smog- 
ti? — Sutrikęs karalius papurtė galvą. - Reigaras... Reigaras laimėjo, tebūnie 
jis prakeiktas. Aš jį nudėjau, Nedai, aš pervėriau ietimi tuos juodus šarvus 
ir juodą jo širdį ir jis mirė prie mano kojų. Apie tai jie sukūrė dainas. Tačiau 

kažkodėl jis vis tiek laimėjo. Jis dabar turi Lijaną, o aš turiu jg. - Karalius 
ištuštino puodelį. 

— Jūsų didenybe, - tarė Nedas Starkas, - mes turime pasikalbėti... 

Robertas pirštų galiukais suspaudė smilkinius. 

- Aš mirtinai pavargęs nuo kalbų. Rytoj vykstu į karaliaus mišką medžio- 
ti. Viskas, ką turi pasakyti, gali palaukti, kol grįšiu. 

- Jei dievai bus maloningi, manęs čia nebebus, kai parsirasite. Jūs įsakėte 
man nešdintis į Vinterfelą, prisimenate? 

Robertas atsistojo, griebdamasis vienos lovos kojos atsiremti. 

- Dievai retai būna maloningi, Nedai. Štai, ji tavo. - Iš kišenės apsiausto 
klostėje jis išėmė sunkią sidabrinę ranką-segę ir numetė ją ant lovos. - Pa- 
tinka tau tai ar ne, esi mano ranka, po šimts. Aš draudžiu tau išvykti. 

Nedas pakėlė sidabrinę segę. Atrodo, jis neturi pasirinkimo. Koją skau- 
dėjo ir jis jautėsi bejėgis kaip vaikas. 

— Targeirinų mergaitė... 

Karalius užriaumojo: 

— Septyni pragarai, nepradėk vėl dėl jos. Tai sutvarkyta. Daugiau apie tai 
nebenoriu girdėti. 

— Kodėl nori, kad būčiau tavo ranka, jei atsisakai klausytis mano pata- 
rimų? | 

— Kodėl? - nusijuokė Robertas. - O kodėl ne? Kažkas turi valdyti šitą pra- 
keiktą karalystę. Užsisek ženklą, Nedai, jis tau tinka. Ir jei dar kartą sviesi jį 
man į veidą, prisiekiu tau, prisegsiu tą prakeiktą daiktą Džeimiui Lanisteriui. 


KETLINA 


R“ dangus nusidažė purpuru ir auksu saulei kylant virš Arino Slėnio. 
etlina Stark žiūrėjo, kaip plūsta šviesa, sudėjusi rankas ant dailiai rai- 
žyto akmens baliustrados už lango. Po jos kojomis pasaulis persimainė iš 
juodo į mėlyną, vėliau - į žalią, aušrai slenkant per laukus ir miškus. Pilkšvai 
baltos miglos kilo nuo Elaizos Ašarų, kur vaiduokliški vandenys krito per 
akmens petį ir pradėjo savo ilgą virsmą žemyn Milžino Ieties veidu. Ketlina 
jautė smulkučių purslų prisilietimą ant veido. 

Elaiza Arin matė, kaip buvo nužudyti jos vyras, broliai ir visi jos vaikai, 
tačiau per gyvenimą neišliejo nė vienos ašaros. Tad po mirties dievai nulė- 
mė, kad ji neras ramybės, kol jos rauda nepagirdys juodos slėnio žemės, pri- 
glaudusios jos mylėtus vyrus. Dabar Elaiza mirusi jau šešis tūkstančius metų 
ir nė vienas lašas nepasiekė slėnio apačios. Ketlina susimąstė, kokio dydžio 
kriokliu po mirties virstų jos ašaros. 

— Papasakok man kitus įvykius, - tarė ji. 

— Karalžudys renka pulką Kasterli Uolos pilyje, - iš kambario už jos at- 
sakė seras Rodrikas Kaselis. - Jūsų brolis rašo, jog išsiuntė raitelius į Uolą ir 
pareikalavo, kad lordas Taivinas paskelbtų savo ketinimus, tačiau atsakymo 
nesulaukė. Edmuras nurodė lordams Vensui ir Paiperiui saugoti tarpeklį po 
Auksiniu Dantimi. Jis jums prisiekia, kad neatiduos nė pėdos Tulių žemės 
pirmiausia neaplaistęs jos Lanisterių krauju. 

Ketlina nusisuko nuo saulėtekio. Jo grožis nelabai praskaidrino nuotaiką; 
atrodė žiauru, kad diena aušta tokia šviesi, o baigsis taip bjauriai, kaip žada ši. 

— Edmuras išsiuntė raitelius ir davė priesaikas, - tarė ji, - bet Edmuras 
nėra Riverano lordas. Kas girdėti iš mano lordo tėvo? 

- Žinioje nebuvo užsiminta apie lordą Hosterį, miledi. - Seras Rodrikas 
pešiojo žandenas. Kol jis gydėsi žaizdas, jos ataugo baltos it sniegas ir dygios 
kaip erškėčiai; jis vėl atgavo buvusią išvaizdą. 

— Mano tėvas nebūtų perleidęs Riverano gynybos Edmurui, nebent labai 
sirgtų, - susirūpinusi pasakė ji. - Reikėjo mane pažadinti iškart, kai atskrido 
paukštis. 

- Jūsų ledi sesuo manė, kad jums verčiau reikia leisti pamiegoti, pranešė 
man meisteris Koulmanas. 

— Reikėjo mane pažadinti, - nenusileido ji. 

— Meisteris man sakė, kad sesuo ketina su jumis pasikalbėti po dviko- 
vos, - tarė seras Rodrikas. 

- Tai ji vis dar ketina rengti tą komediją? - susiraukė Ketlina. - Nykštu- 
kas sugrojo ja kaip dūdmaišiu, o ji per kurčia, kad išgirstų melodiją. Kad ir 

kas nutiktų šįryt, sere Rodrikai, mums jau pats laikas iškeliauti. Mano vieta 
Vinterfele su sūnumis. Jei esate pakankamai stiprus keliauti, paprašysiu Lai- 
zos duoti palydą iki Žuvėdrų miesto. Iš ten galime sėsti į laivą. 

— Dar vienas laivas? - sero Rodriko veidu šmėkštelėjo šešėlis, tačiau jis 
įstengė nesudrebėti. - Jūsų valia, miledi. 

Senasis riteris laukė už durų, kai Ketlina pasišaukė tarnaites, kurias jai 
buvo paskyrusi Laiza. Kol ją rengė, Ketlinai atėjo į galvą mintis, kad jei pasi- 
kalbėtų su seserimi iki dvikovos, gal priverstų ją apsigalvoti. Laizos politika 
svyravo pagal nuotaiką, o ši keisdavosi kas valandą. Drovi mergaitė, kurią ji 
pažinojo Riverane, išaugo į moterį, kuri buvo ir išdidi, ir drąsi, ir žiauri, ir 
svajinga, ir beprotiška, ir baugšti, ir užsispyrusi, ir tuščiagarbė, o labiausiai 
nepastovi. 

Kai tas jos niekingas kalėjimo prižiūrėtojas atšliaužė pasakyti, kad Ty- 
rionas Lanisteris nori prisipažinti, Ketlina ragino Laizą susitikti su kemžiu 
asmeniškai, bet kur tau, jos sesuo surengė iš to spektaklį prieš pusę Slėnio. 
O dabar tai... 

- Lanisteris - mano belaisvis, - kalbėjo ji serui Rodrikui jiems leidžiantis 
bokšto laiptais ir einant per šaltas, baltas Ėrijos menes. Ketlina vilkėjo pa- 
prasta pilka vilnone suknia su pasidabruotu diržu. - Mano seseriai teks apie 
tai priminti. 

Prie durų į Laizos apartamentus jie susitiko lauk išgriūvantį dėdę. 

— Ketini prisidėti prie kvailių pasilinksminimo? - kirto seras Brinde- 
nas. - Paprašyčiau įkrėsti seseriai proto, jei manyčiau, kad tai padės, tačiau 
tik nusibrozdinsi ranką. 

— Buvo paukštis iš Riverano, - pradėjo Ketlina, - laiškas nuo Edmuro... 

- Žinau, vaike. - Juoda žuvis, kuri susegė jo apsiaustą, buvo vienintelė 
Brindeno puošmena. - Turėjau išgirsti apie jį iš meisterio Koulmano. Pra- 
šiau tavo sesers leidimo išvykti, surinkti tūkstantį patyrusių vyrų ir skubiai 
joti į Riveraną. Žinai, ką ji man atsakė? Slėnis negali skirti tūkstančio kalavi- 
jų, net vieno, sakė ji. Jūs esate Vartų riteris. Jūsų vieta čia. - Pro atviras duris 
už jo atskriejo vaikiškas juokas ir dėdė niūriai žvilgtelėjo per petį. - Ką gi, aš 
jai pasakiau, kad ji, po paraliais, gali pasiieškoti naujo Vartų riterio. Juodoji 
Žuvis ar ne, bet aš - Tulis. Pavakary išvykstu į Riveraną. 

Ketlinos nuostaba nebuvo apsimestinė. 

— Vienas? Žinot taip pat gerai kaip ir aš, kad aukštajame kelyje gyvas ne- 
liksite. Seras Rodrikas ir aš grįžtame į Vintertelą. Vykite su mumis, dėde. Aš 
duosiu jums tūkstantį vyrų. Riveranui nereikės kovoti vienam. 

Brindenas akimirką pagalvojo; tada šiurkščiai linktelėjo sutikdamas. 

— Gerai. Tai ilgas kelias į namus, tačiau didesnė tikimybė, kad juos pa- 
sieksiu. Palauksiu jūsų apačioje. - Jis nužingsniavo, apsiaustui plaikstantis 
už nugaros. 

Ketlina susižvelgė su seru Rodriku. Jie įėjo pro duris į menę, kur girdėjosi 
plonas aikštingo vaiko kikenimas. 

Laizos apartamentai vėrėsi į nedidelį sodą: žemių ir žolės apskritimą, ap- 
sodintą mėlynomis gėlėmis ir apjuostą aukštais, baltais bokšteliais. Statytojai 
numatė jį kaip dievų mišką, tačiau Ėrija riogsojo ant kieto kalnų akmens; 
kad ir kiek žemių buvo atgabenta iš slėnio, šventi medžiai čia neįsišaknijo. 
Tad Ėrijos lordai pasėjo žolę ir tarp neaukštų, žydinčių krūmų išdėstė skulp- 
tūras. Štai čia susitiks du kovotojai ir atiduos savo bei Tyriono Lanisterio 
gyvybę į dievų rankas. 

Laiza, ką tik nusipraususi ir apsitaisiusi kreminiu aksomu su safyrų ir 
mėnulio akmenų vėriniu ant balto kaklo, sėdėjo į mūšio vietą atsiveriančio- 
je terasoje, apsupta riterių, gerbėjų, kilmingų lordų ir žemesnių dvariškių. 
Daugelis iš jų vis dar tikėjosi ją vesti, pasiguldyti į lovą ir valdyti Arino Slėnį 
drauge su ja. Tačiau iš to, ką pastebėjo per savo viešnagę Ėrijoje, Ketlina su- 
prato, kad tai tuščios viltys. 

Buvo pastatyta medinė pakyla Roberto sostui; ten sėdėjo Ėrijos lordas, 
rizendamas ir plodamas rankomis, kai kuprotas lėlininkas mėlynu ir baltu 
juokdario kostiumu tampė du medinius riterius, kertančius vienas kitam. 
Buvo padėti tirštos grietinėlės ąsočiai ir pintinės gervuogių, o svečiai iš gra- 
viruotų sidabrinių taurių gurkšnojo saldų, apelsinais pagardintą vyną. Kvai- 
lių pasilinksminimas, pavadino tai Brindenas, ir nenuostabu. 

Anapus terasos Laiza džiaugsmingai kvaksėjo iš kažkokio lordo Hanterio 
pokšto ir kramsnojo gervuogę nuo sero Lino Korbrėjaus durklo smaigalio. 
Tai buvo gerbėjai, pirmieji Laizos numylėtinių sąrašuose... bent jau šiandien. 
Ketlinai būtų buvę sunku pasakyti, kuris iš tų vyrų netinkamesnis. Eonas 
Hanteris buvo vyresnis net už Joną Ariną, beveik suluošintas podagros ir 
dievų nubaustas trimis barningais sūnumis, kurių vienas godesnis už kitą. 
Serą Liną rinktis irgi buvo kvaila; jis lieknas ir gražus, senos, bet nuskur- 
dusios giminės įpėdinis, tačiau tuščiagarbis, beatodairiškas, karštakošis... ir, 
kaip buvo šnabždamasi, garsėjantis abejingumu intymiems moterų kerams. 

Pastebėjusi Ketliną, Laiza pasveikino ją seserišku apkabinimu ir drėgnu 
pakštelėjimu į skruostą. 

— Argi ne žavus rytas? Dievai mums šypsosi. Paragauk vyno, mieloji sese. 
Lordas Hanteris maloniai atsiuntė jo iš savo rūsių. 

— Ačiū, ne. Laiza, mums reikia pasikalbėti. 

— Vėliau, - pažadėjo sesuo, jau nusisukdama nuo jos. 

— Dabar, - Ketlina kalbėjo garsiau, nei ketino. Vyrai gręžėsi pažiūrėti. 
Laiza, juk neketini tęsti šitos kvailystės. Gyvas Neūžauga yra vertingas. Mi- 
ręs jis tik mėsa varnoms. O jei jo šalininkas nugalės... 

— Maža tikimybė, miledi, - patikino ją lordas Hanteris, plekšnodamas 
per petį dėmėta ranka. - Seras Vardis - drąsus kovotojas. Jis sutaršys tą kala- 
vijuotį kaip šiltą vilną. 

— Tikrai, milorde? - šaltai tarė Ketlina. - Aš abejoju. 

Ji matė Broną kaunantis aukštajame kelyje; neatsitiktinai jis kelionėje 
liko gyvas, kai kiti vyrai žuvo. Jis judėjo kaip pantera, o jo bjaurus kalavijas 
atrodė lyg rankos dalis. 

Laizos gerbėjai rinkosi aplink juos kaip bitės aplink žiedą. 

— Moterys nedaug nusimano apie šiuos dalykus, - tarė seras Mortonas 
Veinvudas. - Seras Vardis yra riteris, mieloji ledi. Tas kitas vaikis, na, tokie 
širdyje būna bailiai. Jie gana naudingi mūšyje, kai juos supa tūkstančiai bi- 
čiulių, tačiau pasiųsk tokį kautis vieną ir drąsa jį apleis. 

— Tarkime, jūs teisus, - tarė Ketlina, nuo tokio mandagumo jai paskaudo 
burną. - Ką mes laimėsime, jei nykštukas mirs? Ar jūs manote, Džeimiui 
bent kiek rūpės, kad surengėme jo broliui teismą, tik tada nuskraidinome jį 
nuo kalno? 

— Nukirsdinkite jį, - pasiūlė seras Linas Korbrėjus. - Kai Karalžudys gaus 
Neūžaugos galvą, tai bus jam įspėjimas. 

Laiza nekantriai krestelėjo juosmenį siekiančius kaštoninius plaukus. 

- Lordas Robertas nori pamatyti, kaip jis skrenda, - tarė ji, tarsi tai būtų 
nuspręsta. - Ir Neūžauga gali kaltinti tik save. Jis norėjo teismo per dvikovą. 

- Ledi Laiza neturėjo garbingo būdo jam atsakyti, net jei būtų norėjusi, - 
dirbtinai išgiedojo lordas Hanteris. 

Nepaisydama jo, Ketlina visas pastangas nukreipė į seserį. 

- Primenu tau, kad Tyrionas Lanisteris yra mano belaisvis. 

- O aš primenu tau, kad kemžys nužudė mano lordą vyrą! - Ji pakėlė 
balsą. - Jis nunuodijo karaliaus ranką ir paliko mano mielą kūdikį be tėvo, 
o dabar ketinu pasižiūrėti, kaip jis sumokės! - Viesulingai plasnodama sijo- 
nais Laiza išdidžiai nužingsniavo per terasą. Seras Linas, seras Mortonas ir 
kiti gerbėjai atsiprašė šaltais linktelėjimais ir nusekė paskui. 

— Ar manot, kad jis tai padarė? - tyliai pasiteiravo jos seras Rodrikas, kai 
jie vėl liko vieni. - Kad jis nužudė lordą Joną? Neūžauga tai neigia, ir labai 
karštai... 

— Tikiu, kad Lanisteriai nužudė lordą Ariną, - atsakė Ketlina, - tačiau ar 
tai buvo Tyrionas, ar seras Džeimis, ar karalienė, ar visi drauge, negalėčiau 
pasakyti. - Laiške, kurį atsiuntė į Vinterfelą, Laiza įvardijo Sersi, bet dabar ji 
atrodo tikra, kad žudikas Tyrionas... galbūt todėl, kad nykštukas čia, o kara- 
lienė - saugi už Raudonosios pilies sienų, per šimtus mylių į pietus. Ketlina 
beveik troško, kad būtų sudeginusi sesers laišką ir jo neskaičiusi. 

Seras Rodrikas pasiglostė žandenas. 

— Nuodai, ką gi... tai galėtų būti ir kemžio darbas, visai tikėtina. Arba Ser- 
si. Sakoma, kad nuodai - moterų ginklas, jei man atleisite, miledi. Karalžu- 
dys... nelabai mėgstu šitą vyrą, bet jis ne iš tų. Pernelyg žavisi krauju ant savo 
auksinio kalavijo. Ar tai buvo nuodai, miledi? 

Ketlina susiraukė šiek tiek sunerimusi. 

— Kaip kitaip jie galėjo nužudyti, kad tai atrodytų kaip natūrali mirtis? — 
Už jos lordas Robertas sukvykė iš džiaugsmo, kai vienas iš lėlinių riterių per- 
kirto kitą pusiau ir ant terasos pasipylė raudonos pjuvenos. Ji pažvelgė į savo 
seserėną ir atsiduso. - Berniukas visai išpaikintas ir nedrausmingas. Jis nie- 
kuomet netaps stiprus ir neišmoks valdyti, jei kuriam laikui nebus atskirtas 
nuo motinos. 

- Jo lordas tėvas su jumis sutiktų, - tarė balsas prie alkūnės. Ji atsisuko ir 
išvydo meisterį Koulmaną su taure vyno rankoje. - Žinote, jo tėvas ketino 
išsiųsti berniuką auklėti į Dragonstouną... tačiau man nederėtų taip kalbė- 
ti. - Adomo obuolys neramiai šokinėjo po laisva meisterio grandine. - Bi- 
jau, kad išgėriau per daug puikaus lordo Hanterio vyno. Būsimasis kraujo 
praliejimas ištampė man nervus... 

- Klystate, meisteri, - tarė Ketlina. - Tai buvo Kasterli Uolos, o ne Dra- 
gonstouno sumanymas, ir tas susitarimas buvo sudarytas po rankos mirties, 
be mano sesers pritarimo. 

Meisterio galva taip smarkiai trūktelėjo ant ilgo kaklo, kad jis atrodė kaip 
medinukas. 

— Ne, meldžiu atleisti, miledi, bet lordas Jonas pats... 

Žemiau jų garsiai suskambo varpas. Ir kilmingi lordai, ir patarnaujančios 
merginos metė visus darbus ir kalbas ir susibūrė prie baliustrados. Apačioje 
du sargybiniai dangaus mėlynumo apsiaustais išvedė priekin Tyrioną Lanis- 
terį. Apkūnus Erijos šventikas palydėjo jį prie statulos sodo vidury: raudan- 
čios moters, iškaltos iš gysloto balto marmuro, kuri, be abejonės, simboliza- 
vo Elaizą. 

— Blogas mažas žmogus, - kikeno lordas Robertas. - Mama, ar galiu pri- 
versti jį skristi? Noriu pamatyti, kaip jis skrenda. 

- Vėliau, mielas vaike, - pažadėjo jam Laiza. 

— Pirmiausia teismas, - paantrino jai seras Linas Korbrėjus, - o tada eg- 
zekucija. 

Po akimirkos iš priešingų sodo pusių pasirodė kovotojai. Riteriui padėjo 
du jauni skvairai, o samdomam kalavijuočiui - Ėrijos kovų meistras. 

Seras Vardis Egenas nuo galvos iki kojų buvo apsišarvavęs sunkiais plie- 
niniais šarvais ant žiedmarškių, apsivilktų virš minkštos palaidinės. Di- 
džiuliai emaliuoti kreminės ir mėlynos spalvos apskritimai su mėnulio ir 
sakalo - Arinų giminės - simboliu saugojo pažeidžiamus sujungimus ant 
rankų ir krūtinės. Nuo juosmens iki pusės šlaunų jį dengė gremėzdiškas 
geležinis sijonas, tvirtas šarvas juosė kaklą. Nuo jo šalmo į smilkinius sklei- 
dėsi sakalo sparnai, o jo priekaktis buvo smailus geležinis snapas su siaura 
įpjova akims. 

Bronas buvo taip lengvai šarvuotas, kad greta riterio atrodė lyg nuogas. 
Jis vilkėjo tik juodus grandininius alyvuotus marškinius ant kietintos odos, 
apvalų metalinį pusšalmį su apsauga nosiai ir šarvinį gobtuvą. Aukšti odiniai 

ilgaauliai su metaliniais antblauzdžiais šiek tiek saugojo kojas, o į pirštinių 
pirštus buvo įsiūti juodos geležies diskai. Tačiau Ketlina pastebėjo, kad sam- 
domas kalavijuotis per pusę galvos aukštesnis nei priešininkas, ilgesnėmis 
rankomis... ir penkiolika metų jaunesnis, kiek ji galėjo spręsti. 

Jie atsiklaupė žolėje priešais raudančią moterį, veidu vienas į kitą, Lanis- 
teris stovėjo tarp jų.-Šventikas išėmė briaunoto kristalo rutulį iš minkšto au- 
dinio krepšio prie juosmens. Jis pakėlė jį aukštai virš galvos ir šviesa sudužo. 
Neūžaugos veide ėmė šokti vaivorykštės. Aukštu, iškilmingu, dainingu balsu 
šventikas paprašė dievų pažvelgti žemyn ir tapti liudininkais, rasti tiesą šio 
žmogaus sieloje, dovanoti jam gyvybę ir laisvę, jei jis nekaltas, mirtį - jei 
nusikalto. Jo balsas aidu atsimušė į supančius bokštus. 

Nutilus paskutiniam aidui, šventikas nuleido kristalą ir skubiai pasišali- 
no. Tyrionas pasilenkė ir kažką sukuždėjo Bronui į ausį, prieš sargybiniams 
jį išvedant. Samdomas kalavijuotis pakilo juokdamasis ir nusibraukė nuo 
kelio žolę. 

Robertas Arinas, Ėrijos lordas ir Slėnio gynėjas, nekantriai muistėsi pa- 
aukštintoje kėdėje. 

— Kada gi jie kausis? - gailiai aimanavo jis. 

Vienas iš skvairų padėjo atsistoti serui Vardžiui. Kitas jam atnešė trikam- 
pį skydą, beveik keturių pėdų aukštumo sunkų ąžuolinį, išmargintą gele- 
žinėmis vinutėmis. Jie pririšo skydą prie kairio jo dilbio. Kai Laizos kovų 
meistras pasiūlė panašų skydą Bronui, samdomas kalavijuotis tik nusispjovė 
ir mostelėjo jį nunešti. Jo žandikauliai ir skruostai buvo apžėlę dygia juoda 
barzda, tačiau jis nesiskuto ne todėl, kad neturėtų skustuvo; jo kalavijo aš- 
menys įgijo pavojingą spindesį metalo, kuris kasdien valandų valandas ga- 
landamas, kol tampa pernelyg aštrus liesti. 

Seras Vardis ištiesė geležine pirštine apmautą ranką ir jo skvairas įsprau- 
dė gražų, dviašmenį ilgąjį kalaviją. Geležtė buvo išgraviruota dailiu sidabri- 
niu kalnų dangaus raštu; ant buožės puikavosi sakalo galva, o garda išraityta 
kaip sparnai. 

— Užsakiau šį kalaviją nukalti Jonui Karaliaus Uoste, - išdidžiai paaiškino 
Laiza svečiams, stebintiems, kaip seras Vardis lavina ranką. - Jis segėdavo jį 
visada, kai tik sėdėdavo Geležiniame soste vietoj karaliaus Roberto. Ar jis 
ne nuostabus? Manau, pritiks, kad mūsų riteris atkeršys už Joną jo paties 
kalaviju. 

Graviruoti sidabru ašmenys, be abejonės, buvo nuostabūs, tačiau Ketli- 
nai atrodė, kad seras Vardis patogiau jaustųsi su savo kalaviju. Tačiau ji nie- 
ko nepasakė; jautėsi pavargusi nuo bergždžių ginčų su seseria. 

— Tegu jie kaunasi! - sušuko lordas Robertas. 

Seras Vardis pasisuko į Ėrijos lordą ir sveikindamas pakėlė kalaviją. 

— Už Ėriją ir Slėnį! 

Tyrionas Lanisteris buvo pasodintas balkone kitapus sodo, apsuptas sar- 
gybinių. Į jį skubotam pasveikinimui pasisuko Bronas. 

— Jie laukia tavo komandos, - ledi Laiza tarė sūnui. 

— Kaukitės! - sušuko berniukas, o kėdės atramas spaudžiančios jo rankos 
drebėjo. 

Seras Vardis pasisuko, prisidengdamas sunkiu skydu. Bronas atsigręžė jo 
sutikti. Kalavijai sužvangėjo susikryžiavę - vieną, antrą kartą lyg bandant. 
Samdomas kalavijuotis atsitraukė per žingsnį. Riteris jį sekė, skydą laikyda- 
mas prieš save. Jis pabandė kirsti, tačiau Bronas loštelėjo ir kirtis jo nepa- 
siekė, sidabriniai ašmenys perrėžė tik orą. Bronas pasisuko dešinėn. Seras 
Vardis, atkišęs skydą, neatsiliko. Riteris spaudė jį atbulą, atidžiai statydamas 
kojas ant nelygios žemės. Samdomas kalavijuotis atsitraukė; jo lūpose Žaidė 
vos pastebimas šypsnys. Seras Vardis puolė ir kirto, tačiau Bronas nuo jo 
atšoko, lengvai liuoktelėdamas per žemą, samanotą akmenį. Dabar kalavi- 
juotis pasisuko į kairę, toliau nuo skydo, link neapsaugoto riterio šono. Seras 
Vardis pabandė kirsti į kojas, tačiau nepasiekė. Bronas pasitraukė dar kai- 
riau. Seras Vardis apsisuko vietoje. 

- Tas vyras - bailys, - pareiškė lordas Hanteris. - Stok ir kaukis, baily! - 
Aidu atitarė ir kiti balsai. 

Ketlina pažvelgė į serą Rodriką. Jos kovų meistras krestelėjo galvą. 

- Jis nori priversti serą Vardį jį vaikytis. Šarvų ir skydo svoris išvargins 
net stipriausią vyrą. 

Kone kiekvieną savo gyvenimo dieną ji matydavo vyrus, pratybose be- 
sikaunančius su kalavijais, kadaise stebėjo šimtus turnyrų, tačiau šįkart vis- 
kas buvo kitaip ir pavojingiau: šokis, kur net menkiausias suklydimas reiškė 
mirtį. Žiūrėdama Ketlina Stark prisiminė kitą dvikovą, kitais laikais, ir taip 
ryškiai, tarsi tai būtų nutikę vakar. 

Jie susitiko prie žemesniosios Riverano tvirtovės sienos. Kai Brandonas 
pamatė, kad Piteris dėvi tik šalmą, antkrūtinį ir šarvinius marškinius, jis nu- 
siėmė beveik visus šarvus. Piteris meldė ją kokio nors talismano, kurį galėtų 
turėti, tačiau ji jam atsakė. Jos lordas tėvas pažadėjo ją Brandonui Starkui, 
tad jam ir atidavė talismaną: blyškiai mėlyną nosinaitę, kurioje išsiuvinėjo 
šokantį Riverano upėtakį. | 

Įsprausdama jam į ranką meldė: „Jis tik kvailas berniukas, bet aš myliu 
jį kaip brolį. Labai sielvartaučiau, jei turėčiau matyti, kaip jis miršta.“ Ir jos 
sužadėtinis pažvelgė į ją šaltomis, žaliomis Starkų akimis ir pažadėjo pasi- 
gailėti berniuko, kuris ją myli. 

Kova baigėsi vos prasidėjusi. Brandonas buvo suaugęs vyras ir nustūmė 
Mažąjį Pirštą per sieną ir žemyn prie vandens laiptais, kapodamas jį kone 
kas žingsnį, kol berniukas jau svirduliavo, o iš žaizdų plūdo kraujas. „Pa- 
siduok!“ - šaukė jis ne vieną kartą, tačiau Piteris tik papurtydavo galvą ir 
paniuręs kovėsi toliau. Kai upė jau siekė jiems kulkšnis, Brandonas galiausiai 

viską užbaigė Žiauriu smūgiu iš kairės, kuris prakirto Piterio šarvinius marš- 
kinius bei odinę palaidinę ir įsirėžė po šonkauliais taip giliai, kad Ketlina 
buvo beveik tikra, jog žaizda mirtina. Krisdamas jis pažvelgė į ją ir sumur- 
mėjo: „Ket“, skaisčiai raudonas kraujas sunkėsi pro šarvinėmis pirštinėmis 
apmautus pirštus. Ji manė, kad bus tai pamiršusi. 

Tąkart ji paskutinį sykį matė jo veidą... iki tos dienos, kai buvo atvesta 
priešais jį Karaliaus Uoste. 

Praėjo dvi savaitės, kol Mažasis Pirštas sustiprėjo tiek, kad galėtų palikti 
Riveraną, tačiau jos lordas tėvas uždraudė jai lankyti jį bokšte, kur jis nesikė- 
lė iš lovos. Laiza padėjo jų meisteriui jį slaugyti; anais laikais ji buvo švelnes- 
nė ir drovesnė. Edmuras taip pat norėjo jį aplankyti, bet Piteris nepriėmė. 
Dvikovoje jos brolis buvo Brandono skvairu ir Mažasis Pirštas to niekada 
nepamiršo. Kai sustiprėjo tiek, kad galėjo keliauti, lordas Hosteris Tulis iš- 
siuntė Piterį Beilišą uždaru palankinu baigti gydytis Pirštuose, ant vėjo ko- 
šiamos uolos viršūnės, kur jis gimė. 

Susikertančio metalo žvangėjimas grąžino Ketliną atgal į šiandieną. Seras 
Vardis atkakliai stūmė Broną, puldamas prie jo su skydu ir kalaviju. Samdo- 
mas kalavijuotis traukėsi, atremdamas kiekvieną smūgį, mitriai laipiodamas 
per akmenis ir šaknis, nenuleisdamas akių nuo priešo. Jis akivaizdžiai buvo 
greitesnis; pasidabruotas riterio kalavijas nė karto nepriartėjo tiek, kad jį pa- 
liestų, tačiau jo paties bjaurūs pilki ašmenys nukirto įrantą nuo sero Vardžio 
pečių plokštės. 

Trumpas kovos jaudulys baigėsi taip pat staiga, kaip ir prasidėjo, kai Bro- 
nas žingtelėjo į šoną ir užlindo už raudančios moters statulos. Seras Vardis 
smūgiavo, bet tik įskėlė kibirkštį blyškiame Elaizos šlaunies marmure. 

- Jie negerai kaunasi, mama, - pasiskundė Ėrijos lordas. - Noriu, kad jie 
kautysi. 

- Jie kausis, mielasis vaikeli, - ramino jį motina. - Tas kalavijuotis negali 
bėgioti visą dieną. 

Kai kurie lordai Laizos terasoje laidė ironiškus juokelius vis pasipildyda- 
mi vyno taures, tačiau kitame sodo gale tarpusavyje nederančios Tyriono 
Lanisterio akys stebeilijosi į dvikovininkus taip, tarsi pasaulyje daugiau nie- 
ko nebūtų. 

Bronas išlindo iš už statulos ryžtingai ir mikliai, vis dar judėdamas į kai- 
rę, taikydamasis abiem rankom smogti į nepridengtą riterio dešinį šoną. Se- 
ras Vardis atmušė smūgį, tačiau nevikriai, ir priešininko kalavijas tvykstelėjo 
į viršų, jam į galvą. Sužvangėjo metalas ir dzingtelėję nukrito sakalo sparnai. 
Seras Vardis atsitraukė per pusę žingsnio atgauti pusiausvyros ir pakėlė sky- 
dą. Ąžuolo skeveldros lėkė Brono kalavijui jį čaižant. Samdomas kalavijuotis 
vėl žengė į kairę, toliau nuo skydo, ir kirto serui Vardžiui skersai pilvo, aš- 
triais it skustuvas ašmenimis palikęs ryškų rėžį riterio šarvų plokštėje. 

Seras Vardis užsimojo, jo sidabriniai ašmenys nubrėžė ore žiaurų lanką. 
Bronas nutėškė juos į šoną ir atsitraukė. Riteris trenkėsi į raudančią moterį, 
ji susiūbavo ant cokolio. Svyruodamas jis atsitraukė, pasuko galvą tarsi ieš- 
kodamas priešo. Jo šalmo priekakčio plyšys siaurino akiplotį. 

— Už jūsų, sere! - suriko lordas Hanteris, bet per vėlai. Bronas abiem ran- 
kom smogė kalaviju ir pataikė serui Vardžiui į ginklą laikančios rankos alkū- 
nę. Plonytis metalo kiautas, saugantis sujungimą, džerkštelėjo. Riteris sude- 
javo, apsisuko ir trūktelėjo ginklą į viršų. Šįkart Bronas nesitraukė. Kalavijai 
pliekėsi vienas į kitą, o jų plieno skambėjimas nuaidėjo per sodą ir atsimušė 
į baltus Ėrijos bokštus. 

- Seras Vardis sužeistas, - liūdnu balsu tarė seras Rodrikas. 

Ketlinai nereikėjo sakyti; ji turėjo akis ir matė ryškų kraujo pirštą, dryk- 
santį per riterio dilbį, drėgmę ties alkūnės šarvo sujungimu. Kiekvienas 
smūgis dabar buvo atremiamas vis lėčiau ir vis žemiau nei pirmesnis. Seras 
Vardis atsuko savo šoną priešininkui, bandydamas apsisaugoti skydu, tačiau 
Bronas šokinėjo aplink jį mikliai kaip katė. Atrodė, kad samdomas kalavi- 
juotis stiprėja. Dabar jo kirčiai palikdavo žymes. Gilūs rėžiai blizgėjo ant 
visų riterio šarvų, ant dešiniosios šlaunies, priekakčio snapo, antkrūtinio, 
vienas ilgas ant šarvo kaklo priekyje. Mėnulio ir sakalo apskritimas ant sero 
Vardžio dešiniosios rankos buvo tvarkingai perkirstas pusiau ir karojo ant 
dirželio. Pro skylutes priekaktyje veržėsi sunkus jo kvėpavimas. 

Net puikybės apakinti Slėnio riteriai ir lordai dabar matė, kas dedasi apa- 
čioje, tačiau jos sesuo - ne. 

— Gana, sere Vardi! - sušuko ledi Laiza. - Pribaikite jį tuoj pat, mano kū- 
dikis pavargo. 

Reikia pasakyti, kad seras Vardis Egenas buvo ištikimas savo ledi įsaky- 
mams - iki paskutiniosios. Vieną akimirką jis traukėsi atbulas, pusiau su- 
linkęs po suraižytu skydu; kitą - atakavo. Staigus buliaus puolimas užklupo 
mam kalavijuočiui į veidą. Bronas beveik, beveik pargriuvo... jis susverdėjo, 
suklupo ant akmens ir įsitvėrė raudančios moters, kad atgautų pusiausvyrą. 
Sviesdamas į šoną skydą, seras Vardis šoko prie jo, abiem rankom užsimojęs 
kalaviju. Jo dešinė ranka buvo kruvina nuo alkūnės iki pirštų, tačiau pasku- 
tinis baisingas kirtis būtų peršniojęs Broną nuo kaklo iki bambos... jeigu šis 
būtų likęs stovėti ir laukti. 

Tačiau Bronas nuo jo išsisuko. Nuostabus graviruotas sidabrinis Jono 
Arino kalavijas kliudė raudančios moters marmurinę alkūnę ir švariai nurė- 
žė trečdalį. Bronas įsirėmė petim į statulos nugarą. Vėjų nugairintas Elaizos 
Arin atvaizdas susvyravo ir griuvo garsiai dunkstelėjęs, o seras Vardis Ege- 
nas atsidūrė po juo. 

Per širdies tvinksnį Bronas puolė artyn, spardydamas tai, kas buvo likę 
iš sudaužyto apskritimo, kol atidengė silpną vietą tarp rankos ir antkrūti- 

nio. Seras Vardis gulėjo ant šono, prispaustas raudančios moters suskaldyto 
torso. Ketlina girdėjo riterį aimanuojant, kai samdomas kalavijuotis abiem 
rankom pakėlė kalaviją ir smeigė jį iš visų jėgų Žemiau rankos į šonkaulius. 
Seras Vardis Egenas sudrebėjo ir nurimo. 

Virš Erijos pakibo tyla. Bronas nusitraukė savo pusšalmį ir šis nukrito 
ant žolės. Jo lūpa buvo sumušta ir kruvina, kur smūgiuota skydu, o anglies 
juodumo plaukai permirkę prakaitu. Jis išspjovė išmuštą dantį. 

— Ar tai pabaiga, mama? - paklausė Ėrijos lordas. 

Ne, norėjo atsakyti jam Ketlina, tai tik pradžia. 

- Taip, - niauriai atsakė Laiza šaltu ir negyvu kaip jos sargybos kapitonas 
balsu. 

— Ar dabar jau galiu priversti mažąjį žmogų skristi? 

Kitame sodo gale Tyrionas Lanisteris atsistojo. 

— Ne šį mažą Žmogų, - tarė jis. - Šis mažas žmogus leisis žemyn ropių 
krepšyje, labai jums ačiū. 

- Jūs manote... - pradėjo Laiza. 

— Aš manau, kad Arinų giminė atsimena savo šūkį, - tarė kemžys. — 
Aukštai kaip garbė. 

- Tu pažadėjai, kad galėsiu priversti jį skristi, - ėmė klykti motinai Ėrijos 
lordas. Jis pradėjo drebėti. 

Ledi Laizos veidas išraudo iš pasiutimo. 

— Dievams atrodė teisinga pripažinti jį nekaltu, vaike. Neturime kitos 
išeities, tik jį paleisti. - Ji pakėlė balsą. - Sargybiniai. Išveskite milordą La- 
nisterį ir jo... įrankį man iš akių. Palydėkite juos iki Kruvinųjų vartų ir pa- 
leiskite. Pasirūpinkite, kad jie gautų žirgus ir tiek maisto, kad jo pakaktų pa- 
siekti Trišakiui; taip pat pasirūpinkite, kad jiems būtų grąžinti visi jų daiktai 
ir ginklai. Jiems jų prireiks aukštajame kelyje. 

— Aukštajame kelyje, - pakartojo Tyrionas Lanisteris. 

Laizos veide Ketlina išvydo pasitenkinimo šypsnį. Tai kitoks mirties 
nuosprendis, suvokė ji. Tyrionas Lanisteris taip pat tai žino. Tačiau nykštu- 
kas pagerbė ledi Arin pašaipiu nusilenkimu. 

— Kaip įsakysite, miledi, - tarė jis. - Manau, kelią mes žinome. 


JONAS 


E*“ beviltiškiausi iš visų mano treniruotų vaikigalių, - pareiškė se- 
ras Aliseris Tornas, kai visi susirinko kieme. - Jūsų rankos tinka tik 
tvartams mėžti, o ne kalavijui laikyti, ir, jei būtų mano valia, daugumą jūsų 
pasiųsčiau kiaulių ganyti. Tačiau vakar sužinojau, kad karališkuoju keliu Ge- 
renas atveda penkis naujus vaikėzus. Vienas ar du gali būti verti myžalų kai- 
nos. Kad atsirastų jiems vietos, nusprendžiau aštuonis iš jūsų perleisti lordui 
vadui, tegu jis daro su jumis ką tinkamas. - Jis vieną po kito ėmė šaukti var- 
dais. - Rupūžius. Akmengalvis. Tauras. Meilužis. Spuogas. Beždžionė. Seras 
Netikėlis. - Galiausiai pažvelgė į Joną. - Ir Pavainikis. 

Pipas sušuko: „Oho!“ ir dūrė kalaviju į orą. Seras Aliseris įbedė į jį roplio 
žvilgsnį. 

— Dabar jus vadins Nakties sargybos vyrais, tačiau būsite didesni kvailiai 
nei cirko beždžionės, jei tuo patikėsite. Jūs vis dar berniukai, žali ir trenkian- 
tys vasara, o kai ateis žiema, iškrisite kaip musės. - Taip taręs, seras Aliseris 
Tornas juos paliko. 

Kiti berniukai susirinko aplink išvardintą aštuonetą juokdamiesi, keiks- 
nodami ir sveikindami. Halderis trinktelėjo Rupūžiui kalavijo plokštuma 
per sėdynę ir sušuko: 

— Rupūžius iš Nakties sargybos! 

Klykdamas, kad juodajam broliui reikia žirgo, Pipas užšoko Grenui ant 
pečių ir jie virto ant žemės, kočiojosi, kumščiavosi ir ūbavo. Dareonas įpuolė 
į ginklinę ir grįžo, nešinas gertuve rūgštaus raudono gėralo. Leidžiant vyną 
per rankas, vaipantis tarsi kopūstgalviams, Jonas pastebėjo Semvelį Tarlį, 
stovintį vieną po pliku nudžiūvusiu medžiu kiemo kampe. Jonas pasiūlė ger- 
tuvę ir jam. 

— Gurkšnelį vyno? 

Semas papurtė galvą. 

— Ne, ačiū, Jonai. 

— Gerai jautiesi? 

- Labai gerai, tikrai, - pamelavo storulis. - Aš taip džiaugiuosi dėl jūsų 
visų. - Jo apvalus veidas virptelėjo mėginant nusišypsoti. - Vieną dieną tapsi 
geriausiu žvalgu, kaip kad buvo tavo dėdė. 

- Yra, - pataisė Jonas. Jis nesusitaikys su mintim, kad Bendžinas Starkas 
žuvęs. Jam nespėjus daugiau nieko pasakyti, Halderis sušuko: 

- Ė, jūs ten, kėsinatės viską išlakti vieni? - Pipas čiupo gertuvę Jonui iš 
rankų ir juokdamasis ėmė šokinėti. Kol Grenas laikė jo ranką, Pipas suspau- 
dė gertuvę ir plona vyno srovelė čiurkštelėjo Jonui į veidą. Halderis suriau- 

mojo protestuodamas, kad švaistomas geras vynas. Jonas spjaudėsi ir bandė 
išsivaduoti. Mataras ir Džerenas užlipo ant sienos ir pradėjo bombarduoti 
juos sniego gniūžtėmis. 

Kai jis pagaliau išsilaisvino, su snieguotais plaukais ir vyno dėmėmis ant 
apsiausto, Semvelis Tarlis buvo dingęs. 

Tą vakarą tripirštis Hobas paruošė berniukams ypatingų valgių progai 
pažymėti. Kai Jonas įėjo į bendrąją menę, pats lordas ūkvedys palydėjo jį 
iki suolo prie ugnies. Praeinant vyresni vyrai tapšnojo jam per ranką. Aš- 
tuoni būsimi broliai šveitė keptą avienos šoninę su česnaku ir žolelėmis, 
papuoštą mėtos šakelėmis ir apdėtą trintomis geltonomis ropėmis, apipil- 
tomis sviestu 

— Nuo paties lordo vado stalo, - atskleidė jiems Bouvenas Maršas. Buvo 
patiekta špinatų, avinžirnių ir žalių ropių salotų, o užsigardinti - po dubenė- 
lį šaldytų mėlynių ir saldžios grietinėlės. 

— Kaip manai, ar jie laikys mus drauge? - svarstė Pipas, kai jie smagiai 
prisirijo. 

Rupūžius nutaisė grimasą. 

- Tikiuosi, ne. Man jau bloga žiūrėti į tas tavo ausis. 

- Cha, - tarė Pipas. - Juokiasi puodas, kad katilas juodas. Tu tikrai 
būsi žvalgas, Rupūžiau. Jie norės nugrūsti tave kuo toliau nuo pilies. Jei 
Mensas Reideris pultų, tik pakelk savo antveidį ir parodyk snukį: jis pa- 
bėgs klykdamas. 

Visi nusijuokė, išskyrus Greną. 

— Tikiuosi, aš būsiu žvalgas. 

- Ir tu, ir visi kiti, - patikino Mataras. Kiekvienas vyras, vilkintis juodai, 
saugojo Sieną ir iš kiekvieno vyro buvo tikimasi, kad jis išsitrauks kalaviją 
jos ginti, tačiau žvalgybos būriai buvo tikrieji Nakties sargybos kovotojai. 
Tai jie drįsdavo išjoti už Sienos, lėkti per vaiduoklių miškus ir apledėjusius 
kalnus į vakarus nuo Šešėlių bokšto, kautis su vaildlingais, milžinais ir bai- 
singomis sniego meškomis. 

— Ne visi, - tarė Halderis. - Aš norėčiau būti statytojas. Kokia nauda būtų 
iš žvalgų, jei Siena nugriūtų? 

Statytojų gildija aprūpindavo mūrininkais ir dailidėmis, kurie taisė pilį ir 
bokštus; kalnakasiais, kurie rausė tunelius ir skaldė akmenis keliams bei ta- 
keliams; medkirčiais, kurie iškirsdavo visus sąžalynus, kai tik miškas priar- 
tėdavo pernelyg arti Sienos. Sakoma, kad jie kadaise iš užšalusių ežerų giliai 
vaiduoklių miške iškirto milžiniškus ledo luitus ir rogėmis partempė juos 
į pietus, kad Sieną būtų galima pakelti dar aukščiau. Tačiau tai buvo prieš 
šimtmečius; dabar jie tik prajodavo palei Sieną nuo Rytų sargybos iki Šešėlių 
bokšto ir, radę įtrūkimų ar ištirpusių vietų, taisydavo tai, ką galėjo. 

- Senasis Lokys ne kvailys, - pritarė Dareonas. - Tu tikrai būsi statyto- 
jas, o Jonas tikrai bus žvalgas. Jis geriausias kalavijuotiš ir puikiausias raitelis 

tarp mūsų, o jo dėdė buvo pirmasis, kol jis... - Jo balsas nejaukiai nutilo, kai 
jis suvokė, ko vos nepasakė. 

- Bendžinas Starkas vis dar tebėra geriausias žvalgas, - tarė jam Jonas, 
žaisdamas su dubenėliu mėlynių. Kiti galbūt jau prarado viltį, kad jo dėdė 
grįš gyvas, bet ne jis. Jis atstūmė uogas, vos paliestas, ir pakilo nuo suolo. 

— Ar nevalgysi jų? - paklausė Rupūžius. 

- Jos tavo. - Jonas vos prisilietė prie puikios Hobo puotos. - Nepraryčiau 
daugiau anei kąsnio. - Jis nusikabino apsiaustą nuo kablio prie durų ir stum- 
telėjęs jas petim išėjo lauk. 

Pipas išsekė įkandin. 

- Jonai, kas yra? 

- Semas, - prisipažino jis. - Šįvakar jo nebuvo prie stalo. 

— Ne jo būdui praleisti vakarienę, - mąsliai tarė Pipas. - Ar manai, kad 
jis susirgo? 

- Jis išsigando. Mes jį paliekame. - Jis atsiminė dieną, kai išvyko iš Vin- 
terfelo, visus karčiai saldžius atsisveikinimus; Braną, gulintį suluošintą, Robą 
su sniegu plaukuose, Ariją, apiberiančią jį bučiniais, kai padovanojo jai Ada- 
tą. - Davę priesaiką mes visi turėsime pareigas. Kai kuriuos iš mūsų gal išsiųs 
į Rytų sargybą ar Šešėlių bokštą. Semas liks treniruotis su tokiais kaip Rastis, 
Kugeris ir tais naujais berniukais, kurie atvyksta karališkuoju keliu. Dievai 
težino, kokie jie bus, tačiau galiu lažintis, kad seras Aliseris pasiųs juos prieš 
jį pirmai progai pasitaikius. 

Pipas susiraukė. 

— Padarei viską, ką galėjai. 

— To, ką galėjome, nepakanka. 

Grįžtant į Hardino bokštą pasiimti Vaiduoklio jį kankino siaubingas 
nerimas. Su didvilkiu nuėjo į arklides. Kai kurie baikštesni arkliai spardėsi 
garduose ir karpė ausimis jiems įėjus. Jonas pasibalnojo savo kumelę, įsė- 
do į balną ir išjojo iš Juodosios pilies į pietus, į mėnesienos apšviestą naktį. 
Vaiduoklis bėgo pirmas, skriste skrisdamas per žemę, ir dingo akimirksniu. 
Jonas leido jam palakstyti. Vilkui reikia pamedžioti. 

Jis neturėjo tikslo. Jis tenorėjo joti. Kurį laiką jojo palei upelį, klausyda- 
masis ledinio vandens sruvenimo per akmenis, tada kirto laukus karališkojo 
kelio pusėn. Kelias tiesėsi priešais jį, siauras, akmenuotas, vienur kitur sty- 
rojo piktžolės; kelias, nežadantis nieko tikro, tačiau jo vaizdas pripildė Jono 
Snou širdį begalinio ilgesio. Tuo keliu galėjai pasiekti Vinterfelą, o už jo - Ri- 
veraną, Karaliaus Uostą ir Ėriją bei daug kitų vietų: Kasterli Uolos pilį, Veidų 
salą, raudonus Dorno kalnus, šimtus Bravoso salų jūroje, aprūkusius seno- 
sios Valyrijos griuvėsius. Visas tas vietas, kurių Jonas nebepamatys. Pasaulis 
buvo pasiekiamas keliu... o Jono vieta čia. 

Kai duos priesaiką, Siena taps jo namais, kol jis pasens kaip meisteris Ei- 
monas. 

— Aš jos dar nedaviau, - sumurmėjo jis. Jis nebuvo nusikaltėlis, privers- 
tas vilktis juodai ir taip sumokėti už savo piktadarystes. Jis atvyko čia laisva 
valia ir taip pat laisvai gali išvykti... kol neištarė priesaikos. Jam tereikia joti 
toliau ir jis viską paliktų. Vėl stojus mėnulio pilnačiai jis būtų Vinterfele su 
broliais. 

Netikrais broliais, priminė jam vidinis balsas. Ir ledi Stark nepasveikins 
tavęs. Jam nebuvo vietos Vinterfele, Karaliaus Uoste taip pat. Net jo tikroji 
motina nerado jam vietos. Mintis apie ją nuliūdino. Kažin, kas ji buvo, kaip 
ji atrodė, kodėl jo tėvas ją paliko? Nes ji buvo kekšė arba svetimautoja, kvaily. 
Kas nors tamsaus ir negarbingo, nes kodėl tada lordas Edardas taip gėdijasi 
apie ją kalbėti? 

Jonas Snou nusisuko nuo karališkojo kelio ir pažvelgė atgal. Juodosios 
pilies žiburiai slėpėsi už kalvos, tačiau Siena stovėjo kaip stovėjusi, bolavo 
mėnulio šviesoje, milžiniška ir šalta, einanti nuo horizonto iki horizonto. 

Jis apgręžė žirgą ir leidosi namo. 

Vaiduoklis grįžo, kai jis kirto pakilimą ir pamatė tolimą lempos šviesos 
mirgėjimą lordo vado bokšte. Didvilkis raudonu nuo kraujo snukiu jau la- 
pnojo greta žirgo. Jonas pagavo save vėl mąstantį apie Semvelį Tarlį. Kai par- 
jojo į arklides, jau žinojo, ką darys. 

Meisterio Eimono apartamentai buvo drūtame mediniame bokšte že- 
miau kovų lizdų. Pasenęs ir nusilpęs meisteris dalijosi savo kambariais su 
dviem jaunesniais patarnautojais, kurie rūpinosi jo poreikiais ir padėjo jam 
darbuotis. Broliai juokavo, kad jam paskyrė pačius bjauriausius Nakties 
sargybos vyrus; aklumas jį apsaugojo nuo būtinybės į juos žiūrėti. Klaidas 
buvo žemas, plikas, beveik be smakro ir mažomis paraudusiomis it kurmio 
akimis. Četui ant kaklo puikavosi riebalinis navikas, didumo sulig karvelio 
kiaušiniu, o jo veidas buvo raudonas nuo šunvočių ir spuogų. Galbūt todėl 
jis visuomet atrodydavo toks piktas. 

Četas ir atsiliepė į Jono beldimą. 

— Man reikia pasikalbėti su meisteriu Eimonu, - pasakė jam Jonas. 

— Meisteris jau lovoje, kur turėtum būti ir tu. Ateik rytoj ir gal jis tave 
priims. - Ir jau norėjo užverti duris. 

Jonas įkišo tarpdurin batą ir neleido jų uždaryti. 

— Turiu pasikalbėti su juo dabar. Rytoj bus per vėlu. 

Četas susiraukė. 

— Meisteris neįpratęs, kad jį kas žadintų naktį. Ar Žinai, koks jis senas? 

— Pakankamai senas, kad su lankytojais elgtųsi mandagiau nei tu, - tarė 
Jonas. - Perduok jam mano atsiprašymą. Netrukdyčiau jam ilsėtis, jei reika- 
las nebūtų svarbus. 

— Ojei aš atsisakysiu? 

Jonas laikė tvirtai įrėmęs batą tarp durų. 

- Jei reikės, stovėsiu čia visą naktį. 

Juodasis brolis paniekinamai purkštelėjo ir atidaręs duris jį įleido. 

— Palauk bibliotekoje. Ten yra malkų. Įkurk židinį. Neleisiu, kad meiste- 
ris dėl tavęs peršaltų. 

Kai Četas atvedė meisterį Eimoną, Jono įkurtos malkos jau linksmai 
spragsėjo. Senukas vilkėjo naktiniais marškiniais, tačiau kaklą juosė jo ordi- 
no grandinė. Meisteris nenusiimdavo jos net eidamas miegoti. 

— Kėdė prie židinio būtų puiku, - tarė jis, ant veido pajutęs šilumą. Pato- 
giai pasodinęs, Četas apklojo jam kojas kailiais ir atsistojo prie durų. 

- Atsiprašau, kad jus pažadinau, meisteri, - pradėjo Jonas Snou. 

- Tu manęs nepažadinai, - atsakė meisteris Eimonas. - Supratau, kad 
senstant man reikia vis mažiau miego, o aš jau labai senas. Dažnai po pusę 
nakties praleidžiu su vaiduokliais, atmindamas prieš penkiasdešimt metų 
buvusius laikus, tarsi tai būtų buvę vakar. Paslaptingas svečio apsilankymas 
vidurnaktį yra sveikintinas malonumas. Tad pasakyk man, Jonai Snou, ko 
atėjai pas mane šią keistą valandą? 

— Paprašyti, kad Semvelis Tarlis būtų paimtas iš treniruočių ir priimtas į 
Nakties sargybos brolius. 

— Tai ne meisterio Eimono rūpestis, - sudejavo Četas. 

— Mūsų lordas vadas perleido rekrūtų treniravimą į sero Aliserio Torno 
rankas, - švelniai tarė meisteris. - Tik jis gali pasakyti, kada berniukas pasi- 
ruošęs duoti priesaiką, kaip tu tikriausiai žinai. Kodėl tada atėjai pas mane? 

— Lordas vadas jūsų paklausys, - paaiškino Jonas. - O Nakties sargybos 
sužeistuosius ir ligonius prižiūrite jūs. 

— Oar tas tavo draugas Semvelis sužeistas ar ligonis? 

-— Bus, - pažadėjo Jonas, - jei jūs nepadėsit. 

Jis papasakojo jiems viską, net ir tai, kaip užsiundė Vaiduoklį, kad kibtų 
Rasčiui į gerklę. Meisteris Eimonas klausėsi tylėdamas, nereginčiomis aki- 
mis įsistebeilijęs į ugnį, tačiau Četo veidas tamsėjo su kiekvienu žodžiu. 

— Be mūsų, kurie jį saugojom, Semas neturi šansų, - baigė Jonas. - Jis 
beviltiškas su kalaviju. Mano sesuo Arija sukapotų jį į gabalus, o jai dar nėra 
nė dešimties metų. Jei seras Aliseris privers jį kautis, tik laiko klausimas, kol 
jį kas sužeis ar nužudys. 

Četas daugiau nebegalėjo klausytis. 

— Aš mačiau tą storą berniuką bendrojoje menėje, - tarė jis. - Jis yra par- 
šas ir beviltiškas bailys, jei tai, ką sakai, tiesa. 

- Galbūt ir taip, - atsiliepė meisteris Eimonas. - Pasakyk man, Četai, ką 
tu darytum su tokiu berniuku? 

- Palikčiau ten, kur yra, - tarė Četas. - Siena — ne vieta silpniems. Lai 
treniruojasi, kol bus pasiruošęs, nesvarbu, kiek metų prireiks. Seras Aliseris 
padarys iš jo vyrą arba nužudys, kaip panorės dievai. 

- Tai neprotinga, - tarė Jonas. Jis giliai įkvėpė, kaupdamas mintis. - Kartą, 
prisimenu, klausiau meisterio Luvino, kodėl aplink kaklą jis segi grandinę. 

Meisteris Eimonas švelniai palietė savo grandinę, jo kaulėtas, susiraukš- 
lėjęs pirštas glostė sunkius metalinius žiedus. 

— Kalbėk. 

- Jis man atsakė, jog meisterio grandinė turi jam priminti, kad jis prisie- 
kęs tarnauti, - ėmė pasakoti Jonas. - Aš pasiteiravau, kodėl kiekvienas žie- 
das nukaldintas vis iš kito metalo. Sidabrinė grandinė kur kas labiau derėtų 
prie jo pilkų drabužių, sakiau jam. Meisteris Luvinas nusijuokė. Meisteris 
kaldinasi sau grandinę ir mokosi, atsakė jis man. Skirtingi metalai reiškia 
vis kitokią pamoką: auksas - pinigų ir sąskaitybos, sidabras - gydymo, ge- 
ležis - karo meno. Jis sakė, jog yra ir kitų prasmių. Vėrinys turi priminti 
meisteriui karalystę, kuriai jis tarnauja, ar ne taip? Lordai yra auksas, o ri- 
teriai - plienas, bet iš dviejų žiedų grandinės nepadarysi. Reikia ir sidabro, 
ir geležies, ir švino, ir alavo, ir vario, ir bronzos ir kitko, o tai yra ūkininkai, 
kalviai, pirkliai ir kiti. Grandinei reikia įvairiausių metalų, o šaliai - įvai- 
riausių Žmonių. 

Meisteris Eimonas nusišypsojo. 

— Ir ką? 

- Ir Nakties sargybai reikia įvairių brolių. Kodėl turime žvalgų, tarnų ir 
statytojų? Lordas Rendilas negalėjo iš Semo padaryti kario ir serui Aliseriui 
nepavyks. Negali alavo perkaldinti į geležį, kad ir kaip atkakliai mojuotum 
kūju, tačiau tai nereiškia, kad alavas nenaudingas. Kodėl Semas negalėtų 
būti tarnas? 

Četas piktai susiraukė. 

— Aš esu tarnas. Manai, tai lengvas darbas, tinkamas bailiams? Dėl tar- 
nų gildijos Siena gyvuoja. Mes medžiojame ir ūkininkaujame, prižiūrime 
žirgus, melžiame karves, renkame malkas židiniams, verdame valgį. Kaip 
manai, kas siuva jums drabužius? Kas atgabena iš pietų būtiniausių daiktų? 
Patarnautojai. 

Meisteris Eimonas buvo švelnesnis. 

— Ar tavo draugas medžiotojas? 

— Jis nekenčia medžioklės, - turėjo pripažinti Jonas. 

- Arjis moka arti lauką? - paklausė meisteris. - Ar moka vadelioti veži- 
mą arba plaukti laivu? Ar jis galėtų papjauti karvę? 

— Ne. 

Četas bjauriai suprunkštė. 

— Mačiau, kas nutinka šiaudadūšiams ponėkams, kai juos pristato prie 
darbo. Liepk tokiam sumušti sviestą ir jo rankos nueis pūslėmis, ims krau- 
juoti. Duok kirvį kapoti malkoms ir jis nusirėš sau koją. 

- Žinau, ką Semas gali daryti geriau už visus. 

— Ką? - susidomėjo meisteris Eimonas. 

Jonas atsargiai pažvelgė į Četą, stovintį prie durų, raudonomis šunvotė- 
mis nusėtu ir piktu veidu. 

- Jis galėtų padėti jums, - greitai išbėrė. - Jis moka skaičiuoti, jis moka 
skaityti ir rašyti. Žinau, kad Četas nemoka skaityti, o Klaido akys silpnos. 
Semas perskaitė visas knygas tėvo bibliotekoje. Jam taip pat seksis su varnais. 
Atrodo, gyvūnams jis patinka. Vaiduoklis iš karto jį priėmė. Jis galėtų daug 
ką daryti ir nesikaudamas. Nakties sargybai reikia kiekvieno vyro. Kam nu- 
žudyti vieną be tikslo? Verčiau pasinaudokime juo. 

Meisteris Eimonas užmerkė akis ir kurį laiką Jonas baiminosi, kad bus 
užmigęs. Galiausiai jis tarė: 

- Meisteris Luvinas tave gerai išmokė, Jonai Snou. Atrodo, tavo protas 
toks pat mitrus kaip ir kalavijas. 

— Ar tai reiškia... 

- Tai reiškia, kad pagalvosiu apie tai, ką sakei, - tvirtai tarė jam meiste- 
ris. - O dabar, ko gero, jau eisiu miegoti. Četai, palydėk mūsų jaunąjį brolį 
iki durų. 


TYRIONAS 


ie susirado pastogę drebulių jaunuolyne šalia aukštojo kelio. Kol arkliai 

malšino troškulį kalnų upokšnyje, Tyrionas rinko sausuolius. Pasilenkęs 
pakėlė suskilusią šaką ir kritiškai ją apžiūrėjo. 

— Ar šita tiks? Nelabai moku kurti ugnį. Už mane tai darydavo Morekas. 

— Ugnį? - nusispjovė Bronas. - Ar tu toks alkanas, kad esi pasiryžęs mirti, 
kemžy? Ar visai smegenys suskystėjo? Ugnis pritrauks kalniečius per kelias 
mylias aplinkui. Aš noriu likti gyvas per šią kelionę, Lanisteri. 

- Ir kaip tikiesi tai padaryti? - pasiteiravo Tyrionas. Jis pasikišo šaką po 
pažasčia ir dairėsi po retą pomiškį, ieškodamas daugiau. Kaskart lenkiantis 
žvėriškai skaudėjo nugarą; jie jojo nuo pat aušros, kai seras Linas Korbrėjus 
akmeniniu veidu išlydėjo juos pro Kruvinuosius vartus ir įsakė niekada ne- 
begrįžti. 

— Neturime vilčių prasiskinti kelią ginklu, - tarė Bronas, - tačiau du gali 
keliauti greičiau nei dešimt ir ne taip traukia dėmesį. Kuo greičiau ištrūksi- 
me iš šių kalnų, tuo didesnė tikimybė, kad pasieksime upių žemes. Sakyčiau, 
turime joti atkakliai ir greitai. Keliaukime naktį, o dieną slėpkimės, kiek tik 
galime, venkime kelio, nekelkime triukšmo ir nekurkime ugnies. 

Tyrionas Lanisteris atsiduso. 

— Puikus planas, Bronai. Išbandyk jį, jei taip nori... ir atleisk man, jei ne- 
užsibūsiu tavęs palaidoti. 

— Manai, kad pergyvensi mane, kemžy? - samdomas kalavijuotis nusi- 
vaipė. Jo šypsnys parodė tamsų plyšį, kur sero Vardžio Egeno skydas išmušė 
dantį. 

Tyrionas gūžtelėjo. 

- Jodami atkakliai ir greitai naktį, mes tikrai nusiversim nuo kalno ir 
prasiskelsim makaules. Aš verčiau rinksiuos lėtą ir lengvesnę kelionę. Žinau, 
tau patinka arklienos skonis, Bronai, bet jei mūsų arkliai nusibaigs, turėsime 
balnotis laukines kates... ir, tiesą sakant, kalniečių klanai mus suras, kad ir ką 
mes darysim. Jų akys visur aplink mus. - Pirštinėta ranka jis apibrėžė aukš- 
tas, vėjo apardytas juos supančias uolas. 

Bronas nusivaipė. 

— Tada mes lavonai, Lanisteri. 

- Jei taip, tada norėčiau mirti patogiai, - atsakė Tyrionas. - Mums reikia 
ugnies. Naktys čia šaltos, o šiltas maistas sušildys pilvus ir pakels ūpą. Kaip 
manai, ar čia galėtume ką susimedžioti? Ledi Laiza maloningai aprūpino 
mus tikra puota: turim sūdytos jautienos, kieto sūrio ir sužiedėjusios duo- 
nos, bet aš nenorėčiau išsilaužti danties taip toli nuo artimiausio meisterio. 

— Aš galiu rasti mėsos. - Po juodais krintančiais plaukais tamsios Brono 
akys įtariai nužvelgė Tyrioną. - Turėčiau palikti tave čia su tuo kvailu laužu. 
Jei paimčiau tavo žirgą, mano galimybės išgyventi padvigubėtų. Ką tada da- 
rytum, nykštuk? 

- Tikriausiai numirčiau. - Tyrionas pasilenkė paimti dar vieno pagalio. 

— Nemanai, kad taip padarysiu? 

— Nedvejodamas taip pasielgtum, jei tai būtų gyvybės ar mirties klausi- 
mas. Gana greit nutildei savo draugą Čigeną, kai jam į pilvą įsmigo strėlė. — 
Bronas, paėmęs už plaukų, atlošė vyro galvą ir įsmeigė durklą į paausį, o 
vėliau pasakė Ketlinai Stark, kad jis mirė nuo žaizdos. 

- Jis vis tiek buvo pasmerktas, - tarė Bronas, - o jo dejonės traukė juos 
prie mūsų. Čigenas tą patį būtų padaręs ir man... ir jis nebuvo draugas, tik 
bendrakeleivis. Neklysk, kemžy. Aš dėl tavęs koviausi, tačiau meilės tau ne- 
jaučiu. 

— Man reikėjo tavo kalavijo, - atšovė Tyrionas, - o ne meilės. - Jis numetė 
glėbį malkų ant žemės. 

Bronas nusišiepė. 

— Esi drąsus kaip koks samdomas kalavijuotis, tą reikia pripažinti. Kaip 
žinojai, kad stosiu tavo pusėn? 

— Kaip Žinojau? - Tyrionas nerangiai tupinėjo ant trumpų kojų norėda- 
mas įkurti ugnį. - Mečiau kauliuką. Tada smuklėje tu ir Čigenas padėjote 
paimti mane į nelaisvę. Kodėl? Kiti laikė tai savo pareiga, jie tai padarė dėl 
savo lordų, kuriems tarnavo, garbės, tačiau ne jūs abu. Jūs neturėjote nei lor- 
do, nei pareigos, nei menkos garbės, tai kam veltis į visa tai? - Jis išsiėmė 
peilį ir nudrožė kelias plonas skiedreles nuo vieno iš pagalių prakuroms. — 
Nagi, kodėl samdomi kalavijuočiai ką nors daro? Dėl aukso. Manei, kad ledi 
Ketlina apdovanos tave už pagalbą, galbūt netgi paims į tarnybą. Štai, turėtų 
būti gerai, tikiuosi. Ar turi titnagą? 

Bronas įkišo du pirštus į kapšelį prie diržo ir numetė titnagą. Tyrionas 
sugavo jį ore. 

— Dėkoju, - tarė. - Esmė ta, kad tu nepažįsti Starkų. Lordas Edardas yra 
išdidus, garbingas ir doras vyras, o jo ledi žmona ne tokia. O, be abejonės, ji 
būtų radusi pinigą ar du, kai viskas būtų pasibaigę, įspraudusi tau į rankas, 
tardama mandagų žodį ir mesdama paniekinamą žvilgsnį, tačiau tai dau- 
giausia, ko galėjai tikėtis. Starkai ieško drąsių, ištikimų ir garbingų vyrų, juos 
renkasi į tarnybą, o iš teisybės tu ir Čigenas esat tik žemakilmiai šunsnukiai. — 
Tyrionas brūkštelėjo titnagą į durklą, mėgindamas įskelti kibirkštį. Nieko. 

Bronas prunkštelėjo. 

- Turi drąsų liežuvį, trumpuli. Vieną dieną kas nors tau jį nurėš ir privers 
suvalgyti. 

- Visi man taip sako. - Tyrionas pažvelgė į samdomą kalavijuotį. - Ar aš 
tave įžeidžiau? Atsiprašau... tačiau tu esi šunsnukis, Bronai, neklysk dėl to. 

Pareiga, garbė, draugystė - argi tai tau? Ne, nesivargink atsakyti, mes abu 
žinome atsakymą. Vis dėlto nesi kvailas. Kai pasiekė Slėnį, ledi Stark tavęs 
nebereikėjo... užtat man - taip, o vienintelis dalykas, kurio Lanisteriams nie- 
kada netrūko, yra auksas. Kai atėjo laikas mesti kauliuką, vyliausi, kad būsi 
išmintingas ir suvoksi, kas tau naudinga. Man pasisekė, kad supratai. 

Jis vėl kaukštelėjo akmenį į plieną, ir vėl nesėkmingai. 

- Leisk, - pritūpęs pasisiūlė Bronas, - aš įkursiu. - Jis paėmė peilį ir ti- 
tnagą iš Tyriono rankų ir įskėlė žiežirbas iš pirmo karto. Medžio skiedros 
pradėjo rūkti. 

— Puikiai padirbėta, - pagyrė Tyrionas. - Gal tu ir šunsnukis, tačiau ne- 
abejotinai naudingas, o su kalaviju rankoje esi beveik toks pat neprilygsta- 
mas kaip mano brolis Džeimis. Ko tu nori, Bronai? Aukso? Žemių? Moterų? 
Išgelbėk mano kailį ir visa tai gausi. 

Bronas švelniai pūstelėjo ugnį ir liepsnos šoktelėjo aukščiau. 

— Ojei tu mirsi? 

— Ką gi, tada turėsiu bent gedėtoją, kurio sielvartas bus nuoširdus, - nusi- 
juokė Tyrionas. - Auksas išnyks kartu su manim. 

Ugnis gražiai plazdeno. Bronas atsistojo, įsikišo titnagą atgal į kapšelį ir 
numetė Tyrionui jo durklą. 

- Sąžininga, - tarė jis. - Tada mano kalavijas tavo... tačiau nesitikėk, kad 
priklaupsiu ir milordinsiu tave kaskart, kai šiksi. Aš nesu pataikūnas. 

- Ar kieno nors draugas, - pridūrė Tyrionas. - Net neabejoju, kad išduo- 
tum mane taip pat mikliai, kaip išdavei ledi Stark, jei matytum naudą. Jei 
ateis tokia diena, kai kils pagunda mane parduoti, atmink štai ką, Bronai, - 
aš galiu sumokėti dar didesnę kainą, nesvarbu, kokia ji būtų. Man patinka 
gyventi. O dabar, kaip manai, gal galėtum paieškoti mums vakarienės? 

— Pasirūpink arkliais, - tarė Bronas, išsitraukdamas ilgą durklą, kurį se- 
gėjo prie diržo. Jis nužingsniavo į tankmę. 

Po valandos žirgai jau buvo ištrinti ir pašerti, ugnis linksmai spragsėjo, o 
virš liepsnų čirškėdama ir spragsėdama vartėsi ožkiuko šlaunis. 

- Tetrūksta gero vyno nuplauti ožkiukui, - tarė Tyrionas. 

— Dar moters ir tuzino kalavijų, - pritarė Bronas. Jis sėdėjo priešais laužą 
sukryžiavęs kojas ir galando kalavijo ašmenis. Tas galąstuvo brūžinimas į 
plieną keistai ramino. - Netrukus visiškai sutems, - pasakė jis. - Pirmiausia 
budėsiu aš... jei tik dievai bus mums maloningi. Aišku, gailestingiau leisti 
nudėti mus miegančius. 

— O, manau, jie bus čia mums dar nespėjus sumigti. - Nuo čirškančios 
mėsos kvapo Tyrionui burnoje prisikaupė seilių. 

Bronas pažiūrėjo į jį per laužą. 

— Tu kažką sugalvojai, - tarė nepaleisdamas iš rankų galąstuvo. 

- Pavadinkime tai viltimi, - patikslino Tyrionas. - Dar vienas kauliukų 
metimas. 

— Lošiam iš mūsų gyvybės? 

Tyrionas trūktelėjo pečiais. 

- Ar mes turime išeitį? - Jis pasilenkė virš ugnies ir atsipjovė ploną ga- 
balėlį ožkienos. - Oooo, - palaimingai atsiduso kramtydamas. Per smakrą 
varvėjo taukai. - Truputį kietesnė, nei aš mėgstu, ir trūksta prieskonių, ta- 
čiau pernelyg garsiai nesiskųsiu. Jei būčiau Ėrijoje, šokinėčiau ant bedugnės 
krašto, vildamasis gauti virtų pupų. 

- Tačiau tam kalėjimo prižiūrėtojui atidavei kapšelį aukso, - pasakė Bronas. 

- Lanisteriai visada sumoka savo skolas. 

Netgi Mordas sunkiai tuo patikėjo, kai Tyrionas numetė jam odinį kap- 
šelį. Kalėjimo sargo akys išsipūtė kaip virti kiaušiniai, kai jis atrišo raištelį ir 
išvydo žibantį auksą. „Aš pasilikau sidabrą, - suktai šypsodamasis pasakė 
jam Tyrionas, - tačiau tau buvo pažadėta aukso ir jį turi. - Tai buvo daugiau 
nei toks žmogus kaip Mordas galėjo tikėtis uždirbti per visą gyvenimą ko- 
neveikdamas kalinius. - Ir atmink, ką sakiau, - tai tik pradžia. Jei kada nors 
atsibos tarnauti ledi Arin, prisistatyk į Kasterli Uolos pilį ir aš sumokėsiu tau 
likusią skolą.“ - Iš abiejų rankų byrant auksiniams drakonams, Mordas par- 
puolė ant kelių, žadėjo, kad taip ir padarys. 

Bronas išsitraukė durklą ir nukėlė ožkiuką nuo ugnies. Jis storais gabalais 
pjaustė apdegusią mėsą nuo kaulų, o Tyrionas tuo tarpu išgremžė du sužie- 
dėjusios duonos kriaukšlius, kurie turėjo atstoti dubenis. 

- Jei pasieksime upę, ką darysi toliau? - pjaustydamas paklausė samdo- 
mas kalavijuotis. 

— O, pradžiai pageidaučiau kekšės, pūkinių patalų ir ąsočio vyno. - Ty- 
rionas ištiesė savo „lėkštę“, į kurią Bronas prikrovė mėsos. - O tada, manau, 
sukčiau į Kasterli Uolą arba Karaliaus Uostą. Turiu keletą klausimų apie vie- 
ną durklą, į kuriuos man reikia atsakymų. 

Samdomas kalavijuotis pakramtė ir nurijo. 

— Tad sakei teisybę? Tai nebuvo tavo durklas? 

Tyrionas šykščiai šyptelėjo. 

— Ar aš tau panašus į melagį? 

Kol jie prisikimšo pilvus, suspindo žvaigždės, o virš kalnų patekėjo pus- 
mėnulis. Tyrionas pasiklojo ant žemės laukinės katės apsiaustą ir išsitiesė, 
vietoj pagalvės pasikišęs balną. 

— Mūsų draugai kažko delsia. 

- Jais dėtas, baiminčiausi žabangų, - tarė Bronas. - Kodėl taip atvirai ro- 
domės, jei neketiname įvilioti jų į spąstus. 

Tyrionas sukikeno. 

— Tada mums reikėtų uždainuoti ir jie skus šalin iš baimės. - Jis pradėjo 
švilpauti melodiją. 

- Tu išprotėjęs, kemžy, - iš panagių peiliu krapštydamas riebalus apstul- 
bo Bronas. 

— Kur dingo tavo meilė muzikai, Bronai? 

- Jei tau reikėjo muzikos, galėjai paprašyti, kad už tave kautųsi dainius. 

Tyrionas vyptelėjo. 

— Tai būtų stulbinantis vaizdelis. Taip ir matau jį atremiantį serą Vardį 
medine arfa. - Jis toliau švilpavo. - Žinai šitą dainą? - paklausė. 

— Girdėjau ją tai šen, tai ten, užeigose ir viešnamiuose. 

— Mirišų. „Mano meilės metai“. Miela ir graudi, jei supranti žodžius. Ją 
niūniuodavo pirmoji mergina, su kuria permiegojau, ir aš taip ir nesugebė- 
jau išmesti jos iš galvos. - Tyrionas pažvelgė į dangų. Buvo aiški, šalta naktis, 
ir žvaigždės spindėjo virš kalnų, ryškios ir negailestingos kaip tiesa. - Su- 
tikau ją tokią naktį kaip ši, - išgirdo save sakant. - Džeimis ir aš grįžome 
iš Lanisporto, kai išgirdome klyksmą ir ji išbėgo į kelią, o du persekiotojai 
lipo jai ant kulnų, šūkaudami grasinimus. Mano brolis išsitraukė kalaviją ir 
nusivijo juos, o aš nulipau nuo žirgo pasaugoti mergaitės. Ji buvo vos metais 
vyresnė nei aš, tamsiaplaukė, liauna, o veidelis galėjo sudaužyti širdį. Bent 
jau manąją tikrai sudaužė. Nekilminga, išbadėjusi, murzina... tačiau miela. 
Vydamiesi jie nuplėšė jai nuo nugaros pusę skarmalų, kuriais ji vilkėjo, tad 
apgaubiau ją savo apsiaustu, kol Džeimis vaikėsi tuos vyrus po miškus. Kol 
jis paršuoliavo, aš išpešiau jos vardą ir sužinojau, kas ji tokia. Ji buvo smul- 
kaus ūkininko dukra, nuo karštinės mirus tėvui liko našlaitė, pakeliui į... 
niekur, tiesą sakant. - Džeimis apsiputojęs norėjo sučiupti tuos vyrus. Ne- 
dažnai nusikaltėliai drįsdavo pulti keliautojus taip arti Kasterli Uolos pilies, 
ir jis palaikė tai įžeidimu. Mergaitė buvo pernelyg išsigandusi keliauti toliau 
viena, tad aš pasisiūliau palydėti ją iki artimiausios užeigos ir pavalgydinti, 
kol mano brolis nujos į pilį pagalbos. 

Tokio alkano žmogaus nebuvau matęs. Šnekučiuodamiesi mes suvalgėme 
du viščiukus ir dalį trečiojo, išgėrėme ąsotį vyno. Buvau vos trylikos, ir, ko 
gero, vynas kaukštelėjo man galvon. Kitą akimirką mes jau gulėjome vienoje 
lovoje. Ji buvo drovi, o aš dar drovesnis. Niekaip nesuprantu, iš kur radau 
drąsos. Kai atėmiau jai nekaltybę, ji raudojo, tačiau vėliau pabučiavo mane ir 
padainavo trumputę dainelę, o rytui dar neišaušus aš jau buvau įsimylėjęs. 

— Tu? - Brono balse buvo girdėti nuostaba. 

— Nesąmonė, ar ne? - Tyrionas vėl pradėjo švilpauti dainelę. - Aš ją ve- 
džiau, - galiausiai prisipažino. 

- Lanisteris iš Kasterli Uolos vedė smulkaus ūkininko dukterį, - stebėjosi 
Bronas. - Kaip tau tai pavyko? 

— O, nustebtum sužinojęs, ką gali vaikis padaryti su melu, penkiasdešim- 
čia sidabrinių ir girtu šventiku. Nedrįsau parsivesti nuotakos namo į pilį, tad 
įkurdinau ją nuosavame name ir porą savaičių mes žaidėme vyrą ir žmoną. 
O tada šventikas išsiblaivė ir viską prisipažino mano lordui tėvui. - Tyrio- 
nas nustebo, kokią neviltį jaučia apie tai pasakodamas, net po šitiekos metų. 

Turbūt iš nuovargio. - Tai buvo galas mano vedyboms. - Jis sėdėjo ir smak- 
sojo į gęstančią ugnį, markstydamasis prieš šviesą. 

— Jis išvarė mergaitę“ 

- Jis pasielgė dar geriau, - tarė Tyrionas. - Iš pradžių jis privertė brolį 
pasakyti man tiesą. Matai, mergina buvo kekšė. Džeimis viską suorganizavo: 
kelią, nusikaltėlius, viską. Jis pamanė, kad man jau būtų metas permiegoti 
su moterimi. Jis sumokėjo dvigubai už nekaltą mergelę, žinodamas, kad tai 
bus man pirmasis kartas. Džeimiui viską išklojus, norėdamas mane pamo- 
kyti, lordas Taivinas atvedė mano žmoną ir atidavė ją sargybiniams. Jis tikrai 
jai dosniai sumokėjo. Po sidabrinį už kiekvieną vyrą. Kiek kekšių užsipra- 
šo tokios sumos? Jis pasodino mane kareivinių kampe ir liepė žiūrėti, kol 
galiausiai ji turėjo tiek sidabrinių, kad monetos krito jai iš saujos ir riedėjo 
ant žemės, ji... - Dūmai graužė akis. Tyrionas atsikrenkštė ir nusisukęs nuo 
laužo įsmeigė akis į tamsą. - Lordas Taivinas liepė man eiti paskutiniam, - 
tyliai pridūrė. - Man jis davė susimokėti auksine moneta, nes aš Lanisteris, 
todėl vertas daugiau. 

Po kurio laiko jis vėl išgirdo galąstuvo džerškėjimą - Bronas galando ka- 
laviją. 

— Trylikos, trisdešimties ar trejų - būčiau nudėjęs tą vyrą, kuris su mani- 
mi taip pasielgtų. 

Tyrionas atsisuko pažiūrėti į jį. 

— Vieną dieną gali gauti tokią progą. Prisimink, ką aš tau sakiau. Lanis- 
teriai visada apmoka savo skolas. - Jis nusižiovavo. - Manau, pabandysiu 
užmigti. Pažadink mane, jei reikės mirti. 

Jis susisupo į laukinės katės kailį ir užsimerkė. Žemė buvo akmenuota ir 
šalta, tačiau po kurio laiko Tyrionas Lanisteris užmigo. Jis sapnavo dangaus 
vienutę. Šįkart jis buvo sargas, o ne kalinys, didelis, su diržu rankoje, ir jis 
mušė savo tėvą, stumdamas jį atbulą, bedugnės link... 

— Tyrionai! - Brono įspėjimas buvo tylus ir primygtinis. 

Tyrionas akimirksniu pabudo. Iš laužo buvo likę tik pelenai, o iš visų pu- 
sių link jų sliūkino šešėliai. Bronas priklaupė ant kelio, vienoje rankoje laiky- 
damas kalaviją, kitoje durklą. Tyrionas pakėlė ranką: lik ramiai, sakė ji. 

- Ateikite, pasišildykite prie mūsų ugnies, naktis šalta, - šūktelėjo jis sė- 
linantiems šešėliams. - Deja, neturime pasiūlyti jums vyno, bet galite pasi- 
vaišinti ožkiena. 

Šešėliai sustojo. Ant plieno Tyrionas regėjo mėnulio žaismą. 

— Mūsų kalnai, - iš už medžių šūktelėjo balsas: žemas, atšiaurus, nedrau- 
giškas. - Mūsų ožka. 

- Jūsų ožka, - sutiko Tyrionas. - Kas jūs? 

— Kai susitiksite su savo dievais, - atsakė kitas balsas, - pasakykite, kad 
jus atsiuntė Guntoras, Gurno iš Akmeninių Varnų sūnus. - Po kojomis 

trakštelėjo šaka, ir jis išlindo į šviesą; plonas vyras raguotu šalmu, apsigin- 
klavęs ilgu peiliu. 

- Ir Šiaga, Dolfo sūnus. - Tai buvo pirmasis balsas: žemas ir negailestin- 
gas. Jų dešinėje sujudėjo didelis akmuo ir atsistojo, virsdamas vyru. Jis buvo 
stambus, lėtas, stiprus, vilkėjo kailiais, dešinėje rankoje laikė kuoką, kairė- 
je - kirvį. Jis kaukštelėjo juos vieną į kitą drimblindamas arčiau. 

Kiti balsai šaukė kitus vardus: Konas ir Torekas, Jagotas ir kiti, kuriuos 
Tyrionas pamiršo, vos išgirdęs; mažiausiai dešimt. Keli turėjo kalavijus ir 
peilius; kiti mojavo šakėmis, dalgiais ir žeberklais. Jis palaukė, kol jie liovėsi 
stūgavę, o tada prabilo: 

— Aš Tyrionas, Taivino sūnus iš Lanisterių, Uolos Liūtų, klano. Mielai su- 
mokėsime jums už suvalgytą ožką. 

- Ką tu gali mums duoti, Tyrionai, Taivino sūnau? - paklausė vyras, pasi- 
vadinęs Guntoru, ir atrodė esąs jų vadas. 

— Mano kapšelyje yra sidabro, - tarė Tyrionas. - Šie grandininiai marš- 
kiniai, kuriais vilkiu, man per dideli, bet turėtų puikiai tikti Konui, o kovos 
kirvis derėtų Šiagos galingai rankai daug labiau nei medinis, kurį jis laiko. 

- Pusžmogis sumokės mums mūsų pačių monetomis, - nusišaipė Gun- 
toras. - Tavo sidabras yra mūsų. Jūsų žirgai - mūsų. Žiedmarškės, karo kir- 
vis ir peilis, kurį segi prie diržo, - irgi. Negalite mums duoti nieko daugiau 
nei gyvybes. Kaip tau patiktų mirti, Tyrionai, Taivino sūnau? 

- Savo lovoje, vyno pilnu pilvu, su mergele, apžiojusia mano gaidį, sulau- 
kus aštuoniasdešimties, - atsakė jis. 

Didysis vyras, Šiaga, nusikvatojo pirmas ir garsiausiai. Kiti atrodė ne taip 
sužavėti. 

— Konai, paimk jų žirgus, - įsakė Guntoras. - Užmušk tą kitą ir čiupk šitą 
pusžmogį. Jis galės melžti ožkas ir juokinti motinas. 

Bronas pašoko ant kojų. 

— Kas mirs pirmas? 

- Ne! - griežtai nutraukė Tyrionas. - Guntorai, Gurno sūnau, išklausyk 
mane. Mano giminė turtinga ir galinga. Jei Akmeninės Varnos palydės mus 
saugiai per kalnus, milordas tėvas apipils jus auksu. 

- Lygumų lordo auksas toks pat bevertis, kaip ir pusžmogio pažadai, - 
tarė Guntoras. 

- Gal aš ir pusžmogis, - tarė Tyrionas, - tačiau bent jau turiu drąsos su- 
sitikti su priešais. Kodėl Akmeninės Varnos slepiasi už kalvų ir dreba iš bai- 
mės, kai pro šalį joja Slėnio riteriai? 

Šiaga suriaumojo iš pykčio ir trinktelėjo vėzdu per kirvį. Jagotas bakste- 
lėjo Tyrionui į veidą ugnyje užgrūdintu ilgos medinės ieties smaigaliu. Šis 
prisivertė nekrūptelėti. 

- Ar tai geriausi ginklai, kuriuos pasivogėte? - tarė jis. - Gal ir geri dobti 
avims, galbūt... nes avys nesipriešina. Mano tėvo kalviai nukala geresnius iš 
plieno. 

- Mažasis bernvyri, - suriaumojo Šiaga. — Ar tyčiosies iš mano kirvio, kai 
nukirsiu tavo pimpalą ir sušersiu ožkoms? 

Tačiau Guntoras pakėlė ranką. 

— Ne, aš noriu jį išklausyti. Motinos alksta, o plienas pamaitina daugiau 
burnų nei auksas. Ką tu mums duotum mainais į jūsų gyvybes, Tyrionai, 
Taivino sūnau? Kalavijus? Ietis? Šarvus? 

- Visa tai ir dar daugiau, Guntorai, Gurno sūnau, - šypsodamasis atsakė 
Tyrionas. - Aš atiduosiu jums Arino Slėnį. 


EDARDAS 


ro aukštus, siaurus langus urvą primenančioje Raudonosios pilies sosto 

menėje ant žemės liejosi saulėlydžio šviesa, raudonais dryžiais išmar- 
gindama sienas, ant kurių kadaise kabėjo drakonų galvos. Dabar akmuo 
buvo nukabintas medžioklės gobelenais, pagyvintas žalia, ruda ir mėlyna 
spalva, tačiau Nedui Starkui atrodė, kad vienintelė spalva menėje yra kraujo 
raudonis. 

Jis sėdėjo aukštai ant didžiulės senovinės Eigono Užkariautojo kėdės, ge- 
ležinės pilnos smaigalių ir dantytų kraštų pabaisos iš keistai išlankstyto me- 
talo. Tai buvo, kaip Robertas ir įspėjo, velniškai nepatogi kėdė, ypač dabar, 
kai lūžusią koją kas minutę varstė vis aštresnis skausmas. Kas valandą meta- 
las po juo vis kietėjo, o dėl plieno ilčių už nugaros Nedas negalėjo atsilošti. 
Karalius neturi sėdėti ramiai, pareiškė Eigonas Užkariautojas, kai įsakė nu- 
kaldinti didžiulį sostą iš kalavijų, kuriuos atėmė iš priešų. Tebūnie prakeiktas 
Eigonas dėl tokios arogancijos, niūriai pagalvojo Nedas, ir tebūnie prakeiktas 
Robertas ir jo medžioklė. 

— Esate tikras, kad tai nebuvo plėšikai? - lipšniai pasiteiravo Veiris nuo 
tarybos stalo sosto apačioje. Vyriausiasis meisteris Paiselis neramiai muistė- 
si šalia jo, o Mažasis Pirštas žaidė su plunksna. Jie buvo vieninteliai čia daly- 
vaujantys tarybos nariai. Karaliaus miške buvo pastebėtas baltasis elnias, ir 
lordas Renlis bei seras Beiristinas išjojo su karalium medžioklėn, drauge su 
princu Džofriu, Sandoru Kligeinu, Balonu Svonu ir puse dvariškių. 

Jis bent jau galėjo sėdėti. Išskyrus tarybą, visi kiti privalo pagarbiai stovėti 
ar klūpėti. Prašytojai spietėsi netoli aukštų durų; riteriai, kilmingi lordai ir 
ledi prie gobelenų; prasčiokai galerijoje; šarvuoti sargybiniai auksiniais ar 
pilkais apsiaustais visi stovėjo. Kaimiečiai klūpėjo: vyrai, moterys ir vaikai, 
vienodai apdriskę ir kruvini, baugščiai nuleidę akis. Trys riteriai, atvedę juos 
čia liudyti, stovėjo už jų. 

— Plėšikai, lorde Veiri? - sero Reimuno Dario balsas skambėjo panieki- 
namai. - O, tai buvo plėšikai, neabejotinai. Lanisterių plėšikai. 

Nedas jautė įtampą salėje, nes kilmingi lordai ir tarnai vienodai įsitem- 
pę klausėsi. Jo tai nestebino. Vakarai virto pavojaus židiniu nuo tada, kai 
Ketlina pagrobė Tyrioną. Ir Riveranas, ir Kasterli Uolos pilis sušaukė savo 
vėliavininkus, kariuomenės telkėsi tarpeklyje žemiau Auksinio Danties. 
Buvo tik laiko klausimas, kada pasipils kraujas. Reikėjo nuspręsti, kaip jį 
sustabdyti. 

Liūdnaakis seras Karilas Vensas, kuris būtų buvęs gražus, jei ne vyno 
spalvos apgamas, darkantis jo veidą, mostelėjo į klūpančius kaimiečius. 

— Tai žmonės, spėję pabėgti iš Šererio įtvirtinimų, lorde Edardai. Visi kiti 
žuvo drauge su Vendišo miestelio ir Mimų Brastos žmonėmis. 

— Stokitės, - įsakė Nedas kaimiečiams. Jis niekuomet netikėjo klūpančio 
žmogaus kalbomis. - Visi, stokitės. 

Pavieniui ar poromis Šererio įtvirtinimų gyventojai atsistojo. Vienam 
seneliui prireikė pagalbos, o jauna mergaitė kruvina suknele liko klūpėti, 
įsistebeilijusi į serą Eirį Oukhartą, stovintį Geležinio sosto papėdėje balta 
karaliaus sargybos uniforma, pasiruošusį saugoti ir ginti savo karalių... arba, 
kaip įsivaizdavo Nedas, karaliaus ranką. 

— Džosai, - seras Reimunas Daris kreipėsi į apkūnų plinkantį vyriškį alu- 
dario prijuoste. - Papasakok rankai, kas nutiko Šereryje. 

Džosas linktelėjo. 

- Jei jūsų kilnybė teiktųsi išklausyti... 

- Jo kilnybė medžioja už Juodųjų Vandenų, - patikslino Nedas, nesu- 
prasdamas, kaip žmogus gali visą gyvenimą nugyventi per kelias dienas ke- 
lio nuo Raudonosios pilies ir nežinoti, kaip atrodo jo karalius. Nedas vil- 
kėjo baltą lininę palaidinę su Starkų didvilkiu ant krūtinės; juodas vilnonis 
apsiaustas ties apykakle buvo susegtas sidabrine, jo postą simbolizuojančia 
ranka. Juoda, balta, pilka - visi tiesos atspalviai. - Aš esu lordas Edardas 
Starkas, karaliaus ranka. Pasakyk man, kas esi ir ką žinai apie tuos raitelius. 

— Aš turiu... turėjau... turėjau aludę, milorde, Šereryje, prie akmeninio 
tilto. Puikiausias alus į pietus nuo Sąsmaukos, visi taip sakė, meldžiu atleisti, 
milorde. Dabar jo neliko, kaip ir viso kito, milorde. Jie atėjo, išgėrė savo dalį, 
o kas liko, išliejo, tada padegė mano namus; jie būtų išlieję ir mano kraują, 
jei būtų pagavę, milorde. 

- Jie išrūkė mus, - pritarė greta stovintis ūkininkas. - Atjojo tamsoje iš 
pietų, padegė laukus ir namus, žudė visus, kas tik bandė juos sustabdyti. Ta- 
čiau tai nebuvo plėšikai, milorde. Jie net neketino vogti mūsų galvijų, ne: jie 
papjovė mano pieningą karvę ir paliko ją musėms ir varnoms. 

- Jie nugalabijo mano mokinį, - tarė mažas ir storas vyras kalvio raume- 
nimis ir su tvarsčiu ant galvos. Į dvarą jis atvyko vilkėdamas geriausiais turi- 
mais rūbais, tačiau jo kelnės buvo sulopytos, o apsiaustas dėmėtas nuo kelio 
dulkių. - Vaikėsi jį po laukus ant žirgų, baksnodami ietimis lyg kokį kiškį; jie 
juokėsi, o vaikis klupo ir klykė, kol galiausiai vienas persmeigė jį kiaurai. 

Klūpanti mergaitė pakėlė galvą į Nedą, sėdintį soste aukštai virš jos. 

- Jie užmušė ir mano motiną, jūsų kilnybe. Ir jie... jie... - Jos balsas nu- 
trūko, tarsi ji būtų pamiršusi, ką norėjo pasakyti. Ji pradėjo kūkčioti. 

Toliau pasakojo seras Reimunas Daris. 

- Vendišo miestelio žmonės ieškojo prieglobsčio įtvirtinimuose, tačiau 
jų sienos buvo medinės. Plėšikai apkrovė sienas šiaudais ir supleškino juos 
gyvus. Kai Vendišo žmonės atvėrė vartus, norėdami išsigelbėti nuo ugnies, 
jie apšaudė juos bėgančius strėlėmis, net moteris su žindukliais kūdikiais. 

— O, siaubinga, - sumurmėjo Veiris. - Kokie žiaurūs gali būti žmonės! 

- Jie taip pat būtų pasielgę ir su mumis, tačiau Šererio įtvirtinimų sienos 
akmeninės, - tarė Džosas. - Kai kurie norėjo mus išrūkyti, tačiau tas jų di- 
dysis tarė, kad aukštupy yra gardesnis kąsnelis, tad jie patraukė prie Mimų 
Brastos. 

Palinkęs į priekį Nedas pirštais užčiuopė šaltą metalą. Kiekviename tar- 
pupirštyje atsidūrė ašmenys, nes sulenktų kalavijų smaigaliai buvo išsisklei- 
dę tarsi sosto atramų nagai. Net ir po trijų šimtmečių kai kurie dar buvo 
ganėtinai aštrūs ir pjovė. Geležinis sostas buvo pilnas žabangų neatsargiems. 
Baladės pasakoja, kad jam nukaldinti prireikė tūkstančio kalavijų, iki baltu- 
mo įkaitintų Baleriono, Juodojo Siaubo, žaizdre. Kaldinimas truko penkias- 
dešimt devynias dienas. Sosto gale susirietęs gulėjo juodas žvėris, padarytas 
iš skustuvo ašmenų, strėlių antgalių ir aštraus metalo juostų; ši kėdė galėjo 
pribaigti žmogų, ir pribaigė, jei tikėsime pasakojimais. 

Kodėl čia sėdi, Edardas Starkas taip ir nesuprato, tačiau jis sėdėjo, o tie 
žmonės laukė iš jo teisingumo. 

— Kokių turite įrodymų, kad tai buvo Lanisteriai? - paklausė jis, stengda- 
masis sutvardyti įniršį. - Ar jie vilkėjo tamsiai raudonus apsiaustus, ar laikė 
vėliavas su liūto atvaizdu? 

— Net Lanisteriai nėra tokie beviltiškai kvaili, - atkirto seras Markas Pai- 
peris. Jis buvo pasipūtęs neapsiplunksnavęs gaidžiukas, pernelyg jaunas ir 
karštas, kad patiktų Nedui, tačiau geras Ketlinos brolio - Edmuro Tulio — 
draugas. 

— Visi vyrai buvo raiti ir šarvuoti, milorde, - ramiai paaiškino seras Kari- 
las. - Jie buvo ginkluoti ietimis su plieno antgaliais, ilgais kalavijais ir kovos 
kirviais skerdynėms. - Jis mostelėjo į vieną apdriskusį atbėgėlį. - Ei, tu! Taip, 
tu, niekas tavęs nenuskriaus. Papasakok rankai, ką pasakojai man. 

Senasis vyras palingavo galvą. 

- Tai dėl jų arklių, - tarė jis, - jie jojo karo žirgais. Daugel metų dirbau se- 
nojo sero Vilumo arklidėse, tad žinau skirtumą. Nė vienas iš jų nėra traukęs 
plūgo, dievai tebūnie man liudytojais, jei aš neteisus. 

— Puikiais ristūnais jojantys plėšikai, - nusistebėjo Mažasis Pirštas. - Gal- 
būt jie pavogė žirgus kokioje nusiaubtoje vietoje. 

— Kiek ten buvo vyrų? - pasiteiravo Nedas. 

— Mažiausiai šimtas, - atsakė Džosas, tuo pat metu kalvis su tvarsčiu išta- 
rė: „Penkiasdešimt“, - o močiutė už jų: „Šimtų šimtai, milorde, visa kariuo- 
menė.“ 

— Esi teisesnė, nei galvoji, dievo moterie, - tarė jai lordas Edardas. - Sa- 
kote, jie neturėjo vėliavų? O kokius šarvus vilkėjo? Gal pastebėjote ženklus 
ar raštus ant skydų ir šalmų? 

Aludaris Džosas papurtė galvą. 

— Apgailestauju, milorde, bet ne, jų šarvai buvo paprasti, tik... tas, kuris 
juos vedė... jis buvo šarvuotas kaip ir kiti, tačiau negalėjai suklysti jį atpažin- 
damas. Iš jo didumo, milorde! Kas sako, kad milžinų neliko, nėra matęs šito, 
prisiekiu. Jis stambus kaip buivolas, o balsu galėtų akmenis skaldyti. 

- Kalnas! - garsiai ištarė seras Markas. - Ar rastųsi žmogus, kuris tuo 
abejotų? Tai Gregorio Kligeino darbas. 

Nedas girdėjo murmesį prie langų ir menės gale. Netgi galerijoje žmonės 
susijaudinę šnabždėjosi. Ir kilmingi lordai, ir prastuomenė žinojo, ką reiškia, 
jei seras Markas teisus. Seras Gregoris Kligeinas buvo lordo Taivino Laniste- 
rio vėliavininkas. 

Jis tyrinėjo išsigandusių kaimiečių veidus. Nenuostabu, kad jie taip bi- 
jojo; jie manė, kad juos atitempė čia įvardinti lordo Taivino, kaip kruvinų 
rankų skerdiko, prieš karalių, kuris pagal vedybas buvo jo sūnus. Kažin, ar 
riteriai davė jiems galimybę rinktis. 

Vyriausiasis meisteris Paiselis sunkiai pakilo nuo tarybos stalo, jo posto 
grandinė skimbčiojo. 

- Sere Markai, su visa pagarba, jūs negalite žinoti, kad tas plėšikas buvo 
seras Gregoris. Karalystėje yra daug didelių vyrų. 

— Tokių kaip Jojantis Kalnas? — pasitikslino seras Karilas. - Nesu tokio 
sutikęs. 

— Nė vienas iš čia esančių vyrų nėra sutikęs, - karštai pridūrė seras Rei- 
munas. - Net jo brolis atrodo kaip šunytis greta jo. Milordai, atsimerkite. Ar 
jums reikia pamatyti jo antspaudą ant lavonų? Tai buvo Gregoris. 

— Kodėl Gregoris turėtų virsti plėšiku? - paklausė Paiselis. - Dėl savo lor- 
do siuzereno kilnumo jis valdo stiprią pilį ir savo paties žemes. Tas vyras 
įšventintas į riterius. 

— Netikras riteris, - tarė seras Markas. - Pasiutęs lordo Taivino šuo. 

- Milorde ranka, - nepalenkiamu balsu pradėjo Paiselis, - raginu jus pri- 
minti šiam gerajam riteriui, kad lordas Taivinas Lanisteris yra mūsų malo- 
ningosios karalienės tėvas. 

— Dėkoju, meisteri Paiseli, - tarė Nedas. - Ko gero, būtume tai pamiršę, 
jei nebūtumėt pabrėžęs. 

Nuo sosto aukštumos jis matė vyrus, patyliukais smunkančius pro duris 
menės gale. Triušiai neria į urvus, pagalvojo... arba žiurkės skuba pagraužti 
karalienės sūrio. Jis pamatė šventikę Mordeiną galerijoje su jo dukra San- 
sa greta. Nedui užėjo piktumas; mergaitei čia nedera būti. Tačiau šventikė 
negalėjo žinoti, kad šiandien teisme nebus tik įprasti varginantys reikalai: 
peticijų klausymas, ginčų tarp besivaržančių įtvirtinimų sprendimas ir ribo- 
ženklių vietos nagrinėjimas. 

Žemiau prie tarybos stalo Piteris Beilišas prarado susidomėjimą plunks- 
na ir palinko į priekį. 

— Sere Markai, sere Karilai, sere Reimunai, ar galiu užduoti jums klausi- 
mą? Šiuos įtvirtinimus turėjote ginti jūs. Kur jūs buvote, kai prasidėjo sker- 
dynės ir padegimai? 

Atsakė seras Karilas Vensas. 

— Aš lankiau milordą tėvą tarpeklyje žemiau Auksinio Danties, kaip ir 
seras Markas. Kai kalbos apie šį smurtą pasiekė serą Edmurą Tulį, jis atsiun- 
tė žinią, kad mums reikėtų surinkti nedideles pajėgas, surasti visus, kas liko 
gyvas, ir pristatyti karaliui. 

Prabilo seras Reimunas Daris: 

- Seras Edmuras pakvietė mane su savo pajėgomis atvykti į Riveraną. Aš 
buvau apsistojęs už upės netoli jo sienų ir laukiau įsakymų, kai žinia mane 
pasiekė. Kol parsiradau į savo žemes, Kligeinas ir jo pašlemėkai jau buvo 
grįžę į Raudonąją Šaką ir jojo į Lanisterių kalvas. 

Mažasis Pirštas mąsliai paglostė savo barzdos smaigalį. 

— Ojeigu jie vėl sugrįš, sere? 

- Jeigu jie sugrįš, jų krauju palaistysime laukus, kuriuos jie sudegino, — 
karštai pareiškė seras Markas Paiperis. 

- Seras Edmuras pasiuntė vyrus į kiekvieną kaimą ir įtvirtinimą per die- 
nos kelią nuo sienos, - paaiškino seras Karilas. - Kitas antpuolis jiems nebus 
toks lengvas pasijodinėjimas. 

O gal kaip tik to lordas Taivinas ir nori, pagalvojo Nedas, susilpninti Ri- 
verano pajėgas, paakinti jaunuolį išsklaidyti kalavijus. Jo žmonos brolis buvo 
jaunas ir labiau narsus nei išmintingas. Jis stengsis išlaikyti kiekvieną žemės 
lopinėlį, apginti kiekvieną vyrą, moterį ir vaiką, kurie vadina jį lordu, o Tai- 
vinas Lanisteris buvo pakankamai nuovokus, kad tai suprastų. 

- Jei jūsų laukai ir įtvirtinimai saugūs nuo užpuolimų, - vėl tarė lordas 
Piteris, - ko jūs prašote iš sosto? 

- Trišakio lordai saugo karaliaus taiką, - tarė seras Reimunas Daris. - La- 
nisteriai ją sulaužė. Mes prašome teisės atsakyti jiems - plienu į plieną. Mes 
reikalaujame teisingumo žmonėms iš Šererio, Vendišo miestelio ir Mimų 
Brastos. 

— Edmuras sutinka, kad turime sumokėti Gregoriui Kligeinui jo paties 
kruvina moneta, - pareiškė seras Markas, - tačiau senasis lordas Hosteris 
įsakė mums atvykti čia ir prašyti karaliaus leidimo smogti. 

Tada ačiū dievams už senąjį lordą Hosterį. Taivinas Lanisteris buvo tokia 
pat lapė kaip ir liūtas. Jei jis išties pasiuntė Gregorį deginti ir plėšikauti, - o 
Nedas neabejojo, kad taip ir buvo, - jis pasirūpino, kad šis jotų nakties prie- 
dangoje, be vėliavų, apsimetęs paprastu plėšiku. Jei Riveranas kirstų atgal, 
Sersi ir jos tėvas sakytų, kad tai Tuliai sulaužė karaliaus taiką, o ne Laniste- 
riai. Dievai težino, kuo patikėtų Robertas. 

Vyriausiasis meisteris Paiselis vėl stovėjo ant kojų. 

— Milorde ranka, jei šie geri žmonės tiki, kad seras Gregoris sulaužė savo 
šventą priesaiką plėšikaudamas ir prievartaudamas, tegu keliauja pas jo lor- 
dą ir skundžiasi jam. Šie nusikaltimai nėra sosto rūpestis. Tegu jie reikalauja 
teisingumo iš lordo Taivino. | 

— Viskas yra karaliaus teisingumas, - paaiškino jam Nedas. - Šiaurė, pie- 
tūs, rytai ar vakarai, viską mes darome Roberto vardu. 

— Karaliaus vardu, - pataisė vyriausiasis meisteris Paiselis. - Taip yra, ir 
turime atidėti šį reikalą, kol karalius... 

— Karalius medžioja kitoje upės pusėje ir gali negrįžti kelias dienas, - tarė 
lordas Edardas. - Robertas pavedė man sėdėti jo vietoje, klausytis jo ausimis 
ir kalbėti jo balsu. Tą aš ir darysiu... nors sutinku, kad jam turi būti praneš- 
ta. - Jis pastebėjo pažįstamą veidą po gobelenais. - Sere Robarai. 

Seras Robaras Roisas žengė į priekį ir nusilenkė. 

— Milorde. 

— Jūsų tėvas medžioja su karaliumi, - tarė Nedas. - Ar jūs pranešite jiems, 
kas buvo kalbama ir daroma čia šiandien? 

— Nedelsdamas, milorde. 

- Ar tai reiškia, kad turime jūsų leidimą atkeršyti serui Gregoriui? - pa- 
klausė sosto Markas Paiperis. 

— Atkeršyti? - pakartojo Nedas. - Maniau, mes kalbame apie teisingumą. 
Sudeginus Kligeino laukus ir išžudžius jo žmones karaliaus teisingumas ne- 
bus atstatytas, tik jūsų įžeista savimeilė. - Jis nusuko akis, jaunajam riteriui 
nespėjus niršiai užprotestuoti, ir kreipėsi į kaimiečius: - Šererio žmonės, ne- 
galiu grąžinti jums jūsų namų ar jūsų pasėlių ir negaliu prikelti jūsų miru- 
siųjų. Tačiau galbūt galiu jums duoti bent truputį teisingumo mūsų karaliaus 
Roberto vardu. 

Visos akys menėje buvo įsmeigtos į jį, visi laukė. Nedas lėtai atsistojo, 
rankomis sunkiai atsispirdamas nuo sosto, jo lūžusi koja įtvare rėkte rėkė. 
Jis iš visų jėgų pasistengė nepaisyti skausmo; nevalia parodyti jiems savo 
silpnumo. 

- Pirmieji Žmonės tikėjo, kad teisėjas, reikalaujantis mirties, pats turi pa- 
kelti kalaviją, o šiaurėje mes vis dar tai darome. Man nepatinka siųsti kitus 
žudyti už mane... tačiau šiandien kitaip negaliu. - Jis mostelėjo į lūžusią koją. 

- Lorde Edardai! - Šūksnis atskriejo iš vakarinės menės pusės ir gražus 
jaunuolis drąsiai žengė pirmyn. Be šarvų seras Loras Tairelis atrodė dar jau- 
nesnis nei šešiolikos. Jis vilkėjo blyškiai mėlynus šilkus ir diržą - grandinę iš 
auksinių rožių, savo giminės ženklą. - Meldžiu, suteikit man garbę veikti už 
jus. Skirkite man šią užduotį, milorde, ir aš prisiekiu - jūsų nenuvilsiu. 

Mažasis Pirštas nusijuokė. 

- Sere Lorai, jei mes išleisime jus vieną, seras Gregoris parsiųs mums 
jūsų galvą su slyva, įkišta į tą jūsų nuostabią burną. Kalnas nėra iš tų, kurie 
palenktų kaklą kokio nors vyro teisingumui. 

— Aš nebijau Gregorio Kligeino, - išdidžiai pareiškė seras Loras. 

Nedas lėtai atsisėdo atgal į kietą geležinį iškrypusį Eigono sostą. Jo akys 
tyrinėjo veidus palei sieną. 

- Lorde Berikai, - šūktelėjo. - Torai iš Myro. Sere Gladenai. Lorde Lo- 
tarai. — Išvardinti vyrai vienas po kito žengė į priekį. - Kiekvienas iš jūsų 
surinkite po dvidešimt vyrų perduoti mano sprendimo į Gregorio pilį. Dvi- 
dešimt mano paties sargybinių keliaus su jumis. Lorde Berikai Dondarionai, 
jūs vadovausite, kaip ir pridera pagal jūsų rangą. 

Jaunasis lordas šviesiai rudais plaukais nusilenkė. 

- Kaip įsakysite, lorde Edardai. 

Nedas pakėlė balsą, kad jis pasiektų patį sosto menės galą. 

— Roberto Pirmojo iš Barateonų giminės, Andalų, Roinarų ir Pirmųjų 
Žmonių karaliaus, Septynių Karalysčių valdovo ir Krašto Globėjo vardu, aš, 
Edardas iš Starkų giminės, karaliaus ranka, įsakau jums skubiai joti į vaka- 
rines žemes, po karaliaus vėliava kirsti Raudonąją Trišakio Šaką ir įvykdyti 
karaliaus teisingumą netikram riteriui Gregoriui Kligeinui ir kitiems jo nu- 
sikaltimų bendrams. Aš kaltinu jį užsitraukus gėdą, atimu visus rangus ir 
titulus, visas žemes, pajamas, įtvirtinimus ir pasmerkiu jį myriop. Lai dievai 
pasigaili jo sielos. 

Kai nutilo jo balso aidas, Gėlių riteris atrodė apstulbęs. 

- Lorde Edardai, o kaip aš? 

Nedas pažvelgė į jį. Iš aukštai Loras Tairelis atrodė beveik toks pat jaunas 
kaip Robas. 

— Niekas neabejoja jūsų šaunumu, sere Lorai, tačiau čia mes kalbame apie 
teisingumą, o jūs siekiate keršto. - Jis vėl pažvelgė į lordą Beriką. - Išjokite 
su pirmąja šviesa. Tokius reikalus geriausia sutvarkyti greitai. - Jis pakėlė 
ranką. - Šiandien sostas daugiau peticijų nebenagrinės. 

Eilinas ir Porteris užsirabždino geležiniais laiptais padėti jam nulipti. 
Leisdamasis žemyn jis jautė niūrų Loro Tairelio žvilgsnį, tačiau jaunuolis 
nužingsniavo Nedui nepasiekus sosto menės grindų. 

Geležinio sosto papėdėje Veiris rinko popierius nuo tarybos stalo. Maža- 
sis Pirštas ir vyriausiasis meisteris Paiselis jau buvo išėję. 

- Esate drąsesnis vyras nei aš, milorde, - lipšniai tarė eunuchas. 

— Kodėl, lorde Veiri? - stačiokiškai paklausė Nedas. Koją maudė ir jis ne- 
buvo nusiteikęs žaisti žodžiais. 

- Jei ten sėdėčiau aš, būčiau pasiuntęs serą Lorą. Jis taip norėjo vykti... o 
žmogui, kurio priešai yra Lanisteriai, praverstų, kad Taireliai taptų jo draugais. 

- Seras Loras jaunas, - tarė Nedas. - Drįstu sakyti, kad jis išaugs šį nusi- 
vylimą. | 

— O seras Ilinas? - eunuchas glostėsi putnų pudruotą skruostą. - Ga- 
liausiai jis ir yra karaliaus teisingumo vykdytojas. Siųsti kitus vyrus atlikti jo 
darbo... kai kas gali palaikyti tai rimtu įžeidimu. 

— Nebuvo nė menkiausių ketinimų įžeisti, - tiesą sakant, Nedas nepasi- 
tikėjo tyliuoju riteriu, nors gal tik todėl, kad nemėgo budelių. - Primenu 
jums, kad Peinai yra Lanisterių giminės vėliavininkai. Maniau, kad geriausia 
parinkti vyrus, kurie nėra prisiekę vasalo ištikimybės lordui Taivinui. 

— Labai išmintinga, neabejoju, - tarė Veiris. - Vis dėlto aš užmačiau serą 
Iliną menės gale, spoksantį į mus tomis savo blyškiomis akimis, ir turiu pa- 
sakyti, kad jis neatrodė patenkintas, nors tikrai permanyti mūsų tylųjį riterį 
gana sunku. Tikiuosi, kad jis taip pat išaugs savo nusivylimą. Jis taip mėgsta 
savo darbą... 


SANSA 


 Tisnesiųs sero Loro, - Sansa pranešė Džeinei Pul tą vakarą, kai jos valgė 
| pra vakarienę lempos šviesoje. - Manau, tai dėl jo kojos. 

Lordas Edardas vakarieniavo savo miegamajame drauge su Eilinu, Har- 
vinu ir Veinu Pulu, kad pailsintų lūžusią koją, o šventikė Mordeina pasi- 
skundė, jog visą dieną išstovėjus galerijoje ir jai skauda kojos. Arija turėjo 
prie jų prisidėti, tačiau vėlavo grįžti iš savo šokių pamokos. 

— Jo kojos? - nepatikliai tarė Džeinė. Ji buvo graži, tamsiaplaukė, Sansos 
metų mergaitė. - Ar seras Loras susižeidė koją? 

— Ne dėl jo kojos, - paaiškino Sansa, švelniai kramsnodama viščiuko šlau- 
nelę. - Dėl tėvo kojos, kvailute. Jam taip ją skauda, kad jis nuolatos vaikšto 
suirzęs. Antraip, esu tikra, jis būtų pasiuntęs serą Lorą. 

Tėvo sprendimas vis dar ją glumino. Gėlių riteriui prabilus ji buvo įsitiki- 
nusi, kad pamatys, kaip viena iš senosios auklės pasakų virsta tikrove. Seras 
Gregoris buvo pabaisa, o seras Loras - tikras didvyris, kurs ją nugalės. Jis net 
atrodė kaip tikras didvyris - toks lieknas ir gražus, liauną juosmenį juosian- 
čiomis auksinėmis rožėmis ir ant akių krintančiais tankiais rudais plaukais. 
O tada tėvas jam atsakė! Tai nuliūdino ją labiau, nei galėjo apsakyti. Ji taip 
ir pareiškė šventikei Mordeinai, joms leidžiantis laiptais iš galerijos; tačiau 
šventikė tepratarė, kad ne jai abejoti savo lordo tėvo sprendimais. 

Tada įsiterpė lordas Beilišas: 

— O, nežinau, šventike. Kai kurie jos lordo tėvo sprendimai kelia dvejo- 
nių. Jaunoji ledi tokia pat išmintinga, kaip ir žavinga. - Jis nusilenkė Sansai 
taip žemai, kad ji nebuvo tikra - tai komplimentas ar pašaipa. 

Šventikė Mordeina labai nusiminė, kad lordas Beilišas jas nugirdo. 

— Mergaitė tik amaliojo, milorde, - paaiškino ji. - Kvaili tauškalai. Tai 
nebuvo rimta pastaba. 

Lordas Beilišas pasiglostė smailią barzdelę ir tarė: 

— Ne? Pasakyk man, vaike, kodėl tu būtum pasiuntusi serą Lorą? 

Sansai neliko nieko kito, kaip tik papasakoti apie didvyrius ir pabaisas. 
Karaliaus patarėjas nusišypsojo. 

— Na, tai nėra tos priežastys, kurias būčiau išvardijęs, bet... - Jis palietė 
jos skruostą, nykščiu švelniai braukdamas skruosto linija. - Gyvenimas nėra 
baladė, mieloji. Savo liūdesiui, vieną dieną tą suprasi. 

To pasakoti Džeinei Sansa vis dėlto nenorėjo; buvo nejauku net apie tai 
galvoti. 

— Seras Ilinas vykdo karaliaus teisingumą, o ne seras Loras, - tarė Džei- 
nė. - Lordas Edardas turėjo pasiųsti jį. 

Sansa suvirpėjo. Kaskart pažvelgusi į serą Iliną Peiną ji sudrebėdavo. 
Jausdavosi taip, tarsi kažkas mirtina grabaliotų jos nuogą odą. 

- Seras Ilinas atrodo kaip antra pabaisa. Džiaugiuosi, kad tėvas nesirin- 
ko jo. 

- Lordas Berikas toks pat didvyris, kaip ir seras Loras. Jis toks drąsus ir 
galantiškas. 

- Tikriausiai, - dvejodama tarė Sansa. 

Berikas Dondarionas buvo gana gražus, tačiau siaubingai senas, beveik 
dvidešimt dvejų; Gėlių riteris būtų tikęs kur kas labiau. Žinoma, Džeinė 
įsimylėjusi lordą Beriką nuo tada, kai pirmą kartą pamatė jį turnyre. Sansa 
manė, kad ji kvaila; Džeinė galiausiai tebuvo tik dvaro valdytojo dukra, ir 
nesvarbu, kiek jo geistų, lordas Berikas niekuomet nežiūrės į žemesnio luo- 
mo merginą, net jei ji nebūtų perpus jaunesnė. 

Vis dėlto būtų žiauru tai pasakyti, tad Sansa gurkštelėjo pieno ir pakeitė 
temą. 

— Sapnavau, kad Džofris nušovė baltąjį elnią, - tarė ji. Tiesą sakant, tai 
buvo daugiau goda, tačiau skambiau buvo pavadinti sapnu. Visi žinojo, kad 
sapnai pranašiški. Baltieji elniai yra labai reti ir stebuklingi, o širdyje ji Ži- 
nojo, kad jos galantiškasis princas yra vertesnis to gyvūno nei jo girtuoklis 
tėvas. 

- Sapnavai? Tikrai? Ar princas Džofris priėjo prie jo, palietė plika ranka 
ir nieko nedarė? 

- Ne, - tarė Sansa. - Jis pervėrė jį auksine strėle ir pargabeno man. - 
Dainose riteriai niekada nežudydavo stebuklingų žvėrių - jie tik prieidavo 
prie jų, paliesdavo juos, bet nežalodavo, tačiau ji žinojo, kad Džofriui pa- 
tinka medžioti, ypač žudyti. Nors tik gyvūnus. Sansa buvo tikra, kad jos 
princas neprisidėjo prie Džorio ir kitų vargšų vyrų nužudymo; tai buvo jo 
nedoras dėdė, Karalžudys. Ji žinojo, kad tėvas dėl to vis dar pyksta, tačiau 
buvo neteisinga kaltinti Džofrį. Tai būtų tas pats, kaip smerkti ją dėl to, ką 
padarė Arija. 

— Mačiau tavo seserį šią popietę, - išsprūdo Džeinei, tarsi skaitytų Sansos 
mintis. - Ji ėjo per arklides ant rankų. Kodėl ji taip daro? 

- Tikrai nežinau, kodėl Arija ką nors daro. - Sansa nekentė arklidžių: 
dvokiančių, pilnų mėšlo ir musių. Net panorus pajodinėti jai patikdavo, kai 
arklininkas pabalnodavo žirgą ir atvesdavo į kiemą. - Nori išgirsti apie dva- 
rą ar ne“ 

— Noriu, - prisipažino Džeinė. 

- Buvo juodasis brolis, - pradėjo Sansa, - ir meldė vyrų Sienai, tik jis 
atrodė senas ir smirdėjo. - Jai tai visai nepatiko. Ji visuomet įsivaizdavo, kad 
Nakties sargyboje — tokie vyrai kaip dėdė Bendžinas. Dainose juos vadino 
juodaisiais Sienos riteriais. Tačiau tas vyras buvo kuprotas, bjaurus ir, pa- 
našu, turėjo utėlių. Jei taip iš tiesų atrodo Nakties sargyba, ji gailėjosi pavai- 

nikio netikro brolio Jono. - Tėvas paklausė, ar menėje yra riterių, kurie pa- 
gerbtų savo gimines apsivilkdami juodai, tačiau niekas nežengė priekin, tad 
jis leido tam Jorinui išsirinkti iš karaliaus požemių ir išsiuntė atgal. O tada 
prieš jį stojo tie du broliai ir kalavijais prisiekė tarnauti karaliui. Tėvas priė- 
mė jų priesaikas... 

Džeinė nusižiovavo. 

— Ar dar yra citrininių pyragaičių? 

Sansai nepatiko, kad ją nutraukė, tačiau turėjo pripažinti, kad citrininiai 
pyragaičiai įdomiau nei dauguma to, kas vyko sosto menėje. 

— Pažiūrėkime, - pasiūlė. 

Virtuvėje citrininių pyragaičių nerado, tik pusę šalto braškių pyrago, to- 
kio pat gardaus. Jos maukšnojo jį ant bokšto laiptų, kikeno, dalijosi paska- 
lomis ir paslaptimis; Sansa tą vakarą nuėjo miegoti jausdamasi beveik tokia 
pat neklaužada kaip Arija. 

Kitą rytą ji pakirdo dar neprašvitus ir mieguista nucimpino prie lango 
pažiūrėti, kaip seras Berikas rikiuoja savo vyrus. Jie išjojo, kai mieste aušo, 
su trimis vėliavnešiais priekyje; vainikuotasis karaliaus elnias plevėsavo ant 
aukščiausio koto; Starkų didvilkis ir paties lordo Beriko išsišakojęs žaibas — 
ant trumpesnių. Viskas taip jaudino, dainos atgijo; dzingsintys kalavijai, 
mirkčiojantys deglai, vėjyje plazdančios vėliavos, prunkščiantys ir šnarpš- 
čiantys žirgai, auksinis kylančios saulės spindulys, prasiskverbiantis pro ky- 
lančias grotas. Vinterfelo vyrai atrodė ypač puikiai su sidabriškais šarvais ir 
ilgais pilkais apsiaustais. 

Eilinas nešė Starkų vėliavą. Kai pamatė jį, prijojantį prie lordo Beriko 
persimesti keliais žodžiais, Sansa pasijuto labai išdidi. Eilinas buvo gražesnis 
nei Džoris; vieną dieną jis taps riteriu. 

Jiems išvykus, Rankos bokštas atrodė toks tuščias, kad Sansa net apsi- 
džiaugė pamačiusi Ariją, kai nulipo į apačią užkąsti. 

— Kur visi? - paklausė sesuo, lupdama raudoną apelsiną. - Ar tėvas iš- 
siuntė juos sumedžioti Džeimio Lanisterio? 

Sansa atsiduso. 

- Jie išjojo su lordu Beriku nukirsdinti sero Gregorio Kligeino. - Ji pasi- 
suko į šventikę Mordeiną, kuri kabino košę mediniu šaukštu. - Šventike, ar 
lordas Berikas pamaus sero Gregorio galvą ant kuolo ir iškels ant jo paties 
vartų, ar pargabens ją karaliui? - Praėjusį vakarą jos su Džeine Pul dėl to 
susiginčijo. 

Šventikė pasibaisėjo. 

— Ledi neaptarinėja tokių dalykų valgydama košę. Kur tavo mandagu- 
mas, Sansa? Prisiekiu, pastaruoju metu esi beveik tokia pat neišauklėta kaip 
ir tavo sesuo. 

— Ką padarė Gregoris? - paklausė Arija. 

- Jis sudegino įtvirtinimus ir nužudė daug žmonių, moterų ir vaikų 
taip pat. 

Arija piktai susiraukė. 

— Džeimis Lanisteris užmušė Džorį, Hiuvardą ir Vilą, o Skalikas nužudė 
Miką. Kas nors turėtų nukirsdinti juos. 

— Tai ne tas pats, - tarė Sansa. - Skalikas - prisiekęs Džofrio skydas. Tas 
mėsininko sūnus puolė princą. 

— Melagė, - sviedė Arija. Ranka taip stipriai sugniaužė apelsiną, kad rau- 
donos sultys ištryško tarp pirštų. 

— Nagi, iškoneveik mane kaip tik nori, - oriai tarė Sansa. - Nedrįsi to da- 
ryti, kai ištekėsiu už Džofrio. Turėsi man lenktis ir vadinti jūsų didenybe. - Ji 
klyktelėjo, kai Arija tėškė apelsiną per stalą. Vaisius kaukštelėjo jai per vidurį 
kaktos, čiurkštelėjo ir nukrito į sterblę. 

- Išsiterliojote veidą sultimis, jūsų didenybe, - nusišaipė Arija. 

Šios tekėjo per nosį ir graužė akis. Sansa nusišluostė jas nosinaite. Kai 
pamatė, ką apelsinas padarė jos nuostabiai dramblio kaulo spalvos šilkinei 
suknelei, vėl sučypė. 

- Tu pabaisa, - ėmė rėkti ant sesers. - Jiems reikėjo nudobti tave, o ne 
Ledi! 

Šventikė Mordeina pašoko ant kojų. 

- Jūsų lordui tėvui bus apie tai pranešta! Tuojau pat drožkit į savo kam- 
barius. Girdit? 

- Ir man? - Sansos akyse kaupėsi ašaros. - Taip neteisinga. 

— Prašau nesiginčyti. Eikit! 

Sansa išžingsniavo iškėlusi galvą. Ji būsima karalienė, o karalienės never- 
kia. Bent jau prie žmonių akių. Įėjusi į miegamąjį užsišovė duris ir išsinėrė iš 
suknelės. Raudonasis apelsinas paliko ugniaspalvę dėmę ant šilko. 

- Nekenčiu jos! - sušuko. 

Ji suvyniojo suknelę ir šveitė į šaltą židinį, ant vakarykštės ugnies pele- 
nų. Išvydusi, kad dėmė persisunkė iki pasijonio, nebesitvardydama pradėjo 
kūkčioti. Kaip išprotėjusi nusiplėšė likusius drabužius, parkrito ant lovos ir 
verkė, kol užmigo. 

Buvo jau vidurdienis, kai šventikė Mordeina pabeldė į jos duris. 

- Sansa. Tavo lordas tėvas nori tave matyti. 

Sansa atsisėdo. 

- Ledi, - sukuždėjo ji. Akimirką atrodė, kad didvilkė kambaryje, žvelgia 
į ją tomis auksinėmis akimis, liūdna ir suprantanti. Ji turbūt sapnavo. Ledi 
buvo su ja ir abi drauge bėgiojo, ir... ir... bandyti prisiminti buvo tas pats, kas 
gaudyti lietų pirštais. Sapnas išsisklaidė ir Ledi išnyko. 

- Sansa, - vėl pasigirdo atkaklus beldimas. - Ar girdi mane? 

- Taip, šventike! - sušuko ji. - Tik prašau minutės apsirengti. - Jos akys 
buvo raudonos nuo ašarų, tačiau pasistengė atrodyti gražiai. 

Kai šventikė Mordeina palydėjo ją į tėvo kambarį, lordas Edardas buvo 
palinkęs virš milžiniškos knygos odiniais viršeliais, sustingusią koją su įtva- 
ru laikė ištiesęs po stalu. 

- Ateik čia, Sansa, - tarė jis nepiktai, o šventikė nukurnėjo pakviesti se- 
sers. - Atsisėsk prie manęs. - Jis užvertė knygą. 

Šventikė Mordeina grįžo su Arija, spurdančia jos gniaužtuose. Sansa ap- 
sivilko žavingą blyškiai žalią damasto suknelę ir nutaisė atgailaujantį veidą, 
ojos sesuo buvo su tais pačiais nuzulintais odiniais rūbais ir šiurkščiais dro- 
biniais, kuriais vilkėjo per pusryčius. 

— Štai ir kita, - pareiškė šventikė. 

— Dėkoju, šventike Mordeina. Norėčiau pakalbėti su dukromis vienas, jei 
būtumėte tokia maloni. - Šventikė nusilenkė ir išėjo. 

— Arija pradėjo, - išbėrė Sansa, trokšdama tarti pirmą žodį. - Ji pavadino 
mane melage ir metė į mane apelsiną, sugadino suknelę, tą dramblio kaulo 
spalvos šilkinę, kurią man padovanojo karalienė per sužadėtuves su princu 
Džofriu. Ji širsta, kad aš ištekėsiu už princo. Ji bando viską sugadinti. Tėve, ji 
negali pakęsti nieko, kas gražu, žavu ar prabangu. 

— Gana, Sansa, - lordo Edardo balsas skambėjo nekantriai. 

Arija pakėlė akis. 

- Atsiprašau, tėve. Aš buvau neteisi ir meldžiu savo sesers atleidimo. 

Akimirkai Sansa taip apstulbo, kad neteko amo. Galiausiai ji prabilo: 

— O kaip bus su mano suknele? 

— Galbūt... aš ją galėčiau išskalbti? - dvejodama pasiūlė Arija. 

— Skalbimas nepadės, - tarė Sansa. - Net jei trintum dieną naktį. Šilkas 
sugadintas. 

— Tada... aš tau pasiūsiu naują, - pažadėjo Arija. 

Sansa paniekinamai atmetė galvą. 

— Tu? Tu negalėtum pasiūti suknelės, tinkamos valyti kiaulidėms. 

Tėvas atsiduso. 

— Pasikviečiau jus čia kalbėti ne apie sukneles. Aš išsiunčiu jus abi atgal į 
Vinterfelą. 

Antrą kartą Sansa pernelyg apstulbo, kad ką pasakytų. Pajuto, kad akys 
vėl sudrėko. 

— Tu negali, - tarė Arija. 

— Prašau, tėve, - galiausiai pralemeno Sansa. - Prašau, nereikia. 

Tėvas apdovanojo dukras nuvargusia šypsena. 

— Galiausiai radome kai ką, dėl ko abi sutariat. 

— Aš nieko blogo nepadariau, - meldė Sansa. - Aš nenoriu grįžti. - Jai 
patiko Karaliaus Uostas; dvaro spindesys, kilmingi lordai ir ledi, apsitai- 
sę šilkais ir aksomais, pasipuošę brangakmeniais, puikus miestas su visais 
žmonėmis. Turnyras buvo pats stebuklingiausias laikas jos gyvenime, o ji 
dar tiek daug nematė: derliaus nuėmimo puotų, kaukių balių ir mimų pasi- 

rodymų. Jai buvo nepakeliama mintis, kad visko neteks. - Išsiųsk Ariją, tai ji 
pradėjo, tėve, aš prisiekiu. Aš būsiu gera, pamatysi, tik leisk man pasilikti, ir 
aš pažadu, jog būsiu puiki, kilni ir mandagi kaip karalienė. 

Tėvo burna keistai persikreipė. 

— Sansa, aš išsiunčiu jus ne dėl kivirčų, nors dievai žino, kad jau pavargau 
nuo jūsų barnių. Noriu, kad grįžtumėte į Vinterfelą dėl savo pačių saugumo. 
Trys mano vyrai buvo nudobti kaip šunys mažiau nei per mylią nuo šios vie- 
tos, kur dabar sėdime, o ką daro Robertas? Jis išvyksta medžioti. 

Arija atgrasiu įpročiu kramtė lūpą. 

— Ar galime su savimi pasiimti Sirijų? 

— Kam rūpi tavo kvailas šokių mokytojas? - užsiplieskė Sansa. - Tėve, aš 
tik dabar prisiminiau - aš negaliu išvykti, nes tekėsiu už princo Džofrio. - Ji 
pabandė drąsiai jam nusišypsoti. - Aš myliu jį, tėve, tikrai myliu; myliu jį 
taip pat karštai kaip karalienė Neiris mylėjo princą Eimoną, Drakonų riterį, 
kaip Džonkila mylėjo serą Florianą. Aš noriu būti jo karaliene ir susilaukti 
jo vaikų. 

— Mieloji, - švelniai tarė tėvas, - paklausyk manęs. Kai būsi pakankamai 
suaugusi, parinksiu tau į porą kilmingą, tavęs vertą lordą, narsų, švelnų ir 
stiprų. Šis tavo pasižadėjimas Džofriui buvo baisi klaida. Tas berniukas nėra 
princas Eimonas, patikėk manimi. 

— Yra! - nenusileido Sansa. - Aš nenoriu kito narsaus ir švelnaus vyro, aš 
noriu jo. Mes būsime tokie laimingi kaip dainose, pamatysi. Aš padovanosiu 
jam auksaplaukį sūnų, o vieną dieną jis taps visos karalystės karaliumi, pui- 
kiausiu, koks tik yra valdęs, drąsiu kaip vilkas ir išdidžiu kaip liūtas. 

Arija nusivaipė. 

— Ne, jei Džofris bus tėvas, - tarė ji. - Jis melagis, bailys ir vis tiek yra tik 
elnias, o ne liūtas. 

Sansa ėmė ašaroti. 

— Ne! Jis nė kiek nepanašus į tą seną prasigėrusį karalių, - sucypė ji sese- 
riai, užsimiršusi dėl savo sielvarto. 

Tėvas keistai į ją pasižiūrėjo. 

— Dievai, - švelniai ištarė, - tiesiai iš vaiko lūpų... - Jis šūktelėjo šventikei 
Mordeinai. Mergaitėms tarė: - Ieškau greitos prekybos galeros, kuri parpluk- 
dytų jus namo. Šiais laikais jūra saugesnė nei karališkasis kelias. Išplauksite, 
kai tik rasiu tinkamą laivą, su šventike Mordeina ir būriu sargybinių... ir, 
taip, su Sirijumi Foreliu, jei jis sutiks man tarnauti. Tačiau niekam nepasako- 
kite. Bus geriau, jei niekas nežinos apie mūsų planus. Pasikalbėsime rytoj. 

Sansa raudojo, kai šventikė Mordeina lydėjo jas žemyn laiptais. Jie viską 
atims: turnyrus, dvarą, jos princą, viską; jie išsiųs ją atgal ir uždarys amžiams 
tarp niūrių pilkų Vinterfelo sienų. Jos gyvenimas baigėsi dar neprasidėjęs. 

— Nustok ašaroti, vaike, - griežtai subarė šventikė Mordeina. - Esu tikra, 
kad tavo lordas tėvas žino, kas tau geriausia. 

— Nebus taip blogai, Sansa, - guodė Arija. - Mes plauksime laivu. Tai bus 
nuotykis, o tada vėl būsime su Branu ir Robu, senąja aukle, Hodoru ir ki- 
tais. - Ji palietė jos ranką. 

— Hodoru! - sušuko Sansa. - Turėtum ištekėti už Hodoro, esi tokia pat, 
kaip jis: kvaila, plaukuota ir bjauri! - Ji išsisuko iš sesers rankos, įlėkė į mie- 
gamąjį ir užsišovė duris. 


EDARDAS 


kausmas - tai dievų dovana, lorde Edardai, - kalbėjo vyriausiasis 
meisteris Paiselis. - Tai reiškia, kad kaulas suauga, o koja gyja. Būkite 
dėkingas. 

- Būsiu dėkingas, kai koją nustos skaudėti. 

Paiselis padėjo ant stalo prie lovos užkimštą butelį. 

- Aguonų pienas, jei skausmas pasidarys nebepakeliamas. 

— Aš ir taip per daug miegu. 

— Miegas - puikus gydytojas. 

- Aš maniau, kad gydytojas jūs. 

Paiselis šyptelėjo. 

— Malonu matyti jus taip gerai nusiteikusį, milorde. - Jis palinko arčiau 
ir prislopino balsą. - Šįryt atskrido varnas: laiškas karalienei nuo jos lordo 
tėvo. Pamaniau, turėtumėte žinoti. 

- Juodi sparnai, juodos žinios, - niūriai tarė Nedas. - Kas ten rašoma? 

- Lordas Taivinas didžiai persiutęs dėl tų vyrų, kuriuos pasiuntėte pas 
serą Gregorį Kligeiną, - atskleidė meisteris. - Baiminausi, kad taip ir bus. Jei 
pamenate, įspėjau dėl to taryboje. 

- Lai siunta, - tarė Nedas. Kaskart suskaudus kojai, jis prisimindavo 
Džeimio Lanisterio šypsnį ir rankose gulintį negyvą Džorį. - Tegu rašo ka- 
ralienei kokius tik nori laiškus. Lordas Berikas joja su paties karaliaus vėlia- 
va. Jei lordas Taivinas pamėgins sutrukdyti karališkajam teisingumui, turės 
už tai atsakyti Robertui. Vienintelis dalykas, kurį jo didenybė mėgsta labiau 
nei medžioklę, - kariauti su jam nepaklūstančiais lordais. 

Paiselis atsitraukė, meisterio grandinė skimbčiojo. 

- Kaip pasakysite. Aplankysiu jus rytoj. - Senasis meisteris skubiai susi- 
rinko daiktus ir išėjo. Nedas neabejojo, kad jis nudulkėjo tiesiai į karališkuo- 
sius apartamentus pakuždėti karalienei. Pamaniau, turėtumėt žinoti, tai jau 
tikrai... tarsi Sersi nebūtų jam liepusi perduoti savo tėvo grasinimų. Tikėjosi, 
kad jo atsakymas privers griežti tuos tobulus jos dantis. Nedas nebuvo toks 
tikras dėl Roberto, kaip dėjosi, tačiau Sersi nebūtina to žinoti. 

Paiseliui išėjus, Nedas paprašė medumi saldinto vyno taurės. Šis irgi 
temdė protą, bet ne taip smarkiai. Jis turėjo išlikti šviesia galva. Tūkstančius 
kartų jis klausė savęs, ką būtų daręs Jonas Arinas, jei būtų išgyvenęs tiek, kad 
galėtų veikti pagal turimas žinias. O galbūt jis veikė ir dėl to mirė. 

Keista, kaip kartais nekaltos vaiko akys pamato tai, kam suaugęs žmogus 
yra aklas. Vieną dieną, kai Sansa suaugs, jis papasakos jai, kaip ji paakino jį 
praregėti. Jis nė kiek nepanašus į tą seną prasigėrusį karalių, piktai ir nieko 

negalvodama pareiškė ji, ir ši paprasta tiesa įsismelkė į jį šalta kaip mirtis. 
Tai buvo kalavijas, pribaigęs Joną Ariną, pagalvojo tada Nedas, ir nužudys 
Robertą: mirtis bus lėtesnė, bet užtikrinta. Lūžusios kojos laikui bėgant sugy- 
ja, tačiau išdavystės pūliuoja ir nuodija sielą. 

Po valandos, kai išėjo vyriausiasis meisteris Paiselis, apsireiškė Mažasis 
Pirštas, vilkintis slyvų spalvos liemene, ant kurios krūtinės juodais siūlais 
buvo išsiuvinėtas strazdas, ir juodai baltai dryžuotu apsiaustu. 

— Negaliu užsibūti, milorde, - pareiškė jis. - Ledi Tanda tikisi, kad pie- 
tausiu su ja. Be abejonės, ji iškeps man nupenėtą veršį. Jei jis bus toks pat 
nutukęs, kaip ir jos dukrelė, aš persivalgysiu ir mirsiu. O kaip jūsų koja? 

— Kamuoja uždegimas ir skauda, o niežulys varo mane iš proto. 

Mažasis Pirštas kilstelėjo antakį. 

- Ateityje pasistenkite, kad ant jos nebevirstų žirgai. Raginu jus kuo grei- 
čiau pasveikti. Karalystė nerimsta. Veiris girdėjo grėsmingus gandus iš vaka- 
rų. Laisvieji raiteliai ir samdomi kalavijuočiai telkiasi Kasterli Uolos pilyje, ir 
ne tam, kad maloniai pasišnekučiuotų su lordu Taivinu. 

— Ar kas nors girdėti iš karaliaus? - paklausė Nedas. - Kiek dar Robertas 
ketina medžioti? 

- Turint omeny jo prioritetus, manau, jis pasiliktų miške, kol judu su 
karaliene numirtumėt sulaukę garbaus amžiaus, - šyptelėjęs atsakė lordas 
Piteris. - O jei rimtai, manau, grįš, kai tik ką nors nudobs. Atrodo, jie rado 
baltąjį elnią... arba tiksliau tai, kas iš jo liko. Kažkokie vilkai aptiko jį pirmi 
ir paliko jo didenybei tik ragus ir kanopas. Robertas širdo, kol išgirdo kalbas 
apie kažkokį milžinišką šerną miško glūdumoje. Ir užsispyrė jį sumedžioti. 
Princas Džofris šįryt grįžo su Roisais, seru Balonu Svonu ir kitais dvidešim- 
čia vyrų iš būrio. Kiti liko su karaliumi. 

— O Skalikas? - susiraukęs paklausė Nedas. Iš viso Lanisterių būrio San- 
doras Kligeinas kėlė jam didžiausią nerimą dabar, kai seras Džeimis pabėgo 
iš miesto prisidėti prie tėvo. 

- O, grįžo kartu su Džofriu ir nuėjo tiesiai pas karalienę. - Mažasis Pirš- 
tas nusišypsojo. - Nepagailėčiau šimto sidabrinių elnių, jei būčiau tupėjęs 
kaip mekšras vikšriuose, kai jis sužinojo, kad lordas Berikas išvyko nukirs- 
dinti jo brolio. 

— Netgi aklas žmogus mato, kad Skalikas nekenčia savo brolio. 

- O, bet Gregoris yra jo nekęsti, o ne jūsų nužudyti. Kai Dondarionas nu- 
šnios mūsų Kalnui makaulę, Kligeino žemės ir pajamos atiteks Sandorui, bet 
aš nesitikėčiau padėkos, tik ne iš jo. O dabar turite man atleisti. Ledi Tanda 
laukia su nupenėtais veršiais. 

Eidamas prie durų lordas Piteris pastebėjo ant stalo milžinišką didžiojo 
meisterio Moleono tomą ir stabtelėjęs tingiai atvertė. 

- Genealoginiai medžiai ir istorijos galingiausių Septynių Karalysčių gi- 
minių, su daugumos aukštų lordy, kilmingų ledi ir jų vaikų aprašymais, - 

perskaitė. - Tai nuobodžiausias mano matytas skaitalas. Migdomųjų dozė, 
lorde? 

Akimirką Nedas ketino jam viską papasakoti, tačiau kažkas Mažojo Pirš- 
to ironijoje jį erzino. Vyras buvo per daug protingas, o ironiška šypsena ne- 
dingo nuo jo lūpų. 

— Jonas Arinas studijavo šitą knygą, kai susirgo, - atsargiai tarė Nedas, 
norėdamas pažiūrėti, ką jis atsakys. 

Ir jis reagavo kaip visada: kandžiai. 

— Tokiu atveju, - tarė jis, - mirtis turėjo ateiti kaip palaimintas palengvė- 
jimas. - Lordas Piteris Beilišas linktelėjo ir išėjo. 

Edardas Starkas leido sau nusikeikti. Be jo ilgamečių tarnų, šiame mieste 
nebuvo nė vieno, kuriuo jis pasitikėtų. Mažasis Pirštas slėpė Ketliną ir padė- 
jo Nedui per apklausas, tačiau jo skuba išnešti kailį, kai Džeimis ir jo kariai 
pastojo kelią per lietų, vis dar nedavė ramybės. Veiris buvo dar blogesnis. 
Nepaisant visų kalbų apie ištikimybę, eunuchas žinojo per daug ir veikė per 
mažai. Vyriausiasis meisteris Paiselis su kiekviena prabėgusia diena vis la- 
biau atrodė Sersi pataikūnas, o seras Beiristinas buvo senas ir nepalenkia- 
mas. Jis lieptų Nedui atlikti pareigą. 

Laiko liko rizikingai mažai. Netrukus karalius grįš iš medžioklės ir garbė 
reikalautų, kad Nedas išdėstytų jam viską, ką sužinojo. Veinas Pulas pasi- 
rūpino, kad Sansa ir Arija išplauktų laivu „Vėjo ragana“ iš Bravoso po trijų 
dienų. Jos bus Vinterfele dar prieš pjūtį. Nedas nebegalėjo dangstytis nerimu 
dėl jų saugumo, kad ilgiau delstų. 

Tačiau praėjusią naktį jis sapnavo Reigaro vaikus. Lordas Taivinas sugul- 
dė lavonus prie Geležinio sosto, susuktus į tamsiai raudonus savo giminės 
sargybos apsiaustus. Iš jo pusės tai buvo protinga; per raudoną audeklą krau- 
jo beveik nesimatė. Mažoji princesė buvo basa, vis dar vilkinti naktiniais, o 
berniukas... berniukas... 

Nedas negalėjo leisti, kad tai vėl atsitiktų. Karalystė nepakęs dar vieno iš- 
protėjusio karaliaus, dar vieno kraujo ir keršto šokio. Jis turi žūtbūt išsaugoti 
vaikus. 

Robertas moka būti gailestingas. Seras Beiristinas nebuvo vienintelis, ku- 
riam jis atleido. Vyriausiasis meisteris Paiselis, Voras Veiris, lordas Balonas 
Greidžojus — visi kadaise buvo laikyti Roberto priešais ir visiems pasiūlyta 
draugystė, leista susigrąžinti garbę ir titulus mainais į ištikimybės priesaiką. 
Jei vyras būdavo drąsus ir šlovingas, Robertas elgdavosi su juo garbingai ir 
pagarbiai, kaip ir pridera šauniam priešui. 

Čia buvo kai kas daugiau: nuodai tamsoje, peilio dūris į sielą. Šito jis nie- 
kada negalės atleisti, ne daugiau, nei atleido Reigarui. Jis visus juos užmuš, 
suvokė Nedas. 

Ir vis dėlto jis suprato, kad negali tylėti. Jis buvo įsipareigojęs Robertui, 
karalystei, Jono Arino atminimui... ir Branui, kuris greičiausiai irgi užkliuvo 
už tiesos. Kodėl gi dar jie būtų norėję jį nužudyti? 

Vėlai tą popietę jis pasikvietė Tomardą, stuomeningą sargybinį imbiero 
spalvos žandenomis, kurį jo vaikai vadino Storuoju Tomu. Džoriui žuvus 
ir Eilinui išvykus, Storasis Tomas vadovavo šeimyniškių sargybai. Nuo šios 
minties Nedą apėmė miglotas nerimas. Tomardas buvo tvirtas, doras, ištiki- 
mas, nepailstantis iki tam tikros ribos, tačiau artėjo prie penkiasdešimties, o 
netgi jaunystėje nebuvo labai energingas. Galbūt Nedui nereikėjo taip greitai 
išsiųsti pusės savo sargybinių, tarp jų ir geriausių kalavijuočių. 

— Man reikės tavo pagalbos, - prakalbo Nedas, kai Tomardas prisiarti- 
no, šiek tiek būgštaudamas kaip visada, kai stodavo priešais lordą. - Palydėk 
mane į dievų mišką. 

— Ar tai išmintinga, lorde Edardai? Jūsų koja ir visa kita... 

— Galbūt nelabai. Tačiau būtina. 

Tomardas pasišaukė Varlį. Rankomis apsikabinęs vyrus per pečius Nedas 
sugebėjo nulipti stačiais bokšto laiptais ir nušlubčioti per kiemą. 

- Padvigubinkite sargybą, - paliepė jis Storajam Tomui. - Nieko nejįleis- 
kite ir neišleiskite iš Rankos bokšto be mano leidimo. 

Tomas sumirksėjo. 

- Milorde, Eilinui ir kitiems išvykus, mes jau ir taip vos spėjam suktis... 

- "Tai ilgai netruks. Pailginkite budėjimus. 

- Klausau, milorde, - atsakė Tomas. - Gal galėčiau sužinoti, kodėl... 

— Geriau nereikia, - lakoniškai atsakė Nedas. 

Dievų miškas buvo tuščias, kaip ir visuomet šioje pietinių dievų buveinėje. 
Nedui klaikiai skaudėjo koją, kai jie nuleido jį ant žolės prie širdies medžio. 

- Ačiū. - Jis išsitraukė iš rankovės popierių, užantspauduotą savo gimi- 
nės antspaudu. - Nuneškite jį nedelsdami. 

Tomardas pažvelgė į vardą, kurį Nedas užrašė ant popieriaus, ir susirūpi- 
nęs apsilaižė lūpas. 

- Milorde... 

— Daryk, kaip liepiu, Tomai, - nutraukė jį Nedas. 

Kiek laiko laukė dievų miško tyloje, jis nebūtų galėjęs pasakyti. Čia buvo 
ramu. Storos sienos užstojo pilies triukšmą, ir jis girdėjo tik čiulbant paukš- 
čius, griežiant svirplius, švelniame vėjyje šiurenant lapus. Širdies medis buvo 
ąžuolas, rudas ir beveidis, tačiau Nedas Starkas jautė savo dievų buvimą. At- 
rodė, kad ir koją nebe taip skauda. 

Ji atėjo pas jį saulei leidžiantis, kai debesys virš sienų ir bokštų nusidažė 
rausvai. Ji atėjo viena, kaip jis ir prašė. Bent kartą vilkėjo paprastai: odi- 
niais ilgaauliais ir žaliais medžioklės rūbais. Kai ji nusmaukė rudo apsiaus- 
to gobtuvą, jis pastebėjo mėlynę, kur karalius jai trenkė. Ryški violetinė 
spalva išbluko iki geltonos, patinimas atslūgo, tačiau jos negalėjai palaikyti 
kuo nors kitu. 

— Kodėl čia? - stojusi prieš jį pasiteiravo Sersi Lanister. 

— Kad dievai matytų. 

Ji atsisėdo greta jo ant žolės. Kiekvienas jos judesys buvo grakštus. Jos 
garbanoti šviesūs plaukai plaikstėsi vėjyje, o akys buvo žalios tarsi vasaros 
lapai. Jau seniai Nedas Starkas įžvelgė jos grožį, matė jį ir dabar. 

— Aš žinau tiesą, dėl kurios turėjo mirti Jonas Arinas, - tarė. 

- Žinot? - Karalienė stebėjo jo veidą, atsargi kaip katė. - Ar todėl čia 
mane pasikvietėte, lorde Starkai? Užminti man mįslių? Ar ketinate pagrobti 
mane, kaip jūsų žmona pagrobė mano brolį? 

- Jei tikrai taip manytumėt, nebūtumėt atėjusi. - Nedas švelniai palietė 
jos skruostą. - Ar jis ir anksčiau taip elgdavosi? 

- Vieną ar du kartus. - Ji atsitraukė nuo jo rankos. - Anksčiau niekada 
nešerdavo per veidą. Džeimis jį nudėtų, net jei tai kainuotų jam gyvybę. — 
Sersi niekinamai pažvelgė į jį. - Mano brolis vertas šimto jūsų draugų. 

- Jūsų brolis? - pasitikslino Nedas. - Ar jūsų meilužis? 

— Abu. — Ji neišsisukinėjo nuo tiesos. - Nuo tada, kai buvome vaikai. 
O kodėl ne? Targeirinų broliai ir seserys tris šimtmečius tuokėsi, kad išlai- 
kytų gryną kraujo liniją. O aš ir Džeimis esame daugiau nei brolis ir sesuo. 
Mudu esame vienas asmuo dviejuose kūnuose. Abu iš vienos gimdos. Jis at- 
ėjo į šį pasaulį laikydamasis už mano kojos, mūsų senasis meisteris sakė. Kai 
jis manyje, aš jaučiu... pilnatvę. - Lūpomis nuslinko šypsenos šešėlis. 

— Mano sūnus Branas... 

Savo garbei, Sersi nenusuko akių. 

- Jis mus matė. Jūs mylite savo vaikus, tiesa? 

Robertas uždavė jam tą patį klausimą rytą prieš kautynes. Jis atsakė jai 
taip pat: 

— Visa širdimi. 

— Ne mažiau aš myliu savuosius. 

Nedas susimąstė, jei reikėtų rinktis tarp vaikų, kurių aš nepažįstu, ir Robo, 
Sansos, Arijos, Brano ir Rikono, kaip pasielgčiau? O kaip pasielgtų Ketlina, jei 
reikėtų rinktis tarp Jono ir jos pagimdytų vaikų gyvybės? Jis nežinojo. Ir mel- 
dė, kad niekada nesužinotų. 

- Visi trys Džeimio, - tarė jis. Tai nebuvo klausimas. 

— Ačiū dievams. 

Sėkla stipri, šaukė Jonas Arinas mirties patale; taip ir buvo. Visi tie ben- 
kartai juodais lyg naktis plaukais. Didysis meisteris Moleonas įrašė paskutinį 
liūto ir elnio susiporavimą prieš devyniasdešimt metų, kai Tija Lanister ište- 
kėjo už Gouveno Barateono, trečiojo valdančio lordo sūnaus. Jų vienintelis 
palikuonis, bevardis berniukas, Moleono knygoje aprašytas kaip stambus ir 
sveikas vaikas, gimęs su tankia juodų plaukų kupeta, mirė kūdikystėje. Dar 
prieš trisdešimt metų Lanisterių giminės vyras vedė Barateonų mergelę. Ji 
pagimdė jam tris dukteris ir sūnų: visus juodaplaukius. Kad ir kiek metų 
atgal Nedas žiūrėjo, tuose trapiuose geltonuose puslapiuose visada rasdavo, 
kad auksas nusileidžia angliai. 

- Tuzinas metų, - tarė Nedas. - Kaip nutiko, kad nesusilaukėte palikuo- 
nių nuo karaliaus? | 

Ji išdidžiai pakėlė galvą. 

— Jūsų Robertas kartą buvo užtaisęs man vaiką, - jos balsas buvo sklidinas 
paniekos. - Mano brolis rado moterį, kuri man padarė valymą. Jis niekada 
to nesužinojo. Tiesą sakant, aš vos galiu pakęsti, kai jis mane liečia, o į save 
aš jo daug metų neįsileidau. Aš žinau, kaip kitaip jį patenkinti, kai jis palieka 
kekšes tiek ilgai, kad atsvirduliuotų į mano miegamąjį. Ką mes bedarytume, 
karalius paprastai būna toks girtas, kad kitą rytą jau būna viską pamiršęs. 

Kaip jie galėjo būti tokie akli? Tiesa visą laiką buvo jiems panosėje, para- 
šyta vaikų veiduose. Nedui pasidarė bloga. 

— Prisimenu Robertą, koks jis buvo tą dieną, kai atsisėdo į sostą, - kiek- 
vienas kūno colis karališkas, - tyliai tarė jis. - Šimtai kitų moterų būtų mylė- 
ję jį visa širdimi. Ką jis jums padarė, kad taip jo nekenčiat? 

Jos akys prieblandoje degė žalia ugnimi, kaip liūtės, kuri buvo jos ženklas. 

— Mūsų vestuvių puotos naktį, kai pirmą kartą atsigulėm į lovą, jis pa- 
vadino mane jūsų sesers vardu. Jis buvo ant manęs, manyje, dvokė vynu ir 
šnabždėjo: Lijana. 

Nedas Starkas pagalvojo apie blyškiai mėlynas rožes ir akimirksnį norėjo 
raudoti. 

- Nežinau, kurio iš jūsų man labiau gaila. 

Karalienė dėl to atrodė nustebusi. 

- Pasilikit savo gailestį sau, lorde Starkai. Man jo nereikia. 

- Juk žinot, ką privalau padaryti. 

- Privalot? - Ji uždėjo ranką ant jo sveikosios kojos, kiek aukščiau virš 
kelio. - Tikras vyras daro tai, ko jis nori, o ne tai, ką privalo. - Jos pirštai 
švelniai braukė jam per šlaunį, švelniai žadėdami. - Karalystei reikia stiprios 
rankos. Džofris dar negreit sulauks pilnametystės. Niekas nenori dar vieno 
karo, aš mažiausiai iš visų. - Jos plaštaka palietė jo veidą, plaukus. - Jei drau- 
gai gali virsti priešais, tai ir priešai gali tapti draugais. Jūsų Žmona yra už 
tūkstančių mylių, o mano brolis pabėgo. Būkit geras man, Nedai. Ir prisie- 
kiu, niekada to nesigailėsit. 

— Ar tą patį siūlėt ir Jonui Arinui? 

Ji pliaukštelėjo jam. 

— Nešiosiu tai kaip garbės ženklą, - sausai tarė Nedas. 

— Garbės? - išspjovė ji. - Kaip drįstat vaidinti prieš mane kilnų lordą? 
Kuo jūs mane laikot? Pats turit benkartą, aš jį mačiau. Man tik įdomu, kas jo 
motina? Kokia nors Dorno valstietė, kurią išprievartavot, kol degė įtvirtini- 
mai? Kekšė? Ar tai buvo gedinti sesuo, ledi Ašara? Man sakė, ji nusiskandino 
jūroje. Ir kodėl gi? Dėl brolio, kurį jūs nužudėt, ar kūdikio, kurį pavogėt? 
Pasakykit man, garbingasis lorde Edardai, kuo jūs skiriatės nuo Roberto, 
manęs ar Džeimio“ 

— Pirmiausia, - atsakė Nedas, - aš nežudau vaikų. Verčiau jau manęs 
paklausykite, miledi. Antrąsyk nekartosiu. Kai karalius grįš iš medžio- 
klės, ketinu jam iškloti visą tiesą. Iki to laiko turite išvykti. Jūs ir jūsų 
vaikai, visi trys. Ir ne į Kasterli Uolos pilį. Jumis dėtas, išplaukčiau laivu į 
Laisvuosius miestus ar net dar toliau, į Vasaros salas ir Ibeno uostą. Taip 
toli, kiek neša vėjas. 

— Tremtis, - tarė ji. - Karti taurė gerti. 

- Saldesnė taurė, nei jūsų tėvas parūpino Reigaro vaikams, - tarė Ne- 
das. - Ir švelnesnė, nei jūs nusipelnėt. Jūsų tėvas ir broliai verčiau irgi tegu 
vyksta su jumis. Lordo Taivino auksas nupirks patogų gyvenimą ir pasam- 
dys kalavijuočių jums saugoti. Jums jų prireiks. Pažadu jums, kad ir kur nu- 
keliausit, Roberto rūstybė seks paskui iki gyvenimo galo. 

Karalienė atsistojo. 

— O kaip dėl mano rūstybės, lorde Starkai? - švelniai paklausė. Jos akys 
tyrinėjo jo veidą. - Reikėjo jums paimti karalystę. Ji buvo jau pasiekiama. 
Džeimis papasakojo man apie tą dieną, kai jūs užtikot jį, sėdintį Geležinia- 
me soste; tą dieną, kai krito Karaliaus Uostas, ir privertėt jį užleisti. Tai buvo 
jūsų triumfas. Tereikėjo užlipti tais laiptais ir atsisėsti. Tokia liūdna klaida. 

— Padariau daugiau klaidų, nei galite įsivaizduoti, - tarė Nedas, - tačiau 
tai nebuvo viena iš jų. 

- O, buvo, milorde, - tvirtino Sersi. - Kai įsiveli į žaidimus dėl sosto, arba 
laimi, arba miršti. Vidurio čia nėra. 

Ji užsidengė gobtuvu, kad paslėptų sumuštą veidą, ir paliko jį tamsoje po 
ąžuolu, vidury ramaus dievų miško, po tamsiai mėlynu dangumi. 

Suspindo žvaigždės. 

Č irdis garavo šalto vakaro ore, kai chalas Drogas padėjo ją priešais, išplėš- 
tą ir kruviną. Jo rankos iki alkūnių buvo raudonos. Už jo prie papjauto 
laukinio eržilo ant smėlio priklaupė kraujo raiteliai su akmeniniais peiliais 
rankose. Aukštas urvo kreidines sienas supančių deglų mirgėjime eržilo 
kraujas atrodė juodas. 

Dani palietė švelnų pilvo iškilimą. Prakaito lašiukai nusagstė jos odą ir 
kapsėjo per kaktą. Ji jautė, kad moterys ją stebi: senosios Vais Dotrakio žy- 
nės, tamsiomis lyg šlifuotas titnagas akimis raukšlėtuose veiduose. Ji neturė- 
tų krūpčioti ar parodyti baimės. Aš esu drakono kraujas, kalbėjo ji sau, abiem 
rankom imdama eržilo širdį, keldama ją prie lūpų ir suleisdama dantis į kie- 
tą, lipnų raumenį. 

Šiltas kraujas pripildė burną ir nuvarvėjo per smakrą. Skonis buvo toks, 
kad ji vos nežiaukčiojo, tačiau prisivertė sukramtyti ir nuryti. Eržilo širdis 
jos sūnų padarys stiprų, greitą ir bebaimį, bent jau taip tikėjo dotrakiai, ta- 
čiau tik tuo atveju, jei motina suvalgys ją visą. Jei ji užsprings krauju ar iš- 
vems, pranašystės buvo ne tokios palankios; vaikas gali gimti neišnešiotas ar 
silpnas, išsigimęs ar moteriškos lyties. 

Jos tarnaitės padėjo jai pasiruošti apeigoms. Nepaisant jautraus skran- 
džio, kuris kankino ją pastaruosius du mėnulius, Dani valgė iš dubens krau- 
jo krešulius, kad priprastų prie skonio, o Iri privertė ją kramtyti džiovintos 
arklienos juosteles, kol paskaudo žandikauliai. Prieš apeigas ji vieną dieną ir 
naktį badavo, vildamasi, kad alkis padės jai nuryti žalią mėsą. 

Laukinio eržilo širdis buvo vieni raumenys, tad Dani kiekvieną kąsnį 
plėšė dantimis ir ilgai kramtė. Vais Dotrakių šventovėje, po Kalnų Motinos 
šešėliu, buvo draudžiama naudotis bet kokiu plienu; ji turėjo plėšyti širdį 
dantimis ir nagais. Jos pilvas buvo sudirgęs ir kilnojosi, tačiau ji nepasidavė; 
jos veidas buvo išterliotas širdies krauju, kuris kartais, atrodė, burbuliuoja 
ant lūpų. 

Chalas Drogas stovėjo prie jos, kol ji valgė, jo veidas buvo kietas tarsi 
bronzinis skydas. Ilga juoda kasa blizgėjo nuo aliejaus. Ant ūsų jis segėjo auk- 
sinius žiedus, kasoje - auksinius varpelius ir juosėjo sunkų diržą iš auksinių 
medalionų, tačiau krūtinė buvo plika. Ji žvelgdavo į jį kaskart pajutusi, kad 
stiprybė senka; žvelgė į jį, kramtė ir rijo, kramtė ir rijo, kramtė ir rijo. Kai liko 
nebedaug, jo tamsiose, migdolo formos akyse pasirodė begalinis išdidumas, 
tačiau Dani nebuvo tuo tikra. Chalo veidas nedažnai išduodavo mintis. 

Galiausiai ji baigė. Jos skruostai ir pirštai buvo lipnūs, kai įsibruko pasku- 
tinį kąsnį. Tik tada ji atgręžė akis į senąsias moteris, doš chalyn žynes. 

- Khalakka dothrae mranha, - pareiškė ji dotrakių kalba. Manyje joja 
princas! Su tarnaite Džiki ji ilgai praktikavosi tarti šią frazę. 

Seniausia iš žynių, moteris, sulinkusi ir susiraukšlėjusi it pagaliukas vie- 
na juoda akimi, iškėlė rankas. 

— Khalakka dothrae! - suspigo ji. - Princas joja! 

- Jis joja! - atsiliepė kitos moterys. - Rakh! Rakh! Rakh haj! - šaukė jos. — 
Berniukas, berniukas, stiprus berniukas. 

Užgaudė varpai - ūmai suskambėjo bronziniai paukščiai. Gerklingas 
karo ragas išleido ilgą žemą natą. Senosios moterys pradėjo giedoti. Po jų 
dažytomis odinėmis liemenėmis pirmyn atgal siūbavo sudžiūvusios krū- 
tys, blizgios nuo aliejaus ir prakaito. Joms patarnaujantys eunuchai primetė 
džiovintų žolių į milžinišką bronzinį žarijų indą ir kvapnaus dūmo debesys 
pakilo į mėnulį ir žvaigždes. Dotrakiai tikėjo, kad žvaigždės - tai ugniniai 
žirgai, didžiulis tabūnas, šuoliuojantis naktį per dangų. 

Dūmams kylant, giesmė nutilo ir senoji žynė užmerkė savo vienintelę 
akį, kad geriau įsižiūrėtų į ateitį. Stojo visiška tyla. Dani girdėjo tolyje ulbant 
naktinius paukščius, šnypščiant ir traškant deglus, švelniai teškenant vande- 
nį ežere. Dotrakiai spoksojo į ją nakties akimis, laukdami. 

Chalas Drogas uždėjo ranką Dani ant plaštakos. Jo pirštuose ji jautė įtam- 
pą. Netgi toks galingas chalas kaip Drogas pažinojo baimę, kai doš chalyn 
žvelgė į ateitį pranašaujančius dūmus. Už jos nugaros neramiai mindžikavo 
tarnaitės. 

Galiausiai žynė atmerkė akį ir pakėlė rankas. 

— Mačiau jo veidą ir girdėjau kanopų dundesį, - pranešė ji spigiu, virpan- 
čiu balsu. 

— Kanopų dundesį! - atkartojo balsų choras. 

- Jis lekia greitai kaip vėjas, o už jo dengia žemę chalasaras, nesuskaičiuo- 
jama galybė vyrų su arachais, spindinčiais rankose tarsi viksvuolių ašmenys. 
Smarkus lyg audra bus tasai princas. Priešai prieš jį drebės, o jų Žmonos rau- 
dos kruvinomis ašaromis ir draskysis kūną iš sielvarto. Varpeliai plaukuose 
apdainuos jo atėjimą, o blyškiaveidžiai akmeninėse palapinėse bijos jo var- 
do. - Senoji moteris sudrebėjo ir pažvelgė į Dani taip, tarsi bijodama. - Prin- 
cas joja, ir jis bus eržilas, kuris apžergs pasaulį. | 

- Eržilas, kuris apžergs pasaulį! - aidu sušuko stebėtojai, naktis suskam- 
bo nuo jų balsų. 

Vienaakė žynė stebeilijosi į Dani. 

— Kaip jis vadinsis, tas eržilas, kuris apžergs pasaulį? 

Ji atsistojo atsakyti. 

- Jo vardas bus Reigas, - atsakė ji žodžiais, kurių ją pamokė Džiki. Ran- 
komis apglėbė iškilusį pilvą po krūtine, o dotrakiai pratrūko riaumoti: 

— Reigas! - staugė jie. - Reigas, Reigas, Reigas! 

Vardas tebeskambėjo ausyse, kai chalas Drogas lydėjo ją iš urvo. Kraujo 
raiteliai ėjo už jų. Procesija sekė paskui juos link dievų kelio: plataus, žole 
apaugusio vieškelio, kuris vingiavo per Vais Dotrakio vidurį nuo Arklių var- 
tų iki Kalnų Motinos. Pirmosios gūžino doš chalyn žynės su savo eunuchais 
ir vergais. Kai kurios ramstėsi ilgomis drožinėtomis lazdomis, krypuodamos 
senomis, drebančiomis kojomis, o kitos žengė išdidžiai kaip bet kuris arklių 
lordas. Visos senosios moteriškės kadaise buvo chalysi. Mirus jų lordams vy- 
rams ir naujam chalui užėmus vietą raitelių priekyje su raita nauja chalysi 
prie šono, jas atsiuntė čia valdyti didžiulės dotrakių tautos. Net galingiausi 
chalai lenkdavosi doš chalyn įtakai ir išminčiai. Vis dėlto Dani šiurpas krėtė 
nuo minties, kad vieną dieną ją taip pat gali čia atsiųsti, norės ji to ar ne. 

Už išmintingųjų moterų ėjo kiti; chalas Ogas ir jo sūnus, chalaka Fogas; 
chalas Jomas ir jo žmonos; Drogo chalasaro vadai; Dani tarnaitės, chalo 
tarnai ir vergai, galiausiai visi kiti. Varpai gaudė, o būgnai mušė iškilmin- 
gą ritmą jiems žingsniuojant dievų keliu. Tamsoje už kelio stūksojo pavogtų 
karžygių ir mirusių žmonių dievų statulos. Šalia procesijos per žolę su de- 
glais rankose bėgo vergai ir mirgančios liepsnos tarsi atgaivino didžiuosius 
paminklus. 

— Ką reiškia Reigas? - jiems žingsniuojant paklausė chalas Drogas ben- 
drine Septynių Karalysčių kalba. Kai tik galėdavo, ji mokė jį šios kalbos. 
Drogas greitai mokėsi, jei tik susikaupdavo, tačiau jo tartis buvo tokia ne- 
žmoniška, kad nei seras Džora, nei Viseiris nesuprato, ką jis sakė. 

— Mano brolis Reigaras buvo narsus karys, mano saule ir žvaigždės, - pa- 
aiškino ji. - Jis mirė man dar negimus. Seras Džora sako, kad jis buvo pasku- 
tinysis iš drakonų. 

Chalas Drogas pažvelgė į ją. Jo veidas buvo lyg varinė kaukė, tačiau po il- 
gais juodais ūsais, svyrančiais nuo auksinių žiedų svorio, ji pastebėjo šmėkš- 
telint šypseną. 

— Geras vardas, Dan Ares žmona, mano gyvenimo mėnuli, - tarė jis. 

Jie jojo prie ežero, kurį dotrakiai vadino Pasaulio Įsčiomis, apsupto nen- 
drių, jo vandenys buvo ramūs ir nebangavo. Prieš tūkstančius metų, pasako- 
jo Džiki, iš jo gelmių išniro pirmasis žmogus, raitas ant pirmojo žirgo. 

Procesija laukė ant žolėto kranto, kol Dani išsirengė ir purvini jos drabu- 
žiai nukrito ant žemės. Nuoga ji guviai įbrido į vandenį. Iri sakė, kad ežeras 
neturi dugno, tačiau Dani jautė švelnų dumblą, šliuksintį tarp kojų pirštų, jai 
braunantis per aukštas nendres. Ant ramių juodų vandenų plūduriavo mė- 
nulis, sueižėdamas ir vėl atgimdamas per jį nusiritus vandens raibuliams. Jos 
blyški oda pašiurpo, šalčiui slenkant per šlaunis ir bučiuojant pilvo apačią. 
Eržilo kraujas išdžiūvo jai ant rankų ir aplink burną. Dani rieškučiomis pa- 
sėmė švento vandens ir iškėlė jį virš galvos, prausėsi pati ir mazgojo kūdikį 
viduje, kol chalas ir kiti stebėjo. Ji girdėjo, kaip kuždasi ją stebinčios senosios 
moterys iš doš chalyn, ir svarstė, ką jos kalba. 

Kai ji išbrido iš ežero, drebanti ir varvanti, jos tarnaitė Dorėja atskubėjo 
su drabužiu iš marginto šilko, tačiau chalas Drogas mostu nuginė ją šalin. Jis 
pritariamai žiūrėjo į jos pabrinkusias krūtis ir iškilų pilvą; Dani matė per ar- 
klio odos kelnes ryškėjantį jo vyrišką pasididžiavimą, žemiau sunkaus diržo 
iš auksinių medalionų. Ji priėjo prie jo ir padėjo atsivarstyti. Tada jos didysis 
chalas suėmė ją už klubų ir pakėlė į orą tarsi vaiką. Jo plaukuose švelniai 
skimbčiojo varpeliai. 

Dani apsivijo rankomis jo pečius ir prispaudė veidą prie kaklo, kai jis 
į ją įėjo. Trys greiti stumtelėjimai ir viskas buvo baigta. Eržilas, kuris ap- 
žergs pasaulį, kimiai sumurmėjo Drogas. Jo rankos vis dar kvepėjo arklio 
krauju. Palaimos akimirką jis smarkiai krimstelėjo jai į kaklą, o kai ją nu- 
kėlė, ją pripildžiusi sėkla nuvarvėjo per vidinę šlaunų pusę. Tik tada Do- 
rėjai buvo leista apklostyti ją iškvepintu šilku, o Iri - apauti minkštomis 
šlepetėmis. 

Chalas Drogas užsiraišiojo, išlojo komandą, ir ant ežero kranto buvo at- 
vesti žirgai. Koholui buvo suteikta garbė padėti chalysi užsilipti ant Sidabrės. 
Drogas spustelėjo savo eržilą ir pasileido dievų keliu po mėnuliu ir žvaigždė- 
mis. Ant savo Sidabrės Dani lengvai išlaikė tempą. 

Šilkinė stoginė, dengusi chalo Drogo menę, šįvakar buvo suvyniota, ir 
mėnulis nusekė juos vidun. Iš trijų didžiulių, akmenimis apdėtų laužaviečių 
aukštyn veik dešimt pėdų šoko liepsnos. Oras buvo pritvinkęs kepamos mė- 
sos ir sukrekėjusio rauginto kumelės pieno kvapo. Menė buvo sausakimša 
ir triukšminga jiems įjojus; ant pagalvių grūdosi tie, kuriems rango ir vardo 
nepakako dalyvauti ceremonijoje. Dani jojant po arka ir viduriniu perėjimu, 
visų akys buvo įsmeigtos į ją. Dotrakiai klykavo pastabas apie jos pilvą ir 
krūtis, sveikindami gyvybę joje. Ji nesuprato visko, ką jie šaukė, tačiau viena 
frazė nuskambėjo itin ryškiai. Eržilas, kuris apžergs pasaulį, išgirdo ji bau- 
biant tūkstantį balsų. 

Būgnų dundėjimas ir ragų gaudimas sūkuriavo į naktį. Ant žemų sta- 
lų, tarp mėsos gabalų ir lėkščių, prikrautų slyvų, datulių ir granatų, šoko ir 
raitėsi pusnuogės moterys. Dauguma vyrų buvo girti nuo rauginto kumelės 
pieno, tačiau Dani žinojo, kad arachai šįvakar nesusidurs, tik ne šiame šven- 
tame mieste, kur buvo draudžiama nešiotis ginklą ir lieti kraują. 

Chalas Drogas nulipo nuo žirgo ir užėmė savo vietą ant aukštojo suolo. 
Chalas Jomas ir chalas Ogas, kurie buvo Vais Dotrakyje su savo chalasarais, 
kai jie atjojo, gavo ypač garbingas vietas Drogui iš dešinės ir kairės. Visų trijų 
chaly kraujo raiteliai susėdo žemiau jų, o dar toliau - keturios chalo Jomo 
Žmonos. 

Dani nusėdo nuo savo Sidabrės ir padavė vadeles vienam iš vergų. Kol 
Dorėja ir Iri kedeno jai pagalves, ji akimis ieškojo brolio. Net ir per pičpilnės 
menės ilgį Viseiris turėtų išsiskirti balta oda, sidabriniais plaukais ir elgetos 
skarmalais, tačiau ji niekur jo nematė. 

Jos žvilgsnis klajojo sausakimšais pasieniais, kur ant atspurusių kilimų 
ir plokščių pagalvių aplink žemus stalus sėdėjo vyrai, kurių kasos buvo dar 
trumpesnės nei jų vyriškas pasididžiavimas, tačiau visi regimi veidai turėjo 
juodas akis ir varinę odą. Ji pastebėjo serą Džorą Mormontą netoli menės 
vidurio, prie vidurinės laužavietės. Tai buvo garbinga vieta, jei ne didelė gar- 
bė; dotrakiai vertino riterio meistriškumą kaunantis kalaviju. Dani pasiuntė 
Džiki atvesti jo prie jos stalo. Mormontas iš karto prisistatė ir priklaupė prieš 
ją ant kelio. 

— Chalysi, - kreipėsi, - esu jūsų paslaugoms. 

Ji paplekšnojo kimštą arklenos pagalvę greta savęs. 

— Sėskitės ir pasikalbėkite su manimi. 

- Jūs mane pagerbiate. - Riteris atsisėdo ant pagalvės sukryžiavęs kojas. 
Prieš jį suklupo vergas, siūlydamas medinę lėkštę, pilną prinokusių figų. Se- 
ras Džora paėmė vieną ir perkando pusiau. 

- Kur mano brolis? - paklausė Dani. - Jis jau turėtų būti čia, puotoje. 

— Mačiau jo kilnybę šįryt, - atsakė seras Džora. - Jis sakė keliausiąs į va- 
karinį turgų ieškoti vyno. 

— Vyno? - dvejodama pasitikslino Dani. Viseiris negalėjo pakęsti rau- 
ginto kumelės pieno, kurį gėrė dotrakiai, ji tai žinojo, ir jis šiomis dienomis 
dažnai lankėsi turguose, gerdamas su prekeiviais, atkeliavusiais su ilgais ka- 
ravanais iš rytų ir vakarų. Jų draugija jam buvo malonesnė nei josios. 

- Vyno, - patvirtino seras Džora, - ir dar jis turi minčių užverbuoti vyrų 
savo kariuomenei iš samdomų kalavijuočių, kurie saugo karavanus. - Patar- 
naujanti mergina padėjo prieš jį kraujinį pyragą ir jis puolė jį abiem rankom. 

— Ar tai išmintinga? - paklausė ji. - Jis neturi aukso sumokėti kareiviams. 
O jeigu jį išduos? - Karavanų sargus retai kurį kankina mintys apie garbę, o 
uzurpatorius Karaliaus Uoste dosniai sumokėtų už jos brolio galvą. - Turė- 
jote eiti su juo ir jį saugoti. Jūs esate prisiekęs jo kalavijuotis. 

— Mes esame Vais Dotrakyje, - priminė jis jai. - Niekas čia negali nešiotis 
ginklo ar pralieti žmogaus kraujo. 

— Tačiau vyrai miršta, - tarė ji. - Džogas man sakė. Kai kurie prekeiviai 
laiko eunuchus, milžiniškus vyrus, kurie pasmaugia vagis šilko sruogomis. 
Tada ir kraujas nepraliejamas, ir dievai nesupykdomi. 

— Tikėkimės, kad jūsų brolis bus išmintingas ir nieko nevogs. - Seras 
Džora atgalia ranka nusišluostė nuo smakro taukus ir palinko arčiau per sta- 
lą. - Jis ketino paimti jūsų drakono kiaušinius, bet aš jį įspėjau, kad nukirsiu 
jam ranką, jei juos bent palies. 

Akimirką Dani buvo tokia priblokšta, kad negalėjo žodžio pratarti. 

— Mano kiaušiniai... bet jie mano, magistras Ilyrijus įteikė juos man kaip 
nuotakos dovaną, kodėl Viseiris norėtų... tai tik akmenys... 

— Tą patį galima pasakyti apie rubinus, deimantus ir tauriuosius opalus, 
princese... o drakono kiaušiniai gana reti. Tie prekeiviai, su kuriais jis geria, 

parduotų savo vyriškumą net už vieną iš tų akmenų, o su visais trim Viseiris 
galėtų pasisamdyti tiek kalavijuočių, kiek jam reikia. 

Dani nežinojo, net neįtarė. 

— Tada... tegu jis juos ima. Jam nereikia jų vogti. Reikia tik paprašyti. Jis 
mano brolis... ir mano tikrasis karalius. 

- Jis jūsų brolis, - pripažino seras Džora. 

- Jūs nesuprantate, sere, - tarė ji. - Mano motina mirė mane gimdyda- 
ma, o mano tėvas ir brolis Reigaras dar anksčiau. Žinočiau tik jų vardus, jei 
nebūtų Viseirio, kuris apie juos papasakojo. Jis vienintelis man liko. Vienin- 
telis. Jis - viskas, ką aš turiu. 

— Tai buvo anksčiau, - tarė seras Džora. - Dabar taip nebėra, chalysi. Da- 
bar jūs priklausote dotrakiams. Jūsų įsčiose auga eržilas, kuris apžergs pa- 
saulį. - Jis ištiesė puodelį ir vergė pripylė jį rauginto kumelės pieno, gaižiai 
smirdančio ir tiršto nuo gumulų. 

Dani mostu liepė jai pasišalinti. Vien nuo kvapo jai darėsi bloga, o ji neri- 
zikuos išvemti žirgo širdies, kurią prisivertė suvalgyti. 

— Ką tai reiškia? - paklausė ji. - Kas tas eržilas? Visi man taip šaukia, bet 
aš nesuprantu. 

- Eržilas yra chalas iš chaly, pažadėtų senovės pranašystėje, vaike. Jis su- 
vienys dotrakius į vieną chalasarą ir perjos nuo vieno žemės pakraščio iki 
kito, ar bent taip pažadėta. Visos pasaulio tautos bus jo banda. 

— O, - silpnu balseliu tarė Dani. Ranka ji palygino drabužį per pilvo ap- 
valumą. - Pavadinau jį Reigu. 

— Nuo šio vardo uzurpatoriui kraujas sustings gyslose. 

Staiga Dorėja pradėjo tampyti ją už alkūnės. 

- Miledi, - skubiai sukuždėjo tarnaitė, - jūsų brolis... 

Dani pažvelgė per ilgą, bestogę menę ir pamatė jį, žingsniuojantį link jos. 
Iš svirduliuojančios eisenos Dani iš karto suprato, kad jis rado vyno... ir kai 
ką, kas suteikė drąsos. 

Jis vilkėjo ryškiai raudonais šilkais, žemėtais ir išpurvintais kelionėje. 
Jo apsiaustas ir pirštinės buvo iš juodo saulėje išblukusio aksomo. Ilgaau- 
liai buvo sausi ir sutrūkinėję, jo sidabriškai šviesūs plaukai susivėlę ir su- 
sinarplioję. Nuo diržo odinėse makštyse karojo ilgasis kalavijas. Dotrakiai 
nužvelgė ginklą jam praeinant; Dani girdėjo keiksmus, grasinimus ir piktą 
niurnėjimą, kylančius aplink ją tarsi banga. Muzika paskendo grėsmingame 
būgnų tratėjime. 

Jai širdį sugniaužė baimė. 

— Eikite pas jį, - įsakė ji serui Džorai. - Sustabdykite jį. Atveskite čia. Pa- 
sakykite, kad jis gali pasiimti drakono kiaušinius, jeigu jam reikia. - Riteris 
mikliai pakilo ant kojų. 

— Kur mano sesuo? - sušuko Viseiris, jo balsas buvo kimus nuo vyno. - 
Atėjau į jos puotą. Kaip drįstate valgyti be manęs? Niekas nepradeda valgyti 
anksčiau už karalių. Kur ji? Kekšė negali slėptis nuo drakono. 

Jis stabtelėjo prie didžiausios iš trijų laužaviečių, smaksodamas dotra- 
kiams į veidus. Menėje buvo gal penki tūkstančiai vyrų, bet tik saujelė supra- 
to bendrinę kalbą. Tačiau jei ir nesupratai jo žodžių, tereikėjo tik pažvelgti į 
jį, kad pamatytum, koks jis girtas. 

Seras Džora greitai prie jo priėjo, kažką sušnibždėjo į ausį ir paėmė už 
alkūnės, tačiau Viseiris išsivadavo. 

— Nekišk prie manęs savo rankų! Niekas neliečia drakono be leidimo. 

Dani nerimastingai pažvelgė į aukštąjį suolą. Chalas Drogas kažką kalbė- 
jo kitiems chalams, sėdintiems greta. Chalas Jomas nusivaipė, o chalas Ogas 
prapliupo juoktis garsiai. 

Šis juokas paskatino Viseirį pakelti akis. 

- Chalai Drogai, - kimiai ir beveik mandagiai tarė jis, - atvykau į puo- 
tą. - Jis nusvirduliavo nuo sero Džoros, ketindamas atsisėsti prie trijų chaly 
ant aukštojo suolo. 

Chalas Drogas pakilo, išspjovė keletą žodžių dotrakių kalba greičiau, nei 
Dani galėjo suprasti. 

— Chalas sako, kad jūsų vieta yra ne ant aukštojo suolo, - išvertė seras 
Džora jos broliui. - Chalas Drogas rodo, kad jūsų vieta yra ten. 

Viseiris pažvelgė į ten, kur rodė chalas. Ilgosios menės gale, kampe prie 
sienos, giliai šešėlyje, kad geresniems vyrams nereikėtų į juos žiūrėti, sėdė- 
jo Žemiausieji iš žemiausių; žali, kraujo dar nepralieję berniukai, seni vyrai, 
apsiblaususiomis akimis ir sustirusiais sąnariais, buki ir suluošinti. Toli nuo 
keptos mėsos ir dar toliau nuo garbės. 

— Tai ne vieta karaliui, - pareiškė jos brolis. 

- Yra vieta, - atsakė chalas Drogas bendrine kalba, kurios jį pamokė 
Dani, - Linkstančių Kojų karaliui. - Jis suplojo rankomis. - Vežimą! Įvežkite 
vežimą chalui Ragatui! 

Penki tūkstančiai dotrakių prapliupo juoktis ir šaukti. Seras Džora sto- 
vėjo greta Viseirio ir kažką rėkė jam į ausį, tačiau riaumojimas menėje buvo 
toks griausmingas, kad Dani negirdėjo, ką jis sako. Jos brolis sušuko kažką 
atsakydamas ir abu vyrai susikibo, galop Mormontas nutėškė Viseirį ant 
grindų. 

Jos brolis išsitraukė kalaviją. 

Laužų apšviestas apnuogintas plienas švytėjo baugiu raudoniu. 

- Pasitrauk nuo manęs! - sušnypštė Viseiris. Seras Džora atsitraukė per 
žingsnį, ir jos brolis nerangiai pakilo ant kojų. Jis pamojavo kalaviju virš gal- 
vos, skolintu ginklu, kurį magistras Ilyrijus davė jam, kad atrodytų panašes- 
nis į karalių. Dotrakiai staugė ant jo iš visų pusių, laidė žiaurius keiksmus. 

Dani šūktelėjo iš siaubo. Ji žinojo, ką reiškia išsitraukti kalaviją čia, net jei 
jos brolis ir nežinojo. 

Jos balsas privertė Viseirį pasukti galvą ir jis pagaliau ją pamatė. 

- Štai kur ji, - tarė šypsodamas. Jis nužingsniavo link jos, kapodamas orą, 
tarsi norėdamas prasikirsti kelią per priešų sieną, nors niekas nebandė pintis 
jam po kojomis. 

— Ašmenys... negali jų rodyt, - meldė ji. - Prašau, Viseiri. Tai draudžia- 
ma. Padėk kalaviją ir ateik ant mano pagalvių. Čia yra gėrimo, valgio... ar tu 
nori drakono kiaušinių? Gali juos pasiimti, tik mesk kalaviją. 

— Daryk, kaip ji sako, kvaily, - sušuko seras Džora, - kol visi nežuvome. 

Viseiris nusijuokė. 

- Jie negali mūsų nužudyti. Jie negali pralieti kraujo šventame mieste... 
bet aš galiu. - Jis bakstelėjo kalavijo smaigaliu Dani tarp krūtų ir pabraukė 
juo žemyn, virš pilvo iškilumo. - Noriu gauti tai, ko atėjau, - kalbėjo jai. — 
Karūną, kurią jis man pažadėjo. Jis tave nusipirko, bet dar nesumokėjo. Pa- 
sakyk jam, kad noriu suderėto užmokesčio arba aš tave atsiimu. Ir tave, ir 
kiaušinius. Jis gali pasilikti savo prakeiktą eržiliuką. Aš tą išperą paskersiu 
ir paliksiu jam. - Kalavijo smaigalys pradūrė šilką ir bakstelėjo į bambą. 
Viseiris verkė, verkė ir juokėsi tuo pat metu, tas vyras, kuris kadaise buvo 
jos brolis. 

Atokiau, tarsi labai toli, Dani girdėjo tarnaitę Džiki žliumbiančią iš bai- 
mės, sakančią, kad ji nedrįsta išversti, kad chalas suriš ją ir vilks pririšęs prie 
žirgo iki pat Kalnų Motinos. Dani apkabino merginą. 

— Nebijok, - paguodė. - Aš jam išversiu. 

Ji nežinojo, ar jai pakaks žodžių, tačiau kai baigė, chalas Drogas išbėrė 
kelis šiurkščius sakinius dotrakių kalba, matyt, viską suprato. Jos gyvenimo 
saulė nulipo nuo aukštojo suolo. 

— Ką jis pasakė? - atsitraukęs paklausė vyras, kuris kažkada buvo jos brolis. 

Menėje tapo taip tylu, kad ji girdėjo su kiekvienu chalo Drogo žingsniu 
švelniai skimbčiojančius varpelius jo plaukuose. Jo kraujo raiteliai sekė pas- 
kui, tarsi trys variniai šešėliai. Daneiris nustėro. 

- Jis sako, kad turėsi prabangią auksinę karūną, kurią išvydę Žmonės su- 
drebės. 

Viseiris nusišypsojo ir nuleido kalaviją. Tai buvo liūdniausias dalykas, 
kuris vėliau draskė jai širdį... tai, kaip jis nusišypsojo. 

— Tai viskas, ko aš norėjau, - tarė jis. - To, kas buvo pažadėta. 

Kai jos gyvenimo saulė priėjo, Dani apkabino jį per juosmenį. Chalas iš- 
tarė žodį, ir jo kraujo raiteliai šovė į priekį. Kvotas sugriebė vyrą, kuris kadai- 
se buvo jos brolis, už rankų. Hagas sutrupino jo riešą vienintelį kartą Žiauriai 
suktelėjęs savo stipriomis rankomis. Koholas ištraukė kalaviją iš jo suglebu- 
sių pirštų. Net ir dabar Viseiris dar nieko nesuprato. 

— Ne, - šaukė jis, - jūs negalite manęs liesti; aš esu drakonas, drakonas, ir 
aš būsiu karūnuotas! 

Chalas Drogas nusijuosė diržą. Medalionai buvo iš gryno aukso, masy- 
vūs ir įmantrūs, kiekvienas didumo sulig vyro plaštaka. Jis šūktelėjo įsaky- 

mą. Virtuvės vergai nuo ugnies nutraukė sunkų geležinį troškintuvą, išvertė 
troškinį ant žemės ir užkėlė puodą atgal ant ugnies. Drogas įmetė į jį diržą ir 
be jokios išraiškos stebėjo, kaip medalionai paraudo ir pradėjo lydytis. Dani 
matė, kaip šoka liepsnos onikso spalvos jo akyse. Vergas padavė jam porą 
storų kumštinių pirštinių iš arklio ašutų ir jis užsimovė jas nė nežvilgtelėjęs 
į vyrą. 

Viseiris pradėjo klaikiai spiegti; tai buvo bežodis bailio, atsidūrusio mir- 
ties akivaizdoje, klyksmas. Jis spardėsi ir rangėsi, inkštė kaip šuo ir žliumbė 
kaip vaikas, tačiau dotrakiai laikė jį tvirtai. Seras Džora atėjo prie Dani. Jis 
uždėjo ranką jai ant peties. 

— Nusisukite, princese, meldžiu jus. 

— Ne! - Ji susinėrė rankas ant iškilaus pilvo, tarsi saugodama. 

Galiausiai Viseiris pažvelgė į ją. 

— Sese, prašau... Dani, pasakyk jiems... priversk juos... mieloji sese... 

Kai auksas beveik išsilydė ir suskystėjo, Drogas ištaukė puodą iš ugnies. 

- Karūna! - suriaumojo jis. - Štai! Karūna Vežimo karaliui! - Ir išvertė 
puodą ant galvos vyrui, kuris dar neseniai buvo jos brolis. 

Riksmas, kurį Viseiris Targeirinas išleido, kai tas baisus geležinis šalmas 
užvožė jo veidą, nebuvo panašus į žmogaus. Jo kojos pašėlusiai daužėsi į 
purvinas grindis, paskui aprimo, sustojo. Stambūs lydyto aukso lašai varvė- 
jo jam ant krūtinės, raudoni šilkai ruseno... tačiau nebuvo pralieta nė lašo 
kraujo. 

Jis nebuvo drakonas, keistai rami pagalvojo Dani. Ugnis negali nužudyti 
drakono. 


EDARDAS 


is vaikščiojo po kriptas Vinterfele, kaip tūkstančius kartų anksčiau. Žie- 

mos karaliai ledinėmis akimis žiūrėjo į jį praeinantį, o didvilkiai prie jų 
kojų pasukdavo savo akmenines galvas ir suurgzdavo. Galiausiai jis atėjo 
prie kapo, kuriame miegojo jo tėvas su Brandonu ir Lijana greta. Pažadėk 
man, Nedai, sukuždėjo Lijanos statula. Ji segėjo blyškiai mėlynų rožių gir- 
liandą, o akys ašarojo krauju. 

Edardas Starkas atsisėdo, širdis daužėsi, antklodės aplink jį susitaršė. 
Kambarys buvo juodas kaip derva ir kažkas baladojo į duris. 

- Lorde Edardai! - garsiai pašaukė balsas. 

- Palaukit, - apsvaigęs ir nuogas, jis klupinėdamas nugoglino per tam- 
sų kambarį. Atidaręs duris rado Tomardą pakėlusį kumštį ir Keiną su plona 
žvake rankoje. Tarp jų stovėjo paties karaliaus rūmininkas. 

Vyro veidas atrodė it išskaptuotas iš akmens, tad nieko neišdavė. 

- Milorde ranka, - išgiedojo jis, - jo didenybė karalius įsako jums ateiti. 
Kuo greičiau. 

Tai Robertas grįžo iš medžioklės? Jau seniai laikas. 

— Man reikės kelių minučių apsirengti. - Nedas paliko vyrus laukti. Kei- 
nas padėjo jam su drabužiais: balta lininė tunika ir pilkas apsiaustas, per- 
kirptos kelnės, kad tilptų įtverta koja, posto ženklas ir galiausiai diržas iš 
sunkių sidabrinių grandžių. Prie juosmens jis prisisegė Valyrijos durklą. 

Raudonoji pilis buvo tamsi ir tyli, kai Keinas ir Tomardas palydėjo jį per 
vidinį kiemą. Mėnulis kabėjo žemai virš sienų, sirpstantis iki pilnaties. Ant 
pylimo budėjo sargybiniai auksiniais apsiaustais. 

Karališkieji apartamentai buvo Meigoro įtvirtinimuose, masyvioje kva- 
dratinėje tvirtovėje, stūksančioje Raudonosios pilies širdyje, už dvylikos pėdų 
storumo sienų ir sauso griovio, nusagstyto geležiniais smaigaliais, - pilis pily- 
je. Kitą tilto galą saugojo seras Borosas Blauntas, o jo balti plieno šarvai atro- 
dė vaiduokliški mėnulio šviesoje. Viduje Nedas praėjo pro du kitus karaliaus 
sargybos riterius; seras Prestonas Grynfildas stovėjo laiptų apačioje, o seras 
Beiristinas Selmis laukė prie karaliaus miegamojo durų. Trys vyrai baltais ap- 
siaustais, prisiminė jis ir jį persmelkė keistas šaltukas. Sero Beiristino veidas 
buvo toks pat blyškus kaip ir šarvai. Nedui pakako žvilgtelėti į jį, kad supras- 
tų, jog kažkas siaubingai ne taip. Karališkasis rūmininkas atidarė duris. 

- Lordas Edardas Starkas, karaliaus ranka, - pranešė jis. 

— Įleiskite jį, - atsiliepė Roberto balsas, keistai kimus. 

Abiejuose miegamojo galuose, vienoduose židiniuose, plėvojo ugnis, 
pripildydama kambarį niūrios raudonos šviesos. Karštis viduje dusino. Ro- 

bertas gulėjo lovoje su baldakimu. Prie lovos stirksojo vyriausiasis meisteris 
Paiselis, o prie uždengtų langų susirūpinęs vaikščiojo lordas Renlis. Tarnai 
zujo pirmyn atgal, mėtė į ugnį malkas ir kaitino vyną. Ant lovos krašto greta 
vyro sėdėjo Sersi Lanister. Jos plaukai buvo išsitaršę, tarsi nuo miegų, ta- 
čiau akyse miegūstumo nebuvo nė kruopelės. Jos sekė Nedą, kai Tomardas 
ir Keinas padėjo jam pereiti kambarį. Jis, atrodė, eina labai lėtai, tarsi tebe- 
sapnuodamas. 

Karalius vis dar avėjo ilgaaulius. Nedas matė sudžiūvusį purvą ir žolės 
stiebelius, prilipusius prie bato, kur Roberto koja buvo išsikišusi iš jį uŽ- 
klojusios antklodės. Žalia liemenė gulėjo ant grindų, praplėšta ir numesta, 
drabužis margavo raudonai rudomis dėmėmis. Kambarys kvepėjo dūmais, 
krauju ir mirtimi. 

— Nedai, - sušvogždė karalius, jį pamatęs. Jo veidas buvo išbalęs kaip pie- 
nas. - Ateik... arčiau. 

Jo vyrai privedė jį arčiau. Nedas prisilaikė ranka už lovos kojos. Jam te- 
reikėjo pažvelgti į Robertą, kad suprastų, kaip viskas blogai. 

— Kas... - pradėjo jis ir gerklę užspaudė. 

- Šernas. - Lordas Renlis vis dar vilkėjo žalius medžioklės drabužius, jo 
apsiaustas buvo aptaškytas krauju. 

— Velnias, - išstenėjo karalius. - Mano paties klaida. Per daug vyno išgė- 
riau, tebūnu nutrenktas pragaran. Nepataikiau. 

— O kur buvot visi kiti? - paklausė Nedas lordo Renlio. - Kur buvo seras 
Beiristinas ir karaliaus sargyba? 

Renlio lūpos persikreipė. 

— Mano brolis įsakė mums likti nuošalyje ir leisti jam nudobti šerną 
pačiam. 

Edardas Starkas pakėlė antklodę. 

Jie kaip mokėdami pasistengė užverti žaizdą, tačiau to toli gražu nepa- 
kako. Šernas turėjo būti baisus. Jis iltimis perrėžė karalių nuo slėpsnų iki 
spenelių. Vyne išmirkyti tvarsčiai, kuriuos užrišo meisteris Paiselis, jau buvo 
juodi nuo kraujo, o nuo žaizdos sklido negeras kvapas. Nedo skrandis susi- 
traukė. Jis paleido antklodę. 

— Dvokia, - tarė Robertas. - Mirties smarvė, nemanyk, kad neužuo- 
džiu. Tas velnio išpera gerai mane sutvarkė, a? Bet... bet aš jam atsimokė- 
jau, Nedai. - Karaliaus šypsena buvo tokia pat siaubinga kaip ir jo žaizda, 
dantys raudoni. - Suvariau peilį tiesiai jam į akį. Paklausk jų, jei netiki. 
Paklausk jų. 

- Tiesa, - sumurmėjo lordas Renlis. - Parsigabenome šernieną su savi- 
mi, mano broliui paliepus. 

- Šermenų puotai, - sušnibždėjo Robertas. - Dabar palikit mus. Visi. 
Man reikia pasikalbėti su Nedu. 

— Robertai, mano mielas lorde... - pradėjo Sersi. 

— Sakiau išeikit, - nenusileido Robertas. Jam dar liko kruopelė buvusio 
žiaurumo. - Ko tu nesupratai, moterie? 

Sersi susirinko sijonus, išdidumą ir pasuko link durų. Lordas Renlis ir 
kiti nusekė jai įkandin. Vyriausiasis meisteris Paiselis delsė, jo rankos drebė- 
jo, kai pasiūlė karaliui puodelį tirštoko balto skysčio. 

— Aguonpienis, jūsų didenybe, - tarė jis. - Numalšins skausmą. 

Robertas atgalia ranka nutrenkė puodelį. 

— Dink iš čia. Jau greitai ir taip užmigsiu, senas puodgalvi. Nešdinkis. 

Vyriausiasis meisteris Paiselis metė į Nedą beviltišką žvilgsnį ir išskubėjo 
iš kambario. 

— Po šimts perkūnų, Robertai, - tarė Nedas, kai jie liko vieni. Koją taip 
baisiai skaudėjo, kad maudulys kone akino. O gal tai sielvartas temdė akis. 
Jis pasilenkė prie lovos, prie draugo. - Kodėl tu visada turi būti toks kieta- 
kaktis? 

— O, atsiknisk, Nedai, - šiurkščiai tarė karalius. - Aš nudėjau tą velnio 
išperą, argi ne? - Susivėlusių juodų plaukų garbanos užkrito ant akių jam 
spindakiuojant į Nedą. - Turėčiau tą patį padaryti ir tau. Negali leisti žmo- 
gui ramiai pamedžioti. Seras Robaras rado mane. Gregorio galva. Šlykšti 
mintis. Nepasakiau Skalikui. Lai Sersi jį nustebina. - Jo juokas virto kriuk- 
sėjimu, kai vėl sugniaužė skausmo spazmas. - Dievai lai būna gailestingi, — 
sumurmėjo jis, perveikdamas agoniją. - Mergaitė. Daneiris. Tik vaikas, tu 
buvai teisus... štai kodėl, mergaitė... dievai atsiuntė šerną... atsiuntė manęs 
nubausti... - Karalius užsikosėjo krauju. - Klaida, tai buvo klaida, aš... tik 
mergaitė... Veiris, Mažasis Pirštas, net mano brolis... niekam tikę... niekas 
nepasakė man ne, tik tu, Nedai... tik tu... - Jis pakėlė ranką; gestas atrodė 
skausmingas ir silpnas. - Popieriaus ir rašalo. Ten, ant stalo. Rašyk, ką tau 
padiktuosiu. 

Nedas ištiesino popierių ant kelio ir paėmė plunksną. 

- Jums įsakius, jūsų didenybe. 

— Tai valia ir žodis Roberto Pirmojo iš Barateonų giminės, Andalų ir visų 
kitų karaliaus... surašyk tuos prakeiktus titulus, juk žinai, kaip turi būt. Šiuo 
testamentu aš įsakau Edardui iš Starkų giminės, Vinterfelo lordui ir kara- 
liaus rankai, tarnauti ir būti lordu regentu ir krašto globėju, po mano... mano 
mirties... valdyti... vietoj manęs, kol mano sūnus Džofris sulauks pilname- 
tystės... 

— Robertai... - Džofris nėra tavo sūnus, norėjo pasakyti jis, bet žodžiai už- 
strigo. Agonija pernelyg ryškiai matėsi Roberto veide; jis negali jo dar labiau 
skaudinti. Tad Nedas palenkė galvą ir rašė, tačiau toje vietoje, kur karalius 
pasakė „mano sūnus Džofris', jis suskrebeno „mano įpėdinis“. Dėl apgavys- 
tės jautėsi susitepęs. Melas, kurį sakome iš meilės, šventas, pagalvojo jis. Lai 
dievai man atleidžia. - Ką dar turėčiau parašyti? 

— Parašyk... ką tik reikia. Saugoti ir ginti senuosius ir naujuosius dievus, 
pats žinai žodžius. Rašyk. Aš pasirašysiu. Atiduosi raštą tarybai, kai aš nu- 
mirsiu. 

— Robertai, - sielvarto kupinu balsu tarė Nedas, - negali taip pasielgti. 
Nenumirk ant mano rankų. Karalystei reikia tavęs. 

Robertas paėmė jo ranką, suspaudė pirštus. 

— Tu esi... toks prastas melagis, Nedai Starkai, - per skausmą ištarė jis. — 
Karalystė... karalystė žino... koks netikęs karalius aš buvau. Blogas kaip ir Ei- 
ris, te dievai manęs pasigaili. 

— Ne, - tarė Nedas savo mirštančiam draugui, - ne toks blogas kaip Eiris, 
jūsų didenybe. Net nepanašus į jį. 

Robertas išspaudė menką raudoną šypseną. 

- Galiausiai jie pasakys... tai paskutinis dalykas... aš padariau gerai. Tu 
manęs neapvilsi. Dabar tu valdysi. Nekęsi to labiau nei aš... bet tau gerai sek- 
sis. Ar jau baigei skrebenti? 

— Taip, jūsų didenybe. - Nedas padavė Robertui popierių. Karalius aklai 
suraitė savo parašą, palikęs kraujo dėmę ant popieriaus. - Dar reikia paliu- 
dyti antspaudu. 

— Patiek tą šernieną per mano šermenų puotą, - sugergždė Robertas. - Su 
obuoliu nasruose, iki traškumo paskrudintą. Suvalgykit tą išperą. Nedrįsk 
juo užspringti. Pažadėk man, Nedai. 

- Pažadu. - Pažadėk man, Nedai, nuaidėjo Lijanos balsas. 

— Mergaitė, - tarė karalius. - Daneiris. Leisk jai gyventi. Jei tu gali, jei... 
dar ne per vėlu... pakalbėk su jais... Veiriu, Mažuoju Pirštu... neleisk jiems jos 
nužudyti. Ir padėk mano sūnui, Nedai. Tegu jis būna... geresnis nei aš. - Jis 
krūptelėjo. - Dievai tebūna gailestingi. 

— Jie bus tau gailestingi, mano drauge, - pažadėjo Nedas. - Bus. 

Karalius užmerkė akis ir tarsi atsipalaidavo. 

— Nužudytas paršo, - sumurmėjo jis. - Turėčiau juoktis, bet per daug 
sopa. 

Nedas nesijuokė. 

— Ar pakviesti juos? 

Robertas silpnai linktelėjo. 

— Kaip nori. Dievai, kodėl čia taip šalta? 

Tarnai parskubėjo atgal ir nukurnėjo pakurstyti ugnies. Karalienė išėjo; 
tai buvo nedidelis palengvėjimas. Jei turi proto, Sersi susirinks vaikus ir pa- 
bėgs dar dienai neišaušus, pagalvojo Nedas. Ji ir taip jau per ilgai delsė. 

Karalius Robertas jos nepasigedo. Jis liepė savo broliui Renliui ir vyriau- 
siajam meisteriui Paiseliui būti liudytojais, kai jis užspaudė antspaudą ant 
karšto geltono vaško, kurio Nedas užvarvino ant laiško. 

— Dabar duokite man ką nors nuo skausmo ir leiskite numirti. 

Vyriausiasis meisteris Paiselis skubiai sumaišė jam dar vieną puodelį 
aguonų pieno. Šįkart karalius godžiai išgėrė. Kai jis numetė tuščią puodelį, 
jo juoda barzda buvo nusagstyta stambiais baltais lašais. 

— Ar aš sapnuosiu? 

Nedas jam atsakė: 

- Sapnuosite, milorde. 

— Gerai, - tarė jis šypsodamasis. - Perduosiu Lijanai tavo meilę, Nedai. 
Pasirūpink mano vaikais. 

Žodžiai dūrė Nedui tarsi peilis. Akimirką jis buvo visai sutrikęs. Jis nega- 
lėjo prisiversti meluoti. Tada prisiminė mergvaikius: mažąją Barą prie moti- 
nos krūties, Miją iš Slėnio, Gendrį savo kalvėje ir visus kitus. 

— Aš... saugosiu jūsų vaikus kaip savo, - lėtai ištarė. 

Robertas linktelėjo ir užsimerkė. Nedas žiūrėjo, kaip senasis draugas 
minkštai prasmenga pagalvėse, kai aguonpienis nuplovė skausmą nuo jo 
veido. Jį užvaldė miegas. 

Sunkios grandinės švelniai suskimbčiojo, kai vyriausiasis meisteris Pai- 
selis priėjo prie Nedo. 

— Padarysiu viską, kas mano galioje, milorde, tačiau žaizda mirtina. Jiems 
prireikė dviejų dienų, kol jį pargabeno. Kai aš jį apžiūrėjau, buvo jau per vėlu. 
Galiu sumažinti jo didenybės kančias, bet tik dievai dabar gali jį pagydyti. 

- Kiek jis dar turi laiko? - paklausė Nedas. 

- Iš tiesų jis jau turėtų būti miręs. Nemačiau, kad žmogus taip laikytųsi 
įsitvėręs gyvenimo. 

— Mano brolis visuomet buvo stiprus, - tarė lordas Renlis. - Gal išmin- 
ties jam ir trūko, bet buvo stiprus. - Miegamojo kaitroje jo kakta buvo lipni 
nuo prakaito. Jis galėjo būti ten stovintis Roberto vaiduoklis: jaunas, tamsus 
ir gražus. - Jis nudobė šerną. Jo paties viduriai virto iš pilvo, bet jis kažkaip 
nudėjo tą šerną. - Renlio balsas buvo kupinas nuostabos. 

— Robertas niekuomet nebuvo iš tų, kurie palieka kovos lauką, kol priešas 
stovi, - tarė jam Nedas. 

Už durų seras Beiristinas Selmis vis dar saugojo bokšto laiptus. 

— Meisteris Paiselis davė Robertui aguonų pieno, - tarė jam Nedas. - Žiū- 
rėk, kad niekas netrikdytų jo poilsio be mano leidimo. 

— Klausau, milorde, - seras Beiristinas atrodė ne pagal metus susenęs. — 
Aš nepateisinau jo švento pasitikėjimo. 

- Net ištikimiausias riteris negali apsaugoti karaliaus nuo jo paties, - tarė 
Nedas. - Robertui patiko medžioti šernus. Mačiau, kaip jis paguldė jų kokį 
tūkstantį. - Jis stovėdavo nesigūždamas, tvirtai įsirėmęs kojomis, su didžiąja 
ietimi rankose; dažnai keikdavo šerną jį puldamas, laukdavo iki paskutinės 
sekundės, kol šis jį beveik užgriūdavo, o tada nusmeigdavo žvėrį vienu tiks- 
liu ir žiauriu smūgiu. - Niekas negalėjo žinoti, kad šis taps jo mirtimi. 

- Jūs geras, kad taip sakote, lorde Edardai. 

— Karalius pats tą sakė. Jis kaltino vyną. 

Žilaplaukis riteris linktelėjo. 

- Jo didenybė svirduliavo balne, kai mes išbaidėme šerną iš guolio, tačiau 
jis įsakė mums likti nuošalyje. 

— Svarstau, sere Beiristinai, - labai tyliai paklausė Veiris, - kas pilstė ka- 
raliui vyną? 

Nedas negirdėjo, kaip eunuchas prisiartino, tačiau apsižvalgęs išvydo jį 
stovintį. Jis vilkėjo ilgą juodo aksomo drabužį, kuris šlavė grindis, o veidą 
buvo ką tik nusipudravęs. 

- Vynas buvo iš paties karaliaus gertuvės, - tarė seras Beiristinas. 

— Tik viena gertuvė? Medžioklėje visada taip troškina. 

- Aš neskaičiavau. Daugiau nei viena, tai jau tikrai. Jo skvairas atnešdavo 
jam naują gertuvę, kai tik jis pageidaudavo. 

- Toks pareigingas berniukas, - tarė Veiris, - pasirūpino, kad jo dideny- 
bei netrūktų kuo atsigaivinti. 

Burnoje Nedui pasidarė kartu. Jis prisiminė du šviesiaplaukius berniu- 
kus, kuriuos Robertas pasiuntė ieškoti meistro antkrūtiniui pratempti. Ka- 
ralius aną vakarą per puotą visiems papasakojo tą istoriją, juokdamasis iki 
purtulio. 

— Kuris skvairas? 

— Tas vyresnis, - atsakė seras Beiristinas. - Lanselis. 

- Gerai pažįstu tą jaunuolį, - tarė seras Veiris. - Augalotas berniukas, 
sero Kevano Lanisterio sūnus, lordo Taivino sūnėnas ir karalienės pusbrolis. 
Tikiuosi, tas brangus mielas jaunuolis nekaltina savęs. Vaikai jaunystėje to- 
kie pažeidžiami ir nekalti, gerai atsimenu. 

Žinoma, Veiris kažkada buvo jaunas. Tik Nedas abejojo, kad jis kada 
nors buvo nekaltas. 

- Paminėjote vaikus. Robertas pakeitė nuomonę dėl Daneiris Targeirin. 
Kad ir kokių žygių ėmėtės, noriu, kad tučtuojau juos atšauktumėt. 

- Bet, - pradėjo Veiris, - tučtuojau gali būti per vėlu. Bijau, kad tie paukš- 
čiukai jau išskrido. Tačiau padarysiu, ką galiu, milorde. Jums leidus. - Jis nu- 
silenkė ir dingo ant laiptų, jo minkštos šlepetės čiužėjo liesdamosi į akmenį 
jam lipant žemyn. 

Keinas ir Tomardas padėjo Nedui eiti per tiltą, kai iš Meigoro įtvirtinimų 
pasirodė lordas Renlis. 

— Lorde Edardai! - šūktelėjo jis Nedui. - Gal malonėtumėt skirti man 
valandėlę? 

Nedas sustojo. 

- Jei pageidaujate. 

Renlis ėmė eiti jo pusėn. 

— Pasakykite vyrams, kad pasitrauktų. - Jie susitiko tilto viduryje, apa- 
čioje ėjo sausas griovys. Mėnulio šviesa sidabru nuspalvino žiaurias, dugne 
kyšančių smaigalių briaunas. 

Nedas mostelėjo. Tomardas ir Keinas nulenkė galvą ir pagarbiai atsitrau- 
kė. Lordas Renlis atsargiai žvilgtelėjo į serą Borosą kitame pakeliamojo tilto 
gale, į serą Prestoną tarpduryje už jų. 

- Tas laiškas. - Jis pasilenkė arčiau. - Kas taps regentu? Ar mano brolis 
jus paskyrė globėju? - Jis nelaukė atsakymo. - Milorde, aš turiu trisdešimt 
vyrų savo asmeninėje sargyboje ir kitų draugų, riterių ir lordų. Duokite man 
valandą ir aš surinksiu jums šimtą kalavijų. 

- Oką aš darysiu su šimtu kalavijų, milorde? 

— Smogsite! Dabar, kol pilis dar miega. - Renlis dar kartą pažvelgė į serą 
Borosą ir prislopino balsą iki skubaus kuždesio. - Turime atimti Džofrį nuo 
motinos ir laikyti jį prie savęs. Globėjas ar ne globėjas, bet žmogus, turintis 
karalių, turi ir karalystę. Taip pat turime pagrobti princesę Merselą ir princą 
Tomeną. Kai turėsime vaikus, Sersi nedrįs mums priešintis. Taryba patvir- 
tins jus kaip lordą globėją ir Džofris taps jūsų globotiniu. 

Nedas šaltai jį nužvelgė. 

— Robertas dar nenumirė. Dievai gali jo pasigailėti. Jei ne, sušauksiu tary- 
bą išklausyti jo paskutinių žodžių ir apsvarstyti įpėdinystės, tačiau aš neuž- 
trauksiu nešlovės jo paskutinėms valandoms šioje žemėje liedamas kraują jo 
menėse ir tempdamas iš lovų išsigandusius vaikus. 

Lordas Renlis atsitraukė per žingsnį, įsitempęs kaip lanko timpa. 

- Kiekviena jūsų pradelsta akimirka duoda Sersi laiko pasiruošti. Kai 
Robertas atsisveikins su šiuo pasauliu, gali būti per vėlu... mums abiem. 

— Tada turime melstis, kad Robertas nemirtų. 

— Menka viltis, - tarė Renlis. 

— Kartais dievai būna gailestingi. 

- Bet Lanisteriai - ne. - Lordas Renlis apsisuko ir grįžo per griovį į bokš- 
tą, kur merdėjo jo brolis. 

Parsiradęs į savo kambarius Nedas jautėsi išsekęs ir prislėgtas, tačiau ne- 
buvo nė kalbos, kad grįžtų miegoti, tik ne dabar. Kai įsiveli į žaidimus dėl sos- 
to, arba laimi, arba.miršti, dievų miške kalbėjo jam Sersi Lanister. Jis svarstė, 
ar gerai pasielgė atmesdamas lordo Renlio pasiūlymą. Jis neturėjo jokio noro 
veltis į šias intrigas ir buvo negarbinga grasinti vaikams, bet vis dėlto... jei 
Sersi nuspręstų kautis, užuot bėgusi, jam gali prireikti to šimto Renlio kala- 
vijų, ir dar daugiau. 

— Noriu matyti Mažąjį Pirštą, - tarė jis Keinui. - Jei jis ne savo kamba- 
riuose, pasiimk vyrų ir apeikite visas vyno girdyklas ir viešnamius Karaliaus 
Uoste, kol jį surasite. Atveskite jį man dar neišaušus. - Keinas nusilenkė ir 
išėjo, o Nedas atsigręžė į Tomardą. 

— „Vėjo ragana“ išplaukia su vakaro potvyniu. Ar pasirinkote palydą? 

- Dešimt vyrų, kuriems vadovaus Porteris. 

— Dvidešimt ir vadovausit jūs, - tarė Nedas. Porteris buvo drąsus vyras, bet 
kietakaktis. Jam reikėjo ko nors solidesnio ir jautresnio prižiūrėti dukroms. 

— Kaip pageidausite, milorde, - tarė Tomas. - Negaliu pasakyti, kad liū- 
dėsiu palikęs šią vietą. Aš pasiilgau žmonos. 

— Praplauksite pro Dragonstouną, kai pasuksite į šiaurę. Man reikia, kad 
pristatytumėt laišką. 

Tomas atrodė susirūpinęs. 

— Į Dragonstouną, milorde? 

Targeirinų giminės salos tvirtovė turėjo grėsmingą reputaciją. 

— Liepk kapitonui Kosui iškelti mano vėliavą, kai tik pamatysite salą. Jie 
gali nepatikliai žiūrėti į netikėtus lankytojus. Duosiu tau laišką, kurį reikia 
įteikti tiesiai į rankas lordui Staniui Barateonui. Niekam kitam. Ne jo rūmi- 
ninkui, ne sargybos kapitonui, ne ledi žmonai, bet pačiam lordui Staniui. 

— Klausau, milorde. 

Kai Tomardas jį paliko, lordas Edardas Starkas sėdėjo spoksodamas į ša- 
lia jo ant stalo degančios žvakės liepsną. Akimirką sielvartas jį įveikė. Labiau 
už viską jis troško eiti į dievų mišką, atsiklaupti priešais širdies medį ir mels- 
tis dėl gyvybės Roberto Barateono, kuris jam buvo daugiau negu brolis. Vė- 
liau žmonės šiušės, kad Edardas Starkas išdavė karaliaus draugystę ir atėmė 
iš jo sūnų paveldėjimo teisę; jis tegalėjo viltis, kad dievai žino geriau ir kad 
Robertas sužinos tiesą aname pasaulyje. 

Nedas paėmė paskutinį karaliaus laišką. Traškaus balto pergamento ritinė- 
lis, užantspauduotas geltonu vašku, keli trumpi žodžiai ir kraujo dėmė. Koks 
menkas skirtumas tarp pergalės ir pralaimėjimo, tarp gyvybės ir mirties. 

Jis išsitraukė naują popieriaus lapą ir pamirkė plunksną rašalinėje. Jo kil- 
nybei Staniui iš Barateonų giminės, parašė. Kai gausite šį laišką, jūsų brolis 
Robertas, mūsų karalius šiuos pastaruosius penkiolika metų, bus miręs. Jį su- 
dorojo šernas medžiojant karaliaus miške... 

Raidės, atrodė, raitėsi ir sukinėjosi popieriuje, kai jo ranka sustojo. Lor- 
das Taivinas ir seras Džeimis nebuvo iš tų, kurie nuolankiai susitaikytų su 
pralaimėjimų; jie verčiau kausis nei bėgs. Neabejotinai po lordo Jono Arino 
mirties Stanis tapo budrus, tačiau buvo svarbu, kad jis nedelsdamas plauktų 
į Karaliaus Uostą, Lanisteriams nespėjus pulti. 

Nedas kruopščiai rinko kiekvieną žodį. Baigęs, pasirašė laišką Edardas 
Starkas, Vinterfelo lordas, karaliaus ranka ir krašto globėjas, nusausino raša- 
lą, sulankstė ir ištirpdė antspaudavimo vašką virš degančios žvakės. 

Jo regentystė bus trumpa, pagalvojo vaškui minkštėjant. Naujasis kara- 
lius pasirinks naują ranką. Nedas bus laisvas ir galės grįžti namo. Nuo min- 
ties apie Vinterfelą veide šmėstelėjo blanki šypsena. Jis panoro vėl išgirsti 
Brano juoką, eiti su Robu į medžioklę su sakalais, stebėti žaidžiantį Rikoną. 
Jis norėjo panirti į besapnį miegą savo paties lovoje, rankomis stipriai apsi- 
kabinęs savo ledi Ketliną. 

Keinas grįžo, kai jis spaudė antspaudą į minkštą baltą vašką. Su juo buvo 
Desmondas, o tarp jų - Mažasis Pirštas. Nedas padėkojo sargybiniams ir 
liepė išeiti. 

Lordas Piteris vilkėjo mėlyno aksomo tuniką pūstomis rankovėmis, jo 
sidabriškas apsiaustas buvo išmargintas strazdais. 

- Manau, jau galima sveikinti, - tarė sėsdamasis. 

Nedas rūsčiai susiraukė. 

— Karalius guli sužalotas ir arti mirties. 

— Žinau, - tarė Mažasis Pirštas. - Taip pat Žinau, kad Robertas jus įvardi- 
jo krašto globėju. 

Nedo akys šoktelėjo prie karaliaus laiško, gulinčio ant stalo, nesulaužytu 
antspaudu. | 

— Ir kaip jūs tai sužinojote, milorde. 

- Veiris užsiminė, - tarė Mažasis Pirštas, - o jūs ką tik patvirtinot. 

Nedo burna persikreipė iš pykčio. 

- Tebūnie prakeiktas Veiris ir jo mažieji paukščiukai. Ketlina sakė teisy- 
bę: tas žmogus įvaldęs juodąją magiją. Aš juo nepasitikiu. 

— Nuostabu. Jūs mokotės. - Mažasis Pirštas pasilenkė į priekį. - Tačiau ga- 
liu lažintis, kad atitempėte mane čia vidury nakties ne kalbėtis apie eunuchą. 

- Ne, - pripažino Nedas. - Žinau paslaptį, kurią saugant buvo nužudytas 
Jonas Arinas. Robertas nepaliko tikro sūnaus. Džofris ir Tomenas yra Džei- 
mio Lanisterio benkartai, gimę iš kraujomaišos ryšio su karaliene. 

Mažasis Pirštas kilstelėjo antakį. 

- Pribloškianti žinia, - pasakė jis tonu, kuris rodė, kad jis nė kiek nepri- 
blokštas. - Mergaitė taip pat? Na, žinoma. Tad karaliui mirus... 

— Sostas pagal teises atitenka lordui Staniui, vyriausiam iš dviejų brolių. 

Mažasis Pirštas pasiglostė smailią barzdelę gromuliuodamas reikalą. 

— Tikriausiai. Nebent... 

- Nebent, milorde? Nėra jokių tikriausiai. Stanis yra paveldėtojas. Niekas 
negali to pakeisti. 

- Stanis negali perimti sosto be jūsų pagalbos. Jei esate išmintingas, pasi- 
rūpinsite, kad karaliumi taptų Džofris. 

Nedas dėbtelėjo į jį akmeniniu žvilgsniu. 

— Arjūs neturite nė lašo garbės? 

- O, lašą, tikrai turiu, - nerūpestingai atsakė Mažasis Pirštas. - Išklausy- 
kite mane. Stanis nėra jūsų draugas, mano taip pat. Net jo broliai vargiai jį 
pakenčia. Tas vyras - geležinis: atkaklus ir nepalenkiamas. Jis paskirs mums 
naują ranką ir naują tarybą, tai jau tikrai. Be abejonės, jis padėkos jums už 
įteiktą karūną, tačiau dėl to jūsų nepamils. Ir jo iškilimas reikš karą. Stanis 
negali ramiai valdyti soste, kol Sersi ir jos benkartai gyvi. Ar manote, kad lor- 
das Taivinas sėdės rankas sudėjęs, kai jo dukters galvai matuojamas kuolas? 
Uolos pilis sukils, ir ne viena. Robertas rado savyje jėgų atleisti žmonėms, 
kurie tarnavo karaliui Eiriui, kol jie žadėjo ištikimybę. Stanis ne toks atlai- 
dus. Jis nebus pamiršęs Stormsendo apsiausties, o lordai Taireliai ir Redvai- 
nai irgi. Visi vyrai, kovoję po drakono vėliava arba sukilę su Balonu Greidžo- 

jum, turės pagrindo bijoti. Pasodinkite Stanį į Geležinį sostą ir užtikrinu jus, 
karalystė paplūs krauju. Dabar pažvelkite į kitą monetos pusę. Džofriui tik 
dvylika, ir Robertas suteikė jums regentystę, milorde. Jūs esate karaliaus ran- 
ka ir krašto globėjas. Valdžia jūsų, lorde Starkai. Jums tereikia ištiesti ranką 
ir ją pasiimti. Susitaikykite su Lanisteriais. Paleiskite Neūžaugą. Apvesdinki- 
te Džofrį su Sansa. Ištekinkite savo jaunesniąją mergaitę už Tomeno, o savo 
įpėdinį suporuokite su Mersela. Praeis ketveri metai, kol Džofris sulauks 
tinkamo amžiaus. Iki to laiko jis žiūrės į jus kaip į antrąjį tėvą, o jei ne, ką gi... 
ketveri metai yra gan ilgas laikas, milorde. Užtektinai ilgas atsikratyti lordo 
Stanio. Tada, jei Džofris ims kelti rūpesčių, mes galėsime atskleisti jo mažą 
paslaptį ir pasodinti į sostą lordą Renlį. 

— Mes? - pakartojo Nedas. 

Mažasis Pirštas gūžtelėjo. 

- Jums reikės žmogaus, su kuriuo galėtumėte pasidalinti našta. Užtikrinu 
jus, mano kaina bus kukli. 

- Jūsų kaina, - Nedo balsas buvo ledinis. - Lorde Beilišai, tai, ką jūs siū- 
lote, - išdavystė. 

— Tik jei pralaimėsime. 

- Jūs pamirštate, - tarė jam Nedas. - Jūs pamirštate Joną Ariną. Jūs pa- 
mirštate Džorį Kaselį. Ir jūs pamirštate štai ką. - Jis išsitraukė durklą ir padė- 
jo jį ant stalo tarp jų; drakono kaulo rankena ir Valyrijos plieno ašmenimis, 
aštriais kaip skirtumas tarp gėrio ir blogio, tarp tiesos ir melo, tarp gyvybės 
ir mirties. - Jie pasiuntė Žmogų perpjauti mano sūnui gerklės, lorde Beilišai. 

Mažasis Pirštas atsiduso. 

- Bijau, kad būsiu pamiršęs, milorde. Meldžiu man atleisti. Akimirką 
pamiršau, kad kalbu su Starku. - Jo burna persikreipė. - Tai bus Stanis ir 
karas? 

— Negaliu rinktis. Stanis yra paveldėtojas. 

— Ne man ginčytis su krašto globėju. Tai ko tada norite iš manęs? Aišku, 
ne mano išminties. 

- Pasistengsiu pamiršti jūsų... išmintį, - paniekinamai tarė Nedas. - Pa- 
sikviečiau jus prašyti pagalbos, kurią pažadėjote Ketlinai. Tai pavojinga va- 
landa mums visiems. Robertas paskyrė mane krašto globėju, tai tiesa, tačiau 
žmonių akyse Džofris vis dar yra jo sūnus ir paveldėtojas. Karalienė turi tuzi- 
ną riterių ir šimtą kovos meistrų, kurie darys viską, ką tik ji įsakys... ir lengvai 
įveiks tai, kas liko iš mano šeimyniškių sargybos. Ir, kiek aš žinau, Džeimis 
Lanisteris galbūt jau joja į Karaliaus Uostą su Lanisterių kariauna iš paskos. 

— O jūs kariaunos neturite. - Mažasis Pirštas žaidė su durklu ant stalo, 
lėtai vartydamas jį pirštu. - Tarp lordo Renlio ir Lanisterių meilės ne kažin 
kiek. Bronzinis Jonas Roisas, seras Balonas Svonas, seras Loras, ledi Tanda ir 
Redvainų dvyniai... kiekvienas turi riterių ir prisiekusių kalavijuočių palydą 
čia, dvare. 

- Renlis turi trisdešimt vyrų asmeninėje sargyboje, kiti dar mažiau. Tiek 
nepakanka, net jei būčiau tikras, kad visi jie prisieks man ištikimybę. Man 
reikia geltonšvarkių. Miesto sargyboje yra du tūkstančiai vyrų, prisiekusių 
ginti pilį, miestą ir karaliaus taiką. 

— O, bet kai karalienė paskelbs vieną karalių, o karaliaus ranka - kitą, 
kieno tada taiką jie gins? - Lordas Piteris kaukštelėjo per durklą pirštu, ir 
jis ėmė suktis vietoje. Ratu ir ratu, svyruodamas su kiekvienu apsisukimu. 
Kai galiausiai sulėtėjo ir sustojo, smaigalys rodė į Mažąjį Pirštą. - Ką gi, štai 
jums atsakymas, — tarė jis šypsodamasis. - Jie palaikys žmogų, kuris jiems 
užmokės. - Jis atsilošė ir pažvelgė Nedui tiesiai į veidą, jo pilkai žalios akys 
pašaipiai žibėjo. - Jūs vilkite savo garbę kaip šarvus, Starkai. Jūs manote, kad 
ji jus saugo, tačiau ji tik slegia ir varžo judesius. Pažiūrėkite į save dabar. Jūs 
žinote, kodėl pakvietėte mane čia. Žinote, ko norite manęs paprašyti. Žinote, 
kad tai turi būti padaryta... tačiau tai negarbinga, tad žodžiai stringa jums 
gerklėje. 

Nedo kaklas įsitempė. Akimirką jis buvo toks piktas, kad nedrįso prabilti. 

Mažasis Pirštas nusijuokė. | 

— Turėčiau priversti jus tai pasakyti, bet tai būtų per Žiauru... tad nesi- 
baiminkite, mano gerasis lorde. Dėl meilės, kurią jaučiu Ketlinai, tuoj pat 
nueisiu pas Janą Slintą ir pasirūpinsiu, kad miesto sargyba būtų jūsų. Šešių 
tūkstančių auksinių turėtų pakakti. Trečdalis vadui, trečdalis karininkams 
ir trečdalis kareiviams. Galėtume juos nusipirkti už pusę šios sumos, tačiau 
nenoriu rizikuoti. - Šypsodamasis jis pakėlė durklą ir ištiesė Nedui rankena 
į priekį. 


JONAS 


onas valgė obuolių pyragaičius ir kraujinę dešrą, kai Semvelis Tarlis kles- 

telėjo ant suolo. 

— Mane pakvietė į šventyklą, - džiugiai sukuždėjo Semas. - Jie paima 
mane iš treniruočių. Aš tapsiu broliu kartu su jumis. Gali tuo patikėti? 

— Ne, tikrai? 

- Tikrai. Aš padėsu meisteriui Eimonui bibliotekoje ir prižiūrėti paukš- 
čius. Jam reikia žmogaus, galinčio skaityti ir rašyti laiškus. 

— Tau tai puikiai seksis, - šypsodamasis tarė Jonas. 

Semas neramiai apsižvalgė. 

- Ar jau laikas eiti? Man nederėtų vėluoti, nes jie gali apsigalvoti. - Jis 
vos nešokinėjo, kai jie kirto piktžolėmis apaugusį kiemą. Diena buvo šilta ir 
saulėta. Sienos kraštais sruveno vandens upeliukai ir atrodė, kad ledas žaiža- 
ruoja ir spindi. 

Šventykloje didysis kristalas gaudė ryto šviesą, plūstančią pro pietinius 
langus, ir skaidė į vaivorykštę ant altoriaus. Pipas išsižiojo iš nuostabos pa- 
matęs Semą, o Rupūžius bakstelėjo Grenui į šonkaulius, tačiau niekas ne- 
išdrįso ištarti nė žodžio. Šventikas Seladaras siūbavo smilkytuvą, pripildy- 
damas orą smilkalų kvapo, kuris priminė Jonui mažą ledi Stark šventyklėlę 
Vinterfele. Bent kartą šventikas atrodė blaivus. 

Atvyko aukštieji karininkai; meisteris Eimonas rėmėsi į Klaidą, seras Ali- 
seris niūriai žiūrėjo šaltomis akimis, lordas vadas Mormontas vilkėjo praš- 
matnų juodos vilnos palaidinį su sidabrinėmis meškos nagų sąsagomis. Už 
jų ėjo trijų gildijų vyresnieji: raudonveidis Bouvenas Maršas - lordas pilies 
valdytojas, pirmasis statytojas Otelas Jarvikas ir seras Džeremis Raikeris, ku- 
ris vadovavo žvalgams nesant Bendžino Starko. 

Mormontas atsistojo priešais altorių, ant jo plačios plikos galvos sušvito 
vaivorykštė. 

- Atvykote pas mus kaip nusikaltėliai, - pradėjo jis, - brakonieriai, prie- 
vartautojai, skolininkai, žudikai ir vagys. Jūs atvykote pas mus, būdami vai- 
kais. Atvykote pas mus vieniši, surakinti grandinėmis, neturėdami nei drau- 
gų, nei garbės. Atvykote pas mus turtingi ir vargšai. Kai kurie jūsų vadinasi 
išdidžių giminių pavardėmis. Kiti teturi pavainikių vardus arba jų iš viso 
neturi. Tai nesvarbu. Visa tai dabar praeityje. Prie Sienos mes visi lyg vie- 
na giminė. Vakare, leidžiantis saulei ir žemę apgaubiant nakčiai, jūs duosite 
priesaiką. Nuo tos akimirkos tapsite prisaikdintaisiais Nakties sargybos bro- 
liais. Jūsų nusikaltimai bus pamiršti, jūsų skolos atleistos. Tad jūs irgi turite 
pamiršti tuos, kam buvote ištikimi, nustumti į šoną nuoskaudas, išmesti iš 

galvos senas neteisybes ir meiles. Čia jūs pradedate iš naujo. Nakties sargy- 
bos vyras gyvena dėl karalystės. Ne dėl karaliaus, ne dėl lordo, ne dėl vienos 
ar kitos giminės garbės, ne dėl aukso, šlovės, moters meilės, bet dėl karalys- 
tės ir visų jos žmonių. Nakties sargybos vyras neveda moters ir neturi sūnų. 
Mūsų žmona - pareiga. Mūsų meilužė - garbė. O jūs esate vieninteliai sū- 
nūs, kuriuos kiekvienas turėsime. Jūs išmokote priesaikos žodžius. Atidžiai 
pagalvokite prieš juos ištardami, nes, kartą apsivilkus juodai, kelio atgal 
nėra. Bausmė už dezertyravimą - mirtis. - Senasis Lokys akimirkai nutilo, 
tada paklausė: - Ar yra tarp jūsų norinčių palikti mūsų draugiją? Jei taip, 
iškeliaukite dabar, ir niekas apie jus blogai negalvos. 

Nė vienas nesujudėjo. 

— Gerai, - tarė Mormontas. - Galite duoti priesaiką čia vakarui atėjus 
prieš šventiką Seladarą ir savo gildijos vyriausiąjį. Ar kas nors iš jūsų tiki 
senaisiais dievais? 

Jonas žengė į priekį. 

— Aš, milorde. 

— Turbūt norėsi duoti priesaiką prie širdies medžio, kaip tavo dėdė, - tarė 
Mormontas. 

- Taip, milorde, - atsakė Jonas. Jis neturėjo nieko bendra su šventyklos 
dievais; Starkų gyslomis tekėjo Pirmųjų Žmonių kraujas. 

Jis girdėjo už nugaros šnabždantį Greną: 

— Čia nėra dievų miško. Ar yra? Niekada nemačiau dievų miško. 

— Nepamatytum ir taurų bandos, kol ji tavęs nesumindžiotų, - sukuždėjo 
jam Pipas. 

— Pamatyčiau, - nenusileido Grenas. - Pamatyčiau juos iš tolo. 

Pats Mormontas patvirtino Greno abejones. 

- Juodajai piliai nereikia dievų miško. Už Sienos auga vaiduoklių miškas, 
kaip jis augo ir Aušros amžiuje, dar prieš andalams atgabenant Septynetą 
per siaurąją jūrą. Už pusės mylios nuo šios vietos rasite šventųjų medžių gi- 
raitę ir tikriausiai savuosius dievus. 

— Milorde, - balsas privertė Joną atsigręžti iš nuostabos. Atsistojo Semve- 
lis Tarlis, nusišluostė į tuniką prakaituotas rankas. - Ar galėčiau... ar galėčiau 
ir aš vykti? Ištarti priesaikos prie širdies medžio? 

— Ar Tarlių giminė taip pat tiki senaisiais dievais? - paklausė Mormontas. 

— Ne, milorde, - plonu iš susijaudinimo balsu atsakė Semas. Aukštieji 
karininkai jį gąsdino, o užvis labiausiai - Senasis Lokys. - Aš gavau vardą 
Septyneto šviesoje Hornhilo šventykloje, kaip mano tėvas, ir jo tėvas, ir visi 
Tarliai tūkstantį metų. 

— Kodėl tu atsisakai tėvo ir savo giminės dievų? - norėjo žinoti seras Dže- 
remis Raikeris. 

- Dabar mano giminė yra Nakties sargyba, - tarė Semas. - Septynetas 
niekuomet neišklausė mano maldų. Galbūt senieji dievai išklausys. 

- Kaip nori, berniuk, - tarė Mormontas. Semas atsisėdo, kaip ir Jonas. - 
Kiekvieną iš jūsų paskyrėme į gildiją pagal mūsų poreikius ir jūsų pačių jėgas 
bei gebėjimus. - Bouvenas Maršas žengė į priekį ir įdavė raštą. Lordas vadas 
išvyniojo jį ir pradėjo skaityti: - Halderis - pas statytojus, - pradėjo jis. Hal- 
deris tvirtai linktelėjo pritardamas. - Grenas - pas žvalgus. Albetas - pas 
statytojus. Piparas - pas žvalgus. - Pipas pažvelgė į Joną ir pakrutino ausis. — 
Semvelis - pas tarnautojus. - Semas atsiduso iš palengvėjimo, valydamasis 
kaktą šilko skiautele. - Mataras - pas žvalgus. Dareonas - pas tarnautojus. 
Toderis - pas žvalgus. Jonas - pas tarnautojus. 

Tarnautojus? Akimirką Jonas negalėjo patikėti tuo, ką išgirdo. Mormon- 
tas tikriausiai ne taip perskaitė. Jis jau norėjo stotis ir žiotis, pasakyti jiems, 
kad įsivėlė klaida... ir tada pamatė serą Aliserį, įdėmiai žiūrintį į jį, jo akys 
blizgėjo tarsi dvi obsidiano šukės, ir viską suprato. 

Senasis Lokys susuko popierių. 

- Jūsų vyresnieji paaiškins jums pareigas. Tegu visi dievai jus saugo, bro- 
liai. - Lordas vadas pagerbė juos nusilenkdamas ir išėjo. Seras Aliseris išėjo 
su juo, lūpose žaidė plonytė šypsena. Jonas niekuomet nematė kovų meistro 
tokio laimingo. 

- Žvalgyba, pas mane! - šūktelėjo seras Džeremis Raikeris, kai jie išėjo. 
Lėtai stodamasis Pipas spoksojo į Joną. Jo ausys buvo rudonos. Grenas, pla- 
čiai išsišiepęs, atrodo, nė nesuvokė, kad kažkas ne taip. Matas ir Rupūžius 
atsistojo prie jų ir išsekė paskui serą Džeremį iš šventyklos. 

— Statytojai! - pašaukė Otelas Jarvikas pailgais žandikauliais. Halderis ir 
Albetas nusekė paskui jį. 

Jonas apsižvalgė vis dar netikėdamas tuo, kas įvyko. Nereginčios meiste- 
rio Eimono akys buvo pakeltos į šviesą, kurios jis nematė. Šventikas dėliojo 
kristalus ant altoriaus. Tik Semas ir Dareonas liko ant suolų; storasis berniu- 
kas, dainininkas... ir jis. 

Lordas valdytojas Bouvenas Maršas pasitrynė putnias rankas. 

- Semveli, tu talkinsi meisteriui Eimonui paukštidėje ir bibliotekoje. Če- 
tas keliaus į šunides padėti tvarkytis su skalikais. Tu gausi jo vienutę, kad 
būtum greta meisterio dieną ir naktį. Tikiu, kad gerai juo rūpinsies. Jis labai 
senas ir mums labai brangus. Dareonai, aš girdėjau, kad tu dainavai prie dau- 
gelio kilmingų lordų stalų ir vaišinaisi su jais mėsa ir midumi. Mes siunčia- 
me tave į Rytų sargybą. Tavo balsas gal pagelbės Koteriui Paikui, kai atplauks 
pirklių laivai. Mes per brangiai mokame už sūdytą jautieną ir marinuotą 
žuvį, o alyvuogių aliejaus, kurį perkame, kokybė yra siaubinga. Prisistatyk 
Borkui, kai atvyksi, ir jis duos tau darbo tarp pirklių laivų. 

Maršas šypsodamasis atsigręžė į Joną. 

— Lordas vadas Mormontas pareikalavo, kad taptum jo asmeniniu patar- 
nautoju, Jonai. Miegosi celėje po jo kambariais, lordo vado bokšte. 

— O kokios bus mano pareigos? - atžariai paklausė Jonas. - Ar aš paduo- 
siu lordui vadui valgį, padėsiu užsisegti drabužius, nešiosiu karštą vandenį 
jo maudynėms? 

— Žinoma. - Maršas susiraukė dėl Jono tono. - Ir perdavinėsi jo įsaky- 
mus, kurstysi židinį jo kambariuose, kasdien keisi jo paklodes ir antklodes, 
ir darysi viską, ko lordas vadas tavęs paprašys. 

— Ar laikote mane tarnu? 

— Ne, - iš šventyklos galo atsakė meisteris Eimonas. Klaidas padėjo jam 
atsistoti. - Mes laikome tave Nakties sargybos vyru... bet tikriausiai sukly- 
dome. 

Jonas vos susitvardė neišėjęs. Ar jis turės mušti sviestą ir siūti palaidines 
kaip mergaitė iki savo dienų galo? 

— Ar galiu eiti? - kietai paklausė. 

— Kaip nori, - atsakė Bouvenas Maršas. 

Dareonas ir Semas išėjo su juo. Jie tylomis nusileido į kiemą. Lauke Jo- 
nas pažvelgė į Sieną, spindinčią saulėje, tirpstantį ledą, braukiantį jos šoną 
šimtais plonų pirštų. Jonas buvo taip įpykęs, kad būtų galėjęs akimirksniu ją 
suskaldyti ir prakeikti pasaulį. 

— Jonai, - džiugiai tarė Semvelis Tarlis. - Palauk. Ar nematai, ką jie daro? 

Jonas įniršęs atsisuko į jį. 

— Aš matau prakeiktą sero Aliserio ranką, tai viskas, ką matau. Jis norėjo 
mane sugėdinti ir jam pavyko. 

Dareonas pažvelgė į jį. 

- Būti patarnautoju gerai tokiems kaip tu ir aš, Semai, bet ne lordui 
Snou. 

— Aš geresnis kalavijuotis ir šaunesnis raitelis nei visi jūs, - užsiplieskė 
Jonas. - Tai neteisinga! 

- Teisinga? - sušnypštė Dareonas. - Manęs laukė mergina, nuoga kaip 
motina pagimdė. Ji įsitraukė mane pro langą ir tu man kalbi apie teisingu- 
mą? - Jis nuėjo. 

— Nieko gėdinga būti patarnautoju, - tarė Semas. 

— Ar manai, kad noriu likusį gyvenimą praleisti skalbdamas senojo vyro 
apatinius? 

- Senasis vyras yra Nakties sargybos lordas vadas, - priminė jam Se- 
mas. - Tu būsi su juo dieną naktį. Taip, tu pilstysi jam vyną ir rūpinsies, 
kad patalai būtų švarūs, tačiau taip pat skaitysi jo laiškus ir lankysies susirin- 
kimuose, būsi jo skvairu mūšiuose. Laikysies taip arti jo kaip šešėlis. Viską 
žinosi, visur dalyvausi... ir lordas valdytojas sakė, kad Mormontas pats tavęs 
pageidavo! Kai buvau mažas, tėvas reikalaudavo, kad sėdėčiau su juo pri- 
ėmimų menėje, kai jis rengdavo teismą. Kai jodavo į Haigardeną priklaupti 
prieš lordą Tairelį, jis imdavosi ir mane. Tačiau vėliau pradėjo imtis Dikoną, 
o mane palikdavo namie, ir jam daugiau neberūpėjo, kur aš būnu per pri- 
ėmimus, nes ten būdavo Dikonas. Pašonėje jis norėjo turėti įpėdinį, ar ne- 

supranti? Kad šis stebėtų, klausytųsi ir mokytųsi iš to, ką jis daro. Lažinuosi, 
kad būtent todėl lordas Mormontas pareikalavo tavęs, Jonai. Kokia kita galė- 
tų būti priežastis? Jis nori išauginti iš tavęs vadą! 

Jonas pasijuto priblokštas. Tai buvo tiesa: lordas Edardas irgi dažnai 
kviesdavosi Robą į tarybą Vinterfele. Gal Semas ir teisus? Net ir pavainikis 
gali iškilti aukštai Nakties sargyboje. 

— Aš niekada to neprašiau, - užsispyręs pareiškė. 

- Nė vienas iš mūsų nesame čia tam, kad ko prašytume, - priminė jam 
Semas. 

Ir staiga Jonas Snou susigėdo. 

Bailys ar ne bailys, Semvelis Tarlis rado drąsos sutikti savo lemtį kaip vy- 
ras. Ant Sienos vyras gauna tai, ko nusipelno, kalbėjo Bendžinas Starkas tą 
vakarą, kai Jonas paskutinį kartą matė jį gyvą. Tu nesi žvalgas, Jonai, tik žalias 
berniukas su vis dar dvelkiančiu vasaros kvapu. Jis girdėjo sakant, kad pavai- 
nikiai subręsta greičiau nei kiti vaikai; ant Sienos suaugdavai arba mirdavai. 

Jonas giliai atsiduso. 

— Tu teisus. Elgiausi vaikiškai. 

— Tai tu pasiliksi ir ištarsi priesaikos žodžius drauge su manim? 

- Senieji dievai laukia mūsų. - Jis prisivertė nusišypsoti. 

Jie išsiruošė vėlai tą popietę. Sienoje nebuvo tikrų vartų, nei čia, Juodo- 
joje pilyje, nei per tris šimtus mylių į abi puses. Jie išsivedė žirgus pro siaurą 
lede iškirstą tunelį, šaltos tamsios sienos tiesiog spaudėsi aplinkui einant per 
posūkius. Tris kartus kelią jiems pastojo geležinės užtvaros ir jie turėdavo 
stabtelėti, kol Bouvenas Maršas išsitraukdavo raktus ir atrakindavo masy- 
vias, jas tvirtinančias grandines. Laukdamas už lordo valdytojo nugaros Jo- 
nas jautė didžiulį jį slegiantį svorį. Buvo šalčiau nei kape ir tyliau. Jam keistai 
palengvėjo, kai išlindo į popietės šviesą šiaurinėje Sienos pusėje. 

Semas sumirksėjo nuo ūmaus spindesio ir baimingai apsidairė. 

- Vaildlingai... jie neateis... jie nedrįs ateiti taip arti prie Sienos. O gal drįs? 

- Jie nedrįs. - Jonas įsėdo į balną. Kai Bouvenas Maršas ir žvalgų palyda 
užsėdo ant žirgų, Jonas įsikišo du pirštus į burną ir švilptelėjo. Iš tunelio at- 
lapsėjo Vaiduoklis. 

Lordo valdytojo žirgas sužvingo ir atsitraukė nuo didvilkio. 

— Ketini pasiimti tą Žvėrį? | 

- Taip, milorde, - tarė Jonas. Vaiduoklis pakėlė galvą. Atrodė, kad jis ra- 
gauja orą. Akimirksniu leidosi bėgti, nuskuodė per platų, piktžolėmis nusėtą 
lauką ir dingo tarp medžių. 

Įžengę į mišką jie atsidūrė kitame pasaulyje. Jonas dažnai medžiodavo su 
tėvu, Džoriu ir broliu Robu. Jis geriau už visus pažinojo vilkų mišką aplink 
Vinterfelą. Vaiduoklių miškas buvo panašus, tačiau jautėsi jame visai kitaip. 

Galbūt dėl to, ką žinojo. Jie išjojo už pasaulio krašto, ir tai viską keitė. 
Kiekvienas šešėlis atrodė tamsesnis, kiekvienas garsas - grėsmingesnis. Me- 
džiai augo tankūs ir užstojo besileidžiančios saulės šviesą. Po žirgų kanopo- 

mis plona sniego plutelė traškėjo tarsi lūžtantys kaulai. Vėjui šiurenant lapus 
atrodė, tarsi šaltas pirštas brauktų Jonui per nugarą. Siena dunksojo už jų, ir 
tik dievai težinojo, kas laukia priekyje. 

Saulė jau skendo už miško, kai jie pasiekė savo tikslą: nedidelę proskyną 
glūdumoje, kur netaisyklingu apskritimu augo devyni šventi medžiai. Jonas 
užgniaužė kvapą ir pamatė įsispitrėjusį Semą Tarlį. Net vilkų miške negalėjai 
rasti daugiau nei dviejų ar trijų baltų medžių, augančių greta; devynių giraitė 
buvo kažkas negirdėta. Miško žemę klojo nukritę lapai: kraujo raudonumo 
paviršiuje, juodi supuvę giliau. Platūs lygūs kamienai atrodė kaulo baltumo 
ir devyni veidai žiūrėjo į rato vidų. Sudžiūvę syvų šašai akyse buvo raudoni 
ir kieti lyg rubinai. Bouvenas Maršas liepė jiems palikti žirgus už rato. 

— Tai šventa vieta ir mes jos nesuteršime. 

Įžengęs į giraitę Semvelis Tarlis lėtai apsisuko, paeiliui įsižiūrėdamas į 
kiekvieną veidą. Nebuvo dviejų panašių. 

— Jie mus stebi, - sukuždėjo jis. - Senieji dievai. 

— Taip. - Jonas atsiklaupė ir Semas atsiklaupė greta jo. 

Vakaruose nykstant paskutiniam šviesos spinduliui ir pilkai dienai virs- 
tant juoda naktimi jie drauge ištarė priesaikos žodžius. 

- Išklausykite mano žodžius ir tapkite priesaikos liudininkais, - kalbėjo 
abu drauge, jų balsai sutemose pripildė giraitę. - Leidžiasi naktis ir prasideda 
mano budėjimas. Jis nesibaigs iki mano mirties. Aš nevesiu žmonos, nedirb- 
siu žemės, neturėsiu vaikų. Nenešiosiu karūnos ir nesieksiu šlovės. Gyvensiu 
ir mirsiu savo poste. Aš būsiu kalavijas tamsoje. Sargybinis ant sienų. Aš bū- 
siu laužas, degantis šaltyje, šviesa, kuri atneša aušrą, ragas, pažadinantis mie- 
gančius, skydas, saugantis žmonių karalystes. Prisiekiu ir pažadu savo gyvybę 
ir garbę Nakties sargybai šiąnakt ir visomis naktimis, kurios dar ateis. 

Miškai nutilo. 

- Jūs atsiklaupėte berniukais, - rimtai ištarė Bouvenas Maršas, - dabar 
pakilkite kaip Nakties sargybos vyrai. 

Jonas ištiesė ranką ir padėjo Semui atsistoti. Žvalgai susirinko aplink, 
šypsojosi ir sveikino; visi, išskyrus seną sukumpusį miškininką Daiveną. 

— Geriau jau sukime atgal, milorde, - kreipėsi jis į Bouveną Maršą. - Lei- 
džiasi tamsa, o nakties kvapas man kažkodėl nepatinka. 

Ir staiga grįžo Vaiduoklis, minkštai tapsėdamas tarp dviejų šventų me- 
džių. Baltas kailis ir raudonos akys, sunerimęs suvokė Jonas. Visai kaip 
medžių... 

Vilkas kažką laikė nasruose. Kažką juoda. 

— Kąjis čia turi? - susiraukęs paklausė Bouvenas Maršas. 

— Pas mane, Vaiduokli, - Jonas priklaupė. - Atnešk čia. 

Didvilkis atlapsėjo prie jo. Jonas išgirdo ūmų Semvelio Tarlio kvėptelė- 
jimą. 

— Dievai tepasigaili, - sumurmėjo Daivenas. - Tai ranka. 


EDARDAS 


ilka aušros šviesa skverbėsi pro langą, kai kanopų bildesys pažadino 

Edardą Starką iš trumpo, kamuojančio miego. Jis pakėlė galvą nuo sta- 
lo ir pažiūrėjo į kiemą. Apačioje vyrai su šarvais, odine apranga ir ryškiai 
raudonais apsiaustais buvo susirinkę į rytinę treniruotę ir kalavijais kovė- 
si prieš netikrus karius, prikimištus šiaudų. Nedas stebėjo, kaip Sandoras 
Kligeinas šuoliuoja per suplūktą žemę ir suvaro ietį su geležiniu smaigaliu 
į lėlės galvą. Stora drobė suplyšo, pabiro šiaudai, o Lanisterių sargybiniai 
juokavo ir keikėsi. 

Ar šis drąsus pasirodymas dėl manęs? - svarstė jis. Jei taip, Sersi didesnė 
kvailė, nei jis manė. Tebūnie prakeikta, pagalvojo jis, kodėl ta moteris nepabė- 
go? Suteikiau jai vieną progą po kitos... 

Rytas buvo rūškanas ir niūrus. Nedas papusryčiavo su dukterimis ir šven- 
tike Mordeina. Sansa, vis dar nepaguodžiama, niūromis smaksojo į lėkštę ir 
atsisakė valgyti, bet Arija prarijo viską, kas prieš ją buvo padėta. 

- Sirijus sako, kad turime laiko paskutinei pamokai prieš išplaukdami 
vakare, - tarė ji. - Ar galiu, tėve? Mano visi daiktai supakuoti. 

— Pamoka turi būti trumpa, pasilik laiko nusiprausti ir persirengti. No- 
riu, kad vidurdienį būtum pasiruošus išvykti, supratai? 

— Vidurdienį, - pakartojo Arija. 

Sansa pakėlė galvą nuo lėkštės. 

- Jei ji gali dalyvauti šokių pamokoje, kodėl man neleidžiama atsisvei- 
kinti su princu Džofriu? 

— Aš mielai su ja eičiau, lorde Edardai, - pasisiūlė šventikė Mordeina. - Ji 
tikrai nepavėluos į laivą. 

— Dabar nebūtų protinga tau eiti pas Džofrį, Sansa. Apgailestauju. 

Sansos akys paplūdo ašaromis. 

— Bet kodėl? 

- Sansa, tavo lordas tėvas žino geriau, - tarė šventikė Mordeina. - Tu ne- 
turi abejoti jo sprendimais. 

- Taip nesąžininga! - Sansa atsistūmė nuo stalo, nuvertė kėdę ir ašaroda- 
ma išlėkė iš menės. 

Šventikė Mordeina pakilo, tačiau Nedas mostelėjo jai sėstis. 

— Leiskite jai eiti, šventike. Pamėginsiu viską paaiškinti, kai saugiai sugrį- 
šime į Vinterfelą. - Šventikė nulenkė galvą ir atsisėdo baigti pusryčiauti. 

Po valandos į Edardo Starko kambarį įžengė vyriausiasis meisteris Paise- 
lis. Jo pečiai buvo nusvirę, tarsi meisterio grandinė ant kaklo būtų pasidariu- 
si per sunki. 

— Milorde, - pasakė jis, - karalius Robertas mirė. Dievai tesuteikia jam 
atilsį. 

- Ne, - atsakė Nedas. - Jis nekentė atilsio. Dievai tesuteikia jam meilės 
ir juoko, ir teisėto mūšio džiaugsmo. - Buvo keista, koks tuščias jautėsi. Jis 
tikėjosi šio apsilankymo, bet su šiais žodžiais kažkas jo viduje mirė. Jis būtų 
atidavęs visus titulus dėl laisvės raudoti... tačiau jis buvo Roberto ranka ir 
valanda, kurios jis baiminosi, išmušė. 

— Būkite toks malonus ir sukvieskite tarybos narius į mano kambarį, - 
paprašė jis Paiselio. Rankos bokštas buvo toks saugus, kokį jiedu su Tomardu 
įstengė jį padaryti; Edardas negalėjo to paties pasakyti apie tarybos menę. 

- Milorde, - sumirksėjo Paiselis. - Žinoma, karalystės reikalai gali pa- 
laukti iki rytojaus, kai mūsų širdgėla nebus tokia aitri. 

Nedas buvo ramus, bet nepalenkiamas. 

— Manau, jog turime susirinkti nedelsiant. 

Paiselis nusilenkė. 

- Kaip ranka įsakys. - Jis pasišaukė tarnus ir išsiuntė juos tekinom, o tada 
dėkingai priėmė Nedo pasiūlymą atsisėsti ir išgėrė puodelį saldaus alaus. 

Pirmasis į kvietimą atsiliepė seras Beiristinas Selmis nepriekaištingai 
baltu apsiaustu ir emaliuotų žvynelių šarvais. 

- Milordai, - tarė jis, - mano vieta dabar šalia jaunojo karaliaus. Prašau 
leidimo jį aplankyti. 

- Jūsų vieta čia, sere Beiristinai, - tarė jam Nedas. 

Antras atėjo Mažasis Pirštas, vis dar apsigerbęs mėlynu aksomu ir sida- 
brišku apsiaustu su strazdais, kuriuos vilkėjo praėjusią naktį, jo ilgaauliai 
buvo dulkėti nuo jojimo. 

— Milordai, - ištarė jis šypsodamasis, tada pasisuko į Nedą. - Ta nedidelė 
užduotis, kurią man skyrėte, įvykdyta, lorde Edardai. 

Veiris įplaukė su levandų kvapu, rožinis nuo vonios, jo putnus veidas 
buvo nušveistas ir šviežiai nupudruotas, minkštais sandalais jis žengė be 
garso. 

— Maži paukšteliai šiandien gieda sielvartingą giesmę, - tarė sėsdama- 
sis. - Karalystė rauda. Ar pradėsime? 

— Kai tik ateis lordas Renlis, - tarė Nedas. 

Veiris liūdnai į jį pažiūrėjo. 

- Bijau, lordas Renlis išvyko iš miesto. 

- Išvyko iš miesto? - Nedas tikėjosi Renlio paramos. 

- Jis išvyko pro šoninius vartus likus valandai iki aušros, lydimas sero 
Loro Tairelio ir penkiasdešimties ilgamečių tarnų, - pranešė jiems Veiris. — 
Paskutinį kartą jis buvo pastebėtas skubiai lekiantis į pietus, neabejotinai 
nusitaikęs į Stormsendą arba Haigardeną. 

Tiek pagalbos iš Renlio ir jo šimto kalavijuočių, Nedui nepatiko tokia įvykių 
eiga, tačiau nieko negalėjo padaryti. Jis išsitraukė paskutinį Roberto laišką. 

- Vakar vakare karalius pasišaukė mane ir įsakė užrašyti paskutinius jo 
žodžius. Lordas Renlis ir vyriausiasis meisteris Paiselis buvo liudytojai, kai 
Robertas užantspaudavo laišką, kuris turi būti atplėštas taryboje po jo mir- 
ties. Sere Beiristinai, gal būtumėte toks malonus? 

Karaliaus sargybos lordas vadas apžiūrėjo raštą. 

— Antspaudas karaliaus Roberto ir nesulaužytas. - Jis išvyniojo laišką ir 
perskaitė. - Lordas Edardas Starkas juo paskiriamas krašto globėju, kuris 
valdys kaip regentas, kol įpėdinis sulauks tinkamo amžiaus. 

O taip nutiko, kad jis jau yra tinkamo amžiaus, pagalvojo Nedas, tačiau 
šios minties neįgarsino. Jis nepasitikėjo nei Paiseliu, nei Veiriu, o seras Bei- 
ristinas savo garbe buvo susaistytas saugoti ir ginti berniuką, kurį manė 
esant naujuoju karaliumi. Senasis riteris lengvai neapleis Džofrio. Apgaulės 
būtinybė sukėlė kartumą burnoje, tačiau Nedas žinojo, kad turi judėti palen- 
gva, turi išlaikyti tarybą ir Žaisti šį žaidimą, kol jį patvirtins regentu. Turės 
užtektinai laiko susitvarkyti su paveldėjimu, kai Arija ir Sansa bus saugios 
Vinterfele, o lordas Stanis su visa galybe sugrįš į Karaliaus Uostą. 

— Prašau šios tarybos patvirtinti mane lordu globėju, kaip norėjo Rober- 
tas, - tarė Nedas, stebėdamas jų veidus, svarstydamas, kokios mintys slepia- 
si už primerktų Paiselio akių, Mažojo Piršto tingios šypsenėlės ir nervingo 
Veirio barbenimo pirštais. 

Durys atsidarė. Į kambarį įžengė Storasis Tomas. 

- Atsiprašau, milordai, karaliaus rūmininkas reikalauja... 

Karaliaus rūmininkas įėjo ir nusilenkė. 

— Garbieji lordai, karalius reikalauja, kad jo mažoji taryba tuojau pat per- 
eitų į sosto mMenę. 

Nedas tikėjosi, kad Sersi smogs greitai; reikalavimas nebuvo netikėtas. 

— Karalius miręs, - tarė jis, - tačiau mes vis tiek eisime su jumis. Tomai, 
būk toks geras ir surink palydą. 

Mažasis Pirštas padavė Nedui ranką ir padėjo nulipti laiptais. Veiris, 
Paiselis ir Beiristinas sekė neatsilikdami. Prie bokšto laukė dviguba kolona 
kovos meistrų su grandininiais šarvais ir plieniniais šalmais, iš viso aštuone- 
tas. Pilki apsiaustai plaikstėsi vėjyje sargybiniams žingsniuojant per kiemą. 
Lanisterių avietinių apsiaustų nesimatė, tačiau Nedą ramino geltonšvarkių 
skaičius ant pylimo ir prie vartų. 

Prie durų į sosto menę juos sutiko Janas Slintas su įmantriais juodais gel- 
tonais plokštiniais šarvais, su skiauterėtu šalmu po ranka. Vadas šaltai nusi- 
lenkė. Jo vyrai atidarė sunkias ąžuolines duris, dvidešimties pėdų aukščio ir 
apkaustytas bronza. 

Karaliaus rūmininkas palydėjo juos į vidų. 

— Visi pasveikinkite jo didenybę Džofrį Pirmąjį iš Barateonų ir Lanisterių 
giminės, Andalų ir Roinarų, ir Pirmųjų Žmonių karalių, Septynių Karalys- 
čių valdovą ir krašto globėją, - išdainavo jis. 

Buvo ilgas kelias iki menės galo, kur Geležiniame soste laukė Džofris. 
Remdamasis į Mažąjį Pirštą Nedas Starkas lėtai šlubčiojo ir šokinėjo link 
berniuko, pasivadinusio karaliumi. Kiti sekė įkandin. Pirmą kartą šiuo keliu 
jis jojo raitas, su kalaviju rankoje, ir Targeirinų drakonai stebėjo nuo sienų, 
kai jis privertė Džeimį Lanisterį nulipti nuo sosto. Kažin ar Džofris taip len- 
gvai pasiduos? 

Sosto papėdėje buvo puslankiu išsirikiavę penki karaliaus sargybos rite- 
riai - išskyrus serą Džeimį ir serą Beiristiną. Jie buvo apsišarvavę, nuo šal- 
mo iki kulnų blizgėjo emaliuotas plienas, ilgi balti apsiaustai gaubė pečius, 
ant kairės rankos kabojo balti skydai. Sersi Lanister ir du jaunesnieji vaikai 
stovėjo už sero Boroso ir sero Merino. Karalienė vilkėjo jūros žalumo šilki- 
nę suknią, apsiuvinėtą baltais kaip puta mirišų nėriniais. Ant jos piršto pui- 
kavosi auksinis žiedas su smaragdu, didumo sulig karvelio kiaušiniu, o ant 
galvos - priderinta tiara. 

Aukščiau, tarp spyglių ir smaigų, sėdėjo princas Džofris auksine liemene 
ir raudono atlaso apsiaustu. Prie stačių siaurų sosto laiptų buvo pastatytas 
Sandoras Kligeinas. Jis vilkėjo suodžių pilkumo plokštinius šarvus ir dėvėjo 
urzgiančio šuns šalmą. 

Už sosto lūkuriavo dvidešimt Lanisterių sargybinių su ilgaisiais kala- 
vijais, kabančiais ant diržų. Avietiniai apsiaustai gaubė pečius, o plieniniai 
liūtai puošė šalmus. Tačiau Mažasis Pirštas pažadą ištesėjo: visuose pasie- 
niuose palei Roberto gobelenus su medžioklės ir kovų scenomis sustingę ir 
laukdami įsakymo rikiavosi geltonšvarkiai miesto sargybos kariai; kiekvie- 
nas rankoje spaudė aštuonių pėdų ilgumo ieties su juodu geležies antgaliu 
kotą. Skaičiumi jie penkis kartus lenkė Lanisterius. 

Nedo koja degė iš skausmo, kai jis galiausiai sustojo. Laikėsi Mažajam 
Pirštui už peties, kad paskirstytų svorį. 

Džofris atsistojo. Jo raudono atlaso apsiaustas buvo raštuotas auksiniais 
siūlais; penkiasdešimt riaumojančių liūtų vienoje pusėje; penkiasdešimt 
šuoliuojančių elnių kitoje. 

- Įsakau tarybai pasirūpinti visais reikalingais dalykais karūnacijai, - pa- 
reiškė berniukas. - Pageidauju būti karūnuotas per keturiolika dienų. Šian- 
dien aš priimsiu savo patarėjų ištikimybės priesaiką. 

Nedas ištiesė Roberto laišką. 

- Lorde Veiri, būkite toks malonus ir parodykite jį miledi Lanister. 

Eunuchas nunešė laišką Sersi. Karalienė žvilgtelėjo kas parašyta. 

- Krašto globėjas, - perskaitė ji. - Ar tai turėtų būti jūsų skydas, milorde? 
Popieriaus lakštas? - Ji perplėšė laišką pusiau, puses - į ketvirčius ir paleido 
skiautes nuplazdenti ant grindų. 

— Tai buvo karaliaus valia, - priblokštas tarė seras Beiristinas. 

— Dabar mes turime naują karalių, - atsakė Sersi Lanister. - Lorde Edar- 
dai, kai paskutinį kartą kalbėjomės, jūs man davėte patarimą. Leiskite man 

jums atsilyginti tuo pačiu. Priklaupkite, milorde. Priklaupkite ir prisiekite 
ištikimybę mano sūnui, ir mes leisime jums atsisakyti rankos posto ir nugy- 
venti likusias dienas toje klaikioje dykynėje, kurią vadinate namais. 

- Jei tik galėčiau, - niūriai tarė Nedas. Jeigu ji pasiryžo išspręsti šį reikalą 
čia ir dabar, ji nepaliko jam kitos išeities. - Jūsų sūnus neturi teisės į sostą, 
kuriame sėdi. Lordas Stanis yra tikrasis Roberto įpėdinis. 

- Melagis! - raudonuodamas sušuko Džofris. 

— Mama, apie ką jis kalba? - graudinosi princesė Mersela. - Ar ne Džofas 
dabar karalius? 

— Pasmerkėte save savo paties liežuviu, lorde Starkai, - tarė Sersi Lanis- 
ter. - Sere Beiristinai, suimkite išdaviką. 

Karaliaus sargybos lordas vadas dvejojo. Akimirksniu jį apsupo Starko 
sargybiniai, pirštinėtuose kumščiuose blizgėjo apnuoginti ašmenys. 

— O dabar išdavystė pereina nuo žodžių prie darbų, - tarė Sersi. - Ar jūs 
manote, kad seras Beiristinas vienas, milorde? - Grėsmingai žvangant meta- 
lui į metalą savo ilgąjį kalaviją išsitraukė Skalikas. Karaliaus sargybos riteriai 
ir dvidešimt Lanisterių vyrų avietiniais apsiaustais žengė jo paremti. 

— Nudėkite jį! - sušuko berniukas nuo Geležinio sosto. - Nudėkite juos 
visus, tai mano įsakymas! 

— Jūs nepaliekate man pasirinkimo, - kreipėsi Nedas į Sersi Lanister. Jis 
šūktelėjo Janui Slintui: - Vade, suimkite karalienę ir jos vaikus. Neskriauski- 
te jų, tik palydėkite į karališkuosius apartamentus ir laikykite juos ten sau- 
gomus. 

- Sargybos vyrai! - sušuko Janas Slintas ir užsimaukšlino šalmą. Šimtas 
geltonšvarkių pakėlė ietis ir susispaudė. 

— Aš nenoriu kraujo praliejimo, - tarė Nedas karalienei. - Liepkite savo 
vyrams nuleisti kalavijus, niekam nereikia... 

Vieninteliu staigiu dūriu artimiausias geltonšvarkis suvarė ietį Tomar- 
dui į nugarą. Storojo Tomo kalavijas iškrito iš bejausmių pirštų, kai šlapias 
raudonas smaigalys išlindo per šonkaulius, persmeigęs liemenę ir šarvus. Jis 
mirė kalavijui nespėjus nukristi ant žemės. 

Nedo šūksnis nuskambėjo per vėlai. Pats Janas Slintas perrėžė gerklę Var- 
liui. Keinas apsisuko, jo kalavijas žybčiodamas subadė artimiausią ietininką; 
akimirką atrodė, kad jo smūgių kruša praskins kelią. Tada jį puolė Skalikas. 
Pirmuoju kirčiu perkirto kalaviją laikančios Keino rankos riešą; antruoju 
parklupdė jį ant kelių ir perrėžė nuo peties iki krūtinkaulio. 

Jo vyrams mirštant aplink, Mažasis Pirštas ištraukė iš makšties Nedo 
durklą ir pakišo jam po smakru. Jo šypsena buvo atsiprašanti. 

— Matote, aš juk įspėjau jus manim nepasitikėti. 


ARIJA 


ukštai! — sušuko Sirijus Forelis, kirsdamas jai per galvą. Medinis 

alavijas klaktelėjo Arijai jį atmušus. - Kairė! - sušuko jis, ir jo aš- 

menys atšvilpė. Josios nulėkė jų pasitikti. Nuo klaktelėjimo jis kaukštelėjo 

dantimis. - Dešinė, - tarė jis, - žemai, kairė, kairė, - vis greičiau ir greičiau 
judėdamas į priekį. Arija traukėsi atremdama kiekvieną kirtį. 

— Dūris, - įspėjo jis, ir kai dūrė, ji žengė į šoną, atmušė jo ašmenis ir kirto 
jam per petį. Ji beveik lietė jį, beveik, taip arti, kad nusišypsojo. Ant akių jai 
užkrito plaukų sruoga, lipni nuo prakaito. Ji atgalia ranka nusibraukė ją. 

— Kairė, - išdainavo Sirijus. - Žemai. - Jo kalavijas tik mirgėjo ir mažoji 
menė skambėjo nuo klakt klakt klakt. - Kairė. Kairė. Aukštai. Kairė. Dešinė. 
Kairė. Žemai. Kairė! 

Mediniai ašmenys pagavo ją aukštai ties krūtine, ūmus geliantis smūgis, 
nuo kurio skaudėjo dar labiau, nes jis atskriejo ne iš tos pusės. 

— Ai! - suriko ji. Ji turės naują mėlynę iki einant miegoti kažkur jūroje. 
Mėlynė yra pamoka, sakė ji sau, o kiekviena pamoka mus sutvirtina. 

Sirijus atsitraukė. 

— Dabar tu negyva. 

Arija nusivaipė. 

- Jūs sukčiavot, - karštai užginčijo ji. - Jūs sakėt „kairė“, o kirtot į dešinę. 

— Taip ir buvo. O dabar esi negyva mergaitė. 

- Betjūs melavot! 

— Mano žodžiai melavo. Mano akys ir rankos sakė tiesą, bet tu nežiū- 
rėjai. 

- Žiūrėjau, - tarė Arija. - Stebėjau jus kiekvieną sekundę! 

- Žiūrėti ne tas pats, kas matyti, mirusi mergaite. Vandens šokėjas mato. 
Ateik, padėk kalaviją, dabar metas klausytis. 

Ji nusekė jį prie sienos, kur jis įsitaisė ant suolo. 

- Sirijus Forelis buvo pirmasis Bravoso jūrų lordo kalavijas, o ar tu Žinai, 
kaip tai nutiko? 

- Jūs buvote puikiausias kalavijuotis mieste. 

— Taip, bet kodėl? Kiti vyrai buvo stipresni, greitesni, jaunesni, kodėl Siri- 
jus Forelis buvo geriausias? Pasakysiu tau dabar. - Mažojo piršto galiuku jis 
švelniai palietė voką. - Matyti, teisingai matyti - štai kas svarbiausia. 

Klausykis. Bravoso laivai plaukia taip toli, kaip pučia vėjas, į keistas ir 
nuostabias žemes, o grįžtant jų kapitonai pargabena keistų gyvūnų jūrų lor- 
do žvėrynui. Tokių gyvūnų, kokių tau neteko matyti, - dryžuotų arklių, di- 
džiulių dėmėtų padarų su ilgais tarsi kartis kaklais, pilkų plaukuotų kiaulių, 

didumo sulig karvės, dvokiančių mantikorų, tigrų, kurie nešioja savo jauni- 
klius sterblėje, baisingų vaikščiojančių driežų su dalgiais vietoj nagų. Sirijus 
Forelis matė tuos padarus. 

Vieną dieną, apie kurią kalbu, pirmasis kalavijuotis buvo ką tik miręs ir 
jūrų lordas pasiuntė pakviesti manęs. Daug bravosiečių jau lankėsi pas jį ir 
visi jie buvo išsiųsti atgal, tik niekas negalėjo pasakyti kodėl. Kai atėjau pas 
jį, jis sėdėjo, o ant kelių laikė storą geltoną katiną. Jis pasakė man, kad vienas 
iš kapitonų pargabenęs šį siaubingą gyvį iš salos už saulėtekio. „Ar kada esi 
tokį matęs?" - paklausė jis manęs. O aš jam atsakiau: „Kiekvieną vakarą Bra- 
voso gatvėse matau šimtus tokių kaip jis.“ - Jūrų lordas nusijuokė, ir tą dieną 
aš buvau paskirtas pirmuoju kalavijuočiu. 

Arija suraukė kaktą. 

— Aš nesuprantu. 

Sirijus kaukštelėjo dantimis. 

- Tai buvo tik paprasčiausias katinas, nieko daugiau. Kiti tikėjosi mitinio 
žvėries, tad tokį ir matė. „Koks jis didelis!“ - stebėjosi jie. Jis nebuvo didesnis 
nei kiti katinai, tik nutukęs iš tingumo, nes jūrų lordas šėrė jį nuo savo stalo. 
„Kokios keistos mažos jo ausys“, - kalbėjo jie. Jo ausys buvo nukramsno- 
tos katinų peštynėse. Ir tai buvo tik paprastas katinas, nors jūrų lordas sakė 
„siaubingas gyvis“ ir tokį jį matė kiti. Ar tu girdi? 

Arija pagalvojo apie tai. 

- Jūs matėt, kas ten buvo. 

- Taip, mačiau. Tam tereikia atmerkti akis. Širdis meluoja, protas kre- 
čia mums pokštus, tačiau akys mato tiesą. Matyk akimis. Girdėk ausimis. 
Ragauk liežuviu. Uosk nosimi. Pajusk oda. Tada imi galvoti ir taip sužinai 
tiesą. 

— Taip ir yra, - šyptelėjo Arija. 

Sirijus Forelis irgi nusišypsojo. 

- Manau, kai pasieksime tą tavo Vinterfelą, bus pats laikas įduoti tau į 
rankas Adatą. 

— Taip! - gyvai pritarė Arija. - Palaukit, kol parodysiu Jonui... 

Už jos su trenksmu atsidarė didžiosios medinės durys. Arija apsisuko. 

Tarpdury stovėjo karaliaus sargybos riteris su penkiais jį supančiais La- 
nisterių sargybiniais. Jis vilkėjo visus šarvus, tačiau antveidis buvo pakel- 
tas. Arija prisiminė jo liūdnas akis ir rūdžių spalvos žandenas nuo tada, 
kai jis buvo atvykęs į Vinterfelą su karaliumi: seras Merinas Trantas. Rau- 
donšvarkiai ant kietintos odos vilkėjo šarvinius marškinius ir plieno kepu- 
res su liūtais. 

— Arija Stark, - tarė riteris, - eik su mumis, vaike. 

Arija nepatikliai pakramtė lūpą. 

— Ko jums reikia? 

— Tavo tėvas nori tave matyti. 

Arija žengė žingsnį į priekį, bet Sirijus Forelis sulaikė ją už rankos. 

— Ir kodėl lordas Edardas siunčia Lanisterių vyrus, o ne savo? Man įdomu. 

- Žinok savo vietą, šokių mokytojau, - tarė seras Merinas. - Tai ne tavo 
reikalas. 

— Mano tėvas nebūtų atsiuntęs jūsų, - pasakė Arija. Ji pasičiupo medinį 
kalaviją. Lanisterių vyrai nusijuokė. 

— Padėk tą pagaliuką, mergaite, - liepė jai seras Merinas. - Aš prisiekęs 
karaliaus sargybos brolis, baltasis kalavijas. 

— Toks buvo ir Karalžudys, kai nudėjo senąjį karalių, - tarė Arija. - Aš 
neprivalau su jumis eiti, jei nenoriu. 

Serui Merinui Trantui trūko kantrybė. 

- Paimkite ją, - liepė vyrams. Jis nuleido antveidį. 

Trys iš jų žengė pirmyn, grandininiai šarvai kas žingsnis švelniai žvan- 
gėjo. Arija staiga išsigando. Baimė kerta giliau nei kalavijai, tarė ji sau, kad 
nuramintų besidaužančią širdį. 

Sirijus Forelis žengė tarp jų, lengvai plekšnodamas savo medinį kalaviją 
į ilgaaulį batą. 

— Jūs sustosite čia. Jūs vyrai ar šunys, kurie grasina vaikui? 

— Pasitrauk iš kelio, seni, - vamptelėjo vienas raudonšvarkis. 

Sirijaus Forelio medinukas atšvilpė ir žiebė į jo šalmą. 

— Aš esu Sirijus Forelis, ir dabar tu sa manim kalbėsi pagarbiau. 

- Drąsus išpera, - vyras išsitraukė ilgąjį kalaviją. Medinis kalavijas vėl 
švystelėjo it žaibas. Arija išgirdo garsų taukšt, ir ilgasis kalavijas žvangėda- 
mas nukrito ant akmeninių grindų. - Mano ranka, - suinkštė sargybinis, 
sūpuodamas sulaužytus pirštus. 

- Esi greitas, kaip šokių mokytojas, - tarė seras Merinas. 

— Ojūs per lėtas, kaip riteris, - atšovė Sirijus. 

— Nudėkite tą bravosietį ir atveskite mergaitę, - įsakė riteris baltais šarvais. 

Keturi Lanisterių vyrai apnuogino kalavijus. Penktasis, sulaužytais pirš- 
tais, nusispjovė ir kaire ranka išsitraukė durklą. 

Sirijus Forelis kaukštelėjo dantimis ir atsistojo vandens šokėjo stovėsena, 
atsukdamas priešui tik šoną. 

— Arija, vaikeli, - sušuko jis, neatsigręždamas, nenuleisdamas akių nuo 
Lanisterių, - šiandien šokius baigėm! Dabar verčiau jau eik. Bėk pas tėvą. 

Arija nenorėjo jo palikti, tačiau jis išmokė ją daryti taip, kaip jis liepia. 

- Vikri kaip briedis, - sukuždėjo ji. 

— Taip, - tarė Sirijus Forelis, Lanisteriams priartėjus. 

Arija atsitraukė, rankoje tvirtai laikydama savo pačios medinį kalaviją. 
Žiūrėdama į jį dabar Arija suprato, kad Sirijus tik žaisdavo, kai juodu kau- 
davosi. Raudonšvarkiai puolė jį iš trijų pusių su plieno kalavijais rankose. Jų 
krūtinę ir rankas saugojo grandininiai šarvai, į kelnes buvo įsiūtos plieninės 

kilpinės, bet kojas dengė tik oda. Jų rankos buvo plikos, o kepurės su snapais 
ant nosies, tačiau be antveidžio ant akių. 

Sirijus nelaukė, kol jie jį palies, ir grįžtelėjo į kairę. Arija nebuvo mačiusi 
taip greit judančio Žmogaus. Jis atmušė vieną kalaviją savo mediniu ir išsi- 
suko nuo antrojo. Netekęs pusiausvyros antrasis vyras užgriuvo ant pirmojo. 
Sirijus spyrė batu jam į nugarą ir raudonšvarkiai abu nuvirto. Trečiasis sar- 
gybinis puolė per juos, taikydamas vandens šokėjui į galvą. Sirijus linktelėjo 
po kalaviju ir dūrė. Sargybinis nuvirto rėkdamas, o kraujas pliūptelėjo iš šla- 
pios raudonos skylės, kur buvo jo kairė akis. 

Kritę vyrai stojosi. Sirijus spyrė vienam į veidą ir nuplėšė plieno kepurę 
kitam nuo galvos. Vyras su durklu smeigė jam. Sirijus sugavo dūrį šalmu ir 
sutriuškino vyrui kelio girnelę medinuku. Paskutinis raudonšvarkis šūktelė- 
jo keiksmažodį ir puolė, užsimojęs kalaviju abiem rankom. Sirijus nusirito 
į dešinę, ir mirtinas smūgis teko bešalmiui žmogui, kirto tarp kaklo ir pe- 
ties, kai šis bandė klauptis. Ilgasis kalavijas perėjo kiaurai per šarvus, odinę 
liemenę ir kūną. Vyras ant kelių suriko. Žudikas nespėjo ištraukti ašmenų, 
Sirijus smeigė jam į Adomo obuolį. Sargybinis tik dusliai riktelėjo ir nusvir- 
duliavo atbulas, spausdamas kaklą, jo veidas juodavo. 

Penki vyrai buvo įveikti, žuvo ar merdėjo, kai Arija pasiekė galines duris, 
kurios vėrėsi į virtuvę. Ji girdėjo keikiantis serą Meriną Trantą. 

- Prakeikti mulkiai, - širdo jis traukdamas ilgąjį kalaviją iš makšties. 

Sirijus Forelis vėl atsistojo į pozą ir kaukštelėjo dantimis. 

— Arija, vaike, - šūktelėjo nežiūrėdamas į ją, - dabar jau bėk. 

Žiūrėk akimis, mokė jis. Ji matė: riteris šarvuotas nuo galvos iki kojų; ko- 
jos, gerklė ir rankos pridengtos metalu, akys paslėptos po aukštu baltu šal- 
mu, o jo rankose - žiaurus ginklas. Prieš jį Sirijus odine liemene, su mediniu 
kalaviju rankoje. 

- Sirijau, bėkit! - sušuko ji. 

— Pirmasis Bravoso kalavijas nebėga, - išdainavo jis, kai seras Merinas 
jam kirto. Sirijus išsisuko nuo kirčio, o jo nematomas medinukas per vie- 
ną širdies dūžį rėžė riteriui į smilkinį, alkūnę ir gerklę, medis skambtelė- 
jo į šalmo metalą, šarvinę pirštinę ir goržetę. Arija stovėjo sustingusi. Seras 
Merinas puolė. Sirijus atsitraukė. Jis atrėmė kitą smūgį, išsisuko nuo antro, 
atrėmė trečią. 

Ketvirtas perskėlė medinį jo kalaviją pusiau, suskaldė medį ir perkirto 
švininę šerdį. 

Ašarodama Arija apsisuko ir nubėgo. Ji skuodė per virtuves ir pro ka- 
maraitę, apakinta panikos, nardydama tarp virėjų ir pagalbinių berniukų. 
Priešais ją išdygo kepėjo padėjėjas su mediniu padėklu rankose. Arija apver- 
šauksmus už savęs, kai apsisuko aplink apkūnų mėsininką, kuris stovėjo ir 
spoksojo į ją su kapokle rankose. Jos buvo raudonos iki alkūnių. 

Galvoje praskriejo viskas, ko ją mokė Sirijus Forelis. Vikri kaip briedis. 
Tyli kaip šešėlis. Baimė kerta giliau nei kalavijai. Greita kaip gyvatė. Rami 
kaip stovintis vanduo. Baimė kerta giliau nei kalavijai. Stipri kaip meška. 
Drąsi kaip ernis. Baimė kerta giliau nei kalavijai. Žmogus, kuris bijo pra- 
laimėti, jau pralaimėjo. Baimė kerta giliau nei kalavijai. Baimė kerta giliau 
nei kalavijai. Baimė kerta giliau nei kalavijai. Jos medinio kalavijo rankena 
buvo slidi nuo prakaito ir Arija sunkiai alsavo, kai pasiekė bokštelio laip- 
tus. Akimirką ji sustingo. Aukštyn ar žemyn? Užlipusi aukštyn ji pasiektų 
dengtą tiltą virš nedidelio kiemelio iki Rankos bokšto, tačiau būtent to jie 
išjos ir lauks. Niekada nedaryk, ko jie tikisi, kartą mokė Sirijus. Arija nulėkė 
žemyn įvijais laiptais, šokinėdama per du ar tris siaurus akmeninius laipte- 
lius iš karto. Ji išlindo dusliame skliautuotame rūsyje, pilname alaus statinių, 
sukrautų į dvidešimties pėdų aukštį. Šviesa skverbėsi tik pro siaurą įžambų 
langelį aukštai sienoje. 

Rūsys buvo aklavietė. Nebuvo kito išėjimo, tik tas, pro kur ji atėjo. Ji ne- 
drįso kopti aukštyn tais laiptais, tačiau ir čia negalėjo likti. Ji turėjo surasti 
tėvą ir pasakyti, kas nutiko. Tėvas ją apgins. 

Arija užsikišo medinį kalaviją už diržo ir pradėjo lipti, šokinėdama nuo 
statinės ant statinės, kol pasiekė langą. Sugriebusi už akmens abiem rankom 
prisitraukė. Siena buvo trijų pėdų storio, langas siauras ir įžambus aukštyn ir 
į plotį. Arija nusirangė link dienos šviesos. Kai jos galva pasiekė žemės lygį, 
ji įsižiūrėjo per kiemą Rankos bokšto pusėn. 

Stiprios medinės durys kabėjo suskaldytos ir išlaužtos, tarsi kirviais. Ant 
laiptų veidu žemyn tysojo negyvas vyras, jo apsiaustas susipainiojęs po juo, 
šarvinių marškinių nugara permirkusi krauju. Lavono apsiaustas - iš pilkos 
vilnos, padailintas baltu atlasu, ūmai pakraupusi suvokė Arija. Ji negalėjo 
pasakyti, kas jis toks. 

— Ne, - sušnibždėjo ji. Kas darosi? Kur jos tėvas? Kodėl raudonšvarkiai 
jos atėjo? Ji prisiminė, ką sakė geltonbarzdis vyras tądien, kai ji rado pabai- 
sas. Jei viena ranka gali mirti, kodėl negali kita? Akyse kaupėsi ašaros. Arija 
sulaikė kvėpavimą ir įsiklausė. Girdėjo kovos triukšmą, riksmus, klyksmus, 
plieno skambesį, sklindantį pro Rankos bokšto langus. 

Ji negali grįžti. Jos tėvas... 

Arija užmerkė akis. Akimirką ji buvo pernelyg išsigandusi ir neįstengė 
pajudėti. Jie nužudė Džorį, Vilą ir Hiuvardą, ir tą sargybinį ant laiptų, kad ir 
kas jis toks. Jie gali nužudyti ir jos tėvą, ir ją, jei pagaus. Baimė kerta giliau 
nei kalavijai, balsu ištarė ji, tačiau apsimesti vandens šokėja nepavyko; Siri- 
jus buvo vandens šokėjas ir baltasis riteris veikiausiai jį užmušė, o ji kažkaip 
virto tik maža mergaite su medinuku, vieniša ir išsigandusia. 

Ji išsirangė į kiemą, baugščiai apsidairė ir atsistojo. Pilis atrodė apleista. 
Raudonoji pilis niekuomet nebūna apleista. Visi žmonės tikriausiai slepiasi 
kažkur viduje, užsirėmę duris. Arija ilgesingai žvilgtelėjo į savo miegamąjį, 

tada pajudėjo nuo Rankos bokšto, laikydamasi arčiau sienos, slinkdama nuo 
šešėlio prie šešėlio. Ji apsimetė gaudanti kates... tik dabar ji pati buvo katė, ir 
jeigu ją sučiups - nužudys. 

Nardydama tarp pastatų ir laipiodama per sienas, nugarą atsukusi į mūrą, 
kai tik galėjo, kad niekas jos neužkluptų, Arija beveik be trikdžių pasiekė ar- 
klides. Tuzinas geltonšvarkių su grandininiais ir plokštiniais šarvais pralėkė 
pro ją, kai ji ėjo per vidinį kiemelį, tačiau nežinodama, kieno jie šalininkai, ji 
susikūprino šešėlyje ir palaukė, kol jie prabėgs. 

Halenas, kuris buvo arklidžių prižiūrėtojas Vinterfele, kiek tik siekė Ari- 
jos atmintis, gulėjo ant žemės prie arklidžių durų. Jis buvo subadytas taip, 
jog, atrodė, jo tunika išmarginta ryškiai raudonomis gėlėmis. Arija buvo ti- 
kra, kad jis negyvas, bet kai ji prisėlino arčiau, jo akys atsimerkė. 

- Arija Makalas, - sušvogždė jis. - Privalai... įspėti... savo lordą tėvą... 
Putotos raudonos seilės burbuliavo jam iš burnos. Arklidžių prižiūrėtojas 
užsimerkė ir nutilo. 

Viduje buvo daugiau lavonų; arklininkas, su kuriuo ji žaidė, ir trys tėvo 
sargybiniai. Vežimas, prikrautas dėžių ir skrynių, stovėjo pamestas prie ar- 
klidžių durų. Nužudyti vyrai veikiausiai krovė jį kelionei į uostą, kai buvo 
užpulti. Arija prisėlino arčiau. Vienas iš žuvusiųjų buvo Desmondas, kuris 
parodė jai savo ilgąjį kalaviją ir pažadėjo ginti tėvą. Jis gulėjo ant nugaros, 
aklai spoksodamas į lubas, o musės ropinėjo po jo akis. Netoli jo tysojo 
negyvas vyras raudonu apsiaustu ir Lanisterių šalmu su liūtu. Tik vienas, 
deja. Kiekvienas šiaurietis vertas dešimties šių pietiečių kalavijų, kalbėjo jai 
Desmondas. 

— Tu melagis! - burnojo ji, spardydama negyvėlį ūmai įniršusi. 

Gyvuliai nerimo savo garduose, žvengė ir prunkštė nuo kraujo kvapo. 
Vienintelis Arijos noras buvo pasibalnoti žirgą ir lėkti tolyn nuo pilies ir 
miesto. Jai tereikia laikytis karališkojo kelio ir jis parves ją į Vintertelą. Ji pa- 
ėmė nuo sienos apynasrį ir kamanas. 

Einant pro vežimo galą jos akis patraukė numesta skrynia. Ji tikriausiai 
nuvirto per kautynes arba nukrito kraunant. Medis suskilo, dangtis atsivėrė 
ir visas turinys išsibarstė ant žemės. Arija atpažino šilkus, atlasą ir aksomą, 
kurių niekada nevilkėjo. Karališkajame kelyje jai gali prireikti šiltų drabužių, 
nors... ir be to... 

Arija priklaupė purve tarp išmėtytų rūbų. Ji surado sunkų vilnonį ap- 
siaustą, aksominį sijoną, šilkinę tuniką ir keletą apatinių, suknelę, kurią jai 
išsiuvinėjo motina, sidabrinę vaikišką apyrankę, kurią galės parduoti. Nu- 
stūmusi sulūžusį dangtį nuo kelio, ji pagrabaliojo viduje Adatos. Buvo pa- 
slėpusi ją pačiame dugne, po viskuo, bet jos daiktai išsibarstė, kai skrynia 
nukrito. Akimirką Arija baiminosi, kad kas nors bus radęs kalaviją ir jį pa- 
vogęs. Tada jos pirštai po atlasine suknele užčiuopė kietą metalą. 

- Štai ji, - sušnypštė balsas už jos. 

Išgąsdinta Arija atsisuko. Už jos paikai šypsodamas stovėjo berniūkštis 
arklininkas, jo purvini balti apatiniai marškiniai kyšojo iš žemėto beranko- 
vio švarko. Batai buvo aplipę mėšlu, o rankoje jis laikė šakes. 

— Kas tu? - paklausė ji. 

- Ji manęs nepažįsta, - tarė jis, - bet aš ją pažįstu, o, taip. Mergaitė vilkė. 

— Padėk man pasibalnoti žirgą, - paprašė Arija, kišdama ranką skrynion 
ir čiupdama Adatą. - Mano tėvas - karaliaus ranka, jis tave apdovanos. 

— Tėvas miręs, - tarė berniukas. Jis nukrypavo prie jos. - Tai karalienė 
mane apdovanos. Ateik čia, mergaite. 

— Neliesk manęs! - Jos pirštai suspaudė Adatos rankeną. 

— Aš sakau, eime. - Jis tvirtai čiupo jos ranką. 

Viskas, ko ją mokė Sirijus Forelis, akimirksniu pasimiršo. Tą ūmaus siau- 
bo akimirką vienintelė pamoka, kurią prisiminė Arija, buvo ta, kurią jai davė 
Jonas Snou, pačią pirmąją. 

Ji bedė jam smailiuoju galu, suvarydama ašmenis su laukine, isteriška 
jėga. 

Adata perdūrė jo odinį švarkelį, baltą pilvą ir išlindo tarp menčių. Ber- 
niukas paleido šakes ir lyg aiktelėjo, lyg atsiduso. Jo rankos suspaudė aš- 
menis. 

— O dievai, - sudejavo jis ir jo marškiniai pradėjo raudonuoti. - Ištrauk jį. 

Kai ji ištraukė, jis mirė. 

Arkliai žvengė. Arija stovėjo prie lavono sustingusi ir išsigandusi mirties 
akivaizdoje. Kraujas pliūptelėjo berniukui iš burnos, kai jis susmuko, o dar 
daugiau jo salvėjo iš įpjovos pilve ir telkėsi po kūnu. Jo delnai buvo perpjau- 
ti, kai jis stvėrėsi už ašmenų. Ji lėtai atsitraukė, Adata raudonavo rankoje. Ji 
turi ištrūkti, kuo toliau nuo čia, kur nors saugiai pasislėpti nuo kaltinančių 
arklininko akių. 

Ji vėl čiupo apynasrį ir kamanas ir nubėgo prie savo kumelės, tačiau už- 
kėlusi balną ant žirgo Arija staiga išsigandusi suvokė, kad pilies vartai bus 
uždaryti. Veikiausiai bus saugomos ir šoninės durys. Galbūt sargybiniai jos 
nepažins. Jei pamanytų, kad ji berniukas, galbūt praleistų... ne, jie turi įsaky- 
mą neišleisti nieko, nesvarbu, pažins ją ar ne. 

Tačiau buvo dar vienas kelias iš pilies... | 

Balnas išslydo Arijai iš rankų ir bumbtelėjęs nukrito ant žemės, sukelda- 
mas debesį dulkių. Ar ji galėtų vėl surasti tą menę su pabaisomis? Ji nebuvo 
tikra, tačiau žinojo, kad turi pabandyti. 

Ji susirado pasirinktus drabužius ir apsigaubė apsiaustu, slėpdama Adatą 
po jo klostėmis. Likusius daiktus suvyniojo ir surišo. Su ryšeliu rankoje nu- 
sėlino į kitą arklidžių galą. Atstūmusi galinių durų velkę ji neramiai žvilgte- 
lėjo laukan. Girdėjo tolimą kalavijų žvangėjimą ir šiurpų žmogaus klyksmą 
iš skausmo anapus sienos. Jai reikės nulipti vingiuojančiais laiptais, perbėg- 
ti mažą virtuvę ir kiaulių kiemą, šitaip ji keliavo praeitą kartą, vaikydamasi 

juodą katiną... tik dar jai reikės praeiti pro geltonšvarkių kareivines. Ji negali 
ten eiti. Arija pabandė sugalvoti kitą kelią. Jei ji pereitų į kitą pilies pusę, ga- 
lėtų nusėlinti palei upės sieną ir per nedidelį dievų mišką... tačiau pirmiausia 
jai reikėtų kirsti kiemą, puikiai matomą sargybinių nuo sienos. 

Ji niekada nematė tiek vyrų ant sienų. Didžioji dalis geltonšvarkiai, gin- 
kluoti ietimis. Kai kurie ją pažinojo iš matymo. Ką jie darys, jei pamatys bė- 
gančią per kiemą? Ji atrodys tokia maža iš viršaus, ar jie gebės atpažinti, kas 
ji? Ar jiems rūpės? 

Reikia bėgti dabar, įtikinėjo save, tačiau atėjus metui, jautėsi pernelyg iš- 
sigandusi, kad pajudėtų. 

Rami kaip stovintis vanduo, plonas balselis sukuždėjo jai į ausį. Arija taip 
išsigando, kad vos neišmetė ryšulio. Paklaikusi apsidairė, tačiau arklidėse 
nebuvo nieko, išskyrus ją, žirgus ir žuvusius vyrus. 

Tyli kaip šešėlis, išgirdo ji. Ar tai buvo jos balsas, ar Sirijaus? Ji negalėjo 
pasakyti, tačiau jis kažkaip nuslopino jos baimes. 

Ji išėjo iš arklidžių. 

Buvo be galo baisu. Ji norėjo bėgti ir slėptis, tačiau prisivertė eiti per kie- 
mą, lėtai statydama vieną koją priešais kitą, tarsi jai priklausytų visas pa- 
saulio laikas ir ji neturėtų jokios priežasties ko nors bijoti. Atrodė, jaučia jų 
akis, tarsi vabalus, ropinėjančius oda po drabužiais. Arija nė karto nepažvel- 
gė aukštyn. Žinojo, jei pamatys juos stebinčius, visa drąsa ją apleis, ji pames 
drabužių ryšulį, pasileis bėgti ir ims verkti kaip kūdikis, ir tada jie ją pričiups. 
Tad laikė žvilgsnį įbedusi į žemę. Kai pasiekė karališkosios šventyklos šešėlį 
kitame kiemo gale, Arija buvo permirkusi prakaitu, tačiau niekas nepradėjo 
šaukti, nepaskelbė pavojaus. 

Šventykla buvo atidaryta ir tuščia. Viduje, kvapnioje tyloje, žioravo pus- 
šimtis maldininkų uždegtų žvakių. Arija nusprendė, kad dviejų dievai nepa- 
siges. Ji įsikišo jas į rankoves ir išlipo pro galinį langą. Nusėlinti į alėją, kur 
buvo užspeitusi vienaausį katiną, buvo visai lengva, tačiau toliau ji pasiklydo. 
Ji ropojo pro langus vidun ir laukan, šokinėjo per sienas ir tyli kaip šešėlis 
ieškodavo kelio per tamsius rūsius. Užtruko daugiau nei valandą, kol surado 
aną žemą ir siaurą langą, nuožulniai einantį į požemį, kur laukė pabaisos. 

Ji įmetė savo ryšulį ir pasilenkė uždegti žvakės. Tai buvo rizikinga; ugnis, 
kurią prisiminė mačiusi, buvo sudegusi iki pelenų, ir ji girdėjo balsus, kai 
bandė įpūsti žariją. Rieškučiomis apgaubusi mirksinčią žvakę ji išlipo pro 
langą jiems įeinant pro duris, nė nepažiūrėjusi, kas tai buvo. 

Šįkart pabaisos jos negąsdino. Atrodė beveik kaip seni draugai. Arija lai- 
kė žvakę virš galvos. Su kiekvienu jos žingsniu sienomis šokinėjo šešėliai, 
tarsi lydėdami ją praeinančią. Drakonai, sušnibždėjo ji. Išsitraukė Adatą iš 
po apsiausto. Liauni ašmenys atrodė labai maži, o drakonai - labai dideli, 
tačiau su kalaviju rankoje Arija jautėsi geriau. 

Ilga belangė menė už durų buvo tokia pat juoda, kaip ji ir atsiminė. Ji 
laikė Adatą kairėje rankoje, kaip visada laikydavo kalaviją, o žvakę nešė ap- 
gniaužusi dešine. Karštas vaškas tekėjo per krumplius. Įėjimas į šulinį buvo 
kairėje, tad Arija pasuko į dešinę. Dalis jos norėjo bėgti, tačiau ji baiminosi 
užgesinti žvakę. Girdėjo silpną žiurkių cypsėjimą ir pastebėjo porą žibančių 
akių, tačiau žiurkės jos nešiurpino. Baugino kiti dalykai. Būtų taip paprasta 
čia pasislėpti, kaip ji pasislėpė nuo burtininko ir vyro šakota barzda. Ji kone 
matė arklininką, prisispaudusį prie sienos, rankos virtusios naguotom lete- 
nom, su vis dar varvančiu krauju iš gilių rėžių delnuose, kur prakirto Adata. 
Jis tikriausiai nori ją griebti praeinančią. Jis iš toli matys jos žvakę. Gal jai 
būtų geriau be šviesos... 

Baimė kerta giliau nei kalavijai, sakuždėjo tylus vidinis balsas. Staiga 
Arija prisiminė kriptas Vinterfele. Jos daug baisesnės nei ši vieta, tarė sau. 
Ji buvo maža mergaitė, kai pirmą kartą jas pamatė. Robas nusivedė juos — 
ją, Sansą ir mažąjį Braną, kuris buvo ne augesnis nei dabar Rikonas. Jie 
turėjo tik vieną žvakę, ir Brano akys išvirto ant kaktos, kai jis įsistebeilijo į 
akmeninius Žiemos karalių veidus, į vilkus prie jų kojų ir geležinius kala- 
vijus ant kelių. 

Robas nusivedė juos iki pat galo, pro senelį, Brandoną ir Lijaną, parodyti 
jiems jų kapų. Sansa nenuleido akių nuo trumpos ir storos žvakės, baimin- 
damasi, kad ji užges. Senoji auklė jai pasakojo, kad čia, apačioje, esama vorų 
ir žiurkių, didumo sulig šunimis. Robas nusišypsojo, kai ji tai pasakė. „Čia 
yra blogesnių dalykų nei vorai ir žiurkės, - sukuždėjo jis. - Čia vaikšto mi- 
rusieji.“ Štai tada jie išgirdo garsą: žemą, gilų ir šiurpulingą. Mažasis Branas 
suspaudė Arijos ranką. | 

Kai dvasia išėjo iš atviro kapo, blyški, balta ir aimanuojanti kraujo, Sansa 
klykdama pasileido bėgti link laiptų, o Branas apsivijo Robo koją raudoda- 
mas. Arija stovėjo vietoje ir smogė dvasiai kumščiu. Tai buvo tik Jonas, išsi- 
voliojęs miltuose. „Tu, besmegeni, - ji tarė jam. - Išgąsdinai vaiką, - tačiau 
Jonas ir Robas pašėlo kvatotis, o netrukus Branas ir Arija juokėsi drauge. 

Tai prisiminusi Arija nusišypsojo ir daugiau tamsa jos nebegąsdino. Ar- 
klininkas buvo negyvas, jinai jį nužudė, o jei ir iššoks priešais ją, vėl jį nudės. 
Ji keliauja namo. Viskas bus gerai, kai ji vėl bus namuose, saugi už pilkų gra- 
nitinių Vinterfelo sienų. 

Jos žingsniai švelniai aidėjo jai priešais, kai Arija paniro gilyn į tamsą. 


SANSA 


ansos jie atėjo trečią dieną. 

Ji pasirinko paprastą suknelę, tamsiai pilką vilnonę, tiesaus kirpimo, ta- 
čiau gražiai išsiuvinėtą aplink kaklą ir rankoves. Pirštai atrodė stori ir neran- 
gūs, kovojant su sidabriniais užsegimais be tarnų pagalbos. Džeinę Pul už- 
darė su ja, bet Džeinė buvo beviltiška. Jos veidas išpurto nuo ašarų, ji niekaip 
nesiliovė kūkčiojusi dėl savo tėvo. 

- Esu įsitikinusi, kad tavo tėvui nieko nenutiko, - pareiškė Sansa, kai ga- 
liausiai užsisagstė suknelę. - Paprašysiu karalienės, kad leistų tau su juo pa- 
simatyti. - Ji manė, kad gerumas pataisys Džeinei nuotaiką, tačiau mergaitė 
tik pažvelgė į ją raudonomis, užtinusiomis akimis ir prapliupo dar smarkiau 
rypuoti. Ji toks vaikas. 

Pirmąją dieną Sansa irgi ašarojo. Net tarp stiprių Meigoro įtvirtinimų 
sienų, su užvertomis ir užremtomis durimis buvo sunku neklaikti iš siaubo, 
kai prasidėjo skerdynės. Ji išaugo plienui žvangant kieme ir kažin, ar bent 
viena jos gyvenimo diena prabėgo negirdint kalavijų džerškėjimo, tačiau 
žinojimas, kad kautynės tikros, viską pasaulyje keitė. Garsai sklido kitokie 
nei kada anksčiau; prisidėjo dar skausmo aimanos, pikti keiksmai, pagalbos 
šūksniai ir sužeistų bei mirštančių vyrų dejonės. Dainose riteriai niekada 
nešaukdavo ir nemaldaudavo pasigailėti. 

Tad ji raudojo, melsdama juos per duris pasakyti, kas vyksta, šaukdamasi 
tėvo, šventikės Mordeinos, karaliaus, savo galantiškojo princo. Jei saugantys 
vyrai ir girdėjo jos prašymus, jie nieko neatsakė. Vienintelį kartą durys prasi- 
vėrė vėlai tą vakarą, kai jie įstūmė į vidų Džeinę Pul, apdaužytą ir drebančią. 

- Jie visus žudo, - klykė jai valdytojo dukra. Ji nesiliovė raudoti. Skalikas 
suskaldė jos duris karo kirviu, pasakojo ji. Ant Rankos bokšto laiptų gulėjo 
lavonai, o pakopos buvo slidžios nuo kraujo. Sansa nusišluostė savo ašaras 
ir mėgino paguosti draugę. Jos užmigo vienoje lovoje, apsikabinusios tarsi 
seserys. 

Antra diena buvo dar blogesnė. Kambarys, kuriame įkalino Sansą, buvo 
aukščiausio Meigoro įtvirtinimų bokšto viršuje. Pro langus ji matė, kad 
sunkios geležinės vartų grotos nuleistos, o tiltas pakeltas virš sauso griovio, 
skiriančio tvirtovę tvirtovėje nuo visos ją supančios pilies. Lanisterių vy- 
rai klaidžiojo sienomis su ietimis ir arbaletais rankose. Kautynės liovėsi ir 
virš Raudonosios pilies nusistovėjo kapų tyla. Buvo girdėti tik nesiliaujantis 
Džeinės Pul žliumbimas ir kūkčiojimas. 

Joms davė valgyti - kieto sūrio, šviežiai keptos duonos ir pieno numa- 
rinti kirminui ryte, keptą viščiuką su žalumynais vidurdienį ir jautienos bei 

miežių troškinio vėlyvai vakarienei - tačiau maistą atnešę tarnai neatsakinė- 
jo į Sansos klausimus. Tą vakarą kažkokios moterys atgabeno jai drabužių iš 
Rankos bokšto ir keletą Džeinės daiktų, tačiau jos atrodė beveik tokios pat 
pabūgusios kaip Džeinė, o kai ji pabandė su jomis pasikalbėti, spruko nuo 
jos, tarsi ji sirgtų pilkuoju maru. Sargybiniai už durų atsisakydavo išleisti jas 
iš kambario. 

— Prašau, man reikia pasikalbėti su karaliene, - aiškino jiems Sansa, 
kaip ir kitiems, kuriuos matė tą dieną. - Ji norės su manimi pasikalbė- 
ti, žinau, kad norės. Pasakykite, kad noriu su ja pasimatyti, prašau. Jei ne 
karalienei, tai princui Džofriui, būkite tokie geri. Mudu susituoksime, kai 
būsime vyresni. 

Antrąją dieną saulei leidžiantis pradėjo skambėti didysis varpas. Gaudė 
žemai ir iškilmingai; ištęstas, lėtas gaudesys įvarė Sansai baimės. Dūžiai ne- 
tilo, o po kurio laiko jos išgirdo atsiliepiant kitus varpus iš didžiosios Beiloro 
šventyklos ant Vizenijos kalvos. Dundėjo per miestą tarsi griaustinis, įspė- 
damas apie artėjančią audrą. 

— Kas tai? - paklausė Džeinė užsikimšdama ausis. - Kodėl jie skambina 
varpais? 

— Karalius mirė, - Sansa negalėjo pasakyti, iš kur ji žino, tačiau žinojo. 
Lėtas, nesibaigiantis gausmas pripildė jų kambarį sielvarto tarsi laidotuvių 
giesmė. Ar koks nors priešas įsiveržė į pilį ir nužudė karalių Robertą? Ar 
todėl jos girdėjo kautynes? 

Ji nuėjo miegoti nieko nesuprasdama, nerami ir išsigandusi. Ar dabar jos 
gražuolis Džofris karalius? Ar jis taip pat nužudytas? Ji baiminosi dėl jo ir 
dėl savo tėvo. Jei tik kas nors pasakytų jai, kas vyksta... 

Tą naktį Sansa sapnavo Džofrį, sėdintį soste, save greta jo, iš aukso austa 
suknele. Ant galvos ji turėjo karūną, o visi, kuriuos ji kada nors pažinojo, 
atėję klaupdavosi prieš ją ir reiškė pagarbą. 

Kitą rytą, trečiosios dienos rytą, seras Borosas Blauntas iš karaliaus sar- 
gybos atėjo palydėti jos pas karalienę. 

Seras Borosas buvo šlykštus žmogus plačia krūtine ir trumpomis, šleivo- 
mis kojomis. Jo nosis buvo plokščia, skruostai nudribę, plaukai žili ir lūži- 
nėjantys. Šiandien jis vilkėjo baltu aksomu, o jo sniego šviesumo apsiaustą 
laikė susegtą liūtas. Žvėris švelniai spindėjo auksu, o akys švietė mažais ru- 
binais. 

- Atrodote labai gražiai ir prabangiai šį rytą, sere Borosai, - kreipėsi į jį 
Sansa. Ledi nepamiršta mandagumo, o ji apsisprendė likti ledi, kad ir kas 
nutiktų. 

- Ir jūs, miledi, - bespalviu balsu tarė seras Borosas. - Jos malonybė lau- 
kia. Eikite su manimi. 

Už jos durų stovėjo sargybiniai, Lanisterių kovos meistrai avietiniais 
apsiaustais ir liūto puošiamais šalmais. Sansa prisivertė maloniai jiems nu- 

sišypsoti ir praeidama palinkėjo labo ryto. Tai buvo pirmas kartas, kai jai 
leido išeiti iš kambario nuo tada, kai seras Eiris Oukhartas nuvedė tenai 
prieš dvi dienas. 

— Ten būsi saugi, mieloji, - tarė jai karalienė Sersi. - Džofris man niekada 
neatleistų, jei kas nors nutiktų jo brangiausiajai. 

Sansa tikėjosi, kad seras Borosas palydės ją į karališkuosius apartamen- 
tus, tačiau jis nuvedė ją į Meigoro įtvirtinimus. Tiltas vėl buvo nuleistas. 
Kažkokie darbininkai leido vyrą su virvėmis į sausojo griovio dugną. Pa- 
žvelgusi žemyn ji išvydo lavoną, pasmeigtą ant geležinių smaigų. Ji mikliai 
nusuko akis, bijodama paklausti, bijodama per ilgai žiūrėti, bijodama, kad 
gali atpažinti. 

Jie rado karalienę Sersi tarybos menėje, sėdinčią ilgo, popieriais, žvakė- 
mis ir antspaudų vaško luitais nukrauto stalo gale. Menė buvo tokia praš- 
matni, kokios Sansai neteko matyti. Ji pagarbiai stebeilijosi į raižytą medinę 
širmą ir sfinksus dvynius prie durų. 

- Jūsų didenybe, - tarė seras Borosas, kai juos įleido vidun kitas karaliaus 
sargybinis, seras Mendonas, stebėtinai negyvu veidu, - aš atvedžiau mergaitę. 

Sansa tikėjosi, kad Džofris bus su ja. Jos princo čia nebuvo, tačiau sėdė- 
jo trys karaliaus tarybos nariai: lordas Piteris Beilišas - karalienės dešinėje, 
vyriausiasis meisteris Paiselis galustalėje, o lordas Veiris, kvepiantis gėlėmis, 
dunksojo virš jų. Visi jie vilki juodai, baimingai suvokė ji. Gedulo drabu- 
Žiais... 

Karalienė dėvėjo juodo šilko suknelę aukšta apykakle, jos kiklikas buvo 
išsiuvinėtas šimtu tamsiai raudonų rubinų. Brangakmeniai atrodė kaip la- 
šai, tarsi karalienė būtų verkusi kruvinomis ašaromis. Sersi nusišypsojo ją 
pamačiusi, ir Sansa pagalvojo, kad tokios mielos ir liūdnos šypsenos ji nėra 
mačiusi. 

- Sansa, mano mielas vaike, - kreipėsi ji. - Žinau, kad prašei su manimi 
pasimatyti. Atsiprašau, kad negalėjau priimti tavęs anksčiau. Buvo tiek ne- 
sutvarkytų reikalų ir aš neturėjau laiko. Tikiuosi, mano Žmonės gerai tavimi 
pasirūpino? 

- Visi buvo labai geri ir malonūs, jūsų didenybe, dėkui, kad paklausė- 
te, - mandagiai atsakė Sansa. - Tik niekas su mumis nesikalba ir nesako, kas 
vyksta... 

— Mumis? - karalienė atrodė sutrikusi. 

— Mes apgyvendinome su ja valdytojo dukterį, - paaiškino seras Boro- 
sas. - Nežinojome, ką su ta mergaite daryti. 

Karalienė susiraukė. 

— Kitą kartą pasiklauskite, - piktai tarė. - Dievai težino, kokių pasakų ji 
prikimšo Sansai į galvą. 

— Džeinė išsigandusi, - paaiškino Sansa. - Ji nesiliauja verkusi. Aš paža- 
dėjau paprašyti jūsų leisti jai pasimatyti su tėvu. 

Vyriausiasis meisteris Paiselis nudelbė akis. 

- Jos tėvui nieko nenutiko, tiesa? - nerimastingai paklausė Sansa. Ji žino- 
jo, kad vyko kautynės, tačiau kas galėtų žudyti valdytoją. Veinas Pulas netgi 
nenešiojo kalavijo. 

Karalienė Sersi paeiliui pažvelgė į patarėjus. 

- Nenoriu, kad Sansa nerimautų be reikalo. Ką mes darysime su jos drau- 
ge, milordai? 

Lordas Piteris palinko į priekį. 

— Aš rasiu jai vietą. 

— Ne mieste, - tarė karalienė. 

— Ar laikote mane kvailiu? 

Karalienė nepaisė šios replikos. 

- Sere Borosai, palydėkite tą mergaitę į lordo Piterio apartamentus ir nu- 
rodykite jo žmonėms saugoti ją, kol jis ateis. Pasakykite, kad Mažasis Pirštas 
nuves ją pas tėvą, tai turėtų ją nuraminti. Noriu, kad jos neliktų, iki Sansa 
grįš į savo kambarius. 

— Klausau, jūsų didenybe, - tarė seras Borosas. Jis žemai nusilenkė, apsi- 
suko ant kulno ir išėjo, jo ilgas baltas apsiaustas plazdėjo ore. 

Sansa sutriko. 

- Nesuprantu, - tarė ji. - Kur Džeinės tėvas? Kodėl seras Borosas negali 
nuvesti jos pas tėvą ir tai turi padaryti Mažasis Pirštas? - Ji pažadėjo sau, kad 
bus ledi, kilni kaip karalienė ir stipri kaip motina, ledi Ketlina, tačiau ūmai 
vėl išsigando. Akimirką manė, kad tuoj pravirks. - Kur jūs ją siunčiate? Ji 
nieko blogo nepadarė, ji gera mergaitė. 

- Ji tave nuliūdino, - švelniai tarė karalienė. - Mums to nereikia. Dau- 
giau jokių kalbų. Lordas Beilišas pasirūpins Džeine, pažadu. - Ji paplekšnojo 
kėdę greta. - Sėskis, Sansa. Noriu su tavimi pasikalbėti. 

Sansa atsisėdo greta karalienės. Sersi vėl nusišypsojo, tačiau tai nė kiek 
nenumalšino jos nerimo. Veiris susinėrė savo minkštas rankas, vyriausiasis 
meisteris Paiselis laikė įbedęs mieguistas akis į popierius priešais save, tačiau 
ji jautė smailakiuojant Mažąjį Pirštą. Kažkas jo žvilgsnyje vertė Sansą jaustis 
taip, lyg būtų nuoga. Oda pašiurpo. 

— Mieloji Sansa, - kreipėsi karalienė, uždėdama minkštą ranką ant jos 
riešo. - Toks gražus vaikas. Tikiuosi, žinai, kaip aš ir Džofris tave mylime. 

- Mylite? - be kvapo paklausė Sansa. Mažasis Pirštas buvo pamirštas. Jos 
princas ją myli. Visa kita nesvarbu. 

Karalienė nusišypsojo. 

- Galvoju apie tave kaip apie savo dukterį. Ir žinau, kad tu myli Džofrį. - 
Ji lengvai krestelėjo galvą. - Bijau, turime liūdnų žinių apie tavo lordą tėvą. 
Turi būti tvirta, vaike. 

Jos ramūs žodžiai sukrėtė Sansą. 

— Kas nutiko? 

— Tavo tėvas - išdavikas, mieloji, - tarė lordas Veiris. 

Vyriausiasis meisteris Paiselis pakėlė savo seną galvą. 

— Savo ausimis girdėjau, kaip lordas Edardas prisiekė karaliui Robertui, 
kad jis saugos jaunuosius princus kaip savo paties sūnus. Tačiau tą akimir- 
ką, kai karalius mirė, jis sušaukė mažąją tarybą, kad užgrobtų teisėtą princo 
Džofrio sostą. | 

— Ne, - išsprūdo Sansai. - Jis to nepadarytų. Jis nepadarytų! 

Karalienė paėmė laišką. Popierius buvo suplėšytas ir kietas nuo išdžiūvu- 
sio kraujo, tačiau sulaužytas antspaudas buvo jos tėvo, didvilkis, įspaustas į 
baltą vašką. 

— Mes radome jį pas šeimyniškių sargybos kapitoną, Sansa. Tai laiškas 
mano velionio vyro broliui Staniui, kviečiantis užsidėti karūną. 

— Prašau, jūsų didenybe, tai kažkokia klaida. - Nuo staigios panikos ji ap- 
svaigo, jai pasidarė silpna. - Prašau, pakvieskite mano tėvą, jis pasakys jums, 
kad niekada neparašytų tokio laiško, karalius buvo jo draugas. 

— Robertas taip manė, - tarė karalienė. - Ši išdavystė būtų sudaužiusi jam 
širdį. Dievai maloningi, kad jis neišgyveno ir jos neišvydo. - Ji atsiduso. — 
Sansa, mieloji, turi matyti, kokioje siaubingoje padėtyje mes atsidūrėme. Tu 
dėl nieko nekalta, mes visi tai žinome, tačiau esi išdaviko dukra. Kaip galiu 
leisti tau ištekėti už savo sūnaus? 

- Bet aš jį myliu, - aimanavo Sansa sutrikusi ir išsigandusi. Ką jie ketina 
jai daryti? Ką jie padarė jos tėvui? Taip neturėjo nutikti. Ji turėjo ištekėti už 
Džofrio, jie buvo susižadėję, jis buvo jai pažadėtas, ji apie tai netgi sapnavo. 
Nesąžininga atimti jį iš jos, kad ir ką būtų padaręs tėvas. 

- Kaip gerai tave suprantu, vaike, - maloniai ir lipšniai tarė Sersi. - Kodėl 
kitaip būtum atėjusi pas mane ir pranešusi apie tėvo ketinimus išsiųsti jus iš 
mūsų, jei ne iš meilės? | 

- Taip elgiausi iš meilės, - skubiai patikino Sansa. - Tėvas neleido man 
net atsisveikinti. - Ji buvo gera mergaitė, paklusni, tačiau jautėsi nedora, kaip 
Arija tą rytą, kai paspruko nuo šventikės Mordeinos ir nepakluso savo lordui 
tėvui. Anksčiau nieko savavališkai ji nedarydavo ir taip nebūtų pasielgusi, jei 
taip karštai nemylėtų Džofrio. - Jis sugrąžins mane į Vinterfelą ir apvesdins 
su kokiu sargybos riteriu, nors aš trokštu Džofrio. Aš jam taip pasakiau, bet 
jis manęs neklausė. - Karalius buvo jos paskutinė viltis. Karalius galėjo įsa- 
kyti tėvui, kad leistų jai likti Karaliaus Uoste ir ištekėti už princo Džofrio. 
Sansa tai žinojo, tačiau karalius ją visuomet gąsdino. Jis buvo triukšmingas 
ir skardaus balso, dažniau girtas nei blaivus ir veikiausiai būtų pasiuntęs ją 
atgal pas lordą Edardą, jei apskritai būtų priėmęs. Tad ji nužygiavo pas kara- 
lienę ir išliejo jai savo širdį; Sersi išklausė ir širdingai jai padėkojo... tik tada 
seras Eiris palydėjo ją į aukštąjį kambarį Meigoro įtvirtinimuose ir pastatė 
sargybinius, o po kelių valandų prasidėjo mūšiai lauke. - Prašau, - baigė ji, — 

turite leisti man ištekėti už Džofrio. Aš būsiu jam gera žmona, pamatysite. 
Aš būsiu tokia karalienė kaip jūs, pažadu. 

Karalienė Sersi pažvelgė į kitus. 

— Tarybos milordai, ką jūs atsakysite į jos prašymą? | 

— Vargšas vaikas, - sumurmėjo Veiris. - Meilė tokia tikra ir nekalta, jūsų 
didenybe, būtų žiauru ją atmesti... ir vis dėlto, ką mes galime padaryti? Jos 
tėvas pasmerktas. - Jis trynėsi rankas bejėgiškai, tarsi susikrimtęs. 

- Iš išdaviko sėklos gimusiam vaikui atrodys, kad išdavystė - natūralus 
dalykas, - svarstė vyriausiasis meisteris Paiselis. - Dabar ji miela, tačiau po 
dešimties metų, kas žino, kokią išdavystę ji gali sumąstyti? 

— Ne! - pasibaisėjo Sansa. - Aš niekada... aš neišduočiau Džofrio, aš jį 
myliu, prisiekiu, myliu. 

— O, taip jaudina, - tarė Veiris. - Ir vis dėlto tiesa, kad kraujo šauksmas 
yra stipresnis už priesaikas. 

— Ji primena man motiną, o ne tėvą, - tyliai tarė lordas Piteris Beili- 
šas. - Pažiūrėkite į ją. Plaukai, akys. Ji tikras Ket atvaizdas, kai buvo tokio 
amžiaus. 

Karalienė dirstelėjo į ją sunerimusi, tačiau Sansa įžvelgė gerumą vaiskio- 
se žaliose akyse. 

— Vaike, - kreipėsi ji, - jei galėčiau nuoširdžiai patikėti, kad nesi kaip tavo 
tėvas, man nebūtų nieko maloniau, nei matyti tave ištekant už Džofrio. Ži- 
nau, kad jis myli tave visa širdimi. - Ji atsiduso. - Ir vis dėlto bijau, kad lor- 
das Veiris ir meisteris Paiselis teisūs. Kraujas šauks. Man tereikia prisiminti, 
kaip tavo sesuo užsiundė vilką ant mano sūnaus. 

- Aš ne tokia kaip Arija, - išsprūdo Sansai. - Joje teka išdaviko kraujas, 
ne manyje. Aš esu gera, paklauskite šventikės Mordeinos, ji pasakys jums, aš 
tenoriu būti mylinti ir ištikima Džofrio žmona. 

Ji jautė sunkų Sersi žvilgsnį, kai karalienė tyrinėjo jos veidą. 

— Tikiu, kad taip ir manai, vaike. - Ji pasisuko į kitus. - Milordai, man 
atrodo, kad jei kiti giminaičiai liks ištikimi šiais siaubingais laikais, galėsime 
pamiršti savo baimes. 

Vyriausiasis meisteris Paiselis pasiglostė ilgą minkštą barzdą, plačią kak- 
tą suraukęs pamąstė. 

— Lordas Edardas turi tris sūnus. 

- Jie tik berniukai, - trūktelėjo pečiais lordas Piteris. - Aš labiau neri- 
maučiau dėl ledi Ketlinos ir Tulių. 

Karalienė abiem rankom suėmė Sansos plaštaką. 

— Vaike, ar pažįsti raides? 

Sansa nervingai linktelėjo. Ji rašė ir skaitė geriau nei jos broliai, nors skai- 
čiuoti jai beviltiškai nesisekė. 

— Malonu tai girdėti. Galbūt dar yra vilties, kad tu ir Džofris... 

— Ką norite kad padaryčiau? 

- "Turi parašyti savo ledi motinai ir broliui, vyriausiam... kuo jis vardu? 

— Robas, - tarė Sansa. 

- Žinia apie tavo tėvo išdavystę, be abejonės, juos netrukus pasieks. Bus 
geriau, jeigu jie tai išgirs iš tavęs. Turi papasakoti jiems, kaip lordas Edardas 
išdavė savo karalių. 

Sansa beprotiškai troško Džofrio, tačiau nemanė, kad turės drąsos pada- 
ryti tai, ko prašo karalienė. 

- Bet jis niekada... aš nežinau... jūsų didenybe, aš nežinosiu, ką pasakyti... 

Karalienė paplekšnojo jai per ranką. 

— Mes pasakysime, ką parašyti, vaike. Svarbiausia, kad paragintum ledi 
Ketliną ir savo brolį saugoti karaliaus taiką. 

- Jiems smarkiai atsirūgs, jei nepaklus, - tarė vyriausiasis meisteris Pai- 
selis. - Iš meilės, kurią jiems jauti, turi paraginti juos eiti išminties taku. 

— Tavo ledi motina turbūt siaubingai dėl tavęs nerimauja, - kalbėjo ka- 
ralienė. - Turi pranešti jai, kad laikaisi gerai ir mes tavimi rūpinamės, gerai 
elgiamės ir tenkiname kiekvieną norą. Paprašyk, kad jie atvyktų į Karaliaus 
Uostą ir prisiektų ištikimybę Džofriui, kai jis atsisės į sostą. Jeigu jie tai pa- 
darys... kodėl gi, tada mes žinosime, kad tavo kraujas be jokios dėmelės, ir, 
kai tu pražysi kaip moteris, ištekėsi už karaliaus didžiojoje Beiloro šventy- 
kloje dievų ir žmonių akivaizdoje. 

„ištekėsi už karaliaus... šie žodžiai paspartino jos kvėpavimą, tačiau San- 
sa vis dar dvejojo. 

— Galbūt... jei galėčiau pasimatyti su tėvu, pasikalbėti su juo apie... 

- Išdavystę? - užbaigė lordas Veiris. 

— Tu nuvili mane, Sansa, - tarė karalienė, jos akys atšalo tarsi akmenys. - 
Mes papasakojome tau apie tavo tėvo nusikaltimus. Jei esi tokia ištikima, 
kaip sakai, kodėl nori su juo pasimatyti? 

— Aš... Aš tik norėjau... - Sansa pajuto, kaip sudrėko akys. - Jis ne... pra- 
šau, ar jis... nesužeistas, ar... 

- Lordas Edardas nesužalotas, - tarė karalienė. 

— Bet... kas jam bus? 

— Tai nuspręs karalius, - svariai pareiškė vyriausiasis meisteris Paiselis. 

Karalius! Sansa nurijo ašaras. Dabar Džofris karalius, pagalvojo ji. Jos ga- 
lantiškasis princas niekuomet neįskaudintų jos tėvo, nesvarbu, ką jis būtų 
padaręs. Jeigu ji nueitų pas jį ir melstų pasigailėti, ji buvo tikra, kad jis iš- 
klausytų. Jis turi išklausyti, jis ją myli, net karalienė taip sakė. Džofui reikės 
nubausti jos tėvą, lordai to tikėsis, tačiau galbūt jis galėtų išsiųsti jį atgal į 
Vinterfelą ar ištremti į vieną iš Laisvųjų miestų anapus siaurosios jūros. Tai 
tebūtų keleriems metams. Per tą laiką ji ir Džofris susituoktų. Tapusi karalie- 
ne ji įtikintų Džofą grąžinti tėvą ir suteikti jam malonę. 

Tik... jei motina ar Robas pasielgtų išdavikiškai, sušauktų vėliavininkus, 
atsisakytų prisiekti ištikimybę, viskas pakryptų į blogąją pusę. Jos Džofris 

buvo geras ir maloningas, širdyje ji tai žinojo, tačiau karalius turi būti griež- 
tas maištininkams. Ji privers juos tai suprasti, ji privalo! 

— Aš... Aš parašysiu laiškus, - pažadėjo jiems Sansa. 

Šiltai it saulėtekis šypsodamasi Sersi Lanister pasilenkė ir pabučiavo ją į 
skruostą. 

- Žinojau, kad parašysi. Džofris taip didžiuosis, kai pasakysiu, kokią drą- 
są ir išmintį parodei čia šiandien. 

Galiausiai ji parašė keturis laiškus. Savo motinai, ledi Ketlinai Stark, ir 
broliams į Vinterfelą, taip pat savo tetai ir seneliui - ledi Laizai Arin iš Ėrijos 
ir lordui Hosteriui Tuliui iš Riverano. Kai ji baigė, pirštai buvo sustingę, šalti 
ir rašaluoti. Veiris turėjo jos tėvo antspaudą. Ji pašildė baltą bičių vašką virš 
žvakės, rūpestingai užliejo ir stebėjo, kaip eunuchas užantspaudavo kiekvie- 
ną laišką Starkų giminės didvilkiu. 

Kai seras Mendonas Muras grąžino Sansą į aukštąjį Meigoro įtvirtinimų 
bokštą, Džeinė Pul ir visi jos daiktai buvo dingę. Daugiau jokio žliumbimo, 
dėkinga pagalvojo ji. Tačiau be Džeinės kažkaip atrodė šalčiau, net užkūrus 
ugnį. Ji prisitraukė kėdę arčiau prie židinio, pasiėmė vieną mėgstamiausių 
knygų ir pasinėrė į istorijas apie Florianą ir Džonkilą, ledi Šelą ir Vaivo- 
rykštės riterį, apie narsųjį pincą Eimoną ir jo pasmerktą meilę savo brolio 
karalienei. | 

Ir tik vėliau tą naktį, jau grimzdama į miegus, Sansa prisiminė, kad pa- 
miršo paklausti apie seserį. 


JONAS 


() toras, - pranešė seras Džeremis Raikeris, - be jokios abejonės. 
ji O šis Džeiferis Flauersas. - Jis koja atvertė lavoną ir negyvas baltas 
veidas įsispitrėjo į dangų mėlynomis akimis. - Abu jie buvo Beno Starko 
vyrai. 

Mano dėdės vyrai, nutirpęs pagalvojo Jonas. Jis prisiminė, kaip meldė pa- 
siimti jį kartu. Dievai, aš buvau toks žalias vaikis. Jei jis būtų mane pasiėmęs, 
čia galėčiau gulėti aš... 

Džeiferio dešinė ranka ties riešu buvo nuplėšta, o kaulas suskilęs nuo Vai- 
duoklio nasrų. Pati ranka dabar plaukiojo stiklainyje su actu meisterio Eimo- 
no bokšte. Jo kairė ranka, vis dar savo vietoje, buvo juoda kaip jo apsiaustas. 

— Tepasigaili dievai, - sumurmėjo Senasis Lokys. Jis nušoko nuo žirgo, 
padavė vadeles Jonui. Rytas buvo kaip niekad šiltas; plačią lordo vado kak- 
tą margino prakaito lašai tarsi rasa melioną. Jo kumelė nerimo, vartė akis, 
traukėsi nuo žuvusių vyrų, kiek tik leido pavadžiai. Jonas pavedėjo ją kelis 
žingsnius atgal, tramdydamas, kad nepasileistų šuoliais. Žirgams ši vieta ne- 
patiko. Tiesą sakant, nepatiko ir Jonui. 

Labiausiai ji nepatiko šunims. Draugiją čia atvedė Vaiduoklis; iš skalikų 
nebuvo jokios naudos. Kai šunų prižiūrėtojas Basas pamėgino priversti juos 
pauostyti nuplėštą ranką, jie tiesiog pasiuto, staugė ir skalijo, stengdamiesi 
ištrūkti. Net dabar jie urzgė ir inkštė, tampydami pavadėlius. Četas keikė 
juos už bailumą. 

Tai tik miškas, raminosi Jonas, o tai tik žuvę vyrai. Jis ir anksčiau buvo 
matęs negyvėlių... 

Praėjusią naktį jis vėl sapnavo Vinterfelą. Lyg maklinėjo po tuščią pilį ieš- 
kodamas tėvo, leidosi į kriptas. Tik šį kartą sapnas siekė toliau. Tamsoje jis 
girdėjo vienas į kitą besibrūžinančius akmenis. Atsisukęs pažiūrėti pamatė 
vieną po kito atsidarančius rūsius. Mirusiems karaliams lipant iš šaltų juodų 
kapų, Jonas atsibudo juodoje it derva tamsoje, širdis daužėsi. Net kai Vaiduo- 
klis užšoko ant lovos palaižyti jam veido, negalėjo atsikratyti jį sukausčiusio 
siaubo. Miegoti jis nebedrįso. Užlipo ant Sienos ir vaikščiojo nepailsdamas, 
kol rytuose išvydo aušros spindulius. Tai buvo tik sapnas. Dabar aš esu Nak- 
ties sargybos brolis, o ne išsigandęs berniukas. 

Semvelis Tarlis glaudėsi už medžių, pusiau pasislėpęs už arklių. Jo apva- 
lainas putnus veidas buvo sugižusio pieno spalvos. Kol kas jis dar nenusvir- 
duliavo į mišką išsivemti, tačiau į negyvėlius irgi net nepažvelgė. 

— Aš negaliu žiūrėti, - pasigailėtinai šnabždėjo jis. 

- Turi žiūrėti, - tyliai, kad kiti neišgirstų, jį drąsino Jonas. - Meisteris 
Eimonas siuntė tave, kad būtum jo akys, ar ne? Kokia nauda iš akių, jei jos 
užmerktos? 

— Taip, bet... aš toks bailys, Jonai. 

Jonas uždėjo ranką Semui ant peties. 

— Su mumis yra tuzinas žvalgų, šunys ir net Vaiduoklis. Niekas tavęs ne- 
nuskriaus, Semai. Eik ir pasižiūrėk. Sunkiausias - pirmas žvilgsnis. 

Semas baimingai linktelėjo, akivaizdžiai kaupdamas drąsą. Jis lėtai pa- 
suko galvą. Jo akys išsiplėtė, tačiau Jonas laikė jį už rankos, kad jis negalėtų 
nusigręžti. 

- Sere Džeremi, - griežtai paklausė Senasis Lokys, - išjodamas nuo Sie- 
nos Benas Starkas turėjo šešis vyrus. Kur kiti? 

Seras Džeremis papurtė galvą. 

- Jei tik Žinočiau. 

Mormontui atsakymas nepatiko. 

- Du iš jūsų brolių išmėsinėti kone visai šalia Sienos, tačiau jūsų žvalgai 
nieko negirdėjo, nieko nematė. Ar iki tiek nusirito Nakties sargyba? Ar mes 
vis dar tikriname šiuos miškus? 

— Taip, milorde, tačiau... 

— Ar mes vis dar einame sargybą? 

- Taip, einame, bet... 

- Šis vyras segi medžioklės ragą, - Mormontas parodė į Otorą. - Ar tu- 
rėčiau manyti, kad jis mirė jo nepapūtęs? O gal jūsų žvalgai ne tik apako, bet 
ir apkurto? 

Seras Džeremis plykstelėjo, veidas net persikreipė iš pykčio. 

- Rago niekas nepūtė, milorde, kitaip mano žmonės būtų jį išgirdę. Aš 
neturiu užtektinai vyrų, kad galėčiau išsiųsti tiek patrulių, kiek norėčiau... o 
nuo tada, kai Bendžinas dingo, mes laikomės arčiau Sienos nei anksčiau jūsų 
paties įsakymu. 

Senasis Lokys suniurnėjo: 

- Taip. Gerai. Tarkim, taip ir yra, - jis nekantriai mostelėjo. - Papasako- 
kite man, kaip jie mirė. 

Pritūpęs prie negyvo vyro, kurį pavadino Džeiferiu Flauersu, seras Dže- 
remis čiupo jam už skalpo. Tarp pirštų liko plaukai, trapūs lyg šiaudai. Rite- 
ris nusikeikė ir stumtelėjo veidą delnikauliu. Lavono kakle žiojėjo didžiulis 
tarsi burna plyšys, visas apdžiūvęs krauju. Vos kelios blyškios sausgyslės lai- 
kė galvą prie kaklo. 

— Tai buvo padaryta kirviu. 

- O, jo, - sumurmėjo Daivenas, senasis miškininkas. - Gal kirviu, kurį 
nešiojosi Otoras, milorde. 

Jonas jautė pilve besivartant pusryčius, tačiau suspaudė lūpas ir prisivertė 
pažiūrėti į antrą lavoną. Otoras buvo didelis bjaurus vyras ir jo lavonas buvo 

didelis ir bjaurus. Jokio kirvio nesimatė. Jonas prisiminė Otorą; tai jis baubė 
nepadorią dainušką žvalgams išjojant. Daugiau nebedainuos. Jo kūnas buvo 
išbalęs it pienas, išskyrus rankas. Rankos buvo juodos kaip Džeiferio. Tiršto 
sukrešėjusio kraujo žiedai puošė mirtinas žaizdas, kuriomis buvo nuberta 
krūtinė, slėpsnos ir gerklė. Tačiau jo akys buvo vis dar atmerktos. Jos spunk- 
sojo į dangų mėlynos tarsi safyrai. 

Seras Džeremis atsistojo. 

— Vaildlingai taip pat turi kirvius. 

Seras Mormontas atsisuko ir užsipuolė: 

- Tai jūs manot, kad tai Menso Reiderio darbas? Taip arti Sienos? 

— O kieno gi kito, milorde? 

Jonas galėjo jam pasakyti. Jis žinojo, jie visi žinojo, tačiau nė vienas neiš- 
tarė garsiai. Kiti yra tik istorija, pasaka šiurpinti vaikams. Jeigu jie kada nors 
apskritai gyveno, išnyko prieš aštuonis tūkstančius mety. Net nuo šios min- 
ties jis pasijuto kvailai; dabar jis jau buvo suaugęs, juodasis Nakties sargybos 
brolis, ne berniukas, kuris kadaise sėdėjo prie senosios auklės kojų su Branu, 
Robu ir Arija. 

Lordas vadas prunkštelėjo. 

- Jei Beną Starką būtų užpuolę vaildlingai per pusę dienos kelio nuo 
Juodosios pilies, jis būtų grįžęs pasiimti daugiau vyrų, nusivijęs žudikus per 
septynis pragarus ir atnešęs man jų galvas. 

— Nebent jį taip pat nužudė, - laikėsi savo seras Džeremis. 

Žodžiai žeidė, netgi dabar. Praėjo jau daug laiko, atrodė kvaila laikytis 
įsikibus vilties, kad Bendžinas Starkas gyvas, tačiau Jonas užsispyrimo ne- 
stokojo. 

— Praėjo beveik pusė metų, kai Bendžinas Starkas mus paliko, milorde, - 
tikino seras Džeremis. - Miškas bekraštis. Vaildlingai galėjo jį užpulti bet 
kur. Lažinuosi, šie du buvo paskutiniai iš būrio, skubėję atgal pas mus... ta- 
čiau priešas sučiupo jiems nespėjus pasiekti Sienos. Lavonai vis dar švieži, 
tie vyrai negali būti mirę ilgiau nei dieną... 

— Ne, - cyptelėjo Semvelis Tarlis. 

Jonas nustebo. Plono Semo balso jis nesitikėjo išgirsti. Storasis berniukas 
bijojo karininkų, o seras Džeremis nepasižymėjo kantrybe. 

- Aš neklausiau tavo nuomonės, berniuk, - šaltai tarė Raikeris. 

- Leiskite jam kalbėti, sere, - išsprūdo Jonui. 

Mormonto akys lakstė nuo Semo prie Jono. 

- Jei vaikinukas turi ką pasakyti, išklausysiu. Prieik arčiau, berniuk. Mes 
nematome tavęs už tų arklių. 

Semas praėjo pro Joną ir eržilus, gausiai prakaituodamas. 

— Milorde, tai... tai negali būti diena arba... pažiūrėkit... kraujas... 

— Taip? - nekantriai suriaumojo seras Mormontas. - Kraujas, kas jam? 

- Jis myža į kelnes nuo jo vaizdo, - sušuko Četas ir vyrai nusijuokė. 

Semas nusibraukė nuo kaktos prakaitą. 

- Jūs... jūs matote, kur Vaiduoklis... Jono didvilkis... matote, kur jis nu- 
plėšė to vyro ranką, tačiau... likusi suluošintos rankos dalis nekraujavo, žiū- 
rėkit... - Jis mostelėjo ranka. - Mano tėvas... lordas Rendilas kartais versda- 
vo mane žiūrėti, kaip diria gyvulius, kai... - Semas purtė galvą, jo smakras 
virpėjo. Dabar, kai jis pažvelgė į lavonus, regis, nebegalėjo nusisukti. — Jei 
būtų šviežiai nužudyti... kraujas vis dar bėgtų, milordai. Vėliau... vėliau jis 
sukrešėtų kaip... želė, būtų tirštas ir... - Atrodė, jį tuoj supykins. - Šis vyras... 
pažiūrėkite į riešą, jis visas... apsitraukęs... išdžiūvęs... kaip... 

Jonas iš karto suprato, ką Semas norėjo pasakyti. Jis matė išplėštas gys- 
las ant negyvėlio riešo tarsi geležinius kirminus blyškiame kūne. Kraujas 
buvo virtęs juodomis dulkėmis. Tačiau seras Džeremis Raikeris buvo ne- 
palenkiamas. 

- Jei jie būtų negyvi ilgiau nei dieną, būtų jau pradėję irti, berniuk. Jie net 
nedvokia. 

Daivenas, kreivas senasis miškininkas, kuris mėgo girtis, kad užuodžia 
artėjantį sniegą, prisiartino prie lavonų ir pauostė. 

— Na, jie nėra kvapios gėlės, tačiau... milordas sako tiesą. Nėra lavonų 
dvoko. 

- Jie... jie neirsta, - parodė Semas, jo storas pirštas kiek drebėjo. - Pažiū- 
rėkite, ten... ten nėra lervų... ar... kirmėlių. Nieko. Jie guli čia miške, tačiau 
jie... neapgraužti, neapėsti gyvūnų... tik Vaiduoklis... iki tol jie... 

— Nepaliesti, - švelniai tarė Jonas. - O Vaiduoklis visai kas kita. Šunys ir 
arkliai prie jų nesiartina. 

Būrio vyrai susižvalgė; visi jie matė, kad tai tiesa. Mormontas susiraukė, 
metė žvilgsnį nuo negyvėlių prie šunų. 

— Četai, atvesk šunis arčiau. 

Četas pabandė, keikdamasis, tampydamas pasaitus, vienam net įspyrė. 
Dauguma šunų tik inkštė ir spyrėsi kojomis. Jis bandė atitempti vieną. Kalė 
priešinosi, urzgė ir rangėsi, tarsi norėdama išsinerti iš antkaklio. Galiausiai 
puolė jį. Četas numetė pasaitėlį ir atsitraukė. Šuo peršoko per jį ir dingo tarp 
medžių. 

— Viskas... viskas čia ne taip, - rimtai kalbėjo Semas Tarlis. - Kraujas... 
ant jų drabužių kraujo dėmės ir... jų oda sausa ir kieta, bet... ant žemės nieko 
nėra... nei kur nors kitur. Su šitomis... šitomis... - Semas prisivertė nuryti 
seiles ir giliai įkvėpė. - Nuo šitų žaizdų... siaubingų žaizdų... kraujo turėtų 
būti visur. Juk taip? 

Daivenas pačiulpė medinį dantį. 

— Galbūt jie mirė ne čia. Galbūt kas nors juos čia atnešė ir paliko mums. 
Galbūt tai įspėjimas, - senasis miškininkas įtariai įsižiūrėjo. - Ir galbūt 
aš visiškas idiotas, tačiau tikrai žinau, kad Otoro akys išvykstant nebuvo 
mėlynos. 

Seras Džeremis atrodė nustebęs. 

- Anei Elauerso, - suniurnėjo jis, atsigręžęs pažiūrėti į mirusį žmogų. 

Miške įsivyravo tyla. Akimirką jie girdėjo tik sunkų Semo kvėpavimą ir 
Daiveno čiulpsėjimą. Jonas pritūpė prie Vaiduoklio. 

- Sudeginkime juos, - kažkas sušnabždėjo. Vienas iš žvalgų; Jonas nebūtų 
galėjęs pasakyti, kuris. - Taip, sudeginkime, - paragino kitas balsas. 

Senasis Lokys atkakliai papurtė galvą. 

— Dar ne. Noriu, kad juos apžiūrėtų meisteris Eimonas. Mes pargabensi- 
me juos atgal prie Sienos. 

Kai kuriuos įsakymus lengviau duoti, nei jiems paklusti. Jie susuko ne- 
gyvėlius į apsiaustus, bet kai Heikas ir Daivenas pabandė vieną pririšti prie 
žirgo, gyvulys pašėlo: žvengė ir stojosi piestu, kanopomis arė žemę, net įkan- 
do Keteriui, kai šis atskubėjo į pagalbą. Vyrams ne geriau sekėsi ir su kitais 
žirgais; net pats ramiausias arklys kratėsi šių nešulių. Galiausiai jiems teko 
prisirankioti šakų, pasidaryti neštuvus ir nešti lavonus pėstiems. Buvo jau 
gerokai po vidurdienio, kai jie pagaliau pasuko atgalios. 

— Noriu, kad apieškotumėt šiuos miškus, - įsakė Mormontas serui Dže- 
remiui, kai jie leidosi į kelią. - Kiekvieną medį, kiekvieną uolą, kiekvieną 
krūmą, kiekvieną dumbliną šios žemės pėdą per dešimt mylių nuo čia. Pasi- 
imkite visus turimus vyrus, o jei jų trūksta, pasitelkit medžiotojus ir miški- 
ninkus iš patarnautojų. Jei Benas ir kiti yra čia, mirę ar gyvi, noriu, kad juos 
rastumėt. O jei šiuose miškuose esama dar ko nors, noriu apie tai žinoti. Jūs 
juos suseksite ir sučiupsite, jei įmanoma, gyvus. Supratot? 

- Supratom, milorde, - patikino seras Džeremis. - Bus padaryta. 

Toliau Mormontas jojo tylėdamas, susimąstęs. Jonas sekė įkandin; tai 
buvo jo, kaip lordo vado padėjėjo, vieta. Diena buvo pilka, drėgna ir debe- 
suota: tokia diena, kai trokšti lietaus. Nepadvelkė nė menkiausias vėjelis; 
miške oras buvo drėgnas ir sunkus; Jono drabužiai lipo prie kūno. Buvo šilta. 
Pernelyg šilta. Siena gausiai rasojo; rasojo jau keletą dienų ir kartais Jonas 
net įsivaizduodavo, kad ji traukiasi. 

Seni žmonės tokį orą vadino dvasių vasara, esą tai reiškia, kad šis metų 
laikas galiausiai skiriasi su savo šmėklomis. Paskui stos šalčiai, įspėjo jie, o 
ilga vasara visuomet pranašauja ilgą žiemą. Ši vasara tęsėsi dešimt metų. Jo- 
nas buvo dar vaikas, kai ji prasidėjo. 

Vaiduoklis kurį laiką bėgo greta, paskui pranyko tarp medžių. Be didvil- 
kio Jonas jautėsi it nuogas. Neramiai žvalgėsi į kiekvieną šešėlį. Nelauktai 
prisiminė pasakas, kurias Vinterfele jiems sekdavo senoji auklė, kai jis buvo 
dar mažas. Jis kone vėl girdėjo jos balsą ir virbalų cakt cakt cakt. Toje tamsoje 
atjoja Kiti, pasakodavo ji, balsui vis labiau slopstant. Šalti ir negyvi; jie neken- 
tė geležies, ugnies, saulės prisilietimo ir kiekvieno gyvo padaro, kurio gyslomis 
teka karštas kraujas. Tvirtovės, miestai, žmonių karalystės - viskas krito prieš 
juos, kai jie traukė į pietus raiti ant balkšvų nudvėsusių arklių ir vedėsi žudy- 
nių įkaitus. Jie maitino savo negyvus tarnus žmonių vaikų mėsomis... 

Kai pagaliau išvydo Sieną, dunksančią virš seno kreivo ąžuolo, Jonui la- 
bai palengvėjo. Mormontas staiga sustabdė žirgą ir atsigręžė balne. 

— Tarli, - pašaukė, - ateik čia. 

Jonas pastebėjo išgąstį Semo veide, kai jis sunkiai pasuko savo kumelę 
prie vado; tikriausiai pamanė, kad bus bėdos. 

- Tu storas, tačiau nekvailas, berniuk, - griežtai tarė Senasis Lokys. - Ge- 
rai ten pasidarbavai. Ir tu, Snou. 

Semą išmušė tamsus raudonis ir susipynė liežuvis, kai bandė išlementi 
kažkokią mandagybę. Jonas nesulaikė šypsenos. 

Kai jie išlindo iš už medžių, Mormontas paragino savo mažą tvirtą er- 
žilą risčia. Vaiduoklis atlapnojo iš miško jų pasitikti, laižydamas nasrus, jo 
snukis raudonavo nuo sudoroto grobio. Aukštai ant Sienos vyrai pastebėjo 
besiartinančią koloną. Jonas išgirdo gilų, gerklingą sargybos didžiojo rago 
šauksmą, sklindantį per mylias; vienintelis ilgas pūstelėjimas nuvilnijo per 
medžius ir aidu atsimušė į ledą. 

UUUUUUU00000000000000000000000000000000000. 

Gausmas lėtai ištirpo tyloje. Vienas pūstelėjimas reiškė grįžtančius Žval- 
gus, ir Jonas pagalvojo: Galiausiai ir aš nors vieną dieną pabuvau žvalgu. Kad 
ir kas nutiktų, jie negali iš manęs to atimti. 

Prie pirmųjų vartų jų jau laukė Bouvenas Maršas, jie pasuko arklius per 
ledinį tunelį. Lordas valdytojas buvo įraudęs ir susijaudinęs. 

— Milorde, - išpyškino jis Mormontui, pravėręs geležinę užtvarą, - at- 
skrido paukštis, turite ateiti nedelsdamas. 

— Kas atsitiko, žmogau? - piktokai paklausė Mormontas. 

Keista, Maršas prieš atsakydamas žvilgtelėjo į Joną. 

— Laišką turi meisteris Eimonas. Jis laukia viršuje. 

— Puiku. Jonai, pasirūpink mano žirgu ir pasakyk serui Džeremiui, kad 
sukrautų negyvėlius į podėlį, kol meisteris galės juos apžiūrėti. - Niurnėda- 
mas Mormontas nujojo tolyn. 

Vesdamas žirgus į arklides, Jonas nejaukiai pastebėjo, kad visi į jį žiūri. 
į Joną, puse lūpų šypsodamas. Ginklinės tarpduryje stovėjo vienarankis Do- 
nalas Nojus. 

— Dievai tepadeda tau, Snou, - tarė jis. 

Kažkas negerai, pagalvojo Jonas. Kažkas labai blogai. 

Žuvusius vyrus nunešė į vieną iš podėlių palei Sieną: į tamsų šaltą rūsį, 
išskaptuotą iš ledo, kuriame buvo laikoma mėsa, grūdai, o kartais netgi alus. 
Jonas pasirūpino, kad Mormonto arklys būtų pašertas, pagirdytas ir iššu- 
kuotas, o tada ėmėsi savojo. Baigęs apsidairė draugų. Grenas ir Rupūžius ėjo 
sargybą, tačiau bendrojoje menėje jis rado Pipą. 

— Kas nutiko? - paklausė. 

Pipas pritildė balsą: 

— Karalius mirė. 

Jonas apstulbo. Robertas Barateonas atrodė senas ir storas, kai lankėsi 
Vinterfele, tačiau dar stiprus ir nebuvo jokių kalbų apie ligą. 

- Iš kur žinai? 

- Vienas iš sargybinių nugirdo Klaidą skaitantį laišką meisteriui Eimo- 
nui. - Pipas palinko arčiau. - Jonai, man labai gaila. Jis buvo tavo tėvo drau- 
gas, ar neė 

— Kadaise jie buvo artimi tarsi broliai. - Jonas pagalvojo, ar Džofris pa- 
siliks jo tėvą karaliaus ranka. Taip neatrodė. Tai galėtų reikšti, kad lordas 
Edardas grįš į Vinterfelą ir seserys taip pat. Jam galbūt net bus leista juos 
aplankyti, lordui Mormontui sutikus. Būtų gera vėl pamatyti besijuokian- 
čią Ariją ir pakalbėti su tėvu. Paklausiu jo apie motiną, tvirtai nusprendė jis. 
Dabar aš jau vyras, tad pats metas jam viską papasakot. Net jei ji buvo kekšė, 
man nesvarbu, aš tenoriu žinoti. 

— Girdėjau Heiką sakant, kad tie negyvi vyrai — iš tavo dėdės būrio, - tarė 
Pipas. 

- Taip, - atsakė Jonas. - Du iš šešių, kuriuos jis pasiėmė su savimi. Jie jau 
seniai negyvi, tik... lavonai kažkokie įtartini. 

- Įtartini? - Pipą smaugė smalsumas. - Kaip įtartini? 

- Semas tau papasakos. - Jonas nenorėjo apie tai kalbėti. - Einu pažiūrė- 
siu, ar Senajam Lokiui manęs nereikia. 

Jis nuėjo į lordo vado bokštą vienas, keistai būgštaudamas. Budintys bro- 
liai tyliai stebėjo jį artinantis. 

— Senasis Lokys kambaryje, - pranešė vienas jų. - Jis tavęs teiravosi. 

Jonas linktelėjo. Turėjo ateiti čia tiesiai iš arklidžių. Jis spėriai užkopė 
bokšto laiptais. Jis nori vyno ar ugnies židinyje, tai ir viskas, ramino pats 
save. 

Kai jis įžengė į kambarį, Mormonto varnas sukrankė jam: Grūdų! Grūdų! 
Grūdų! Grūdų! | 

— Nepatikėsi, aš ką tik jį palesinau, - suniurnėjo Senasis Lokys. Jis sėdėjo 
prie lango ir skaitė laišką. - Atnešk man puodelį vyno ir įsipilk sau. 

- Sau, milorde? 

Mormontas pakėlė akis nuo laiško ir įsistebeilijo į Joną. Tame žvilgsnyje 
buvo gailestis; Jonas jį pajuto. 

- Juk girdėjai. 

Jonas perdėtai atsargiai pylė, miglotai suvokdamas, kad nori užtęsti 
veiksmą. Kai puodeliai bus pripilti, jam neišvengiamai teks susidurti su tuo, 
kas parašyta laiške. Tačiau pernelyg greitai jie tapo sklidini. 

- Sėskis, berniuk, - įsakė Mormontas. - Išgerk. 

Jonas liko stovėti. 

— Tai dėl mano tėvo, ar ne? 

Senasis Lokys pirštu bakstelėjo į laišką. 

- Tavo tėvo ir karaliaus, - sudundėjo jis. - Nemeluosiu tau, žinios liū- 
dnos. Nemaniau, kad dar pamatysiu kitą karalių, tik ne sulaukęs tokio am- 
žiaus, kai Robertas buvo perpus už mane jaunesnis ir stiprus kaip bulius. - 
Jis gurkštelėjo vyno. - Sako, karalius mėgo medžioti. Tai, kas mums patinka, 
mus ir sunaikina, jaunuoli. Atmink tai. Mano sūnus mylėjo savo jaunąją 
žmoną. Tuščiagarbę moterį. Jei ne ji, jis nebūtų sugalvojęs parduoti tų bra- 
konierių. 

“ Jonas vargiai galėjo suprasti, ką jis sako. 

- Milorde, aš nesuprantu. Kas nutiko mano tėvui? 

- Liepiau tau sėstis, - suriaumojo Mormontas. Sėstis, sukrykštė varnas. — 
Ir išgerk, velniai griebtų. Tai įsakymas, Snou. 

Jonas atsisėdo ir gurkštelėjo vyno. 

- Lordas Edardas įkalintas. Jis kaltinamas išdavyste. Čia sakoma, kad jis 
susimokęs su Roberto broliais atimti sostą iš princo Džofrio. 

— Ne, - išsprūdo Jonui. - Taip negali būti. Mano tėvas niekuomet neiš- 
duotų karaliaus! 

— Gal ir taip, - tarė Mormontas. - Ne man spręsti. Ir ne tau. 

— Tačiau tai melas, - nenusileido Jonas. Kaip jie gali manyti, kad jo tėvas 
išdavikas, ar jie visi išprotėjo? Lordas Edardas Starkas niekada neužsitrauktų 
nešlovės... juk taip? 

Jis susilaukė nesantuokinio sūnaus, sušnibždėjo vidinis balsas. Kur čia 
garbė? O tavo motina, kaip dėl jos? Jis net neištarė jos vardo. 

- Milorde, kas jam dabar bus? Ar jie jį nužudys? 

- Šito negaliu tau pasakyti, jaunuoli. Ketinu pasiųsti laišką. Jaunystėje 
pažinojau keletą karaliaus tarybos narių. Senąjį Paiselį, lordą Stanį, serą Bei- 
ristiną... Kad ir ką padarė tavo tėvas, ar nepadarė, jis didis lordas. Jam turi 
būti leista užsivilkti juodai ir prisidėti prie mūsų. Dievai žino, mums reikia 
vyrų su lordo Edardo sugebėjimais. 

Jonas žinojo, kad kitiems išdavyste kaltintiems vyrams buvo leista atgauti 
garbę prie Sienos. Kodėl ne lordui Edardui? Jo tėvas čia. Tai buvo keista min- 
tis ir keistai nejauki. Būtų nežmoniškai neteisinga atimti iš jo Vinterfelą ir 
priversti jį apsivilkti juodai, bet jei tai reiškia gyvybę... 

Ar Džofris tai leis? Jis prisiminė princą Vinterfele ir kaip jis tyčiojosi iš 
Robo bei sero Rodriko kieme. Jono jis apskritai nepastebėdavo; pavainikiai 
nenusipelnė netgi jo paniekos. 

- Milorde, ar karalius jūsų paklausys? 

Senasis Lokys patraukė pečiais. 

— Karalius berniukas... Manau, jis klausys savo motinos. Gaila, kad su jais 
nėra kemžio. Jis vaikinuko dėdė ir jis matė mūsų poreikius, kai čia lankėsi. 
Blogai, kad tavo motina paėmė jį įkaitu... 

- Ledi Stark nėra mano motina, - griežtai priminė jam Jonas. Tyrionas 
Lanisteris buvo jo draugas. Jei lordą Edardą nužudys, ji bus kalta, kaip ir 

karalienė. - Milorde, o kaip mano seserys? Arija ir Sansa, jos buvo su tėvu, 
ar jūs žinote... 

- Paiselis apie jas neužsimena, tačiau vargu ar su jomis bus švelniai elgia- 
masi. Pasiteirausiu apie jas savo laiške. - Mormontas papurtė galvą. - Tai nu- 
tiko pačiu blogiausiu laiku. Karalystei kaip niekad reikia stipraus karaliaus... 
laukia tamsios dienos ir šaltos naktys, jaučiu tai savo kaulais... - Jis įžvalgiai 
įsistebeilijo į Joną. - Tikiuosi, neiškrėsi kokios nors kvailystės, berniuk? 

Jis mano tėvas, norėjo pasakyti Jonas, tačiau žinojo, kad Mormontas ne- 
nori to girdėti. Jam išdžiūvo gerklė. Jis prisivertė dar gurkštelėti vyno. 

- Tavo pareiga dabar būti čia, - priminė jam lordas vadas. - Tavo senasis 
gyvenimas baigėsi, kai apsivilkai juodai. - Jo paukštis sugvergždė: Juodai. 
Mormontas nekreipė dėmesio. - Ką jie daro Karaliaus Uoste - ne mūsų rū- 
pestis. - Jonui nieko neatsakius, senasis vadas baigė gerti vyną ir tarė: - Gali 
eiti. Šiandien man tavęs nebereikės. Rytoj padėsi su tuo laišku. 

Jonas neprisiminė, kaip atsistojo ar išėjo iš kambario. Atsipeikėjo tik leis- 
damasis bokšto laiptais, galvodamas: Tai mano tėvas, mano seserys, kaip visa 
tai gali man nerūpėti? 

Lauke vienas iš sargybinių pažvelgė į jį ir tarė: 

- Stiprybės, berniuk. Dievai kartais būna žiaurūs. 

Jie žino, suprato Jonas. 

— Mano tėvas nėra išdavikas, - kimiai tarė. Net žodžiai strigo gerklėje ir 
dusino. Kilo vėjas, lauke atrodė šalčiau nei tada, kai jis įėjo į vidų. Dvasių 
vasara ėjo į pabaigą. 

Likęs pusdienis praskriejo lyg sapne. Jonas nebūtų galėjęs pasakyti, kur 
jis ėjo, ką darė, su kuo kalbėjo. Vaiduoklis buvo su juo, tiek jis dar suvokė. 
Tylus didvilkio buvimas suteikė jam paguodos. Mergaitės neturi net tiek, pa- 
galvojo jis. Vilkai galėjo jas apsaugoti, tačiau Ledi negyva, o Naimirija pasi- 
klydusi, tad jos visiškai vienos. 

Saulei leidžiantis pūstelėjo šiaurės vėjas. Eidamas į bendrąją menę vaka- 
rienės Jonas girdėjo, kaip jis ūžauja palei Sieną ir ant dantyto ledinio viršaus. 
Hobas išvirė elnienos troškinį, pagardintą miežiais, svogūnais ir morkomis. 
Kai jis įkrėtė papildomą porciją į Jono lėkštę ir įdavė jam traškančią duonos 
kriaukšlę, jis suprato, ką tai reiškia. Jis žino. Jonas apsižvalgė po menę, pama- 
tė greit nusisukančias galvas, mandagiai nuleistas akis. Jie visi žino. 

Atskubėjo jo draugai. 

— Mes paprašėme šventiko uždegti žvakę už tavo tėvą, - kalbėjo Mataras. 

- Tai melas, mes visi žinome, kad tai melas, net Grenas žino, kad tai me- 
las, - įsiterpė Pipas. 

Grenas linktelėjo, o Semas suspaudė Jonui ranką. 

— Dabar tu esi mano brolis, taigi jis - ir mano tėvas, - tarė storasis ber- 
niukas. - Jei norėtum eiti į miškus ir pasimelsti seniesiems dievams, eisiu su 
tavimi. 

Miškai buvo už Sienos, tačiau jis žinojo, kad Semas kalba nuoširdžiai. Jie 
mano broliai, pagalvojo jis. Tokie pat kaip Robas, Branas ir Rikonas... 

Ir tada jis išgirdo juoką, aštrų ir žiaurų tarsi botago kirčiai, ir sero Alise- 
rio Torno balsą. 

— Ne šiaip pavainikis, bet išdaviko pavainikis, - kalbėjo jis jį supantiems 
vyrams. 

Akimirksniu Jonas užšoko ant stalo su durklu rankoje. Pipas mėgino jį 
sulaikyti, tačiau jis ištraukė koją ir nulėkęs per stalą išspyrė dubenį serui Ali- 
seriui iš rankos. Troškinys išlakstė, aptaškydamas brolius. 

Tornas atšoko atgal. Žmonės šaukė, tačiau Jonas Snou jų negirdėjo. Jis 
palinko prie sero Aliserio veido, durklu mojuodamas palei tas šaltas onikso 
akis, tačiau tarp jų puolė Semas ir, Jonui nespėjus jo apeiti, Pipas šoko jam 
ant nugaros, įsikibo tarsi beždžionė, Grenas čiupo už rankos, o Rupūžius 
atgniaužęs pirštus ištraukė durklą. 

Vėliau, daug vėliau, kai jie parvedė jį į miegamąją vienutę, jo aplankyti 
atėjo Mormontas su varnu ant peties. 

— Aš juk liepiau tau nekrėsti kvailysčių, berniuk, - tarė Senasis Lokys. 
Berniuk, atkartojo varnas. Mormontas pasipiktinęs papurtė galvą. - O aš dė- 
jau į tave tokias dideles viltis. 

Jis paėmė jo durklą bei kalaviją ir liepė neišeiti iš vienutės, kol susirinkę 
aukšti karininkai nuspręs, ką su juo daryti. Prie durų buvo pastatyta sar- 
gyba, kad būtų tikri, jog nurodymų jis paklausys. Draugams nebuvo leista 
jo lankyti, tačiau Senasis Lokys padarė išimtį ir leido pasilaikyti Vaiduoklį, 
taigi jis neliko visiškai vienas. 

— Mano tėvas ne išdavikas, - tarė jis didvilkiui, kai kiti išėjo. Vaiduoklis 
tylomis žiūrėjo į jį. Jonas sudribo prie sienos, rankomis apsikabino kelius ir 
įsispoksojo į žvakę ant stalo prie siauros lovos. Liepsna šokinėjo ir plastė- 
jo, aplink šokčiojo šešėliai, kambarys tapo tartum dar tamsesnis ir šaltesnis. 
Šignakt aš neužmigsiu, pagalvojo Jonas. 

Tačiau veikiausiai užsnūdo. Kai pabudo, kojos buvo nutirpusios, sutrauk- 
tos, o žvakė seniai sudegusi. Vaiduoklis stovėjo ant užpakalinių kojų, braižy- 
damas duris. Jonas nustebo pamatęs, kaip jis išaugo. 

— Vaiduokli, kas yra? - švelniai pašaukė. Didvilkis pasuko galvą, pažvelgė 
į jį, iššiepęs iltis ir tyliai urgzdamas. Ar jis išprotėjo? - pagalvojo Jonas. - Čia 
aš, Vaiduokli, - sumurmėjo jis, stengdamasis neparodyti išgąsčio. Tačiau jis 
smarkiai drebėjo. Kada čia taip atšalo? 

Vaiduoklis pasitraukė nuo durų. Kur jis braižė medį, liko gilūs brėžiai. 
Jonas stebėjo jį su augančiu nerimu. 

— Ten kažkas yra, ar ne? - sušnibždėjo jis. Prisiplojęs prie žemės didvilkis 
atsitraukė, baltas kailis šiaušėsi ant kaklo. Sargybinis, pagalvojo jis, jie paliko 
žmogų saugoti mano durų, Vaiduoklis jį užuodžia, tai ir viskas. 

Jonas lėtai atsistojo. Jis nesuvaldomai drebėjo, troško turėti kalaviją. Tri- 
mis greitais žingsniais priėjo prie durų, čiupo rankeną ir patraukė į vidų. 
Vyrių girgždesys privertė jį pašokti. 

Jo sargybinis buvo sudribęs ant siaurų laiptų ir žvelgė į jį. Žvelgė į jį, nors 
gulėjo ant pilvo. Jo galva buvo visiškai apsukta. 

To negali būti, drąsino save Jonas. Tai lordo vado bokštas, saugomas dieną 
ir naktį, to negali atsitikti, tai tik sapnas, man sapnuojasi košmaras. 

Vaiduoklis praslinko pro jį ir išnėrė pro duris. Vilkas pasileido laiptais, 
stabtelėjo, pažvelgė į Joną. Tada jis išgirdo tylų batų brūkščiojimą ant akmens 
ir atsumiamą velkę. Garsai sklido iš viršaus. Iš lordo vado apartamentų. 

Gal tai ir košmaras, tačiau ne sapnas. 

Sargybinio kalavijas tebebuvo makštyje. Jonas priklaupė ir išsitraukė. Nuo 
plieno svorio kumštyje pasidarė drąsiau. Jis pasileido laiptais, Vaiduoklis ty- 
liai tapeno priešais. Kiekviename laiptų posūkyje tykojo šešėlis. Jonas atsar- 
giai lipo į viršų, tikrindamas kiekvieną įtartiną juodulį kalavijo smaigaliu. 

Staiga jis išgirdo kranksint Mormonto varną. Grūdų! - šaukė paukštis. 
Grūdų, grūdy, grūdų, grūdy, grūdų, grūdų! Vaiduoklis nušuoliavo pirmyn, 
klupdamas Jonas sekė paskui jį. Mormonto kambario durys buvo plačiai at- 
vertos. Didvilkis įnėrė vidun. Jonas stabtelėjo tarpduryje su kalaviju ranko- 
je, akimirką leisdamas akims apsiprasti. Ant langų buvo nuleistos sunkios 
užuolaidos ir tamsa atrodė juoda tarsi rašalas. 

— Kas čia? - šūktelėjo jis. 

Tada pamatė jį, šešėlį tarp šešėlių, slenkantį link vidinių durų, kurios 
vedė į Mormonto miegamojo celę, vyro pavidalą, vilkintį juodai, su apsiaus- 
tu ir gobtuvu... tačiau po gobtuvu akys švytėjo ledo mėlynumu... 

Vaiduoklis šoko. Vyras ir vilkas griuvo be šauksmo ar urzgimo, voliojo- 
si, trenkėsi į kėdę, bumbtelėjo į popieriais nukrautą stalą. Virš jų plasnojo 
Mormonto varnas ir šaukė: Grūdų, grūdų, grūdų, grūdų! Jonas jautėsi aklas 
kaip meisteris Eimonas. Nugara laikydamasis sienos jis nuslinko prie lango 
ir atitraukė užuolaidas. Kambarį užliejo mėnulio šviesa. Jis pastebėjo juodas 
rankas, sugriebusias baltą kailį, sutinusius tamsius pirštus, sugniaužusius 
didvilkio kaklą. Vaiduoklis raitėsi ir kandžiojosi, kojos maskatavo ore, tačiau 
negalėjo išsilaisvinti. 

Jonas neturėjo kada bijoti. Jis šaukdamas puolė į priekį ir iš visų jėgų kir- 
to ilguoju kalaviju. Plienas perskrodė rankovę, odą ir kaulą, tačiau garsas 
buvo kažkoks ne toks. Jį užklupęs kvapas buvo toks keistas ir šaltas, kad jis 
vos susilaikė nežiaukčiojęs. Pamatė ranką ir plaštaką ant žemės, juodus pirš- 
tus, besiraitančius mėnulio šviesoje. Vaiduoklis išsilaisvino iš kitos rankos ir 
nusliūkino šalin, iškišęs iš nasrų raudoną liežuvį. 

Vyras su gobtuvu pakėlė blyškų apvalainą veidą ir Jonas nedvejodamas 
kirto. Kalavijas peršniojo įsibrovėlį iki kaulų, nurėžė dalį nosies ir perkir- 
to veidą nuo skruosto iki skruosto žemiau tų akių, degančių tarsi mėlynos 

žvaigždės. Jonas pažino šį veidą. Otoras, pagalvojo jis, atšokdamas atgal. 
Dievai, jis juk negyvas, mačiau jį mirusį. 

Staiga pajuto, kaip kažkas drasko kulkšnį. Juodi pirštai įsikibo jam į 
blauzdą. Plaštaka šliaužė jo koja, plėšdama vilną ir odą. Šaukdamas iš pa- 
sibjaurėjimo, kalavijo smaigaliu Jonas nutėškė pirštus nuo kojos ir apvertė 
plaštaką. Ji raitėsi, pirštai tai išsikėsdavo, tai susigniauždavo. 

Negyvėlis palinko į priekį. Kraujo nebuvo. Vienarankis, veidas perkirstas 
kone pusiau, bet atrodė, jog nieko nejaučia. Jonas laikė ilgąjį kalaviją atkišęs 
priešais save. 

- Nesiartink! - įsakė jis spigiu balsu. Grūdų, sukrankė varnas, grūdų, grū- 
dy! Nukirsta plaštaka išsiraitė iš perplėštos rankovės, blyški gyvatė su juoda 
penkiapiršte galva. Vaiduoklis puolė ir čiupo ją dantimis. Pirštikauliai trakš- 
telėjo. Jonas kirto lavonui į kaklą; juto, kaip plienas įsmigo giliai ir tvirtai. 

Negyvas Otoras bloškėsi ant jo, išversdamas iš kojų. 

Jonas neteko kvapo, kai virsdamas stalas prispaudė tarpumentę. Kalavi- 
jas, kur kalavijas? Jis pametė tą prakeiktą kalaviją! Kai Jonas pravėrė burną 
sušukti, tas padaras sugrūdo juodus pirštus jam į burną. Žiaukčiodamas pa- 
bandė jį nusimesti, tačiau negyvėlis buvo per sunkus. Jis dar giliau sugrūdo 
gerklėn ranką, šaltą kaip ledas, ir ėmė dusinti. Jo veidas šmėžavo priešais 
jo, užstodamas visą pasaulį. Apšerkšnijusios akys žaižaravo mėlynai. Jonas 
draskė šaltą odą nagais ir spardė negyvėlio kojas. Jis bandė kąsti, bandė 
smogti kumščiu, bandė įkvėpti... 

Staiga negyvėlio svoris dingo, pirštai nuo gerklės pasitraukė. Jonas nusi- 
rito į šalį, vemdamas ir tirtėdamas. Tą padarą vėl buvo užgulęs Vaiduoklis. 
Jonas matė, kaip didvilkis suleido dantis jam į vidurius ir pradėjo juos plėšti 
ir traukti. Jis ilgai žiūrėjo, apspangęs, kol galiausiai prisiminė, kad reikia su- 
sirasti kalaviją... 

„ir išvydo lordą Mormontą, nuogą ir apsvaigusį nuo miegų, stovintį 
tarpduryje su aliejine lempa rankoje. Apgraužta ir bepirštė, ant žemės nu- 
tėkšta plaštaka sliuogė link jo. 

Jonas bandė rėkti, tačiau dingo balsas. Stodamasis ant kojų jis paspyrė 
plaštaką tolyn ir čiupo lempą iš Senojo Lokio. Liepsna šoktelėjo ir vos neuž- 
geso. Sudegink! - krankė varnas. Sudegink, sudegink, sudegink! 

Atsigręžęs Jonas pamatė užuolaidas, nuplėšė jas nuo langų. Jis abiem 
rankom sviedė lempą į krūvon sumestą audinį. Metalas sužvangėjo, stiklas 
sudužo, aliejus išsipylė, ir užuolaidos užsiplieskė. Karštis ant veido buvo sal- 
desnis už visus Jono patirtus bučinius. 

— Vaiduokli! - sušuko jis. 

Didvilkis išsilaisvino ir atšuoliavo, kai negyvėlis bandė stotis, iš didžiu- 
lės žaizdos jo pilve rangėsi juodos gyvatės. Jonas įkišo ranką į ugnį, čiupo 
degančių užuolaidų gniutulą ir sviedė į negyvėlį. Lai sudega, meldė jis, kai 
audinys apgaubė lavoną, dievai, prašau, meldžiu, tegu sudega... 


BRANAS 


| airan atėjo šaltą vėjuotą rytą, vedini trimis šimtais raitelių ir be- 
veik dviem tūkstančiais pėstininkų iš pilies Karholde. Kolonai arti- 
nantis blyškioje saulės šviesoje žybčiojo plieniniai jų iečių antgaliai. Prie- 
kyje ėjo vyras mušdamas lėtą, žemą maršo ritmą didesniu už save būgnu: 
bum bum bum. 

Branas stebėjo juos ateinančius iš sargybinio bokštelio ant išorinės sie- 
nos, stebeilydamas per meisterio Luvino bronzinius žiūronus, sėdėdamas 
Hodorui ant pečių. Juos vedė pats lordas Rikardas; jo sūnūs Harionas, Edar- 
das ir Torhenas jojo greta po juodomis it naktis vėliavomis, pažymėtomis jų 
giminės balta prošvaiste. Senoji auklė kalbėjo, kad jie turi Starkų kraujo, ku- 
ris siekia šimtus metų, tačiau Branui jie neatrodė panašūs į Starkus. Jie buvo 
aukšti vyrai ir smarkūs, veidai apžėlę tankiomis barzdomis, palaidi plaukai 
krito žemiau pečių. Jų apsiaustai buvo pasiūti iš banginio odos, meškos ir 
vilko kailio. 

Jie paskutiniai, žinojo jis. Kiti lordai su savo kariais jau buvo atvykę. Bra- 
nas troško jodinėti tarp jų, pamatyti, kaip atgyja žiemos namai, kaip rytais 
turgaus aikštėje stumdosi minios, o gatves vagoja vežimų vėžės ir mala ar- 
klių kanopos. Tačiau Robas uždraudė išvykti iš pilies. 

— Mes neturime laisvų žmonių, kurie galėtų tave saugoti, - paaiškino. 

— Aš pasiimsiu Vasarą, - ginčijosi Branas. 

— Nešokinėk prieš mane lyg berniukas, Branai, - tarė Robas. - Pats Žinai 
kodėl. Vos prieš porą dienų vienas iš lordo Boltono vyrų prie „Rūkstančio 
rasto“ nudūrė vieną iš lordo Servino žmonių. Mūsų ledi motina nudirs man 
kailį, jei leisiu tau atsidurti pavojuje. - Tai jis pasakė lordo Robo balsu; Bra- 
nas žinojo, kad tai reiškia, jog ginčytis beprasmiška. 

Tai dėl to, kas nutiko vilkų miške, suprato jis. Atmintis vis dar siuntė jam 
blogus sapnus. Jis buvo bejėgis lyg kūdikis, nepajėgus apsiginti labiau nei 
Rikonas. Net dar prasčiau... Rikonas būtų jiems bent jau spyręs. Jam buvo 
gėda. Jis buvo tik keleriais metais jaunesnis už Robą; jeigu brolis jau beveik 
suaugęs vyras, tai jis irgi. Jis turėtų pajėgti apsiginti. 

Prieš metus, iki to, jis būtų apsilankęs mieste, net jei būtų tekę perlipti 
sienas. Tada jis būtų galėjęs nubėgti žemyn laiptais, užsilipti ir nulipti nuo 
savo ponio, ir jau neblogai valdė medinį kalaviją, sugebėjo parblokšti princą 
Tomeną į purvą. Dabar tegalėjo stebėti, stebeilytis per meisterio Luvino lęšių 
vamzdelį. Meisteris išmokė jį prisiminti visas vėliavas: šarvuotas sidabrinis 
Gloverių kumštis raudoname fone; ledi Mormont juodas lokys; bjaurus nu- 
luptas vyras plazdeno priešais Ruzą Boltoną iš Dredforto; Hornvudų briedis; 

Servinų karo kirvis; trys visžaliai Tolhartų medžiai; ir baisus Amberių gimi- 
nės simbolis - riaumojantis milžinas, sutraukęs grandines. 

Greitai jis pradėjo atskirti ir veidus; kai lordai, jų sūnūs ir jų riteriai atei- 
davo į Vinterfelą puotauti. Net didžioji menė nebuvo tiek didelė, kad būtų 
įmanoma susodinti juos visus vienu metu, tad Robas priimdavo po vieną 
vėliavininką iš eilės. Branui visada buvo skiriama garbinga vieta broliui iš 
dešinės. Kai kurie lordai vėliavininkai keistai ir atšiauriai nužiūrėdavo jį, tar- 
si stebėdamiesi, kodėl žalias berniūkštis, o dar ir luošys, sėdi aukščiau jų. 

- Kiek jų dabar? - paklausė Branas meisterio Luvino, kai lordas Karstar- 
kas ir jo sūnūs įjojo pro išorinės sienos vartus. 

- Dvylika tūkstančių vyrų ar panašiai - nėra skirtumo. 

— Kiek riterių? 

— Mažoka, - nekantriai tarė meisteris. - Norėdamas tapti riteriu turi bu- 
dėti šventykloje ir būti pateptas septyniais aliejais pašventinant priesaiką. 
Šiaurėje vos kelios garbingos šeimos garbina Septynetą. Visi kiti meldžia- 
si seniesiems dievams ir nešventina riterių... tačiau šie lordai, jų sūnūs bei 
prisiekę kalavijuočiai tokie pat drąsūs, ištikimi ir garbingi. Vyro vertė nėra 
matuojama žodeliu sere prieš vardą. Kaip aš tau jau šimtąkart esu sakęs. 

- Vis dėlto, - tarė Branas, - kiek riterių? 

Meisteris Luvinas atsiduso. 

- Trys šimtai, gal keturi... tarp trijų tūkstančių ietininkų, kurie nėra ri- 
teriai. 

— Lordas Karstarkas paskutinis, - mąsliai tarė Branas. - Robas puotaus 
su juo šįvakar. 

— Be abejonės. 

— Kiek laiko liko, kol... kol jie išvyks? 

- Jis turi žygiuoti nedelsdamas arba iš viso nepulti, - tarė meisteris Lu- 
vinas. - Žiemos miestas sausakimšas, o tokia kariuomenė suvalgys kraštą, 
jei ilgiau čia užsibus. Kiti laukia, norėdami prisijungti palei visą karališkąjį 
kelią: neprisiekę riteriai, saliečiai, lordai Manderlis ir Flintas. Upių žemėse 
jau prasidėjo kovos, o tavo broliui reikia nukeliauti daug mylių. 

- Žinau. - Branas jautėsi taip pat siaubingai, kaip ir atrodė. Jis grąžino 
bronzinį žiūroną meisteriui Luvinui ir pastebėjo, kaip išretėjo jo plaukai ant 
viršugalvio - ten švietėsi rausvas lopas. Buvo keista žiūrėti į jį iš viršaus, kai 
visą gyvenimą jis praleido žvelgdamas į jį aukštyn, tačiau sėdėdamas ant 
Hodoro pečių į kiekvieną Žiūrėjai iš aukšto. - Nebenoriu daugiau Žiūrėti. 
Hodorai, nunešk mane atgal į bokštą. 

— Hodoras, - sududeno šis. 

Meisteris Luvinas įsikišo žiūroną į rankovę. 

— Branai, tavo lordas brolis dabar neturės laiko tavęs aplankyti. Jis privalo 
pasisveikinti su lordu Karstarku ir jo sūnumis. 

- Aš netrukdysiu Robui. Noriu aplankyti dievų mišką. 

Jis padėjo ranką Hodorui ant peties. 

- Hodorai. 

Bokšto laiptai buvo iškirsti iš granito vidinėje sienoje. Hodoras kažką 
neaiškaus niūniavo, leisdamasis nuo vieno laiptelio ant kito; Branas bumb- 
sėjo į jo nugarą pintoje sėdynėje, kurią jam sumeistravo meisteris Luvinas. 
nešiojo malkas; paskui jau buvo visai paprasta iškirsti skyles kojoms ir pri- 
tvirtinti keletą papildomų juostų, kad tolygiau pasiskirstytų Brano svoris. 
Tai nebuvo taip gerai, kaip joti Šokėja, tačiau į kai kurias vietas su ja ne- 
galėjai patekti, be to, Branas taip nesigėdindavo, kaip tada, kai Hodoras 
nešdavo jį rankose tarsi kūdikį. Hodorui, atrodo, tai irgi patiko, nors iš jo 
elgesio buvo sunku ką nors suprasti. Vienintelė sukta vieta buvo durys. 
Kartais Hodoras pamiršdavo, kad ant nugaros neša Braną, ir tada atsitren- 
kus skaudėdavo. 

Beveik dvi savaites buvo tiek atvykstančių ir išvykstančių, kad Robas 
įsakė palikti pakeltas abejas grotas, o tiltą tarp jų laikyti nuleistą, net nak- 
ties tamsoje. Kai Branas išėjo iš bokšto, ilga šarvuotų ietininkų kolona kir- 
to griovį; Karstarko vyrai sekė paskui savo lordus į pilį. Jie dėvėjo juodus 
geležinius pusšalmius ir juodus vilnonius apsiaustus, išmargintus baltomis 
prošvaistėmis. Hodoras risnojo šalia jų, pats sau šypsodamasis, jo ilgaauliai 
dundėjo ant medinio tilto. Raiteliai keistai juos nužvelgdavo, o kartą Branas 
išgirdo juoką. Jis neleido sau nusiminti. 

- Žmonės į tave žiūrės, - įspėjo jį meisteris Luvinas pirmą kartą rišdamas 
pintą krepšį Hodorui aplink krūtinę. - Jie žiūrės ir stebėsis, o kai kurie iš 
tavęs tyčiosis. - Lai tyčiojasi, pagalvojo Branas. Miegamajame niekas iš jo 
nesityčiojo, tačiau jis neketino ten praleisti viso gyvenimo. 

Einant pro vartų grotas Branas susikišo į burną du pirštus ir sušvilpė. 
Per kiemą atšuoliavo Vasara. Umai Karstarko ietininkams teko tramdyti ar- 
klius, nes šie vartė akis ir prunkštė iš baimės. Vienas eržilas atsistojo piestu 
žvengdamas, jo raitelis keikėsi ir iš visų jėgų laikėsi, kad nenukristų. Didvil- 
kio kvapas varė žirgams pasiutusią baimę, jie nebuvo prie jo pripratę, tačiau 
nurimo, kai tik Vasara dingo. 

— Dievų miškas, - priminė Branas Hodorui. 

Net Vinterfelas buvo perpildytas. Kiemas aidėjo nuo kalavijų ir kirvių 
žvangesio, dengtų vežimų dundesio ir šunų skalijimo. Ginklinės durys buvo 
praviros ir Branas pastebėjo Mikeną prie žaizdro, taukšintį plaktuku, per 
nuogą krūtinę varvant prakaitui. Branas niekada nebuvo matęs tiek svetimų 
žmonių, netgi tada, kai pas tėvą buvo atvykęs karalius Robertas. 

Jis pasistengė neužsigauti, kai Hodoras staiga žengė pro žemas duris. Jie 
ėjo ilgu, apytamsiu koridoriumi, Vasara lengvai lapnojo šalia. Vilkas retkar- 
čiais žvilgtelėdavo aukštyn, akys žibėjo tarsi lydytas auksas. Branas norėjo jį 
paliesti, tačiau sėdėjo per aukštai, kad pasiektų. 

Dievų miškas buvo ramybės sala sumaišties jūra tapusiame Vinterfele. 
Hodoras ėjo pro tankius ąžuolus, kietmedžius ir visžalius medžius prie ra- 
maus tvenkinio netoli širdies medžio. Jis sustojo po kreivomis šventų me- 
džių šakomis vis dar niūniuodamas. Branas įsitvėrė jo galvos ir pasikėlė nuo 
sėdynės, traukdamas nejautrias kojas iš pinto krepšio skylių. Valandėlę jis 
taip karojo, tamsūs lapai braukė jam per veidą, kol Hodoras iškėlė jį ir paso- 
dino ant nugludinto akmens prie vandens. 

— Norėčiau truputį pabūti vienas, - tarė Branas. - Tu eik atsigaivinti. Eik 
prie tvenkinio. 

— Hodoras. - Hodoras nutrepsėjo pro medžius ir dingo. Už dievų miško, 
po svečių namų langais, karštas požeminis šaltinis šildė tris tvenkinius. Nuo 
vandens dieną ir naktį kilo garas, o virš jo dunksanti siena buvo tankiai ap- 
augusi samanomis. Hodoras nekentė šalto vandens ir draskėsi kaip medin 
įvarytas laukinis katinas, kurį nori išmuilinti, tačiau jis džiugiai panirdavo į 
karštą tvenkinį ir sėdėdavo ten kiauras valandas garsiai raugčiodamas, tarsi 
mėgdžiodamas šaltinį kaskart, kai iš drumzlinų žalių gelmių iškilęs burbulas 
paviršiuje sprogdavo. 

Vasara palakė vandens ir įsitaisė prie Brano. Jis pakasė vilkui pakaklę ir 
akimirką berniukas ir žvėris jautėsi taikingi. Branui visada patiko dievų miš- 
kas, net iki to, tačiau pastaruoju metu jis traukė vis labiau ir labiau. Netgi šir- 
dies medis nebegąsdino kaip anksčiau. Baltame kamiene įrėžtos gilios raudo- 
nos akys vis dar stebėdavo jį, tačiau dabar jos ramino. Dievai jį saugo, tarė jis 
sau; senieji dievai, Starkų, Pirmųjų Žmonių ir miško vaikų dievai, jo tėvo die- 
vai. Jų akivaizdoje jis jautėsi saugus, gili medžių ramybė padėjo jam mąstyti. 
Branas daug galvojo po savo kryčio; galvojo, svajojo ir kalbėjosi su dievais. 

— Padarykite taip, kad Robas neišvyktų, - tyliai meldėsi. Jis kyštelėjo ran- 
ką į šaltą vandenį ir tvenkinio paviršiumi pasklido ratilai. - Padarykite, kad 
jis pasiliktų. O jeigu jau turi išvykti, saugiai sugrąžinkite jį namo su mama, 
tėvu ir mergaitėmis. Ir padarykit... padarykit, kad Rikonas tai suprastų. 

Jo mažasis brolis siautėjo tarsi žiemos audra nuo tada, kai sužinojo, kad 
Robas išjoja į karą: tai raudojo, tai niršo. Jis atsisakė valgyti, verkė ir šaukė di- 
džiąją dalį nakties, netgi trinktelėjo senajai auklei, kai ji pabandė padainuoti 
jam lopšinę, o kitą dieną - dingo. Jo ieškodamas Robas išnaršė pusę pilies, 
ir kai galiausiai rado jį kriptose, Rikonas kirto jiems aprūdijusiu geležiniu 
kalaviju, kurį pasičiupo iš mirusio karaliaus rankų, o Gauruočius iššliaužė 
iš tamsos tarsi žaliaakis demonas. Vilkas buvo sulaukėjęs kaip ir Rikonas; jis 
įkando Geidžui į ranką ir išplėšė Mikenui gabalą šlaunies. Prireikė Robo ir 
Pilkojo Vėjo jiems sutramdyti. Farlenas pririšo juodąjį vilką šunidėse, o be 
jo Rikonas dar smarkiau įsiverkė. 

Meisteris Luvinas patarė Robui likti Vinterfele ir Branas meldė su juo - ir 
dėl savęs, ir dėl Rikono, - tačiau brolis tik atkakliai papurtė galvą ir tarė: „Aš 
nenoriu išvykti. Aš privalau.“ 

Tai buvo tik pusiau melas. Kažkas turėjo vykti išlaikyti Sąsmaukos ir pa- 
dėti Tuliams prieš Lanisterius, Branas tai suprato, tačiau tai neturėjo būti Ro- 
bas. Brolis galėjo perleisti vadovavimą Haliui Molenui ar Teonui Greidžojui, 
ar vienam iš lordų vėliavininkų. Meisteris Luvinas ir ragino taip pasielgti, 
tačiau Robas nesiklausė. 

— Mano lordas tėvas niekada nesiųstų savo vyrų mirti, tuo metu pats tarsi 
bailys slėpdamasis už Vinterfelo sienų, - pasakė lordas Robas. 

Dabar Robas atrodė beveik svetimas Branui: pasikeitęs, tikras lordas, 
nors dar nesulaukęs šešioliktosios savo vardo dienos. Net jų tėvo vėlia- 
vininkai tai jautė. Dauguma siekė jį išbandyti, kiekvienas savaip. Ruzas 
Boltonas ir Robetas Gloveris reikalavo garbės vadovauti mūšiui: pirmasis 
stačiokiškai, antrasis šypsodamas ir juokaudamas. Stambi žilaplaukė Megė 
Mormont, apsišarvavusi kaip vyras, tiesiai drėbė Robui, kad jis tinkąs jai į 
anūkus ir tegu nedrįsta įsakinėti... tačiau taip jau nutiko, kad ji turėjo anū- 
kę, kurią mielai būtų už jo ištekinusi. Lipšniabalsis lordas Servinas iš tiesų 
atsivežė su savimi dukrą: nutukusią, negražią trisdešimtmetę mergelę, kuri 
sėdėdavo tėvui iš kairės ir nepakeldavo nuo lėkštės akių. Draugiškas lor- 
das Hornvudas neturėjo dukterų, tačiau atvežė dovanų: vieną dieną arklį, 
kitą — gabalą elnienos, trečią - pasidabruotą medžioklės ragą ir nieko už 
tai neprašė... nieko, tik kadaise iš jo senelio atimtų įtvirtinimų, teisių me- 
džioti į šiaurę nuo tam tikro kalvagūbrio ir leidimo užtvenkti Baltąjį Peilį, 
jei lordas neprieštarautų. 

Robas visiems atsakydavo šaltai, bet mandagiai, kaip būtų padaręs tėvas, 
bet kažkaip palenkdavo juos savo valiai. 

Ir kai lordas Amberis, savo vyrų vadinamas Greitdžonu, aukštas kaip 
Hodoras ir dvigubai platesnių pečių, pagrasino išsivesiąs visas savo pajėgas, 
jei Žygiuoti turėsiąs tarp Hornvudų ir Servinų, Robas pareiškė, kad gali elgtis 
kaip tinkamas. 

— O kai mes baigsime su Lanisteriais, - pažadėjo jis, kasydamas Pilkajam 
Vėjui paausį, - ir žygiuosime į šiaurę, ištrauksime jus iš pilies ir pakarsime 
už priesaikos sulaužymą. - Keikdamasis Greitdžonas sviedė gertuvę alaus 
į ugnį ir užbaubė, kad jei Robas toks žalias, tegu eina švilpt ant žolės. Kai 
Halis Molenas pabandė jį sutramdyti, jis parvertė jį ant žemės, spyrė į stalą ir 
išsitraukė tokį ilgą ir bjaurų kalaviją, kokio Branas nebuvo matęs. Jo sūnūs, 
broliai ir prisiekę kalavijuočiai pašoko nuo suolų ir griebėsi ginklų. 

Tačiau Robas teištarė tylų žodelį, kažkas urgztelėjo ir akimirksniu lordas 
Amberis tysojo aukštielninkas, jo kalavijas sukosi ant grindų per tris pėdas 
nuo jo, o plaštaka, nuo kurios Pilkasis Vėjas nukando du pirštus, varvėjo 
krauju. 

— Milordas tėvas mane mokė, kad už apnuogintus ašmenis prieš teisėtą 
lordą gresia mirtis, - tarė Robas, - tačiau neabejoju, kad jūs tik ketinote at- 
sipjauti Mėsos. 

Branui susuko vidurius, kai Greitdžonas stojosi, čiulpdamas raudonus 
pirštų likučius... bet tada, netikėtai, tas milžinas vyras nusijuokė. 

— Jūsų mėsa, - sumaurojo jis, - perkūniškai kieta. 

Ir kažkaip nuo tos dienos Greitdžonas tapo Robo dešiniąja ranka, jo išti- 
kimiausiu gynėju ir garsiai visiems sakydavo, kad lordas berniukas tikrai yra 
Starkas, ir jau verčiau lai visi klaupiasi, jei nenori būti sukramtyti. 

Tačiau tada vėlai vakare brolis atėjo į Brano miegamąjį išblyškęs ir dre- 
bantis, kai ugnis didžiojoje menėje prigeso. 

— Maniau, kad jis mane užmuš, - prisipažino Robas. - Matei, kaip jis par- 
vertė Halį, tarsi jis būtų ne didesnis nei Rikonas? Dievai, aš buvau toks išsi- 
gandęs. Ir Greitdžonas nėra blogiausias iš jų, tik garsiausiai rėkauja. Lordas 
Ruzas niekada neprataria nė žodžio, tik žiūri į mane, o aš tegaliu galvoti apie 
tą kambarį, kurį jis turi Dredforte ir kur Boltonai kabina savo priešų kailius. 

— Tai tik viena iš senosios auklės pasakų, - ramino Branas. Jo balse pasi- 
girdo abejonės gaidelė. - Kaip manai? 

— Aš nežinau. - Jis nuvargęs papurtė galvą. - Lordas Servinas ketina kar- 
tu su mumis į pietus pasiimti dukrą. Sako, kad jam taisytų valgį. Teonas įsi- 
tikinęs, kad vieną naktį aš ją aptiksiu savo lovoje. Norėčiau... norėčiau, kad 
tėvas būtų namie... 

Tai buvo bene vienintelis dalykas, dėl kurio jie visi sutarė: Branas, Riko- 
nas ir lordas Robas; visi jie norėjo, kad tėvas būtų namie. Bet lordas Edardas 
buvo už tūkstančio mylių: gal kalėjo kokiame nors požemyje, gal kaip me- 
džiojamas bėglys spruko gelbėdamas savo gyvybę, o gal jau buvo negyvas. 
Niekas nežinojo nieko tikro; kiekvienas keliautojas pasakodavo vis kitokią 
istoriją, vieną už kitą baugesnes. Tėvo sargybinių galvos pūvančios ant Rau- 
donosios pilies sienų, pamautos ant kuolų. Karalius Robertas miręs ant tėvo 
rankų. Barateonai apgulę Karaliaus Uostą. Lordas Edardas pabėgęs į pietus 
su nedorėliu karaliaus broliu Renliu. Skalikas nužudęs Ariją ir Sansą. Mo- 
tina užmušusi Tyrioną Neūžaugą ir lavoną pakabinusi ant Riverano sienų. 
Lordas Taivinas Lanisteris žygiuojąs link Ėrijos, pakeliui viską degindamas 
ir žudydamas. Vienas vynu permirkęs pasakotojas netgi pareiškė, kad Rei- 
garas Targeirinas prisikėlęs iš numirusiųjų ir surinkęs didelį būrį buvusių 
Dragonstouno karžygių, ketindamas atsiimti tėvo sostą. 

Kai atskrido varnas ir atnešė laišką, pažymėtą paties tėvo antspaudu ir 
rašytą Sansos ranka, žiauri tiesa atrodė dar labiau neįtikėtina. Branas nieka- 
da nepamirš Robo veido išraiškos, kai jis žiūrėjo į sesers žodžius. 

- Ji sako, kad tėvas išdavystei susimokė su karaliaus broliais, - skaitė jis. - 
Karalius Robertas mirė, o motina ir aš kviečiami į Raudonąją pilį prisiekti 
ištikimybės Džofriui. Ji sako, kad mes turime būti ištikimi, ir kai ji ištekės už 
Džofrio, maldaus jo pasigailėti mūsų tėvo gyvybės. - Jis sugniaužė pirštus į 
kumštį, suglamžydamas Sansos laišką. - Ir ji nieko nerašo apie Ariją, nieko, 
anei vieno žodelio. Tebūnie ji prakeikta! Kas tai mergaitei pasidarė? 

Branas viduje jautė šaltį. 

- Ji prarado savo vilką, - silpnai išvebleno jis, prisiminęs tą dieną, kai 
keturi jo tėvo sargybiniai pargrįžo iš pietų su Ledi kaulais. Vasara, Pilkasis 
Vėjas ir Gauruočius pradėjo staugti jiems dar neperjojus pakeliamuoju til 
tu gūdžiais ir nevilties kupinais balsais. Pirmojo bokšto šešėlyje buvo senos 
kapinės, jų antkapiai apaugo baltomis kerpėmis, kur senieji Žiemos karaliai 
laidojo ištikimuosius savo tarnus. Čia jie ir palaidojo Ledi, o jos broliai slan- 
kiojo tarp kapų it nenuilstantys šešėliai. Ji išėjo į pietus, o grįžo tik kaulai. 

Jų senelis, senasis lordas Rikardas, taip pat ten išėjo kartu su sūnumi Bran- 
donu, jų tėvo broliu, ir dviem šimtais geriausių vyrų. Nė vienas iš jų negrįžo. 
Ir tėvas iškeliavo į pietus su Arija, Sansa, Džoriu, Halenu, Storuoju Tomu 
ir kitais, o vėliau mama ir seras Rodrikas išvyko, ir jie dar taip pat negrįžo. 
O dabar Robas ketina išjoti. Ne į Karaliaus Uostą ir ne prisiekti ištikimybės, 
bet į Riveraną su kalaviju rankoje. O jei jų lordas tėvas iš tiesų yra kalinys, tai 
prišauks jam mirtį. Tai gąsdino Braną labiau, nei jis galėjo pasakyti. 

- Jei Robas turi keliauti, saugokite jį, - meldė jis senuosius dievus, ste- 
binčius jį raudonomis širdies medžio akimis, - ir prižiūrėkite jo vyrus Halį, 
Kventą ir kitus, taip pat lordą Amberį ir ledi Mormont bei visus lordus. Ir 
Teoną taip pat. Prižiūrėkite juos ir saugokite, meldžiu jus, dievai. Padėkite 
jiems įveikti Lanisterius, išvaduoti tėvą ir grįžti namo. 

Lengvas vėjelis atsiduso dievų miške, sušlamėjo ir sukuždėjo raudoni la- 
pai. Vasara iššiepė dantis. 

— Tu girdi juos, berniuk? - paklausė balsas. 

Branas pakėlė galvą. Kitoje tvenkinio pusėje po senu ąžuolu stovėjo Oša, 
ant veido krito lapų šešėliai. Net su grandinėmis vaildlingai vaikščiojo tyliai 
lyg katės. Vasara apsuko ratą aplink tvenkinį ir suurzgė. Aukštoji moteris 
susigūžė. 

- Vasara, pas mane, - pašaukė Branas. Didvilkis dar kartą urgztelėjo, ap- 
sisuko ir nušuoliavo atgal. Branas apkabino jį rankomis. - Ką jūs Čia vei- 
kiat? — Jis nematė Ošos nuo tos dienos, kai paėmė ją į nelaisvę vilkų miške, 
tačiau žinojo, kad ji pristatyta prie darbo virtuvėje. 

- Jie ir mano dievai, - tarė Oša. - Už Sienos jie yra vieninteliai dievai. - 
Jos plaukai ataugo, rudi ir susivėlę. Ji atrodė moteriškesnė ir dėl paprastos 
suknelės iš šiurkštaus rudo audeklo, kurią jai davė, kai atėmė šarvus ir odi- 
nius drabužius. - Geidžas retkarčiais leidžia man pasimelsti, kai labai reikia, 
o aš leidžiu pasidarbuoti po savo sijonu, kai jam labai reikia. Man tai vieni 
niekai. Man patinka miltų kvapas ant jo rankų, ir jis švelnesnis nei Stivas. - Ji 
nerangiai nusilenkė. - Paliksiu jus. Yra puodų, kuriuos reikia iššveisti. 

- Ne, pabūkit, - paliepė Branas. - Pasakykit man, kaip galiu „girdėti 
dievus . 

Oša tyrinėjo jį. 

- Jūs jų paklausiat, o jie atsako. Ištempkit ausis, įsiklausykit ir išgirsit. 

Branas įsiklausė. 

— Tai tik vėjas, - dvejodamas tarė. - Lapai šnara. 

— Kaip manot, kas siunčia vėją, jei ne dievai? 

Ji atsisėdo kitoje tvenkinio pusėje priešais jį, švelniai dzingsėdama pan- 
čiais. Mikenas ant kulkšnių pritaisė jai geležinius pančius ir surakino juos 
sunkia grandine; ji galėjo tik vaikščioti mažais žingsneliais, tačiau negalėjo 
nei bėgti, nei kopti ar joti. 

- Jie tave mato, berniuk. Jie girdi tave kalbant. Šis šnarėjimas - tai jų at- 
sakas. 

— Ką jie sako? 

- Jie liūdni. Tavo lordas brolis nesulauks iš jų pagalbos, tik ne ten, kur 
jis vyksta. Senieji dievai neturi galios pietuose. Šventieji medžiai ten iškirsti 
prieš tūkstančius metų. Kaip jie gali prižiūrėti tavo brolį, jei neturi akių? 

Branas apie tai nepagalvojo, tad išsigando. Jei net dievai negali padėti jo 
broliui, kokia belieka viltis? Galbūt Oša netiksliai juos išgirdo. Jis pakėlė gal- 
vą ir pabandė geriau įsiklausyti. Jam atrodė, kad dabar jau girdi tą liūdesį, 
tačiau nieko daugiau. 

Šnarėjimas tapo garsesnis. Branas išgirdo duslius žingsnius ir tylų mur- 
mėjimą, iš už medžių išniro Hodoras, nuogas ir besišypsantis. 

— Hodoras. 

- Jis tikriausiai išgirdo mūsų balsus, - tarė Branas. - Hodorai, pamiršai 
savo drabužius. 

- Hodoras, - sutiko šis. Vanduo varvėjo nuo kaklo, garuodamas šaltame 
ore. Jo kūnas tarsi kailiu buvo tankiai apžėlęs rudais plaukais. Tarp kojų ilgas 
ir sunkus kadaravo jo vyriškas pasididžiavimas. 

Oša nužvelgė jį karčiai šypsodama. 

- Štai didelis vyras, - tarė ji. - Jis turi milžinų kraujo, arba aš karalienė. 

— Meisteris Luvinas sako, kad milžinų nebėra. Jis sako, kad jie visi išmirė 
kaip ir miško vaikai. Iš jų teliko seni kaulai dūlėti žemėje, kuriuos žmonės 
kartkartėmis išverčia, kai aria dirvą. 

— Tegu meisteris Luvinas nujoja už Sienos, - tarė Oša. - Ten jis ras mil- 
žinus arba milžinai jį. Mano brolis vieną užmušė. Milžinė buvo dešimties 
pėdų ūgio, ir tai dar iš mažesniųjų. Paprastai jie užauga iki dvylikos trylikos 
pėdų. Jie labai nuožmūs, plaukuoti ir aštriadančiai, o jų žmonos barzdotos 
kaip ir vyrai, tad nėra kaip juos atskirti. Moterys mylisi su žmonių vyrais, 
ir gimsta maišyti vaikai. Sunkiau būna moterims, kurias jie sugauna. Vyrai 
tokie dideli, kad suplėšo mergelę, kol pasėja joje savo sėklą. - Ji šyptelėjo 
jam. — Tačiau tu juk nesupranti, apie ką aš kalbu, ar ne, berniuk? 

— Suprantu, - paprieštaravo Branas. Jis žinojo apie poravimąsi; matė 
kieme šunis ir eržilą ant kumelės. Tačiau kalbėti apie tai buvo nejauku. Jis 
pažvelgė į Hodorą. - Eik ir atsinešk drabužius, Hodorai, - tarė jis. - Eik, 
apsirenk. 

- Hodoras. - Jis grįžo tuo pat keliu kaip ir atėjęs, pasilenkdamas ties že- 
mai kabančia medžio šaka. 

Jis buvo siaubingai didelis, pagalvojo Branas, žiūrėdamas į jį nueinantį. 

— Ar už Sienos iš tiesų yra milžinų? - vėl paklausė Ošos. 

- Milžinų ir dar blogesnių padarų nei jie, ponaiti. Mėginau papasakoti 
tavo broliui, kai jis mane klausinėjo: jam, jūsų meisteriui ir tam besišypsan- 
čiam jaunuoliui Greidžojui. Kyla šalti vėjai, o vyrai išeina nuo savo laužų ir 
niekuomet nebegrįžta... o jei ir grįžta, jie nebėra vyrai, tik pamėklės mėlyno- 
mis akimis ir šaltomis juodomis rankomis. Kaip manai, kodėl aš pabėgau į 
pietus su Stivu, Hali ir tais dviem kvailiais? Mensas ketina su jais kautis, tas 
drąsus, mielas, kietakaktis vyras, tarsi baltieji klajūnai būtų tik žvalgai, bet 
ką jis išmano? Jis gali kiek nori vadinti save karaliumi už Sienos, tačiau jis 
tėra tik dar viena juoda varna, atskridusi nuo Šešėlių bokšto. Jis dar nematė 
žiemos. Aš ten gimiau, vaike, kaip mano mama ir senelė, ir mano prosenelė, 
kilusi iš Laisvųjų Žmonių. Mes viską prisimename. 

Oša atsistojo, jos grandinės sudzingsėjo. 

- Aš bandžiau pasakyti tavo ponaičiui broliui. Dar vakar, kai pamačiau 
jį kieme. „Milorde Starkai“, - pagarbiai, kaip jūs ir liepiate, pašaukiau, ta- 
čiau jis pažvelgė kaip į tuščią vietą, o tas prakaituotas mulkis Greitdžonas 
Amberis nustūmė mane nuo tako. Tebūnie. Aš nešiosiu grandines ir laikysiu 
liežuvį už dantų. Žmogus, kuris nesiklauso, negali girdėti. 

— Pasakyk man. Robas manęs paklausys, žinau, kad paklausys. 

- Ar jis paklausys? Pažiūrėsim. Pasakykit jam štai ką, milorde. Pasaky- 
kite, kad jis ketina traukti ne į tą pusę. Jis turi telkti kalavijuočius šiaurėje. 
Šiaurėje, ne pietuose. Girdit mane? 

Branas linktelėjo. 

— Aš pasakysiu. 

Tačiau tą vakarą, kai jie puotavo didžiojoje menėje, Robo su jais nebu- 
vo. Jis vakarieniavo kambaryje su lordu Rikardu ir Greitdžonu, kitais lordais 
vėliavininkais, galutinai aptardami tolimos kelionės planą. Branui buvo pa- 
tikėta užimti jo vietą stalo gale ir būti šeimininku lordo Karstarko sūnums ir 
garbingiems draugams. Šie jau sėdėjo savo vietose, kai Hodoras atnešė Bra- 
ną ant nugaros į menę ir priklaupė greta aukšto krėslo. Du patarnaujantys 
vyrai padėjo jam išlipti iš krepšio. Branas jautė kiekvieno menėje esančio 
svečio akis. Tapo tylu. 

— Milordai, - pranešė Halis Molenas, - Brandonas Starkas iš Vinterfelo. 

- Sveikinu jus susirinkus prie mūsų ugnies, - šaltai tarė Branas, - ir mūsų 
draugystės vardan siūlau jums mėsos ir midaus. 

Vyriausias lordo Rikardo sūnus, Harionas Karstarkas, nusilenkė, jo bro- 
liai pasekė jo pavyzdžiu, tačiau, jiems sėdantis į savo vietas, per vyno taurių 
skambesį jis išgirdo du jaunesniuosius kalbant pritildytais balsais. 

— „greičiau jau mirčiau, nei gyvenčiau šitoks, - sumurmėjo vienas, jo 
tėvo bendravardis Edardas, o jo brolis Torhenas pasakė, kad berniukas vei- 
kiausiai toks pat luošas ir iš vidaus kaip iš išorės, per didelis bailys, kad galė- 
tų atimti sau gyvybę. 

Luošas, karčiai pagalvojo Branas spausdamas peilį. Ar tai toks jis dabar? 
Branas Luošys? 

- Aš nenoriu būti luošys, - karštai sušnabždėjo jis meisteriui Luvinui, 
pasodintam jam iš dešinės. - Noriu būti riteris. 

— Yra žmonių, mūsų gildiją vadinančių išminties riteriais, - atsakė Luvi- 
nas. - Tu esi nepranokstamai protingas, Branai, kai pasistengi. Ar niekada 
nepagalvojai, kad galėtum segėti meisterio grandinę? Galėtum išmokti dau- 
gybę dalykų. 

— Aš noriu išmokti magijos, - tarė jam Branas. - Varnas pažadėjo, kad aš 
skraidysiu. 

Meisteris Luvinas atsiduso. 

- Aš galiu išmokyti tave istorijos, gydymo, vaistažolininkystės. Galiu 
išmokyti tave varnų kalbos, kaip pastatyti pilį ir kaip plaukti laivu pagal 
žvaigždes. Galiu išmokyti tave skaičiuoti dienas ir žymėti metų laikus, o 
Oldtauno citadelėje gali išmokti ir dar daugiau. Tačiau, Branai, niekas negali 
išmokyti tavęs magijos. 

— Vaikai gali, - tarė Branas. - Miško vaikai. - Tai priminė jam dievų miš- 
ke Ošai duotą pažadą, taigi jis papasakojo Luvinui, ką ji kalbėjo. 

Meisteris mandagiai klausėsi. 

— Vaildlingų moteris galėtų pamokyti senąją auklę sekti pasakas, - tarė 
jis Branui baigus. - Pasikalbėsiu su ja, jei nori, tačiau verčiau nesuk broliui 
galvos tokiomis kvailystėmis. Jis turi svarbesnių rūpesčių nei kankintis dėl 
milžinų ir negyvėlių miškuose. Lanisteriai laiko nelaisvėje tavo tėvą, Branai, 
o ne miško vaikai. - Jis uždėjo švelnią plaštaką Branui ant rankos. - Pagal- 
vok apie tai, ką tau sakiau, vaike. 

Po dviejų dienų, kai vėjo nugairintame danguje nušvito raudona aušra, 
Branas atsidūrė kieme už tilto, pririštas prie Šokėjos, kur atsisveikino su 
broliu. 

— Dabar tu esi Vinterfelo lordas, - tarė jam Robas. Jis sėdėjo raitas ant 
gauruoto širmo eržilo, skydas kabojo arkliui ant šono; medis apkaustytas ge- 
ležimi, baltas ir pilkas, o ant jo - urzgančio didvilkio snukis. Jo brolis vilkėjo 
pilkus grandininius šarvus ant balintos odos pošarvių; prie juosmens kalavi- 
jas ir durklas, ant pečių kailiu apvedžiotas apsiaustas. - Tu turi užimti mano 
vietą, kaip aš užėmiau tėčio, kol mes sugrįšime. 

- Žinau, - liūdnai atsakė Branas. Jis niekada nesijautė toks mažas, vieni- 
šas ir išsigandęs. Jis nežinojo, kaip būti lordu. 

- Klausykis meisterio Luvino patarimų ir pasirūpink Rikonu. Pasakyk 
jam, kad grįšiu, kai tik karas baigsis. 

Rikonas atsisakė nulipti žemyn. Jis užsispyręs sėdėjo viršuje, savo kam- 
baryje, raudonomis akimis ir nieko neklausė. 

- Ne! - suriko jis, kai Branas pasiteiravo, ar jis nenorėtų atsisveikinti su 
Robu. - Jokių atsisveikinimų. 

— Aš jam sakiau, - tarė Branas. - Jis sako, kad niekas niekuomet nesu- 
grįžta. 

- Jis negali amžinai būti vaiku. Jis Starkas, ir beveik ketverių, - Robas 
atsiduso. - Ką gi, mama turėtų netrukus būti namie. O aš parvesiu tėtį, 
pažadu. 

Jis apsuko savo ristūną ir nušuoliavo. Pilkasis Vėjas nusekė, bėgo šalia 
karo žirgo, grakštus ir greitas. Pro vartus priešais juos išjojo Halis Molenas, 
nešdamas plazdančią baltą Starkų giminės vėliavą virš pilkos. Teonas Grei- 
džojus ir Greitdžonas jojo Robui iš šonų, o jų riteriai sudarė dvigubą koloną 
už jų, ietys plieniniais antgaliais blizgėjo saulėje. 

Nesmagiai jis prisiminė Ošos žodžius. Jis žygiuoja ne į tą pusę, pagalvojo. 
Akimirką norėjo šuoliuoti iš paskos, sušukti įspėjimą, tačiau, Robui išnykus 
už pakeliamų grotų, proga liko neišnaudota. 

Už pilies sienų pasigirdo valiavimas. Pėstininkai ir miestiečiai sveikino 
jojantį pro šalį Robą. Branas žinojo: sveikina lordą Starką, Vinterfelo valdo- 
vą, ant puikaus žirgo, plevėsuojančiu apsiaustu ir Pilkuoju Vėju šalia. Jie nie- 
kada taip nesveikins jo, suvokė jis ir jį pervėrė bukas skausmas. Jis gali būti 
Vinterfelo lordu, kol nėra brolio ir tėvo, bet jis vis tiek yra Branas Luošys. Jis 
negali net nulipti nuo žirgo, nebent nukristi. 

Kai tolimi sveikinimai nutilo ir kiemas galiausiai ištuštėjo, Vinterfelas 
atrodė apleistas ir negyvenamas. Branas apžvelgė veidus tų, kurie liko: mo- 
terys, vaikai, seneliai... ir Hodoras. Milžinas arklininkas atrodė sumišęs ir 
išsigandęs. 

— Hodoras? - paklausė jis liūdnai. 

— Hodoras, - sutiko Branas svarstydamas, ką tai reiškia. 


DANEIRIS 


p= malonumą chalas Drogas pakilo nuo patalų ir dunksojo virš jos 
tarsi bokštas. Rusvoje gorės šviesoje jo oda žvilgėjo tamsi lyg bronza, o 
ant plačios krūtinės matėsi neryškios senų randų linijos. Rašalo juodumo 
plaukai, palaidi ir išsidraikę, krito ant pečių ir nugaros, beveik iki pat juos- 
mens. Jo drėgnas vyriškas pasididžiavimas blizgėjo. Chalo burna persikreipė 
po ilgais ūsais. 

- Eržilui, kuris apžergs pasaulį, nereikia geležinių kėdžių. 

Dani pasikėlė ant alkūnės ir pažvelgė į jį, tokį aukštą ir didingą. Labiau- 
siai jai patiko jo plaukai. Jie niekada nebuvo nukirpti; jis nežinojo, ką reiškia 
pralaimėti. 

- Buvo išpranašauta, kad eržilas nušuoliuos nuo vieno pasaulio krašto iki 
kito, - tarė ji. 

— Pasaulis baigiasi juodoje sūrioje jūroje, - iš karto atsakė Drogas. Jis su- 
drėkino audeklą šilto vandens dubenyje ir nusišluostė nuo odos prakaitą ir 
aliejų. - Nė vienas žirgas negali perplaukti užnuodyto vandens. 

- Laisvuosiuose miestuose yra tūkstančiai laivų, - tarė jam Dani, kaip jau 
buvo sakiusi. - Medinių žirgų su šimtais kojų, kurie perskrenda jūrą vėjo 
genamais sparnais. 

Chalas Drogas nenorėjo klausytis. 

— Mes daugiau nekalbėsime apie medinius žirgus ir geležines kėdes. - Jis 
numetė šlapią audeklą ir pradėjo rengtis. - Šiandien aš josiu į žoles ir me- 
džiosiu, moterie žmona, - pranešė, sprausdamasis į margintą liemenę ir seg- 
damasis platų diržą su sunkiais medalionais iš sidabro, aukso ir bronzos. 

- Taip, mano saule ir žvaigždės, - tarė Dani. Drogas pasiims savo krau- 
jo raitelius ir išjos ieškoti rakaro, didžiulio balto lygumų liūto. Jeigu jie grįš 
triumfuodami, jos lordo vyro džiaugsmas bus begalinis, ir jis galbūt teiksis 
ją išklausyti. 

Laukiniai žvėrys nei joks gyvas žmogus jo negąsdino, tačiau jūra buvo vi- 
sai kas kita. Dotrakiams vanduo, kurio negali gerti arklys, buvo kažkas bjau- 
raus; banguojančia pilkai žalia vandenyno lyguma jie prietaringai baisėjosi. 
Daugeliu atvejų Drogas buvo drąsesnis nei kiti arklių lordai, ji tai žinojo... 
tačiau tik ne kalbant apie jūrą. Jei tik ji priverstų jį įlipti į laivą... 

Kai chalas ir jo kraujo raiteliai pasiėmę lankus išjojo, Dani pasišaukė tar- 
naites. Jos kūnas pasidarė toks storas ir nerangus, kad ji mielai priimdavo jų 
stiprių rankų ir vikrių pirštų pagalbą, nors anksčiau dažnai jausdavosi ne- 
jaukiai, kai jos rūpindavosi ir jaudindavosi dėl jos. Jos ją švariai nuprausė ir 

aprengė šilku, laisvu ir plaukiančiu. Kol Dorėja šukavo plaukus, ji pasiuntė 
Džiki surasti sero Džoros Mormonto. 

Riteris atėjo iš karto. Jis vilkėjo ašutines raitelio kelnes ir margintą lieme- 
nę. Plačią krūtinę ir raumeningas rankas dengė šiurkštūs juodi plaukai. 

— Mano princese. Kaip galėčiau jums pasitarnauti? 

— Turite pasikalbėti su mano lordu vyru, - tarė Dani. - Drogas sako, kad 
eržilas, kuris apžergs pasaulį, galės valdyti visas žemes ir jam nereikia pereiti 
užnuodytų vandenų. Jis kalba apie tai, kad ves chalasarą į rytus, kai gims 
Reigas, užgrobti žemių aplink Nefrito jūrą. 

Riteris susimąstė. 

— Chalas nėra matęs Septynių Karalysčių, - tarė jis. - Jam jos nieko ne- 
reiškia. Jei jis išvis apie jas galvoja, matyt, turi omeny salas, keletą mažų 
miesčiukų, įsikibusių į uolas, tokių kaip Loratas ar Lysas, apsuptus audrin- 
gos jūros. Rytų turtai turbūt labiau jį gundo. 

- Bet jis turi joti į vakarus, - nusivylusi tarė Dani. - Prašau, padėkit man 
jį įtikinti. - Ji, kaip ir Drogas, nebuvo mačiusi Septynių Karalysčių, tačiau 
pažinojo jas iš brolio pasakojimų. Viseiris jai tūkstančius kartų žadėjo, kad 
vieną dieną sugrąžins ją namo, tačiau dabar jis buvo miręs ir pažadai mirė 
su juo. 

- Dotrakiai veikia, kai jiems patogu, ir dėl jiems suprantamų priežas- 
čių, - atsakė riteris. - Turėkite kantrybės, princese. Nekartokite savo brolio 
klaidos. Mes grįšime namo, pažadu. 

Namo? Tas žodis ją nuliūdino. Seras Džora turėjo savo Meškų salą, o 
kur buvo jos namai? Keli pasakojimai, vardai, kartojami taip pat rimtai kaip 
maldos žodžiai, blunkantys prisiminimai apie raudonas duris... ar Vais Do- 
trakis amžinai bus jos namai? Kai ji pažvelgė į doš chalyn žynes, ar ji žvelgė 
į savo ateitį“ 

Seras Džora tikriausiai pamatė liūdesį jos veide. 

— Naktį atvyko didžiulis karavanas, chalysi. Keturi šimtai arklių iš Pen- 
toso pro Norvosą ir Kohorą, viskam vadovauja prekybos kapitonas Baja- 

„nas Votyris. Ilyrijus galėjo atsiųsti laišką. Ar nenorėtumėt aplankyti vaka- 
rų turgaus“ 

Dani pasimuistė. 

- Taip, - tarė ji. - Labai norėčiau. - Pasirodžius karavanui turgūs atgy- 
davo. Nežinia, kokių lobių šįkart atvežė pirkliai, ir bus smagu vėl išgirsti 
žmones kalbant valyriškai kaip Laisvuosiuose miestuose. - Iri, tegu paruošia 
palankiną. 

— Pasakysiu jūsų chasui, - išeidamas tarė seras Džora. 

Jei chalas Drogas būtų su ja, Dani jotų Sidabre. Dotrakių motinos sėdė- 
davo ant žirgo kone iki pat gimdymo ir ji nenorėjo pasirodyti silpna vyro 
akyse. Tačiau chalui medžiojant buvo gera gulėti ant minkštų pagalvių ir 
būti nešamai per Vais Dotrakį palankinu su raudono šilko užuolaidomis 

nuo saulės. Seras Džora pasibalnojo žirgą ir jojo greta su keturiais jaunais 
vyrais iš jos chaso ir tarnaitėmis. 

Diena buvo šilta ir giedra, dangus - tamsiai mėlynas. Pūstelėjus vėjui ji 
užuosdavo sodrų žolės ir žemės kvapą. Palankinui linguojant pro pavogtus 
paminklus iš saulės šviesos ji atsidurdavo pavėsyje ir vėl sugrįždavo į saulę. 
Dani sūpavosi, tyrinėdama mirusių didvyrių ir pamirštų karalių veidus. Ka- 
žin, ar sudegintų miestų dievai vis dar atsako į maldas, pagalvojo ji. 

Jei aš nebūčiau drakono kraujo, ilgesingai mintijo ji, čia galėtų būti mano 
namai. Ji buvo chalysi, turėjo stiprų vyrą ir eiklų žirgą, jai patarnaujančias 
merginas, ją saugančius karius ir garbingą vietą doš chalyne, laukiančią jos 
senatvėje... o jos įsčiose augo sūnus, kuris vieną dieną valdys pasaulį. To tu- 
rėtų pakakti bet kuriai moteriai... bet ne drakonų. Viseirio nelikus, Daneiris 
buvo paskutinė, pati paskutinė. Ji buvo iš karalių ir užkariautojų sėklos, kaip 
ir jos vaikas joje. To nevalia pamiršti. 

Vakarų turgus buvo didžiulė suplūktos žemės aikštė, apsupta moliniais 
statiniais, gyvulių gardais, baltintomis gėrimo menėmis. Nuo žemės tarsi 
didžiulių neregėtų pabaisų nugaros kilo kalneliai, laužantys suplūktą pavir- 
šių, juodi pražioti jų nasrai vedė gilyn į šaltus podėlių urvus. Pati aikštė 
buvo tikras prekystalių ir vingiuotų takų labirintas, uždengtas pintų žolių 
stoginėmis. 

Šimtai pirklių ir prekeivių krovė savo prekes ir dėjo ant prekystalių, kai 
jie atvyko, tačiau didysis turgus vis tiek atrodė pritilęs ir apleistas, palyginti 
su triukšmingomis mugėmis, kurias Dani prisiminė iš Pentoso ir kitų Lais- 
vųjų miestų. Karavanai keliauja į Vais Dotrakį iš rytų ir vakarų ne tiek par- 
duoti dotrakiams, kiek mainytis, paaiškino seras Džora. Raiteliai leisdavo 
jiems netrukdomiems atvykti ir išvykti, kol jie šventoje vietoje paisė taikos, 
neteršė Kalnų Motinos ar Pasaulio Įsčių, ir pagerbdavo doš chalyn žynes tra- 
dicinėmis dovanomis: druska, sidabru ir sėklomis. Dotrakiai nesuprato to- 
kio verslo - „pirkti ir parduoti“. 

Dani patiko ir rytų turgaus savitumas, visi tie keisti vaizdai, garsai ir kva- 
pai. Ji dažnai praleisdavo ten rytą, ragaudama nežinomų vaisių, pyrago su 
skėriais ir žalių lakštinių, klausydamasi aukštais balsais ūkaujančių kerėto- 
jų, spoksodama į mantikoras sidabriniuose narvuose ir milžiniškus pilkus 
dramblius ar juodai ir baltai dryžuotus arklius iš Jogos Najaus. 

Jai patikdavo ir žiūrėti į žmones: tamsius, niūrius ašajiečius ir aukštus, 
blyškius kartyniečius; giedrų akių žmones iš Ji Ti su beždžionių uodegų 
kepurėmis; mergeles kares iš Bajasabado, Šamirjanos ir Kajakajanajos su 
geležiniais žiedais speneliuose ir rubinais skruostuose; net griežtus ir bau- 
ginančius Šešėlių gyventojus, kurie savo rankas, kojas ir krūtinės margino 
tatuiruotėmis ir slėpė veidus po kaukėmis. Rytų turgus Dani buvo stebuklų 
ir magijos vieta. 

Bet vakarų turgus kvepėjo namais. 

Iri ir Džiki padedama ji išlipo iš palankino, uodė ir atpažino aštrius čes- 
nako ir pipirų kvapus, kurie priminė Dani seniai dingusias dienas Tirošio ir 
Myro alėjose ir išspaudė meilią šypseną lūpose. Po jais ji užuodė svaigiai sal- 
džius Lyso kvapus. Ji matė vergus, nešančius įmantrių mirišų nėrinių ritinius 
ir puikiausių spalvų vilnonio audinio rietimus. Karavano sargybiniai klajojo 
tarp eilių su variniais šalmais ir kelius siekiančiomis dygsniuotos geltonos 
medvilnės tunikomis, tuščios makštys siūbavo prie pintų odinių diržų. Už 
vieno prekystalio ginklininkas išdėliojo plieninius antkrūtinius, įmantriais 
raštais pagražintus auksu ir sidabru, o šalmai buvo nukaldinti fantastiškų 
žvėrių pavidalo. Greta jo stovėjo graži jauna moteris, parduodanti Lanispor- 
to auksinius dirbinius: žiedus, seges, kaklo papuošalus ir dailiai kaldintus 
medalionus, tinkamus diržams. Jos prekystalį saugojo milžinas eunuchas, 
nebylus ir beplaukis, vilkintis prakaituotu aksomu ir rūsčiai žvelgiantis į 
kiekvieną, priėjusį arčiau. Kitapus tarpo rubuilis drabužių pardavėjas iš Ji Ti 
derėjosi su pentošiu dėl kažkokių žalių dažų kainos; beždžionės uodega ant 
jo kepurės siūbavo pirmyn atgal, kai jis lingavo galvą. 

— Kai buvau maža, mėgdavau žaisti turguje, - pasakojo Dani serui Džo- 
rai, jiems klajojant paunksnėje tarp prekystalių. - Čia būdavo taip gyva, 
žmonės šaukė ir juokėsi, prisižiūrėdavau tiek daug nuostabių daiktų... tačiau 
mes retai turėdavome pinigų kam nors nusipirkti... na, gal kartais kokią deš- 
relę ar medaus pirštelių... ar kepa medaus pirštelius Septyniose Karalystėse, 
tokius kaip Tirošyje? 

— Tai sausainiai, ar ne? Negaliu pasakyti, princese, - riteris nusilenkė. — 
Jei galėčiau atsiprašyti kuriam laikui, paieškosiu kapitono ir paklausiu, ar jis 
neturi mums laiško. 

- Puiku. Padėsiu jums jį surasti. 

- Jums nereikėtų vargintis, - seras Džora nekantriai žvilgtelėjo į šalį. - 
Mėgaukitės turgumi. Kai sutvarkysiu reikalus, vėl prisidėsiu prie jūsų. 

Keista, pagalvojo Dani, žiūrėdama, kaip jis nužingsniuoja per minią. Ji 
nesuprato, kodėl negalėtų eiti su juo. Galbūt seras Džora ketina susirasti mo- 
terį, kai pasikalbės su pirklių kapitonu. Kekšės dažnai keliauja drauge su ka- 
ravanais, ir kai kurie vyrai būna keistai drovūs ir slepia apsilankymą pas jas. 
Ji gūžtelėjo pečiais. 

- Eime, - kreipėsi į kitus. 

Dani vėl ėmė vaikščioti po turgų, jos tarnaitės sekė įkandin. 

— O, žiūrėkit, - sušuko ji Dorėjai, - apie tokias dešreles aš ir kalbėjau! — 
Ji parodė į prekystalį, kur maža sudžiūvusi moteriškė ant įkaitinto kepimo 
akmens čirškino mėsą su svogūnais. - Jie deda į jas daug česnako ir aštriųjų 
pipirų. - Apsidžiaugusi savo atradimu, Dani užsispyrė, kad kiti irgi suvalgy- 
tų po dešrelę. Tarnaitės suvalgė savąsias rizendamos ir vaipydamosi, tačiau 
chaso vyrai įtariai pauostė keptą mėsą. - Jų skonis kitoks, nei aš prisimenu, - 
po kelių pirmųjų kąsnių nusprendė Dani. 

— Pentose aš jas gaminu iš kiaulienos, - pasakė senoji moteris, - tačiau 
visos mano kiaulės išdvėsė Dotrakių jūroje. Šios pagamintos iš arklienos, 
chalysi, bet aš pagardinau jas taip pat. 

- O, - Dani šiek tiek nusivylė, bet Kuorui dešrelė patiko ir jis nusprendė 
suvalgyti dar vieną, o Racharas, aišku, užsimetė jį nurungti, tad suvalgė tris, 
garsiai raugėdamas. Dani kikeno. 

- Jūs nesijuokėte nuo tada, kai Drogas karūnavo jūsų brolį chalg Raga- 
tą, - pasakė Iri. - Malonu tai matyti, chalysi. 

Dani droviai nusišypsojo. Buvo taip gera juoktis. Ji vėl beveik pasijuto 
mergaite. 

Jie klaidžiojo iki priešpiečių. Ji matė nuostabų plunksninį apsiaustą iš Va- 
saros salų ir paėmė jį kaip dovaną. Atsilygindama atidavė pirkliui sidabrinį 
medalioną iš savo diržo. Taip buvo daroma tarp dotrakių. Paukščių parda- 
vėjas išmokė žalią raudoną papūgą ištarti jos vardą, ir Dani vėl nusikvato- 
jo, tačiau atsisakė ją paimti. Ką ji darys su margaspalve papūga chalasare? Ji 
paėmė tuziną buteliukų su kvapiaisiais aliejais, savo vaikystės kvepalais; jai 
tereikėjo užmerkti akis, pauostyti juos ir ji vėl mintyse išvydo namą su rau- 
donomis durimis. Kai Dorėja ilgesingai pažvelgė į vaisingumo amuletą bur- 
tininko palapinėje, Dani taip pat jį paėmė ir atidavė tarnaitei, dar pagalvojo, 
kad dabar reikėtų ką nors surasti Iri ir Džiki. 

Pasukę už kampo jie pamatė vyno pirklį, praeiviams siūlantį paragauti 
savo prekės iš antpirščio didumo puodelių. 

— Saldus raudonas, - šaukė jis laisvai dotrakiškai. - Turiu saldaus rau- 
donojo vyno iš Lyso, Volančio ir Arboro. Baltojo vyno iš Lyso, kriaušių 
brendžio iš Tirošio, ugninio vyno, pipirvynio, šviesiai žalio nektaro iš Myro. 
Džiovintų uogų rudojo ir Andalų rūgščiojo, aš visų jų turiu, kiekvienam 
pagal skonį. - Pirklys buvo nedidukas, liaunas ir gražus, jo šviesūs plaukai 
buvo sugarbanoti ir iškvepinti pagal Lyso madą. Kai Dani sustojo priešais 
prekystalį, jis žemai nusilenkė. - Gal lašelį, chalysi? Turiu saldaus raudonojo 
vyno iš Dorno, miledi, jis kvepia slyvomis, vyšniomis ir primena sodrų tam- 
sų ąžuolą. Statinę, puodelį, gurkšnelį? Tik paragaukite, ir pavadinsite savo 
vaiką mano vardu. 

Dani nusišypsojo. 

— Mano sūnus jau turi vardą, tačiau paragausiu jūsų vasaros vyno, - tarė ji 
valyrietiškai, kaip buvo kalbama Laisvuosiuose miestuose. Po tiek laiko tarti 
žodžius šia kalba buvo keista. - Tik paragauti, jei būtumėt toks malonus. 

Pirklys tikriausiai palaikė ją dotrake dėl jos drabužių, aliejuotų plaukų ir 
saulės nurudintos odos. Kai ji prabilo, jis net išsižiojo iš nuostabos. 

- Miledi, ar jūs... tirošė? Ar gali taip būti? 

— Mano kalba gal ir tirošių, o mano apdarai - dotrakių, tačiau aš iš vaka- 
rų, iš Saulėlydžio Karalysčių, - tarė jam Dani. 

Dorėja atsistojo prie jos. 

- Turite garbės kreiptis į Daneiris iš Targeirinų giminės, Daneiris Storm- 
born, raitelių chalysi ir Septynių Karalysčių princesę. 

Vyno pirklys parpuolė ant kelių. 

- Princese, - tarė jis, nulenkdamas galvą. 

— Stokitės, - liepė jam Dani. - Aš vis dar noriu paragauti to vasaros vyno, 
apie kurį kalbėjote. 

Vyras atsistojo. 

- Šito? Tai dornišų pamazgos. Jis nevertas princesės. Turiu raudonojo 
sauso iš Arboro, lengvo ir malonaus. Prašau, leiskite jums padovanoti sta- 
tinę. | 

Chalo Drogo apsilankymai Laisvuosiuose miestuose išlavino jo skonį vy- 
nui ir Dani žinojo, kad toks taurus vynas jį pamalonins. 

— Jūs darote man garbę, sere, - maloniai sumurmėjo ji. 

- Tai man garbė. - Pirklys paieškojo palapinės gale ir padavė ąžuolinę 
statinaitę. Medyje buvo išdeginta vynuogių kekė. - Redvainų ženklas, - pa- 
rodė jis, - iš Arboro. Nėra puikesnio gėrimo. 

- Išgersime jį su chalu Drogu. Agai, būk toks geras, nunešk ją į mano 
palankiną. 

Vyno pardavėjas tiesiog švytėjo, kai dotrakis pakėlė statinę. 

Ji nesuprato, kad seras Džora grįžo, kol neišgirdo riterio tariant: 

— Ne. - Jo balsas buvo keistas, šaižus. - Agai, pastatyk statinę. 

Agas pažiūrėjo į Dani. Ji neryžtingai linktelėjo. 

- Sere Džora, ar kažkas negerai? : 

— Aš ištroškau. Atkimšk ją, pardavėjau. 

Pirklys susiraukė. 

- Vynas skirtas chalysi, o ne tokiems kaip jūs, sere. 

Seras Džora priėjo arčiau prekystalio. 

- Jei neatkimši, pramušiu ją tavo galva. - Jis nesinešiojo jokio ginklo šia- 
me šventame mieste, turėjo tik rankas, bet to pakako: didelės, kietos, pavo- 
jingos, šiurkščiais juodais plaukais apžėlusiais krumpliais. Vyno pardavėjas 
akimirką svyravo, tada paėmė kūjį ir išmušė kamštį. 

- Įpilk, - paliepė seras Džora. Keturi jauni Dani chaso vyrai išsirikiavo už 
jo, raukydamiesi, stebėdami savo tamsiomis, migdolinėmis akimis. 

- Būtų nusikaltimas gerti šį sodrų vyną neleidus jam pakvėpuoti. - Vyno 
pardavėjas nenuleido savo kūjo. 

Džogas jau siekė rimbo, suvynioto prie diržo, bet Dani sustabdė jį lengvu 
rankos prisilietimu. 

— Darykite, kaip sako seras Džora, - tarė ji. 

Žmonės sustodavo pažiūrėti. Pardavėjas paniuręs dėbtelėjo į ją. 

— Kaip princesė pageidauja. - Jis padėjo kūjį, kad galėtų pakelti statinę. 
Pripylė du antpirščio didumo ragavimo puodelius. Pylė taip mikliai, jog ne- 
išliejo nė lašelio. 

Seras Džora pakėlė puodelį ir raukydamasis pauostė vyną. 

- Saldus, tiesa? - šypsodamasis paklausė vyno pardavėjas. - Ar užuo- 
džiate vaisius, sere? Arboro kvapai. Paragaukite, milorde, ir pasakykite, ar 
tai ne puikiausias, sodriausias vynas, kokį lietė jūsų liežuvis. 

Seras Džora padavė puodelį jam. 

- Jūs paragaukite pirmas. 

— Aš? - Vynininkas nusijuokė. - Aš nesu vertas šio tauraus vyno, milor- 
de. Ir prastas vyno pirklys, kuris pats tuština savo sandėlius. - Jo šypsena 
buvo draugiška, tačiau ji matė, kaip jo kaktą išpylė prakaitas. 

— Jūs išgersite, - šaltu it ledas balsu tarė Dani. - Ištuštinkite puodelį arba 
liepsiu jus palaikyti, kol seras Džora sukliukins visą statinę jums į gerklę. 

Vyno pardavėjas gūžtelėjo pečiais, siektelėjo puodelio... tačiau čiupo sta- 
tinę ir užsimojo ja abiem rankom. Seras Džora puolė prie Dani, nustumda- 
mas ją į šalį. Statinė atšoko nuo jo peties ir išsitėškė ant žemės. Dani suklupo 
ir prarado pusiausvyrą. 

— Ne, - suriko ji, tiesdama rankas, kad neparkristų... ir Dorėja sugavo ją 
už alkūnės ir trūktelėjo atgal, tad ji atsirėmė į žemę rankomis ir nepargriuvo 
ant pilvo. 

Prekeivis peršoko per prekystalį, nėrė tarp Ago ir Racharo. Kuoras siekė 
aracho, kurio nebuvo, kai šviesiaplaukis vyras nubloškė jį į šoną ir nuskuodė 
tarpu. Dani išgirdo, kaip pliaukštelėjo Džogo rimbas: šikšna tik lyžtelėjo ir 
apsivijo vyno pardavėjo koją. Šis tėškėsi veidu į purvą. 

Atbėgo tuzinas karavano sargybinių. Su jais buvo pats šeimininkas, pir- 
klių kapitonas Bajanas Votyris, smulkus norvošis tarsi sena šikšna oda ir 
pasišiaušusiais mėlynais ūsais, užsirietusiais iki ausų. Atrodė, jis be žodžių 
žinojo, kas atsitiko. 

- Suimkite jį ir tegu laukia chalo malonės, - įsakė jis, mostelėjęs į vyrą 
ant žemės. Du sargybiniai pastatė vyno pardavėją ant kojų. - Jo prekes aš irgi 
dovanoju jums, princese, - pridūrė pirklių kapitonas. - Apgailestauju, kad 
vienas iš maniškių šitaip pasielgė. 

Dorėja ir Džiki padėjo Dani atsistoti. Iš sudaužytos statinės ant žemės 
kliuksėjo užnuodytas vynas. 

— Kaip jūs žinojot? - paklausė ji sero Džoros drebėdama. - Kaip? 

— Aš nežinojau, chalysi, nežinojau iki tos akimirkos, kai tas žmogus at- 
sisakė gerti, tačiau perskaitęs magistro Ilyrijaus laišką išsigandau. - Jo akys 
perbėgo nepažįstamus veidus turguje. - Eime. Čia apie tai geriau nekalbėti. 

Dani buvo arti ašarų, kai jie pargabeno ją namo. Burnoje vėl jautė iš anks- 
čiau pažįstamą skonį - baimę. Daugelį metų ji gyveno kankinama Viseirio, 
bijodama pažadinti drakoną. Tai buvo dar blogiau. Dabar ji baiminosi ne tik 
dėl savęs, bet ir dėl kūdikio. Jis tikriausiai pajuto jos išgąstį, nes neramiai joje 
sukrutėjo. Dani švelniai paglostė suapvalėjusį pilvą, trokšdama jį pasiekti, 
paliesti, nuraminti. 

— Esi drakono kraujo, mažyli, - sukuždėjo ji, palankinui siūbuojant nu- 
leistomis užuolaidomis. - Esi drakono kraujo, o drakonai nebijo. 

Žemės kalnelyje su ola, kur buvo jos namai Vais Dotrakyje, Dani įsakė 
visiems palikti ją, išskyrus serą Džorą. 

- Papasakokit man, - paliepė, įsitaisiusi ant pagalvių. - Ar tai uzurpatorius? 

— Taip. - Riteris išsitraukė suvyniotą pergamentą. - Laiškas Viseiriui nuo 
magistro Ilyrijaus. Robertas Barateonas siūlo žemių ir lordo titulą už jūsų 
arba jūsų brolio nužudymą. 

— Mano brolio? - Jos juokas priminė raudą. - Jis dar nežino, ar ne? Uzur- 
patorius skolingas Drogui lordo titulą. - Ji apglėbė save rankomis, lyg norė- 
dama apsiginti. - Ir mane, sakėt. Tik mane? 

— Jus ir vaiką, - niūriai tarė seras Džora. 

— Ne. Jis negaus mano sūnaus. - Ji neraudos, nusprendė. Ji nedrebės iš 
baimės. Dabar uzurpatorius pažadino drakoną, tarė sau... ir jos akys nuslydo 
prie drakono kiaušinių, pūpsančių tamsaus aksomo lizde. Mirganti lempos 
šviesa paryškino jų akmeninius žvynus; aplink juos pleveno mirgančios nef- 
ritinės, raudonos ir auksinės dulkės tarsi dvariškiai aplink karalių. 

Ar ją apėmė iš baimės gimusi beprotybė? Ar atsiliepė kraujyje slypinti 
kažkokia keista išmintis? Dani nebūtų galėjusi atsakyti. Ji tik išgirdo savo 
balsą: 

- Sere Džora, užkurkite žarijų indą. 

— Chalysi? - Riteris keistai į ją pažiūrėjo. - Taip karšta. Ar jūs tikra? 

Ji niekada nebuvo tokia tikra. 

— Taip. Man... Man šalta. Uždekite žarijų indą. 

Jis nusilenkė. 

— Klausau. 

Žarijoms įsiliepsnojus Dani išsiuntė serą Džorą. Padaryti tai, ką buvo nu- 
mačiusi, turėjo viena. Tai beprotybė, kalbėjo sau, pakeldama juodą raudoną 
kiaušinį nuo aksomo. Jis tik suskils ir sudegs, o jis toks gražus. Seras Džora 
vadins mane kvaile, jei jį sugadinsiu, ir vis dėlto... 

Abiem rankom sūpuodama kiaušinį nunešė jį prie ugnies ir įspraudė tarp 
degančių žarijų. Juodi žvyneliai žėrėjo gerdami kaitrą. Ugnis laižė akmenį 
mažais raudonais liežuvėliais. Dani padėjo kitus du kiaušinius į ugnį prie juo- 
dojo. Atsitraukiant nuo žarijų indo kvėpavimas trūkčiojo, gniaužė gerklę. 

Ji žiūrėjo, kol anglys virto pelenais. Plevenančios kibirkštys kilo į viršų pro 
dūmų angą. Kaitra raibuliavo aplink drakono kiaušinius. Ir tai buvo viskas. 

Jūsų brolis Reigaras buvo paskutinis drakonas, sakė seras Džora. Dani 
liūdnai stebeilijosi į kiaušinius. Ko ji tikėjosi? Prieš tūkstantį metų jie gal 
ir buvo gyvi, bet dabar liko tik gražūs akmenys. Jie negali virsti drakonais. 
Drakonas iš oro ir ugnies. Gyvas kūnas, o ne šaltas akmuo. 

Žarijų indas jau buvo atšalęs, kai grįžo chalas Drogas. Iš paskos Koholas 
vedė nešulinį arklį, per jo nugarą buvo permestas nudobtas baltasis liūtas. 

Aukštai suspindo žvaigždės. Nušokęs nuo eržilo chalas nusijuokė ir parodė 
jai randus ant kojos, kur rakaras pradrėskė per odines kelnes. 

— Padarysiu tau apsiaustą iš jo kailio, mano gyvenimo mėnuli, - paža- 
dėjo jis. 

Kai Dani jam papasakojo, kas įvyko turguje, visi juokai liovėsi ir chalas 
Drogas nutilo. 

— Tas nuodytojas buvo pirmasis, - įspėjo jį seras Džora, - bet ne paskuti- 
nis. Vyrai daug rizikuotų dėl lordo titulo. 

Kurį laiką Drogas tylėjo. Galiausiai tarė: 

- Tas nuodų pardavėjas pabėgo nuo mano gyvenimo mėnulio. Geriau 
lai jis bėga paskui ją. Taip jis ir darys. Džogai, Džora Andalieti, kiekvienam 
iš jūsų sakau, pasirinkite bet kurį žirgą iš mano tabūnų ir jis jūsų. Bet kurį 
žirgą, išskyrus mano raudį ir Sidabrę, kurią per vestuves padovanojau savo 
gyvenimo mėnuliui. Tai mano padėka jums už tai, ką padarėte. 

O Reigui, Drogo sūnui, eržilui, kuris apžergs pasaulį, aš taip pat pažadu 
dovaną. Jam aš atiduosiu tą geležinę kėdę, kurioje sėdėjo jo motinos tėvas. 
Aš padovanosiu jam Septynias Karalystes. Aš, chalas Drogas, tai padarysiu. 

Jo balsas sugriaudėjo ir jis iškėlė kumštį į dangų. 

— Nuvesiu savo chalasarą į vakarus, kur baigiasi pasaulis, ir perjosiu me- 
diniais arkliais per juodą sūrų vandenį, ko nė vienas chalas nedarė. Užmu- 
šiu vyrus geležiniais šarvais ir sulyginsiu su žeme jų akmeninius namus. Aš 
prievartausiu jų moteris, paimsiu į vergiją vaikus ir pargabensiu jų sudaužy- 
tus dievus į Vais Dotrakį, parblokšiu juos po Kalnų Motina. Tai aš prisiekiu, 
aš, Drogas, Barbo sūnus. Aš tai prisiekiu prieš Kalnų Motiną, o žvaigždės 
tegu man paliudys. 

Jo chalasaras iškeliavo iš Vais Dotrakio po dviejų dienų, skverbdamasis 
per lygumas į pietus ir vakarus. Chalas Drogas vedė juos raitas ant savo di- 
džiojo raudo eržilo, o Daneiris jojo šalia ant Sidabrės. Vyno pardavėjas bėgo 
už jų, nuogas, per kaklą ir riešus surakintas grandinėmis. Šios buvo pritvir- 
tintos prie Dani Sidabrės apynasrio. Jai jojant, jis bėgo iš paskos basas ir klu- 
pinėjo. Jam nieko neatsitiks... kol jis ištvers. 


KETLINA 


uvo per toli, kad galėtum aiškiai atskirti vėliavas, tačiau net ir per plū- 

duriuojantį rūką ji matė, kad jos baltos, su tamsia dėme vidury, kuri 
galėjo būti tik Starkų didvilkis: pilkas lediniame lauke. Kai išvydo jas savo 
akimis, Ketlina sustabdė žirgą ir dėkingai nulenkė galvą. Dievai buvo malo- 
ningi. Ji nepavėlavo. 

- Jie laukia mūsų, miledi, - tarė seras Vilis Manderlis, - kaip mano tėvas 
dievažijosi, kad lauks. 

- Tada neleiskime jiems ilgiau laukti, sere. - Seras Brindenas Tulis spus- 
telėjo žirgą ir nušuoliavo link vėliavų. Ketlina jojo greta jo. 

Juos pasekė seras Vilis Manderlis ir jo brolis seras Vendelis su savo ka- 
riais, beveik pusantro tūkstančio vyrų: apie dvidešimt riterių ir tiek pat 
skvairų, du šimtai raitų ietininkų, kalavijuočių ir laisvųjų raitelių, o visi kiti - 
pėstininkai, ginkluoti ietimis, šakėmis ir tridančiais. Lordas Vymanas liko 
prižiūrėti Baltojo uosto gynybinių įtvirtinimų. Beveik šešiasdešimties metų 
vyras tapo pernelyg stambus sėsti ant žirgo. 

- Jei būčiau žinojęs, kad dar kartą gyvenime matysiu karą, būčiau val- 
gęs mažiau ungurių, - tarė jis Ketlinai, kai sutiko jos laivą, abiem rankom 
plekšnodamas per didžiulį pilvą. Jo pirštai buvo stori kaip dešrelės. - Mano 
berniukai palydės jus saugiai iki sūnaus, tad nesibaiminkite. 

Jo abu „berniukai“ buvo vyresni už Ketliną, ir ji norėjo, kad jie nebūtų 
tokie panašūs į tėvą. Serui Viliui trūko dar kelių ungurių, kad nebegalėtų 
sėsti ant savo žirgo; jai buvo gaila vargšo gyvulio. Seras Vendelis, jaunesnysis 
„berniukas“, būtų buvęs storiausias jos pažinotas vyras, jei ji nebūtų sutikusi 
jo tėvo ir brolio. Vilis buvo tylus ir oficialus, Vendelis - plačiagerklis ir smar- 
kus; abu su prašmatniais jūrų vėplio ūsais ir plikomis tarsi vaiko užpakaliu- 
kas galvomis; atrodė, kad nė vienam nebelikę nė vieno drabužio be maisto 
dėmių. Tačiau ji juos mėgo; jie atvedė ją pas Robą, kaip buvo prisiekęs jų 
tėvas, o visa kita nebuvo svarbu. 

Jai buvo malonu matyti, kad sūnus išsiuntė žvalgus, net į rytus. Laniste- 
riai ateis iš pietų, kai ateis, tačiau gerai, kad Robas toks atsargus. Mano sūnus 
veda pajėgas į karą, pagalvojo ji, vis dar sunkiai tuo tikėdama. Ji siaubingai 
dėl jo bijojo ir dėl Vinterfelo, tačiau taip pat negalėjo nuslėpti, kaip juo di- 
džiuojasi. Prieš metus jis dar buvo berniukas. Kas jis dabar? 

Žvalgai pastebėjo Manderlių vėliavas - baltą vandėnį su trišakiu ran- 
koje, kylantį iš mėlynai žalios jūros - ir šiltai juos pasveikino. Jie buvo pa- 
lydėti į sausesnę ir aukštesnę vietą stovyklai. Seras Vilis čia liepė sustoti 
ir liko su savo vyrais prižiūrėti, kad būtų sukurti laužai ir pasirūpinta ar- 

kliais, o jo brolis Vendelis nujojo su Ketlina ir jos dėde išreikšti jų tėvo 
pagarbos savo lordui. 

Žemė po žirgų kanopomis buvo minkšta ir drėgna. Ji švelniai lingavo 
jiems jojant pro rūkstančius durpių laužus, pro virtinę arklių ir vežimų, aps- 
čiai prikrautų džiovintos duonos ir sūdytos jautienos. Ant akmenuotos aukš- 
tumėlės virš pelkėtų vietų jie prajojo lordo paviljoną iš storos burių drobės. 
Ketlina atpažino vėliavą - Hornvudų briedį, rudą tamsiai oranžiniame fone. 

Iškart už jos, per miglas, ji pastebėjo Keilino Griovio sienas ir bokštus... 
ar tai, kas iš jų liko. Didžiuliai juodo bazalto blokai, kiekvienas didumo sulig 
sklypininko namuku, gulėjo išmėtyti ir išvartyti kaip medinės vaiko kala- 
dėlės, pusiau prasmegusios į minkštą, pelkėtą žemę. Beveik nieko neliko iš 
gynybinės sienos, kuri kadaise buvo tokia pat aukšta kaip ir Vinterfelo. Me- 
dinio bokšto nesimatė nė ženklo: jis supuvo prieš tūkstantį metų ir nesimėtė 
nė rasto, žyminčio, kur jis stovėjo. Iš didžiulės Pirmųjų Žmonių tvirtovės 
buvo telikę trys bokštai... trys, kur kadaise jų stovėjo dvidešimt, jei galima 
tikėti pasakotojais. 

Vartų bokštas atrodė dar gana tvirtas ir netgi išlaikė po kelias pėdas ne- 
nugriuvusios sienos iš abiejų pusių. Girtuoklio bokštas pelkėje, kur kadaise 
suėjo pietinė ir vakarinė siena, buvo palinkęs kaip žmogus, lupantis ožius 
į griovį. O aukštas, liaunas Vaikų bokštas, kuriame, kaip pasakoja legenda, 
miško vaikai meldė savo bevardžius dievus, kad atsiųstų vandens kūjį, pra- 
rado pusę savo karūnos. Atrodė, tarsi kažkoks žvėris iškandžiojo tvirtovės 
bokšto viršūnę ir išspjaudė griuvėsius po pelkę. Visi trys bokštai žaliavo nuo 
samanų. Šiaurinėje Vartų bokšto pusėje tarp akmenų augo medis, jo kreivos 
šakos puošėsi skurdžiais baltais lapais. 

- Dievai maloningi, - sušuko seras Brindenas, pamatęs, kas driekiasi 
priešais juos. - Tai Keilino Griovys? Tai ne daugiau nei... 

- „mirtini spąstai, - užbaigė Ketlina. - Žinau, kaip jis atrodo, dėde. Aš 
irgi taip pamaniau pirmą kartą pamačiusi, bet Nedas mane patikino, kad 
griuvėsiai sunkiau įveikiami, nei atrodo. Trys likę bokštai valdo kelio klojinį 
iš visų pusių ir bet kuris priešas turi praeiti tarp jų. Pelkės čia nepereinamos, 
pilnos lakiojo smėlio, vandens akivarų ir knibžda gyvačių. Norėdama už- 
pulti bet kurį bokštą, kariuomenė gautų perbristi juosmenį siekiančią juodą 
pliurę, pereiti baziliskų pilną griovį ir užsikeberioti slidžiomis samanotomis 
sienomis, atsidengdami lankininkams iš kitų bokštų. - Ji liūdnai nusišypsojo 
dėdei. - O naktimis čia, sako, klaidžioja vaiduokliai, šaltos kerštingos dva- 
sios iš šiaurės, trokštančios pietiečių kraujo. 

Seras Brindenas nusijuokė. 

- Primink man čia neužsibūti. Kai paskutinį kartą lankiausi, aš pats bu- 
vau pietietis. 

Visų trijų bokštų viršūnėse plazdėjo vėliavos. Karstarkų prošvaistė — 
Girtuoklio bokšte, žemiau didvilkio; Vaikų bokšte - Greitdžono milžinas, 

sutraukęs grandines. Vartų bokšte plevėsavo tik Starkų vėliava. Ten įsitaisė 
Robas. Ketlina pasuko link jo, seras Brindenas ir seras Vendelis jojo už jos, 
žirgai lėtai žengė per rąstų ir lentų klojinį, kuris buvo patiestas per žalio ir 
juodo purvo laukus. 

Ji rado sūnų, apsuptą jo tėvo lordų vėliavininkų, erdvioje menėje, kur ap- 
rūkusiame židinyje kūrenosi durpių ugnis. Jis sėdėjo prie masyvaus akmeni- 
nio stalo, apkrauto žemėlapiais ir popieriais, ir dėmesingai kalbėjosi su Ruzu 
Boltonu ir Greitdžonu. Iš pradžių jis jos nepastebėjo... tačiau pamatė jo vil- 
kas. Didžiulis pilkas žvėris snaudė prie ugnies, bet Ketlinai įėjus pakėlė galvą 
ir jo auksinės akys susitiko su josios. Lordai staiga vienas po kito nutilo, ir 
Robas pamatė ją. 

— Mama? - tarė jis, jo balsas prikimo iš susijaudinimo. 

Ketlina norėjo bėgti prie jo, pabučiuoti jo mielą kaktą, apkabinti jį ran- 
komis ir laikyti taip stipriai, kad jam niekuomet nieko neatsitiktų... tačiau jo 
lordų akivaizdoje neišdrįso. Dabar jis vaidina vyro vaidmenį, ir ji jo neatims. 
Tad laikėsi kitame bazalto plokštės, kurią jie naudojo kaip stalą, gale. Didvil- 
kis atsistojo ant kojų ir nutapnojo per menę ten, kuri ji stovėjo. Jis atrodė 
didesnis, nei turi būti vilkas. 

— Užsiauginai barzdą, - tarė ji Robui, kol Pilkasis Vėjas uostinėjo ranką. 

Jis sutrikęs pasitrynė šeriuotą žandikaulį. 

— Taip. 

Barzda ant smakro buvo dar rudesnė nei plaukai. 

— Man ji patinka. - Ketlina švelniai paglostė vilkui galvą. - Su ja atro- 
dai panašus į mano brolį Edmurą. - Pilkasis Vėjas žaismingai krimstelėjo jai 
pirštus ir nulapsėjo į savo vietą prie ugnies. 

Seras Helmanas Tolhartas pirmasis pasekė didvilkį per menę atiduoti pa- 
garbos, priklaupė prieš ją ir priglaudė kaktą prie jos rankos. 

- Ledi Ketlina, - tarė jis, - mums ypač malonu jus matyti šiais neramiais 
laikais. - Juo pasekė Gloveriai, Galbartas ir Robetas, Greitdžonas Amberis ir 
visi, vienas po kito. Teonas Greidžojus buvo paskutinis. 

— Nesitikėjau sutikti jus čia, miledi, - tarė jis klaupdamasis. 

— Nemaniau, kad čia būsiu, - tarė Ketlina, - kol neišlipau į krantą Balta- 
jame uoste ir lordas Vymanas nepasakė, jog Robas sušaukė vėliavininkus. 
Jūs pažįstate jo sūnų, serą Vendelį. - Vendelis Manderlis išėjo į priekį ir nu- 
silenkė taip žemai, kiek leido juosmuo. - Ir mano dėdę, serą Brindeną Tulį, 
kuris paliko tarnystę seseriai dėl manosios. 

- Juodoji Žuvis, - tarė Robas. - Dėkoju, kad atvykote, sere. Mums reikia 
tokių drąsių vyrų. Ir jus, sere Vendeli, džiaugiuosi čia matydamas. Ar seras 
Rodrikas su jumis, mama? Pasiilgau jo. 

— Seras Rodrikas pakeliui į šiaurę iš Baltojo uosto. Aš jį pakėliau į kašte- 
lionus ir įsakiau laikyti Vinterfelą, iki mes sugrįšime. Meisteris Luvinas yra 
išmintingas patarėjas, tačiau neturi karo meno patirties. 

— Dėl to nesibaiminkite, ledi Stark, - bosu sudundėjo jai Greitdžonas. - 
Vinterfelas saugus. Mes greitai sukišime kalavijus Taivinui Lanisteriui į ši- 
kną, prašau man atleisti, ir tada keliausime į Raudonąją pilį išvaduoti Nedo. 

- Miledi, jei malonėtumėt, noriu paklausti, - Ruzas Boltonas, Dredfor- 
to lordas, kalbėjo silpnu balsu, tačiau, jam prabilus, didesni vyrai nutildavo 
pasiklausyti. Jo akys buvo keistai išblukusios, beveik bespalvės, o žvilgsnis 
trikdė. - Kalbama, kad jūs paėmėte į nelaisvę lordo Taivino kemžį sūnų. Ar 
atvedėte jį mums? Prisiekiu, mums būtų didelė nauda iš tokio įkaito. 

- Aš laikiau Tyrioną Lanisterį, bet dabar jau nebe, - teko prisipažinti Ke- 
tlinai. Nustėrusių balsų choras sutiko naujieną. - Nebuvau patenkinta, kaip 
ir jūs, milordai. Dievams atrodė, jog pridera jį išlaisvinti, padedant mano 
kvailei seseriai. - Ji žinojo, kad neturėtų taip atvirai rodyti paniekos, tačiau 
išsiskyrimas Ėrijoje nebuvo malonus. Ji pasisiūlė paimti su savimi lordą Ro- 
bertą ir keletą metų auklėti Vinterfele. Kitų berniukų draugija išeitų jam į 
naudą, drįso patarti. Laizos įniršis buvo baisus. 

- Nors tu man sesuo, - atsakė ji, - bet jei mėginsi pagrobti mano sūnų, 
išeisi pro Mėnulio duris. - Ką čia bepasakysi. 

Lordai nekantravo paklausinėti daugiau, tačiau Ketlina pakėlė ranką. 

— Neabejoju, kad turėsime tam laiko vėliau, o mano kelionė buvo sunki. 
Norėčiau pasikalbėti su sūnumi vienu. Žinau, atleisite man, milordai. - Nie- 
ko nepadarysi. Vedami visuomet paklūstančio lordo Hornvudo, vėliavinin- 
kai nusilenkė ir pasišalino. - Ir tu, Teonai, - pridūrė ji, pamačiusi, kad Grei- 
džojus delsia. Jis nusišypsojo ir paliko juos. 

Ant stalo buvo alaus ir sūrio. Ketlina prisipylė ragą, atsisėdo, gurkšnojo 
ir žiūrėjo į sūnų. Jis atrodė aukštesnis, nei paliko, o barzdos ražiena darė jį 
vyresnį. 

— Edmurui buvo šešiolika, kai jis užsiaugino pirmąsias žandenas. 

- Ir man jau tuoj bus šešiolika, - tarė Robas. 

- O dabar esi penkiolikos. Penkiolikos ir vedi karius į mūšį. Ar gali su- 
prasti, kodėl baiminuosi, Robai? 

Jo žvilgsnis rodė užsispyrimą. 

— Daugiau nėra kam. 

- Nėra? - pakartojo ji. - Atleisk, bet kas buvo tie vyrai, kuriuos čia ką 
tik mačiau? Ruzas Boltonas, Rikardas Karstarkas, Galbartas ir Robetas 
Gloveriai, Greitdžonas, Helmanas Tolhartas... galėtum perleisti vadovavi- 
mą bet kuriam iš jų. Gerieji dievai, galėjai pasiųsti netgi Teoną, nors aš jo 
nesirinkčiau. 

- Jie ne Starkai, - tarė jis. 

- Jie vyrai, Robai, subrendę mūšiuose. Dar nepraėjo nė metų, kai koveisi 
mediniu kalaviju. 

Tardama šiuos žodžius, ji išvydo jo akyse pyktį, tačiau jis dingo taip pat 
greitai, kaip ir atsirado, ir staiga jis vėl liko berniukas. 

- Žinau, - pasakė susigėdęs. - Ar tu... ar tu išsiųsi mane atgal į Vinterfelą? 

Ketlina atsiduso. 

— Reikėtų. Neturėjai išvykti. Tačiau nedrįstu, ne dabar. Atėjai per toli. 
Vieną dieną šie lordai žiūrės į tave kaip į savo siuzereną. Jei išsiųsiu tave da- 
bar, kaip vaiką, nuginamą į lovą be vakarienės, jie neužmirš ir juoksis iš to 
susibūrimuose. Ateis diena, kai tau reikės, kad jie tave gerbtų, netgi šiek tiek 
bijotų. Juokas yra baimės nuodas. Nepasielgsiu su tavimi šitaip, kad ir kaip 
norėčiau tave apsaugoti. 

- Dėkoju, motin, - oriai tarė jis, bet palengvėjimas buvo akivaizdus. 

Ji ištiesė ranką per stalą ir palietė jo plaukus. 

— Tu mano pirmagimis, Robai. Man tereikia į tave pasižiūrėti ir aš prisi- 
menu dieną, kai atėjai į šį pasaulį raudonu veidu ir klykiantis. 

Jis pakilo, aiškiai susidrovėjęs nuo jos prisilietimo, ir nuėjo prie židinio. 
Pilkasis Vėjas galva pasitrynė jam į koją. 

— Tu žinai... apie tėvą? 

— Taip. - Pranešimai apie staigią Roberto mirtį ir Nedo nuopuolį išgąsdi- 
no Ketliną labiau, nei ji būtų galėjusi pasakyti, tačiau ji neleis sūnui pama- 
tyti jos baimės. - Lordas Manderlis papasakojo man, kai išlipome Baltajame 
uoste. Ar turi kokių nors žinių apie seseris? 

— Atėjo laiškas, - atsakė Robas, kasydamas didvilkiui pakaklę. - Ir tau 
taip pat, tačiau jis atėjo į Vinterfelą su manuoju. - Jis nuėjo prie stalo, pasi- 
rausė tarp žemėlapių ir popierių ir grįžo su suglamžytu pergamentu. - Čia 
tas, kurį ji parašė man, nepagalvojau pasiimti tavojo. 

Kažkas Robo balse kėlė jai nerimą. Ji ištiesino popierių ir perskaitė. Susi- 
rūpinimą pakeitė nepasitikėjimas, tada pyktis, o galiausiai - baimė. 

— Tai Sersi laiškas, o ne tavo sesers, - tarė ji baigusi skaityti. - Tikroji Ži- 
nia yra ta, kurios Sansa nepasako. Rašo, kaip gerai ir švelniai Lanisteriai su 
ja elgiasi... Aš pažįstu grasinimą, net kuždamą. Jie laiko Sansą įkaite ir ketina 
ją pasilikti. 

— Neužsimenama apie Ariją, - susikrimtęs pabrėžė Robas. 

— Ne. - Ketlina nenorėjo galvoti, ką tai gali reikšti, ne dabar, ne čia. 

— Aš tikėjausi... jei vis dar laikytum Neūžaugą, pasikeisti įkaitais... - Jis 
paėmė Sansos laišką ir suglamžė jį kumštyje, ir iš to, kaip jis tai padarė, ji 
galėjo pasakyti, kad tai - nebe pirmas kartas. - Ar yra žinių iš Ėrijos? Aš 
parašiau tetai Laizai prašydamas padėti. Nežinai, ar ji sukvietė lordo Arino 
vėliavininkus? Ar Slėnio riteriai prie mūsų prisidės? 

— Tik vienas, - tarė ji, - pats geriausias iš jų, mano dėdė... bet Brinde- 
nas Juodoji Žuvis pirmiausia buvo Tulis. Mano sesuo neketina žengti toliau 
Kruvinųjų vartų. 

Robą tai labai nuvylė. 

— Mama, ką mes darysime? Aš surinkau visą kariuomenę, aštuoniolika 
tūkstančių vyrų, bet aš nežinau... aš nesu tikras... - Jis pažvelgė į ją, jo akys 

blizgėjo, išdidus jaunasis lordas akimirksniu sutirpo ir vėl virto vaiku, pen- 
kiolikmečiu berniuku, laukiančiu iš motinos atsakymo. 

Taip negerai. 

— Ko tu taip bijai, Robai? - švelniai paklausė ji. 

— Aš... - Jis nusuko galvą, kad paslėptų ištryškusią ašarą. - Jei mes Žy- 
giuosime... net jei laimėsime... Lanisteriai laiko Sansą ir tėvą. Jie juos nužu- 
dys, argi ne? 

- Jie nori, kad mes taip manytume. 

— Nori pasakyti, kad jie meluoja? 

— Aš nežinau, Robai. Žinau tik tiek, kad tau nėra iš ko rinktis. Jei keliausi 
į Karaliaus Uostą ir prisieksi ištikimybę, tau nebebus leista išvykti. Jei pa- 
bruksi uodegą ir grįši į Vinterfelą, neteksi lordų pagarbos. Kai kurie netgi 
gali pereiti Lanisterių pusėn. O tada karalienė, turėdama dar mažiau ko bi- 
joti, galės elgtis su kaliniais kaip tinkama. Mūsų didžiausia viltis, vienintelė 
tikra viltis, - jei tu įveiksi priešą mūšio lauke. Jei tau pasiseks paimti į ne- 
laisvę lordą Taiviną ar Karalžudį, tada mainai gali būti įmanomi, tačiau ir 
tai ne svarbiausia. Kol turėsi tiek galios, kad jie tavęs bijotų, Nedas ir tavo 
sesuo bus saugūs. Sersi pakankamai išmintinga, kad suprastų, jog jai gali jų 
prireikti siekiant taikos, jeigu karas atsigręžtų prieš ją. 

- O kas, jeigu karas neatsigręš prieš ją? - paklausė Robas. - Kas, jeigu jis 
atsigręš prieš mus? 

Ketlina paėmė jo ranką. 

— Robai, nešvelninsiu tau tiesos. Jei pralaimėsi, niekam iš mūsų nebeliks 
vilties. Sakoma, kad Uolos pilies širdyje tik akmuo. Atmink Reigaro vaikų 
likimą. 

Tada jaunuolio akyse ji išvydo baimę, tačiau matėsi ir stiprybė. 

— Tada aš nepralaimėsiu, - pasižadėjo jis. 

— Pasakyk man, ką žinai apie kovas upių žemėse? - paklausė ji. Norėjo 
išsiaiškinti, ar jis tikrai pasiruošęs. 

— Mažiau nei prieš porą savaičių įvyko mūšis kalvose žemiau Auksinio 
Danties, - ėmė pasakoti Robas. - Dėdė Edmuras pasiuntė lordą Vensą ir 
lordą Paiperį išlaikyti tarpeklio, tačiau Karalžudys juos užpuolė ir priver- 
tė bėgti. Lordas Vensas žuvo. Paskutinės žinios, kurias gavome, kad lordas 
Paiperis traukiasi prisidėti prie tavo brolio ir kitų jo vėliavininkų į Riveraną, 
o Džeimis Lanisteris lipa jam ant kulnų. Tačiau dar ne tai blogiausia. Per tą 
laiką, kol jie kariavo tarpeklyje, lordas Taivinas atvedė antrą Lanisterių ka- 
riuomenę ir aplenkė jį iš pietų. Sako, kad ji net didesnė nei Džeimio. 

Tėvas tikriausiai tai žinojo, nes jis pasiuntė keliasdešimt vyrų jiems pasi- 
priešinti su paties karaliaus vėliava. Jis paskyrė vadovauti kažkokiam pietų 
ponui, lordui Erikui ar Derikui, tačiau su juo jojo seras Reimunas Daris, ir 
laiške buvo sakoma, kad būrį sudaro ir kiti riteriai, ir paties tėvo sargybi- 
niai. Tačiau jie pateko į spąstus. Lordas Derikas nespėjo kirsti Raudonosios 

Šakos, kai Lanisteriai juos užgriuvo, kad ją kur dievai, tą karaliaus vėliavą, 
o Gregoris Kligeinas puolė iš nugaros, kai jie bandė atsitraukti per Mimų 
Brastą. Lordas Derikas ir dar keletas galbūt pabėgo, niekas tikrai nežino, bet 
seras Reimunas žuvo ir dauguma mūsų vyrų iš Vinterfelo. Lordas Taivinas 
uždarė karališkąjį kelią ir dabar jis žygiuoja link Heirinholo, pakeliui viską 
degindamas. 

Baisiau nebūna, pagalvojo Ketlina. Buvo blogiau, nei ji įsivaizdavo. 

— Ketini sutikti jį čia? - paklausė. 

- Jei jis prieis, tačiau niekas taip nemano, - tarė Robas. - Pasiunčiau žinią 
Houlandui Rydui, senam tėvo draugui prie Pilkųjų Vandenų posto. Jei La- 
nisteriai atsidurtų šiapus Sąsmaukos, balų žmonės nuleidinėtų jiems kraują 
kiekviename žingsnyje, bet Galbartas Gloveris sako, kad lordas Taivinas tam 
per protingas, o Ruzas Boltonas pritaria. Jis laikysis prie Trišakio, įsitikinę 
jie, vieną po kitos užimdamas upių lordų pilis, kol Riveranas liks vienas. Tu- 
rime žygiuoti į pietus jo pasitikti. 

Vien nuo tokios minties Ketliną iki kaulų persmelkė šaltis. Ką gali pada- 
ryti penkiolikmetis berniukas prieš mūšiuose užgrūdintus karo vadus, to- 
kius kaip Džeimis ir Taivinas Lanisteriai? 

— Ar tai išmintinga? Čia tu tvirtai įsikūręs. Sakoma, kad senieji Šiaurės 
karaliai Keilino Griovyje galėdavo atsilaikyti ir atremti dešimt kartų dides- 
nes pajėgas už jų. 

— Taip, bet mūsų maistas ir kitos atsargos senka, be to, čia ne tokia žemė, 
iš kurios lengva pragyventi. Mes laukėme lordo Manderlio, tačiau dabar, kai 
jo sūnūs prisijungė, reikia žygiuoti. 

Ji suvokė, kad girdi lordus vėliavininkus kalbant sūnaus balsu. Per dau- 
gelį metų ji daug jų priėmė Vinterfele ir būdavo laukiama su Nedu prie jų 
židinių ir stalų. Ji žinojo, kokie tai vyrai, kiekvienas. Kažin, ar Robas žino. 

Ir vis dėlto jų kalbose buvo prasmės. Kariuomenė, kurią surinko jos 
sūnus, nebuvo nuolatinė, kokią įpratę išlaikyti Laisvieji miestai; ir ne sar- 
gybinių, kuriems mokama, pajėgos. Dauguma kariauninkų buvo prasčio- 
kai: smulkūs ūkininkai, laukininkai, žvejai, piemenys, smuklininkų sūnūs, 
prekybininkai ir kailiadirbiai, praskiesti samdomais kalavijuočiais ir lais- 
vaisiais raiteliais, ištroškusiais grobio. Savo lordų šaukiami, jie susirinko... 
bet ar ilgam? 

— Žygiuoti gerai, - tarė ji sūnui, - tačiau kur ir su kokiu tikslu? Ką ketini 
daryti? 

Robas dvejojo. 

— Greitdžonas mano, kad turime pulti lordą Taiviną, užklupti jį netikė- 
tai, — atsakė jis, - tačiau Gloveris ir Karstarkai mano, kad būtų protingiau 
apeiti jo kariuomenę ir prisidėti prie dėdės, sero Edmuro, prieš Karalžudį. - 
Jis perbraukė pirštais susitaršiusius kaštoninius plaukus, visai nusiminęs. — 
Nors, kol pasieksime Riveraną... Nesu tikras... 

- Būk tikras, - tarė Ketlina sūnui, - arba grįžk namo ir vėl pasiimk me- 
dinį kalaviją. Negali atrodyti neryžtingas tokių vyrų kaip Ruzas Boltonas ir 
Rikardas Karstarkas akivaizdoje. Nesuklysk, Robai, - tai tavo vėliavininkai, 
o ne draugai. Tu pats pasiskyrei save mūšio vadu. Tai ir vadovauk. 

Jos sūnus pažvelgė į ją nustebęs, negalėdamas patikėti savo ausimis. 

— Gerai, mama. 

— Dar kartą klausiu. Ką tu ketini daryti? 

Robas ištiesė ant stalo žemėlapį, apšiurusią senos odos skiautę, išmargin- 
tą išblukusių dažų linijomis. Vienas galas susisuko nuo dažno vyniojimo; jis 
prispaudė jį durklu. 

— Abu planai turi privalumų, bet... žiūrėk, jei mėginsime apeiti lordo Tai- 
vino pajėgas, rizikuojame atsidurti tarp jo ir Karalžudžio, o jei jį pulsime... 
pagal visus pranešimus, jis turi daugiau vyrų nei aš ir daug daugiau šarvuotų 
raitelių. Greitdžonas sako, kad tai nesvarbu, jei užklupsime jį be kelnių, bet 
man atrodo, kad tokį patyrusį mūšiuose vyrą kaip Taiviną Lanisterį nebus 
lengva užklupti iš netyčių. 

— Gerai, - tarė ji. Kai jis sėdėjo, sukdamas galvą prie žemėlapio, jo balse 
girdėjosi Nedo aidas. - Papasakok man daugiau. 

— Aš palikčiau nedideles pajėgas čia saugoti Keilino Griovio, daugiausia 
lankininkus, ir su kitais išžygiuočiau klojiniu, - aiškino jis, - tačiau, kai būsi- 
me už Sąsmaukos, padalinčiau pajėgas į dvi dalis. Pėstininkai galėtų žygiuoti 
karališkuoju keliu, tuo tarpu raiteliai kirstų Žaliąją Šaką prie Dvynių. - Jis 
parodė žemėlapyje. - Kai lordas Taivinas išgirs, kad mes keliaujame į pietus, 
jis nužygiuos į šiaurę susiremti su pagrindinėmis mūsų pajėgomis, palikęs 
mūsų raitelius laisvai skubėti vakarine pakrante į Riveraną. - Robas atsisėdo, 
nelabai drįsdamas šypsotis, tačiau gana patenkintas savimi ir trokšdamas jos 
pagyrimo. 

Ketlina rūsčiai susiraukė ir pažiūrėjo į žemėlapį. 

— Upė perskirs tavo kariuomenę į dvi dalis. 

- Ir Džeimį su lordu Taivinu, - nekantriai tarė jis. Galiausiai pražydo 
šypsena. - Žaliojoje Šakoje nėra brastos, išskyrus tą, kur Robertas laimėjo 
karūną. Nėra kaip pereiti iki pat Dvynių, kurie yra štai čia, o tą tiltą gina lor- 
das Frėjus. Jis tavo tėvo vėliavininkas, argi ne? 

Vėluojantis lordas Frėjus, pagalvojo Ketlina. 

— Taip, — sutiko ji, - bet mano tėvas juo niekada nepasitikėjo. Ir tu netu- 
rėtum. 

— Nepasitikėsiu, - pažadėjo Robas. - Tai ką manai? 

Nepaisant visko, ji buvo sužavėta. Jis atrodo kaip Tulis, pagalvojo ji, ta- 
čiau jis savo tėvo sūnus, ir Nedas gerai jį išmokė. 

— Kurioms pajėgoms tu vadovausi? 

— Raitelių, - iš karto išpyškino jis. Ir vėl kaip tėvas; Nedas visuomet im- 
davosi pavojingesnės užduoties. 

— O kitoms? 

- Greitdžonas nuolatos kalba, kad turėtume sumalti lordą Taiviną. Pa- 
maniau, suteiksiu jam tą garbę. 

Tai buvo pirmasis klaidingas jo žingsnis, tačiau kaip jam tai parodyti ne- 
sužeidžiant jo vos apsiplunksnavusio pasitikėjimo? 

— Tavo tėvas sykį man sakė, kad Greitdžonas didžiausias jo pažinotas be- 
baimis. 

Robertas šyptelėjo. 

- Pilkasis Vėjas nukando jam du pirštus ir jis tik nusijuokė iš to. Tai tu 
sutinki? 

— Tavo tėvas nėra bebaimis, - pabrėžė Ketlina. - Jis drąsus, bet tai ne 
tas pats. 

Jos sūnus akimirką dvejojo. 

— Rytinės pajėgos bus viskas, kas stovi tarp lordo Taivino ir Vinterfelo, - 
susimąstęs pasakė. — Na, jie ir tie keli lankininkai, kuriuos paliksiu čia, Keili- 
no Griovyje. Tad man reikia ne bebaimio, tiesa? 

- Taip. Manyčiau, tau reikia protingo, o ne bebaimio. 

— Ruzas Boltonas, - išpoškino Robas. - Tas vyras mane gąsdina. 

- Tada melskimės, kad jis išgąsdintų ir Taiviną Lanisterį. 

Robas linktelėjo ir suvyniojo žemėlapį. 

— Aš duosiu įsakymus ir surinksiu žmones, kad parlydėtų tave į Vin- 
terfelą. 

Ketlina bandė išlikti stipri dėl Nedo ir to užsispyrusio drąsuolio sūnaus. 
Ji nustūmė neviltį ir baimę šalin, tarsi tai būtų apdarai, kurių neketina vilkė- 
ti... tačiau dabar pamatė, kad vis dėlto juos apsivilko. 

— Aš nekeliausiu į Vinterfelą, - išgirdo save sakant, nustebinta netikėtų 
ašarų, aptemdžiusių jai akis. - Mano tėvas galbūt miršta už Riverano sienų. 
Mano brolis apsuptas priešų. Privalau vykti pas juos. 


TYRIONAS 


(ss Čeiko iš Juodaausių dukra, išėjo apsižvalgyti ir tai ji parnešė žinią 
apie kariuomenę kryžkelėje. 

- Sprendžiant iš laužų, yra dvidešimt tūkstančių vyrų, - spėjo ji. - Jų vė- 
liavos raudonos su auksiniu liūtu. 

— Tavo tėvas? - paklausė Bronas. 

— Arba mano brolis Džeimis, - atsakė Tyrionas. - Netrukus sužinosi- 
me. - Jis nužvelgė savo driskių plėšikų gaują: beveik trys šimtai Akmeninių 
Varnų, Mėnulio Brolių, Juodaausių ir Apdegėlių; tai buvo tik užuomazga pa- 
jėgų, kurias tikėjosi surinkti. Guntoras, Gurno sūnus, net ir dabar dar ragino 
prisidėti kitus klanus. Pagalvojo, ką darys jo lordas tėvas su šiais kailiais apsi- 
taisiusiais ir vogtos geležies plovom ginkluotais nusikaltėliais. Tiesą sakant, 
jis ir pats nežinojo, ką apie juos manyti. Jis jų vadas ar belaisvis? Dažniausiai 
atrodė, kad ir tas, ir tas. - Būtų geriausia man joti vienam, - pasiūlė jis. 

— Geriausia Tyrionui, Taivino sūnui, - pašiepė Ulfas, atstovaujantis Mė- 
nulio Broliams. 

Moksantis Šiaga atrodė grėsmingai. 

- Šiagai, Dolfo sūnui, tai nepatikti. Šiaga keliauti su mažvyriu ir, jei 
mažvyris meluoja, Šiaga nurėš jam pimpalas... 

— „ir sušers ožkoms, taip, - pavargęs užbaigė Tyrionas. - Šiaga, duodu 
tau Lanisterio žodį, aš sugrįšiu. 

— Kodėl turėtume tikėti tavo žodžiu? - Čela buvo maža, smarki moteris, 
plokščia kaip berniukas ir nekvaila. - Žemumų lordai ne sykį yra melavę 
mūsų klanams. 

- Tu mane žeidi, Čela, - tarė Tyrionas. - O aš jau maniau, kad tapom 
draugais. Bet kaip norit. Josi su manimi; Šiaga ir Konas atstovaus Akmeni- 
nėms Varnoms, Ulfas - Mėnulio Broliams, Timetas, Timeto sūnus, - Apde- 
gėliams. - Vardijami klanų vyrai pasikeitė atsargiais žvilgsniais. - Visi kiti 
lauks čia, kol pašauksiu. Pasistenkite neišsiskersti ir nesuluošinti vienas kito, 
kol manęs nebus. 

Jis spustelėjo kulnais ristūną ir nušuoliavo, jiems neliko nieko kito, tik 
sekti paskui arba nejudėti iš vietos. Jam tiko ir viena, ir kita, kad tik jie ne- 
susėstų pasikalbėti per visą dieną ir naktį. Tai buvo klanų bėda: jie buvo įsi- 
tikinę, jog taryba turi išklausyti kiekvieną, tad nepaliaujamai ginčydavosi 
dėl visko. Net jų moterims buvo leidžiama kalbėti. Nenuostabu, kad praėjo 
šimtmečiai nuo tada, kai jie paskutinį kartą grasino Slėniui smarkiau nei pa- 
drikais įsiveržimais. Tyrionas ketino tai pakeisti. 


474 GEORGE R. R. MARTIN 


Bronas risnojo greta. Už jų, kiek panarnėję, sekė penki klanų vyrai; ant 
per mažų jiems arklėkų, liesų padarų, kurie atrodė panašūs į ponius, o kalvų 
šlaitais laipiojo it ožkos. 

Akmeninės Varnos jojo greta, Čela ir Ulfas irgi laikėsi drauge, kaip 
tvirtų ryšių siejami Mėnulio Broliai ir Juodaausiai. Timetas, Timeto sū- 
nus, jojo vienas. Kiekvienas Mėnulio kalnų klanas baiminosi Apdegėlių, 
kurie kankindavo savo kūną ugnimi įrodinėdami drąsą ir (žmonės sakė) 
per puotas kepdavosi vaikus. Net kiti Apdegėliai baiminosi Timeto, kuris 
sulaukęs pilnametystės išsilupo sau kairę akį iki baltumo įkaitintu peiliu. 
Tyrionas pagalvojo, kad kur kas įprasčiau vaikinui būtų buvę nusideginti 
spenelį, pirštą ar (jei jis tikrai drąsus arba visiškas beprotis) ausį. Sprendi- 
mas išsilupti akį sukėlė tokią pagarbią baimę Timeto bičiuliams Apdegė- 
liams, kad jie akimirksniu praminė jį Raudonąja Ranka, kas, matyt, reiškė 
kažkokį karo vadą. 

— Man įdomu, ką nusidegino jų karalius, - Bronui tarstelėjo Tyrionas, iš- 
girdęs pasakojimą. Rizendamas samdomas kalavijuotis timptelėjo už šaku- 
mo... tačiau net ir Bronas pagarbiai kalbėjo prie Timeto. Jei vyras toks mai- 
šytgalvis, kad gali išsilupti akį, vargu ar švelniai elgsis su savo priešais. 

Tolimi sargybiniai spunksojo iš netašyto akmens bokštų, kai draugija 
nusileido per žemesniąsias kalvas, ir kartą Tyrionas išvydo praskrendantį 
juodvarnį. Kur aukštasis kelias sukosi tarp dviejų uolėtų atodangų, jie prijo- 
jo pirmąjį priešakinės sargybos būrį. Keturių pėdų aukštumo žemių pylimas 
atkirto kelią, o tuzinas arbaletininkų jį saugojo. Tyrionas sustabdė savo ben- 
drakeleivius per arbaleto šūvį ir prie pylimo nujojo vienas. 

— Kas čia vadovauja? - riktelėjo. 

Kapitonas netruko prisistatyti ir dar mikliau paskyrė palydą, atpažinęs 
lordo sūnų. Pro pajuodusius laukus ir sudegintus įtvirtinimus jie nujojo 
žemyn link upės ir Žaliosios Trišakio Šakos. Tyrionas nematė lavonų, ta- 
čiau aplink skraidė tuntai kranklių ir maitėdžių varnų; čia vyko mūšis, ir 
neseniai. 

Už pusės mylios nuo kryžkelės kėpsojo suręstos nusmailintų mietų už- 
tvaros, saugomos ietininkų ir lankininkų. Už jų, kiek toliau, driekėsi stovy- 
kla. Nuo šimtų ugniakurų vinguriavo plonyčiai dūmų siūlai, po medžiais sė- 
dėjo šarvuoti vyrai ir galando kalavijus, o pažįstamos vėliavos plevėsavo ant 
kotų, įbestų į purviną žemę. 

Jiems priartėjus prie mietų, jų atremti pasirodė raitelių būrys. Juos ve- 
dantis riteris vilkėjo sidabriniais šarvais, nusagstytais ametistais ir prideng- 
tais dryžuotu purpuro ir sidabro apsiaustu. Ant jo skydo matėsi vienaragis, 
o nuo arklio šalmo kyšojo dviejų pėdų ilgio įviji ragai. Tyrionas sustojo pa- 
sisveikinti. 

- Sere Flementai. 

Seras Flementas Braksas pakėlė antveidį. 

- Tyrionai, - nustebęs tarė. - Milorde, mes visi baiminomės, kad jūs žu- 
vot arba... - Jis abejodamas žvilgtelėjo į klanų narius. - Šie... jūsų bendrake- 
leiviai... 

- Artimi draugai ir ištikimi šalininkai, - paaiškino Tyrionas. - Kur galė- 
čiau rasti lordą tėvą? 

— Vadavietę jis įkūrė kryžkelės smuklėje. 

Tyrionas nusijuokė. Kryžkelės smuklė! Galbūt vis dėlto dievai teisingi. 

- Nedelsdamas su juo pasimatysiu. 

- Gerai, milorde, - seras Flementas apsuko žirgą ir riktelėjo įsakymą. Iš 
žemės buvo ištrauktos trys eilės mietų, kad linijoje atsirastų tarpas prajoti. 
Tyrionas įvedė pro jį savo draugiją. 

Lordo Taivino stovykla driekėsi per mylią. Čelos spėjimas apie dvidešimt 
tūkstančių vyrų buvo beveik tikslus. Eiliniai apsistojo po atviru dangumi, ta- 
čiau riteriai pasistatė palapines, o kai kurie kilmingi lordai iškėlė paviljonus, 
didžiulius kaip namas. Tyrionas pastebėjo Presterių raudonąjį bulių, lordo 
Kreikholo margą šerną, Marbrandų liepsnojantį medį, Lydenų opšrų. Rite- 
riai sveikino jį, risčia jojantį pro juos, o kariai atvirai stebėdamiesi žiopsojo 
į klanų vyrus. 

Šiaga dėbčiojo į juos; per savo gyvenimą jis nebuvo matęs tiek vyrų, žir- 
gų ir ginklų. Kiti kalnų plėšikai geriau slėpė savo veido išraišką, tačiau Ty- 
rionas neabejojo, kad juos apėmusi tokia pat pagarbi baimė. Kuo toliau, tuo 
geriau. Kuo didesnį įspūdį jiems padarys Lanisterių galia, tuo lengviau bus 
juos valdyti. 

Smuklė ir jos arklidės buvo beveik tokios, kaip ir prisiminė, tačiau buvusį 
kaimą priminė tik išvartyti akmenys ir aprūkę pamatai. Kieme buvo suręstos 
kartuvės, o jose kabantis pakaruoklis aplipęs krankliais. Tyrionui artinantis 
jie pakilo į orą, karksėdami ir plasnodami juodais sparnais. Jis nulipo nuo 
žirgo ir apžiūrėjo, kas likę iš lavono. Paukščiai nulesė moters lūpas ir didžią- 
ją dalį skruostų, apnuogindami dėmėtus raudonus dantis it šlykštų šypsnį. 
„Teprašiau tik kambario, valgio ir ąsočio vyno, - priminė jai priekaištingai 
atsidusęs. | 

Iš arklidžių nenoriai išlindo vaikinukai pasirūpinti jų arkliais. Šiaga ne- 
norėjo patikėti jiems savojo. 

— Vaikis nepavogs tavo kumelės, - patikino Tyrionas. - Jis tenori ją pa- 
„šerti avižomis, pagirdyti ir iššukuoti kailį. - Šiagos kailis irgi prašėsi nušvei- 
čiamas, tačiau būtų netaktiška tai pasakyti. - Duodu žodį, šiai kumelpalaikei 
nieko nenutiks. 

Niūriai pažvelgęs Šiaga paleido vadeles. 

- Tai Šiagos, Dolfo sūnaus, žirgas, - suriaumojo jis arklininkui. 


476 GEORGE R. R. MARTIN 


- Jei jis jos negrąžins, nurėši jam pimpalą ir sušersi ožkoms, - pažadėjo 
Tyrionas. - Jei rasi ožkų. 

Po smuklės iškaba, abipus durų, stovėjo pora giminės sargybinių avieti- 
niais apsiaustais ir šalmais su liūtu. Tyrionas atpažino jų kapitoną. 

— Kur tėvas? 

— Didžiajame kambaryje, milorde. 

— Mano vyrai norės mėsos ir midaus, - pasakė Tyrionas. - Pasirūpink, 
kad juos pavalgydintų. - Jis įžengė į smuklę ir ten rado tėvą. 

Taivinas Lanisteris, Kasterli Uolos pilies lordas ir Vakarų sergėtojas, buvo 
įpusėjęs penktą dešimtį, tačiau smarkus kaip dvidešimtmetis. Net sėdėda- 
mas atrodė aukštas, ilgakojis, plačiapetis ir plokščiu pilvu. Jo plonas rankas 
raizgė raumenys. Kai jo kadaise tankūs auksiniai plaukai pradėjo retėti, jis 
įsakė kirpėjui nuskusti jį plikai; lordas Taivinas netikėjo pusinėmis priemo- 
nėmis. Jis taip pat nusiskuto ūsus ir smakrą, tačiau pasiliko žandenas: dvi 
plačias susiraičiusių plaukų tankynes, kurios dengė didžiąją dalį skruostų 
nuo ausies iki žandikaulio. Jo akys buvo blyškiai žalios, išmargintos aukso 
taškučiais. Kvailys, kokio pasaulis nėra matęs, sykį pajuokavo, kad ir lordo 
Taivino šūdas išmargintas auksu. Sako, kad tas šmaikštuolis vis dar gyvas, 
pūva giliai Kasterli Uolos požemiuose. 

Kai Tyrionas įžengė į bendrąjį kambarį, seras Kevanas Lanisteris, vienin- 
telis išlikęs gyvas tėvo brolis, dalijosi su lordu Taivinu alaus ąsočiu. Jo dėdė 
buvo stuomening4s ir praplikęs, trumpai kirpta geltona barzda, įrėminančia 
sunkų žandikaulį. Seras Kevanas jį pamatė pirmas. 

— Tyrionai, - nustebęs tarė. 

— Dėdė, - lenkdamasis atitarė Tyrionas. - Ir lorde tėve. Kaip malonu jus 
čia rasti. 

Lordas Taivinas nesujudėjo kėdėje, tačiau metė į neūžaugą sūnų ilgą, ti- 
riamą žvilgsnį. 

— Matau, kad gandai apie tavo mirtį buvo gerokai perdėti. 

- Atleiskite, kad nuvyliau, tėve, - rėžė Tyrionas. - Nereikia pulti manęs 
apkabinti, nenorėčiau, kad persitemptumėte. - Jis nuėjo per kambarį iki 
stalo, kas žingsnis skaudžiai jausdamas kelią, kurį turėjo nukrypuoti trum- 
pomis kojomis. Kaskart, stebimas tėvo akių, jis nejaukiai suvokdavo savo 
luošumą ir trūkumus. - Kaip malonu, kad stojote į karą dėl manęs, - tarė, 
užsiropštęs ant kėdės ir įsipylęs puodelį tėvo alaus. 

— Kiek aš Žinau, tai tu visa tai pradėjai, - žėrė lordas Taivinas. - Tavo bro- 
lis Džeimis niekuomet nebūtų leidęsis romiai sugaunamas moters. 

- Tuo mes su Džeimiu ir skiriamės. Be to, jis gerokai aukštesnis, kaip ti- 
kriausiai pastebėjot. 

Jo tėvas negirdomis nuleido šį sąmojį. 

— Kalbame apie mūsų giminės garbę. Neturėjau kitos išeities, tik pulti. 
Niekas nepralieja Lanisterių kraujo nebaudžiamas. 

- Išgirskite mano riaumojimą, - šyptelėjo Tyrionas. Lanisterių žodžiai. 
Tiesą sakant, nebuvo pralieta nė lašo mano kraujo, nors kartą ar du nedaug 
trūko. Moreką ir Džiuką nužudė. 

— Turbūt pageidausi naujų vyrų? 

— Nesivarginkit, tėve, įsigijau nuosavų. - Jis pabandė nuryti alų. Gėrimas 
buvo rudas ir mielingas, toks tirštas, kad beveik galėjai kramtyti. Tiesą sa- 
kant, puikus. Gaila, kad tėvas pakorė smuklininkę. - Kaip einasi jūsų kare? 

Atsakė dėdė: 

— Tam kartui gerai. Seras Edmuras išmėtė negausius būrius vyrų savo pa- 
sienyje, kad sustabdytų mūsų įsiveržimus, o tavo tėvas ir aš didžiąją dalį jų 
sunaikinome, jiems nespėjus persigrupuoti. 

— Tavo brolis maudosi šlovės spinduliuose, - pasakė tėvas. - Jis sutriuš- 
kino lordus Vensą ir Paiperį prie Auksinio Danties ir susidūrė su stipriomis 
Tulių jėgomis prie Riverano sienų. Trišakio lordams teko bėgti. Seras Edmu- 
ras Tulis buvo paimtas į nelaisvę drauge su dauguma savo riterių ir vėliavi- 
ninkų. Lordas Blekvudas parvedė keletą likusių gyvų atgal į Riveraną, kur 
Džeimis laiko juos apsiaustyje. Visi kiti išsilakstė po savo tvirtoves. 

— Su tavo tėvu žygiuojame prieš kiekvieną iš eilės, - paaiškino seras Keva- 
nas. - Lordo Blekvudo nelikus, Reiventris krito iš karto, o ledi Vent atidavė 
Heirinholą, mat neatsirado jį ginti norinčių vyrų. Seras Gregoris sudegino 
Paiperius ir Brakenus... 

- Nepalikdamas jums priešininkų? - perklausė Tyrionas. 

— Ne visai, - tarė seras Kevanas. - Molisteriai vis dar laiko Jūrų sargybą, o 
Valderis Frėjus vadovauja savo įgulai Dvyniuose. 

— Nesvarbu, - pasakė lordas Taivinas. - Frėjus ateina į mūšio lauką tik 
ore užuodęs pergalės kvapą, o dabar viskas pradvisę. O Džeisonui Moliste- 
riui stinga jėgų kovoti vienam. Džeimiui užėmus Riveraną, jie abu mikliai 
priklaups. Jei mums nepasipriešins Starkai ir Arinai, galima sakyti, kad karą 
laimėjome. 

- Jumis dėtas, labai nesinervinčiau dėl Arinų, - tarė Tyrionas. - Starkai — 
visai kas kita. Lordas Edardas... 

— „yra mūsų įkaitas, - tarė tėvas. - Jis negali vesti kariuomenės, pūdamas 
Raudonosios pilies požemiuose. 

— Ne, - sutiko seras Kevanas, - bet jo sūnus sušaukė vėliavininkus ir lau- 
kia Keilino Griovyje su stipriomis pajėgomis. 

— Nė vienas kalavijas nėra stiprus, kol neišbandytas, - pareiškė lordas 
Taivinas. - Starkų berniukas - tik vaikas. Neabejoju, kad jam patinka karo 
rago gausmas ir vėjyje plevėsuojančių jo vėliavų vaizdas, tačiau viskas bai- 
giasi skerdynėmis. Kažin, ar jis jų norėtų. 

Reikalai pasidarė įdomūs, kol jo nebuvo, pagalvojo Tyrionas. 

— O ką veikia mūsų bebaimis monarchas, kol vyksta „skerdynės“? - ste- 
bėjosi jis. - Kaip mano žavinga ir įtaigi sesuo sugebėjo įtikinti Robertą įka- 
linti savo mieląjį draugą Nedą? 

- Robertas Barateonas mirė, - pranešė jam tėvas. - Dabar Karaliaus Uos- 
tą valdo tavo sūnėnas. 

Tyrionas apstulbo. 

— Turite omeny, mano sesuo. - Jis nurijo dar vieną gurkšnį alaus. Kara- 
lystė taps visiškai kitokia, jei Sersi valdys vietoj savo vyro. 

- Jei nori būti naudingas, paskirsiu tave vadu, - tarė tėvas. - Markas Pai- 
mūsų žemes prie Raudonosios Šakos. 

Tyrionas caktelėjo. 

- Kaip akiplėšiška iš jų pusės priešintis. Mielai juos nubausčiau už tokį 
įžūlumą, tėve, bet, tiesą sakant, mane spaudžia svarbesni reikalai. 

— Tikrai? - lordas Taivinas nė kiek nenustebo. - Čia dar vėliau prisidėjo 
pora Nedo Starko įkyruolių, kurie neduoda ramybės mūsų plėšikaujantiems 
būriams. Tai Berikas Dondarionas, kažkoks nupiepęs ponaitėlis, apsėstas 
karžygio manijos. Jį lydi storas juokingas žynys, tas, kuris mėgsta uždegti 
savo kalaviją. Ar susitvarkytum su jais prieš pasprukdamas? Pernelyg nesu- 
gadintum reikalo? 

Atgalia ranka Tyrionas nusišluostė burną ir nusišypsojo. 

- Tėve, man širdis sušyla, kai pagalvoju, kad galit patikėti man... kiek, 
dvidešimt vyrų? Penkiasdešimt? Esate tikras, kad galite tiek duoti? Ką gi, 
nesvarbu. Jei susitiksiu Torą ir lordą Beriką, nuplaksiu juos abu. - Jis nulipo 
nuo kėdės ir nukrypavo prie indaujos, kur apdėtas vaisiais gulėjo baltas gys- 
lotas sūris. - Vis dėlto pirmiausia turiu išpildyti keletą duotų pažadų, - tarė 
atsipjovęs riekelę. - Man reikės trijų tūkstančių šalmų, tiek pat ilgų grandi- 
ninių marškinių, taip pat kalavijų, iečių, plieninių ietigalių, vėzdų su meta- 
line buože, kovos kirvių, šarvinių pirštinių, kaklo šarvų, antblauzdžių, ant- 
krūtinių, vežimų visam tam turtui gabenti... 

Durys už jo taip triukšmingai atsilapojo, kad Tyrionas vos neišmetė sū- 
rio. Seras Kevanas keikdamasis pašoko, kai sargybos kapitonas nuskriejo per 
kambarį ir išsitėškė ugniakure. Kol jis klupinėjo šaltuose pelenuose su ant 
šono nusmukusiu liūto šalmu, Šiaga triaukštelėjo vyro kalaviją pusiau, pasi- 
dėjęs ant kelio, storo kaip medžio kamienas, numetė nuolaužas ir įdrimblino 
į kambarį. Paskui atsekė jo smarvė, sodresnė nei sūrio ir užimanti nosį už- 
daroje erdvėje. 

— Mažasis rudonkepuri, - suurzgė jis, - kai kitą kartą apnuoginsi ginklą 
prieš Šiagą, Dolfo sūnų, nurėšiu tau pimpalą ir pakepinsiu ant ugnies. 

— Ką, nebėra ožkų? - paklausė Tyrionas, atsikąsdamas sūrio. 

Kiti klanų vyrai įsigriozdino įkandin Šiagos, Bronas su jais. Samdomas 
kalavijuotis gailiai gūžtelėjo Tyrionui. 

— Kas tokie būsite? - paklausė lordas Taivinas, šaltas it sniegas. 

— Jie palydėjo mane namo, tėve, - paaiškino Tyrionas. - Ar galiu juos 
pasilikti? Jie daug nevalgo. 

Niekas nesišypsojo. 

— Kokią teisę turi laukiniai įsiveržti į mūsų tarybą? — norėjo žinoti seras 
Kevanas. 

— Laukiniai, žemupių lorde? - Nupraustas Konas gal būtų buvęs gražus. 
Mes laisvi Žmonės, o laisvi žmonės turi teisę dalyvauti visose karo tarybose. 

- Kuris iš jų liūtų lordas? - paklausė Čela. 

- Jie abu seni, - pareiškė Timetas, Timeto sūnus, kuris dar nebuvo sulau- 
kęs dvidešimties metų. 

Seras Kevanas uždėjo ranką ant kalavijo rankenos, tačiau jo brolis dviem 
pirštais palietė riešą ir greitai sulaikė. Lordas Taivinas atrodė nė kiek nesu- 
trikęs. 

- Tyrionai, ar pamiršai geras manieras? Teikis supažindinti mus su savo... 
garbingais svečiais. 

Tyrionas aplaižė pirštus. 

- Su malonumu, - tarė. - Ši garbinga panelė yra Čela, Čeiko iš Juodaau- 
sių dukra. 

— Aš ne mergelė, - užprotestavo Čela. - Mano sūnūs sudaro penkiasde- 
šimt ausų. 

- Tegul sudaro dar penkiasdešimt. - Tyrionas nukrypavo nuo jos. - Tai 
Konas, Korato sūnus. Šiaga, Dolfo sūnus, yra tas, kuris atrodo kaip Kasterli 
Uolos pilis su plaukais. Jie yra Akmeninės Varnos. Čia Ulfas, Umaro sūnus iš 
Mėnulio Brolių, o čia - Timetas, Timeto sūnus, Apdegėlių Raudonoji Ran- 
ka. O tai Bronas - samdomas kalavijuotis, niekam neprisiekęs ištikimybės. 
Per trumpą laiką, kai jį pažįstu, jis jau dukart pakeitė puses, tad jūs turėtu- 
mėt kuo puikiausiai sutarti, tėve. - Bronui ir klanų vyrams jis tarė: - Leiskite 
pristatyti mano lordą tėvą Taiviną, Tito sūnų iš Lanisterių giminės, Kasterli 
Uolos pilies lordą, Vakarų sergėtoją, Lanisporto skydą, buvusią ir būsimą 
karaliaus ranką. 

Lordas Taivinas pakilo oriai ir mandagiai. 

— Net ir vakaruose mes girdėjome apie Mėnulio kalnų karių šaunumą. 
Kodėl nusileidote iš savo tvirtovių, milordai? 

— Žirgai, - paaiškino Šiaga. 

- Pažadėta šilko ir plieno, - pridūrė Timetas, Timeto sūnus. 

Tyrionas jau ketino papasakoti savo lordui tėvui, kaip sumanė pavers- 
ti Arinų Slėnį rūkstančia dykyne, tačiau progos taip ir negavo. Durys vėl 
triukšmingai atsidarė. Įtariai dėbtelėjęs į Tyriono klano vyrus, pasiuntinys 
priklaupė ant kelio prieš lordą Taiviną. 

- Milorde, - tarė, - seras Adamas prašė jums pasakyti, kad Starkų pajė- 
gos traukia žemyn palei pylimą. 

Lordas Taivinas Lanisteris nenusišypsojo. Lordas Taivinas niekuomet 
nesišypsodavo, tačiau Tyrionas išmoko įskaityti tėvo džiugesį, ir jis dabar 
švietė veide. 

— Tai vilkiūkštis palieka savo irštvą ir ateina pažaisti su liūtais, - su ramiu 
pasitenkinimu konstatavo. - Nuostabu. Grįžkite pas serą Adamą ir liepkite 
atsitraukti. Tegu nepuola šiauriečių, kol mes atvyksime, tačiau tegu neduoda 
ramybės jų sparnams ir vilioja juos giliau į pietus. 

— Klausau. - Raitelis išėjo. 

— Mes čia puikiai įsitvirtinę, - pabrėžė seras Kevanas. - Netoli brastos, 
apsupti duobių ir mietų. Jei jie atvyksta į pietus, sakyčiau, leiskime, tegu at- 
simuša į mus. 

- Berniukas gali atsitraukti ar netekti drąsos, išvydęs mūsų skaičių, - at- 
sakė lordas Taivinas. - Kuo greičiau palaušime Starkus, tuo greičiau susi- 
tvarkysiu su Staniu Barateonu. Liepkite būgnams mušti susirinkimo ritmą ir 
pasiųskite žinią Džeimiui, kad aš žygiuoju prieš Robą Starką. 

- Jūsų valia, - tarė seras Kevanas. 

Tyrionas su niūriu pasitenkinimu žiūrėjo, kaip jo lordas tėvas pasisuko į 
sulaukėjusius klanų vyrus. 

— Kalbama, kad Mėnulio kalnų vyrai - bebaimiai kariai. 

- Kalbos teisingos, - atsakė Konas iš Akmeninių Varnų. 

- Moterys taip pat, - pridūrė Čela. 

- Jokite su manim prieš mano priešus ir aš duosiu jums viską, ką pažadė- 
jo mano sūnus, ir dar daugiau, - masino lordas Taivinas. 

- Ar mokėsite mums mūsų pačių pinigu? - suburbėjo Ulfas, Umaro sū- 
nus. - Kam mums reikalingas tėvo pažadas, jei turime sūnaus? 

— Aš nesakiau nieko apie reikalingumą, - atsakė lordas Taivinas. - Mano 
žodžiai buvo tik mandagumas, nieko daugiau. Jums nereikia prie mūsų pri- 
sidėti. Žiemos krašto vyrai padaryti iš geležies ir sniego, tad net drąsiausi 
mano riteriai bijo su jais susidurti. 

O, tobulai sužaista, pagalvojo Tyrionas kreivai šypsodamasis. 

— Apdegėliai nebijo nieko. Timetas, Timeto sūnus, jos su liūtais. 

— Kur eina Apdegėliai, Akmeninės Varnos nusigauna anksčiau už juos, - 
karštai pareiškė Konas. - Mes taip pat josime. 

- Šiaga, Dolfo sūnus, nurėš jiems pimpalus ir sušers ožkoms. 

- Mes prisidėsime prie jūsų, liūtų lorde, - sutiko Čela, Čeiko dukra, - 
tačiau tik jeigu jūsų neūžauga sūnus vyks su mumis. Jis nusipirko gyvybę 
pažadais. Kol gausime kas pažadėta, jo gyvybė priklauso mums. 

Lordas Taivinas įbedė auksu pamargintas akis į sūnų. 

— Džiaugiuosi, - paklusniai šypsodamasis tarė Tyrionas. 


SANSA 


ienos sosto menėje buvo nudraskytos, medžioklės gobelenai, kuriuos 
mėgo karalius Robertas, nuimti ir suversti krūvon į kampą. 

Seras Mendonas Muras užėmė savo vietą sosto papėdėje greta kitų dviejų 
vyrų iš karaliaus sargybos. Sansa stoviniavo prie durų, pirmą kartą nesaugo- 
ma. Už tai, kad buvo gera, karalienė leido jai laisvai vaikščioti po pilį, tačiau 
net ir tuomet ją visur lydėdavo sargybinis. 

- Garbės sargyba mano būsimai marčiai, - vadino juos karalienė, tačiau 
dėl jų Sansa nesijautė pagerbta. 

„Laisvai po pilį ' reiškė, kad ji gali vaikštinėti kur panorėjusi, jei neišeis už 
Raudonosios pilies sienų - tokį pažadą Sansa mielai davė. Vis vien ji nebūtų 
galėjusi išeiti už sienų. Jano Slinto geltonšvarkiai budėjo prie vartų dieną ir 
naktį, o aplink trynėsi Lanisterių giminės sargybiniai. Be to, net ir palikusi 
pilį, kur ji eitų? Pakako, kad ji galėjo vaikščioti po kiemą, skinti gėles Merse- 
los sode ir šventykloje melstis už tėvą. Kartais ji melsdavosi ir dievų miške, 
nes Starkai garbino senuosius dievus. 

Tai buvo pirmasis dvaro susirinkimas valdant Džofriui, tad Sansa nervin- 
gai dairėsi aplink. Palei vakarinius langus rikiavosi Lanisterių giminės sargy- 
biniai, palei rytinius - miesto. Nesimatė nė ženklo prastuomenės, tačiau gale- 
rijoje neramiai sukiojosi iškilių ir smulkesnių lordų būrys. Jų buvo ne daugiau 
nei dvidešimt, kai buvo įprasta, kad šimtas jų sutikdavo karalių Robertą. 

Sansa įsimaišė tarp jų, murmėdama pasisveikinimus ir skindamasi kelią į 
priekį. Ji atpažino juodaodį Džalabarą Kso, niūrų serą Aroną Santagarą, Re- 
dvainų dvynius Horą ir Sloberį... tačiau atrodė, kad nė vienas nepažįsta jos. 
O jei pažino, šalinosi, lyg ji būtų užsikrėtusi pilkuoju maru. Lordas Gailsas 
liguistai prisidengė rankomis veidą jai artinantis ir suvaidino kosėjantis, o 
kai linksmas girtuoklis seras Dontosas užsimojo ją sveikinti, seras Balonas 
Svonas kažką sumurmėjo jam į ausį ir šis nusisuko. 

Trūko tiek daug kitų. Kur jie dingo? - svarstė Sansa. Bergždžiai ji ieškojo 
draugiškų veidų. Visi vengė jos akių. Tarsi ji būtų virtusi vaiduokliu, mirusi 
prieš laiką. | 

Vyriausiasis meisteris Paiselis prie tarybos stalo lyg snaudė, rankas susi- 
nėręs ant barzdos. Ji pamatė į menę įskubantį lordą Veirį, taip tyliai, kad ne- 
sigirdėjo nė garso. Po akimirkos šypsodamasis pro aukštas šonines duris įėjo 
lordas Beilišas. Irdamasis į priekį, jis draugiškai šnektelėjo su seru Balonu ir 
seru Dontosu. Sansos pilve baimingai plakėsi drugeliai. Man nereikia bijoti, 
raminosi. Man nereikia nieko bijoti, viskas baigsis gerai, Džofas mane myli, 
karalienė taip pat, ji pati taip sakė. 

Pasigirdo iškilmingas heroldo balsas: 

— Visi pasveikinkite jo didenybę, Džofrį Pirmąjį iš Barateonų ir Laniste- 
rių giminės, Andalų, Roinarų ir Pirmųjų Žmonių karalių, Septynių Kara- 
lysčių valdovą. Visi pasveikinkite jo ledi motiną Sersi iš Lanisterių giminės, 
karalienę regentę, Vakarų Šviesą ir karalystės globėją. 

Seras Beiristinas Selmis, žvilgantis baltais šarvais, palydėjo juos vidun. 
Seras Eiris Oukhartas lydėjo karalienę, o seras Borosas Blauntas ėjo šalia 
Džofrio, tad dabar menėje buvo šeši karaliaus sargybiniai, visi baltieji kala- 
vijai, išskyrus Džeimį Lanisterį. Jos princas - ne, dabar jos karalius! - užlipo 
į Geležinį sostą, kopdamas per du laiptelius iškart, tuo tarpu jo motina atsi- 
sėdo su taryba. Džofas vilkėjo prabangų juodo aksomo drabužį, su avieti- 
nėmis prorėžomis, žėrintį auksinį apsiaustą su gobtuvu ir aukšta apykakle, 
o ant jo galvos puikavosi auksinė karūna, nusagstyta rubinais ir juodaisiais 
deimantais. 

Kai Džofris atsisuko nužvelgti menės, jo akys užkliuvo už Sansos. Jis nu- 
sišypsojo, atsisėdo ir prabilo: 

— Karaliaus pareiga yra nubausti neištikimus ir apdovanoti atsidavusius. 
Vyriausiasis meisteri Paiseli, įsakau jums perskaityti mano nutarimus. 

Paiselis atsistojo. Jis vilkėjo puikia storo raudono aksomo mantija su šer- 
muonėlių apykakle ir tviskančiomis auksinėmis sąsagomis. Iš krintančios 
rankovės, sunkios nuo paauksuotų ritinių, jis išsitraukė pergamentą, išvy- 
niojo jį ir pradėjo skaityti ilgą sąrašą vardų, karaliaus ir tarybos vardu liep- 
damas kiekvienam prisistatyti ir prisiekti ištikimybę Džofriui. To nepadarius 
jie bus paskelbti išdavikais, jų Žemės ir titulai atiteks sostui. 

Skaitomi vardai Sansai užgniaužė kvapą. Lordas Stanis Barateonas, jo ledi 
žmona, jo dukra. Lordas Renlis Barateonas. Abu lordai Roisai ir jų sūnūs. 
Seras Loras Tairelis. Lordas Meisas Tairelis, jo broliai, dėdės ir sūnūs. Rau- 
donasis žynys Toras iš Myro. Lordas Berikas Dondarionas. Ledi Laiza Arin 
ir jos sūnus, mažasis lordas Robertas. Lordas Hosteris Tulis, jo brolis seras 
Brindenas, jo sūnus seras Edmuras. Lordas Džeisonas Molisteris. Lordas 
Braisas Keronas iš Marčų. Lordas Titas Blekvudas. Lordas Valderis Frėjus ir 
jo įpėdinis seras Stevronas. Lordas Karilas Vensas. Lordas Jonas Brakenas. 
Ledi Šela Vent. Doranas Martelis, Dorno princas, ir visi jo sūnūs. Tiek daug, 
pagalvojo ji, Paiseliui nenutrūkstamai vardijant, prireiks būrio varnų išsiųsti 
šiems įsakymams. 

Pabaigoje, prie paskutinių, buvo ištarti vardai, kurių Sansa bijojo. Ledi 
Ketlina Stark, Robas Starkas, Brandonas Starkas, Rikonas Starkas, Arija 
Stark. Sansa užgniaužė aiktelėjimą. Arija. Jie norėjo, kad Arija prisistatytų ir 
duotų priesaiką... vadinasi, sesuo pabėgo su galera, dabar ji turėtų būti saugi 
Vinterfele... 

Vyriausiasis meisteris Paiselis susuko sąrašą, įsikišo į kairę rankovę, o iš 
dešinės išsitraukė kitą pergamentą. 

- Jo didenybė nori, kad vietoj išdaviko Edardo Starko karaliaus ranka 
taptų Taivinas Lanisteris, Kasterli Uolos pilies lordas ir Vakarų sergėtojas, 
kalbėtų jo balsu, vestų jo karius ir įgyvendintų jo karališkuosius pageidavi- 
mus. Taip nusprendė karalius. Mažoji taryba sutinka. 

Jo didenybė nori, kad vietoj. išdaviko Stanio Barateono į mažąją tarybą 
būtų paskirta jo ledi motina, karalienė regentė Sersi Lanister, visuomet bu- 
vusi jo tvirčiausia parama, kuri padėtų valdyti išmintingai ir teisingai. Taip 
nusprendė karalius. Mažoji taryba sutinka. 

Sansa girdėjo prislopintą ją supančių lordų murmesį, tačiau jis buvo grei- 
tai nutildytas. Paiselis skaitė toliau: 

- Jo didenybė taip pat nori, kad jo ištikimas tarnas, Janas Slintas, Kara- 
liaus Uosto sargybos kapitonas, būtų pakeltas į lordus, jam būtų skirtas se- 
nasis Heirinholas su visomis jam priklausančiomis žemėmis ir pajamomis, 
o šią garbę, atėjus laikui, perimtų jo sūnūs ir anūkai. Jis taip pat nurodo, kad 
lordas Janas Slintas nedelsiant būtų paskirtas mažosios tarybos nariu ir pa- 
dėtų valdyti karalystę. Taip nusprendė karalius. Mažoji taryba sutinka. 

Akies krašteliu Sansa pastebėjo bruzdesį, kai Janas Slintas įėjo. Šįkart 
narnėjimas buvo garsesnis ir piktesnis. Išdidūs lordai, kurių giminės šaknys 
siekė tūkstančius metų, nenoriai traukėsi iš kelio plinkančiam varliaveidžiui 
prasčiokui einant pro šalį. Ant juodo aksominio jo švarko prisiūti auksiniai 
žvynai švelniai skimbčiojo su kiekvienu žingsniu. Jo apsiaustas buvo iš juo- 
dai ir geltonai languoto atlaso. Priešais jį ėjo du baisūs berniūkščiai, veikiau- 
siai jo sūnūs, sunkiai vilkdami geležinį skydą, aukštą kaip ir jie. Savo ženklu 
jis pasirinko kruviną ietį, auksinę nakties juodumo fone. Nuo šio vaizdo 
Sansai rankos pašiurpo. 

Lordui Slintui užėmus savo vietą, vyriausiasis meisteris Paiselis tarė: 

- Galiausiai išdavystės ir neramumų laikais, mirus mūsų numylėtam Ro- 
bertui, taryba mano, kad karaliaus Džofrio gyvybė ir saugumas yra patys 
svarbiausi dalykai... - Jis pažvelgė į karalienę. 

Sersi atsistojo. 

— Sere Beiristinai Selmi, ženkite į priekį. 

Seras Beiristinas Selmis stovėjo Geležinio sosto papėdėje ramus it statu- 
la, bet dabar priklaupė ant vieno kelio ir nulenkė galvą. 

- Jūsų didenybe, esu jūsų paslaugoms. 

— Stokitės, sere Beiristinai, - liepė Sersi Lanister. - Galite nusiimti šalmą. 

- Miledi? - stovėdamas senasis riteris nusiėmė aukštąjį šalmą, tačiau, at- 
rodo, nesuprato kodėl. 

- Jūs ilgai ir ištikimai tarnavote karalystei, gerasis sere, ir kiekvienas Sep- 
tynių Karalysčių vyras bei moteris skolingi jums padėką. Tačiau dabar, bai- 
minuosi, jūsų tarnyba baigta. Karaliaus ir tarybos valia metas palengvinti 
jūsų naštą. 

— Mano... naštą? Bijau, aš... aš nesuprantu... 

Svariu ir tiesmuku balsu prabilo naujai iškeptas lordas Janas Slintas: 

— Jos didenybė nori pasakyti, kad esate atleidžiamas iš karaliaus sargybos 
lordo vado pareigų. 

Aukštas baltaplaukis riteris tiesiog akyse susitraukė, vos įstengdamas 
kvėpuoti. 

- Jūsų didenybe, - galiausiai prabilo. - Karaliaus sargyba yra prisaikdin- 
ta brolija. Mūsų priesaika galioja iki pat mirties. Tik mirtis gali atleisti mane 
iš patikėtų šventų lordo vado pareigų. 

— Kieno mirtis, sere Beiristinai? - karalienės balsas buvo švelnus it šilkas, 
tačiau žodžiai nuaidėjo per visą menę. - Jūsų ar jūsų karaliaus? 

- Jūs leidote numirti mano tėvui, - nuo Geležinio sosto viršaus kaltinimą 
drėbė Džofris. - Jūs per senas ką nors saugoti. 

Sansa matė, kaip riteris įsispitrėjo į naująjį karalių. Iki šiol jo amžius jai 
nekrisdavo į akis. 

- Jūsų didenybe, - tarė jis. - Buvau pasirinktas į baltuosius kalavijus dvi- 
dešimt trečiais gyvenimo metais. Tai buvo viskas, apie ką svajojau nuo tos 
akimirkos, kai pirmą kartą paėmiau kalaviją į rankas. Atsisakiau visų savo 
teisių į senovinę pilį. Mergina, kurią turėjau vesti, ištekėjo už mano pusbro- 
lio, nes man nereikėjo žemių ar sūnų, nes visą gyvenimą paskyriau karalys- 
tei. Pats seras Džeroldas Haitaueris priėmė mano priesaiką... visomis jėgo- 
mis saugoti karalių... atiduoti savo gyvybę už jį... aš koviausi greta Baltojo 
Buliaus ir princo Levaino iš Dorno... greta sero Arturo Deino, Ryto Kalavi- 
jo. Prieš tarnaudamas jūsų tėvui, aš padėjau pridengti karalių Eirį ir jo tėvą 
Džaheirį prieš jį... trys karaliai... 

- Ir visi jie mirę, - tarstelėjo Mažasis Pirštas. 

- Jūsų laikas baigėsi, - pareiškė Sersi Lanister. - Džofrį turi supti jauni ir 
stiprūs vyrai. Taryba nusprendė, kad jūsų, kaip prisaikdintų baltųjų kalavijų 
brolių lordo vado, vietą užims seras Džeimis Lanisteris. 

— Karalžudys, - paniekos persmelktu balsu rėžė seras Beiristinas. - Neti- 
kras riteris, kuris sutepė savo kalaviją krauju karaliaus, kurį prisiekė ginti. 

— Galvokite, ką sakote, - įspėjo karalienė. - Jūs kalbate apie mūsų myli- 
mą brolį, jūsų karaliaus kraują. 

Švelniau nei kiti įsiterpė lordas Veiris: 

— Mes nepamirštame jūsų tarnybos, gerasis sere. Lordas Taivinas Lanis- 
teris dosniai sutiko paskirti jums nuostabų gabalą žemės į šiaurę nuo Lanis- 
porto, netoli jūros, duoti aukso ir vyrų, padėsiančių pastatyti patvarią tvirto- 
vę, bei tarnų, kurie pasirūpins jūsų poreikiais. 

Seras Beiristinas griežtai pažvelgė į jį. 

— Menę numirti ir vyrų, kurie mane palaidotų. Dėkoju, milordai... ta- 
čiau man nusispjaut į jūsų gailestį. - Jis atsisagstė apsiaustą laikančias seges; 
sunkus baltas drabužis nuslydo nuo pečių ir nukrito ant grindų. Barkštelėjo 
šalmas. 

- Aš riteris, — tarė jiems. Jis atsagstė sidabrinius antkrūtinio užsegimus ir 
leido jam nukristi. - Ir mirsiu kaip riteris. 

- Nuogas riteris, - kandžiai tarė Mažasis Pirštas. 

Ir jie visi nusikvatojo: Džofris soste ir laukiantys lordai, Janas Slintas, ka- 
ralienė Sersi, Sandoras Kligeinas ir net vyrai iš karaliaus sargybos, penki, 
kurie dar prieš akimirką buvo jo broliai. Tai skaudina labiausiai, pagalvojo 
Sansa. Širdimi ji buvo su galantišku senuoju riteriu, kuris stovėjo sugėdintas 
ir raudonu veidu, pernelyg piktas prabilti. Galiausiai jis išsitraukė kalaviją. 

Sansa išgirdo kažką aiktelint. Seras Borosas ir seras Merinas žengė jo at- 
remti, tačiau seras Beiristinas sustingdė juos vietoje ryžto kupinu žvilgsniu. 

- Nesigąsdinkite, serai, jūsų karalius saugus... ir tai ne jūsų nuopelnas. 
Net ir dabar galėčiau perrėžti jus penkis taip pat lengvai, kaip durklas per- 
pjauna sūrį. Jei tarnausite vadovaujami Karalžudžio, nė vienas nesat vertas 
vilkėti baltai. - Jis numetė kalaviją Geležinio sosto papėdėje. - Še, berniuk. 
Išlydyk jį ir pridėk prie kitų, jei nori. Turėsi didesnės naudos nei iš kalavijų 
šių penkių rankose. Galbūt lordas Stanis turės progą ant jo atsisėsti, kai per- 
ims tavo sostą. 

Jis pasuko ilgu keliu išeiti, jo žingsniai garsiai skambėjo ant grindų ir ai- 
dėjo atsimušę į plikas akmenines sienas. Lordai ir ledi skyrėsi jo praleisti. 
Tik pažams uždarius paskui jį sunkias ąžuolines, bronza kaustytas duris, 
Sansa vėl išgirdo prislopintus balsus, neramų muistymąsi, ant tarybos stalo 
šiugždančius popierius. 

- Jis pavadino mane berniuku, - aikštingai tarė Džofris, ne pagal metus 
vaikiškai. - Jis taip pat paminėjo mano dėdę Stanį. 

- Tušti plepalai, - nuramino eunuchas Veiris. - Visiškai beprasmiai... 

- Jis pradės regzti sąmokslus su mano dėdėmis. Noriu, kad jis būtų suim- 
tas ir apklaustas. - Niekas nesujudėjo. Džofris pakėlė balsą: - Aš pasakiau, 
noriu, kad jį suimtumėt! 

Janas Slintas pakilo nuo tarybos stalo. 

— Mano geltonšvarkiai tuo pasirūpins, jūsų didenybe. 

- Puiku, - tarė karalius Džofris. Lordas Janas išdrožė iš menės, jo bjaurūs 
sūnūs dvigubai spėresniais žingsniais išnešė didįjį geležinį Slintų giminės 
skydą. 

- Jūsų didenybe, - priminė Mažasis Pirštas karaliui, - jei leisite pastebėti, 
iš septynių dabar liko šeši. Mums reikia naujo kalavijo į jūsų karaliaus sar- 
gybą. 

Džofris nusišypsojo. 

— Pasakyk jiems, mama. 

- Karalius ir taryba nusprendė, kad nėra Septyniose Karalystėse tinka- 
mesnio žmogaus saugoti ir ginti jo didenybę nei jo prisiekęs skydas Sando- 
ras Kligeinas. 

— Kaip tau tai patinka, šunie? - paklausė karalius Džofris. 

Randuotas Skaliko veidas buvo sunkiai įskaitomas. Jis ilgokai svarstė. 

— Kodėl ne? Neturiu nei žemių, nei žmonos, kurių reikėtų atsisakyti, o ir 
kam tai rūpėtų? - Apdegusi jo lūpų pusė persikreipė. - Tačiau įspėju, riterio 
priesaikos aš neduosiu. 

— Prisaikdinti karaliaus sargybos broliai visuomet buvo riteriai, - tvirtai 
pareiškė seras Borosas. 

— Iki šiol, - giliu gergždžiančiu balsu atšovė Skalikas, ir seras Borosas nu- 
tilo. 

Karaliaus heroldui vėl žengus į priekį, Sansa suprato, kad tinkamas mo- 
mentas artėja. Ji susijaudinusi palygino sijoną. Ji vilkėjo gedulo drabužius, 
kaip pagarbos mirusiam karaliui ženklą, tačiau ypatingai pasistengė atrodyti 
graži. Jos suknelė buvo iš dramblio kaulo spalvos šilko, kurį jai padovanojo 
karalienė ir kurį sugadino Arija, tačiau ji nudažė jį juodai ir dėmės negalėjai 
įžiūrėti. Ji naršė papuošalus ne vieną valandą, kol galiausiai išsirinko papras- 
tą sidabrinę grandinėlę. 

Sudundėjo šauklio balsas: 

- Jei dar koks nors žmogus šioje menėje nori išsakyti savo reikalą jo di- 
denybei, lai prabyla dabar arba tyli per amžius. 

Sansa pabūgo. Dabar, kalbėjo sau, privalau tai padaryti dabar. Dievai, su- 
teikite man stiprybės. Ji žengė vieną žingsnį, tada kitą. Lordai ir riteriai tyliai 
prasiskyrė, leisdami jai praeiti, ir ant savęs ji jautė jų žvilgsnių svorį. Turiu 
būti stipri kaip mano ledi motina. 

- Jūsų didenybe, - šūktelėjo ji švelniu, virpančiu balsu. 

Geležinio sosto aukštis leido Džofriui viską matyti geriau nei kam kitam 
menėje. Jis pirmasis ją pamatė. 

- Išeikite į priekį, miledi, - atsiliepė jis šypsodamasis. 

Jo šypsena suteikė jai drąsos, leido pasijusti gražiai ir stipriai. Jis mane ti- 
krai myli, tikrai. Sansa pakėlė galvą ir nuėjo link jo, ne per lėtai, bet ir ne per 
greitai. Ji neturi leisti jiems pamatyti, kaip jaudinasi. 

— Ledi Sansa iš Starkų giminės, - pranešė šauklys. 

Ji sustojo sosto papėdėje, kur ant grindų prie šalmo ir antkrūtinio gulėjo 
baltas sero Beiristino apsiaustas. 

— Ar norėtum kreiptis į karalių ir tarybą, Sansa? - nuo tarybos stalo pasi- 
teiravo karalienė. 

— Taip. - Ji atsiklaupė ant apsiausto, kad neišsipurvintų suknelės, ir pa- 
žvelgė į savo princą, sėdintį bauginančiame juodame soste. - Prašau jūsų 
didenybės suteikti malonę mano tėvui, lordui Edardui Starkui, kuris buvo 
karaliaus ranka. - Ji kartojo mintyse šiuos žodžius šimtus kartų. 

Karalienė atsiduso. 

— Sansa, tu mane nuvili. Ką aš tau sakiau apie išdaviko kraują? 

— Tavo tėvas padarė rimtus ir siaubingus nusikaltimus, miledi, - priminė 
vyriausiasis meisteris Paiselis. 

— Ak, vargšas mielas vaikas, - atsiduso Veiris. - Ji tik kūdikis, milordai, ji 
nežino, ko prašo. 

Sansa neatitraukė akių nuo Džofrio. Jis privalo manęs paklausyti, jis pri- 
valo, galvojo ji. Karalius pasimuistė soste. 

- Leiskite jai kalbėti, - įsakė. - Noriu išgirsti, ką ji turi pasakyti. 

- Dėkoju, jūsų didenybe, - nusišypsojo Sansa drovia, tik jam skirta pa- 
slaptinga šypsena. Jis klausė. Ji žinojo, kad išklausys. 

- Išdavystė yra nuodinga sėkla, - rimtai pareiškė Paiselis. - Ją reikia iš- 
rauti su šaknimis, stiebais ir sėklomis, kitaip naujų išdavikų pridygs visose 
šalikelėse. 

- Ar tu neigi savo tėvo nusikaltimus? - paklausė lordas Beilišas. 

- Ne, milordai, - Sansa žinojo, kad geriau nesiginčyti. - Žinau, kad jis 
turi būti nubaustas. Aš teprašau gailestingumo. Žinau, mano tėvas gailisi, 
ką padaręs. Jis buvo karaliaus Roberto draugas ir jį mylėjo, visi žinote, kad 
mylėjo. Jis niekuomet nenorėjo tapti ranka, kol karalius pats nepaprašė. Jie 
tikriausiai jam melavo. Lordas Renlis ar lordas Stanis, ar... ar kas kitas, jie 
tikriausiai melavo, kitaip... 

Karalius Džofris palinko į priekį, įsitvėręs sosto ranktūrių. Tarp jo pirštų 
kyšojo sulūžusių kalavijų smaigaliai. 

- Jis sakė, kad aš nesu karalius. Kodėl jis taip sakė? 

— Jo koja sulaužyta, - karštai paaiškino Sansa. - Jam taip labai skaudėjo, 
kad meisteris Paiselis girdė jį aguonų pienu, o sakoma, kad jos aptemdo pro- 
tą. Antraip jis nebūtų to sakęs. 

Įsiterpė Veiris: 

— Vaiko tikėjimas... toks mielas tyrumas... ir vis dėlto, sakoma, kad išmin- 
tis dažniausiai prabyla vaiko lūpomis. 

— Išdavystė yra išdavystė, - nedelsdamas atšovė Paiselis. 

Džofris neramiai sūpavosi soste. 

— Motina? 

Sersi Lanister mąsliai nužvelgė Sansą. 

- Jei lordas Edardas pripažintų nusikaltimą, - galiausiai tarė, - žinotume, 
kad jis gailisi savo kvailystės. 

Džofris atsistojo. Prašau, pagalvojo Sansa, prašau, prašau, būk karalius, 
kokį žinau esant, geras, mielas ir kilnus, prašau. 

— Ar turi dar ką nors pridurti? 

— Tik... iš meilės man, jūs suteiksite šią malonę, mano prince, - pridūrė 
Sansa. 

Karalius Džofris nužvelgė ją nuo galvos iki kojų. 

— Tavo švelnūs žodžiai mane sujaudino, - tarė jis galantiškai linksėda- 
mas, lyg sakydamas, kad viskas bus gerai. - Padarysiu taip, kaip prašai... ta- 
čiau pirmiausia tavo tėvas turi prisipažinti. Jis turi prisipažinti ir patvirtinti, 
kad aš esu karalius, arba pasigailėjimo nesulauks. 

- Jis prisipažins, - tarė Sansa skaudama širdimi. - O, aš žinau, kad prisi- 
pažins. 

iaudai ant grindų trenkė šlapimu. Nebuvo nei lango, nei lovos, net pa- 

mazgų kibiro. Jis prisiminė blyškaus raudono akmens sienas su drus- 
kų nuobėgomis, pilkas suskeldėjusio medžio duris, keturių colių storumo 
ir kaustytas geležimi. Jis regėjo viską trumpai, vos užmetė akį, kai grūdo jį 
vidun. Durims užsitrenkus, nieko nebesimatė. Stojo aklina tamsa. Lyg būtų 
neregys. 

Arba miręs. Palaidotas su savo karaliumi. 

— Ak, Robertai, - murmėjo jis, ranka apgraibomis čiupinėdamas šaltą 
akmeninę sieną, nuo kiekvieno judesio maudžiant kojai. Jis prisiminė, kaip 
karalius pajuokavo, kai abu lankėsi Vinterfelo kriptose, Žiemos karaliams 
žvelgiant į juos akmeniniais veidais. Karalius valgo, kalbėjo Robertas, o ka- 
raliaus ranka kuopia šūdus. Kaip jis tada juokėsi. Tačiau suklydo. Karalius 
miršta, galvojo Nedas, o karaliaus ranka palaidojama. 

Požemis ėjo po Raudonąja pilimi giliau, nei jis drįso įsivaizduoti. Jis pri- 
siminė senus pasakojimus apie Meigorą Žiaurųjį, kuris nužudė visus akmen- 
tašius, stačiusius jo pilį, kad jie niekuomet neatskleistų paslapties. 

Jis prakeikė juos visus: Mažąjį Pirštą, Janą Slintą ir jo geltonšvarkius, kara- 
lienę, Karalžudį, Paiselį, Veirį ir serą Beiristiną, net lordą Renlį, paties Rober- 
to kraują, kuris pabėgo, kai jo taip reikėjo. Tačiau užvis labiau jis kaltino save. 

— Kvailys, - šaukė jis į tamsą, - triskart prakeiktas aklas nenuovoka! 

Tamsoje priešais išplaukė Sersi Lanister veidas. Jos plaukai buvo sklidini 
saulės šviesos, tačiau šypsena pašiepianti. 

- Kai įsiveli į žaidimus dėl sosto, arba laimi, arba miršti, - kuždėjo ji. Ne- 
das įsivėlė ir pralaimėjo, o jo vyrai sumokėjo už jo kvailystę savo krauju. 

Pagalvojęs apie dukteris, jis mielai būtų raudojęs, tačiau ašaros nesirodė. 
Net ir dabar jis buvo Starkas iš Vinterfelo, tad jo sielvartas ir įniršis užšalo 
giliai viduje. 

Kai sėdėjo labai ramiai, kojos taip neskaudėjo, tad jis stengėsi nekrutėti. 
Kiek ilgai taip išbuvo, nebūtų galėjęs pasakyti. Nesimatė nei saulės, nei mė- 
nulio. Neregėjo net sienų. Nedas užmerkė akis ir vėl atmerkė; jokio skirtumo. 
Jis miegojo, pabudo, vėl užmigo. Nežinojo, kas skausmingiau, - pabusti ar 
užmigti. Miegodamas jis sapnavo tamsius trikdančius sapnus apie kraują ir 
sulaužytus pažadus. Atsibudus nebuvo ko veikti, tiktai galvoti, o mintys buvo 
dar blogesnės nei sapno košmarai. Mintis apie Ket buvo skausminga kaip dil- 
gėlių patalas. Jis mintijo, kur ji, ką veikia, ar dar kada nors ją vėl pamatys. 

Valandos virto dienomis, ar bent jau taip atrodė. Suknežintą koją bukai 
maudė ir niežėjo po įtvaru. Palietus šlaunis buvo karšta. Vienintelis garsas 

buvo jo kvėpavimas. Po kurio laiko jis pradėjo garsiai kalbėti, tiesiog norė- 
damas girdėti balsą. Stengėsi neišprotėti, tamsoje statė vilčių pilis. Roberto 
broliai buvo laisvi, telkė kariuomenes Dragonstoune ir Stormsende. Eilinas 
ir Harvinas grįš į Karaliaus Uostą su likusiais jo namų sargybiniais, kai susi- 
doros su seru Gregoriu. Ketlina sukels šiaurę, kai ją pasieks naujienos, ir prie 
jos prisidės upių, kalnų ir Slėnio lordai. 

Jis vis daugiau galvojo apie Robertą. Regėjo karalių, koks jis buvo pačia- 
me jaunystės žydėjime - aukštas ir gražus, su puikiu raguotu šalmu ant gal- 
vos, karo kūju rankoje, raitas ant žirgo kaip raguotas dievas. Tamsoje girdėjo 
jo juoką, matė akis, mėlynas ir skaidrias kaip kalnų ežerai. 

- Pažiūrėk į mus, Nedai, - porino Robertas. - Kaip mes iki tiek nusirito- 
me? Tu čia, o mane pribaigė kuilys. Mes drauge laimėjome sostą... 

Aš tave nuvyliau, Robertai, pagalvojo Nedas. Jis neprisivertė ištarti: Aš 
melavau tau, slėpiau tiesą. Aš leidau jiems tave nužudyti. 

Karalius jį išgirdo. 

- Tu kietasprandis avigalvis, - bumbėjo jis, - pernelyg išdidus, kad klau- 
sytum. Ar dabar pasisotinsi išdidumu, Starkai? Ar garbė apgins tavo vaikus? — 
Jo veidą vagojo rėžiai, kūne atsivėrė plyšiai ir jis nusitraukė kaukę. Tai nebuvo 
Robertas; tai buvo Mažasis Pirštas, šypsojosi ir tyčiojosi iš jo. Kai atvėrė burną 
prabilti, jo melai virto blyškiomis pilkomis kandimis ir nuskrido. 

Nedas snūduriavo, kai už durų pasigirdo žingsniai. Iš pradžių jis manė, 
kad juos susapnavo; jau ilgai nebuvo girdėjęs jokio garso, išskyrus savo pa- 
ties balsą. Nedas karščiavo, koją klaikiai skaudėjo, lūpos sutrūkinėjo ir su- 
skilo.' Kai sunkios medinės durys girgždėdamos atsidarė, ūmi šviesa skau- 
dino akis. 

Prižiūrėtojas įbruko jam ąsotį. Molis buvo šaltas ir aprasojęs. Nedas čiu- 
po jį abiem rankom ir godžiai gurkštelėjo. Vanduo tekėjo jam pro lūpas ir 
varvėjo ant barzdos. Jis gėrė, kol ėmė bijoti, kad pasidarys bloga. 

- Kaip ilgai... - silpnai bandė klausti, kai nebegalėjo daugiau gerti. 

Prižiūrėtojas priminė baidyklę žiurkės veidu ir nutriušusia barzda, vilkė- 
jo grandininius šarvus ir odinį pusilgį apsiaustą. 

- Jokių kalbų, - tarė jis ir išplėšė ąsotį Nedui iš rankų. 

- Prašau, - meldė Nedas. - Mano dukterys... - Durys užsitrenkė. Dingus 
šviesai jis sumirksėjo, nuleido galvą ant krūtinės ir susiraitė ant šiaudų. Jie 
nebedvokė šlapimu ir šūdais. Jie nebeskleidė jokio kvapo. 

Jis nebejuto skirtumo tarp būdravimo ir miego. Prisiminimai paršliaužė 
tamsoje, ryškūs kaip sapnas. Tai buvo pavasaris, jam vėl buvo aštuoniolika, 
jis atvyko iš Ėrijos į turnyrą Heirinhole. Vėl regėjo sodrią žolės žalumą ir 
užuodė žiedadulkes vėjyje. Šiltas dienas, vėsias naktis ir saldų vyno skonį. 
Prisiminė Brandono juoką ir beprotišką Roberto narsą bendrose peštynėse, 
kaip jis juokėsi, kai svaidė vyrus nuo žirgo į kairę ir dešinę. Jis prisiminė 
Džeimį Lanisterį, auksinį jaunuolį su plokštiniais baltais šarvais, klūpantį 

žolėje priešais karaliaus paviljoną ir prisiekiantį saugoti ir ginti karalių Eirį. 
Galiausiai seras Osvelis Ventas padėjo Džeimiui atsistoti, o pats Baltasis Bu- 
lius, lordas vadas, seras Džeroldas Haitaueris, prisegė sniego baltumo ap- 
siaustą jam ant pečių. Visi šeši baltieji kalavijai buvo ten ir sveikino naujau- 
sią savo brolį. 

Tačiau prasidėjus turnyrui, diena priklausė Reigarui Targeirinui. Karū- 
nos princas vilkėjo šarvus, su kuriais mirė: spindinčius juodus plokštinius, 
su trigalviu giminės drakonu iš rubinų, nusagstytų ant krūtinės. Jam jojant 
plevėsavo tamsiai raudono šilko pliumažas ir atrodė, kad nė viena ietis jo ne- 
kliudo. Brandonas jam pralaimėjo, ir Bronzinis Jonas Roisas, ir net puikusis 
seras Arturas Deinas, Ryto Kalavijas. 

Robertas kovėsi su Jonu ir senuoju lordu Hanteriu, kai princas suko ratą 
lauke, numetęs nuo žirgo serą Beiristiną paskutiniame etape ir iškovojęs nu- 
galėtojo vainiką. Nedas prisiminė akimirką, kai dingo visos šypsenos, nes 
princas Reigaras Targeirinas paragino savo žirgą, prajojo pro savo žmoną, 
Dorno princesę Eliją Martel, ir padėjo grožio karalienės laurų vainiką Lija- 
nai ant kelių. Jis matė šią sceną sustingusią: vainiką iš žiemos rožių, mėlynų 
lyg šerkšnas. 

Nedas Starkas ištiesė ranką paimti gėlių vainiko, tačiau po blyškiai mė- 
lynais žiedlapiais slėpėsi spygliai. Jis pajuto juos smingant į odą, aštrius ir 
negailestingus, išvydo lėta srovele per pirštus varvantį kraują ir atsibudo 
drebėdamas tamsoje. 

Pažadėk man, Nedai, šnibždėjo jo sesuo iš kruvino patalo. Jai patiko žie- 
mos rožių aromatas. 

— Dievai mane tesaugo, - pravirko Nedas. - Aš kraustausi iš proto. 

Dievai nesiteikė atsakyti. 

Kaskart prižiūrėtojui atnešus vandens, jis sakė sau, kad baigėsi dar viena 
diena. Iš pradžių jis melsdavo vyrą pasakyti bent žodį apie dukteris ir apie 
tai, kas vyksta už jo celės sienų. Niurnėjimas ir spyriai buvo vienintelis at- 
sakymas. Vėliau, prasidėjus skrandžio traukuliams, jis meldė maisto. Bergž- 
džiai; maisto jis negavo. Galbūt Lanisteriai ketina numarinti jį badu. 

— Ne, - tarė sau. Jei Sersi trokštų jo mirties, jį būtų sukapoję sosto menė- 
je drauge su jo vyrais. Jai reikėjo jo gyvo. Silpno, praradusio viltį, bet gyvo. 
Ketlina laikė jos brolį; ji nedrįs jo nužudyti, nes tada Neūžauga irgi būtų pa- 
smerktas. 

Prie celės pasigirdo gandinių žvangėjimas. Durims atsidarius, Nedas už- 
dėjo ranką ant drėgnos sienos ir pasistūmė link šviesos. Deglo šviesoje jis 
markstėsi. 

— Valgyt, - sukriokė jis. 

— Vynas, - atsiliepė balsas. Tai nebuvo žiurkiaveidis vyras; šis prižiūrėto- 
jas buvo tvirtesnis, žemesnis, tačiau vilkėjo tą patį odinį apsiaustą ir plieninę 
kepurę su smaigaliu. - Gerkite, lorde Edardai. - Jis įbruko vyno gertuvę Ne- 
dui į rankas. 

Balsas buvo keistai pažįstamas, tačiau Nedui prireikė akimirkos susivokti. 

— Veiris? — silpnai ištarė pažinęs. Jis palietė vyro veidą. - Aš ne... nesa- 
pnuoju. Čia jūs. - Putnius eunucho skruostus dengė tamsi barzdos ražiena. 
Nedas pirštais juto šiurkščius šerius. Veiris pasivertė į pražilusį prižiūrėtoją, 
atsiduodantį prakaitu ir prarūgusiu vynu. - Kaip jums... koks magas esate? 

- Ištroškęs, - tarė Veiris. - Išgerkite, milorde. 

Nedo rankos grabinėjo gertuvę. 

— Ar tai tie patys nuodai, kuriuos jie sugirdė Robertui? 

- Jūs mane žeidžiate, - liūdnai tarė Veiris. - Matyt, niekas nemėgsta eunu- 
chų. Duokite man gertuvę. - Jis atsigėrė, raudona srovelė nutekėjo jo putnių 
lūpų kampučiais. - Neprilygsta tam, kurio pasiūlėte man turnyro dieną, bet 
ne nuodingesnis nei dauguma, - padarė išvadą, nusišluostęs lūpas. - Imkit. 

Nedas pabandė nuryti. 

— Nuosėdos. - Jautė, kad tuoj išvems vyną. 

- Visi vyrai privalo nuryti ir rūgštų, ir saldų. Ir kilmingi lordai, ir eunu- 
chai. Jūsų valanda atėjo, milorde. | 

— Mano dukros... 

- Jaunesnioji išsisuko nuo sero Merino ir pabėgo, - pranešė jam Veiris. 
Man nepavyko jos surasti. Lanisteriams taip pat. Jūsų vyresnioji vis dar su- 
sižadėjusi su Džofriu. Sersi laiko ją prie savęs. Prieš kelias dienas ji atvyko 
į dvarą ir meldė jūsų pasigailėti. Gaila, kad negalėjote ten dalyvauti, būtų 
sujaudinę. - Jis palinko arčiau. - Tikiuosi, suvokiate, kad esate lavonas, lorde 
Edardai? 

— Karalienė manęs nežudys, - tarė Nedas. Jam svaigo galva; vynas buvo 
stiprus, o jis jau seniai nieko nevalgęs. - Ket... Ket laiko jos brolį... 

— Ne tą brolį, - atsiduso Veiris. - Ir, šiaip ar taip, jį prarado. Ji leido Ne- 
ūžaugai išslysti iš nagų. Tikiuosi, kad jis jau negyvas kur nors Mėnulio kal- 
nuose. 

- Jei tai tiesa, perrėžkite man gerklę ir viską užbaikite. - Jis buvo apsvai- 
gęs nuo vyno, pavargęs ir prislėgtas. 

- Jūsų kraujas - paskutinis dalykas, kurio trokštu. 

Nedas susiraukė. 

-— Kai jie skerdė mano sargybinius, jūs stovėjote greta karalienės, žiūrėjo- 
te ir nieko nedarėte. 

- Ir taip vėl pasielgčiau. Kiek prisimenu, buvau neginkluotas, be šarvų 
ir apsuptas Lanisterių kalavijuočių. - Eunuchas smalsiai į jį pažvelgė, pa- 
kreipęs galvą. - Kai buvau jaunas, dar nesužalotas, keliavau su mimų trupe 
per Laisvuosius miestus. Jie išmokė, kad kiekvienas žmogus gyvenime turi 
vaidinti savo vaidmenį, kaip teatre. Taip yra ir dvare. Karaliaus teisingumas 
turi būti negailestingas, iždininkas taupus... o šnipų vadas klastingas, kelia- 
klupsčiaujantis ir be skrupulų. Iš drąsaus gandonešio naudos tiek pat, kiek iš 
bailaus riterio. - Jis atsiėmė vyno gertuvę ir išgėrė. 

Nedas tyrinėjo eunucho veidą, ieškodamas tiesos po mimo randais ir ne- 
tikrais šeriais. Jis pabandė dar gurkštelėti. Šįkart skystis nuslydo sklandžiau. 

- Ar galit išlaisvinti mane iš šios duobės? 

— Galiu... bet ar išlaisvinsiu? Ne. Kils klausimų ir atsakymai atves pas 
mane. 

Nedas nieko ir nesitikėjo. 

- Jūs tiesmukas. 

- Eunuchas neturi garbės, o voras neturi tokios prabangos kaip skrupu- 
lai, milorde. 

- Ar bent jau sutiktumėt perduoti nuo manęs žinią? 

- Tai priklausys nuo žinios. Mielai atnešiu jums rašalo ir popieriaus, jei 
norite. O kai parašysite, ką ketinote, paimsiu laišką, perskaitysiu ir pristaty- 
siu arba ne, priklausomai nuo savo interesų. 

- Savo interesų. Kokie jie, lorde Veiri? 

— Taika, - nedvejodamas atsakė Veiris. - Jei Karaliaus Uoste buvo bent 
viena siela, tikrai beviltiškai troškusi išsaugoti Robertą Barateoną gyvą, tai 
buvau aš. - Jis atsiduso. - Penkiolika metų aš saugojau jį nuo priešų, tačiau 
negalėjau apsaugoti nuo draugų. Kokia beprotybė jus apsėdo, kad pasisakėte 
karalienei žinantis tiesą apie Džofrio gimimą? . 

— Gailestingumo beprotybė, - prisipažino Nedas. 

- Ak, - tarė Veiris, - tai jau tikrai. Jūs esat doras ir garbingas žmogus, 
lorde Edardai. Dažnai tai pamirštu. Tokių žmonių ne tiek jau daug esu per 
gyvenimą sutikęs. - Jis apsižvalgė po celę. - Kai matau, ką sąžinė ir garbė 
jums davė, suprantu kodėl. 

Nedas Starkas prišliejo galvą prie drėgnos akmeninės sienos ir užsimer- 
kė. Koją skaudėjo. 

- Karaliaus vynas... ar jūs apklausėte Lanselį? 

— O, žinoma. Sersi padavė jam gertuves ir pasakė, kad tai mėgstamiau- 
sias Roberto vynas. - Eunuchas gūžtelėjo. - Medžiotojo gyvenimas pilnas 
pavojų. Jei Roberto nebūtų pražudęs šernas, jis būtų nudribęs nuo žirgo, jam 
būtų įgėlus gyvatė, įsmigus paklydusi strėlė... miškas yra dievų skerdykla. Ne 
vynas nužudė karalių. Tai buvo jūsų gailestingumas. 

Nedas to ir bijojo. 

— Dievai man teatleidžia. 

- Jeigu jie yra, - tarė Veiris, - tikiuosi, kad atleis. Bet, šiaip ar taip, ka- 
ralienė nebūtų ilgai delsusi. Robertas darėsi nebevaldomas, ir jai reikėjo jo 
atsikratyti, kad susidorotų su jo broliais. Tai bent porelė tie du, Stanis ir Ren- 
lis. Geležinė pirštinė ir šilkinė pirštinaitė. - Jis nusišluostė lūpas atgalia ran- 
ka. - Pasielgėte kvailai, milorde. Jums reikėjo paklausyti Mažojo Piršto, kai 
jis ragino jus paremti Džofrio teises į sostą. 

— Kaip... kaip jūs apie tai Žinot? 

Veiris nusišypsojo. 

- Žinau, ir tai viskas, kas jums turėtų rūpėti. Taip pat žinau, kad rytoj jus 
aplankys karalienė. 

Nedas lėtai pakėlė akis. 

— Kodėl? 

- Sersi jūsų bijo, milorde... tačiau ji turi ir kitų priešų, kurių gąsdinasi dar 
labiau. Jos mylimasis brolis Džeimis šiuo metu kaunasi su upių lordais. Laiza 
Arin įsitvirtinusi Ėrijoje, juosiama akmens ir plieno, o tarp jos ir karalienės 
didelės meilės nėra. Dorne Marteliai vis dar nepamiršo princesės Elijos ir 
jos kūdikių nužudymo. O dabar jūsų sūnus žygiuoja Sąsmaukos link ir veda 
šiauriečių pajėgas. 

— Robas tik berniukas, - pasibaisėjo Nedas. 

- Berniukas su kariuomene, - patikslino Veiris. - Bet vis dėlto tik ber- 
niukas, kaip jūs sakot. Karaliaus broliai neduoda Sersi ramiai miegoti nak- 
timis... ypač lordas Stanis. Jo pretenzijos yra pagrįstos, jis yra žinomas kaip 
narsus vadas mūšiuose, ir negailestingas. Nėra žemėje siaubingesnio pada- 
ro už tikrai teisingą žmogų. Niekas nežino, ką Stanis veikia Dragonstoune, 
tačiau lažinuosi, kad jis pririnko daugiau kalavijuočių nei kriauklių. Štai ir 
Sersi košmaras: kol jos tėvas ir brolis visas jėgas meta kovai su Starkais ir Tu- 
liais, lordas Stanis išsilaipins, pasiskelbs karaliumi ir nušnios jos sūnui gar- 
banotą šviesią galvą... o ir josios neaišku, ar liks, nors aš tikrai tikiu, kad jai 
labiau rūpi berniukas. 

- Stanis Barateonas yra tikrasis Roberto įpėdinis, - tarė Nedas. - Sostas 
teisėtai priklauso jam. Aš pasveikinčiau jo išsilaipinimą. 

Veiris ciktelėjo. 

- Sersi to tikrai nenorės girdėti, patikėkit manim. Stanis gal ir atsikovos 
sostą, bet tik pūvanti jūsų galva liks jo pasveikinti, jei nevaldysite liežuvio. 
Sansa taip lipšniai maldavo, kad būtų nedovanotina viską sužlugdyti. Jums 
grąžinama gyvybė, jei ją paimsite. Sersi ne kvaila. Ji žino, kad sutramdytas 
vilkas naudingesnis nei miręs. 

- Jūs norite, kad tarnaučiau moteriai, kuri nužudė mano karalių, išsker- 
dė mano vyrus ir suluošino sūnų? - Nedo balse girdėjosi nepatiklumas. 

- Noriu, kad tarnautumėt karalystei, - patikslino Veiris. - Pasakykite 
karalienei, kad prisipažinsite dėl savo klastingos išdavystės, įsakykite sūnui 
sudėti ginklus ir paskelbkite Džofrį teisėtu įpėdiniu. Pasisiūlykite pasmerkti 
Stanį ir Renlį kaip nepatikimus ir uzurpatorius. Mūsų žaliaakė liūtė žino, 
kad esate garbingas žmogus. Jei duosite jai taiką, kurios jai reikia, ir laiko su- 
sidoroti su Staniu, ir prisieksite nusinešti savo paslaptį į kapus, manau, ji leis 
jums užsivilkti juodai ir nugyventi savo likusias dienas prie Sienos su broliu 
ir mergvaikiu sūnumi. 

Nuo minties apie Joną Nedą užplūdo gėda ir žodžiais neišreiškiamas siel- 
vartas. Jei tik jis vėl galėtų pamatyti berniuką, atsisėsti ir pasikalbėti su juo... 
Skausmas vėrė per jo lūžusią koją, po nešvariu pilku įtvaru. Jis krūptelėjo, 
beviltiškai suspaudė ir atgniaužė pirštus. 

— Ar tai jūsų sumanymas, - vamptelėjo Veiriui, - ar sėdite viename veži- 
me su Mažuoju Pirštu? 

Tai, regis, eunuchą nustebino. 

— Greičiau jau derėčiaus su Kohoro Juoduoju Ožiu. Mažasis Pirštas yra 
antras klastingiausias žmogus Septyniose Karalystėse. O, aš maitinu jį pa- 
sirinktais gandais, užtektinai, kad jis manytų, jog esu jo... taip, kaip leidžiu 
Sersi tikėti, kad priklausau jai. 

— Kaip ir man leidote tikėti, kad esate mano. Pasakykite, lorde Veiri, kam 
jūs iš tiesų tarnaujat? 

Veiris šykščiai nusišypsojo. 

- Juk sakiau, karalystei, mano gerasis lorde, kaip galėjote tuo abejoti? 
Prisiekiu savo prarastu vyriškumu. Tarnauju karalystei, o karalystei reikia 
taikos. - Jis išgėrė paskutinį gurkšnį vyno ir numetė šalin tuščią gertuvę. — 
Tai koks jūsų atsakymas, lorde Edardai? Duokite man žodį, kad pasakysite 
karalienei tai, ką ji nori girdėti, kai ji paklaus. 

- Jei pažadėčiau, mano žodis būtų tuščias kaip šarvai be kario. Mano gy- 
venimas nėra toks vertingas. | 

- Gaila. - Eunuchas atsistojo. - O jūsų dukters gyvybė, milorde? Kiek ji 
verta? 

Nedo širdį pervėrė ledinis dūris. 

— Mano dukra... 

- Juk nemanėt, kad pamiršau jūsų mielą, nekaltą vaikelį, milorde. Nes 
karalienė tikrai ne. 

— Ne, - meldė Nedas lūžinėjančiu balsu. - Veiri, dievai tebūna gailestingi, 
darykite su manim, ką norite, tačiau nepainiokite į savo intrigas mano duk- 
ters. Sansa tik vaikas. 

— Reinė irgi buvo vaikas. Princo Reigaro dukra. Mažas, nuostabus pada- 
rėlis, jaunesnė nei jūsų mergaitės. Ji turėjo kačiuką, kurį vadino Balerionu, 
žinojot? Nuolatos pagalvoju, kas jam nutiko. Reinei patiko manyti, kad jis 
tikrasis Balerionas, Juodasis Siaubas, tačiau spėju, kad Lanisteriai greitai jai 
atskleidė skirtumus tarp katinėlio ir drakono, tądien, kai įsilaužė pas ją pro 
duris. — Veiris išleido ilgą, vargingą atodūsį, atodūsį žmogaus, kuris neša viso 
pasaulio liūdesį ant savo pečių. - Vyriausioji šventikė man kažkada sakė, kad 
nusidėję mes kenčiame. Jei tai tiesa, lorde Edardai, pasakykite man... kodėl 
labiausiai kenčia nekalti, kai jūs, kilmingi lordai, žaidžiate sostais? Pasvars- 
tykite, jei reikia, kol lauksite karalienės. Ir dar nepamirškite: kitas lankytojas 
gali atnešti jums duonos, sviesto ir aguonpienio skausmui numalšinti... arba 
Sansos galvą. 

Pasirinkimas, mano brangusis lorde, priklauso tiktai nuo jūsų. 


KETLINA 


| Liekanų peržygiavus klojiniu per juodas Sąsmaukos pelkes ir pabirus 
po upių žemes, Ketlinos bloga nuojauta sustiprėjo. Ji slėpė baimę, veidas 
atrodė ramus ir lygus, tačiau jos nemažo, daugėjo su kiekviena nueita mylia. 
Jos dienos buvo neramios, naktys be poilsio, o kaskart virš galvos praskridus 
varnui ji sugrieždavo dantimis. 

Ji baiminosi dėl savo lordo tėvo ir svarstė, ką reiškia jo pranašinga tyla. Ji 
būgštavo dėl savo brolio Edmuro ir meldė dievus saugoti jį, jei jam reikės su- 
siremti mūšyje su Karalžudžiu. Ji gąsdinosi dėl Nedo ir savo mergaičių, dėl 
mielų sūnų, kuriuos paliko Vinterfele. Tačiau ji nieko negalėjo padaryti nei 
dėl vieno iš jų, tad visas mintis apie juos stūmė šalin. Turi sukaupti visą sti- 
prybę Robui, ragino save. Jam vieninteliam gali padėti. Turi būti narsi ir tvirta 
kaip šiaurė, Ketlina Tuli. Dabar iš tiesų turi būti Stark, kaip tavo sūnus. 

Robas jojo kolonos priekyje, po besiplaikstančia balta Starkų vėliava. 
Kasdien jis pasikviesdavo vis kitą lordą prie jo prisidėti, kad jie galėtų apsi- 
tarti žygiuodami; jis pagerbė kiekvieną vyrą iš eilės, neišskirdamas numylė- 
tinių, klausydamas, kaip klausydavo jo lordas tėvas, pasverdamas žodžius. 
Jis tiek daug išmoko iš Nedo, mintijo ji stebėdama, bet ar to užteks? 

Juodoji Žuvis pasiėmė šimtą rinktinių vyrų, šimtą miklių arklių ir nu- 
dūmė į priekį sekti judėjimo ir išžvalgyti kelio. Žinios, kurių atnešė sero 
Brindeno raiteliai, suteikė jai pasitikėjimo. Lordo Taivino pajėgos buvo toli 
pietuose... tačiau Valderis Frėjus, brastos lordas, surinko beveik keturių 
tūkstančių vyrų būrį savo pilyse prie Žaliosios Šakos. 

- Ir vėl vėluoja, - sumurmėjo Ketlina išgirdusi. Ir vėl kaip Trišakyje, te- 
būnie tas vyras prakeiktas. Jos brolis Edmuras sušaukė vėliavininkus; pagal 
teises, lordas Frėjus turėjo prisidėti prie Tulių pajėgų Riverane, tačiau jis sė- 
dėjo čia. 

- Keturi tūkstančiai vyrų, - pakartojo Robas, labiau nusivylęs nei pik- 
tas. - Lordas Frėjus negali tikėtis vienas susigrumti su Lanisteriais. Tikriau- 
siai jis ketina susivienyti su mumis. 

— Taip manai? - paklausė Ketlina. Ji nujojo pirmyn prie Robo ir Robeto 
Gloverio, tos dienos bendrakeleivio. Už jų driekėsi avangardas: lėtai judėjo 
iečių, vėliavų ir strėlių miškas. - Abejoju. Nieko nesitikėk iš Valderio Frėjaus 
ir niekuomet nenustebsi. 

- Jis yra tavo tėvo vėliavininkas. 

— Vieni vyrai rimčiau žiūri į priesaikas nei kiti, Robai. O lordas Valderis 
visuomet bičiuliavosi su Kasterli Uolos pilim, daugiau nei mano tėvui būtų 
patikę. Vienas iš jo sūnų vedęs lordo Taivino seserį. Ši smulkmena nėra labai 

svarbi, tikrai. Per daugelį metų lordas Valderis išaugino labai daug vaikų, tad 
juos reikia su kuo nors apvesdinti. Vis dėlto... 

— Ar manote, kad jis ketina išduoti mus Lanisteriams, miledi? - niūriai 
paklausė Robetas Gloveris. 

Ketlina atsiduso. 

- Tiesą sakant, abejoju, kad pats lordas Frėjus žino lordo Frėjaus keti- 
nimus. Jis turi seno Žmogaus atsargumą ir jauno vyro ambicijas, ir niekada 
nestokojo suktybės. 

— Mes turime paimti Dvynius, mama, - karštai tarė Robas. - Kito kelio 
per upę nėra. Žinai tai. 

— Taip. Ir Valderis Frėjus tą žino, gali būt dėl to tikras. 

Tą vakarą jie įsikūrė stovyklą pietiniame pelkių krašte, pusiaukelėje tarp 
karališkojo kelio ir upės. Būtent čia Teonas Greidžojus atnešė jiems daugiau 
naujienų iš dėdės. 

- Seras Brindenas liepė pranešti, kad jis surėmė kalavijus su Lanisteriais. 
Tuzinas žvalgų nebegrįš su naujienomis pas Lanisterius greitu laiku. Tiks- 
liau niekad. - Jis nusijuokė. - Seras Adamas Marbrandas vadovauja jų prie- 
šakiniams raiteliams ir traukiasi į pietus, viską paskui save degindamas. Jis 
nutuokia, kur mes esame, daugiau ar mažiau, bet Juodoji Žuvis prisiekia, 
kad jis nežinos, kai mes išsiskirsime. 

- Nebent lordas Frėjus jam pasakys, - griežtai tarė Ketlina. - Teonai, 
kai grįši pas dėdę, pasakyk jam, kad išstatytų geriausius lankininkus aplink 
Dvynius, tegu budi dieną ir naktį, ir numuša kiekvieną varną, paliekantį 
dantytą sieną. Nenoriu, kad paukščiai praneštų lordui Taivinui apie mano 
sūnaus judėjimą. 

— Seras Brindenas tuo jau pasirūpino, miledi, - pasipūtėliškai šypsoda- 
mas atsakė Teonas. - Dar keletas juodųjų paukščių ir jų pakaks išsikepti py- 
ragui. Pasaugosiu jų plunksnas jūsų skrybėlei. 

Ji turėjo žinoti, kad Brindenas Juodoji Žuvis gerokai ją pralenks. 

— Ką daro Frėjai, kai Lanisteriai degina jų laukus ir siaubia įtvirtinimus? 

- Įvyko keletas susirėmimų tarp sero Adamo ir lordo Valderio vyrų, — 
atsakė Teonas. - Mažiau nei per dienos kelią nuo čia aptikome du Lanisterių 
žvalgus, šeriančius varnas, kur Frėjai juos pakabino. Nors didžioji dalis lor- 
do Frėjaus pajėgų lieka sutelktos prie Dvynių. 

Tai Frėjaus braižas, karčiai pagalvojo Ketlina; atsitrauk, lauk, stebėk ir 
nerizikuok, jei niekas neprivers. 

- Jei jis kaunasi su Lanisteriais, galbūt yra nusiteikęs laikytis priesaikos, 
tarė Robas. 

Ketlina nebuvo tokia tikra. 

- Ginti savo paties žemes yra viena, stoti į kovą su lordu Taivinu - visai 
kas kita. 

Robas atsigręžė į Teoną Greidžojų. 

— Ar Juodoji Žuvis rado kitą perėjimą per Žaliąją Šaką? 

Teonas papurtė galvą. 

— Upė patvinusi ir srauni. Seras Brindenas sako, kad jos negalima per- 
bristi, ne taip toli į šiaurę. 

— Man reikia tos brastos! - supykęs pareiškė Robas. - O, mūsų žirgai gal- 
būt perplauktų upę, tačiau ne su šarvuotas raiteliais ant nugaros. Mums rei- 
kia pasidaryti plaustus ir perplukdyti mūsų ginklus, šalmus, šarvus ir ietis, o 
mes neturime tam medžių. Arba laiko. Lordas Taivinas Žygiuoja į šiaurę... - 
Jis sugniaužė ranką į kumštį. 

— Lordas Frėjus būtų kvailys, jei užkirstų mums kelią, - pareiškė Teonas 
Greidžojus su jam būdingu pasitikėjimu. - Mūsų penkiskart daugiau. Gali 
užimti Dvynius, jei reikės, Robai. 

— Ne taip paprasta, - įspėjo juos Ketlina, - ir ne laiku. Kol sėdėsite jį ap- 
siautę, lordas Taivinas Lanisteris atsives savo pajėgas ir užpuls iš užnugario. 

Robas nuo jos nukreipė žvilgsnį į Greidžojų, ieškodamas atsakymo, ta- 
čiau nerado. Akimirką jis atrodė dar jaunesnis nei penkiolikos, nepaisant 
šarvų, kalavijo ir šerių ant skruostų. 

— Ką darytų mano lordas tėvas? - paklausė jos. 

— Rastų kelią į kitą pusę, - tarė ji. - Bet kokia kaina. 

Kitą rytą pas juos grįžo pats Brindenas Juodoji Žuvis. Jis iškeitė sun- 
kias plokštes ir šalmą, kuriuos dėvėjo kaip Vartų riteris, į lengvesnę odinių 
ir grandininių marškinių aprangą, tačiau jo garsioji žuvis vis dar segė ap- 
siaustą. 

Dėdės veidas buvo niūrus, kai jis nušoko nuo žirgo. 

— Prie Riverano sienų vyko mūšis, - nusiminęs pranešė jis. - Išgirdome iš 
Lanisterių žvalgo, kurį sučiupome. Karalžudys sutriuškino Edmuro pajėgas, 
o Trišakio lordus privertė sprukti. 

Šalta ranka suspaudė Ketlinai širdį. 

— O mano brolis? 

- Sužeistas ir paimtas į nelaisvę, - neslėpė seras Brindenas. - Seras Ble- 
kvudas ir kiti likę gyvi dabar apsupti Riverane, spaudžiami Džeimio pajėgų. 

Robas nerimavo. 

- Turime kirsti tą prakeiktą upę, jei viliamės laiku juos išgelbėti. 

— Tai nebus lengva, - įspėjo dėdė. - Lordas Erėjus sutelkė visas pajėgas 
savo pilyse, vartai uždaryti ir užremti. 

— Tebūnie jis prakeiktas! - nusikeikė Robas. - Jei tas vyras man nepaklus 
ir neleis persikelti, man nieko kito neliks, kaip pulti jo sienas. Jei reikės, suly- 
ginsiu Dvynius su žeme, pasižiūrėsime, kaip jam tai patiks! 

- Kalbi kaip pasipūtęs berniūkštis, - griežtai tarė Ketlina. - Pamatęs kliū- 
tį vaikas pirmiausia nori ją apeiti arba nugriauti. Lordas turi suprasti, kad 
kartais žodžiais galima pasiekti daugiau nei kalaviju. 

Robo sprandas paraudo nuo tokio priekaišto. 

- Paaiškinkite, mama, - nuolankiai paprašė. 

- Frėjai saugo brastą daugiau nei šešis šimtus metų ir per tuos šešis šim- 
tus metų visuomet išsireikalaudavo mokesčio. 

— Kokio mokesčio? Ko jis nori? 

Ji nusišypsojo. 

— Tai ir turime išsiaiškinti. 

- Ojeiaš atsisakysiu mokėti? 

— Tada tau geriausia atsitraukti iki Keilino Griovio, išsirikiuoti ir stoti 
į mūšį su lordu Taivinu... arba užsiauginti sparnus. Kitos išeities aš nema- 
tau. - Ketlina spustelėjo kulnais žirgą ir nujojo, palikusi sūnų apsvarstyti jos 
žodžių. Tegu jam neatrodo, kad motina siekia užimti jo vietą. Ar tu išmokei 
jį ne tik narsos, bet ir išminties, Nedai? - klausė ji. Ar išmokei, kaip priklaupti? 
Septynių Karalysčių kapinės pilnos drąsių vyrų, kurie šios pamokos taip ir 
neišmoko. 

Buvo jau beveik vidurdienis, kai jų avangardas pasirodė akiratyje Dvy- 
nių, kurie priklausė Brastos lordams. 

Žalioji Šaka čia tekėjo srauni ir gili, tačiau Frėjai sujungė jos krantus prieš 
daugelį šimtmečių ir praturtėjo iš pinigų, kuriuos jiems mokėjo žmonės, no- 
rintys persikelti. Jų tiltas buvo masyvi nugludinto pilko akmens arka, užtek- 
tinai plati, kad galėtų prasilenkti du vežimai; per vidurį tilto kilo Vandens 
bokštas, saugantis ir kelią, ir upę, su šaudymo angomis, žudymo skylėmis 
ir nuleidžiamomis grotomis. Prireikė trijų Frėjų kartų užbaigti tiltui; baigę 
abipus upės jie surentė po patvarų medinį bokštą, kad niekas negalėtų per- 
sikelti be jų žinos. 

Medį jau seniai pakeitė akmuo. Dvyniai - dvi apvalainos, bjaurios, grės- 
mingos pilys, visiškai panašios viena į kitą, su jas jungiančiu tiltu - saugojo 
brastą šimtmečius. Aukštos gynybinės sienos, gilūs grioviai ir sunkūs gele- 
žim apkaustyti ąžuolo vartai saugojo nuo atėjūnų, tilto atramos kilo nuo pa- 
tvarių vidinių bokštų, abiejuose krantuose buvo barbakanai ir pakeliamos 
grotos, o Vandens bokštas gynė patį tiltą. 

Ketlinai pakako vieno žvilgsnio suprasti, kad pilies neįmanoma paim- 
ti jėga. Dantytos sienos buvo nusmaigstytos strėlėmis, kalavijais ir ietimis, 
kiekvienoje angoje stovėjo po lankininką, pakeliamasis tiltas pakeltas, gro- 
tos nuleistos, vartai uždaryti ir užremti. 

Greitdžonas pradėjo keiktis vos išvydęs, kas jų laukia. Lordas Rikardas 
Karstarkas niršo tylėdamas. 

- Jos negalima pulti, milordai, - pareiškė Ruzas Boltonas. 

- Nepaimsime jos ir apsiautę, be kariuomenės kitame krante, kuri apsup- 
tų kitą pilį, - niūriai pasakė Helmanas Tolhartas. Anapus giliai srovenančių 
žalių vandenų vakarinis dvynys stovėjo kaip rytinio brolio atspindys. - Net 
jei turėtume laiko. Kurio, tai jau tikrai, neturime. 

Šiaurės lordams apžiūrinėjant pilį, atsivėrė šoninės grotos, per griovį nu- 
tįso tiltelis ir jų pasitikti išjojo tuzinas riterių, kuriems vadovavo keturi iš 
daugybės lordo Frėjaus sūnų. Ant vėliavos puikavosi bokštai dvyniai, tam- 
siai mėlyni sidabriško pilkumo fone. Seras Stevronas Frėjus, lordo Valde- 
rio įpėdinis, kalbėjo už visus. Visi Frėjai atrodė panašūs į žebenkštis; seras 
Stevronas, vyresnis nei šešiasdešimties ir jau pats turintis anūkų, atrodė ypač 
sena ir suvargusi žebenkštis, tačiau gana mandagus. 

— Mano lordas tėvas atsiuntė mane jūsų pasveikinti ir pasiteirauti, kas 
veda šias galingas pajėgas. 

— Aš, - Robas paragino pirmyn žirgą. Jis vilkėjo šarvus su Vinterfelo did- 
vilkio skydu, pririštu prie balno, o Pilkasis Vėjas lapsėjo greta. 

Senasis riteris pažvelgė į jos sūnų su vos pastebimai blykstelėjusia nuo- 
staba pilkose pavandenijusiose akyse, nors jo žirgas neramiai trypčiojo ir 
traukėsi nuo didvilkio. 

— Milordas tėvas jaustųsi pagerbtas, jei pasivaišintumėt mėsa ir midumi 
pilyje ir paaiškintumėt, kas jus čia atvedė. 

Jo žodžiai trenkėsi į lordus vėliavininkus kaip didžiulis katapultos akmuo. 
Nė vienas tam nepritarė. Jie keikėsi, ginčijosi ir šūkavo vienas kitam. 

— Nedarykite šito, milorde, - meldė Robo Galbartas Gloveris. - Lordu 
Valderiu negalima pasitikėti. 

Ruzas Boltonas linktelėjo. 

- Eisite ten vienas ir būsite jo. Jis gali parduoti jus Lanisteriams, įmesti į 
požemius ar perrėžti gerklę - kaip jau jam patiks. 

- Jei jis nori su mumis pasikalbėti, tegu atveria vartus ir mes visi pasivai- 
šinsime jo mėsa ir midumi, - pareiškė seras Vendelis Manderlis. 

— Arba tegu jis išeina ir kalbasi su Robu čia, gerai matomas savo vyrų ir 
mūsų, - pasiūlė jo brolis, seras Vilis. 

Ketlina Stark turėjo tokių pačių abejonių, tačiau vieno žvilgsnio į serą 
Stevroną pakako suprasti, kad jis nėra patenkintas tuo, ką girdi. Dar kelios 
replikos ir šansas bus prarastas. Ji turėjo veikti, ir greitai. 

— Aš vyksiu, - pareiškė ji garsiai. 

- Jūs, miledi? - Greitdžonas suraukė antakius. 

— Mama, ar tu tikra? - Robas aiškiai tuo abejojo. 

— Kaip niekada, - akiplėšiškai pamelavo Ketlina. - Lordas Valderis yra 
mano tėvo vėliavininkas. Pažįstu jį nuo vaikystės. Jis niekuomet man nepa- 
kenktų. - Nebent matytų iš to naudą, tyliai pridūrė sau, tačiau kartais tiesos 
neįmanoma ištarti, o melas yra būtinas. 

— Esu tikras, kad mano lordas tėvas mielai su jumis pasišnekės, ledi Ke- 
tlina, - tarė seras Stevronas. - Kad įrodytume savo gerus ketinimus, mano 
brolis seras Pervainas liks čia, kol ji saugiai sugrįš pas jus. 

- Jis bus mūsų garbingas svečias, - tarė Robas. Seras Pervainas, jauniau- 
sias iš keturių Frėjų, nulipo iš balno ir padavė vadeles broliui. - Reikalauju, 

kad mano motina grįžtų iki saulės laidos, sere Stevronai, - pridūrė Robas. — 
Neketinu čia užsibūti. 

Seras Stevronas Frėjus mandagiai linktelėjo. 

— Kaip pasakysite, milorde. 

Ketlina paragino savo žirgą į priekį ir nesigręžiojo. Ją apsupo lordo Val- 
derio sūnūs ir palyda. 

Jos tėvas kartą apie Valderį Frėjų pasakė, kad jis yra vienintelis Septynių 
Karalysčių lordas, galintis ištraukti kariauną sau iš kelnių. Kai Brastos lordas 
pasveikino Ketliną didžiojoje menėje, apsuptas dvidešimties sūnų (be sero 
Pervaino, kuris būtų buvęs dvidešimt pirmas), trisdešimt šešių anūkų, devy- 
niolikos proanūkių ir galybės dukterų, anūkių, pavainikių ir propavainikių, 
ji suprato, ką jis turėjo omeny. 

Lordas Valderis buvo devyniasdešimties, išmintinga rožinė žebenkštis su 
plika, dėmėta galva, pernelyg kratomas podagros, kad galėtų stovėti nepri- 
laikomas. Jo jauniausia žmona, blyški trapi šešiolikmetė, ėjo greta jo palan- 
kino, kai jį įnešė. Ji buvo aštuntoji ledi Frėj. 

— Man malonu jus vėl matyti po tiekos metų, milorde, - kreipėsi Ketlina. 

Senis įtariai į ją goksojo. 

- Tikrai? Abejoju. Pasilaikykite tuos lipšnius žodelius, ledi Ketlina, aš 
jiems per senas. Kodėl jūs čia? Ar jūsų berniukas pernelyg išdidus pasirodyti 
čia pats? Ką aš veiksiu su jumis? 

Ketlina buvo mergaitė, kai paskutinį kartą lankėsi Dvyniuose, bet jau 
tada lordas Valderis buvo irzlus, aštrialiežuvis ir tiesmukas. Atrodo, kad me- 
tai jį padarė dar blogesnį. Jai reikės atidžiai rinktis žodžius ir pasistengti ne- 
paisyti jo įžeidimų. 

— Tėve, - glaistydamas padėtį tarė seras Stevronas, - užsimirštate. Ledi 
Stark yra čia jūsų kvietimu. 

— Ar aš klausiau tavęs? Tu dar nesi lordas Frėjus, kol aš nenumiriau. Ar aš 
atrodau miręs? Tu man nenurodinėsi. 

— Taip nederėtų kalbėti garbingos viešnios akivaizdoje, tėve, - tarė vienas 
iš jaunesniųjų sūnų. 

— Dabar mano pavainikiai užsimojo pamokyti mane mandagumo, - 
pasiskundė lordas Valderis. - Kalbėsiu, kaip man patinka, po velnių. Per 
gyvenimą pas mane lankėsi trys karaliai ir karalienės, ar manai, kad man 
reikia tavo pamokymų, Riugeri? Tavo motina melžė ožkas, kai aš ją pirmą 
kartą apvaisinau. - Spragtelėjęs pirštais jis paleido raudonveidį jaunuolį ir 
mostelėjo kitiems dviem savo sūnums. - Denveli, Veilenai, padėkit man 
atsisėsti. 

Jie iškėlė lordą Valderį iš palankino ir nunešė prie aukštosios Prėjų kėdės 
iš juodo ąžuolo, kurios atkaltę sudarė du tilto sujungti bokštai. Jo jaunoji 
žmona paklusniai atitipeno ir apklojo jam kojas antklode. Įsitaisęs, senis pa- 
sivadino Ketliną priekin ir sausai pakštelėjo į ranką. 

— Štai, - pareiškė. - Dabar, kai visas mandagybes jau atlikau, miledi, gal- 
būt mano sūnūs padarys man paslaugą ir užsičiaups. Kodėl jūs čia? 

— Prašau jus atverti vartus, milorde, - mandagiai atsakė Ketlina. — 
Mano sūnus ir jo lordai vėliavininkai nekantrauja persikelti per upę ir ke- 
liauti toliau. 

- Į Riveraną? - sukikeno jis. - O, nereikia man sakyti, nereikia. Aš dar 
nesu aklas. Aš vis dar moku skaityti žemėlapį. 

— Į Riveraną, - patvirtino Ketlina. Ji nematė priežasčių tai neigti. - Kur 
tikėjausi sutikti ir jus, milorde. Jūs vis dar mano tėvo vėliavininkas, ar ne? 

— Che, - tarė lordas Valderis, lyg nusijuokė, lyg suniurzgė. - Aš sušaukiau 
savo kalavijuočius, taip, jie čia, jūs matėt juos ant sienų. Ketinau žygiuoti, kai 
tik surinksiu visas pajėgas. Na, išsiųsti sūnus. Aš pats jau nebegaliu žygiuoti, 
ledi Ketlina. - Jis apsižvalgė, dairydamasis patvirtinimo, ir parodė į aukštą, 
drūtą penkiasdešimtmetį. - Pasakyk jai, Džeredai. Pasakyk, kad ketinimai 
buvo tokie. 

— Tikrai taip, miledi, - tarė seras Džeredas Frėjus, vienas iš jo sūnų su 
antrąja žmona. - Savo garbe prisiekiu. 

— Ar tai mano kaltė, kad jūsų kvailas brolis pralaimėjo mūšį mums dar 
neišžygiavus? - Jis atsilošė į pagalves ir goksojo į ją, tarsi kviesdamas ginčyti 
jo įvykių versiją. - Man pasakojo, kad Karalžudys perėjo per jį kaip kirvis 
per brandų sūrį. Kodėl mano berniukai turėtų skubintis į pietus žūti? Visi, 
kas iškeliavo į pietus, bėga atgal į šiaurę. 

Ketlina mielai būtų apspjovusi tą suktą senį ir paspirginusi ant ugnies, 
tačiau iki vakaro privalėjo įtikinti jį atidaryti tiltą. Todėl ramiai tarė: 

- Tai dar viena priežastis mums pasiekti Riveraną, ir greitai. Kur galėtu- 
me pasikalbėti, milorde? 

— Mes kalbamės dabar, - pasiskundė lordas Frėjus. Dėmėta rožinė gal- 
va sukiojosi aplink. - Į ką jūs čia visi moksot? - riktelėjo jis savo giminai- 
čiams. - Dinkit iš čia. Ledi Stark nori pasikalbėti su manimi vienu. Galbūt ji 
ką sumanė dėl mano ištikimybės, che. Dinkit visi, susiraskit kokį naudingą 
užsiėmimą. Tu taip pat, moterie. Dinkit, dinkit, dinkit. - Sūnums, anūkams, 
dukterims, pavainikiams, dukterėčioms ir sūnėnams plaukiant iš menės, jis 
pasilenkė arčiau prie Ketlinos ir pasiguodė: - Jie visi laukia, kol aš numirsiu. 
Stevronas laukia keturiasdešimt metų, tačiau aš jį vis nuviliu. Che. Kodėl tu- 
rėčiau mirti, kad jis taptų lordu? Klausiu jūsų. Aš to nedarysiu. 

— Labai viliuosi, kad sulauksite šimto metų. 

— Tai juos užvirintų, tai jau tikrai. O, tikrai. Na, tai ką norėjote pasakyti? 

— Mes norime persikelti, - tarė jam Ketlina. 

— O, norite? Tiesmuka. Kodėl turėčiau leisti? 

Akimirką plykstelėjo pyktis. 

- Jei būtumėt tiek stiprus ir užliptumėt ant savo sienų, lorde Frėjau, pa- 
matytumėt, kad mano sūnus turi dvidešimt tūkstančių vyrų. 

— Tai bus dvidešimt tūkstančių lavonų, kai čia ateis lordas Taivinas, - at- 
šovė senis. - Nemėginkite manęs gąsdinti, miledi. Jūsų vyras kažkokioje iš- 
daviko celėje po Raudonąja pilimi, jūsų tėvas serga, galbūt miršta, Džeimis 
Lanisteris laiko jūsų brolį, surakintą grandinėmis. Ką turite tokio, kad jūsų 
bijočiau? Tą savo sūnų? Prieš kiekvieną jūsų sūnų gali stoti maniškis, ir man 
vis tiek liks aštuoniolika, kai jūsų visi bus negyvi. 

— Jūs prisiekėte mano tėvui, - priminė jam Ketlina. 

Jis palingavo galvą į šonus šypsodamas. 

- O, taip, aš ištariau kelis žodžius, tačiau, man regis, daviau priesaiką ir 
karūnai. Džofris dabar karalius, tad jūs, jūsų berniukas ir tie visi mulkiai už 
sienų tėra sukilėliai. Jei turėčiau proto, kuriuo dievai apdovanojo žuvį, padė- 
čiau Lanisteriams visus jus paspirginti. 

— Kodėl to nedarot? - metė iššūkį ji. 

Lordas Valderis paniekinamai prunkštelėjo. 

- Lordas Taivinas išdidus ir pilnas puikybės, Vakarų sergėtojas, karaliaus 
ranka. O, koks didis vyras anas yra! Jis ir jo auksas šitą, jo auksas aną, liūtai 
šen, liūtai ten. Lažinuosi, valgydamas pupas jis gadina orą lygiai taip pat, 
kaip aš, tačiau niekuomet neišgirsite, kad jis tai pripažintų, o, ne. Ką jis turi 
tokio, dėl ko reikėtų taip pūstis? Tik du sūnus, iš kurių vienas persisukęs 
mažas monstras. Jei prieš kiekvieną jo sūnų stotų manasis, ir vis tiek man 
dar liktų devyniolika su puse, kai abu jo griūtų negyvi! - Jis sukvaksėjo. - Jei 
lordui Taivinui reikia mano pagalbos, po paraliais, jam teks paprašyti. 

Tai buvo viskas, ką Ketlinai reikėjo išgirsti. 

— Aš prašau jūsų pagalbos, milorde, - nuolankiai tarė ji. - Mano tėvas, 
mano brolis, mano lordas vyras ir mano sūnus irgi prašo mano balsu. 

Lordas Valderis bedė kaulėtu pirštu jai į veidą. 

— Pasilaikykite savo saldžius žodelius, miledi. Saldžiais žodeliais mane 
lepina mano žmona. Ar matėt ją? Šešiolikos, maža gėlelė, ir jos medus tik 
man. Lažinuosi, kitąmet tokiu metu ji padovanos man sūnų. Galbūt aš jį pa- 
skirsiu įpėdiniu, tai pasiustų kiti? 

— Esu tikra, ji padovanos jums daug sūnų. 

Jis pakinkavo galvą. 

- Jūsų lordas tėvas neatvyko į vestuves. Aš tai vertinu kaip įžeidimą. Net 
jei jis merdi. Jis nedalyvavo ir priešpaskutinėse mano vestuvėse. Jis vadina 
mane Vėluojančiu lordu Frėjumi, žinojot? Ar jis mano, kad aš miręs? Aš 
nemiręs, ir galiu pažadėt, kad pergyvensiu jį, kaip pergyvenau jo tėvą. Jūsų 
šeima visuomet mane dergė, neneikite to, nemeluokite, pati žinote, jog tai 
tiesa. Prieš daugelį metų nukeliavau pas jūsų tėvą ir pasiūliau sąjungą tarp 
jo sūnaus ir mano dukters. Kodėl ne? Aš turėjau mintyje mielą merginą, vos 
keleriais metais vyresnę nei Edmuras, tačiau jei jūsų brolio širdis prie jos 
nebūtų linkusi, galėjau pasiūlyti kitų - senų, jaunų, skaisčių, našlių, ko tik jis 

pageidauja. Ne, lordas Hosteris nenorėjo apie tai net girdėti. Jis kalbėjo man 
lipšnius žodelius, pasiteisinimus, tačiau aš norėjau atsikratyti dukra. 

Ir jūsų sesuo tokia pat netikusi. Tai buvo, o, prieš metus, ne daugiau, 
Jonas Arinas vis dar buvo karaliaus ranka, ir aš nukeliavau į miestą pažiū- 
rėti, kaip mano sūnūs kaunasi turnyre. Stevronas ir Džeredas jau per seni 
dvikovoms, bet Denvelis ir Hostinas jojo, Pervainas taip pat, o pora mano 
pavainikių dalyvavo bendrose peštynėse. Jei būčiau žinojęs, kokią gėdą jie 
man padarys, nebūčiau varginęsis keliauti. Kam man reikėjo sukarti visą 
tą kelią ir pamatyti, kaip Hostiną nuo žirgo numes tas Tairelio jauniklis? 
Klausiu jūsų. Berniūkštis perpus jaunesnis, seras Deizis jį vadina, ar kaž- 
kaip taip. Ir Denvelį numetė nuo žirgo neprisiekęs riteris! Kai kada abejoju, 
ar jie tikrai mano. Mano trečioji žmona buvo Kreikhol, o visos Kreikholų 
moterys kekšės. Ką gi, nekreipkit dėmesio, ji mirė dar iki jūsų gimimo, ko- 
dėl jums turėtų rūpėti? 

Kalbėjau apie jūsų seserį. Pasiūliau, kad lordas ir ledi Arinai globotų du 
mano anūkus dvare ir pasisiūliau paimti jų sūnų čionai, į Dvynius. Ar mano 
anūkai neverti būti karaliaus dvare? Jie mieli berniukai, tylūs ir išauklėti. 
Valderis yra Mereto sūnus, pavadintas mano garbei, o kitas... che, neprisi- 
menu... galbūt dar vienas Valderis; juos visuomet vadina Valderiais, kad aš 
būčiau jiems malonus, tačiau jo tėvas... kuris čia dabar jo tėvas? - Jo vei- 
das susiraukšlėjo. - Na, nesvarbu, lordas Arinas nenorėjo imti nei vieno, nei 
kito, ir dėl to aš kaltinu jūsų ledi seserį. Ji purkštavo, lyg būčiau pasiūlęs par- 
duoti jos sūnų mimų trupei ar paversti eunuchu, o kai lordas Arinas pasakė, 
kad vaikas vyks į Dragonstouną, kur jį auklės Stanis Barateonas, ji be žodžių 
išlėkė iš kambario ir ranka tegalėjo manęs atsiprašyti. Kokia nauda iš atsi- 
prašymų? Pasakykit man. 

Ketlina susiraukė. 

— Aš supratau, kad Laizos berniuką ketino auginti lordas Taivinas Kaster- 
li Uolos pilyje. 

— Ne, pas lordą Stanį, - irzliai tarė Valderis Frėjus. - Manote, negaliu at- 
skirti lordo Stanio nuo lordo Taivino? Jie abu šikniai, tik manosi esą per- 
nelyg kilmingi šikti, bet nesvarbu, aš žinau skirtumą. Ar manote, kad esu 
per senas ir nieko neatsimenu? Man devyniasdešimt ir atmintimi nesiskun- 
džiu. Dar prisimenu, ką daryti su moterimi. Mano žmona padovanos man 
sūnų kitąmet tokiu metu, lažinuosi. Arba dukrą, to nenumatysi. Berniukas 
ar mergaitė, jis bus raudonas, susiraukšlėjęs ir klykiantis, ir veikiausiai ji pa- 
vadins jį Valderiu arba Valda. 

Ketlinai nerūpėjo, kokį vardą vaikui išrinks ledi Frėj. 

- Jonas Arinas ketino išsiųsti vaiką globon pas lordą Stanį, esat tuo tikras? 

- Taip, taip, taip, - tarė senis. - Tik jis mirė, tai koks skirtumas? Sakot, 
norit pereiti upę? 

— Norime. 

— Ką gi, jūs negalit! - šaltai pareiškė lordas Valderis. - Nebent aš leisčiau, 
bet kodėl turėčiau leisti? Tuliai ir Starkai niekuomet nebuvo mano drau- 
gai. - Jis atsistūmė kėdėje, sukryžiavo rankas, vaipydamasis, laukdamas jos 
atsakymo. 

Beliko derėtis. 

Išpampusi raudona saulė kabėjo žemai virš vakarinių kalvų, kai pilies 
vartai atsidarė. Pakeliamasis tiltas girgždėdamas nusileido, grotos šovė į vir- 
šų, ir išjojo Ketlina Stark prisijungti prie sūnaus ir jo lordų vėliavininkų. Už 
jos jojo seras Džeredas Frėjus, seras Hostinas Frėjus, seras Denvelis Frėjus ir 
lordo Valderio pavainikis sūnus Ronelis Riversas, vesdamas ilgą koloną ieti- 
ninkų, krypuojančių vyrų mėlyno plieno šarviniais marškiniais ir sidabriško 
pilkumo apsiaustais. 

Robas nušuoliavo jos pasitikti su Pilkuoju Vėju, lapsinčiu greta eržilo. 

— Sutarta, - tarė ji. - Lordas Valderis leis jums persikelti. Jo kalavijuočiai 
irgi tavo, išskyrus keturis šimtus vyrų, kuriuos jis pasiliks saugoti Dvynių. 
Siūlau palikti keturis šimtus saviškių, lankininkų ir kalavijuočių. Jis vargiai 
prieštaraus įgulos padidinimui... tačiau vadovauti skirk vyrus, kuriais gali 
pasitikėti. Lordui Valderiui gali prireikti pagalbos išsaugoti tikėjimui. 

— Gerai, mama, - atsakė Robas, stebeilydamasis į ietininkų rikiuotę. — 
Galbūt... Helmanas Tolhartas, kaip manai? 

- Puikus pasirinkimas. 

- Ko... ko jis iš mūsų norėjo? 

- Jei gali duoti keletą kalavijuočių, man reikia vyrų, kad palydėtų du lor- 
do Frėjaus anūkus šiaurėn į Vinterfelą, - tarė ji. - Sutikau paimti juos globo- 
ti. Jie maži berniukai, aštuonerių ir septynerių metų. Atrodo, juos abu vadi- 
na Valderiais. Manau, tavo broliui Branui patiks panašaus amžiaus berniukų 
draugija. 

— Tai viskas? Du globotiniai? Tai nedidelė kaina už... 

- Lordo Frėjaus sūnus Oliveris keliaus su mumis, - tarė ji. - Jis taps tavo 
skvairu. Jo tėvas norėtų, kad ilgainiui jis būtų pakeltas į riterius. 

— Skvairas? - gūžtelėjo jis. - Gerai, jei jis... 

- Taip pat, jei tavo sesuo Arija saugiai grįš pas mus, sutarta, kad ji ište- 
kės už jauniausio lordo Valderio sūnaus Elmaro, kai jie abu sulauks tinkamo 
amžiaus. 

Robas sumišo. 

- Arijai tai nepatiks. 

- Otuvesi vieną iš jo dukterų, kai karas baigsis, - užbaigė ji. - Jo šviesybė 
maloningai sutiko leisti tau pačiam išsirinkti patinkamą merginą. Jis apsčiai 
turi, jo manymu, tinkamų. 

Robas pateisino savo reputaciją net nemirktelėjęs. 

— Aišku. 

- Sutinki? 

— Ar galiu atsisakyti? 

— Ne, jei nori persikelti. 

- Sutinku, - rimtai tarė Robas. Jis jai niekada neatrodė toks vyriškas, kaip 
tą akimirką. Berniukai gali žaisti su kalavijais, tačiau reikia būti lordu, kad 
sudarytum vedybų sutartį, žinodamas, ką tai reiškia. 

Jie persikėlė per upę vėlai vakare, kai mėnulio pjautuvas jau plaukė virš 
vandens. Dviguba kolona įvingiavo pro rytinio dvynio vartus, kaip didžiulė 
plieninė gyvatė nušliaužė per kiemą, į bokštą ir per tiltą, kol išnėrė iš antro- 
sios pilies vakariniame krante. 

Ketlina jojo gyvatės priekyje su sūnumi ir dėde Brindenu bei seru Stevro- 
nu Frėjum. Už jų sekė devyni dešimtadaliai raitelių: riterių, ietininkų, laisvų- 
jų raitelių ir raitų lankininkų. Jiems prireikė kelių valandų persikelti. Ketlina 
ilgai prisimins nesuskaičiuojamų kanopų bildesį ant pakeliamojo tilto, lordą 
Valderį Frėjų, iš savo palankino stebintį juos išeinančius, blizgančias akis, 
įdėmiai sekančias pro žudymo skyles lubose, kai jie kirto Vandens bokštą. 

Didžioji dalis šiaurinių pajėgų - ietininkų, lankininkų ir didžiuliai būriai 
pėstininkų - liko rytiniame krante, vadovaujami Ruzo Boltono. Robas įsakė 
jiems toliau žygiuoti į pietus, susiremti su milžiniška Lanisterių kariuomene, 
judančia į šiaurę ir vadovaujama lordo Taivino. 

Į gera ar į bloga, bet jos sūnus metė kauliuką. 


JONAS 


I aip jautiesi, Snou? - raukydamasis paklausė lordas Mormontas. 
| Gerai, sukrankė jo varnas. Gerai. 

— Gerai, milorde, - pamelavo Jonas... garsiai, tarsi nuo to melas galėtų 
pavirsti tiesa. - O jūs? 

Mormontas susiraukė. 

- Negyvėlis bandė mane nudėti. Kaip galėčiau gerai jaustis? - Jis pasi- 
kasė pasmakrę. Jo susivėlusi žila barzda apsvilo ugnyje ir jis ją nusirėžė. Dėl 
balkšvų šeriuotų žandenų jis atrodė senas, nusmurgęs ir irzlus. - Neatrodai 
gerai. Kaip tavo ranka? 

- Gyja. - Jonas ištiesė aprištus pirštus parodyti. Jis nusidegino labiau, nei 
manė mesdamas liepsnojančias užuolaidas, ir jo dešinė ranka buvo beveik 
iki alkūnės susukta į šilką. Tuo metu jis nejautė nieko; skausmas užklupo 
vėliau. Po sutrūkusia raudona oda kaupėsi skysčiai ir tarp pirštų kilo baisios 
kraujo pūslės, didelės kaip tarakonai. - Meisteris sako, kad liks randai, bet 
šiaip ranka bus tokia, kaip buvo. 

— Randuota ranka niekis. Ant Sienos vis tiek dažniausiai mūvėsi pirštines. 

— Teisybė, milorde. - Ne mintis apie randus neramino Joną; visa kita. 
Meisteris Eimonas davė jam aguonų pieno, tačiau skausmas vis tiek buvo 
bjaurus. Iš pradžių atrodė, lyg jo ranka vis dar liepsnoja, dega dieną ir naktį. 
Tik įmerkus ją į sniego voneles ir ledo skutenas ateidavo palengvėjimas. Jo- 
nas dėkojo dievams, kad niekas, išskyrus Vaiduoklį, nemato jo besirangan- 
čio lovoje ir inkščiančio iš skausmo. O kai galiausiai užmigo, jis susapnavo, 
o tai buvo dar blogiau. Sapne lavonas, su kuriuo kovėsi, turėjo mėlynas akis, 
juodas rankas ir tėvo veidą, tačiau jis nedrįso to pasakyti Mormontui. 

— Daivenas ir Heikas grįžo praėjusią naktį, - tarė Senasis Lokys. - Jie ne- 
rado nė ženklo tavo dėdės, ne daugiau nei kiti. 

— Žinau. - Jonas prisivertė atšliaužti į bendrąją menę pavakarieniauti su 
draugais, ir vyrų nesėkmė paieškose buvo pagrindinė pokalbių tema. 

- Žinai, - suurzgė Mormontas. - Kaip čia yra, kad visi aplink viską žino? - 
Regis, atsakymo jis nesitikėjo. - Atrodo, kad buvo tik du... tie padarai, kad ir 
kas jie tokie, ir man liežuvis neapsiverčia vadinti jų vyrais. Ir ačiū dievams už 
tai. Būtų buvę daugiau ir... ką gi, net baisu pagalvoti. Tačiau jų bus daugiau. 
Jaučiu tai savo senais kaulais, ir meisteris Eimonas sutinka. Kyla šalti vėjai. 
Vasara baigiasi ir ateina tokia žiema, kokios pasaulis nėra matęs. 

Ateina žiema. Starkų žodžiai Jonui niekuomet neskambėjo taip niūriai ar 
pranašingai, kaip dabar. 

— Milorde, - nedrąsiai paklausė, - sako, praėjusią naktį buvo paukštis... 

— Buvo. Nair kas? | 

- Tikėjausi žinios apie tėvą. 

Tėvą, kranktelėjo senasis varnas, kraipydamas galvą ir striksėdamas per 
Mormonto pečius. Tėvą. 

Lordas vadas siektelėjo užčiaupti jam snapo, tačiau varnas užšoko jam 
ant galvos, suplakė sparnais ir nuskrido per menę į šviesą prie lango. 

- Sielvartas ir triukšmas, - suurzgė Mormontas. - Tik tiek tesugeba tie 
varnai. Kodėl aš prasidėjau su tuo šlykščiu paukščiu... jei būtų žinių apie lor- 
dą Edardą, nemanai, kad būčiau tave pasikvietęs? Pavainikis ar ne, bet esi jo 
kraujo. Žinia buvo apie serą Beiristiną Selmį. Jį pašalino iš karaliaus sargy- 
bos. Jie atidavė jo vietą tam juodam šuniui Kligeinui ir dabar Selmis ieško- 
mas dėl išdavystės. Besmegeniai pasiuntė kažkokius sargybinius jo suimti, 
tačiau jis nudėjo du iš jų ir pabėgo. - Mormontas prunkštelėjo, nepalikda- 
mas abejonių, ką jis mano apie vyrus, kurie pasiuntė geltonšvarkius prieš 
tokį žinomą riterį kaip Beiristinas Drąsusis. - Miškuose klaidžioja balti še- 
šėliai, po mūsų menes vaikšto neramūs negyvėliai, o Geležiniame soste sėdi 
berniukas, - pasibjaurėjęs ištarė. 

Varnas klaikiai sukrankė. Berniukas, berniukas, berniukas, berniukas. 

Seras Beiristinas buvo didžiausia Senojo Lokio viltis, prisiminė Jonas; jei 
jis pašalintas, kokia tikimybė, kad Mormonto laiškas bus perduotas? Jis su- 
gniaužė ranką į kumštį. Apdegusius pirštus nutvilkė skausmas. 

- Kas girdėti apie mano seserį? 

- Žinioje neužsimenama apie lordą Edardą ar mergaites, - lordas vadas 
irzliai trūktelėjo pečiais. - Galbūt jie negavo mano laiško. Eimonas išsiuntė 
dvi kopijas su dviem geriausiais paukščiais, tačiau kas žino? O gal Paiselis 
nesiteikė atsakyti? Nebūtų nei pirmas, nei paskutinis kartas. Bijau, kad Kara- 
liaus Uostui mes esame tuščia vieta. Jie praneša mums, ką nori, kad žinotu- 
me, o to nepakanka. 

O jūs sakot man, ką norit, kad aš žinočiau, o tai dar mažiau, pasipikti- 
nęs pagalvojo Jonas. Jo brolis Robas sušaukė vėliavininkus ir išjojo į pietus 
kariauti, tačiau apie tai jam nė žodeliu nebūtų užsiminta... jei ne Semvelis 
Tarlis, kuris perskaitė laišką meisteriui Eimonui ir pakuždėjo jo turinį Jo- 
nui tą naktį slapčia, nuolat grauždamasis, kad neturėtų to daryti. Veikiausiai 
jie mano, kad brolio karas - ne jo rūpestis. Tai kankino jį labiau, nei galėjo 
apsakyti. Robas žygiuoja, o jis - ne. Nesvarbu, kiek Jonas sau kartojo, kad 
dabar jo vieta čia, su naujaisiais broliais ant Sienos, jis vis tiek jautėsi bailys. 

Grūdų, rėkė varnas. Grūdų, grūdų. 

— O, užsičiaupk, - liepė jam Senasis Lokys. - Snou, kada meisteris Eimo- 
nas sako vėl galėsi naudotis ranka? 

— Greitai, - atsakė Jonas. 

- Gerai. - Ant stalo tarp jų lordas Mormontas padėjo didžiulį kalaviją 
juodo metalo įdėkle, puoštą sidabru. - Štai. Tada būsi pasiruošęs jį turėti. 

Varnas atvasnojo žemyn, nusileido ant stalo ir atstriksėjo prie kalavijo, 
smalsiai pakreipęs galvą. Jonas dvejojo. Jis nesuvokė, ką tai reiškia. 

- Milorde? 

— Ugnis išlydė sidabrą nuo buožės, sudegino kryžmą ir rankeną. Na, sau- 
sa oda ir senas medis, ko gali tikėtis? Ašmenys - kitas reikalas... reikia šim- 
tą kartų kaitresnės ugnies pakenkti tokiam plienui. - Mormontas pastūmė 
makštį per grublėtas ąžuolo lentas. - Visa kita padariau naujai. Paimk. 

Paimk, aidu pakartojo varnas, snapu valydamasis plunksnas. Paimk, pa- 
imk, paimk. 

Jonas nedrąsiai paėmė kalaviją į ranką. Kairę ranką; aptvarstyta dešinioji 
vis dar buvo pernelyg žaizdota ir nerangi. Atsargiai jis ištraukė ašmenis iš 
dėklo ir pakėlė į akių lygį. 

Buožė buvo šviesaus akmens bumbulas, pasunkintas švinu, kad atsver- 
tų ilgus ašmenis. Iškalta lyg urzgiančio vilko galva su granatais vietoj akių. 
Rankena - iš pirmarūšės odos, minkštos ir juodos, tačiau nesuteptos nei 
prakaitu, nei krauju. Patys ašmenys buvo gera puse pėdos ilgesni, nei buvo 
įpratęs Jonas, tinkami ir durti, ir kirsti, su trim giliom įrantom. Ledas buvo 
tikrai dvirankis didysis kalavijas, tuo tarpu šis - pusiau vienarankis, kartais 
vadinamas „pavainikių kalaviju“. Tačiau vilko kalavijas atrodė lengvesnis nei 
anksčiau jo laikyti rankose. Pasukiojęs Jonas matė banguojant tamsų plieną, 
kur lankstėsi geležtė. 

- Tai Valyrijos plienas, milorde, - stebėdamasis tarė. Tėvas gana dažnai 
leisdavo palaikyti Ledą, tad jis žinojo, kaip tai atrodo, koks jausmas. 

— Taip, - patvirtino Senasis Lokys. - Tai buvo mano tėvo kalavijas, o dar 
anksčiau - senelio. Mormontai nešiojo jį penkis šimtmečius. Aš taip pat jį 
nešiojau ir perleidau sūnui, kai apsivilkau juodai. 

Jis atiduoda man savo sūnaus kalaviją, Jonas vargiai galėjo tuo patikėti. 
Ašmenys buvo išskirtinai subalansuoti. Kraštai žibėjo, gaudydami šviesą. 

— Jūsų sūnus... 

— Mano sūnus užtraukė Mormontų giminei nešlovę, tačiau bent jau turė- 
jo tiek padorumo, kad sprukdamas paliko kalaviją. Sesuo grąžino jį saugoti 
man, tačiau vien jo vaizdas priminė man Džoros gėdą, tad aš jį padėjau į 
šalį ir pamiršau iki tos akimirkos, kai radau miegamojo pelenuose. Origi- 
nali buožė buvo sidabrinė lokio galva, tačiau taip nudėvėta, kad nebegalėjai 
pažinti. Pamaniau, kad baltas vilkas tau tiks labiau. Vienas iš mūsų statytojų 
yra nagingas akmentašys. 

Būdamas Brano metų, Jonas svajojo apie kilnius žygdarbius, kaip ir dau- 
gelis berniukų. Jo žygių pobūdis kaskart keisdavosi, tačiau dažniausiai jis įsi- 
vaizduodavo gelbstintis tėvo gyvybę. Tada lordas Edardas paskelbdavo, kad 
Jonas įrodė esąs tikras Starkas, ir įduodavo į rankas Ledą. Jis gėdijosi net 
prisiminimų. Koks žmogus atimtų savo brolio prigimtines teises? Aš neturiu 

į jį teisių, galvojo jis, ne daugiau nei į Ledą. Jis pakrutino apdegusius pirštus 
ir giliai po oda pajuto dilgsint skausmą. 

— Milorde, man garbė, bet... 

— Pasilaikyk tuos bet sau, berniuk, - įsiterpė lordas Mormontas. - Nesė- 
dėčiau čia, jei ne tu ir ne tavo žvėris. Jūs drąsiai kovėtės... ir, kas dar svarbiau, 
sumaniai. Ugnis! Taip, po velnių. Turėjome žinoti. Turėjome prisiminti. Ilgo- 
ji Naktis jau yra buvusi. O, aštuoni tūkstančiai metų - nemažas laiko tarpas, 
tiesą sakant... bet jei Nakties sargyba neprisimins, tai kas tada? 

Kas tada, klykė šnekusis varnas. Kas tada. 

Iš tiesų dievai tąnakt išgirdo Jono maldą: ugnis griebė negyvėlio drabu- 
žius ir prarijo jį, lyg jo kūnas būtų vaškinė žvakė, o kaulai - sausos malkos. 
Jonui tereikėjo užsimerkti ir jis vėl matydavo tą pabaisą svirduliuojantį per 
kambarį, atsitrenkiantį į baldus ir mojuojantį prieš liepsnas. Labiausiai jį 
persekiojo veidas; juosiamas ugnies aureolės, plaukai pliskantys it šiaudai, 
negyva oda tirpsta ir neriasi nuo kaukolės, atidengdama po ja boluojan- 
čius kaulus. 

Otorą apsėdusi demoniška jėga buvo išvaryta ugnim ir tas persisukęs 
daiktas, kurį rado pelenuose, buvo ne kas kita, kaip kepta mėsa ir apdegę 
kaulai. Tačiau košmare ir vėl gavo su juo susidurti... ir šįkart apdegęs lavonas 
turėjo lordo Edardo bruožų. Jo tėvo oda lydėsi ir juodavo, jo tėvo akys tekėjo 
skruostais kaip drebučių ašaros. Jonas nesuprato, kas tai galėtų būti ar ką 
turėtų reikšti, tačiau gąsdinosi labiau, nei drįso prisipažinti. 

— Kalavijas tėra menkas atlygis už gyvybę, - užbaigė Mormontas. - Pa- 
imk jį, daugiau prieštaravimų neklausysiu, supratai? 

- Taip, milorde. - Minkšta oda po Jono pirštais pasidavė, lyg kalavijas jau 
būtų tinkinęsis prie jo rankos. Jis žinojo, kad turi jaustis pagerbtas, ir jautėsi, 
bet vis dėlto... 

Jis ne mano tėvas. Mintis įsiveržė į Jono galvą neprašyta. Lordas Edardas 
Starkas yra mano tėvas. Aš jo nepamiršiu, nesvarbu, kiek kalavijų jie man pa- 
dovanotų. Tačiau jis negalėjo pasakyti lordui Mormontui, kad svajoja apie 
kito vyro kalaviją... 

— Nenoriu ir mandagybių, - tarė Mormontas, - tad padėkok man nedė- 
kodamas. Pagerbk ginklą darbais, o ne žodžiais. 

Jonas linktelėjo. 

— Arjis turi vardą, milorde? 

— Turėjo. Jis buvo vadinamas Ilganagiu. 

Nagas, krankė varnas. Nagas. 

- Ilganagis - tinkamas vardas. - Jonas išbandė kirtį. Kaire ranka buvo 
sunku ir nepatogu, tačiau net ir dabar geležtė, atrodė, sklendžia oru, lyg savo 
valia. - Vilkai turi nagus, kaip ir meškos. 

Senasis Lokys atrodė pamalonintas. 

— Manau, taip. Įsivaizduoju, kad norėsi nešiotis jį per petį. Jis per ilgas 
kabinti prie diržo, nebent priaugtum keletą colių. Ir tau reikės patobulinti 
dvirankį smūgį. Seras Endrius galės parodyti tau keletą judesių, kai sugis nu- 
degimai. 

- Seras Endrius? - Jonas tokio nepažinojo. 

— Seras Endrius Tartas, puikus žmogus. Jis pakeliui iš Šešėlių bokšto per- 
imti kovos meistro pareigų. Seras Aliseris Tornas vakar ryte išvyko į Rytų 
sargybą prie jūros. 

Jonas nuleido kalaviją. 

— Kodėl? - kvailai leptelėjo. 

Mormontas prunkštelėjo. 

— Nes aš išsiunčiau jį, kodėl gi daugiau? Jis gabena ranką, kurią tavo Vai- 
duoklis nuplėšė nuo Džeiferio Flauerso riešo. Įsakiau jam plaukti į Karaliaus 
Uostą ir padėti ją berniukui karaliui panosėj. Manau, tai turėtų patraukti 
jaunojo.Džofrio dėmesį... ir seras Aliseris yra riteris, kilmingas ir pateptas, 
turintis dvare senų draugų, tad jo sunkiau nepaisyti nei šlovingos varnos. 

Varnos. Jonui pasirodė, kad varnas riktelėjo kiek pasipiktinęs. 

— Be to, - nepaisydamas paukščio protesto, kalbėjo lordas vadas, - tarp 
jo ir tavęs atsiranda tūkstančiai mylių ir tai neatrodo kaip papeikimas. - Jis 
kilstelėjo pirštą Jonui prieš veidą. - Tik nemanyk, kad pritariu tai nesąmo- 
nei, kurią iškrėtei bendrojoje menėje. Narsa pridaro daug kvailysčių, tačiau 
tu nebesi berniukas, kad ir kiek metų matei. Tu laikai vyro kalaviją ir jam 
suvaldyti reikės vyro. Tikiuosi, kad nuo šiol taip ir elgsies. 

— Taip, milorde. - Jonas įkišo kalaviją atgal į sidabru sutvirtintą makštį. 
Jei ne ginklas, kurį pats būtų pasirinkęs, tai vis dėlto buvo tauri dovana, o 
laisvė nuo Aliserio Torno priekabių dar kilnesnė. 

Senasis Lokys pasikasė smakrą. 

- Jau pamiršau, kaip niežti sena barzda, - pasiskundė. - Bet vaistų nuo to 
nėra. Ar tavo ranka jau tiek sugijusi, kad galėtum vėl imtis pareigų? 

— Taip, milorde. 

— Gerai. Naktis bus šalta, ir aš norėsiu karšto paskaninto vyno. Rask man 
ąsotį raudonojo, ne per daug rūgštaus, ir negailėk prieskonių. Ir pasakyk Ho- 
bui, kad jei dar kartą atsiųs man virtos avienos, aš išvirsiu jį patį. Tas pasku- 
tinis kaulas buvo pilkas. Net paukštis jo nelietė. - Jis nykščiu paglostė varnui 
galvą ir paukštis pritariamai sukvarksėjo. - Dabar eik. Aš turiu darbo. 

Sargybiniai šypsojosi jam iš nišų, kai jis įvijais laiptais leidosi žemyn, 
sveikojoje rankoje nešdamasis kalaviją. 

— Puikus plienas, - tarė vienas. 

— Tu jo nusipelnei, Snou, - antrino kitas. 

Jonas irgi jiems nusišypsojo, tačiau nenuoširdžiai. Jis žinojo, kad turi 
jaustis pamalonintas, tačiau nesijautė. Ranką skaudėjo, burnoje jautė pykčio 
skonį, nors nebūtų galėjęs pasakyti, ant ko siunta ir kodėl. 

Pustuzinis jo draugų lūkuriavo lauke, kai jis išėjo iš Karaliaus bokšto, ku- 
riame dabar įsikūrė lordas vadas Mormontas. Jie pasikabino taikinį ant svir- 
no durų, tarsi būtų mokęsi šaudyti iš lanko, tačiau jis atpažino lūkuriuotojus, 
vos juos pamatęs. Kai tik jis išėjo, Pipas šūktelėjo: 

— Ei, ateik, pažiūrėkim. 

— Į ką? - paklausė Jonas. 

Prisigretino Rupūžius. 

— Į tavo rožinius subinskruosčius, į ką gi daugiau? 

- Į kalaviją, - pareiškė Grenas. - Mes norim apžiūrėti kalaviją. 

Jonas priekaištingai juos nužvelgė. 

- Jūs Žinojot. 

Pipas nusivaipė. 

— Mes ne visi tokie puodgalviai kaip Grenas. 

- Tokie, - nenusileido Grenas. - Dar trenktesni. 

Halderis apgailestaudamas trūktelėjo pečiais. 

— Aš padėjau Peitui iškalti akmenį buožei, - tarė statytojas, - o tavo drau- 
gas Semas pirko granatus Molstaune. 

— Nors mes žinojome dar anksčiau, - prisipažino Grenas. - Radžas pa- 
dėjo Donalui Nojui kalvėje. Jis buvo ten, kai Senasis Lokys atnešė sudegusią 
geležtę. 

- Kalaviją! - nenusileido Metas. Kiti pasigavo skanduoti: - Kalaviją, ka- 
laviją, kalaviją. 

Jonas apnuogino Ilganagį ir parodė jiems, pasukiodamas, kad jie galėtų 
pasigrožėti juo iš visų pusių. Pavainikio ašmenys spindėjo blyškioje saulė- 
kaitoje, tamsūs ir mirtini. 

— Valyrijos plienas, - rimtai pareiškė jis, stengdamasis atrodyti pamalo- 
nintas ir išdidus, kaip ir turėjo jaustis. 

- Girdėjau apie vyrą, kuris turėjo skustuvą iš Valyrijos plieno, - pareiškė 
Rupūžius. - Jis nusišniojo galvą mėgindamas nusiskusti. 

Pipas nusijuokė. 

— Nakties sargybai jau tūkstančiai metų, - tarė jis, - tačiau lažinuosi, lor- 
das Snou yra pirmasis brolis, apdovanotas už tai, kad sudegino lordo vado 
bokštą. 

Kiti taip pat nusijuokė ir net Jonas šyptelėjo. Jo įkurta ugnis iš tiesų 
nesudegino to grėsmingo akmeninio bokšto, tačiau neblogai pasidarbavo, 
nes nusiaubė viršutinių dviejų aukštų vidų, kur buvo Senojo Lokio kamba- 
riai. Atrodo, niekas dėl to nesipiktino, juolab kad ji prarijo ir pragaištingą 
Otoro kūną. 

Kita būtybė, vienarankis padaras, kadaise buvęs žvalgu Džeiferiu Flauer- 
su, taip pat sunaikinta, sukapota beveik į gabalėlius tuzino kalavijų... tačiau 
iki tol jis spėjo nužudyti serą Džeremį Raikerį ir keturis kitus vyrus. Seras 
Džeremis užbaigė darbą nuritindamas jam galvą, tačiau vis tiek žuvo, kai be- 

galvis kūnas iš makšties ištraukė jo paties durklą ir suvarė į vidurius. Jėga ir 
drąsa nedavė naudos kovoje su priešais, kurie nekrito, nes jau buvo negyvi; 
net ginklai ir šarvai menkai tesaugojo. 

Ši niūri mintis apkartino Jonui ir taip nelinksmą nuotaiką. 

— Man reikia pasikalbėti sa Hobu dėl Senojo Lokio vakarienės, - šiurkš- 
tokai drėbtelėjo, įsikišdamas Ilganagį į makštį. Jo draugai linkėjo gero, tačiau 
nieko nesuprato. Tai tikrai nebuvo jų kaltė; jiems nereikėjo susidurti su Oto- 
ru, jie nematė blyškaus spindesio tose negyvose akyse, nejuto tų bedvasių 
juodų pirštų šalčio. Ir jie nežinojo apie kovas upių žemėse. Ką jie galėjo su- 
vokti? Jis staigiai nuo jų nusisuko ir nužingsniavo šalin tylėdamas. Pipas dar 
šūktelėjo pavymui, tačiau Jonas nekreipė dėmesio. 

Po gaisro jie grąžino jį į jo senąją celę Hardino bokšto apačioje ir ten da- 
bar jis parėjo. Vaiduoklis susirangęs miegojo prie durų, tačiau pakėlė galvą, 
išgirdęs Jono batų trinksėjimą. Raudonos didvilkio akys buvo tamsesnės nei 
granatai ir išmintingesnės nei žmogaus. Jonas atsiklaupė, pakasė jam paausį 
ir parodė kalavijo buožę. 

— Žiūrėk. Čia tu. 

Vaiduoklis pauostė iškaltą iš akmens atvaizdą ir pabandė lyžtelėti. Jonas 
nusišypsojo. 

- Tai tu nusipelnei garbės, - tarė jis vilkui... ir staiga prisiminė, kaip jį 
rado, tą dieną vėlyvos vasaros sniege. Jie jau dundėjo šalin su kitais jauni- 
kliais, bet Jonas išgirdo inkštimą, grįžo ir aptiko jį, baltu kailiu, beveik ne- 
matomą pusnyse. Jis buvo visiškai vienas, pagalvojo jis, toli nuo kitų jauni- 
klių. Jis buvo kitoks, tad jie jį atstūmė. 

- Jonai? - Jis pakėlė akis. Ant kulnų nervingai suposi Semvelis Tarlis. Jo 
skruostai buvo raudoni, o pats įsisupęs į sunkų kailinį apsiaustą, todėl atrodė 
pasirengęs Žiemoti. 

— Semai. - Jonas atsistojo. - Kas nutiko? Nori pamatyti kalaviją? - Jei kiti 
žinojo, be abejo, Semas taip pat. 

Storasis berniukas papurtė galvą. 

— Kažkada aš buvau tėvo kalavijo paveldėtojas, - sielvartingai tarė. - Šir- 
davėrio. Lordas Rendilas leido man palaikyti keletą kartų, tačiau jis mane 
visuomet gąsdino. Jis buvo iš Valyrijos plieno, gražus, bet toks aštrus, kad 
bijojau sužeisti kurią nors iš seserų. Dabar jį paveldės Dikonas. - Jis nusi- 
šluostė prakaituotas rankas į apsiaustą. - Aš... e... meisteris Eimonas nori 
tave matyti. 

Dar neatėjo laikas keisti jo tvarsčiams. Jonas įtariai susiraukė. 

— Kodėl? - norėjo žinoti. 

Semas atrodė apgailėtinai. Tai buvo pakankamas atsakymas. 

— Tu jam pasakei, ar ne? - piktai rėžė Jonas. - Prisipažinai jam, kad išple- 
pėjai man. 

— Aš... jis... Jonai, aš nenorėjau... jis paklausė... turėjau omeny... manau, jis 
žinojo, jis mato tai, ko nemato kiti... 

- Jis aklas, - įtaigiai pabrėžė Jonas su panieka. - Kelią rasiu pats. - Jis pa- 
liko Semą stovėti ten, išsižiojusį ir drebantį. 

Meisterį Eimoną rado paukštidėje, lesinantį varnus. Klaidas buvo su juo, 
nešiojo kibirą kapotos mėsos, jiems kulniuojant nuo vieno narvo prie kito. 

— Semas sakė, kvietėte mane? 

Meisteris linktelėjo. 

- Tikrai. Klaidai, duok Jonui kibirą. Gal jis bus toks malonus ir man pa- 
dės. Pakumpęs brolis paraudusiomis akimis padavė Jonui kibirą ir nuskubė- 
jo kopėčiomis. - Mėtyk mėsą į narvus, - nurodė jam Eimonas. - Toliau jau 
pasidarbuos paukščiai. 

Jonas perėmė kibirą į dešinę ranką, o kairę įkišo į kruvinus mėsgalius. 
Varnai pradėjo triukšmingai kranksėti, plaktis į grotas, daužydami metalą 
nakties juodumo sparnais. Mėsa buvo sukapota piršto sąnario didumo ga- 
balėliais. Jis pakabino saują ir sviedė žalios mėsos kąsnius į narvą; kranki- 
mas ir rietenos dar labiau įkaito. Plunksnos skraidė, kai du didesni paukščiai 
susikibo dėl gabalo mėsos. Jonas mikliai pakabino dar vieną saują ir švyste- 
lėjo paskui pirmąją. 

- Lordo Mormonto varnui patinka vaisiai ir grūdai. 

- Tai retas paukštis, - tarė meisteris. - Dauguma kranklių lesa grūdus, 
tačiau mieliau renkasi mėsą. Nuo jos jie stiprėja ir, bijau, mėgaujasi kraujo 
skoniu. Tuo jie panašūs į žmones... ir kaip Žmonės, ne visi varnai vienodi. 

Jonas neturėjo ko į tai pasakyti. Jis mėtė mėsą, svarstydamas, kodėl jį čia 
pakvietė. Be abejonės, senolis jam pasakys, atėjus metui. Meisteris Eimonas 
ne tas žmogus, kurį galima skubinti. 

- Balandžius taip pat galima išmokyti nešioti žinias, - kalbėjo meiste- 
ris, — tačiau varnas stipresnis skraidūnas, didesnis, drąsesnis, kur kas pro- 
tingesnis, moka geriau apsiginti nuo vanagų... tik varnai juodi ir minta lavo- 
nais, tad kai kurie dievobaimingi žmonės jais bjaurisi. Beiloras Palaimintasis 
bandė pakeisti visus juodvarnius balandžiais, žinojai? - Meisteris atsuko 
savo baltas akis į Joną, šypsodamas. - Nakties sargyba renkasi varnus. 

Jono pirštai nyrojo kibire, plaštaka iki riešo buvo kruvina. 

- Daivenas sako, kad vaildlingai vadina mus varnomis, - abejodamas 
tarė. 

- Varna yra kranklio vargšė pusseserė. Jie abu juodi elgetos, nekenčiami 
ir nesuprantami. 

Jonas norėjo suprasti, apie ką jie kalba ir kodėl. Kodėl jam turėtų rūpėti 
varnai ir balandžiai? Jei senolis turi jam ką pasakyti, kodėl tiesiog negali iš- 
dėstyti? 

- Jonai, ar kada pagalvojai, kodėl Nakties sargybos vyrai neturi žmonų ir 
vaikų? - paklausė meisteris Eimonas. 

Jonas gūžtelėjo. 

— Ne. - Jis padrabstė dar mėsos. Kairės rankos pirštai buvo lipnūs nuo 
kraujo, o dešinę sopėjo nuo kibiro svorio. 

— Kad neturėtų, ko mylėti, - atsakė senolis, - nes meilė yra garbės nuo- 
das, pareigos žudikė. 

Jonui tai neatrodė teisinga, tačiau jis nutylėjo. Meisteriui buvo šimtas 
metų, jis aukštas Nakties sargybos karininkas; kaip gali jam prieštarauti. 

Senolis, regis, pajuto jo abejones. 

— Pasakyk man, Jonai, jei ateitų tokia diena, kai tavo lordas tėvas turėtų 
pasirinkti tarp garbės ir tų, kuriuos myli, kaip jis pasielgtų? 

Jonas dvejojo. Jis norėjo rėžti, kad lordas Edardas niekuomet nepasielgtų 
negarbingai, net dėl meilės, tačiau silpnas vidinis balselis kuštelėjo: Jis su- 
silaukė pavainikio, kur čia garbė? O tavo motina, kur jo pareiga jai, jis net 
nesako jos vardo. 

- Jis pasielgtų, kaip būtų teisinga, - tarė jis... skardžiai, kad pridengtų 
dvejones. - Nesvarbu, kas nutiktų. 

— Tada lordas Edardas yra vienas iš dešimties tūkstančių. Dauguma mūsų 
nesam tokie tvirti. Kas yra garbė, palyginti su moters meile? Kas yra pareiga, 
palyginti su džiaugsmu laikyti rankose naujagimį sūnų... arba brolio šypse- 
nos prisiminimu? Vėjas ir žodžiai. Vėjas ir žodžiai. Mes tik žmonės, o dievai 
apdovanojo mus meile. Tai mūsų didžiausia šlovė ir baisiausia tragedija. 

Į Nakties sargybą susibūrę vyrai žinojo, kad tik jų drąsa saugo karalystę 
nuo tamsos iš šiaurės. Jie žinojo, kad negali būti skaldomi ištikimybės, kuri 
silpnintų jų sprendimus. Tad jie prisiekė neturėti žmonos ir vaikų. 

Tačiau jie turėjo brolių ir seserų. Motinas, kurios juos pagimdė, tėvus, 
kurie davė pavardes. Jie atvyko iš vaidingų karalysčių ir žinojo, kad laikai 
gali pasikeisti, tačiau žmonės - ne. Tad jie taip pat prisiekė, kad Nakties sar- 
gyba nedalyvaus tarpusavio karuose karalystės, kurią jie saugo. 

Jie laikėsi savo priesaikos. Kai Eigonas nužudė Juodąjį Hareną ir užgrobė 
jo karalystę, Hareno brolis buvo lordas vadas prie Sienos su dešimčia tūks- 
tančių kalavijų. Jis nežygiavo jo bausti. Tada, kai Septynios Karalystės buvo 
septynios karalystės, nebuvo tokio laiko, kad trys ar keturios iš jų nekariau- 
tų. Sargyba nesikišo. Kai andalai perplaukė per siaurąją jūrą ir užėmė Pir- 
mųjų Žmonių karalystes, žuvusių karalių sūnūs liko ištikimi savo priesaikai 
ir nemetė postų. Taip visuomet buvo, nesuskaičiuojamus metus. Tokia yra 
garbės kaina. 

Bailys gali būti drąsus kaip bet kuris žmogus, kai nereikia nieko bijoti. 
Ir mes visi atliekame pareigą, kai už tai nereikia mokėti. Kaip lengva atrodo 
tada eiti garbės keliu. Tačiau anksčiau ar vėliau kiekvieno žmogaus gyveni- 
me išaušta diena, kai nėra lengva, kai reikia rinktis. 

Kai kurie varnai vis dar rijo, ilgi lipnūs mėsos kąsniai kabaliavo jų sna- 
puose. Kiti, atrodė, stebėjo jį. Jonas jautė tų mažų juodų akių svorį. 

- Ir šiandien tokia diena išaušo man... ar tai norite pasakyti? 

Meisteris Eimonas pasuko galvą ir pažiūrėjo į jį tomis negyvomis balto- 
mis akimis. Atrodė, lyg žvelgtų tiesiai į širdį. Jonas jautėsi nuogas ir pažei- 
džiamas. Jis paėmė kibirą abiem rankom ir sumetė likusius kąsnius per gro- 
tas. Mėsos gabaliukai ir kraujas tekštelėjo aplinkui, išbaidydami varnus. Jie 
pakilo į orą, klaikiai kranksėdami. Greitesnieji čiupo kąsnius ore ir godžiai 
rijo. Jonas paleido tuščią kibirą ir šis barkštelėjo ant grindų. 

Senolis uždėjo liesą, dėmėtą ranką jam ant peties. 

- Sopa, berniuk, - švelniai tarė. - O, taip. Rinktis... visuomet skauda. Ir 
visuomet skaudės. Žinau. 

- Jūs nežinote, - karčiai tarė Jonas. - Niekas nežino. Net jei esu jo pavai- 
nikis, jis mano tėvas... 

Meisteris Eimonas atsiduso. 

— Ar negirdėjai nieko, ką tau sakiau, Jonai? Manai, esi pirmas? - Jis papur- 
tė savo seną galvą; tai buvo žodžiais nenusakomo nuovargio gestas. - Buvo 
laikas, kai dievai nusprendė išbandyti mano priesaiką. Kartą, kai buvau dar 
vaikas, kartą pačiame jėgų žydėjime ir kartą senatvėje. Tada stiprybė mane 
apleido, akys apsiblausė, bet tas paskutinis pasirinkimas buvo žiaurus kaip 
ir pirmas. Mano varnai nešė žinias iš pietų, žodžius, juodesnius už sparnus, 
apie mano giminės žlugimą, mano giminaičių mirtį, nemalonę ir neviltį. Ką 
aš galėjau padaryti - senas, aklas, silpnas? Buvau bejėgis kaip žindomas kū- 
dikis, tačiau vis tiek sielvartavau, kad sėdžiu čia pamirštas, kai jie žudo varg- 
šą mano brolio vaikaitį, jo sūnų ir net mažus vaikus... 

Jonas apstulbo, išvydęs žvilgančias ašaras senolio akyse. 

— Kas jūs? - tyliai paklausė, kone bijodamas. 

Bedantė šypsena nuvilnijo senose lūpose. 

— Tik citadelės meisteris, prisiekęs tarnauti Juodajai piliai ir Nakties sar- 
gybai. Mano gildijoje mes atsisakome giminės vardo, kai prisiekiame ir nu- 
sikaldiname vėrinį. - Senolis palietė meisterio grandinę, kuri laisvai karojo 
aplink jo ploną, gyslotą kaklą. - Mano tėvas buvo Meikaras, pirmasis tuo 
vardu, o mano brolis Eigonas valdė po jo vietoj manęs. Mano senelis pava- 
dino mane princo Eimono, Drakonų riterio, garbei, kuris buvo jo dėdė ar jo 
tėvas, nelygu, kuriuo pasakojimu tikėsi. Jie mane vadino Eimonu... 

— Eimonas... Targeirinas? - Jonas vargiai galėjo tuo patikėti. 

— Kadaise, - tarė senolis. - Kadaise. Tad matai, Jonai, aš žinau... ir žino- 
damas aš tau nepasakysiu, likti ar vykti. Rinktis turėsi pats ir taip gyventi 
iki savo dienų galo. Kaip aš gyvenu. - Jo balsas virto kuždesiu. - Kaip aš 


gyvenu... 


DANEIRIS 


ūšiui pasibaigus, Dani jojo ant savo Sidabrės per žuvusiųjų laukus. 
Jos tarnaitės ir chaso vyrai sekė paskui, šypsodamiesi ir pokštaudami 
tarpusavyje. 

Dotrakių pasagos išrausė žemę, sutrypė ryžius ir lęšius, kol arachai ir 
strėlės sėjo siaubingą naują derlių ir laistė jį krauju. Gaištantys žirgai kėlė 
galvas ir žvengė jai jojant pro šalį. Sužeisti vyrai aimanavo ir meldėsi. Tarp jų 
vaikščiojo džakva ran, malonę teikiantys vyrai su sunkiais kirviais, vienodai 
šniodami galvas ir mirusiems, ir mirštantiems. Po jų skubinosi būrelis nedi- 
delių mergaičių, traukė iš lavonų strėles ir dėjo į krepšius. Paskiausiai uos- 
tinėdami cimpino šunys, sulysę ir alkani, maitėdų būrys, kuris niekuomet 
neatsilikdavo nuo chalasaro. 

Avys buvo seniausiai kritusios. Atrodė, kad jų tūkstančiai, juodi nuo mu- 
sių strėlių antgaliai styrojo iš kiekvienos maitos. Chalo Ogo raiteliai tai pada- 
rė, Dani žinojo; joks vyras iš Drogo chalasaro nėra toks kvailas, kad gaišintų 
strėles į avis, kai reikia nudobti piemenis. 

Miestas liepsnojo, juodi dūmų kamuoliai drumstėsi ir vartaliojosi kilda- 
mi į rūstų mėlyną dangų. Po sudaužytomis plūkto molio sienomis blaškėsi 
raiteliai, mosuodami ilgais botagais, jie ginė išlikusius gyvuosius iš rūkstan- 
čių griuvenų. Moterys ir vaikai iš Ogo chalasaro žingsniavo niūriai, bet išdi- 
džiai, net nugalėti ir paimti į vergiją; dabar jie tapo vergais, tačiau, regis, to 
nesibaimino. Miestiečiai atrodė kitaip. Dani jų gailėjo; ji prisiminė, ką reiškia 
siaubas. Motinos klupinėjo tuščiais, negyvais veidais, terapdamos už rankos 
kūkčiojančius vaikus. Tarp jų buvo vos keli vyrai: luošiai, bailiai ir seneliai. 

Seras Džora sakė, kad šios šalies žmonės vadina save lazarinais, tačiau 
dotrakiai šaukė juos heš raki, avių tauta. Kadaise Dani būtų palaikiusi juos 
dotrakiais, nes jie turėjo tokią pat varinę odą ir migdolų akis. Dabar jie at- 
rodė jai svetimi, drūti ir plokščiaveidžiai, jų juodi plaukai nukirpti pernelyg 
trumpai. Jie buvo avių piemenys ir valgė daržoves, ir chalas Drogas kalbėjo, 
kad jų kraštas į pietus nuo upės vingio. Dotrakių jūros žolės netiko avims. 

Dani pamatė vieną berniuką išsilaisvinusį ir bėgantį prie upės. Raitelis 
užkirto jam kelią ir pargrąžino, kiti apsupo jį ir, pliaukšėdami botagais per 
veidą, vaikė jį tai į vieną, tai į kitą pusę. Vienas šuoliavo paskui jį, čaižydamas 
per užpakalį, kol šlaunys paraudo nuo kraujo. Kitas apvijo botagą aplink 
kulkšnį ir pargriovė. Galiausiai, kai berniukas begalėjo tik šliaužti, jiems ši- 
tas žaidimas pabodo ir jie suvarė strėlę jam į nugarą. 

Seras Džora pasitiko ją prie suskaldytų vartų. Ant šarvų jis segėjo tamsiai 
žalią apsiaustą. Jo šarvinės pirštinės, antblauzdžiai ir didysis šalmas buvo 

tamsiai pilko metalo. Dotrakiai išvadino jį bailiu, kai jis apsivilko šarvus, ta- 
čiau riteris spjovė pasityčiojimus jiems atgal į veidą, plykstelėjo pyktis, ilga- 
sis kalavijas susikirto su arachu, ir raitelis, kurio pašaipos buvo garsiausios, 
liko už jų mirtinai nukraujuoti. 

Seras Džora prijojęs pakėlė plokščio didžiojo šalmo antveidį. 

- Jūsų lordas vyras laukia jūsų mieste. 

— Drogas nesužeistas? 

— Keletas įpjovimų, - nuramino seras Džora, - nieko rimto. Per dieną jis 
paskerdė du chalus. Pirmiausia chalą Ogą, o tada jo sūnų Fogą, kuris tapo 
chalu, kritus Ogui. Jo kraujo raiteliai nurėžė varpelius jiems nuo plaukų, ir 
dabar chalo Drogo kiekvienas žingsnis skamba garsiau nei prieš mūšį. 

Ogas ir jo sūnus sėdėjo ant vieno suolo su jos lordu vyru vardynų puo- 
toje, kur buvo karūnuotas Viseiris, tačiau tai buvo Vais Dotrakyje, po Kalnų 
Motina, kur visi raiteliai buvo broliai, o visi kivirčai pamiršti. Žolės jūroje 
buvo kitaip. Ogo chalasaras puolė miestą, kai chalas Drogas jį pričiupo. Ka- 
žin, ką pagalvojo avių tauta, kai pamatė jų arklių keliamas dulkes nuo su- 
skilinėjusių molinių sienų. Galbūt kai kurie, jaunesni ir kvailesni, patikėjo, 
kad dievai išgirdo beviltiškoje padėtyje atsidūrusiųjų maldas, ir palaikė tai 
išsigelbėjimu. 

Anapus kelio mergina, ne vyresnė nei Dani, verkė aukštu plonu balsu, 
kai raitelis užvertė ją ant lavonų krūvos veidu žemyn ir paėmė. Kiti raiteliai 
nulipo nuo arklių ir laukė savo eilės. Toks buvo išsigelbėjimas, kurį dotrakiai 
atnešė avių tautai. 

Aš esu drakono kraujo, priminė sau Daneiris Targeirin, nusisukdama. Ji 
suspaudė lūpas, sukietino širdį ir nujojo link vartų. 

— Dauguma Ogo raitelių pabėgo, - kalbėjo seras Džora. - Vis dėlto bus 
apie dešimt tūkstančių belaisvių. 

Vergų, pagalvojo Dani. Chalas Drogas nuvarys juos į žemupį, į vieną iš 
miestų Vergų įlankoje. Ji norėjo verkti, tačiau tarė sau, jog turi būti stipri. Tai 
karas, toks jis yra, tokia Geležinio sosto kaina. 

— Pasakiau chalui, kad jis turėtų sukti į Miriną, - tarė seras Džora. - Ten 
jis gautų geresnę kainą nei iš vergų karavano. Ilyrijus rašo, kad pernai juos 
buvo užklupęs maras, tad viešnamiai moka dvigubai už sveikas jaunas mer- 
gaites ir trigubai už berniukus, jaunesnius nei dešimties metų. Jei užtektinai 
vaikų išgyvens kelionę, aukso pakaks nusipirkti visiems reikiamiems laivams 
ir pasamdyti vyrams, kurie juos plukdytų. 

Už jų prievartaujama mergina sukliko širdį veriančiu balsu ir ėmė aima- 
nuoti. Dani ranka tvirtai suspaudė vadeles ir pasuko Sidabrės galvą. 

— Pasakyk, kad jie liautųsi, - paliepė serui Džorai. 

— Chalysi? - riteris suglumo. 

- Girdėjai, ką pasakiau, - pakartojo ji. - Sustabdyk juos. - Ji kreipėsi į 
savo chasą šaižia dotrakių kalba. - Džogai, Kuorai, jūs padėsite serui Džorai. 
Nenoriu prievartavimų. 

Kariai susižvalgė, visai priblokšti. 

Džora Mormontas paragino žirgą ir prijojo arčiau. 

— Princese, - kreipėsi. - Jūs turite švelnią širdį, tačiau nesuprantat. Taip 
būdavo visuomet. Šie vyrai praliejo kraują dėl chalo. Dabar jie pasiima atlygį. 

Anapus kelio mergaitė vis dar raudojo aukšta daininga kalba, nesupran- 
tama Dani ausims. Dabar pirmasis vyras jau baigė ir jo vietą užėmė antras. 

- Ji yra iš avių, - dotrakių kalba tarė Kuoras. - Ji niekas, chalysi. Raiteliai 
daro jai garbę. Avių tautos vyrai guli su avimis, tai visi žino. 

— Tai visi žino, - atkartojo jos tarnaitė Iri. 

- Tai visi žino, - pritarė Džogas, raitas ant aukšto pilko eržilo, kurį jam 
padovanojo Drogas. - Jei jos dejonės žeidžia jūsų ausis, chalysi, Džogas atneš 
jos liežuvį. - Jis išsitraukė arachą. 

— Nenoriu jos skriausti, - įspėjo Dani. - Ji priklauso man. Daryk, kaip 
įsakau, arba apie tai sužinos chalas Drogas. 

— Taip, chalysi, - atsakė Džogas ir paragino žirgą. Kuoras ir kiti nusekė 
paskui, plaukuose skimbčiojant varpeliams. 

- Jokite su jais, - įsakė ji serui Džorai. 

— Klausau. — Riteris smalsiai ją nužvelgė. - Jūs tikrai esate savo brolio 
sesuo. 

— Viseirio? - ji nesuprato. 

— Ne, - atsakė jis. - Reigaro. - Ir nušuoliavo. 

Dani išgirdo Džogo riksmą. Prievartautojai tik nusijuokė. Vienas kažką 
šūktelėjo atgal. Džogo arachas blykstelėjo, ir vyro galva nusirito nuo pečių. 
Juokas virto keiksmais, raiteliai griebėsi ginklų, tačiau tuo metu atskubėjo 
Kuoras, Agas ir Racharas. Ji matė Agą rodant per kelią, kur ji sėdėjo ant Si- 
dabrės. Raiteliai nudelbė ją šaltomis, tamsiomis akimis. Vienas nusispjovė. 
Kiti narnėdami išsiskirstė prie savo žirgų. 

Tuo metu avių merginą užsigulęs vyras nesustojo judėjęs, taip pasinėręs 
į malonumą, kad nė nesuprato, kas vyksta aplink. Seras Džora nulipo nuo 
žirgo ir šarvuota ranka atplėšė jį nuo merginos. Dotrakis nusikočiojo į pur- 
vą, pašoko su peiliu rankoje ir krito Ago strėlei įsmigus į gerklę. Mormontas 
pakėlė merginą nuo lavonų krūvos ir įsupo į savo krauju aptaškytą apsiaustą. 
Jis palydėjo ją per kelią prie Dani. 

— Ką norite su ja daryti? 

Mergina drebėjo, jos akys buvo plačios ir miglotos, plaukai sutepti krauju. 

— Dorėja, apžiūrėk jos žaizdas. Tu neatrodai kaip raitelis, gal ji tavęs nebi- 
jos. Visi kiti, sa manim. - Ji paragino Sidabrę pro sulaužytus medinius vartus. 

Mieste buvo dar blogiau. Dauguma namų liepsnojo, ir džakva ran dirbo 
savo šiurpų darbą. Begalvių lavonų buvo pilnos visos siauros, vingiuotos ga- 
tvės. Matė daugiau prievartaujamų moterų. Kaskart sustojusi Dani pasiųs- 
davo savo chasą sustabdyti prievartos ir pareikalaudavo aukos kaip vergės. 
Viena iš jų, stambaus sudėjimo keturiasdešimtmetė moteriškė priplota no- 

simi, mikčiodama palaimino Dani bendrine kalba, tačiau iš kitų ji tesulaukė 
bukų, juodų žvilgsnių. Jos į ją žiūri įtariai, su liūdesiu suvokė ji; bijo, kad ji 
išgelbėjo jas dar blogesnei lemčiai. 

- Jūs negalite pareikalauti jų visų, vaike, - tarė seras Džora ketvirtą kartą 
jiems sustojus, kol jos chaso kariai ginė naująsias verges priešais ją. 

— Aš esu chalysi, Septynių Karalysčių paveldėtoja, drakono kraujo, - pri- 
minė jam Dani. - Ne tau aiškinti, ko aš negaliu daryti. - Kitoje miesto pusėje 
sugriuvo pastatas; ugnies ir dūmų debesyje ji išgirdo tolimus riksmus ir iš- 
gąsdintų vaikų aimanas. 

Jie rado chalą Drogą sėdintį prie kvadratinės, belangės šventyklos su sto- 
romis molinėmis sienomis ir lyg didžiulis rudas svogūnas išgaubtu kupolu. 
Greta pūpsojo už jį didesnė galvų krūva. Viena iš avių kario trumpųjų strėlių 
pervėrė jam ranką aukščiau alkūnės, kairė nuogos krūtinės pusė buvo kruvi- 
na, lyg nutaškyta dažais. Trys jo kraujo raiteliai buvo su juo. 

Džiki padėjo Dani nulipti; pilvui augant ir sunkėjant ji tapo nerangi. Ji 
atsiklaupė priešais chalą. 

- Mano saulė ir žvaigždės sužeistas. - Aracho rėžis buvo platus, bet ne- 
gilus; kairiojo spenelio neliko, o kruvinos mėsos ir odos atplaiša karojo ant 
krūtinės kaip šlapias skuduras. 

- Tai tik įdrėskimas, mano gyvenimo mėnuli, vieno chalo Ogo kraujo 
raitelio aracho, - bendrine kalba ramino chalas Drogas. - Nudėjau jį už tai, 
Ogą taip pat. - Jis pasuko galvą, varpeliai plaukuose švelniai tilindžiavo. — 
Tai Ogą tu girdi ir Fogą, jo chalaką, kuris buvo jau chalas, kai jį nudėjau. 

- Nė vienas karys negali atsilaikyti prieš mano gyvenimo saulę, — tarė 
Dani, - eržilo, kuris apžergs pasaulį, tėvą. 

Raitas karys prisiartino ir nušoko iš balno. Jis kreipėsi į Hagą; piktų do- 
trakių žodžių srautas liejosi per greitai, kad Dani suprastų. Milžinas kraujo 
raitelis griežtai pažiūrėjo į ją, tada pasisuko į chalą. 

- Šis karys yra Magas, kuris joja ko Džako chase. Jis sako, kad chalysi pa- 
siėmė jo grobį, avių dukrą, kuri priklausė jam joti. 

Chalo Drogo veidas buvo ramus ir rūstus, tačiau jo akys smalsios, kai 
atsigręžė į Dani. 

— Pasakyk, ar tai tiesa, mano gyvenimo mėnuli, - paliepė jis dotrakių 
kalba. 

Dani pasisakė, ką padarė, jo kalba, kad chalas geriau ją suprastų, papras- 
tais ir tiesiais žodžiais. Jai baigus, Drogas susiraukė. 

- Tai karas. Tos moterys dabar mūsų vergės, ir galime elgtis su jomis, 
kaip norime. 

— Aš noriu laikyti jas saugias, - tarė Dani, būgštaudama, ar ne per daug 
drįsta. - Jei tavo kariai nori joti ant šių moterų, tegu daro tai švelniai ir ima 
jas į žmonas. Leisk joms likti chalasare ir gimdyti tau sūnus. 

Kvotas visuomet buvo žiauriausias iš kraujo raitelių. Tai jis nusijuokė. 

- Argi arkliai kergiasi su avimis? 

Kažkas jo tone priminė jai Viseirį. Dani piktai atsisuko į jį. 

— Drakonai minta ir arkliais, ir avimis. 

Chalas Drogas nusišypsojo. 

— Matai, kokia narsi ji tampa! - tarė. - Tai mano sūnus joje, eržilas, kuris 
apžergs pasaulį, pripildo ją ugnies. Atsargiau, Kvotai... jei motina nesudegins 
tavęs ten, kur sėdi, sūnus sutryps tave į purvą. O tu, Magai, prikąsk liežuvį ir 
susirask kitą avį apžergti. Šios priklauso mano chalysi. - Jis tiesė ranką Dani, 
tačiau, kilstelėjęs ją, nuo ūmaus skausmo susiraukė ir nusisuko. 

Dani beveik jautė jo kančias. Žaizdos buvo baisesnės, nei seras Džora lei- 
do jai patikėti. 

- Kur gydūnai? - paklausė ji. Chalasare jų buvo dviejų rūšių: bergždžios 
moterys ir vergai eunuchai. Žolininkės gydė gėrimais ir užkeikimais, eunu- 
chai - peiliais, adatomis ir ugnimi. - Kodėl jie neapžiūri chalo? 

- Chalas liepė pasitraukti beplaukiams vyrams, chalysi, - patikino ją Ko- 
holas. Dani matė, kad kraujo raitelis pats gavęs žaizdą; gilų pjūvį kairiajame 
petyje. 

- Daug raitelių sužeistų, - užsispyręs pakartojo chalas Drogas. - Tegu 
pirmiausia išgydo juos. Ši strėlė - ne daugiau nei musės įkandimas, šis nedi- 
delis įpjovimas - tik naujas randas, kuriuo pasipuikuosiu prieš sūnų. 

Dani matė raumenis krūtinėje, kur buvo nupjauta oda. Kraujo srovelė 
tekėjo nuo strėlės, pervėrusios ranką. 

- Chalui Drogui nepritinka laukti, - pareiškė ji. - Džogai, surask tuos 
eunuchus ir atvesk čia nedelsiant. 

- Sidabrine ledi, - nuskardėjo moters balsas už jos. - Aš galiu pasirūpinti 
Didžiojo Raitelio žaizdomis. 

Dani pasuko galvą. Kalbėjo viena iš vergių, kurias ji išsireikalavo: stam- 
bioji moteriškė priplota nosimi, kuri pirma dėkodama ją palaimino. 

- Chalui nereikia pagalbos iš moters, kuri miega su avimis, - amtelėjo 
Kvotas. - Agai, nurėžk jai liežuvį. 

Agas čiupo ją už plaukų ir prispaudė peilį prie gerklės. 

Dani pakėlė ranką. 

- Ne. Ji mano. Leiskite jai kalbėti. 

Agas pažvelgė į ją, paskui į Kvotą ir nuleido peilį. 

- Nelinkiu nieko blogo, narsieji raiteliai, - puikia dotrakių kalba pasakė 
moteris. Drabužiai, kuriais ji vilkėjo, kadaise buvo iš ploniausios ir puikiau- 
sios vilnos, gausiai išsiuvinėti, tačiau dabar purvini, kruvini ir sudraskyti. Ji 
prispaudė nuplėštą gabalą liemenės prie sunkių krūtų. - Aš šiek tiek moku 
gydymo meno. 

— Kas tu? - paklausė Dani. 

— Aš vardu Miri Maz Dur. Esu šios šventyklos vyriausioji. 

- Maegi, - suniurnėjo Hagas, čiupinėdamas savo arachą. Jo žvilgsnis 
buvo niūrus. Dani prisiminė šį žodį iš šiurpios istorijos, kurią vieną vakarą 
prie laužo jai papasakojo Džiki. Maegi buvo moteris, kuri miegojo su demo- 
nais ir praktikavo juodžiausią magiją, žiauri būtybė, pikta ir besielė, lankanti 
žmones nakties gūdumoje ir iščiulpianti gyvybę ir jėgas. 

- Aš esu gydūnė, - tarė Miri Maz Dur. 

- Avių gydūnė, - pasišaipė Kvotas. - Mano kraujo broli, sakau, užmuški- 
me šitą maegi ir palaukime beplaukių vyrų. 

Dani nepaisė kraujo raitelio pasipiktinimo. Ši sena, paprasta, drūta mo- 
teriškė jai neatrodė panaši į maegi. 

— Kur tu išmokai gydyti, Miri Maz Dur? 

— Mano motina taip pat buvo šventyklos maldingoji ir išmokė mane visų 
giesmių ir kerų, labiausiai įtinkančių Didžiajam Ganytojui, ir kaip pagamin- 
ti šventus smilkalus ir aliejus iš lapų, šaknų ir uogų. Kai buvau jaunesnė ir 
drąsesnė, su karavanu nukeliavau į Ašajų prie Šešėlių pasimokyti iš jų magų. 
Laivai iš daugelio kraštų atplaukia į Ašajų, tad aš gana ilgai tenai gyvenau 
ir mokiausi gydymo iš įvairiausių žmonių. Mėnulio dainė iš Jogos Najaus 
apdovanojo mane gimdymo giesmėmis, moteris iš jūsų raitų žmonių šalies 
išmokė mane burti iš žolės, grūdų ir arklių, o meisteris iš Saulėlydžio žemių 
atvėrė man kūną ir parodė visas paslaptis, kurios slypi po oda. 

Prabilo seras Džora Mormontas. 

— Meisteris? 

— Marvinas, vadino jis save, - bendrine kalba atsakė moteris. - Iš užjūrio. 
Iš Septynių Žemių, sakė jis. Saulėlydžio žemių. Kur žmonės yra geležiniai ir 
valdo drakonai. Jis išmokė mane savo kalbos. 

— Meisteris Ašajuje, - sumurmėjo seras Džora. - Pasakyk man, maldin- 
goji, ką tas Marvinas segėjo aplink kaklą? 

- Tokią standžią grandinę, kad atrodė, jog jį uždusins, Geležinis lorde, iš 
daugybės metalų grandžių. 

Riteris pažvelgė į Dani. 

— Tik Oldtauno citadelėje mokytas žmogus segi tokią grandinę, - paaiš- 
kino jis, - ir tokie žmonės daug išmano apie gydymą. 

— Kodėl nori padėti mano chalui? 

— Visi žmonės yra viena banda, ar bent jau mes taip mokomi, - atsakė 
Miri Maz Dur. - Didysis Ganytojas atsiuntė mane į žemę gydyti jo avinėlių, 
kur juos berasčiau. 

Kvotas jai pliaukštelėjo. 

— Mes ne avys, maegi. 

- Liaukis, - piktai liepė Dani. - Ji mano. Neleisiu jos skriausti. 

Chalas Drogas suniurnėjo: 

— Strėlę reikia ištraukti, Kvotai. 

— Taip, Didysis Raiteli, - atsakė Miri Maz Dur, liesdama savo nubrozdin- 
tą veidą. - O jūsų krūtinę reikia nuplauti ir susiūti, kitaip žaizda supūliuos. 

— Tada taip ir padaryk, - įsakė chalas Drogas. 

— Didysis Raiteli, - tarė moteris, - mano įrankiai ir vaistai yra dievo na- 
muose, kur gydymo galios stipriausios. 

— Aš nunešiu tave, mano kraujo broli, - pasisiūlė Hagas. 

Chalas mostelėjo jam. 

— Man nereikia vyro pagalbos, - tarė išdidžiu ir griežtu balsu. Jis atsistojo, 
niekieno nepadedamas, aukštesnis už juos. Šviežio kraujo banga nuvilnijo jo 
krūtine, kur Ogo arachas nupjovė jam spenelį. Dani mitriai atsidūrė greta. 

— Aš nesu vyras, - sukuždėjo, - tad gali atsišlieti į mane. - Drogas uždėjo 
didžiulę ranką jai ant peties. Ji perėmė šiek tiek jo svorio ir jie nusvirdulia- 
vo prie didžiosios molio šventyklos. Trys kraujo raiteliai sekė įkandin. Dani 
įsakė serui Džorai ir savo chaso kariams saugoti įėjimą ir pasirūpinti, kad 
niekas nepadegtų pastato, kol jie viduje. 

Per virtinę prieškambarių jie pasiekė aukštą centrinį kambarį po svogū- 
nu. Pro paslėptus langus viršuje skverbėsi blyški šviesa. Laikikliuose ant sie- 
nų rūko keletas deglų. Ant plūktinių grindų buvo primėtyta avies kailių. 

- Čia, - tarė Miri Maz Dur, rodydama į aukurą, didžiulį mėlynai išvagotą 
akmenį, iškalinėtą piemenų ir jų bandų vaizdais. Chalas Drogas atsigulė ant 
jo. Moteris įmetė saują sausų lapų į ugniakurą, kambarys prisipildė kvapnių 
dūmų. - Bus geriau, jei palauksite lauke, - liepė kitiems. 

- Mes esame jo kraujo kraujas, - ginčijosi Koholas. - Čia lauksime. 

Kvotas žengė prie Miri Maz Dur. 

- Žinok tai, avių maldingoji. Pakenksi chalui, kentėsi pati. - Jis išsitraukė 
lupimo peilį ir parodė jai ašmenis. 

- Ji nepadarys nieko bloga. - Dani jautė, kad gali pasitikėti šia sena, pa- 
prasto veido moterimi su priplota nosimi; galų gale ji juk išgelbėjo ją nuo 
žiaurių prievartautojų rankų. 

- Jei privalote likti, tada padėkite, - kreipėsi Miri į kraujo raitelius. - Di- 
dysis Raitelis man per stiprus. Laikykite jį ramų, kol ištrauksiu strėlę iš jo 
kūno. - Jos drabužio skudurai nukrito iki juosmens, kai atvėrė drožinėtą 
skrynią ir ėmė raustis tarp buteliukų ir dėžučių, peilių ir adatų. Kai jau buvo 
pasiruošusi, ji nulaužė spygliuotą strėlės antgalį ir ištraukė kotą, giedodama 
daininga lazarinų kalba. Tada pakaitino ąsotį vyno iki virimo ant ugniakuro 
ir užpylė ant žaizdų. Chalas Drogas keikė ją, tačiau nejudėjo. Ji aprišo strė- 
lės žaizdą drėgnų lapų tvarsčiu ir palinko prie praplėštos krūtinės: ištepė ją 
blyškiai žaliu tepalu, tada prispaudė odą į vietą. Chalas sugriežė dantimis 
ir prarijo riksmą. Maldingoji išsitraukė sidabrinę adatą, šilkinių siūlų ritę ir 
pradėjo siūti odą. Baigusi nutepė odą raudonu tepalu, uždėjo daugiau lapų ir 
aprišo krūtinę avies kailio draiskana. 

- Turite sukalbėti maldas, kurias pasakysiu, ir laikyti avies kailio tvarstį 
dešimt dienų ir dešimt naktų, - įspėjo ji. - Karščiuosite ir niežės, o pabaigus 
gydymą liks didžiulis randas. 

Chalas Drogas atsisėdo, skimbtelėjo varpeliai. 

— Aš dainuoju apie savo randus, avių moterie. - Jis palankstė ranką ir su- 
siraukė. 

- Negerkite nei vyno, nei aguonų pieno, - pagrasino ji. - Skaudės, tačiau 
turite išlaikyti kūną stiprų kovai su nuodingomis dvasiomis. 

— Aš esu chalas, - tarė Drogas. - Spjaunu į skausmą ir geriu, ką noriu. 
Koholai, atnešk mano liemenę. - Karys nusiskubino. 

— Anksčiau, - kreipėsi Dani į bjauriąją lazarinų moterį, - girdėjau jus 
kalbant apie gimdymo giesmes... 

- Žinau kiekvieną kruvinos lovos paslaptį, Sidabrine ledi, ir niekada nesu 
praradusi kūdikio, - atsakė Miri Maz Dur. 

— Man laikas jau arti, - prisipažino Dani. - Norėčiau, kad būtumėte prie 
manęs, kai jis ateis, jei galėsit. 

Chalas Drogas nusijuokė. 

- Mano gyvenimo mėnuli, tu neprašai vergo, tu įsakai. Ji darys, kaip liep- 
si. - Jis nušoko nuo aukuro akmens. - Eime, mano krauje. Žirgai šaukia, ši 
vieta tik pelenai. Laikas joti. 

Hagas nusekė paskui chalg iš šventyklos, tačiau Kvotas užsiliko ir rūsčiai 
dėbtelėjo į Miri Maz Dur. 

— Atmink, maegi, jei chalas gyvens, tu irgi. 

- Jūsų valia, raiteli, - atsakė jam moteris, rinkdama savo stiklainius ir bu- 
teliukus. - Didysis Ganytojas saugo bandą. 


TYRIONAS 


Ar kalvos, žvelgiančios į karališkąjį kelią, po guoba buvo pastatytas il- 
gas, grubiai suręstas pušinis stalas ant žirgių ir užklotas auksiniu aude- 
klu. Čia, prie paviljono, lordas Taivinas vakarieniavo su vyriausiais riteriais 
ir lordais vėliavininkais, jo didžioji aviečių ir aukso spalvos vėliava plevėsavo 
virš galvos ant labai aukšto koto. 

Tyrionas atvyko vėlai, nuo balno paskaudusiu kūnu ir sugižęs, pernelyg 
aiškiai suprasdamas, kaip juokingai atrodo kreivodamas šlaitu pas tėvą. Die- 
nos žygis buvo ilgas ir varginantis. Jis tikėjosi šįvakar prisigersiąs. Tvyrojo 
prieblanda, oras atgijo nuo plasnojančių jonvabalių. 

Virėjai tiekė mėsą: penkis žinduklius paršelius, apkepusia ir traškančia 
odele, su skirtingais vaisiais kiekvieno snukutyje. Nuo kvapo burnoje susi- 
kaupė seilės. 

— Labai atsiprašau, - tarė jis, užimdamas vietą ant suolo greta dėdės. 

- Galbūt turėčiau pavesti tau laidoti mūsų žuvusius, Tyrionai, - tarė Tai- 
vinas. - Jei į mūšį vėluosi taip, kaip prie stalo, kol tu atvyksi, jis bus baigtas. 

— O, galit man palikti kokį vieną ar porą valstiečių, tėve, - atsiliepė Ty- 
rionas. - Ne per daug, nes nenoriu pasirodyti godus. - Jis prisipylė taurę 
po peiliu, o iš mėsos tekėjo karštos sultys. Tai buvo mieliausias vaizdas, kokį 
Tyrionas matė per amžius. 

- Sero Adamo žvalgai sako, kad Starkų pajėgos pajudėjo į pietus nuo 
Dvynių, - pranešė tėvas, kai lėkštė prisipildė kiaulienos. - Prie jų prisidėjo 
lordo Frėjaus vyrai. Ko gero, jie ne toliau kaip per dienos žygį į šiaurę nuo 
mūsų. 

— Prašau, tėve, - tarė Tyrionas. - Aš noriu valgyti. 

- Ar mintis apie susidūrimą su Starkų berniuku atima tau vyriškumą, 
Tyrionai? Tavo brolis Džeimis mielai su juo susikibtų. 

— Aš mieliau susikibčiau su tuo paršeliu. Robas Starkas nėra nė perpus 
toks minkštas ir jis niekada taip gardžiai nekvepėjo. 

Lordas Lefordas, gaižus vyriokas, atsakingas už jų aprūpinimą, palinko į 
priekį. 

— Tikiuosi, tavo laukiniai nebus tokie nenorūs, antraip būsim veltui iš- 
švaistę mūsų gerąjį plieną. 

— Mano laukiniai tuo plienu puikiai pasinaudos, milorde, - atsakė Ty- 
rionas. Kai jis pranešė Lefordui, kad jam reikia ginklų ir šarvų apginkluoti 
trims šimtams vyrų, kuriuos Ulfas surinko iš prieškalnių, šis atrodė taip, tar- 
si jis būtų paprašęs atiduoti savo nekaltas dukteris jiems pasismaginti. 

Lordas Lefordas susiraukė. 

— Mačiau tą didįjį gauruotą šiandien, tą, kuris užsispyrė, kad jam duotu- 
me du kovos kirvius, sunkaus juodo plieno su vienodais pusmėnulio ašme- 
nimis. 

- Šiagai patinka žudyti abiem rankom, - paaiškino Tyrionas, kai lėkštė 
garuojančios kiaulienos buvo pastatyta priešais jį. 

- Jis vis dar turėjo prisirišęs prie nugaros medinį kirvį. 

— Šiaga mano, kad trys kirviai dar geriau nei du. - Tyrionas įkišo nykštį ir 
smilių į druską ir dosniai pabarstė jos ant mėsos. 

Seras Kevanas palinko į priekį. 

— Turėjome mintį pastatyti tave su savo laukiniais avangarde, kai prasi- 
dės mūšis. 

Seras Kevanas retai „turėdavo mintį“, kuri pirmiausia nebūtų aplankiusi 
lordo Taivino. Tyrionas jau buvo pasmeigęs gabalėlį mėsos durklo smaigaliu 
ir prisikišęs prie burnos. Dabar jį nuleido. 

- Avangarde? - abejodamas pakartojo. Arba jo lordas tėvas pajuto pagar- 
bą Tyriono sugebėjimams, arba nusprendė atsikratyti šio nepatogumo am- 
žiams. Tyrionas turėjo niūrią nuojautą, kad žino atsakymą. 

- Jie atrodo gana žiaurūs, - tarė seras Kevanas. 

- Žiaurūs? - Tyrionas suvokė mėgdžiojantis dėdę lyg mokytas paukštis. 
Jo tėvas žiūrėjo vertindamas jį, sverdamas kiekvieną žodį. - Leisk man papa- 
sakoti, kokie jie žiaurūs. Praėjusią naktį Mėnulio Brolis nudūrė Akmeninę 
Varną dėl dešrelės. Tad šiandien, kai įkūrėme stovyklą, trys Akmeninės Var- 
nos sučiupo tą vyrą ir perrėžė gerklę. Galbūt jie tikėjosi atgauti dešrelę, man 
sunku pasakyti. Bronui pavyko sustabdyti Šiagą, kad šis nenurėžtų negyvė- 
liui pimpalo, ir jam pasisekė, tačiau Ulfas vis tiek reikalauja kraujo pinigų, 
kuriuos Konas ir Šiaga atsisako mokėti. 

— Kai kariams trūksta drausmės, kaltas jų lordas vadas, - pasakė tėvas. 

Jo brolis Džeimis visuomet įtikindavo vyrus noriai jį sekti ir prireikus 
net mirti už jį. Tyrionas stokojo šios dovanos. Ištikimybę jis pirkosi auksu, o 
paklusti priversdavo savo vardu. 

— Didesnis vyras galėtų juos įbauginti, ar tai norite pasakyti, milorde? 

Lordas Taivinas Lanisteris pasisuko į brolį. 

- Jei mano sūnaus vyrai jo neklausys, galbūt avangardas nėra jam tinka- 
ma vieta. Be abejonės, jis kur kas patogiau jausis užnugaryje, saugodamas 
kariuomenės turto vilkstinę. 

— Man nereikia malonių, tėve, - piktai tarė jis. - Jei negalite pasiūlyti nie- 
ko kito, vadovausiu avangardui. 

Lordas Taivinas tyrinėjo savo neūžaugą sūnų. 

— Aš nieko nesakiau apie vadovavimą. Tu klausysi sero Gregorio. 

Tyrionas atsikando kąsnelį kiaulienos, akimirką pakramtė ir piktai iš- 
spjovė. 

- Supratau, kad jau nebenoriu valgyti, - tarė jis ir nerangiai nulipo nuo 
suolo. - Meldžiu atleisti, milordai. 

Lordas Taivinas linktelėjo galvą, leisdamas išeiti. Tyrionas nusisuko ir 
nukeverzojo. Krypuodamas kalva žemyn, jautė į nugarą įsmeigtas jų akis. 
Už jo suošė juoko gūsis, tačiau jis neatsigręžė. Tikėjosi, kad visi jie pasprings 
paršiukais. 

Nusileido sutemos, visas vėliavas nudažydamos juodai. Lanisterių stovy- 
kla driekėsi per kelias mylias tarp upės ir karališkojo kelio. Tarp vyrų, žirgų 
ir medžių buvo nesunku pasimesti, tad Tyrionas pasiklydo. Jis praėjo tuziną 
didelių paviljonų ir šimtus ugniakurų. Kaip paklydusios žvaigždės tarp pa- 
lapinių pleveno jonvabaliai. Jis užuodė česnakinės dešrelės kvapą, kvapnios 
ir gardžios, tokios gundančios, kad tuščias skrandis sugurgėjo. Kažkur tolu- 
moje išgirdo balsus, plėšiančius nešvankią dainušką. Pro šalį prabėgo kiken- 
dama moteris, nuoga po tamsiu apsiaustu, girtas jos persekiotojas klupinėjo 
ant medžių šaknų. Dar toliau, anapus upeliuko, vienas priešais kitą stovėjo 
du ietininkai nuogomis ir lipniomis nuo prakaito krūtinėmis, nykstančioje 
šviesoje jie miklinosi smogti ir durti. 

Niekas į jį nežiūrėjo. Niekas su juo nekalbėjo. Niekas į jį nekreipė dėme- 
sio. Jį supo Lanisterių giminei prisiekę vyrai, milžiniškos dvidešimties tūks- 
tančių karių pajėgos, tačiau jis buvo vienas. 

Kai išgirdo tamsoje gilų Šiagos juoko dundėjimą, nusekė paskui jį iki 
Akmeninių Varnų, iki jų nedidelio kampo. Konas, Korato sūnus, pamojavo 
alaus puodeliu. 

— Tyrionas Pusžmogis! Ateik, prisėsk prie mūsų stalo, pasivaišink mėsa 
su Akmeninėmis Varnomis. Mes turime bulių. 

— Matau, Konai, Korato sūnau. - Milžiniška raudona skerdena kybojo 
virš riaumojančios ugnies, užverta ant nedidelio medžio iešmo. Be abejonės, 
tai būta medžio. Dviem Akmeninėm Varnom sukiojant mėsą, kraujas ir rie- 
balai varvėjo į liepsnas. 

- Dėkoju. Pakvieskite mane, kai bulius iškeps. - Sprendžiant iš vaizdo, tai 
galėjo nutikti dar iki prasidedant mūšiui. Jis nukėblino toliau. 

Kiekvienas klanas turėjo savo ugniakurą; Juodaausiai nevalgė su Akme- 
ninėmis Varnomis, Akmeninės Varnos nevalgė su Mėnulio Broliais, ir niekas 
nevalgė su Apdegėliais. Kukliausia palapinė, kurią išsiprašė iš lordo Lefordo, 
buvo pastatyta vidury keturių laužų. Tyrionas rado Broną besidalijantį vyn- 
maišį su naujaisiais tarnais. Lordas Taivinas atsiuntė Tyrionui arklininką ir 
patarnautoją, kuris pasirūpintų jo poreikiais, ir net užsispyrė skirti skvairą. 
Jie sėdėjo aplink užgesusio laužo žarijas. Su jais buvo mergina; liekna, tam- 
siaplaukė, iš pažiūros ne vyresnė nei aštuoniolikos. Tyrionas akimirką tyri- 
nėjo jos veidą, kol pastebėjo pelenuose žuvų kaulus. 

— Ką valgėt? 

— Upėtakius, milorde, - tarė jo arklininkas. - Bronas jų pagavo. 


SOSTŲ ŽAIDIMAS 527 


Upėtakius, pagalvojo jis. Žindukliai paršeliai. Tebūnie prakeiktas mano tė- 
vas. Jis sielvartingai dėbsojo į kaulus, pilvas gurgė. 

Jo skvairas, berniukas nelaimingu vardu - Podrikas Peinas, prarijo tai, ką 
jau norėjo sakyti. Jaunuolis buvo tolimas sero Ilino Peino, karaliaus budelio, 
giminaitis... ir beveik toks pat tylus, nors ne todėl, kad būtų be liežuvio. Ty- 
rionas kartą privertė jį iškišti, tiesiog norėdamas įsitikinti. 

— Tikrai liežuvis, - tarė jis. - Kada nors turėtum išmokti juo naudotis. 

Dabar jis neturėjo kantrybės jaunuolio tardyti ir ką nors išpešti, įtarė, jog 
šis buvo jam užkartas kaip dar vienas žiaurus pasityčiojimas. Tyrionas vėl 
sutelkė dėmesį į merginą. 

- Ar taiji? - paklausė Brono. 

Ji grakščiai atsistojo ir pažvelgė į jį iš didingo penkių pėdų ar daugiau 
aukščio. 

- Taip, milorde, ir ji gali pati kalbėti, jei leisite. 

Jis pakreipė galvą į šoną. 

— Aš Tyrionas iš Lanisterių giminės. Vyrai vadina mane Neūžauga. 

— Mano motina šaukia mane Šei. Vyrai šaukia mane... dažnai. 

Bronas nusijuokė, Tyrionas taip pat nusišypsojo. 

— Į palapinę, Šei, jei būtum tokia maloni. — Jis pakėlė uždangalą ir palai- 
kė, kol ji įėjo. Viduje uždegė žvakę. 

Kario gyvenimas turi tam tikrų privalumų. Kur beįkurtum stovyklą, ti- 
krai turėsi ją sekančių moterų. Po dienos žygio Tyrionas pasiuntė Broną su- 
rasti jam kekšės. 

— Norėčiau dar gana jaunos, gražiausio veidelio, kokį tik rasi, - tarė jis. — 
Jei ji šiemet prausėsi, būsiu laimingas. Jei ne, nuprausk ją. Pasakyk jai, kas 
aš toks, ir būtinai įspėk, koks aš. - Džiukas ne visuomet vargindavosi tai 
padaryti. Merginoms akyse atsispindėdavo siaubas, išvydus ponaitį, kurio 
pamaloninti buvo pasamdytos... tokių akių Tyrionas Lanisteris niekuomet 
nenorėdavo išvysti. 

Jis pakėlė žvakę ir nužvelgė ją. Bronas puikiai pasistengė; ji buvo elnės 
akimis, liekna, mažomis, standžiomis krūtimis ir šypsena, kuri buvo ir dro- 
vi, ir įžūli, ir sukta. Jam tai patiko. 

— Ar nusirengti suknelę, milorde? 

— Vėliau. Ar tu skaisti, Šei? 

- Jei taip pageidaujate, milorde, - apsimestinai kukliai tarė ji. 

— Aš pageidauju, kad sakytum apie save tiesą, mergaite. 

— Taip, tačiau ji atsieis jums dvigubai brangiau. 

Tyrionas nusprendė, kad jie tiesiog puikiai sutars. 

— Aš Lanisteris. Aukso turiu apsčiai, ir pamatysi, kad esu dosnus... tačiau 
man reikės daugiau iš tavęs nei tik to, ką turi tarp kojų, nors norėsiu ir to. 
Tu gyvensi mano palapinėje, pilstysi man vyną, juoksies iš mano pokštų, po 

kiekvienos dienos žygio trinsi skaudančias kojas... ir kol aš tave laikysiu — 
dieną ar metus, tiek, kiek mes būsim kartu, - neįsileisi kitų vyrų į savo lovą. 

— Visai pakenčiama. - Ji suėmė plonos šiurkštaus audeklo suknelės pa- 
lanką ir vienu tiksliu judesiu nusitraukė per galvą, nusviesdama į šoną. Po ja 
nebuvo nieko, tik Šei. - Jei nepadės tos žvakės, milordas nusidegins pirštus. 

Tyrionas pastatė žvakę, paėmė jos ranką į savąją ir švelniai prisitraukė ją 
prie savęs. Ji pasilenkė jo pabučiuoti. Jos burna buvo medaus ir gvazdikėlių 
skonio, o pirštai, sumanūs ir įgudę, greit tvarkėsi su jo drabužių užsegimais. 

Kai jis įėjo, ji pasveikino jį kuždančiomis glamonėmis ir trumpomis, 
virpulingomis malonumo dejonėmis. Tyrionas įtarė, kad jos malonumas 
suvaidintas, tačiau ji tai darė taip gerai, kad buvo nesvarbu. Tiek tiesos jis 
netroško. 

Jam reikėjo jos, po visko suvokė Tyrionas, kai ji tyliai gulėjo jo glėbyje. 
Jos ar kažko panašaus į ją. Praėjo beveik metai, kai jis paskutinį kartą mie- 
gojo su moterimi, dar prieš tai, kai leidosi į Vinterfelą brolio ir karaliaus 
Roberto draugijoje. Rytoj ar poryt jis gali žūti, o jei taip nutiks, verčiau ke- 
liaus į kapą galvodamas apie Šei, o ne apie savo lordą tėvą, Laizą Arin ar ledi 
Ketliną Stark. 

Jis jautė švelnumą jos krūtų, prisispaudusių prie jo rankos, jai gulint 
greta. Tai buvo geras jausmas. Į galvą atėjo daina. Švelniai, tyliai jis pradėjo 
švilpauti. 

— Kas tai, milorde? - sumurmėjo ji. 

- Nieko, - atsakė jis. - Daina, kurią išmokau vaikystėje, tai ir viskas. Mie- 
gok, mieloji. 

Kai jos akys užsimerkė, o kvėpavimas tapo gilus ir tolygus, Tyrionas iš- 
slydo iš po jos, atsargiai, kad nesutrikdytų jos miego. Nuogas išrėpliojo lau- 
kan, peržengė per skvairą ir nuėjo už palapinės nusičiurkšti. 

Bronas sėdėjo sukryžiavęs kojas po riešutmedžiu netoli tos vietos, kur 
jie pririšo žirgus. Jis galando kalavijo ašmenis, visiškai budrus; samdomas 
kalavijuotis, regis, nemiegojo kaip kiti vyrai. 

— Kur tu ją radai? - šlapindamasis paklausė Tyrionas. 

— Atėmiau iš riterio. Vyrukas nenorėjo jos atiduoti, tačiau jo nuomonę 
kažkaip pakeitė tavo vardas... jis ir dar durklas prie kaklo. 

- Nuostabu, - sausai tarė Tyrionas, nukratydamas paskutinius lašus. — 
Kiek pamenu, sakiau surask man kekšę, o ne pridaryk man priešų. 

- Visos gražios jau užimtos, - tarė Bronas. - Mielai grąžinsiu ją atgal, jei 
tau tiks bedantė apsileidėlė. 

Tyrionas prišlubčiojo arčiau, kur šis sėdėjo. 

— Milordas tėvas pavadintų tai įžūlumu ir už akiplėšiškumą išsiųstų į ka- 
syklas. 

— Man pasisekė, kad nesi savo tėvas, - atsakė Bronas. - Mačiau vieną 
spuoguota nosimi. Norėtum tokios? 

- Ką, ir sudaužyčiau tau širdį? - atšovė Tyrionas. - Aš pasilaikysiu Šei. 
Galbūt netyčia girdėjai vardą riterio, iš kurio ją atėmei? Verčiau jau nebūsiu 
greta jo mūšyje. | 

Bronas pakilo, mitriai ir grakščiai kaip katė, pasukiojo kalaviją rankoje. 

— Aš būsiu greta tavęs mūšyje, nykštuk. 

Tyrionas linktelėjo. Nakties oras buvo šiltas jo nuogam kūnui. 

- Pasirūpink, kad likčiau gyvas šitame mūšyje, ir tada galėsi reikalauti 
atlygio. 

Bronas permetė ilgąjį kalaviją iš dešinės rankos į kairę ir pabandė kirsti. 

— Kas norėtų nužudyti tokį kaip tu? 

- Milordas tėvas, pavyzdžiui. Jis stato mane į avangardą. 

— Aš padaryčiau tą patį. Mažas žmogus su dideliu skydu. Puikus taikinys 
lankininkams. 

- Tu keistai mane linksmini, - tarė Tyrionas. - Aš tikriausiai išprotėjau. 

Bronas įsikišo kalaviją į makštį. 

— Be jokių abejonių. 

Kai Tyrionas grįžo į palapinę, Šei pasirito ant alkūnės ir mieguistai su- 
murmėjo: 

— Aš pabudau, o milordas dingęs. 

— Milordas grįžo. - Jis įsmuko prie jos. 

Jos ranka nuslinko tarp jo trumpų kojų ir rado įnagį vėl sukietėjusį. 

- Koks kietas, - kuždėjo ji glostydama. 

Jis paklausė apie vyrą, iš kurio ją atėmė Bronas, ir ji pasakė kažkokio ne- 
žymaus vasalo vardą. 

- Jums nereikia baimintis tokių kaip jis, - tarė mergina, pirštais glamo- 
nėdama varpą. - Jis mažas žmogelis. 

- O tai kas aš, meldžiu pasakyti, - paklausė Tyrionas. - Milžinas? 

— O, taip, - sumurkė ji, - mano milžinas Lanisteris. - Ji apžergė jį ir aki- 
mirką privertė tuo patikėti. Tyrionas užmigo šypsodamas... 

„ir pabudo tamsoje nuo trimitų gausmo. Šei purtė jį už peties. 

- Milorde, - kuždėjo ji. - Pabuskite, milorde, man baisu. 

Apspangęs jis atsisėdo ir nusimetė antklodę. Ragai skardeno naktyje, lau- 
kiniai ir skubrūs, rėkė: greičiau, greičiau, greičiau. Pasigirdo šūksmai, iečių 
dzingsėjimas, arklių prunkštimas, nors niekas dar nepranašavo mūšio. 

- Milordo tėvo ragai, - tarė jis. - Šaukia į mūšį. Maniau, kad Starkas per 
dienos žygį. 

Šei išsigandusi papurtė galvą. Jos akys buvo plačios ir baltos. 

Dejuodamas Tyrionas pakilo ant kojų ir išėjo į lauką, šaukdamas skvairą. 
Nakties tamsoje sklendė balkšvo rūko gijos, ilgi balti upės pirštai. Vyrai ir 
žirgai klupinėjo priešaušrio vėsoje; buvo dedami balnai, kraunami vežimai, 
gesinami laužai. Trimitai vėl užgaudė: greičiau, greičiau, greičiau. Riteriai 
lipo ant prunkščiančių žirgų, pėstieji kariai bėgdami segėsi kalavijų diržus. 

Kai jis rado Podriką, berniukas švelniai knarkė. Tyrionas bedė pirštų galais 
jam į šonkaulius. | 

- Kur mano šarvai? - šūktelėjo. - Ir paskubėk. - Iš miglos atšuoliavo 
Bronas, jau šarvuotas ir raitas, užsimovęs suplotą pusšalmį. - Ar Žinai, kas 
nutiko? - paklausė Tyrionas. 

— Starkų berniukas mus aplenkė, - paaiškino Bronas. - Jis atsėlino naktį 
karališkuoju keliu, ir dabar jo pajėgos yra vos per mylią į šiaurę nuo čia, sto- 
jasi į kovos rikiuotę. 

Greičiau, ragino trimitai, greičiau, greičiau, greičiau. 

- Pažiūrėk, kad klanų vyrai būtų pasirengę išjoti. - Tyrionas įkišo galvą 
į palapinę. - Kur mano drabužiai? - sulojo Šei. - Ten. Ne, odinius, po šimts. 
Taip. Atnešk mano ilgaaulius. 

Kol jis apsirengė, skvairas sutvarkė šarvus, kokius rado. Tyrionas turėjo 
puikius plokštinius šarvus, nagingai nukaldintus, kad tiktų jo sukrypusiam 
kūnui. Nelaimei, jie liko Kasterli pilyje, o jis buvo čia. Tad gavo tenkintis 
likučiais, kuriuos susirinko iš lordo Lefordo vežimų: ilgais grandininiais 
marškiniais ir šalmu, žuvusio riterio goržete, antblauzdžiais, šarvinėmis 
pirštinėmis ir smailiais metaliniais batais. Kai kurie iš jų buvo pagražinti, kiti 
paprasti; nė kiek nederantys tarpusavyje ir netinkantys, kaip turėtų būti. Jo 
antkrūtinis buvo skirtas augesniam vyrui; jo per didelei galvai jie rado kibiro 
formos šalmą su pėdos ilgumo smaile. 

Šei padėjo Podrikui tvarkytis su užsegimais ir sagtimis. 

- Jei aš mirsiu, apraudok mane, - tarė Tyrionas kekšei. 

— Kaip žinosit? Būsit negyvas. 

- Žinosiu. 

- Tikiu, kad žinosit. - Šei nuleido didįjį šalmą jam ant veido, o Podrikas 
pritvirtino prie kaklo šarvų. Tyrionas užsisegė diržą, sunkų nuo trumpojo 
kalavijo ir durklo svorio. Iki to laiko arklininkas atvedė jo ristūną, padorų 
sartą žirgą, taip pat sunkiai šarvuotą, kaip ir jis. Jam reikėjo pagalbos įlipti 
į balną; jautėsi taip, tarsi svertų tūkstantį svarų. Podrikas įdavė jam skydą, 
sunkią kietmedžio plokštę, aptaisytą plienu. Galiausiai įbruko karo kirvį. Šei 
atsitraukė ir nužvelgė jį. 

— Milordas atrodo narsus. 

- Milordas atrodo kaip nykštukas su jam nepritaikytais šarvais, - gaižiai 
pataisė Tyrionas, - tačiau dėkoju tau už gerumą. Podrikai, jei mūšis mums 
nesisektų, parlydėk šią damą saugiai namo. - Jis pasveikino ją kovos kirviu, 
apsuko žirgą ir nušuoliavo. Skrandyje jautė kietą gumulą, tokį standų, kad net 
skaudėjo. Už jo tarnai skubiai pradėjo ardyti palapinę. Blyškūs rausvi pirš- 
tai nutįso iš rytų, kai horizonte blykstelėjo pirmieji saulės spinduliai. Vakaro 
pusėje dangus buvo tamsiai violetinis, nusagstytas žvaigždėmis. Tyrionas pa- 
galvojo, ar tai paskutinis saulėtekis, kurį jis mato... ir ar ši mintis yra bailumo 
ženklas. Ar jo brolis Džeimis kada nors galvojo apie mirtį prieš mūšį? 

Tolumoje vėl užgaudė karo ragas; gili sielvartinga gaida atšaldė sielą. 
Klanų vyrai sulipo ant savo liesų kalnų arklėkų, šūkalodami keiksmus ir 
nešvankius juokelius. Kai kurie atrodė girti. Kai Tyrionas išsivedė juos, ky- 
lanti saulė degino sklendžiančius rūko ūselius. Žolė, kurią paliko arkliai, 
buvo apsunkusi nuo rasos, tarsi kažkoks praeinantis dievas ant žemės būtų 
išbarstęs maišą deimantų. Kalnų vyrai susirikiavo už jo, kiekvienas klanas 
paskui savo vadą. 

Aušros šviesoje lordo Taivino Lanisterio kariuomenė išsiskleidė it geleži- 
nė rožė blizgančiais spygliais. 

Jo dėdė vedė centrą. Seras Kevanas pakėlė savo vėliavas virš karališkojo 
kelio. Pėsti lankininkai su strėlinėmis prie diržų išsirikiavo į tris ilgas eiles, 
į rytus ir vakarus nuo kelio, ir ramiai stovėjo, įtempę lankus. Tarp jų ketur- 
kampiais sustojo ietininkai; už jų kariai su ietimis, kalavijais ir kirviais. Trys 
šimtai sunkių žirgų apsupo serą Kevaną ir lordus vėliavininkus, Lefordą, Ly- 
deną ir Seretą, su jų prisiekusiais vasalais. 

Kairįjį sparną sudarė kavalerija, apie keturis tūkstančius vyrų, slegiamų 
šarvų svorio. Ten buvo daugiau nei trys ketvirtadaliai riterių, susibūrusių 
draugėn kaip didžiulis plieninis kumštis. Jiems vadovavo seras Adamas 
Marbrandas. Tyrionas matė, kaip išsiskleidė jo vėliava, kai vėliavnešys ją pa- 
purtė; degantis medis, liepsna ir dūmai. Už jo plazdėjo sero Elemento pur- 
purinis vienaragis, Kreikholų ruožuotas šernas, Sviftų bentamų gaidžiai ir 
dar daugiau. 

Jo lordas tėvas užėmė vietą ant kalvos, kur miegojo. Aplink jį susirinko 
rezervas; milžiniškos pajėgos, pusiau raitos, pusiau pėsčios, penki tūkstan- 
čiai vyrų. Lordas Taivinas beveik visuomet pasirinkdavo vadovauti rezervui; 
jis užimdavo aukštą vietą ir stebėdavo, kaip prieš jį skleidžiasi mūšis; pasiųs- 
davo pajėgas tada ir ten, kur jos būdavo reikalingiausios. 

Net ir iš tolo jo tėvas atrodė prašmatnus. Taivino Lanisterio mūšio šar- 
vai lenkė net sūnaus Džeimio paauksuotuosius. Jo ilgas apsiaustas buvo pa- 
siūtas iš daugybės sluoksnių auksinio audinio, toks sunkus, kad puolant be- 
veik nejudėjo, toks didelis, kad sėdint balne užklojo eržilo pasturgalį. Tokio 
svorio nebūtų išlaikiusi jokia segė, tad didįjį apsiaustą laikė pora vienodų 
miniatiūrinių liūčių, sėlinančių ant jo pečių, tarsi pasiruošusių šuoliui. Jų 
bičiulis, patinas su didingais karčiais, puikavosi ant lordo Taivino didžio- 
jo šalmo, viena letena riekdamas orą ir riaumodamas. Visi trys liūtai buvo 
padengti auksu, su rubino akimis. Jo šarvai buvo sunkūs plokštiniai meta- 
liniai, emaliuoti tamsiu raudoniu, antblauzdžiai ir pirštinės išpuošti auksi- 
niais užraitais. Ant plokščių švietė auksiniai saulės spinduliai, visi užsegi- 
mai buvo paauksuoti, o raudonas plienas taip nublizgintas, kad kylančios 
saulės šviesoje plieskė kaip laužas. 

Dabar Tyrionas jau girdėjo dudenant priešų būgnus. Jis prisiminė Robą 
Starką, kai paskutinį kartą jį matė, sėdintį aukštojoje tėvo kėdėje didžiojoje 

Vinterfelo menėje, su apnuogintu tviskančiu kalaviju rankoje. Jis prisiminė, 
kaip prie jo iš šešėlių prisliūkino didvilkiai, ir staiga vėl juos išvydo, urzgian- 
čius, kaukšinčius iššieptais dantimis jam į veidą. Ar berniukas atsivedė vil- 
kus į karą? Nuo tos minties jam pasidarė nejauku. 

Šiauriečiai bus pavargę po ilgo bemiegio žygio. Tyrionas svarstė, ką ber- 
niukas sau galvoja. Ar jis ketino užklupti juos netikėtai, kol jie miegojo? 
Menka tikimybė; kad ir kas apie jį sakoma, Taivinas Lanisteris nėra kvailys. 

Avangardas telkėsi kairėje. Pirmiausia Tyrionas išvydo vėliavą, tris juo- 
dus šunis geltoname fone. Po ja sėdėjo seras Gregoris, raitas ant tokio di- 
džiulio žirgo, kokio Tyrionui nebuvo tekę matyti. Bronas metė į jį žvilgsnį ir 
surizeno. 

— Visuomet sek paskui didį žmogų į mūšį. 

Tyrionas dėbtelėjo į jį. 

— Ir kodėl gi? 

- Jie tampa puikiais taikiniais. Štai kad ir tas, jis patrauks kiekvieno lan- 
kininko akį lauke. 

Juokdamasis Tyrionas įvertino Kalną nauju žvilgsniu. 

— Prisipažįstu, apie tokį variantą nesu pagalvojęs. 

Kligeinas netryško prabanga; jo šarvai buvo plieno plokštės, duksliai pil- 
ki, apibraižyti nuo dažno naudojimo ir be jokio ženklo ar ornamento. Jis 
rikiavo vyrus baksnodamas dvirankiu didžiuoju kalaviju, kuriuo seras Gre- 
goris švaistėsi viena ranka, kaip mažesnis vyras mojuotų durklu. 

- Jei kuris nors bėgs, perrėšiu jį pats, - riaumojo jis, kai pastebėjo Tyrio- 
ną. - Neūžauga! Eik kairėn. Laikyk upę, jei gali. 

Į kairę nuo kairės. Parklupdyti jų sparnui Starkams reikės žirgų, galinčių 
bėgti vandeniu. Tyrionas nuvedė savo vyrus prie upės kranto. 

- Žiūrėkite, - šūktelėjo jis, rodydamas kirviu. - Upė. - Vandens paviršiu- 
je vis dar kabojo balkšvos miglos antklodė, po ja sūkuriavo drumzlina žalia 
srovė. Sekluma buvo dumblina ir apaugusi nendrėmis. - Ta upė mūsų. Kad 
ir kas nutiktų, laikykitės arčiau vandens. Niekuomet nepameskite jo iš akių. 
Neleiskite jokiam priešui įsiterpti tarp mūsų ir upės. Jeigu jie sudrums mūsų 
vandenis, nušniokite jiems kiaušius ir sušerkite žuvims. 

Šiaga abiejose rankose laikė po kirvį. Jis trinktelėjo juos vieną į kitą ir šie 
dzingtelėjo. 

- Pusžmogis! - sušuko jis. Kitos Akmeninės Varnos pasigavo skanduotę, 
prie jų prisidėjo Juodaausiai ir Mėnulio Broliai. Apdegėliai nešaukė, bet tarš- 
kino savo kalavijus ir ietis. - Pusžmogis! Pusžmogis! Pusžmogis! 

Tyrionas apsuko žirgą apžiūrėti lauko. Žemė čia buvo banguota ir nelygi; 
minkšta ir pelkėta netoli upės, nuožulniu šlaitu kylanti į karališkojo kelio 
pusę, akmenuota ir raižyta už jo į rytus. Kalvų šlaituose stirksojo keli me- 
džiai, tačiau didžioji dalis žemių buvo plynos ar apsodintos. Jo širdis dau- 
žėsi krūtinėje būgnų ritmu, o po odos ir plieno sluoksniais kakta buvo šal- 

ta nuo prakaito. Jis stebėjo serą Gregorį, kai šis jojo palei liniją, šaukdamas 
ir gestikuliuodamas. Visą sparną taip pat sudarė kavalerija, tačiau dešinėje 
buvo šarvuotas riterių ir sunkiųjų ietininkų kumštis, o avangarde buvo su- 
rinkti vakariečių likučiai: raiti lankininkai odinėmis liemenėmis ir daugybė 
nedrausmingų laisvųjų raitelių bei samdomų kalavijuočių, laukininkai ant 
ariamų arklių, ginkluoti dalgiais ir surūdijusiais tėvų kalavijais, menkai ap- 
mokyti berniukai iš Lanisporto... ir Tyrionas bei jo raiti klanų vyrai. 

- Varnų lesalas, - sumurmėjo Bronas greta jo; garsiai pasakė tai, ką Ty- 
rionas paliko neištarta balsu. Jis tegalėjo linktelėti. Ar jo lordui tėvui visai 
galvoj pasimaišė? Jokių iečių, vos keli lankininkai, saujelė riterių, prastai 
ginkluotų ir be šarvų, vadovaujamų nemąstančio laukinio, kurį varo įnir- 
šis... kaip jo tėvas gali tikėtis, kad ši mūšio parodija išlaikys jo kairę? 

Jis neturėjo laiko apie tai mąstyti. Būgnai buvo taip arti, kad ritmas tie- 
siog lindo po oda, o rankos pradėjo virpėti. Bronas išsitraukė ilgąjį kalaviją, 
ir staiga priešas išniro prieš juos, leidosi nuo kalvų, stumdamasis į priekį 
ritmingu žingsniu už skydų ir iečių užtvaros. 

Tebūnie prakeikti dievai, pažiūrėkit į juos visus, pagalvojo Tyrionas, nors 
žinojo, kad tėvas lauke turi daugiau karių. Priešo kapitonai vedė savuosius 
ant šarvuotų karo žirgų, vėliavnešiai jojo greta su vėliavomis. Jis pastebėjo 
Hornvudų briedį, Karstarkų saulės spindulius, lordo Servino kovos kirvį ir 
šarvuotą Gloverių kumštį... ir Frėjų bokštus dvynius, mėlynus pilkame fone. 
Tiek iš tėvo patikinimų, kad lordas Valderis nesitrukdys. Starkų giminės bal- 
ta buvo regėti visur; atrodė, kad pilki didvilkiai bėga ir šokinėja vėliavoms 
sūkuriuojant ir plazdant ant aukštų kotų. Kur berniukas? - rūpėjo Tyrionui. 

Užkaukė karo ragas. Harooo0000, gaudė jis, jo balsas aidėjo pratisas, Že- 
mas ir šiurpulingas, kaip šaltas vėjas iš šiaurės. Lanisterių trimitai atsakė da- 
DA-da-DA, da-DAAAAAAAMAA, skardūs ir rėksmingi, tačiau Tyrionui atro- 
dė, kad jie tylesni, nerimastingi. Jis pajuto teliūskavimą viduriuose, kažkokį 
skystą šleikštulį; vylėsi, kad nežus sublogavęs. 

Ragams nutilus, orą pripildė šnypštimas; strėlių pliūpsnis atlėkė iš de- 
šinės, kur ant kelio stovėjo lankininkų sparnas. Šiauriečiai šaukdami puolė 
bėgti artyn, tačiau Lanisterių strėlės krito ant jų kaip kruša, šimtai strėlių, 
tūkstančiai; ir šūksniai virto riksmais, vyrams klumpant ir krentant. Tuo 
metu į orą pakilo antroji banga, o lankininkai trečiąkart įtempė timpas. 

Vėl užgaudė trimitai da-DAAA, da-DAAA, da-DA, da-DA, da-DAAAA. 
Seras Gregoris pamojavo savo didžiuoju kalaviju ir suriaumojo komandą, 
ir tūkstančiai kitų balsų jam atsišaukė. Tyrionas paragino žirgą, pridėjo dar 
vieną balsą prie bendro riksmo, ir avangardas pajudėjo pirmyn. 

— Upė! - šūktelėjo jis jojantiems klanų vyrams. - Atminkite, saugokit 
upę. - Jis vis dar vedė, kol jie pasileido šuoliais, kol Čela baisingai klykdama 
nušuoliavo pro jį, o Šiaga sustugo ir nusekė paskui. Klanų vyrai puolė paskui 
juos, palikę Tyrioną dulkėse. 

Priekyje susidarė pusratis priešo ietininkų, dvigubas ežys pasišiaušęs 
plienu, laukiantis už aukštų ąžuolinių skydų, pažymėtų Karstarkų saulės 
spinduliais. Gregoris Kligeinas pirmasis juos pasiekė, vesdamas tuntą šar- 
vuotų veteranų. Pusė žirgų paskutinę akimirką išsigando ir sustojo priešais 
iečių eilę. Kiti krito aštriems metaliniams smaigaliams pervėrus krūtines. 
Tyrionas matė žūstant tuziną vyrų. Kalno eržilas stojosi piestu ir staiga spyrė 
geležinėmis pasagomis, kai spygliuotas ietigalis perrėžė jam kaklą. Išprotėjęs 
gyvulys blaškėsi į šonus. Iš kiekvienos pusės į jį skriejo ietys, tačiau skydų 
siena prasiskyrė nuo jo svorio. Šiauriečiai klupinėdami traukėsi nuo prieš- 
mirtinės gyvulio agonijos. Kritus žirgui, prunkščiančiam krauju ir kandžio- 
jančiam paskutiniu raudonu kvėptelėjimu, Kalnas pakilo nepaliestas, švais- 
tydamasis aplink savo dvirankiu didžiuoju kalaviju. 

Šiaga įlėkė pro tarpą, prieš skydams susiglaudžiant, kitos Akmeninės 
Varnos paskui jį. Tyrionas suriko: 

- Apdegėliai! Mėnulio Broliai! Paskui mane! - tačiau dauguma buvo 
priekyje jo. Jis matė, kaip Timetas, Timeto sūnus, išsilaisvino, kai jo ristūnas 
bėgdamas krito po juo, matė Mėnulio Brolį pamautą ant Karstarkų ieties, 
matė, kaip Kono žirgas vienu spyriu suknežino vyrui šonkaulius. Ant jų nu- 
sileido strėlių kruša; iš kur jos atskriejo, jis negalėjo pasakyti, tačiau jos kri- 
to ir ant Starkų, ir ant Lanisterių, atsimušdamos į šarvus arba smigdamos į 
kūną. Tyrionas pakėlė savo skydą ir pasislėpė po juo. 

Ežys subyrėjo, šiauriečiai traukėsi atgal po raitininkų antpuolio. Tyrio- 
nas pamatė, kaip Šiaga smogė ietininkui tiesiai į krūtinę, kai kvailys puolė; 
matė, kaip jo kirvis perkerta šarvus, odą, raumenis ir plaučius. Karys mirė 
stovėdamas, kirviui įstrigus jo krūtinėje, tačiau Šiaga nesiliovė: kovos kirviu 
perskėlė skydą į dvi dalis kaire ranka, lavonui šokinėjant ir klupinėjant deši- 
nėje. Galiausiai miręs karys sukniubo. Šiaga trinktelėjo abu kirvius draugėn 
ir suriaumojo. 

Tada priešas užgriuvo ant jo ir Tyrionui mūšis susitraukė iki kelių žemės 
pėdų aplink žirgą. Karys smogė jam į krūtinę; jis kirviu nubloškė ietį šalin. 
Priešo karys atšoko dar vienam bandymui, tačiau Tyrionas paragino žirgą ir 
užjojo tiesiai ant jo. Bronas buvo apsuptas trijų priešų, tačiau nuritino galvą 
pirmajam jį puolusiam ietininkui, o atgalia ranka perrėžė ašmenimis kitam 
vyrui veidą. 

Sviesta ietis švilpdama atskriejo į Tyrioną iš kairės ir tarkštelėjusi įsmigo 
į jo skydą. Jis apsisuko ir nuskubėjo paskui metiką, tačiau vyras pakėlė savo 
skydą virš galvos. Tyrionas suko ratus aplink jį, kirviu kapodamas medį. 
Į šonus lakstė ąžuolo skeveldros, kol šiaurietis paslydęs suklupo ir plojosi 
ant nugaros su skydu ant savęs. Tyriono kirvis negalėjo jo pasiekti, o nulipti 
būtų buvę per daug vargo, tad jis paliko šį tysoti ir nusivijo kitą vyrą; užklu- 
pęs jį iš nugaros plačiai užsimojo ir kirto taip, jog pajuto atatranką rankoje. 

Taip laimėjo akimirką atokvėpio. Sustojęs jis pažvelgė į upę. Ji buvo dešinėje. 
Kažkaip jis apsisuko. 

Pro jį prašvilpė Apdegėlis, susmukęs ant žirgo. Ietis įsmigo jam į pilvą ir 
išlindo per nugarą. Jam jau niekuo nebuvo galima padėti, tačiau kai Tyrio- 
nas pamatė vieną iš šiauriečių, bėgantį ir čiumpantį vadeles, puolė. 

Jo nusižiūrėta auka sutiko jį su kalaviju rankoje. Karys buvo aukštas ir 
liesas, vilkėjo ilgus grandininius marškinius ir gremėzdiškas pirštines, ta- 
čiau neteko šalmo ir kraujas sruvo jam į akis nuo rėžio ant kaktos. Tyrionas 
nusitaikė kirsti jam į veidą, tačiau aukštasis vyras atrėmė kirtį. 

— Neūžauga! - sušuko jis. - Mirk. - Jis sukosi ratais, o Tyrionas blaškėsi 
aplink jį, taikydamasis į galvą ir pečius. Plienas skambėjo į plieną, ir Tyrio- 
nas netrukus suprato, kad aukštasis vyras yra vikresnis ir stipresnis nei jis. 
Kur, septyni pragarai, dingo Bronas? - Mirk, - suniurnėjo vyras ir kirto kaip 
pamišęs. Tyrionas vos spėjo laiku pakelti skydą ir medis, atrodė, sprogo į 
vidų nuo smūgio jėgos. Suskaldyti gabalai išsilakstė nuo rankos. - Mirk! — 
staugė kalavijuotis, eidamas artyn ir trankydamas Tyrionui per smilkinius 
taip, jog, rodės, galva skamba. Ašmenys klaikiai dzirino, traukiami atgal per 
plieną. Aukštasis vyras šypsojosi... kol Tyriono eržilas kirto, greitai kaip gy- 
vatė, nukąsdamas skruostą iki kaulo. Tada jis suklykė. Tyriono kirvis įsmigo 
jam į galvą. 

— Tu mirk! - tarė jis, ir anas mirė. 

Traukdamas ašmenis, išgirdo šūksnį. 

— Edardas! - nuskambėjo balsas. - Už Edardą ir Vinterfelą! - Dundėda- 
mas jį puolė riteris, aplink galvą sukdamas spygliuotą kuoką. Jų karo Žirgai 
susitrenkė Tyrionui nespėjus praverti burnos ir šūktelėti Brono. Jo dešinę 
alkūnę nuvėrė skausmas, spygliams pradūrus ploną metalą aplink sąnarį. Jo 
kirvis dingo akimirksniu. Jis grabinėjosi kalavijo, tačiau kuoka vėl suko ra- 
tus, artėdama prie veido. Šiurpulingas džergžt, ir jis krito. Jis neprisiminė, 
kaip griuvo ant žemės, tačiau, kai atsimerkė, prieš akis tesimatė dangus. Jis 
nusirito ant šono ir pabandė atsistoti, tačiau nuo skausmo trūkčiojo kūnas ir 
tvinkčiojo pasaulis. Jį nuvertęs riteris dunksojo virš jo. 

- Tyrionai Neūžauga, - užbaubė jis. - Tu mano. Ar pasiduodi, Lanisteri? 

Taip, pagalvojo Tyrionas, tačiau žodis užstrigo gerklėje. Jis kažką su- 
gergždė ir bandė atsiklaupti, graibydamasis ginklo. Savo kalavijo, durklo, 
bet ko... 

- Ar pasiduodi? - Riteris dunksojo virš jo ant savo šarvuoto karo žirgo. 
Vyras ir ristūnas atrodė vienodai arti. Spygliuotas rutulys tingiai suko ratus 
ore. Tyriono rankos buvo nutirpusios, regėjimas apsiblausęs, o makštis tuš- 
čia. - Pasiduok arba mirk, - pareiškė riteris, jo spragilas skriejo vis greičiau 
ir greičiau. 

Tyrionas bandė stotis ant kojų ir trenkėsi galva žirgui į pilvą. Gyvulys 
klaikiai sužvingo ir atsistojo piestu. Jis bandė išsisukti nuo agonijos, kraujo ir 

vidurių čiurkšlės liejosi Tyrionui ant veido, ir žirgas virto kaip lavina. Kitas 
dalykas, kurį suvokė, - jo antveidis purvinas ir kažkas traiško kojas. Jis išsi- 
laisvino, gerklė tokia įsitempusi, kad vos prakalbėjo. 

— ..„pasiduodu... - silpnai sugargė. 

— Taip, - suaimanavo balsas, kupinas skausmo. 

Tyrionas nusikrapštė purvą nuo šalmo, kad vėl galėtų matyti. Žirgas virto 
nuo jo ant raitelio. Riteriui buvo prispausta koja, o ranka, kuria bandė remtis 
griūdamas, susisukusi keistu kampu. 

- Pasiduodu, - pakartojo jis. Grabinėdamasis apie diržą nesužeista ranka, 
jis ištraukė kalaviją ir nusviedė Tyrionui po kojų. - Aš pasiduodu, milorde. 

Apstulbęs nykštukas atsiklaupė ir pakėlė kalaviją. Skausmas stukseno al- 
kūnėje, kai jis pajudino ranką. Mūšis, regis, kiek atsitolino. Šioje lauko pu- 
sėje neliko nieko, išskyrus baisybę lavonų. Varnai jau suko ratus ir leidosi 
kapoti. Jis matė, kad seras Kevanas atvedė savo centrą padėti avangardui; jo 
būriai ietininkų nustūmė šiauriečius atgal į kalvas. Jie kovėsi šlaituose, ietys 
atsimušė į dar vieną skydų sieną, šie buvo ovalūs ir sutvirtinti geležinėmis 
vinimis. Jam stebint, į orą vėl pasipylė strėlės ir vyrai už ąžuolinės sienos 
susigūžė po pražūtinga ugnimi. 

— Manau, jūs pralaimite, sere, - tarė jis riteriui po žirgu. Karys nieko ne- 
atsakė. 

Pasagų kaukšėjimas už nugaros privertė jį atsigręžti, nors jis vargiai būtų 
galėjęs pakelti kalaviją, kurį laikė, dėl skausmo alkūnėje. Bronas sustojo ir 
pažvelgė į jį. 

— Mažai iš tavęs naudos buvo, - tarė jam Tyrionas. 

— Matau, kad puikiai pats susitvarkei, - atsakė Bronas. - Nors praradai 
smaigalį ant šalmo. 

Tyrionas pačiupinėjo didžiojo šalmo viršų. Smaigalys buvo tvarkingai 
nulaužtas. 

- Ašjo nepraradau. Aš Žinau, kur jis. Ar nematei mano žirgo? 

Kai jį rado, vėl užgaudė trimitai ir lordo Taivino rezervas atskubėjo palei 
upę. Tyrionas žiūrėjo, kaip dunda per lauką jo tėvas, aviečių ir aukso spalvos 
Lanisterių vėliavai vilnijant jam virš galvos. Jį supo penki šimtai riterių, sau- 
lė žaidė jų iečių smaigaliuose. Starkų linijų likučiai nuo jų puolimo subyrėjo 
it stiklas smogus kirviu. 

Sutinusia alkūne, tvinkčiojančia po šarvais, Tyrionas nebandė prisijungti 
prie skerdynių. Jis ir Bronas nuėjo ieškoti savo vyrų. Daugumą rado tarp 
negyvėlių. Ulfas, Umaro sūnus, gulėjo krešinčio kraujo klane, jo ranka iki 
alkūnės buvo dingusi, tuzinas jo Mėnulio Brolių išsikėtoję aplink jį. Šiaga su- 
kniubęs po medžiu, suvarpytas strėlių, Kono galva ant kelių. Tyrionas manė, 
kad jie abu negyvi, tačiau, jam nulipus nuo žirgo, Šiaga atmerkė akis ir tarė: 

— Jie nužudė Koną, Korato sūnų. - Gražuolis Konas neturėjo jokios Žy- 
mės, tik raudoną dėmę ant krūtinės, kur įsmigo jį pražudžiusi ietis. Kai Bro- 

nas pastatė Šiagą ant kojų, didysis vyras, regis, tik dabar pastebėjo strėles. 
Jis išsitraukė jas vieną po kitos, keikdamas skyles, kurias jos paliko jo šarvų 
ir odų sluoksniuose, ir bliaudamas kaip vaikas dėl kelių, kurios įlindo jam 
į kūną. Čela, Čeiko duktė, prijojo, kai jie traukė iš Šiagos strėles, ir parodė 
jiems keturias ausis, kurias ji pasiėmė. Timetą jie aptiko apiplėšinėjantį la- 
vonus drauge su Apdegėliais. Iš trijų šimtų klanų vyrų, kurie išjojo į mūšį su 
Tyrionu Lanisteriu, liko gyvų gal tik pusė. 

Jis liepė gyviesiems pasirūpinti mirusiais, pasiuntė Broną paimti jo be- 
laisvio riterio, ir vienas nuėjo ieškoti tėvo. Lordas Taivinas sėdėjo prie upės 
ir gurkšnojo vyną iš brangakmeniais puoštos taurės, o jo skvairas baigė at- 
sagstyti krūtinės šarvą. 

- Puiki pergalė, - tarė seras Kevanas pamatęs Tyrioną. - Tavo laukiniai 
neblogai kovėsi. 

Tėvo akys įsmigo į jį, blyškiai žalios, išmargintos auksu, tokios šaltos, kad 
Tyrioną nukratė šiurpuliai. 

- Ar tai jus nustebino, tėve? - paklausė jis. - Ar tai sutrukdė jūsų pla- 
nams? Mus turėjo išskersti visus, ar ne? 

Lordas Taivinas išgėrė taurę tuščia veido išraiška. 

- Nedrausmingiausius vyrus aš sustačiau į kairę, taip. Aš numačiau, kad 
jie pratrūks. Robas Starkas yra žalias berniukas, labiau drąsus nei išmintin- 
gas. Aš tikėjausi, kad pamatęs, kaip byra mūsų kairė, jis puls į plyšį, trokš- 
damas jus sutriuškinti. Jam tvirtai apsisprendus, sero Kevano ietys būtų 
apsigręžusios ir apsupusios juos, stumdamos prie upės, kol aš atvesiu pasti- 
prinimą. 

- Ir jūs manėt, kad geriausia pastatyti mane į šių skerdynių vidurį, bet 
neatskleisti man savo planų. 

- Suvaidintas atsitraukimas ne toks įtikinamas, - tarė tėvas, - ir aš nelin- 
kęs patikėti savo planų žmogui, kuris susideda su samdomais kalavijuočiais 
ir laukiniais. 

— Gaila, kad mano laukiniai sugadino jums šokį. - Tyrionas nusitraukė 
plieninę pirštinę ir leido nukristi jai ant grindų, raukydamasis iš skausmo, 
kuris varstė jo ranką. 

— Starkų berniukas įrodė esąs apdairesnis, nei tikėjausi pagal jo metus, — 
pripažino lordas Taivinas, - tačiau pergalė yra pergalė. Atrodo, tu sužeistas. 

Dešinė Tyriono ranka buvo permirkusi krauju. 

— Malonu, kad pastebėjote, tėve, - tarė jis per sukąstus dantis. - Ar galė- 
čiau jus sutrukdyti ir paprašyti, kad pakviestumėt savo meisterius? Nebent 
jums patiktų turėti vienarankį nykštuką sūnumi... 

Skubus riksmas: „Lorde Taivinai!“ - atitraukė jo tėvą, šiam nespėjus atsa- 
kyti. Taivinas Lanisteris atsistojo, kai seras Adamas nušoko nuo žirgo. Ristū- 
nas buvo apsiputojęs, kruvinomis prusnomis. Seras Adamas priklaupė ant 
vieno kelio, tai buvo raumeningas vyras, tamsaus vario plaukais, kurie krito 

jam ant pečių, vilkėjo nublizgintos bronzos šarvus su liepsnojančiu giminės 
medžiu, išėsdintu juodai ant krūtinės. 

— Mano senjore, mes paėmėme keletą jų vadų. Lordą Serviną, serą Vilį 
Manderlį, Harioną Karstarką, keturis Frėjus. Lordas Hornvudas žuvo, ir aš 
bijau, kad Ruzas Boltonas nuo mūsų paspruko. 

— O berniukas? - paklausė lordas Taivinas. 

Seras Adamas dvejojo. 

- Starkų berniuko su jais nebuvo, milorde. Jie sako, kad jis persikėlė per 
upę prie Dvynių su didžiąja dalimi raitelių ir skuba Riverano link. 

Žalias berniukas, prisiminė Tyrionas, labiau drąsus nei išmintingas. Jis 
būtų nusijuokęs, jei nebūtų taip skaudėję. 


KETLINA 


iškai knibždėjo kuždesių. 

Mėnulio šviesa mirkčiojo apačioje ant besiblaškančių vandenų upės, 
besirangančios uolėtu keliu per slėnį. Po medžiais švelniai prunkštė žirgai ir 
ardė kanopomis drėgną, lapais nuklotą žemę, o vyrai dusliais balsais laidė 
nervingus juokelius. Retkarčiais ji girdėjo barkštelint ietį, dzingsint grandi- 
ninius šarvus, tačiau net ir šie garsai buvo slopūs. 

— Dabar jau greitai, miledi, - tarė Halis Molenas. Jis pasiprašė garbės 
saugoti ją būsimame mūšyje; tai buvo jo, kaip Vinterfelo sargybos kapitono, 
teisė ir Robas jam jos neatsakė. Ją supo trisdešimt vyrų, kuriems buvo prisa- 
kyta ją ginti ir saugiai parlydėti namo, jei kova pakryptų ne jų naudai. Robas 
norėjo paskirti penkiasdešimt; Ketlina ginčijosi, jog pakaks ir dešimties, kad 
jam reikės kiekvieno kalavijo mūšyje. Galiausiai jie susitarė dėl trisdešim- 
ties, nors nė vienas neliko patenkintas. 

- Prasidės, kai prasidės, - tarė jam Ketlina. Pradžia, ji žinojo, reiškia 
mirtį. Galbūt Halio mirtį... arba jos, arba Robo. Nė vienas nebuvo saugus. 
Niekas nebuvo tikras dėl savo gyvybės. Ketlina buvo nusiteikusi laukti, 
klausytis miškų kuždesio ir slopios upokšnio muzikos, justi šiltą vėją savo 
plaukuose. 

Galiausiai ji laukė ne pirmą kartą. Jos vyrai visuomet versdavo ją laukti. 
„Dairykis manęs, mažoji katyte“, - kartodavo jai tėvas, išjodamas į dvarą, 
mugę ar mūšį. Ir ji dairydavosi, kantriai stovėdama ant dantytos Riverano 
sienos, stebėdama Raudonąją Šaką ir pro šalį tekantį Akmenvartį. Jis ne vi- 
suomet grįždavo kaip žadėjęs; dienos neretai prabėgdavo Ketlinai einant sa- 
vąją sargybą, stebeilijantis pro ambrazūras ir šaudymo angas, kol pastebėda- 
vo lordą Hosterį ant jo seno rudo išdaro, risnojantį upės pakrante link pilies. 
„Ar daireisi manęs? - klausdavo jis, pasilenkdamas apkabinti. - Ar daireisi, 
mažoji katyte?“ 

Brandonas Starkas taip pat liepė jai laukti. „Aš neužtruksiu, miledi, - pri- 
siekė jis. - Susituoksime, kai grįšiu.“ Tačiau tai dienai pagaliau išaušus, šalia 
jos šventykloje stovėjo jo brolis Edardas. 

Su savo naująja nuotaka Nedas nepabuvo ir poros savaičių, kai išjojo į 
karą su pažadu lūpose. Jis bent jau paliko jai daugiau nei tik žodžius; pado- 
vanojo jai sūnų. Devyni mėnuliai papilnėjo ir nudilo, ir Riverane gimė Ro- 
bas, kol jo tėvas vis dar kariavo pietuose. Ji pagimdė jį per kraujus ir kančias, 
nežinodama, ar Nedas kada jį pamatys. Jos sūnus. Jis buvo toks mažas... 

O dabar ji laukė Robo... Robo ir Džeimio Lanisterio, paauksuoto riterio, 
kuris, kaip sakė vyrai, niekuomet nemokėjo laukti. 

- Karalžudys nenustygsta vietoje ir greitai supyksta, - Robui kalbėjo jos 
dėdė Brindenas. Ant šios tiesos jis pastatė jų gyvybes ir pergalės viltį. 

Jei Robas ir išsigando, jis neišsidavė. Ketlina stebėjo sūnų, vaikščiojan- 
tį tarp vyrų, paliečiantį vieno petį, persimetantį juokeliu su kitu, padedantį 
trečiam nuraminti nenustygstantį žirgą. Jam judant, šarvai švelniai skimb- 
čiojo. Tik jo galva buvo plika. Ketlina matė, kaip švelnus vėjelis šiaušia jo 
kaštoninius plaukus, tokius panašius į jos, ir stebėjosi, kada jos sūnus spėjo 
užaugti toks didelis. Penkiolikos, ir beveik toks pat aukštas kaip ji. 

Tegu jis stiebiasi dar aukštesnis, prašė ji dievų. Tegu sulaukia šešiolikos, ir 
dvidešimties, ir penkiasdešimties. Lai jis užauga toks aukštas kaip tėvas ir pa- 
ima ant rankų savo sūnų. Meldžiu, meldžiu, meldžiu. Žiūrėdama į šį aukštą 
jauną vyrą su prasikalusia barzdele ir ant kulnų lipančiu didvilkiu, ji matė tik 
kūdikį, kurį jai pridėjo prie krūties Riverane, taip seniai. 

Naktis buvo šilta, tačiau nuo minties apie Riveraną ji sudrebėjo. Kur jie? - 
nerimavo ji. Ar jos dėdė galėjo suklysti? Tiek daug priklausė nuo tiesos, ku- 
rią jiems pasakė. Robas paskyrė Juodajai Žuviai tris šimtus rinktinių vyrų ir 
pasiuntė juos išžvalgyti žygio. 

— Džeimis nežino, - grįžęs kalbėjo seras Brindenas. - Galvą guldau. Joks 
paukštis jo nepasiekė, mano lankininkai tuo pasirūpino. Matėme keletą jo 
žvalgų, tačiau tie, kurie mus pastebėjo, jam to nebepranešė. Antraip būtų 
išsiuntęs daugiau. Jis nežino. 

— Kokio dydžio jo pajėgos? - paklausė jos sūnus. 

— Dvylika tūkstančių pėstininkų, išsidėsčiusių aplink pilį per tris skirtin- 
gas stovyklas, kurias skiria upės, - pranešė dėdė su akmenine šypsena, kurią 
taip gerai prisiminė. - Nėra kito būdo apsiausti Riveraną, tačiau vis dėlto, tai 
bus jų klaida. Du ar trys tūkstančiai raitelių. 

— Karalžudys viršija mus triskart, - tarė Galbartas Gloveris. 

- Tiesa, - sutiko seras Brindenas. - Tačiau vieno dalyko seras Džeimis 
stokoja. 

— Ko? - paklausė Robas. 

— Kantrybės. 

Jų pajėgos buvo gausesnės nei išvykus iš Dvynių. Lordas Džeisonas Mo- 
listeris atsivedė savo karius iš Jūros sargybos prisidėti prie jų, kai jie aplenkė 
Mėlynosios Šakos ištakas ir nušuoliavo į pietus, ir kiti prisidėjo: neprisiekę 
riteriai ir mažesni lordai, šeimininkų neturintys kariai, sprukę į šiaurę, kai 
jos brolio Edmuro kariuomenė buvo sutriuškinta prie Riverano sienų. Jie 
ginė arklius taip smarkiai, kaip drįso, kad pasiektų šią vietą Džeimiui Lanis- 
teriui nespėjus sužinoti apie jų atvykimą, ir dabar valanda išmušė. 

Ketlina stebėjo sūnų lipantį į balną. Jo žirgą laikė Oliveris Frėjus, lordo 
Valderio sūnus, dvejais metais vyresnis už Robą, bet atrodantis dešimčia 
metų jaunesnis ir nerimastingesnis. Jis pririšo Robo skydą ir padavė šalmą. 
Kai nuleido jį ant veido, kurį Ketlina taip mylėjo, vietoj sūnaus ant širmo er- 

žilo sėdėjo aukštas jaunas riteris. Tarp medžių, kur neprasiskverbė mėnulis, 
karaliavo tamsa. Robui pasukus galvą pasižiūrėti į ją, po antveidžiu ji regėjo 
tik juodumą. 

— Turiu joti į rikiuotę, mama, - tarė jai. - Tėvas sako, kad vyrai turi tave 
pamatyti prieš mūšį. 

— Tada jok, - paragino ji. - Pasirodyk jiems. 

— Tai suteiks jiems drąsos, - tarė Robas. 

O kas suteiks drąsos man? - pagalvojo ji, tačiau nutylėjo ir prisivertė jam 
nusišypsoti. Robas apsuko didžiulį širmą eržilą ir lėtai nujojo; Pilkasis Vėjas 
kaip šešėlis sekė jam įkandin. Už jo sustojo jo mūšio sargyba. Jam privertus 
Ketliną priimti sargybą, ji išsireikalavo, kad ir jis būtų saugomas, ir lordai vė- 
liavininkai sutiko. Dauguma jų sūnų reikalavo garbės joti su Jaunuoju Vilku, 
kaip jį praminė. Tarp trisdešimties jo sargybinių buvo Torhenas Karstarkas ir 
jo brolis Edardas, Patrikas Molisteris, Smoldžonas Amberis, Darinas Horn- 
vudas, Teonas Greidžojus, ne mažiau nei penki iš gausaus Valderio Frėjaus 
atžalų būrio, drauge su senesniais vyrais, tokiais kaip seras Vendelis Man- 
derlis ir Robinas Flintas. Tarp jo palydovų buvo netgi viena moteris: Deisi 
Mormont, vyriausioji ledi Megės dukra ir Meškų salos paveldėtoja, ištįsu- 
si šešių pėdų ūgio mergina, kuri gavo ginklą tokio amžiaus, kai daugumai 
mergaičių dovanojamos lėlės. Kai kurie lordai dėl to niurnėjo, tačiau Ketlina 
nesiklausė jų skundų. 

- Tai neturi nieko bendra su jūsų giminės garbe, - kalbėjo jiems. - Man 
rūpi, kad mano sūnus liktų gyvas ir sveikas. 

O jei kils pavojus, svarstė ji, ar trisdešimties pakaks? Ar pakaks šešių tūks- 
tančiųy? | 

Tolumoje sučiulbo paukštelis: aukšta, skardi jo trelė it ledinė ranka gra- 
binėjo Ketlinos sprandą. Atsiliepė antras paukštis, trečias, ketvirtas. Iš Vin- 
terfele praleistų metų ji gana gerai pažinojo jų balsus. Snieginės medšarkės. 
Kartais jų matydavai gūdžią žiemą, kai dievų miškas skendėdavo baltumoje 
ir ramybėje. Tai buvo šiauriniai paukščiai. 

Jie atvyksta, pagalvojo Ketlina. 

- Jie atvyksta, miledi, - sukuždėjo Halis Molenas. Jis visuomet pabrėžda- 
vo tai, kas akivaizdu. - Dievai mus tesaugo. 

Ji linktelėjo, miškams aplink juos nutilus. Tylumoje girdėjo juos: toli, ta- 
čiau besiartinančius; daugelio arklių žinginę, kalavijų, iečių ir šarvų dzingsė- 
jimą, žmonių niurnėjimą, juoką šen, keiksmą ten. 

Regis, praslinko amžinybė. Garsai sustiprėjo. Pasigirdo daugiau juoko, 
šūktelėta komanda, tekšėjimas, jiems brendant per siaurą upelį. Suprunkštė 
žirgas. Nusikeikė vyras. Ir tada galiausiai jį pamatė... tik akimirką, įrėmintą 
medžių šakų, kai žvelgė į slėnį, tačiau žinojo, kad tai jis. Net iš tolo sero Džei- 
mio Lanisterio su niekuo negalėjai supainioti. Mėnulio šviesa nusidabrino 

jo šarvus ir išryškino jo plaukų auksą, o avietinį apsiaustą nudažė juodai. Jis 
buvo be šalmo. 

Džeimis pasirodė ir vėl dingo, jo sidabriškus šarvus vėl užstojo medžiai. 
Už jo sekė kiti, ilgos jų kolonos: riterių ir prisiekusių kalavijuočių, laisvųjų 
raitelių, trys ketvirtadaliai Lanisterių žirgų. 

- Jis ne iš tų, kurie sėdi palapinėje, kol jo dailidės renčia apsiausties bokš- 
tus, - aiškino seras Brindenas. - Jis jau tris kartus buvo išjojęs su savo raite- 
liais vaikyti užpuolikų arba imti užsispyrusių įtvirtinimų. 

Linksėdamas Robas studijavo žemėlapį, kurį buvo nubraižęs jos dėdė. 
Nedas išmokė jį skaityti žemėlapius. 

— Užpulkime jį čia, - parodė jis. - Keli šimtai vyrų, ne daugiau. Tulių vė- 
liavos. Kai jis tavę vysis, mes lauksim, - jo pirštas pajudėjo per colį į kairę, - 
čia. | 

Čia buvo nakties gūduma, mėnulio šviesa ir šešėliai, storas lapų kilimas 
po kojomis, tankiai apžėlę gūbriai, pamažu besileidžiantys į upės vagą, iš- 
virstantys į skystą pomiškį žemėjant. 

Čia buvo jos sūnus, raitas ant žirgo, metęs į ją paskutinį žvilgsnį ir pakė- 
lęs kalaviją pasveikinimui. 

Čia aidėjo Megės Mormont karo ragas, pratisas žemas garsas ritosi per 
slėnį iš rytų, pranešdamas jiems, kad paskutiniai Džeimio raiteliai įjojo į 
spąstus. 

Pilkasis Vėjas atkragino galvą ir užstaugė. 

Garsas, regis, perskrodė Ketliną Stark ir ji sudrebėjo. Tai buvo siaubingas 
garsas, jis gąsdino, tačiau jame girdėjosi ir muzika. Akimirką ji pajuto lyg ir 
gailestį Lanisteriams apačioje. Štai kaip skamba mirtis, pagalvojo sau. 

HAAro000000000000000, atsiliepė nuo tolimo skardžio Greitdžono ra- 
gas. Į rytus ir vakarus kerštą skelbė Molisterių ir Frėjų trimitai. Šiaurėje, kur 
slėnis susiaurėjo ir išlinko tarsi pakelta alkūnė, į tamsųjį chorą savais giliais, 
sielvartingais balsais įsiliejo lordo Karstarko karo ragai. Upėje apačioje šūka- 
vo vyrai ir piestu stojo Žirgai. 

Kuždantis miškas ūmai kvėptelėjo, kai lankininkai, kuriuos Robas suslė- 
pė medžių šakose, paleido strėles, ir naktis pratrūko vyrų klyksmais ir žirgų 
žvengimu. Aplink ją raiteliai kėlė savo ietis, o purvas ir lapai, slėpę žiaurius 
ryškius smaigalius, nukrito, atidengdami aštrų plieną. „Vinterfelas! - išgir- 
do ji šaukiant Robą vėl suošus strėlėms. 

Ketlina nejudėdama sėdėjo ant žirgo, apsupta Halio Moleno sargybos, ir 
laukė, kaip anksčiau Brandono, Nedo ir savo tėvo. Ji buvo aukštai ant skar- 
džio ir medžiai užstojo didžiąją dalį to, kas dėjosi apačioje. Širdies tvinks- 
nis, du, keturi ir ūmai ji ir jos sergėtojai liko miške vieni. Visi kiti ištirpo 
žalumoje. 

Tačiau pažvelgusi per slėnį į kitą skardį, ji pamatė Greitdžono raitelius, 
išnyrančius iš tamsos po medžiais. Jie rikiavosi ilga, nesibaigiančia linija, ir 

kai išsiveržė iš miško, vieną akimirką, trumpą širdies dūžį, Ketlina tematė 
ant iečių smaigalių atsispindinčią mėnulio šviesą, lyg tūkstančiai žaltvykslių, 
apgaubtų sidabrinės liepsnos, būtų virtę nuo skardžio. 

Tada ji sumirksėjo ir liko tik vyrai, skubantys žudyti arba mirti. 

Vėliau ji negalėjo tvirtinti, kad matė mūšį. Tačiau jį girdėjo, nes visas 
slėnis aidėjo. Triokštelėjo ietis, žvangtelėjo kalavijai, nuaidėjo šūkiai: „La- 
nisteriai!“, „Vinterfelas!“, „Tuliai! Riveranas ir Tuliai!“ Suvokusi, kad nieko 
nemato, užmerkė akis ir įsiklausė. Mūšis aplink ją atgijo. Ji girdėjo kauk- 
šint pasagas, seklius vandenis teškinant geležinius batus, barškant kalavi- 
jus į ąžuolinius skydus ir džerškant plieną į plieną, švilpiant strėles, dun- 
dant būgnus, žvengiant tūkstantį paklaikusių žirgų. Vyrai keikėsi ir meldė 
pasigailėjimo, ir jo sulaukdavo (arba ne), likdavo gyvi (arba mirdavo). 
Skardžiai, regis, krėtė keistus pokštus su garsais. Kartą ji išgirdo Robą taip 
aiškiai, lyg jis stovėtų greta, šaukiant: „Pas mane! Pas mane!“ Ausys pagavo 
jo didvilkį, niurnantį ir urzgiantį, kaukšintį tais ilgais dantimis, plėšiantį 
mėsas, vyrų ir žirgų baimės ir skausmo šūksnius. Ar vilkas tik vienas? Sun- 
ku tuo būti tikram. 

Pamažu triukšmas slopo ir rimo, kol galiausiai liko tik vilkas. Rytuose 
brėkštant raudonai aušrai, Pilkasis Vėjas vėl užkaukė. 

Robas grįžo pas ją ant kito žirgo, raitas ant keršo išdaro, o ne širmo eržilo, 
ant kurio nusileido į slėnį. Vilko galva ant jo skydo buvo perskelta pusiau, 
ąžuolas buvo giliai sukapotas, bet pats Robas atrodė nesužeistas. Tačiau kai 
prijojo arčiau, Ketlina pamatė, kad jo šarvinė pirštinė ir apsiausto rankovė 
pajuodusi nuo kraujo. 

— Tu sužeistas, - tarė ji. 

Robas pakėlė ranką, išskėtė ir suspaudė pirštus. 

— Ne, - tarė jis. - Tai... tai veikiausiai Torheno kraujas arba... - Jis papurtė 
galvą. - Nežinau. 

Būrys vyrų sekė paskui jį įkalnėn, purvinų, palinkusių ir besišypsančių, 
su Teonu ir Greitdžonu priešakyje. Jie tempėsi Džeimį Lanisterį. Ir nutėškė 
jį priešais jos žirgą. 

— Karalžudys, - visiškai be reikalo paskelbė Halis. 

Lanisteris pakėlė galvą. 

- Ledi Stark, - kreipėsi klūpėdamas. Kraujas varvėjo jam per skruostą 
nuo prakirstos galvos, tačiau blyški aušros šviesa grąžino aukso tviskėjimą jo 
plaukams. - Pasiūlyčiau jums savo kalaviją, bet, regis, kažkur jį nudėjau. 

— Ne jūsų kalavijo man reikia, sere, - tarė ji. - Grąžinkite mano tėvą 
ir mano brolį Edmurą. Grąžinkite mano dukteris. Grąžinkite mano lordą 
vyrą. 

- Bijau, kad ir juos būsiu kažkur nudėjęs. 

— Gaila, - šaltai tarė Ketlina. 

— Nudėk jį, Robai, - paragino Teonas Greidžojus. - Nušniok jam galvą. 

- Ne, - atsakė jos sūnus, nusitraukdamas kruviną pirštinę. - Mums jis 
naudingesnis gyvas nei miręs. Ir mano tėvas niekuomet nepritarė belaisvių 
žudymui po mūšio. 

- Išmintingas Žmogus, - tarė Džeimis Lanisteris, - ir garbingas. 

— Išveskite jį ir sukaustykite grandinėmis, - nurodė Ketlina. 

— Darykite, kaip liepė mano ledi motina, - įsakė Robas, - ir pasirūpin- 
kite, kad jį saugotų stipri sargyba. Lordas Karstarkas norės pamauti jo galvą 
ant kuolo. | 

— Tai jau tikrai, - sutiko Greitdžonas ir mostelėjo ranka. Lanisteris buvo 
išvestas sutvarstyti ir sukaustyti. 

— Kodėl lordas Karstarkas norėtų jo mirties? - paklausė Ketlina. 

Robas pažvelgė į miškus tuo pačiu mąsliu žvilgsniu, kokiu dažnai žiūrė- 
davo Nedas. 

- Jis... jis nužudė juos... 

— Lordo Karstarko sūnus, - paaiškino Galbartas Gloveris. 

— Abu, - tarė Robas. - Torheną ir Edardą. Ir Dariną Hornvudą. 

— Niekas neprilygs Lanisteriui drąsa, - tarė Gloveris. - Pamatęs, kad pra- 
laimi, jis ėmė ginti savo vyrus ir skintis kelią per slėnį, tikėdamasis pasiekti 
lordą Robą ir jį nužudyti. Jam beveik pavyko. 

- Jis nudėjo savo kalaviją ant Edardo Karstarko kaklo, kai nuritino galvą 
Torhenui ir perkirto kiaušą Darinui Hornvudui, - paaiškino Robas. - Visą 
laiką jis šaukė mane. Jei jie nebūtų pabandę jo sustabdyti... 

— „aš gedėčiau vietoj lordo Karstarko, - tarė Ketlina. - Tavo vyrai padarė 
tai, ką buvo prisiekę, Robai. Jie žuvo gindami savo senjorą lordą. Gedėk jų. 
Pagerbk už narsą. Bet ne dabar. Dabar neturi laiko sielvartauti. Galbūt nu- 
kirtai gyvatei galvą, tačiau trys ketvirtadaliai kūno vis dar apvynioję mano 
tėvo pilį. Mes laimėjome mūšį, bet ne karą. 

- Bet kokį mūšį! - energingai tarė Teonas Greidžojus. - Miledi, karalystė 
neregėjo tokios pergalės nuo Ugnies Lauko. Prisiekiu, Lanisteriai prarado po 
dešimt vyrų už kiekvieną kritusį mūsiškį. Mes paėmėme beveik šimtą riterių 
į nelaisvę ir tuziną lordų vėliavininkų. Lordą Vesterlingą, lordą Banetortą, 
serą Gartą Grynfildą, lordą Estreną, serą Titą Braksą, Melorį iš Dorno... ir 
tris Lanisterius, be Džeimio, paties lordo Taivino sūnėnus - du jo sesers sū- 
nus ir vieną žuvusio brolio... 

— O lordą Taiviną? - įsiterpė Ketlina. - Gal netyčia sugavote ir lordą Tai- 
viną, Teonai? 

— Ne, - atsakė Greidžojus, staiga nutrauktas. 

- Kol nesučiupot, šis karas toli gražu nesibaigė. 

Robas pakėlė galvą ir nusibraukė nuo akių plaukus. 

— Mano motina teisi. Mes vis dar turime atsikovoti Riveraną. 


DANEIRIS 


usės lėtai suko ratus aplink chalą Drogą, dūgzdamos sparnais; tas Že- 
mas, vos girdimas dūzgimas pripildė Dani siaubo. 

Saulė kabojo aukštai ir kepino negailestingai. Kaitros bangos vilnijo Že- 
mais akmenuotais kalvų šlaitais. Plona prakaito srovelė lėtai siureno tarp pa- 
brinkusių Dani krūtų. Buvo girdėti tik žirgų kanopų dunksėjimas, ritmiškas 
varpelių tilindžiavimas Drogo plaukuose ir tolimi balsai už jų. 

Dani stebėjo muses. 

Jos buvo didelės kaip bitės, bjaurios, raudonos, žvilgančios. Dotrakiai jas 
vadino kraujamusėmis. Jos gyveno pelkėse ir stovinčiuose tvenkiniuose, čiul- 
pė kraują iš žmonių ir žirgų ir dėjo savo kiaušinius ant mirusiųjų ir mirštan- 
čiųjų. Drogas jų nekentė. Bent vienai artėjant, jo ranka šaudavo mikliai kaip 
gyvatės geluonis. Ji nebuvo mačiusi, kad jis nepataikytų. Jis laikydavo musę 
kumštyje tiek ilgai, kol išgirsdavo paklaikusį zvimbimą. Tada jo pirštai susi- 
gniauždavo, o vėl juos atleidus, iš musės telikdavo raudona dėmė ant delno. 

Dabar viena ropojo jo žirgo pasturgaliu ir ristūnas piktai švystelėjęs uo- 
dega ją nuvijo. Kitos zyzė aplink Drogą, vis arčiau ir arčiau. Chalas nereaga- 
vo. Jo akys buvo įsmeigtos į tolimas rudas kalvas, vadelės laisvai kadaravo 
rankoje. Po marginta liemene žaizdą ant krūtinės dengė figmedžio lapų ir 
sukepusio šlyno tvarstis. Jį pagamino žolininkė. Karštas Miri Maz Dur kom- 
presas niežėjo ir degino, ir jis nusiplėšė jį prieš šešias dienas, keikdamas ją 
dėl maegi. Šlyno tvarstis labiau ramino ir žolininkė pagamino jam aguon- 
pienio. Jis daug jo gėrė šias pastarąsias tris dienas; jei ne aguonpienio, tai 
rauginto kumelės pieno arba pipirinio alaus. 

Tačiau beveik nelietė maisto, o naktimis blaškėsi ir dejavo. Dani matė, 
koks persikreipęs jo veidas. Reigas nerimo jos pilve, spardėsi lyg eržiliukas, 
tačiau net ir tai nedomino Drogo kaip anksčiau. Kas rytą jos akys įžvelgdavo 
naujų skausmo vagų jo veide, kai jis pabusdavo iš neramaus miego. O dabar 
ši tyla. Ji ją gąsdino. Nuo tada, kai auštant įsėdo į balną, jis nepratarė nė žo- 
džio. Jai prabilus, atsakymo nesulaukdavo, tik niurnėjimą, o nuo vidurdie- 
nio net ir toks nebeišsprūsdavo. 

Viena iš kraujamusių nutūpė chalui ant pliko peties. Kita, sukdama ratus, 
apsistojo ant kaklo ir nuropojo prie burnos. Chalas Drogas pasimuistė bal- 
ne, varpeliai skimbčiojo, žirgui tolygiai žingsniuojant. 

Dani spustelėjo kulnais Sidabrei į šonus ir prijojo arčiau. 

— Milorde, - švelniai kreipėsi. - Drogai. Mano saule ir žvaigždės. 

Atrodė, kad jis jos negirdi. Kraujamusė nuropojo po jo nutįsusiais ūsais 
ir įsitaisė ant skruosto, prie nosies. Dani aiktelėjo: 

— Drogai. - Nerangiai ji ištiesė ranką ir palietė jo ranką. 

Chalas Drogas susverdėjo balne, lėtai palinko ir sunkiai dribtelėjo nuo 
žirgo. Akimirkai musės išsiskraidė, o tada vėl ėmė sukti ratus taikydamosi 
nutūpti ant jo gulinčio. 

— Ne, - tarė Dani ir sustojo. Šįkart nepaisydama savo pilvo, ji nusiropštė 
nuo Sidabrės ir nubėgo prie jo. 

Žolė po juo buvo ruda ir sausa. Drogas šūktelėjo iš skausmo, kai Dani 
suklupo prie jo. Kvėpavimas trūkčiojo gerklėje ir jis spunksojo į ją neatpa- 
žindamas. 

— Mano žirgas, - duso jis. Dani nuginė muses jam nuo krūtinės, sutrėkš- 
dama vieną, kaip kad jis būtų padaręs. Jo oda po jos pirštais degė. 

Chalo kraujo raiteliai sekė iškart už jų. Ji išgirdo Hagą šūktelint, kai jie 
prišuoliavo arčiau. Koholas iššoko iš balno. 

— Mano kraujo broli, - kreipėsi jis suklupęs. Kiti du liko raiti. 

— Ne, - sudejavo chalas Drogas, mėgindamas išsivaduoti iš Dani glėbio. - 
Turiu joti. Joti. Ne. 

- Jis nukrito nuo žirgo, - tarė Hagas, žiūrėdamas žemyn. Jo platus veidas 
buvo bejausmis, tačiau balsas slogus. 

- Nekalbėk taip, - tarė jam Dani. - Šiandien mes gana toli nujojome. Ap- 
sistosime čia. 

— Čia? - Hagas apsidairė. Žemė buvo ruda ir dyka, nesvetinga. - Tai ne- 
tinkama vieta stovyklai. 

— Ne moteris nurodinėja mums, kada sustoti, - tarė Kvotas, - net chalysi. 

— Mes rengsime stovyklą čia, - pakartojo Dani. - Hagai, pasakyk jiems, 
kad chalas Drogas įsakė sustoti. Jei kas nors klaus, kodėl, pasakyk jiems, kad 
man jau artėja laikas ir aš nebegaliu joti. Koholai, atvesk tarnus ir tegu jie 
kuo greičiau pastato chalo palapinę. Kvotai... 

- Jūs neįsakinėjat man, chalysi, - tarė Kvotas. 

— Surask Miri Maz Dur, - paliepė jam. Maldingoji ėjo tarp kitų avių 
tautos Žmonių ilgose vergų kolonose. - Atvesk ją pas mane ir tegu pasiima 
skrynią. 

Kvotas spindakiavo į ją kietomis it titnagas akimis. 

— Maegi. - Jis nusispjovė. - To aš nedarysiu. 

— Darysi, - tarė Dani, - arba kai Drogas pabus, sužinos, kad nepaklu- 
sai man. 

Įsiutęs Kvotas apsuko eržilą ir nušuoliavo širsdamas... tačiau Dani žinojo, 
kad jis grįš su Miri Maz Dur, kad ir kaip jos nemėgsta. Vergai surentė chalo 
Drogo palapinę prie dantytos juodos uolos, kurios šešėlis suteikė palengvėjimą 
nuo popiečio saulės kaitros. Net ir tada po šilku dusino, kai Iri ir Dorėja pa- 
dėjo Dani įvesti Drogą į vidų. Ant žemės buvo patiesti stori raštuoti kilimai, o 
kampuose išmėtytos pagalvės. Erėja, liaunutė mergaitė, kurią Dani išgelbėjo už 
molinių miesto sienų, užkūrė ugniakurą. Jos paguldė Drogą ant austo kilimo. 

— Ne, - burbleno jis bendrine kalba. - Ne, ne. - Tai viskas, ką jis sakė, 
viskas, ką sugebėjo ištarti. 

Dorėja atsegė jo medalionų diržą, nurengė liemenę ir tampres, tuo tarpu 
Džiki suklupo prie jo kojų atraišioti jojimo sandalų. Iri norėjo palikti palapi- 
nės kraštą atvirą, kad patektų vėjelio, tačiau Dani uždraudė. Ji niekam neleis 
pamatyti Drogo tokio, sapaliojančio ir silpno. Pasirodžiusį savo chasą išstatė 
lauke sargyboj. 

— Neįleiskite nieko be mano leidimo, - paliepė Džogui. - Nieko. 

Erėja baimingai spitrėjosi į gulintį Drogą. 

- Jis miršta, - kuždėjo ji. : 

Dani pliaukštelėjo jai. 

- Chalas negali mirti. Jis yra eržilo, kuris apžergs pasaulį, tėvas. Jo plau- 
kai niekuomet nebuvo nukirpti. Jis vis dar segi varpelius, kuriuos jam pado- 
vanojo tėvas. 

- Chalysi, - tarė Džiki, - jis nukrito nuo žirgo. 

Drebėdama, staiga ašarų sklidinomis akimis, Dani nusisuko nuo jų. Jis 
nukrito nuo žirgo! Taip ir nutiko: tai matė ji ir kraujo raiteliai, ir, neabejo- 
tinai, jos tarnaitės, ir jos chaso vyrai. O kiek dar? Jie negalės išlaikyti to pa- 
slaptyje, ir Dani žinojo, ką tai reiškia. Chalas, kuris nebegali joti, nebegali 
valdyti, o Drogas nukrito nuo žirgo. 

— Turime jį nuprausti, - užsispyrė ji. Ji Kadisiiuas nevilčiai. - Iri, atnešk 
vonią. Dorėja, Erėja, suraskite vandens, šalto vandens, nes jis dega. - Jis buvo 
gryna ugnis Žmogaus oda. 

Tarnai pastatė palapinės kampe sunkią varinę vonią. Kai Dorėja atnešė 
pirmą ąsotį vandens, Dani sudrėkino šilko atraižą ir uždėjo Drogui ant de- 
gančios kaktos. Jo akys žvelgė į ją, tačiau nematė. Jo lūpoms prasivėrus, neiš- 
siveržė joks žodis, tik dejonė. 

— Kur Miri Maz Dur? - paklausė ji, kantrybę keičiant baimei. 

— Kvotas ją suras, - tarė Iri. 

Tarnaitės pripylė vonią drungno vandens, kuris dvokė siera, suminkštino 
jį ąsočiu kartaus aliejaus ir sauja sutraiškytų mėtos lapų. Kol buvo ruošiama 
vonia, Dani nejaukiai klūpėjo prie savo lordo vyro nuo kūdikio išsipūtusiu 
pilvu. Jautriais pirštais ji išleido jo kasą kaip tąnakt, kai jis paėmė ją pirmą 
kartą po žvaigždėmis. Jo varpelius vieną po kito ji atsargiai sustatė šone. Jis 
norės jų, kai pasveiks, tarė sau. 

Į palapinę dvelktelėjo oras, pro šilką įkišo galvą Agas. 

— Chalysi, - pranešė jis, - atėjo andalas ir meldžia leisti įeiti. 

„Andalu“ dotrakiai vadino serą Džorą. 

— Taip, - nerangiai stodamasi tarė ji. - Įleiskite jį. - Ji pasitikėjo riteriu. 
Jei kas ir žino, ką daryti, tai jis. 

Seras Džora Mormontas įlindo pro palapinės atvartą ir akimirką luktelė- 
jo, kol akys apsiprato prieblandoje. Pietų kaitroje jis dėvėjo palaidas kelnes iš 

marginto šilko ir iki kelių suvarstomus jojimo sandalus atvirais pirštais. Ant 
suktų ašutų diržo kabojo makštis. Po balinta liemene jo krūtinė buvo nuoga, 
oda nurausvinta saulės. 

— Per visą chalasarą sklinda kalbos, - tarė jis, - kad chalas nukrito nuo 
Žirgo. 

— Padėk jam, - meldė Dani. - Dėl meilės, kurią, sakai, man jauti, padėk 
jam dabar. 

Riteris atsiklaupė prie jos. Jis ilgai ir įtemptai žiūrėjo į Drogą, tada pa- 
žvelgė į Dani. 

- Išsiųskit tarnaitės, - paliepė. 

Be žodžių, gerklėje įstrigus baimės tumului, Dani mostelėjo. Iri išginė iš 
palapinės kitas merginas. 

Kai jie liko vieni, seras Džora išsitraukė durklą. Tylėdamas, stulbinan- 
čiai kruopščiai kaip toks didelis vyras, jis pradėjo lupti nuo Drogo krūtinės 
tamsius lapus ir sudžiūvusį mėlyną šlyną. Tvarstis prikepė tvirtai kaip avių 
tautos molio sienos ir kaip šios sienos lengvai suskilo. Seras Džora sulaužė 
sudžiūvusį molį peiliu, nurankiojo gabaliukus, vieną po kito nulupo lapus. 
Nuo žaizdos pasklido šlykštus, gaižus kvapas, toks stiprus, kad vos jos ne- 
uždusino. Lapai buvo aplipę krauju ir pūliais, Drogo krūtinė juoda ir žvilgi 
nuo puvimo. 

- Ne, - sukuždėjo Dani, per skruostus ritosi ašaros. - Ne, meldžiu, die- 
vai, išklausykite manęs, ne... 

Chalas Drogas blaškėsi, kovodamas su nematomu priešu. Iš atviros Žaiz- 
dos pamažu sruveno juodas kraujas. 

- Jūsų chalas beveik lavonas, princese. 

— Ne, jis negali mirti, jis privalo gyventi, tai buvo tik įpjovimas. - Dani 
paėmė jo didelę pūslėtą ranką į savo mažas rankas ir stipriai laikė. - Aš ne- 
leisiu jam mirti... 

Seras Džora karčiai nusijuokė. 

- Ar jūs chalysi, ar karalienė, toks nurodymas ne jūsų galioje. Pasilaikyk 
ašaras, vaike. Apraudosit jį rytoj ar po metų. Dabar nėra laiko sielvartauti. 
Turime išvykti, ir greitai, kol jis nenumirė. 

Dani nesuprato. 

- Išvykti? Kur mes turime vykti? 

- Sakyčiau, į Ašajų. Jis driekiasi toli pietuose, žinomo pasaulio pakrašty- 
je, tačiau žmonės sako, kad ten yra puikus uostas. Rasime laivą, kuris par- 
plukdys mus į Pentosą. Tai bus sunki kelionė, nesuklyskite. Ar pasitikite savo 
chasu? Ar jie vyks su mumis? 

- Chalas Drogas įsakė jiems mane saugoti, - neužtikrintai atsakė Dani, 
tačiau jei jis mirs... - Ji palietė išsipūtusį pilvą. - Nesuprantu. Kodėl turėtu- 
me bėgti? Aš esu chalysi. Aš nešioju Drogo įpėdinį. Jis taps chalu po Drogo... 

Seras Džora susiraukė. 

— Princese, išklausykite manęs. Dotrakiai neseks paskui žinduklį kūdikį. 
Jie lenkėsi Drogo jėgai, ir tik jai. Jo nelikus, Džakas, Ponas ir kiti kosai ko- 
vos dėl jo vietos, ir šis chalasaras susinaikins. Laimėtojas nenorės daugiau 
varžovų. Berniukas bus atimtas jums nuo krūties, kai tik gims. Jie atiduos jį 
šunims... 

Dani apglėbė save. 

— Bet kodėl? - graudžiai sušuko. - Kodėl jie turėtų žudyti nekaltą vaiką? 

- Jis Drogo sūnus, ir pranašės sakė, kad jis bus eržilas, kuris apžergs pa- 
saulį. Tai išpranašauta. Geriau užmušti vaiką, nei rizikuoti jo įniršiu, kai jis 
užaugs. 

Vaikas spirtelėjo jos viduje, lyg būtų išgirdęs. Dani prisiminė istoriją, ku- 
rią jai pasakojo Viseiris, apie tai, ką uzurpatoriaus šunys padarė su Reigaro 
vaikais. Jo sūnus taip pat buvo kūdikis, tačiau jie atplėšė jį nuo motinos krū- 
ties ir trenkė jo galvą į sieną. Štai kaip elgiasi žmonės. 

- Jie negali sužeisti mano sūnaus! - sušuko ji. - Įsakysiu savo chasui jį 
saugoti ir Drogo kraujo raiteliai... 

Seras Džora suėmė ją už pečių. 

— Kraujo raiteliai miršta su savo chalu, vaike. Jie nugabens tave į Vais Do- 
trakį pas žynes, tai paskutinė pareiga, kurią jie skolingi jam šiame gyveni- 
me... ją atlikę, jie prisidės prie Drogo nakties žemėse. 

Dani nenorėjo grįžti į Vais Dotrakį ir nugyventi likusio gyvenimo su 
tomis siaubingomis senėmis, ji suvokė, kad riteris sako tiesą. Drogas buvo 
daugiau nei jos saulė ir žvaigždės; jis saugojo ją kaip skydas. 

— Aš jo nepaliksiu, - užsispyrusi liūdnai pakartojo. Ji vėl paėmė jo ran- 
ką. - Nepaliksiu. 

Bruzdesys prie palapinės durų privertė Dani pasukti galvą. Žemai lenk- 
damasi įėjo Miri Maz Dur. Po kelių dienų žygio, velkantis paskui chalasa- 
rą, ji šlubavo ir atrodė nusikamavusi, pūslėtomis ir kruvinomis kojomis bei 
įkritusiomis akimis. Už jos ėjo Kvotas ir Hagas, nešini maldingosios skry- 
nia. Kraujo raiteliams išvydus Drogo žaizdą, skrynia išslydo Hagui iš rankų 
ir trinktelėjo ant palapinės grindų, o Kvotas taip nepadoriai nusikeikė, kad 
įkaitino orą. 

— Žaizda užsikrėtė. 

- Tai tavo darbas, maegi, - tarė Kvotas. Hagas trenkė kumščiu Miri per 
skruostą su tokia jėga, kad ji nuvirto ant grindų. Tada jis apspardė ją gulinčią. 

- Liaukitės! - sušuko Dani. 

Kvotas atitraukė Hagą šalin, sakydamas: 

- Spyriai pernelyg maloningi maegi. Išsivesk ją lauk. Prismeigsime ją 
prie žemės ir ją išjodys kiekvienas praeinantis vyras. O kai nebeliks kam, 
ja pasinaudos šunys. Žebenkštys ištampys jos vidurius ir maitėdės varnos 
iškapos jai akis. Musės nuo upės padės kiaušinius jos įsčiose ir gers pūlius iš 

jos krūtų... - Jis įsikirto geležiniais pirštais į minkštą, liulančią maldingosios 
ranką ir pastatė ją ant kojų. 

— Ne, - tarė Dani. - Aš neleisiu jos skriausti. 

Kvotas išsišiepė ir parodė kreivus rudus dantis. 

- Ne? Jūs sakot man ne? Verčiau melskitės, kad nepasmeigtume ir jūsų 
greta maegi. Tai jūsų kaltė, kaip ir jos. 

Seras Džora atsistojo tarp jų, traukdamas iš makšties ilgąjį kalaviją. 

— Valdyk liežuvį, kraujo raiteli. Princesė vis dar ir tavo chalysi. 

- Tiktai kol mano kraujo brolis dar gyvas, - atšovė Kvotas riteriui. - Kai 
jis numirs, ji bus niekas. 

Dani pajuto, kaip įsitempė. 

- Prieš tapdama chalysi, aš buvau drakono kraujas. Sere Džora, pašaukite 
mano chasgą. 

— Ne, - tarė Kvotas. - Mes išeisime. Kol kas... Chalysi. - Hagas raukyda- 
masis išsekė iš palapinės paskui jį. 

- Tai jums nieko gero nereiškia, princese, - įspėjo Mormontas. - Dotra- 
kiai sako, kad vyras ir jo kraujo raiteliai dalijasi vienu gyvenimu, o Kvotas 
matė, kaip jis baigiasi. Miręs vyras nejaučia baimės. 

— Niekas dar nemirė, - atsakė Dani. - Sere Džora, man gali prireikti jūsų 
kalavijo. Verčiau apsivilkite šarvus. - Ji buvo išsigandusi labiau, nei drįso 
prisipažinti netgi sau. 

Riteris nusilenkė. 

- Klausau. - Jis išžirgliojo iš palapinės. 

Dani atsigręžė į Miri Maz Dur. Moters akys buvo-atsargios. 

— Taigi, jūs mane dar kartą išgelbėjot. 

— O dabar privalai išgelbėt jį, - tarė Dani. - Prašau... 

— Jūs neprašote vergės, - griežtai atsakė Miri, - jūs jai įsakot. - Ji nuėjo 
prie Drogo, karščiuojančio ant kilimo, ir ilgai stebeilijosi į jo žaizdą. - Nei 
prašymas, nei įsakymas nepadės. Gydūnas čia bejėgis. - Chalo akys buvo 
užmerktos. Ji atlenkė vieną jo pirštą. - Jis slopino skausmą aguonpieniu. 

— Taip, - pripažino Dani. 

— Aš padariau jam karštą kompresą iš ugniaankščių bei dilginamųjų 
plaukelių ir aprišau avies kailiu. 

- Jis sakė, kad degina. Jis jį nusiplėšė. Žolininkė uždėjo jam naują, drėgną 
ir raminantį. 

- Jis degino, taip. Ugnis turi didžios gydymo magijos, net jūsų eunuchai 
tai Žino. 

- Padarykite jam dar vieną karštą kompresą, - meldė Dani. - Šįkart pasi- 
rūpinsiu, kad jis tikrai jį ryšėtų. 

— Laikas tam jau praėjo, miledi, - tarė Miri. - Dabar tegaliu palengvinti 
jo laukiantį tamsų kelią, kad jis be skausmo pasiektų nakties žemes. Iki ryto 
jis mirs. 

Jos žodžiai lyg peilis pervėrė Dani krūtinę. Ką ji padarė, kad taip užrūs- 
tino dievus? Ji galiausiai rado saugią vietą, patyrė meilę ir viltį. Galiausiai ji 
keliavo namo. O dabar visa tai prarasta... 

— Ne, - meldė ji. - Išgelbėkite jį ir aš jus išlaisvinsiu, prisiekiu. Turite Ži- 
noti kokį nors būdą... kokius kerus... kažką... 

Miri Maz Dur prisėdo ant kulnų ir tyrinėjo Daneiris juodomis it naktis 
akimis. 

— Yra kerai, - jos balsas buvo tylus, beveik kuždesys. - Tačiau jie stiprūs, 
ledi, ir tamsūs. Kai kas pasakytų, kad mirtis švaresnė. Išmokau jų Ašajuje ir 
brangiai sumokėjau už šią pamoką. Mano mokytoja buvo kraujo užkalbėto- 
ja iš Šešėlių šalies. 

Dani vėl sustingo. 

— Tad jūs tikrai esat maegi... 

— Esu? - Miri Maz Dur nusišypsojo. - Dabar tik maegi gali išgelbėti jūsų 
raitelį, Sidabrine ledi. 

— Ar nėra kito būdo? 

- Jokio. 

Chalas Drogas išleido virpulingą dejonę. 

— Darykite, - išsprūdo Dani. Ji neturi bijoti; ji yra drakono kraujo. - Iš- 
gelbėkite jį. 

- Tai kainuos, - įspėjo ją maldingoji. 

- Jūs gausite aukso, žirgų, ko tik panorėsit. 

— Kalbu ne apie auksą ar žirgus. Tai kraujo magija, ledi. Tik mirtimi gali- 
ma sumokėti už gyvybę. 

- Mirtimi? - Dani apsivijo save rankomis lyg gindamasi ir ėmė siūbuoti 
pirmyn atgal ant kulnų. - Mano mirtimi? - Ji tarė sau, kad mirs dėl jo, jei rei- 
kės. Ji drakono kraujo, ji nebijos. Jos brolis Reigaras mirė dėl moters, kurią 
mylėjo. 

— Ne, - atsakė Miri Maz Dur. - Ne jūsų mirtimi, chalysi. 

Dani suvirpėjo iš palengvėjimo. 

- Tada darykit. 

Maegi rimtai linktelėjo. 

- Jei taip sakote, bus padaryta. Pakvieskite tarnus. 

Chalas Drogas raitėsi iš skausmo, kai Racharas ir Kuoras nuleido jį į vonią. 

— Ne, - murmėjo jis, - ne. Turiu joti. - Vandenyje, atrodė, jėgos jį visai 
apleido. 

- Atveskite jo žirgą, - įsakė Miri Maz Dur ir tai buvo padaryta. Džogas 
atvedė didžiulį raudį eržilą į palapinę. Užuodęs mirtį, gyvulys sužvingo ir 
stojosi piestu, vartydamas akis. Prireikė trijų vyrų jam sutramdyti. 

— Ką ketinate daryti? - paklausė jos Dani. 

— Mums reikia kraujo, - atsakė Miri. - Taip daroma. 

Džogas atsitraukė, ranką laikydamas ant aracho. Tai buvo šešiolikmetis 
jaunuolis, liesas it skiedra, greitas juoktis, su blyškiu pirmųjų ūsų šešėliu ant 
viršutinės lūpos. Jis krito ant kelių priešais ją. 

— Chalysi, - meldė jis, - nedarykite šito. Leiskite man užmušti maegi. 

— Nudėk ją ir nužudysi savo chalą, - tarė Dani. 

— Tai kraujo magija, - tarė jis. - Ji uždrausta. 

— Aš esu chalysi ir sakau, kad ji nedraudžiama. Vais Dotrakyje chalas 
Drogas papjovė eržilą ir aš suvalgiau jo širdį, kad mūsų sūnus įgautų jėgų ir 
drąsos. Čia tas pats. Tas pats. 

Eržilas spardėsi ir stojosi piestu, kai Racharas, Kuoras ir Agas atitempė jį 
arčiau vonios, kur chalas lyg negyvėlis plūduriavo; pūliai ir kraujas almėjo iš 
jo žaizdos, teršdami vandenį. Miri Maz Dur giedojo kalba, kurios Dani ne- 
žinojo, ir jos rankose atsirado peilis. Dani nepastebėjo, iš kur jis atsirado. Jis 
atrodė senas; kaldintos raudonos bronzos, lapo formos, senoviniais ženklais 
išmargintais ašmenimis. Maegi perrėžė juo eržilui gerklę po tauria galva; ris- 
tūnas žvengė ir tirtėjo kraujui pasipylus raudona srove. Jis būtų parkritęs, 
tačiau jos chaso vyrai jį laikė. 

— Eržilo stiprybe, keliauk į raitelį, - giedojo Miri, eržilo kraujui sūkuriuo- 
jant į Drogo vonios vandenį. - Gyvulio stiprybe, keliauk į žmogų. 

Džogas pasibaisėjęs kovojo su eržilo svoriu, bijodamas paliesti negyvą 
kūną, tačiau dar labiau gąsdindamasis jį paleisti. Tik žirgas, pagalvojo Dani. 
Jei ji gali nupirkti Drogo gyvybę ristūno mirtimi, ji sumokėtų ir tūkstantį 
kartų brangiau. 

Kai jie leido eržilui parkristi, vonia buvo tamsiai raudona ir matėsi tik 
Drogo veidas. Negyvo žirgo Miri Maz Dur nereikėjo. 

- Sudeginkite jį, - liepė jiems Dani. Žinojo, kad jie taip daro. Vyrui žu- 
vus, jo žirgas būdavo nužudomas ir paguldomas greta ant laidotuvių laužo, 
kad nuneštų jį į nakties žemes. Jos chaso vyrai ištempė gyvulį iš palapinės. 
Kraujo buvo visur. Net šilkinės sienos buvo aptaškytos, o kilimai po kojomis 
juodi ir sudrėkę. 

Buvo uždegti žarijų indai. Miri Maz Dur užbėrė ant anglių raudonų mil- 
telių. Nuo jų dūmai ėmė kvepėti, gana maloniai, tačiau Erėja išlėkė raudoda- 
ma, o Dani pagavo baimė. Bet ji nuėjo per toli, kad dabar sustotų. Ji išsiuntė 
tarnaites. 

— Eikite su jomis, Sidabrine ledi, - liepė jai Miri Maz Dur. 

- Aš liksiu, - tarė Dani. - Vyras paėmė mane po žvaigždėmis ir davė gy- 
vybę vaikui, kurį nešioju. Aš jo nepaliksiu. 

- Privalote. Kai pradėsiu giedoti, niekas negali įžengti į palapinę. Mano 
giesmė pažadins senas ir tamsias galias. Šiąnakt čia šoks mirusieji. Nė vienas 
gyvasis neturi jų matyti. 

Dani bejėgiškai linktelėjo galvą. 

— Niekas nejeis. - Ji pasilenkė virš Drogo, mirkstančio kraujo vonioje, ir 
švelniai pabučiavo jį į kaktą. - Grąžinkite jį man, - sukuždėjo Miri Maz Dur 
ir išbėgo. 

Lauke saulė kabėjo žemai virš horizonto, dangus žėravo skausmingu rau- 
doniu. Chalasaras įkūrė stovyklą. Kiek tik akys užmato, išsibarstė palapinės 
ir miegamieji kilimai. Pūtė karštas vėjas. Džogas ir Agas kasė duobę sudegin- 
ti negyvam eržilui. Susirinkusi minia spoksojo į Dani griežtomis, juodomis 
akimis, it kaltinio vario kaukės veidais. Ji matė serą Džorą Mormontą, dabar 
vilkintį šarvus ir odinius rūbus, prakaitu nusėta plačia, plinkančia kakta. Jis 
prasiskynė kelią per dotrakius prie Dani. Išvydus ryškiai raudonus pėdsa- 
kus, kuriuos ant žemės paliko jos batai, jo veidas, regis, neteko spalvos. 

— Ką jūs padarėte, jūs maža kvaile? - kimiai paklausė. 

- Turėjau jį išgelbėti. 

— Galėjome pabėgti, - tarė jis. - Būčiau pasirūpinęs, kad saugiai pasiek- 
tumėt Ašajų, princese. Nereikėjo... 

— Ar aš tikrai jūsų princesė? - paklausė jo. 

- Žinote, kad taip, dievai tesaugo mus abu. 

— Tada padėkite man dabar. 

Seras Džora vyptelėjo. 

- Jei tik žinočiau, kaip. 

Miri Maz Dur balsas virto aukšta, ūkiančia dejone, nuo kurios Dani per 
nugarą nuėjo šiurpuliai. Kai kurie dotrakiai narnėdami traukėsi atgal. Pala- 
pinę nušvietė viduje žaižaruojantys žarijų indai. Per krauju aptaškytą šilką ji 
matė viduje judant šešėlius. 

Miri Maz Dur šoko, ir ne viena. 

Dotrakių veiduose Dani regėjo akivaizdžią baimę. 

- Taip neturi būti, - sadundėjo Kvotas. 

Ji nepastebėjo, kada kraujo raitelis grįžo. Hagas ir Koholas buvo su juo. 
Jie atsivedė beplaukius vyrus, eunuchus, kurie gydė peiliais, adatomis ir 
ugnimi. 

— Taip bus, - atsakė Dani. 

— Tu maegi, - suurzgė Hagas. Ir senasis Koholas - Koholas, kuris susiejo 
gyvenimą su Drogu tądien, kai šis gimė, Koholas, kuris visuomet būdavo jai 
malonus, - spjovė jai tiesiai į veidą. 

— Tu mirsi, maegi, - pagrasino Kvotas, - tačiau ana turi mirti pirma. - Jis 
išsitraukė savo arachą ir pasuko prie palapinės. 

— Ne, - riktelėjo ji, - tau negalima. - Ji sugavo jį už peties, tačiau Kvotas 
nubloškė ją į šalį. Dani parkrito ant kelių, sukryžiavusi rankas ant pilvo, kad 
apsaugotų vaikelį. - Sustabdykite jį, - įsakė savo chasui, - užmuškite jį. 

Racharas ir Kuoras sergėjo įėjimą į palapinę. Kuoras žengė į priekį, siek- 
damas botago rankenos, tačiau Kvotas apsisuko grakščiai kaip šokėjas ir pa- 
kėlė lenktą arachą. Jis čiaukštelėjo Kuorui žemai po ranka; aštrus blizgantis 

plienas prakirto šikšnas ir odą, raumenis ir šonkaulį. Kraujas čiurkštelėjo 
fontanu, jaunasis raitelis kluptelėjo atgal, gaudydamas kvapą. 

Kvotas ištraukė kardą. 

- Arklių lorde, - sušuko seras Džora Mormontas, - išbandyk mane! - Jo 
ilgasis kalavijas išslydo iš makšties. 

Kvotas apsisuko keikdamasis. Arachas švystelėjo taip greitai, kad Kuoro 
kraujas nutiško nuo jo lyg lietus karštame vėjyje. Ilgasis kalavijas sutiko jį 
per pėdą nuo sero Džoros veido ir akimirką laikė virpantį, o Kvotas riaumo- 
jo iš įniršio. Riteris vilkėjo grandininius šarvus, mūvėjo pirštines ir segėjo 
antblauzdžius iš žvynuoto plieno bei sunkią goržetę aplink kaklą, tačiau ne- 
pagalvojo užsidėti šalmo. 

Kvotas atšoko, arachas sukosi jam virš galvos tviskėdamas, mirgėdamas 
tarsi Žaibas, kai riteris mikliai puolė. Seras Džora atrėmė kirčius kaip įmany- 
damas, tačiau šie skriejo taip greitai, kad Dani atrodė, jog Kvotas turi keturis 
arachus ir tiek pat rankų. Ji išgirdo kardo dzingtelėjimą į šarvus, regėjo šo- 
kančias žiežirbas, kai ilgi lenkti ašmenys žiebė į pirštinę. Staiga Mormontas 
ėmė trauktis, o Kvotas šoko į ataką. Kairė riterio veido pusė raudonavo nuo 
kraujo, o kirtis į šlaunį atvėrė plyšį jo šarvuose ir privertė jį šlubčioti. Kvo- 
tas laidė paniekinamas replikas, vadino jį bailiu, ištižėliu, eunuchu geležiniu 
kostiumu. 

— Dabar mirsi! - pažadėjo jis, arachui virpant raudonoje prieblandoje. 
Dani įsčiose kaip pašėlęs spardėsi sūnus. Lenkti ašmenys praslydo pro tie- 
siuosius ir giliai kirto riteriui į klubą, kur šarvuose žiojėjo plyšys. 

Mormontas sugriežė dantimis ir suklupo. Pilve Dani pajuto aštrų skaus- 
mą, drėgmę ant šlaunų. Kvotas riktelėjo pergalės šūkį, o jo arachas pusei se- 
kundės užkliuvo už kaulo. 

To pakako. Seras Džora iš visų jam likusių jėgų rėžė ilguoju kalaviju per 
mėsas, raumenis ir kaulus, ir dešinė Kvoto ranka pakibo ant plono odos ir 
sausgyslių siūlo. Kitas riterio smūgis tvojo dotrakiui per ausį, ir buvo toks 
žiaurus, kad Kvoto veidas, atrodė, sprogo. 

Dotrakiai šaukė, Miri Maz Dur klykė palapinėje kaip ne žmogus, Kuoras 
mirdamas meldė vandens. Dani šaukėsi pagalbos, bet niekas jos negirdėjo. 
Racharas kovėsi su Hagu, arachas šoko su arachu, kol garsiai kaip griausti- 
nis pliaukštelėjo Džogo botagas ir šikšna apsivijo Hago gerklę. Trūktelėji- 
mas, ir kraujo raitelis kluptelėjo atbulas, netekdamas pagrindo po kojomis 
ir kardo. Racharas šoko į priekį, kaukdamas, abiem rankom mosuodamas 
arachu Hagui virš galvos. Smaigalys pataikė tiesiai jam tarp akių, raudonų 
ir kruviną savo petį. 

— Ne, - maldavo ji, - ne, prašau, liaukitės, per didelė kaina, per didelė. 
Atšvilpė daugiau akmenų. Ji bandė nuropoti iki palapinės, tačiau Koholas ją 
sučiupo. Pirštus suleidęs į plaukus, jis atlošė jos galvą ir prie gerklės ji pajuto 

šaltą jo peilio prisilietimą. - Mano kūdikis! - šaukė ji, ir tikriausiai dievai 
išgirdo, nes staiga Koholas krito negyvas. Ago strėlė pataikė jam po ranka ir 
pervėrė plaučius bei širdį. 

Kai galiausiai Daneiris rado jėgų pakelti galvą, pamatė, kad minia skirs- 
tosi, dotrakiai tyliai sliūkina atgal į palapines ir ant miegamųjų kilimų. Kai 
kurie pasibalnojo žirgus ir išjojo. Saulė nusileido. Visame chalasare pliskė- 
jo laužai, didžiulės oranžinės liepsnos niršiai traškėjo ir spjaudė į dangų 
kibirkštis. Ji pabandė atsistoti, bet užplūdo skausmas ir surakino it milži- 
no gniaužtais. Jai užėmė kvapą; tegalėjo gaudyti orą. Miri Maz Dur balsas 
skambėjo kaip laidotuvių giesmė. Palapinės viduje šmėžavo šešėliai. 

Po jos juosmeniu palindo ranka, ir seras Džora pakėlė ją ant kojų. Jo vei- 
das buvo lipnus nuo kraujo, ir Dani matė, kad jis neteko pusės ausies. Ji per- 
sikreipė jo glėbyje, nes ją vėl suvarstė skausmas, ir girdėjo riterį šaukiant jos 
tarnaites jam padėti. Ar jie visi taip bijo? Ji žinojo atsakymą. Užplūdo dar vie- 
na sopulio banga, ir Dani riktelėjo iš skausmo. Atrodė, lyg jos sūnus abiejose 
rankose laiko po peilį ir mojuoja jais, norėdamas prasipjauti kelią laukan. 

— Dorėja, kad tave kur, - suriaumojo seras Džora. - Ateik čia. Pakviesk 
pribuvėjas. 

- Jos neateis. Jos sako, kad ji prakeikta. 

- Jos ateis arba aš nukaposiu joms galvas. 

Dorėja pravirko. 

- Jos išvyko, milorde. 

— Maegi, - tarė kažkas kitas. Ar tai buvo Agas? - Nuveskite ją pas maegi. 

Ne, Dani norėjo pasakyti, ne, tik ne tai, nevalia, tačiau atvėrus burną iš- 
trūko tik pratisa skausmo dejonė, o odą išpylė prakaitas. Kas jiems pasidarė, 
ar jie nemato? Palapinės viduje šoko keisti pavidalai, suko ratus aplink žarijų 
indus ir kruviną vonią, tamsūs pro šilką, o kai kurie atrodė nežmogiški. Ji 
pastebėjo didžiulio vilko šešėlį, o kitą kaip žmogų, apgaubtą liepsnų. 

— Avių moteris žino gimdymo lovos paslaptis, - tarė Iri. - Ji taip sakė, aš 
girdėjau. 

— Taip, - sutiko Dorėja. - Aš irgi girdėjau. 

Ne, šaukė ji, o gal tik pagalvojo, nes iš jos lūpų nepasigirdo net kuštulys. 
Ją nešė. Jos akys atsimerkė, įsižiūrėjo į plokščią negyvą dangų, juodą, niūrų 
ir bežvaigždį. Prašau, ne. Miri Maz Dur balsas garsėjo, kol pripildė pasaulį. 
Tie pavidalai! - sušuko ji. Tie šokėjai! 

Seras Džora įnešė ją į palapinę. 

š parduotuvių Miltų gatvėje sklindantis karštos duonos kvapas buvo sal- 

desnis už bet kokius Arijos uostytus kvepalus. Ji giliai įkvėpė ir pritipeno 
arčiau prie balandžio. Jis buvo putnus, rudais taškeliais ir skubriai knabojo 
tarp dviejų grindinio akmenų įstrigusią kriaukšlelę, tačiau, Arijos šešėliui ją 
palietus, pakilo į orą. 

Jos plonas kalavijas švilptelėjo ir sugavo jį per dvi pėdas nuo žemės; 
paukštis nukrito rudų plunksnų debesyje. Akimirksniu ji puolė prie jo, čiu- 
po už sparno. Balandis plakė sparnais ir daužėsi, kapojo jai rankas. Ji griebė 
už kaklo ir suko tol, kol trakštelėjo kaulas. 

Palyginti su katėmis, sugauti balandį buvo lengva. 

Praeinantis šventikas šnairomis nužvelgė ją. 

— Čia geriausia vieta gaudyti balandžiams, - tarė jam Arija šluostydamasi 
ir keldama nukritusį kalaviją. - Jie atskrenda trupinių. 

Jis nuskubėjo. 

Ji prisirišo balandį prie diržo ir nuėjo gatve žemyn. Dviračiu vežimu vy- 
ras stūmė vaisinių pyragų kaugę; kvapai dainavo apie mėlynes, citrinas ir 
abrikosus. Jos pilvas suurzgė ir užgrojo maršą. 

- Ar galėčiau vieną gauti? - išgirdo save sakant. - Citrininį ar... ar bet 
kokį. 

Vežikas nužvelgė ją nuo galvos iki kojų. Akivaizdu, kad ji jam nepatiko. 

— Trys variokai. 

Arija padaužė mediniu kalaviju batą. 

— Mainysiu į riebų balandį. 

— Kiti lai griebia tavo balandį, - tarė prekeivis. 

Pyragėliai buvo karšti, ką tik iš krosnies. Nuo kvapų burnoje kaupėsi sei- 
lės, tačiau ji neturėjo trijų variokų... ar bent vieno. Ji metė į vežiką žvilgs- 
nį, prisimindama, ką Sirijus sakė apie matymą. Jis buvo trumpas, nedideliu 
apvaliu pilvuku, ir atrodė, kad kaire koja kiek šlubčioja. Pagalvojo, kad, jei 
pačiuptų pyragaitį, jis jos nepavytų, bet jis tarė: 

— Laikyk toliau savo purvinas rankas. Geltonšvarkiai žino, kaip susitvar- 
kyti su vagiančiomis nuotėkų žiurkėmis, ir jie tai padarys. 

Arija atsargiai pažvelgė atgal. Gatvės pradžioje stovėjo du miesto sargy- 
biniai. Jų storos vilnos ryškiai geltoni apsiaustai karojo kone iki žemės; šar- 
vai, ilgaauliai ir pirštinės buvo juodi. Vienas segėjo prie klubo ilgąjį kalaviją, 
kitas turėjo geležinį vėzdą. Paskutinį kartą godžiai žvilgtelėjusi į pyragaičius, 
Arija atsitraukė nuo vežimėlio ir nuskubėjo šalin. Geltonšvarkiai nekreipė į 
ją dėmesio, tačiau, juos pamačius, skrandis susitraukė į kietą mazgą. Arija 

laikėsi kuo atokiau nuo pilies, tačiau net ir iš tolo matė ant aukštų raudonų 
sienų pūvančias galvas. Prie kiekvienos jų triukšmingai pešėsi varnų būriai, 
jų buvo tiršta kaip musių. Blusyne sklido kalbos, kad geltonšvarkiai susidėjo 
su Lanisteriais, jų vadas pakeltas į lordus, gavo žemės prie Trišakio ir vietą 
karaliaus taryboje. 

Ji girdėjo ir kitų kalbų, baisių kalbų, kurių nesuprato. Vieni vambrijo, kad 
jos tėvas nužudęs karalių Robertą, todėl buvęs nudėtas lordo Renlio. Kiti 
spyrėsi, kad tai Renlis nužudęs karalių per girtų brolių kivirčą. Antraip kodėl 
jis spruko naktį lyg vagis? Viena istorija pasakojo, kad karalių medžioklėje 
užmušęs šernas, kita - kad jis miręs valgydamas šernieną: tiek prisikimšęs, 
jog prakiuręs prie stalo. Ne, porino kiti, karalius tikrai miręs prie stalo, bet 
tik todėl, kad Veiris Voras jį nunuodijęs. Ne, nenusileido kiti, jį nunuodijusi 
karalienė. Ne, jis miręs nuo raupų. Ne, jis paspringęs žuvies ašaka. 

Visos istorijos sutarė dėl vieno: karaliaus Roberto nebėra gyvo. Didžio- 
sios Beiloro šventyklos septynių bokštų varpai gaudė dieną naktį, jų sielvar- 
tingas gaudesys ritosi per miestą bronzine banga. Taip varpais skambinama 
tik mirus karaliui, pasakė Arijai kailiadirbio berniukas. 

Ji tenorėjo vykti namo, tačiau palikti Karaliaus Uostą nebuvo taip papras- 
ta, kaip ji tikėjosi. Iš kiekvienų lūpų girdėjai kalbas apie karą, o geltonšvarkių 
ant miesto sienų buvo apstu kaip blusų ant... na, pavyzdžiui, ant jos. Ji mie- 
gojo Blusyne, ant stogų ir arklidėse, kur tik rasdavo vietą prigulti, ir netruko 
suprasti, kad rajonas vertas savo vardo. 

Pabėgusi iš Raudonosios pilies, Arija kasdien paeiliui aplankydavo vie- 
nus iš septynerių miesto vartų. Drakonų, Liūtų ir Senieji vartai buvo uždary- 
ti ir užremti. Purvo ir Dievų vartai buvo atviri, tačiau tik norintiems atvykti 
į miestą; sargybiniai nieko neišleido. Tie, kuriems buvo leista išvykti, keliau- 
davo pro Karaliaus arba Geležinius vartus, tačiau čia ėjo sargybą Lanisterių 
kareiviai avietiniais apsiaustais ir liūtais puoštais šalmais. Stebeilydamasi 
nuo smuklės stogo į Karaliaus vartus, Arija matė, kaip jie apieškodavo ve- 
žimus ir karietas, versdavo raitelius atidaryti balnakrepšius ir apklausdavo 
kiekvieną, einantį pėsčią. 

Kartais ji galvodavo perplaukti upę, tačiau Juodieji Vandenys buvo platūs 
ir gilūs, ir visi sutarė, kad ten srovės klastingos ir pavojingos. Ji neturėjo pi- 
nigų sumokėti keltininkui ar kelionei laivu. | 

Jos lordas tėvas išmokė ją niekuomet nevogti. Tačiau buvo vis sunkiau 
prisiminti kodėl. Jei ji greitai iš čia neištrūks, gaus susidurti su geltonšvar- 
kiais. Ji labai nebealko - išmoko nudaužti paukščius mediniu kalaviju, tačiau 
baiminosi, kad nuo vienos balandienos jai pasidarys bloga. Porą jų suvalgė 
žalių, kol rado Blusyną. 

Čia gatvėse buvo smuklių, kur daugel metų kaito milžiniški troškinio ka- 
tilai ir kur galėjai išsikeisti pusę paukščio į kriaukšlę vakarykštės duonos ar 
dubenį birzgalo, ir virėjas net įkišdavo kitą pusę į ugnį ir pačirškindavo tau, 

jei pats nupešdavai plunksnas. Arija būtų viską atidavusi už puodelį pieno 
ir citrininį pyragaitį, tačiau ir birzgalas nebuvo toks blogas. Paprastai jame 
rasdavai miežių, supjaustytų morkų, svogūnų ir ropių, o kartais net obuolių, 
su viršuje plaukiojančia riebalų plėvele. Dažniausiai ji stengdavosi negalvoti 
apie mėsą. Kartą gavo gabalėlį žuvies. 

Vienintelė bėda, kad smuklės niekuomet nebūdavo tuščios, ir net ryda- 
ma valgį Arija jautė ją stebinčius žvilgsnius. Vieni goksojo į jos apsiaustą ar 
ilgaaulius, ir ji žinojo, ką jie galvoja. Kitų kone jautė akis, rėpliojančias po 
odiniais drabužiais; ji nežinojo, ką šie galvoja, o tai gąsdino dar labiau. Porą 
kartų ją nusekė į gatvę ir vijosi, tačiau kol kas niekam nepavyko jos pagauti. 

Sidabrinę apyrankę, kurią tikėjosi parduoti, pavogė pačią pirmąją naktį 
drauge su pasiimtu ryšuliu drabužių, kol ji miegojo apdegusiame name Kiaulių 
gatvėje. Jai liko tik apsiaustas, į kurį buvo įsisupusi, ir odinė palaidinė, medinis 
treniruočių kalavijas... ir Adata. Ji gulėjo ant Adatos, kitaip ši irgi būtų dingusi; 
ji buvo vertesnė už visus dingusius daiktus, drauge sudėtus. Nuo tada Arija 
vaikščiojo persimetusi apsiaustą per dešinę ranką, kad paslėptų ašmenis prie 
klubo. Medinį kalaviją ji nešėsi dešinėje rankoje, kad visi matytų, kad atbai- 
dytų plėšikus, tačiau smuklėse buvo vyrų, kurių nebūtų išgąsdinęs net kovos 
kirvis. To pakako, kad ji netektų apetito balandžiams ir apipelijusiai duonai. 
Dažnai eidavo miegoti verčiau alkana, nei rizikuodavo kristi kam į akis. 

Atsidūrusi už miesto, ji prisirinks uogų, gal ras kokį sodą, kur galės pri- 
siskinti obuolių ir vyšnių. Arija prisiminė mačiusi sodų netoli karališkojo 
kelio, kai keliavo į pietus. Ir ji galėtų išsikasti šaknų miške, galbūt net sume- 
džioti keletą zuikių. Mieste vienintelis grobis, kurį galėjai sumedžioti, buvo 
žiurkės, katės ir liesi šunys. Buvo girdėjusi, jog smuklėje duotų saują variokų 
už vadą šunyčių, tačiau jai nepatiko apie tai galvoti. 

Miltų gatvės gale driekėsi vingiuotų alėjų ir kreivų gatvelių labirintas. 
Arija brovėsi per minią, stengdamasi nutolti nuo geltonšvarkių. Ji išmoko 
laikytis gatvės vidurio. Kartais tekdavo išsisukti nuo vežimų ir žirgų, tačiau 
bent jau matydavai juos pasirodančius. Jei eidavai palei pastatus, žmonės 
tave čiupinėdavo. Kai kuriose gatvelėse nori nenori gaudavai trintis palei 
sienas; namai stovėjo taip arti vienas kito, jog beveik lietėsi. 

Pro ją nugarmėjo džiūgaujantis vaikų tuntas, vydamasis besiritantį ratą. 
Arija spoksojo į juos apmaudžiai, prisimindama laikus, kai vaikėsi ratus su 
Branu, Jonu ir jų mažuoju broliuku Rikonu. Kažin, ar didelis užaugo Rikonas, 
ar Branas liūdi? Ji būtų viską atidavusi, jei Jonas būtų čia, pavadintų ją „mažą- 
ja sesute“ ir sutaršytų plaukus. Ne todėl, kad juos reikėtų suvelti. Ji matė savo 
atspindį klane ir nemanė, kad plaukai gali būti labiau susivėlę nei jos. 

Ji pabandė užmegzti kalbą su gatvėje sutiktais vaikais, tikėdamasi rasti 
draugą, kuris jai suteiktų vietą nakvynei, bet tikriausiai nemokėjo su jais kal- 
bėti. Mažieji mesdavo į ją greitą, atsargų žvilgsnį ir sprukdavo šalin, jei ji 
per daug priartėdavo. Jų didesnieji broliai ir seserys užduodavo Arijai tokių 

klausimų, į kuriuos ji negalėdavo atsakyti, pravardžiavo ją ir mėgino apvog- 
ti. Tik vakar liesutė basakojė mergina, dukart už ją vyresnė, parvertė ją ir 
mėgino nutraukti ilgaaulius, tačiau Arija taukštelėjo jai per ausį mediniu ka- 
laviju, ir ji atsitraukė žliumbdama ir kraujuodama. 

Jai einant nuokalne link Blusyno, ratus virš galvos suko žuvėdra. Arija 
susimąstyti apie jūrą. Galbūt tai išeitis. Senoji auklė pasakojo apie berniu- 
kus, kurie paslapčia išplaukdavo prekybos galeromis ir patirdavo įvairiausių 
nuotykių. Galbūt Arijai irgi taip pavyktų? Ji nusprendė eiti į paupį. Vis tiek 
jis buvo pakeliui į Purvo vartus, o šiandien ji jų dar nepatikrino. 

Kai Arija ten atėjo, prieplaukoje buvo įtartinai tylu. Ji pastebėjo dar vieną 
porą geltonšvarkių, einančių greta per žuvų turgų, tačiau šie į ją net nežvilg- 
telėjo. Pusė prekystalių buvo tušti, ir atrodė, kad prieplaukoje laivų mažiau, 
nei ji prisiminė. Juoduosiuose Vandenyse plaukė išsirikiavusios trys kara- 
liaus karo galeros, auksu nudažyti jų korpusai skyrė vandenį irklams kylant 
ir leidžiantis. Kurį laiką Arija juos stebėjo, tada patraukė upės pakrante. 

Trečioje prieplaukoje išvydus sargybinius pilkais vilnoniais apsiaustais, 
apkraštuotais baltu atlasu, širdis krūtinėje kone sustojo. Vinterfelo spalvos 
išspaudė akyse ašaras. Už jų ant lynų siūbavo tristiebė prekybinė galera. Ari- 
ja negalėjo įskaityti užrašo ant korpuso; žodžiai buvo keisti, mirišų, bravo- 
siečių, galbūt net Aukštutinės Valyrijos kalba. Ji čiupo praeinantį pakrantės 
žveją už rankovės. 

- Sakykit, - paklausė, - kieno šis laivas? 

— Tai „Vėjų Ragana iš Myro, - tarė žvejys. 
ir nuėjo. Arija nubėgo į prieplauką. „Vėjų Ragana“ buvo laivas, kurį tėvas pa- 
samdė parvežti jos namo... vis dar laukė! Ji manė, kad jis jau seniai išplaukęs. 

Du sargybiniai lošė kauliukais, trečias ėjo sargybą, ranką uždėjęs ant ka- 
lavijo rankenos. Susigėdusi, kad jie pamatys ją raudančią kaip mažą, ji susto- 
jo nusišluostyti akių. Jos akys, jos akys, jos akys, kodėl... 

Žiūrėk akimis, išgirdo Sirijaus kuždesį. 

Arija įsižiūrėjo. Ji pažinojo visus tėvo vyrus. Trys pilkais apsiaustais buvo 
nepažįstami. 

- Ei! - pašaukė einantis sargybą. - Ko tau čia reikia, berniuk? - Kiti du 
pakėlė akis nuo kauliukų. 

Arija vos susitvardė nesprukusi, tačiau suprato, kad jei dės į kojas, jie tuoj 
pat pasileis pavymui. Ji prisivertė prieiti arčiau. Jie ieškojo mergaitės, tačiau 
sargybinis palaikė ją berniuku. Tada ji bus berniukas. 

— Norit nusipirkt balandį? - Parodė jiems negyvą paukštį. 

- Dink iš čia, - liepė sargybinis. 

Arija padarė kaip liepta. Jai nereikėjo apsimesti išsigandusiai. Už jos vy- 
rai vėl palinko prie kauliukų. 


560 GEORGE R. R. MARTIN 


Ji nebūtų galėjusi pasakyti, kaip parsirado į Blusyną, tačiau sunkiai alsa- 
vo, kai pasiekė siauras, kreivas, negrįstas gatveles tarp kalvų. Blusynas dvo- 
kė; kiaulidžių, arklidžių, kailiadirbių pašiūrių smarvė buvo sumišusi su gai- 
žiu vyno raugyklų ir pigių viešnamių kvapu. Arija liūdnai kiūtino labirintu. 
Tik išvydusi burbuliuojančio birzgalo dūmą iš smuklės suvokė, kad balandis 
dingo. Jis tikriausiai atitrūko nuo diržo, kai ji bėgo, arba kažkas jį pavogė ir ji 
nepastebėjo. Akimirką norėjo vėl pravirkti. Teks grįžti į Miltų gatvę ir sugau- 
ti kitą, tokį pat putnų. 

Toli, kitoje miesto pusėje, užgaudė varpai. 

Arija kilstelėjo galvą, klausėsi, svarstydama, ką skambesys reiškia šįkart. 

— Kas dabar? - storulis šūktelėjo iš smuklės. 

— Vėl skamba varpai, dievai tepasigaili, - sudejavo sena moteris. 

Raudonplaukė kekšė, prisidengusi margo šilko atraiža, atidarė antro par- 
duotuvės aukšto langą. 

- Ar dabar mirė berniukas karalius? - šūktelėjo ji, persisvėrusi į gatvę. - 
O tai tau ir berniukai, jie niekuomet ilgai netveria. - Ji nusijuokė, nuogas 
vyras apsivijo rankomis ją iš nugaros, kandžiodamas kaklą ir gniaužydamas 
sunkias baltas krūtis po jos apdaru. 

— Kvaila kekšė! - šūktelėjo storulis. - Karalius nemirė, varpai šaukia rink- 
tis. Skambina tik vienas bokštas. Karaliui mirus, skamba visi miesto varpai. 

- Ei, nustok kandžiotis arba aš paskambinsiu tavo varpais, - moteris lan- 
ge tarė vyrui už savęs, atstumdama jį alkūne. - Tai kas mirė, jei ne karalius? 

- Tai šaukimas, - pakartojo storulis. 

Pro šalį, taškydami balas, prabėgo du maždaug Arijos amžiaus berniukai. 
Senoji moteris palydėjo juos keiksmu, tačiau jie nesustojo. Kiti žmonės taip 
pat patraukė link kalvos pažiūrėti, koks čia triukšmas. Arija nudūmė paskui 
lėtesnį berniuką. 

— Kur jūs skuodžiat? - šūktelėjo, kai atsidūrė visai už jo. - Kas vyksta? 

Jis grįžtelėjo atgal, nesulėtindamas tempo. 

- Geltonšvarkiai veda jį į šventyklą. 

— Ką? - riktelėjo ji, smarkiai lėkdama. 

— Ranką! Bu sako, kad jie nuritins jam galvą. 

Pravažiavęs vežimas gatvėje paliko gilią vėžę. Berniukas ją peršoko, bet 
Arija nepamatė. Ji paslydo ir griuvo veidu žemyn, į akmenį nusibrozdino 
kelį ir susitrenkė pirštus, kai rankomis tėškėsi į suplūktą žemę. Adata įsipai- 
niojo tarp kojų. Ji kūkčiodama bandė atsistoti. Kairės rankos nykštys buvo 
kruvinas. Jį pačiulpusi pastebėjo, kad nebėra pusės nago, nulūžo krintant. 
Rankas sopėjo, o kelis buvo kruvinas. 

— Duokit kelią! - šūktelėjo kažkas anapus gatvės. - Duokit kelią milor- 
dams Redvainams! - Arijai teliko trauktis iš kelio, kol jos nesutrypė keturi 
sargybiniai ant didžiulių ristūnų, sparčiai dundančių šuoliais. Jie vilkėjo lan- 
guotus mėlynos ir vyšnių spalvos apsiaustus. Už jų ant dviejų kaštoninių ku- 

melių, panašių it du vandens lašai, greta vienas kito jojo du jauni ponaičiai. 
Arija šimtus kartų juos matė tvirtovės kieme; Redvainų dvyniai, seras Horas 
ir seras Hoberis, negražūs jaunuoliai oranžiniais plaukais ir kvadratiniais, 
strazdanotais veidais. Sansa ir Džeinė Pul vadino juos seru Siaubu ir seru 
Seilium ir kikendavo kaskart juos pamačiusios. Dabar jie neatrodė juokingi. 

Visi skubėjo ta pačia kryptimi, norėdami sužinoti, dėl ko gaudžia var- 
pai. Dabar jie atrodė garsesni, skambesni, šaukiantys. Arija įsiliejo į žmonių 
srovę. Nykštį su nulūžusiu nagu taip skaudėjo, kad ji vos tvardėsi nepra- 
virkusi. Ji įsikando lūpą ir šlubčiojo su visais, klausydamasi įsiaudrinusių 
balsų aplinkui. 

— „karaliaus ranka, lordas Starkas. Jie velka jį į Beiloro šventyklą. 

- Girdėjau, kad jis negyvas. 

- Jau greitai, jau greitai. Štai, statau sidabrinį elnią, kad jie nušnios jam 
galvą. 

- Pats laikas, išdavikui, - vyras nusispjovė. 

Arija atsigręžė į tai pasakiusį. 

- Jis niekada... - pradėjo ji, tačiau buvo tik vaikas, o jie kalbėjo aukščiau 
jos. 

- Kvaily! Jie jo nenukirsdins. Nuo kada jie atsisveikina su išdavikais ant 
didžiosios šventyklos laiptų? 

— Na, jie tikrai neketina jo patepti į riterius. Girdėjau, kad Starkas užmušė 
senąjį karalių Robertą. Perpjovė jam gerklę miškuose, ir jie rado jį, stovintį 
lyg niekur nieko ir sakantį, kad tai kažkoks pasiutęs senas šernas padarė jo 
didenybei. 

— O, tai netiesa, taip su juo pasielgė nuosavas brolis, tas Renlis, tas su auk- 
siniais ragais. 

— Užčiaupk savo melagingą srėbtuvę, moterie. Nežinai, ką šneki, jo švie- 
sybė yra tikrai puikus žmogus. 

Kol pasiekė Seserų gatvę, žmonės jau grūdosi petys petin. Arija leidosi 
srovės nešama į Vizenijos kalvos viršūnę. Balto marmuro aikštė buvo sau- 
sakimša žmonių, visi susijaudinę šūkčiojo vienas kitam ir brukosi arčiau di- 
džiosios Beiloro šventyklos. Čia varpai gaudė kurtinamai. 

Arija nusirangė per minią, landžiodama pro žirgų kojas, stipriai spaus- 
dama medinį kalaviją. Iš apačios ji tematė rankas, kojas, pilvus ir prieš save 
stūksančius septynis liaunus bokštus. Ji pastebėjo vežimą ir nusprendė už- 
lipti ant jo, kad geriau matytų, tačiau kitiems irgi šovė tokia mintis. Vežikas 
nusikeikė ir pliaukštelėjęs botagu nustūmė juos. 

Arija paklaiko. Skinantis kelią į priekį, minia ją prispaudė prie akmeninio 
cokolio. Ji pakėlė akis į Beilorą Palaimintąjį, šventyklos valdovą. Užsikišusi 
medinį kalaviją už diržo, Arija pradėjo kopti. Nulūžęs nykščio nagas paliko 
kraujo dėmes ant marginto marmuro, tačiau ji užsliuogė viršun ir įsitaisė 
tarp valdovo kojų. 

Tada ji pamatė tėvą. 

Lordas Edardas stovėjo ant vyriausiojo šventiko pakylos prie šventyklos 
durų, laikomas dviejų geltonšvarkių. Jis vilkėjo storą, pilko aksomo palaidi- 
nę su baltu vilku, priekyje išsiuvinėtu karoliukais, ir pilką vilnonį apsiaustą, 
apkraštuotą kailiu, tačiau atrodė plonesnis, nei Arija kada buvo mačiusi, jo 
pailgas veidas perkreiptas iš skausmo. Jis ne tiek stovėjo, kiek buvo laikomas; 
jo sulaužytos kojos įtvaras buvo pilkas ir supuvęs. 

Priešais jį atsistojo vyriausiasis šventikas, kresnas vyras, pražilęs nuo am- 
žiaus ir gremėzdiškai storas. Jis vilkėjo ilgą baltą drabužį, o ant galvos buvo 
užsidėjęs didžiulę krištolinę karūną su aukso gijomis, kuri jam judant mir- 
gėjo vaivorykštėmis. Susigrūdę prie šventyklos durų, priešais marmurinę 
pakylą, spaudėsi būrys riterių ir kilmingų lordų. Ryškiausias tarp jų buvo 
Džofris: avietiniais šilko ir atlaso apdarais, išmargintais šuoliuojančiais el- 
niais ir riaumojančiais liūtais, su auksine karūna ant galvos. Jo karalienė mo- 
tina stovėjo greta juoda gedulo suknia su avietiniais prakirpimais ir juodais 
deimantais plaukuose. Arija atpažino Skaliką, vilkintį sniego baltumo ap- 
siaustą ant tamsiai pilkų šarvų, apsuptą keturių karaliaus sargybinių. Ji matė 
Veirį, eunuchą, sklendžiantį tarp lordų minkštomis šlepetėmis ir raštuota 
damasto mantija, ir pagalvojo, kad anas nedidelis vyras su sidabrine kepure 
ir smailia barzdele gali būti tas, kuris kartą kovėsi dvikovoje dėl motinos. 

O pačiame viduryje buvo Sansa, apsirengusi dangaus mėlynumo šilkais, 
jos ilgi kaštoniniai plaukai atrodė išplauti ir sugarbanoti, o ant rankų žibėjo 
sidabrinės apyrankės. Arija susiraukė, nesuprasdama, ką čia veikia jos sesuo, 
kodėl ji atrodo tokia laiminga. 

Ilga virtinė geltonšvarkių ietininkų laikė minią atstu, jiems vadovavo 
tvirtas vyras įmantriais šarvais, išpuoštais juodu emaliu ir auksu. Jo auksinio 
brokato apsiaustas tvyksčiojo metalu. 

Varpams nutilus, didžiojoje aikštėje palengva įsivyravo tyla; jos tėvas pa- 
kėlė galvą ir prabilo tokiu plonu ir silpnu balsu, kad ji vos suprato. Žmonės 
už jos pradėjo šūkauti: „Ką?“ ir „Garsiau!“ Vyras juodais auksiniais šarvais 
užėjo už tėvo ir kietai jam bakstelėjo. Palik jį ramybėj! - norėjo sušukti Arija, 
tačiau žinojo, kad niekas neklausys. Ji kramtė lūpas. 

Jos tėvas pakėlė balsą ir pradėjo iš naujo. 

— Aš esu Edardas Starkas, Vinterfelo lordas ir karaliaus ranka, - tarė gar- 
siau, jo balsas nuvilnijo virš aikštės. - Ir aš atsistojau prieš jus prisipažinti 
išdavystės dievų ir žmonių akivaizdoje. 

— Ne, - suinkštė Arija. Minia po jos kojomis pradėjo klykti ir šaukti. Ore 
skardėjo pašaipos ir įžeidimai. Sansa rankomis užsidengė veidą. 

Jos tėvas dar labiau pakėlė balsą, norėdamas būti išgirstas. 

— Aš išdaviau savo karaliaus tikėjimą ir savo draugo Roberto pasitikėji- 
mą, - šūktelėjo jis. - Prisiekiau ginti ir saugoti jo vaikus, tačiau, jo krau- 
jui dar neatšalus, susimokiau nuversti ir nužudyti jo sūnų ir užgrobti sostą. 

Tegu vyriausiasis šventikas ir Beiloras Palaimintasis, ir mano Septynetas 
paliudija tiesą, kurią pasakysiu: Džofris Barateonas yra vienintelis tikrasis 
Geležinio sosto paveldėtojas ir, dievų valia, Septynių Karalysčių valdovas bei 
karalystės sergėtojas. 

Iš minios suzvimbė akmuo. Arija šūktelėjo pamačiusi, kad jis pataikė į 
tėvą. Geltonšvarkiai neleido jam sukniubti. Kraujas sroveno jo veidu iš gi- 
lios žaizdos kaktoje. Atlėkė daugiau akmenų. Vienas kliudė sargybinį tėvui 
iš kairės. Kitas dzingtelėjo atsitrenkęs į riterio juodais ir auksiniais šarvais 
antkrūtinį. Du iš karaliaus sargybinių žengė priešais Džofrį ir karalienę, už- 
stodami juos savo skydais. 

Arijos ranka nuslydo po apsiaustu ir užčiuopė Adatą makštyje. Ji sugniau- 
žė pirštus aplink rankeną, spausdama taip stipriai, kaip niekad anksčiau. Mel- 
džiu, dievai, saugokite jį, meldė ji. Neleiskite jiems nuskriausti mano tėvo. 

Vyriausiasis šventikas atsiklaupė priešais Džofrį ir jo motiną. 

— Nusidėję mes kenčiame, - išgiedojo jis giliu, pakiliu balsu, garsiau nei 
tėvas. — Šis vyras pripažino savo nusikaltimus dievų ir žmonių akivaizdoje, 
čia, šioje šventoje vietoje. - Vaivorykštės sumirgėjo aplink jo galvą, kai jis 
pakėlė rankas maldai. - Dievai teisingi, tačiau Beiloras Palaimintasis mokė 
mus, kad jie ir gailestingi. Kaip reikėtų pasielgti su šiuo išdaviku, jūsų dide- 
nybe? 

Tūkstančiai balsų klykė, tačiau Arija jų negirdėjo. Princas Džofris... ne, 
karalius Džofris... išėjo iš už karaliaus sargybos skydų. 

— Mano motina ragina mane leisti lordui Edardui užsivilkti juodai, o ledi 
Sansa meldžia pasigailėti tėvo. - Jis pažvelgė tiesiai į Sansą, tada nusišypsojo, 
ir akimirką Arija patikėjo, kad dievai išgirdo jos maldą, ko! Džofris atsisuko 
atgal į minią. - Tačiau moterų širdys minkštos. Kol aš būsiu jūsų karalius, 
išdavystė niekuomet neliks nenubausta. Sere Ilinai, atneškite man jo galvą! 

Minia tiesiog pašėlo, ir Arija pajuto Beiloro statulą svyruojant, kai žmo- 
nės užvirto ant jos. Vyriausiasis šventikas griebėsi už karūnos, Veiris greit 
sumojavo rankomis, ir net karalienė kažką jam pasakė, tačiau Džofris pa- 
purtė galvą. Lordai ir riteriai atsitraukė, kai žengė jis, aukštas ir bekūnis, 
skeletas geležiniais šarvais, karaliaus teisingumas. Slopiai, tarsi iš toli, Arija 
išgirdo klykiant seserį. Sansa parkritusi ant kelių isteriškai raudojo. Seras Ili- 
nas Peinas užlipo laipteliais ant pakylos. 

Arija pasirangė tarp Beiloro kojų ir šoko į minią, išsitraukusi Adatą. Pa- 
taikė ant vyro mėsininko prijuoste, pargriovė jį ant žemės. Akimirksniu kaž- 
kas tvojo jai į nugarą ir ji vos pati neišsitiesė. Žmonės aplink ją susispaudė, 
klupinėdami ir stumdydamiesi, mindydami vargšą mėsininką. Arija čaižė 
juos Adata. 

Aukštai ant pakylos seras Ilinas Peinas mostelėjo, ir riteris, vilkintis juo- 
du ir auksu, davė ženklą. Geltonšvarkiai parbloškė lordą Edardą ant marmu- 
ro, galva ir krūtine virš krašto. 


564 GEORGE R. R. MARTIN 


- Ei, tu! - šūktelėjo Arijai piktas balsas, tačiau ji prasmuko, stumdydama 
žmones, landydama tarp jų, dauždamasi į kiekvieną jos kelyje. Ranka griebė 
jai už kojos ir ji smogė jai, spyrė į blauzdikaulį. Moteris suklupo ir Arija šoko 
per ją, švaistydamasi į abi puses, tačiau nieko gero iš to nebuvo, nieko gero, 
čia susirinko per daug žmonių, vos tik ji padarydavo tarpą, šis vėl užsiverda- 
vo. Kažkas niūktelėjo jai į šoną. Ji vis dar girdėjo klykiant Sansą. 

Iš makšties ant nugaros seras Ilinas išsitraukė dvirankį didįjį kalaviją. 
Jam pakėlus jį virš galvos, saulės spinduliai vilnijo ir šokinėjo ant tamsaus 
metalo, tviskėjo ašmenys, aštresni už skustuvą. Ledas, pagalvojo ji, jis turi 
Ledą! Ašaros plūdo skruostais, temdydamos akis. 

O tada iš minios kyštelėjo ranka ir suspaudė jos plaštaką it vilkų spąstai, 
taip stipriai, kad iškrito Adata. Ariją trūktelėjo ir pastatė ant kojų. Būtų par- 
griuvusi, jei jis nebūtų jos laikęs, lengvai, lyg ji būtų lėlė. Veidas prisispaudė 
prie jos: tamsūs ilgi plaukai, susivėlusi barzda ir išpuvę dantys. 

- Nežiūrėk! - amtelėjo jai storas balsas. 

— Aš... aš... aš... - kūkčiojo Arija. 

Senasis vyras papurtė ją taip smarkiai, kad sukaukšėjo dantys. 

— Užsičiaupk ir užsimerk, berniuk. - Miglotai, tarsi iš toli, ji išgirdo... 
triukšmą... lengvą atodūsį, lyg milijonas žmonių būtų iškvėpę vienu metu. Se- 
nojo vyro pirštai įsikirto jai į ranką, kieti kaip geležis. - Pažiūrėk į mane. Taip, 
štai taip, į mane. - Gaižus vynas tvoskė jam iš burnos. - Atsimeni, berniuk? 

Ji prisiminė kvapą. Matė išblukusius, riebaluotus plaukus, sulopytą juodą 
dulkėtą apsiaustą, kuris gaubė jo sukumpusius pečius, niūrias, juodas, ve- 
riančias akis. Prisiminė juodąjį brolį, kuris buvo atėjęs aplankyti jos tėvo. 

— Dabar pažinai, ar ne? Protingas berniukas. - Jis nusispjovė. - Čia jie jau 
baigė. Tu keliausi su manimi ir laikysi burną užčiauptą. - Kai ji žiojosi atsa- 
kyti, jis vėl ją supurtė, dar stipriau. - Užsičiaupk, sakiau. 

Aikštė pradėjo tuštėti. Minia aplink juos ištirpo, žmonės išsiskirstė prie 
savo darbų. Tačiau Arijos gyvenimas pražuvo. Nustėrusi ji sekė paskui... Jo- 
ring, taip, jo vardas Jorinas. Ji neprisiminė, kaip jis suieškojo Adatą, kol jis 
neįbruko kalavijo jai atgal. 

— Tikiuosi, moki juo naudotis, berniuk. 

- Aš ne... - pradėjo ji. 

Jis įstūmė ją į tarpdurį, sukišo purvinus pirštus jai į plaukus ir trūktelėjęs 
atlošė galvą. 

— „„neprotingas berniuk, ką norėjai pasakyti? 

Kitoje rankoje jis laikė peilį. 

Ašmenims blykstelėjus prie veido, Arija šoko atgal, kaip pašėlusi spardy- 
damasi, kraipydama galvą į šonus, tačiau jis laikė ją už plaukų taip stipriai, 
kad ji kone jautė plyštant galvos odą, o ant lūpų sūrų ašarų skonį. 


BRANAS 


yriausieji buvo suaugę, septyniolikos ir aštuoniolikos metų nuo savo 
1 dienos. Vienas - vyresnis nei dvidešimties. Dauguma jaunesni: 
šešiolikos ir mažiau. 

Branas stebėjo juos iš balkono nuo meisterio Luvino sienos, klausyda- 
masis, kaip jie urzgia, įsitempia ir keikiasi mojuodami ilgomis lazdomis ir 
mediniais kalavijais. Kiemas skambėjo nuo barkšt - medis į medį, perne- 
lyg dažnai pertraukiamo trakšt ir skausmo šūksnių, kai kirtis pataikydavo 
į nepridengtą kūną. Seras Rodrikas vaikščiojo tarp berniukų, po baltomis 
žandenomis kaistančiu veidu, burbėdamas ant visų ir ant kiekvieno. Branas 
niekuomet nematė senojo riterio tokio smarkaus. 

— Ne, - kartojo jis. - Ne. Ne. Ne. 

- Jie kaunasi nelabai kaip, - abejodamas ištarė Branas. Jis atsainiai kasė Va- 
sarai paausį, o didvilkis plėšė mėsos gabalą. Jam tarp dantų traškėjo kaulai. 

- Tikrai, - giliai atsidusęs sutiko meisteris Luvinas. Meisteris žiūrėjo 
pro savo platų mirišų vamzdelį, matuodamas šešėlius ir stebėdamas padėtį 
kometos, kuri kabėjo Žemai ryto danguje. - Bet su laiku... Seras Rodrikas 
teisus, mums reikia vyrų, kurie saugotų sienas. Tavo lordas tėvas pasiėmė 
geriausius sargybos vyrus į Karaliaus Uostą, o tavo brolis - visus likusius 
drauge su sumanesniais jaunuoliais per kelias mylias aplinkui. Dauguma jų 
nesugrįš pas mus ir mums reikia vyrų, kurie užimtų jų vietas. 

Branas pasipiktinęs spoksojo į prakaituojančius berniukus apačioje. 

- Jei aš tebeturėčiau kojas, galėčiau sumušti juos visus. — Jis prisiminė, 
kad paskutinį kartą kalaviją rankoje laikė, kai į Vinterfelą atvyko karalius. 
Tai tebuvo medinis kalavijas, tačiau jis parvertė princą Tomeną daugiau nei 
pusšimtį kartų. - Seras Rodrikas turėtų išmokyti mane naudotis alebarda. 
Jei turėčiau alebardą su storu, ilgu kotu, Hodoras galėtų būti mano kojos. 
Drauge mes galėtume tapti riteriu. 

— Manau... neišeitų, - tarė meisteris Luvinas. - Branai, kaunantis rankos, 
kojos ir mintys turi būti kaip viena. 

Žemai kieme seras Rodrikas rėkė: 

— Kaunatės kaip žąsys. Jis kapteli tau, tu kapteli jam stipriau. Fechtuokitės! 
Blokuokite kirtį. Žąsų kautynių nepakaks. Jei tai būtų tikri kalavijai, pirmas 
kirtis nušniotų jums ranką! - Vienas iš berniukų nusijuokė ir senasis riteris 
jį užsipuolė: - Tu dar juokiesi! Tai akiplėša. Tu kauniesi kaip ežiukas... 

- Kartą buvo riteris, kuris negalėjo matyti, - užsispyręs kalbėjo Branas, 
kai seras Rodrikas apačioje tęsė pamoką. - Senoji auklė pasakojo apie jį. Jis 

turėjo ilgą lazdą su ašmenimis abiejuose galuose ir mokėjo sukti ją rankose 
taip, kad iš karto sukapodavo du vyrus. 

- Simeonas Žvaigždžiaakis, - tarė Luvinas, žymėdamasis skaičius knygo- 
je. - Praradęs akis į tuščias akiduobes jis įsistatė žvaigždžių safyrus, ar bent 
taip porina dainiai. Branai, tai tik pasaka, kaip istorija apie Florianą Kvailį. 
Poringė iš Didvyrių amžiaus. - Meisteris caktelėjo. - Pamiršk šias svajas, jos 
tik sudaužys tau širdį. 

Paminėjus svajas jis prisiminė. 

- Praėjusią naktį vėl sapnavau varną. Tą su trimis akimis. Ji įskrido į 
mano kambarį ir liepė man keliauti su ja, tai aš iškeliavau. Mes nusileidome į 
kriptas. Ten buvo tėvas ir mes pasikalbėjome. Jis buvo liūdnas. 

- Ir kodėl gi? - Luvinas įdėmiai žiūrėjo pro vamzdelį. 

— Manau, tai buvo kažkaip susiję su Jonu. - Sapnas jį sujaudino kur kas 
labiau nei kiti varnų sapnai. - Hodoras nenori eiti į kriptas. 

Meisteris klausėsi viena ausimi. Branas tai jautė. Pagaliau jis atitraukė akį 
nuo vamzdelio, mirksėdamas. 

— Hodoras nenori... 

- Leistis į kriptas. Pabudęs paprašiau jo mane nunešti, norėjau pažiūrėti, 
ar tėvas tikrai ten. Iš pradžių jis nesuprato, ką sakau, tačiau aš jį nuvaira- 
vau prie laiptų, sakydamas eiti ten, sukti ten, bet tada jis žemyn nesileido. 
Stypsojo laiptų viršuje ir kartojo: „Hodoras', lyg bijotų tamsos, bet aš turėjau 
deglą. Aš taip supykau, kad vos netrenkiau jam per galvą, kaip senoji auklė 
visuomet daro. - Jis pamatė, kaip meisteris susiraukė, ir skubiai pridūrė: — 
Tačiau netrenkiau. 

- Gerai. Hodoras yra žmogus, o ne mušamas mulas. 

- Sapne aš nuskridau žemyn su varna, tačiau negaliu to padaryti, kai ne- 
miegu, - paaiškino Branas. 

— Kodėl nori leistis į kriptas? 

- Jau sakiau. Paieškoti tėvo. 

Meisteris patampė grandinę aplink kaklą, kaip dažnai elgdavosi, pasiju- 
tęs nepatogiai. 

- Branai, mielas vaike, vieną dieną lordas Edardas sėdės po akmeniu gre- 
ta savo tėvo, ir savo senelio, ir visų Starkų iki senųjų Žiemos karalių... tačiau 
taip nenutiks dar daugelį metų, jei dievai bus maloningi. Tavo tėvas yra ka- 
ralienės kalinys Karaliaus Uoste. Tu nerasi jo kriptose. 

- Praėjusią naktį jis ten buvo. Aš su juo kalbėjau. 

— Užsispyręs berniuk, - atsiduso meisteris ir padėjo į šoną knygas. - No- 
rėtum nueiti pažiūrėti? 

— Aš negaliu. Hodoras neina, o Šokėjai laiptai per siauri ir vingiuoti. 

- Tikiu, kad galiu pašalinti šį sunkumą. 

Vietoj Hodoro buvo pašaukta vaildlingų moteris Oša. Ji buvo aukšta, sti- 
pri ir niekad nesiskųsdavo, eidavo visur, kur įsakyta. 

— Aš gyvenau už Sienos, skylė žemėje manęs neįbaugins, milordai, - 
tarė ji. 

— Vasara, eime, - šūktelėjo Branas, kai moteris pakėlė jį ištvermingomis 
rankomis. Didvilkis paliko kaulą ir nusekė įkandin, Ošai nešant Braną per 
kiemą ir įvijais laiptais į šaltą rūsį po žeme. Meisteris Luvinas ėjo priekyje 
su deglu. Branui net per daug nerūpėjo, kad moteris neša jį rankose, o ne 
ant nugaros. Seras Rodrikas įsakė paleisti Ošą nuo grandinės, nes visą laiką 
Vinterfele ji tarnavo ištikimai ir gerai. Ji vis dar segėjo sunkius geležinius 
pančius aplink čiurnas, - kaip ženklą, kad ja dar ne visai pasitikima, - tačiau 
jie netrukdė jai tvirtai lipti laiptais žemyn. 

Branas neatsiminė, kada paskutinį kartą lankėsi kriptose. Tai buvo prieš 
tai, bent tiek aišku. Mažas jis mėgdavo čia žaisti su Robu, Jonu ir seserimis. 

Jis troško, kad dabar jie būtų čia; rūsys neatrodytų toks tamsus ir baugi- 
nantis. Vasara įsėlino į aidinčią niūrumą, stabtelėjo, pakėlė galvą ir pauostė 
šaltą negyvą orą. Vilkas iššiepė dantis ir atsitraukė, meisterio deglo šviesoje 
auksu spindinčiomis akimis. Net Oša, kieta kaip sena geležis, atrodė sune- 
rimusi. 

— Iš pažiūros niūrūs gyventojai, - ištarė ji, nužvelgusi ilgą eilę granitinių 
Starkų, sėdinčių akmeniniuose sostuose. 

- Jie buvo Žiemos karaliai, - kuštelėjo Branas. Atrodė negerai kalbėti 
garsiai šioje vietoje. 

Oša nusišypsojo. 

— Žiema neturi karaliaus. Jei būtum ją matęs, žinotum, vasaros berniuk. 

- Jie karaliavo šiaurėje tūkstančius metų, - tarė meisteris Luvinas, pakel- 
damas deglą aukštyn, kad liepsna apšviestų akmeninius veidus. Kai kurie 
buvo plaukuoti ir barzdoti, gauruoti vyrai, narsūs kaip vilkai, prigludę prie 
jų kojų. Kiti buvo švariai nusiskutę, jų bruožai niūrūs ir aštrūs it geležiniai 
kalavijai ant kelių. - Kieti vyrai kietiems laikams. Eime. - Jis mitriai nužings- 
niavo per rūsį, pro akmeninių kolonų ir nesibaigiančią iškaltų figūrų virtinę. 
Einant iš pakelto deglo paskui jį sekė ugnies liežuvis. 

Rūsys buvo panašus į urvą, ilgesnis nei pats Vinterfelas, ir Jonas kartą 
jam sakė, kad po šiuo rūsiu esama dar gilesnių ir tamsesnių rūsių, kur palai- 
doti dar senesni karaliai. Baisu būtų prarasti šviesą. Vasara nesitraukė nuo 
laiptų, net kai Oša nusekė paskui deglą, ant rankų nešdama Braną. 

— Ar prisimeni savo istoriją, Branai? - jiems einant paklausė meisteris. — 
Papasakok Ošai, kas jie buvo ir ką padarė, jei gali. 

Jis nužvelgė veidus, pro kuriuos ėjo, ir pasakojimai grįžo. Meisteris jam 
pasakojo istorijas, o senoji auklė jas atgaivino. 

- Šis yra Jonas Starkas. Kai užpuolikai iš jūros išsilaipino rytuose, jis juos 
sugrūdo atgal ir Baltajame uoste pastatė pilį. Jo sūnus buvo Rikardas Star- 
kas, ne mano tėvo tėvas, bet kitas Rikardas, kuris iš Pelkių karaliaus atėmė 
Sąsmauką ir vedė jo dukrą. Anas plonas, ilgais plaukais ir reta barzda yra 

Teonas Starkas. Jį vadino Alkanuoju Vilku, nes jis amžinai kariavo. Tai Bran- 
donas, tas aukštas, svajingo veido, jis vadinosi Brandonas Laivų Statytojas, 
nes mėgo jūrą. Jo kapas tuščias. Jis bandė nuplaukti į vakarus per Saulėlydžio 
jūrą ir daugiau jo niekas nematė. Jo sūnus buvo Brandonas Degintojas, nes 
iš sielvarto jis padegė visus savo tėvo laivus. Čia Rodrikas Starkas, kuris im- 
tynėse laimėjo Meškų salą ir atidavė ją Mormontams. O šitas Torhenas Star- 
kas, Karalius, Kuris Atsiklaupė. Jis buvo paskutinis Šiaurės karalius ir pirma- 
sis Vinterfelo lordas, kai pasidavė Eigonui Užkariautojui. O štai čia Kreganas 
Starkas. Jis kartą kovėsi su princu Eimonu ir Drakonų riteris sakė niekuomet 
nesutikęs vertesnio kalavijuočio. - Dabar jie buvo beveik gale ir Branas jau- 
tė atsėlinant liūdesį. - O čia mano senelis, lordas Rikardas, kuriam nukirto 
galvą Išprotėjęs karalius Eiris. Gretimuose kapuose jo dukra Lijana ir sūnus 
Brandonas. Ne aš, kitas Brandonas, mano tėvo brolis. Jiems neturėtų būti 
statulų - jos tik lordams ir karaliams, tačiau mano tėvas juos taip mylėjo, 
kad iškalė ir jiems. 

— Mergina graži, - pagyrė Oša. 

— Robertas buvo su ja susižadėjęs, tačiau princas Reigaras pagrobė ją ir 
išprievartavo, - paaiškino Branas. - Robertas stojo į karą, kad ją susigrą- 
žintų. Jis kirviu nukovė Reigarą prie Trišakio, tačiau Lijana mirė ir jis jos 
neatgavo. 

- Liūdna istorija, - tarė Oša, - tačiau tos tuščios skylės dar liūdnesnės. 

— Lordo Edardo kapas, kai išmuš jo valanda, - paaiškino meisteris Luvi- 
nas. - Ar čia matei savo tėvą sapne, Branai? 

- Taip. - Tai prisiminęs jis suvirpėjo. Neramiai apsižvalgė po rūsį, plau- 
kai ant sprando pasišiaušė. Ar jis girdėjo garsą? Ar čia kas nors buvo? 

Meisteris Luvinas žengė prie atviros laidojimo nišos su deglu rankoje. 

— Kaip matai, čia nieko nėra. Ir nebus dar daugelį metų. Sapnai tėra sa- 
pnai, vaike. - Jis įgrūdo ranką į kapo juodumą lyg į kokio didžiulio žvėries 
nasrus. - Ar matai? Jis tušč... 

Tamsa šoko ant jo urgzdama. 

Branas matė degant akis it žalią liepsną, blykstelint dantis, tamsų, kaip 
rūsys aplink juos, kailį. Meisteris Luvinas riktelėjo ir pakėlė rankas. Deglas 
nuskriejo iš jo rankos, atšoko nuo akmeninio Brandono Starko veido ir nu- 
krito prie statulos kojų, jas laižant liepsnai. Vaiduokliškoje mirgančio deglo 
šviesoje jie pamatė meisterį Luviną besigalynėjantį su didvilkiu: viena ranka 
jis daužė vilkui per nasrus, o šis laikė sukandęs kitą. 

— Vasara! - sušuko Branas. 

Ir Vasara atskuodė, šaute iššovė iš prieblandos už jų, it šuoliuojantis še- 
šėlis. Didvilkis atsitrenkė į Gauruočių ir parbloškė jį; abu vilkai kočiojosi it 
pilko ir juodo kailio tumulas, stvarstydami ir kandžiodami vienas kitą, kol 
meisteris Luvinas vargais negalais atsikaupė ant kelių perplėšta ir kruvina 

ranka. Oša pasodino Braną prie akmeninio lordo Rikardo vilko ir nusku- 
bėjo padėti meisteriui. Varvančio deglo šviesoje ant sienų ir lubų skliautų 
toliau kovėsi dvidešimties pėdų aukščio vilkų šešėliai. 

- Gauruočiau! - pašaukė plonas balselis. Pakėlęs akis Branas išvydo savo 
mažąjį broliuką, stovintį tėvo kapo angoje. Paskutinį kartą grybštelėjęs Vasa- 
rai snukį, Gauruočius liovėsi ir nulapsėjo prie Rikono. - Palikite mano tėvą 
ramybėje, - įspėjo Rikonas Luviną. - Palikite. 

— Rikonai, - švelniai tarė Branas, - tėvo čia nėra. 

- Yra. Aš jį mačiau. - Ašaros žvilgėjo ant Rikono skruostų. - Mačiau jį 
praėjusią naktį. 

— Sapne?.. 

Rikonas linktelėjo. 

— Palikite jį. Palikite jį ramybėje. Jis grįžta namo, kaip ir pažadėjo. Jis 
grįžta namo. 

Branas niekuomet nebuvo matęs meisterio Luvino tokio sutrikusio. 
Kraujas varvėjo jam nuo rankos, kur Gauruočius sudraskė vilnonę rankovę 
ir perplėšė odą. 

- Oša, deglą! - tarė iš skausmo sukandęs dantis, ir ji sugriebė jį, dar ne- 
spėjusį užgesti. Suodžių dėmės juodino abi jo dėdės atvaizdo kojas. - Tas... 
tas žvėris, - pasakė Luvinas, - turėtų būti prirakintas šunidėse. 

Rikonas paplekšnojo Gauruočiui per snukį, drėgną nuo kraujo. 

- Ašjį paleidau. Jam nepatinka grandinės. - Šis jam palaižė pirštus. 

- Rikonai, - kreipėsi Branas, - ar nenorėtum eiti su manim? 

— Ne. Man patinka čia. 

— Čia tamsu. Ir šalta. 

— Aš nebijau. Turiu sulaukti tėvo. 

— Gali palaukti su manim, - tarė Branas. - Mes palauksime kartu: aš, tu 
ir mūsų vilkai. - Dabar abu didvilkiai laižėsi žaizdas ir atidžiai vienas kitą 
stebėjo. 

- Branai, - tvirtai tarė meisteris, - žinau, kad nori gero, bet Gauruočius 
pernelyg pavojingas, kad lakstytų palaidas. Aš jau trečias žmogus, kurį jis ap- 
kandžiojo. Leisk jam laisvai lakstyti po pilį ir tik laiko klausimas, kada jis ką 
nors papjaus. Tiesa nemaloni, bet vilką reikia prirakinti, arba... - Jis dvejojo. 

„„arba nužudyti, - mintyse pridūrė Branas, tačiau garsiai ištarė ką kita. 

- Jis nesutvertas grandinėms. Mes palauksime jūsų bokšte, visi. 

- Tai neįmanoma, - tarė meisteris Luvinas. 

Oša šyptelėjo. 

- Kiek prisimenu, berniukai yra ponaičiai. - Ji grąžino Luvinui deglą ir 
vėl apglėbė Braną. - Tada į meisterio bokštą. 

- Ar eisi, Rikonai? 

Jo brolis linktelėjo. 

- Jei ir Gauruočius eis, - tarė jis, bėgdamas paskui Ošą ir Braną, ir meis- 
teriui Luvinui nieko kito neliko, tik sekti iš paskos nenuleidžiant nuo vilkų 
budrios akies. 

Meisterio Luvino bokšte buvo tokia netvarka, kad Branas stebėjosi, kaip 
jis ką nors randa. Ant stalų ir kėdžių kūpsojo krūvos knygų, lentynose rikia- 
vosi eilės uždarytų stiklainių, ant baldų stovėjo nesudegusios žvakės, visur 
buvo privarvėję sudžiūvusio vaško, ant trikojo prie terasos durų buvo įtai- 
sytas bronzinis mirišų vamzdelis, ant sienų kabojo žvaigždėlapiai, tarp Žva- 
kigalių gulėjo šešėlių žemėlapiai, popieriai, visur mėtėsi plunksnos ir rašalo 
indeliai, ir viskas buvo apdergta varnų išmatomis nuo sijų. Jų šaižūs kaaarrr 
aidėjo nuo viršaus, kol Oša nuplovė, išvalė ir perrišo meisteriui Luvinui žaiz- 
das, griežtai vadovaujama jo paties. 

— Tai kvailystė, - kalbėjo mažas pilkas žmogelis, kol ji tepė vilko įkan- 
dimus dilgiu tepalu. - Sutinku, keista, kad abu berniukai susapnavo tą patį 
sapną, tačiau, kai pagalvoji, viskas atrodo natūralu. Tu ilgiesi lordo tėvo ir 
žinai, kad jis nelaisvėje. Baimė gali pakurstyti žmogaus protą ir pridaiginti 
keisčiausių minčių. Rikonas per mažas, kad suprastų... 

- Man jau ketveri, - atsiliepė Rikonas. Jis žiūrėjo pro vamzdelį į Pirmo- 
jo bokšto chimeras. Didvilkiai tupėjo priešingose didžiulės apskritos menės 
pusėse, laižydamiesi žaizdas ir triaukšdami kaulus. 

— ...per mažas ir... oo0ch, septyni pragarai, kaip degina, ne, tepk daugiau. 
Kaip sakau, per mažas, bet tu, Branai, jau pakankamai augus, kad žinotum, 
jog sapnai tėra tik sapnai. 

— Kai kurie yra, kai kurie ne. - Oša užpylė blyškiai raudono skysčio ant 
ilgos, gilios žaizdos. Luvinas aiktelėjo. - Miško vaikai galėtų jums kai ką pa- 
pasakoti apie sapnus. 

Ašaros plūdo meisterio veidu, tačiau jis atkakliai papurtė galvą. 

- Vaikai... gyvena tik sapnuose. Jie visi išmirė ir prapuolė. Gana, jau gana. 
Dabar tvarsčiai. Užklok ir gerai apvyniok, kitaip kraujuosiu. 

- Senoji auklė sako, kad vaikai žinojo medžių dainas, kad jie galėjo skris- 
ti kaip paukščiai, plaukti kaip žuvys ir mokėjo kalbėtis su gyvūnais, - tarė 
Branas. - Ji sako, kad jie sukūrė tokią puikią muziką, jog pravirkdavai kaip 
mažas vaikas vien ją išgirdęs. 

- Visa tai jie darė pasitelkę magiją, - išsiblaškęs tarė meisteris Luvinas. — 
Norėčiau, kad jie dabar būtų čia. Kerai pagydytų man ranką ne taip skaus- 
mingai, ir jie galėtų pasikalbėti su Gauruočium ir pasakyti jam, kad nesikan- 
džiotų. - Akies kampu jis piktai pažvelgė į didelį juodą vilką. - Įsidėmėk, 
Branai. Vyras, kuris tiki kerais, kaunasi stikliniu kalaviju. Kaip ir vaikai. Štai, 
leisk man kai ką tau parodyti. - Jis ūmai atsistojo, perėjo per menę ir grįžo 
su žaliu stiklainiu sveikojoje rankoje. - Pažiūrėk į tai, - tarė jis, atsukdamas 
dangtelį ir iškratydamas iš jo saują tviskančių, juodų strėlių antgalių. 

Branas paėmė vieną. 

- Jis padarytas iš stiklo. - Smalsaudamas Rikonas prisislinko arčiau pa- 
žiūrėti per stalą. 

— Drakono stiklas, - įvardijo Oša, sėsdamasi prie Luvino su tvarsčiais 
rankose. 

- Obsidianas, - patvirtino meisteris Luvinas, ištiesdamas sužeistą ran- 
ką. - Nukaldintas dievų ugnyje, giliai po žeme. Miško vaikai medžiojo su to- 
kiomis strėlėmis prieš tūkstančius metų. Jie neturėjo metalo. Vietoj šarvų jie 
vilkėjo ilgus marškinius, suaustus iš lapų, o kojas apsivyniodavo medžio žie- 
ve, tad lyg ištirpdavo miške. Vietoj kalavijų jie nešiojosi obsidiano peilius. 

- Ir vis dar nešiojasi. - Oša išdėliojo minkštus užklotus ant įkandimų 
meisterio rankoje ir tvirtai juos aprišo ilgomis drobinėmis juostomis. 

Branas prisikišo strėlės antgalį arčiau. Juodas stiklas buvo slidus ir žvilgė- 
jo. Jam atrodė gražus. 

- Ar galiu pasilikti vieną? 

- Jei nori, - tarė meisteris. 

— Aš irgi vieno noriu, - tarė Rikonas. - Aš noriu keturių. Man ketveri. 

Luvinas privertė jį suskaičiuoti. 

- Atsargiai, jie vis dar aštrūs. Neįsipjauk. 

— Papasakokit man apie miško vaikus, - paprašė Branas. Tai buvo svarbu. 

— Ką nori Žinoti? 

- Viską. 

Meisteris Luvinas truktelėjo grandinių vėrinį, kuris trynėsi į kaklą. 

- Jie buvo Aušros amžiaus žmonės, patys pirmieji, neturėjo karalių nei 
karalysčių, - pradėjo jis. - Tada nebuvo pilių nei tvirtovių ar miestų, išsky- 
rus prekybinius miestelius, išsibarsčiusius nuo čia iki Dorno jūros. Žmonių 
iš viso nebuvo. Tik miško vaikai gyveno žemėse, kurias dabar vadiname 
Septyniomis Karalystėmis. 

Jie buvo tamsūs ir gražūs žmonės, smulkaus sudėjimo, ne aukštesni nei 
vaikai, net ir suaugę. Jie gyveno miško glūdumose, urvuose, olose ir slap- 
tuose medžių miestuose. Nors ir nedideli, vaikai buvo greiti ir grakštūs. Vy- 
rai ir moterys medžiojo drauge, su šventųjų medžių lankais ir svaidomomis 
kilpomis. Jų dievai buvo miško, upių ir akmenų dievai, senieji dievai, kurių 
vardai - paslaptis. Jų žiniuoniai buvo vadinami žaliaakiais ir drožinėjo keis- 
tus veidus šventuose medžiuose, kad jie stebėtų miškus. Kaip ilgai vaikai čia 
valdė ir iš kur jie atkeliavo, niekas nežino. 

Tačiau maždaug prieš dvylika tūkstančių metų iš rytų pasirodė Pirmieji 
Žmonės, perplaukę Neramiąją Dorno Šaką, kai ji dar nebuvo nerami. Jie at- 
vyko su bronziniais kalavijais ir didžiuliais odiniais skydais, raiti ant žirgų. 
Šioje siaurosios jūros pusėje niekas nebuvo regėjęs žirgo. Neabejotinai, miš- 
ko vaikus išgąsdino ristūnai, kaip kad Pirmuosius Žmones medžių veidai. 
Pirmieji Žmonės ėmė statyti įtvirtinimus ir dirbti žemę, jie iškirto medžius 
su veidais ir juos sudegino. Pasibaisėję miško vaikai stojo į karą. Senosios 

baladės pasakoja, kad žaliaakiai pasitelkė juodąją magiją ir sukėlė jūrų po- 
tvynius, nuplovusius žemes, išjudinusius Šaką, tačiau buvo per vėlu uždaryti 
kelius. Karas nesiliovė, kraštas paplūdo žmonių ir miško vaikų krauju, tačiau 
žuvo daugiau miško vaikų nei žmonių, nes žmonės buvo didesni ir stipres- 
ni, o medis, akmuo ir obsidianas menkai tegalėjo pasipriešinti bronzai. Ga- 
liausiai abiejų genčių žiniuoniai paėmė viršų, ir Pirmųjų Žmonių vadai ir 
karžygiai susitiko su žaliaakiais ir miško šokėjais šventųjų medžių giraitėse, 
didelio ežero salelėje, vadinamoje Dievų Akimi. 

Čia jie sudarė sutartį. Pirmiesiems Žmonėms atiteko pakrantės, aukšto- 
sios lygumos ir plačios pievos, kalnai ir pelkės, tačiau miškai amžinai turėjo 
likti miško vaikams, ir niekur karalystėje nebuvo leidžiama kirsdinti šven- 
tųjų medžių. Kad dievai taptų sutarties liudytojais, kiekviename salos me- 
dyje buvo išdrožinėtas veidas ir įsteigtas šventasis žaliųjų ordinas prižiūrėti 
Veidų salos. 

Nuo sutarties sudarymo prasidėjo keturis tūkstančius metų trukusi 
draugystė tarp žmonių ir miško vaikų. Ilgainiui Pirmieji Žmonės netgi at- 
sisakė savo dievų, kuriuos atsigabeno su savimi, ir pradėjo garbinti slaptuo- 
sius miško dievus. Sutarties pasirašymas užbaigė Aušros amžių ir pradėjo 
Didvyrių amžių. 

Brano pirštai susigniaužė aplink blizgią juodą strėlės galvutę. 

— Bet miško vaikų dabar nebeliko, jūs taip sakėte. 

- Štai, viskas, - tarė Oša ir nukando paskutinio tvarsčio galą. - Į šiaurę 
nuo Sienos viskas yra kitaip. Ten nukeliavo miško vaikai ir milžinai, ir kitos 
senosios gentys. 

Meisteris Luvinas atsiduso. 

— Moterie, iš teisybės turėtum būti negyva arba grandinėse. Starkai elgia- 
si su tavim geriau, nei tu nusipelnai. Negražu atsilyginti už jų gerumą kem- 
šant berniukui į galvą paikystes. 

— Papasakok, kur jie nukeliavo, - paprašė Branas. - Aš noriu Žinoti. 

- Ir aš, - aidu atkartojo Rikonas. 

- O, puiku, - sumurmėjo Luvinas. - Kol Pirmųjų Žmonių karalystės 
laikėsi žodžio, susitarimas galiojo - per visą Didvyrių amžių, Ilgąją naktį 
ir Septynių Karalysčių įsikūrimą, tačiau galiausiai atėjo toks laikas, kai per 
siaurąją jūrą atvyko kitų žmonių. 

Pirmieji buvo andalai: aukštų, šviesiaplaukių karių tauta atvyko su plie- 
nu, ugnimi ir naujųjų dievų septynkampe žvaigžde, nupiešta ant krūtinės. 
Karai tęsėsi ištisus šimtmečius, tačiau galiausiai visos šešios pietinės karalys- 
tės jiems pasidavė. Tik čia, kur šiaurės karaliai nublokšdavo atgalios kiekvie- 
ną kariauną, bandžiusią kirsti Sąsmauką, išliko Pirmųjų Žmonių valdžia. 
Andalai sudegino šventųjų medžių giraites, nukapojo veidus, išžudė miško 
vaikus, kur tik aptikę, ir visur skelbė Septyneto dievų pergalę prieš senuosius 
dievus. Tad miško vaikai spruko į šiaurę... 

Vasara pradėjo kaukti. 

Meisteris Luvinas apstulbęs nutilo. Kai Gauruočius stryktelėjo ant kojų ir 
prisijungė prie brolio kauksmo, baimė surakino Brano širdį. 

— Tai ateina, - sukuždėjo, su neviltim ir tikrumu. Jis žinojo tai nuo pra- 
ėjusios nakties, suprato nuo tada, kai varna nuvedė jį apačion į kriptas atsi- 
sveikinti. Jis tai žinojo, tačiau netikėjo. Jis norėjo, kad meisteris Luvinas būtų 
teisus. Varna, pagalvojo jis, triakė varna... 

Kauksmas nutilo taip pat staiga, kaip ir prasidėjęs. Vasara nutapsėjo per 
bokšto menės grindis prie Gauruočiaus ir pradėjo laižyti kruviną kailį ant jo 
sprando. Pro langą įplasnojo sparnai. 

Ant pilko akmens palangės nutūpė varnas, pravėrė snapą ir šaižiai 
gvergždamas sukranksėjo nelaimės žinią. 

Rikonas pradėjo verkti. Jo strėlės galvutės viena po kitos iškrito ir sudužo 
ant žemės. Branas prisitraukė jį arčiau ir apkabino. 

Meisteris Luvinas spoksojo į juodą paukštį, lyg šis būtų skorpionas su 
plunksnomis. Jis pakilo, lėtai kaip lunatikas, ir priėjo prie lango. Jam švilp- 
telėjus, varnas stryktelėjo ant sutvarstytos rankos. Ant jo sparnų matėsi su- 
džiūvęs kraujas. 

- Vanagas, - sumurmėjo meisteris Luvinas, - galbūt pelėda. Vargšas pa- 
daras, kaip jis dar ir atskrido. - Jis nurišo nuo kojos laišką. 

Branas tiesiog tirtėjo, kai meisteris išvyniojo popierių. 

— Kas rašoma? - paklausė dar tvirčiau laikydamas brolį. 

- Tu žinai, kas, berniuk, - švelniai tarė Oša. Ji uždėjo ranką jam ant galvos. 

Meisteris Luvinas pažiūrėjo į juos priblokštas, mažas pilkas žmogelis su 
krauju ant pilko vilnonio drabužio rankovės ir ašaromis šviesiose pilkose 
akyse. 

- Milordai, - kreipėsi jis į brolius užkimusiu ir prislopusiu balsu, - mes... 
mes turėsime surasti akmentašį, kuris puikiai jį pažinojo... 


SANSA 


B okšto kambaryje, Meigoro įtvirtinimų širdyje, Sansa atsidavė tamsai. 

Ji užsitraukė užuolaidas aplink lovą, užmigo, pabudo raudodama ir vėl 
miegojo. Nebegalėdama miegoti, gulėjo po antklodėmis, tirtėdama iš siel- 
varto. Tarnai ateidavo ir išeidavo, atnešdavo valgyti, tačiau ji negalėjo net 
pažiūrėti į maistą. Po jos langu ant stalo išaugo krūva patiekalų, nepaliestų ir 
gendančių, kol tarnai vėl juos išnešė. 

Kartais jos miegas būdavo sunkus it švinas ir besapnis, ir ji pabusdavo iš 
jo dar labiau išvargusi, nei užmigdavo. Tačiau tie kartai buvo geriausi, nes 
tada ji sapnuodavo tėvą. Atsibudusi ar miegodama matydavo jį, matydavo, 
kaip geltonšvarkiai parverčia jį ant žemės, matydavo serą Iliną žirgliojantį 
priekin, iš makšties ant nugaros išsitraukiantį Ledą, matydavo akimirką... 
akimirką, kai... ji norėjo nusigręžti, ji norėjo, kojas pakirto ir ji sukniubo 
ant kelių, tačiau kažkodėl negalėjo nusukti galvos, visi žmonės rėkė ir šau- 
kė, o jos princas jai nusišypsojo, jis nusišypsojo ir ji pasijuto saugi, tačiau 
tik širdies tvinksnį, kol jis ištarė tuos žodžius, ir jos tėvo kojos... tai ji prisi- 
minė, jo kojas, kaip jos trūkčiojo, kai seras Ilinas... kai kalavijas... 

Galbūt ir aš mirsiu, tarė ji sau, ir mintis neatrodė tokia baisi. Jei ji iššoktų 
pro langą, užbaigtų kančią ir vėliau dainiai sukurtų balades apie jos sielvartą. 
Jos kūnas gulėtų ant akmenų apačioje, sulūžęs ir nekaltas, gėdindamas visus, 
ją išdavusius. Sansa net nuėjo per kambarį ir atvėrė langines... tačiau tada 
drąsa ją apleido ir ji raudodama nubėgo atgal į lovą. 

Tarnaitės, atnešusios maisto, mėgino ją prakalbinti, tačiau ji nieko joms 
neatsakydavo. Kartą atėjo vyriausiasis meisteris Paiselis, nešinas dėže ąsočių 
ir buteliukų, paklausė, ar ji neserga. Jis patikrino jos kaktą, privertė nusi- 
rengti ir visur iščiupinėjo, o tarnaitė ją prilaikė. Išeidamas jis paliko jai gė- 
rimo su medumi ir žolelėmis ir liepė gerti po gurkšnį kiekvieną vakarą. Ji 
iškliukino jį visą iš karto ir krito miegoti. 

Ji sapnavo žingsnius ant bokšto laiptų, grėsmingą odos krebždenimą į 
akmenis, vyrui lėtai, žingsnis po žingsnio, lipant link jos miegamojo. Ji te- 
galėjo susigūžti už durų ir drebėdama klausytis, kaip jis artėja ir artėja. Tai 
buvo seras Ilinas Peinas, ji žinojo, atėjęs jos su Ledu rankoje, atėjęs nukirs- 
ti jai galvos. Nebuvo kur bėgti ar pasislėpti, kaip užremti durų. Galiausiai 
žingsniai nutilo ir jis stovėjo čia pat už durų, tyliai, negyvomis akimis ir ilgu 
raupuotu veidu. Tada ji suprato esanti nuoga. Ji atsitraukė, mėgindama pri- 
sidengti rankomis, kai durys pradėjo vertis, girgždėdamos, pro jas kyšojo 
didžiojo kalavijo smaigalys... 

Ji pabudo murmėdama: „Prašau, nereikia, aš būsiu gera, aš būsiu gera, 
prašau, nereikia , - bet niekas to neišgirdo. 

Kai jie iš tiesų jos atėjo, Sansa negirdėjo žingsnių. Duris atidarė Džofris, 
ne seras Ilinas, o berniukas, kuris buvo jos princas. Ji gulėjo lovoje, tvirtai 
įsisukusi į apklotą, nuleidusi užuolaidas, ir nebūtų galėjusi pasakyti, ar dabar 
vidurdienis ar vidurnaktis. Pirmiausia išgirdo trinktelint duris. Tada buvo 
atitrauktos užuolaidos; ji prisidengė ranka nuo staigios šviesos ir pamatė 
juos, dunksančius virš jos. 

- Aplankysi mane dvare šią popietę, - pareiškė Džofris. - Nusiprausk ir 
apsirenk, kaip pritinka mano sužadėtinei. - Sandoras Kligeinas stovėjo gre- 
ta jo paprastu rudu švarku ir žalia skraiste, jo apdegęs veidas ryto šviesoje 
atrodė klastingas. Už jų sustojo du karaliaus sargybos riteriai ilgais baltais 
atlasiniais apsiaustais. 

Sansa užsitraukė paklodes iki smakro. 

— Ne, - suinkštė ji, - prašau... palikite mane. 

- Jei nepakilsi ir neapsirengsi, mano Skalikas padarys tai už tave, - įspėjo 
Džofris. 

— Meldžiu jūsų, mano prince... 

— Aš dabar karalius. Šunie, ištrauk ją iš lovos. 

Sandoras Kligeinas suėmė ją per juosmenį ir pakėlė iš lovos lengvai lyg 
plunksnelę. Jai beviltiškai priešinantis antklodė nukrito ant grindų. Po ja ji 
teturėjo plonus naktinius marškinius, dengiančius jos nuogumą. 

— Daryk, kaip liepta, vaike, - tarė Kligeinas. - Apsirenk. - Jis pastūmė ją 
link drabužinės, beveik švelniai. 

Sansa atsitraukė nuo jų. 

— Aš padariau, kaip prašė karalienė, aš parašiau laiškus, parašiau tai, ką ji 
liepė. Pažadėjot, kad būsit gailestingas. Prašau, leiskite man keliauti namo. 
Aš nekursiu išdavikiškų planų. Aš būsiu gera, prisiekiu, aš neturiu išdaviko 
kraujo, neturiu. Aš noriu tik grįžti namo. - Prisiminusi mandagumą, ji nu- 
leido galvą. - Jei leistumėt, - išmekeno. 

— Neleisiu, - tarė Džofris. - Motina sako, kad vis tiek turėsiu tave vesti, 
tad liksi čia ir paklusi. | 

— Aš nenoriu už jūsų tekėti, - raudojo Sansa. - Jūs nukirtote mano tėvui 
galvą! 

- Jis buvo išdavikas. Aš niekuomet nežadėjau palikti jo gyvo, tik būti gai- 
lestingas, ir toks buvau. Jei jis nebūtų tavo tėvas, būčiau suplėšęs ar nudyręs 
kailį, tačiau padovanojau jam lengvą mirtį. 

Sansa spoksojo į jį, tarsi matydama pirmą kartą. Jis vilkėjo pamuštą avie- 
tinę liemenę, išmargintą liūtais, ir aukso siūlais austą apsiaustą su aukšta 
apykakle, kuri įrėmino jo veidą. Kaip ji apskritai galėjo galvoti, kad jis gra- 
žus? Jo lūpos buvo minkštos ir raudonos kaip sliekai, kuriuos randi po lie- 
taus, o akys tuščios ir žiaurios. 

— Aš nekenčiu jūsų, - sukuždėjo. 

Karaliaus Džofrio veidas tapo griežtas. 

— Mano motina sako, kad karaliui nepridera mušti savo žmonos. Sere 
Merinai. 

Riteris puolė ant jos, jai nespėjus nė susivokti, užlaužė ranką, kai ji bandė 
prisidengti veidą, ir atgalia ranka šniojo per ausį pirštinėtu kumščiu. Sansa 
neprisiminė, kaip griuvo, tačiau kai atsikvošėjo, buvo sudribusi ant vieno ke- 
lio tarp savo rūbų. Ausyse spengė. Seras Merinas Trantas dunksojo virš jos 
sukruvintais krumpliais baltoje šilkinėje pirštinėje. 

— Dabar klausysi, ar jam reikės dar kartą įkrėsti tau proto? 

Sansa nejautė ausies. Ji palietė ją ir pirštų galiukai tapo drėgni ir raudoni. 

— Aš... kaip... kaip įsakysite, milorde. 

- Jūsų didenybe, - pataisė ją Džofris. - Lauksiu jūsų dvare. - Jis apsisuko 
ir išėjo. 

Seras Merinas ir seras Eiris išsekė įkandin, tačiau Sandoras Kligeinas už- 
siliko ir grubiai pastatė ją ant kojų. 

- Pasilaikyk skausmą, mergaite, ir duok, ko jis prašo. 

— Ko... ko jis nori? Prašau, pasakykit man. 

- Jis nori, kad šypsotumeis ir gardžiai kvepėtum, būtum jo ledi meilė, - 
sugergždė Skalikas. - Jis nori girdėti tave kartojant visus tuos žodelius, kurių 
tave išmokė šventikė. Jis nori, kad jį mylėtum... ir jo bijotum. 

Jam išėjus, Sansa susmuko ant grindų, spoksodama į sieną, kol į kambarį 
baugščiai įslinko dvi tarnaitės. 

— Man reikės karšto vandens voniai, prašyčiau, - tarė joms, - ir kvepa- 
lų, ir žiupsnelio pudros paslėpti šiems įbrėžimams. - Dešinė jos veido pusė 
buvo sutinusi ir pradėjo mausti, tačiau ji žinojo, kad Džofris norės matyti 
ją gražią. 

Karštas vanduo privertė ją susimąstyti apie Vinterfelą, ir iš jo ji sėmėsi 
stiprybės. Ji nesiprausė nuo tos dienos, kai mirė tėvas, ir pasibaisėjo, koks 
nešvarus pasidarė vanduo. Tarnaitės nuplovė nuo veido kraują, nutrynė nuo 
nugaros purvą, ištrinko galvą ir tol šukavo plaukus, kol jie vėl susirangė sto- 
romis, kaštoninėmis garbanomis. Sansa su jomis nekalbėjo, tik duodavo nu- 
rodymus; tai buvo Lanisterių tarnaitės, ne jos, ir ji jomis nepasitikėjo. Atėjus 
laikui apsirengti, ji išsirinko žalio šilko suknią, kurią vilkėjo per turnyrą. Ji 
prisiminė, kaip galantiškai su ja tą vakarą per puotą elgėsi Džofris. Galbūt ir 
jis tai prisimins ir elgsis su ja švelniau. 

Laukdama ji išgėrė stiklinę grietinėlės ir paknebinėjo saldžių sausainių, 
kad nuramintų skrandį. Buvo jau vidurdienis, kai grįžo seras Merinas. Jis ap- 
sirengė baltus šarvus: emaliuotų žvynų marškinius, išpuoštus auksu, aukštą 
šalmą su auksiniu saulės spindulio puslankiu, goržetę, antblauzdžius ir pirš- 
tines bei ilgaaulius, spindinčias plokštes, sunkų vilnonį apsiaustą, susegtą 
auksiniu liūtu. Jo antveidis buvo nuimtas nuo šalmo, kad aiškiau matytųsi 

jo rūstus veidas: padribę maišeliai po akimis, plati, giži burna, rudi vietomis 
pražilę plaukai. 

- Miledi, - kreipėsi jis, lyg vos prieš tris valandas nebūtų kruvinai jos 
sumušęs. - Jo didenybė įsakė man palydėti jus į sosto menę. 

— Arjis įsakė mane sumušti, jeigu aš neisiu? 

- Ar jūs atsisakote eiti, miledi? - Žvilgsnis, kuriuo ją apdovanojo, buvo 
bereikšmis. Jis net nežvilgtelėjo į žaizdą, kurią padarė. 

Jis nejaučia jai neapykantos, suvokė Sansa; meilės taip pat. Jis iš viso jai 
nieko nejaučia. Ji jam tėra tik... daiktas. 

— Ne, - tarė ji pakildama. Ji norėjo siautėti, sužeisti jį, kaip jis sužeidė ją, 
įspėti, kad tapusi karaliene ištrems jį, jei išdrįs dar kartą jai smogti... tačiau 
prisiminė, ką jai sakė Skalikas, tad teištarė: - Padarysiu viską, ką lieps jo di- 
denybė. 

— Kaip darau ir aš, - atsakė jis. 

— Taip... tačiau jūs nesate tikras riteris, sere Merinai. 

Sandoras Kligeinas būtų iš to nusijuokęs, Sansa žinojo. Kiti vyrai veikiau- 
siai būtų ėmę ją keikti, liepę užsičiaupti, net meldę atleidimo. Seras Merinas 
Trantas nedarė nieko. Serui Merinui Trantui tai nė kiek nerūpėjo. 

Balkonas buvo tuščias, išskyrus Sansą. Ji stovėjo nulenkusi galvą, kovo- 
dama su besiveržiančiomis ašaromis, kol apačioje Geležiniame soste sėdin- 
tis Džofris vykdė teisingumą taip, kaip jį suprato. Devyni atvejai iš dešimties, 
regis, kėlė jam nuobodulį; juos jis leido išspręsti tarybai, neramiai muisty- 
damasis, kol lordas Beilišas, vyriausiasis meisteris Paiselis ar karalienė Sersi 
išspręsdavo bylą. Tačiau kai jis užsimanydavo pats paskelbti nuosprendį, net 
karalienė motina negalėjo jo užginčyti. 

Prieš jį buvo atvestas vagis, ir jis liepė serui Ilinui nukirsti jam ranką čia 
pat teisme. Du riteriai kreipėsi į jį, ginčydamiesi dėl kažkokios žemės, ir jis 
pareiškė, kad jie turėsią dėl jos rytoj kautis dvikovoje. 

- Iki mirties, - pridūrė jis. Ant kelių parpuolusi moteris meldė galvos 
vyro, kurį jis nukirsdino kaip išdaviką. Ji sakėsi jį mylėjusi ir norinti deramai 
palaidoti. - Jei mylėjai išdaviką, veikiausiai ir pati tokia esi, - tarė Džofris. 
Du geltonšvarkiai nutempė ją į požemius. 

Varliaveidis lordas Slintas sėdėjo tarybos stalo gale, vilkėjo juodo aksomo 
liemenę bei blizgančią auksu skraistę ir pritariamai linksėjo kaskart karaliui 
paskelbus bausmę. Sansa atkakliai goksojo į bjaurų jo veidą, prisimindama, 
kaip jis parbloškė jos tėvą nukirsdinti serui Ilinui, trokšdama jį įskaudinti, 
trokšdama, kad koks nors karžygys nutėkštų jį ir nuritintų jam galvą. Tačiau 
balselis viduje cypsėjo: Didvyrių nebėra, - ir ji prisiminė, ką šioje pačioje 
salėje jai kalbėjo lordas Piteris. „Gyvenimas - tai ne daina, mieloji, - sakė jis 
jai. - Vieną dieną, savo sielvartui, tai suprasi.“ Gyvenime laimi pabaisos, tarė 
sau ir dabar išgirdo Skaliko balsą, šaltą džeržgimą metalo į akmenį: „Pasilai- 
kyk skausmą, mergaite, ir duok, ko jis prašo.“ 

Paskutinė byla buvo apkūnaus smuklės dainininko, kaltinamo sukūrus 
dainą, pašiepiančią velionį karalių Robertą. Džofris liepė atnešti jo medinę 
arfą ir įsakė jam atlikti tą dainą teisme. Dainius raudojo ir prisiekė, jog dau- 
giau niekada jos nedainuosiąs, tačiau karalius nenusileido. Tai buvo linksma 
dainelė apie Robertą, kovojantį su paršu. Paršas buvo šernas, kuris jį pri- 
baigė, Sansa žinojo, tačiau kai kurie posmai skambėjo taip, lyg jis dainuo- 
tų apie karalienę. Dainą pabaigus, Džofris pareiškė, kad jis nusprendęs būti 
gailestingas. Dainius gali pasilikti arba pirštus, arba liežuvį. Jis turi dieną ap- 
sispręsti. Janas Slintas linktelėjo. 

Tai buvo paskutinė šios popietės byla, Sansai net palengvėjo, tačiau jos 
kankynė dar nesibaigė. Šaukliui paleidus dvaro teismą, ji išbėgo iš balko- 
no, tačiau sutiko Džofrį, laukiantį jos įvijų laiptų apačioje. Su juo buvo 
Skalikas, taip pat seras Merinas. Jaunasis karalius kritiškai ją įvertino nuo 
galvos iki kojų. 

- Atrodai jau daug geriau. 

- Ačiū, jūsų didenybe, - tarė Sansa. Tušti žodžiai, tačiau jie privertė jį 
linktelėti ir nusišypsoti. 

— Pasivaikščiok su manim, - liepė Džofris ir pasiūlė savo ranką. Jai beliko 
tik įsikibti. Kadaise jo rankos prisilietimas būtų ją pradžiuginęs; dabar jos 
kūnas nuėjo pagaugais. - Netrukus bus mano vardo diena, - tarė Džofris, 
kai jie išsmuko pro šonines sosto menės duris. - Bus didžiulė puota ir dova- 
nos. Ką tu man padovanosi? 

— Aš... Aš dar nesugalvojau, milorde. 

- Jūsų didenybe, - aštriai tarė jis. - Tu tikrai kvaila mergiotė, ar ne? Mano 
motina taip sako. 

- Tikrai? - Po visko, kas nutiko, jo žodžiai tarsi nebeturėjo galios ją įskau- 
dinti, tačiau kažkodėl skaudino. Karalienė visuomet buvo tokia gera jai. 

- O, taip. Ji jaudinasi dėl mūsų vaikų, ar jie bus tokie pat besmegeniai 
kaip tu, tačiau aš liepiau jai nesijaudinti. - Karalius mostelėjo, ir seras Meri- 
nas atidarė jiems duris. 

— Ačiū, jūsų didenybe, - sumurmėjo ji. Skalikas buvo teisus, pagalvojo, 
aš tesu kvailas paukštis, kartojantis išmoktus žodžius. Saulė nusirito žemiau 
vakarinės sienos ir Raudonosios pilies akmenys blizgėjo tamsiai it kraujas. 

- Pasėsiu tavy savo sėklą, kai tik tu galėsi, - tarė Džofris, lydėdamas ją 
per treniruočių kiemą. - Jei pirmas bus kvailas, nuritinsiu tau galvą ir susi- 
rasiu protingesnę žmoną. Kaip manai, kada galėsi turėti vaiką? 

Sansa negalėjo į jį net pažiūrėti, jis taip ją sugėdino. 

- Šventikė Mordeina sako, kad dauguma... dauguma kilmingų merginų 
pražysta dvylikos ar trylikos. 

Džofris linktelėjo. 

— Štai čia. - Jie įėjo į vartų namelį, prie laiptų, vedančių ant sienos. 

Sansa drebėdama atšlijo nuo jo. Staiga ji suprato, kur jie eina. 

— Ne, - tarė ji dūstančiu balsu. - Prašau, ne, neverskite manęs, meldžiu 
jūsų... 

Džofris sučiaupė lūpas. 

- Noriu parodyti tau, kas nutinka išdavikams. 

Sansa kaip pamišusi purtė galvą. 

- Aš nelipsiu. Aš nelipsiu. 

— Galiu liepti serui Merinui užvilkti tave, - tarė jis. - Tau tai nepatiks. 
Geriau daryk, kaip sakau. - Džofris siektelėjo jos, ir Sansa atsitraukė nuo jo, 
atsimušdama į Skaliką. 

— Daryk tai, mergaite, - liepė Sandoras Kligeinas, stumdamas ją prie ka- 
raliaus. Jo burna trūkčiojo nudegusioje veido pusėje, ir Sansa beveik girdėjo, 
ką jis būtų pasakęs. Jis vis tiek užtemps tave ten, tad geriau duok, ko jis nori. 

Ji prisivertė paimti karaliaus Džofrio ranką. Kopimas priminė košmarą; 
kiekvieną laiptą teko įveikti, tarsi ji trauktų koją, iki kulkšnies įklimpusią į 
purvą, ir laiptų buvo daugiau, nei ji įsivaizdavo, gal koks tūkstantis, o ant 
sienos jos laukė siaubas. 

Nuo aukštų vartų sarginės sienų prieš juos nusidriekė visas pasaulis. San- 
sa matė didžiąją Beiloro šventyklą ant Vizenijos kalvos, kur mirė jos tėvas. 
Seserų gatvės pabaigoje stovėjo nuo ugnies pajuodavę Dragonpito griuvė- 
siai. Vakaruose išpurtusi raudona saulė jau buvo pusiau pasislėpusi už Dievų 
vartų. Jai už nugaros bangavo sūri jūra, o į pietus driekėsi žuvų turgus, prie- 
plaukos ir sūkuriuojantys Juodieji Vandenys. O į šiaurę... 

Ji pasisuko į tą pusę ir matė tik miestą, gatves, alėjas, kalvas, žemumas ir 
tolimų sienų akmenis. Tačiau žinojo, kad už jų yra plati šalis, dirvos, laukai 
ir miškai, o už jų - dar šiauriau, toli toli šiaurėje, dunksojo Vinterfelas. 

- Ko ieškai? - paklausė Džofris. - Tai, ką norėjau parodyti, štai čia. 

Storas akmeninis parapetas saugojo išorinį sienos kraštą ir siekė San- 
sai kone iki smakro, kas penkios pėdos buvo iškirstos angos lankininkams. 
Tarp angų, išilgai sienos, buvo susmaigstytos galvos, pamautos ant geležinių 
kuolų, kad žiūrėtų į miestą. Sansa pamatė jas tą pačią akimirką, kai užlipo 
ant sienos, tačiau upė, judrios gatvės ir besileidžianti saulė buvo gražesnis 
vaizdas. Jis gali priversti mane žiūrėti į galvas, tarė ji sau, tačiau negali privers- 
ti jų matyti. 

- Štai ši — tavo tėvo, - tarė jis. — Štai šita. Šunie, apsuk ją, kad ji galėtų 
matyti. 

Sandoras Kligeinas suėmė galvą už plaukų ir apsuko. Nukirsta galva buvo 
pamerkta į degutą, kad ilgiau išsilaikytų. Sansa žiūrėjo į ją ramiai, jos nema- 
tydama. Ji visai nepanaši į lordo Edardo, galvojo ji; ji net neatrodo tikra. 

— Kiek ilgai aš turėsiu žiūrėti? 

Džofris atrodė nusivylęs. 

- Ar nori pamatyti ir kitas? - Jų buvo ilga eilė. 

- Jei jūsų didenybė pageidauja. 

Džofris nuvedė ją ilgu sienos taku pro tuziną kitų galvų ir du tuščius mietus. 

- Laikau juos savo dėdei Staniui ir dėdei Renliui, - paaiškino. Kitos gal- 
vos buvo nuritintos ir pamautos gerokai seniau nei jos tėvo. Nepaisant de- 
guto, dauguma jau seniai pasidarė neatpažįstamos. Karalius parodė į vieną 
ir tarė: - Štai čia tavo šventikė, - tačiau Sansa net nebūtų galėjusi pasakyti, 
kad čia moteris. Jos burna supuvo, o paukščiai nulesė vieną ausį ir didžiąją 
dalį skruosto. 

Sansa nerimavo, kas nutiko šventikei Mordeinai, nors, ko gero, visą laiką 
žinojo. 

- Kodėl užmušėt ją? - paklausė. - Ji buvo prisiekusi dievui... 

- Ji buvo išdavikė. - Džofris atrodė nepatenkintas; kažkodėl ji liūdino 
jį. - Nepasakei, ką ketini padovanoti man vardo dieną. Galbūt aš turėčiau 
tau ką nors padovanoti tokia proga, ar tau patiktų? 

— Kaip milordas pageidauja, - tarė Sansa. 

Kai jis nusišypsojo, ji suprato, kad jis iš jos tyčiojasi. 

— Tavo brolis taip pat išdavikas, žinai? — Jis apsuko šventikės Mordeinos 
galvą. - Prisimenu tavo brolį iš Vinterfelo. Mano šuva vadino jį medinio ka- 
lavijo lordu. Ar ne, šunie? 

- Tikrai? - atsakė Skalikas. - Nepamenu. 

Džofris abejingai trūktelėjo pečiais. 

- Tavo brolis nugalėjo mano dėdę Džeimį. Mama sako, kad tai išdavystė 
ir apgaulė. Ji verkė apie tai išgirdusi. Visos moterys silpnos, ji taip pat, nors 
apsimeta, kad tokia nėra. Ji sako, kad mes turime likti Karaliaus Uoste tam 
atvejui, jei pultų kiti mano dėdės, bet aš nebijau. Po savo vardinių puotos aš 
surinksiu kariuomenę ir pats nukausiu tavo brolį. Štai ką aš jums padovano- 
siu, ledi Sansa. Jūsų brolio galvą. 

Tada ją apėmė kažkokia beprotybė ir ji išgirdo save sakant: 

- Galbūt mano brolis padovanos man jūsų galvą. 

Džofris susiraukė. 

- Niekada nesityčiok iš manęs šitaip. Tikra žmona nesityčioja iš savo lor- 
do. Sere Merinai, pamokykit ją. 

Šįkart riteris sugriebė jai už pasmakrės ir laikė jos galvą ramiai, kol smo- 
gė. Jis smogė jai dukart: iš kairės į dešinę ir stipriau - iš dešinės į kairę. Pra- 
kirto jai lūpą ir kraujas tekėjo per smakrą, maišydamasis su ašarų sūrymu. 

- Neturėtum visą laiką žliumbti, - tarė jai Džofris. - Tu gražesnė, kai šyp- 
saisi ir juokiesi. 

Sansa prisivertė nusišypsoti, baimindamasi, kad jis lieps serui Merinui vėl 
smogti, jei nepaklausys, tačiau vis tiek neįtiko, nes karalius papurtė galvą. 

— Nusivalyk kraują, atrodai baisiai. 

Išorinis parapetas ėjo jai sulig smakru, tačiau palei vidinį kraštą nebuvo 
nieko - nebent ilgas krytis žemyn į kiemą, septyniasdešimt ar aštuoniasde- 
šimt pėdų. Tereikia pastumti, tarė ji sau. Jis stovi čia, priešais, vaipydamasis 

tomis kirmėlinėmis lūpomis. Tu tai gali, drąsino save. Gali. Padaryk tai da- 
bar. Nesvarbu, jei pati nukrisi su juo. Visai nesvarbu. 

- Štai, mergaite. - Sandoras Kligeinas atsiklaupė priešais ją, tarp jos ir 
Džofrio. Stebėtinai delikačiai tokiam dideliam vyrui jis nušluostė kraują, al- 
mantį iš sumuštos lūpos. 

Akimirka buvo prarasta. Sansa nuleido akis. 

— Ačiū, - padėkojo, kai jis baigė. Ji buvo gera mergaitė ir niekuomet ne- 
užmiršdavo mandagumo. 


DANEIRIS 


parnai temdė jos karštinės sapnus. 
Tu juk nenori pažadinti drakono, ar ne? 

Ji ėjo per ilgą menę po aukštomis akmeninėmis arkomis. Ji negali atsi- 
gręžti, privalo nežiūrėti. Priešais ją matėsi durys, iš tolo mažos, bet net ir iš 
tolo regėjo, kad jos nudažytos raudonai. Ji paskubino žingsnį ir jos basos 
kojos ant akmeninių grindų paliko kruvinus pėdsakus. 

Tu juk nenori pažadinti drakono, ar ne? 

Ji regėjo saulės spindulius Dotrakių jūroje, gyvoje plynėje, prisotintoje 
žemės ir ugnies kvapų. Vėjas šiureno žoles ir jos vilnijo kaip vanduo. Drogas 
laikė ją stipriose rankose, jo ranka glostė jos lytį, atvėrė ją ir pažadino tą mie- 
lą drėgnumą, kuris buvo tik jo vieno, ir jiems nusišypsojo žvaigždės, žvaigž- 
dės dienos danguje. „Namai, - sukuždėjo ji, kai jis jon įėjo ir pripildė savo 
sėklos, tačiau staiga žvaigždės dingo, mėlyname danguje suplakė didžiuliai 
sparnai ir pasaulis užsiliepsnojo. 

„juk nenori pažadinti drakono, ar ne? 

Sero Džoros veidas buvo perkreiptas ir liūdnas. 

- Reigaras buvo paskutinysis drakonas, - kalbėjo jai. Jis šildėsi perma- 
tomas rankas virš žioruojančių žarijų indo, kur įkaitę it anglys raudonavo 
akmeniniai kiaušiniai. Vieną akimirką jis buvo ten, o kitą - išnyko, jo kūnas 
tapo bespalvis, susiliejo su vėju. - Paskutinysis drakonas, - sukuždėjo jis, 
plonas kaip dūmas, ir dingo. Už savęs ji jautė tamsą, o raudonosios durys 
atrodė toliau nei bet kada. 

„juk nenori pažadinti drakono, ar ne? 

Viseiris stovėjo priešais ją ir šūkavo: 

- Drakonas nemaldauja, kekše. Tu neįsakinėsi drakonui. Aš esu drako- 
nas ir aš būsiu karūnuotas. - Išlydytas auksas kapsėjo jo veidu kaip vaškas, 
išdegindamas gilias vagas jo veide. - Aš drakonas ir būsiu karūnuotas! - kly- 
kė jis, ir jo pirštai gėlė kaip gyvatės, gnaibė ir suko jos spenelius, net kai akys 
išsprogo ir nuvarvėjo kaip želė per nudegusius ir pajuodavusius skruostus. 

„juk nenori pažadinti drakono... 

Raudonosios durys buvo toli priešais, ir ji jautė už savęs ledinį alsavimą. 
Jeigu jis ją užplūs, ji mirs tokia mirtimi, kuri bus daugiau nei mirtis, amžių 
amžiais kauks viena tamsoje. Ji pradėjo bėgti. 

„juk nenori pažadinti drakono... 

Viduje jautė kaitrą, siaubingą deginimą įsčiose. Jos sūnus buvo aukštas 
ir išdidus, varine Drogo oda ir jos sidabriniais plaukais, violetinėmis mig- 
dolų pavidalo akimis. Jis nusišypsojo ir pradėjo tiesti jai ranką, tačiau, kai 

pravėrė burną, iš jos siūbtelėjo ugnis. Ji matė per krūtinę degančią jo širdį, ir 
akimirksniu jis dingo, sudegė kaip peteliškė žvakės liepsnoje, virto pelenais. 
Ji verkė savo vaikelio, švelnios jo burnos ant krūties, tačiau jos ašaros, palie- 
tusios skruostus, virto garais. 

„nori pažadinti drakoną... 

Koridoriuje rikiavosi vaiduokliai, vilkintys išblukusiais karalių apdarais. 
Rankose jie laikė blyškios ugnies kalavijus. Jie turėjo sidabrinius plaukus, 
auksinius plaukus ir platininio baltumo plaukus, o jų akys buvo iš opalų ir 
ametistų, turmalinų ir nefritų. 

- Greičiau! - rėkė jie. - Greičiau, greičiau! - Ji bėgo, jos kojos palietusios 
lydė akmenis. - Greičiau! - visi it vienas šaukė vaiduokliai; ji klyktelėjo ir 
puolė pirmyn. Didžiulis skausmo peilis raižė jai nugarą ir ji pajuto atsive- 
riant odą, užuodė degančio kraujo smarvę ir pamatė sparnų šešėlį. Ir Danei- 
ris Targeirin nuskrido... 

„pažadinti drakoną... 

Durys dunksojo priešais ją, raudonosios durys, taip arti, taip arti, menė 
aplink skendėjo migloje, šaltis užnugaryje atlėgo. Dabar akmenys buvo din- 
gę ir ji skrido per Dotrakių jūrą, aukščiau ir aukščiau, žalios vilnys bangavo 
po ja, ir visi, kas gyvas ir kvėpuoja, su siaubu lėkė nuo jos sparnų šešėlio. Ji 
užuodė namus, ji juos matė, ten, už tų durų, žalius laukus ir mūrinius na- 
mus, ir rankas, kurios ją sušildys, tenai. Ji atplėšė duris. 

„drakoną... 

Ir išvydo savo brolį Reigarą, raitą ant eržilo, juodo kaip ir jo šarvai. Ugnis 
blyksėjo pro siaurą akių plyšį ant šalmo. 

- Paskutinysis drakonas, - slopiai kuždėjo sero Džoros balsas. - Pasku- 
tinysis, paskutinysis. - Dani pakėlė nusvidintą juodą antveidį. Veidas viduje 
buvo jos pačios. 

Po to ilgą laiką kankino tik skausmas, ugnis viduje ir žvaigždžių kuždėesiai. 

Ji pabudo nuo pelenų skonio. 

— Ne, - suaimanavo, - ne, prašau. 

— Chalysi? - Džiki pasilenkė prie jos lyg išsigandusi elnė. 

Palapinė skendėjo šešėlyje, tyli ir uždara. Nuo žarijų gorės į viršų kilo 
plėnys ir Dani akimis lydėjo jas per dūmų angą viršuje. Skridau, pagalvojo. 
Aš turėjau sparnus, aš skridau. Tačiau tai buvo tik sapnas. 

— Padėk man, - sukuždėjo, mėgindama atsikelti. - Atnešk man... - Jos 
balsas buvo jautrus kaip žaizda ir ji neprisiminė, ko norėjo. Kodėl jai taip 
skauda? Atrodė, lyg jos kūnas būtų suplėšytas į gabalus ir sudurstytas iš liku- 
čių. - Aš noriu... 

— Taip, chalysi. - Tiek ištarusi, Džiki dingo, rėkdama šovė iš palapinės. 
Dani reikėjo... kažko... kažko... ko? Tai buvo svarbu, ji žinojo. Tai buvo vie- 
nintelis dalykas, kuris buvo svarbus pasaulyje. Ji pasivertė ant šono ir pasi- 

rėmė ant alkūnės, grumdamasi su aplink kojas susipynusia antklode. Buvo 
taip sunku judėti. Pasaulis plaukė kažkokiam svaiguly. Aš turiu... 

Jie rado ją ant kilimo, ropojančią prie drakono kiaušinių. Seras Džora 
Mormontas pakėlė ją ir nunešė atgal į šilkinį guolį, nors ji beviltiškai su juo 
kovojo. Per jo petį ji matė savo tris tarnaites, Džogą siaurais ūsais ir platų, 
plokščią Miri Maz Dur veidą. 

- Aš privalau, - bandė pasakyti jiems. - Aš turiu... 

- „pamiegoti, princese, - tarė seras Džora. 

— Ne, - priešinosi Dani. - Prašau. Prašau. 

*- Taip. - Jis užklojo ją šilku, nors ji degė. - Pamiegokit ir sustiprėkit, cha- 
lysi. Grįžkite pas mus. - Ir tada atsirado Miri Maz Dur, maegi, glaudžianti 
puodelį prie jos lūpų. Ji paragavo gaižaus pieno ir kažko kito, kažko tiršto ir 
kartaus. Šiltas skystis nubėgo per smakrą. Kažkiek sugebėjo nuryti. Palapi- 
nėje pritemo ir ji vėl nugrimzdo į miegą. Šįkart ji nesapnavo. Ji plūduriavo, 
rami ir taiki, juodoje jūroje, kuri neturėjo krantų. 

Po kurio laiko - po nakties, po dienos ar po metų, negalėjo pasakyti - ji 
vėl pabudo. Palapinėje buvo tamsu, jos šilkinės sienos plakė lyg sparnais, vė- 
jui ūžtelėjus lauke. Šįkart Dani nebandė pakilti. 

- Iri, - pašaukė ji. - Džiki. Dorėja. - Jos prisistatė akimirksniu. - Man 
burna išdžiūvo, - tarė ji. - Visai išdžiūvo. - Ir jos atnešė jai vandens. Jis buvo 
šiltas ir beskonis, tačiau Dani godžiai jį išgėrė ir pasiuntė Džiki atnešti dar. 
Iri sudrėkino minkštą atraižą ir nušluostė jai kaktą. - Aš sirgau, - tarė Dani. 
Dotrakių mergina linktelėjo. - Kaip ilgai? - Audeklas ramino, tačiau Iri at- 
rodė tokia liūdna, kad ją išgąsdino. 

- Ilgai, - sukuždėjo. Kai Džiki atnešė daugiau vandens, su ja atėjo Miri 
Maz Dur, jos vokai buvo apsunkę nuo miego. 

— Gerkit, - liepė ji, dar kartą pakeldama Dani galvą prie puodelio, tačiau 
šįkart tai buvo vynas. Saldus, saldus vynas. Dani išgėrė ir atsigulė ant nuga- 
ros, klausydamasi švelnaus savo pačios alsavimo. Rankos ir kojos apsunko, 
ir ji vėl nugrimzdo į miegą. 

- Atneškit man... - sumurmėjo, jos balsas buvo neaiškus ir mieguistas. — 
Atneškit... Aš noriu palaikyti... 

- Ką? - paklausė maegi. - Ko jūs pageidaujate, chalysi? 

- Atneškit man... kiaušinį... drakono kiaušinį... prašau... - Jos blakstienos 
virto švininėmis ir ji buvo per daug išvargusi, kad jas nulaikytų. 

Kai ji pabudo trečią kartą, pro palapinės dūmų angą vidun pylėsi auksiniai 
saulės spinduliai, o jos rankos laikė apsivijusios drakono kiaušinį. Tai buvo 
blyškusis, jo žvynai - sviesto spalvos, išmarginti aukso ir bronzos gyslomis, ir 
Dani jautė jo karštį. Po guolio šilkais jos nuogą kūną išmušė smulkus prakai- 
tas. Drakono rasa, pagalvojo ji. Jos pirštai švelniai braukė per lukšto paviršių, 
užčiuopdami auksines gijas; giliai akmenyje ji pajuto kažką sukrutant ir tarsi 
pasirąžant. Tai jos negąsdino. Visa jos baimė dingo, sudegė. 

Dani palietė kaktą. Po prakaito plėvele jos oda buvo šalta, karštis dingęs. 
Ji atsisėdo. Akimirką apėmė svaigulys ir nuvėrė skausmas tarp šlaunų. Ta- 
čiau jautėsi stipri. Išgirdusios jos balsą atbėgo tarnaitės. 

— Vandens, - paprašė jų, - ąsotį vandens, šalčiausio, kokio galit surasti. Ir 
vaisių, manau. Datulių. 

— Klausom, chalysi. 

— Noriu pamatyti serą Džorą, - tarė ji stodamasi. Džiki atnešė šilkinę 
mantiją ir apgaubė ja pečius. - Ir pageidaučiau šiltos vonios, ir Miri Maz 
Dur, ir... - Atmintis sugrįžo staiga ir ji suvirpėjo. - Chalas Drogas, - prisi- 
vertė ištarti, su siaubu stebėdama jų veidus. - Ar jis... 

— Chalas gyvas, - tyliai atsakė Iri... tačiau Dani matė tamsą jos akyse, kai 
ištarė tuos žodžius, ir, vos spėjusi atsakyti, ji išskubėjo atnešti vandens. 

Ji pasisuko į Dorėją. 

— Papasakok man. 

— Aš... aš pakviesiu serą Džorą, - ištarė lysietė mergaitė, nulenkė galvą ir 
išlėkė iš palapinės. 

Džiki irgi būtų išlėkusi, tačiau Dani čiupo jai už riešo ir nepaleido. 

— Kas nutiko? Aš privalau žinoti. Drogas ir... mano vaikas. - Kodėl ji iki 
šiol neprisiminė vaiko? - Mano sūnus... Reigas... kur jis? Aš noriu jo. 

Jos tarnaitė nunarino akis. 

- Berniukas... jis neišgyveno, chalysi. - Jos balsas priminė išgąstingą kuš- 
tulį. 

Dani paleido jos riešą. Mano sūnus mirė, pagalvojo ji Džiki paliekant 
palapinę. Ji kažkaip žinojo. Ji žinojo nuo tada, kai pirmą kartą atsibudusi 
pamatė ašarojančią Džiki. Ne, ji žinojo dar prieš pabusdama. Sapnas grįžo, 
ūmus ir ryškus, ir ji prisiminė aukštą vyrą su varine oda ir ilgais, sidabriškai 
auksiniais plaukais, kaip jis užsiliepsnojo. 

Ji turėtų raudoti, pagalvojo, tačiau akys buvo sausos kaip pelenai. Ji rau- 
dojo sapne, ir ašaros ant skruostų virto garais. Visas sielvartas manyje išde- 
gintas, tarė sau. Slėgė liūdesys ir vis dėlto... ji jautė Reigą, tolstantį nuo jos, 
lyg jo niekada nė nebuvo. 

Po kelių akimirkų įžengę seras Džora ir Miri Maz Dur rado Dani sto- 
vinčią prie kitų dviejų drakono kiaušinių, likusių skrynioje. Atrodė, kad jie 
tokie pat karšti kaip tas, su kuriuo miegojo, o tai buvo keista. 

— Sere Džora, ateikite čia, - pašaukė. Ji paėmė jo ranką ir uždėjo ant juo- 
dojo kiaušinio su raudonomis vijomis. - Ką jaučiat? 

- Lukštą, kietą kaip akmuo. - Riteris buvo susirūpinęs. - Žvynus. 

— O karštį? 

— Ne. Šaltą akmenį. - Jis patraukė ranką. - Princese, ar gerai jaučiatės? Ar 
turėtumėt keltis tokia silpna? 

- Silpna? Aš stipri, Džora. - Kad jį pamalonintų, nusileido ant pagalvių 
krūvos. - Papasakokit man, kaip mirė mano vaikas. 

- Jis gimė negyvas, mano princese. Moterys sako... - Jis užsikirto ir Dani 
pamatė, kaip oda tiesiog karo ant jo ir kaip jis šlubčioja eidamas. 

— Pasakykit man, ką kalba moterys? 

Jis nusuko veidą. Jo akys neramiai lakstė. 

- Jos sako, kad vaikas buvo... 

Ji laukė, tačiau seras Džora negalėjo ištarti. Jo veidas patamsėjo iš gėdos. 
Jis pats atrodė pusiau lavonas. 

— Baisus, - pabaigė už jį Miri Maz Dur. Riteris buvo galingas vyras, ta- 
čiau tą akimirką Dani suprato, kad maegi dar stipresnė, ir žiauresnė, ir pavo- 
jingesnė. - Išsigimęs. Aš pati jį ištraukiau. Jis buvo žvynuotas kaip driežas, 
aklas, su uodegos liekana ir mažais odiniais sparnais lyg šikšnosparnio. Kai 
jį paliečiau, oda nusmuko nuo kaulo, o vidus buvo sugedęs, pilnas kirmėlių 
ir dvokė. Jis buvo negyvas jau seniai. 

Tamsa, pagalvojo Dani. Siaubinga tamsa, sėlinanti už nugaros jos įtrauk- 
ti. Jei būtų pažvelgusi atgal, būtų pražuvusi. 

— Mano sūnus buvo gyvas ir stiprus, kai seras Džora įnešė mane į šią pa- 
lapinę, - tarė ji. - Aš jaučiau, kaip jis spardosi, nekantraudamas gimti. 

- Tegu bus, kaip sakote, - atsakė Miri Maz Dur, - tačiau padaras, kuris 
išlindo iš jūsų įsčių, buvo toks, kaip nupasakojau. Mirtis gyveno toje palapi- 
nėje, chalysi. 

- Tik šešėliai, - kimiai tarė seras Džora, tačiau Dani jo balse girdėjo dve- 
jonę. - Aš mačiau, maegi. Aš mačiau jus, vieną, šokančią su šešėliais. 

- Kapas meta ilgus šešėlius, Geležini lorde, - tarė Miri. - Ilgus ir juodus, 
o pabaigoje jokia šviesa negali jų sulaikyti. 

Seras Džora pražudė jos sūnų, Dani žinojo. Jis tai padarė iš meilės ir išti- 
kimybės, bet įnešė ją ten, kur nė vienas gyvasis neturi įeiti, ir jos vaiką prarijo 
tamsa. Jis irgi tai žinojo; todėl papilkėjo jo veidas, įdubo akys, ėmė šlubuoti. 

- Šešėliai palietė ir jus, sere Džora, - tarė ji. Riteris neatsakė. Dani pa- 
sisuko į žiniuonę. - Jūs įspėjote mane, kad tik mirtimi galima sumokėti už 
gyvenimą. Aš maniau, kad kalbėjote apie žirgą. 

— Ne, - tarė Miri Maz Dur. - Tai buvo melas, kuriuo raminote save. Jūs 
žinojote kainą. 

Ar žinojo? Ar žinojo? Jei pažiūrėsiu atgal, pražūsiu. 

— Kaina sumokėta, = tarė Dani. - Žirgas, mano vaikas, Kuoras ir Kvotas, 
Hagas ir Koholas. Buvo mokėta, mokėta, mokėta. - Ji pakilo nuo pagalvių. - 
Kur chalas Drogas? Parodyk man jį, maldingoji, maegi, kraujo užkalbėtoja, 
kad ir kas tu esi. Parodyk man chalą Drogą. Parodyk man, ką nusipirkau už 
sūnaus gyvybę. 

— Kaip įsakysite, chalysi, - tarė senoji moteris. - Ateikite, nuvesiu jus pas jį. 

Dani buvo silpnesnė, nei įsivaizdavo. Seras Džora pakišo ranką ir padėjo 
stovėti. 

— Vėliau tam bus užtektinai laiko, princese, - tarė jis tyliai. 

— Aš noriu pamatyti jį dabar, sere Džora. 

Išėjus iš palapinės prieblandos pasaulis atrodė akinančiai ryškus. Saulė 
spigino kaip išlydytas auksas, o žemė buvo išdeginta ir tuščia. Jos tarnai- 
tės laukė su vaisiais, vynu ir vandeniu, o Džogas priėjo padėti serui Džo- 
rai jos paremti. Agas ir Racharas stovėjo už jų. Nuo saulės spindesio ant 
smėlio buvo sunku ką nors įžiūrėti, tad Dani pakėlė ranką ir prisidengė 
akis. Ji matė laužų pelenus, kelis kuinus, vangiai klaidžiojančius ir ieškan- 
čius grybšnelio žolės, išmėtytas palapines ir miegamuosius paklotus. Į ją 
paspoksoti susirinko būrelis vaikų, o už jų ji pastebėjo triūsiančias moteris 
ir sudžiūvusius seniokus, pavargusiomis akimis goksančius į plyną mėlyną 
dangų, atsainiai gainiojančius kraujamuses. Suskaičiavus gal būtų šimtas 
žmonių, ne daugiau. Kur kiti keturiasdešimt tūkstančių įkūrė stovyklą, tik 
vėjas ir dulkės težino. 

— Drogo chalasaras išsiskirstė, - tarė ji. 

— Negalintis joti chalas negali būti chalu, - tarė Džogas. 

— Dotrakiai seka tik stipriuosius, - tarė seras Džora. - Atsiprašau, prince- 
se. Nebuvo kaip jų sulaikyti. Ko Ponas, pasivadinęs chalu, išvyko pirmasis, ir 
daugelis nusekė paskui jį. Netrukus taip pasielgė ir ko Džakas. Kiti dingdavo 
naktis po nakties, dideliais pulkais ir mažomis grupelėmis. Dotrakių jūroje 
dabar yra tuzinas naujų chalasarų, kai kadaise buvo tik Drogo. 

- Liko seni, - tarė Agas, - išsigandę, silpni ir ligoti. Ir mes, kurie prisiekė- 
me. Mes likome. 

— Jie pasiėmė chalo Drogo bandas, chalysi, - tarė Racharas. - Mūsų buvo 
per mažai jiems sustabdyti. Stipresniojo teisė atimti iš silpno. Jie pasiėmė ir 
daug vergų, chalo ir jūsų, nors keletą jų paliko. 

— O Erėją? - paklausė Dani, prisiminusi išgąsdintą vaiką, kurį išgelbėjo 
prie avių tautos miesto sienų. 

- Ją pasigrobė Magas, kuris dabar yra chalo Džako kraujo raitelis, - tarė 
Džogas. - Jis jodė ją iš viršaus ir iš apačios, tada atidavė ją savo chalui, o Dža- 
kas ją perleido kitiems savo kraujo raiteliams. Jų buvo šeši. Kai su ja baigė, 
perrėžė gerklę. 

— Tokia buvo jos lemtis, chalysi, - tarė Agas. 

Jei pažvelgsiu atgal, pražūsiu. 

— Tai buvo žiauri lemtis, - tarė Dani, - tačiau ne tokia žiauri, kokia ištiks 
Magą. Pažadu jums senųjų ir naujųjų dievų vardu, avių tautos dievu ir arklių 
tautos dievu, ir visais dievais, kiek jų yra. Prisiekiu jums Kalnų Motina ir 
Pasaulio Įsčiomis. Prieš man su jais baigiant, Magas ir Džakas mels pasigai- 
lėjimo, kokį parodė Erėjai. 

Dotrakiai pasikeitė nepatikliais žvilgsniais. 

— Chalysi, - paaiškino tarnaitė Iri tarsi vaikui, - Džakas dabar chalas su 
dvidešimčia tūkstančių raitelių. 

Ji iškėlė galvą. 

- O aš esu Daneiris Stormborn iš Targeirinų giminės, Eigono Užkariau- 
tojo ir Meigoro Žiauriojo bei senosios Valyrijos kraujo. Aš esu drakono du- 
kra ir prisiekiu jums, šie vyrai mirs klykdami. Dabar nuveskite mane pas 
chalą Drogą. 

Jis gulėjo ant plikos raudonos žemės ir spoksojo į saulę. 

Tuzinas kraujamusių įsitaisė ant jo kūno, nors jis, atrodė, jų nejaučia. 
Dani nubaidė jas ir suklupo prie jo. Jo akys buvo plačiai atmerktos, tačiau jos 
nematė, ir ji iš karto suprato, kad jis aklas. Kai sukuždėjo jo vardą, jis, atro- 
do, neišgirdo. Žaizda ant krūtinės buvo beveik sugijusi, ją užtraukęs randas 
buvo pilkas, raudonas ir bjaurus. 

— Kodėl jis čia vienas guli saulėje? - paklausė jų. 

- Atrodo, kad jam patinka šiluma, princese, - paaiškino seras Džora. - Jo 
akys seka saulę, nors jis jos nemato. Jis gali eiti tam tikru būdu. Jis eis ten, 
kur jį vesite, bet ne toliau. Jis valgys, jei įdėsite maisto į burną, gers, jei pa- 
šlakstysite vandens jam ant lūpų. 

Dani švelniai pabučiavo savo saulę ir žvaigždes į kaktą ir susidūrė su Miri 
Maz Dur. 

- Jūsų kerai brangūs, maegi. 

- Jis gyvas, - tarė Miri Maz Dur. - Jūs prašėte gyvybės. Jūs sumokėjote 
už gyvybę. 

— Tai nėra gyvenimas tokiam, koks buvo Drogas. Jo gyvenimas buvo juo- 
kas, čirškanti ugniakure mėsa ir arklys tarp kojų. Jo gyvenimas buvo arachas 
rankoje ir plaukuose tilindžiuojantys varpeliai, kai jodavo sutikti priešo. Jo 
gyvenimas buvo jo kraujo raiteliai ir aš, sūnus, kurį turėjau jam padovanoti. 

Miri Maz Dur neatsakė. 

— Kada jis taps toks, koks buvo? - norėjo žinoti Dani. 

— Kai saulė patekės vakaruose, o nusileis rytuose, - atsakė Miri Maz 
Dur. - Kai išdžius jūros, o kalnus it lapus išpustys vėjai. Kai jūsų įsčiose 
vėl užsimegs vaisius ir jūs išnešiosite gyvą kūdikį. Tada jis sugrįš, ir ne 
anksčiau. 

Dani mostelėjo į serą Džorą ir kitus. 

- Palikite mus. Aš pakalbėsiu su šia maegi viena. - Mormontas ir dotra- 
kiai pasitraukė. - Tu žinojai, - prabilo Dani, kai jos liko vienos. Jai skaudėjo, 
viduje ir išorėje, tačiau įniršis suteikė stiprybės. - Žinojai, ką perku, žinojai 
kainą ir vis dėlto leidai ją sumokėti. 

- Jie neturėjo sudeginti mano šventyklos, - taikiai tarė stambi, plokščia- 
nosė moteris. - Tai supykdė Didįjį Ganytoją. 

- Tai nebuvo dievų darbas, - šaltai tarė Dani. Jei atsigręšiu, pražūsiu. - Tu 
apgavai mane. Tu nužudei mano vaiką negimusį. 

- Eržilas, kuris apžergs pasaulį, dabar nebesudegins miestų. Jo chalasaras 
nebesutryps jokios tautos į dulkes. 

— Aš tave užtariau, - sielvartingai tarė Dani. - Aš tave išgelbėjau. 

- Išgelbėjot mane? - drėbė lazarinų moteris. - Trys raiteliai mane paėmė, 
ir ne taip, kaip vyras paima moterį, bet iš nugaros, kaip šunes kalę. Ketvirtas 
buvo manyje, kai jūs jojot pro šalį. Kaipgi jūs mane išgelbėjot? Mačiau, kaip 
sudegė mano dievo namai, kur išgydžiau daugybę gerų žmonių. Mano na- 
mus jie irgi sudegino, o gatvėje regėjau krūvas galvų. Mačiau galvą kepėjo, 
kuris kepė man duoną. Mačiau galvą berniuko, kurį vos prieš tris mėnulius 
išgelbėjau nuo karštinės, kad neapaktų. Girdėjau verkiančius vaikus, kai rai- 
teliai ginė juos botagais. Pakartokit, tai ką jūs išgelbėjot? 

- Jūsų gyvybę. 

Miri Maz Dur žiauriai nusijuokė. 

- Pažiūrėkite į savo chalą ir pamatysite, ko verta gyvybė, kai visa kita pra- 
Žuvę. 

Dani pašaukė savo chaso vyrus ir liepė jiems surišti Miri Maz Dur rankas 
ir kojas, tačiau maegi nusišypsojo jai, kai ją nuvedė, tarsi jos abi turėtų ben- 
drą paslaptį. Tik žodis, ir Dani būtų galėjusi džiaugtis jos galva... tačiau ką ji 
būtų turėjusi? Galvą? Jei gyvenimas bevertis, tai ko verta mirtis? 

Jie nuvedė chalg Drogą į jos palapinę, ir Dani įsakė prileisti vonią ir šįkart 
vandenyje nebuvo kraujo. Ji pati jį nuprausė, nuplovė purvą ir dulkes nuo 
jo rankų ir krūtinės, nuvalė jam veidą minkštu skudurėliu, išmuilino jo il- 
gus juodus susivėlusius plaukus ir šukavo juos tol, kol jie vėl sutviskėjo, kaip 
ji prisiminė. Buvo jau gerokai sutemę, kai ji baigė, ir Dani jautėsi išsekusi. 
Ji stabtelėjo užkąsti ir atsigerti, tačiau tegalėjo paknebinėti datulę ir nuryti 
gurkšnį vandens. Miegas gal būtų atgaivinęs, tačiau ji miegojo pakankamai... 
tiesą sakant, per ilgai. Ji buvo skolinga šią naktį Drogui, už visas naktis, ku- 
rios buvo ir gal dar bus. 

Ją lydėjo prisiminimas apie jų pirmąjį kartą, kai ji išsivedė jį į tamsą, nes 
dotrakiai tikėjo, kad visi svarbiausi žmogaus gyvenimo įvykiai turi nutikti 
po atviru dangumi. Ji tikino save, kad esama galingesnių jėgų nei neapy- 
kanta, ir kerų, senesnių ir tikresnių nei maegi išmokti Ašajuje. Naktis buvo 
juoda ir be mėnulio, tačiau virš galvos ryškiai degė tūkstančiai žvaigždžių. Ji 
priėmė tai kaip lemtį. 

Nebuvo minkštos žolės antklodės, kuri juos priglaustų, tik dulkėta žemė, 
plika ir nusėta akmenimis. Nešlamėjo vėjyje medžiai ir nebuvo upių, nura- 
minančių jos baimę švelnia vandens muzika. Dani tarė sau, kad pakaks ir 
žvaigždžių. 

- Atmink, Drogai, - kuždėjo ji. - Atmink mūsų pirmąją naktį drauge, 
tądien, kai susituokėme. Atmink tą naktį, kai pradėjome Reigą, su chalasaru 
aplink mus ir į mane įsmeigtas savo akis. Atmink, kokie šalti ir tyri buvo van- 
denys Pasaulio Įsčiose, mano saule ir žvaigždės. Atmink ir grįžk pas mane. 

Po gimdymo ji dar buvo pernelyg jautri ir suplėšyta, kad priimtų jį į save, 
kaip norėjo, tačiau Dorėja buvo išmokiusi ją kitų būdų. Dani naudojosi ran- 
komis, burna, krūtimis. Ji raižė jį nagais, apibėrė bučiniais, kuždėjo ir mel- 

dėsi, pasakojo jam istorijas, o galiausiai nuplovė ašaromis. Tačiau Drogas 
nieko nejautė, nekalbėjo ir nepakilo. 

Kai blyški aušra drykstelėjo tuščiame horizonte, Dani žinojo, kad tikrai 
jį prarado. 

— Kai saulė tekės vakaruose ir leisis rytuose, - liūdnai tarė ji. - Kai išdžius 
jūros ir kalnus it lapus išpustys vėjai. Kai: mano įsčiose vėl sujudės vaikas ir 
aš pagimdysiu gyvą kūdikį. Tada tu pas mane sugrįši, mano saule ir žvaigž- 
dės, ir ne anksčiau. 

Niekada, klykė tamsa. Niekada, niekada, niekada. 

Palapinėje Dani rado minkšto šilko pagalvę, prikimštą plunksnų. Grįž- 
dama prie Drogo, savo saulės ir žvaigždžių, spaudė ją prie krūtų. Jei žvilgte- 
lėsiu atgal, pražūsiu. Skaudėjo net eiti, ir ji tenorėjo miegoti, miegoti ir nesa- 
pnuoti. 

Ji priklaupė, pabučiavo Drogą į lūpas ir prispaudė pagalvę jam ant veido. 


TYRIONAS 


T ieturi mano sūnų, - tarė Taivinas Lanisteris. 

J Tikrai taip, milorde, - pasiuntinio balsas buvo prislopęs iš nuovargio. 
Ant jo suplėšyto apsiausto krūtinės per sudžiūvusį kraują vos galėjai įžiūrėti 
Kreikholo ruožuotą šerną. 

Vieną iš sūnų, pagalvojo Tyrionas. Jis gurkštelėjo vyno ir neištarė nė žo- 
džio, mąstydamas apie Džeimį. Pakėlus ranką, alkūnę persmelkė skausmas, 
primindamas trumpo mūšio skonį. Jis mylėjo savo brolį, tačiau net už visą 
Kasterli Uolos auksą nebūtų norėjęs būti su juo Kuždesių miške. 

Jo tėvo sukviesti kapitonai ir vėliavininkai nutilo, pasiuntiniui dėstant 
naujienas. Girdėjosi tik ilgo bendrojo kambario židinyje spragsinčios ir 
šnypščiančios malkos. 

Po ilgos ir sunkios kelionės į pietus galimybė bent naktį praleisti smu- 
klėje labai pradžiugino Tyrioną... nors jis troško, kad tai nebūtų vėl ši smu- 
klė su visais prisiminimais. Jo tėvas nustatė varginantį tempą ir tai atsiliepė. 
Mūšyje sužeisti vyrai iš visų jėgų stengėsi neatsilikti arba buvo paliekami 
likimo valiai. Kasryt šalikelėje likdavo gulėti po kelis vyrus, kurie užmigę 
nebepabudo. Kiekvieną popietę po keletą sukniubdavo kelyje. O kas vakarą 
dar po kelis dezertyruodavo, išslinkdami į sutemas. Tyrioną gundė galimybė 
sprukti kartu su jais. 

Jis buvo viršuje, mėgavosi pūkinių patalų ir Šei kūno šiluma, kai skvairas 
jį pažadino ir pranešė apie raitelį, atvykusį su niūriomis žiniomis iš Rivera- 
no. Tad viskas buvo veltui. Skuba į pietus, begaliniai forsuoti žygiai, pakelėse 
palikti lavonai... viskas veltui. Robas Starkas jau seniai pasiekė Riveraną. 

— Kaip tai galėjo nutikti? - suaimanavo seras Haris Sviftas. - Kaip? Net 
po Kuždesių miško Riveraną buvai apsupęs geležiniu žiedu, milžiniškomis 
pajėgomis... kokia beprotybė paskatino serą Džeimį padalinti savo vyrus į 
tris atskiras stovyklas? Juk jis suvokė, kokie pažeidžiami jie tampa? 

Geriau nei tu, tu besmakri baily, pagalvojo Tyrionas. Džeimis gal ir pra- 
rado Riveraną, tačiau jį pykdė, kad brolį pliekia tokie tipai kaip Sviftas, be- 
gėdis pataikūnas, kurio didžiausias laimėjimas - kad apvesdino tokią pačią 
besmakrę dukterį su seru Kevanu ir taip susijungė su Lanisteriais. 

— Aš būčiau padaręs tą patį, - atsakė jo dėdė kur kas ramiau, nei būtų 
atsakęs Tyrionas. - Jūs nesat matęs Riverano, sere Hari, antraip Žinotumėt, 
kad Džeimis turėjo ne kažin kokį pasirinkimą. Pilis stovi smaigalyje žemės, 
kur Akmenvartis įteka į Raudonąją Trišakio Šaką. Upės sudaro du trikampio 
kraštus ir, kilus grėsmei, Tuliai pakelia užtvankos vartus aukštyn upe ir pri- 
pildo platų griovį iš trečio krašto, paversdami Riveraną sala. Sienos kyla tie- 

siai iš vandens ir iš savo bokštų gynėjai puikiai mato priešingus krantus per 
daugelį mylių aplinkui. Kad užkirstų visas prieigas, apsiautėjas turi įrengti 
vieną stovyklą į šiaurę nuo Akmenvarčio, vieną - į pietus nuo Raudonosios 
Šakos, o trečią tarp upių, į vakarus nuo griovio. Kito būdo nėra, jokio. 

— Seras Kevanas sako tiesą, milordai, - įsiterpė pasiuntinys. - Mes ap- 
tvėrėme stovyklas nusmailintais mietais, tačiau to nepakako, ypač negavus 
įspėjimo ir upėms skiriant mus vienus nuo kitų. Pirmiausia jie puolė šiau- 
rinę stovyklą. Niekas to nesitikėjo. Markas Paiperis puldinėjo mūsų atsargų 
vežimus, tačiau jis neturėjo nė penkiasdešimties vyrų. Seras Džeimis išvyko 
su jais susidoroti naktį prieš tai... na, bent jau taip manėm, kad su jais. Mums 
sakė, kad Starko pajėgos yra į rytus nuo Žaliosios Šakos ir žygiuoja į pietus... 

— O jūsų žvalgai? — sero Gregorio Kligeino veidas atrodė iškaltas iš 
akmens. Ugnis židinyje jo odai suteikė švelnų oranžinį atspalvį ir metė gilius 
šešėlius ant akiduobių. - Jie nieko nematė? Jūsų neįspėjo? 

Krauju aptekęs pasiuntinys papurtė galvą. 

— Mūsų žvalgai dingdavo. Manėme, kad tai Marko Paiperio darbas. Tie, 
kurie grįžo, nieko nematė. 

- Žvalgui, kuris nieko nemato, akys nereikalingos, - pareiškė Kalnas. - 
Išpjaukit jas ir atiduokit naujam. Pasakykit jam, kad viliatės, jog keturios 
akys matys geriau nei dvi... jei ne, vyras po jo turės šešias. 

Lordas Taivinas Lanisteris pasuko veidą ir pažiūrėjo į serą Gregorį. Ty- 
rionas matė aukso mirgėjimą šviesai pliskant tėvo lėliukėse, tačiau negalėjo 
pasakyti, ar žvilgsnis buvo pritarimo ar pasibjaurėjimo. Lordas Taivinas ta- 
ryboje dažnai būdavo tylus, verčiau išklausydavo, prieš prabildamas, įprotis, 
kurį Tyrionas pats stengėsi išsiugdyti. Vis dėlto ši tyla buvo nebūdinga net 
jam, o vynas stovėjo nepaliestas. 

- Sakai, jie atėjo naktį, - pasitikslino seras Kevanas. 

Išvargęs vyras linktelėjo. 

— Būriui vadovavo Juodoji Žuvis: išpjovė mūsų sargybinius ir nugriovė 
aštriatvores pagrindiniam puolimui. Kai mūsų vyrai susivokė, kas vyksta, 
raiteliai jau lėkė griovio krantais, šuoliavo per stovyklą su kalavijais ir de- 
glais rankose. Aš miegojau vakarinėje stovykloje tarp upių. Pasigirdus mū- 
šio triukšmui ir išvydus liepsnojančias palapines, lordas Braksas nuvedė mus 
prie plaustų ir mes bandėme perplaukti upę skersai, tačiau srovė mus nešė že- 
myn, o Tuliai apsvaidė akmenimis iš katapultų ant sienų. Mačiau vieną plaus- 
tą sudaužytą į šipulius ir tris kitus apverstus, vyrai krito į upę ir skendo... o tie, 
kuriems pasisekė perplaukti, rado kitame krante laukiančius Starkus. 

Seras Elementas Braksas, kuris segėjo ant šarvų sidabrinį raudoną ap- 
siaustą, žvelgė kaip žmogus, kuris nesupranta, ką išgirdęs. 

- Milordas tėvas... 

- Atleiskite, milorde, - tarė pasiuntinys. - Lordas Braksas vilkėjo plokšti- 
niais šarvais, kai apvirto plaustas. Jis buvo labai narsus... 

Jis buvo kvailys, pagalvojo Tyrionas, sukiodamas taurę ir spitrėdamasis 
į vyno gelmes. Keltis per upę naktį paprastu plaustu, vilkint šarvus, kai ki- 
toje pusėje laukia priešas... jeigu tai drąsa, tada jis visuomet bailys. Kažin, 
ar lordas Braksas jautėsi labai narsus, kai plieno svoris gramzdino jį į juodų 
vandenų dugną. 

— Stovyklą tarp upių taip pat nusiaubė, - pasakojo pasiuntinys. — Kol 
mes mėginome persikelti, dar daugiau Starkų įsiveržė iš vakarų, dvi ko- 
lonos šarvuotų raitelių. Mačiau lordo Amberio milžiną su grandinėmis ir 
Molisterių erelį, tačiau juos vedė berniukas su baisingu vilku, bėgančiu ša- 
lia jo. Aš pats nemačiau, tačiau sako, kad tas žvėris užmušė keturis vyrus ir 
suplėšė į gabalus tuziną žirgų. Mūsų ietininkai skydais sudarė sieną ir atlai- 
kė pirmąjį jų puolimą, tačiau kai Tuliai pamatė, kad mūšis prasidėjo, atvėrė 
Riverano vartus, Titas Blekvudas išvedė būrį per pakeliamąjį tiltą ir puolė 
juos iš užnugario. 

— Dievai mus tesaugo, - tepasakė lordas Lefordas. 

- Greitdžonas Amberis sudegino apsiausties bokštus, kuriuos buvome 
pastatę, o lordas Blekvudas rado serą Edmurą Tulį, surakintą grandinėmis 
tarp kitų belaisvių, ir juos visus išlaisvino. Mūsų pietinei stovyklai vadovavo 
seras Forlėjus Presteris. Jis atsitraukė, pamatęs, kad kitos stovyklos prarastos, 
su dviem tūkstančiais ietininkų ir tiek pat lankininkų, tačiau tirošių samdo- 
mas kalavijuotis, kuris vedė jo laisvuosius raitelius, nutraukė jo vėliavas ir 
perėjo pas priešą. 

— Tebūnie jis prakeiktas. - Jo dėdė Kevanas atrodė labiau piktas nei nu- 
stebęs. - Įspėjau Džeimį nepasitikėti tuo perėjūnu. Vyras, kuris kaunasi už 
pinigus, ištikimas tik savo piniginei. 

Lordas Taivinas susinėrė pirštus pasmakrėje. Jam klausant judėjo tik 
akys. Jo šiurkščios auksinės žandenos puošė tokį ramų veidą, kad jis galėjo 
būti kaukė, tačiau Tyrionas matė mažyčius prakaito lašelius, nusagsčiusius 
nuskustą tėvo galvą. 

— Kaip tai galėjo nutikti? - vėl suinkštė seras Sviftas. - Seras Džeimis pa- 
imtas, apsiaustis pralaužta... tai katastrofa! 

Seras Adamas Marbrandas tarė: 

- Esu tikras, mes visi dėkingi, kad pabrėži akivaizdžius dalykus, sere 
Hari. Klausimas tik, ką darysime? 

— Ką galime padaryti? Džeimio pajėgos arba sumuštos, arba paimtos į ne- 
laisvę, arba spruko, o Starkai ir Tuliai stovi tiesiai ant kelio tarp mūsų ir visų 
atsargų. Mes atkirsti nuo vakarų! Jie gali žygiuoti į Kasterli Uolą, jei panorės, 
ir niekas jų nesustabdys. Milordai, mes sumušti. Turime derėtis dėl taikos. 

- Taikos? - Tyrionas mąsliai pateliūskavo vyną, gurkštelėjo, ir numetė 
tuščią taurę ant žemės, kur ji sudužo į tūkstančius šukių. - Štai jūsų taika, 
sere Hari. Mano mielasis sūnėnas sulaužė ją visiems laikams, kai nuspren- 
dė papuošti Raudonosios pilies kuorus lordo Edardo galva. Bus paprasčiau 

jums išgerti iš šios taurės nei įtikinti Robą Starką sudaryti taiką dabar. Jis 
laimi... ar jūs nepastebėjot? 

— Du mūšiai dar ne visas karas, - nenusileido seras Adamas. - Mes dar 
toli gražu nepralaimėjom. Norėčiau gauti progą pats išmėginti savo kalaviją 
su Starko berniuku. 

— Galbūt jie sutiks sudaryti paliaubas ir leis mums pasikeisti belaisviais, - 
pasiūlė lordas Lefordas. 

— Nebent būtų keičiamasi trys už vieną, antraip mes neprilygsime, - 
rūgščiai tarė Tyrionas. - O ką mes galime pasiūlyti už mano brolį? Pūvančią 
lordo Edardo galvą? 

— Girdėjau, kad karalienė Sersi turi rankos dukteris, - viltingai tarė Le- 
fordas. - Jei atiduosime jaunuoliui seseris... 

Seras Adamas paniekinamai prunkštelėjo. 

- Jis turi būti beviltiškas šiknius, kad keistų Džeimio Lanisterio gyvybę į 
dvi mergaites. 

— Tada turime išpirkti serą Džeimį, kad ir kiek paprašytų, - tarė lordas 
Lefordas. 

Tyrionas pavartė akis. 

- Jei Starkams prisireiks aukso, jie gali išlydyti Džeimio šarvus. 

- Jei siūlysime paliaubas, jie palaikys mus silpnais, - ginčijosi seras Ada- 
mas. - Turime žygiuoti link jų nieko nelaukę. 

— O gal mūsų draugai dvare galėtų prisidėti prie mūsų su naujais pul- 
kais, - tarė seras Haris. - Ir kas nors turi grįžti į Kasterli Uolą ir surinkti 
naujas pajėgas. 

Lordas Taivinas Lanisteris atsistojo. 

- Jie turi mano sūnų, - dar kartą ištarė jis balsu, kuris kirto per klegesį 
kaip kalavijas per sviestą. - Palikite mane. Visi. 

Kaip visuomet klusnus Tyrionas pakilo išeiti su visais, tačiau tėvas žvilgs- 
niu jį sustabdė. 

— Ne, tu, Tyrionai, pasilik. Ir tu, Kevanai. Visi kiti dingstat. 

Tyrionas vėl įsitaisė ant suolo, iš nuostabos netekęs žado. Seras Kevanas 
perėjo per kambarį iki vyno statinių. 

— Dėdėe, - šūktelėjo Tyrionas, - jei būtumėte toks malonus... 

— Štai. - Tėvas padavė jam taurę su nepaliestu vynu. 

Dabar Tyrionas tikrai sumišo. Jis išgėrė. 

Lordas Taivinas atsisėdo. 

— Esi teisus dėl Starko. Jei būtų gyvas, galėtume pasinaudoti lordu Edar- 
du ir sudaryti taiką su Vinterfelu ir Riveranu, taiką, kuri mums duotų laiko 
susidoroti su Roberto broliais. Nužudė... - Jo ranka susigniaužė į kumštį. - 
Beprotybė. Visiška beprotybė. 

— Džofas tik vaikas, - pabrėžė Tyrionas. - Jo amžiaus aš ir pats esu iškrė- 
tęs kvailysčių. 


SOSTŲ ŽAIDIMAS 595 


Tėvas metė į jį aštrų žvilgsnį. 

— Kaip suprantu, turėtume džiaugtis, kad jis dar nevedė kekšės. 

Tyrionas siurbčiojo vyną, svarstydamas, kaip atrodytų lordas Taivinas, 
jei jis sviestų taurę jam į veidą. 

- Mūsų padėtis blogesnė, nei tu žinai, - kalbėjo tėvas. - Regis, turime 
naują karalių. 

Seras Kevanas atrodė it stabo ištiktas. 

— Naują - ką? Ką jie padarė Džofriui? 

Plonose lordo Taivino lūpose žaidė blyški paniekos šypsenėlė. 

— Nieko... kol kas. Mano anūkas vis dar sėdi Geležiniame soste, tačiau 
eunuchas girdėjo gandų iš pietų. Renlis Barateonas Haigardene prieš porą 
savaičių vedė Mardžerę Tairel ir dabar paskelbė savo teises į karūną. Jo nuo- 
takos tėvas ir broliai priklaupė ir prisiekė savo kalavijais. 

— Tai sielvartingos žinios. - Serui Kevanui susiraukus, kaktoje įsirėždavo 
gilios raukšlės. 

— Mano dukra įsako mums nedelsiant joti į Karaliaus Uostą ir ginti Rau- 
donąją pilį nuo karaliaus Renlio ir Gėlių riterio. - Jis suspaudė lūpas. - Įsako 
mums, įsidėmėkite. Karaliaus ir tarybos vardu. 

— Kaip karalius Džofris priėmė naujienas? - su tam tikra pikta nuostaba 
paklausė Tyrionas. 

- Sersi dar nesiteikė jam pranešti, - tarė lordas Taivinas. - Ji mano, kad 
jis panorės pats žygiuoti prieš Renlį. 

— Su kokia kariuomene? - paklausė Tyrionas. - Tikiuosi, nesiruošiat jam 
atiduoti šitos? 

- Jis sako, kad ves miesto sargybą, - tarė lordas Taivinas. 

- Jei jis išsives sargybą, miestą paliks neginamą, - tarė seras Kevanas. — 
O su lordu Staniu Dragonstoune... 

- Taip. - Lordas Taivinas pažvelgė į sūnų. - Maniau, kad tai tu sutvertas 
visiems juokinti, Tyrionai, tačiau, regis, būsiu suklydęs. 

— Kodėl, tėve? - tarė Tyrionas. - Tai nuskambėjo kone kaip pagyrimas. - 
Jis palinko į priekį. - O dėl Stanio? Juk jis vyresnis, ne Renlis. Ką jis mano 
apie brolio ambicijas? 

Tėvas susiraukė. 

— Nuo pat pradžių jaučiau, kad Stanis yra didesnė grėsmė nei visi kiti 
kartu sudėti. Tačiau kol kas jis nieko nedaro. Tiesa, Veiris girdi gandų. Stanis 
stato laivus, Stanis samdo kalavijuočius, Stanis atsigabeno šešėlių užkalbė- 
toją iš Ašajaus. Ką tai reiškia? Ar bent kas nors iš to yra tiesa? - Jis irzliai 
trūktelėjo pečiais. - Kevanai, atnešk mums žemėlapį. 

Seras Kevanas padarė ko prašomas. Lordas Taivinas išvyniojo odą ir iš- 
lygino. 

— Džeimis mus paliko keblioje padėtyje. Ruzas Boltonas ir jo pajėgų li- 
kučiai yra į šiaurę nuo mūsų. Priešai laiko Dvynius ir Keilino Griovį. Robas 

Starkas įsitaisęs vakaruose, tad mes negalime atsitraukti į Lanisportą ir Kas- 
terli Uolą, nebent nusiteiktume mūšiui. Džeimis paimtas į nelaisvę ir jo ka- 
riuomenė nebeegzistuoja. Toras iš Myro ir Berikas Dondarionas toliau pul- 
dinėja mūsų sąjungininkus. Į rytus turime Arinus, Dragonstoune sėdi Stanis 
Barateonas, o pietuose buria vėliavininkus Haigardenas ir Stormsendas. 

Tyrionas kreivai šyptelėjo. 

— Daugiau drąsos, tėve. Bent jau Reigaras Targeirinas tebėra negyvas. 

- Tikėjausi, kad pasiūlysi mums daugiau nei vien pokštus, Tyrionai, - 
tarė lordas Taivinas Lanisteris. 

Seras Kevanas susiraukė virš žemėlapio, raukšlės išvagojo kaktą. 

— Dabar Robas Starkas turės Edmurą Tulį ir Trišakio lordus. Jungtinės jų 
pajėgos gali pranokti mūsiškes. O Ruzui Boltonui likus už mūsų... Taivinai, 
jei mes ilgiau stovėsim čia, bijau, kad atsidursime tarp trijų kariuomenių. 

— Neturiu jokių ketinimų likti čia. Turime užbaigti savo reikalus su jau- 
nuoju lordu Starku, kol Renlis Barateonas neišžygiavo iš Haigardeno. Bol- 
tonas manęs nejaudina. Jis išvargęs, o prie Žaliosios Šakos mes jį dar labiau 
nukamavome. Jis vysis lėtai. Taigi... rytoj Žygiuojame į Heirinholą. Kevanai, 
noriu, kad sero Adamo žvalgai išžvalgytų kelią. Duok jam tiek vyrų, kiek 
reikia, ir išsiųskite juos grupėmis po keturis. Nepakęsiu daugiau dingimų. 

— Klausau, milorde, bet... kodėl į Heirinholą? Tai niauri, nelaiminga vie- 
ta. Kai kas sako, kad ji prakeikta. 

- Tegu, - tarė lordas Taivinas. - Paleisk serą Gregorį ir pasiųsk jį priešais 
mus su savo plėšikais. Dar išsiųsk Vargą Houtą ir jo laisvuosius raitelius bei 
serą Eimorį Lorčą. Kiekvienas turės po tris šimtus raitelių. Pasakyk jiems, 
kad noriu matyti upių žemes liepsnojančias nuo Dievo Akies iki Raudono- 
sios Šakos. 

- Jie jas supleškins, - stodamasis tarė seras Kevanas. - Duosiu įsaky- 
mus. - Jis nusilenkė ir pasuko išeiti. 

Likus dviese, lordas Taivinas žvilgtelėjo į Tyrioną. 

- Tavo laukiniams patiktų truputį paplėšikauti. Pasakyk jiems, kad gali 
joti su Vargu Houtu ir grobti, kas jiems patinka - gėrybes, atsargas, moteris; 
lai pasiima viską, ką nori, o visa kita sudegina. 

- Mokyti Šiagą ir Timetą kaip plėšikauti yra tas pats, kas mokyti gaidį 
giedoti, - pasakė Tyrionas, - tačiau aš būčiau linkęs pasilaikyti juos prie sa- 
vęs. - Šiurkštūs ir nevaldomi, tačiau vaildlingai buvo jo, ir jis pasitikėjo jais 
labiau nei tėvo vyrais. Jis neketino jų niekam perleisti. 

- Tada verčiau išmok juos suvaldyti. Aš neleisiu siaubti miesto. 

— Miesto? - nesuprato Tyrionas. - Apie kokį miestą mes kalbam? 

— Apie Karaliaus Uostą. Aš siunčiu tave į dvarą. 

Šito Tyrionas nesitikėjo. Jis siektelėjo vyno ir gurkšnodamas akimirką 
svarstė. 

— Ir ką aš ten veiksiu? 

— Valdysi, - trumpai tarė tėvas. 

Tyrionas švilptelėjo ir nusijuokė. 

— Mano mieloji sesė turėtų ką apie tai pasakyti. 

- Tegu sako, ką nori. Jos sūnų reikia paimti į nagą, kol jis visko nesu- 
gadino. Aš kaltinu tuos niekdarius iš tarybos - mūsų draugą Piterį, gerbia- 
mą meisterį ir tą bekiaušį stebuklą lordą Veirį. Kokius patarimus jie duoda 
Džofriui, jei jis krečia vieną kvailystę po kitos? Kas pasiūlė pakelti Janą Slintą 
į lordus? To vyro tėvas buvo mėsininkas, o jie atiduoda jam Heirinholą. Hei- 
rinholas buvo karalių buveinė! Jei būtų mano valia, jis nė kojos ten neįkeltų. 
Man sakė, kad savo simboliu jis pasirinko kruviną ietį. Aš būčiau pasiūlęs 
kruviną kapoklę. - Jo tėvas nepakėlė balso, tačiau Tyrionas įžvelgė pyktį 
auksinėse akių kibirkštėlėse. - O atleisti Selmį, kur čia protas buvo? Taip, vy- 
ras senas, tačiau Beiristino Drąsiojo vardas karalystėje vis dar reikšmingas. 
Jis teikė garbę daugeliui vyrų, kuriems tarnavo. Ar kas nors gali tą pasakyti 
apie Skaliką? Savo šunį šeri kaulais po stalu, bet nesodini jo šalia ant aukšto 
suolo. - Jis bedė pirštu Tyrionui į veidą. - Jei Sersi negali suvaldyti berniuko, 
tu privalai. O jei tie iš tarybos mums kenkia... 

Tyrionas suprato. 

— Mietai, - atsiduso jis. - Galvos. Sienos. 

— Matau, išmokai keletą mano pamokų. 

— Daugiau, nei numanot, tėve, - tyliai atsakė Tyrionas. - Jis baigė vyną ir 
susimąstęs pastatė į šoną taurę. Jautėsi labiau pamalonintas, nei norėjo pri- 
pažinti. Tačiau prisiminė mūšį aukštupyje ir vėl suabejojo, ar jis ir vėl siun- 
čiamas laikyti kairės. - Kodėl aš? - paklausė, pakreipęs galvą. - Kodėl ne 
dėdė? Kodėl ne seras Adamas, seras Elementas ar lordas Seretas? Kodėl ne... 
didesnis vyras? 

Lordas Taivinas staiga atsistojo. 

— Tu mano sūnus. 

Tada jis suprato. Tu manai, kad jis prarastas, pagalvojo. Prakeiktas šun- 
snuki, tu manai, kad iš Džeimio nebėra naudos ir aš vienintelis, kuris tau liko. 
Tyrionas norėjo jam trenkti antausį, spjauti į veidą, išsitraukti durklą, išrėžti 
širdį ir pažiūrėti, ar ji padaryta iš seno kieto aukso, kaip kalba žmonės. Ta- 
čiau sėdėjo kaip sėdėjęs, tylus ir ramus. 

Sudužusios taurės šukės sutraškėjo po tėvo kulnais, kai lordas Taivinas 
perėjo kambarį. 

— Paskutinis dalykas, - tarė jis prie durų. - Tu nesiveši į dvarą kekšės. 

Tyrionas dar ilgai sėdėjo bendrajame kambaryje tėvui išėjus. Galiau- 
siai jis užkopė laiptais į savo jaukų kampelį po varpo bokštu. Lubos buvo 
žemos, tačiau nykštukui tai nebuvo didelis trūkumas. Nuo lango jis matė 
kartuves, kurias tėvas surentė kieme. Naktiniam vėjui pučiant, smuklinin- 
kės lavonas lėtai sukosi ant virvės. Jis pasidarė plonas ir nupiepęs kaip La- 
nisterių viltys. 

Šei mieguistai kažką sumurmėjo ir pasirito prie jo, kai jis atsisėdo ant 
pūkinių patalų krašto. Jis pakišo ranką po antklode ir suėmė minkštą krūtį, 
ir jos akys atsimerkė. 

— Milorde, - tarė ji su mieguista šypsena. 

Pajutęs sukietėjusį spenelį Tyrionas ją pabučiavo. 

- Ketinu nusivežti tave į Karaliaus Uostą, mieloji, - sukuždėjo jis. 


JONAS 


| umelė švelniai suprunkštė Jonui įtempus pavaržą. 

— Ramiau, mieloji ponia, - tarė jis švelniu balsu, ramindamas ją prisi- 
lietimu. Arklidėse šiugždėjo vėjas, šaltai, negyvai alsuodamas jam į veidą, 
tačiau Jonas nekreipė dėmesio. Jis pririšo savo ryšulį prie balno, randuoti 
pirštai buvo nelankstūs. - Vaiduokli, - švelniai pašaukė, - eikš pas mane. — 
Ir vilkas pribėgo, degančiomis it žarijos akimis. 

- Jonai, prašau. Negali šito daryti. 

Jis įsėdo į balną, rankose laikydamas vadeles, ir apgręžė žirgą į naktį. Ar- 
klidžių tarpduryje stovėjo Semvelis Tarlis, mėnulio pilnatis goksojo jam per 
petį. Jis metė milžino šešėlį, ilgą ir juodą. 

— Pasitrauk iš kelio, Semai. 

- Jonai, tu negali, - tarė Semas. - Aš tau neleisiu. 

— Nenorėčiau tavęs sužeisti, - tarė jam Jonas. - Pasitrauk, Semai, arba 
sutrypsiu tave. 

- Nesutrypsi. Turi paklausyti manęs. Prašau... 

Jonas spustelėjo kulnais ir kumelė šoko prie durų. Akimirką Semas nesi- 
traukė, jo veidas bolavo apvalus kaip mėnulis už nugaros, burna išsižiojus iš 
nuostabos. Paskutinę akimirką, kai jie buvo beveik ant jo, jis atšoko į šoną, 
kaip Jonas ir spėjo, bet suklupo ir pargriuvo. Kumelė peršoko per jį ir pasi- 
leido į naktį. 

Jonas pakėlė savo sunkaus apsiausto gobtuvą ir pasuko žirgą. Juodoji pilis 
buvo tyki ir rami, kai jie išjojo, Vaiduoklis bėgo šalia. Vyrai ėjo sargybą ant 
Sienos už jo, tai jis žinojo, tačiau jų akys buvo nukreiptos į šiaurę, o ne pie- 
tus. Niekas jo nepamatys, niekas, išskyrus Semą Tarlį, mėginantį atsistoti ant 
kojų senų arklidžių dulkėse. Jis tikėjosi, kad Semas nesusižeidė šitaip kris- 
damas. Jis buvo toks sunkus ir nevikrus, kaip niekur nieko galėjo susilaužyti 
riešą ar išsisukti kulkšnį traukdamasis iš kelio. „Aš jį įspėjau, - mintyse tarė 
Jonas. - Su juo tai vis tiek neturi nieko bendra.“ Jodamas jis pamankštino 
sustingusią ranką, išskėsdamas ir sugniauždamas randuotus pirštus. Juos vis 
dar skaudėjo, tačiau buvo gera būti be tvarsčių. 

Mėnulio šviesa nusidabrino kalvas jam jojant vingiuojančiu karališkojo 
kelio kaspinu. Reikėjo nusigauti kuo toliau nuo Sienos, kol jie susivoks, kad 
jo nebėra. Rytą jis išsuks iš kelio ir lėks tiesiai per laukus, krūmus ir upę, kad 
paklaidintų persekiotojus, tačiau šią akimirką greitis buvo svarbiau nei klas- 
ta. Jie tikrai supras, kur jis keliauja. 

Senasis Lokys buvo įpratęs pakirsti su pirmąja šviesa, tad iki aušros Jo- 
nui reikėjo įveikti kiek įmanoma daugiau mylių... jei Semas Tarlis jo ne- 

išduos. Storulis buvo pareigingas ir lengvai įbauginamas, tačiau mylėjo 
Joną kaip brolį. Klausinėjamas Semas tikrai pasakys teisybę, tačiau Jonas 
neįsivaizdavo, kad jis veržtųsi pro sargybinius prie Karaliaus bokšto žadinti 
Mormonto iš miegų. 

Kai Jonas nepasirodys virtuvėje paimti Senajam Lokiui pusryčių, jie pa- 
sižiūrės jo celėje ir ras ant lovos Ilganagį. Buvo sunku jį palikti, bet Jonas 
dar nepuolė taip žemai, kad jį pasiimtų. Net Džora Mormontas to nepadarė, 
kai bėgo užsitraukęs nešlovę. Be abejonių, lordas Mormontas ras vertesnį 
šio kalavijo. Jonas jautėsi nekaip, pagalvojęs apie senąjį vadą. Jis žinojo, kad 
jo pabėgimas bus kaip druska ant vis dar kraujuojančios žaizdos dėl sūnaus 
nuopuolio. Atrodė negražu šitaip atsimokėti jam už pasitikėjimą, tačiau Jo- 
nas nieko negalėjo padaryti. Kad ir kaip pasielgtų, vis tiek ką nors išduotų. 

Net ir dabar jis nežinojo, ar elgiasi garbingai. Pietiečiams buvo lengviau. 
Jie turėjo savo šventikus, su kuriais galėjo pasitarti, kurie galėjo jiems išdės- 
tyti dievų valią ir padėti atskirti gera nuo blogo. Tačiau Starkai garbino se- 
nuosius bevardžius dievus, ir jei širdies medžiai ir girdėjo, jie nekalbėjo. 

Paskutiniams Juodosios pilies žiburiams už jo išnykus, Jonas sulėtino ku- 
melę iki žinginės. Jo laukė ilga kelionė, o teturėjo tik šį vienintelį žirgą. Pie- 
čiau pakelėse buvo tvirtovių ir kaimų, kur jis prireikus galės išsikeisti kumelę 
į pailsėjusį ristūną, bet tik jei ji nesusižeis ir nepakratys kojų. 

Netrukus jam reikės susirasti naujų drabužių; veikiausiai juos teks pa- 
sivogti. Nuo galvos iki kojų jis vilkėjo juodai: aukšti odiniai jojimo batai, 
šiurkštaus audeklo kelnės ir tunika, berankovė odinė liemenė ir sunkus vil- 
nonis apsiaustas. Jo ilgasis kalavijas ir durklas buvo įkišti į juodas kurmio 
kailio makštis, o grandininiai marškiniai ir kepurė balnakrepšyje taip pat 
juodi. Dėl bet kurio šių daiktų grėsė mirtis, jei jis būtų pagautas. Juodai vil- 
kintį nepažįstamąjį įtariai nužvelgdavo kiekviename kaime ir įtvirtinimuose 
į šiaurę nuo Sąsmaukos, o vyrai netrukus ims jo ieškoti. Kai išskris meisterio 
Eimono varnai, Jonas žinojo - ramaus prieglobsčio neras. Net ir Vinterfele. 
Branas gal ir norės jį įsileisti, bet meisteris Luvinas turi daugiau proto. Jis 
užrems vartus ir lieps keliauti Jonui savais keliais, kaip ir dera. Verčiau išvis 
ten nevykti. 

Tačiau mintyse jis aiškiai matė pilį, lyg ją būtų palikęs tik vakar; dunk- 
sančias granito sienas, didžiąją menę su dūmų, šunų ir kepamos mėsos kva- 
pais, tėvo kambarį, bokštelį, kur jis miegojo. Jis nieko taip nenorėjo, kaip vėl 
išgirsti Brano juoką, vakarienei pavalgyti Geidžo iškepto pyrago su jautiena 
ir šonine, paklausyti senosios auklės pasakojimų apie miško vaikus ir Flo- 
rianą Kvailį. 

Tačiau jis paliko Sieną ne dėl to; jis išvyko, nes vis dėlto buvo savo tėvo 
sūnus ir Robo brolis. Dovanotas kalavijas, netgi toks kaip Ilganagis, nepa- 
vertė jo Mormontu. Ir jis nebuvo Eimonas Targeirinas. Tris kartus senolis 
rinkosi ir triskart laimėjo garbė, tačiau tai buvo jo apsisprendimas. Net ir 

dabar Jonas nesuprato, ar meisteris liko todėl, kad buvo silpnas ir bailus, ar 
todėl, kad stiprus ir teisingas. Tačiau suprato, ką senasis norėjo pasakyti apie 
pasirinkimo skausmą; suprato pernelyg gerai. 

Tyrionas Lanisteris tvirtino, kad dauguma vyrų verčiau neigia nemalo- 
nią tiesą nei ją pripažįsta, tačiau Jonas buvo sotus neigimų. Jis buvo tas, kas 
buvo; Jonas Snou, pavainikis ir priesaikos laužytojas, be motinos, be draugų 
ir prakeiktas. Likusį savo gyvenimą - kad ir koks jis būtų trumpas - jis bus 
pasmerktas likti prašalaičiu, tyleniu, stovėti šešėlyje ir nedrįsti pasisakyti 
savo tikro vardo. Kad ir kur jis keliautų per Septynias Karalystes, jis turės 
gyventi meluodamas, kitaip kiekvieno žmogaus ranka kils prieš jį. Tačiau 
tai nesvarbu, jei jis išgyvens tiek ilgai, kad stotų šalia brolio ir atkeršytų už 
tėvo mirtį. 

Jis prisiminė Robą, kaip paskutinį kartą jį matė stovintį kieme ir kaip 
sniegas tirpo jo kaštoniniuose plaukuose. Jonas ateitų pas jį paslapčia, per- 
sirengęs. Jis bandė įsivaizduoti Robo išraišką, kai jis atskleistų, kas esąs. Jo 
brolis papurtytų galvą ir nusišypsotų, ir pasakytų... jis pasakytų... 

Jis negalėjo įžvelgti šypsenos. Kad ir kaip mėgino, jis jos nematė. Jis su- 
simąstė apie dezertyrą, kurį jo tėvas nukirsdino tądien, kai rado didvilkius. 
„Tu ištarei žodžius, - sakė jam lordas Edardas. - Tu davei priesaiką brolių 
akivaizdoje, prieš senuosius ir naujuosius dievus.“ Desmondas ir Storasis 
Tomas atitempė vyrą prie trinkos. Brano akys buvo išplėstos ir virto iš kak- 
tos, ir Jonui teko priminti, kad jis laikytų ponį. Jis prisiminė tėvo veidą ir 
žvilgsnį, kai Teonas Greidžojus atnešė Ledą, kraujo čiurkšles ant sniego, kaip 
Teonas paspyrė galvą, kai ji atriedėjo prie jo kojų. 

Jis svarstė, ką tėvas būtų daręs, jei dezertyras būtų buvęs jo brolis Bendži- 
nas, o ne tas skarmaluotas nepažįstamas. Ar būtų buvę kitaip? Turėtų būti, 
tikriausiai... ir Robas jį pasveikins, tikrai. Jis turi, antraip... 

Jonas negalėjo apie tai galvoti. Skausmas dilgsėjo giliai pirštuose, kai su- 
spaudė vadeles. Jis kulnais paragino žirgą ir pasileido šuoliais, dulkėdamas 
karališkuoju keliu, lyg norėtų pralenkti abejones. Jonas nebijojo mirties, ta- 
čiau jis nenorėjo mirti šitaip, paniekintas ir surištas, nukirsdintas kaip pa- 
prasčiausias plėšikas. Jei jis turi išnykti, tegu tai įvyksta su kalaviju rankose, 
kaunantis su tėvo žudikais. Jis nebuvo tikras Starkas, niekuomet nebuvo... 
tačiau jis galėtų mirti kaip toks. Tegu žmonės kalba, kad Edardas Starkas 
užaugino keturis sūnus, ne tris. 

Vaiduoklis laikėsi jų tempo maždaug pusmylę, raudonas liežuvis kabal- 
davo jam iš nasrų. Raitelis ir žirgas vienodai nuleido galvas, kai pavarė ku- 
melę dar sparčiau. Vilkas sulėtino žingsnį, sustojo, kurį laiką stebėjo, jo akys 
žėrėjo raudonai mėnulio šviesoje. Jis išnyko užnugaryje, tačiau Jonas žinojo, 
kad seks savo tempu. 

Pro medžius abipus kelio sumirgėjo išsibarstę žiburiai - Molstaunas. Jam 
jojant pro šalį amtelėjo šuo, iš arklidžių pasigirdo mulo mykimas, tačiau 

šiaip miestelis buvo tylus. Šen bei ten pro uždarytus langus švietė ugniakurų 
ugnis, skverbdamasi pro lentų plyšius, tačiau retai kur. 

Molstaunas buvo didesnis, nei atrodė, tačiau trys jo ketvirtadaliai slėpė- 
si po žeme, giliuose šiltuose rūsiuose, kuriuos jungė tunelių labirintas. Ten, 
apačioje, buvo net viešnamis, viršuje tesimatė tik medinė būdelė, ne didesnė 
nei išvietė, su raudonu žibintu, kabančiu virš durų. Ant Sienos jis girdėjo vy- 
rus vadinant kekšes „užkastais lobiais“. Pagalvojo, gal kas iš juodųjų jo brolių 
ir šiąnakt čia kasinėja. Tai irgi buvo priesaikos laužymas, tačiau niekam tas 
nerūpėjo. 

Tik jau prajojęs miestelį Jonas vėl sulėtino tempą. Ir jis, ir kumelė buvo 
permirkę prakaitu. Jis išlipo iš balno drebėdamas, nudegusi ranka sopėjo. Po 
medžiais pūpsojo tirpstančio sniego pusnis, ryški mėnulio šviesoje, vanduo 
kapsėjo į balutes. Jonas suglaudė rankas į rieškučias, gaudydamas lašantį 
vandenį. Ištirpęs sniegas buvo šaltas kaip ledas. Jis atsigėrė, apsišlakstė veidą, 
kol ėmė žnaibyti skruostus. Pirštus skaudėjo kaip niekad per daugelį dienų, 
o galva taip pat tvinkčiojo. Elgiuosi teisingai, kalbėjo sau, tad kodėl taip blo- 
gai jaučiuosi? 

Žirgas buvo apsiputojęs, tad Jonas paėmė jį už pavadžio ir kurį laiką 
vedė. Kelias buvo tik tokio platumo, kad galėtų šalia išsitekti du raiteliai, jo 
paviršius išvagotas vandens srovelių ir akmenuotas. Tas lėkimas tikrai buvo 
kvailas, juk galėjo nusisukti sprandą. Jonas svarstė, kas jį apsėdo. Ar jis taip 
skuba numirti? 

Kažkokio gyvūno tolimas klyksmas miške privertė pakelti akis. Kumelė 
nervingai suprunkštė. Ar jo vilkas surado grobį? Jis sudėjo rankas prie bur- 
nos: „Vaiduokli! - šūktelėjo. - Vaiduokli, čionai!“ Atsakė tik lapų šlamėjimas 
už jo, pakilus pelėdai. 

Raukydamasis Jonas keliavo toliau. Jis vedė kumelę pusvalandį, kol ši 
nudžiūvo. Vaiduoklis nepasirodė. Jonas norėjo vėl sėstis į balną ir joti, ta- 
čiau nerimavo dėl dingusio vilko. „Vaiduokli, - vėl pašaukė. - Kur tu? Čio- 
nai! Vaiduokli!“ Niekas šiuose miškuose negalėjo pakenkti didvilkiui, net 
ir vos ūgtelėjusiam, nebent... ne, Vaiduoklis buvo pernelyg protingas, kad 
pultų mešką, o jei kur netoliese būtų vilkų gauja, Jonas tikrai girdėtų juos 
kaukiant. 

Reikia pavalgyti, nusprendė. Maistas nuramintų jo skrandį ir leistų Vai- 
duokliui jį pasivyti. Kol kas pavojaus nebuvo; Juodoji pilis vis dar miega. Bal- 
nakrepšyje jis rado džiūvėsį, gabalėlį sūrio ir nedidelį apvytusį rudą obuolį. 
Jis gabenosi ir sūdytos jautienos, kiaulienos kumpio, kurio nukniaukė iš vir- 
tuvės, tačiau mėsą pasiliks rytdienai. Kai ją suvalgys, reikės medžioti, o tai 
kelionę sulėtins. 

Jonas sėdėjo po medžiais ir krimto džiūvėsį su sūriu, o jo kumelė rupšno- 
jo palei karališkąjį kelią. Obuolį pasiliko paskiausiai. Šis šiek tiek suminkštė- 
jo, bet vidus buvo vis dar rūgštus ir sultingas. Iš jo buvo likęs beveik graužtu- 

kas, kai išgirdo žirgus ir iš šiaurės. Jonas mitriai pašoko ir nužingsniavo prie 
kumelės. Ar jis gali nuo jų pasprukti? Ne, jie jau per arti, jie tikrai jį išgirs, o 
jeigu jie iš Juodosios pilies... 

Jis pavedė kumelę toliau nuo kelio, už tankių žaliai pilkų spygliuočių są- 
žalyno. „Būk tyliai, - pritildęs balsą paprašė, sėlindamas pasižvalgyti pro 
šakas. Jei dievai bus maloningi, raiteliai prajos. Veikiausiai tai žmoneliai iš 
Molstauno, ūkininkai pakeliui į laukus, tačiau kodėl jie išjojo vidurnaktį... 

Jis pasiklausė kanopų kaukšėjimo, kuris vis garsėjo, žirgams dundant 
karališkuoju keliu. Iš garso jų buvo penki ar šeši, mažiausiai. Pro medžius 
atsklido balsai. 

— ...esi tikras, kad jis joja šiuo keliu? 

— Mes negalime būti tikri. 

- Jis galėjo joti ir į rytus, tiek mes ir žinom. Arba išsuko iš kelio ir nukūrė 
per miškus. Bent aš taip daryčiau. 

- Tamsoje? Kvailystė. Jei nenukristum nuo žirgo ir nenusisuktum spran- 
do, pasiklystum ir saulei tekant vėl atsirastum prie Sienos. 

— Neatsirasčiau. - Grenas kalbėjo susierzinęs: - Aš jočiau į pietus, pietus 
gali rasti pagal Žvaigždes. 

— Ojei dangus būtų debesuotas? - paklausė Pipas. 

— Tada nevykčiau. 

Įsiterpė kitas balsas: 

- Žinai, kur aš būčiau jo vietoje? Molstaune kasinėčiau lobius. - Tarp 
medžių nuskardėjo šiurpus Rupūžiaus juokas. Jono kumelė prunkštelėjo. 

- Nutilkit, - tarė Halderis. - Kažką išgirdau. 

- Kur? Aš nieko negirdžiu. - Žirgai sustojo. 

- Tu negirdi net savo bezdėjimo. 

— Girdžiu, - nenusileido Grenas. 

- Tylos! 

Jie visi nutilo, įsiklausė. Jonas sulaikė kvapą. Semas, pagalvojo jis. Jis ne- 
nudūmė pas Senąjį Lokį, tačiau nenuėjo ir gulti, jis pažadino kitus berniu- 
kus. Prakeikimas! Išaušus, jei jie negulės savo lovose, taip pat bus pavadinti 
dezertyrais. Ką jie sau mano? 

Slopi tyla, regis, tęsėsi amžinai. Iš ten, kur buvo įsitaisęs, Jonas pro šakas 
matė jų arklių kojas. Galiausiai prabilo Pipas. 


— Ką tu girdėjai? 
— Nežinau, - prisipažino Halderis. - Kažkokį garsą, maniau, tai žir- 
gas, bet... 


— Čia nieko nėra. 

Akies kampučiu Jonas pastebėjo tarp medžių judantį blyškų šešėlį. Su- 
šnarėjo lapai ir Vaiduoklis išniro iš šešėlių taip staiga, kad Jono kumelė išsi- 
gando ir suprunkštė. 

— Ten! - sušuko Halderis. 

— Aš irgi girdėjau! 

- Išdavikas, - pasakė Jonas didvilkiui, šokdamas į balną. Jis pasuko ku- 
melės galvą, norėdamas pradingti miške, tačiau jie užgriuvo jam neįveikus 
nė dešimties pėdų. 

- Jonai! - šūktelėjo jam pavymui Pipas. 

— Stok, - tarė Grenas. - Tu nepaspruksi nuo mūsų visų. 

Jonas apsigręžė į juos, išsitraukė kalaviją. 

- Traukitės. Nenoriu jūsų sužaloti, bet taip padarysiu, jei būsiu priverstas. 

— Vienas prieš septynis? - Halderis davė ženklą. Berniukai išsisklaidė ir 
jį apsupo. | 

— Ko jūs iš manęs norit? - paklausė Jonas. 

— Norime grąžinti tave ten, kur tavo vieta, - tarė Pipas. 

— Mano vieta greta brolio. 

— Mes dabar esame tavo broliai, - tarė Grenas. 

- Jie nuritins tau galvą, jei tave sučiups, žinai tai, - Rupūžius nervingai 
nusijuokė. — Tai taip kvaila, šitaip pasielgtų nebent Tauras. 

— Nepasielgčiau, - tarė Grenas. - Aš nesu priesaikos laužytojas. Aš išta- 
riau žodžius ir ketinu jų laikytis. 

- Ir aš, - tarė Jonas. - Nejau nesuprantat? Jie nužudė mano tėvą. Prasidė- 
jo karas, mano brolis Robas kariauja upių žemėse... 

— Mes žinome, - rimtai tarė Pipas. - Semas mums viską papasakojo. 

— Apgailestaujame dėl tavo tėvo, - tarė Grenas, - bet tai nekeičia esmės. 
Kai ištari žodžius, nebegali išvykti, kad ir kas nutiktų. 

— Aš privalau, - karštligiškai gynėsi Jonas. 

— Tu ištarei žodžius, - priminė Pipas. - Dabar prasideda mano sargyba, 
sakei. Ir ji nesibaigs iki mano mirties. 

— Aš gyvensiu ir mirsiu savo poste, - linksėdamas pridūrė Grenas. 

— Jums nereikia priminti man žodžių, moku juos taip pat puikiai, kaip ir 
jūs. - Dabar jis buvo piktas. Kodėl jie neleidžia jam taikiai keliauti? O jie dar 
labiau ėmė spausti. 

— Aš esu kalavijas tamsoje, - užgiedojo Halderis. 

— Stebėtojas ant sienų, - pritarė Pipas. 

Jonas iškeikė juos į akis. Jie nekreipė dėmesio. Pipas paragino žirgą ar- 
čiau, deklamuodamas: 

- Aš esu ugnis, kuri dega tamsoje, šviesa, kuri atneša aušrą, ragas, kuris 
pažadina miegančius, skydas, kuris saugo žmonių karalystę. 

— Atsitrauk, - įspėjo jį Jonas ir užsimojo kalaviju. - Aš rimtai, Pipai. - Jie 
net nevilkėjo šarvų, panorėjęs jis galėjo sukapoti juos į gabalus. 

Mataras suko ratus už jo. Jis prisijungė prie choro. 

- Aš skiriu savo gyvenimą ir garbę Nakties sargybai. 

Jonas paragino kumelę, apsuko ją ratu. Berniukai jį buvo apsupę ir spau- 
dė iš visų pusių. 

— Šią naktį... - prišuoliavo Halderis iš kairės. 

— ir visas ateinančias naktis, - užbaigė Pipas. Jis siektelėjo Jono vade- 
lių. - Nagi, rinkis. Nudėk mane arba grįžk su manimi. 

Jonas pakėlė kalaviją... ir bejėgiškai vėl nuleido. 

— Būk prakeiktas, - tarė. - Būkit visi prakeikti! 

— Ar turėtume surišti tau rankas, ar duosi žodį grįžti su mumis taikiai? — 
paklausė Halderis. 

— Aš nebėgsiu, jei tai turi omeny. - Vaiduoklis išlindo iš po medžių ir Jo- 
nas dėbtelėjo į jį. - Menkai iš tavęs čia naudos buvo, - tarė. Gilios raudonos 
akys supratingai žvelgė į jį. 

— Verčiau paskubėkime, - paragino Pipas. - Jei negrįšime iki prašvintant, 
Senasis Lokys mums visiems nuraus galvas. 

Kelionės atgal Jonas Snou beveik neprisiminė. Atrodė trumpesnė nei ke- 
lionė į pietus, galbūt todėl, kad jo mintys klajojo kitur. Pipas nustatė tempą — 
šuoliais, žingine, risčia ir galiausiai vėl pasileido šuoliais. Molstaunas priar- 
tėjo ir nutolo, raudonasis žibintas virš viešnamio durų seniai buvo užgesęs. 
Jie parvyko laiku. Iki aušros dar buvo likusi valanda, kai Jonas priešais išvy- 
do Juodosios pilies bokštus, tamsius milžiniškos Sienos baltumoje. Šįkart ji 
neatrodė kaip namai. 

Jie gali grąžinti jį atgal, kalbėjo sau Jonas, tačiau negali priversti pasilikti. 
Karas nesibaigs rytoj ar poryt, o jo draugai negali sekti jo dieną naktį. Jis 
išlauks, privers juos patikėti, kad jis nusprendė niekur nebebėgti... o tada, 
kai jų budrumas sumažės, jis vėl leisis į kelią. Kitą kartą vengs karališkojo 
kelio. Jos palei Sieną į rytus, galbūt iki pat jūros, ilgesniu keliu, bet saugesniu. 
O gal net į vakarus, į kalnus, o tada vėl į pietus per aukštas perėjas. Tai buvo 
vaildlingų kelias, sunkus ir klastingas, tačiau bent jau niekas jo neseks. Jis 
nesiartins per šimtą mylių prie Vinterfelo ar karališkojo kelio. 

Semvelis Tarlis laukė jų senose arklidėse, sudribęs ant žemės prie šiaudų 
kupetos, pernelyg sunerimęs, kad užmigtų. Jis pakilo ir nusikratė šapus. 

— Aš... aš džiaugiuosi, kad jie tave rado, Jonai. 

— Oaš- ne, - lipdamas iš balno tarė Jonas. 

Pipas nušoko nuo žirgo ir pasipiktinęs pažvelgė į švintantį dangų. 

— Padėk mums nubalnoti žirgus, Semai, - tarė mažasis vaikis. - Mūsų 
laukia ilga diena, o mes be miego, kad ją ištvertume, ačiū lordui Snou. 

Išaušus dienai, Jonas nuėjo į virtuvę kaip ir kiekvieną rytą. Tripirštis Ho- 
bas netarė nė žodžio, tik padavė Senojo Lokio pusryčius. Šiandien tai buvo 
trys kietai virti rudi kiaušiniai su skrudinta duona ir keptu kumpiu bei du- 
buo susiraukšlėjusių slyvų. Jonas nunešė valgį į Karaliaus bokštą. Jis rado 
Mormontą sėdintį prie lango, rašantį. Jo varnas straksėjo pirmyn atgal per jo 
pečius kranksėdamas: Grūdų, grūdų, grūdų. Jonui įėjus, paukštis suklykė. 

— Padėk valgį ant stalo, - pakėlęs akis tarė Senasis Lokys. - Norėčiau 
alaus. 

Jonas atidarė uždarytą langą, paėmė alaus ąsotį nuo laukujės palangės ir 
pripylė ragą. Hobas davė jam citriną, vis dar šaltą nuo Sienos. Jonas sutraiškė 
ją kumštyje. Sultys varvėjo jam pro pirštus. Mormontas kasdien gerdavo alų 
su citrina ir tvirtino, kad būtent todėl tebeturi dantis. 

— Be abejonės, tu mylėjai savo tėvą, - tarė Mormontas, kai Jonas padavė 
jam ragą. - Tie, kuriuos mylime, mus kaskart sunaikina, vaikine. Atsimeni, 
ką tau sakiau? 

- Atsimenu, - niūriai tarė Jonas. Jis nenorėjo kalbėti apie tėvo mirtį, net 
ir su Mormontu. 

- Pasistenk to niekada nepamiršti. Sunkiausios tiesos yra tos, kurių reikia 
laikytis tvirtai. Paduok man lėkštę. Ir vėl kumpis? Tebūnie. Atrodai pavargęs. 
Ar pasijodinėjimas mėnulio šviesoje taip išvargino? 

Jonui gerklė išsausėjo. 

— Jūs žinote? 

Žinote, aidu atkartojo varnas nuo Mormonto peties. Žinote. 

Senasis Lokys prunkštelėjo. 

— Nejau manai, kad jie išsirinko mane Nakties sargybos lordu vadu dėl 
to, kad esu kvailas kaip kelmas, Snou? Eimonas man sakė, kad tu keliausi. Aš 
atsakiau jam, kad grįši. Aš pažįstu savo vyrus... ir berniukus taip pat. Garbė 
nukreipė tave karališkuoju keliu... ir garbė grąžino atgalios. 

— Mano draugai mane grąžino, - tarė Jonas. 

— Ar aš sakiau, kad tai buvo tavo garbė? - Mormontas tyrinėjo savo lėkštę. 

- Jie nužudė mano tėvą. Ar tikėjotės, kad nieko nedarysiu? 

— Tiesą sakant, tikėjomės, kad pasielgsi, kaip kad pasielgei. - Mormontas 
paragavo slyvos ir išspjovė kauliuką. - Įsakiau tave stebėti. Matė, kaip tu iš- 
vykai. Jei tavo draugai nebūtų tavęs grąžinę, būtum sučiuptas pakeliui, ir ne 
draugų. Nebent turėtum žirgą su sparnais kaip varno. Turi tokį? 

— Ne. - Jonas jautėsi kvailai. 

— Gaila, mums toks žirgas praverstų. 

Jonas išsitiesė. Jis tarė sau, kad mirs garbingai, bent jau tiek jis galėjo pa- 
daryti. 

— Aš žinau bausmę už dezertyravimą, milorde. Aš nebijau mirti. 

Mirti! - suklykė varnas. 

— Nei gyventi, tikiuosi, - tarė Mormontas, durklu atsipjovė kąsnelį kum- 
pio ir sušėrė varnui. - Tu dar nedezertyravai - dar ne. Tu stovi štai čia. Jei 
nukirsdintume kiekvieną, kuris nakčia išjojo į Molstauną, vien vaiduokliai 
saugotų Sieną. Tačiau tu viliesi pasprukti rytoj ar po poros savaičių. Ar taip? 
Ar to tikiesi, berniuk? 

Jonas tylėjo. 

- Taip ir maniau. - Mormontas nusilupo virto kiaušinio lukštą. - Tavo 
tėvas mirė, vaikine. Ar manai, kad gali jį grąžinti? 

— Ne, - niūriai atsakė jis. 


SOSTŲ ŽAIDIMAS 607 


— Taigi, - tarė Mormontas. - Mes matėme negyvėlius prisikeliančius, mes 
abu, ir daugiau to nebenoriu išvysti. - Jis suvalgė kiaušinį dviem kąsniais ir 
išsitraukė iš tarpdančio lukšto skeveldrą. - Tavo brolis karo lauke su visa 
šiaurės jėga už jį. Bet kuris iš jo lordų vėliavininkų vadovauja didesniam bū- 
riui kalavijuočių nei jų rastum visoje Nakties sargyboje. Kodėl įsivaizduoji, 
kad jiems reikia tavo pagalbos? Ar esi toks galingas karys, ar kišenėje nešio- 
jiesi grumkiną, kuris paverčia tavo kalaviją stebuklingu? 

Jonas neturėjo atsakymo. Varnas kapnojo kiaušinį, daužydamas lukštą. 
Snapu pro skylę jis išsitraukė gabaliuką trynio ir baltymo. 

Senasis Lokys atsiduso. 

— Nesi vienintelis, kurį palietė šis karas. Gal ir nepatinka, bet mano se- 
suo žygiuoja tavo brolio pajėgose, ji ir jos dukterys, apsirengusios vyriškais 
šarvais. Megė sena žila bestija, užsispyrusi, karštakošė ir ryžtinga. Tiesą sa- 
kant, aš negaliu pakęsti tos bjaurios moters, tačiau tai nereiškia, kad mano 
meilė jai dėl to menkesnė, nei tu jauti savo netikroms seserims. - Rauky- 
damasis Mormontas paėmė paskutinį kiaušinį ir suspaudė kumštyje, šis 
sutraškėjo. - O gal ir taip. Net jei ir taip, aš sielvartaučiau, jei ją nužudytų, 
tačiau nematysi, kad bėgčiau. Aš ištariau žodžius, kaip ir tu. Mano vieta 
čia... o kur tavo, berniuk? 

Aš neturiu vietos, norėjo pasakyti Jonas, aš pavainikis, neturiu teisių, var- 
do, motinos, o dabar net ir tėvo. Žodžiai liko neištarti. 

— Aš nežinau. 

— Užtat aš žinau, - tarė lordas vadas Mormontas. - Kyla šalti vėjai, Snou. 
Už Sienos ilgėja šešėliai. Koteris Paikas rašo apie milžiniškas bandas elnių, 
plūstančių į pietus ir rytus link jūros, taip pat mamutus. Jis sako, kad vienas 
iš jo vyrų atrado didžiulius kreivus pėdsakus mažiau nei per tris mylias nuo 
Rytų sargybos. Šešėlių bokšto žvalgai rado apleistus ištisus kaimus, o nakti- 
mis seras Denis sako matąs kalnuose laužus, aukštas liepsnas, kurios plieskia 
nuo sutemų iki aušros. Korinas Halfhendas tarpeklio gilumoj sugavo belais- 
vį, ir šis prisiekia, kad Mensas Reideris buria visus savo žmones naujuose, 
paslaptinguose įtvirtinimuose, kuriuos rado, o kokiems tikslams - vienas 
dievas težino. Ar manai, kad tavo dėdė Bendžinas buvo vienintelis žvalgas, 
kurį praradome pernai? 

Benas Džinas, kranktelėjo varnas, kraipydamas galvą, kiaušinio trupiniai 
krito jam iš snapo. Benas Džinas. Benas Džinas. 

— Ne, - tarė Jonas. Buvo ir kitų. Per daug. 

— Ar manai, kad tavo brolio karas svarbesnis nei mūsų? - suriko vadas. 

Jonas pakramtė lūpą. Varnas plastelėjo į jį sparnais. Karas, karas, karas, 
sukrankė. 

— Ne svarbesnis, - tarė jam Mormontas. - Dievai mus tesaugo, berniuk, 
tu nesi aklas ir nesi kvailas. Kai negyvėliai ateis medžioti naktyje, manai, bus 
svarbu, kas sėdi Geležiniame soste? 

— Ne. - Jonas apie tai nepagalvojo. 

- Tavo lordas tėvas atsiuntė tave pas mus, Jonai. Kodėl, kas gali pasakyti? 

Kodėl? Kodėl? Kodėl? - krankė varnas. 

- Aš tik žinau, kad Starkų gyslomis vis dar teka Pirmųjų Žmonių kraujas. 
Pirmieji Žmonės pastatė Sieną, ir sakoma, kad jie prisimena tai, ką kiti jau 
pamiršo. Ir tas tavo žvėris... jis nuvedė mus pas tuos padarus, įspėjo tave apie 
negyvėlį ant laiptų. Seras Džeremis, be abejonės, pavadintų tai atsitiktinu- 
mu, bet seras Džeremis miręs, o aš ne. - Lordas Mormontas durklo smaiga- 
liu pasmeigė gabaliuką kumpio. - Manau, kad tau buvo lemta čia atsirasti, ir 
aš noriu, kad tu ir tavo vilkas keliautų su mumis, kai vyksime už Sienos. 

Nuo jo žodžių Jonui per nugarą nubėgo džiaugsmo šiurpuliukai. 

— Už Sienos? 

— Girdėjai mane. Aš ketinu surasti Bendžiną Starką - gyvą ar mirusį. - 
Jis sukramtė kąsnį ir nurijo. - Aš nesėdėsiu čia romus ir nelauksiu sniegų 
ir ledinių vėjų. Mes turime žinoti, kas dedasi. Šįkart Nakties sargyba jos di- 
delėmis pajėgomis prieš Karalių anapus Sienos, Kitus ir visus, kokių ten dar 
gali būti. Ketinu vadovauti jiems pats. - Jis bakstelėjo durklo smaigaliu Jonui 
į krūtinę. - Pagal paprotį, lordo vado padėjėjas yra ir jo skvairas... bet aš 
nenorėčiau kiekvieną rytą pabusti galvodamas, ar vėl nepabėgai. Tad man 
reikia atsakymo iš tavęs, Jonai Snou, ir aš jį išgirsiu dabar. Ar esi Nakties sar- 
gybos brolis... ar tik pavainikis, kuriam rūpi žaisti karą? 

Jonas Snou išsitiesė ir giliai lėtai įkvėpė. Atleiskit man, tėve. Robai, Arija, 
Branai... atleiskite, kad negaliu jums padėti. Jis sako tiesą. Mano vieta čia. 

— Aš... jūsų, milorde. Jūsų karys. Prisiekiu. Daugiau nebebėgsiu. 

Senasis Lokys suprunkštė. 

— Gerai. O dabar eik ir prisisek kalaviją. 


KETLINA 


> tūkstantis metų praėjo nuo tada, kai Ketlina Stark nešėsi nauja- 
gimį sūnų iš Riverano, valtele persikėlė per Akmenvartį ir pradėjo ke- 
lionę į šiaurę, į Vinterfelą. Ir dabar jie kirto Akmenvartį, tik berniukas jau 
vilkėjo plokštes ir grandininius šarvus vietoj vystyklų. 

Robas sėdėjo valtyje su Pilkuoju Vėju, jo ranka ilsėjosi didvilkiui ant gal- 
vos, irkluotojams traukiant irklus. Su juo buvo Teonas Greidžojus. Jos dėdė 
Brindenas plaukė įkandin antroje valtyje su Greitdžonu ir lordu Karstarku. 

Ketlina įsitaisė valties priekyje. Jie skrodė Akmenvartį, leisdami smar- 
kiai srovei nešti juos pro dunksantį Rato bokštą. Teškenimas ir grumėjimas 
didžiulio vandens rato viduje priminė mergystę ir pražydino Ketlinos vei- 
de šypseną. Nuo smiltainio sienų iš pilies kariai ir tarnai šaukė jos vardą, ir 
Robo, ir Vinterfelo! Ant kiekvieno bokštelio plazdėjo Tulių giminės vėlia- 
va: šokantis sidabrinis upėtakis raibuliuojančiame mėlyno ir raudono fone. 
Tai buvo jaudinantis vaizdas, tačiau ūpo nepraskaidrino. Kažin, ar jos širdis 
kada beatsigaus. O, Nedai... 

Rato bokšto apačioje jie padarė platų posūkį ir nusiyrė per besidaužan- 
čius vandenis. Vyrai sukaupė visas jėgas. Prieš akis atsivėrė plati vandens 
vartų arka, ir ji išgirdo sunkių grandinių girgždesį, į viršų kylant didiesiems 
geležiniams vartams. Jie lėtai kilo jiems artinantis, ir Ketlina pastebėjo, kad 
apatinė pusė raudona nuo rūdžių. Plaukiant pro šalį nuo jos varvėjo rudas 
dumblas, o mietai stirksojo vos keli coliai jiems virš galvų. Ketlina žvilgtelėjo 
į grotas ir susirūpino, kaip giliai įsiėdusios rūdys ir kaip ilgai vartai atsilaiky- 
tų prieš taraną, ir ar nevertėtų jų pakeisti. Pastarosiomis dienomis panašios 
mintys retai ją apleisdavo. 

Jie praplaukė po arka ir po sienomis, nuo saulės šviesos į šešėlius ir vėl į 
saulės šviesą. Valtys, didelės ir mažos, buvo pririštos aplink juos prie geleži- 
nių, akmenyje įtvirtintų žiedų. Tėvo sargybiniai laukė drauge su jos broliu ant 
vandens laiptų. Seras Edmuras Tulis buvo stuomeningas jaunas vyras susivė- 
lusiais kaštoniniais plaukais ir liepsnojančia barzda. Jo antkrūtinis buvo api- 
braižytas ir apdaužytas nuo mūšio, jo mėlynas ir raudonas apsiaustas nusė- 
tas kraujo ir dūmų dėmėmis. Greta jo stovėjo lordas Titas Blekvudas, tvirtas 
it kuolas, trumpai nusikirpęs, žile pamargintomis juodomis žandenomis ir 
kumpa nosimi. Jo ryškūs geltoni šarvai buvo išraižyti įmantriais vynuogių ir 
lapų raštais, o iš varno plunksnų pasiūtas apsiaustas gaubė jo siaurus pečius. 
Tai lordas Titas vedė pajėgas, kurios ištraukė jos brolį iš Lanisterių stovyklos. 

- Atveskite juos čia, - įsakė seras Edmuras. Trys vyrai nulipo laiptais iki 
kelių į vandenį ir ilgais kabliais pritraukė valtį arčiau. Pilkajam Vėjui iššokus, 

vienas pametė kartį, kluptelėjo atgal ir ūmai atsisėdo į vandenį. Kiti nusijuo- 
kė, o vyras labai susigėdo. Teonas Greidžojus prilaikė valtį už krašto ir ap- 
glėbęs per liemenį iškėlė Ketliną, pastatė ją ant sausų laiptų aukščiau savęs, 
vandeniui teliūskuojant jam aplink batus. 

Edmuras nulipo laiptais jos apkabinti. 

— Mieloji sese, - kimiai sumurmėjo. Jis turėjo gilias mėlynas akis ir šyp- 
senoms sutvertą burną, tačiau dabar nesišypsojo. Atrodė nusilpęs ir išvargęs, 
nusikamavęs po mūšio ir įtampos. Žaizdotas kaklas sutvarstytas. Ketlina sti- 
priai jį apkabino. 

— Tavo sielvartas yra ir mano, Ket, - tarė jis, kai jie atsitraukė vienas nuo 
kito. - Kai išgirdome apie lordą Edardą... Lanisteriai sumokės, prisiekiu, už 
jį bus atkeršyta. 

- Ar tai man sugrąžins Nedą? - aštriai paklausė ji. Žaizda buvo perne- 
lyg šviežia švelnesniems žodžiams. Ji dabar negalėjo galvoti apie Nedą. Ir 
negalvos. Iš to nėra naudos. Ji turi būti stipri. - Niekas nepasikeis. Turiu 
pamatyti tėvą. 

- Jis laukia tavęs savo kambaryje, - tarė Edmuras. 

— Lordas Hosteris prikaustytas prie lovos, miledi, - paaiškino jos tėvo 
valdytojas. Kada tas gerasis žmogus tapo toks senas ir žilas? - Jis nurodė 
man tučtuojau jus pas jį atvesti. 

— Aš palydėsiu ją. - Edmuras palydėjo ją vandens laiptais ir per žemes- 
niąją sieną, kur Piteris Beilišas ir Brandonas Starkas kartą dėl jos buvo surė- 
mę kalavijus. Masyvios smiltainio tvirtovės sienos dunksojo virš jų. Einant 
pro duris tarp dviejų sargybinių su žuvimis ant šalmų, ji paklausė: 

— Arjam labai blogai? - Ir jau klausdama baiminosi atsakymo. 

Edmuro žvilgsnis buvo niūrus. 

— Meisteriai sako, kad jis greit mus paliks. Skausmas yra... nepabaigiamas 
ir kankinantis. 

Ją užplūdo aklas įsiūtis, įniršis prieš visą pasaulį; prieš brolį Edmurą ir se- 
serį Laizą, prieš Lanisterius, prieš meisterius, Nedą, tėvą ir siaubūnus dievus, 
kurie atima iš jos juos abu. 

— Turėjai man pranešti, - tarė ji. - Turėjai pranešti, vos tik sužinojęs. 

- Jis uždraudė. Jis nenorėjo, kad priešai sužinotų, jog jis miršta. Karalystę 
krečiant tokiems neramumas, jis baiminosi, kad, jei Lanisteriai įtars, koks jis 
silpnas... 

— „„užpuls? - sunkiai užbaigė Ketlina. Tai tavo darbas, tavo, kuždėjo vidi- 
nis balsas. Jei nebūtum nusprendusi paimti į nelaisvę nykštuko... 

Jie lipo įvijais laiptais tylėdami. 

Bokštas buvo trišonis, kaip ir pats Riveranas, o lordo Hosterio kambarys 
irgi trikampis, su akmeniniu balkonu, kuris kyšojo į rytus nelyginant didžiu- 
lio smiltainio laivo priešakys. Nuo čia pilies lordas galėjo žiūrėti į dantytas 
sienas, ir toli už jų, kur susilieja vandenys. Jos tėvo lova stovėjo balkone. 

— Jam patinka sėdėti saulėkaitoje ir žiūrėti į upes, - paaiškino Edmuras. — 
Tėve, pažiūrėkit, ką atvedžiau. Ket atvyko jūsų aplankyti... 

Hosteris Tulis visuomet buvo stambus vyras; aukštas ir plačiapetis jau- 
nystėje, stuomeningas senstant. Dabar jis atrodė susitraukęs, raumenys ir 
mėsos tarsi nutirpusios nuo kaulų. Net jo veidas sukritęs. Kai paskutinį kar- 
tą Ketlina jį matė, jo plaukai ir barzda buvo rudi, nudažyti žilomis gijomis. 
Dabar jie tapo balti it sniegas. 

Jo akys atsimerkė į Edmuro balsą. 

— Mažoji katytė, - sumurmėjo jis plonu, silpnu ir skausmo persmelktu 
balsu. - Mano mažoji katytė. - Virpanti šypsena palietė jo veidą, ranka ieš- 
kojo josios. - Laukiau tavęs... 

— Paliksiu jus pasikalbėti, - tarė brolis, švelniai pabučiavo tėvą į kaktą ir 
išėjo. 

Ketlina atsiklaupė ir paėmė tėvo ranką į savas. Tai buvo didelė ranka, ta- 
čiau dabar vieni kaulai ir oda, visa jų stiprybė dingusi. 

— Turėjot man pasakyti, - tarė ji. - Atsiųsti raitelį, varną... 

— Raiteliai suimami, klausinėjami, - atsakė jis. - Varnai numušami... - Jį 
suėmė skausmo mėšlungis ir jo pirštai stipriai suspaudė josios. - Mano pilve 
vėžiai... gnaibo, nuolatos gnaibo. Dieną ir naktį. Jie turi skaudžias žnyples, 
tie vėžiai. Meisteris Vymanas paruošia man sapnų vyno, aguonpienio... daug 
miegu... tačiau nenorėjau miegoti, kad pamatyčiau tave, kai ateisi. Bijojau... 
kai Lanisteriai sučiupo tavo brolį, stovyklos aplink mus... bijojau, kad išeisiu 
taip ir nepamatęs tavęs... bijojau... 

— Aš čia, tėve, - tarė ji. - Su Robu, savo sūnumi. Jis taip pat nori jus pa- 
matyti. 

— Tavo berniukas, - sukuždėjo jis. - Jis turėjo mano akis, aš prisimenu... 

- Turėjo ir tebeturi. Ir mes atgabenome jums Džeimį Lanisterį grandinė- 
se. Riveranas vėl laisvas, tėve. 

Lordas Hosteris nusišypsojo. 

— Aš mačiau. Praėjusią naktį, kai viskas prasidėjo, aš pasakiau jiems... tu- 
rėjau matyti. Jie nunešė mane prie vartų namelio... stebėjau nuo dantytos 
sienos. O, tai buvo nuostabu... deglai bangavo, girdėjau šūksnius, skrendan- 
čius per upę... džiaugsmo riksmus... kai krito apsiausties bokštas, dievai... 
galėjau tada numirti, mielai, jei tik pirma būčiau pamatęs jus, vaikai. Ar tai 
padarė tavo berniukas? Ar tai buvo tavo Robas? 

- Taip, - labai išdidžiai tarė Ketlina. - Tai buvo Robas... ir Brindenas. 
Jūsų brolis taip pat čia, milorde. 

- Jis. - Tėvo balsas panėšėjo į silpną kuždesį. - Juodoji Žuvis... grįžo? Iš 
Slėnio? 

- Taip. 

- Ir Laiza? - Šaltas vėjas padvelkė per jo plonus baltus plaukus. - Dievai 
maloningi, tavo sesuo... ar ji taip pat atvyko? 


612 GEORGE R. R. MARTIN 


Jis buvo toks kupinas vilties ir troškimo, kad buvo sunku pasakyti tiesą. 

— Ne. Apgailestauju... 

- O. - Jo veidas pasikeitė ir iš akių dingo dalis šviesos. - Aš tikėjausi... 
Norėjau ją pamatyti prieš... 

- Ji su savo sūnumi Ėrijoje. 

Lordas Hosteris išvargęs linktelėjo. 

— Lordas Robertas dabar, vargšo Arino neliko... aš prisimenu... kodėl ji 
neatvyko su tavim? 

- Ji išsigandusi, milorde. Ėrijoje ji jaučiasi saugi. - Ji pabučiavo susiraukš- 
lėjusią kaktą. - Robas vis dar laukia. Ar priimsite jį? Ir Brindeną? 

— Tavo sūnus, - sukuždėjo jis. - Taip. Ket vaikas... jis turėjo mano akis, aš 
prisimenu. Kai gimė. Atvesk jį... taip. 

— Ojūsų brolis? 

Tėvas pažvelgė į upes. 

- Juodoji Žuvis, - tarė jis. - Ar jis vedė? Paėmė kokią... mergaitę į žmonas? 

Net mirties patale, liūdnai pagalvojo Ketlina. 

- Jis nevedė. Jūs tai žinote, tėve. Ir niekada neves. 

— Aš liepiau... įsakiau jam. Vesk! Aš buvau jo lordas. Jis žino. Mano teisė 
sudaryti tokią sąjungą. Gerą sąjungą. Redvainai. Sena giminė. Miela mergaitė, 
graži... strazdanos... Betani, taip. Vargšas vaikas. Vis dar laukia. Taip. Vis dar... 

- Betani Redvain jau prieš daugelį metų ištekėjo už lordo Rovano, - pri- 
minė jam Ketlina. - Jau susilaukė trijų vaikų. 

— Net ir tokiu atveju, - niurnėjo lordas Hosteris. - Net ir tokiu. Spjauti į 
mergaitę. Redvainus. Spjauti į mane. Savo lordą, savo brolį... Juodoji Žuvis. 
Turėjau kitų pasiūlymų. Lordo Brakeno mergaitę. Valderio Frėjaus... bet ku- 
rią iš trijų, sakė jis... Ar jis vedė? Kurią nors? Kurią nors? 

— Nė vienos, - tarė Ketlina, - tačiau jis atkeliavo daugelį mylių su jumis 
pasimatyti, skindamasis kelią kalaviju atgal į Riveraną. Manęs čia nebūtų, jei 
seras Brindenas nebūtų mums padėjęs. 

- Jis visuomet buvo karys, - sušvogždė jos tėvas. - Juo galėjo būti. Vartų 
riteris, taip. — Jis atsilošė ir užsimerkė, neapsakomai išvargęs. - Pakviesk jį. 
Vėliau. Dabar pamiegosiu. Pernelyg ligotas kariauti. Atsiųsk jį vėliau, Juodą- 
ją Žuvį... 

Ketlina švelniai jį pabučiavo, paglostė plaukus ir paliko bokšto šešėlyje, 
su jo upėmis, srovenančiomis apačioje. Jis užmigo jai dar nespėjus išeiti. 

Kai ji grįžo ant žemesniosios išorinės sienos, seras Brindenas Tulis sto- 
vėjo ant vandens laiptų šlapiais ilgaauliais ir kalbėjosi su Riverano sargybos 
kapitonu. Jis tuoj pat priėjo prie jos. 

- Arjis... 

— Miršta, - tarė ji. - Kaip mes ir bijojome. 

Jos dėdės gruoblėtame veide aiškiai atsispindėjo skausmas. Pirštais jis su- 
glostė tankią žilą barzdą. 

— Ar jis mane priims? 

Ji linktelėjo. 

- Jis sako, kad yra pernelyg ligotas kariauti. 

Brindenas Juodoji Žuvis tyliai nusijuokė. 

— Aš pernelyg senas kareivis, kad tuo patikėčiau. Hosteris keiksnos mane 
dėl Redvainų mergiotės net kai mes uždegsime jo laidotuvių laužą, tegu 
būna prakeikti jo kaulai. 

Ketlina nusišypsojo, žinodama, kad tai tiesa. 

— Nematau Robo. 

— Manau, jis nuėjo į menę su Greidžojumi. 

Teonas Greidžojus sėdėjo ant suolo didžiojoje Riverano menėje, gar- 
džiuodamasis alumi iš rago ir vaišindamas jos tėvo įgulą pasakojimais apie 
skerdynes Kuždesių miške. 

— Kai kurie bandė bėgti, bet mes prismeigėme slėnį iš abiejų galų ir išjo- 
jome iš tamsos su kalavijais ir ietimis. Lanisteriai tikriausiai pagalvojo, kad 
patys Kiti juos puola, kai tarp jų įsisuko Robo vilkas. Mačiau, kaip jis nuplėšė 
vienam vyrui ranką nuo peties, o jų žirgai pašėlo nuo jo kvapo. Negaliu jums 
pasakyti, kiek vyrų numetė... 

- Teonai, - įsiterpė ji, - kur galėčiau rasti savo sūnų? 

— Lordas Robas nuėjo į dievų mišką, miledi. 

Taip būtų pasielgęs Nedas. Jis savo tėvo sūnus, kaip ir mano, turiu tai pri- 
siminti. O dievai, Nedai... 

Ji rado Robą po žalių lapų baldakimu, apsuptą aukštų raudonmedžių ir 
didžiulių senų guobų, klūpantį priešais širdies medį, laibą šventmedį, labiau 
liūdnu nei rūsčiu veidu. Jo ilgasis kalavijas buvo priešais jį smaigaliu įbestas į 
žemę, pirštinėtos rankos laikė sugniaužusios rankeną. Aplink jį klūpėjo kiti: 
Greitdžonas Amberis, Rikardas Karstarkas, Megė Mormont, Galbartas Glo- 
veris ir kiti. Tarp jų buvo net Titas Blekvudas, didysis varno apsiaustas sklei- 
dėsi jam už nugaros. Šie vyrai garbina senuosius dievus, suvokė ji. Ji klausė 
savęs, kokius dievus ji tiki šiomis dienomis, ir negalėjo rasti atsakymo. 

Nederėtų trukdyti jų besimeldžiančių. Dievams reikia atiduoti duoklę... 
net žiauriems dievams, kurie atėmė iš jos Nedą ir jos lordą tėvą. Tad Ketli- 
na laukė. Vėjas nuo upės šnarėjo per aukštas šakas, o dešinėje ji matė Rato 
bokštą, gebenę, ropojančią jo kraštu. Čia stovint, ją užplūdo prisiminimai. 
Tarp šių medžių tėvas mokė ją jodinėti, o štai šita guoba, iš kurios iškrito 
Edmuras ir susilaužė ranką, o štai ten, po ta lapine pavėsine, ji ir Laiza Žaidė 
bučiniais su Piteriu. 

Apie tai ji negalvojo daugelį metų. Kokie jie visi buvo jauni - ji ne vy- 
resnė nei Sansa, Laiza jaunesnė nei Arija, o Piteris dar jaunesnis, tačiau 
smarkesnis. Mergaitės pešėsi dėl jo tarpusavyje, tai rimtai, tai kikendamos. 
Prisiminimai grįžo tokie ryškūs, kad ji beveik jautė jo prakaituotus pirštus 
ant pečių ir uodė jo mėtinį kvėpavimą. Dievų miške visuomet augo mėtos 

ir Piteris mėgo jas kramtyti. Jis buvo toks drąsus mažas berniukas, amži- 
nai įsipainiodavo į bėdą. „Jis bandė įkišti man į burną liežuvį , - prisipažino 
Ketlina seseriai, kai liko vienos. „Man taip pat, - sukuždėjo Laiza, drovi ir 
uždususi. - Man tai patiko.“ 

Robas lėtai pakilo ant kojų, įsikišo kalaviją į makštį, ir Ketlina susizgri- 
bo galvojanti, ar sūnus jau yra kada nors bučiavęs merginą dievų miške. Ti- 
kriausiai turėjo bučiuoti. Ji matė, kokius drėgnus žvilgsnius jam siuntė Džei- 
nė Pul ir kai kurios patarnaujančios mergaitės, net ir aštuoniolikmetės... jis 
kovėsi mūšyje ir žudė vyrus kalaviju, aiškiai yra bučiuotas. Jos akyse spindė- 
jo ašaros. Ji piktai jas nusibraukė. 

— Mama, - kreipėsi Robas, pamatęs ją ten stovinčią, - turime sušaukti 
tarybą. Yra dalykų, kuriuos reikia nuspręsti. 

- Senelis norėtų tave pamatyti, - tarė ji. - Robai, jis labai serga. 

- Seras Edmuras man sakė. Man labai gaila, mama... dėl lordo Hosterio 
ir tavęs. Tačiau pirmiausia turime sušaukti pasitarimą. Gavome žinių iš pie- 
tų. Renlis Barateonas pareiškė teises į brolio karūną. 

— Renlis? - apstulbusi tarė ji. - Aš maniau, kad tai tikrai bus Stanis... 

— Mes visi taip manėme, - tarė Galbartas Gloveris. 

Karo taryba susirinko didžiojoje menėje prie keturių ilgų žirginių sta- 
lų, sustatytų netaisyklingų kvadratu. Lordas Hosteris buvo pernelyg silpnas 
dalyvauti, miegojo savo balkone, sapnuodamas saulę savo jaunystės upėse. 
Edmuras sėdėjo aukštojoje Tulių vietoje, su Brindenu Juodąja Žuvimi greta, 
ojo tėvo vėliavininkai rikiavosi į dešinę ir į kairę palei šoninius stalus. Žinia 
apie pergalę Riverane pasiekė bėglius Trišakio lordus ir parviliojo juos atgal. 
Atvyko Karilas Vensas, dabar lordas, jo tėvui kritus prie Auksinio Danties. 
Su juo buvo seras Markas Paiperis, ir jie atsivedė Darį, sero Reimuno sūnų, 
ne vyresnį vaikiną nei Branas. Iš sugriauto Stounhedžo atvyko lordas Jonas 
Brakenas, rūstus ir triukšmingas, ir atsisėdo taip toli nuo Tito Blekvudo, kiek 
tik leido stalai. 

Šiauriečiai lordai sėdėjo priešais, Ketlina ir Robas buvo veidu atsigręžę 
į jos brolio stalą. Jų buvo mažiau. Robo kairėje sėdėjo Greitdžonas, o tada 
Teonas Greidžojus; Galbartas Gloveris ir ledi Mormont buvo Ketlinos de- 
šinėje. Lordas Rikardas Karstarkas, pakumpęs, įdubusiomis nuo sielvarto 
akimis, nešukuota ir neplauta ilga barzda, atsisėdo lyg sapnuodamas naktinį 
košmarą. Kuždesių miške jis paliko kritusius du sūnus, ir nebuvo jokių žinių 
apie trečiąjį, vyriausią, kuris vedė Karstarkų ietininkus prieš Taiviną Lanis- 
terį prie Žaliosios Šakos. 

Ginčai užsitęsė iki vėlyvos nakties. Kiekvienas lordas turėjo teisę tarti 
žodį, ir jie kalbėjo... ir rėkė, ir keikėsi, ir argumentavo, ir meilikavo, ir pokš- 
tavo, ir derėjosi, ir trankė į stalą bokalus, ir grasino, ir išeidavo, ir vėl grįžda- 
vo rūstūs arba šypsodamiesi. Ketlina sėdėjo ir viso to klausėsi. 

Ruzas Boltonas perrikiavo priešo sumuštus savo pajėgų likučius kelio 
pylimo pradžioje. Seras Helmanas Tolhartas ir Valderis Frėjus vis dar laikė 
Dvynius. Lordo Taivino armija persikėlė per Trišakį ir žygiavo į Heirinholą. 
Karalystėje buvo du karaliai. Du karaliai ir jokio sutarimo. 

Dauguma lordų vėliavininkų norėjo nedelsdami žygiuoti į Heirinholą, 
susikauti su lordu Taivinu ir visiems laikams padaryti galą Lanisterių galy- 
bei. Jaunas, karštakošis Markas Paiperis ragino verčiau smogti į vakarus, į 
pačią Kasterli Uolą. Kiti patarė būti kantriems. Riveranas stovi skersai ke- 
lio Lanisterių atsargoms, pabrėžė Džeisonas Molisteris; tegu jie gaišta laiką, 
nesiųsdami lordui Taivinui nei naujokų, nei maisto atsargų, kol mes susti- 
prinsim savo gynybą ir pailsinsim nuvargusius karius. Lordui Blekvudui 
netiko nė vienas pasiūlymas. Jie turėtų užbaigti tai, ką pradėjo Kuždesių 
miške. Žygiuoti į Heirinholą ir prisijungti Ruzo Boltono pajėgas. Blekvudo 

raginimams kaip visada priešinosi Brakenas; lordas Jonas Brakenas pakilo 
reikalauti, kad jie visi išreikštų savo ištikimybę karaliui Renliui ir žygiuotų į 
pietus susivienyti su juo. 

- Renlis nėra karalius, - tarė Robas. Tai buvo pirmas kartas, kai jos sūnus 
prabilo. Kaip ir jo tėvas, jis mokėjo klausytis. 

— Juk nemanote likti ištikimas Džofriui, milorde, - tarė Galbartas Glove- 
ris. - Jis pasmerkė myriop jūsų tėvą. 

— Dėl to jis tapo piktadariu, - atsakė Robas. - Bet aš nežinau, ar dėl to 
Renlis tampa karaliumi. Džofris yra vyriausias tikras Roberto Barateono sū- 
nus, tad pagal visus karalystės įstatymus sostas teisėtai priklauso jam. Jei jis 
mirtų, o aš pasistengsiu, kad taip ir nutiktų, jis turi jaunesnįjį brolį. Tomenas 
paveldi sostą po Džofrio. 

- Tomenas toks pat Lanisteris, - atšovė seras Markas Paiperis. 

- Jūsų tiesa, - susirūpinęs tarė Robas. - Tačiau jei nė vienas iš jų nėra ka- 
ralius, vis dėlto, kaip juo gali būti lordas Renlis? Jis yra Roberto jaunesnysis 
brolis. Branas negali tapti Vinterfelo lordu anksčiau nei aš, ir Renlis negali 
tapti karaliumi anksčiau nei lordas Stanis. 

Ledi Mormont pritarė: 

— Lordas Stanis turi didesnes teises. 

- Renlis karūnuotas, - tarė Markas Paiperis. - Haigardenas ir Stormsen- 
das remia jo siekius, o Dornas neatsiliks. Jei Vinterfelas ir Riveranas pridėtų 
savo jėgas, už jo stovėtų penkios iš septynių didžiųjų giminių. Šešios, jei Ari- 
nai išsijudins! Šeši prieš Uolą! Milordai, po metų visų jų galvos atsidurs ant 
kuolų: karalienės ir berniuko karaliaus, lordo Taivino, Neūžaugos, Karalžu- 
džio, sero Kevano - visų! Štai ką laimėtume susijungę su karaliumi Renliu. 
Ką turi lordas Stanis, kad to atsisakytume? 

- Teisę, - užsispyręs pakartojo Robas. Ketlina pagalvojo, jog tai skamba 
beveik prietaringai, taip būtų pasakęs ir jo tėvas. 

— Tai tu manai, kad mes turėtume palaikyti Stanį? - paklausė Edmuras. 

- Aš nežinau, - atsakė Robas. - Meldžiausi, kad žinočiau, ką daryti, ta- 
čiau dievai neatsakė. Lanisteriai nužudė mano tėvą kaip išdaviką, ir mes Ži- 
nome, kad tai buvo melas, tačiau jei Džofris dabar yra teisėtas karalius ir 
mes kovosime prieš jį, tapsime išdavikais. 

— Mano lordas tėvas patartų būti atsargiems, - tarė pagyvenęs seras Stev- 
ronas su žebenkštiška Frėjaus šypsena. - Palaukime, leiskime šiems dviem 
karaliams pažaisti sostais. Kai jie liausis kovoję, galėsime priklaupti prieš 
nugalėtoją arba jam pasipriešinti - kaip nuspręsime. Renliui ginkluojantis, 
lordas Taivinas veikiausiai apsidžiaugtų paliaubomis... ir saugiu sūnaus su- 
grįžimu. Kilnieji lordai, leiskite man vykti pas jį į Heirinholą ir sutarti dėl 
palankių sąlygų ir išpirkos... 

Jo balsą paskandino įniršęs riaumojimas. 

- Bailys! - sadundėjo Greitdžonas. 

- Jei prašysime paliaubų, atrodysime silpni, - pareiškė ledi Mormont. 

— Eina velniop tos išpirkos, mes negalime atiduoti Karalžudžio, - rėkė Ri- 
kardas Karstarkas. 

— Kodėl ne taika? - paklausė Ketlina. 

Lordai pažvelgė į ją, tačiau ji jautė Robo akis, tik jo vienintelio. 

- Miledi, jie nužudė mano lordą tėvą, jūsų vyrą, - niūriai tarė jis. Jis iš- 
sitraukė iš makšties savo ilgąjį kalaviją ir padėjo jį ant stalo priešais save, 
blizgantį plieną ant grubaus medžio. - Štai vienintelė taika, kurią siūlau La- 
nisteriams. 

Greitdžonas užbaubė pritardamas, prie jo prisidėjo ir kiti vyrai, šaukda- 
mi ir traukdami kalavijus, daužydami kumščiais į stalą. Ketlina palaukė, kol 
jie visi nutilo. 

- Milordai, - tarė ji, - lordas Edardas buvo jūsų senjoras, tačiau aš da- 
lijausi su juo lova ir išnešiojau jo vaikus. Ar manote, kad myliu jį mažiau 
nei jūs? - Ketlinos balsas kone lūžinėjo iš sielvarto, tačiau ji giliai įkvėpė ir 
susitvardė. - Robai, jei tas kalavijas galėtų jį grąžinti, neleisčiau tau jo įsikišti 
į makštį, kol Nedas nestovėtų greta manęs... tačiau jo nebėra, ir šimtas Kuž- 
desių miškų to nepakeis. Nedo nebėra, kaip ir Darino Hornvudo, ir šauniųjų 
lordo Karstarko sūnų, ir daugybės kitų puikių vyrų - nė vienas iš jų pas mus 
nebegrįš. Ar mums reikia daugiau mirčių? 

- Jūs esate moteris, miledi, - giliu balsu sudundėjo Greitdžonas. - Mote- 
rys tokių dalykų nesupranta. 

- Jūs esate švelnioji lytis, - tarė lordas Karstarkas sielvarto išvagotu vei- 
du. — Vyras trokšta atkeršyti. 

— Duokite man Sersi Lanister, lorde Karstarkai, ir jūs pamatysite, kokia 
švelni gali būti moteris, - atsakė Ketlina. - Galbūt aš nesuprantu taktikų ir 
strategijų... tačiau suprantu, kas beprasmiška. Mes stojome į karą, kai Lanis- 
terių kariaunos siaubė upių žemes ir Nedas buvo kalinys, neteisingai apkal- 
tintas išdavyste. Mes kovėmės, kad apsigintume ir išlaisvintume mano lordą. 

Viena yra padaryta, kita - mums nepasiekiama. Gedėsiu Nedo iki savo 
dienų galo, tačiau turiu galvoti apie gyvuosius. Aš noriu susigrąžinti duk- 
teris, o karalienė vis dar jas laiko. Jei man reikėtų iškeisti keturis mūsų La- 
nisterius už du jų Starkus, pavadinčiau tai puikiu sandoriu ir padėkočiau 
dievams. Noriu, kad būtum saugus, Robai, ir valdytum Vinterfelą kaip tėvo 
įpėdinis. Noriu, kad gyventum tikrą gyvenimą, bučiuotum mergaitę ir ves- 
tum moterį, susilauktum sūnaus. Noriu visa tai užbaigti. Noriu grįžti namo, 
milordai, ir apraudoti savo vyrą. 

Ketlinai baigus kalbėti menėje buvo labai tylu. 

- Taika, - tarė jos dėdė Brindenas. - Taika puiku, miledi... tačiau kokio- 
mis sąlygomis? Nėra jokios prasmės perkaldinti savo kalavijo į arklą, jei ry- 
toj vėl turėsi jį nusikaldinti. 

— Dėl ko žuvo Torhenas ir mano Edardas, jei aš turėsiu grįžti į Karholdą 
tik su jų kaulais? - paklausė Rikardas Karstarkas. 

- Taigi, - tarė lordas Brakenas. - Gregoris Kligeinas paleido vėjais mano 
laukus, išskerdė gyventojus, o Stounhedžą pavertė rūkstančiais griuvėsiais. 
Ar dabar aš turiu priklaupti prieš tuos, kurie jį pasiuntė? Tai dėl ko mes ko- 
vojome, jeigu viskas vėl bus kaip buvo? 

Lordas Blekvudas pritarė, Ketlinos nuostabai ir išgąsčiui. 

— Ojei mes sudarysime taiką su karaliumi Džofriu, ar mes nebūsime iš- 
davikai karaliaus Renlio akyse? Kas, jei elnias nugalės liūtą, kokioje padėtyje 
tada atsidursime? 

— Kad ir ką jūs nuspręsite, aš niekuomet nevadinsiu Lanisterio savo kara- 
liumi, - pareiškė Markas Paiperis. 

- Ir aš! - sušuko mažasis berniukas Daris. - Niekada! 

Vėl prasidėjo šūkavimai. Ketlina sėdėjo netekusi vilties. Ji buvo taip arti, 
pagalvojo. Jie beveik paklausė, beveik... tačiau akimirka buvo prarasta. Ne- 
bus taikos, galimybės išsilaižyti žaizdas, saugumo. Ji pažvelgė į sūnų, stebėjo, 
kaip jis klausosi besiginčijančių lordų, raukosi, nerimauja, tačiau yra vedęs 
karą. Jis pasižadėjo imti į žmonas Valderio Frėjaus dukrą, tačiau dabar matė 
jo tikrąją nuotaką: kalaviją, kurį jis pasidėjo priešais save ant stalo. 

Ketlina galvojo apie savo mergaites, svarstė, ar kada nors jas dar pamatys, 
kai pašoko ant kojų Greitdžonas. 

- MILORDAI! - sušuko jis, jo balsas atsimušė nuo sijų. - Štai ką aš pasa- 
kysiu apie šiuos du karalius! - Jis nusispjovė. - Renlis Barateonas man yra 
niekas, Stanis taip pat. Kodėl jie turėtų valdyti mane ir mano žemes iš kažko- 
kio gėlėto sosto Haigardene ar Dorne? Ką jie žino apie Sieną, vilkų mišką ar 
Pirmųjų Žmonių kapinynus? Net jų dievai netikri. Lai Kiti griebia ir Lanis- 
terius, man jau jų per akis. - Jis paėmė didįjį kalaviją. - Kodėl mes vėl netu- 
rėtume patys valdyti? Mes susituokėme su drakonais, o drakonai dabar ne- 
gyvi! - Jis parodė smaigaliu į Robą. - Čia sėdi vienintelis karalius, prieš kurį 
ketinu sulenkti savo kelius, milordai! - sudundėjo jis. - Karalius Šiaurėje! 

Jis atsiklaupė ir padėjo savo kalaviją jos sūnui po kojų. 

— Aš pritarsiu taikai tokiomis sąlygomis, - tarė lordas Karstarkas. — Jie 
gali pasilikti sau Raudonąją pilį ir Geležinį sostą. - Jis išsitraukė savo ilgąjį 
kalaviją iš makšties. - Karalius Šiaurėje! - sušuko jis ir suklupo prie Greit- 
džono. 

Megė Mormont atsistojo. 

— Žiemos karalius! — pareiškė ji ir padėjo savo spygliuotą kuoką greta 
kalavijų. Stojosi ir upių lordai, Blekvudas, Brakenas ir Molisteris, giminės, 
kurios niekad nebuvo valdytos iš Vinterfelo, tačiau Ketlina žvelgė į juos besi- 
stojančius ir traukiančius kalavijus, lenkiančius kelius ir šaukiančius senuo- 
sius žodžius, kurių nebuvo girdėti karalystėje daugiau nei tris šimtus metų, 
nuo tada, kai atvyko Eigonas Drakonas ir pavertė Septynias Karalystes vie- 
na... dabar jie vėl skambėjo nuo jos tėvo menės medinių skliautų: 

— Karalius Šiaurėje! 

— Karalius Šiaurėje! 

— KARALIUS ŠIAURĖJE! 

emė buvo raudona, negyva ir suskeldėjusi, tad gerų malkų buvo sun- 

ku rasti. Jos žmonės grįžo su šakotomis tuopomis, rusvais krūmokš- 
niais, rudos žolės ryšuliais. Jie paėmė du tiesiausius medžius, nukapojo 
šakas, nulupo žievę ir perskėlę suguldė medžius kvadratu. Jų centre pri- 
dėjo šiaudų, krūmokšnių, žievės draiskanų ir sausos žolės ryšulių. Racha- 
ras išrinko žirgą iš nedidelės kaimenės, kuri jiems liko; jis neprilygo chalo 
Drogo kaštoniui, tačiau vos vienas kitas ir galėjo prilygti. Kvadrato vidu- 
ryje Agas sušėrė jam apvytusį obuolį ir akimirksniu parklupdė jį smogęs 
kirviu į tarpuakį. 


- Nepakanka nužudyti žirgą, - tarė ji Dani. - Pats iš savęs kraujas yra 
niekas. Neturi žodžių, kad galėtum jį užkalbėti, nei išminties jų rasti. Ar ma- 
nai, kad kraujo užkalbėjimas yra vaikų žaidimas? Jūs vadinate mane maegi, 
lyg tai būtų keiksmažodis, tačiau jis reiškia išmintinga. Esi vaikas ir kaip vai- 
kas nemokšiška. Kad ir ką ketini daryti, nieko nebus. Išlaisvink mane iš šių 
pančių ir aš tau padėsiu. 

— Aš pavargau nuo maegi bliovimo, - Dani tarė Džogui. Jis pliaukštelėjo 
botagu ir maldingoji nutilo. 

Ant užmušto žirgo jie sukrovė kapotų malkų pakylą; mažesniųjų medžių 
rąstigalius ir didesniųjų šakas, storiausias ir tiesiausias šakas, kokias rado. 
Jie sukrovė malkas iš rytų į vakarus, nuo saulėtekio link saulėlydžio. Ant pa- 
kylos sukrovė chalo Drogo turtus: jo didžiąją palapinę, margintas liemenes, 
balnus ir kamanas, botagą, kurį tėvas padovanojo, kai jis tapo vyru, arachą, 
kuriuo nukovė chalą Ogą ir jo sūnų, galingą lanką iš drakono kaulų. Agas 
būtų sudėjęs ir ginklus, kuriuos Drogo kraujo raiteliai padovanojo Dani kaip 
nuotakos dovaną, tačiau ji uždraudė. 

- Jie mano, - tarė, - ir ketinu juos pasilikti. 

Dar vienas sluoksnis krūmokšnių buvo sukrautas ant chalo turtų, o ant jų 
išdėlioti ryšuliai džiovintos žolės. 

Saulei slenkant į zenitą, seras Džora Mormontas pasivadino ją į šoną. 

— Princese... - pradėjo jis. 

— Kodėl mane taip vadini? - metė jam iššūkį Dani. - Mano brolis Viseiris 
buvo tavo karalius, ar ne taip? 

- Taip, miledi. 

- Viseiris nebegyvas. Aš esu jo įpėdinė, paskutinė Targeirinų giminės pa- 
likuonė. Kas priklausė jam, dabar mano. 

— Mano... karaliene, - tarė seras Džora, priklaupdamas ant kelio. - Mano 
kalavijas, kuris priklausė jam, dabar jūsų, Daneiris. Ir mano širdis, kuri nie- 
kada nepriklausė jūsų broliui. Aš tik riteris, tad negaliu jums pasiūlyti nieko 
daugiau, išskyrus tremtį, tačiau meldžiu, išklausykite. Leiskite chalui Dro- 
gui išeiti. Jūs neliksite viena. Pažadu, niekas neišgabens jūsų į Vais Dotrakį 
prieš jūsų valią. Jums nereikia prisijungti prie doš chalyn. Keliaukite į rytus 
su manimi. Ji Ti, Kuartas, Nefrito jūra, Ašajus prie Šešėlių. Išvysime visus 
nematytus stebuklus, išragausime vynus, kurių dievai mums pateiks. Prašau, 
chalysi. Žinau, ką ketinate daryti. Nedarykite to. Nedarykite. 

— Aš privalau, - tarė jam Dani. Ji palietė jo veidą, meiliai, liūdnai. - Jūs 
nesuprantat. 

- Suprantu, kad jį mylėjot, - nevilties kupinu balsu tarė seras Džora. - 
Kadaise aš irgi mylėjau savo ledi žmoną, tačiau nenumiriau su ja. Jūs - mano 
karalienė ir mano kalavijas priklauso jums, tačiau neprašykite, kad stovėčiau 
nuošaly, kai lipsite ant Drogo laužo. Aš nežiūrėsiu, kaip jūs degate. 

— Ar šito jūs baiminatės? - Dani lengvai pakštelėjo jam į plačią kaktą. - 
Aš ne toks vaikas, mielas sere. 

- Jūs neketinate su juo mirti? Prisiekiate, mano karaliene? 

— Prisiekiu, - tarė ji bendrine kalba Septynių Karalysčių, kurios pagal tei- 
ses priklausė jai. 

Trečiasis pakylos sluoksnis buvo sukrautas iš šakelių, ne storesnių nei 
pirštai, ir užklotas sausais lapais ir žolėmis. Jas sudėjo nuo šiaurės į pietus, 
nuo ledo į ugnį, ir apkrovė minkštomis pagalvėmis ir guolio šilkais. Kai jie 
baigė, saulė jau sėdo vakarop. Dani susišaukė dotrakius. Jų buvo likę mažiau 
nei šimtas. Su kiek pradėjo Eigonas? - pagalvojo. Tai nesvarbu. 

- Jūs būsite mano chalasaras, - tarė jiems. - Aš matau vergų veidus. Aš 
jus išlaisvinu. Nusiimkite antkaklius. Keliaukite, jei norite, niekas jūsų ne- 
skriaus. Jei liksite, būsime kaip broliai ir seserys, vyrai ir žmonos. - Juodos 
akys stebėjo ją budriai, be išraiškos. - Matau vaikų, moterų ir susiraukšlėju- 
sius senųjų veidus. Vakar aš buvau vaikas. Šiandien esu moteris. Rytoj būsiu 
senė. Kiekvienam sakau: atiduokite man savo rankas ir širdis, ir čia visuomet 
jums atsiras vietos. - Ji pasisuko į tris jaunus savo chaso karius. - Džogai, tau 
aš atiduodu botagą sidabrine rankena, kurį gavau kaip nuotakos dovaną, ir 
skiriu tave ko, prašau tavo priesaikos, kad gyvensi ir mirsi kaip mano kraujo 
kraujas, josi greta manęs ir saugosi nuo pavojų. 

Džogas paėmė botagą jai iš rankų, tačiau buvo sutrikęs. 

— Chalysi, - dvejodamas tarė, - taip nedaroma. Man bus gėda tapti mo- 
ters kraujo raiteliu. 

— Agai! - pašaukė Dani, nekreipdama dėmesio į Džogo žodžius. Jei žvilg- 
telėsiu atgal, pražūsiu. - Tau dovanoju drakono kaulo lanką, kurį gavau kaip 
nuotakos dovaną. — Jis buvo dvigubo lenkimo, blizgantis, juodas, dailaus 

darbo ir aukštesnis nei ji. - Skiriu tave ko, prašau tavo priesaikos, kad gyven- 
si ir mirsi kaip mano kraujo kraujas, josi greta manęs ir saugosi nuo pavojų. 

Agas priėmė lanką nuleidęs akis. 

- Aš negaliu ištarti šių žodžių. Tik vyras gali vesti chalasarą ir skirti ko. 

— Racharai, - tarė Dani, nepaisydama atsisakymo, - tu gausi didįjį ara- 
chą, kuris buvo mano vestuvių dovana, su rankena ir ašmenimis, išgraviruo- 
tais auksu. Ir tave aš taip pat skiriu ko, prašau tavo priesaikos, kad gyvensi ir 
mirsi kaip mano kraujo kraujas, josi greta ir saugosi mane nuo pavojų. 

- Jūs esat chalysi, - tarė Racharas, paimdamas arachą. - Josiu su jumis į 
Vais Dotrakį po Kalnų Motina ir saugosiu nuo pavojų, kol užimsite savo vie- 
tą tarp doš chalyn išmintingųjų. Daugiau nieko negaliu pažadėti. 

Ji linktelėjo taip ramiai, tarsi nebūtų išgirdusi jo atsakymo, ir pasisuko į 
paskutinį savo karžygį. | 

- Sere Džora Mormontai, - tarė ji, - pirmasis ir puikiausias iš mano ri- 
terių, neturiu tokios nuotakos dovanos, kurią galėčiau jums duoti, tačiau 
prisiekiu, jog vieną dieną iš mano rankų gausite ilgąjį kalaviją, kokio pasau- 
lis nėra matęs, nukaldintą drakonų iš Valyrijos plieno. O dabar prašau jūsų 
priesaikos 

- Jūs ją turite, mano karaliene, - tarė seras Džora, klaupdamasis ir dė- 
damas savo kalaviją jai po kojų. - Prisiekiu tarnauti jums, paklusti jums ir 
mirti dėl jūsų, jei reikės. 

- Kad ir kas nutiktų? 

— Kad ir kas nutiktų. 

- Priimu jūsų priesaiką. Meldžiu, kad niekuomet nesigailėtumėt ją da- 
vęs. - Dani pakėlė jį ant kojų. Pasistiebusi ant pirštų, kad pasiektų jo lūpas, ji 
švelniai pabučiavo riterį ir tarė: - Jūs esate pirmasis iš karalienės sargybos. 

Ji jautė chalasaro akis, kai įėjo į palapinę. Dotrakiai murmėjo ir keistai 
šnairavo savo tamsiomis, migdolinėmis akimis. Jie mano, kad aš beprotė, su- 
vokė Dani. Gal ji tokia ir buvo. Greit sužinos. Jei pažiūrėsiu atgal, pražūsiu. 

Vanduo buvo labai karštas, kai Iri padėjo įlipti jai į vonią, tačiau Dani 
net nemirktelėjo ir nešūktelėjo. Jai patiko karštis. Nuo jo pasijusdavai švari. 
Džiki pakvepino vandenį aliejais, kurių ji rado Vais Dotrakio turguje; kilo 
drėgni ir kvapnūs garai. Dorėja ištrinko jai plaukus ir iššukavo susivėlusius 
tumulus. Iri nutrynė nugarą. Dani užsimerkė ir ją apgaubė kvapai ir šiluma. 
Ji jautė karštį, įsismelkiantį per skaudulius tarp šlaunų. Ji suvirpėjo, kai jis 
įsismelkė, ir jos skausmas bei susikaustymas, atrodė, išnyko. Ji plūduriavo. 

Kai ji tapo švari, tarnaitės padėjo jai išlipti iš vandens. Iri ir Džiki ją nu- 
šluostė, o Dorėja tol šukavo plaukus, kol šie krito ant nugaros it sidabro srau- 
tas. Jos pakvepino ją prieskoniniais žiedais ir cinamonu: po lašelį ant kie- 
kvieno riešo, už ausų, ant nuo pieno apsunkusių krūtų spenelių. Paskutinis 
lašelis krito ant jos lyties. Iri pirštas atrodė lengvas ir šaltas kaip mylimojo 
bučinys, kai švelniai slydo tarp lūpų. 

Tada Dani liepė joms išeiti, kad galėtų paruošti chalą Drogą paskutinei 
kelionei į nakties žemes. Ji švariai numazgojo jo kūną, iššukavo ir ištepė 
aliejumi plaukus, paskutinį kartą braukdama per juos pirštais, jausdama jų 
svorį, prisimindama pirmą kartą, kai juos lietė, tą naktį po vestuvių. Jo plau- 
kai niekuomet nebuvo kirpti. Kiek vyrų galėtų mirti nekirptais plaukais? Ji 
panardino į juos savo veidą ir įkvėpė tiršto aliejų aromato. Jis atsidavė žole ir 
žemės šiluma, dūmais, sėkla ir žirgais. Jis kvepėjo kaip Drogas. Atleisk man, 
mano gyvenimo saule, galvojo ji. Atleisk už viską, ką padariau ir privalau pa- 
daryti. Aš sumokėjau, mano žvaigžde, bet kaina buvo per didelė, per didelė... 

Dani supynė jo plaukus, užmovė sidabrinius žiedelius ant ūsų ir vieną po 
kito sukabino varpelius. Tiek daug varpelių: auksinių, sidabrinių, bronzinių. 
Varpelių, kad jo priešai išgirstų jį atjojant ir nutirptų iš baimės. Ji užmovė 
jam arklio ašutų kelnes ir ilgaaulius batus, ant juosmens užsegė diržą, sun- 
kų nuo auksinių ir sidabrinių medalionų. Ant randuotos krūtinės užvilko 
margintą liemenę, seną ir išblukusią, tą, kuri Drogui patiko labiausiai. Sau 
ji išsirinko laisvas šilkines kelnes, sandalus, suvarstomus iki pusės kojų, ir 
berankovę liemenę kaip Drogo. 

Saulė jau leidosi, kai ji sušaukė žmones, kad nuneštų jo kūną ant laužo. 
Dotrakiai tylomis žiūrėjo, kaip Džogas ir Agas neša jį iš palapinės. Dani ėjo 
už jų. Jie paguldė jį ant pagalvių ir šilkų, galva į Kalnų Motiną toli šiaurės 
rytuose. 

— Aliejaus, - įsakė ji ir jie atnešė keturis ąsočius, supylė juos ant laužo, 
permerkdami šilkus, krūmokšnių ir sausų žolių ryšulius, aliejus ėmė kapsėti 
ant apatinių malkų, oras pritvinko aromato. - Atneškite mano kiaušinius, - 
tarnaitėms paliepė Dani. Kažkas jos balse privertė jas bėgti. 

Seras Džora paėmė ją už rankos. 

— Mano karaliene, Drogas neturės jokios naudos iš drakono kiaušinių 
nakties žemėse. Verčiau parduokite juos Ašajuje. Parduokite vieną ir galėsi- 
me nusipirkti laivą, kuris parplukdys mus į Laisvuosius miestus. Parduokite 
visus tris ir būsite turtinga moteris iki dienų galo. 

— Juos man davė ne tam, kad parduočiau, - tarė jam Dani. 

Ji užlipo ant laužo ir pati išdėliojo kiaušinius aplink savo saulę ir žvaigž- 
des. Juodąjį - greta jo širdies, po ranka. Žaliąjį prie galvos, apsukusi jį kasa. 
Kreminį ir auksinį tarp kojų. Kai pabučiavo jį paskutinį kartą, Dani pajuto 
ant jo lūpų aliejaus saldumą. 

Nulipdama nuo laužo pamatė ją stebinčią Miri Maz Dur. 

— Tu beprotė, - kimiai pasakė maldingoji. 

— Ar taip toli nuo beprotybės iki išminties? - paklausė Dani. - Sere Džo- 
ra, paimkite tą maegi ir pririškite ją prie laužo. 

- Prie... mano karaliene, ne, išklausykite mane... 

— Darykite kaip lieptas. - Jis vis tiek dvejojo, kol jos pyktis užsiliepsno- 
jo. - Jūs prisiekėte man paklusti, kad ir kas nutiktų. Racharai, padėk jam. 


SOSTŲ ŽAIDIMAS 623 


Maldingoji nė nešūktelėjo, kai jie nutempė ją prie chalo Drogo laužo ir 
pririšo tarp jo turtų. Dani pati užpylė aliejaus jai ant galvos. 

— Dėkoju tau, Miri Maz Dur, - tarė ji, - už pamokas, kurių išmokei. 

- Tu neišgirsi manęs klykiant, - atsakė Miri, aliejui varvant nuo plaukų ir 
geriantis į drabužius. 

- Išgirsiu, - tarė Dani, - tačiau man reikia ne tavo klyksmų, tik gyvybės. 
Prisimenu, ką man sakei. Tik mirtimi galima sumokėti už gyvenimą. - Miri 
Maz Dur pravėrė burną, tačiau neatsakė. Paėjusi šonan, Dani pastebėjo, 
kad panieka dingo iš tamsių abejingų maegi akių; vietoj jos atsirado kažkas 
panašaus į baimę. Dabar teliko stebėti saulę ir laukti pasirodant pirmosios 
žvaigždės. 

Kai arklių lordas miršta, nudobiamas ir jo ristūnas, kad jis išdidžiai galė- 
tų joti į nakties žemes. Abu sudeginami po atviru dangumi, ir chalas pakyla 
ant ugningo žirgo užimti vietos tarp žvaigždžių. Kuo karščiau žmogus degė 
gyvenime, tuo ryškesne žvaigžde jis švies tamsoje. 

Džogas pirmasis pastebėjo. 

— Ten, - tarė jis prislopintu balsu. Dani pažvelgė ir išvydo ją, Žemai ry- 
tuose. Pirmoji žvaigždė buvo kometa, deganti raudonai. Kraujo raudoniu; 
ugnies raudoniu; it drakono uodega. Ji negalėjo prašyti aiškesnio ženklo. 

Dani paėmė deglą iš Ago rankos ir įkišo tarp malkų. Aliejus iš karto pa- 
sičiupo ugnį, krūmokšniai ir sudžiūvusi žolė akimirką vėliau. Plonytės lieps- 
nos nubėgo lyg greitos raudonos pelės, čiuoždamos aliejumi ir šokinėdamos 
nuo žievės ant šakos ir ant lapų. Kylantis karštis tvokstelėjo jai į veidą, švel- 
nus ir ūmus kaip mylimojo kvėptelėjimas, tačiau po akimirkos jo nebegalė- 
jai pakelti. Dani žingtelėjo atgal. Medis traškėjo vis garsiau ir garsiau. Miri 
Maz Dur pradėjo giedoti šiurpiu, ūbaujančiu balsu. Liepsnos sukosi ir ran- 
gėsi, lenktyniaudamos viena su kita ant pakylos. Sutemos žibėjo, o pats oras, 
regis, suskystėjo nuo kaitros. Dani girdėjo, kaip spjaudo ir traška malkos. 
Liepsnos apėmė Miri Maz Dur. Jos giesmė pasidarė dar garsesnė, šiurpulin- 
gesnė... tada ji kvėptelėjo, ir jos giesmė virto trūkčiojančiu spiegimu, plonu, 
aukštu ir pilnu agonijos. 

Dabar liepsnos pasiekė Drogą ir jį apsupo. Užsiliepsnojo jo drabužiai ir 
akimirką chalas vilkėjo plevenančio oranžinio šilko skutais ir besiraitančių 
dūmų ūseliais, pilkais ir riebaluotais. Dani lūpos prasižiojo, ji nejučiom su- 
laikė kvapą. Jos širdis veržėsi pas jį, kaip kad baiminosi seras Džora, ji norėjo 
šokti į liepsnas ir melsti jį atleidimo, susijungti su juo paskutinį kartą, ugniai 
lydant mėsas nuo kaulų, amžinai susilieti į viena. 

Ji uodė degančios mėsos kvapą, nesiskiriantį nuo arklienos, kepančios 
ugnyje. Laužas riaumojo gilėjančiose sutemose kaip didžiulis žvėris, skan- 
dindamas tilstantį Miri Maz Dur riksmą, ilgais ugnies liežuviais laižydamas 
nakties pilvą. Dūmams tirštėjant, dotrakiai kosėdami atsitraukė. Milžiniški 
ugnies krešuliai išskleidė liepsnos vėliavas tame pragariškame vėjyje, malkos 

šnypštė ir traškėjo, žėrinčios kibirkštys kilo su dūmais ir pleveno į tamsą lyg 
daugybė ką tik išsiritusių jonvabalių. Karštis plakė orą didžiuliais raudonais 
sparnais, stumdamas dotrakius tolyn, nugindamas net Mormontą, tačiau 
Dani nesitraukė. Ji buvo drakono kraujo ir joje ruseno ugnis. 

Šią tiesą Dani seniai suprato ir priėjo arčiau prie didžiulės liepsnos, tačiau 
laužo ugnis jai nebuvo per karšta. Liepsnos raitėsi priešais ją kaip moterys, 
kurios šoko per jos vestuves, sukdamosi, dainuodamos, plasnodamos savo 
geltonais ir oranžiniais, ir avietiniais šydais, baisios atlaikyti, tačiau tokios 
mielos, atgijusios nuo kaitros. Dani išskėtė joms rankas, jos oda nuraudo ir 
ėmė šviesti. Tai taip pat vestuvės, pagalvojo ji. Miri Maz Dur nutilo. Maldin- 
goji laikė ją vaiku, tačiau vaikai užauga ir vaikai mokosi. 

Dar žingsnis, ir Dani nuo karšto smėlio ėmė degti padai, net per san- 
dalus. Prakaitas varvėjo jos šlaunimis, tarp krūtų ir upeliukais sroveno 
skruostais, kur kadaise bėgo ašaros. Seras Džora šaukė už jos, tačiau jis 
jai neberūpėjo, svarbi buvo tik ugnis. Liepsnos buvo tokios gražios, ko- 
kių ji nebuvo mačiusi, kaip burtininkės, vilkinčios geltonais, oranžiniais 
ir tamsiai raudonais rūbais, įsisupusios į ilgus dūmų apsiaustus. Ji regėjo 
avietinius ugnies liūtus ir didžiules geltonas hidras, ir vienaragius iš blyš- 
kiai žydros liepsnos; regėjo žuvis, lapes ir pabaisas, vilkus ir ryškiaspal- 
vius paukščius, žydinčius medžius, vieną už kitą gražesnį. Regėjo žirgą, 
didelį širmą eržilą, išryškėjusį dūmuose, jo plaukiantys karčiai atrodė lyg 
mėlynos liepsnos aureolė. Taip, mano meile, mano saule ir žvaigždės, taip, 
dabar sėskis į balną ir jok. 

Jos liemenė pradėjo rūkti, tad Dani ją nusivilko ir numetė ant žemės. 
Marginta oda ūmai užsiliepsnojo, bet ji dar arčiau priėjo prie ugnies, jos 
krūtys apsinuogino liepsnai, iš raudonų ir paburkusių spenelių tekėjo pie- 
nas. Dabar, pagalvojo ji, dabar, ir akimirką ji išvydo priešais save chalą Dro- 
g3, raitą ant dūmų žirgo, su liepsnojančiu rimbu rankoje. Jis nusišypsojo, ir 
botagas šnypšdamas kirto į laužą. 

Ji išgirdo trakšt, skylančio akmens garsą. Šakų, krūmokšnių ir žolės pa- 
kyla susiūbavo ir sukrito į vidų. Degančio medžio žiežirbos lėkė į ją, ir Dani 
buvo apipilta plėnimis ir pelenais. Dar kažkas sudužo ir šokinėdamas atsiri- 
deno jai prie kojų; skeveldra akmens, blyškaus ir išvagoto aukso gyslelėmis, 
suskilusio ir rūkstančio. Pasaulį pripildė riaumojimas, tačiau per griūvantį 
laužą Dani miglotai girdėjo klykiančias moteris ir iš nuostabos spygaujan- 
čius vaikus. 

Tik mirtimi galima sumokėti už gyvybę. 

Tada pasigirdo antras trakšt, garsus ir aštrus kaip griaustinis, o dūmai sū- 
kuriavo ir vinguriavo aplink ją, kai laužas sujudėjo ir ėmė sproginėti malkos, 
ugniai palietus jų šerdis. Ji išgirdo išsigandusių žirgų žvengimą, iš baimės ir 
siaubo skardžius dotrakių riksmus, serą Džorą, šaukiantį jos vardą ir besi- 
keikiantį. Ne, norėjo sušukti jam, me, mano gerasis riteri, nesibaimink dėl ma- 

nęs. Aš pati ugnis. Aš Daneiris Stormborn, drakonų dukra, drakonų nuotaka, 
drakonų motina, nejau nematai? Nejau NEMATAI? 

Atsirūgęs liepsnomis ir dūmais, šovusiais trisdešimt pėdų į dangų, laužas 
sugriuvo ir sukrito aplink ją. Nesibaimindama Dani žengė į ugnies audrą, 
šaukdama savo vaikus. 

Trečias trakšt buvo toks pat garsus ir aštrus kaip dūžtantis pasaulis. 

Kai galiausiai ugnis išblėso ir žemė tiek atvėso, kad ant jos buvo galima 
vaikščioti, seras Džora Mormontas rado ją tarp pelenų, apsuptą suanglėjusių 
malkų ir žibančių žarijų, sudegusių vyro, moters ir žirgo kaulų. Ji buvo nuo- 
ga, apkritusi suodžiais, jos drabužiai virtę pelenais, jos nuostabūs plaukai su- 
gruzdėję... tačiau pati sveika. 

Jos kairę krūtį žindo kreminis ir auksinis drakonas, o dešinę - žalias ir 
bronzinis. Ji rankomis glaudė juos prie savęs. Juodas ir tamsiai raudonas 
siaubūnas apgaubė jos pečius, ilgas vingiuotas jo kaklas susiraitęs karojo po 
jos smakru. Pamatęs serą Džorą, jis pakėlė galvą ir pažvelgė į jį raudonomis 
it žarijos akimis. 

Riteris be žado suklupo ant kelių. Už jo atėjo jos chaso vyrai. Džogas pir- 
masis padėjo arachą jai prie kojų. 

— Mano kraujo kraujas, - sumurmėjo jis, spausdamas kaktą prie rūkstan- 
čios Žemės. 

— Mano kraujo kraujas, - išgirdo aidu atkartojant Agą. 

— Mano kraujo kraujas! - sušuko Racharas. 

Po jų atskubėjo jos tarnaitės, o tada visi kiti dotrakiai: vyrai, moterys ir 
vaikai; Dani užteko pažvelgti jiems į akis, kad suprastų - jie priklauso jai 
šiandien, priklausys rytoj ir amžinai; atsidavę jai taip, kaip niekada nebuvo 
atsidavę Drogui. 

Kai Daneiris Targeirin stojosi, jos juodasis sušnypštė, blyškus dūmas pa- 
rūko iš jo nasrų ir šnervių. Kiti du atsitraukė nuo jos krūtų ir prisidėjo prie 
šauksmo, skleisdami peršviečiamus sparnus ir plakdami jais ore, ir pirmą 
kartą per šimtus metų naktis atgijo nuo drakonų balsų. 


PRIEDAS 


BARATEONŲ GIMINĖ 


Jauniausia iš didžiųjų giminių, gimusi per Užkariavimų karą. Sklido gandai, 
kad jos pradininkas, Orysas Barateonas, buvo Eigono Drakono pavainikis 
brolis. Orysas iškilo ir tapo vienu iš narsiausių Eigono vadų. Kai jis nugalėjo 
ir nužudė Argilaką Išpuikėlį, paskutinysis Audros karalius Eigonas apdova- 
nojo jį Argilako pilimi, žemėmis ir atidavė dukterį. Orysas paėmė merginą į 
nuotakas ir perėmė jos giminės vėliavą, titulus bei šūkį. Barateonų simbolis 
yra vainikuotasis elnias, juodas auksiniame fone. Jų šūkis: Mūsų yra galybė. 


KARALIUS ROBERTAS BARATEONAS, pirmasis šiuo vardu, 
- jo žmona, KARALIENĖ SERSI, iš Lanisterių giminės, 
- jų vaikai: 
— PRINCAS DŽOFRIS, Geležinio sosto įpėdinis, dvylikos metų, 
— PRINCESĖ MERSELA, aštuonerių metų mergaitė, 
— PRINCAS TOMENAS, septynerių metų berniukas; 
- jo broliai: 
- STANIS BARATEONAS, Dragonstouno lordas, 
- jo žmona LEDI SELISA iš Florentų giminės, 
- jų dukra ŠAIRYN, devynmetė mergaitė, 
— RENLIS BARATEONAS, Stormsendo lordas; 
- jo mažoji taryba: 
— VYRIAUSIASIS MEISTERIS PAISELIS, 
- LORDAS PITERIS BEILIŠAS, vadinamas MAŽUOJU PIRŠTU, iž- 
dininkas, 
—- LORDAS STANIS BARATEONAS, atsakingas už laivyną, 
- LORDAS RENLIS BARATEONAS, atsakingas už įstatymus, 
— SERAS BEIRISTINAS SELMIS, karaliaus sargybos lordas vadas, 
— VEIRIS, eunuchas, vadinamas VORU, šnabždūnų vadovas; 
- jo dvaras ir ilgamečiai tarnai: 
— SERAS ILINAS PEINAS, karaliaus teisingumas, budelis, 

—- SANDORAS KLIGEINAS, vadinamas SKALIKU, prisiekęs princo 
Džofrio skydas, 

— JANAS SLINTAS, prasčiokas, Karaliaus Uosto miesto sargybos 
vadas, 

- DŽALABARAS KSO, princas tremtinys iš Vasaros salų, 

- MĖNULIO BERNIUKAS, juokdarys ir kvailys, 

—- LANSELIS ir TYREKAS LANISTERIAI, karaliaus skvairai, karalie- 
nės pusbroliai, 

—- SERAS ARONAS SANTAGARAS, kovų meistras; 

— karaliaus sargyba: 

— SERAS BEIRISTINAS SELMIS, lordas vadas, 

— SERAS DŽEIMIS LANISTERIS, vadinamas Karalžudžiu, 

—- SERAS BOROSAS BLAUNTAS, 

— SERAS MERINAS TRANTAS, 

— SERAS EIRIS OUKHARTAS, 

— SERAS PRESTONAS GRYNFILDAS, 

—- SERAS MENDONAS MURAS. 


Pagrindinės giminės, prisiekusios Stormsendui: Selmiai, Vaildai, Trantai, 
Penrouzai, Erolai, Estermontai, Tartai, Svonai, Dondarionai, Karonai. 


Pagrindinės giminės, prisiekusios Dragonstounui: Seltigarai, Velarionai, Sy- 
vortai, Bar Emonai ir Sanglasai. 


Nd 


STARKŲ GIMINĖ 


Starkai save kildina iš Brandono Statytojo ir senovės Žiemos karalių. Keturis 
tūkstančius metų jie valdė iš Vinterfelo kaip Karaliai Šiaurėje, kol Torhenas 
Starkas, Karalius, Kuris Atsiklaupė, nestojo į mūšį, bet prisiekė ištikimybę 
Eigonui Drakonui. Jų vėliavoje pilkas didvilkis ledo baltumo fone. Starkų 
šūkis: Ateina žiema. 


EDARDAS STARKAS, Vinterfelo lordas, Šiaurės sergėtojas, 
- jo žmona LEDI KETLINA iš Tulių giminės, 
— jų vaikai: 
— ROBAS, Vinterfelo įpėdinis, keturiolikos metų, 
— SANSA, vyriausioji dukra, vienuolikos metų, 

— ARIJA, jaunesnioji dukra, devynerių metų, 
- BRANDONAS, vadinamas Branu, septynerių metų, 
— RIKONAS, trejų metų, 
- jo pavainikis sūnus JONAS SNOU,, keturiolikos metų, 
— jo globotinis TEONAS GREIDŽOJUS, Geležinių salų įpėdinis; 
— jo broliai ir seserys: 
- (BRANDONAS), vyresnysis brolis, nužudytas Eirio II Targeirino 
įsakymu, 
- (LIJANA), jaunesnioji sesuo, mirusi Dorno kalnuose, 
- BENDŽINAS, jaunesnysis brolis, Nakties sargybos vyras; 
— jo namiškiai: 
— MEISTERIS LUVINAS, patarėjas, gydytojas ir mokytojas, 
— VEINAS PULAS, Vinterfelo pilies valdytojas, 
— DŽEINĖ, jo dukra, artimiausia Sansos draugė, 
— DŽORIS KASELIS, sargybos kapitonas, 

- HALIS MOLENAS, DESMONDAS, DŽEKSAS, PORTERIS, 
KVENTAS, EILINAS, TOMARDAS, VARLIS, HIUVARDAS, 
KEINAS, VILAS, sargybiniai, 

- SERAS RODRIKAS KASELIS, kovų meistras, Džorio dėdė, 
- BETĖ, jo jaunesnioji duktė, 
— ŠVENTIKĖ MORDEINA, lordo Edardo dukterų auklėtoja, 
— ŠVENTIKAS ČEILIS, pilies šventyklos ir bibliotekos prižiūrėtojas, 
- jo sūnus HARVINAS, sargybinis, 
- DŽOSETAS, arklininkas ir žirgų mankštintojas, 
— FARLENAS, šunidžių prižiūrėtojas, 
- SENOJI AUKLĖ, pasakotoja, buvusi žindyvė, 
—- HODORAS, jos proanūkis, menko proto arklininkas, 
- GEIDŽAS, virėjas, 
— MIKENAS, kalvis ir ginklininkas; 
- jo pagrindiniai lordai vėliavininkai: 
— SERAS HELMANAS TOLHARTAS, 
— RIKARDAS KARSTARKAS, Karholdo lordas, 
— RUZAS BOLTONAS, Dredtorto lordas, 
— JONAS AMBERIS, vadinamas Greitdžonu, 
— GALBARTAS ir ROBETAS GLOVERIAI, 
—- VYMANAS MANDERLIS, Baltojo uosto lordas, 
- MEGĖ MORMONIT, Meškų salos ledi. 


Pagrindinės giminės, prisiekusios Vinterfelui: Karstarkai, Amberiai, Elintai, 
Mormontai, Hornvudai, Servinai, Rydai, Manderliai, Gloveriai, Tolhartai ir 
Boltonai. 

LANISTERIŲ GIMINĖ 


Šviesiaplaukių, aukštų ir gražių Lanisterių gyslomis teka kraujas andalų, 
nuotykių ieškotojų, kurie įkūrė galingą karalystę vakarinėse kalvose ir 
slėniuose. Per moteriškąją liniją jie didžiuojasi kilę iš Lano Gudruolio, 
legendinio Didvyrių amžiaus sukčiaus. Kasterli Uolos auksas ir Auksi- 
nis Dantis pavertė juos turtingiausiais iš didžių giminių. Jų ženklas yra 
auksinis liūtas avietiniame fone. Lanisterių šūkis: Išgirskite mano riau- 
mojimą! 


TAIVINAS LANISTERIS, Kasterli Uolos lordas, Vakarų sergėtojas, Lanis- 
porto skydas, 
- jo žmona (LEDI DŽOANA), pusseserė, mirė gimdydama, 
- jų vaikai: 
— SERAS DŽEIMIS, vadinamas Karalžudžiu, Kasterli Uolos įpėdinis, 
Sersi brolis dvynys, 
- KARALIENĖ SERSI, karaliaus Roberto I Barateono žmona, Džei- 
mio dvynė, 
— TYRIONAS, vadinamas Neūžauga, nykštukas; 
- jo broliai ir seserys: 
- SERAS KEVANAS, vyresnysis brolis, 
— jo žmona DORNA iš Sviftų giminės, 
- jų vyriausias sūnus LANSELIS, karaliaus skvairas, 
- jų dvyniai sūnūs VILEMAS IR MARTINAS, 
- jų mažoji dukra DŽEINĖ; 
- DŽENA, jo sesuo, ištekėjusi už sero Emono Frėjaus, 
- jų sūnus SERAS KLEOSAS FRĖJUS, 
- jų sūnus TEONAS FRĖJUS, skvairas; 
— (SERAS TAIGETAS), antrasis brolis, mirė nuo raupų, 
- jo našlė DARLESA iš Marbrandų giminės, 
—jų sūnus TYREKAS, karaliaus skvairas; 
— (GERIONAS)), jauniausias brolis, nuskendęs jūroje, 
- jo pavainikė dukra DŽOI, dešimties metų; 
— jų pusbrolis SERAS STAFORDAS LANISTERIS, velionės ledi Džoanos 
brolis, 

-jo dukterys SERENA ir MYRIELĖ, 
— jo sūnus SERAS DEIVENAS LANISTERIS; 
- jo patarėjas MEISTERIS KREILINAS,; 
- jo vyriausieji riteriai ir lordai vėliavininkai: 
—- LORDAS LEO LEFORDAS, 
—- SERAS ADAMAS MARBRANDAS, 
— SERAS GREGORIS KLIGEINAS, Jojantis Kalnas, 
— SERAS HARIS SVIFTAS, sero Kevano uošvis, 
—- LORDAS ANDROSAS BRAKSAS, 
- SERAS FORLĖJUS PRESTERIS, 
- SERAS EIMORIS LORČAS, 
—- VARGAS HOUTAS, samdomas kalavijuotis iš Laisvojo Kohoro 
miesto. 


Pagrindinės Kasterli Uolai prisiekusios giminės: Peinai, Sviftai, Marbrandai, 
Lydenai, Beinfortai, Lefordai, Kreikholai, Seretai, Brumai, Kligeinai, Preste- 
riai ir Vesterlingai. 


A 


ARINŲ GIMINĖ 


Arinai yra Kalnų ir Slėnio karalių palikuoniai, viena iš seniausių ir tyriausių 
andalų kilmingųjų linijų. Jų simbolis yra mėnulis ir sakalas, baltas dangaus 
mėlynumo fone. Arinų šūkis: Aukštai kaip garbė. 


(JONAS ARINAS), Ėrijos lordas, Slėnio gynėjas, Rytų sergėtojas, karaliaus 
ranka, neseniai miręs, 
- jo pirmoji žmona (LEDI DŽEINĖ iš Roisų giminės) mirė gimdydama, 
jos dukra negyva, 
- jo antroji žmona (LEDI ROVENA iš Arinų giminės), jo pusseserė, mirė 
nuo peršalimo, vaikų neturėjo, 
- jo trečioji žmona ir našlė LEDI LAIZA iš Tulių giminės, 
- jų sūnus ROBERTAS ARINAS, ligotas šešerių metų berniukas, da- 
bar Ėrijos lordas ir Slėnio gynėjas; 
- jo ilgamečiai tarnai ir namiškiai: 
— MEISTERIS KOULMANAS, patarėjas, gydytojas ir mokytojas, 


PRIEDAS 631 


— SERAS VARDIS EGENAS, sargybos kapitonas, 
— SERAS BRINDENAS TULIS, vadinamas Juodąja Žuvimi, Vartų 
riteris ir ledi Laizos dėdė, 
- LORDAS NESTORAS ROISAS, vyriausiasis Slėnio pilies valdy- 
tojas, 
— SERAS ALBARAS ROISAS, jo sūnus, 
— MIJA STOUN, pavainikė mergaitė jo tarnyboje, 
— LORDAS EONAS HANTERIS, ledi Laizos gerbėjas, 
— SERAS LINAS KORBRĖJUS, ledi Laizos gerbėjas, 
— MIKELIS REDFORTAS, jo skvairas, 
- LEDI ANA VEINVUD, našlė, 
—- SERAS MORTONAS VEINVUDAS, jos sūnus, ledi Laizos 
gerbėjas, 
— SERAS DONELIS VEINVUDAS, jos sūnus, 
— MORDAS, žiaurus kalėjimo sargas. 


Pagrindinės giminės, prisiekusios Ėrijai: Roisai, Beilišai, Egenai, Veinvudai, 
Hanteriai, Redfortai, Korbrėjai, Belmorai, Melkolmai ir Hersiai. 


P; 


2 


TULIŲ GIMINĖ 


Tuliai niekuomet nevaldė kaip karaliai, tačiau jiems tūkstantį metų priklausė 
turtingos žemės ir didžiulė pilis Riverane. Per Užkariavimų karą upių Žemės 
priklausė Harenui Juodajam, Salų karaliui. Hareno senelis, karalius Harvinas 
Kietarankis, atėmė Trišakį iš Areko, Audros karaliaus, kurio protėviai buvo 
užkariavę žemes iki Sąsmaukos trim šimtais metų anksčiau, nužudydami 
paskutinį iš Upių karalių. Tuščiagarbis ir žiaurus tironas Harenas Juodasis 
nebuvo mylimas pavaldinių, ir dauguma upių lordų jį paliko ir prisijungė 
prie Eigono pajėgų. Pirmasis iš jų buvo Edminas Tulis iš Riverano. Kai Ha- 
renas ir jo giminė išnyko, sudegus Heirinholui, Eigonas apdovanojo Tulių 
giminę, suteikdamas Edminui teisę tapti iškiliausiu Trišakio žemių lordu ir 
pareikalaudamas, kad kiti upių lordai prisiektų jam ištikimybę. Tulių sim- 
bolis yra šokantis upėtakis, sidabrinis, vilnijančio mėlyno ir raudono fone. 
Tulių šūkis: Šeima, pareiga, garbė. 

HOSTERIS TULIS, Riverano lordas, 
- jo žmona (LEDI MINISA iš Ventų giminės) mirė gimdydama, 
- jų vaikai: 
— KETLINA, vyresnioji dukra, ištekėjusi už lordo Edardo Starko, 
— LAIZA, jaunesnioji dukra, ištekėjusi už lordo Jono Arino, 
— SERAS EDMURAS, Riverano įpėdinis; 
- jo brolis SERAS BRINDENAS, vadinamas Juodąja Žuvimi; 
- jo namiškiai: 
— MEISTERIS VYMANAS, patarėjas, gydytojas ir mokytojas, 
- SERAS DESMONDAS GRELIS, kovų meistras, 
— SERAS ROBINAS RIUGERIS, sargybos kapitonas, 
— UTERAIDAS VEINAS, Riverano pilies valdytojas; 
- jo riteriai ir lordai vėliavininkai: 
- DŽEISONAS MOLISTERIS, Jūrų sargybos lordas, 


— VALDERIS FRĖJUS, Brastos lordas, 
- jo daugybė sūnų, anūkų ir pavainikių, 
— JONAS BRAKENAS, Stounhedžo lordas, 
— TITAS BLEKVUDAS, Reiventrio lordas, 
— SERAS REIMUNAS DARIS, 
— SERAS KARILAS VENSAS, 
— SERAS MARKAS PAIPERIS, 
— ŠELA VENT, Heirinholo ledi, 
— SERAS VILIS VOUDAS, riteris jos tarnyboje. 


Ne tokios kilmingos giminės, prisiekusios Riveranui: Dariai, Frėjai, Moliste- 
riai, Brakenai, Blekvudai, Ventai, Riugeriai, Paiperiai, Vensai. 


TAIRELIŲ GIMINĖ 


Taireliai iškilo į valdžią kaip Vingio karalių pilies valdytojai. Šie karaliai valdė 
derlingas lygumas į pietvakarius nuo Dorno ir Juodųjų Vandenų iki Saulėly- 
džio jūros krantų. Per moteriškąją liniją jie kildina save iš Garto Žaliarankio, 
Pirmųjų Žmonių sodininko karaliaus, kuris dėvėjo karūną iš vynuogių ir 

gėlių ir pražydino visą kraštą. Kai karalius Mernas, paskutinis iš senosios 
linijos, žuvo Ugnies Lauke, jo pilies valdytojas Harlenas Tairelis atidavė Hai- 
gardeną Eigonui Targeirinui, kartu prisiekdamas ištikimybę. Eigonas pado- 
vanojo jam pilį ir leido valdyti Vingį. Tairelių simbolis yra auksinė rožė žolės 
žalumo fone. Jų šūkis: Stiprėjimas. 


MEISAS TAIRELIS, Haigardeno lordas, Pietų sergėtojas, pasienio gynėjas, 
vyriausiasis Vingio maršalas, 
- jo žmona LEDI EILIRI iš Haitauerių giminės iš Oldtauno, 
- jų vaikai: 
— VILAS, vyriausias sūnus, Haigardeno įpėdinis, 
— SERAS GARLANAS, vadinamas Narsiuoju, jų antrasis sūnus, 
— SERAS LORAS, Gėlių riteris, jauniausias sūnus, 
- MARDŽERĖ, jų keturiolikmetė dukra, 
- jo našlė motina, LEDI OLENA iš Redvainų giminės, vadinama Erškė- 
čių karaliene; 
— jo seserys: 
— MINA, ištekėjusi už lordo Paksterio Redvaino, 
— JANA, ištekėjusi už sero Jono Fosvėjaus; 
- jo dėdės: 
- GARTAS, vadinamas Apkūniuoju, Haigardeno lordas senešalas, 
- jo pavainikiai sūnūs GARSAS ir GARETAS FLAUERSAI, 
— SERAS MORINAS, Oldtauno miesto sargybos lordas vadas, 
—- MEISTERIS GORMONAS, citadelės mokslininkas; 
— jo namiškiai: 
—- MEISTERIS LOMIS, patarėjas, gydytojas, mokytojas, 
- IGONAS VIRVELIS, sargybos kapitonas, | 
— SERAS VORTIMERIS KREINAS, kovų meistras; 
- jo riteriai ir lordai vėliavininkai: 
—- PAKSTERIS REDVAINAS, Uosto lordas, 
- jo žmona LEDI MINA iš Tairelių giminės, 
— jų vaikai: 
- SERAS HORAS, pravardžiuojamas Siaubu, Hoberio dvynys, 
— SERAS HOBERIS, pravardžiuojamas Seilium, Horo dvynys, 
— DESMERA, penkiolikmetė mergaitė, 
— RENDILAS TARLIS, Hornhilo lordas, 
— SEMVELIS, jo vyriausias sūnus, iš Nakties sargybos, 
— DIKONAS, jo jaunėlis sūnus, Hornhilo įpėdinis, 
— ARVINA OUKHART, Oukharto ledi, 
- MATIS ROVANAS, Goldengrouvo lordas, 
- LEITONAS HAITAUERIS, Oldtauno balsas, Arboro lordas, 
- SERAS JONAS FOSVĖJUS. 

Pagrindinės Haigardenui prisiekusios giminės: Virveliai, Elorentai, Oukhar- 
tai, Haitaueriai, Kreinai, Tarliai, Redvainai, Rovanai, Fosvėjai ir Malendorai. 


GREIDŽOJŲ GIMINĖ 


Greidžojai iš Viršukalnės kildina save iš Pilkojo karaliaus iš Didvyrių am- 
žiaus. Legenda byloja, kad Pilkasis karalius valdė ne tik vakarines salas, bet 
ir pačią jūrą, ir paėmė į žmonas undinę. 


Tūkstančius metų užpuolikai iš Geležinių salų, - vadinami „geležiniais žmo- 
nėmis“ tų, kuriuos puldinėjo, - buvo jūrų siaubas, jie nuplaukdavo net iki 
Ibeno uosto ir Vasaros salų. Jie didžiavosi savo narsa mūšiuose ir savo šventa 
laisve. Kiekviena sala turėjo savo „druskos karalių“ ir „uolos karalių“. Didy- 
sis Salų karalius buvo renkamas iš jų, kol karalius Uronas padarė sostą pavel- 
dimą, išžudęs kitus karalius, susirinkusius į rinkimus. Paties Urono giminė 
išnyko po tūkstančio metų, kai salas užėmė andalai. Greidžojai, kaip ir kiti 
salų lordai, per vedybas susimaišė su užkariautojais. 


Geležiniai karaliai savo valdas išplėtė už salų ribų, ugnimi ir kalaviju su- 
kūrė karalystes žemyne. Karalius Koredas iš tiesų galėjo didžiuotis, kad jo 
įsakymai galioja visur, kur „žmogus gali užuosti sūrų vandenį arba išgirsti 
bangų mūšą . Vėlesniais amžiais Koredo palikuoniai prarado Uostą, Oldtau- 
ną, Meškų salą ir didžiąją dalį vakarinio kranto. Tačiau prasidėjus Užkaria- 
vimų karui, karalius Harenas Juodasis valdė visas tarpukalnių žemes, nuo 
Sąsmaukos iki Juodųjų Vandenų. Kai Harenas ir jo sūnūs žuvo kritus Hei- 
rinholui, Eigonas Targeirinas upių žemes atidavė Tulių giminei ir leido liku- 
siems Geležinių salų lordams atgaivinti senus papročius ir išsirinkti, kuris iš 
jų viršiausias. Jie išsirinko lordą Vikoną Greidžojų iš Viršukalnės. 


Greidžojų simbolis yra auksinis krakenas juodame fone. Jų šūkis: Mes nesė- 
jame. 


BALONAS GREIDŽOJUS, Geležinių salų lordas, Druskos ir Uolos karalius, 
Jūros Vėjo sūnus, Viršukalnės lordas Kirtėjas, 
— jo žmona LEDI ELEINIS iš Harlou giminės, 

— jų vaikai: 
— (RODRIKAS), vyriausias jų sūnus, nužudytas Jūrų sargyboje per 
Greidžojaus sukilimą, 
- (MARONAS), antrasis jų sūnus, nužudytas ant Viršukalnės sienų 
per Greidžojaus sukilimą, 
— AŠA, jų dukra, „Juodojo Vėjo“ kapitonė, 
— TEONAS, jų vienintelis likęs gyvas sūnus, Viršukalnės įpėdinis, lor- 
do Edardo Starko globotinis; 
- jo broliai: 
- EURONAS, vadinamas Varno Akimi, „Tylos“ kapitonas, nusikaltė- 
lis, piratas ir plėšikas, 
— VIKTARIONAS, Geležinio laivyno lordas kapitonas, 
— ERONAS, vadinamas Drėgnaplaukiu, Nuskendusio Dievo žynys. 


Ne tokios kilmingos giminės, prisiekusios Viršukalnei: Harliai, Stounhauzai, 
Merlinai, Sanderliai, Botlėjai, Toniai, Vinčai, Gudbroliai. 


N 


kas 


MARTELIŲ GIMINĖ 


Naimirija, karingoji Rojono karalienė, atplukdė savo dešimt tūkstančių laivų 
į Dorną, piečiausią Septynių Karalysčių kraštą, ir ištekėjo už lordo Morso 
Martelio. Jos padedamas, jis nugalėjo savo varžovus ir valdė Dorną. Roinarų 
įtaka išliko stipri. Tačiau Dorno valdytojai vadina save „princais“, o ne „ka- 
raliais“. Pagal Dorno įstatymus žemės ir titulai atitenka vyriausiam vaikui, 
o ne vyriausiam sūnui. Dornas, vienintelis Septyniose Karalystėse, nebuvo 
užkariautas Eigono Drakono. Prie karalystės jis buvo prijungtas tik po dvie- 
jų šimtų metų - vedybomis ir sutartimi, o ne kalaviju. Taikingas karalius 
Daronas II padarė tai, ko nepavyko kariams: jis vedė Dorno princesę Mirą ir 
atidavė savo seserį į žmonas valdančiajam Dorno princui. Martelių vėliavoje 
yra raudona saulė, perverta auksine ietimi. Jų šūkis: Nenusilenkę, neparklup- 
dyti, nepalaužti. 


DORANAS NAIMERAS MARTELIS, Saulės Ieties lordas, Dorno princas, 
— jo žmona MELARIJA iš Laisvojo Norvoso miesto, 

— jų vaikai: 
- PRINCESĖ ARIJANA, vyriausia dukra, Saulės Ieties įpėdinė, 
— PRINCAS KVENTINAS, jų vyresnysis sūnus, 
— PRINCAS TRISTANAS, jų jaunesnysis sūnus; 
— jo broliai ir seserys: 
- jo sesuo (PRINCESĖ ELIJA), ištekėjusi už princo Reigaro Targeiri- 
no, nužudyta per Karaliaus Uosto grobimą, 
- jų vaikai: 
- (PRINCESĖ REINĖ), jauna mergaitė, nužudyta per Kara- 
liaus Uosto grobimą, 
— (PRINCAS EIGONAS), kūdikis, nužudytas per Karaliaus 
Uosto grobimą, 
- jo brolis PRINCAS OBERINAS, Raudonoji Angis; 
- jo namiškiai: 
- ERĖJAS HOTA, norvošių samdomas kalavijuotis, sargybos kapito- 
nas, 
— MEISTERIS KALEOTAS, patarėjas, gydytojas ir mokytojas; 
- jo riteris ir lordas vėliavininkas: 
— ERIKAS DEINAS, Starfolo lordas. 


Pagrindinės giminės, prisiekusios Saulės Iečiai: Džordeinai, Santagarai, Eli- 
rionai, Tolandai, Ironvudai, Vilai, Fauleriai ir Deinai. 


"MA 


* 12 


SENOJI TARGEIRINŲ GIMINĖS DINASTIJA 


" 4 


Targeirinai yra drakonų kraujo, kilę iš kilmingų senovės Valyrijos Fryhol- 
do lordų, jų palikuoniai pasižymi pribloškiančiu (kai kas sako nežmonišku) 
grožiu: alyvų, tamsiai mėlynos ar net violetinės akys ir sidabriško aukso ar 
platinos spalvos plaukai. 


Eigono Drakono protėviai išvengė Valyrijos Pražūties, sumaišties ir po jos 
sekusių skerdynių, apsigyvenę Dragonstoune, uolėtoje siaurosios jūros sa- 
loje. Iš čia Eigonas ir jo seserys Vizenija ir Reinė plaukė užkariauti Septy- 
nių Karalysčių. Norėdama išsaugoti nesuteptą karališką kraują, Targeirinų 

giminė dažnai laikėsi Valyrijos papročio apvesdinti brolį su seseria. Eigonas 
vedė abi savo seseris ir su kiekviena susilaukė sūnaus. Targeirinų vėliava yra 
trigalvis drakonas, raudonas juodame fone, kiekviena galva simbolizuoja Ei- 
goną ir jo seseris. Targeirinų šūkis: Ugnis ir kraujas. 


1-37 
37-42 
42-48 

48-103 
103-129 
129-131 


131-157 


157-161 


161-171 


171-172 
172-184 


184-209 


209-221 
221-233 
233-259 
259-262 
262-283 


TARGEIRINŲ VALDYMAS, 
skaičiuojant metus nuo Eigono išsilaipinimo 


Eigonas I 
Einis I 
Meigoras I 
Džaheiris I 
Viseiris I 
Eigonas II 


Eigonas III 


Daronas I 


Beiloras I 


Viseiris II 
Eigonas IV 


Daronas II 


Eiris I 
Mekaras I 
Eigonas V 
Džaheiris II 
Eiris II 


Eigonas Užkariautojas, Eigonas Drakonas, 
Eigono ir Reinės sūnus, 

Meigoras Žiaurusis, Eigono ir Vizenijos sūnus, 
Senasis karalius, Taikintojas, Einio sūnus, 
Džaheirio anūkas, 

vyriausias Viseirio sūnus (Eigono II iškilimą 
ginčijo jo metais vyresnė sesuo Reinira. Abu 
žuvo tarpusavio kare, dainių vadinamame 
Drakonų Šokiu), 

Drakono Nuodas, Reiniros sūnus (paskutinysis 
Targeirinų drakonas žuvo valdant Eigonui III), 
Jaunasis Drakonas, Karalius Berniukas, vy- 
riausias Eigono III sūnus (Daronas užkariavo 
Dorną, tačiau nesugebėjo jo išlaikyti ir jaunas 
mirė), 

Numylėtasis, Palaimintasis, šventikas ir kara- 
lius, Eigono III antrasis sūnus, 

jaunesnysis Eigono III brolis, 

Nevertasis, vyriausias Viseirio sūnus (jo jau- 
nesnysis brolis, princas Eimonas, Drakonų ri- 
teris, buvo karalienės Neiris karys, o pasak kai 
kurių, ir meilužis), 

Karalienės Neiris ir Eigono arba Eimono sūnus 
(Daronas prijungė Dorną prie karalystės, ves- 
damas princesę Mirą), 

antrasis Darono II sūnus (nieko nepaliko), 
ketvirtasis Darono II sūnus, 

Neįtikėtinasis, ketvirtasis Mekaro sūnus, 
antrasis Eigono Neįtikėtinojo sūnus, 

Išprotėjęs karalius, vienintelis Džaheirio sūnus. 


Drakonų karalių dinastija nutrūko, kai Eiris II buvo nuverstas nuo sosto ir 
nužudytas kartu su įpėdiniu, karūnos princu Reigaru Targeirinu; jį Robertas 
Barateonas nužudė prie Trišakio. 

PASKUTINIEJI TARGEIRINAI 


(KARALIUS EIRIS TARGEIRINAS), antrasis šiuo vardu, nužudytas Džei- 
mio Lanisterio per Karaliaus Uosto grobimą, 
-jo sesuo ir žmona (KARALIENĖ RELA) iš Targeirinų giminės, mirė 
gimdydama Dragonstoune; 
— jų vaikai: 
— (PRINCAS REIGARAS), Geležinio sosto įpėdinis, Roberto Barate- 
ono nužudytas prie Trišakio, 
- jo žmona (PRINCESĖ ELIJA) iš Martelių giminės, nužudyta per 
Karaliaus Uosto grobimą; 
— jų vaikai: 
— (PRINCESĖ REINĖ), jauna mergaitė, nužudyta per Kara- 
liaus Uosto grobimą, 
— (PRINCAS EIGONAS), kūdikis, nužudytas per Karaliaus 
Uosto grobimą, 
— PRINCAS VISEIRIS, vadinantis save Viseiriu III, Septynių Ka- 
ralysčių lordu, vadinamas Karaliumi Elgeta, 
— PRINCESĖ DANEIRIS, vadinama Daneiris Stormborn, trylika- 
metė mergaitė. 


PADĖKA 


Sakoma, kad velnias slepiasi smulkmenose. 

Tokio storumo knyga turi galybę velnių, kurių kiekvienas tau pakiš koią, 
jei nesisaugosi. Laimei, pažįstu daug angelų. 

Didžiai branginu visus tuos gerus žmones, kurie mielai paskolino man 
savo ausis ir žinias (o kai kuriais atvejais ir knygas), kad galėčiau visas tas 

„Žiema artėja...“ — rūstūs, negandas pranašaujantys žodžiai, įrašyti Edardo 
Starko, Vinterfelo lordo ir Šiaurės sergėtojo šeimos herbe. Septynios kara- 

